
INTRODUCERE. 


Am  intenţia  de  a  da  publicului  romanesc,  şi 
din  punctul  de  vedere  al  poporului  românesc,  o 
Istorie  a  poporului  frances.  Ceia  ce  nu  înseamnă 
o  Istorie  a  Statului,  si  încă  mai  puţin  una  a  terii. 

Un  curs  de  Istoria  Franciei  în  împrejurările 
acestea,  şi  mai  ales  un  curs  de  istoria  Franciei 
în  sensul  pe  care  înţelegem  să  i-1  dăm,  adecă  : 
un  curs  de  istorie  a  poporului  frances,  şi  nu 
unul  despre  istoria  Statului  sau  teritoriului  Fran- 
ciei, care  sînt  lucruri  cu  totul  deosebite,  poate 
fi  un  curs  şi  foarte  folositor  şi  un  curs  datorit 
oarecum.  Clnd  nu  poţi  să-i  dai  altui  popor  decît 
recunoaşterea  deplină,  adînc  mişcată,  a  marilor 
însuşiri  morale  de  care  face  dovadă  în  momentul 
aceia,  trebuie  să  te  grăbeşti  a-i  da  măcar  această 
recunoaştere,  care,  într'adevăr,  plăteşte  cam  puţin, 
dar  care  este  singură  la  îndemîna  unui  profesor 
de  Universitate.  Profesorul  de  Universitate  are  o 
astfel  de  datorie,  nu  numai  faţă  de  un  popor  care 
a  ridicat  eroismul  dincolo  de  margenile  instinctului, 
care  şi  el  poate  să  fie  admirabil,  şi  1-a  aşezat 
■ca  ultim  resultat  al  unei  intelectualităţi  supe- 


659889 


4 


Istoria  poporului  frances 


rioare,  al  unei  superioare  desvoitări  intelectuale, 
dar  el  mai  are  o  datorie  şi  faţă  de  ascultătorii 
săi,  faţă  de  studenţii  săi.  Şi  anume  de  a  între- 
buinţa tot  ceia  ce  se  petrece  mare,  nobil  în  ome- 
nire pentru  a  trezi  şi  a  cultiva  în  sufletul  ace- 
lora cari  i  ascultă,  sentimente  care  să  corespundă 
acestor  lucruri  rnari  şi  nobile.  Şi,  în  acelaşi  timp, 
fiindcă  un  profesor  de  Universitate  n'are  numai 
chemarea  să  atragă  atenţia  asupra  acestor  fru- 
moase şi  înnălţătoare  lucruri,  dar  şi  aceia  de  a 
le  explica,  el  poate  folosi  chiar  prilejul  acestor 
explicaţii,  arătind  ascultătorilor  săi  în  ce  chip  se 
formează  eroismul  uman,  care  nu  e  niciodată 
articol  de  imitaţie,  nici  de  import,  cum  crede 
foarte  multă  lume  —r  şi  se  plăteşte  foarte  ieften, 
natural  — ,  şi  nu  e  nici  uh  lucru  care  să  se  poată 
căpăta  numai  prin  simpla  admiraţie  faţă  de  cel  ce 
a  fost  capabil  de  aşa  ceva;  ci  e  ceva  foarte  greu 
de  câştigat  şi  foarte  greu  de  reţinut,  ceva  care 
se  desvoltă  in  cursul  veacurilor,  de  şi  veacurile 
pot  fi  resumate  în  mai  puţin  timp,  prin  silinţile  în- 
vierşunate  ale  unei  singure  generaţii.  Eroismul  este 
un  lucru  care  izvorăşte  şi  din  sforţările  intelectuale 
ale  unei  întregi  societăţi.  Prin  urmare,  de  cite  ori 
i  se  atrage  tineretului  atenţia  asupra  eroismului, 
trebuie  să  i  se  âea,  nu  numai  larga  expunere  de  care 
obiectul  e  vrednic,  dar,  în  acelaşi  timp,  şi  toate 
mijloacele  trebuitoare  pentru  a  înţelege  cum  devin 
popoarele  eroice  altfel  decît  cu  cele  două  buze 
pe  care  Dumnezeu  ni  le- a  aşezat  supt  nas  pentru 
a  fi  eroi  în  chipul  cel  mai  uşor  cu  putinţă. 

'  Este  o  mare  deosebire  între  aceste  trei  puncte 
de  plecare  :   teritorial,  politic   şi  naţional.  Cine 

face  istoria  teritoriului  frances,  se  ocupă  de 
toate  lucrurile  care  s'au  petrecut  între  frun- 
tariile naturale  ale  Galiei  de  odinioară,  care 
a  devenit  mai  târziu  Francia,  în  unele  epoce  atin- 
gînd  limitele  naturale  şi  pierzîndu-le  în  alte  epoce  ; 
cine  face  istoria  teritoriului  frances  se  ocupă 
de  orice  au  făcut  toţi  aceia  cari  s'au  stre- 
curat pe  acest  pămînt,  între  Ocean,  canalul  La 
Manehe,  Rin  şi  Pirinei.  Prin  urmare  fel  de  fel 
de  evenimente  politice,  culturale,  economice,  care 
cad  în  margenile  acestui  teritoriu,  sînt  consi- 
derate şi  explicate  de  cine  face  istoria  terito- 
riului frances.  Şi  acel  care  face  acest  lucru  are 
şi  datoria  de  a  da  cărţii  sale  o  unitate  care 
Să  derive  din  teritoriul  însuşi.  Fiindcă  şi  un  te- 
ritoriu are  o  viaţă,  cum  o  are.  o  naţie  sau  un 
Stat.  Şi  atunci  trebuie  desluşit  care  este  viaţa 
impusă  de  necesităţile  geografice  acestui  teritoriu. 
Un  teritoriu  cere  o  limită:  cerînd  o  limită,  el 
provoacă  războaie,  aduce  frământări  cu  alte  po- 
poare vecine  şi  influenţează  într'un  anume  fel  pe 
toţi  aceia  cari  izbutesc  să  întemeieze  o  funda- 
ţiune  politică  sau  să  creeze  o  viaţă  economică 
,şi  culturală  pe  pământul  acela. 

Cînd  o  să  făcă  apoi  cineva  istoria  Statului  francez 
el  va  căuta  numai  origrinile  si  desvoltarea  acestui 
Stat,  fără  să  se  preocupe  de  naţie;  In  caşul  acesta 
va  lua  lucrurile  din  timpurile  cele  mai  depărtate, 
cercetînd  mai  întîiu  problema  dacă  Statul  fran- 
ces poate  să  aibă  anumite  origini  în  forma  po- 
litică a  Galilor ;  va  frămînta  viaţa  galică  pe  cît 
poate  fi  cunoscută,  ca  să  descopere  originile  ideii 
de  Stat  frances,  ale  instituţiilor  fundamentale  pe 


6  Istoria  poporului  france? 


care  această  ideie  de  Stat  le-a  creat,  ca  să  le 
urmărească  mai  departe  în  desvoltarea  ideii  de 
Stat  frarices.  Mărturisesc  insă  că,  dacă  mi-aş 
fi  pus  în  minte  să  tratez  istoria  teritoriului  geo- 
grafic frances  sau  istoria  Statului  frances,,  ,, istoria 
Franeiei",  Histoire  de  France,  n'aş  fi  simţit  ace- 
laş  interes  personal,  aceiaş  bucurie  "  de  creaţiune, 
în  proporţii  mai  mari  sau  mai  mici,  pe  care 
o  are  cineva  totdeauna  când  urmăreşte  o  serie 
de  idei  căutînd  a  li  smulge  un  nou  interes. 

Istoria  teritoriului  geografic  frances  şi  istoria 
Statului  frances  s'au  făcut  de  o  mulţime  de  ori, 
procum  s'a  făcut  şi  istoria  Angliei,  a  Germaniei, 
etc.  Căci  nu  e  niciuna  din  ţările  de  cultură 
care  să  n'aibă  ceia  ce  se  numeşte, — deşi  lucrul 
nu  corespunde  totdeauna  numelui  — ,  o  istorie  na- 
ţională. Fiecare  ţară  se  laudă  că  are  o  poveste 
care  se  mai  poate  numi  şi  istorie  naţională ;  fie- 
care ţară  scrie  lucruri  de  acestea  prin  represin- 
tanţii  săi  ştiinţifici,  prin  profesorii  şi  scriitorii  săi ; 
dar  fiecare  o  scrie  într'uu  fel  care  nu  e  nu- 
mai .corespunzător  cu  individualitatea  teritoriului 
sau  a  Statului,  ci  şi  cu"  tradiţiile  speciale  create 
acolo. 

Astfel,  la  noi,  istoria  Romînilor  a  plecai  de  la 
cronicarii  din  veacul  al  XVII-lea,  de  la  ceia  ce 
au  scris  Miron  Costin,  Nicolae  Costin,  Constantin 
Cantacuzino  Stolnicul  şi  ceilalţi.  Care  era  însă 
scopul  lor,  cînd  scriau  ,, istoria  Romînilor"  ?  Si  de 
unde  au  plecat  ?  Singur  faptul  că  scriau  şi  is- 
toria Romînilor,  iar  nu  numai  istoria  Moldovei 
sau  a  Ţării-Romăneşti,  arată  punctul  lor  de  ple- 
care :  de  la  unitatea  românească  şi   de  !a  des- 

cendenţa  romană.  Aceasta  caută  ei  să  o  puie 
mai  mult  în  relief  ;  altfel  nici  n'ar  fi  scris,  căci 
nu  era  un  interes  ştiinţific  şi  încă  mai  puţin 
unul  profesional,  nefiind  catedre  de  istoria  Romî.- 
nilor  si  nici  vre-un  concurs  academic.  Resultatul 
a  fost  că,  une  ori  în  forme  exagerate,  ca  pe 
vremea  bătrînului  Laurian,  istoria  Romînilor  a 
plecat  de  la  Romul  şi  Rem,  şi  a  trebuit  o  luptă 
straşnică  a  bunului  simţ,  in  timpurile  noastre, 
ca  să  amputăm  puţin  din  lucrurile  acelea  romane 
şi  preromane,  care  evident  că  prisosiau,  în  ce  pri- 
veşte sensul,  ca  şi  în  ce  priveşte  proporţiile. 

Aiurea,  ,, istoria  Franciei"  n'a  fost  scrisă  întiia 
oară  dintr'un  sentiment  de  naţionalism  frances, 
ci  Analele  Carolingiene  au  fost  continuate  în  evul 
mediu  de  oameni  cari  voiau  să  facă  şi  ei  bio- 
grafii de  regi.  Dar  Analele  Carolingiene  ce  erau  oare 
decît  expunerea  faptelor  săvîrşite  de  regele,  mai 
mult  germanic  decît  ,,francesu,  care  în  timpuri 
mai  vechi  stăpînia  asupra  teritoriului  Franciei  ? 
Apoi  s'a  trecut,  în  veacul  al  XlV-lea,  la  marea 
epocă  a  lui  Ludovic  al  XIV-lea;  regele  resumînd 
aşa  de  mult  naţiunea  întreagă,  încît  nu  se 
mai  vedea  nimic  dintr'însa  afară  de  propor- 
ţiile extraordinare  ale  personalităţii  lui  politice, 
militare  şi  culturale.  Nici  Revoluţia,  care  a  făcut 
o  mulţime  de  minuni,  n'a  fost  în  stare  să  rupă 
aceastătradiţie  în  ce  priveşte  istoria  Franciei;  ba  s'ar 
putea  zice  chiar  că  Danton,  Robespierre,  Mirabeau 
şi  toţi  ceilalţi  se  înfăţişează  oarecum  în  evoluţia 
francesă  supt  laturea  lor  ,, regală",  ca  nişte  indi-> 
vidualităţi  care  şi  ele  concentrează  'ntr'însele  miş- 
cări ce  nu  li  aparţin  numai  lor  şi  nici  nu  pleacă 

măcar  de  la  dinsele.  Şi  aşa  mai  departe,  pînă  la 
dificultăţile  de  metodă  actuale,  cîud  e  vorba  de 
a  trata  istoria  unei  Republici  de  comunitate  bur- 
ghesă  sau  şi  muncitoare  după  norme  bune  pentru 
Imperiul  napoleonian  ori  pentru  regalitatea  res- 
taurată. Această  biată  veche  „istorie  a  Franciei" 
se  poartă  deci  din  palatul  germanic  al  Carolin- 
gienilor  în  castelele  regelui  din  veacul  al  Xl-lea 
'sau  al  Xll-lea,  pentru  a  se  aşeza  în  reşedinţele 
monarhilor  absoluţi  din  veacul  al  XV-lea,  a-i  înto- 
vărăşi în  expediţiile  italiene,  în  luptele  de  la  Rin, 
pană  ce,  cu  Ludovic  al  XIV-lea,  ea  închide  toată 
viaţa  poporului  frances  în  strălucitul  palat  de  la 
Versailles,  pentru  ca  pe  urmă,  în  veacul  al  XVIII-lea, 
să-  rătăcească  împreună  cu  Măria  Antoineta  şi  cu 
blajinul  ei  soţ  dintr'o  căsuţă  de  ţară  într'altă  că- 
suţă de  ţară,  făcute  pentru  sport,  şi,  a  doua  zi, 
să  alerge  desmetică  in  timpul  Revoluţiei  spre  a  se 
odihni  supt  aripile  vulturului  imperial  şi  a  vorbi 
de  pe  tribunele  Parlamentelor  burghese  şi  meetin- 
gurilor  de  lucrători.  Dar  istoria  Franciei  nouă  nu 
era  acolo,  ci  unde  muriau  soldaţii  la  graniţă, 
unde  se  muncia  şi  se  pregătia  viitorul,  in  stra- 
tele  adinei,  reale. 

Ea  însă  vreau  să  încerc  aici,  ca  pentru  noi, 
istoria  poporului  frances,  a  naţiunii  francese" 
celei  adevărate,  cuprinzînd  intr'însa  toate  nuan- 
ţele şi  toate  categoriile,  după  însemnătatea  lor 
în  desvoltarea  întregului.  Intru  aceasta  nu  tre- 
buie să  ne  lăsăm  atraşi  de  ce  este  interesant  in 
scenele  isturice,  de  ce  este  grandios  în  persona- 
lităţile dominante,  de  ce  e  plin  de  mişcare  în 
valurile  năvălirilor  şi  luptelor;  numai  factorul 

activ  merită  să  oprească  atenţia,  şi  numai  în 
măsura  în  care  e  activ  —  si  fecund. 

De  la  început  chiar,  trebuie  să  alegem,  fie  şi 
cu  riscul  de  a  înfăţişa  capitole  mai  puţin  inte- 
resante, şi  trebuie  să  reţinem  numai  ceia  ce  va 
contribui,  fără  tăgadă,  la  noua  formaţiune  orga- 
nică, poporul  frances.  Un  grup  de  oameni  fran- 
ces  exista  încă  din  veacul  al  IX-lea,  constituit 
din  mii  şi  mii  de  indivizi  vorbind  acelaşi  dialect 
romanic,  care  era  să  se  transforme  în  limbă 
francesă,  dar  care  sămăna  atât  de  puţin  cu  limba 
aşa  de  adînc  străbătută  de  disciplina  latină  din 
epoca  lui  Ludovic  alN  XlV-lea.  Va  s.ă  zică  limba 
exista  ;  un  nume  pentru  ceia  ce  se  formase  din 
amestecul  atîtor  naţiuni  cu  predomnirea  elemen- 
tului roman  exista;  din  Galo-Romani  şi  din  homo 
francus  se  făcuse,  „le  Franrais".  Era  şi  un  vag 
instinct  naţional,  dar  'de  aici  pănă  la  vremea 
care  să  permită  acestor  mulţimi  de  oameni  avînd. 
o  limbă,  un  nume  şi  un  instinct  naţional  a  se 
împărtăşi  ld  desvoltarea  istoriei  universale  ca  un 
factor  caracterisat,  mai  e  timp.  încetul  pe  înce- 
tul va  trebui  să  ţinem  din  urmă  transformările. 

Pe  urmă,  prin  haosul  feudal,  nu  atît  de  inex- 
tricabil, prin  monarhii  absoluţi  din  secolul  al 
XV-lea,  vom  vedea  naţiunea  în  adevăr  individua- 
lisată  faţă  de  alte  naţiuni,  avindu-şi  un  caracter 
distinctiv,  clar  incapabilă  de  a  conduce  încă  Statul 
după  interesele  sale.  Vom  avea  la  suprafaţa  poli- 
tică regalitatea  francesă,  interesele  sale,  şi  nu  pute- 
rile şi  dorinţile  poporului  frances.  Pănă  ce  după  dis- 

pariţia  regatului  în  sensul  lui  Ludovic  al  XIV-leav 
In  pragul  timpurilor  moderne,  se  va  înlătura  cu 
desăvîrşire  zăgazul  care  oprise  valul  viu  al  vieţii 
naţionale  de  a  se  revărsa  împrospătînd  tot  ceia 
ce  se  petrece  pe  teritoriul  naţional.  Şi  atunci  nu- 
mai, în  veacul  al  XlX-lea,  vom  asista,  cu  ade- 
vărat, la  acţiunea  unui  popor  care  iea  în  stă- 
pînire,  poticninâu-se  şi  greşind  adesea,  tot  ce  se 
găseşte  pe  teritoriul  său  de  moştenire. 

Şi,  astfel,  cine  zice:  s'a  isprăvit  cu  veacul  na- 
ţionalităţilor, se  înşeală  amar.  El  a  început  abia, 
şi  va  fi  desăvîrsit  numai  atunci  cînd  niciuna  din 
iormele  internaţionale  ale  trecutului  nu  va  ră- 
mînea  nestrăbătută  şi  netransformată  de  carac- 
terul osebitor  al  fiecărui  neam.  Noi  nu  ştim  cît 
de  mult  trăim  cu  mintea  în  forme  internaţio- 
nale, cît  de  mult  tot  ceia  ce  ne  încunjoară  vine 
din  vremurile  internaţionale-  ale  evului  mediu  ţi 
lumii  antice.  Vor  mai  trece  multe  veacuri  pănă- 
vom  ajunge  să  ne  deosebim  complect,  fiecare  după 
necesităţile  sale  organice, —  pentru  a  putea  lucra 
mai  bine  Împreună,  fiecare  naţie  fiind,  cum  a 
croit-o  firea,  iar  nu  după  cum  a  făcut-o  împăratul 
roman  în  veacul  al  IV-lea,  sau  capul  Bisericii 
creştine  din  aceiaşi  epocă,  sau  dascălul  iesuit  din 
veacul  al  XVII-lea.,  ori  autorii  teoriei  parlamen- 
tare, constituţionale,  pentru  toate  naţiile. 

Lumea  este  astfel  încă  în  fasa  în  care  cad 
zalele  de  fier  ale  trecutului  pentru  ca  grupările 
naţionale  să  apară  în  toată  energia  şi  frumuscţa 
lor,  luptînd  singure.  Tocmai  pentru  că  epoca  de 
pregătire  a  naţionalităţilor,  trăind  fiecare  pe  te- 
ritoriul ei,  dar,  în  acelaşi  timp,  şi  în  stăpinirea 

tuturor  drepturilor  ei,  a  durat  asa  de  mult,  fiindcă 
nu  e  pe  deplin  terminată  nici  astăzi,  când  se  va 
isprăvi  această  pregătire,  un  viitor  de  stăpînire  a 
popoarelor,  in  toate  rosturile,  pe  teritoriul  lor  na- 
ţional, se  va  deschide  în  proporţie  cu  lungimea 
vremii  de  pregătire.  Astfel  greutatea  chiar  a 
formaţiunii  epocei  naţionale  este  de  cel  mai  bun 
augur  pentru  strălucita  desv€>ltare  a  principiului  ei. 


1. 


Elementele  alcătuitoare. 


Precum,  la  noi,  cel  mai  vechiu  element — ,  nu 
barbar,  ci  mai  curînd  preroman,  anteiior  Roma- 
nilor, de  o  civilisaţie  deosebită  de  civilisaţia  ro- 
mană, dar  cu  mult  superioară  civilisaţiei  ger- 
manice —  este  elementul  traco-iliric,  care  s'a 
numit  pe  malurile  Dunării  şi  în  Carpaţi  element 
getic  şi  dacic,  şi  în  vechea  Galie  elementul  pre- 
romanic  nu  e  barbar,  nu  e  germanic,  ci  si  acolo 
dementul  acesta  are  un  caracter  îndoit,  şi  anume : 
Gali,  de  o  parte,  Liguri  (la  Rhone)  şi  Iberi  (spre 
Pirinei)  de  alta, 

Partea  de  Sud-Vesta  fost,  fără  îndoială,  de  la 
început  în  stăpînirea  unui  element  mai  mult  iberic, 
în  ce  priveşte  originea,  dectt  galic  :  se  constată  din 
timpuri  foarte  îndepărtate  in  acest  ungliiu  al  Galici 
presenţa  aşa-numiţilor  Aquitanî,  a  triburilor  „vas- 
conice".  Apoi,  mai  tîrziu,  Galii,  cind  au  luat  în 
stăpinire  provincia  întreagă,  au  trecut  peste  ele- 
mentul iberic,  care  ocupa  o  întindere  mai  mare, 
^i  1-ati  strîns  în  colţul  vestic  al  Franciei  de  astăzi. 

Şi  s'ar  putea  împărţi  chiar,  în  ce  priveşte- ele- 
metitul  aceasta  primitiv,  continentul  Întreg',  lăsînd 
de  o  parte  pentru  moment  pe  Germani,  printro  linie 
care  ar  trece  cam  pe  la  mijloculKuropei  centrale,  în  : 
regiunea  traco-ilirică  la  Răsărit  şi  cea  galo-iberică 
la  Apus,  lără  ca  aceasta  să  însemne  că  elementul 
traco-iliric  n'a  pătruns  către  Occident,  sau  că  ele- 
mentul galic  n 'a  avut  putinţa  să  ,pătrundă  şi  el  în 
regiunea  Orientului.  Iar  ca  legătură  între  un  grup 
şi  cellalt  ar  fi,  nu  numai  acea  mare  năvălire  care 
a  adus  pe  Gali  până  la  Termopile  şi  în  Asia  Mică, 
unde-i  pomeneşte  încă. numele  Galatiei,  dar  şi  prin 
aşezarea  în  munţi  şi  chiar  în  şesul  panonian,  către 
Sava  şi  Drava,  a  unui  element  mijlociu,  alcătuit 
din  emigranţi  strămutaţi  în  mijlocul  Traco-Ilirilor 
prin  acea  Panonie  :  Scordiscii,  Tauriscii  etc, 
cari  sînt  de  origine  celtică.  De  alminterea,  pe 
altă  linie  de  expansiune,  în  mijlocul  Germaniei 
chiar  exista  o  populaţie  a  Vplscilor  tectosagi, 
pomenită  de  Cesar,  în  „De  bello  gallico"  :  şi  el 
spune  că  ei  se  găsesc  spre  pădurea  Hercynia. 
lungă  de  nouă  ,  zile,  care  se  întinde  până  la  hota- 
rele „Dacilor  şi  Anarţilor"  1). 

Şi,  în  schimb,  şi  Traco-Ilirii  au  înnaintat  spre 
Apus.  unde-i  întîlnim  hi  regiunile  de  la  Nord  de 
Pad  şi  până  în  Alpi,  lîngă  Galia  cisalpină,  cuibul 
celtic  resultat  din  mişcările  de  populaţie  cu  care 
e  în  legătură  povestea,  în  mare-  parte  legendară, 
despre  apariţia  cuceritoare,  la  Roma,  a  Galilor  lui 
Brennus.  Veneţii  nu  sînt  decît  unul  din  triburile 
Ilirilor. 


1.  „Ad  fines  Dacorum  et  Anartium." 


14 


Istoria  poporului  frances 


i 

Mai  departe,  precum,  în  ceia  ce  priveşte  pe 
Tracii  de  pe  malul  stîng  al  Dunării,  ei  se  înfă- 
ţişează supt  un  caracter  dublu :  de  o  parte  Geţii, 
către  şes,  pe  de  altă  parte  Dacii,  către  munte, 
deosebiţi  politiceşte  numai,  şi  în  lumea  galică 
existau  două  grupe  foarte  bine  distincte,  care  se 
deosebiau  între  dinsele  încă  mai  mult  decît  Geţii 
dunăreni  de  Dacii  ardeleni  :  de  o  parte  Galul  din 
părţile  centrale  ale  Galiei,  de  altă  parte  Galul,  Cel- 
tul,  de  pe  margenea  Mării  de  Nord  şi  a  canalului 
Mînecii,  iar,  dincolo,  în  Britania  Mare  şi  Irlanda. 
Acolo  erau  regi,  şi  Cesar  pomeneşte  de  regii 
aceştia,  pe  cînd  dincoace,  în  regiunea  galică  pro- 
priu-zisă,  unde.  mai  târziu  s'a  desvoltat  poporul 
frances,  organisaţia  este  mai  înnaintată,  desfă- 
-cîndu-se  din  formele  regalităţii  barbare. 

Cu  toate  acestea  este  o  mare  deosebire  între 
rolul  pe  care  Galii  l-au  jucat  în  alcătuirea  na- 
ţiunii francese  si  între  acela  pe  care -l  putem 
atribui,  în  alcătuirea  naţiunii  romanice  de  aici,  în- 
naintaşilor  noştri  Daci  şi  Geţi.  Nara  putea  spune 
anume  ce  am  moştenit,  noi  cari  avem  în  alcătuirea 
noastră  fisică  atît  de  mult  din  sîngele  traco-iliric 
de  odinioară,  de  la  aceşti  depărtaţi  părinţi  ai 
noştri,  în  ce  priveşte,  nu  numai  formele  de  locuinţă 
şi  arta  primitivă,  dar  instituţiile  înseşi, — fără  a 
mai  vorbi  de  limbă,  de  la  care  a  rămas  aşa  de 
puţin.  La  Francesi  lucrul  e  însă  altfel.  Li  place  şi 
astăzi  să  vorbească  de  originea  lor  galică :  un  anume 
spirit  îl  numesc  „esprit  gaulois"  ;  cocoşul  galic  a 
fost  aşezat  ca  emblemă  a  Republicei,  înlăturîndu-se 
vulturul  Imperiului  de  pe  steaguri.  In  curiositatea 


i 

lor,  în  neastâmpărul  lor,  în  toate  pornirile  către 
schimbare  şi  revoluţie,  li  se  pare  că  întîlnesc 
urme  sufleteşti  ale  înnaintaşilor  gali 1). 

Mai  departe,  în  nomenclatură,  la  Francesi  un 
mare  număr  de  localităţi,  de  riuri  chiar,  îşi  da- 
toresc  numele  lor  acestor  indigeni,  :  Amiens  de 
astăzi  aminteşte  de  Ambiani,  Bordeaux,  de  Burdi- 
gala  ;  Atrebaţii  Gali  au  dat  numele  oraşului  Arras  : 
Veromanzii,  provinciei  Vermandois  ;  numele  Trevi- 
rilor  dăinueşte  şi  astăzi  în  Trier,  Treves  ;  Sequanii 
trăiesc  în  numele  Senei  ;  Bourges  vine  de  la 
populaţia  galică  a  Bituricilor.  S'ar  putea  spune, 
în  general,  că  cea  mai  mare  parte  din  oraşele 
pe  care  le  întîlnim  în  Franţa  evului  mediu  şi 
care  există  şi  pină  astăzi,  avînd  rădăcini  foarte 
îndepărtate,  sînt,  afară  de  provincia  romană,  Pro- 
vence,  de  la  Sud,  de  origine  galică.  Iar  noi  nu 
avem  niciun  singur  nume  care  să  vină  anume 
şi  apriat  de  la  Daci,  căci  numele  străvechi  ale 
rîurilor  mari  sînt  de  obîrşie  şi  mai  îndepărtată, 
scitică  :  cînd  n'avem  măcar  nume  de  localităţi 
care  să  vie  de  la  Romani- — şi  nici  nu  e  de  mi- 
rare, —  cu  atît  mai  puţin  putem  avea  nume 
care  să  amintească  pe  Daci.  Şi  cuvintele  galice 
în  limba  francesă  sînt  mult  mai  multe  şi  mai 
importante  decît  puţinele  şi  dubioasele  cuvinte 
dacice  in  limba  romînă* 

Intr'alt  domeniu,  în  domeniul  religios,  noi  n'am 
putea  spune  ce  se  poate  atribui  Dacilor  din  ele- 
mentele care  alcătuiesc  mitologia  noastră  popu- 
lară, superstiţiile  care  trăiesc  cu  o  vechime  mi- 

1)  Aşa  judecă  şi  Suchier  şi  Birch-Hirschfeld,  în  Geschichte 
der  tranzosischen  Litteratur,  Leipzig-Wien  1900,  p.  3. 

lenară  în  poporul  nostru.  Deşi  destul  de  greu 
ar  fi, —  cu  tot  rolul  raare  al  Druizilor,  cari  nu 
erau  numai  preoţi, — ca,  în  ce  priveşte  mitologia  şi 
superstiţiile  populare  trancese,  să  se  arate  care  este 
partea  Galilor.  Căci  se  face  de  obiceiu,  credem,  o 
mare  greşâlă  atunci  cînd  se  deneagă  popoarelor  pu- 
tinţa de  a  crea  spontaneu  în  acest  domeniu. 

Şi,  totuşi,  se  poate  ca  Francesii  să  aibă  mai 
puţin  sînge  pur  galic  decît  Romînii  sînge  pur 
traco-iliric.  De  ce  atunci,  cînd  fisiceşte  noi  am 
primit  mai  mult  de  la  înnaintaşii  anteriori  Ro- 
manilor, avem  mai  puţin  sufleteşte  de  la  ei  ?  Răs- 
punsul este  că  Galii  represintau  o  lume  mai 
aşezată,  mai  desvoltată  supt  raportul  economic 
si  cultural,  dar  nil  şi  supt  raportul  politic,  decît 
Dacii. 

Din  cartea  lui  Cesar  se  poate  vedea  că.  în  mo- 
mentul cînd  legiunile  cuceritoare  ale  marelui  ge- 
neral roman,  nu  fâră  mari  greutăţi,  ajunseră  să 
supuie  deosebitele  părţi  din  care  se  alcătuia  te- 
ritoriul etnic  al  Găliei,  Galii  erau  aşezaţi  iri 
civitates,  care  sînt  cu  mult  superioare"  organisa- 
ţiilor  germanice  din  această  vreme.  Germanii, 
înnainte  de  a  veni  în  atingere  cu  Romanii,  aveau 
ca  sălaşe  ale  lor  şi  centre  de  locuinţă  Xictgi,  viei. 
care  însemnează  sate  mai  mari  sau  mai  mici. 
Principiul  locuinţei  la  Germani  nu  este  deosebit  de 
principiul  locuinţei  la  Gali  ;  şi  una  si  cealaltă 
categorie  de  aşezări  cuprindea  rude  -:  acei  cari-şi 
aveau  casele  alături,  erau  de  acelaş  sînge  1).  lucru 


1)  „Generatim  distributi  in  civitates"  ,  Cesar,  De  bello  galltco, 
VI,  §  19. 

pe  care  îl  întîlnim,  de  alminterea,  în  legătură  cu 
trecutul  barbar,  şi  la  noi. 

Aceste  civitates  au  însă  în  C4alia  o  trăinicie  şi 
o  desăvîrşire  în  forma  materială  cu  mult  mai 
mare  decît  la  Germani  si  Daci :  sunt  ziduri  de  piatră, 
case  solid  construite,  e  o  întreagă  viaţă  innain- 
tată  la  poporul  acesta,  care,  îanainte  de  a  fi  cu- 
noscut de  Romani,  primise  două  alte  ^puternice 
influenţe  de  cultură :  a  Fenicienilor,  veche,  şi  o 
alta,  pe  care  şi  noi  am  primit-o,  prin  Scythia 
Minor,  Dobrogea :  influenţa  Grecilor.  Pe  coasta 
Provenţei  Marsilia,  Nizza  (Nike),  Agde,  Monaco, 
Antibes  şi  alte  câteva  localităţi  poate,  din  această 
regiune  sunt  de  origine  grecească.  Şi,  dacă  în 
Galia  influenţa  de  cultură  a  unui  elenism  mai 
sărac  e  mult  mai  mare  decît  influenţa  exercitată 
de  înfloritoarele  colonii  greceşti  din  Pont  asupra 
Geto-Dacilor,  aceasta  se  datoreşte  elementului  se- 
parator, isolator  care  au  fost  aici  Sciţii.  In  mo- 
mentul cind  a  venit  Cesar,  literele  greceşti  erau 
întrebuinţate  de  Gali,  cari  în  ele-şi  făceau  şi  sta- 
tistica seminţiilor. 

Pe  de  altă  parte,  aceşti  negustori  greci,  fo- 
ceeni,  au  exercitat,  nu  numai  direct,  dar  şi  o 
vreme  mai  îndelungată,  influenţa  lor  asupra  Ga- 
lilor. Aceasta  a  adus  crearea  în  deosebitele  civitates  " 
a  unei  întregi  vieţi  diferenţiate,  cuprinzînd  clase 
bine  definite,  relaţiuni  multiple  între  aceste  clase 
i,  supt  raportul  economic,  rolul  predominant  al 
capitalului.  Pe  cînd  la  Daci  nu  întîlnim  decît 
păstori,  agricultori  şi.  înnainte  de  toate,  războinici, 
averea  căpătîndu-se  doar  prin  năvălirile  care  ple- 
cau  de   pe  malul   stîng   al   Dunării   pentru  a 

2 

infesta  provinciile  romane  de  pe  malul  opus,  — 
mijloc  de  îmbogăţire  ce  era  interzis  Galilor. 

Cînd  Cesar  a  venit  în  Galia,  cucerirea  lui  a  fost 
prielnică  Galilor  şi  supt  acel  raport  că  nu  era  vorba 
în  momentul  acela  de  independenţa  galică,  de  o 
parte,  şi  de  supunerea  faţă  de  Roma,  de  altă 
parte,  ci  trebuia  să  se  aleagă  între  supunerea 
faţă  de  Cesar,  represintantul  civilisaţiei  romane,  şi 
între  supunerea  faţă  de  Ariovist,  năvălitorul  de 
peste  Rin,  represintant  al  cuceririi  germanice.  Şi 
Cesar,  cînd  a  apărut  în  părţile  acestea,  venia  ca 
să  împiedece  pe  Germani  de  a  cuceri  încă  de 
atunci,  pe  la  50  înnainte  de  Hristos,  întregul  sol 
galic.  Căci  Galii  nu  erau  în  măsură  să  se  mai 
poată  întinde  peste  graniţa  lor  de  Răsărit. 

Şi  ce  ar  fi  piitut  să  culeagă  din  barbaria  să- 
racă şi  aspră  a  Germanilor  ?  Un  curent  de  năvă- 
liri galice  îndreptat  asupra  Italiei  era  iarăşi  im- 
posibil în  această  vreme,  căci  şi  înnainte  de  Cesar 
populaţia  săracă  ţărănească  din  Italia  trecuse  în 
partea  de  Sud  a  ţării,  întocmai  cum  o  parte  din 
populaţia  săracă  a  Italiei  trecuse  în  Peninsula 
Balcanică.  Şi,  precum  întîiul  act  al  romanisării 
Balcanilor  s'a  făcut  prin  aceşti  emigranţi,  întâiul 
act  al  romanisării  Galiei  începuse,  înnainte  de 
Cesar,  prin  această  continuă  emigrare  a  ţăranilor 
fară  ocupaţie  din  Italia.  Numai  pe  urmă  a  venit 
Republica  Romană  de  a  luat  în  stăpânire  tot  acest 
teritoriu,  dîndu-i  şi  instituţiile  romane  şi  creîndu-se 
astfel  „Provincia". 

Strînşi  între  Ocean,  între  zisa  „provincie''  ro- 
mană ţi  infiltraţiile  şi  chiar  atacurile  militare  ale 
Germanilor  dela  Rin,  ca  şi  intre  Nordul  sălbatec 

al  celeilalte  ramuri  celtice,  ni  putem  închipui  că 
Galii  trebuiau  să  trăiască  din  însăşi  munca  lor 
orînduită.  Aoeastă  muncă  orînduită  dă  forme  su- 
perioare de  organisaţie  cetăţilor  galice.  Intîlnim 
oameni  bogaţi  şi  oameni  săraci,  patroni  şi  clienţi, 
ostaşi  cari  luptă  pentru  cetatea  lor  şi  soldaţi 
angajaţi  cu  bani  ca  să  lupte  pentru  alte  cetăţi, 
facţiuni,  partide,  care  nu  sunt  determinate  numai 
de  ambiţia  unuia  sau  a  altuia,  dar  şi  de  înteţiri 
din  afară.  Găsim  familii  bogate,  cu  legături  şi 
în  alte  „cetăţi",  pregătind  oarecum  o  unitate 
galică,  împrumutători  şi  împrumutaţi,  dobînzi, 
vămi  date  în  arendă. 

De  multă  vreme  încă  Dacii  aveau  în  fruntea 
lor  regi;  înnainte  de  Decebal  atîţia  au  purtat  co- 
roana regală,  şi  aceasta  se  datoreşte  şi  felului 
lor  de  viaţă  continuu  şi  victorios  războinic,  şi  in- 
fluenţei regalităţii  asiatice,  care  s'a  întins  spre 
Macedoneni,  unde  a  făcut  din  Alexandru-cel-Mare 
un  rege  după  moda  persană.  O  astfel  de  influenţă 
nu  s'a  exercitat  însă  asupra  Galilor.  Ei  au  avut 
numai  pe  regii  barbarilor  primitivi  în  Britania 
Mare  şi  alte  părţi  mai  puţin  atinse  de  cultură  *), 
iar  în  Galia  propriu-zis£,  în  fruntea  „cetăţilor" 
stăteau  „senatorii",  „principele",  „magistraţii",- 
„  vectobrigii"  2),  cari  se  alegeau  pentru  un  număr 
oarecare  de  luni  şi  erau  înlocuiţi  pe  urmă  prin  alţii. 
Numai  în  momentul  cînd  Cesar  a  venit  să  cuce- 
rească Galia,  se  încearcă  o  adunare  laolaltă,  o 
t -concentrare  naţională  supt  acel  erou  al  Galiei  în 


1)  „Si  la  Suesoni ;  ibîd ,  II,  §  4. 

2)  V.  ibid.,  VII,  §  52  şi  urm.,  39,  etc. 

ultimele  ei  lupte  care  este  Vercingetorix  din  Alesia, 
al  cărui  tată,  spune  Cesar,  „căpătase  principatul 
Galiei  întregi  rJ*. 

Iată  unde  era,  faţă  de  atîtea  avantagii  ale  ci- 
vilisaţiei  galice,  şi  desavantagiul  ei.  De  aici  era 
să  decurgă  acest  lucru  că  Dacia  va  fi  înlăturată 
cu  mai  multă  greutate  şi  mai  puţin  efect  supt 
raportul  politic  decît  Galia,  care  a  fost  suprimata 
printr'o  singură  serie  de  expediţii,  a  lui  Cesar, 

La  noi  însă  nu  s'a  putut  altoi  viaţa  romanică  su- 
perioară pe  o  basă  dacică  corespunzătoare  :  doar 
satele  romane  sau  satele  Tracilor  romanisaţi  din 
Balcani  s'au  putut  confunda  foarte  uşor  cu  da  vele 
dacice,  pentru  că  a  fost  aceiaşi  limbă  de  o  parte  si 
de  alta,  aceiaşi  simplicitate  de  o  parte  şi  de  alta, 
aceleaşi  ocupaţii  economice  la  unii  ca  şi  la  alţii. 
Dar  oraşele  romane  de  la  noi  nu  s'au  altoit  pe 
un  oraş  dacic  anterior.  Pe  cînd  cucerirea  romană 
în  Gali»,  atît  în  „provincia"  dela  început,  cît  şi 
în  largul  teritoriului  cucerit  de  armele  lui  Cesar, 
s'a  altoit  de-a  dreptul  pe  cetăţile  galice.  Ele  au 
fost,  oarecum,  înrădăcinate  în  profunzimile  mile- 
nare ale  solului  galic,  pe  cind  în  părţile  noastre 
am  avut  numai  oraşe  de  suprafaţă. 

Să  aducem  o  lămurire  pe  lîngă  celelalte:  în 
Sudul  Africei  s'au  întemeiat,  de  cînd  s'au  găsit 
mine,  oraşe  mari.  In  regiunile  acestea  ale  Daciei 
noastre  s'a  petrecut  un  fenomen  -  asămănător  cu 
cel  de  acolo:  s'au  fundat  cetăţi  foarte  populate. 


1)  „Principatum  Galliae  totius  obtinuerat"  ;  VII,  §  4.  Cf.  § 
20:  „rex  ab  suiş  appellatur". 

cu  foarte  mare  strălucire  în  ce  priveşte  viaţa 
publică  şi  foarte  mult  huzur  in  ce  priveşte  viaţa 
individuală,  familială,  a  fiecăruia.  Cine  ar  putea 
spune  însă  că  oraşe  caBloemfontein,  Pretoria,  etc, 
au  o  menire  în  viitor  V  Şi  pentru  ce  nu  ?  Pentru  că 
ele  sunt  create  de-a  lungul  regiunii  minelor,  pentru 
singură  exploatarea  lor  ;  încetînd  scoaterea  bogă- 
ţiilor, dispar  şi  centrele  speciale,  căci  nu  există 
o  formă  anterioară  de  care  forma  această  mo- 
dernă să  se  prindă  ;  este  o  sădire  din  nou  pe  un 
pămînt  care  n'a  avut  altă  vegetaţie,  nu  o  altoire 
de  forme  noi  de  cultură  pe  un  element  anterior 
zdravăn,  bine  prins  în  pâmînt. 

Oraşele  dacice  din  vremea  lui  Adrian  de  sigur  că 
nu  erau  inferioare  supt  niciun  raport  celor  mai 
mîndre  oraşe  de  provincie  din  lumea  romanică; 
ce  ieşe^  astăzi  din  scormonirea  pămîntului,  prin 
Ardeal  mai  ales,  o  dovedeşte  deplin  :  admirabile 
mosaicuri,  elemente  arhitectonice  care  arată  o 
bogăţie  incontestabilă  şi  poate  chiar  risipa  faţă  de 
condiţiile  normale.  Totuşi,  oricît  de  mare  ar  fi  fost 
strălucirea  acestor  oraşe,  putea  să  prevadă  ori- 
cine că,  îndată  ce  în  Imperiul  Roman  se  va  tulbura 
pacea,  nimic  nu  se  va  alege  din  aceste  oraşe, — cum 
nimic  nu  s'a  ales  — ,  pe  cînd  nicio  tulburare,  nicio 
schimbare  a  ordinii  politice,  nicio  sfărîmare  a 
garanţieim  ilitare  nu  erau  în  stare  ca,  în  Galia,  să 
împiedice  desvoltarea  unei  colonisaţii  romane  care 
se  făcuse  adoptînd  formele  vieţii  politice  anterioare. 
Este  o  neîntreruptă  transmisiune  de  civilisaţie  de-a 
lungul  secolelor  de  la  Gali  la  Romani  pe  acelaşi 
pămint,  aproape  în  aceleaşi  forme,  întărindu-se 

necontenit  prin  faptul  că  niciodată  nu  se  întîlneşte 
o  soluţie  de  continuitate. 

De  aceia  colonisaţia  romana  în  Galia,  de  şi 
mai  trainică  decît  aceia  din  părţile  noastre, 
e  mai  puţin  bătătoare  la  ochi,  de  oare  ce  tre- 
cutul se  continuă  ;  schimbarea  pe  care  a  adus-o 
aşezarea  romană  nu  are  pe  departe  acel  caracter 
tragic  pe  care-1  are  în  părţile  noastre.  In  munţii  ro- 
mâneşti Dacii  sînt  măcelăriţi,  izgoniţi;  pe  rămăşiţele 
Sarmisagetusei  dacice  şi  altor  oraşe  dacice  se  înte- 
meiază oraşe  romane.  Nimic  din  lucrurile  acestea 
nu  se  observă  la  Gali.  Cucerirea  lui  Cesar  a  fost 
foarte  cruţătoare  ;  el  a  înţeleş  nevoia  de  a  păstra 
din  trecut  tot  ceia  ce  se  poate  întrebuinţa  şi  fruc- 
tifica de  Romani,  într'adevăr,  cu  silinti  mici, 
Republica  întăiu,  Imperiul  pe  urmă  au  căpAtat 
în  Galia  una  din  cele  mai  durabile  şi  mai  pro- 
ducătoare provincii  ale  sale;  pe  cînd  la  noi,  a 
fost,  pe  lingă  soluţia  de  continuitate,  o  nespusă 
grabă  de  a  întemeia  în  cîţiva  ani  de  zile  ceia  ce 
nu  se  putuse  face  aiurea  decît  în  foarte  mulţi 
ani ;  a  fost  o  efervescenţă  admirabilă,  şi  atit. 

Dela  Romani,  Francesii  au  căpătat  ceva  mai 
mult  decît  au  căpătat  înnaintaşii  noştri,  fiindcă 
durata  stăpînirii  romane  a  fost  la  ei  neasămănat 
mai  mare  decît  durata  stăpînirii  romane  în  păr- 
ţile noastre :  abia  două  generaţii,  şi  în  ce  împreju- 
rări !  Ba  încă,  odată  ce  coloniştii  romani  erau  func- 
ţionari, militari,  exploatatori  de  mine,  căutători 
de  cîştiguri  în  părţile  noastre,  se  mai  poate  vorbi 
de  o  operă  care  se  continuă  în  curs  de  doua- 
trei  generaţii,  ca  şi  cum  tatăl  si  fiul  şi  nepotul 
ar  fi  stat  pe  rînd  pe  pămîntul  acesta  dacic?  Dar 

*  stătea  cineva  într'o  singură  generaţie,  si  urmaşul  lui 
se  întorcea  înnapoiîn  locul  de  unde  venise  părin- 
tele sau  se  strămutau  intr'alt  loc,  unde  era  mai  mult 
de  cîştigat.  Pe   cînd,  dincolo,  în  Galia,  lucrurile 
au  fost  altfel.  Galia  s'a  romanisat,  nu  în  sensul 
unei  strămutări  de  cultură,  ca  la  noi,  ci  in  sen- 
sul unei  adînci  penetraţiuni  culturalo,  sprijinită 
de  Stat,  dar  fără  ispita  unui  accident  de  cîstig, 
care  astăzi  este  şi   mîne   nu  e  ;  cine  s'a  aşezat 
acolo,  a  si  rămas.    Io  Galia  nu  erau  mine,  nu 
erau  cîsti<xuri  extraordinare;  acolo  pămîntul  nu 
atrăgea  oamenii  din  toate  părţile  să  vie  pentru 
,   o   îmbogăţire   răpede   şi    să   rămîie   numai  cît 
este   cu  putinţă  a  se  îmbogăţi    repede.  In  ţara 
aceasta,   înnainte  de  toate  ţară   de  agricultură, 
aşezată  solid,  fundamental,  au  venit  oameni  ase- 
zaţi,  cu  fundamentale  rosturi  îh  ce  priveşte  mijloa- 
cele vieţii  lor  personale  sau   sociale  de  familie. 
Mai  apropiaţi  de  Italia,  în  legături  neîntrerupte 
cu  această   patrie,  ei  erau  într'o    situaţia  vădit 
superioară   coloniilor  de  la  Dunăre.  Şi  încă  nu 
1  mai  vorbim  de  Sud.  Pe  cînd  în  Dobro^ea  noastră, 
influenţa  grecească  şi  cea  romană  pe  urmă,  atît 
de  puternice,  fiind  înlăturate  cu  totul  pe  urma 
năvălirilor  barbarilor,  Scythia  Minor  de  odinioară 
i  a  ajuns  să  fie   numai  un  gang  pentru  barbari, 
I  nu  un  sălaş,  Provincia  a  păstrat  tot  caracterul  ei 
I  absolut  roman  pănă  foarte  tîrziu  în  evul  mediu. 

Zicem :  Franţa,  şi  ni  închipuim  puţintel  că  ea 
exista  încă  de  la  800  sau  900,  aşa  cum  o  în- 
ţelegem noi,  unitară;  dar  nu  e  adevărat.  Franţa 
din  veacul  al  VllI-lea,  al  IX-lea  şi  al  X-lea  chiar 


24 


se  alcătuia  din  grupe  absolut  deosebite.  Poporu 
frances  era  undeva,  în  centru,  de  unde  trebuia  să 
se  întindă.  Şi  aceasta  constituie  încă  o  foarte 
mare  deosebire  între  dînsul  şi  poporul  nostru. 
Alcătuirea  poporului  nostru  s'a  făcut  risipit  ;  al- 
cătuirea poporului  frances  s'a  făcut  într'un  anume 
punct,  de  unde  a  radiat.  Noi  a  trebuit  să  avem 
viaţa  noastră  naţională  ca  să  ne  concentrăm,  iar 
ei  au  trebuit  să  aibă  viaţa  lor  naţională  ca  să  se 
răspîndească.  Givilisaţia  noastră  etnică,  conştiinţa 
noastră  etnică  vin  prin  urmare  din  procesul  acesta 
de'  adunare  către  un  centru ; .  procesul  lor  de  ci- 
vilisaţie  naţională  şi  de  conştiinţă  etnică  vine  din 
răspîndirea  dela  un  anume  centru  către  periferie, 
Noi  n'am  avut  o  Ile  de  France,  de  unde  să  plece 
limba,  conştiinţa  naţională,  viitorul  naţiunii ;  noi 
am  găsit  Ile  de  France  a  noastră  politică  numai  adu- 
nindu-ne  din  toate  părţile  în  jurul  cetăţii  Argeşului, 
pe  la  1300.  Deosebire  fundamentală,  care  se  da- 
tore şte  faptului  că  noi,  pe  lingă  atîtea  desavan- 
tagii,  am  avut  şi  un  mare  avantagiu :  unitatea 
etnică  perfectă  cu  care  am  început,  pentru  care 
n'a  fost  nevoie  să  ne  luptăm,  pentru  care  n'am  avut 
de  dărîmat  ziduri  seculare,  milenare,  pe  cînd  Fran- 
cesii  au  trebuit  să  le  dărîme.  Provenţa,  atît  de  stră- 
bătută de  romanitate,  a  rămas  romana  fără  în- 
trerupere, dar  Germanii,  Francii  dela  gura  Rinului, 
cari  erau  formaţi  din  mai  multe  grupe,  au  venit 
de  au  cucerit  pe  încetul  teritoriul  galic,  supt  Clo- 
devig  sau  Clovis,  anexîndu-şi  teritoriul  alamanic, 
teritoriul  burgund,  cel  visigot,  şi  astfel,  în  veacul 
al  Vl-lea,  întemeind  monarhia  francă  în  aceste 
regiuni. 

E  a  doua  fasă  a  penetraţiunii  germanice,  întâia 
fiind  represintată  prin  vechii  Belgi,  aşezaţi  pe 
malul  cellalt  al  Rinului,  si  mai  ales  prin  Ariovist,. 
care  ieşise  înnaintea  lui  Cesar  pe  teritoriul  Galiei. 

Putem  face  iarăşi  o  comparaţie  cu  lumea  noastră, 
unde  cam  acelaşi  lucru  s'a  întlmplat  cu  Slavii, 
Parte  din  ei  erau  cuprinşi  supt  vechiul  nume  ge- 
neric al  Sarmaţilor;  cei  mai  mulţi  au  venit  Insă  din 
Răsărit.  Dar  prima  pătrundere  germanică  s  a  făcut 
în  mijlocul  unei  societăţi  perfect  organisate  în  ce 
priveşte  aşezarea  stabilă,  pe  cînd  pătrunderea  cea 
mai  veche  slavă  la  noi  s'a  făcut  în  mijlocul  unei 
popor  ca  acel  geto-dacio,  care  abia  începea  să-şi 
aibă  orcanele  statornice.  Din  această  causă  la 
Francesi  nume  vechi  de  origine  francă  nu  se  întîl- 
nesc,  pe  ctnd  Ardealul  e  plin  de  nume  vechi  slave. 

Cînd  au  venit  Francii,  nimic  în  cultura  lor  nu 
era  de  natură  să  impuie  o  pecete  etnică  deosebită 
asupra  ţerii.  A  dovedit-o  foarte  bine  Fustei  de 
Coulanges  r).  Vechea  teorie  afirma  că  Romanii  erau 
prăpădiţi  de  conrupţie,  pe  cînd  Germanii  repre- 
sintau  un  tip  omenesc  virtuos  prin  excelenţă ;  deci 
aceştia  i-au  renovat  pe  ceilalţi.  Dar  Germanii  erau 
înnainte  de  toate  beţivi  şi  brutali,  şi  restricţiile  so- 
ciale în  ce  priveşte  anumite  apucături  nu  existau 
pentru  ei.  Şi  Fustei  de  Coulanges  mai  dovedeşte 
un  lucru  :  că  Germanii  nu  erau  o  avalanşă,  un  pu- 
hoiu  nesfîrşit,  căci  nu  s'ar  explica  alt  lucru  :  de  ce  în 
Franţa  nu  se  vorbeşte  astăzi  un  dialect  germanic, 
amestecat  doar  cu   eîteva  zecimi  de  cuvinte  de 


1)  In  „Recherches  sur  quelques  problemes  d'histoire"' 
Paris  1885,  ca  şi  în  „Histoire  des  institutions  politiques  de 
l'ameienne  France",  Paris  1888-92. 

oricine  galo-romană,  ci  o  limbă  romanica,  ba 
una  din  cele  mai  pronunţat  romantice,  cea  mai 
slabă  în  amestec  străin  din  limbile  care  s'au  pro- 
dus din  latina  vulgară  de  odinioară. 

învăţatul  frances  a  arătat  că,  de  fapt,  Germanii 
erau  fără  îndoială  putini,  şi  aşa  şi  este.  Şi  pro- 
fităm  de  ce  spune  Fustei  de  Coulanges  ca  să 
aplicăm  acelaşi  lucru  la  barbarii  noştri,  la  Slavi. 
Prea  mult  se  admite  că  oraşul  e  un  centru  de 
conrupţie,  pe  cînd  satul,  orie**  fel  de  sat,  ar  fi  o 
adunare  a  tuturor  virtuţilor.  Destul  romantism 
este  şi  în  ce  priveşte  pe  Slavi.  Cunoaştem  teoria 

c&  Slavii  erau  barbari  blinzi,  cari  stăteau  lînoă 

♦  ...  . 

ape,  visînd  la  zînele  ce  ieşiau  din  negura  rîurilor, 

avînd  zei  tutelari  cărora  nu  li  aduceau  jertfe 
sîngeroase  ;  agricultura  am  fi  învăţat-o  de  la  dînşii, 
căci  plugul,  rariţa,  etc,  au  pecetea  lor  lingvistică. 
Am  răspins  şi  aiurea  această  teorie.  De  alminterea 
lucrurile  acestea  se  distrug,  nu  numai  prin  com- 
paraţie, ci  şi  prin  argumente  elementare. 

Prin  urmare,  revenind  la  Francii  lui  Clovis,  ei 
n'au  represintat,  pe  departe,  ce  credem  noi.  Au 
numit  ţara  după  numele  lor,  fiindcă  au  cucerit-o 
şi  au  stăpînit-o  un  timp.  Dar  în  felul  acesta  şi 
noi  am  fost  în  anume  momente  membri  ai  Ava- 
riei politice  :  Avarii  cînd  au  cucerit  Panonia  au 
întemeiat  o  Avarie  din  care,  supt  raportul  po- 
litic făceam  parte  şi  noi.  Şi  tot  aşa  am  făcut 
parte  din  anume  formaţiuni  de  Stat  alcătuite  de 
Slavi  pe  teritoriul  nostru  înnainte  de  a  trece  ei 
dincolo  de  Dunăre,  fără  ca  pentru  aceasta  să 
pierdem  caracterul  nostru  etnic  sau  să  ne  ame- 
stecăm prea  mult  cu  caracterul  etnic  al  stăpîni- 

torilor  noştri.  Deci  şi  în  Galia  populaţia  veche  a 
dat  graiul,  a  dat  aşezămintele,  ea  a  dat  forma 
religioasă,  care  a  îngăduit  contopirea  cuceritorilor 
cu  cuceriţii.  E  cea  d'intăiu  şi  mai  adâncă  rădă- 
cină împlintată  în  solul  naţional,  rădăcina  acestui 
popor;  restul  sunt  altoiri  superficiale,  care  au  pro- 
dus mai  mult  sau  mai  puţin  in  desvoltarea  militară, 
a  vremurilor.  Dar,  în  ce  priveşte  însăşi  esenţa,  ele- 
mentul de  viaţă,  acest  element  nu  pleacă  de  la 
dînsele.  Căci  forţele  germane  s'au  răspîndit  asupra 
unei  lumi  întregi,  ele  erau  puţin  decimate  prin  răz- 
boaie care  ţinuseră  secole  întregi,  şi  ele  a*u  trăit  mai 
departe  prin  toate  accidentele  de  turburări  ale  unei 
vieţi  încă  neaşezate,  neavînd  măcar  supt  raportul 
lor  barbar  o  unitate,  fiindcă  unii  veniau  dintr'o 
parte,  alţii  din  altă  parte.  Erau  nuanţe  de  bar- 
bari care  se  păstrau  şi  după  ce  primiseră  numele 
cuceritorului  şi  i  se  supuseseră :  Saxonii  de  la 
Bayeux  şi  de  aiurea.  Neavînd  prin  urmare,  nici 
măcar  supt  raportul  germanic  o  unitate,  domina- 
torii nu  se  găsiau  în  condiţii  de  a  putea  exercita 
p  influenţă  transformatoare  asupra  societăţii  su- 
puse. 

în  limba  romînă  sînt  mult  mai  multe  elemente 
luate  de  la  barbari.  Fiindcă  graiul  romanic,  aici, 
din  causa  condiţiilor  pe  care  le-am  arătat,  de  mai 
puţină  stabilitate  şi  mai  scurtă  desvoltare,  nu 
ajunsese  încă  în  acea  fasă  în  care  nu  se  mai 
primesc  cuvinte  esenţiale.  Un  graiu  primeşte  cu- 
vinte esenţiale  până  la  un  moment ;  dacă  a  trecut 
momentul  acela,  limba  nu  mai  poate  primi  decit 
dublete  sau  cuvinte  pentru  noţiuni  secundare  ori 
împrumutate.  Şi  în  Galia  aşa  era  lucrul.  Prin 

urmare  cuvintele  germanice  nu  pot  să  fie  decît 
dublete  pe  lîngă  cuvintele  galo-romane.  La  noi, 
de  oare  ce  această  fusiune  a  elementelor  care 
alcătuiesc  graiul  nu  era  complect  terminată,  de 
oare  ce,  prin  urmare,  căldura  în  care  fusiunea  se 
poate  face,  continua,  si  alte  elemente  puteau  să 
intre  ca  să  se  contopească  cu  elementele  daco- 
române. Dar,  în  schimb,  la  noi,  pentru  că  stă- 
pînirea  slavă  a  fost  trecătoare  şi  Slavii  au  trecut 
dincolo  de  Dunăre,  fji  pentru  că  pe  malul  nostru 
ei  n'au  adoptat  creştinismul  ca  să  se  poată  con- 
funda în  aceiaşi  Biserică,  în"  aceleaşi  forme  reli- 
gioase cu  populaţia  supusă,  din  causa  aceasta  noi 
*am  rămas  Romani  într'o  Românie  vagă,  fără  forme 
politice,  pe  cînd  în  Galia,  de  vreme  ce  Francii 
n'au  trecut  aiurea  şi  urmaşii  lor  au  rămas  acolo, 
prefăcindu-se  încetul  cu  încetul  în  Francesi,  s'a 
putut  face  contopirea  celor  două  elemente  într'o 
singură  formă  politică,  — ■  ceia  ce  n'a  fost  ca- 
şul aici.  La  noi  contopirea  s'a  făcut  în  forme 
deosebite  de  viaţă  politică;  de  aceia  am  păs- 
trat numele  de  Roman  pentru  naţiunea  noas- 
tră, şi  de  aceia  dincolo,  unde  contopirea  s'a 
făcut  în  forme  politice,  numele  romanic  dispare 
pentru  a  fi  înlocuit  cu  numele  stăpînitorului  barbar. 
Astfel  ei,  cari  în  limbă  sînt  mai  romani  decît  noi, 
se  numesc  Francesi,  după  numele  Francilor  lui 
Clovis,  şi  noi,  cu  toate  că  am  pierdut,  în  ce  pri- 
veşte limba,  mai  mult  decît  d4nsii,  niciodată 
ii'am  adoptat  nici  numele  Slavilor,  nici  numele 
Avarilor  sau  al  unui  alt  neam  barbar  aşezat  pe 
malul  stîng  al  Dunării. 


II. 

„Cetatea"  galo-romană 
şi  regalitatea  francă  a  Merovîngienilor. 

Galia  a  devenit  supt  raportul  politic,  cucerire 
posesiune  şi  moştenire  franca,  deci,  pentru  Franci 
ca  şi  pentru  supuşii  cari-şi  recunosc  situaţia,  o 
„Francie". 

„ Istoria  Franciei"  va  înşira  deci  luptele,  zbuciu- 
mul şi  crimele  Merovingienilor.  proprietarii  ţării  in 
societate  cu  răsboinicii  lor,  dăruiţi  cu  pămînturi 
pentru  \„ fidelitatea"  si  ,, tovărăşia''  lor  şi  împo- 
dobiţi cu  demnităţi,  puţine  şi  stîngaciu  împru- 
mutate de  la  Romani. 

Nesfîrşita  listă  monotonă  a  Merovingienilor,  în 
cea  mai  mare  parte  oameni  loarte  răi,  violenţi, — 
creştini,  însă  neîmpăcaţi  cu  morala  creştină  — , 
lasă  o  impresie.de  oboseală.  S'ar  crede  că  acele  două 
secole  din  istoria  vechii  Galii  care  se  întind  de 
la  apariţia  lui  Clovis,  care,  cum  ştie,  se  tace 
creştin,  creştin  catolic,  în  circumstanţele  descrise 
de  legendă  *,  şi  cucereşte  toată  Galia  asupra  Bur- 

1  Asupra  sensului  ei  v.  Cărţi  representative,    p.  225  şi  urm. 

gunzilor,  Alamanilor  si  Visigoţilor,  pănăla  Carol- 
cel-Mare,  n'au  niciun  interes.  Şi  mai  ales  din 
punctul  nostru  de  vedere  particular,  ca  unii  ce 
nu  urmărim  istoria  teritoriului  frances  si  nici 
aşezămintele  care  s'au  perindat  în  cuprinsul  Ga- 
liei,  ci  viaţa  poporului  frances.  Şi  ce  poate  să 
aibă  comun  viaţa  poporului  frances  cu  vremea 
aceasta,  intre  anii  500  şi  800,  în  care  el  nu 
exista  încă?  Totuşi  epoca  merovingiană  are  un 
interes  deosebit  şi  pentru  noi,  prin  ceia  ce  se  pe- 
trece supt  acoperişul  de  triumfuri  şi  nelegiuiri 
politice. 

Doar  atunci  începe  a  se  face  amestecul  între 
elementul  galo-roman  şi  elementul  franc,  supra- 
pus la  început,  fără  vre-o  legătură  cu  ţara  şi 
locuitorii  ei,  şi,  cu  ,  oarecare  bunăvoinţă,  se  pot 
descoperi  chiar  cele  d'intîiu  începuturi  ale  unui 
popor  nou,  capabil  de  manifestări  proprii  în  des- 
voltarea  evului  mediu.  După  un  Giesebrecht,  Galia 
ar  fi  fost  absolut  stăpinită  de  spiritul  germanic, 
franc ;  tot  ce  se  întîmplă  aici  în  această  vreme 
e  supt  influenţa  spiritului  cuceritorilor;  iar  în 
Germania  interioară,  în  aşa-numita  lume  saxonă, 
păgînă,  e  păstrată  un  fel  de  independenţă  ger- 
mană pentru  viitor,  superioară  ordinii  nedepline 
pe  care  Franci  au  creat-o  în  Galia.  Aceasta  în- 
seamnă a  împăca  două  lucruri  de-odată :  a  atri- 
bui rasei  germane  şi  tot  ce  se  petrece  pe  pă- 
mîntul  Franciei  lor  si  a-i  păstra  în  Europa  Cen- 
trală un  reservoriu  de  independenţă,  de  sponta- 
neitate, capabil  să  creeze,  şi  pentru  regiunile 
acestea  galice  şi  pentru  restul  Europei,  o  viaţă 
nouft. 

Teoria  francesă,  pe  care  am  atins-o  şi  mai  sus, 
e  mult  mai  nouă.  Ea  a  îndrăznit,  în  sfîrşit,  să  afir- 
me importanţa  decisivă  a  elementului  indigen, 
€u  sînge  galic,  celt,  dar  cu  o  cultură,  cu  insti- 
tuţii, cu  o  Biserică,  romane.  Rolul  aşa-numiţilor 
,, barbari"  e  mult  mai  mic  de  cum  se  crede,  şi, 
în  amestecul  care  s'a  produs  în  cuprinsul  Galiei, 
partea  care  revine  Francilor,  şi  in  ce  priveşte 
sîngele  şi  în  ce  priveşte  instituţiile,  direcţîa  po- 
litică —  nu  mai  vorbim  de  limbă,  căci  limba 
francesă  n  are,  cum  am  spus,  decît  un  număr 
restrîns  de  cuvinte  de  origine  germanică  —  ar  fi, 
nu  cu  totul  neînsemnată,  dar,  fără  îndoială,  mult 
mai  mică  de  cum  s'a  crezut  înnainte. 

In  paginile  singurului  păstrător  si  martur  al 
acestor  împrejurări,  episcopul  Grigore  de  Tours, 
un  Galo-Roman,  dintr'o  bogată  familie  senatorială, 
om  influent  şi  amestecat  în  multe1,  vedem  pe 
aceşti  regi  numai  ca  nişte  conducători  de  cete 
războinice,  cari  au  venit  în  Galia,  au  ciştigat 
biruinţa,  au  ocupat  unele  teritorii  şi  le  consideră 
ca  o  pradă  oarecare.  Ori  că  luau  cutare  în- 
tindere de  pămînt,  cu  anumiţi  oameni,  cari  să 
depindă,  supt  anume  raporturi,  de  dînşii,  ori  ca 
luau  un  vas  de  metal  preţios,  o  haină  de  pur- 
pură, arme  scumpe,  era  acelaşi  lucru  pentru  dînşii. 

Noi,  cari  amestecăm  politica  în  toate,  atribuim 
fireşte  şi  regilor  franci  de  atunci  idei  politice. 
RegeJe  franc  n'avea  însă  decît  ,,ideia  politică" 
de  a  menţinea  un  mare  număr  de  „leuzi",  Lente, 
oameni  credincioşi   (ficleles),   de   „antrustioni" , 

1  V.  ibid.,  p.  224  şi  urm. 

oaspeţi,  lângă  el,  cărora  li  da  beneficii  şi  cari 
din  causa  acestor  beneficii  sînt  cu  atît  mai  strîns 
legaţi,  cu  cît  beneficiile  sînt  mai  multe.  0  cre- 
dinţă barbară  personală,  —  şi*  atît 1). 

Leuzii  aceştia,  cari  erau  datori  şi  interesaţi  a 
fi  totdeauna  fideli  faţă  de  şeful  de  războiu  mero- 
vingian,  formau  principala  preocupaţie  a  acestuia. 
Regele  n'avea,  astfel,  niciun  plan  în  ce  priveşte 
teritorial  care  ajungea  în  mînile  sale.  Şi  drept 
dovadă  se  poate  cita  acel  pasagiu  al  lui  Grigore 
de  Tours  care  spune  că,  în  cutare  împrejurare, 
regele  vrînd  să  iea  o  hotărire,  leuzii  s'au  ridicat 
şi  i-au  spus:  nu;  teritoriul,  prada,  totul  aparţine 
comunităţii  războinice  şi,  prin  urmare,  să  se  îm- 
partă după  sorţi ;  partea  care  revine  regelui  e 
atîta  cîtă  i-a  ieşit  din  sorţii  cari  s'au  pus  după 
cîştigarea  biruinţei  2)?  —  ori  e  vorba  de  ves- 
titul vas  de  la  Soissons,  pentru  care  Clovis  ucide 
mai  tirziu  soldatul  oare  i-1  reclamase  şi  luase, 
ori  de  un  teritoriu.  Cînd  regele  nu  e  setos  de 
luptă,  „leuzii"  îi  rup  cortul  şi-1  tîrăsc3).  Prin  urmare 
proprietatea  directă,  personală,  mergînd  pînă  la 
ordine  pentru  căsătorii  şi  zestri4),  fără  niciun  fel 
de  amestec  de  idei  politice,  de  tendinţe  supe- 
rioare, acesta  este  singurul  lucru  care  interesează. 

Regii  aceştia  au  avut  dela  început  o  Curte  5);  dar 
Curtea  e  extrem  de  redusă:  se  alcătuieşte  din  pă- 
zitorul cailor  regelui,  comesstabuW),  din  păzitorul 

1)  Ciobani  franci ;  Grigore  de  Tours,  IV,  §  33. 

2)  V.  ibtd.,  §  22. 

3)  Ibid.,  §  14. 

*)  Ibid.,  §§  34-5. 
*)  Ibid,  v,  §  3. 
*)  Ibid.,  §  39. 

casei  regelui  maior  dovntis,  de  unde  vor  veni  ma- 
jordomii cari  vor  da  dinastia  carolingiană,  din  pă- 
zitorul averii  regelui,  tesaurariul,  din  acela  care 
aducea  înnaintea  stăpinului  (offerre)  deosebite  pri- 
cini de  împărţire  - —  şi  numai  supt  raportul  dona- 
ţiunii,  confirmaţiei  sau  schimbării  proprietăţii, — 
referendariul.  Afară  de  aceasta  o  lume  Întreagă  tră- 
*  ia  în  jurul  lui  :  dar  ei  sînt  numai  tovarăşii  lui  de  ar- 
me şi  n'au  nicio  situaţie  specială.  In  zădar  am  căuta 
să  fixăm  o  serie  de  funcţionari,  de  demnitari  co- 
respunzînd  cu  funcţiunile  şi  demnităţije  care  se 
întîlniau  în  Roma  ori  se  întîlnesc  chiar  şi  în  Sta- 
tele cele  mai  slab  organisate  din  timpul  nostru. 

Veniturile  regelui  sînt  foarte  puţine,  şi  nici 
n  ar  avea  cum  să  le  întrebuinţeze,  dacă  ar  fi 
fost  mai  multe.  El  e  mai  totdeauna  în  răz- 
boiu  :  se  luptă  cu  Francii  păgîni,  se  luptă  cu  ve- 
cinii acestor  Franci  de-a  lungul  Rinului,  cu  Ala- 
manii  ;  —şi,  mai  tîrziu,  pe  vremea  lui  Carol-cel- 
Mare  va  fi  lupta  decisivă  cu  Saxonii  din  mijlocul 
Germaniei ;  se  luptă  cu  Burgunzii  de  lîngă  Rhone, 
cu  Visigoţii  de  la  Pirinei,  ajungînd  în  felul  acesta 
să  constituie  Galia  francică  din  zilele  lui  Clovis 
şi  ale  fiilor  săi.  Războaiele  acestea  necontenite 
aduc  venituri,  alături  cu  biruinţe  însemnate  şi, 
de  multe  ori,  distrugerea  altei  dinastii,  cînd,  deci, 
tot  tesaurul  dinastiei  distruse  ajunge  în  mînile 
învingătorului.  îşi  închipuie  cineva  că  în  astfel 
de  împrejurări  nu  e  nevoie  de  veniturile  obiş- 
nuite ale  unui  Stat,  că  ar  fi  să  luăm  numele 
Statului  în  deşert  dacă  am  admite  măcar  un  si- 
mulacru de  Stat  în  vremea  aceasta. 

Turcii  au  avut  de  sigur  finanţe   foarte  bine 


3 


4 


ordonate  şi  pe  vremea  cind  biruiau  in  fiecare  an, 
cind  de  la  Sf.  Gheorghe  pană  la  Sf.  Dumitru 
Sultanul  era  în  expediţie.  Da,  dar  Turcii  pleca- 
seră de  la  acea  meticuloasă  civilisaţie  chinesă 
care  nu  făcea  decît  să  socotească  de  dimineaţă 
şi  pană  seara,  care  însenina  totul,  care  avea  o 
străveche  organisaţie  a  impositelor,  şi,  pe  de 
altă  parte,  Sultanul  era  un  imitator  al  împăra- 
ţilor bizantini,  deprinşi  cu  fast  mare,  moştenitori 
ai  unei  Curţi  admirabil  organisate. 

Dar  lucrurile  acestea  nu  se  întîlnesc  la  regii 
franci.  Fastul  regelui  franc  stătea  intr'o  calitate 
mai  bună  pentru  hainele  sale,  tot  de  modă  ger- 
manică :  de  cîteva  ori  numai  îmbrăca  purpura 
sau  punea  o  haină  aurită  pe  dînsul.  Iar,  în  ceia 
ce  priveşte  „trăsurile  Curţii",  ele  sînt,  cum  le 
zugrăveşte  Eginhard,  biograful  lui  Carol-cel-Mare, 
carăle  trase  de  doi  boi,  cu  văcarul  lîngă  din- 
sele.  pentru  a  conduce,  fără  livrea,  pe  Măria  Sa 
regele  merovingian...  In  astfel  de  împrejurări,  cînd 
grajdurile  se  reduc,  pe  lingă  caii  de  războiu,  la 
boii  de  ceremonie,  ckid  demnităţile  se  restrîng  la 
un  număr  de  cinei,  şese  persoane,  cînd  niciun 
fel  de  înţelegere  pentru  arta  cea  mai  rudimen- 
tară a  clădirilor  nu  se  întîlneşte,  îşi  poate  închi- 
pui cineva  că  domeniul  regal  ajungea  :  partea 
despoiată  de  locuitori,  de  unde  proprietarii  fu- 
seseră goniţi  şi  care  nu  fusese  distribuită  nici  la 
războinici,  aceia  care  rămînea  astfel  în  stăpînirea 
regelui  ca  a  unui  proprietar  oarecare. 

Mai  tîrziu,  e  adevărat,  s'a  introdus  puţină 
rafinare  la  Curtea  regilor  franci,  rămînînd  carăle 
acelea  trase  de  boi  ca  un  fel  de  tradiţie  sacră 

Cutare  rege  franc  din  veacul  al  Vl-lea  scrie  cărţi 
religioase,  de  şi  in  sens  sabellian,  cam  pe  alături 
tde  ortodoxie,  la  care  episcopii  se  împotrivesc  şi 
înving.  Acelaşi  rege  născoceşte  patru  litere  nouă 
pentru  redarea  unor  sunete  specific  germanice  (oT 
the.  vv),  ordonind  ca  în  toate  şcolile  să  se  în- 
trebuinţeze literele  pe  care  le-a  găsit  el l).  Vedem 
si  pe  alţii  din  regii  aceştia  avînd  simţ  pentru 
lucrurile  bisericeşti,  nu  numai  pentru  cult,  si 
atunci  ei  poftesc  pe  episcopi  să  li  lămurească  unele 
puncte  mai  abstracte  de  credinţă.  Şi  se  miră 
cineva  eind  vede  pe  aceşti  oameni  simpli  la  ce 
lucruri  foarte  dificile  se  gîndesc  une  ori.  Alţii  pof- 
tiau  pe  episcopi  să  Ii  cetească  şi  să  li  cînte  2).  Dar, 
un  afară  de  aceste  gusturi  personale,  regele  mero- 
jr'mgmn  n  are  altă  ocupaţie. 

Ceia  ce  ne  interesează  nu  sînt  însă  ocupaţiile 
«acestui  rege,  ci  contactul  lui  cu  populaţia.  Ce 
legături  poate  el  să  aibă  cu  această  populaţie 
supusă  'J 

Ele  sînt  foarte  slabe,  şi,  dacă  Clovis  nu  s  ar 
efi  convertit  la  creştinismul  catolic,  ele  ar  fi  fosfc 
aproape  nule.  Nu  doar  că  regii  merovingieni  şi 
războinicii  lor  se  socotiau  de  esenţă  superioară, 
ca  un  fel  de  supra-oameni,  cari  din  înnălţimea  lor 
n  ar  ii  putut  să  vadă  mulţimea  supuşilor.  Nu. 
dar  tot  ceia  ce  se  petrecea  an  afară  de  organi- 
saţia  simplă  a  Curţii  lor,  tot  ce  era  în  afară  de 
plăcerea  mâncării  multe,  a  băuturii  dese.  a  vînă- 
torii,  a  vărsării  de  sîiige,  erau   lucruri  absolut 

1)  lbid.  v,  $  43. 

2)  lbid.,  |  ti. 

indiferente  pentru  ei.  Contactul  acesta  între  dînşii 
toţi  si  intre  populaţie  era  imposibil  fiindcă  de  la 
dînşii  nu  pleca  nimic  către  ceilalţi.  . 

Dar  încă  din  cele  d'intăiu  timpuri  ale  cuceririi 
Franciei  regele  s'a  făcut  creştin.  Nu  era  o  ino- 
vaţie. Creştin  era  regele  visigot,  care  ocupa  partea 
de  Sud  a  Franciei  de  astăzi  ;  creştin  era  regele 
burgund,  care  stăpînia,  cum  am  spus.  regiunea 
Rhonului.  Numai  cît  creştinătatea  aceasta  a  lor 
era  ariană,  după  eresia  lui  Arie,  care,  in  ce  pri- 
veşte legăturile  membrilor  Treimii  intre  dînşii,. 
avea  altă  părere  decit  a  Bisericii  ortodoxe.  Arianis- 
mul stăpînia  în  Orient,  şi  Burgunzii  şi  Goţii,  ve- 
nind din  părţile  acestea  supuse  Constantinopo- 
lului,  aduseseră  arianismul,  pe  care  l-au  păstrat 
la  Curtea  lor,  aşa  încît  între  ei  şi  între  populaţia 
supusă  era  o  prăpastie.  Dacă  regele  ar  fi  fost 
păgîn,  populaţia  n'ar  fi  avut  atîta  scîrbă  de  dinsul 
cum  o  aveau  fiindcă  era  arian,  căci  totdeauna 
varietatea  religioasă  care  samănă  mai  mult  se 
si  urăşte  mai  mult.  Păgînismul  ar  fi  fost  consi- 
derat  ca  o  curiositate,  pe  cînd  arianismul  era 
considerat  ca  o  revoltă,  ca  o  trădare,  ca  o  mons- 
truositate  religioasă.  A  nu  crede  de  loc  in  Dum- 
nezeul creştin  era  o  ofensă  mai  mică  decît  a 
crede  fals.  * 

Şi  din  punctul  de  vedere  al  lui  Dumnezeu  şi 
din  punctul  de  vedere  al  oamenilor,  arianismul 
se  înfăţişa  ca  antipatic,  ca  de  neiertat.  Dar.  ia- 
răşi, şi-ar  face  cineva  o  ideie  foarte  greşită  dacă 
ar  crede  că  aceşti  regi  erau  arieni  din  convin- 
gere teologică.  Unul  dintre  dînşii,  rege  burgund, 
în  veacul  al  Vl-lea,  de  pe   vremea   lui  Clovis. 

spunea :  şi  eu  mă  lac  catolic,  dar  să  nu  spuneţi 
nimănui!  Şi  avea  dreptate  fiindcă  lui  nu-i  păsa 
de  populaţia  galo-romană  supusă,  ci  de  credinţa 
jyleuzilora,  a  ostaşilor  săi,  şi,  aceştia  fiind  arieni, 
se  rupea  comunitatea  între  rege  si  ajutătorii  săi 
militari  dacă  ar  fi  ieşit  din  arianismul  său  şi  âl 
lor  Actul  lui  Clovis  care  a  tiecut  la  creştinism 
In  formă  catolici  — .  căci  el  nu  venia  dintre  ne- 
catolici, ci  o  populaţie  pur  catolică  îl  încunjura 
—  este  un  adevărat  act  de  curagiu  faţă  de  păgînii  din 
jurul  lui.  A  venit  înnaintea  ostaşilor  săi,  episcopul 
Renii  1-a  botezat.  Grigore  de  Tours  zice  căi-acreş- 
tinat  pe  toţi  Francii  ;  alte  izvoare  arată  că  numai 
o  parte  s'au  lăsat  să  fie  botezaţi,  ceilalţi  ducîn- 
du-se  la  alt  rege  franc  păgîn,  Ragnacar,  şi  rămiind 
lîngă  dinsul.  Nu  de  hatîrul  Gralo- Romanilor  făcea 
astfel  Clovis,  nici  presimţind  un  interes  de  Stat 
hotăritor.  Totuşi,  fiindcă,  într'adevăr,  catolicismul 
însemna  legătura  cu  Roma,  legătura  aceasta  în- 
semna  si  solidarisarea  cu  Organisaţiile  religioase  de 
la  începutul  evului  mediu  si  dădea  catolicului 
dreptul  ca  Biserica  să-i  treacă  toate  rosturile  de 
stăpînire  asupra  oamenilor  pe  care,  prin  Petru, 
ea  însăşi  le  căpătase  de  la.Isus  Hristos. 

Va  să  zică,  regii  franci  făcîndu-se  creştini,  creşti- 
nismul lor  n'avea  nicio  lăture  morală  u  puteau  să 
continue  a  se  ucide  între  dînşii,  puteau  să  mintă, 
să  trădeze,  fiul  să  se  ridice  împotriva  tatălui, 
fratele  împotriva  fratelui,  unchiul  să  spargă 
«de  păreţi  capul  nepoţilor  sau  să-i  înjunghie.  Toate 
acestea  se  puteau  întîmpla  fără  să  creadă  regii 
creştini    merovingieni   că  Dumnezeu  se  supără 

prea  mult.  De  alminterea,  Dumnezeu,  in  Vechiul 
Testament,  se  înfăţişează  el  Însuşi  în  scene  de- 
care  se  credeau  autorisaţi  şi  regii  franci  să  profite 
pentru  a  satisface  pasiunile  lor.  Noul  Testament 
era  ceva  dulceag  pentru  barbarii  aceştia  din  veacul 
al  Vl-Iea  şi  al  VH-îea,  bun  mai  mult  pentru  copiir 
pentru  oamenii  slabi  ;  bărbaţii  căutau  modelul  lor 
m  paginile  Vechii  Scripturi  eroice  şi  singeroase.. 
Şi,  pe  o  vreme  cînd  episcopii  ingropau  de  vii  pe 
preoţii  lor  în  morminte  J),  ce  nu  putea  face  regele  £ 
Oricum  să  fi  înţeles  Insă  regii  aceştia  franci 
creştinismul,  el  ii  apropia  de  supuşii  lor.  Trebuiau" 
să  aibă  legături  cu  episcopii  ;  dacă  aveau  vre-un* 
conflict  cu  aceştia,  ei,  în  calitatea  lor  de  creştini^ 
trebuiau  să  convoace  un  sinod,  unde  să  vin*  ţi 
alţi .  episcopi  2),  cari,  inspiraţi  de  sentimentul  de 
solidaritate,  se  declarau  adesea  pentru  cel  prigonit  , 
chiar  cînd  se  aduceau  dovezi  împotriva  lui.. 
De  multe  ori  sinodul  hotăra,  deci,  altfel  de  cum 
ar  fi  vrut  regele  3).  Si  în  afară  de  hotăririle  ac-  stea 
sinodale,  foarte  desagreabile  în  unele  momenter 
regele  trebuia  să  se  intereseze  de  ceia  ce  se  pe- 
trece cu  alegerile  de  episcopi  ')  :  pe  eine-î  vrea  po- 
porul, care  avea  dreptul  să  aleagă  el  pe  episcopi, 
după  tradiţie.  Mergeau  une  ori  pană  acolo,  tneîţ 
supuneau  certele  lor  de  familie  arbitragiuiui  epis- 
copal 5).  Şi.  în  legăturile  acestea  religioase  stătea 
pregătirea  unui  viitor  de  viaţă  comună  Intre  reg£s 


O  Ibid.,  v,  §  12. 

1)  Regele  în  cort  de  ramuri  între  doi  episcopi  ;  ihid..  A  18.. 

3)  Ibid.,  IV,  §  12  ;  V,  §  l«. 

4)  V.,  â,  ex.,  ibid.,  IV;  §  7.  Cf.  ibid.,  §  36. 

5)  /fiM,  V,  §  47. 

şi  războinicii  săi,  cantonaţi  de  o  parte,  şi  popu- 
laţia supusă,  între  zidurile  ei. 

Venim  acum  la  populaţia  aceasta  supusă,  care, 
ea,  represintă  masa  cea  mare  ;  ea  represintă  forţa 
intelectuală  şi  morală ;  ea  represintă,  nu  bogăţia, 
ascunsă,  a  vaselor  cîstigate  în  războiu.  ci  bogă- 
ţia  care  circulă,  care  este  în  mîniîe  negustorilor, 
bogăţia  care  serveşte  la  întreţinerea  şi  desvol- 
tarea  vieţii. 

La  fiecare  pagină  din  cronicar  găsim  „burghezi" 
bogaţi,  influenţi — şi  femei,  ca  Deoteria  (Deuteria, 
nume  grecesc),  care  hotărăsc  de  soarta  cetăţii 
lor  Unii  dregători,  mai  ales  financiari,  ca  Par- 
thenius,  care  pane  imposite  şi  pe  Fra  nci  2),  sînt 
luaţi  din  mijlocul  lor.  Supt  asemenea  influenţe, 
regele  Clotar,  care  sa  căit  apoi,  cere  şi  o  treime 
din  veniturile  Bisericilor. 

Populaţia  aceasta  galo-romană  trăia  la  o  parte 
cu  desăvîrşire  de  barbari.  Şi-i  considera  ca 
barbari  pană  tîrziu  în  epoca  merovingiană.  în- 
tâlnim caşuri  într'adevâr  curioase:  deşi  atlţia 
dintre  Franci,  fiind  creştini,  întrau  şi  ei  in  comu- 
nitatea religioasă  a  oraşelor  şi  mănăstirilor,  deşi 
vedem  principese  din  Casa  de  Burgundia  fă- 
cîndu-se  stareţe  in  mănăstiri,  deşi  atîţia  război- 
nici ambiţionează  situaţia  de  episcopi,  cu  toate 
acestea,  pănă  foarte  tîrziu,  pănă  dincolo  de  anul 
600.  călugării,  ctnd  vedeau  venind  o  ceata  de 
Franci,  strigau  înspăimîntaţi  :  „nu  veniţi,  barbari- 

1)  Ibid.,  iu,     22,  26. 

2)  Ibid.,  §  36. 

5)  C.  550  ;  ibid..  III,  $  35  ;  IV,  §  2.  Cf.  şi  ibid.,  V,  §ţ  30,  35. 

lor  ]).  Tot  ca  barbari  îi  considerau  chiar  cînd  şi 
ei  au  fost  botezaţi,  chiar  cînd  membri  ai  Casei 
domnitoare  se  gâsiau  în  situaţii  de  episcopi  sau 
în  cuprinsul  mănăstirilor  2) 

Populaţia  aceasta  supusă  îşi  ajungea  ei  ;  avea 
o  organisaţie  cu  totul  complectă,  care  nu  o  făcea 
să  dorească,  cîtuşi  de  puţin,  un  amestec  din  partea 
cuceritorilor,  cu  atît  mai  mult  cu  cît,  pe  de  altă 
parte,  trebuie  s  o  spunem,  în  Galia  Germanii  nu 
şijău  Împărţit  ogoarele,  ci  au  rămas  închişi  în 
lagărele  lor  de  concentrare.  Cei  mai  mulţi  Franci 
erau  undeva  In-  Nord,  şi,  numai  cînd  îi  chema 
regele,  mergeau  în  oaste  lingă  dînsul. 

Galo-Romanii  au  deci  ce  li  trebuie  ca  orga- 
nisare.  Dacă  erau  în  mare  parte  Franci  ducii,  co- 
mandanţii de  oaste,  Herzoge  3),  în  schimb  conţii, 
cari  aveau  administraţia  unei  cetăţi,  judecătorii 
de  pagi,  iudices  loci,  sţtît  în  timpurile  d'întăiu 
luaţi  numai  din  societatea  galo-romană  şi  poartă 
cu  mîndrie  numele  lor  cel  vechiu  roman  sau  ffrec, 
-  -  în  legătură  cu  vechi  influenţe  greceşti. 

De  alminterea,  pe  lingă  conte,  pe  lingă  jude- 
cător, pe  lingă   tribunul   pentru  sate,  pe  lingă 

i)  Ibid.,  IV,  $  48. 

2}  Abatele  Sunniulf  la  Bordeaux.  Munderic  cerut  ca  episcop  U 
Langres.  Senoch  Taifalul  egumen ;  $  7.  Riculf,  subdiacon,  §  9. 
Abatele  Brachio  Turingian ;  §  22  Bertram,  episcop  de  Bordeaux 
şi  Ragnemod  de  Paris;  V,  ^  18.  Călugărul  conte  Marachar,  ibid.,  fi  5 

3)  Dâr  Austrapius  (de  fapt  Astrapeios,  nume  grec)  e  duce 
la  Tours  pe  la  560  ;  ibid.,  IV,  §  18.  Un  Firminus,  un  Patricius,  u:t 
Celsus  comandă  oşti  supt  regele  Sigibert  ;  ibid.,  p.  30.  Fără  a 
mai  vorbi  de  oamenii  mari  din  Sud,  ca  patricii  Amatus,  Celsus 
Ennius,  Mumraolus,  fii  ai  contelui  de  Auxerre  ;  ibid  ,  Ş  42.  Ne- 
cunoaşterea familiilor  romane  cu   drept  !a  episcopat  de  câtre  regi 

toţi  aceştia,  este  unul  care  joacă  rolul  cel  mare; 
toate  rămăşiţele  acestea  clin  organisaţia  imperială 
nu  Înseamnă  mai  nimic  pe  lingă  dînsul,  care 
este  factorul  de  căpetenie :  episcopul.  Episcopul 
g£ "găseşte  in  toate  oraşele,  mai  ales  unde  e  mor- 
inîntul  venerat  al  unui  sfhlt,  al  unui  ..mărturi- 
sitor", unui  martir.  Sint  cîte^a  oraşe  în.  (Talia 
unde  se  odihnesc  rămăşiţele  acestor  sfinţi  cu 
deosebire  veneraţi,  şi  oraşele  acestea  au  însemnă- 
tatea cea  mai  mare  faţă  de  oricine,  şi  chiar  faţă 
le  rege.  Cetind  cineva  mărturiile  contimporane 
iese  nu  numai  cu  impresia  că  se  venera. sfîntul, 
dar  că  se  credea  că  acest  sfint  trăieşte  ca  pu- 
tere activă  în  acel  loc.  De  exemplu,  la  Tours, 
era  îngropat  /Sfîntul  Martin,  vestitul  sfint  cunos- 
scut.  dacă  nu  prin  altceva,  prin  povestea  acelei 
mantii  pe  care  o  purta  el  si  pe  care,  îritr'o  vre- 
me de  frig  mare,  întîlnind  un  cerşetor  şi,  ne- 
avind  alt  ce-i  da,  a  tăiat-o  în  două  si  i-a  dat 
jumătate  săracului.  Sfîntui  Martin  a  fost  consi- 
derat ca  vrednic  de  ceruri  îndată  după  moartea 
lui;  a  făcut  minuni—,  şi  e  vremea  minunilor, 
căci  logica  naturală  a  vieţii  nu  se  înţelege  pen- 
tru oamenii  aceştia,  ci  ei  trăiesc  absolut  în  lu- 
mea minunilor :  minuni  tragice,  minuni  comice, 
dacă  voiţi,  la  fiecare  pas  1). 

Ei  bine,  la  mormintele  sfinţilor  se  petrec  lu- 
crurile de  căpetenie  ale  vieţii  politice.  Şi  aici 
nu  e  deosebire  între  barbar  si  galo-roman:  toti 
se  pleacă,  cu  acelaşi  sentiment  de  zdrobitoare  pie- 
tate, hmaintea  acestor  locuri.  Să  aducem  un  câs  : 

1)  Gîcire  eu  foi  albe,  în  cărţi  deschise  la  mormînt ;  ilnd.,  Ş  6, 
CL  şi  §  16'  şi  V,  §  1. 

cînd  moare  Sf intui  Martin,  două  oraşe  luptă  ca: 
să  aibă  rămăşiţele  lui ;  fuseseră  întăiu  la  Poitiers,. 
care  e  însă  oraşul  Sf.  Ilariu  ]),  si  după  aceia  fu- 
seseră trecute  pe  fereastă,  furate,  strămutate  la 
Tours.  Un  oraş  zice  celuilalt  cam  aşa :  D- voastră., 
sfintul  v'a  făcut  destule :  v'a  înviat  doi  morţi,  si 
nouă  numai  unul ;  prin  urmare  el  e  debitor  faţă 
de  noi,  si  astfel  îl  reţinem  aici,  ca  să-si  facă  şi 
mai  departe  datoria.  Şi,  de  altfel.  Dumnezeu  vi 
3-a  luat  vouă  şi  nouă  ni  1-a  dat.  Cînd  Glovis  a 
căpătat  de  la  Constantinopol  titlul  cel  mare  de 
proconsul  —  mai  tirziu  unii  din  regii  aceştia  îşi 
vor  zice,  ca  Teodebert,  pe  monede,  şi  Auguşri2't— .. 
el  a  venit  de  şi  a  ])us  diadema  şi  purpura  pe  mor- 
mântul Sfintului  Martin.  Pretendenţi  îşi  depun  aici 
averea  ca  să  fie  ajutaţi  2).  Se  aduc  copii  de  regi 
bolnavi  şi  se  aşează  pe  mormintul  sfinţilor  m 
biserica  rece,  aşteptând  ceasul  izbăvitor  prin  in- 
fluenţa aceluia  care  nu  zace,  ci  lucrează,  stăpi- 
neşte,  guvernează  de  acolo  de  jos.  Regele  cel 
mai  mare  în  epoca  merovingiană  n  a  fost  nici 
CJovis,  nici  Clotar,  nici  Sigibert,  nici  Hil perie,  ci  a 
iost  Sfintul  Martin.  Cutare  misiune,  venind  la 
rege,  întrebată  cine  o  trimite,  răspunde  Sfintul 
Martin  !,  şi,  în  momentul  acela,  fruntea  şefului? 
castei  militare  se  pleacă  înnaintea  autorităţii  ab- 
solute a  Simţului. 


1)  Tot  aşa  şi  cu  cetăţile  dalmatine  şi  italiene  vecine  :  Veneţia  Sfân- 
tului Marcu,  Ragusa  Sfînhilui  Vlasie,  etc. 

2)  Dar,  în  nesiguranţa  titlurilor,  Syagrius,  ultimul  comandant  ramau 
e  un  rege  pentru  Grigore  de  Tours»  ca  şi  Gennanuî  Ragnacar  ()?. 
anul  486;  §  27). 

3)  IbirL,  Vr  14. 

Şi,   atunci,   pe  calea  aceasta  se  înţeleg  — 
mimai  pe  calea  aceasta  se  pot  înţelege  —  înce- 
puturile de  confundare  a  clasei  războinicilor  cu 
clasa  supuşilor.  Supuşii  nu  i-au  primit,  propriu- 
vorbind,   în  calitate  de  cuceritori.  Nu.  Oamenii* 
aceştia  trăiau  cu  desgust  faţă  de  Imperiu  .  era 
acea  deserţiune  totală  de  la  toate  autorităţile  de- 
pe   lume   in  folosul  lui  Dumnezeu,  căruia  i  se 
datoreşte  tot  ceia  ce  o  fiinţă  omeneasca  poate- 
gindi,  poate  simţi,  poate  lucra.  Prin  urmare  prin 
deserţiunea  tuturor  supuşilor  faţă  de  Imperiu, 
prin  aceasta  Francii  au  putut  să  fie  acceptaţi  *).. 
Şi  i-au  primit  ( îalo-Romanii  mai  bucuros  pe  Franci 
decît  pe  un   împărat  roman.  E  foarte  uşor  de 
spus  pentru  ce.  Pentru  că  împăratul  roman  je- 
presinta,  oricit  ar  fi  fost  de  creştin,  tradiţia  ţă- 
gînă  înfăţişată  in  organe  de  Stat,  în  dregătorii., 
în  tot  ceia  ce  se  ţinea  de  autoritatea  imperială. 
Barbarul  era  nou ;   păgînătatea  lui  slabă,  fără* 
prestigiu,   era  desfiinţată   total  prin  actul  bote- 
zului,   împăratul    venia   de  la  Roma,  barbarul 
venia  de  la  voinţa  lui  Dumnezeu,  şi  oraşele  pri  - 
mese  pe  aceşti   barbari   întro  singură  calitate: 
ca  să  fie  linişte,  ca  să  nu  aibă  grija  apărării: 
cetăţilor  împotriva  altor  barbari  rămaşi  incă  pa- 
gini,, ea  să  se  poată  desface  de  lume  pentru  a 
trăi  cu  gînduî  la  Dumnezeu.  Ca  nişte  parâsitorL 
cu  desperare,  ai  lucrurilor  omeneşti.  Galo-Romanii 
au  nevoie  de  străjerul  care  stă  la  poartă,  impie- 
decînd  tot  ceia  ce  vine  de  la  organisaţia  seculară 
de  a  pătrunde  în  chiliile  mănăstirilor  şi  în  casele  de 


1)  V.  şi  Cărţi  representative,  I,  p.  65  şi  urm. 

retragere  ale  cetăţenilor.  In  această  calitate  erau 
primiţi  regii  barbarilor.  „Oraşele",  spune  Grigore 
de  Tours.  „aud  de  puterea  grozava  a  Francilor 
şi  toţi  doriau  foarte  să  stea  supt  puterea  lor"  *). 
..Mulţi  doriau  atunci  în  toate  ţerile  galice  să 
aibă  pe  Franci  ca  stăpini  2),* 

Si.  atunci,  pe  r'ind.  spiritul  acesta  a  pătruns 
si  pe  membrii  societăţii  barbare.  Şi  ei  au  fugit 
de  regele  lor  pentru  a  căuta  în  mănăstiri  sau  In 
vecinătatea  episco pilor  viaţa  nouă  şi  adevărată. 
S  au  intîlnit  astfel  în  această  părăsire  a  autori- 
tăţii seculare  barbarul  care  acum  se  depărta  de 
rege  cu  Galo-Romanul  care  de  mult  părăsise  pe 
Împărat.  In  numele  lui  Dumnezeu,  în  lumea  lui 
Dumnezeu.  în  exclusivitatea  consacrării  către 
Dumnezeu  s  au  găsit  împreună :  şi  atunci,  încă 
din  veacul  al  Vll-lea,  vede  cineva  între  episcopi. 
între  stariţi  şi  stariţe  de  mănăstiri  nume  ger- 
manice, ceia  ce  înseamnă,  întru  cîtva.  că  a  pă- 
truns şi  elementul  acesta  nou  în  locul  reservat  lui 
Dumnezeu  de  elementul  cel  vechim  Şi,  deci,  supt 
aceiaşi  binecuvîntare,  ei  se  înfrăţesc  si  se  con- 
fundă. 

Dar  prin  aceasta  n  a  biruit  nici  Galo-Romanul 
şi  n  a  biruit  nici  Germanul,  ci  şi  unii  si  alţii, 
prin  această  contopire,  abdică  în  mînile  lui  Dum- 
nezeu şi  în  supunerea-  faţă  de  Biserică. 


2)  Ibid  ,  £  35.  Mai  târziu  oraşele  ..chiamă"  pe  cutare  din  fiii  lui 
Dovîs   (ibid  ,  III.  §  9).  V.  şi  „chemarea"  lui  Teodebert  la  BSziers. 


III. 


Carolingienii  şi  începuturile  poporului  frances* 


La  752,  Pepin,  majordomul  ultimului  Merovin- 
gian,  ajunge  rege  si,  mai  puţin  de  un  veac  după 
aceasta,  fiul  său  Carol-cel-Mare  e  pus  împărat 
la  Roma.  Şi  unii  spun  că  aceasta  ar  fi  însemnat 
o  biruinţă  în  cuprinsul  Galiei  a  spiritului  ger- 
manic asupra  spiritului  încă  roman,  latin,  care 
domina  pănă  atunci.  Cei  mai  mulţi,  din  potrivă, 
cred  că,  de  oare  ce  Carol-cel-Mare  a  devenit 
împărat,  de  oare  ce  împăratul  însemna  un  titlu 
roman  în  legătură  cu  toată  tradiţiunea  Romei,  actul 
săvîrşit  la  anul  800,  cînd  un  rege  franc  a  fost 
proclamat  August  de  populaţia  romană,  îndem- 
nată de  Papă,  ar  fi  biruinţa  ideii  romane  asupra 
ideii  germane. 

Anţîndouă  părerile  sînt  interesate,  deci  exage- 
rate, adecă  falşe.  Intr'adevăr  a  fost  atunci  o 
schimbare.  Poporul  frances  nu  există  încă.  d^r 
sîntem  foarte  aproape  de  a-1  avea,  şi  pe  la  840 
vom  afla  cel  d'intăiu  document  de  Jimba  roma- 
nică transcris  într'o  cronică,  a  lui  Nithard.  Din 

punctul  nostru  de  vedere,  un  capitol  nou  se  pre- 
găteşte, dacă  nu  este  încă  deschis.  Şi  ce  contri- 
buie oare  la  această  apariţie  istorică1)  ? 

Germanii  stăteau  de  două  veacuri  în  Galia 
■fără  nici  o  intenţie  de  a  desnaţionalisa,  dar  şi 
fără  nici-o  hotărîre  de  a  abdica  naţionalitatea  lor 
^proprie,  la  care  ţineau  instinctiv.  Kra  şi  cu  ne- 
putinţă desnaţionaiisarea  faţade  organisaţia  popu- 
laţiei supuse,  ca  şi  faţă  de  faptul  că  această 
^populaţie  era  absolut  preponderantă  ca  număr, 
neputînd  exista  comparaţie  între  cetele  germa-' 
nice,  foarte  însemnate  ca  oştire,  dar  de  tot  ne- 
însemnate ca  populaţie,  si  massele,  unele  de  ori- 
gine galică  ori  vasconă,  altele  de  origiue  romană, 
-care  vorbiau  în  momentul  acela  cu  toatele  limba  la- 
tina populară  şi  represintau,  nu  majoritatea  ţerii. 
ci  rara  însăşi.  Ceilalţi,  în  schimb,  represintau 
'u(vernul  şi  armata  ţerii  :  Guvernul  în  parte,  ar- 
mata, pănâ  la  un  anume  moment,  în  întregime—, 
dar  numai  pănă  la  un  anume  moment. 

Populaţia  supusă,  am  spus-o,  era  organisată, 
dar  nu  din  punct  de  vedere  naţional,  ci  din  singurul 
posibil  pentru  acest  moment:  punctul  de  vedere  reli- 
gios. Dacăi-ar  fi  întrebat  cineva:  ce  sînt,  ar  fi  răs- 
puns: sintem  creştini.  Dar,  dacă  i-ar  mai  fi  întrebat 
ce  fel  de  creştini  sînt,  întrebarea  i-ar  fi  pus  în  nedu- 
merire :  parcă  poate  fi  cineva  altfel  de  creştin  dacă 
se  închină  lui  Dumnezeu  latineşte  cu  accent  ger- 
manic, sau  tot  în  limba  latină,  doar  cu  accent  galic! 
Aceasta,  evident,  nu  li-ar  fi  putut  întră  in  minte. 
Toată  moştenirea  romană  trecuse  prin  filiera  creş- 

*)  Pentru  sensul  Imperiului  însuşi,  v.  Cărţi  represetitalive,  pp. 
1/2S7  şi  urm.,  299  şi  urm. 

tină  şi  fusese  total  transformată  prin  această  filieră. 
Că,  acum,  în  afară  de  aceasta  erau  lucruri  care 
aparţineau  in  special  lumii  imperiale  şi  alte  lu- 
cruri care  aparţineau  lumii  păgîne,  că,  în  sfirşit, 
erau  şi  de  acelea  care  aparţineau  vechii  tradiţii 
galice,  de  sigur  că  da,  precum  era  şi  o  infiltraţie 
a  naţiunii  germane  în  societatea  aceasta  supusă. 
Toate  acestea  nu  împiedecau  faptul,  esenţial, 
«că  elementul  predominant  era  creştinismul.  Dar 
puteau  să  fie  miile  aceestea  de  oameni  creştini, 
si  pentru  vechiul  rege  franc  păgîn  nu  era  încă 
o  primejdie.  De  aici  venia  doar  o  puternică  ten- 
dinţă defensivă  a  acestei  populaţii.  In  instituţiile 
creştini  ea  găsia  mijlocul  de  a  se  apăra  necon- 
tenit -'împotriva  unei  tendinţe  de  cotropire,  invo- 
luntară, din  partea  clasei  superioare. 

Dacă  era  însă  o  adevărată  ofensivă  în  societatea 
«ierovingiană,  ea  venia  de  aiurea.  Cum  observă 
foarte  bine  un  istoric  frances  mai  nou1),  ceilalţi  bar- 
bari. Burgunzi,  Yisigoţi,  au  fost  lncunjuraţi,  „în- 
cercuiţi", dacă  vrea  cineva  să  întrebuinţeze 
acest  termin,  din  toate  părţile:  ei  nu  mai  aveau 
-contact  cu  lumea  germanică  de  unde  veniseră; 
nu- şi  puteau  reînnoi  virtuţile  războinice  prin 
vitalitatea  energică,  spontaneă  a  barbariei  din 
Europa  Centrală.  Pe  cînd  pentru  Franci  nu  e  aşa  : 
Francii,  aşezaţi  în  cea  mai  mare  parte  prin  re- 
giunile Rinului,  ieau  necontenit  contact  cu  masele 
.germanice  încă  păgîne  şi  exclusiv  războinice  :  şi 
Alamanii  şi  Bavarii,   iar,  după  ce  aceştia  s'au 


*)  A.  Berthelot,  în  Lavisse  şi  Rambaud,  HUtoire  generale^  V. 

creştinat,  mulţimile  saxone,  eu  sutele  de  mii, 
care  ardeau  de  setea  cuceririlor  si  de  lăcomia 
prăzii  în  pădurile  regiunilor  mai  puţin  locuite  de 
Europei  Centrale.  Fără  de  ei  nu  s'ar  H  produs, 
o  bucată  de  vreme,  în  Statul  acesta  merovhwian 
ceva  mai  însemnat  decît  împărţirea  regatului  ca 
a  oricărui  element  din  pradă  după  numărul  riilor 
aceluia  care  cîştigase  ori  moştenise  şi  el  această 
pradă.  Ce  însemnătate  poate  să  aibă  pentru  va- 
lurile Mării  în  cîte  bucăţi  se  sfărâmă  cine  ştie 
ce  rămăşiţă  de  corabie  care  a  străbătut  odată 
furtuna  V  Esenţialul  sînt  valuri  nouă.  mişcările 
presente  ale  apelor. 

De  la  o  bucată  de  vreme  însă  se  observă, 
peste  împărţirea  aceasta  fortuită,  după  numărul 
copiilor,  cari  toţi  aveau  acelaşi  drept  la  moşte- 
nire si,  în  teorie,  drepturi  egale,  o  Austrasie  de  o 
parte,  răsăriteană,  renană,  germanică,  cu  mai 
multe  elemente  păgîne  păstrate  într'insa.  şi  o 
Neustrie,  de  alta,  care  este  mai  romană,  mai  aşezată, 
mai  centralisată,  mai  stabilă,  prin  urmare  am 
putea  zice:  mai  creştină,  mai  tradiţională.  NVustria 
are  mai  mult  sâmînţa  culturală  a  viitorului.  Aus- 
trasia  energiile  puternice  fără  de  care.  neîn- 
doielnic, nimica  nu  se  putea  desvolta  pe  pămîntul 
acesta  frances.  Nu  trebuie  să-şi  facă  cineva  însă 
idei  exagerate  despre  importanţa  acestei  osebiri, 
nu-  trebuie  să  caute  distincţiuni  naţionale  precis*- 
ca  astăzi,  hotare  netede  ale  limbii,  determinate  şi 
de  alţi  factori  decît  de  libera  ei  expansiune. 
Nici  nu  se  poate  face  o  hartă  cu  graniţa  Intre 
Austrasia  şi  Neustria,  termini  vagi  cari  nu  sînt 
frecvenţi  nici  în  cronice. 

Afluxul  înnoit  de  barbari  în  Răsăritul  galic 
i-a  dat  mai  multă  vitejie,  mai  multă  ambiţie, 
mai  multă  foame  de  putere  si  de  avantagiile 
puterii,  puindu-1  astfel  în  stare  să  biruiască  Neus- 
tria.  In  aceasta  se  păstrau  totuşi,  măcar  în  parte, 
ideile  creştine  de  la  început,  care  dădeau  Ohe- 
sarului  ce  este  al  Chesarului,  dar  mai  ales  lui 
Dumnezeu  ce  e  al  lui  Dumnezeu  —  concepţie  creş- 
tină iniţială,  duşmană  Statului  — ,  pe  cînd,  oricît 
s'ar  fi  făcut  de  creştini  Germanii,  la  dînşii  sen- 
timentul primitiv  funcţiona  încă,  cu  toată  energia 
credinţei  faţă  de  şef,  căruia-i  datorau  cuceririle, 
hrana,  răsplata,  înnălţarea  în  rang. 

Deci  la  687.  în  vestita  luptă  de  la  Testrv, 
Austrasia  a  biruit  Neustria.  Aceasta  e  formula,  dar, 
iarăşi,  să  nu-şi  închipuie  cineva  că  a  existat  o 
armată  a  Neustriei  si  o  armată  a  Austrasiei,  cu 
steaguri  deosebite,  cu  şefi  tradiţionali,  etc.  Dacă 
se  întîmplă  ca  in  Neustria,  la  un  anume  moment, 
să  joace  un  rol  decisiv  cutare  sau  cutare  şef, 
dacă,  în  schimb,  la  Austrasieni  rolul  cel  mare  este 
jucat  de  familia  majordomilor  —  am  zice  a  ,,vor- 
niciîor",  fiindcă  Vornic  este  omul  Curţii,  iar  ma- 
jordom,, omul  Casei  — ,  care  se  va  chema  mai 
tirziu  ajungînd  o  dinastie,  familia  Carolingienilor, 
dacă  familia  aceasta,  represintată  prin  Pepin  de 
Heristal,  „cel  Vechiu",prin  Carol  Martel,  prin  Pe- 
pin-cel-Scurt,  prin  fiii  acestuia,  Carloman  şi  Carol, 
care  a  fost  Carol-cel-Mare,  iese  din  Austrasia,  să 
nu-şi  închipuie  cineva  că  la  începutul  chiar  al 
desvoltării  sale  politice  ea  a  avut  intenţia  de  a 
întrebuinţa  elementele  germanice  de  lîng.ă  Rin 
pentru  a  birui  elementele  romanice.  Istoricii  de 

multe  ori  nu  recunosc  ideile  unde  sînt  şi  le  in- 
troduc cu  îndărătnicie  acolo  unde  n'au  fost  nici- 
odată. 

Totuşi,  pe  vremea  cînd  Pepin  de  Heristal  bi- 
ruieste,  — :  zic  istoricii  de  astăzi  — ,  în  numele  Aus- 
trasiei,  pe  vremea  cînd  Carol  Martel  se  luptă,  în 
două  rînduri,  împotriva  Arabilor  şi-i  biruieşte,  pe 
vremea  aceia  se  petrece  în  adevăr  ceva  care 
este.  de  fapt,  important,  deşi  se  vede  ceva  mai 
greu  Instituţiile  creştine,  risipite,  fără  valoare 
ofensivă,  cuceritoare,,,  încep  să  găsească  o  uni- 
tate pe  care  nu  o  aveau  înainte. 

Dar  această  unitate  nu  se  găseşte  în  Galia 
însăşi.  Dacă  ar  fi  fost  în  însăşi  Galia,  numai 
atunci  prefacerea  care  trebuia  să  se  săvîrşească 
ar  li  fost  galică,  în  legătură  cu  viitorul  popor 
frances.  Dar  centrul  pe  care-1  află  creştinismul 
acesta,  care  se  grupează,  care  se  unifică,  se  sta- 
bileşte, este  la  Roma.  In  zădar  ar  fi  vorbit  un 
episcop  din  veacul  al  Vl-lea  sau  al  Vll-lea  de 
magistratura  domnitoare  a  Romei,  de  monarhia 
bisericească  a  Scaunului  Sfîntului  Petru;  prin  gînd 
nu  i-ar  fi  trecut  lumii  că  episcopul  din  Roma  este 
altceva  decît  un  episcop  ca  toţi  ceilalţi,  avantagiat 
doar  prin  aceia  că  trăieşte  într'o  lume  unde  se 
păstrează  ca  o  tradiţie  o  anume  putere  politica. 
Dar  un  Papă  care  să  intervie,  care  să  hotărască, 
să  judece,  să  pedepsească,  la  care  să  se  adreseze 
toată  lumea  putea  exista  prin  anii  500  sau  600 
după  Hristos.  Roma  avea  pe  atunci  un  singur 
rost:  al  păstrării  unei  prudente  autenticităţi  în 
luptele  care  sfăsiau  deosebitele  Biserici  patriar- 
hale. 


I 

Ş'au  întîmplat   însă  şi  alte   lucruri,    care  au 
crescut  autoritatea  Scaunului  roman.  S  a  observat 
eu  dreptate  că  în  Răsărit   erau   mai  mulţi  Pa- 
triarhi, iar  in  Apus  era  unul  singur.  A  fost  un  mo- 
ment ideia  de  a  se  face  un  Patriarhat  al  Galiei 
şi  cuvîntul  apare  si  la  Grigore  de  Tours,  — 
dar  ideia  n'a  prins.  Şi,  fiindcă  în  Evanghelie  era 
scris:  ,Tu  eşti  Petru  si  pe  această  piatră  voiu 
'.zidi  Biserica  mea",  iată  un  text  bine  venit  pentru 
a  da  o  autoritate   superioară   acestui  unic  des- 
cendent legitim  al  Apostolilor.  Noi  vorbim  într'una 
de  Papa,  cum  vorbim  de  episcopul  de  Tours,  de 
exemplu,  dar,  de  fapt,  nu  era  episcopul  de  Tours, 
nici  Papa  în  calitatea  lui  umană  cari  aveau  rostul 
|  de  căpetenie,  ci  —  am  arâtat-o  mai  sus  —  Sfîntui 
de  la  început.  Cum  Sfîntui  Martin  era  socotit  ca 
viu  şi  fiecare  se  adresa  către  dînsul,  şi-i  scria,  şi 
;  episcopul  răspundea  în  numele  Sfîntului,  tot  aşa 
era  si  cu  Scaunul  roman.  Papa  e  un  biet  preot, 
1  fost  diacon  la  Roma,  ales  într'un  tumult  popular, 
acceptat  de  multe  ori  prin  răspîndire  de  bani  în 
!  dreapta  şi  in  stingă,  prin  legături  de  familie,  supus 
|  prigonirilor,  violenţelor,  mutilării.  Sfîntui  Apostol 
Petru,  acela  e  ?însă  elementul  de  căpetenie.  El  e 
!  totdeauna  viu,  el  corespunde  cu  regele  Francilor, 
el  apără  autenticitatea  Scripturilor,  el  e  invocat, 

(luat  de  arbitru  în  toate  certurile  religioase  ca  şi 
;n  unele  certuri  politice.  Acesta  este  judecătorul 
cel  mare.  Minuni  nu  făcea:  dacă-i  trebuiau  omului 
I  ceva  minuni,  se  ducea  la  Sfîntui  Martin,  dar,  dacă-i 
trebuia  o  judecată  dreaptă,  mergea  la  Sfîntui  Petru, 
care,  cu  sabia  în  mină,  stătea  înnaintea  basilicei  lui 
din  Roma  şi  judeca  în  aşa  fel,  încît  nu  se  putea 

găsi  pe  lume  un  judecător  mai  bun  căruia  să  i 
se  prezinte  apelul.  Papa  din  cele  d'intîiu  timpuri 
îşi  zicea :  Apostolus,  de  unde  in  limba  francesă  a 
a  evului  mediu  :  VApostole  (nu  l'Apdtre).  Şi,  M 
sfîrşit,  dacă  Senatul  dispăruse,  era,  fie  şi  în  tri- 
viala formă  decăzută  a  vulgului  de  stradă,  un 
populus  romanus.  Şi,  prin  farmecul  legat  de- 
numele  său,  el^  putea  să  facă  lucruri  mari :  putea 
să  facă  si  un  împărat. 

Realităţile,  mai  la  urma  urmei,  n  au  a  faceT 
căci  evul  mediu  este  tot,  de  la  inceput  pînă  la 
sfîrşit,  o  vreme,  nu  de  fapte,  ci  de  idei.  Unde 
este  ideia,  nu  se  mai  preocupă  nimeni  dacă 
există  sau  nu  există  şi  faptul.  Şi  mai  era  ceva. 

Oamenii  aceştia  din  veacul  al  VlII-lea,  ca  şi  in- 
naintaşii  lor  de  la  răspîndirea,  la  acceptarea 
mentalităţii  creştine  înnainte,  trăiau  în  Biblie  aşa 
de  mult,  de  deplin  cum  nu  sîntem  în  stare  a  ni  în- 
chipui noi,  modernii,  cari  am  cetit  atitea  cărţi, 
amestecind  elemente  din  ele  toate.  Cu  David.  cu 
Solomon,  cu  toate  figurile  Vechiului  Testament  era 
în  fiecare  clipă  o  comunicare  sufletească  absolută. 
Dar  David  n'ar  ti  tost  rege,  dacă  nu  era  cine  să-1 
ungă,  dacă  nu  era  proorocul  Samuil.  Proorocul 
atunci  însă  se  afla  in  Roma,  era  Papa.  Prin  urmare 
in  această  dorinţă  a  fiecărui  stăpînitor  mirean  de  a 
se  asămăna  cu  cel  mai  nevinovat  rege  al  Bibliei, 
cu  cel  mai  curat  în  vitejia  lui,  se  producea  imediat 
cealaltă  visiune,  a  lui  Samuil,  pe  care  Dumnezeu 
il  trimete  şi  cu  mina  lui  sacră  unge  pe  omul 
menit  a  fi  rege  în  Israel.  Şi  ca  un  fel  de  Israel 
nou  se   închipuia   toată  societatea  acelui  timp 

Şi  atunci  iată  ce  vedem.  încă  înnainte  de  moartea 
lui  CarolMartel,  o  solie,  care  de  obiceiu  nu  e  pome- 
nită, a  Papei  Grigore  al  III-lea,  vine  la  Carol,  lup- 
tătorul împotriva  Saracinilor  din  Spania,  biruitorul 
de  la  Poitiers,  cel  mai  meritos  şef  faţă  de  Biserică, 
1şi-i  oferă  cheile  Sfîntului  Mormînt,  lanţurile  Sfin- 
xului Petru,  şi,  pentru  că  nu  se  prea  înţelegea  Bi- 
serica romană  cu  împăratul  din  Constantinopol, 
Papa-i  arată  că  e  dispus  a-1  face  pe  Carol  Martel 
consul  roman 3  )•  Iată  revoluţia  pe  cale.  Prin  urmare 
autoritatea  împăratului  de  Răsărit,  singurul  îm- 
părat -cel  de  Apus  dispăruse, — poate  fi  înlăturată 
de  Papa,  care  este  moştenitor,  piin  această  înlă- 
turare, a  împăratului  de  Apus.  Cu  atît  mai  mult, 
cu  cit  lupta  Cesarilor  constantinopolitani  contra 
icoanelor  a  despărţit  definitiv  Roma  veche,  orto- 
idoxă,  de  Noua  Romă,  acum  eretică  :  într'o  scurtă 
-comandă  de  legionar,  Roma  tradiţiilor  declarase 
încă  odată  că  nu  se  inovează.  Şi  se  săvirsesc  acte 
care  pină  acum  aparţineau  Împăratului  însuşi.  Nu- 
mai împăratul  „hirotonisia''  alţi  împăraţi,- — ca  să 
întrebuinţăm  un  termin  consacrat  bisericesc  ; — a- 
:cum  Papa  îşi  va  atribui  rolul  de  a  face  acelaşi  lucru. 
Indiferent  de  acest  fapt,  care  e  totuşi  destul  de 
interesant  pentru  a  fi  semnalat,  faptul  că  Papa  avea 
la  mdemină  barbari  foarte   puternici,   mai  tari 
decît  toţi  străjerii  credincioşi  ai  misiunii  pe  care  o 
accepta  odată   pentru    totdeauna,   1-a  adus  să 
se  uîndească  a  face  -  din   şeful   lor   un  consul. 
Forma  întăiu  e  destul  de  modestă  şi  era  să  se 
ridice  forma  aceasta  răpede  până  la  crearea  unui 


1)  Fredegariu. 

împărat,  însă  dintr'o  dinastie  care  să  poată  aduce 
servicii  politice. 

Papa  nu  s'a  adresat  bietului 'Merovingian,. 
Ce  era  să-i  facă  pletosul  care  se  aşeza  în  carul  lui 
cu  boi  odată  pe  an  şi-1  treeeau  prin  adunarea 
poporului  ca  să-1  aclame  toata  lumea?  Cu  acesta 
nu  se  puteau  birui  Longobarzii.  Dacă  Papa  ţipa 
împotriva  Răsăritenilor,  fiindcă  sînt  eretici,  ţipa 
mai  tare  împotriva  Longobamlor,  cari  suciau 
necontenit  funia  pe  care  o  trecuseră  după  gîtul 
Bisericii  romane,  si  Papa  vedea  momentul  eînd- 
funia  nu  va  fi  numai  dureroasă,  ci  si  ucigasă.  Prin 
urmare  trebuia  să  se  producă  o  schimbare  de  di- 
nastie şi  oameni  de  ispravă  să  vie  la  conducerea 
Statului  Francilor.  Trebuia  să  vie  familia  majordo- 
milor, urmaşii  lui  Carol  Martel  care  biruise  pe  pă- 
gini.  Si  atunci  s'a  făcut  aşezarea  unei  noi  dinastii 
france,  în  legătură  cu  tradiţia  de  autenticitate 
absolută,  indubitabilă  a  Romei. 

Cum  mai  tîrziu  orice  act  scris  avea  nevoie* 
de  notarul  cu  „autoritate  imperiala",  astfel  aici 
garanţia  de  autenticitate  a  Papei  era  cerută  pentru? 
actul  ce  era  să  se  petreacă.  După  anumite  înţe- 
legeri pe  care  fără  îndoială  nu  le  putem  urmări, 
la  752  vine  din  Statul  franc  o  întrebare  la  Roma. 
întrebare  care  samănă  perfect  cu  actia  care  se 
face  la  Constantinopolul  turcesc,  pînă  azi.  cu  pri- 
vire la  scoaterea  unui  Sultan  In  folosul  altuia,  C- 
crede  Scaunul  din  Roma  :  dacă  regele  merovingian 
nu  e  în  stare  să  guverneze,  nu  e  bine  să  fie  înlo- 
cuit prin  altul  care,  el.  ştie  să  guverneze  r  Şi  Papa,, 
care  era  iniţiat  în  rosturile  acestei  întrebări,  a 
răspuns,  potrivit  cu  interesul  său:  de  sigur  că  da 

cel  care  poate  guverna  trebuie  făcut  rege  in 
dauna  celuilalt  care,  generaţie  ele  generaţie,  a 
dovedit  că  nu  poate  domni.  Roma  dăduse  astfel 
patenta  ei.  Atunci  l-au  tuns  pe  regele  merovin- 
gian  şi  l-au  depus  într  o  mănăstire. 

Astfel,  la  752,  Pepin-cel-Scurt  a  devenit  rege  la 
Franci1)  11  vor  „principii",  „toţi  Francii",  îl 
consacră  episcopii,  cu  Bonifaciu.  misionarul  anglo- 
saxon,  delegat  de  Papă,  şeful  său  2),  în  frunte. 
Vorbise  pînă  atunci  numai  autenticitatea,  cali- 
tatea de  a  da  diplome  de  autenticitate  a  Romei ; 
profetul  nu  vorbise  încă.  Ce  se  întîmplă  însă  ? 
In  Roma  se  produceau  noi  ciocniri  între  Papă 
si  intre  Lon^obarzi.  De  aceia,  dar  nu  numai  de 
aceia,  ci,  de  bună  samă,  pentru  a  la  ce  să  tacă 
la  schimbarea  dinastiei  oposiţia  de  care  se  feresc 
a  vorbi  izvoare  mai  tîrzii,  de  inspiraţie  carolin- 
giană, scrise  la  Curtea  nouă  3),  Papa  Ştefan  pă- 
răseşte la  754  reşedinţa  sa  romană  şi  vine  la 
Pepin.  E  întăiul  Papă  care  a  călcat  pămintul 
Galiei.  Regele  făgăduieşte  ajutor  împotriva  lui 
Astolf  Lombardul,  şi  după  aceia  se  duc  împreună 
în  basilica,  ce  a  devenit  apoi  un  adevărat  simbol 
pentru  regii  Franciei,  cari  lăsau  să  fie  îngropaţi 
în  cuprinsul  ei  pănă  ce  revoluţionarii  de  la  1789 
s  au  jucat  cu  capetele  lor  desgropate,  —  Saint- 
Denis.  Şi  aici,  la  28  Iulie,  lucru  care  nu  se  mai 
întîmplase  pentru  niciun  rege  barbar,  dar  nici 
pentru  vre-tin  împărat  roman,  se  săvîrşeşte  acea 


1)  Cărţi  rep?%esentative,  l,  pp.  282-3.  Ca  fapte  pregătitoare,  or- 
dinul Papei  din  745  de  a  opri  lupta  cu  Bavaiii,  La  749  solia  !a 
Papă  a  lui  Burcard  de  Metz. 

2)  Ibid.,  p.  299. 

3)  Ibid.,  p.  283  şi  urm. 

revoluţie  în  datinile  creării  suveranilor,  acea  res- 
taurare după  Biblie  :  pe  regele  nou  îl  unge  cu 
mirul  stînt  Papa  Ştefan,  care  e  Samuil,  Pepin  fiind 
David,  —  un  David  care  rămîne  deocamdată 
numai  în  rostul  lui  franco -ebraic  si  nu  se  va 
ridica  pînă  la  demnitatea  de  împărat  roman, 
de  şi  e  singurul  rege  după  Scriptură. 

îndată  după  aceasta  Pepin  întră  în  Italia,  su- 
pune pe  Astolf,  şi-1  tace  vasal,  ii  iea  ostatici,  îi 
cere  tribut.  Se  desface  un  teren  care  aparţinuse 
odată  Răsăritului  :  Ravena  şi  celelalte  puncte  ale 
Pentapolei,  şi  se  creiază  un  Stat  pontifical,  un  fel 
de  cetate  de  asigurare  şi  de  linişte  a  Papei  (756). 
După  aceia  Pepin  se  întoarce  îndărăt  în  Statele 
sale,  mai  stăpîneşte  o  bucată  de  vreme  şi,  după 
lupta  cu  Waiofer  de  Aquitania  ]),  in  care  e  vorba 
iarăşi  de  apărarea  Bisericii,  la  768,  moare,  lă- 
sind,  „cu  voia  Francilor,  a  nobililor  şi  episco- 
pilor",  ca  urmaş  pe  Carloman.  care  dispare 
imediat 2).  şi,  in  calitate  de  coleg  la  domnie,  pe 
Carol.  fiul  cel  mai  mare,  care,  după  retragerea 
si  moartea  lui  Carloman,  ajunge  singur  stâpi- 
nitor  asupra  „Franeiei". 

Pană'  acum  nu  e  nimic  special  frances  în 
aceste  lucruri,  nimic  special  galic  ;  tot  ce  s'a  spus 
până  acum,  mai  mult  pentru  a  înlătura  prejudecăţi 
decît  pentru  a  adăugi  la  cunoştinţa  subiectului, 
sînt  numai  fenomene  de  istorie  universală,  ab- 
solut necesare  însă  pentru  ca  să  se  arăte  că  tot  in 
margenile  istoriei  universale,  şi  nu  ale  vieţii  locale 


1)  In  familia  lui  însă  nume  ca  Mancio,  Romistanius,  Odo. 

2)  V.  Cărţi  reprezentative,  \,  pp.  285-6. 

galice,  a  vieţii  naţionale  francele,  se  petrec  si 
lucrurile  următoare. 

Carol  porneşte  războaie  în  toate  părţile.  Cobo- 
rîtor  din  Austrasieni,  atenţia  lui  se  îndreaptă  mai 
ales  către  Germania  pagină.  Atunci  ar  zice  cineva  : 
prin  urmare  ..  Karl  der  Grosse,  deutscher  Konig"  V 
Nu,  Carol-cel-mare  se  luptă  împotriva  Saxonilor 
intr'o  serie  întreagă  de  expediţii,  ii  botează  în 
inassă,  întemeiază  castele  episcopale,  întinde  gra- 
niţa pănă  la  Elba  si  la  Dunăre,  pană  în  Panonia, 
pană  la  Avarii,  distruşi  ori  împrăştiaţi  pănă  în 
lumea  slavă  din  aceste  regiuni.  Dar  nu  face 
toate  lucrurile  acestea  in  calitate  de  rege  ger- 
manic, ci  în  altă  calitate. 

înnainte  de  Carol-cel-mare,  pe  vremea  Merovin- 
gienilor  încă.  un  şir  întreg  de  propagandişti  ai 
religiei  creştine'  pătrunseseră  în  pustiul  saxon. 
Intăiu  An^lo-Saxoni,  de  la  o  bucată  de  vreme 
cea  mai  mare  parte  a  lor  a  fost  recrutată  dintre 
supuşii  regelui  franc.  Cum  se  considerau  aceşti 
propagandişti  ?  Se  duceau  ei  pe  sama  lor,  urmind 
o  convingere  personală,  făcînd  acte  individuale  V 
Nu,  ci  se  priviau  numai  ca  soldaţi  ai  Bisericii. 
Biserica  romană  există,  ea  a  autorisat  aceasta 
operă,  a  binecuvîntat-o,  a  organisat-o  ;  se  creau 
si  episcopate  nouă  cu  consimţimîntul  Bisericii  ro- 
mane, care  le  poate  şi  ierarhisa,  pentru  a  le 
pune  In  legătură  cu  formaţiuni  bisericeşti  mai 
mari.  Şi,  cînd  Carol-cel-Mare  pleacă  împotriva 
Saxonilor,  el  merge  numai  pe  urmele  Sfîntului 


1)  Un  Hagan  creştinat  devine  Teodor  şi  se  retrage  la  Heinburg. 

Bonifaciu  şi  ale  celorlalţi  propagatori  ai  creştinis- 
mului printre  păgîni  şi,  ca  şi  dînşii,  el  merge 
supt  steagul  Bisericii  romane,  în  numele 
Papei,  îndeplinind  un  rost  care  este  liotărît 
de  această  nouă  „Ecclesia  Christi" . 

Prin  urmare,  de  la  început,  Carol- cel- Mare,  care 
datoreşte  Bisericii  dreptul  său  universal,  se  ţine 
în  rosturile  Bisericii.  Dacă  se  va  lupta  cu  Sara* 
ciniii  în  Spania,  va  fi  exact  acelaşi  lucru  :  tn  faţa 
lui  e  numai  păgînătatea,  şi  el  o  combate  in  nu- 
mele Sfanţului  Petru,  cu  „poporul  său  creştin". 
Cum  luptă  cu  aceştia  pentru  legea  cea  dreaptă, 
tot  astfel  prin  sinoadele  din  792  şi  794,  la  care 
Papa  deleagă  represintanţi,  el  luptă  contra  ere- 
siilor.  Şi  atunci  nu  e  nimic  mai  natural  decit  ca, 
după  o  serie  de  expediţii  pe  care  Carol  le  face 
în  Italia  pentru,  a  asigura  independenţa  şi  rostu- 
rile teritoriale  ale  papalităţii,  \Leon  al  III-lea,  în 
anul  800,  să  se  gîndească  :  oare  nar  fi  bine  ca 
Biserica  să  prindă  pentru  totdeauna,  să  închidă 
pentru  totdeauna  în  hotarele  datoriilor  sale  pe 
regele  franc  ?  Pănă  atunci  îi  dăduse  cheile  Sfin- 
tului Mormînt,  îi  încredinţase  steagul  ..poporului 
roman"  1).  Acuma,  de  Crăciunul  anul  800,  Papa-i 
face  omagiu  „ca  principilor  celor  vechi"  2).  „Lui 
Carol  Augustul",  strigă  Romanii  de  stradă,  „încu- 
nunat de  Dumnezeu,  mare  şi  pacific  împărat, 
viaţă  lungă  şi  victorie  \u 

Dar  nu  regele  franc  a  cucerit  Biserica,  ci  Bi- 
serica a  făcut,  ea,  veşnic  instrument  al  acţiunii 


1)  îndată  vine  de  la  Bizanţ  Spătarul  Leon  şi  merg,  în  schimb, 
acolo  Jesse  de  Amiens  şi  contele  Helmgand. 

2)  Solia  lui  Angilbert  la  Roma.  Un  Zaharia  merge  la  Ierusalim. 

sale  cuceritoare  şi  organisatoare  pe  regele  franc 
El  nici  nu  e  împărat  decît  în  margenile 
datoriilor  pe  care  i  le  impune  Biserica  ;  între 
ai  lui  e  rege,  şi  ţine  la  aceasta.  Toate  actele* 
care  pleacă  de  la  dînsul  personal  sint  acte  regale 
este  Împărat  îndată  ce  Biserica-i  arată  un  scop 
pe  care  el,  cu  mijloacele  regale  ale  barbarie: 
lui,  trebuie  sâ-1  îndeplinească. 

Acesta  este  formula  lui  Carol-cel-Mare.  Să  nu 
ne  oprim  la  aparenţe ;  de  pildă,  cînde  controversă 
in  ce  priveşte  alegerea  unui  Papă,  împăratul  tri- 
mete  să  se  facă  o  cercetare  locală  :  el  chiarnă. 
el  judecă,  el  absolvă,  cum  el  confirmă.  Acestea 
sunt  numai  umilinţi  personale  si  locale.  Din  punc- 
tul de  vedere  însă  al  ideii,  bietul  preot  neîn- 
semnat din  Roma,  plin  de  duşmani  şi  plin  de 
păcate,  neavînd  nici  măcar  prestigiul  material 
al  situaţiei  sale,  el  este  stăpînul.  Dar  nu  în  nu- 
mele lui,  ci  în  numele  acestei  nouă  organisaţii 
formate  ca  să >  cuprindă  lumea. 

Aceasta  se  vede  foarte  bine  si  la  succesiunea 
lui  Carol.  El  are  de  împărţit  pămînt  între  fm 
săi  :  va  întreba  pe  Papa  ;  de  şi  nu  e  vorba  de 
Imperiu,  dar  este  un  act  care  interesează  Bise- 
rica lui  Dumnezeu  ;  prin  urmare  Papa  trebuie 
să  joace  în  astfel  de  acte  acelaşi  rol  pe  care-1 
joacă  şi  împăratul. 

Toţi  la  un  loc  s'au  confundat  astfel  în  Biserica 
lui  Hristos,   formînd  un    „populus  ckristianus* , 
aceiaşi  unitate   religioasă  şi   politică  în  acelaşi 
timp.  CîndEginhard,  biograful  lui  Carol-cel-Mar 
arată  că  Saxonii  au  fost  supuşi,  el  zice  :  ..s'ata» 


făcujun  singur  trup  cu  ceilalţi".  Un  singur  steag, 
un  singur  nume,  un  singur  rost.  In  afară  de  Bi- 
serica aceasta  a  lui  Hristos  era  păgînătatea, 
care  trebuia  distrusă  sau  anexată,  şi  atît. 

Prin  urmare  trebuie  să  înlăturăm  total  ideia 
că  ar  exista  pe  vremea  aceasta,  nu  numai  un 
Început  de  popor  frances,  dar  şi  o  Franţă  na- 
ţională, opusă  unei  Germanii  naţionale,  cum  nu 
trebuie  de  loc  să  vedem  în  Carol-cel-Mare  repre- 
sintantul  uneia  sau  celeilalte  dintre  cele  două 
mari  rase  rivale.  El  a  fost  mare  pentru  toţi  pen- 
tru că  a  fost  mai  mare  decît  toţi. 

Dar  se  spune  :  la  anul  841  a  fost  marea  luptă 
*de  la  Fontanet  şi  după   doi  ani   tractatul  din 
Verdun,  clnd  s'a  împărţit  moştenirea  lui  Carol- 
cel-Mare  între  Lotar,  între  Ludovic  Germanicul 
>i  Carol  Pleşuvul,  fiii  lui  Ludovic  Piosul ;  prin 
urmare  de  atunci  se  poate  spune  că  este  o  Franţă. 
Nu.  Dacă  istoricii  s'ar  ceti  mai   puţin   unii  pe 
alţii  şi  ar  ceti  mai  mult  izvoarele,  n'ar  ajunge  la 
această  conclusie.    Chiar  şi  actul  prin  care,  la 
80b\  Carol  îşi  împarte  ţara;  dînd  unuia  din  fini 
săi  Burgundia-de-jos,  Aquitania,  Provincia.  Septi- 
mania  şi  Vasconia,  deci  partea  de  Sud,  romanisată, 
a  Franciei,  are  un  sens  naţional  mai  clar  decît 
actul  de  la  843.  Tratatul  din  Verdun  e,  de  fapt. 
ultimul  resultat  al  unei  îndelungate  discuţii,  al  unei 
'  precupeţiii  între  fiii  lui  Ludovic  Piosul,  cari  vreau 
fiecare  o  gospodărie  mai  comodă.  Ceia  ce  a  ho- 
tărit  lupta  însă  a  fost  dorinţa  de  a  trăi  deosebit  a 
vechilor  teritorii,  de  delimitare  romană,  a  „cetă- 
ţilor" stăpînite  de  episcopi,  a  ordinii  de  odinioară. 

care  se  luptă  cu  instinctul  popular,  general,  aî 
unei  unităţi  imperiale  de  alt  caracter,  care  nu 
distrugea,  ci  păstra  şi  exploata  viaţa  locală.  Dar 
resultatul  nu  e  determinat  de  această  oposiţie 
centrifugală,  ci  e  pur  teritorial,  şi  el  represintă 
biruinţa  ei  numai  în  ce  priveşte  dărimarea  de 
fapt  a  aşa-numitului  Imperiu. 


IV. 


Formarea  unui  centru  naţional  frances. 


De  fapt,  n  a  fost  o  ..sfărîmare  a  Imperiului  lui 
<  arol-eel-Mare",  fiindcă  se  sfarmă  ceia  ce  există, 
dar  Imperiul  lui  Carol- cel- Mare  n'a  existat  nicio- 
dată teritorial  si  administrativ,  ci  numai  ca  au- 
toritate. Cetăţile,  străjile  nu  trebuie  să  ne  însele. 
Era  un  împărat,  dar  un  Imperiu  nu  ;  nu  se  poate 
un  Imperiu  fără  împărat,  dar  un  împărat  fără 
Imperiu  se  poate.  Regele  Francilor,  Carol,  a  fost 
proclamat  la  Roma,  cu  învoirea  si  după  îndemnul 
Papei,  împărat.  Se  credea  că  poporul  roman, 
..senatus  populusque  romanus",  are  dreptul  de 
a  proclama  un  împărat,  şi  lucrul  acesta^  s'a  să- 
vîrsit.  Carol  a  fost  din  momentul  acela  împărat 
fiindcă  mulţimea  din  Roma.  după  porunca  Papei. 
1  proclamase  ;  dar  în  afară  de  aceasta,  în  atară  de 
calitatea  aceasta  adausă,  după  actul  din  ziua  de 
Crăciun  a  anului  800,  la  calitatea  lui,  moştenită, 
personală,  nu  rămînea  supt  raportul  teritorial, 
«apt  raportul  constituţional  şi  politic,  altceva  decît 
tot  ce  fusese  pănă  atunci,  adecă  „Regnum  Frâu- 

corimr',  „Regatul  Francilor",  cu  concepţiile  sale 
barbare,  mitigate  întru  cît  de  civilisaţia  galo-ro- 
niană  care  fusese  întîlnită  în  momentul  cind 
ostaşii  lui  Clovis  au  trecut  Rinul  şi  s'au  aşezat 
in  (.Talia.  Pentru  a  se  încredinţa  cineva  că  acesta 
râminea  ce  fusese  înnainte,  cu  caracterul  său 
^absolut  neschimbat,  n  are  decît  să  umble  prin 
actele  care  emană  de  la  Carolingieni,  de  la  Carol- 
cel-Mare  însuşi  şi  de  la  urmaşi. 

Prin  urmare  cum  era  să  se  sfărîme  Imperiul 
lui  Carol-cel-Mare,  dacă  nici  măcar  lui  nu  i-a  tre- 
cut prin  minte  să  transforme  regatul  Francilor  de 
pănă  atunci  intr'un  Imperiu,  să  schimbe,  fie  supt 
raportul  concepţiilor,  fie  supt  raportul  adminis- 
trativ, lucrurile  de  pănă  atunci  ? 

Ce  s'a  întîmplat  pe  urmă  V  Un  împărat  fără 
scop  şi  rost,  fiindcă  opera  de  creştinare  se  ispră- 
vise în  margenile  posibilităţilor,  un  moştenitor  de 
teritorii  onorat,  în  deosebire  de  tovarăşii  si  fraţii 
săi,  cu  titlul  de  împărat,  pe  care,  după  Lotar  cel 
Încoronat  de  Papă,  cu  sau  fără  voia  tatălui  său 
Ludovic,  îl  vor  ambiţiona  şi  alţii,  tot  aşa  de  for- 
mali şi  inutili  în  această  calitate  imperială. 

Papa  văzuse,  din  parte-i,  pe  episcopii  locali 
negindu-i  dreptul  de  a  se  amesteca,  „împotriva 
.«canoanelor",  acasă  la  dînşii.  Si  aceşti  episcopi 
Inşii  nu  dispuneau,  în  circumscripţia  lor,  de  puteri 
proprii,  de  o  realitate  militară,  care  singură  ar  fi 
putut  restitui  şi  menţinea  vechile  provincii  romane 
in  forma  „cetăţilor"  episcopale.  Tot  ce  fusese  pănă 
atunci  în  ordinea  religioasă,  militară,  politică  s  a 
păstrat,  dar  s'a  păstrat  pentru  sine.  Pănă  ce  şi 
^această  situaţie  a  abdicat  înnaintea  interesului 

personal,  precum  autoritatea  imperială  abdicase 
înnaintea  interesului  local,  teritorial.  Şi  astfel  cei 
ce  represintau  acest  interes  au  trebuit  să  caute 
in  hasardul  schimbător  al  relaţiunilor  lor  per- 
sonale o  nouă  ordine.  Iar,  cînd  au  aflat-o,  în  acest 
domeniu  personal,  ei  au  coborît-o  asupra  terito- 
riilor, legate  astfel  printr'o  nouă  ierarhie. 

In  Apusul  Europei  a  fost  un  moment  cînd  au- 
toritatea publică  a  lipsit.  In  Gralia  ca  si  în  celelalte 
părţi.  Era  un  suveran  ;  suveranul  acesta  avea  cîte- 
va  reşedinţe  regale,  domenii  mărunte,  villae,  At- 
tigny  şi  puţine  încă ;  avea  două  oraşe  mai  mari, 
Rheimssi  Laon  ;  erau  domenii  unde-si  păstrau  ulti- 
mii Carolingieni  anumite  drepturi  de  un  caracter 
foarte  general.  De  exemplu  ei  aveau  dreptul  să  în- 
temeieze pe  moşia  unui  feudal  un  oppiclmn,  un 
oraş  care  să  li  aparţie,  fiind  supt  autoritate  regală, 
să  acorde  anumite  «demnităţi.  Şi  vom  spune  chiar 
de  acum  că,  dacă  a  existat  un  duce  de  Franţa  sau 
Neustria, — şi  acesta  este  însuşi  începutul  desvol- 
tării  constituţionale  a  Statului  frances.  în  secolul 
al  X-lea,  -  acesta  se  datoreste  unei  îndoite  crea- 
ţiuni  din  partea  Carolingienilor. 

La  suirea  pe  tron  a  regelui,  el  împărţi  a  daruri, 
dar  era  silit  a  respecta  anumite  elemeate  de  le- 
gislaţie, capitularde,  şi  era  îndatorit  să  păstreze 
tot  ce  dăruiseră  acei  cari  fuseseră  înnaintea  lui  Cum 
materia  de  dăruit  nu  era  nesfîrşită,  îşi  închipuie 
cineva  că  daniile  se  reduceau  la  foarte  puţin, 
din  moşiile  confiscate  pentru  trădare.  Pe  urmă 
flecare  se  ducea  la  rege  de-i  presta  omagiu.  Dar, 
dacă  regele  face  numai  atît,  da^ă  el  ivare  niciun 
fel  de  ocupaţie  permanentă,  dacă  nu  atîrnă  de  el 

nicio  ordine  ierarhică  a  funcţionarilor,  atunci  fie- 
care e '  avisat  la  propriile  sale  mijloace  de  a  se 
apăra  şi  garanta.  In  felul  acesta  s'au  creat  în 
fiecare  colţ  grupe  de  proprietari  de  moşii,  cari, 
natural,  îşi  atribuiau  şi  anume  rosturi  adminis- 
trative şi  politice,  pe  care,  atunci  cînd  exista  Statul, 
nu  aveau  de  ce  să  şi  le  atribuie  şi,  dacă  şi  le 
atribuiau,  era  impotriva  acelei  ordini  de  Stat.  Pe 
de  altă  parte,  acei  care  aveau  o  situaţie  pojitică 
au  căutat  s'o  prefacă  în  situaţie  teritorială:  se 
usurpa  pămîntul  dat  de  rege  în  calitate  de  be- 
neficiu pe  un  anume  timp  şi  în  anume  condiţiuni, 
se  usurpa  fără  condiţie  şi  fără  termin  de  stăpî- 
nire.  S'a  produs  astfel  un  amestec  între  autori- 
tate, de  o  parte,  şi  între  proprietatea  teritorială, 
de  altă  parte ;  orice  funcţionar  a  devenit  prin 
aceasta  chiar  moşier  şi  orice  moşier  a  devenit 
funcţionar  în  cuprinsul  moşiei  sale. 

Aceasta  este  explicaţia  regimului  care,  în  îm- 
prejurări foarte  simple,  fără  nicio  teorie,  fărăniciun 
fel  de  vastă  conspiraţie  conştientă  împotriva 
regimului  carolingian,  s'a  desăvîrşit  de  la  un  capăt 
la  altul  al  aşa- numitului  Imperiu,  întocmai  aşa 
ca  şi  cum  subprefectul  de  azi  ar  căuta  să  aibă 
moşii  pe  care  nu  le  cumpără  şi  ca  şi  cum  mo- 
şierul din  timpurile  noastre  ar  înţelege  să  fie 
subprefect,  primar,  judecător,  şef  de  garnisoană 
şi  ce  se  mai  poate,  în  locul  unde-şi  are  moşia  mi. 

Dar  această  complectă  dărîmare  a  oricării  or- 
dini n'a  venit  imediat.  Nicio  putere  care  a  ajuns 
unde  ajunsese  puterea  Carolingienilor  nu  consimte 
să  se  dea  în  lături  fără  o  îndelungată  resistentă, 
fără  sforţări  supreme,  care  au  existat  şi  aici. 

F:1'  •  5 

Dinastia  aceasta  carolingiană,  atita  vreme  cit  s'a 
mai  menţinut  la  Apusul  Rinului,  a  păstrat  ceva 
din  ideile  pe  care  le  moştenise  de  la  Oarol-cel- 
Mare.  Şi,  chiar  după  ce  dincolo  de  Rin  n'au  mai 
fost  Carolingieni,  după  ce  din  familia  ducilor  de 
Franconia,  de  Saxonia  s'au  ridicat  noi  regi  ger- 
mani, regii  aceştia  încă  au  colaborat  şi  ei,  în 
măsura  puterilor  lor,  ca  să  păstreze  măcar  in 
Franţa  rămăşiţele  regimului  carolingian.  Vedem 
pe  Otto  I-iu  şi  pe  urmaşii  săi  avînd  întîlniri  cu 
stăpînitorii  de  cealaltă  parte  a  apei,  ţinînd  îm- 
preună sinoade,  cu  caracter  politic  bine  înţeles, 
luînd  hotărîri  menite  să  întărească  ordinea  de 
Stat  a  Carolingienilor  în  Franţa,  ca  şi  ordinea 
de  Stat  a  noilor  stăpînitori  din  Casa  de  Saxonia 
în  teritoriile  care  erau  să  devie  o  Germanie. 

Săvîrşia  oare  regele  german  prin  aceasta  un' 
act  politic,  dîndu-si  sama  că,  dacă  se  înlăturau 
rudele  lui,  se  va  pronunţa  dinastia  cu  caracter 
naţional,  care  se  va  deosebi  mult  mai  mult  de 
caracterul  german  de  cum  consimţiseră  să  se 
deosebească  până  atunci  Carolingienii?  Ar  fi  ia- 
răşi o  ilusie  inspirată  de  starea  de  lucruri  con- 
timporană. La  aşa  ceva  nu  se  gîndia  nimeni  pe 
vremea  aceia.  Atîta  rămăsese  de  la  Carol-cel-Mare  : 
o  conştiinţă  politică  ce  se  zbătea  din  răsputeri  ca 
să  păstreze  ceva  din  ceia  ce  avuse  odinioară 
şi  datoria  Biserica  de  a  o  sprijini  2). 

1)  Sinoade,  la  care  regii  stau  „prea  mondeş"  în  picioare,  sînt  da- 
tate după  amîndoi  Carolingienii  :  „Sancta  Synodus..,  sub  dominis  atque 
orthodoxis  regibus  Ludoico  et  Ottone".  Cf.  ibid  ,  p.  73. 

2)  Cf.  ibid  ,  p.  34:  „atictoritate  apostolica...  restitui  regem  abiec- 
tum".  Şi  pp.  52-3  (intervenţia  Papei  Ştefan).  Episcopii  nu  primesc 
scrisorile  papale,  ca  fără  „canonica  auctoritas"  şi  „absque  ratione" 
<p.  72).  Cf.  şi  p.  76. 

Dacă  nu  s'a  ajuns  imediat  la  crearea  puterilor 
locale,  la  strângerea  într'o  forcnă  nouă,  determi- 
nată oarecum  şi  de  realităţi,  si  nu  de  amintirea 
lucrurilor  care  au  fost,  dacă  nu  s'a  format  mai 
răpede  o  feudalitate  biruitoare  in  toate  locurile 
şi,  pe  de  altă  parte,  o  regalitate  naţională  su- 
praveghind de  sus,  superficial,  organisaţia  aceasta 
feudală  răspîndită  pretutindeni,  aceasta  se  dato- 
reşte  păstrării  încă  îndelungate  a  familiei  carolin- 
giene  în  Franţa.  Bieţii  oameni  făceau  ce  puteau ; 
niciunul  nu  s'a  ridicat  la  o  însemnătate  escep- 
ţională  în  ce  priveşte  stăpînirea  spiritului  vremii, 
care  era.  vădit,  duşman.  Putem  spune  chiar  că 
niciunul  dintre  dînşii  nu  şi-a  dat  bine  sama  de 
ce  este  si  de  ce  poate  să  fie.  Fantoma  lui  Garol- 
cel-Mare  li  răsăria  uriaşă  lnnainte.  Niciunul  dintre 
dînşii  n'avea,  nici  în  puterea  sufletului  său,  nici 
in  puterile  sociale  care-i  stăteau  la  îndemînă,  nici 
In  credinţa  celor  cari-1  încunjurau  mijlocul  de  a 
restabili  măcar  în  parte  imensa  autoritate  a 
Împăratului  dispărut.  E  o,  profundă  tragedie  în 
sufletul  acestor  oameni  simpli. 

in  istoria  Franciei  e  un  fel  de  obiceiu  a  înjosi 
pe  aceşti  din  urmă  Carolingieni,  un  fel  de  bucurie 
naţională  că  ideile  ..naţionale"  biruesc  împotriva 
'moştenitorilor  lui  Carol-cel-Mare,  cari  păstrau,  to- 
tuşi, ceva  germanic  într'înşii.  Concepţie  absolut 
falsă  !  Nu  în  calitate  de  Frances  s'a  ridicat  Odo- 
Eudes,  şi  după  Eudes,Robert.  Rudolf  de  Burgundia, 
Hugo-cel-Bătrîn,  iar,  la  sfîrşit  Hugo  Capet.  Nu 
^exista  încă  o  astfel  de  conştiinţă,  o  naţionalitate 
<francesă  care  să  se  găsească  în  tata  unui  uni- 
^versalism  cu  basă  germanică. 

Ni  se  spune  că  Hugo,  care  a  ajuns  rege  la 
987,  cel  d'intăiu  rege  ridicat  din  ducatul  Franciei,. 
avînd  oarecum  caracterul  frances,  că  Hugo,  deci, 
nu  vorbia  limba  germană,  ci  dialectul  romanic 
menit  a  da,  in  curînd,  limba  francesă  a  evului 
mediu.  Credem  doar  că  membrii  acestei  familii 
representative  aveau,  trăind  în  aceiaşi  ţară,  răzi- 
mîndu-şi  autoritatea  pe  aceleaşi  teritorii,  găsin- 
du-se  in  împrejurări  întru  toate  asămănătoare, 
şi  ei  caracterul  care  tindea  către  afirmarea 
noii  vieţi  romanice.  Să  nu  ne  sperie  numele  de 
Ludovic,  Lotar,  Carol,  care  sînt  luate  dintr'un 
trecut  respectat  şi  care  serviau  ca  să  afirme  încă 
mai  mult  dreptul  de  a  guverna  ai  acestor  oameni 
numele  nu  hotărăşte  nici  conştiinţa,  nici  acţiunea 
cuiva.  Sînt  nume  utile,  şi  acestea  erau  nume 
utile;  veniau  din  trecut,  şi  se  păstrau  cu  sfinţenie. 
Numele  de  Hugo,  care  se  intîlneşte  şi  in  timpul 
de  războaie  interne  al  lui  Ludovic  Piosul,  era  mai 
vulgar  decit  toate  celelalte,  dar  aceasta  nu  în- 
seamnă că  între  purtătorul  unui  nume  nou  şi  între 
purtătorul  unui  nume  vechiu  poate  fi  deosebire  ca 
intre  o  eră  si  alta,  între  era  imperială  care  tindea 
să  se  închidă  si  noua  eră  care  deschidea  viitorul 
naţional  al  poporului  frances. 

Aceşti  din  urmă  Carolingieni  au  făcut  tor  ce  se 
putea  în  împrejurările  în  care  trăiau,  si  de  sigur  că 
ei  nu  s'au  simţit  aşa  de  nenorociţi  cum  ii  socotim 
noi.  Cînd  zice  cineva  astăzi  Carol-cel-Simplu  si  îşi 
aminteşte  că  acest  Carol  Simplul  a  dăruit  partea 
de  Nord  a  Galiei,  Normandia,  care  a  format  ducatul 
Normandiei  şi  poartă  numele  de  Normandie  până  in 
timpul  nostru,  i  se  pare  că  foarte  nenorocit  trebuie 

să  fie  acela  care  ştia  doar  ce  spune,, opinia  publică" 
despre  dînsul  pentru  că  a  trebuit  să  îmbucăţească 
teritoriul  .  sftu.  Dar  pe  la  anul  900  un  rege  nu 
avea  în  ce  priveşte  o  cedare  teritorială  sentimentele 
unui  suveran  modern.  Esenţialul  nu  era  stăpînirea 
directă  a  teritoriului ;  nici  nu-1  avea,  de  fapt,  şi 
nici  h  avea  ce  face  cu  dînsul,  lipsindu-i  orice  mij- 
loace de  administraţie.  Nu  se  căuta  măcar  domina- 
ţia efectivă,  care  nu  se  poate  concepe  în  împrejură- 
rile de  atunci,  ci  numai  păstrarea  dependenţei  ace- 
lui care  ajunsese  a  stăpîni  acel  teritoriu  :  nexul 
uman,  „omagiul"  (de  la  liomo  ;  cf.  terragium,  da- 
toria pămîntului,  de  la  terra),  acesta  era  lucrul  de 
•căpetenie,  iar  nu  posesiunea  teritorială.  Dar  datoria 
regelui  era  să  cultive  pe  fruntaşi  cu  multă  bună- 
voinţă", colere  principes  cum  multa  benigni- 
tate1).  Prin  urmare,  dacă  vine  acolo  Roîlo,  Rou, 
curn  i-a  zis  legenda  medievală  francesă,  şeful 
Normanzilor,  şi  se  aşează,  încheind  cu  regele  tra- 
tatul dela  Saint-Clair-sur-Epte  (912),  acesta  e 
foarte  incîntat.  Are  tot  ce  poate  avea  şi  pierde 
•numai  ce  nu  poate  reţinea. 

Căci  cine  era,  înnainte  de  a  se  aşeza  Rollo, 
in  Normandia  de  astăzi0  Un  număr  de  obscuri 
stăpînitori  teritoriali  cari  ascultau  şi  nu  prea  de 
Carol-cel-Simplu,  fiindcă  erau  alţii,  cari  solicitau 
şi  ei,  în  puterea  vecinătăţii  mai  mari,  legături 
personale  cu  dînşii.  Şi,  erau  mici  şi  slabi ;  nu 
ostaşi  faimoşi,  căpitani  vestiţi,  de  cari  să  atîrne 
puteri  militare  extraordinare.  Şi  atunci,  dacă  în 
locul  acestei  stăpîniri  locale  şi  nesigure  şi  netreb- 
nice vine  însuşi  şeful  piraţilor,  rrex pirat m *umu 2), 

1)  RJcherius,  p.  11  şi  urm.  Cf.  p.  65  :  ,,ex  regno  paterno  nihil  nisi 
-spectaculum  prebeo". 

.2)  Aşa  i  se  zice  unui  şef  normand  mai  nou  ;  ibid.,  p.  57. 

cu  organisaţia  lui  de  fier,  cu  calităţile  lui  perso- 
nale extraordinare  in  ce  priveşte  credinţa  şi  vitejia, 
cu  o  dependentă  absolută  a  luptătorilor  săi  de 
dînsul,  şi  dacă  el  se  leagă  cu  regele,  toţi  printr'însub 
depindeau  acumula  rîndul lor,  de Carol-cel-Simplu, 

Să  amintim  un  fapt.  La  una  din  înţtlnirile  care 
au  avut  loc  între  Carolingianu]  din  Franţa  şi 
1  stăpînitorul  din  Germania,  regele  germanic  s'a 
aşezat  mai  sus  decît  „Francesul".  Carolingianul 
de  decadenţă  era  un  om  modest  şi  mai  tînăr;. 
apoi  suveranul  german  avea  în  stăpînirea  sa  Capi- 
tala lui  Carol-cel-Mare,  Aachen,  şi  cine  păstra  mor- 
mîntul  marelui  împărat,  locul  de  unde  stăpînise  el, 
avea  prin  aceasta  chiar  un  rang  superior.  Tinîncfe 
samă  de  toate  lucrurile  acesta,  Carolingianul 
din  Franţa  1-a  lăsat  pe  German  să  stea  mai  sus. 
Dar  ducele  Normandiei  a  intrat  înnăuntru,  deşi1 
nu-1  chemase  nimeni,  şi  imediat  i-a  schimbat, 
cerînd  să  stea  mai  sus  acela  căruia  el  ii  făcuse 
omagiul.  Şi,  dacă  regele  german  Otto  nu  s  a  îm- 
păcat cu  această  situaţie,  el  a  rămas  în  picioare 
Căci  ce  era  el  altceva  decît  „regele  Transrena- 
nilor"  (Transrenanensium),  urmaşul  acelui  care- 
fusese  făcut  ,, numai  rege  al  Saxoniei,  pentru, 
răutatea  Slavilor"  "J  l). 

Ca  şi  cel  d'intîiu  dintre  stăpinitorii  normanz: 
a  fost  şi  al  doilea  şi  al  treilea,  fiu  de  con- 
cubină bretonă,  făcînd  aceiaşi  politică  extrem- 
de  favorabil  intereselor  ramurii  Carolingienilor 
din   Franţa.   Doar  Guilelm,  unul  din  ei.  a  fost 


1)  ,,Eius  p-'ter  Saxoniae  soluni  propter  Sclavorum  improbitatem  rex. 
creatus"  ;  ibid.,  p.  48.  Cf.  p..  64.  „Rex  Germanorum"  pentru  Conrad 
Burgundul,  p.  65.  Pentru  legătura  dintre  Gulielm  şi  rege,  de  la  care s 
,,a  primit  ţara",  aecepit provincia mt  p.  50. 

omorî t  intru  citva  şi  pentru  interesele  Coroanei 
de  care  el  recunoştea  că  atîrnă1). 

Dar  atunci  se  pune  întrebarea  dacă  toată  des- 
voltarea  regalităţii  francese,  pănă  la  începutul 
veacului  al  XV-lea,  toată  epoca  ce  se  întinde  între 
Odo  (Eudes),  de  o  parte,  si  între  Hugo  Capet,  de 
alta,  mai  înseamnă  desvoltarea  naţionalităţii  fran- 
cese, pronunţarea  din  ce  în  ce  mai  evidentă  a  carac- 
terului unui  nou  Stat,  sprijinit  pe  o  nouă  naţiune 
de  ea  însăşi  ?  Ar  fi  o  mare  greşeală  a  tăgădui  aceasta. 

De  fapt  se  pronunţa  în  regiunea  aceasta  de  la 
Apus  de  Rin  caracterul  frances,  şi  avem  dovezi 
pentru  aceasta.  Iată  una.  Prin  880,  în  momen- 
tul marii  primejdii  a  tuturor  regiunilor  galice 
din  partea  Normanzilor,  încă  neaşezaţi  în  pro- 
vincia lor,  cari  pătrundeau  pe  gurile  rîurilor  şi 
înnaintau  foarte  adînc  în  interior,  asediind  si  Pa- 
risul de  odinioară, — Scaunul  cel  d'intăiu  al  regilor 
merovingieni,  care  se  bucura  pentru  aceia  de  un 
prestigiu  particular,— se  unesc,  pentru  o  nevoie 
de  apărare,  în  lipsa  Carolingianului,  care  nu  era 
în  măsură  să  exercite  autoritatea  sa,  aşa -numiţii 
„principi"  ai  ţerii  şi  aleg  pe  Odo,  apărătorul  ora- 
şului, ca  rege.  Şi  un  izvor  italian  ni  povesteşte 
lucrul  într'o  formă  care  arată  lămurit  c&  şi  pen- 
tru străini  existenţa  unei  Francii  romane  pe  lîngă 
Franţa  germanică  e  un  fapt  înţeles.  Episcopul 
Liutprand  de  Cremona  spune  că  in  momentul 
acela  un  rege  italian  a  încercat  să  se  facă  re- 
cunoscut de  aceşti  „principi"  din  Galia.  Guido  de 
Spoleto,  pe  care  Burgunzii  l-au  judecat  prea  sărac 


1)  Jbid.,  pp.  55.7. 

după  masa  copioasă  pe  care  a  refusat-o,  şi,  decir 
s  au  adunat,  patriarhal,  toţi  şefii  acestor  provincii 
ale  Galiei  si  l-au  ales  pe  Odo  pentru  Francia 
„quam  romanam  dicunt",  pentru  acea  Francie 
pe  care  o  zic  romană"  1).  Şi  nu  romană,  evident, 
în  ce  priveşte  stăpînirea  romană,  care  dispăruse 
de  foarte  multă  vreme,  şi  nici  în  ce  priveşte 
dorinţa  de  a  reînnoi  vremurile  romane,  ci  romană 
prin  calitatea  rasei  care  domina. 

Odo  a  stăpînit  foarte  puţină  vreme,  de  o 
stăpînire  !ocală;  foarte  problematică,  impusă  de 
anume  primejdii.  Odo  e  regele  unui  moment 
singur  (888-98).  El  se  declară  întîiu  simplu  vi- 
cariu  şi  tutor  ai  lui  Carol-cel-Simplu,  şi  trimete 
coroana  şi  insigniile  quasi-Carolingianului  german 
Arnulf,  cum  Odoacru  trimesese  la  Constantinopol, 
Împăratului  legitim  de  acolo,  semnele  autorităţii 
imperiale  în  Apus.  Deci  el  n'a  fost  un  rege  de 
oposiţie  faţă  de  vechea  dinastie,  proclamat  de 
„naţiune"  împotriva  incapacităţii  ultimilor  Caro- 
lingieni.  Nu  este  acesta  sensul  stăpînirii  lui  Odo, 
ori  a  lui  Robert  (922-3),  a  lui  Radulf  (Raoul)  de 
Burgundia,  căruia-i  putem  da  o  stăpînire  de  zece 
ani  de  zile  (923-36  în  cronologia  îndătinată).  De 
la  regele  ales  în  888  şi  până  la  ducatul  de 
Franţa  a  lui  Hugo- cel  Mare  şi  la  regatul  Franciei 
al  lui  Hugo  Capet  şi  urmaşilor  săi  nu  e  un  fel  de 
continuitate  politică  sau  dinastică.  Odo  .  a  avut 
doar  numai  conştiinţa  utilităţii  sale  momentane 
şi  satisfacţia  aclamaţiilor  ridicate  în  jurul  vitejiei 
sale.  Acei  cari  au  venit  pe  urmă  au  suplinit  şi 


1)  Ediţia  din  „Monumenta  Germaniae  Historica",  p.  280  (de  două 
ori)  :  quam  romanam  dicunt  Fraudam"  ;  „Franciam  quam  romanam 
dicunt  ingredi  vellet". 

ei  pe  Carolingieni,  fără  intenţia  de  a-i  înlocui  de 
fapt.  Li  se  închinau  şi-i  sprijiniau  cu  singura  si 
marea  condiţie  ca  să  nu  se  depărteze  de  sfatu- 
rile lor  r). 

Acea  societate  nici*nu  se  sfărîmase  încă  deplin, 
nu- si  găsise  un  fel  de  satisfacţie  permanentă  în  viaţa 
locală.  S apt  presiunea  primejdiei  externe  — 
factor  determinant  — ,  ea  tindea  către  o  ordine 
superioară,  si,  dacă  ea  nu  se  înfăţişa  în  vesmîntul 
legitim  al  Carolingienilor,  o  căuta  si  in  haina  de 
războiu  a  unui  conte,  a  unui  stăpînitor  local, 
căruia-i  dădea  calitatea  vagă  de  rege.  De  aceia 
Robert  e  dintr'o  familie,  Radulf  de  Burgundia 
din  alta.  înrudită  prin  căsătorie,  fiind  ginerele 
lui  Robert,  pentru  ca  pe  urmă  să  se  ajungă  din 
nou  la  Casa  de  Franţa,  dar  deocamdată  fără  titlu 
regal.  TJn  duce  urmează  unui  rege,  un  membru  al 
Casei  de  Burgundia  unui  membru  al  Casei  de 
Franţa,  pentru  ca  alt  membru  al  Casei  de  Franţa 
să  succeadă  unui  stăpînitor  din  Gasa  de  Burgundia. 

Orice  încercare  de  a  introduce  linia  dreaptă, 
logică.  legalitatea,  cu  care  sîntem  deprinşi  An 
timpul  nostru,  legitimitatea  absolută  şi  deplină, 
care  e  o  necesitate  în  felul  nostru  de  a  vedea 
lucrurile,  a  fost  zădarnică.  Cel  mai  bun  lucru  care 
se  poate  face  este  a  ţinea  samă  în  fiecare  mo- 
ment de  împrejurările  care  se  schimbă  si  a  nu 
încerca  să  se  flxexe  condiţiuni  generale  si  per- 
manente pentru  ca  să  avem  o  ooncepţie  consti- 
tuţională în  stare  a  mulţămi  mintea  noastră  de 
astăzi. 


1)  ..Si  rex  creatus  a  suiş  consiliis   non  absistat"  ,   Richerius,  p.  41. 

De  fapt,  ce  este  Hugo-cel-Mare,  pe  care  istoricii 
moderni  ni  1  înfăţişează  ca  pe  un  rebel  conştient 
împotriva  autorităţii  Carolingienilor,  ca  pe  un  om 
politic  avînd  în  minte  să  scadă  necontenit  pute- 
rea si  prestigiul  monarhilor  decăzuţi  din  vechea 
dinastie  pentru  a-i  înlocui  cîndva  el  însuşi  sau 
urmaşii  lui  ?  Este  un  feudal  care  trăieşte  întocmai 
ca  şi  ceaialtă  lume,  care  nu  se  simte  umilit  de 
loc  că  face  jurămînt  regelui  carolingian,  care  e 
incîntat  dacă  fabricanţi  de  genealogii  naive  gă- 
seso  cine  ştie  ce  legături  de  mîna  stingă  între 
dînsul  şi  Carol-cel-Mare  însuşi.  Nimeni  n;a  consi- 
derat dinastia  carolingiană  cu  o  dinastie  condam- 
nată,  ci,  din  potrivă,  dinastia  era  socotită  ca 
putînd  transmite,  si  pe  căile  cele  mai  oprite 
de  Biserică  si  morală,  anumite  drepturi,  E  o 
bucurie  generală  cînd  „neamul  regal,  puţin  în- 
trerupt, se  reface"'  *).  Un  bastard  carolingian  pe 
vremea  aceia  era  socotit  mult  mai  mult  decît 
fiul  legitim  al  celui  mai  de  treabă  dintre  oamenii 
care  n'ar  fi  făcut  parte  din  rasa  lai  Carol-cel-Mare. 

Şi  supt  ce  raport  s'ar  fi  exercitat  această  opo- 
siţie  permanentă,  ireductibilă  a  lui  Hugo  faţă  de 
dinastia  carolingiană  ?  Ce-i  stătea  la  îndemînă 
pentru  a  face  aşa  ceva?  Prea  puţin  !  Cînd  il  cre- 
iază  duce  de  Franţa,  e  încîntat  :  încă  un  bene- 
ficiu pe  care  i-1  dă  Suveranul  şi  pentru  care-i  va 
fi  foarte  recunoscător. 

Ca  forţă  materială, —  care  pe  atunci  însă  nu 
era  esenţialul — ,  el,  ruda,  aliatul  atîtor  „principi", 
n'ar  fi  avut  decît  să  se  înfăţişeze  înnaintea  regelui 

*)  .,Repetatur  ergo  interrupta  paululum  regiae  generationis  linea" 
ibid.,  p.  40. 

pentru  a-1  înlătura.  Negaţiunea  lui  ar  fi  fost  su- 
ficientă pentru  a  distruge  regalitatea  caroligiană, 
Era  doar  singurul  duce,  „omnium  Galliarumdux " , 
era  majordomul  Merovingienilor,  era  ce  fusese  un 
Bernard  pentru  Ludovic  Piosul  şi  alţii  pentru 
Lotar  •).  Doar  niciodată  el  nu  s  a  ridicat  cu 
ambiţia  pănă  la  energia  acestei  negaţiuni,  Se 
găsia  foarte  bine  în  societatea  stăpînită  teoretic 
de  Carolingieni  aşa  cum  ei  se  întîlniau  pe  vremea 
aceia  în  Galia,  Şi,  cînd  a  murit,  el  n  a  transmis 
fiului  său  o  moştenire  de  pretendent. 

Ce  avantagii  ar  fi  avut  pentru  Hugo  să  poarte 
titlul  de  rege  ?  Ce  ar  fi  cîştigat  ca  teritoriu  ?  Dacă-i 
,  trebuia  un  oraş  de  al  regelui,  îl  putea  ocupa  şi  fără. 
aceasta,  regele  nefiind  în  stare  să-1  înlăture.  Să 
servească  interesul  ..naţiunii"?  „Naţiunea"  exista 
supt  o  formă  vagă,  doar  în  cîntece  ca  al  lui 
Roland  la  Roncevaux.  în  vechi  balade  inspirate, 
într'o  formă  mai  nouă  francesă,  din  cîntecele  lup- 
telor lui  Carol-cel-Mare  ori  chiar,  cum  observă 
Gaston  Paris,  ale  lui  Carol-cel-Gros. 

Dacă  totuşi  la  987  Hugo  Capet  a  fost  la  locul 
în  care  se  ungeau  regii,  dacă  pentru  dînsul  sau 
săvîrşit  aceleaşi  ceremonii  care  pănă  atunci  se 
săvîrşiau  numai  pentru  Carolingieni,  potrivit  tra- 
diţiei lui  Carol-cel-Mare,  aceasta  nu  înseamnă  o 
ambiţie  care,  luptindu-se  îndelungat  într'o  familie 
devenită  o  dinastie,  ajunsese  în  sfîrşit  scopul  său. 
Ci  înseamnă   altceva:  înseamnă  un  feudal  caro 


,  *)  Ibid.,  p.  59.  V.  şi  ibid.,  p.  85;  „Hugo  itaque  dux  per  manus 
et  sacramentum  regis  efficitur".  Un  alt  dux  e  în  Aquitania  :  „Go~ 
thorum  dux". 

abdică  libertatea  sa  de  mişcare  spre  a  îndeplini 
o  chemare  pe  care  i-o  impun  timpurile.  Nu  Hugo 
Capet  a  silit  vremea  sa  să-1  facă  rege,  ci  vremea 
sa  a  silit  pe  Hugo,  ducele  de  Franţa,  stăpîn  pe 
atîtea  moşii,  avînd  atîţia  credincioşi,  slobod  a  face 
tot  ceia  ce-i  trecea  prin  minte,  să  părăsească 
acea  libertate  deplină  a  sa  pentru  a  primi  pe 
umerii  săi  greaua  sarcină  regală. 


CAP.  V. 


„Francesii    lui  Hugo  Capet  şi  ai  urmaşilor  săi. 


în  izvoarele  contimporane  nu  se  acordă  nicio  în- 
semnătate revoluţionară  încoronării  lui  Hugo  Capet 
ca  rege, — nu  ca  rege  al  Franciei,  căci  se  va  vedea 
că  pănă  la  „regele  Franciei"  trebuia  să  mai  treacă 
o  mulţime  de  vreme.  Ele  nu  văd  un  rege  terito- 
rial, ci  numai  continuarea  într'o  formă  mai  locală 
a  tradiţiei  carolingiene.  Se  arată  cum,  murind  re- 
bele Lotar  Carolin jianul,  trebuia  să  urmeze  Carol 
zis  de  Lotaringia.  incest  Carol  însă,  înnainte  de 
a  fi  uns,  a  întîmpinat  ca  duşman  pe  Hugo  Capet, 
şi  anume  una  din  cronicele  contimporane  arată 
şi  motivul  duşmăniei^  care  n'ar  avea  de  loc  a 
face  cu  un  fenomen  nou  în  ordinea  politică.  Se 
spune  că  Hugo  —  acestea  sînt  chiar  cuvintele 
povestitorului —  „s'a  răsculat  împotriva  lui  Carol 
fiindcă  acesta  luase  în  căsătorie  pe  fiica  lui 
Heribert,  conte  de  Vermandois  l) " .  Dar  supt  forma 


1)  Historia  Francorum  Senonensis,  în  „Monumenta  Germaniae 
Historica"  :  „Rebellavit  contra  Karolum  Hugo,  dux  Francorum,  eo 
quod  accepisset  Karolus  filiam  Herberti,  comitis  Trecorum". 

nemulţămirii  cu  căsătoria  unui  rege  nu  se  poate 
manifesta  tendinţa  unei  noui  regalităţi,  de  alt 
caracter,  naţional,  împotriva  unei  noi  legături 
cu  caracter  internaţional !  L-au  dus  la  biserică 
pe  Hugo  si  l-au  uns  rege.  Izvorul  nu  cunoaşte 
nimic  mai  mult  decît  atita  şi  nu  "se  crede  dator 
să  adauge  nimic,  nicio  explicaţie,  nicio  interpre- 
tare, politică :  „m  acelas  an  a  fost  uns  ca  rege 
in  oraşul  Reims  ducele  Husjo"  i).  Si  doar  mai  ofă- 
sim  Ia  sfîrsit  această  proposiţiune :  ,,aici  se  ispră- 
veşte regatul  lui  Carol-cel-Mare"  (,,Hic  deficit 
re&nam  Caroli  Masfni"). 

Ar  fi  cineva  foarte  greşit  însă  dacă  ar  crede  că 
măcar  in  această  proposiţiune,  aşa  de  clară,  se 
ascunde  o  idee  politică.  Nu  i-a  trecut  prin  minte 
cronicarului,  care  nu  se  poate  ridica  la  înnălţimea 
unor  consideraţii  de  această  natură,  să  arăte  că  sis- 
temul carolingian  a  dispărut.  Cînd  zice  el  că  a  înce- 
tat ,,Regnum  Caroli  Magni",  înţelege  dinastia,  sis- 
temul dinastic  al  lui  Carol-cel-Mare,  nu  sistemul 
constituţional.  Doar  se  observă  anume  că  între  Co- 
rolingianul  de  peste  Rin  şi  Hugo  e  o  legătură  de 
familie,  Otto  l-iu  fiind  născut  dintr'o  soră  a  lui 
Hugo-cel-Mare 2).  Şi  scriitorii  timpului  notează,  ca 
supt  Carolingieni,  un  fel  de  coregenţă  asupra 
moştenitorii  lui  Carol-cel-Mare,  supt  cei  doi  regi 
urmaşi  ai  lui  în  două  teritorii  deosebite,  dar  încă 

l)  ,,Eodem  anno  unctus  est  in  regem  Remis  civitate  Hugo"  ;  ibid. 

-)  ,,Erant  ergo  ...affinitate'consanguinitatis  regibus  Saxonum  "uniţi, 
a  primo  scilicet  Ottone,  qui  natus  est  ex  Hugonis  Magni  sorore. 
...In  unius  consanguinitatis  viros  utriusq  »e  regni  contigit  devenire 
monarchiam"  (Radulphus  Qlaber,  în  Pairologîa  lui  Migne,  LXIX, 
p.  629). 

nedeplin  deslipite 1 ).  Şi,  acum,  se  spune :  de  la 
9S7  înnainte  a  domnit  Hugo  Capet.  Evident,  data 
e  foarte  bună,  şi  Hugo  Capet  era  acolo,  numai 
chestiunea  este  că  n'a  domnit,  si  nu  numai  atit, 
dar  nici  n'avea  intenţia,  gustul  ori  putinţa  de  a 
domni.  O  domnie  in  sensul  de  astăzi  ar  fi  fost, 
nu  numai  absolut  incomodă,  dar  absurdă  pentru 
oamenii  din  veacul  al  X-lea. 

Pentru  ce  a  venit  pe  urmă  abia  se  poate  spune 
mai  mult  decît  că  de  la  996  la  1031  a  „  domnit"  Ro- 
bert-cel-Pios,  fiul  lui  Hugo  Capet,  om  foarte 
evlavios,  care  a  făcut  o  mulţime  de  donaţii  Bi- 
sericii, singurul  caracter  voit  al  personalităţii  sale, 
-singura  linie  de  conduită,  de  direcţie  a  ,,stăpî- 
niiii  '  sale;  că  de  la  1030  la  1060  a  figurat 
Henric,  fiul  lui  Robert,  care  a  ţinut  în  căsăto- 
rie pe  Ana  de  Rusia,  avînd  de  succesor,  de  la 
1060  la  11,08,  pe  Filip  I-iu. 

Ca  să  înţeleagă  cineva  însă  ce  putea  să  în- 
semne un  rege  al  Franciei  atunci,  trebuie  s&  se 
ferească  de  greşala  de  a  face  pe  rege  să  pre- 
sideze  —  era  şi  incapabil,  si  nici  n'ar  fi  voit-o  — , 
să  presideze,  zicem,  desvoltarea  poporului  fran- 
ces,  ci  să  admită  că,  din  potrivă,  regalitatea  ca- 
peţiană  e  numai  un  accident  de  suprafaţă,  şi  nu 
cel  mai  însemnat,  din  viaţa  acelei  aglomeraţiuni 
umane  care  începea  să  devie  poporul  frances. 
Pentru  aceasta  trebuie  să  cercetăm,  documentar, 
însuşi  caracterul  regalităţii  capeţ,iene,  urmărind 
cum  apare  regele  din  izvoarele  contimporane  şi 
din  actele  care  pleacă  de  la  dinsul. 

l)  „Regnantibus  quobue  duobus  regibus,  Henrico  scilicet,  Saxonum 
jrege,  et  Roberto,  Francornm"  (i&id.,  p.  645). 

Carolingienii  fuseseră  si  împăraţi  si  regi  ;  cînd 
stăpîniau,  erau  regi ;  cînd  arătau  forma  cea  mai 
înnaltă  a  caracterului  lor,  atunci  erau  Împăraţi 
dar  împăratul  presida  numai  viata  politică  şi  bi- 
sericească a  timpului,  iar  acel  care  guverna  nu 
era  împăratul,  ci  regele  Francilor.  Totuşi  se  ob- 
servă de  la  o  bucată  de  vreme  dispariţia  acestui 
termen  de  Franci;  se  zice  numai  rege ;  ceia  ce. 
fără  îndoială.  înseamnă  o  îndrumare  către  con- 
fundarea celor  două  noţiuni  care  trăiseră  pînă 
atunci  deosebit,  noţiunea  imperială  şi  noţiunea 
regală,  fără  atribut.  Capeţienii  nu  sînt  şi  nu  pot 
fi,  nu  caută  măcar  a  fi  împăraţi,  lăsînd  şi  pe 
cutare  rege  italian,  proclamat  la  Roma.  care  îşi 
aducea  aminte,  prin  tradiţia  locală,  că  acel  care 
stăpîneste  acolo  are  dreptul  să  iea  şi  titlul  imperial, 
să  se  împodobească  liber  cu  dînsul.  Ei  sînt  numai 
,,Francorum  reges''1).  Din  vremea  Carolingienilor 
au  rămas  doar  unele  formule  care  apar  la  început 
şi  pe  care  le  părăsesc  cu  totul  pe  încetul.  Parcă 
peste  aspra  haină  feudală  a  acestor  regi  noi  ră- 
măseseră fâşii  din  purpura  împărătească  a  lui 
Carol-cel-Mare,  si  ele  se  desfăceau  acum  de  la 
sine^  lăsînd  să  apară  caracterul  de  mai  modesta 
barbarie  al  regalităţii  celei  nouă. 

Regele  acesta  n'are  o  Capitală,  ci,  ca  şi  Caro- 
lingianul  din  Laon.  un  număr  de  oraşe:  Parisul,, 
r^tampes,  Orleans.  Pe  lingă  aceasta  i  an  rămas 
ca  moştenire  carolingiană  un  număr  de  reşedinţe, 
sau  mai  bine  dreptul  de  a  resida  vremelnic  în 

1)  Variante:  ,,Sceptrum  tenens,  princeps,  licet  non  idoneus,  in  reg- 
num  Francorum  constitutus"  —  acest  titlu  e  foarte  interesant—,  alâ- 1 
turi  de:  „semper  Augustus,  gloriosus" :   Girv.  Manuel  de  diplo- 
matique,  pp.  733-4  ;  cf.  şi  ibid.,  p.  320. 

cutare  mici  centre  din  posesiunile  sale.  Aşa  a 
fost  Hugo,  şi  aşa  au  fost  toţi  urmaşii  săi,  din 
acelaşi  sînge,  în  lumea  veacului  al  Xl-lea 

Cît  de  neînsemnaţi  apar  din  cronici  toţi  aceşti 
regi  ai  veacului  la  care  ne-am  oprit  !  Cutare  e 
important  numai  prin  aceia  că  a  fost  uns  rege : 
cellalt,  Robert,  pentru  că  tatăl  său  1-a  uns  fiind 
îrţcă  in  viaţă  şi  că  a  fost  pios,  evlavios,  că  a 
făcut  multe  danii  bisericilor,  că  a  avut  două  soţii, 
că  Papa  a  stăruit  să  părăsească  pe  cea  de- a  doua 
şi  el  nu  s  a  supus  pănă  a  intervenit  interdicţia 
pontificală,  că,  în  sfîrşit,  supt  raportul  personal, 
feudal,  si  nu  dinastic  ori  politic,  reuneşte  Bur- 
gundiacu  Statele  sale.  In  ce  priveşte  pe  Henric — , 
el  e  celebru  dor  prin  căsătoria  lui  cu  regina 
Ana,  venită  tocmai  din  Chiev,  de  la  Ruşi.  Iar 
despre  Filip  aproape  nu  ştie  cineva  ce  să  spuie  : 
el  ajunge  să  anexeze  mici  teritorji,  ca  Gâtinais, 
Vexin,  Bourges,  dar  e  o  luptă  de  caracter  feudal 
şi  personal,  iar  nu  regal.  Sînt  oare  aceşti  oameni, 
cari  nu  pot  înfăţişa  cercetătorului  declt  aseme- 
nea slabe  mărturii  despre  viaţa  lor  pe  pămmt, 
factorii  principali  ai  timpului  ?  Şi  deci  cine  sînt 
atunci  oamenii,  mai  de  samă?  Gine  domină  în- 
tr'adevăr  lumea  lor  ?  Unde  e  puterea,  unde  e 
influenţa,  unde  e  dominaţia,  unde  se  înnoieşte  şi 
şi  de  unde  se  conduc  lucrurile  *J 

Personalităţile  mari,  —  am  văzut-o — ,sînt  epis- 
copii şi,  mai  puţin,  stareţii  mănăstirilor.  Epis- 
copii mai  ales,  arhiepiscopii  sînt  oamenii  cei  mai 
însemnaţi  în  această  vreme,  în  ei  se  oglindeşte 
starea  sufletească  a  tuturor  ;  prin  vorbele  lor. 
prin  faptele  lor  se  determină  curentele*  care  fac 

să  meargă  mai  departe  societatea  francesă.  »Săr 
ne  gîndim  numai  la  cîţiva  dintre  dînşii:  Adal- 
beron  (+ 1030),  episcop  de  Laon,  favoritul  văduvei 
Carolingianului  Lotar,  a,cela  căruia-i  datora  Hugo 
tronul;  Arnulf,  din  familia  carolingiană,  arhie- 
piscop de  Rheims,  sprijin  al  lui  Carol  de  Lota- 
ringia,  acel  care  a  produs  deshinări  politice  in  so- 
cietatea francesă,  în  legătură  cu  dreptul  său  de  a 
păstra  Scaunul  arhiepiscopal ;  cellalt  Arnulf,  epis- 
cop de  Orleans,  care  încunună  pe  regele  Ro- 
bert, si  mai  ales  acel  episcop  filosof  care  a  fost 
si  Papă,  Gerbert,  preceptor  al  lui  Robert  şi  arhie- 
piscop de  Rheims  (992).  De  loc  din  Auri] lac  în 
Arvernia  (Auvergne),  adine  cunoscător  al  tuturor 
ştiinţelor,  geometru  şi  matematician,  retor  şi  fi- 
losof, stilist,  întrebuinţînd  cuvinte  rare,  e  un  cuge- 
tător a  cărui  minte  cuprindea  tot  cercul  de  cuge- 
tare al  timpului  său.  Putem*  noi  pune  oare  ală- 
turi de  Gerbert,  care.  a  fost  mai  tirziu  (999) 
Papa  Silvestru,  ştearsă  figură  a  lui  Hugo  Capet, 
despre  care  nu  ştim  nimic,  a  lui  Robert.  a  lui 
Henric  I-iu,  cu  cele  două  neveste  după  dînsul, 
a  lui  Henric,  soţul  Anei  de  Chiev,  a  lui  Fi  lip 
care  rătăceşte  zadarnic  de  la  un  loc  la  altul  al 
posesiunilor  sale  puţine? 

Un  istoric  contimporan  spune  că  datoria  cea 
mai  mare  a  regelui  frances  de  atunci  era  să  ju- 
dece;  era  ,,justicier''  înnainte  de  toate  1).  Pe  lîngă 
aceasta,  să  ocrotească  Biserica,  să-i  crească  bo- 


*)  Giry,  o.  c.  p.  734:  „Les  devoirs  de  justicier  du  roi,  mais  surtout 
l'obHgation  qui  lui  est  foposee  de  proteger  l'Eglise  et  d'accroître  ses 
richesses". 

o-ătiile.  Dar   aceasta  nu  fiindcă   binevoia  să  o 

•o 

facă.  fiindcă  era:  un   caracter  al  individualităţii 
'sale  politice,  fiindcă  faţă  de  un  regemiai  puţin 
pios,;  mai  puţin    darnic,    cutare   era'  mai  pios 
si  mai    darnic,  ci  fiindcă   aceasta  era  misiunea 
oricui  p*j  pămînt.  In  anume  locuri,  episcopii  sau 
stareţii; 'cari  nu  puteau  să  stăpînească  de  lapt  în- 
■tinse'e  lor  domenii,  să  facă   funcţiunea  de  sefi 
ai  unor  feude,  nu  pentru  că  ar  fi  lost  urît  să, 
se  vadă  un  episcop  călare,-  purtînd  sabia  in  mînâ, 
dar  fiindcă  se  întîmpla  ca  ocupatorul  Scaunului 
sa  fie  om  bătrîn  sau  infirm,  puneau  un  advo^ 
matîis.  laic,  ca  un  fel  de  epitrop  general  al  acelei 
pfeţe  bisericeşti.  Ei  bine,  putem  spune  fără  să  ne 
înşelăm  că  toţi  regii  aceştia  nu  sînt  ,  decît  ad- 
vocaţi Ecclesiae,  mai  precis :  Ecclesiae  galii- 
'CCLnae,  vechilii  Bisericii  galicane.  Carol-cel-Mare 
fusese  sabia  biruitoare,  a  papalităţii;  ceştialalţi, 
'Capeţienii.  intr'un  rol  mult  mai  modest,  fără  gînd 
de  cucerire,   fără   caracter   militar    mnâinte  de 
toate,  sint  mai  ales   administratori,   Supt  toate 
raporturile,    ai  Bisericii,    care,    ea,,   există  mai 
presus  de  toate  si-si  exercită  autoritatea  in  orice 
:*dp  meniu. 

Ii  vedem  apărind  Biserica  de  feudali,  ocro-. 
tind  „imunitatea"  ei,  scutirea  ei  de  sarcini,  des- 
făcînd,  din  teritoriul  lor,  aşa  de  restrîns  totuşi, 
bucăţi  pentru  a  le  da  Bisericii.  In  toate  actele,  ei. 
spun  că  lucrează  .,cu  înţelegerea  şi  voinţa  aba- 
ţi lor"  şi  după  aceasta  vine  şi  ,,a  tuturor  conţi- 
lor  şi  ostaşilor''.  Altă  data  formula  e :  Cutare, 
..rege.  împreună  cu  episcopii  sfintului  nostru  si- 

nod"  *).  De  fapt,  acesta  era  „parlamentul"  :  un 
sinod,  alcătuit  înrîndul  intîiudinepiscopi,  pelîngă. 
cari  se  adunau  ceilalţi,  întocmai  precum,  pe  vre- 
mea Merovingienilor,  sinoadele  sint  sfătuitorii* 
cei  ascultaţi,  căci  de  acolo  prin  fiinţa  prelaţilor 
poate  să  vie  asupra  actului  care  se  hotărăşte  singura 
legitimaţie  a  timpului :  binecuvîntarea  Biseri- 
cii, Chiar  forma  actelor  care  pleacă  din  aceste 
adunări  este  întocmai  ca  a  actelor  bisericeşti, 
numai  într'un  cuprins  măi  modest 2). 

Nu  există  însă  o  legătură  între  regalitatea  ca- 
peţiană  şi  poporul  frances? 

Una  din  cronicile  contimporane,  vorbind  de 
ungerea  ca  rege  a  lui  Hugo,  spune:  el  a  fost 
recunoscut  ca  rege  şi  pentru  Bretania,  si  pentru 
Aquitania,  şi  pentru  Burgundia,  pentru  toate  teri- 
toriiîe  deci — ,  pe  care  scriitorul,  avînd  terminii 
geografici  în  minte,  le  punea  laolaltă.  De  fapt, 
trebuie  îngustată  foarte  mult  această  concepţie 
geografică :  erau  teritorii  care  nu  aparţineau  rege- 
lui Franciei.  Bretania,  unde  trăiau  Celţi,  al  căror 
număr  fusese  întărit  şi  a  căror  conştiinţă  naţio- 
nală fusese  sporită  printr'o  mare  emigraţie  ve- 
nită din  Britania  Mare,  avea  un  caracter  absolut 
extra-teritorial  faţă  de  Franţa.  Acei  cari  stăpî- 
niau  teritoriul  nici  nu  ştiau  cum  să-si  zică.  Erau 
şefi  celţi  cari-şi  ziceau  consuli,  conţi,  duci,  cu  au- 
toritate însă,  de  fapt,  regală.  Pe  vremea  Mero- 

«■)  Formulele  în  Giry.  o.  c,  p.  754:  ..cum  consensu  noştrorum  opti- 
matum".  Dar  şi  „cum  consensu  ac  voluntate  episcoporum  atque  abba- 
tum  seu  omnium  comitumque  militum  meorum".  Ibid.,  p.  ~5§  :  „cum. 
episcopis  sanctae  synodi  nostrae". 

2)  Ibid.,  p.  740. 

vingienilor  si  Carolingienilor  avuse  să  sufere 
Franţa  propriu-zisă  de  necontenitele  incursiuni 
«din  partea  acestor  barbari,  oarecum  de  altft  rasă, 
cari  locuiau  în  colţul  nord -vestic  al  teritoriului 
galic.  In  ceia  ce  priveşte  Nordul,  Normandia, 
această  provincie  era  locuită  de  Scandinavii  cari 
se  aşezaseră  acolo  la  începutul  veacului  al  X-lea. 
Cu  toată  legătura  personală  dintre  ducele  lor  şi 
rege,  cel  d'intăiu,  înrudit  cu  regii  Angliei,  urma 

I  un  fel  de  politică  naţională  scandinavă,  influen- 
-ţînd  şi  F ranţa  regală,  cătînd  a  o  atrage  în  această 
comunitate,  de  unde  şi  alianţa  de  la  Chiev  l), 
unde  Normanzii  stăpînitori  nu  se  slavisaseră  încă. 

pErau  apoi  teritoriile  răsăritene:  Burgundia,  Lota- 
ringia,  Arles  sau  Arelat.  care  erau  disputate  de 
Imperiu.  Era  şi  un  regat  burgund,  alcătuit  dintr'o 
parte  transjurană  si  alta  cisjurană,  care  se  prefăcu, 
la  933.  în  regatul  de  Arles,  anexat  de  regii  ger- 
tnaniîa  1032  :  moştenitorul  regatului  Burgundiei2, 
Rudolt.  murind  la  1032,  lăsă  împăratului  Con- 
rad  Saiicul  moştenirea  Burgundiei,  cu  lanţa  sim- 
bolică a  Sfîntului  Mauriciu.  Iar,  în  ce  priveşte 
Sudul,  el  era  cu  totul  in  afară  de  Franţa.  Se 
păstra  acolo  o  organisaţie  aproape  romană,  ora- 
şele din  acele  pârjţi  trăind  cu  amintirile  şi  ruinele 
lor  antice,  principala  lor  podoabă  în  timpurile 
noastre.  Să  ne  gîndim  la  Orange,  la  Nîmes,  etc.  Se 
•păstra  organisaţia  consulară  cetăţenească :  vicarii, 
wigitiers,   continuau  să  administreze  Ţinuturile. 

1)  Cronicile  vorbesc  de  „Anna  fitia  regis  Russie,  nomine  Bulles* 
<\t>t"  <sau:  „Buflsdoc".  Cf.  şi  Couderc,  La  signature  autoyraphe 
*fl'  Anne  de  Rusgie,  în  La  Russie,   Paris   1897,  p.   473  şl  urm- 

2)  Diu-atv-l  fusese  reunit  cu  Coroana  la  1002,  dar  munai pe  trei- 
zeci de  ani. 

In,  ce  priveşte,  în  şfîrşit,.  Aquitania  şi  mai  ales 
\£aşconia,  mimtenii  sălbateci  din  Pirinei  erau  aici. 
adevăraţii  stă  pi  ni,,  organisaţi  cam  ca'  muntenii 
noştri  la  începutul  întemeierii  Domniei  Ţerii-fîo- 
măneşti  sau.  aceleia  a  Moldovei,  în .  vechile 
y.qevodate  de  văi. 

Dar  măcar  în  margenile  teritoriului  acestuia, 
îngust  începuse  oare.  să  se  pronunţe  o  conştiinţă 
francesă?  Pentru  aceasta  era  o  condiţie  indispen- 
sabilă: condiţia  asimilării  teritoriale,  a  prefacerii 
tuturor  diversităţilor  ele  atunci  într'o  unitate  nouă. 
Şi  care  e>  mijlocul  de  a  recunoaşte  acest  lucru  ?J 

Mijlocul  de  a  recunoaşte  consolidarea  în  formă 
unitară  a  unei  ţeri  este  cercetarea  nomenclaturii 
geografice,  de  o  parte,  şi,  de  alta,  existenţa  unei 
limbi.  Dar  se  poate  spune  că,  din  veacul  al 
Xl-lea  înnainte,  în  afară  de  localităţile  pe  care, 
le.  mai  creiaza  seniorii  cu  aşa-numitele  chartae. 
aspectul,  geografic  al  regiunilor,  cu  numele  care 
servesc  pentru  a  recunoaşte  deosebitele  aşezări 
omeneşti,  e  fixat  definitiv.  Cea  mai  mare  parte 
din  aceşte  nume  vin  de  la  Romani,  cele  de 
la  Gali  fiind  mult  mai  puţine  r),  si  trecute  şi 
el;e  numai  prin  canalul  acesta  roinan.  Locali- 
tăţile cu  nume  germanice  sînt  numai  în  părţile 
Rinului,  ale  Lotaringiei  şi  în  cele  de  Nord.  in 
Normandia.  Numele  de  aice,  care-i  se  termină  cu 
,,becu,  ,,fleur",  ,,,tot",  sînt  toate,  astfel,  germane 
bec  e  Bach,  rîu,<  şi  n'are  nimic  a  face  cu  ..bec", 
cioc  :  ,,fleurw  sFlitr,  cîmp.  şiiTare  nimic  a  face  cu 


1)  V.  mai  sus. 

„floarea";  Havre,"  cu  tot  aspectul  atît  de  fra'n- 
ces,  astăzi,  nu  e  decit  un  Hafen,  port. 

In  ce  priveşte  limba,  de  repeţite  ori  constatăm 
existenţa  acestei  limbi  francese.  Am  întîlnit-o  în 
jurămintele  de  la  Strassburg,  cînd  s'a  întrebuinţat 
de  cealaltă  parte  limba  germană,  şi  anume  de 
către  Suveranul  roman  din  Galia,  din  Neustria, 
limba  romană  fiind  întrebuinţată,  în  schimb,  spre 
întărire  de  suveranul  germanic. 

La  860,  cînd  se  încheie  pacea  dintre  Carbl 
Pleşuvul,  Ludovic  Germanicul  şi  Lotar  al  Il-leâ, 
Carol  jură  ,,în  lingua  romana"  şi  Lotar  ,,in  lingua 
teodesca".  La  876,  liii  lui  Ludovic  Germanicul 
încheie  un  tractat,  si  încă  odată  se  vorbeşte  despre 
întrebuinţarea  limbii  romane.  La  ^989,  cînd  Ar- 
nulf,  fiul  lui  Lotar  Carolingianul,  ajunge  epis- 
scop,  el  iea  anume  angajamente  faţă  de  regele 
Hugo,  şi  se  spune  ■  că  jurămîntul  sra  făcut  ..in 
vulgari  lingua'',  ,, limba  vulgară"  1).  La  o  întâl- 
nire între  Germani"  şi  ,,Galiu,  pe  care  o  descrie 
Richerius,  se  spune  apriat  că  a  izbucnit  o  ceartă 
între  tineretul  unora  şi  al  celorlalţi,  „din  causa 
deosebirii,  de  graiu"  „după  obiceiu"  2). 

Prin  urmare  exista  fără  îndoială^  o  limbă  ro- 
mană, împărţită  însă,  deocamdată,  din  causa 
deosebirii  locale  a  fondului  galic,  într'o  sume- 
denie de  dialecte.  Ea  nu  e  întrebuinţată  nici  în 
cronici,  nici  în  acte  publice  interne,  dar  un  lucru 
e  sigur,  şi  izvoarele  o  dovedesc :  la  Curtea  cape- 

  9 

1)  Cf.  şi  Giry,  o.  C,  p.  464  şi  urm. 

2)  Germanorum  Gallorumque  iuvenes,  linguarum  idiomate  offensi, 
ut  eorum  mos  est,  cum  multa  animositate  maledictis  sese  lacessere  ce- 

perunt. 

ţiană  nu  se  mai  vorbia  nemţeşte,  cum  se  vorbise 
la  Curtea  lui  Ludovic  Piosul,  ci  în  limba  aceasta 
romana* 

Dar  ea  nu  se  vorbia  cu  mîndrie ;  ea  nu  era  afir- 
marea unei  noi  naţionalităţi ;  hu  se  aflau  oameni 
cari  să  fi  putut  vorbi  latineşte  sau  nemţeşte  şi 
să  fi  vorbit  totuşi  limba  vulgară.  Cu  toţii  ar  fi 
dorit  să  vorbească  limba  latină :  aceia  era  limbă 
de  Carte,  limba  de  Stat,  de  Biserică,  limba  pe 
care  b  auziau  în  slujba  dumnezeiască,  limba  pe 
care  o  intilniau  în  toate  cărţile.  Neputind-o  însă 
vorbi,  urmaşii  lui  Carol-cel-Mare,  care,  el,  vorbia  de 
preferinţă  latineşte,  au  vorbit,  cu  părere  de  rău, 
cu  ruşine,  limba  poporului  căruia-i  aparţineau. 
Şi  tot  aşa  ceştialalţi  au  întrebuinţat  limba  po- 
porului din  mijlocul  căruia  se  ridicaseră,  nu  ca 
o  limbă  de  alegere,  ci  ca  o  limbă  impusă  prin 
naşterea  lor,  şi  nefiind  in  stare  să  deosebească 
toată  valoarea  politică  viitoare  a  acestei  limbi. 

Atîta  se  poate  constata  deocamdată,  şi,  supt  ra- 
portul naţional,  atîta  poate  represinta  regalitatea 
Capeţienilor. 


TI. 

'Feudalitatea  şi  cruciatele  în  legătură 
cu  poporul  frances. 

Să  vedem  legăturile  pe  care  regalitatea  cea 
nouă  franeesă  le-a  avut  cu  organisaţiile  politice 
locale,  ceia  ce  se  numeşte  de  obiceiu  marea  feu- 
dalitate, deşi  une  ori  terminul  e  poate  nepotrivit 
>i.  în  acelaşi  timp,  legăturile  în  care  s'a  găsit 
acea  regalitate  faţă  de  marele  fenomen  general 
care  cuprinde  la  sfîrşitul  veacului  al  Xl-lea  «toată 
lumea  creştină  din  Apus :  mişcarea  cruciatelor. 
S  ar  părea  că  aceste  două  părţi  n'au  o  legătură 
intimă  între  dlnsele.  Cu  toate  acestea,  pănă  nu-şi 
dă  cineva  samă  perfect  de  legăturile  permanente 
pe  care  regalitatea  le  are  cu  feudele  cele  mari, 
până  nu  le  cunoaşte  în  însuşi  fundamentul  lor, 
nu  în  aparenţa  foarte  capricioasă  pe  care  pot 
să  o  aibă  într'un  moment  sau  în  altul,  pînă 
atunci  nu  poate  să  înţeleagă  faptul,  de  mirare 
cit  nu  ştie  cineva  partea  aceasta  de  pregătire 
explicativă,  cum  a  fost  cu  putinţă  ca  toată  feu- 
dalitatea francesă  ia ,  sfîrşitul  veacului  al  Xl-lea 
să  iea  parte  la  cruciata  întăiu,  această  cruciată 

avînd  chiar  caracterul  unei  mişcări  generale  a 
vieţii  politice  francese  organisată  pe  feude,  pe 
formaţiuni  locale,  fără  ca  regalitatea,  —  deşi  atît 
de  strîns  legată  de  Biserică,  deşi  îndeplinind  din 
datorie  şi  chemare  operele  ei,  supt  un  aspect  sau 
supt  altul — ,  să  intervie. 

Alături  de  greşeala  care  consistă  în  a  consi- 
dera Statul  frances  în  veacul  al  Xl-lea  ca  o  re- 
galitate asămânătoare  cu  regalitatea  modernă, 
teritorială  şi  capabilă  de  o  administraţie  conti- 
nuă, întinzîndu-se,  de  sus  in  jos,  alături  de  această 
greşeală  de  anacronism  grosolan,  poate  să  lie  o 
alta,  care  se  întîlneste  foarte  adese  ori  în  timpul 
din  urmă,  poate  mai  adese"  ori  decît  iimainte?, 
dîntr  un.  sentiment  de  oposiţie  faţă  de  preju- 
decăţi trecute:  greşeală  de  a  crede  că  exis'tă  pe 
teritoriul  acesta  frances  în  deosebite  părţi  un  fel 
de"  State  care  înlocuiesc  Statul,  un  fel  de  forma- 
ţiuni politice  locale  care  dispuneau"  de  toate  atri- 
butele şi  de  toate  mijloacele  de  acţiune  care  lipL 
siăii  regalităţei.  Aceasta  înseamnă  însă,  nu  a  des- 
fiinţa 6  noţiune  politică  greşită,  ci  a  o  înlocui  printr  e 
sumedenie  de  alte  noţiuni  politice,  absolut  egale 
cu  cea  pe  care  9  distrugi,  numai  localisate  asupra; 
unui  teritoriu  foarte  restrins.  Dar  ceia  ce  era  greşit 
nu  era  întinderea'  teritoriului,  ci  esefîţa  vieţii 
politice  din  acel  timp. 

Pe  teritoriul  frances  existau  în  veacul  al  Xl-lea^ 
avîrid  o  origine  mutt  mai  veche,  formaţiuni  po- 
litici care  întreţineau  legături  cu  regalitatea,  dar 
care,  în  cea  mai  mare  parte,  aveau  rosturi  poli- 
tice proprii,  bine  definite.  Recursul  la  rege  pentru' 
aceste  formaţiuni  politice  nu  exista  decît  foarte 

rar.  Ele  s,e  adresau  rar  la  dînsul ;  el  încă  mai  rar 
la  d  însele.  Se  adresau  rar  la  rege,  nu  din  am- 
biţja-.  şefilor  lor,  ci  pentru  că  aceştia  nu  con- 
cepeau măcar  că  e  nevoie.de  legăturile  acestea,, 
între  posesiunea  lor,  aşezată  unde  era  aşezată  şi> 
derivînd  din  anumite  desvoltări  istorice,  şi  între 
puterea  regală.  Iar,  dacă  regele  se  adresa  şi  mai 
rar  la  feudalii  aceştia,  în  împrejurări  cu  totul 
extraordinare,  în  momente  de'  mare'  greutate 
sau  de  mare  ambiţie  trecătoare,,  este  că  re- 
gele Franciei  n'avea  propriu-yorbind  o  politică, 

0  direcţie  fixată  odată  pentru  totdeauna.  Rega- 
litatea francesă  prindea  anumite  avantagii  care 

1  se  oferiau  fără  să  le  vîneze,  şi  de, multe  ori 
aceste  avantagii,  dacă  cereau  o  mare  cheltuială, 
de  osteneală,  nu  erau- privite  cu  ochi  buni.  Şi 
ea  nici  nu  putea  să-şi  facă  ilusie  că  săvîrşeste 
lucruri  definitive.  Formaţiunile  acestea,  fără  să 
fie  în  opositie  cu  regalitatea,  care  nu  era  de  loc 
lacomă  de  a-si  anexă  teritoriile  lor,  existai*,  în 
orice  cas,  mai  mult  de  cit  regalitatea. 

şi  totuşi  un  cronicar  âsa  de  bogat  si  sigur  cum 
e  Raoul  Glaber,  Radulphus  Glaber,  „Rudolf  cel 
Spîri"  vorbeşte  de  la  Început  pînă  la  sfîrşit  de  un 
regat  al  Franciei,  de  un  rege  cu  drepturi,  de  cutare 
feudal  care  nu  ascultă  de  dînsul  şi  pentru  aceasta 
e  considerat  ca  rebel.  De  cîte  ori  regele  face 
un  act,  scriitorul  îl  găseşte  legitim;  de  cîte  ori 
se  săvîrseste  vre-un  atac  contra  regalităţii,  el  e 
socotit  ca  un  act  de  rebeliune. 

Nu  trebuie  să  uităm  tns&  că  izvoarele  nu  sint 
constatarea  automatică  a  lucrurilor  intîmplate,  c: 
notaţiuni   potrivite   concepţiei   si  sentimentului 

unui  om  sau  unei  clase  ori,  mai  bine  zis.  ideilor 
~<i  sentimentelor  unei  clase,  unei  grupe  sociale, 
în  care  poate  sa  transpire  însă  şi  o  individua- 
litate deosebită.  Şi,  dacă  ni  dăm  sama  eâ  Ra- 
dulpîius  Glaber  era  călugăr,  om  de  Biserică,  ne 
lămurim  foarte  bine.  El  nu  înţelege  ceia  ce  era. 
€Î  aceia  ce  trebuia  să  fie.  Precum  Papa.  care 
unsese  peCarol  regele  Francilor  si  făcuse dintr' insul 
un  Împărat,  văzuse  innaintea  lui,  în  acest  rege 
căruia-i  dăduse  o  autoritate  superioară  prin  actul 
săvnîşit  asupra  capului  său,  un  nou  David,  pe 
care  el,  un  mare  preot,  un  Samuil  al  Bibliei, 
1-a  ridicat  la  treapta  superioară,  tot  aşa  orice 
rege  uns  de  un  episcop  se  prefăcea  într'un  nou 
David,  a  cărui  regalitate  prin  urmare  avea  toate 
drepturile  pe  care  le  avea  regalitatea  bibîică. 
Dar  ceia  ce  Glaber  doreşte,  nu  exista  In  reali- 
tatea imediată  a  timpului,  si  Bisericii  înseşi,  cu 
tot  sprijinul  pe«  care-1  acorda  continuu  regalităţii 
francese,  îi  trebuiau  silinţi  extraordinare  pentru 
ca  să  ajungă  a  preface  măcar  o  mică  parte  din 
programul  biblic  pe  care-1  punea  innaintea  re- 
gilor francesi  din  veacul  al  Xl-lea.  într'un  adevăr 
.al  presentului. 

Venim  acuma  la  înseşi  formaţiunile  aces- 
tea politice.  Cind  o  formă  politică  e  complect 
lesvoltată.  ajunge  cercetătorului  şi  un  singur 
izvor,  pe  cînd,  atunci  cînd  forma  politică  se 
iveşte  abia,  cînd  are  toată  nesiguranţa  inpepu- 
turilor,  se  cer  izvoare  si  sigure,  si  multe  pentru 
a  se  putea  deosebi  ceva.  Aici  însă  informaţia 
e  restrînsă  si  adesea  vagă.  Putem  spune,  de  la 
început,  că  aceste   mari   feude   care  incunjurâ 

teritoriul  regal  fran^es  din  toate  părţile,  aparţin r 
în  ce  priveşte  caracterul  lor  originar,  la  anumite 
categorii  care  trebuiesc  fixate  pentru  o  mai  buna- 
înţelegere. 

Intîiu.  acel  foarte  vechiu  teritoriu  naţional  care  a 
existat  şi  pe  vremea  stăpînirii  romane,  ca  regat  la 
lui  Syagrius,  şi  care  a  trecut  după  aceasta  la  regatul 
Francilor,  păstrînd  însă  în  mare  parte  rosturile  sale 
anterioare.  în  margenile  statului  normand  a  fost  o 
aşezare  mai  veche  de  Saxoni  înnainte  de  Franci, 
aşa  încît  acolo  era  o  perpetuitate  de  vorbire  a 
limbii  «ermane  care  s'a  întins  mai  multe  se- 
cole,  dar  din  toate  acestea  n'a  rămas  decît  > 
numele  pe  care  le-am.  citat,  după  Gaston  Paris 
şi  după  Giry.  Vre-un  teritoriu  de  limbă  ger- 
manică nu  mai  era,  dar  se  aflau  două  teritorii 
de  altă  limbă  decît  limba  romană. 

întîiu  Bretania,  peninsula  de  la  Nord- Vest.  ai 
cării  şefi  dispuneau  de  o  armată  din  micul  lor  popor 
(popellus)  duci,  purtînd  coroană  regală,  cari  fă- 
ceau necontenite  incursiuni  în  teritoriul  feudal  ve- 
cin, avînd  şi  practice  războinice  deosebite.  într'o 
luptă  a  lui  Conan,  „principele  Bretonilor", 
împotriva  contelui  de  Anjou,  Fulco,  ca  să  atragă 
pe  duşman  într'o  cursă,  Bretonii  sapă-şanţuri.  le  a- 
copăr  foarte  bine  şi  se  fac  a  fugi.  xVnge vinul 
îşi  răsbună  pentru  pierderile  suferite  cu  această 
ocasie,   prinzînd   pe   ponan  cu   mîna  tăiată  *). 

0  altă  populaţie  alogenă  era  cea  vasconă  din 
Pirinei.  Am  văzut   isprăvile  lor  în  trecut,  şi 
erau  capabili  încă  de  ele, 


1)  Glaber,  ed.  Migne,  p.  631. 

Nici  î'nţr' unul v nici  într'altul  din  aceste  Ţinuturi 
vro-cle  Franciei  nare  absolut  ni  ci  un  amestec. 
X  ic  iun  singur  fapt  adeverit  de  izvoare  nu  ni 
arată  că  influenţa  regelui  Franciei  s'ar  fi  întins 
asupra  peninsulei  Bretaniei  sau  asupra  Pirinei- 
lor,  unde  trăiau  Vasconii.  .. 

Pe  de  altă  parte,  tot  în  Sudul  Franciei,  dar 
la  Răsărit,  exista  vechea  Provincie  romană,  cu 
caracterul  ei  particular.  Dacă  în  alte  părţi  fiinţa 
o  viaţă .  teritorială  autonomă,  aici  ,se  păstra  o 
«viaţă  4e  cetate  autonomă.  Nicio  •  formă  superi- 
oară feudală  nu  se  întindea  peste  viaţa  aceasta 
orăşenească,  păstrată  tocmai  aşa  cum  exista  pe 
vremea  Romanilor    .  ' 

Alte  teritorii  osebite  nu  veniau  dela  deosebi- 
rile elementului  aborigen,  ci  de  la  cele  care  ,exis- 
tau  în  lumea  barbară  cuceritoare.  Statul  tranc 
«e  formase  doar  prin  cucerire,  în  cuprinsul  Galiei 
de  odinioară,  alături  de  alte  două  regalităţi  bar- 
bare, germanice  :  regalitatea  burgundă,  de  o  parte  ; 
regalitatea  visigotă,  de  alta.  In  teritoriul  visigot. 
care  avea  ca  centru  Ţolosa,  s'a  păstrat  totdea- 
una o  conştiinţă  deosebită.  In  şes,  în  regiuni 
udate  de  nuri  bogate,  admiţind  o., viaţă  de  cul- 
tură .  agricolă,  e  stăpînirea  ducelui  „gotic"  al 
Aquitaniei.  Prin  alte  regiuni,  sînt  mari  variaţii  în 
titlu  :  acelaşi  senior  îsi  zice  odată  conte,  odată 
duce,  odată  marchis,  însă  pentru  Aquitania  nu 
s'a  gîndit  nimeni  să  întrebuinţeze  un  termin  in- 
ferior celui  de  duce,  .care  represinta  în  Statul 
-carolingian  cea  mai  înnaltă  formă  a  autorităţii 
^delegate.  De  alminterea  ducele-si  zice  şi:  „din 
imila  lui  Dumnezeu"  („dei   gratia  Aquitanorum 

«lux  K),:şi  intitulează  chiar  ,,  monarhie  "'Statele  sale?). 
Intre  marile  feude  de  sigur  că   aceasta  eşto 
cea  mai  importantă. 

in  veacul  al  X  1-lea.  în  ducatul  acesta  joacă 
rolul  de  căpetenie, acel  duce  Gruilelm,  GuilUelmus, 
zic  izvoarele,  a  cărui  fată,  Constanţa,  se  mărita 
cu  regele  Franciei  Robert  (998).  Si  deosebirea 
între  Aquitani  şi  Francesi  era,  atunci,  aşa  de 
puternică,  încit  singură  presenţa  oamenilor  .  din 
Sud,  cari  veniseră  împreună  cu  mireasa  la  Curtea^  x 
nîai  rece,  mai  pedantă,  a  oamenilor  de  Nord/  a 
fost  considerată  ca  un  scandal.  „Oameni  mai 
•uşura teci  decît  toată  uşurătatea,  strîmbaţi  în  pur- 
tări si  în  haină,  fără  nigio  rinduială  în  arme  * 
-şi  în  frînele  cailor,  raşi  pe  jumătate,  despoiaţi 
pe  cap,  ca  nişte  histrioni  raşi  ,1a  bărbi,  foarte 
neruşinaţi  în  încălţăminte  şi  acoperirea  picioa- 
relor" 2).  •  .  1  ' 

'  Astfel  Glaber  descrie  pe  oaspeţii  aceştia  cu  cos- 
tumele lor  deşănţate.  Prin  urmare  aici  nu  avem  a 
face  numai  cu  două  forme  politice  faţă  în  faţă,  ci 
■cu  două  lumi  care  nu  se  cunosc,  nu  se  înţeleg  si 
nu  se  iubesc,  care  simt  răspingere  permanentă 
una  pentru,  cealaltă. 

(  Apoi  e  teritoriul  burgund.  Burgunzîi,  veniţi 
Innainte  de  Franci,  se  apropiaseră  mai  curînd 
-de  populaţia  romanică.  Statul  lor,  care  se  Întin- 
dea pe  amîndouă  malurile  Rhonului,  cuprindea, 
pe  lîngă  regiunea  aceasta  francesă,  cea  mai  mare 


,  I)  Giry,  o.  c,  p.  325. 
2)  Hornines  omni  vanitate  variissimi,  moribus  et  veste  distorti,  armis 
et  equorum  phaleris  incompositi,  a  medio  capitis  nudati,  histrionum  more 
-barbis  rasi,  caligis  et  ocrei.s  turpissimi  ;  p.  669. 

parte  din  Elveţia.  Un  Stat  care  ar  fi  fost  ca- 
pabil de  des  voi  tare,  dacă  n'ar  fi  intervenit  in- 
vasia  francă  menită  să-1  desfiinţeze.  Dar  cucerirea 
francă  nu  ajunge  pentru  ca  toate  reminiscenţele 
în  legătură  cu  Burgunzii  de  odinioară  să  dis- 
pară. Regele  franc  a  biruit  pe  regele  burgund, 
dar  populaţia  burgundică,  barbarii  germanici 
cu  caracterul  acesta  specific  burgund,  au  rămas 
în  aceste  regiuni  ale  Rhonuiui.  Au  dăinuit  şi  mai 
departe,  dacă  nu  ca  stăpînitori  în  rîndul  întîiu, 
măcar  ca  stăpînitori  secundari,  supuşi  si  ei  unui 
stăpînitor  mai  mare.  Burgundia  s'a  păstrat  şi, 
cum  am  spus  şi  mai  sus,  chiar  in  două  forme  : 
o  Burgundie  francesă,  ducaîă,  la  Apus  şi  altă 
Burgundie,  răsăriteană,  care  a  dat.  intr  un 
anume  moment,  la  începutul  evului  mediu,  un 
regat  ,cu  caracter  germanic,  apoi  şi  două.  Terito- 
riul acesta  are  alt  rege,  insă  tot  limba  francesă. 
tot  datinele  şi  cerinţele  politice  din  Franţa  sini 
ceia  ce  trebuie  să-i  hotărască  viitorul.  In  ce  pri- 
veşte Burgundia  ducală,  în  momentul  chiar  cind 
regatul  francez  separatist  se  constituie  supt  Hugo 
Capet,  alt  membru  al  aceleiaşi  familii  stăpîneşte 
în  ducatul  burgund.  Cînd  Henric  de  Burgundia, 
care  era  ruda  cea  mai  apropiată  a  stăpînitorului. 
ca  frate  al  lui  Hugo  Capet,  din  Franţa,  moare 
este  îngropat  la  Auxerre,  în  biserica  Saint-Ger- 
main  de  acolo  ;  atunci  regele  Robert,  fiul  lui  Hugo 
Capet,  pleacă  în  Burgundia1),  să  si-o  supuie.  şi 
chiamă  în  ajutor  pe  Normanzi. 

In  Crlaber  se  o-ăseste  toată  desfăşurarea  hostilită- 


1)  Ascendit  in  Burgundiam  ;  Glaber,  p.  C  3  F . 

lor  purtate  de  regele  frances  acolo.  îi  iese  înna- 
inte  abatele  de  Cluny,  Odilo,  care  înceareă  să 
facă  o  împăcare,  cu  episcopul  de  Âuxerre.  Căci 
o  parte  din  represintanţii  Bisericii  era  cu  regele, 
alta  contra  lui,  pentru  păstrarea  autonomiei 
Burgundiei. 

Şi  argumentul  principal  adus  de  stareţul  de 
Cluny  împotriva  încercării  de  cucerire  a  regelui 
Robert  este  acesta  :  „de  ce  porneşti  în  contra 
unui  aşa  de  puternic  preot  al  lui  Dumnezeu, 
adecă  în  contra  Siîntului  Germain"  l)  ?  Al  doilea 
fiu  al  regelui  e  aşezat,  după  cucerirea  regală, 
în  teritoriul  acesta  burgund.  Şi,-  mai  tîrziu,  cînd 
el  însuşi  ajunge  rege,  cronica  înseamnă  că.  de 
oare  ce  Ilenric  a  moştenit  pe  părintele  sau,  ei 
â  trimis  ca  duce  de  Burgundia  pe  fratele  Ro- 
bert 2). 

Iată  deci  şi  în  acest  cas  cît  e  de  greşită  concepţia 
care  arată  pe  regele  frances  ica  flămînd  de  te- 
ritorii noi,  căutind  să  unifice  harta  Franciei, 
să-şi  întindă  posesiunile  pe  tot  teritoriul  galic 
de  odinioară,  să  administreze  pretutindeni  direct. 
Casa  de  Franţa  a  avut  de  atitea  ori  teritoriul 
burgund,  şi  unul  din  membrii  ei  a  fost  aşezat 
să  stăpînească  în  Ile  de  France,  iar  celuilalt  i 
s'au  dat  rosturi  de  duce  al  Burgundiei.  Fiecare 
membru  al  Casei  avea  drept  la  apanagii  şi,  odată 
ce  era  aşezat  in  apanagiul  lui,  el  era    tot  aşa 

1)  „Cur  adversus  tantum  Pei  pontificem,  scilicet  Germanum,  hostii i 
mânu  insarrexissent",  „adversus  magni  meriţi  locum  arma  sumpsisset"; 
p.  638. 

2)  Paternis  rebus  potitus,  germanum  suum  Robertum  constituit 
Burgundiae  ducem  ;  p.  666. 

de  stăpîn  acolo  c'ura  era  stăpîn  fratele,  nepotul, 
^care  stăpînia  în  Franţa  cea  veche. 

Avem  însă  si  o  &ltă  categorie  de  feude.  Aces- 
.tea  sint  foarte  interesante.  Am  văzut  rolul  ora- 
şelor cu  hram  şi  moaşte,  unde  trăia  un  sfîat, 
servit  de  episcopii  cari.se  succedau.  Dar,  pe  lingă 
episcopi,  încă  din  vremeă  Merovingienilor,  erau 
şi  înnalţi  funcţionari  laici  cari  residau  acolo  şi 
se  înţelegeau  mai  bine  sau  mai  rău  cu  episcopul. 
Se  putea,  în  multe  caşuri,  ca  episcopul  să  ţie 
si  loc  de  funcţionar  laic ;  chiar  cronica  lui 
Glaber  citează  caşuri  de  felul  acesta.  Dar.  în 
generalitatea  caşurilor,  pe  lingă  episcop,  eu 
atribuţiile  lui  în  mare  parte  bisericeşti,  era  si 
un  comes,  care,  după  ce  au  dispărut  Carolin- 
gienii,  îşi  avu  autonomia  desăvîrşită.  De  fiecare 
din  bisericile  acestea  se  ţinea  un  teritoriu  :  cum 
oraşul  Tours  aparţinea  Sfîntului  Martin,  tot  aşa 
şi  teritoriul  în  legătură  cu  dînsul  (la  Roma  „pa- 
trimoniul Sf.  Petru"). 

Contele  acesta  beneficia  şi  el  de  autoritatea 
superioară  a  sfintului  pe  care  era  chemat  să-1 
ocrotească.  El  era  ereditar  ca  şi  toţi  stapînitorii 
aceştia  formaţi  din  vechii  funcţionari,  cari  se 
schimbau  odinioară,  ai  regilor.  Dacă  se  întîmpla 
că  era  cineva  conte  într  uu  oraş  cu  sfint  mare, 
atunci  el  însuşi  căpăta  ceva  din  puterea  supe- 
rioară a  acelui  sfînt,  şi  în  felul  acesta  se  ridica 
de-asupra  altor  conţi  ;  iar,  dacă  un  conte  era 
într'un  loc  unde  se  fac  minuni  mai  puţine,  ră- 
mînea  într'b  situaţie  mai  modestă. 

De    alminteri  şi  supt  raportul    material  tre- 

"buia  să  se  întîttiple  lucrul  acesta :  la  hramul 
sfîntului  făcător  de  minuni  veni  a  foarte  multă 
lume,  oraşe  se  întemeiau,  bogăţii  se  desvoltau ; 
mijloace  băneşti  mai  mari  erau  la  îndemîna  stă- 
pînitorilor  din  această  parte.  Iată  cum  sfîntul 
dădea  contelui  tot  ce-i  trebuia:  prestigiu,  bani, 
locuitori,  ca  să  tacă  dintrlnsul  o  personalitate  emi- 
nentă intre  feudatarii  teritoriului  frances.  Nu  e 
unul  din  marii  feudali  pe  6ari  o  să-i  înşirăm 
acuma  care  să  nu  fie  în  legătură  cu  o  astfel  de 
biserică.  Se  vorbeşte  foarte  adese  ori  de  conţii 
de  Champagne,  de  Campania.  Ternii  nul  acesta 
•e  foarte  tirziu,  abia  de  la  1200  înainte.  La  în- 
ceput ei  purtau  un  titlu  luat  numai  de  la  două 
•oraşe,  Tours  şi  Chartres  :  ,,T urbnum  Carnotique'\ 
pe  lingă  care  se  vor  adăuga  Troves  si  Meaux. 
&\  acesta  e  contele  a  cărui  însemnătate  feudală 
pleacă  de  la  minunile  Sfîntului  Martin  însuşi,  în- 
mormîntat  la  Tours. 

De  si  avînd  o  origine  aşa  de  sfîntă,  în  viaţa 
lor  aceşti  feudali  nu  prea  o  arată.  Astfel  acel 
care  întemeiază  puterea  Casei  de  Champagne, 
Thibaut.  este  vestit  înnainte  de  toate  prin  cruda 
călcare  de  jurămînt  pe  care  a  săvîrşit-o  în  dauna 
ducelui  Normandiei,  Gulielm.  Se  sfătuiseră  să  se 
întilneasGă  într'un  loc,  şi  a  venit  acesta,  care, 
încrezîndu-se  cu  totul  în  vecinul  său,  sa  des- 
părţit de  acei  cari-1  întovărăşiau  pînă  acolo. 
Thibaut,  în  loc  de  a  i  întinde  mina,  s'a  răpezit 
si  i-a  tăiat  capul  Cu  Thibaut,  tăietorul  de 
capete  dintr'o  singură  lovitură.   începe  familia. 


1>  Glaber,  1.  c,  pp.  667-8. 


100  Istoria  poporului  frances 

care  e  alcătuită  în  generalitatea  sa  din  oameni 
foarte  răi. 

După  Thibaut  vin  Odon  I  si  II-a.  a  căror 
viaţă  nu  e  decît  o  ţesătură  de  călcări  de  cuvînty 
de  încălcări  teritoriale,  de  acte  de  trădare.  Prin 
activitatea  aceasta,  mai  ales,  Odo  al  II-lea,  care  în- 
tr'un  moment  a  avut  marea  ambiţie  de  a  clş- 
tiga,  ca  rudă,  întreaga  Burgundie  şi  chiar  teri- 
toriul Lotaringiei,  se  întărise  toarte  mult.  Oda 
al  II-lea  voia  să  se  şi  încoroneze,  la  Yienne. 

Dacă  ar  fi  izbutit  in  planul  său  cel  mare* 
acest  neastîmpărat,  s;ar  fi  creat  în  partea  răsă- 
riteană a  Franciei  —  pe  care  izvoarele  o  numesc 
încă  Neustria,  atribuindu-i  caracterul  regal,  — 
o  putere  formidabilă ;  un  alt  rege  ar  fi  fost 
acolo,  şi  nu  un  rege  germanic  cu  anexe  în  Franţa,, 
ci  un  rege  frances  pe  teritoriu  frances.  care,  în 
antagonismul  dintre  cele  două  maluri  ale  îlinului, 
ar  fi  putut  ajunge  chiar  forţa  principală  in 
Franţa,  împiedecînd  progresul  regalităţii  mai  vechi: 
Dar  n  a  izbutit;  cei  trei  urmaşi  ai  săi  n'aii  lost 
de  aceiaşi  talie,  şi  la  începutul  veacului  al  Xll-lea 
teritoriul  lor  s'a  rupt  jn  două.  îşi  zic  şi :  ..Cam- 
panie et  Brie  comes  palatinus"  1). 

Mai  la  Nord,  m  apropiere  de  Handra,  care 
pe  vremea  aceasta  este.  încă  toarte  puţin  fran- 
cesă,  se  formează  o  feudă  care  a  durat  decenii 
întregi  :  Vermandois,  care  a  avut  o  foarte  mare 
importanţă.  S'ar  putea  crede  că  ea  sa  format 
în  puterea  unui  plan,  că  a  purtat  acest  nume 
de  la  început  şi  că  s'a  desvoltat   conştient  mai 


3)  Giry,  o.  C,  p.  325. 


Feudalitatea  şi  cruciatele  în  legătură  cu  poporul  frances  101 

■departe.  Nici  vorba  însă  de  aşa  ceva.  Şi  aici 
.are  cineva  a  face  numai  cu  două  oraşe  episco- 
pale, avînd  o  mare  însemnătate  din  causa 
hramului.  Contele,  dar,  a  evoluat  precum  evoluase 
cel  de  Tours  şi  Chartres.  care,  şi  el,  mai  tîrziu 
numai,  era  să-şi  spuie  conte  de  Champagne. 
Conţii.  îşi  spun,  dealtfel,  şi  abaţi  de  St.  Quentin  1). 
Heribert.  care  e  un  foarte  însemnat  feudal  din 
veacul  al  Xl-lea,  se  intitulează  numai  conte  de' 
Meaux  şi  Troie  :  ,,Meldorum  atque  Trecorum". 
Fiul  lui  Heribert,  Ştefan,  e  rudă  de  aproape 
ţconsobriniis)  a  regelui,  şi  feudele  erau  aşa  de 
puţin  delimitate,  încît  acel  teribil  Odo  de  care 
am  vorbit  puţin  mai  înnainte,  într'un  moment,  a 
crezut  că  poate  să-şi  însuşească  si  stăpînirea  ace- 
.-stor  oraşe  2). 

în  afară  de  aceşti  mai  însemnaţi  conţi  întil- 
.  nim  pe  contele  de  Poitiers.  —  „Pictavorum"  —  şi 
abate  de  S.  Hilaire  j),  care  se  intitulează  duce 
fără  ca  aceasta  să  însemne  mare  lucru  în  ce  pri- 
veşte caracterul  lui  real.  şi  o  grămadă  întreagă 
de  con H  mai  mărunţi,  fiecare  fiind,  se  vede  foarte 
bine,  un  simplu  ponte  de  cetate:  Landric,  conte 
de  Nevers,  Gulielm  conte  de  Arles  (arelatensis), 
un  conte  de  Châlons  (cabillonensis),  un  conte  de 
Sens,  oraş  care  „pe  vremea  aceasta  avea  o  mare* 
desvoîtare  economică,  chiar  supt  raportul  circu- 
laţiei capitalului,  din  care  causă  contele  de  Sens, 
care  întreţinea  fel  de  fel  de  legături  cu  cămătarii,  era 
poreclit  ..regele  Evreilor"  4).  Era  un  conte  de  Or- 

1)  lirici.,  p.  340. 

2)  GSaber,      c,  p.  648. 

3)  Giry,  o.  C,  p.  340 

4)  Glaber,  l.  c,  pp.  655-6. 

leans,  unul  de  .  Auxerre  si'  aşa  mai  departe  ) 
Regele  el  însuşi  e  si  conte  de  Paris,  de  Orleans,. 
de  Dreux  şi  de  Senlis  ).  Toţi  sint  în  genere,  insă 
..Francorum".  Cu  sistemul  acesta  fără  îndoială 
nu  mai  găsim  blocul  cel  mare,  parcă  tăiat  tn 
granit,  al  marilor  feude,  conştiente  fiecare  de  inte- 
rese politice  deosebite,  împărţiri  du- işi  teritoriul 
frances  şi  câutînd  să  "  nimicească  si  'acea  slabă 
autoritate  care  se  mai  găsia  în  mina  regelui.  Ne 
găsim,  d'n  potrivă,  într  o  epocă  de  dibuire,  de 
şovăire.  înv  care  lucrul  de  căpetenie  nu  e  puterea- 
politică  actuală,  ci  fel  de  fel  de  reminiscenţe  din 
trecut,  fie  în  forma  cultului  sfinţilor,  fie  în  forma 
amintirilor  istorice.  « 

Flanăra  are  un  ..marchis"  intîiu,  pornind  de 
]a  Ba'lduin,  ginerele  lui  Carol  Pleşuvul.  UnuP 
din  serie  se  intitula.  în  962:  „Arnulf.  marchis»  -4 
si  abate  clin  mănăstirea  chin  o  vriei  Şitliiu,  care  e 
aşezată  mpaguş  Therouanne,  construită  în  cinstea 
Sfintei  Maice  a  lui  Dumnezeu  şi  a  pururea  fe- 
cioarei Măria  si  a  Apostolilor  Petru  şi  .Pa vel.  in 
care  se  odihnesc  rămăşiţele  mărturisitorilor  Au- 
demar  şi  Bertin"  3).. 

In  cellalt  capăt,  apusean,  sint  conţii  de  An  joii. 
dintre  cari  Geoffroi,  Gautfredus,  îşi  zice  :  ,,din 
mila  luf  Dumnezeu   şi    din  darul  ilctvgitionef 

1)  Ibid,  pp.  648,  C59,  6S4. 

2)  Alfred  Franklin,  La\  vie  privee  au  temps  des  premiera 
CapiHîens,  I,  p.  59. 

3)  Giry,  o.  c,  p.  340  :  „Arnulfus  marchio  abbasque  ex  monasterîo 
cenobri  Sithiu,  quod  est  situm  -in  pago  Teruanensi,  constiuctuin  in 
honore  Sancte  Dei  genitricis  sempeique  virginis  Mărie  et  Aposto- 
lorum  Petri  et  Pauli,  in  quo  corpora  confessoruin  Audemarus  atque 
Bertinus  requiescunr,  ubi  etiam  presenti  ^empore  prenominatus  abbas 
auctore  Deo,  praeesse  videtur"  ;  Giry,  O.  €,  p.  325. 

seniorului  mieu  (senioris  mei), domnul  (domni) 
Hugo",  iar  mai  tîrziu  Fulco  Nerra,  cel  care-şi 
ispăşi  păcatele  prin-tr'un  greu  drum  la  Ierusalim  : 
„eu,  în  numele  lui  Dumaezeu"  (in  Dei  nomine)/ 
Fulco,  conte  de  Anjou'\2).E  un  teritoriu  de  si- 
tuaţie mijlocie,  în  preajma  independenţei  celtice 
a  Bretaniei. 

Venim  acum"  la  ultima  formă  de  feude.  Am 
văzut  cum  ele  sînt  resultate  dintr'o  cucerire  barbară 
nouă.  Normanzii  s  au  aşezat  în  vremea  lui  Carol- 
cel- Simplu.  In  regiunea  nordică  a  Galiei  prin 
tratatul  care  se  zice,*  după  numele  localităţii 
unde  s'a  semnat,  ,,de  la  Sainte.  Glaire  sur 
Epte.  Seria  „conţilorCi ,  a  „ducilor  de  Rouen",  a 
..principilor  şi  ducilor  Normanzilor1)",  cari-si  zic 
une  ori  şi  „din  mila  lui  Dumnezeu"  (lltltu 
Dei),  se  întinde  dela  „Rou"  din  legenda  popu- 
lară pînă  la  acel  Gulielm  care  la  1X366  a  cu- 
cerit Anglia,  întemeind  aici  regalitatea  ducelui 
normand  în  dauna  vechii  regalităţi  anglo-saxone. 
Erau  foarte  puternici,  cei  mai  puternici  dintre 
toţi  feudatarii  francesi  chiar,  socotind  şi  Aqui- 
tania.  Şi  totuşi  ei  sînt  singurii  feudali  de  cari 
regele  dispune.  Om  de.  credinţă  absolută,  pe' 
duce  se  putea  răzima  guvernul  căruia-i  făcuse 
jurămînt  şi  nimeni  nu  avea  dreptul  să  puie  la 
îndoială  că  va  merge  supt  steagul  pe  care  si  1-a  ales. 

Ducatul  acesta,  ducamen,  al  Normanzilor 
nu  trebuie  considerat  însă  —  ar  fi  o  foarte 
mare  greşeală, —  ca  formînd  pe  la  1066  o 
parte  esenţială  din   teritoriul   frances.  E  numai 


1)  Giry,  l.  c. 

o  insulă   germanică   pe  pămintul  frances.   Ca-  \ 
petenia  sa  făcea  doar  jurămînt  regelui  Franciei, 
si  acesta  avea  oarecare  drepturi  ca  acelea  că  la  suc-  \ 
cesiunea  ducelui  trebue  să-şi  dea  asentimentul, 
de  oare  ce  toţi  fiii  răposatului  aveau  dreptul  să 
succeadă,  şi  cei  din  căsătoria  legitimă,  şi  ceilalţi. 
Cind,  la  1066,  Grulielm  Cuceritorul  iea  Anglia,  nu 
era  o  ispravă  francesă,  ci  un  Normand  nou  care-si 
uitase  limba  înlocuia  pe   un  vechiu  Normand. 
Dar  ducele  nu  se  simţia  făcind   parte    din  or- 
ganismul de  Stat  frances,  ci  mai-curînd  din  lumea 
nortmanică,  de  care  se  ţinea  şi  prin  limba  sa 
veche  si  prin  supuşii  săi  şi  prin  iubirea  exclusiră ) 
pentru  războiu.  Şi  căsătoriile  ce  se  fac  arată  â- 
celaşi  lucru:  ducele  Robert,  care  merge  la~ Ieru- 
salim, cu  „mulţime  foarte  mare",  şi   moare  la 
Niceîa,  ţinea  pe  sora  regelui  anglo-saxon  Canut. 

Era  pe  atunci,  de  fapt,  o  unitate  nortmanică, 
ce  se  întindea  din  Scandinavia  la  Chiev,  la  Roueri, 
la  Londra  Ş\,  mai  tîrziu,  cînd  s'a  întemeiat  re-" 
gatul  normand  din  Sudul  Italiei,  la  deosebite 
puncte  din  acest  teritoriu  sud-italian,  ca  şi  la 
părţile  corespunzătoare  din  lumea  balcanică,  pănă 
la  care  s'a  întins  influenţa  normandă. 

Aceştia  sînt  marii  feudatari  francesi  din  vea- 
cul al  Xl-lea.  Atunci  se  înţelege  foarte  bine 
cum  aceşti  feudatari  nu  sc  găsesc  în  mîna  re- 
gelui Franciei  ;  nici  ei  nu  se  oferă,  nici  pre- 
supusa tendinţă  ambiţioasă  a  regalităţii  francese 
nu  caută  să  înlăture  existenţa  feudelor  lor.  Se 
exercită  asupra  tuturora  o  autoritate,  dar  au- 
toritatea aceasta,  dacă  este  chiar  a  regelui,  nu 
pleacă  de  la  rege. 


Feudalitatea  şi  cruciatele  în  legătură  cu  poporul  francesi  105 

Puterea  ce  stă  la  spatele  acestuia,  il  domină, 
i\  susţine.  îi  creiază  un  rost,  este  puterea  Bise- 
ricii. Şi  aceiaşi  putere  bisericească^  fiindcă  Bi- 
serica este  organisată  peste  toate  teritoriile  Ga- 
lici în  formă  unitară,  influenţează  si  asupra  tu- 
turor acestor  feudali^  ca  să-i  păstreze  în  forma 
^■corespunzătoare,  întru  cîtva.  cu  formele  Franciei 
actuale.  S  ar  deosebi  cu  totul,  s'ar  despărţi  în 
toate  acţiunile  lor  politice  si  militare,  dacă  lîngă 
fiecare  dintre  dînşii  n'ar  fi  episcopii,  dacă  epis- 
copii n'ar  fi  obişnuiţi  să  se  adune  într'un  sinod, 
ducă  sinodul  n'ar  cuprinde  întreg  teritoriul  ga- 
lic, care.  supt  raportul  bisericesc,  are  un  carac- 
ter de  autonomie. 

Prki  urmare,  dacă  există  o  Franţă  in  veacul 
fel  Xl-lea —  si  în  unele  privinţe  există — ?  ea 
există,  nu  prin  voia  regelui,  şi  cu  atît  mai  puţin 
prin  puterea  regelui,  ci  prin  voia  Bisericii,  care 
&  creat  pentru  dinsa  o  unitate  galicană  şi  care 
•înţelege  ca  pentru  viaţa  ei  asigurată  să  trans- 
puie  unitatea  aceasta  bisericească  pe  teritoriul 
Oaliei  intr'o  unitate  politică  supt  conducerea  re- 
gelui Franciei.  Sint  probe — atîtea,  şi  unele  aşa 
de  expresive  !  Să  aducem  una  singură.  Co,ntele 
Fulco  de  Anjou  face  o  biserică.  Certîndu-se  cu 
episcopul  din  partea  locului,  se  hotărăşte  să  se 
•ducă  la  Roma,  făcînd  acolo  daruri  bogate.  Roma 
dădea  lui  (Tulielm  de  Normandia  steag  că  să 
cucerească  Anglia  ;  Roma  silia  pe  cutare  rege 
germanic  să-şi  lase  soţia,  fiindcă  exista  o  împie- 
decare canonică  de  care  ntf  ţinuse  samă.  şi  el 
vine  cu  soţia  în  Italia,  şi  supt  ochii  Sfîntului  Pă- 
rinte desface   această  legătură.  Roma  intervine 

in  fiecare  moment  în  viaţa  regilor  Franeiei.  Re- 
gele Franciei  el  însuşi  nu  se  gîndeşte  a  se  îm- 
potrivi. Este  însă  cine  să  se  împotrivească  ten- 
dinţelor străine  ale  Romei?  Şl  anume  tot  orga- 
nisaţia  aceasta  unitară  a  Bisericii  provinciale, 
care  nu  sufere  /pe  străini.  Deci  toată  Biserica 
galicană  se  ridică  împotriva  cardinalului.  Căci, 
„deşi  pontificele  Bisericii  romane  se  socoate  ca 
mai  vrednic  de  reverenţă,  pentru  demnitatea  Scau- 
nului Apostolic,  decît  ceilalţi  de  pe  lume,  nu  i 
se  cade  totuşi  a  călca  întru  ceva  cuprinsul  ca- 
noanelor1)". 

Acum  se  înţelege  de  ce;  cînd  Papa  a  pus  să 
predice  cruciata  la  Clermont,  pe, teritoriul  fran- 
ces, toţi  feudalii'  pot  să  meargă,  chiar  clacă  re- 1 
gele  nu  merge,  la  războiul  pentru  Hristos.  Intr'ade- 
văr,  Franţa  întreagă  merge  :  Franţa  de  Nord  şi 
cea  de  Sud  ;  merge  Flandra  şi  merge  Provenţa, 
fiiindcă  a  vrut  aşa  Biserica.  Biserica  galicană  a 
admis  propaganda  de  cruciată  a  Papei.  Regele  ştie 
Ori  nu  ştie,  vrea  ^ori  nu  vrea,  se  poate  ori  nu  se 
poate, — acestea  sînt  lucruri  secundare.  Va  merge 
Franţa  întreagă  supt  conducerea  feudatarilor  ei 
ca  să  lupte  pentru  desrobirea  MintuitoruluL 
Fiindcă  avem  a  face  cu  un  act  religios,  el 
găseşte  acea  Franţă  unitară  pe  care  un  act 
politic  n'ar  găsi-o. 

Astfel,  nu  regalitatea  francesă  a  întemeiat 
Franţa,  ci  Franţa    s'a    organisat    bisericeşte  pe 


1)  Glaber,  p.  634  :  „licet  namque  pontif ex  Romanae  Ecclesiae,  ob  " 
dignitatem  Apostolicae  Sedis,  caeteris  in  orbe  constitutis  reverentior  î 
habeatur,  non  tamen  ei  licet  transgredi  in  aliquo  canonici  moderaminis-4 
tenoreni". 

lingă,  pe  alături  de  regalitatea  francesă,  care 
ea  însăşi  datoreste  această  organisaţie  fundatiunii 
si  desvoltării  sale.  Dar  între  aceia,  de  cari  ne-âm 
ocupat  acum,  si  între  Franţa  regală,  se  strecoară 
încă  ceva  la  mijloc:  Franţa  populară,  creînd  in- 
stinctiv viaţa  francesă,  care  aceasta  va  putea  a- 
duce  iarăşi  desăvîrşirea  regală  a  unităţii  politice. 


VIII. 


Franţa  cruciatelor. 

Nu  se  poate  spune  în  de  ajuns  cît.  de  mare  a 
fost  influenţa  cruciatelor  asupra  desvoltării  po- 
porului franees. 

Pană  la  această  ispravă  comună  a  ,,Francilor" , 
Gesta  Del  per  Francos,  spun  cronicarii  încăl- 
ziţi de  un  superior  entusiasm,  fiecare  localitate, 
dar  mai  ales  fiecare  teritoriu,  ..cetate",  episcopat, 
comitat  sau  ducat,  după  toate  aspectele  sale, 
trăise  deosebit.  Călătoriile  erau  puţine  ;  negoţul 
cel  m-are,  făcut/  mai  mult  de  străini,  Evrei  şi 
Orientali,  nu  contribuia  la  cunoaşterea  reciprocă 
si  la  conştiinţa  pe  care  o  putea  produce.  Locale, 
teritoriale  erau  şi  bUciurile,  tîrgurile  de  serbă- 
toare  (foire,  din  feria  :  cf.  bîlciu  însuşi,  din  ung. 
bucst't,  pelerinagiu  ;  necleie  de  la  slav.  nedelie. 
Duminecă),  a  căror  înflorire  e,  de  alminteri,  tîr- 
zie.  Şcoli  centrale,  care  să  adune  ucenici  de  pre- 
tutindeni, lipsiau. 

Dar  continuele  călătorii  spre  Locurile  Sfinte  fă- 
ceau pe   fiecare  să  străbată  ţinutul  altora.  încă 

înnainte  de  cruciate  ele  aveau  un  caracter  im- 
punător, prinzînd  societatea  întreagă.  Glaber  scrie 
despre  dînsele,  impresionat  de  măreţia  fenome- 
nului, care  era  produs  de  groaza  Anului  o  mie.  anul 
peirii  care  se  apropie,  precum  urmează:  „Pe 
vremea  aceia  începură  aproape  toţi  cei  cari 
din  Italia  si  din  Galia  doriau  să  meargă  la  Mor- 
mîntul  Domnului  în  Ierusalim  a  părăsi  drumul 
obişnuit,  care  era  pe  Mare,  şi  a-şi  lua  calea  prin 
aceste  regiuni  (per  hiiius ,  regioni&  patriam). 
Din  lumea  toată  a  început  să  curgă  la  Mormintul 
Mintuitorului  în  Ierusalim  atîta  lume,  cită  nu 
putea  nădăjdui  până  atunci  nimeni.  Căci  întăiu 
porniră  oameni  din  poporul  de  jos,  apoi  de  cei 
de  mijloc  şi  la  urmă  si  cei  mai  mari  regi  şi 
conţi  şi  prinţi,..  Erau  şi  multe  femei,  cu  lume 
mai  săracă...  Cei  mai  mulţi  doriau  să  moară  în- 
nainte de  a  se  întoarce  acasă"  T). 

Cruciatele,  izbucnind  la  1096,  nu  făcură  decit 
să  întărească  această  mişcare.  Oamenii  ajunseră 
a-şi  cunoaşte  ţara,  a-şi  da  sama  că  în  cuprinsa} 
ei  se  vorbeşte  aceiaşi  limbă  ori  dialecte  asăiirănă- 
toare,  că  Sudul  însuşi,  de  alt  graiu,  e  pe  ace- 
laşi mare  teritoriu  geografic,  are  aceleaşi  interes 
si  întrebuinţează  totuşi  o  limbă  de  aceiaşi  esenţă. 


1)  Tune  temporis  coeperunt  paene  universi  qui  de  Italia  et  Gaijiş 
£d  Sepulecrum  Domini  Hierosolyrr.is  ire  cupiebant,  consuetum  [ter, 
quod  erat  per  fretum  maris,  omiltere  atque  per  huius  regionis  pa- 
triam  transitum  habere...  Ex  universo  orbe  tain  innumerabilis  mu.lt:  tun  o 
coepit  confluere  ad  Sepulcrum'Salvatoris  Hierosolymis,  quantum  nul- 
lus  hominum  prius  sperare  poterat :  primitus  enim  ordo  inferioris 
plebis,  deinde  vero  mediocres,  posthaec  permaximi  quiqne  reges  et 
comitesac  praesules...  Mulieres  multae,  cum  pauperibus...  Pluribus  enim 
erat  mentîs  desideiium  mori  priusquam  ad  propria  reverterentur.  Pp. 
646,  6S0. 

Pe  de  altă  parte,  se  cunoscu  Bizanţul,  cu  for- 
mele lui  romane  perfect  păstrate,  cu  ordinea  lui 
imperială  neatinsă,  cu  centralismul  lui  covîrsitor 
şi  civilisaţia  lui  întreagă.  Cei  întorşi  de  acolo 
ajunseră  a-şi  face  altă  idei§  despre  un  rege  şi  despre 
supuşii  săi.  Şi,  în  acelaşi  timp.  ei  aduceau  cu  dînşii. 
după  decăderea  artelor  acasă  lă  ei.  o  concepţie 
superioară  a  arhitecturii  măcar,  care  pe  atunci 
reînnoeşte  tipul  vechiu.  al  basilicei  si-i  adauge 
ornamente  sculpturale,  în  care  se  recunoaşte  uşor 
acelaşi  spirit  de  sintesă  orientală  care  a  îrnpo1 
dobît  vestitele  stofe  pe  care  le  trimetea  Bizan- 
ţul in  Apus  şi  care  acoperiau  în  viaţă  si  după 
moarte  trupurile  celor  mari  şi  bogaţi.  A  fost 
şi  la  începutul  evului  mediu  o  renaştere  pornită 
din  Bizanţ. 

Şi  lupta  cu  păgînii  a  mai  produs  un  mare  re- 
sultat  sufletesc,  factor  esenţial  pentru  desvolta- 
rea  poporului  frances.  în  avîntul  acestor  răz- 
boaie pentru  credinţă  cîntecul  epic  in  limba  vul- 
gară *;a  trezit.  El  unia^  în  poeme  pe  care  lumea 
le  admiră  şi  astăzi  şi  care  şi-au  aflat  cea  mai 
frumoasă  formă,  a  lor  ceva  mai  tirziu  (Gestes 
Garin,  Girartde  Vienne,  Aimer//  de  Narbonue. 
Guillaume  d' Orange),  vechile  tradiţii  de  luptă 
ale  Sudului  cu  necredincioşii  de  dincolo  de  munţi, 
amintirea  venerată  a  lui  Carol-cel-Mare  si  căl- 
dura de  entusiasm  a  campaniilor  în  Siria  1).  Eroii, 
Meridionali  în  cea  mai  mare  "parte,  vin  din  altă 
lume  naţională  şi,  trecînd  în  Nord.  se  transformă, 
un  fenomen  asămănător  cu  acela  care  a  adus  din 


\)  Pe  larg,  în  a  noastră  Istorie  a  literaturilor  romanice,  pe  care 
Sperăm  a  putea  s'o  tipărim'  în  curînd. 

Sudai  sîrbesc  In  Nordul  nostru  figurile  eroice 
Hcare  in  Balcani  purtau  numele  şefilor  slavi  le-, 
j|endari,  duşmani  ai  Turcilor. 

Conştiinţa  necesităţii  unei  puteri  centrale  bine 
mi  ideal  organisate  străbătea  societatea  înnainte 
-de  a-si  găsi  teoreticianii.  Relaţiile  de  comerţ, 
2mult  mai  largi,  care  ieşiră  din  acele  mişcări,  trans- 
Eormînd,  de  fapt,  toată  viaţa  economică  a  evu? 
lui  mediu,  cereau  si  ele  o  garanţie. 

Deocamdată   însă   regele  nu  lua  si  nu  putea 
lua  nicio  iniţiativă.    Regii    francesi  din  veacul 
Ml  XlJ-lea,  pană  la  Filip  August,  vor  fi  numai 
srişte  teoreticiani  ai  regalităţii,  cu  oarecare  ten- 
dinţe   spre    absolutism,    dar     cari  se  supun 
|mor  cerinţe  ale  societăţii,  care  ea  îi  cere,  îi  aduce 
Kt  sila  la  o  nouă  datorie. 

Intr'julevăr  este  o  mişcare  foarte  serioasă,  care 
Iii  unele  Împrejurări  poate  să  provoace  cu  mij- 
loace mici  resultate  mari.  Ea  aparţine  însă 
Bisericii  şi  fenomenului  religios  cu  consecinţe 
-economice  şi  sociale  pe  care  ea  1-a  provocat  si 
t-a -condus.  Putem  spune,  într'o  formulă,  că  Bi- 
serica este  aceia  care  creiază  naţiunea  francesă 
si  naţiunea  francesă  este  aceia  care  creiază  re'ffa- 

fir  ■      •  '  • 

litatea. 

Oricine  se  apropie  de  izvoarele  pentru  seco- 
lul al  Xll-lea  trebuie  să  constate  o  foarte  mare 
deosebire  faţă  de  secolul  precedent.  Acesta,  am 
văzut,  este  epoca  marilor  feude,  care,  însă,  nu 
cuprind  in  ele  cituşi  de  puţin  ideia  de  oposiţie  ne- 
contenită, sprijinită  pe  "cine  ştie  ce  principiu  se- 
paratist, împotriva  autorităţei  regale.  Regele  se 

găseşte  bine  cu  aceşti  feudali,  şi  aceşti  feuda- 
tari,  -afară  de  caşul  ducelui  Normandiei  cînd 
ajunge  a  fi  şi  rege  al  Angliei,  se  găsesc  foarte 
bine  cu  persoana  regală,  la  care  recurg  în  anu- 
me momente  şi  de  care  se  simt  legaţi  supt  anume 
raporturi. 

Aceşti  mari  feudatari  există  fară  îndoială  şi. 
în  secolul  cel  nou  ;  îi  întîlneşte  cineva  aproape 
la  fiecare  pas  în  paginile  izvoarelor.  Lucruri 
foarte  înseninate  sînt  îndeplinite  prin  acţiunea 
acestor  puternici,  pe  cari  regii  rîi  comandă 
numai  în  anume  expediţii,  de  mare.  însemnătate 
pentru  toată  viaţa  francesă,  ori  îi  convoacă 
pentru  a  căpăta  de  la  dhişii  anume  sfaturi. 

Dacă  Champagne  s'a  împărţit  in  două —  ra- 
mura de  căpetenie,  stîngîndu-se  la  1125,  iar  cea- 
laltă, cea  de  Blois,  care  dădu  şi  un  rege  Angliei, 
un  şef  de  cruciată,  pe  Ştefan  de  Blois  (+  13  .*>!•• 
dacă  Vermandois  trece  la  Hugo  de  Franţa  şi, 
apoi,  definitiv,  la  Fiandra,  dacă  multe  comitate 
mărunte  s'au  contopit  prin  căsătorii, — :'m  schimb 
Flandra,  Normandia,  Aquitania,  rămîn  ca  formi- 
dabile puteri  politice.  Chiar  atunci  cind  regele 
Ludovic  al  Vll-lea,  fiul  lui  Ludovic  al  Vl-lea, 
se  căsătoreşte,  cu  solemnitate  extraordinară  şi 
cu  un  sentiment  general  al  însemnătăţii  acestui 
act,  luînd  pe  Alionor,  fiica  lui  Gulieîni.  ducele 
Aquitaniei,  pentru  ca.  după  cruciată  sa  se 
despartă  şi  să  se  mărite  cu  Ilenric.  regele 
Angliei,  el  se  numeşte  doar,  '  atita  vreme  cit 
este  soţul  Alienorei,  şi  ..duce  al  Aquitaniei" 
Prin  urmare  regele  Franciei  însenina  una.  <i 
ducele  de  Aquitania  alta.  Sînt  două  teritorii  rea- 

nite,  aşa  cum  era,  aiurea,  reunită  Normandia  cu 
Anglia  în  titlul  regelui  engles,  fără  ca  pentru 
aceasta  Normandia  să  facă  parte  din  regatul 
engles  1).  Sînt  doi  termini,  cari  stau  alături  şi  nu 
se  pot  adiţiona. 

Dar,  în  afară  de  Normandia  si  de  Aquitania, 
care  sînt  neconfundabile  cu  autoritatea  regelui 
Franciei,  existau  o  sumedenie  de  feude  care  în- 
tîmplător  s'ar  putea  reuni,  în  anume  forme  du- 
rabile, cu  autoritatea  regală.  Insă  nu-şi  poate  as- 
cunde cineva  un  lucru :  că  aceste  feude  mari, 
care  există,  şi  se  manifestă,  şi  hotărăsc  în  anu- 
me momente,  nu  mai  sînt  lucrurile  de  căpetenie 
în  viaţa  locală.  Separatismul  politic  frances, 
care  nu  e  un  separatism  de  oposiţie,  nici  de  re- 
voltă, ci  unul  de  necesitate,  acceptat  de  toată 
lumea,  şi  de  regele  însuşi,  care  aşteaptă  desvol- 
tarea  unui  fenomen  organic  în  curs  de  progres 
şi  nu  încearcă  a-i  face  violenţă  grăbind,  lucru- 
rile sau  smulgind  prin  albia  lor  obiceiuri  nor- 
male anumite,  elementul  cel  nou  în  sepa- 
ratism este  format  de  castele.  Natural,  nu 
fiecare  în  parte  :  pentru  aceasta  erau  prea  multe 
şi  prea  slabe,  dar  castelele  laolaltă  sînt  acelea 
care  domină  întreaga  viaţă  politică  a  veacului 
al  Xl-lea.  Izvoarele  vorbesc  la  fiecare  pas  de  dîn- 
sele,  descriu,  arată  cum  se  întemeiază.  Cutare 
alege  un  loc  potrivit,  lîngă  un  drum  frecventat, 
favorabil  pentru  acţiuni  militare  ;  pe  acela  îl  întă- 
reşte cu  palisade,   ridică  în  mijloc  o   dîlmă,  o 

1)  „Northtnania  quae  est  pars  Galliae"  spune  cronicarul  ;  Suger, 
ed.  Migne,  p.  1232. 

motte  şi  clădeşte  pe  dînsa  un  castel  asemenea 
cu  o  casă  din  părţile  noastre  şi  din  Balcani ; 
clădiri  secundare  îi  stau  la  aripi  1). 

Elementele  castelului  sînt  indicate  de  izvoare  cu 
o  curiositate  care  arată  că  aceste  clădiri  din 
veacul  al  Xll-lea  sînt  totuşi  un  lucru  nou, 
că  în  veacul  precedent  ele  nu  existau,  că  numai 
generaţia  aceasta  nouă,  care  se  ridică  după  anul 
1100,  se  găseşte  înaintea  noului  element  de  viaţă 
politică  ce  este  castelul.  De  unde  s'a  luat  însă 
modelul  castelului?  De  la  castelul  roman,  spune 
arheologia  curentă.  Dar  acest  castel  era  cunos- 
cut şi  în  Apus,  fără  întrerupere.  El  n'are,  în 
orice  cas,  decît  un  sens  militar.  Sensul  de  au- 
tonomie judiciară,  politică  trebue  căutat  aiurea. 

Şi  atunci  răsar  în  minte  acele  castele  din 
Siria,  sămănate  ici  şi  colo,  între  duşmani  şi  în 
mijlocul  pustiului,  avînd  numai  o  legătură  no- 
minală cu  regatul  de  Ierusalim,  cu  ducatul  de 
Antiohia,  cu  comitatul  de  Tripoli.  Acolo  autonomia 
se  impunea,  şi  ea  trebuia  să  fie  asigurată  prin 
toate  mijloacele.  Sistemul  s'a  părut  comod  şi 
pentru  împrejurările  din  Apus,  şi  el  a  fost  stră- 
mutat deci  acolo. 

Castelul  formează  o  individualitate  politică, 
el  este  ereditar,  este  o  „hereditaria  militiae  pos- 
sessio":  fiii  şi  urmaşii  îl  moştenesc.  E  nu  numai 
o  organisaţie  militară,  ci  are  şi  un  rost  politic 
deosebit,  şi  am  adăugi  că  şi  supt  raportul  judiciar 
este  un  element  deosebitor.  Nicio  lege  generală  nu 

1)  V.  un  castel  tipic  din  această  epocă  în  Caumont,  Mânu  el 
d'archeologie  Ci.  Suger,  p.  1293  :  „mota,  scilicet  turris  ligne* 
superior".  V.  şi  p.  1298. 

se  întinde  asupra  tuturor  locuitorilor  castelelor, 
ci  fiecare  dintre  dînşii,  prin  provocarea  la  duel, 
prin  lex  daelli1),  pentru  vre-o  socoteală  peiso- 
noală  sau  de  pămînt  sau  politică,  îşi  creiazâ  el 
justiţia  lui  proprie.  Prin  urmare  zidurile  acestea 
ale  castelului  nu  cuprind  numai  o  mică  armată  2), 
o  forţă  politică  independentă  si  ereditară,  dar 
•  cuprind  si  o  justiţie  individualisată,  personală, 
fără  tradiţie,  fără  teorie  şi  fără  îndreptăţire 
faţă  de  nimeni. 

Şi  regele  însuşi  acceptă  această  lege  a  due- 
lului. Intr'un  moment,  în  lupta  împotriva  duce- 
lui Normandiei,  se  propune,  de  ambele  armate, 
ca.  în  loc  să  se  bată  ele,  să  se  încerce  rebele 
Angliei  cu  regele  Franciei,  ca  în  Iliada — ,  si  sin- 
gura obiecţie  pe  care  regele  o  înfăţişează  este 
că  locul,  un  pod  şubred,  ar  fi  nepotrivit. 

De  jur  împrejurul  castelului  se  întind  dome- 
niile care  aparţin  castelanului  în  calitate  de  pro- 
prietar, cum  am  zice  astăzi,  si  care  in  acelaşi 
timp  îi  furnisează  şi  soldaţii,  războinicii.  De  obi- 
ceiu  se  crede  că  în  luptele  castelanilor  se  între- 
buinţează forţe  militare  de  caracter  nobil.  Iz- 
voarele contemporane  arată  că  toţi  ţeranii  din 
raza  de  înriurire  şi  de  ameninţare,  de  terorisare. 
a  castelului,  erau  siliţi  —  şi  de  la  o  bucată  de 
vreme  sila  se  preface  în  obiceiu,  în  datină  —  să» 
meargă  supt  ordinele  seniorului.  De  alminterea 
regele  însuşi  n'avea  trupe  care  să  se  deosebească 
de  ale  unui   senior,  ci  numai  cete  de  casnici  si 


1)  Ibid  ,  p.  1282. 

2)  „Nativi  terrae  incolae"  stau  la  disposiţia  castelanului;  p.  1286 

doar,  în  plus,  cîteva  maşini  de  războiu  rudimen- 
tare, „mangunele"  Şi  în  luptele  pe  care  regele, 
în  calitate  de  vecin  cu  un  castelan, — el  care  e  si 
posesor  de  mai  multe  castele — •,  le  poartă,  se  în- 
tîmplă  foarte  dese  ori  ca  el  să  fie  biruit.  Cu  toate  si- 
iinţile  lui  Suger,  abatele  de  la  Saint  Denis,  prie- 
tenul din  copilărie  şi  sfetnicul  iui  Ludovic  al 
Vll-lea,  iar  mai  tîrziu  regentul  Franciei  în  cursul 
expediţiei  pe  care  Ludovic  o  face  în  Orient,  de  a 
masca  lucrurile,  înfrîngerea  regelui,  care  s'a  lo- 
vit de  zidurile  unui  castel  şi  n'a  fost  în  stare 
să-1  iea,  este  eyidentă.  In  această  cronică  reo-ele 
e  făcut  să  vorbească  de  cutare  turn  care  i-a 
răpit  liniştea  şi  1-a  îmbătrînit 2). 

Cu  toate  silinţile  lui,  de  jur  împrejur  îi  stau. 
în  clădirile  lor  de  piatră,  oameni  a  căror  mi- 
cime supt  raportul  autorităţii  este  evidentă,  dar 
a  căror  putere  supt  raportul  concret  este  foarte 
simţită  pentru  rege.  Stau  toţi  aceştia  cari-i  sfi- 
dează autoritatea,  cari-i  taie  drumurile,  cari  îm- 
piedecă orice  circulaţie  liberă  în  provincia  regală. 

Ni  se  spune,  de  exemplu,  că  reg*ele  nu  putea 
să  meargă  pînă  la  Dreux,  localitate  foarte  a- 
propiată  de  centrul  provinciei  sale,  fără  să  se 
lovească  de  aceşti  castelani  pe  cari  na  era  în 
stare  să-i  înlăture  decît  numai  cu  silinţe  de 
ani  îndelungaţi.  Cronica  priveşte  ca  un  moment 
glorios  în  cariera  regală  acela  cînd  el  izbuteşte 
a  înlătura  acest  ghimpe   din   mîna  chiar  a  re- 


1)  „Fundibulare"  ;  ibid.,  p.  1288.  Pentru  „curiales",  ..domestici"  ai 
regelui,  p.  1279. 

2)  „Turris  cuius  devexatione  pene  consenui,  cuiusdolo  et  fraudulenta 
nequitia  nunquam  pacem  bonam  et  quietem  habere  potui"  ;  p  1264. 

tralitătii,  care  era  micul  senior  din  vecinătatea  Ca- 
pitalei  sale. 

Să  aducem  încă  un  cas :  Odo,  micul  senior 
de  la  Corbeil,  un  castel  de  lingă  Paris,  credea 
că  el  ar  putea  deveni  rege  şi,  în  momentul 
•cînd  se  pregătia  de  expediţie  şi  altcineva 
voia  să-1  încingă  cu  sabia,  el  spune  soţiei 
■sale  :  nu,  trebuie  să  mă  încingi  tu,  pentru  că 
;plec  castelan  şi  mă  voiu  întoarce  rege.  Prin 
urmare  în  înfring-erile  necontenite  ale  regalităţii, 
mărgenită  la  un  teritoriu  aşa  de  mic,  dispunînd 
de  mijloace  aşa  de  puţine,  se  poate  naşte 
la  unul  mai  îndrăzneţ  si  mai  încrezător, 
cum  era  Odo  de  Corbeil,  şi  părerea  că  rega- 
litatea însăşi  poate  fi  căpătată  de  castelanul  care 
.ştie  să  resiste  autorităţii  regale  şi  s'o  umilească  1). 

Dar  cine  ar  crede  că  asemenea  castele  se  gă- 
sesc numai  pe  teritoriul  regelui,  care  e  slab  şi 
pe  teritoriul  altora  nu,  s'ar  înşela  foarte  mult. 
In  orice  provincie  feudală  e  tot  aşa.  Tot  aşa  în 
Aquitania,  în  Flandra,  în  Anjou,  îa  Normandia 
chiar  ;  numai  cit,  dintre  toţi  feudatarii,  este  unul 
in  stare,  prin  situaţia  lui  cu  totul  particulară, 
să  zdrofjească  pe  aceşti  stăpînitori  de  castele.  Şi 
aceasta  dă  exemplul  regelui,  aceasta  îl  în- 
vaţă ce  ar  putea  să  facă  el  însuşi  împotriva  a- 
estor  microscopice  individualităţi  politice,  care, 
însă.  prin  numărul  lor  şi  prin  situaţia  regalită- 
ţii fată  de  dînsele,  izbutiau  să  aibă  la  disposi- 
ţia  lor  întreaga  viaţă  politică  a  regatului.  Acel 


l)  IbicL,  p.  1297. —  O  armată  regală  de  700  de  oameni  abia 
|>.  1261. 

singur  feudal  care  poate  începe  acţiunea  împo- 
triva fărîmiţării  extreme  în  care  ajunsese  se- 
colul al  Xll-lea  frances  în  ce  priveşte  puterea 
politică,  este  ducele  Normandiei,,  ajuns  rege  al 
Angliei.  El,  în  Anglia,  are  subsidii  din  partea' 
oraşelor  înfloritoare  ;  acolo,  în  Anglia,  e  cuce- 
ritor, toate  baronatele  care  se  găsesc  în  insulă 
nu  sînt  auterioare  intervenţiei  sale  militare,  ci 
el  le-a  acordat,  el,  care,  ca  duce  al  Normandiei,  a 
biruit  la  Hastino-s,  a  dărimat  Statul  anulo-saxon, 
si  din  pămîntul  care  intrase  în  posesiunea  sa  si 
a  dinastiei  sale,  a  făcut,  supt  raportul  politic,, 
ce  voia.  A  dat  moşii  credincioşilor,  i-a  ţinut  mai 
mult  sau  mai  puţin Mn  jurul  lui,  a  fost  totdea- 
una în  stare  să-i  .conducă  şi,  dacă  nu  voiau  să 
fie  conduşi,  să-i  lovească,  să-i  distrugă.  El  are, 
prin  urmare,  în  afară  de  împrejurările  particu- 
lare ale  Franciei,  care  sînt  aceleaşi  şi  pentru 
rege  şi  pentru  oricare  dintre  feud  a  tari,  împre- 
jurări particulare  dincolo  de  strîmtoare,  în  An- 
glia. El  e  acel  ce  poate  întreţinea  o  armată 
permanentă,  care  nu  e  redusă  la  contingenţei-^ 
gratuite,  datorite-  autorităţii  sale  ;  el  poate  să  în- 
trebuinţeze constrîngere.a,  fiind,  la  începutul  unei 
ordini  politice,  creatorul  şi  dominatorul  acesteia 
el  poate  scoate  unei  ţeri  întregi,  cînd  doreşte 
şi  cum  doreşte,  toate  mijloacele  ei  pentru  a  le 
arunca  în  luptele  pe  care  le  provoacă  ambiţiile 
şi  planurile  sale. 

In  privinţa  aceasta  avem  mărturii  de  cel  mai 
mare  interes  în  Suger.  El  ni  spuue  cum  Henric 
dc  Anglia  a  distrus  aproape  toate  turnurile  şi 
toate  castelele  foarte  puternice  ale  Normandiei., 

sau  a  introdus  în  ele  pe  ai,  săi  şi  le-a  îngrijit 
din  propria  sa  Vistierie1).  Prin  urmare  este  vor- 
ba sau  de  prefacerea  acestor  castele  in  mijloc 
de  stăpînire  al    lui  sau  de  totala  lor  înlăturare. 

Am  spus  însă  că  regele  nu  se -loveşte  numai 
de  această  autonomie  a  castelelor,  pe  care  ade- 
se ori  nu  le  poate  răpune  şi  pe  care,  cînd  le  ră- 
pune, el  consideră  aceasta  ca  un  act  esenţial  al 
stăpmirii  sale,  înnaintea  căruia  cronicarii  stau 
în  uimire*  şi  zugrăvesc  lupta  dintre  cîteva  sute  de 
oameni  asa  cum  zugrăveşte  Polibiu  sau  Titu- 
Liviu  una  din  marile  lupte  ale  Romei,  dar  şi  că 
autoritatea  regală,  dacă  ar  tinde  să  meargă  mai 
departe,  s'ar  lovi  —  nu  mai  vorbim  de  Biserică, 
de  loc  dispusă  să  cedeze  terenul,  dat  de  viaţa 
locală,  foarte  puternică  pe  această  vreme.  Aşa- 
num'itul  pa gzis,  sau  aşa-numitele  partes  2),  care 
nu  înseamnă  decît  oraş,  sau  oraşul  cu  satele 
din  jurul  său,  teritoriul  acesta,  deci,  îşi  păstra 
o  autonomie  şi  putinţa  de  acţiune  politică  şi 
militară  proprie,  care  se  .poate  urmări  foarte 
bine  în  cursul  acestor  domnii  de  închipuită  con- 
centrare care  sînt  ale  lui  Ludovic  al  Vl-lea  ni 
Ludovic  al  Vll-lea.  Oraşe  ca  Limoges,  Bourges, 
Parisul  însuşi,  Chartres,  Blois,  pot  să  organiseze, 
cu  încunjurimea  lor  împreună,  adevărate  oştiri, 
cuprinzînd  pedestrime  şi  cavalerie 3)  ;  ele  pot  să 
încheie  alianţe. 

1)  „Fere  omnes  turres  et  quaecumque  fortissima  castra  Northmanniae 
aut  eversum  iri  ferit,  suos  intrudens  et  de  proprio  aeraris  procurans 
aut,  si  dirutae  essent,  propriae  voluntati  subiugavit"  ;  p.  1282. 

2)  Ibid.,  pp.  1275,  1296. 

3)  Ibid.,  p.  1290  :  ,,carnotensis,  blesensis  et  dunensis  exercitus"  : 
p.  1292  :  ,,communitates  patriae  parochiarum",  cu  preoţii  în  frunte. 

Vechea  cetate  galică,  prin  urmare,  trăieşte,  a- 
cea  cetate  care  se  întîlneste  supt  atâtea  rapor- 
turi la  originea  vieţii  trancese  de  mai  tîrziu. 

Cetatea  aceasta  continuă  să  aibă  episcopi  de 
cari  ascultă,  sanctuare  în  jurul  cărora  se  gră- 
mădesc toate  speranţele  si  de  unde  pornesc  toate 
Îndemnurile,  relicvii  ocrotitoare,  asemenea  cu 
divinităţile  sau  puterile  miraculoase  ale  oraşului 
antichităţii  ]). 

O  viaţă  orăşenească,  în  înţelesul  oamenilor  de 
mai  tîrziu,  începe  să  apară  în  vremea  lui  Lu- 
dovic al  Vll-lea  si  în  regiunile  flamande  :  alături 
de  fel  de  fel  de  ambiţii  personale,  de  cădeţi  de 
familie  cari  doresc  o  moştenire,  de  intriganţi 
politici  din  nobilime,  se  vede  cum  începe  a 
pulsă  viaţa  aceasta  nouă  a  burghesei.  Con- 
tele de  Flandra  de  la  1127  a  fost  omorît  de 
prep.ositul  de  Bruges,  şi  regele  Franciei  a  trebuit 
să  facă  o  expediţie  pentru  a  pedepsi  oraşul  cu 
îngrozitoare  suplicii  :  tragere  pe  roată  şi  cîte  altele. 

Prin  urmare  ar  crede  cineva  că,  de  vreme 
ce  castelul  domină  si  îndrăzneşte  a  sta  în  faţă 
recelui  si-1  umileşte,  îl  învinge  si-1  ameninţă  în 
exerciţiul  unei  puteri  regale  cît  de  restrînse,  că, 
deci,  această  societate  nu  va  putea  fi  scăpată 
din  desordinea  firească  pe  care  o  provoacă  par- 
ticularismul local  şi  tendinţa  aceasta  de  viaţă 
deosebită  a  fiecărui  colţ.  Ei  bine,  nu  :  erau  influ- 
enţe mult  mai  puternice  care  trebuiau  să  scape 
Franţa,  teritoriul  galic  de  odinioară,   de  relele 


1)  Cămaşa  Maicei  Domnului,  ,,Dei  genitricis  camisia",  la  Chartres  ; 
p.  1311. 

urmări   ale  particularismului. 

Si  iată  care  erau  anume  influenţele  care  siliau 
pe  rege  să  joace  rolul  pe  care  el  Însuşi,  din 
propriile  sale  sentimente  si  cu  propriile  sale 
mijloace,  n'ar  fi  fost  în  stare  să-1  joace. 

jaitiiu,  este  un  foarte  puternic  element  de  uni- 
tate care  s'a  păstrat  încă  din  vremurile  carolin- 
giene  :  amintirea  lui  Carol-cel-Mare  nu  dispă- 
ruse de  loc.  Aproape  nu  e  cronică  care  să  nu 
amintească  în  cuprinsul  său,  cu  cutare  sau  cu- 
tare prilej,  de  viaţa  glorioasă,  liniştită,  plină  de 
o  senină  cultură  pe  care  toate  regiunile  supuse 
w  marelui  împărat  o  avuseră  cîteva  veacuri  în  urmă. 
Atitea  drepturi  locale  erau  prin  urmare  în  legă- 
tură cu  Carol-cel-Mare  :  cutare  mănăstire,  cutare 
Scaun  episcopal  său  arhiepiscopal  avea  o  tra- 
diţie care  începea  din  vremea  carolingiană.  Cînd 
-era  vorba  de  legături  cu  Papa.  vechiul  împărat 
se  ridica  in  toată  amintirea  donaţiunii  pe  care 
o  tăcuse  Scaunului  roman,  şi  de  la  această  dona- 
ţiune  porniau  raporturile  de.  acuma  între  Scau- 
*  nul  roman  si  viaţa »  cea  nouă  a  Franciei.  Se 
recunoştea  şi  in  veacul  al  Xll-lea  că  din  causa 
lui  Carol-cel-Mare  în  autoritatea  recelui  Fran- 
ciei  se  amestecase  caracterul  imperial,  că  regele  stă- 
pîneşte  si  judecă  „imperialiter"  x),  cu  caracterul 
acesta  împărătesc.  Pentru  aceia  mai  presus  de 
toate  gradele  pe  care  putuse  să  le  atingă,  în 
desvoltarea  sa,  feudalitatea,  se  fixa  acea  „subli- 
mitasu  pe  care  regalitatea  o  avea  moştenită  de 
la  Carol-cel-Mare. 


1)  Imperialiter  in  ius  trahere,  p.  130. 

Rex  et  et  lex  eandem  imperandi  accipiant  maiestatem"  ;  p.  1283. 

Oarol  trăia  prin  prestigiul  pe  oare  o  mare 
personalitate  istorică  îl  păstrează,  prin  influenţa 
pe  care  o  exercită  în  legătură  cu  acest  prestigiu 
veacuri  întregi  după  dispariţia  sa.  Sînt  anume 
figuri  de  care  nu  se  poate  libera  omenirea  ;  este- 
o  nobilă  şi  binefăcătoare  obsesiune  care  se  des- 
face pentru  epocele  următoare  din  faptele  în- 
deplinite de  astfel  de  oameni  sau  din  faptele 
care  li  se  atribuie,  pentru  că  ei  ajung,  rlela 
o  bucată  de  vreme,  o  personalitate  resuma- 
tivă.  Tot  ce  se  petrece  într'o  anume  epocă, 
şe  strînge  în  amintirea  numelui  lor.  Precum  ve- 
chea viaţă  de  libertate,  de  vitejie,  de  glorie  a. 
Moldovei  se  adună  supt  numele  lui  Ştefan- cel- 
Mare,  precum  toate  drepturile  de  pe  vremuri 
ale  Angliei  sînt  cuprinse  în  noţiunea,  devenită 
legendară,  a  regelui  Eduard  sau  toată  dreptatea 
din  bunele  timpuri  ale  Ungariei  este  concentrată 
în  personalitatea,  ajunsă  fabuloasă,  a  lui  Matiaş 
Corvinul,  aşa  tot  ce  represinta  ordinea,  uni- 
tatea, garanţia  socială,  cultura  era  Carol-cel- 
ţ  Mare.  Dar  poporul,  în  afară  de  tradiţiile  orale, 
are  încă  un  mijloc  de  a  păstra  amintirea  unei 
astfel  de  personalităţi  excepţionale  :  legenda  şi 
cîntecul.  Am  văzut  ce  rol  mare  joacă  vechiul 
Cesar  în  eposul  frances  cel  nou,  care  vorbeşte 
mulţimilor  admiratoare  de  anume  personalităţi 
din  epoca  eroică  :  Roland  de  la  Roncevaux,  ar- 
hiepiscopul Turpin,  de  anume  scene  :  călătoria  lui 
Carol-cehMare  la  Locurile  Sfinte,  luptele  lui- 
cu  Saracinii.  Tot  ciclul  carolingian  nu  aparţine 
vre  unei  epoce  apropiate  de  zilele  marelui  Îm- 
părat, ci  unui  timp  cu  mult   mai   nou.  Aceste- 

frumoase  povestiri  nu  sînt  contemporane  nici- 
cu  dinastia  lui  Carol,  nici  măcar  cu  cei 
.  d'intîiu  regi  capeţieni,  ci  şi  prin  singurul  fapt 
că  sînt  redactate  în  limba  francesă,  fie  si  în. 
fasa  ei  începătoare,  ele  arată  epoca   lor  tîrzie, 

E  si  natural  să  fie  aşa.  Veacul  al  Xll-lea  era, 
prin  continuitatea  expediţiilor  cruciate,  prin  fap- 
tul că  aproape  nu  era  teudal  care  să  nu  fi  făcut 
drumul  la  Locurile  Sfinte,  care  să  nu  fi  purtat 
lupte  împotriva  Saracinilor,  care  să  nu  tragă 
cea  mai  mare  glorie  din  aceste  călătorii  în  Orient  — 
Robert  de  Normandia  e  un  „ atlet  ierosolimitan" , 
Fulco  de  Anjou  ajunge  rege  la  Ierusalim,  seni- 
orul de  Puiset  devine  vestit  prin  participarea 
sa  la  întăia  cruciată  *) — străbătut  de  ideile  ca  şi  de 
sentimentele  ce  sînt  cuprinse  în  această  bogată 
poesie  epică.  Prin  toate  aceste  isprăvi  se  lărgise- 
orizontul  spre  aventuri  si  ideal,  se  produseseră 
silinţi  cu  mult  superioare  vieţii  politice  obişimite, 

Se  formează  deci  atunci  atmosfera  vas- 
tă de  care  eposul  are  nevoie  şi  care  în 
veacul  al  X-lea  sau  al  Xl-lea  nu  exista. 
Marile  personagii  ale  epopeii  se  puteau  mişca 
în  libertate;  se.  găsise  modelul»  după  care  cin- 
tăreţul  popular  putea  să- şi  croiască  propriile 
scene  de  războiu.  De  alminteri,  înşişi  aceşti  cin- 
tăreţi  populari  nu  puteau  să  apară  decît  în 
veacul  al  Xll-lea,  care  el  creiază  necesitatea 
lor  socială.  Carol-cel-Mare  avuse  pentru  Statul 
său  roman"  marea  „schola  palatii",  şcoala  cen- 
trală  de   cultură,  la  care   veniau   învăţaţi  din 


1)  Ibid.,  pp.  1287-8,1303. 

toate  părţile  si  care  represinta  însăşi  vastitatea 
Imperiului  său.  De  aici  se  trecuse  la  viaţa  cul- 
turală mai  mărgenită  din  mănăstiri,  şi  apoi  din 
centrele  episcopale.  Cu  toate  că  această  viaţă 
continuă  si  în  veacul  al  XH-lea,  iată'  că  se 
creiază  şi  pentru  societatea  laică  un  mediu  po- 
trivit culturii  ;  un  nou  mediu  cere  cultura  sa 
proprie.  Acest  mediu  este  castelul.  Orice  castel 
trebuie  să  aibă  din  cînd  în  cînd  vi?ita  ..jocula- 
t  o  ml  ui u ,  (din  care  s'a  fâcut  „jongleur").  Era 
un  cîntăreţ  vagabond,  care  căuta  înnainte  de 
toate,  — -  şi  care  nu  putea  să  caute  altceva  — , 
atmosfera  aceasta,  plină  adese  ori  de  atîta  sură 
melancolie,  venită  din  viaţa  celor  de  acasă,  cari; 
ei,  erau  fără  orizont,  fără  evenimente.  Deci  în 
această  viaţă,  pe  care  trebuia  să  o  varieze;  să 
o  mîngîie,  să  o  împodobească,  „joculatorul"  îşi 
găsi  a  rostul.  Aducea  oamenilor  cari  vedeau  doar 
pină  la  straşină,  cîntece  de  acestea  ce  se  pier- 
deau in  vastitatea  cerurilor  Orientului ;  ba  chiar 
si  oamenilor  cari  nu  văzuseră  decît  încăierările 
eventuale  intre  ţeranii  castelului  vecin  şi  ai  caste- 
lului lor,  li  dădea  spectacolul  măruţ  al  luptelor  pe 
care  marele  împărat  de  odinioară,  cu  mii  şi  mii  de 
oameni,  le  purtase  cu  întreagă  imensa  putere 
pagină  din  Răsărit. 

Odată  însă  ce  Oarol-cel-Mare  trăia  în  cîntece,  tre- 
buia să  se  ivească  —  tocmai  fiindcă  figura  lui  era 
taşa  de  frumoasă  si  acţiunea  lui  apărea  aşa  de  utilă 
oamenilor  acestora,  prădaţi  la  fiecare  pas  de  o  nouă 
oaste,  dintr'un  nou  castel,  —  clorul  de  a-1  avea  în 
viaţa  actuală.  Si,  astfel,  nu  regele  voia  să  samene 
cu  Carol-cel-Mare,  ci  societatea  îl  condamna  pe 

rege  să  joace,  cu  slabele  lui  mijloace,  une  ori  ca- 
ricatural, umilitor  pentru  dinsul, rolul  străbunului. 

Fiindcă  de  Carol  şi  de  dinastia  lui,  de  în- 
tregul trecut  dominat  de  marea  lui  figură,  era 
legat  numele  de  Franc,  regele  trecea,  oriunde 
apărea  înaintea  altei  puteri,  ca  represintantuly 
am  zice,  al  francităţii,  pe  cînd  ceilalţi  nu  pu- 
teau să  încapă  în  această  noţiune.  Dacă  regele 
pornia  cu  cîteva  sute  de  oameni  ca  să  atace  un 
castel,  în  castelul  din  Puiset  sau  Coucy  erau 
oamenii  din  Puiset  sau  Coucy,  iar  acele  cîteva 
sute  de  „familiari"  ai  regelui,  aculea  erau  Francii : 
el  era  „rex  Francorum",  .,  rex  omnium  Fran- 
corum  v)il,  avînd  un  „exercitus  Francorum" .  în 
acele  neînsemnate  oştiri  improvisate  se  cuprindea 
toată  tradiţiunea  militară  şi  politică  a  Franciei 
biruitoare  si  stăpînitoare  din  vremuri. 

Şi  tot  dela  Carol- cel-Mare,  dela  amintirea 
luptelor  lui  contra  popoarelor  vecine,  pe  care  3e-a 
biruit,  le-a  supus,  le-a  dominat,  sa  păstrat 
în  acest  Stat  cu  caracterul  amestecat  totuşi  no- 
ţiunea superiorităţii  de  rasă  a  Francilor  asupra 
celorlalţi.  Tot  acestui  fapt  i  se  datoreşte  ivirea 
conştiinţei  naţionale  a  poporului  frances.  Această 
conştiinţă  nu  vine  clin  present,  nu  e  smulsă 
timpului  de  faţă  prin  aşteptarea  unui  viitor,  ci 
ea  vine  pe  calea  tradiţiei  din  epoca  lui  Carol- 
cel-Mare.  Mărturiile  sînt  într  adevăr  foarte  inte- 
resante :  împotriva  ducelui  Normandiei,  ajuns 
rege  al  Angliei,  un  Suger.  nu  poate  să  aibă  o 
patimă  puternică  şi  continuă  ;  de  atîtea  ori  du- 


1)  Ibicl,  pp.  1289. 

cele  regal  se  împacă  şi  se  aliază  cu  regele  Fran- 
eiei  ;  îl  serveşte.  Cu  toate  acestea  în  conştiinţa 
acelui  cronicar,  dar  şi  în  conştiinţa  regelui  care 
e  lăudat  şi  ale  cărui  fapte  se  povestesc  de  către 
dînsul,  acel  duce  al  Normandiei,  în  calitatea  lui 
de  rege  engles,  represintă  ceva  străin.  Căci  iată  ce 
£e  spune  odată,  cu  ocasia  unui  conflict  între  regele 
Angliei  şi  regele  Franciei  :  „Nu  e  nici  cuvenit, 
nici  natural  ca  Francesii  să  fie  supuşi  Englesilor, 
ci  ca  Englesii  să  fie  supuşi  Francesilor" . 

Şi  aiurea  spune  Suger :  „Nu  cred  că  trebuie 
să  povestesc  anume  lucruri,  fiindcă  mi-am  pus 
în  minte  să  păstrez  pentru  amintire  faptele 
Francesilor,  şi  nu  ale  Englesilor".  El  ştie  că 
Normandia  este  o  parte  a  Galiei  ;  el  are  con- 
ştiinţa că  unirea  ducatului  normand  cu  coroana 
enoflesă  nu  înseamnă  o  smulgere  a  Normandiei 
din  cuprinsul  geografic  fixat  şi  de  Biserică,  prin 
organisaţia  ei  galicană,  al  Galiei  unitare,  iar  fiindcă 
si  Normandia  în  oră  în  alcătuirea  geoo-rafică  si 
bisericească  a  Franciei.  Franţa  este  una,  Anglia 
alta,  Lotaringia  alta.  Şi,  cum  spune  cronicarul 
aiurea,  Franţa  este  chemată  a  conduce  toate  aceste 
teritorii  vecine  ;  ea  este  aceia  care,  în  orice  îm- 
prejurări, trebuie  să  păstreze  unitatea,  întîietatea  : 
terrarum  domina  Franciei lu . 

Prin  urmare  iată  un  element  de  unitate :  ele- 
mentul care  vine  din  trecutul  caro^ingian.  Ală- 
turi întîlnim  altele  tot  aşa  de  puternice.  Intîiu 
e  marea  influenţă  a  Bisericii,  şi  prin  aceasta  in- 


1)  Cf.  şi  p.  1283  :  ,,gloriosa  d.  regis  Francorum  liberalitate  ducatuni 
Northmaniae  tanquam  proprium  feudum  recepisset". 

ţeleg  nu  numai  influenţa  Bisericii  locale,  galica- 
ne,  ci  influenţa  superioară  bisericească  pe  care 
-o  exercită  papalitatea.  Şi  una  şi  alta  au  nevoie 
de  regele  Franciei.  Biserica  galicană  are  nevoie 
de  regele  Franciei  stăpîn  pe  tot  teritoriul  fran- 
~ces,  care  să  garanteze  prin  autoritatea  lui  poli- 
tică unică  si  organisarea  unitară  a  Bisericii.  I  se 
părea  că  nu  s'ar  putea  apăra  contra  unor 
anume  atacuri,  unor  anume  tendinţe  de  încăl- 
care decit  cu  o  regalitate  care  să-i  corespundă 
•în  ordinea  politică.  Regalitatea  trebuie  să  se 
modeleze  deci  după  rosturile  Bisericii  galioane, 
pentru  ca  ea  însăşi  să  se  simtă  asigurată  în 
presentul  şi  viitorul  ei,  si  regele  păstrează,  ca  si 
în  veacul  al  Xl-lea,  înainte  de  toate  caracterul 
de  * mare  ocrotitor  al  Bisericii,  „ecclesiarum  et 
pauperum  defensor"1). 

Aceasta,  e  misiunea  lui  cea  dintăiu.  Suger 
nu  uită  să  spuie  la  fiecare  capitol  că,  dacă 
regele  a  întreprins  o  expediţie  împotriva  castela- 
nilor neastîmpăraţi  şi  obraznici,  n'o  face  numai 
din  interesul  lui  ca  re^e,  si  n'o  face  în  rîndul 
întiiu  din  interesul  lui.  ca  rege,  ci  findcă  aceşti 
seniori,  în  cea  mai  mare  parte  sălbateci,  cari 
închideau  pe  episcopi,  tăiau  degetele  ce  purtau 
inelul  ca  să  prade  această  podoabă,  cari  pro- 
fanau bisericile,  cari  sărăciau  bunurile  episco- 
pilor  şi  mănăstirilor  vecine,  ale  sfinţilor  tutelari, 
s  au  atins  de  stăpînirea  sau  de  prestigiul  Bise- 
ricii 2). 


1.  Ibid.,  p.  1272. 
2)  Ibid.,  p.  1305. 

Regele  e  dator  să  intervie  fiindcă  el  continuă 
să  fie  un  „advocatus  ecclesiae" 

In  privinţa  aceasta  de  sigur  că  trebuie  făcută 
o  comparaţie  între  situaţia  regelui  frances.  da- 
tor să  intervie  oriunde  un  episcop  6ra  atacat, 
oriunde  o  biserică  era  profanată,  oriunde  drep- 
tul de  stăpînire  al  unei  mănăstiri  se  găsia  în 
primejdie,  şi  între  situaţia  făcută  de  Biserică  la 
Ierusalim,  după  întria  cruciată,  conducătorului 
oştilor  cuceritoare.  Şi  Godefroy  de  Bouillon  a 
fost  numit  ., advocat  al  Bisericii  Sf.  Mormint". 
Biserica  se  socotia  stăpînă  asupra  Statului  care 
izvorîse  din  cruciată:  Statul  era  al  ei,  şi  nu- 
mai pentru  că  ea  nu  putea  să  exercite  anume 
drepturi  ale  ei,  să  le  prefacă  în  realităţi,  de  a- 
ceia  recurge  la  un  astfel  de  vechil  cum  era 
Godefroy  de  Bouillon.  Şi.  chiar  cînd  el  a  pri- 
mit titlul  de  rege,  a  continuat  a  fi  înnainte  de 
toate,  nu  regele  cuceririi  sale,  ci  „advocat"  al 
acelei  Biserici  care  ea  ordonase  cruciata,  ea  or- 
ganisase  expediţia,  ea  trebuia  să  beneficieze  de 
resultate,  In  fond,  situaţia  lui  Godefroy  de  Bo- 
uillon nu  era  deosebită  de  situaţia  pe  care  Ludo- 
vic al  Vl-lea  sau  Ludovic  al  VH-lea  o  aveau  pe 
însuşi  teritoriul  frances,  care  era  înnainte  de  toate 
teritoriul  Bisericii  galicane,  faţă  de  care  el  nu 
era  decît  un  vechil. 

Prin  urmare  Biserica  galicană  are,  fără  îndo- 
ială, nevoie  de  o  autoritate  regală  cît  mai  în- 
tinsă, cît  mai  puternică ;  dar  si  Papa  din  Roma 


*)  Restituire  de  castel  „Deo  et  Sancto  Dyonysio".  Regele  însuşi  e 
feuda tariu  al  martirilor  („ipsi  sancti  martyres  duces  et  protectores",. 
pentru  aşa-zisul  „comitatus  Vulcassini". 

are  acea  nevoie.  Veacul  al  XH-lea  înseamnă 
această  luptă  învierşunată  între  papalitate  şi  intre 
regalitatea  germanică,  care  dela  Otto  I-iu  inna- 
inte  a  restabilit  Imperiul  de  Apus.  împăratul 
cere  toate  drepturile  asupra  episcopiior  cari  se 
găsesc  pe  pămînturile  sale  ;  el  înţelege  să  li 
dea  feudele,  să  continue  a  fi  şeful  real  al  cle- 
ricilor ca  şi  al  nobililor  laici  pe  pămînturile  sale. 
Şi,  cum  se  ştie,  papalitatea — ,  animată  de  miş- 
carea nouă  de  reformă  din  mănăstirea  francesă 
Cluny  — ,  se  împotriveşte  acestei  intenţii.  împă- 
ratul ar  vrea  să  facă  din  Papă  un  capelan, 
iar  Papa  din  împărat  numai  un  ostaş  care  cu 
sabia  lui  sş,-i  apere  autoritatea.  Lupta  aceasta, 
foarte  violentă,  a  durat  timp  de  mai  multe  se- 
cole. Papa,  în  lupta  lui  prea  grea,  avea  nevoie 
de  aliaţi,  si  aliaţi  naturali  ai  papalităţii  împo- 
triva împăratului  german  nu  erau  numai  cetăţile 
din  Italia,  ameninţate  în  autonomia  lor,  dar 
si  regalitatea  aceasta,  vecină,  a  regelui  Franciei. 
Un  şir  întreg  de  Papi  au  venit  să-şi  caute  adă- 
postul pe  pămîntul  frances. 

S'au  repetat  prin  urmare  în  veacul  al  XH-lea 
anume  scene  pe  care  le  întîlnim  în  veacul  al 
VlII-lea,  cînd  se  stabilesc  legăturile  între  papali- 
tate şi  familia  carolingiană.  Pascal  caută  un  spri- 
jin la  regalitate  şi  la  „Biserica  galicană"  în  1107; 
Gelasiu  se  refugiază  aici  la  1119;  aici  e  ales 
Calixt,  fost  arhiepiscop  de  Vienne  şi  rudă  al  re- 
ginei;  aici  apare,  la  1130,  Papa  Inocenţiu.  Papa 


1)  ,,Dominus  Papa,  mânu  erigens  eos,  tanquam  deyotissimos  aposto- 
eorum  filios"  ;  ibid.,  p.  1268. 

izgonit  vine  pe  teritoriul  frances  ;  e  primit  cu 
cu  deosebită  simpatie  de  rege,  de  fiul  său,  cînd 
acesta  este  unit  în  stăpînire ;  ei  se  presintă  înnaintea 
Papei,  i  se  închină  la  picioare,  primesc  binecu- 
vîntarea  apostolilor,  îl  întovărăşesc  pe  drum.  Un 
sinod  special  se  ţine  pentru  a-i  făgădui  ajutor  ; 
toate  mijloacele  de  care  dispune  regalitatea  fran- 
cesă  sînt  întrebuinţate  în  acest  scop.  Şi,  cînd 
Papa  izbuteşte  să  lege  relaţii  politice  cu  împă- 
ratul german,  simplu  „rex  alamanicus"  sau  „im- 
perator  teotonicus"  pentru  Francesi,  cu  regele 
Angliei,  visitele  făcute  pe  teritoriul  frances 
aduc  oarecare  spor  şi  în  ce  priveşte  prestigiul 
regalităţii  francese  fată  de  aceşti  vecini. 

Şi  astfel  de  visite  nu  erau,  fără  îndoială, 
fără  urme  în  ceia  ce  priveşte  însăşi  concepţia  pe 
oare  regele  Franciei  putea  să  o  aibă  despre 
drepturile  lui  şi  despre  autoritatea  lui.  Cînd 
Papa  venia  la  dînsul,  cînd  nu-i  cerea  numai  a- 
dâpost,  dar  şi  sprijin,  şi  simţia  teritoriul  fran- 
ces supt  picioarele  sale,  el,  învinsul,  izgonitul,  cel 
lipsit  de  sprijin,  prindea  puteri  noi  pentru  luptă. 
Aceasta  însemna  că  în  sufletul  său  recunoscător, 
care  îşi  amintia  şi  de  tradiţia  carolingiană,  tre- 
buia să  se  formeze  ideia  că,  dacă  s'ar  împărţi 
Imperiul  unitar  al  lui  Carol-cel-Mare,  s'ar  putea 
ca  legitimitatea^  ca  binecuvîntarea  Sfintului 
Petru,  ca  garanţia  de  viitor  să  nu  se  găsească 
în  partea  răsăriteană,  germană,  duşmană  Bise- 
ricii, ci  în  aceastălaltă  parte,  apuseană,  fran- 
cesă,  care  continua  să  acorde  sprijinul  său  pu- 
ternic şi  loaial  papalităţii. 


2)  Ibid.,  pp.  1265  şi  urm.  1330  şi  urm. 

Papa  şi-a  atribuit  totdeauna  dreptul  de  a 
<crea  împăraţi ;  el  putea  deci  să-şi  aibă  încă  şi 
alt  atribut,  acela  de  a  fixa  unde  este  sălaşul 
cel  adevărat  al  acelei  puteri  unitare  care  fusese 
odată  în  miinile  lui  Carol-cel-Mare,  care  se 
fărîmase  în  ale  urmaşilor  săi  şi  pe  care  Ger- 
manii pretindeau  să  o  strîngă  acum  întreagă 
pentru  teritoriul  lor  de  dincolo  de  Rin. 

Şi,  de  oare  ce  nu  se  putea  prevedea  sfîrşitul 
luptei  dintre  Papă  şi  împărat,  cel  d'intîiu  trebuia 
să  dorească  totdeauna  a  avea  un  rege  frances 
puternic,  stăpîn  pe  tet  teritoriul  său,  dispunînd 
-de  toate  forţele  regatului  său,  ca  aliat  peima- 
nent  în  lupta  pe  care  o  ducea  împotriva  pre- 
tenţiilor imperiale. 

Prin  urmare  iată  că  şi  Biserica  galicană,  si 
papalitatea  romană,  ca  şi  instinctul  popular  în 
legătură  cu  tradiţia  lui  Carol-cel-Mare,  aveau 
interes  ca  regalitatea  aceasta  să  fie.  Dar  mai 
era  ceva  care  trebuia  să  crească  puterea  rege- 
lui frances.  Şi  iată  anume  ce  :  In  luptele  pe 
-care  regii  Franciei  le  duc  împotriva  castelelor, 
lupte  adesea  ori  nenorocite,  ei  întrebuinţează 
puteri  din  cale  afară  de  restrînse.  Nu  se  gîn- 
deste  niciodată  marele  feudatar  să-si  trimeată 
ostaşii  ori  să  se  presinte  el  însuşi  cu  tot  presti- 
giul situaţiei  sale  pentru  a  servi  pe  Ludovic  al 
Vll-lea  în  lupta  purtată  pentru  deschiderea  dru- 
murilor sale,  pentru  răsbunarea  urilor  sale  şi  ser- 
virea intereselor  sale  de  familie.  Cu  totul  altfel 
^este  insă  atunci  cînd  regele  Franciei  e  atacat  m 
însăşi  autoritatea  sa,  în  prestigiul  său,  în  situaţia 

sa  internaţională  de  unul  din  acei  duşmani  de 
peste  hotare  pe  cari  tradiţia  lui  Carol-cel-Mare 
îi  arată  ca  străini.  Nu  se  poate  spune  în  de  ajuns 
ce  enorm  folos  a  adus  regalităţii  francese  re<rali- 
tatea  englesă  prin  interesele   ei   în  Normandia, 
prin  tendinţa  ei  de  a  lărgi  cît  mai  mult  aceste 
interese,  prin  dorinţa,  ei  evidentă  de  a  se  substitui 
ea  în  anume  domenii  recelui  I^ranciei.  0  srelosie 
feudală  s'a  ridicat  pretutindeni  împotriva  feu- 
dalului celui  mai  puternic  decît  toţi,  care  încerca 
să  smulgă  regelui  drepturile  lui  si  să-1  împiedece 
de  a  îndeplini  misiunea  lui.  Căci  regele  nu  dis- 
pune numai  de  cîteva  sute  de  oameni,  de  „pala- 
tinii^ săi,  de  credincioşii  săi,  nu  dispune  numai 
de  forţele  mănăstirilor,  de  forţele  cetăţenilor  şi 
orăşenilor  de  pe  pămînturile  sale,  ci  el  dispune 
într'adevăr  de  generalitatea  forţelor  politice  şi 
militare  ale  regatului  său.  Toţi  feudalii  aleargă, 
supt  steagurile  regale  pentru  ca  să  împiedece  o 
stăpînire  eventuală  a  Normanzilor  asupra  lor,  cu 
atît  mai  mult,  cu  cît  feudatarii  îşi  dădeau  sapa  a 
că  altfel  era  stăpînirea  regelui,  dispuind  numai 
de  forţele  lor,  forţe  care  se  puteau  acorda  şi  se 
puteau  retrage  sau  refusa,  şi  altfel  ar  fi  fost  stăpî- 
nirea regelui  Angliei,  care,  considerat  ca  străin, 
ar  fi  făcut  să  apese  mijloace  mai  puternice  de 
dominaţie  asupra  supuşilor  săi.  Regele  acesta,  cu 
bani,  cu  armată  permanentă,  cu  un  baronat  abso- 
lut supus  ordinelor  sale,  ar  fi  fost  în  stare  să 
stabilească  pe  teritoriul  frances  cucerit  o  situa- 
ţie asemenea  situaţiei  din  Anglia  lui. 

Aceasta  se  simţia  instinctiv  de  feudatarii  francesi. 
Niciodată  apelul  pentru  lupta  împotriva  Angliei  n  a 

rămas  zadarnic.  Şi,  chiar  fără  de  acest  apel,  ei 
•de  la  sine  s'au  grupat  supt  steagul  Sf.  Dionisie, 
care  era  steagul  regilor  Franciei,  în  legătură  cu 
mănăstirea-  unde  se  îngropaseră  cei  mai  însem- 
naţi dintre  dînşii  si  cu  care,  cu  „martirii"  de 
acolo,  cu  moaştele  sfmtului  de  acolo,  regalitatea 
avea,  cum  am  mai  spus-o,  cele  mai  strînse  legă- 
turi religioase.  Iată,  într'una  din  aceste  campanii, 
regele  este  ajutat  de  Robert  de  Flandra,  de  Teo- 
bald  de  Nevers,  de  ducele  Burgundiei ;  tn.tr' altă 
expediţie,  Foulques  de  Anjou  aleargă  în  ajuto- 
rul regelui.  Nu  mai  vorbim  de  marele  feud.atar 
ele  Vermandois,  rudă  a  regelui. 

Arhiepiscopii  si  episcopii,  toată  Biserica  gali- 
cană  se  grăbesc  a-i  da  sprijinul.  Şi,  la  urma  ur- 
mei, regele  poate  să  conteze  si  pe  contingentele 
populare,  fiindcă  în  masa  populară  se  simţia  greu 
apăsarea  micului  senior,  care  lua  pentru  avariţia 
lui,  niciodată  săturată,  pentru  poftele  lui  de  ani- 
mal de  pradă  in  ordinea  politică,  pentru  mica  lui 
Curte, —  pe  lîngă  părăsitul  cel  mare  din  castel, 
■fiind  şi  părăsiţii  mai  mici  cari  cereau  să  fie  sătu- 
raţi si  ei.  Ţeranii  erau  mulţumiţi  cu  stăpînirea 
Bisericii,  care  cerea  numai  dijma,  erau  mulţămiţi 
cu  ocrotirea  regelui,  care  respecta  drepturile  Bi- 
sericii si  nu  cerea  nimic  pe  lîngă  aceste  drepturi, 
pe  cînd  feudalitatea  aceasta  de  castele,  această 
anarhică  feudalitate,  supărătoare  pentru  rege  şi 
pentru  feudalitatea  mare,  era,  în  acelaşi  timp, 
zdrobitoare  pentru  interesele  economice  ale  ţera- 
nimii.  Ea  lua  tallia,  la  taille,  în  grîne,  dijma, 
•daruri  de  tot  felul  1). 


1)  Suger,  1.  t\,  p.  1214  şi  urm. 

Dacă  regii  Angliei  n'ar  fi  atacat  Franţa,  poate 
că  regii  francesi  ar  fi  mucezit  în  colţul  lor  din> 
Ile-de-France  si  nu  s'ar  fi  ridicat  niciodată  la 
însemnătatea  pe  care  o  cunoaştem  mai  tîrziu. 
Această  duşmănie  li-a  dat  puteri  pe  care  ei  inşii 
nu  le  nădăjduiau,  şi>  fiindcă  atacurile  englese  erau 
foarte  dese,  s'a  ajuns  a  se  preface  un  exerciţiu 
de  autoritate,  de  natură  mai  mult  ideală,  într'Un* 
fenomen  permanent,  de  ordine  politică  reală! 

De  alminteri,  fenomenul  acesta  îl  putem  ve- 
dea şi  într'altă  ocasie.  lntr'un  moment  din 
anul  1124,  după  o  bună  primire  a  Papei,  după 
un  sinod  la  Reims,  în  care  împăratul  german  a 
fost  anatemisat,  regele  de  dincolo  de  Rin,  care- 
purta  coroana  împărătească,  hotărăşte  să  pedep- 
sească locul  unde  s'a  ţinut  conciliul.  Se  ieau 
atunci  măsuri  de  apărare  a  teritoriului  frances. 

Consiliu  la  St.  Denis  cu  „Palatinii'',  aduce- 
rea moaştelor  pe  altar  pentru  a  se  lua  astfel 
îndatorirea,  „în  cas  cînd  altă  ţară  ar  îndrăzni 
să  năvălească  în  ţara  Francilor  Se  alcătuieşte 
o  imensă  expediţie  de  apărare  a  Franciei  întregi 
(tota  FranciaJ,  înnaintea  căreia  regele  de  din- 
colo de  Pin  n'a  îndrăznit  să-şi  înceapă  atacul. 
Fenomen  foarte  interesant  2).  Şi  atunci  se  pro- 
clamă „stăpîna  pămîntului  Franţa". 

Deci  şi  aici  conştiinţa  unei  naţiuni  nu  se 
produce  supt  efectul  amabilităţilor  dulcege  ale  ve- 
cinilor, ci  supt  loviturile  acelea  crude  care  se  în- 
dreaptă împotriva  principiului  însuşi  de  viaţă  al 


1)  Si  regnum  aliud  regnum  Francorum  invadere  audeat. 

2)  Ibid.,  pp.  1318—9. 

acelei  naţiuni.  Cea  mai  mare  binefacere  pe  care  o 
poate  primi  un  popor  este  zguduirea  de  energia 
cuceritoare  a  altui  popor ;  aceasta  creiază  viaţa, 
care  pe  urmă  se  întreţine  singură  din  izvorul 
care  a  fost  pentru  intîia  oară  trezit  atunci ;  toia- 
gul lui  Moise  din  Biblie,  care  face  ca  din  stinca 
stearpă  să  iasă  izvorul  de  viaţă  este  ura  francă, 
pornită  pe  distrugere;  a  unui  popor  duşman. 

Atunci  apar  contingentele  tuturor  provinciilor, 
tuturor  episcopatelor  şi  arhiepiscopatelor,  a  ora- 
şelor tuturor  regiunilor  Franciei  :  Flandra, 
Aquitania,  Bretania,.  Anjou,  şi  se  poate  zice  că, 
niciodată,  în  tot  decursul  veacului  al  XII-lea,  nu 
s'a  uitat  momentul  acesta  mare  care  fusese. 
Steagul  Sf.  Denis  nu  era  numai  al  regelui,, 
dar  al  întregului  regat,  ca  element  de  present 
şi  ca  aspiraţie  de  viitor. 

Cu  mult  mai .  puţină  influenţă  a  avut  cru- 
ciata. Ludovic  al  VH-lea  s'a  simţit  dator  să  con- 
ducă în  persoană  o  cruciată.  întreprinsă  cu  voia 
,, arhiepiscopilor  şi  episcopilor  şi  cu  sfatul  frun- 
taşilor ţerii,  precum  şi  cu  învoirea  Papei"  l)>  ea 
a  fost  foarte  nenorocită.  Primit  mai  bine  sau 
mai  rău  la  Constantinopol,  el  a  condus  foarte 
rău  armata  lui  în  Asia ;  a  întrebuinţat  această 
expediţie  mai  mult  ca  prilej  de  petrecere,  din 
care  a  ieşit  pe  urmă  divorţul  lui  de  soţia  lui, 
de  Alienor,  şi  consecinţele  rele  supt  raportul  po- 
litic ale  acestui  divorţ.  A  zăbovit  foarte  mult  în 


*)  Archiepiscoporum  et  episcoporum  de  regni  optimatum  consilio,Miec 
sine  domini  Fapae  assensu  ;  l.  c.,  p.  1358. 

Italia-de-Sud,  a  trecut  prin  Roma,  unde  stă  o  zi. 
In  tot  acest  timp  regatul  a  fost  administrat  de 
Suger.  Se  poate  zice  că  importanţa  acestei  expe- 
diţii din  punctul  de  vedere  al  regalităţii  e  nul ; 
regalitatea  pierde  mai  curind  prin  această  cru- 
ciată nenorocită,  la  care,  cum  am  spus  de  la  în- 
ceput, se  raliază  numai  o  parte  foarte  mică  din 
feudali.  Şi  e  foarte  interesant  de  constatat  acest 
fapt:  feudalitatea  francesă  se  uneşte  cu  regele 
atunci  clnd  e  vorba  de  luptă,  de  nevoile  tim- 
pului împotriva  Angliei  sau  împotriva  Imperiu- 
lui;- aceiaşi  feudalitate  nu  se  strînge  de  loc  în 
jurul  regelui,  nu-1  duce  la  biruinţă,  nu-i  ridică 
prestigiul,  cînd  e  vorba  de  o  modă  devenită  acum 
zadarnică,  amestecată  cu  atîtea  petreceri  com- 
promiţătoare :  a  expediţiilor  la  ierusalim.  Dar 
regenţa  îndelungată  a  lui  Suger,  care  avea  ca 
tovarăş  un  castelan  credincios  regelui  si  un  alt 
cleric,  regenţa  aceasta,  care  se  păstră  mai  mulţi 
ani  de  zile  şi  menţinu  liniştea  în  regatul  fran- 
ces,  este  primită  aşa  de  bine,  încît  se  vede 
cîte  un  feudatar  de  importanţa  contelui  de  Anjou 
care  declară  lui  Suger  că  el  este  dispus  să  ser- 
vească pe  rege  în  orice,  stînd  la  îndemîna  lui  la 
cel  mai  mic  semn  pe  care-1  va  face  1).  Prin  ur- 
mare regenţa  aceasta  de  linişte,  de  ascultare,  de 
biruinţă  asupra  micilor  tîlhari  2)  din  castele,  cari, 
măcar  în  momentul  cînd  au  văzut  un  abate  ca 


!)  Si  n  cesse  fuerit,  vocetis  me  ad  servitium  regis,  et  certissime 
habebitis  me  paratum  ad  omnia  quae  volueritis  ad  servitium  regis  ; 
pp.  1365-6. 

2)  Coeperunt  latrunculi  per  regnum  passim  er^umpere;  zbid-, 
p.  1201.  / 

recent  în  fruntea  terii,  se  încumetau  a  face  să 
revie  trecutul,  aceasta  înseamnă  un  nou  si  puternic 
serviciu  pe  care  Biserica  îl  aduce  unităţii  francese 
supt  rege.  Se  poate  zice  că,  dacă  Ludovic  al 
Vll-Iea  a  lovit  în  autoritatea  sa,  în  prestigiul 
său  prin  nenorocita  expediţie  din  Locurile  Sfinte, 
lipsa  lui  din  regat  a  adus  un  mai  mare  serviciu  în 
acei  ciţiva  ani  de  zile,  decît  ar  fi  adus  pre- 
senţa  lui. 

Căci  în  acest  timp  Biserica  a  putut  să  joace 
pentru  întîia  oară  un  rol  pe  care  pînă  atunci 
nu  avuse  prilej  să-1  joace:  rolul  de  a  înlocui 
regalitatea,  creîndu-i,  prin  acţiunea  sa,  inspirată 
de  vechi,  puternice  şi  sacre  principii,  o  situaţie 
la  care  ea  însăşi  nu  s'ar  fi  putut  ridica  niciodată. 


IX. 


Contopirea  feudelor  în  Coroană. 


Urmează  una  din  epocele  de  crisă  din  -  viaţa 
Franciei,  epocă  de  crisă  a  carii  înfăţişare  potrivit 
cu  adevărul  lucrurilor  trebuie  să  se  deosebească 
fără  îndoială  de  înfăţişarea  obişnuită,  de  şablon. 

Este  vorba  de  marea  schimbare  care  s'a  pe- 
trecut în  viaţa  Franciei  între  epoca  lui  Lu- 
dovic al  Vl-lea  şi  a  lui  Ludovic  al  VII-lea. 
de  care  a  fost  vorba  pănă  acum,  şi  între  jumă- 
tatea veacului  următor,  al  XlII-lea,  cînd  în 
fruntea  Franciei,  represintînd-o  într'o  formă 
morală  superioară  şi  comparativ  mai  înnălţată. 
mai  purificată  şi  mai  sfinţită,  se  găseşte  Lu- 
dovic-cel-Sfint.  Deci  e  vorba  de  lucruri  care  se 
petrec  între  Domnia  lui  Ludovic  al  Vl-lea  si 
Ludovic  al  VII-lea,  de  o  parte,  Domnii  cuno- 
scute prin  rosturile  lor  în  desvoltarea  Statului 
frances  şi  naţiunii  francese,  şi  între  această  stă- 
pînire  a  lui  Ludovic  al  IX-lea.  Avem  o  epocă  de 


Contopirea  feudelor  în  Coroană  139 


transiţie  din  care  regalitatea  francesă  iese  tran- 
sformată. 

Filip-August  (+  14  Iulie  1223)  e  regele  supt 
care  s'a  făcut  prefacerea,  şi  acest  om,  care 
nu  apare  simpatic  din  amănuntele  vieţii  sale 
private  *),  ar  fi  făcut  el,  ca  un  „Augustus" 
adevărat,  ca  un  nou  Carol-cel-Mare  deci,  ca 
această  schimbare  să  se  petreacă  ?  Istoricii  cari 
presintă  lucrurile  în  acest  chip  nu  uită  să  re- 
cunoască şi  o  dramă  :  Filip-August  are  în  faţa 
lui  un  duşman  ireconciliabil. 

Intr'o  astfel  de  concepţie,  cu  totul  greşită,  acest 
duşman  represintă  altă  ideie  naţională  faţă  de 
ideia  naţională  pe  care  o  represintă  Filip-August 
şi  părintele  său,  Ludovic  al  VH-lea.  Intre  o 
ideie  naţională  şi  cealaltă,  înfăţişate  prin  oameni, 
cari,  şi  unii  şi  alţii,  îşi  dau  sama  perfect  că  au 
de  apărat  tendinţe  naţionale  ireconciliabile,  s7ar 
fi  dat  lupta  cea  mare  ;  nicio  clipă  din  viaţa 
unuia  sau  celuilalt  n'ar  fi  trecut  fără  a  ţinea 
continuu  supt  ochi,  fără  a  pîndi  şi  a  lovi  pe  ad- 
versar. 

Adversarul  ireconciliabil,  cu  caracter  naţional 
duşman,  al  lui  Filip  August  ar  fi  regele  x\ngliei, 
Henric  al  II-lea.  Şi,  atunci,  cum  a  fost  multă 
vreme  o  tradiţie  de  duşmănie  între  cele  două 
ţeri  despărţite  prin  Canalul  la  Manche,  era  şi 
puţină  operă  patriotică  să  se  înfăţişeze  adver- 
sarul engles  necontenit  în  faţa  apărătorului  drep- 
turilor şi  pregătitorului  viitorului  poporului 
frances.  O  tabără,  un  steag,  un  conducător,  de 


1.  V.  Luchaire,  Philippe  Auguste,  Paris,  fără  an. 

o  parte,  altă  tabără,  alt  steag  şi  alt  conducător, 
de  altă  parte,  un  mare  proces  care  s'ar  fi  purtat 
intre  două  idei  naţionale,  intre  două  programe 
naţionale,  de  unde  ar  fi  resultat  viitorul  unei 
naţiuni  si  viitorul  celeilalte  naţiuni. 

Henric  II-lea  a  fost  fără  îndoială  un  om  foarte 
întreprinzător  şi  foarte  norocos ;  împrejurările 
de  multe  ori  l-au  adus  să  facă  lucruri  care  nu 
i-ar  fi  stat  in  minte  să  le  îndeplinească.  De  oare 
ce,  prin  urmare,  el  a  fost  un  om  cu  mînile  cam 
lungi  şi  deprinse  a  le  mişca  iute,  cu  ghiarele 
ascuţite,  care  prindeau  în  ele  pămînt  si-1  lăsau 
cu  greutate,  de  oare  ce,  apoi,  pe  vremea  aceia 
ideia  imperială  în  însuşi  teritoriul  ei  clasic,,  Ger- 
mania, începea  să  se  întunece  şi  lumea  era  de- 
prinsă să  trăiască  totuşi  supt  umbra  unor  oa- 
meni cari  să  represinte  ideia  imperială,  Henric 
II-lea  ar  fi  în  plus  şi  represintantul  unei  ambiţi- 
uni imperiale.  Lui  i-ar  fi  trebuit  stăpînirea  lumii  ; 
ar  fi  vrut  ca  din  Anglia  lui  insulară  să  Întindă 
o  mină  provocătoare  de  războiu  şi  impunătoare 
de  pace  asupra  Europei  întregi.  Şi  iată  astfel 
că,  pe  lîngă  importanţa  politică* extraordinară  a 
lui.  Henric  II-lea,  pe  lingă  caracterul  lui  naţional 
engles  şi  ura  lui  împotriva  a  tot  ceia  ce  e  fran- 
ces, ar  apărea  încă  un  element  pe  care  felul  de 
a  înfăţişa  obişnuit  aceste  lucruri  ni-1  vrăjeşte 
înaintea  ochilor  pentru  a  ni  arăta  pofta  de  stă- 
pinire  universală  a  regelui  engles. 

Izvoarele  nu  ni  arată  insă  nimic  în  acel  sens. 
Nu  vedem  în  ele  nici  pe  Frances ul  foarte  ambiţios. 
Filip- August,  eroul  lui  Guliei m  Bretonul.  Aşa 
de  inofensiv  apare  la  început  şi  aşa  de  natural 

se  desfăşoară  lucrurile  şi  fără  dînsul,  necerind 
intervenţia  lui  !  Lucruri  pe  care  nu  le  urmăria, 
le-a  cîştigat  el  în  împrejurări  de  o  ieftinătate  ex- 
traordinară si  pe  care,  a  doua  zi  după  ce  le-a 
căpătat,  le-a  risipit,  pentru  că  n'avea  intenţia  să 
le  iea  şi  nu  putea  să  le  ţie. 

Iar  pe  „Engles",  atît  în  Anglia,  cît  şi  în  Anjou, 
Mâine,  Aquitania,  în  provinciile  pe  care  le-a  stăpî- 
nit  dincolo  de  Canal,  prin  paginile  unui  Roger 
de  Hoveden  sau  unui  Ralph  de  Diceto  îl  de- 
scoperim tot  ca  pe  un  Frances.  Putem  spune  încă 
de  la  început  că  între  Henric  al  Il-lea,  represintînd 
interesele  Angliei  împotriva  Franci  ei,  şi  între- 
Filip- August,  care,  într'o  defensivă  dibace,  plină 
de  diplomaţie  biruitoare,  răspinge  necontenit 
atacurile  unui  înviersunat  rival,  noi  avem  a  face 
cu  doi  oameni  cari,  şi  unul  şi  altul  au  în  cea 
mai  mare  parte  sînge  frances,  vorbesc  franţu- 
zeşte, se  simt  mai  bine  pe  teritoriul  frances  şi,, 
avînd  mintea  orînduită  în  acelaşi  chip,  n'au  o 
înţelegere  politică  deosebită,  nu  urmăresc  ten- 
dinţe diametrale  opuse.  Ba  încă  ei  de  atîtea  ori 
au  trăit  bine,  si-au  întins  mina,  si-au  lăsat  în 
vremuri  grele. —  cind  era  vorba  să  meargă  la  cru- 
ciată,  de  pildă — ,  şi-au  lăsat,  zicem,  unul  pe  cellalt 
ca  păzitor  al  Statelor  şi  familiei  şi  bunurilor  sale. 
Au  fost  şi  duşmani  mari,  dar  oamenii  erau  pe 
atunci  foarte  capricioşi;  nu  erau  directive  poli- 
tice, ci  numai  fel  de  fel  de  capricii  politice,  de 
toane  politice :  ati  fost  duşmani  mari  într'un 
moment  pentru  ca  a  doua- zi  săr  fie  prieteni  ş 
mai  mari. 


Ca  să  se  vadă  cît  de  dreaptă  este  această  pă- 

.  rere,  să  o  urmărim  mai  de  aproape  în  atîtea  amă- 
nunte cîte  sînt  necesare  ca  să  ni  dăm  samă  de 
ce  s'a  petrecut  în  această  vreme,  de  motivele 
pentru  care  Henric  al  II-lea  a  strîns  în  mînile  sale 
.  atîtea  teritorii  francese  şi  acelea  pentru  care,  fiind 
învins,  Filip-August,  la  rîndul  său,  a  putut  să 
strîngă,  fără  să  păşească  la  îndeplinirea  unui  pro- 
gram, o  parte  aşa  de  însemnată  a  aceluiaşi  teri- 
toriu frances. 

Henric  era  fiul  aşa-numitei  Impărătese  Ma- 
tilda,  care  era  ea  însăşi  fiica  lui  Henric  I-iu,  re- 
gele Angliei.  După  Gulielm  Cuceritorul,  venise 
acolo,  în  Anglia,  Gulielm  al  II-lea,  un  fel  de 
monstru  ursuz,  totdeauna  doritor  de  vînători  săl- 
batece, care  a  dispărut  misterios  într'una  din 
pădurile  în  care  omora  fiarele.  Apoi  a  domnit 
Henric  I-iu,  dătător  de  stăpîniri  în  sens  feudal 
către  elementele  privilegiate  şi  fără  aceasta,  din 
Statul  său.  E  însurat  a  doua  oară  cu  Alix  de 
Louvain,  căreia  i  se  dedică,  de  Filip  de  Thaon. 
o  lucrare  de  astronomie  şi  un  „Bestiaire",  derivat 
din  lucrările  analoge  ale  Orientului,  pe  un  timp 
cînd  franţa  regala  nu  poate  înfăţişa  decît  un 
„Lapidariu"  şi  lucrările  unui  „Homer"  de  speţa 
feudalului  Guichard  de  Beaujeu  *). 

Rege  de  luptă,  trecător,  fără  importanţă, 
Ştefan  de  Blois  se  strecoară  ca  o  umbră. 
Departe  de  a  se  forma  o  conştiinţă  englesă, 
sprijinită  pe  o  cultură  englesă,  pe  vremea 
acestui  simpatic  aventurier,  un  magister  Tliomas 


1)  Suchier  şi  Birch-Hirschfeld,  o.  c,  pp.  105  si  urm.,  1 15  si  urm. 

preface  în  limba  francesă  legende  anglo-saxone, 
mai  mult  sau  mai  puţine  originale  şi  ele,  iar 
povestea  regilor  Angliei  dela  Bretoni  încoace  o 
dă  in  versuri  frumoase  Geoffroy  Gaimar  *). 

Moştenirea  Angliei  a  căpătat-o  în  puterea 
drepturilor  mamei  sale,  împărăteasa  Matilda, 
Henric,  al  II-lea. 

Dar  împărăteasa  se  numia  aşa  fiindcă  fusese 
măritată  cu  un  împărat  german,  care  o  făcuse 
să  fie  încoronată  de  trei  ori  la  Roma,  şi,  dacă 
-există  imperialism  în  fiinţa  lui  Henric  al  II-lea, 
apoi  acest  imperialism  vine  numai  din  causa 
mediului  particular  pe  care  i  1-a  creat  trecutul 
mamei  sale,  care  totdeauna  a  considerat  toate 
lucrurile  supt  raportul  drepturilor  împărăteşti 
din  situaţia  ei  de  odinioară.  Şi  nu  idei  politice 
-englese  i^au  putut  da  această  normă. 

încolo,  în  ce  priveşte  pe  tatăl  lui  Henric  ace- 
sta era  un  nobil  frances  din  Anjou  şi  Mâine, 
"Geoffroy,  care  toată  viaţa  lui  a  trăit  într'un 
mediu  politic  ce  n'avea  nimic  engles,  fiind  în 
conflict  chiar  cu  regele  Ştefan  pentru  Normandia. 
Dacă  a  avut  ambiţia  sa,  a  satisfăcut-o  cu  totul 
In  alte  locuri  decît  în  Anglia. 

Am  văzut  că  unul  din  familia  sa  tatăl  său 
insuşi,  Foulques  cel  Tînăr,  fusese  rege  al  Ierusa- 
limului. Prin  urmare,  dacă  şi  ambiţiunea  tatălui 
lui  Henric  al  II-lea  ar  fi  căutat  un  cîmp,  cîmpul 
pe  care-1  arată  trecutul  familiei  sale  era  cîmpul 
cruciatelor,  al  cuceririi  Locurilor  Sfinte,  coroana 
binecuvîntată  a  regatului  de  Ierusalim, 

1)  Ibid.,  p.  113  şi  urm. 

De  tînăr,  Iienric  însuşi  a  trăit  în  Normandia, 
Deşi  personal  unită  cu  regatul  engles,  Norman- 
dia  se  simţia  stăpîna,  Anglia  avîncj  mai  degrabă 
conştiinţa  de  ţară  supusă,  ţară  cucerită,  fără  drep- 
turi, despreţuită  şi  părăsită,  fiindcă  regii  aceştia, 
de  origine  francesă,  erau  cei  mai  teribili  absen- 
teişti.  Nu  li  era  de  loc  plăcută  şederea  în  clima 
Angliei  şi  în  asprul  mediu  social  şi  politic  engles. 

Prin  urmare  Normandia  nu  e  Anglia :  nici  o 
influenţă  englesă  nu  se  exercită  asupra  provinciei. 
Rare  ori  se  întimplă  ca  un  cleric  din  Bretania 
Mare  să  capete  o  situaţiune  oarecare  în  Biserică 
sau  Stat  pe  teritoriul  frances  al  Regelui,  pe  cînd 
Anglia  toată  e  plină  de  baronii  pe  cari  Gulielm 
Cuceritorul  i-a  adus  cu  sine.  Marea  proprietate, 
marea  influenţă,  marea  putere  politică,  marile 
roluri  la  curte  aparţin  Francesilor.  Nimeni  în 
Normandia  nu  ştie  un  singur  cuvînt  engles.  în 
afară  numai  de  oamenii  cari,  făcînd  parte  din 
Curtea  ce  merge  împreună  cu  regele.  sSnt  da- 
tori, fiind  siliţi  prin  felul  lor  de  viaţă  să  cu- 
noască o  limbă  ca  şi  cealaltă:  dar  încolo  deose- 
bitele straturi  ale  populaţiei  rămîn  cu  totul 
străine  de  tot  ce  este  engles.  In  Anglia  cucerită 
se  vorbeşte  sus,  în  societatea  superioară,  si  se  în- 
trebuinţează în  toate  formele  vieţii  de  Stat.  exclu- 
siv limba  francesă,   pînă  în  veacul  al  XlV-lea. 

Deci  nu  Anglia,  răzimîndu-se  pe  Normandia. 
umblă  să  cucerească  Franţa  —  aceasta  o  putem 
spune  încă  de  acum — ,  ci  Franţa,  prin  Normandia. 
a  influenţat  Anglia,  şi  încă  de  la  regele  Eduard 
Confesorul,  care  avea  mamă  francesă,  Normanda 

Ema,  şi  introdusese  datine  de  cultură  francesă 
care  a  cucerit  Anglia,  nu  numai  la  1066,  ci  o 
ţinea  şi  în  momentul  acesta,  supt  toate  rapor- 
turile, cucerită. 

Prin  urmare,  trăind  în  Normandia,  Henric 
rămînea  Frances,  întocmai  cum  fusese  tatăl 
său,  bunicul  său,  întreaga  serie  de  conţi  de  An- 
jou  din  cari  se  cobora.  Tatăl  său  e  îngropat  în 
biserica  de  la  Mans  a  Sfîntului  Iulian.  împără- 
teasa Matilda,  „Englesa",  văduva  de  Cesar  ger- 
man, dar  ocrotitoarea  cîntecului  frances,  se  odih- 
neşte la  Rouen,  în  mînăstirea  Bec.  Urmaşul  fi- 
resc al  regelui  Ştefan,  Gulielm  de  Boulpgne, 
cum  arată  şi  numele  feudei  sale,  trăia  pe  teri- 
toriul frances.  Astfel  regele  şi  toate  rudele 
sa)e  aveau  şi  punctul  de  plecare  în  Franţa,  şi 
petreceau  cea  mai  mare  parte  din  viaţă  pe  teri- 
toriul frances;  cînd  muriau,  ei  căutau  să  fie  în- 
mormîntaţi  în  pămîntul  acesta  al  Franciei.  Un 
fiu  al  lui  Henric  al  II-lea,  mort  înaintea  tatălui 
său,  Geoffroy,  e  înmormîntat,  nu  numai  pe  pă- 
mîntul frances,  dar  în  Capitala  regelui  Franciei, 
la  Paris,  în  Notre-Dame,  unde  fu  cel  d'intăiu 
prinţ,  care-şi  găsi  odihna2).  Se  va  zice:  fu- 
sese aliat  într'un  moment  al  regelui  Franciei 
împotriva  tatălui  său.  Alianţa  se  face  astăzi  şi 
se  desface  mîne,  si  nu  era  nici  o  legătură  sufle- 
tească  aşa  de  importantă  cu  ea  să  fi  determinat 
acest  loc  de  îngropare.  Cum  se  vede,  de  la 
vechiul  Geoffroy  pînă  la  copiii  regelui  Henric, 
toţi  în  ţărînă  francesă  sînt  îngropaţi. 

1)  V.  şi  Birch-Hirschfeld,  o.  C,  p.  106. 

2)  Fiul  lui,  Arthur,  se  naşte  la  Nantes. 

Cînd  Ricard  Inimă-de-leu,  alt  fiu  al  lui  Hen- 
ric  al  II-lea,  care  căpătase,  într'o  împărţire  asu- 
pra căreia  o  să  ne  oprim  îndată,  din  provin- 
ciile părintelui  său  Poitou,  se  gîndeşte  să  plece 
la  cruciată,  el  iea  steagul,  nu  din  mîna  unui 
prelat  engles,  ci  dîn  mîna  arhiepiscopului  Barto- 
lomeiu  dela  Tours.  Gînd  regele  Henric  are  de 
îndeplinit  ceremonii  mari,  strălucitoare,  cînd, 
de  exemplu,  el,  care  ţinea  necontenit  în  de- 
pendenţa sa  politică  pe  regele  Scoţiei,  Malcolm, 
vrea  să-1  creeze  cavaler,  îl  aduce  pe  pămînt 
frances,  care  acesta  este  pămîntul  de  căpe- 
tenie pentru  dînsul,  şi  aice  îi  dă  acolada.  Cînd 
fiul  său,  tînărul  rege  Henric,  asociat  la  tron 
de  la  o  bucată  de  vreme,  moare,  două  oraşe 
se  luptă  pentru  onoarea  de  a  cuprinde  în 
biserica  lor  rămăşiţele  acestui  simpatic  prinţ : 
Rouen,  al  Normandiei,  Mans,  al  dinastiei  de 
Anjou.  Cînd  alt  fiu  al  lui  Henric  al  II-lea,  Geof- 
froy,  care,  cum  vom  vedea-,  luase  în  căsătorie 
pe  moştenitoarea  Bretaniei,  pe  fata  ducelui  Conan, 
şi  stăpînia  ţermul  trances,  se  hotărăşte  a  lupta 
pentru  cruce,  cronica  englesă  spune  că  a  luat 
steagul  de  cruciat  în  calitate  „de  cel  d'întîiu 
dintre  nobilii  regatului  Franciei".  Pînă  şi  situaţia 
politică  a  lui,  care  era  conte  de  Poitou,  nu  prin 
darul  regelui  Franciei,  ci  prin  moştenirea  bu- 
nicului său,  îl  aşezase  pe  principele  engles  în  rîn- 
durile  înnaltei  feudalităţi  francese,  nu  în  rîndu- 
rile  personalităţilor  politice  din  Anglia. 

Toate  întîlnirile  care  se  fac  între  Ludovic  al 
VH-lea  şi  Filip  August,  de  o  parte,  şi  Henric  al 

II-lea,  de  altă  parte,  pentru  a  pune  la  cale  ne- 
înţelegerile dintre  dînşii  —  şi  de  multe  ori  ţara-i 
sileşte  :  Anglia,  fiindcă  nu  vrea  să  plătească  ; 
Franţa,  fiindcă  nu  vrea  să  lupte  —  au  loc 
pe  teritoriul  frances.  De  cîte  ori  n'a  fost  Hen- 
ric  al  II-lea  in  Franţa,  unde  a  şi  murit,  la 
Chinon !  Se  va  zice :  fiindcă  avea  posesiuni 
acolo.  Nu  numai  fiindcă  avea  aceste  posesiuni,  ci  şi 
fiindcă  aceasta  era  ţara  de  căpetenie  pentru  dînsul, 
era  basa  fiinţei  sale  naţionale,  deşi  el  e  şi  rege  al 
Angliei.  0  singură  dată  a  mers  Filip  August  în 
Anglia,  întovărăşind  pe  contele  de  Flandra,  ca 
să  se  închine  —  într'un  moment  de  crisă  din 
viaţa  lui  —  la  mormîntul  lui  Thomas  Becket, 
arhiepiscopul  de  Canterbury,  favoritul  lui  Hen- 
ric  al  II-lea,  intrat  în  duşmănie  cu  dînsul  pînă 
ce  —  cum  se  ştie  —  într'un  moment  de  supă- 
rare, exclamind:  ,,cine  mă  scapă Me  dînsul",  a 
aflat  cine  să-1  asculte.  Astfel  prin  toată  fiinţa 
sa  Henric  se  simte,  maşinal,  mai  mult  legat  de 
pămintul  frances  decît  de  pămîntul  Angliei,  care-i 
trebuie,  care  i  e  util,  care-i  dă  bani,  care-i  procură 
coroana  regală,  care  poate  fi,  în  anume  momente, 
sprijinul  său  material  de  căpetenie,  dar  de  care 
nu  se  ţine  inima  lui. 

Şi  să  nu  uităm  legăturile  lui  Henric  cu  lite- 
ratura francesă.  Aceste  legături  nu  vin  din  căsă- 
toria lui  cu  Alienor,  care  aducea  altă  cultură,  a 
Provenţei,  ci  el  însuşi  o  avea  de  acasă,  fiind  crescut 
în  ea.  în  timpul  stăplnirii  lui  îndelungate  (1154- 
1189),  pe  cînd  în  Franţa  se  alcătuiesc  cîteva  pre- 
lucrări de  materiale  poetice  antice  (Eneida,  Te- 
baida,  Ovidiu  al  lui  Chretien  de  Troyes,  apoi  ro- 

manul  Troii)  sau  bizantine  (romanul  lui  Eraclie, 
de  Gautier  de  Arras)  ori  cîteva  opere  de  aven- 
tură (,,Guillaurae  de  Palerne",  ,,1'Escoufle", 
,,Tristan"  în  prosă  a  lui  Wâlter  Map),  începîn- 
du-se  si  ciclul  cîntării  ,,Graalului"  fquesie  del 
graal),  a  împărtăşaniei  mistice,  în  Anglia  scrie 
Wace,  a  c&rui  operă  despre  trecutul  breton, 
„Brut",  şi  mai  ales  despre  aşezarea  şi  stăpînirea 
normandă  în  Franţa,  ,, Roman  de  Rou",  cu  30.000 
de  verşuri,  sînt  vestite;  un  mare  „Roman  al 
Troii"  e  redactat  aici  de  Benedict  de  Saint-More, 
care  scrie  şi  el  povestea  dinastică  normandă  ; 
lupta  regelui  său  cu  Scoţia  e  proslăvită  de  Gor- 
dan  Fantosme.  Mărie  de  France  scrie  aici  vesti- 
tele sale  cîntece  (lais).  Cel  d'intîiu  mare  cîntăreţ 
al  lui  Tristan,  Thomas,  e  de  aici,  din  Anglia. 
Romane  după  moda  antică  le  face  Hugo  de 
Rodland,  care-şi  zice  ,,Hue  de  Rotelande'V  Opera 
lui  Robert  de  Boron,  care  introduce  în  literatură 
ciclul  lui  Arthur,  vechiul  rege  celt,  de  care  e 
vorba  în  „Brut",  va  trezi  mulţi  imitatori  în 
Franţa,  şi  tot  el  e  acela  care,  cum  se  laudă  în- 
suşi, începe  a  cînta  marea  poveste  a  Graalului". 
Fiul  lui  Henric,  Ricard  Inimă-de-leu,  s'a  apărat 
în  versuri  frumoase 

Dar,  atunci,  dacă  Henric  are  ambiţiuni  impe- 
riale numai  fiindcă  mamă- sa  a  fost  împărăteasă, 
dacă  aceste  ambiţiuni  nu  derivă  din  desvolta- 
rea  politicei  Statului  engles,  nu  sînt  un  fenomen 
din  viaţa  politică  şi  din  progresele  politice  ale 
acestei   Anglii,  ce  însemnează  lăcomia   de  te- 

1)  Suchier  şi  Birch-Hirschfeld,  o.  c,  p.  105  şi  urm.  Cf.  şi  a  mea 

Istoria  literaturilor  romanice  (în  pregătire). 

ritorii  a  regelui  Angliei,  dorinţa  lui  de  a- şi  în- 
tinde necontenit  „încercuirea",  cu  teritorii  aşa-zise 
eno-lese,  dar  care  nu  erau  decît  ale  Plantare- 
neţilor,  a  regiunii  centrale,  care  rămăsese  în  mî- 
nile  regelui  Franciei? 

Ca  să  răspundem  la  această  întrebare,  să  ve- 
dem întîiu  în  ce  stă  această  încercuire,  această 
luare  în  stăpînire  şi  păstrare  de  teritorii  francese. 

într'un  moment  —  fără  ca  regele  Angliei  să 
fi  putut  influenţa  acest  fapt,  —  Ludovic  Vll-lea, 
căruia-i  lipsiau  sfaturile  bune  ale  vechiului  său 
prieten  de  copilărie  şi  fost  regent  al  Franciei, 
Suger,  se  desparte  de  soţia  sa,  Alienor  de  Aqui- 
tania.  Şi,  se  spune,  prin  urmare  s'a  rupt  legătura 
politică  creată  prin  anexarea  Aquitaniei  de  Lu- 
dovic al  Vll-lea.  Dar,  cum  s'a  arătat  şi  mai  sus, 
Ludovic  n'a  urmărit  anexarea  Aquitaniei,  şi 
nici  n'a  anexat-o  vre-odată.  Un  om  din  seco- 
lul al  XH-lea  nici  nu  putea  pricepe  cuvîntul  de 
anexiune.  Ludovic  al  Vl-lea,  aflind  că,  în  cursul 
unui  pelerinagiu  în  Spania,  a  murit  ducele  de 
Aquitania,  lăsînd  numai  o  fată,  s'a  gîndit,  natu- 
ral, ca  orice  părinte  de  familie,  să  găsească  o 
situaţie  mai  bună  copiilor  săi  —  cum  au  căutat 
pe  urmă  şi  Henric  al  II-lea  şi  Filip  August ;  — 
el  a  căutat  astfel  să  mărite  pe  moştenitorul  său 
cu  orfana  (1137).  Ludovic  al  Vll-lea  ajunse 
prin  această  căsătorie  rege  al  Franciei  şi  duce 
al  Aquitaniei. 

Dar  s'a  făcut  despărţirea1):  Alienor  a  rămas 

1)  V(alet)  de  V(irivelle),  în  Nouvelle  Biogruphie  generale,  XV, 
p.  7J9. 

ducesă  de  Aquitania  —  şi  în  această  calitate  luase 
parte  la  expediţia  cruciată,  —  iar  el,  Ludovic  al 
Vll-lea,  oricît  ar  mai  fi  purtat  un  timp  titlul  zădar- 
nic  al  Aquitaniei,  rămînea  numai  rege  al  Franciei. 
Nici  o  schimbare  nu  s'a  petrecut  pe  teritoriul  acela 
al  Aquitaniei  decît  numai  că  veniturile  personale 
afle  regelui,  ce-i  reveniau  cît  era  duce-soţ,  din 
acest  Sud- Vest  frances  care  e  Aquitania,  încetau. 
Era  o  pierdere  pentru  punga  regelui,  pentru 
cămara  regelui,  pentru  gospodăria  lui,  dar  nu 
o  pierdere  politică.  Niciodată  regele  Franciei  n'a 
avut  acolo  funcţionari,  nu  şi-a  ţinut  preposiţi, 
„prevots",  cari,  aceştia,  nu  administrau  decit 
ceia  ce  era  cu  adevărat  în  posesiunea  directă  a 
regelui. 

în  Aquitania  erau  o  mulţime  de  feudali,  şi 
mari,  şi  mici,  şi  chiar  ducele  ei  avea  direct 
aşa  de  puţine  din  mijloacele  acestei  provincii  ! 
S'a  intîmplat  că  Henric  II-lea,  fiind  şi  el  Frances, 
tînăr  chipos,  avînd  toate  calităţile  pentru  a 
cîştiga  o  femeie  divorţată,  a  luat  în  căsătorie  pe 
Alienor,  dar  nici  prin  cap  nu  putuse  să-i  treacă 
lui  Henric  că  se  va  întîmpla  acest  divorţ. 

Prin  urmare  şi  acum  o  curată  întîmplare,  după 
intîmplarea  care  pusese  la  cale  căsătoria  dintre 
Ludovic  al  Vll-lea  şi  soţia  sa.  Evident  că  du- 
cesa care  fusese  cîţiva  ani  o  regină  alesese,  pe 
lîngă  calităţile  personale  ale  lui  Henric  şi  situa- 
ţiunea  lui,  nu  de  rege,  căci  el  domneşte  numai  din 
1155  dar  mai  ales  de  cel  mai  mare  dintre  toţi 
feudatarii  regelui  Franciei.  Niciunul  nu  se  înfăţişa 


1)  Era  insă  moştenitorul  netăgăduit  al  Corcanei  englese. 

atît  de  puternic  ca  omul  care  era  în  acelaşi  timp 
duce  al  Normandiei,  conte  de  Anjou,  de  Mâine, 
de  Poitisrs,  care  stăpînia  Nord-Vestul  Franciei 
întregi  pînă  la  marginea  acestei  Aquitanii. 
Alienor  a  fost  măritată  cu  un  vecin  ;  s'a  des- 
părţit de  dînsul ;  a  luat  pe  vecinul  de  partea 
cealaltă.  Nici  în  Aquitania  nu  fusese  vre-o  ten- 
dinţă către  Franţa,  nici  în  Nordul  Franciei  vre  o 
tendinţă  la  anexarea  Aquitaniei.  Cine  să  o  fi 
voit  ?.  Frivola  nobilime?  Clerul  care  se  gîndia 
numai  la  ,  unitatea  Galiei  creştine,  la  unitatea 
Bisericii  galicane  ?  Burghesia,  care,  politiceşte, 
nu  exista  încă  ?  Ori  cugetători  politici  cari  erau 
să  se  nască  după  două  secole  ? 

Din  căsătoria  lui  Henric  cu  Alienor  s'au 
născut  mai  mulţi  fii.  Fiii  aceştia  au  cerut  pen- 
tru dinşii  pămînt  fiindcă  pămîntul  asigura  situa- 
ţiunea  cuiva :  dacă  Ioan  fără-de-ţară  a  fost  pore- 
clit astfel,  e  fiindcă,  împărţindu-se  teritoriile,  el  nu 
a  luat  nimic,  ceia  ce  constituia  o  slăbiciune,  o  in- 
firmitate politică.  Atunci  nu  era  nici  Constitu- 
ţie, nici  budget ;  prin  urmare  numai  stăpînirea 
imediată  a  pămîntului  putea  să  facă  dintr'un  prinţ 
de  coroană  ceva,  prin  venitul  pămîntului  care-i 
era  dat  în  mînă.  Altfel  muria  de  foame  sau  trăia 
din  mila  părintelui  său. 

Şi  lucrurile  s'au  desfăşurat  mai  departe.  Nu 
era  atîta  o  politică  de  căsătorii,  pe  cît  căsătorii 
cu  consecinţe  politice. 

în  Bretania  Henric,  cum  era  firesc  pentru  un 
duce  al  Normandiei,  ceru  pe   fata  de  cinci  ani 

a  ducelui  Conan,  nepot  al  său  de  altfel,  care 
acesta,  era  în  plină  decădere,  pentru  Geoffroy, 
în  vTrstă  de  opt  ani.  Innainte  ca  ducele  să 
moară,  Bretania  a  trecut  fireşte  în  mînile  lui 
Geoffroy  ca  moştenitor  al  socrului  său.  Mai  de- 
parte :  Ludovic  al  VH-lea  avea  două  fete,  şi  ele 
puteau  ti  înzestrate  cu  pămînturi  care  nu  era 
bine  să  treacă  în  puterea  altora.  Henric  s'a  în- 
grijit, cind  ele  erau  încă  în  leagăn,  să  ceară 
părintelui  lor  a  le  logodi  cu  doi  dintre  fiii  lui, 
Henric  şi  Ricard.  Regele  frances  consimte,  cu 
condiţia  ca  fata  lui,  Margareta,  să  fie  încoro- 
nată încă  trăind  socrul,  iar,  pînă  va  ajunge 
vrîsta  comvenabilă  pentru  aşa  ceva,  teritoriul 
care  trebuia  să  i  fie  dat  zestre  —  era  vorba  de  un 
castel  fără  mare  importanţă, —să  fie  reservat  şi 
dat  în  stăpînirea  Cavalerilor  Templieri.  Astuţia 
normandă  a  lui  Henric  a  deslegat  însă  che- 
stiunea, celebrînd  în  taină  căsătoria,  aşa  încît 
Templierii  trebuiră  să  părăsească  paza  castelului. 

în  Sudul  frances,  pe  vremea  aceia,  se  petre- 
ceau schimbări  foarte  importante,  —  în  acest  Sud 
care  era  vecin  cu  teritoriul  Alieri  orei  şi,  din 
causa  acestei  vecinătăţi,  niciun  interes  nu  se 
îndrepta  mai  mult  asupra  lucrurilor  clin  spre 
Toulouse  decît  interesele  regelui  eng*les  si  ale 
fiilor  săi. 

Se  încheie  un  tratat  cu  contele  Raymond  de 
Saint-Gilles,  care  devine  vasalul  amînduror  regi- 
lor englesi  :  Henric  cel  bătrîn  şi  Henric  cel  tînăr, 
precum  şi  al  lui   Ricard,  contele  de    Poitou : 


1)  Geoffroy,  fratele  lui  Henric,  se  luptase  cu  el  pentru  Rennes. 

patruzeci  de  zile  se  îndatoreşte  a  servi  fără  bani 
pentru  a  i  se  da,  în  schimb,  o  sumă  pe  an. 

Deci  Henric  face  doar  lucruri  pe  care  regele 
Franciei  nu  le-ar  putea  face.  El  are  bani  ;  re- 
gele nu.  Se  oferă  dela  sine  atîtea  moşteniri, 
atîtea  cesiuni  de  teritorii  posibile ;  regele  Fran- 
ciei, cu  autoritatea  lui.  nu  le  poate  căpăta  pen- 
tru dînsul,  pe  cînd  cellalt,  şi  cu  o  sumă  mică, 
în  sărăcia  generală,  poate  să  îndeplinească  lu- 
cruri de  care  suveranul  său  nu  era  capabil. 

Mai  departe  :  în  Maurienne,  comitat  în  spre 
Savoia.  seniorul  vrea  să  se  desfacă  de  stăpîni- 
rile  sale.  Atunci,  imediat,  regele  Angliei  îi  oferă 
condiţiuni  fonte  bune  :  să-şi  mărite  contele  fata 
cu  Ioan-fără-ţară,  iar,  dacă  totuşi  n'o  mărită, 
atunci  să-i  cedeze  mai  multe  oraşe,  dintre  cele 
mai  importante  :  Chambery,  etc. 

Prin  urmare  din  Aquitania,  care-i  căzuse  în- 
tîmplător,  prin  divorţ,  regelui  Angliei,  HenriG 
răsbate  pînă  dincolo  de  graniţele  limbii  francese, 
în  părţile  provenţale  şi  chiar  în  Nordul  Italiei. 

Ioan  însă  nu  poate  să  fie  „plasat"  aici.  Intr'un 
moment,  la  1177,  Henric  se  gîndeşte  dacă  n'ar 
fi  mijloace  să-1  aşeze  în  Irlanda,  pe  atunci  li- 
beră, în  stăpînirea  unor  şefi  de  clanuri.  Dar  con- 
tele de  la  Marche,  puţină  vreme  după  aceasta,  îşi 
scoate  în  vînzare  feuda.  îndată  Henric  pune 
mîna  în  buzunar  şi  din  banii  pe  cari  Anglia 
trebuie  să-i  dear — o  vrea  Parlamentul  sau  ba  — , 
oferă  o  sumă,  pe  lîngă  care  adauge,  potrivit  cu 
simplicitatea  naivă  a  acestor  vremuri,  douăzeci  de 
catîri  şi  douăzeci  de  cai. 

Filip  de  Flandra,  a  cărui  ţară  era  să  fie  pe 

urmă  aşa  de  bogată,  care  a  jdcat  un  rol  aşa  de 
însemnat,  are  nevoie  de  bani  ;  îndată  punga,  tot- 
deauna plină,  a  regelui  Angliei,  oferă  un  venit 
anual  în  schimbul  unui  serviciu  militar  de  500 
de   soldaţi   timp  de  patruzeci  de  zile. 

Şi  iată  cum  se  stabilesc  legături  şi  în  această 
parte.  Henric  al  Il-lea  a  avut  fete:  a  întrebuinţat 
şi  fetele  acestea  pentru  scopul  de  a  crea  tot  felul 
de  legături  în  deosebite  părţi,  dar  iarăşi  fără 
ca  ambiţiunea  lui  să  li  căutat  singură  astfeL 
de  legături,  căci  ele  se  oferiau  dela  sine.  Pe  una 
a  măritat-o  în  Saxonia,  pe  alta  în  regatul  iberic, 
pe  o  a  treia  în  Sicilia.  îşi  afla  astfel  o  mulţime  de 
puncte  de  sprijin,  de  mijloace  de  intervenţie  şi  de 
prestigiu  de  la  un  capăt  al  Europei  la  cellalt ;  dar 
el  era  dus  într'ucolo   fără  să  fi  condus  însuşi. 

Şi  avem  o  dovadă  şi  mai  puternică  despre  fap- 
tul acesta  că  nu  o  concepţie  politică  provoca  si 
menţinea  situaţia  de  expansiune  a  Plantagene- 
ţilor,  ci  numai  împrejurările  favorabile.  Cineva 
care  ar  fi  căpătat  prin  sforţările  sale  îndreptate 
pe  un  singur  drum,  spre  o  singură  ţintă  aceste 
teritorii,  le-ar  ti  menţinut  împotriva  oricui.  Ei  bine, 
Henric  al  II-lea,  după  oarecare  resistenţă,  le 
împarte  între  fiii  săi.  Este  adevărat  că  a  cău- 
tat la  început,  —  fiii  aceştia  cer  în  d  teritorii  ca 
să  aibă  rosturi  sociale  şi  politice  în  lume,  —  să-i 
mulţămească  altfel:  să  li  dea  castele,  venituri. 
Ei  însă  cereau  provincii,  şi  anume  nu  cine  ştie  care, 
ci  provincii  bine  determinate,  feude  cu  caracter 
istoric  precis,  care  să  li  dea  în  viaţa  Statului 
frances  o  situaţie  corespunzătoare  cu  naşterea 
lor.  Şi  iată  că  împărţirea  acestor  pămînturi  se  face 

între  copiii  lui  Henric  al  Il-lea.  La  1170  Ri- 
card  capătă  Aquitania,  Geoffroy  iea  Bretania, 
Henric-cel-Tînăr  pretinde  să  i  se  dea  sau  Nor- 
mandia  sau  Anjou,  şi  cronica  englesă  spune  :  ,,Şi 
a  făcut  pe  aceşti  fii  ai  săi  să  ajungă  vasali  ai 
lui  Ludovic,  regele  Franciei". 

Dar  este  oare  în  această  frasă  un  sentiment  de 
indignare,  de  umilire  din  partea  Englesului? 
De  loc ;  era  natural  :  dacă  aceste-  feude  se  gă- 
siau  în  vechi  legături  cu  Coroana  francesă, 
consecinţa  firească  era  crearea  de  legături  între 
această  Coroană  şi  dinşii.  x\tît  de  puţin  îşi 
dădea  seama  Henric,  sau  oricare  dintre  fiii  săi, 
cari  n'au  lost  lipsiţi  de  inteligenţă  politică,  de 
ce  înseamnă  Statul  aşa  cum  îl  înţelegem  noi. 
Erau  cu  totul  în  afară  de  concepţiile  politice 
ale  vremii  contimporane.  Doar  Henric-cel-Tinăr, 
cînd  are  nevoie  de  alianţă  împotriva  tatălui  său, 
promite  regelui  Franciei  posesiuni  dincoace  de 
la  Manche,  pe  pămintul  frances,  ca  părţi  din 
pradă.  Anglia  însăşi,  în  concepţinnea  cuiva  care 
era  să  lie  rege,  care  era  chiar  asociat  la  tron, 
e  tratată  ca  o  moşie  care  se  poate  împărţi 
în  bucăţi  şi  dărui  unuia  sau  altuia.  Şi,  anume, 
se  oteria  regelui  frances,  tot  vechiul  regat  de 
Kent,  cu  Douvres  şi  Rochester  ;  contelui  de 
Boulogne  i  se  făgăduiau  castele  englese,  iar 
celui  de  Blois  numai  părţi  din  Franţa  Planta- 
geneţilor.  Prin  urma;e,  cînd  lucrurile  sint  astfel, 
cînd  împrejurările  aduc  pămînturi  lui  Henric  şi 
cînd  el  le  împarte  imediat  între  fiii  săi,  cînd 
aceşti  fii  sînt  gata  să  împartă,  nu  numai  teri- 
toriul frances,  dar  chiar  părţi  din  Anglia,  cum 

se  mai  poate  vorbi  de  ambiţiuni  inspirate  de 
concepţii  naţionale  în  această  epocă,  aşa  de 
străină  de  astfel  de  lucruri  ? 

La  sfîrşitul  unei  domnii  nenorocite,  Henric 
al  II-lea  vede  teritoriile  pe  care  le  strinsese 
întîmplător  în  mînile  sale  împărţite  acum  între 
fiii  săi  totdeauna  rebeli,  pe  cari  nu-i  putuse 
păstra  în  ascultarea  sa  părintească  şi  regală.  Şi 
atunci,  numai  atunci  se  trezeşte  pentru  întîia 
oară  ambiţia  regilor  Franciei  ;  atunci  pentru 
întîia  oară  regele  Franciei  încearcă  să  facă 
pe  sama  lui  ceia  ce  Planta  genetiil  încercase, 
în  dauna  lui,  a  face  într'un  lung  şir  de  ani. 

Deci  cum  rămîne  cu  planurile  politice  pe 
care  Ludovic  al  VH-lea  le-ar  fi,  format,  pe 
care  le- ar  fi  transmis  fiului  său  şi  care  ar  fi 
fost  apoi  însăşi  basa  activităţii  politice  a  lui 
Filip  August  ?  Fili)3  August  el  însuşi  îneepe  la 
1180,  în  împrejurări  modeste.  Cere  regelui  An- 
gliei să  1  ocrotească,  să-i  fie  ..protector"  -—  cu- 
vtntul  este  în  cronica  englesă  — ,  şi,  dacă  se  dau 
lupte  în  jurul  Coroanei  lui,  e  numai  pentru  că 
alţii  ar  fi  voit  să  fie  protectorii  acestui  tînăr 
rege.  Cît  a  trăit  Henric  al  II-lea,  Filip  x\ugust 
n'a  arătat  nici  cea  mai  mică  dorinţă  de  a  răpi 
provincii  din  mîna  puternicului  său  vasal  engles. 
La  1186,  soţ  al  nepoatei  contelui  de  Flandra, 
Isabela  de  Hainaut,  el  încheie  —  după  o  luptă 
grea  cu  contele  însuşi  pentru  moştenirea  în  Ver- 
mandois  şi  Amienois      —  un   tratat  cu  Flan- 


1)  Luchaire,  o.  c,  p.  22  şi  urm 

dra,  care  este  numai  binevoitor  faţă  de  acest 
puternic  vasal,  gata  a  şi  părăsi  mai  toată  pre- 
tenţia teritorială.  întru  nimic  nu  se  poate  între- 
vedea planul  de  a  răpi  Normandia,  Bretania, 
Mâine,  Anjou.  Se  proclamă  cruciata  cea  nouă 
la  1188;  regele  frances  se  înţelege  —  cu  tot 
conflictul  din  anul  precedent  şi  din  acel  an  — 
cu  vecinul  său,  mult  mai  înnaintat  în  vrîstă  şi 
cu  mult  mai  mare  autoritate,  din  Anglia.  Sînt 
cei  mai  buni  prieteni,  îşi  garantează  posesiunile : 
cine  pleacă  va  lăsa  ţinuturile  sale  în  mina  celui 
care  rămîne  acasă.  Aceasta  nu  înseamnă  de  sigur 
debutul  unei  lupte  de  despoiere.  Cruciata  se  ispră- 
veşte :  Filip-August  a  făcut-o  alături  de  noul 
rege  (de  la  1189),  Ricard  Inimă-de-Leu :  Ricard, 
cu  un  mare  entusiasm,  firesc  la  cineva  care  viaţa 
lui  întreagă  a  fost*  prins  de  vehemenţă,  de  ne- 
astîmpăr,  iar  Filip  August,  cu  supunerea  cuiva 
care  nu  prea  ar  fi  fost  dispus  să  meargă  la 
cruciată,  dar  care-şi  dădea  seama  că  este  un 
fel  de  datorie  de  bună  cuviinţă  creştină  aceia  de 
a  participa  la  o  astfel  de  expediţie,  o  datorie 
faţă  de  el  însuşi  şi  faţă  de  Coroana  lui,  faţă 
de  rosturile,  lui  în  Franţa.  Se  întorc  din  cru- 
ciată, dar  Ricard,  care  nu  şi-a  cheltuit  toată 
pofta  de  a  lupta  la  Locurile  Sfinte,  porneşte  la 
războiu  împotriva  suzeranului  său,  un  războiu 
pentru  nimica  toată,  dar  şi  cu  mijloacele  cele 
mai  modeste  care  se  pot  închipui  (1194 — 9). 
Războiu  de  distracţie,  fără  niciun  fel  de  con- 
ştiinţă şi  fără  niciun  -  fel  de  plan:  Francesi  de  o 
parte,  Francesi  de  alta,  gata  oricînd  să  se  îm- 
pace şi  avînd  aşa  de  puţină  ură  politică  între  ei, 

încît  Ricard  a  cerut  să  nu  i  se  facă  nimic  arca- 
şului care,  la  1199,  într'o  miserabilă  ceartă  cu 
vicontele  de  Limoges,  printr'o  săgeată  in  ochiu  îl 
aruncase  pe  patul  de  moarte. 

Ioan  fără-de-ţară  a  ajuns  astfel  rege.  Ioan 
fără-de-ţară  şi  fără  de  noroc.  Acesta  avea  un 
nepot,  Arthur,  —  numit  aşa  după  poesia  la  modă, 
din  legenda  bretonă — ,  fiul  lui  Geoffroy  şi  al 
fe  tei  lui  Conan.  Pe  dînsul  îl  vor  Anjou,  Mâine, 
Poitou,  Bretania 1).  Prin  acest  fapt  chiar 
solidaritatea  teritorială  anglo-normandă, 
blocul  de  provincii  al  Plantageneţilor,  se 
sfărîma ;  leagănul  însuşi  al  dinastiei  cată 
să  se  înstrăineze.  Arthur,  din  care  Filip- 
August  voia  să  facă  ginerele  său,  prins,  moare 
în  închisoare.  Natural,  unchiul  a  fost  bănuit  că 
1-a  omorît  pe  cel  bănuit,  şi  mulţi  au  crezut 
aceasta.  Un  istoric  de  astăzi  nu  poate  spune  nici 
una,  nici  alta  2).  Evident  că  o  închisoare  nu  era 
atunci  un  sanatoriu  cu  toate  progresele  lumi- 
natului electric  :  se  putea  muri  mai  uşor  decît 
acasă.  Şi  poate  muri  cineva  şi  de  năcaz.  Filip 
August,  ca  suveran,  1-a  chemat  în  judecată 
(1203),  1-a  citat.  Ioan  a  refusat  să  se  înfăţişeze. 
Era  un  cas  de  drept  feudal :  dacă-i  cerea  cineva 
suzeranului  să  cheme  pe  un  bănuit  de  crimă  —  în 
contra  lui  Ioan  mai  era  o  plîngere  din  partea 
contelui  de  la  Marche,  căruia  Ioan  îi  luase 
logodnica  — ,  era  dator,  cu  voie  sau  fără,  să-1 
cheme  ;  judecătorul  natural  era  suzeranul. 

1)  .  Loserth,  Geschichte  des  spăteren  Mittelalterse  von  1197  bis 
1492,  Munchen- Berlin  i90l,  p.  38. 

2)  Cf.  Luchaire,  o.  c,  p.  92  şi  urm.  şi  AI.  Cartel!  eri,  riiilipp  Au- 
gust, pqssim. 

Ioan,  din  cine  ştie  ce  motivp,  poate  şi  din  mîndrie, 
cu  toate  că  a  răspunde  datoriilor  feudale  pe 
vremea  aceia  nu  era  ruşine,  se  opune,  supt  pro- 
texte.  Dreptul  feudal  spunea  însă :  cel  ce  nu 
se  presintă  la  chemarea  suzeranului  e  con- 
damnat la  confiscarea  bunurilor.  Dacă  n'a  venit 
cineva  la  chemare,  teritoriul  pe  care  i  l-au  dat 
strămoşii  acelui  care  1-a  citat  nu  se  mai  află  în  stă- 
pînirea  lui  ;  el  a  ieşit  din  legătura  feudală. 
Şi  astfel  regele  Franciei  şi-a  pronunţat  sentinţa, 
la  1204.  Normandia  a  fost  luată  în  stăpînire  de 
dînsul,  şi  în  alţi  doi  ani  au  fost  luate  în  stăpîniie 
şi  celelalte  feude,  Anjou  şi  Poitou,  trei  ani  fiind 
de  nevoie  pentru  înceată  ocupare  a  castelelor 
unul  după  altul.  Ioan  se  simţia  atins  de  dreptul 
epocei  sale  ;  a  resistat  mai  mult  de  formă,  a- 
jutînd  prin  impasibilitatea  sa  la  desfacerea  unor 
teritorii  străine  de  Anglia,  cu  cit  aceasta  devenia 
mai  englesă.  Şi  această  Anglie  însăşi,  geloasă 
de  libertăţile  ei,  nu  voia  să  ajute  pe  rege  a  fi 
prea  puternic.  Şi  ea  era  bucuroasă  că  se  des- 
partă de  teritorii  care  pînă  atunci  reţinuseră 
pentru  ele  toată  iubirea  şi  grija  Suveranului. 

Aşa  încît,  în  loc  să  asistăm  la  o  teribilă  luptă 
tragică  între  două  regate  conştiente  că  represintă 
două  naţiuni,  asistăm  la  un  simplu  proces  feudal, 
la  o  liniştită  luare  în  stăpînire.  E  adevărat  că 
Ioan  se  pregăti  să-şi  răzbune,  că  la  1214  s'a 
unit  cu  împăratul  german  Otto,  pe  care  de 
atîtea  ori  l-au  îndemnat  şi  "unii  şi  alţii  să  se 
amestece  în  afacerile  Franciei.  Era  un  biet  Cesar 
german  din  graţia 'Papei,  plutind  ca  frunza  pe 

apă,  în  decăderea  complectă  a  situaţiei  imperiale 
în  legături  cu  Otto  de  Braunschweig,  ca  şi  cu 
feudalii,  fricoşi,  pentru  viitorul  lor,  de  la  graniţa 
nord-estică  a  Franciei  —  mulţi  din  ei  cu  o  con- 
ştiinţă care  nu  era  deplin  francesă  şi  cu  întinse 
interese  în  Imperiu  — ,  contele  de  Flandra,  cel 
de  Olanda,  ducii  de  Brabant  şi  de  Limburg,  a 
dat  Ioan  lupta  cea  mare  de  la  Bouvines,  la  27 
Iulie  1214,  in  jurul  căreia  s'a  cheltuit  de  secole 
atîta  retorică  întru  lauda  lui  Filip  August.  Acesta 
a  biruit.  Lupta  n'a  avut  însă  niciun  fel  de 
urmări. 

Murind  Filip-August,  el  lasă  un  singur  fiu,  pe 
Ludovic  al  VUI-lea,  şi  acesta  împarte  liniştit 
provinciile  cucerite  între  fiii  săi,  întocmai  cum 
Henric  al  Il-lea,  înnainte  de  dînsul,  împărţise 
provinciile  care  stăteau  in  mînile  lui ;  şi  anume 
le  împarte  în  condiţiuni  mai  grele,  mai  împo- 
vărătoare decît  cellalt:  el  creiază  pentru  fiii  săi 
a  pan  agii. 

De  o  parte,  Aitois,  de  alta  Anjou,  Mâine, 
Poitou  şi  Auvergne.  Apanagiile,  prin  urmare, 
nu  sînt  un  sacrificiu,  o  părăsire  de  drep- 
turi, nu  sînt  o  greşeală  politică,  un  act  nechibzuit 
al  regalităţii,  ci  regalitatea,  obţinînd  prin  hasard, 
supt  Filip  August,  aceste  provincii,  le  împarte, 
de  Îndată  ce  se  presintă  mai  mulţi  fii  ca  urmaşi. 
S'ar  zice  că  astfel  ea  voia  să  se  mulţumească 
şi  sentimentul  particularist  tradiţional  al  deose- 
bitelor provincii.  Dar  asemenea  scrupule  apar- 
ţin unei  epoce  mai  nouă. 

Supt  Ludovic  al  VUI-lea  se  îndeplineşte  al 

al  doilea  mare  fenomen  în  istoria  Franciei  medie- 
vale după  reunirea  Normandiei :  unirea  cu  Sudul, 
strivirea  politică,  supunerea  culturală  a  acestui 
Sud,  care  supt  atîtea  raporturi  era  superior  Nor- 
dului mai  aspru. 

Avuse  o  vreme  romană  strălucită.  Influenţa 
visigotâ  atinsese  foarte  puţin  partea  de  Apus, 
care  se  şi  numeşte  pentru  aceasta,  multă  vreme 
după  aruncarea  peste  Pirinei  a  regatului  tolosan, 
Gothia.  O  legătură  rămăsese  însă  de  atunci  între 
aceste  părţi  meridionale  din  teritoriul  cucerit  de 
Franci  şi  acea  Spanie  în  care  Visigoţii  se  menţi- 
nuseră. Cînd  acolo  au  venit  Arabii,  influenţa  capătă 
alt  caracter.  Dacă  în  Spania  însăşi  cultura  arabă 
n'a  putut  să  găsească  legătura  cu  toată  cultura 
latină  a  evului  mediu,  această  legătură  s'a  aflat 
în  Sudul  Franciei,  în  Aquitania  şi  mai  ales  în 
Provenţa  propriu  zisă. 

In  ce  stătea  această  influenţă?  Vremile  france 
cunoscuseră  la  Germani  supunerea  femeii,  fără 
nimic  care  să  o  idealiseze,  să  o  facă  obiectul  închi- 
nării, devoţiunii  delicate  sau  entusiate  a  bărba- 
tului. Arabii  găsiseră  însă  acest  cult  cavaleresc 
al  femeii  în  singura  ţară  asiatică  unde  se  întîl- 
neşte  din  foarte  vechi  vremuri,  îri  Persia.  Prin 
acest  Sud  al  viitoarei  Francii  acest  ideal,  mer- 
gînd  pănă  la  morhidezza,  pănă  la  afectaţie  şi 
formalism,  a  devenit  al  întregului  Apus  european. 

El  căuta  o  formă  pentru  a  se  exprima.  Poesia 
populară  romană  i  a  dat  în  sirventes,  în  planch 
(plînsete),  în  „pastorală",  în  baladă,  în  „alba", 
în  „descort"  (întrecere),  etc,  aceiaşi  poesie  care, 
in  forma  ei  epică,  înfăţişase  romanul  luptei  cu 

Saracinii  şi  inspirase  în  Nord  ciclul  carolin- 
gian.  Trubaduri  (de  la  trobar,  a  găsi,  deci  ase- 
menea cu  poeţii  „elenici"  dela  poieo,  creez)  pur-  • 
tau  din  castel  în  castel  acest  cîntec  nou,  această 
lirică  originala,  care  a  înrlurit  Nordul  şi,  tre- 
cînd  de  teritoriul  frances,  a  cucerit  Italia-de- 
Nord.  Sînt  între  ei  seniori  mari  —  doar  seria 
se  şi  deschide  cu  un  duce  de  Aquitania  (Guilelm, 
f  1127)  —  sînt  regi  chiar,  Alfons,  sînt  nobili  mai 
mărunţi,  sînt  oameni  djn  clientelă,  sînt  călugări  pro- 
fesionişti din  oraşe.  In  legătură  une  ori  şi  cu 
legende  romantice,  mume  ni  s'au  păstrat,  nume 
răsunătoare :  Rambaud  de  Vaqueiras,  Perdagon, 
M-arcabru,  Ebles  şi  Bernard  de  Ventadour,  Jau- 
fre   Rudei,  Gaucelm  şi  Guillaume  Faidet. 

Dar,  la  Arabi  chiar,  poesia  e  istorie,  poesia  e 
ziar,  poesia  e  armă  politică.  Aşa  va  fi  şi  cîn- 
tecul  provenţal.  Prin  el  se  face  atacul,  prin  el 
se  dă  răspunsul.  In  Italia,  el  va  apăra  pe  Ho- 
henstaufeni,  la  Curtea  cărora  a  înflorit,  contra 
Papei,  stîrpitorul  învierşunăt  al  ,, neamului  de 
vipere". 

Şi,  precum,  înnainte  de  Mohammed,  cintecele 
se  spuneau  în  public,  se  luptau  înnaintea  mul- 
ţimii şi  se  scriau  pe  pînzele  scumpe  atîrnate  în 
temple,  tot  aşa  această  poesie  rătăceşte,  spusă 
din  loc  în  loc,  trezeşte  şi  împacă  patimi,  răsplă- 
teşte şi  pronunţă  osînde  şi,  în  anumite  concursuri, 
,, Curţi"  (cortsjy  ea  pasionează  o  lume  întreagă. 

Prin  urmare,  dacă  însuşi  Ludovic  al  VUI-lea  a 
fost  adus  să  mai  anexeze  în  Sud,  dacă  a  luat  în 
mini  causa  catolicismului  împotriva  Albigensilor, 

a  ereticilor  „patareni"  din  Albi  şi  împrejurimi, 
dacă  a  profitat  de  aceasta  ca  să  supuie  pe  contele  de 
Toulouse,  dacă  1-a  silit  să  primească  şi  condiţiuni 
grele,  dacă  în  felul  acesta  a  desăvîrşit  basa  teri- 
torială în  Sud,  aceasta  se  datoreşte  numai  unui  nou 
hasard  :  că  lupta  contra  Albigensilor,  fost  dusă 
de  un  fel  de  tovărăşii  catolice  de  nobili  din  An- 
glia şi  Franţa,  cu  familia  de  Montfort  în  frunte, 
care  s'a  desfăcut  apoi  de  afacere.  Fiul  lui  Simon 
de  Montfort,  Amalric,  a  văzut  că  e  greu,  că  „nu 
rentează",  şi  atunci  s'a  adresat  şi  el  regelui  Fran- 
ciei,  care  a  căpătat  cu  foarte  puţin  un  lucru 
pentru  care  ceilalţi  cheltuiseră  ani  de  zile. 

Dar  nu  e  încă  vorba  de  o  politică  de  realism 
cuceritor,  urmărită  sistematic.  Regalitatea  fran- 
cesă,  necontenit  înteţită  de  Papă  pentru  scopu- 
rile singure  ale  Sfîntului  Scaun,  s'a  găsit  înnain- 
tea  unei  situaţi  i  pe  care,  iarăşi,  n'o  putea  evita. 

în  felul  acesta  ajungem  la  sfîrşitui  Domniei 
lui  Ludovic  al  VUI-lea,  la  regenţa  văduvei  sale, 
Blanca  de  Castilia,  în  numele  lui  Ludovic  al 
IX-lea,  la  luptele  ei,  nu  cu  feodalitatea  ridicată 
împotriva  autorităţii  regale,  ci  numai  cu  unele 
rude  regale,  invidioase  de  situaţia  altor  rude 
şi  care  ar  fi  vrut  să  se  amestece  mai  puternic 
în  afacerile  de  Stat,  şi  la  momentul  cînd  Ludo- 
vic al  IX-lea,  ieşind  de  supt  tutelă,  iea  adminis- 
traţiunea  Statelor  sale  şi  regalitatea  francesă 
capătă  prin  calităţile  personale  ale  noului  rege 
un  prestigiu  pe  care  nu-1  avuse  înnainte  de 
aceasta. 


X. 


înlocuirea  Bisericei  galicane  prin  regalitatea 
sacră  a  lui  Ludovic  al  IX-lea 


Ludovic  al  IX-lea  fără  îndoială  este  pentru  Bi- 
serică un  stînt;  pentru  cineva  care  adună  bio- 
grafiile persoanelor  ce  s'au  ridicat  la  o  innaltă 
însemnătate  morală  în  mijlocul  societăţii,  el  trebuie 
să-şi  găsească  locul  în  această  galerie  de  nobile 
figuri  mora'e.  Dar  ceia  ce  ne  interesează  pe  noi 
întîiu  nu  e  personalitatea  lui  Ludovic  al  IX-lea, 
ci  Franţa  în  vremea  lui.  Nu  e  un  portret  regal 
pe  care  să-1  aşezăm  lîngă  portretele  regale  cele- 
lalte, oricît  ar  fi  de  asămănător  şi  de  bine  zu- 
grăvit. Viaţa  unei  ţeri,  desvoltarea  unei  na- 
ţiuni, acţiunea  mai  departe  a  factorilor  pe  cari-i 
cunoaştem,  ori,  dacă  e  caşul,  urmărirea  unor 
factori  noi  cari  apar  în  această  vreme,  aceasta 
ne  interesează  pe  noi.  Dacă  Ludovic  al  IX-lea 
ar  fi  trăit  într'o  epocă  de  cultură,  fără  îndoială 
că  ar  trebui  să  cercetăm  toate  in  legătură  cu 

cultura  care  se  desvoltă  în  acea  vreme ;  de  oare 
ce  însă  Franţa  trăieşte  într'o  eră  care  nu  e  nici 
de  cultură,  nici  de  mare  desvoltare  economică, 
ci  înainnte  de  toate  o  eră  politică,  trebuie  să 
vedem  mai  ales  ce  cîştigă  şi  ce  pierde  Franţa 
politică  la  alcătuirea  căreia  am  asistat  pînă 
acum. 

După  concepţiunea  obişnuită,  de  oare  ce  Filip 
August  e  socotit  ca  întemeietor  al  unei  Francii 
unitare  asupra  căreia  să  se  întindă  de  la  un 
capăt  la  altul  autoritatea  regelui,  s'ar  aştepta 
cineva  să  găsească  la  Ludovic  al  IX-lea,  care 
avea  calităţi  personale  aşa  de  neobişnuite,  a  cărui 
valoare  supt  raportul  moral  nu  putea  fi  com- 
parată cu  a  nici-unui  rege  anterior,  s'ar  aştepta, 
zic,  să  vadă  o  turmă  şi  un  păstor,  totalitatea  . 
Franciei  strînsă  cu  desăvirşire  supt  autoritatea 
regală,  supt  aripile  de  înger  ale  Sfîntului. 

Ludovic  al  IX-lea  însă  nu  e  de  loc  aşa.  Ar 
fi  o  scădere  a  icoanei  sale,  atit  de  frumoasă, 
dar  atît  de  umană,  dacă  ne-am  încerca  a-i  răpi 
toate  lucrurile  care  caracterisează  pe  om.  Ă  fost 
un  om  de  la  început  pînă  la  sfîrşit,  cu  -toate 
slăbiciunile  omeneşti  chiar,  ceia  ce  nu  înseamnă 
toate  viciile,  ci  toate  neajunsurile  fiinţei  ome- 
neşti. Tînărul  acela  care  se  îngrămădia  puţin 
in  fustele  mamei  sale  negăsind  nicio  îndrep- 
tare în  mintea  lui  faţă  de  vremurile  grele  este 
de  sigur  un  copil  de  pe  lumea  aceasta,  un  biet 
copil  speriat.  Tatăl,  său  murise  şi  din  toate  păr- 
ţile se  îngrămădiau  pretenţii  şi  revendicări  îm- 
potriva autorităţii  lui  nominale,  căci  guvern  de 
tapt  nu  exista.  E  silit  la  cei  vre-o  zece  ani  ai 

lui  să  se  suie  călare,  să  meargă  in  fruntea 
oştilor,  —  cîteva  mii  de  oameni,  atita  putea  să 
adune  atunci  regele  Franciei — ,  alături  de  o  mamă 
care  uită  de  sexul  ei,  ca  şi  dînsul  de  vrîsta  lui,  pentru 
a  apăra  un  drept,  un  tron,  o  tradiţie  şi,  vom 
adăugi,  şi  un  viitor.  Sfinţii  de  obiceiu  nu  sînt 
aşa;  nu  trăiesc  o  astfel  de  copilărie.  Cine  a  zu- 
grăvit cu  mai  multă  cunoştinţă  viaţa  lui  Lu- 
dovic al  IX-lea,  prietenul  său,  care-i  scria  mai 
tîrziu,  cînd  regele  era  cu  adevărat  un  rege  şi 
era  şi  un  sfînt.  „a  son  bon  seigneur,  a  son  bon 
ami",  Joinville,  care  a  zugrăvit  întîiu  expediţia 
cruciată  făcută  în  Egipt  şi  care  pe  lîngă  aceasta 
a  adaus  tot  felul  de  lămuriri  asupra  laşelor  din 
care  se  alcătuise  această  interesantă  personalitate, 
dar  totuşi  absolut  unitară  pînă  şi  în  aventurile 
ei,  nu  ni  vorbeşte  de  loc  ca  un  hagiograf,  nu 
ni  arată  un  copil  supranatural,  avînd  legături 
misterioase  cu  divinitatea,  preziceri,  visuri,  trăind 
într'o  încunjurime  de  clerici  din  aceia  cari  să 
n'aibă  nicio  legătură  cu  păcatele  sau  cu  nea- 
junsurile noastre.  Este  un  copil  de  rege,  ajuns 
rege  prin  moartea  înnainte  de  vreme  a  tatălui 
său  şi  care  trăieşte  cam  ca  lumea  cealaltă.  Pri- 
meşte bune  învăţături  de  la  maică-sa,  care  nici 
ea  nu  era,  şi  nici  n'a  avut  pretenţia  să  fie,  o 
slintă.  Sfintelor  li  vorbesc  glasuri  misterioase  din 
ceruri;  ei  îi  vorbiau  djuioase  glasuri  de  pe  pă- 
mînt:  Thibaut  de  Champagne,  cu  versurile  lui 
închinate  reginei  după  datina  provenţală,  si  chiar 
o  personalitate  bisericească  care  a  jucat  un  rol 
important  şi  care  din  această  causă  n'a  putut  fi 
ales  Papă.  A  ajuns  apoi  să  domnească  singur. 

în  cei  d'intîiu  ani  a  fost  de  o  naivitate  puţin 
cam  ridicolă.  Blanca  de  Castilia  era  o  mamă 
teribilă,  avînd  deplină  conştiinţă  că  de  la  dînsa 
pleacă,  nu  numai  existenţa  fisică,  dar  şi  situaţia 
regală  a  fiului  ei  şi  hotărîtă  să  facă  a  i  se 
plăti  în  fiecare  moment  această  situaţie.  Sînt 
pagini  de  un  înnalt  gust  comic  în  povesti- 
rea lui  Join viile ;  frumoasa  figură  a  Blancei  de 
Castilia  se  coboară  în  anume  momente  la  în- 
făţişarea comică  a  „mămiţelor  de  mahala4'.  Lu- 
dovic a  trăit  apoi  într'un  mediu  de  oameni 
cari  nu  erau  sfinţi,  cari  glumiau,  rîdeau,  petre- 
ceau. I  s'a  spus  de  atîtea  ori  de  mamă-sa  că  a 
avea  haine  scumpe  e  un  păcat  faţă  de  Dumne- 
zeu, dar  une  ori  el  îşi  a  mintia  că  e  doar  rege 
al  Franciei  şi,  cînd  se  îngrămădiau  la  Curtea 
lui  oaspeţii  în  cele  mai  scumpe  stofe  ale  tim- 
pului, îndrăznia  şi  el  să  se  îmbrace  cum  tre- 
buie pentru  a  juca  un  rol  în  mijlocul  bogatei 
şi  mîndrei  feudalităţi  francese.  Nu  credea,  cum 
cred  totdeauna  sfinţii,  că  nu  e  dator  să  în- 
trebe pe  nimeni,  căci  revelaţia  dumnezeiască 
ar  spune  ce  trebuie  să  facă ;  el  întreba  şi  asculta, 
şi  se  supunea  şi  ceda;  ceda  faţă  de  oameni  cari 
nu-1  ajungeau  în  ce  priveşte  virtutea  şi  cari  erau 
foarte  departe  de  dînsul  în  ce  priveşte  situaţia. 
A  făcut  acte  de  sfînt,  dar  n'a  avut  pretenţia  să 
construiască  artificial  viaţa  sf'mtului.  Regalitatea 
francesă  avea  însă  nevoie  de  un  astfel  de  sfînt, 
şi  avea  nevoie  poporul  frances  însuşi,  adăugind 
astfel  podoaba  morală  la  celelalte  pe  care  le 
putea  înfăţişa  faţă  de  alte  popoare  ale  lumii. 
Dar,  în  ce  priveşte  personalitatea  lui  politică,  ar 

fi  o  foarte  mare  greşeală  să  se  creadă  că  Lu- 
dovic al  IX-lea  a  fost  un  rege  absolut  după  pre- 
supusa tradiţie  a  bunicului  său  —  n'aş  zice  după 
tradiţia  tatălui  său,  care  a  domnit  prea  puţin, 
un  rege  absolut  care  să  fi  întrebuinţat  pentru 
stăpînirea  unitară  în  basa  puterii  sale  regale, 
calitatea-i  personală  de  sfinţenie.  Cineva  care 
moştenise  un  Stat  resultînd  din  violenţă,  din  se- 
chestru, din  condamnare,  din  siluirea  dreptăţii 
altora  sau  din  siluirea  dreptăţii  pe  care  altul 
crede  că  o  are,  se  putea  întreba  fără  a  fi  sfînt: 
n'ar  li  oare  un  mai  bun  mijloc  pentru  a  întări 
moştenirea  predecesorului  care  nu  avea  preten- 
ţie la  sfinţenie  ?  Dacă  s'ar  auri  cu  dreptate,  cu  milă, 
cu  binefacerile  vieţii  lui  Statul  de  fier  ieşit  din  inte- 
ligenţa şi  energia  înnaintaşilor   săi  ? 

Ludovic  al  IX-lea  nu  s'a  gindit  niciodată 
la  aşa  ceva.  Franţa  pe  care  a  moştenit-o 
el  nu  era  Franţa  unitară  regală.  Cine-şi  în- 
chipuie că  el  putea  da,  de  la  Paris,  de  la  Melun 
sau  din  altă  reşedinţă  a  lui  un  ordin,  un  „man- 
dement",  şi  acest  „mandement",  transmis  tuturor 
agenţilor  săi,  tuturor  seneşalilor,  tuturor  prepo- 
siţilor,  „tuturor  dătătorilor  de  dreptate,  „justi- 
ciers",  tuturor  acelor  funcţionari  cari  se  numesc 
„maires",  să  fie  urmat  întocmai,  se  înşeală  şi 
n'are  nici  cea  mai  îndepărtată  ideie  de  ce  era 
Franţa  pe  vremea  lui  Ludovic  al  IX-lea.  Franţa 
nu  era  încă  o  ţară  de  drept,  ci  numai  o  ţară 
de  drepturi  ;  nu  era  o  ţară  unică,  de  drept  regal, 
ci  una  de  multiple  drepturi  feudale  ;  rebeliunea 
faţă  de  persoana  regală  nu  era  socotită  de  regele 
însuşi  ca  o  jignire  a   autorităţii   sale   de  rege. 

Feudalii  represintau  ce  trebuiau  să  represinte, 
şi  el,  regele,  admitea  ceia  ce  necesitatea  timpului 
îi  impunea.  Autoritatea  directă  a  regelui  Fran- 
ciei  se  întindea  numai  asupra  provinciilor  sale 
de  moştenire,  asupra  părţii  din  pămîntul  fran- 
ces,  care  intrase  prin  vechea  cucerire  francă  în 
mînile  celei  d'întîiu  dinastii  cuceritoare  şi  nu 
fusese  înstrăinată  prin  niciun  fel  de  hiftudare, 
de  cesiune  temporară,  definitivă  sau  ereditară, 
în  folosul  cutării  sau  cutării  persoane  ori  familii. 

Dar  n'avea  el  atltea  posesiuni  pe  care  înna- 
intasii  săi  nu  le  avuseră  ?  De  sigur,  dar  nu  le 
căutase  :  i  se  oferiseră.  El  usează  de  dreptul  său 
numai  atunci  cînd  trebuie  să  useze.  Dacă  din 
aceasta  resulta  un  adaus  de  teritoriu  pentru 
coroană,  ei  bine  el  resulta  pe  calea  obişnuită  a 
dreptului  feudal,  sau  prin  cumpărătură,  cînd 
regele  avea  un  tesaur  şi  unii  feudali  erau  săraci 
sau  lacomi. 

Dar  totul  era  încă  o  chestiune  personală,  de 
relaţii  individuale,  care  se  prefăceau  în  situaţii 
teritoriale,  fiindcă  omul  era  un  teritoriu  şi  teritoriul 
în  afară  de  om,  cu  căsătorii  sau  cu  divorţuri, 
cu  moşteniri,  cu  împărţiri  de  familie,  nu  putea 
să  existe.  Era  o  individualisare  umană  a  teri- 
toriului, şi  era  o  teritorialisare  a  individului. 
Teritoriul  scos  din  vicisitudinile  dreptului  privat 
nu  putea  să  existe,  şi  un  individ  jucînd  un  rol 
politic  fără  o  situaţie  teritorială  tot  aşa  de  jmţin. 
De  aceia  o  mulţime  de  rude  ale  regelui  aveau 
pămînt  deosebit,  şi  regele  nu  voia  să  le  confisce ; 
el  dăduse,  el  menţinea  şi,  numai  dacă  ei  se 
aliau   cu    duşmanii   lui,    dar    tot    în  marge- 

nile  prescripţiunilor  dreptului  feudal,  intervenia. 

Iată,  era  Bretania.  In  Bretania  stăpînia  Pierre 
Maucler,  care  porneşte  dela  un  frate  al  lui  Ludovic 
al  VH-lea  x).  Un  „Rău  Şcolar"  care  nu  profitase 
din  silinţile  învăţătorilor  săi.  E  unchiul  regelui : 
în  fruntea  acelor  cari  sau  ridicat  în  timpul  mi- 
norităţii lui  Ludovic  al  IX-lea  se  găseşte,  deci, 
această  rudă  a  sa.  O  crimă  faţă  de  viitorul  Fran- 
ciei  ?  De  loc  ;  nimeni  nu  se  gîndia  la  aceasta.  Mai 
tîrziu  Pierre  Mauclerc  a  avut  mustrări  de  cuget,  s'a 
pus  în  serviciul  Papei,  a  luat  parte  la  cruciata 
lui  Ludovic  al  IX-lea,  si  nimic  din  trecutul  lui 
n'a  mai  apăsat  asupra  activităţii  lui  ulterioare. 

Rudă  de  aproape  sau  de  departe  a  regelui  era  şi 
contele  de  Boulogne.  în  regiunile  acestea  din  Bou- 
logne  stăpînise  odinioară  Godefroy  de  Bouillon, 
pe  urmă  teritoriul  trecuse  în  stăpînirea  lui  Şte- 
fan de  Blois,  şi  Renaud,  conte  de  Boulogne 
în  timpul  minorităţii  lui  Ludovic  al  IX-lea,  petrecea, 
nu  acasă  la  dînsul,  ci,  împreună  cu  contele  de 
Flandra,  în  închisoarea  regelui,  după  lupta  de 
la  Bouvines :  confederaţia  voia  să-i  scoată  din 
această  închisoare.  Acest  Renaud,  conte  de  Bou- 
logne. rudă  regală,  făcea,"  din  causa  legăturilor 
lui  personale,  fără  vre-un  plan  politic  special, 
altă  politică  decît  politica  regelui. 

Era  ducatul  de  Burgundia,  care  aparţinea  unor 
descendenţi  ai  lui  Hugo  Capet.  Dar  ducele  de  Bur- 
gundia şi- a  amintit  de  drepturile  împăratului  Ger- 
maniei asupra  acestui  teritoriu  ;  într'un  conflict 


1)  Din  Casa  de  Dreux  ;  iea  pe  Alix,  moştenitoarea  Bretaniei,  în 
1213.  Lasă  la  1237  posesiunea  BretanieF  fiului,  Ioan. 

cu  regalitatea  francesă,  a  poftit  pe  regele  de  din- 
colo de  Rin  să  i  vină  într'ajutor,  şi  numai  bunul 
simţ  sau  consideraţiuni  practice,  cuminţi,  ale 
stăpînitorului  german  au  evitat  un  conflict  pen- 
tru Burgundia  între  regalitatea  francesă  şi  impe- 
rialismul german. 

Să  nu  se  mire  cineva  cînd  intîlneşte  în  atîtea 
locuri  feudali  cari  se  ridică,  pentru  motivul 
acesta  personal,  contra  autorităţii  lui  Ludovic  al 
IX-lea  minor.  Cînd  zicem  :  feudali,  de  o  parte, 
şi  rege,  de  altă  parte,  ni  închipuim  o  mare  deo- 
sebire de  grad.  Ei  bine,  deosebirile  acestea  de 
grad  nu  erau,  ci  era  o  ierarhisare  fără  subordo- 
nare. Sînt  subordonări  fără  ierarhisare,  dar  se 
poate  să  fie  şi  ierarhisări  fără  subordonare. 

Nici  n'ar  fi  fost  cu  putinţă  ca  aceşti  feudali 
să  se  simtă  esenţial  inferiori  regelui  Franciei. 
Nu  mai  vorbim  de  -acei  cari  aveau  acelaşi  sînge 
cu  dînsul,  aceiaşi  strămoşi.  Intre  altele  nu  puteau 
să  aibă  o  asemenea  conştiinţă  şi  din  causa  teri- 
teriului  lor,  din  causa  vechimii  unor  drepturi, 
mai  noi  decît  ale  regelui,  dar  în  multe  caşuri 
nu  cu  mult  mai  noi  decît  regelui. -Sînt  însă  ^şi 
alte  motive :  mulţi  dintre  dînşii  aveau  regi  în 
familia  lor,  sau  ei  erau  regi  aiurea. 

Lăsind  la  o  parte  pe  ducele  de  Normandia,  conte 
de  Anjou,  care  e  rege  al  Angliei,  în  Sudul  Fran- 
ciei se  organisase  în  timpul  din  urmă  o  feudă 
de  o  foarte  mare  importanţă,  şi  mai  ales  de  o 
foarte  mare  turbulenţă  :  La  Marche,  „margejiea" 
(limusină),  care  era  numai  un  comitat.  De  alt- 
minteri conţii  sînt  acei  cari  represintă  feudali- 
tatea  după  dispariţia  unui    vechiu   ducat  sau 

anexarea  lui.  Contele  de  La  Marche  pe  vremea 
lui  Ludovic  al  lX-lea  este  Hugues  de  Lusignan. 
Familia  aceasta  a  dat  regi  de  Ierusalim  :  Guy 
în  1186  Amaury  în  1192.  Şi  nu  numai  atit,  dar 
Hugues  de  Lusignan  ţinea  în  căsătorie  pe  văduva 
lui  Ioan  fără-de-tară,  pe  Isabela  d'Angouleme ; 
soţia  lui  era  o  regină.  Rudă  de  aproape  a  rege- 
lui, soţ  al  unei  regine,  întru  cît  prestigiul  aces- 
tui conte  era  inferior  oricăruia  altui  ca  să  moti- 
veze ambiţiunea  nerăbdătoare  a  regelui  frances  ? 

Thibaut-de  Champagne,  autorul  poesiilor  către 
Blanca  de  Castilia,  era  fiul  lui  Henric  al  Il-lea, 
care  ţinuse  pe  fata  lui  Amaury  de  Lusignan, 
regele  Ierusalimului  ;  una  din  tetele  lui,  Alice, 
a  fost  regină  a  Ciprului,  Blanca  ;  mama  lui 
Thibaut  era  sora  lui  Sancho  al  IV-lea,  regele 
Navarei.  Frin  urmare  trei  legRturi  regale  în 
aceiaşi  familie. 

Jean  de  Brienne,  mic  senior  frances,  vasal  al 
Champagnei,  şi  poet  al  timpului,  ajunse  si  el  rege, 
de  Ierusalim.  In  ce  priveşte  pe  contele  de  Bou- 
logne, am  spus  că  unul  din  conţii  de  Boulogne 
de  odinioară,  care  avea,  de  altfel,  stăpînirea 
şi  în  Lorena,  Godefroy  de  Bouillon,  a  fost  rege 
al  Ierusalimului,  şi  Joinville  scrie  :  „contele  de 
Boulogne,  care  pe  urmă  a  fost  rege  al  Portu- 
galiei" 1).  Portugalia%era  astfel  legată  cu  Franţa,  şi 
în  Guvenne  şi  părţile  rămase  englese  din  Anjou, 
Poitou,  Saintonge  stăpînia  fratele  regelui  Henric 
al  IlI-lea,  Ricard,  care.  dacă  ar  fi  murit  Henric, 
ar  fi  moştenit  coroana  Angliei.  • 


1)  Le  conte  de  Bou'oingne,  qui  puis  fu  roy  de  Portugal. 

Prin  urmare,  cînd  are  cineva  a  tace  cu  astfel 
de  vasali,  cari  nu  se  recunosc  subordonaţi  şi  nici 
opinia  publică  n'ar  putea  să-i  recunoască  astfel, 
ni  putem  închipui  că,  dacă  ambiţia,  fără  scop  şi 
fără  rost,  de  a  unifica  Franţa  supt  sceptrul  rege- 
lui ar  fi  răsărit  în  mintea  lui  Ludovic  al  IX-lea, 
ar  fi  fost  zădarnică. 

Atunci  ce  a  făcut  Ludovic-cel-Sfînt  pentru 
ca  după  dînsul  Franţa  să  fie  mai  mare  de  cum  o 
apucase?  Ce  a  făcut  şi  Filip  August  şi  Ludo- 
vic al  VUI-lea,  ceia  ce  se  învăţaseră  regii  Franciei 
a  face  de  la  Henri c  al  II-lea,  regele  Angliei, 
marele  maestru  în  materie  de  căsătorii  şi  de 
cumpărături.  Regele  acestălalt  începe  să  aibă 
bani  şi  el,  de  cînd  era  stăpîn  în  Normandia,  şi 
mai  ales  de  cînd,  pe  urma  cruciatelor,  se  alcă- 
tuise şi  o  nouă  viaţă  economică  răzimată  pe 
oraşe,  ln  materie  de  căsătorie,  fiecare  căuta,  fi- 
reşte, pentru  fiica  sa  sau  pentru  fiul  său  cea 
mai  mare  familie  din  Franţa.  Aici  însă  nu  putea 
să  existe  nicio  îndoială  :  cea  mai  mare  familie 
era  totuşi  familia  capeţiană,  familia  regală.  Prin 
urmare  îndată  ce  întră  în  concurenţă  fie  şi  o 
altă  regalitate,  ca  regalitatea  englesă,  mai  nouă 
şi  care  in  Franţa  însemnează  numai  o  situaţie  de 
vasalitate  condamnată,  totuşi  Capeţienii  biruiesc. 

Interesante  pentru  regalitate  sînt,  fără  îndoială, 
fetele  care  se  mărită  în  Casa  de  Franţa,  şi  nu 
legăturile  care  se  pot  stabili  cu  unele  Case  feu- 
dale, prin  măritarea  principeselor  de  Franţa  in 
deosebitele  Case  feudale. 

E  lung  şi  foarte  interesant  şirul  căsătoriilor 
făcute  supt  Ludovic  al  IX-lea :  sora  lui,  Isabela, 
a  fost  cerută  de  împăratul  german  Conrad.  De 
oare  ce  însă  situaţia  regalităţii  germane  era  foarte 
delicată  faţă  de  Papa  şi  acesta  era  absolut  nece- 
sar regalităţii  francese  în  desvoltarea  ei,  căsătoria 
nu  s'a  făcut.  Dar  prin  tratatul  dela  12  April  1269 
Ludovic  capătă  ca  fata  lui  Raimund  al  VH-lea 
de  Toulouse  să  iea  în  căsătorie  pe  unul  din  fiii 
Blancei  de  Castilia,  si,  anume,  ori  pe  regele  în- 
suşi ori  pe'  unul  din  fraţii  acestuia.  Contractul 
era  foarte  precis :  dacă  s'ar  întîmpla  să  moară 
soţul  acestei  fete  a  lui  Raimund  şi  ea  s'ar  mărita 
din  nou,  moştenitorii  din  a  doua  căsătorie  să  nu 
poată  reclama  nimic  din  teritoriul  aparţinînd  Ca- 
sei de  Toulouse.  Ioana,  fata  lui  Raimund,  e  adusă 
la  Paris  şi,  crescută  supt  ochii  reginei  Blanca 
astfel,  iea  pe  Alfons,  fratele  lui  Ludovic,  care 
ajunge  conte  de  Toulouse.  Margareta,  fiica  lui 
Raimund  Berenger  de  Provence,  mort  la  1245, 
iea  în  căsătorie  pe  regele  însuşj.  Prin  aceasta 
se  creiază  Casei  de  Franţa  un  drept  asupra  acestei 
părţi  care  este  Provenţa.  Insă  regele  nu  o  iea 
pentru  sine:  şi  aici  se  vede  cît  de  puţin' regali- 
tatea feudală  căuta  să  anexeze  măcar  teritoriile 
care  i  se  oferiau. 

Raimund  mai  avea  o  fată,  şi  ea  s'a  măritat  cu 
Carol,  fratele  lui  Ludovic  al  IX-lea:  acesta  va 
moşteni  Provenţa.  Deşi  soţia  lui  era  fata  mai 
mare  a  ducelui,  regele  nu  vrea  să  ieie  această  parte 
importantă  a  Sudului,  ci  preferă  să  ne  în  frun- 
tea ei  un  vasal  credincios,  legat  de  regalitate 
prin  sîngele  său. 

Robert,  alt  frate  al  regelui,  iea  în  căsătorie 
pe  Matilda,  sora  ducelui  de  Brabant,  si  ajunge 
astfel  conte  de  Artois,  Ludovic,  fiul  regelui  Ludo- 
vic, care  a  murit  la  şaisprezece  ani,  se  însoară  apoi 
cu  Berengera,  fiica  lui  Alfons  al  X-lea  de  Cas- 
tilia:  o  asigurare  pentru  graniţa  de  Sud.  Filip, 
alt  fiu,  va  lua  pe  Isabela  de  Aragon.  Şi  Isabela, 
tata  lui  Ludovic,  va  fi  soţia  lui  Thibaut  de  Na- 
vara,  alt  rege  spaniol  iar  Ioana  de  Navara,  con- 
tesă de  Champagne,  fiica  lui  Henric  şi  nepoata 
lui  Thibaut  de., Champagne,  ajunge  soţia  lui  Filip 
cel-Frumos  la  sfîrşitul  veacului  al  VUI-lea. 

Dar  între  sistemul  întrebuinţat  de  Henric  al 
Il-lea  şi  între  sistemul  întrebuinţat  de  Casa  de 
Franţa  supt  Ludovic  al  IX-lea,  ca  şi  —  adău- 
gim—supt cei  doi  predecesori  ai  săi,  nu  e  nici- 
un  fel  de  deosebire,  nu  numai  în  ce  priveşte  înru- 
dirile, dar  şi  în  ce  priveşte  cumpărăturile.  Cîteva 
caşuri :  de  la  contele  de  Champagne,  Ludovic 
cumpără,  întrebuinţînd  slăbiciunile  de  multe 
feluri  ale  acestui  trubadur  interesant,  Blois, 
Chartreş,  Sancerre;  care  sînt  comitate,  şi  vice- 
comitatul  de  Châteaudun ;  tot  aşa  încheie  un 
tratat  cu  contele  de  La  Marche,  după  lupta  aspră 
pe  care  a  avut-o  cu  dînsul  ca  aliat  al  Angliei, 
câpătînd  încă  o  parte  de  teritoriu,  prin  bună 
înţelegere,  dacă  nu  prin  cumpărătură. 

în  felul  acesta  fără  îndoială  că  teritoriul  Fran- 
ciei  creşte.  Calităţile  personale  ale  lui  Ludovic 
al  IX-lea  au  contribuit  să-i  ridice  prestigiul,  dar, 
dacă  ar  crede  cineva  că  obiceiurile  trecutului 

au  dispărut,  fie  şi  prin  aceste  însuşiri  escepţio- 
nale  ale  lui,  s'ar  înşela.  S'ar  crede  oare  că,  la 
plecarea  lui  în  cruciată,  cînd  a  chemat  pe  baronii 
săi  şi  li-a  cerut  credinţă  şi  nou  omagiu,  „foi  et 
hommage",  precum  şi  loaialitatea  faţă  de  urma- 
şul său,  Joinville  n'a  vrut  să  facă  acest  jură- 
mînt?  Joinville,  prietenul,  omul  de  casă,  biogra- 
ful lui  Ludovic,  acela  care  la  sfîrşitul  vieţii  sale 
se  ruga  să  i  se  dea  o  bucată  din  oasele  sfin- 
tului  rege  ca  să  le  aşeze  în  capela  pe  care  o 
făcuse  anume  in  amintirea  lui,  Joinville  n'a  vrut 
să  presteze  jurămîntul.  Şi  de  ce?  Fiindcă  nu  era 
vasal  direct  al  regelui  Franciei,  ci  vasalul  con- 
telui de  Champagne.  O  spune  singur:  „et  aussi 
me  manda-il,  mais  moy,  qui  n'estoi  pas  subget 
a  lui,  ne  voulu  point  faire  de  serement".  Era 
seneşal  de  Champagne;  rosturile  lui  erau  acolo ; 
nu  se  simţia  indatorit  să  facă,  din  prietenie,  ceia 
ce  dreptul  feudal  nu-i  impunea :  să  strice  ordi- 
nea legală  a  societăţii  în  care  trăia. 

Prin  aceasta  scade  Ludovic  al  IX-lea?  De  loc. 
Niciun  om  politic  nu  scade  cînd  îşi  creiază  o  si- 
tuaţia superioară  în  mediul  legal  al  timpului  său. 
Ei  bine,  el  n'a  făcut  altceva  docît  aceasta:  să 
menţină  o  situaţie  superioară  în  acest  mediu  le- 
gal al  timpului  său,  care  nu  admitea  nici  uni- 
tatea naţională,  nici  contopirea  teritorială  şi  ni- 
mic din  ideile  Statului  roman,  care  sînt  aşa  de 
adînc  coborîte  astăzi  în  conştiinţa  noastră. 

Dar  nu  numai  pe  calea  aceasta  Siîntul  Ludovic 
şi-a   crescut   situaţia.   Vasalii  săi  nu  erau  să-1 
atace;  de  lucrul  acesta  putea  fi  sigur.  Cele  petre 
cute  in  tinereţa,  in  minoritatea  regelui,  au  fost 

o  crisă :  prea  erau  favorabile  împrejurările  pentru 
ca  anume  persoane  să  nu  voiască  a  înlocui  pe 
Blanca  de  Castilia  şi  a  căpăta  conducerea  re- 
-  gatului :  chestiune  de  venit,  pe  lîngă  chestiune 
de  cinste.  Erau  oameni  pe  cari  tesaurul  regal 
îi  ispitia  şi  cari  ar  fi  vrut  sâ-şi  înscrie  numele 
în  paginile  istoriei  Franciei.  Nu  o  femeie,  nu  o 
străină,  din  Castilia,  ci  ei,  rudele  regelui.  Aceasta 
nu  înseamnă  o  conspiraţie  feudală  menită  să 
aibă  urmări  pe  urmă.  N'au  fost  lupte  mari :  con- 
federaţia s'a  desfăcut  îndată.  Thibaut  de  Cham- 
pagne,  care  era  unul  din  şefi,  cu  uşurinţa  cu 
care  făcea  un  c'mtec,  isi  trăda  aliaţii  —  aşa  a 
făcut  de  la  început  pînă  la  sfîrşit  — ,  şi  cînd  işî 
lăsă  mireasa  care  1  aştepta,  la  cel  d'întîiu  cuvînt 
al  reginei  Blanca.  Nici  de  regele  Angliei  nu  pu- 
tea să  se  teamă  Ludovic :  Henric  al  II-lea,  fiul 
lui  Ioan-fără  de-ţară,  era  extrem  de  ocupat  în 
regatul  său  :  feudalitatea,  care  depindea  aşa  de 
mult  de  rege  in  această  ţară,  care,  creată  de 
dînsul,  şi  putea  fi  pedepsită  de  dînsul,  a  încer- 
cat să  se  mişte  pentru  a  se  libera,  după  exem- 
plul Franciei,  —  şi  acolo,  ca  şi  în  Franţa,  în 
margenile  stricte  ale  dreptului  feudal  se  dau 
luntele  cele  mari  pentru  menţinerea  şi  confir- 
marea vestitei  Magna  Charta  smulsă  lui  Ioan. 

Unul  care-şi  are  aşa  de  mult  de  făcut  acasă 
nu  se  amestecă  în  străinătate.  Se  consolidase 
apoi  in  de  ajuns  stăpinirea  regelui  Franciei  în 
Normandia  pentru  ca  o  astfel  de  tentativă  să  fie 
zădarnică.  Dar  Henric  ştia  cine  e  vecinul  său, 
şi  el  încercă  să-1  aducă  la  cedare  pe  altă  cale, 
să  spuie  acestei  conştiinţe  delicate  că  totuşi  dreptul 

ia 

nu  e  de  partea  lui  şi  că  el,  care  caută  totdeauna 
să  se  sprijine  pe  drept,  ar  trebui  să  renunţe  la 
anume  posesiuni,  dacă  nu  în  Normandia,  cel  puţin 
în  părţile  angevine.  într'adevăr  Ludovic  al  IX-lea 
spunea  adese  ori:  „mallechoseestoit  l'autrui  pren- 
dre,  car  le  rendre  estoit  tres  griel".  înteţit,,  pe 
de  altă  parte,  de  mama  sa,  —  Isabela  de  Angou- 
leme2  soţia  lui  Hugues  de  la  Marche,  era  mama 
-  lui  Henric  al  III-lea  — ,  el  atacase  Franţa  de 
două  ori,  dindu-se  lupte  formale,  la  Saintes 
şi  Taillebourg,  lupte  fără  resultat;  după  care 
deci  a  urmat  visita  lui  Henric  al  III-lea  la  Ludo- 
vic în  condiţii  frăţeşti,  regele  Franciei  ţinînd  să 
doarmă  chiar  în  aceiaşi  odaie  cu  oaspetele  său. 
Prin  tratatul  din  1259,  Henric  şi-a  căpătat  astfel 
o  parte  din  ceia  ce  doria:  Limousin,  Perigord, 
Quercy  şi  o  parte  din  Saintonge. 

Recriminaţiile  obişnuite  ale  istoricilor  francesi 
pentru  acest  act  se  razimă  pe  o  înţelegere  gre- 
şită. Ludovic  al  IX-lea  a  scusat  imediat  aceasta, 
ca  un  act  politic.  Şi  era  un  act  politic,  din  două 
puncte  de  vedere :  unul  pe  care-1  spune  Ludo- 
vic însuşi,  altul  pe  care-1  putem  adăugi  noi.  De 
la  procesul  lui  Ioan  fâră-de-ţară,  —  spune  Ludo- 
vic —  regele  Angliei  nu  mai  făcea  jurămintul 
de  vasalitate  pentru  teritoriile  francese ;  dar  era 
mult  mai  bine  să  se  restituie  puţin  din  ce  luase 
Filip  August  pentru  a-şi  asigura  omagiul  regelui 
Angliei,  pentru  ca  regele  Angliei  să  -se  întoarcă 
în  lamina,  feudală  francesă  din  jurul  regelui 
Franciei.  Şi  noi  putem  spune  un  lucru  :  regele 
Ioan  fusese  aousat,  nu  se  presintase  şi  fusese 
condamnat  a  pierde  feudele  sale  francese.  Dar 

niciun  rege  engles  nu  declarase  că  recunoaşte 
această  sentinţă.  însă  prin  faptul  că  Henric  con- 
simţise  a  i  se  restitui  puţin  din  teritoriul  de 
odinioară,  el  arăta  că  recunoaşte  exproprierea 
pentru  tot  restul.  Dacă  ar  fi  fost  vorba  numai  de 
Normandia,  şi  încâ  ar  fi  fost  un  cîştig  colosal : 
transformarea  unui  act  de  posesiune  asigurată 
prin  consimţirnîntul  celui  despoiat.  De  alminteri, 
după  cîtăva  vreme,  Ludovic  a  avut  mulţumirea 
să  vadă  cum  baronii  englesi  şi  regele  supun,  la 
1263 — 4,  diferendul  lor  judecăţii  lui.  I-a  judecat 
frumos,  la  Amiens1  dîndu-şi  sentinţa  în  ce  pri- 
veşte procesul  privitor  la  asa-numitele  ,,pro- 
visiuni  de  la  Oxford",  şi  cu  atîta  dibăcie,  încît 
fiecare  din  părţi  s'a  crezut  favorisată  de  către 
dînsul.  Clausele  ni  sînt  indiferente,  pentru  că 
privesc  istoria  Angliei  ;  sensul  arbitragiului  este 
însă,  de  sigur,  foarte  interesant. 

„Noi  doi",  a  spus  Ludovic  vecinului  său, 
„ţinem  două  surori,  aşa  înoît  copiii  noştri  sînt 
veri  primari.  Deci  se  cade  să  fie  pace  şi  unire. 
Şi-mi  pare  foarte  bine  că  am  făcut  pacea  cu 
regele  Angliei,  pentru  că  el  e  acum  omul  unirii, 
cum  nu  era  aşa  mai  înnainte1)." 

De  alminterea  sistemul  acesta  de  a  se  Îndrepta 
cineva  la  regele  Franciei  ca  la  un  izvor  de 
dreptate  ajunge  pentru  acest  timp  o  adevărată 


1)  „Nous  deux  avons  chacum  l'une  des  deux  soeurs  â  femme, 
dont  nos  enfans  sont  cousins  germains,  parquoy  il  affiert  bien  qu'il  y 
ait  paix  et  uoion.  Et  m'est  grant  plaisir  d'avoir  fait  Ia  paix  avecques 
le  roi  d'Angleterre  pour  ce  qu'il  est  â  present  mon  homme,  ce  qu'il 
n'estoit  pas  devant.  Şi  aiurea  :  „Je  le  feroy  Jumm  homme  de  foy, 
qu'il  n'est  pas  encore.  Car  il  n'est  point  encores  entre  en  mon 
hommage." 

lege  nescrisă,  o  adevărată  recunoaştere  universală 
din  partea  tuturor  acelora  cari  au  neînţelegeri, 
In  cuprinsul  Franciei  sau  dincolo  de  hotarele  ei. 
Regele  este  şi  acum  înnainte  de  toate  „grand 
justicier"  ;  autoritatea  judiciară  a  vechilor  îm- 
păraţi a  trecut — am  spus-o — asupra  lui.  El  îşi 
ţine  judeţele  :  „Ies  pletz  de  la  porte,  que  main- 
tenant  on  appelle  les^  requestes  du  Palais  a, 
Paris",  spune  Joinville.  Innaintea  acestor  „plaids" 
se  presintă  toată  lumea.  De  .  exemplu  :  regele 
Navarei  e  în  judecată  cu  moştenitoarea  Cham- 
pagnei,  „la  fille  de  Champaigne"  ;  se  înfăţişează 
li  judecata  lui  Ludovic  al  IX-lea.  Tot  el  face 
pacea  între  contele  de  Châlons  şi  fiul  său,  din 
Burgundia,  între  Thibaut  de  Navarre  şi  acelaşi 
senior  de  Châlons  şî  Burgundia,  între  Thibaut 
de  Bar  şi  contele  de  Luxemburg,  între  feuda- 
tari  din  Loţaringia.  Şi  anume  judecata  nu  o  face 
numai  el  personal,  ci  deleagă  de  multe  ori 
oameni  din  Consiliul  său,  cari  ei  sînt  însărcinaţi 
să  stabilească,  pe  bctsa  noului  drept,  pe  care-l 
cunoştea  şi  l  apăra  acum  burghesia,  cres- 
cută sau  inspirată  de  şcolile  de  drept  roman 
din  Italia.  Prin  aceşti  subordonaţi  ai  săi,  prin 
„legişti",  cari  încep  să  apară,  ei  exercită  auto- 
ritatea lui  împăciuitoare"  *). 

Dar  domnia  lui  Ludovic  al  Xl-lea  mai  în- 
seamnă ceva  în  desvoltarea  regalităţii  francese, 
a  Statului  frances  care  începe  să  se  creeze  în 
jurul  acestei  regalităţi  şi  prin   exercitarea  con- 


1)  „Gens  de  son  conseil"  ;  „le  chambellan  Perron,  qui  estoit 
l'omme  du  monde  en  qui  le  roy  croioit  plus". 

tîrluă  a  autorităţii  sale.  S'ar  crede  că  cel  mai  de 
temut  concurent  pentru  dînsul  nu  era  cutare  se- 
nior, cutare  duşman  feudal,  nici  regele  Angliei, 
cu  toată  tradiţiunea  lui  de  duşmănie  care  dura 
de  două  secole,  ci  că  duşmanul  cel  mai  mare 
posibil  în  viitor  pentru  regalitatea  francesă  era 
aiurea:  Biserica ?  Biserica  de  o  parte,  sfîntul  de 
alta  ?  Da.  Dacă  ar  fi  întrebat  cineva,  nu  pe  Papa, 
ci  clerul  frances,  în  viaţa  lui  Ludovic,  şi  nu  după 
moarte,  dacă  face  de  sfînt,  nu  ştiu  de  n'ar  fi 
zis  că  nu.  Fiidncă  nici  nu  se  putea  să  judece 
ei,  oamenii  Bisericii,  altfel  după  conflictele  din- 
tre vechea  lor  autoritate  sacră  şi  sacra  autori- 
tate nouă  a  regelui.  La  1235,  la  începutul  dom- 
niei lui  Ludovic  al  IX-lea,  se  adună  la  Sain  - 
Denis  feudali,  în  număr  de  douăzeci  şi  opt,  cati 
fac  o  plîngere  împotriva  clerului,  pretinzind  că 
jurisdicţiunea  clerului  se  amestecă  în  prea  multă 
lucruri,  că  se  face  abus  de  excomunicare,  căe 
prin  urmare,  în  lucruri  care  se  cuvin  judecăto-, 
rului  laic  nu  trebuie  amestecată  afurisenia,  re- 
servind-o  pentru  caşuri  excepţional  de  grave  şi 
verificate.  Papa  ceruse  la  începutul  domniei  lui 
Ludovic  să  poată  întrebuinţa  pe  Robert  de  Ar- 
tois  împotriva  împăratului.  I  se  refusă.  După 
ctţiva  ani  de  zile,  Inocenţiu  al  IV-lea  vrea  să 
se  refugieze  pe  teritoriul  frances.  E  în  conflict 
cu  împăratul  Frederic  al  II-lea,  pe  care  de  atîtea 
ori  Ludovic  1-a  apărat,  şi  contra  Papei,  printr'un 
fel  de  sentiment  de  solidaritate  intre  suverani, 
între  represintanţii  puterii  laice  autonome.  Iarăşi 
regele  refusă.  Cîtăya  vreme  după  aceasta,  o  nouă 
alianţă  se  face  împotriva  abusurilor  clerului  ga- 

lican  între  ducele  Burgundiei;  contele  Bretaniei 
şi  alţii.  Regele  n'are  nimic  de  întîmpinat  împo- 
triva acestui  fapt.  Episcopii  vin  la  dinsul  mai 
tîrziu  şi  se  plîng  că  nu  se  ţine  samă  de  excomuni- 
cările lor  şi  inviiă  pe  rege  sa  le  execute,  iar 
acesta  spune :  nu ;  trebuie  cercetarea  prealabilă, 
pe  care  o  fac  eu.  Şi  ni  putem  închipui  cît  de 
puţin  era  să  fie  mulţămită  Biserica  de  aoest  răs- 
puns. 

Plîngerile  episcopilor  nu  contenesc  pînă  la  sfîr- 
şitul  domniei  sale.  Dar  ceia  ce  fără  îndoială  a 
nemulţămit  mai  mult  clerul  frances  împotriva 
iui  a  fost  faptul  că  el,  deşi  fără  premeditare,  dar 
prin  sfinţenia  şi  virtuţile  sale  se  substituia 
Bisericii  galioane  în  rolul  pe  care-l  jucase 
ea  pînă  atunci.  Biserica  degenerase ;  regalita- 
tea se  înnălţase.  Ceia  ce  înnainte  se  căuta  de  la 
Biserică,  fiindcă  nici  un  alt  factor  moral  nu  exista 
în  societate,  se  cere  acum  dela  regalitate,  fiindcă 
regalitatea  a  ştiut  să  devină  principalul  factor 
moral  în  regat.  Biserica  însă  1-a  făcut  sfînt. 
Evident,  1-a  făcut  sfînt  pentru  interesul  papali- 
tăţii în  luptă  cu  împăratul.  Sa  nu  uităm  că 
Papa  era"  aliat  cu  fratele  lui  Ludovic,  Carol  de 
Anjou,  care  a  cucerit  regatul  de  Neapole  împo- 
triva urmaşilor  lui  Frederic  al  Il-lea.  Dar  o 
înţelegere  deplină,  basată  pe  sacrificiul  regali- 
tăţii faţă  de  Biserică,  na  existat  niciodată  în 
aceşti  douăzeci  de  ani. 

în  sfîrşit  să  semnalăm  încă  două  elemente  de 
forţă  pe  care  regele  nu  le  provoacă,  dar  care' 
vin  de  la  sine  de  se  adaugă  puterii  sale. 

Feudalii  nu  erau  dîspuşi  totdeauna  să-i  dea 
ajutorul  lor  militar.  La  cruciată  o  parte  au 
mers,  alţii  nu.  Dar  din  cruciata  anterioară, 
de  la  1204,  se  vede  un  lucru:  că,  atunci  cînd 
pleca  un  feudal,  toţii  vasalii  săi  direcţi  îl  înto- 
vărăşiau.  Cruciata  care  s'a  terminat  cu  luarea 
Constantinopolului  de  Latini  şi  cu  aşezarea  lui 
Balduin  de  Flandra  era  să  fie  comandată,  nu 
de  Conrad  de  Monferrat,  ci  de  Thibaut  de 
Champagne,  care  s'a  întîmplat  să  moară  însă 
chiar  în  pragul  plecării.  Villehardouin,  care  po- 
vesteşte isprăvile  cruciaţilor  din  1204,  spune  că 
el  a  pornit  cu  tot  ceia  ce  cuprindea  „sa  terre", 
pămîntul  său.  Şi  regele  avea  dreptul  să  ceară 
ajutor  militar,  dar  pe  pămîntul  său,  pe  care-1  stă- 
pînia  de-a  dreptul;  ceilalţi  nu  erau  îndatoriţi. 
Cînd  s'a  întors  Ludovic  din  expediţia  egipteană 
era  .să  se  facă  debarcarea  încă  dela  început  la 
Hyeres,  dar  el  a  declarat  că  nu  vrea  să  coboare 
acolo,  fiind  pămîntul  fratelui  său,  ci  numai  pe 
pămîntul  său  propriu,  la  Aigueş-Mortes.  Cînd  îi 
trebuie,  afară  de  caşuri  extraordinare,  o  armată, 
el  trebuie  să  şi-o  plătească.  Avem  contractele 
pe  care  le-a  încheiat  cu  ocasia  cruciatelor  sale. 
Şi  Joinville  cerea  bani ;  ba  încă  a  fost  discuţie. 
Dacă  ar  fi  vrut  să  întrebuinţeze  pe  feudali,  iată 
ce  se  întîmpla  :  într'un  rînd  i-a  chemat  pe  feu- 
dali şi  au  venit,  dar  fiecare  numai  cu  doi  cava- 
leri; au  venit  în  calitate  de  vasali,  dar  nimeni 
nu  putea  să-i  oblige  a  veni  cu  o  armată  întreagă. 
Erau  deci  un  fel  de  cavaleri  antreprenori  de 
soldaţi,  mai  ales  bannerets,  cari  aduceau  supt 
steagul  lor  o  adevărată  armată. 

De  unde  veniau  cavalerii  aceştia  ?  înnainte 
de  a  se  naşte  cavaleria,  erau  stăpînii  de  castele 
aceia  cari  făceau  desperarea  regelui  şi  împiedecau 
comerţul,  şi  de  aceia  regele  a  căutat  să  distrugă 
castelele:  lucru  greu.  Au  început  însă  cruciatele, 
şi  atunci  domnii  castelelor  s'au  dus  la  luptă  în 
Locurile  Sfinte.  Aici  s'au  deprins  să  servească 
oriunde :  pe  cînd  înnainte  erau  legaţi  de  patria 
castelelor  lor,  acuma  au  deprins  războiul  de 
fiecare  clipă,  războiul  pentru  glorie,  războiul 
pentru  distracţie,  războiul  pentru  mişcare,  pen- 
tru pradă  sau  cîştig.  în  timpul  cît  au  mers  lu- 
crurile bine  în  Orient,  necontenit  a  fost  un  pe- 
lerinajriu  al  elementului  militar  din  Franţa  către 
Locurile  Sfinte.  Atunci  s'a  întemeiat  Ordinul 
Ospitalierilor,  Ordinul  Templierilor,  —  amlndouă 
francese,  —  pe  lingă  Ordinul  Teutonilor.  De  aceia 
regii  francesi  au  şi  avut  o  bucată  de  vreme  linişte 
acasă:  micii  duşmani,  supărători  şi.  toţi  laolaltă, 
foarte  periculoşi,  găsiau  un  admirabil  cîmp  de 
activitate  în  serviciul  regatului  de  Ierusalim. 
Dela  o  bucată  de  vreme  însă,  Ordinele  cavalereşti 
decad,  regatul  Ierusalimului  e  sfărîmat,  Capi- 
tala cucerită  de  Musulmani.  Atunci  se  întorc 
acei  cari  fuseseră  odinioară,  în  tradiţiile  trecu- 
tului, castelanii,  sau  alţii  nu  mai  pleacă,  ci  se 
pun  în  serviciul  cui  dă  mai  mult  şi  asigură  mai 
multă  glorie.  Evident  că  regele  asigură  gloria 
si,  pe  lîngă  aceasta,  acum  el  poate  să-şi  plă- 
tească. O  armată  regală  începe  a  se  alcătui  din 
cavalerii  disponibili. 

Şi,  în  ce  priveşte  banii,  armata  regală,  ca  şi 
toate  manifestaţiile  politice  ale  regelui,  poate  să 

fie  plătită  prin  creşterea  burghesiei.  Din  nevoile 
de  bani  ale  seniorilor  cari  pleacă  la  cruciată, 
din  cerinţele  noilor  drumuri  economice  deschise 
prin  necontenitul  central  cu  Orientul,  din  exem- 
plul oraşelor  italierfe  întîlnite  în  cale,  s'a  produs, 
încă  din  veacul  al  XH-lea,  liberarea  de  fapt, 
apoi  şi  emanciparea  prin  cărţi  de  libertăţi 
(chartae  liber taturn,  franchisiarum)  a  ora- 
şelor, a  comunelor  (communitates),  ceia  ce  în- 
înseamnă  obşti  recunoscute  de  orcanele  legale, 
de  proprietari,  asimilate  cu  senioriile  *),  repetînd 
în  această  formă  răscumpărată  vechea  „cetate" 
galo-romană,  năvălită  de  episcop  şi  usurpată 
de  cel  mai  a.propiat  feudal  dela  ţară-  Pe  lîngă 
recunoaşteri  se  adaogă  şi  colonisări,  din  par- 
tea amatorilor  de  venituri.  Modele  de  organisare, 
şabloane  se  adoptă  pretutindeni.  Dreptul  nou 
creat  trece  dela  o  comună  la  alta  şi  el  face  cu 
putinţă  zilnice  legături  strînse  între  ele.  Deşi 
judecata  sufere  oarecare  restricţii,  dreptul  în 
sine,  care  fusese,  e  recunoscut,  în  Occident 
ca  şi  la  noi. 

Oraşele  se  încunjură  de  ziduri,  cum  făcuseră 
feudalii  cu  castelele.  Turnuri  se  înnalţă,  şi  aici 
şi  steaguri  proprii  flutură  în  vînt ;  peceţi  parti- 
culare se  pun  pe  pergamentul  şi  hîrtia  documen- 
telor. Cu  banii  strinşi  dintr'un  mai  vast  comerţ, 
dintr'o  industrie  mai'spornică,  se  clădesc  biserici 
mari,  palate  municipale  pentru  preposit  (prevot) 
sau  maior  (maire)  şi  scabini  (echevainsj  sau  ju- 
raţi fjures).  pentru  bătrîni  (prudhommes)  şi  nota- 
bili, aşa  numitele  Hotels-de- viile,  în  turnurile  câ- 


1)  Giry,  o.  c,  p.  647. 

rora  (beffroi)  sună  clopotele  de  alarmă  ale  tocsinu- 
lui"  :  ca  în  Orient,  de  la  care  s'a  împrumutat  astfel 
„bazarul",  şi  „fodacul",  mărfuri  se  expun  şi  se 
desfac  supt  arca'de.  Supt  scutul  autonomiei  lor 
se  creiază  alte  celule  politice  asămănătoare,  din 
bresle  sau,  cum  li  se  zice  în  Apus,  „confrăţii",, 
şi  din  orice  fel  de  corporaţii. 

Un  stil  nou  se  naşte  astfel,  şi  în  curînd  el 
domină  esclusiv  Nordul.  Arcul  sfărîmat,  ogiva, 
înlocuieşte  arcul  întreg  al  clădirilor,  romanice. 
Se  creiază  alt  echilibru,  care  permite,  cu  aju- 
torul contraforturilor,  proptelelor,  ce  sprijină 
clădirea  în  afară,  proporţii  uriaşe,  turnuri  a 
căror    îndrăzneală    ar  fi  uimit  alte  timpuri. 

O  lume  nouă  apare,  şi  ea  stă  la  disposiţia 
regelui,  simbol  de  unitate  şi  garanţie  a  păcii. 

Chiar  la  moartea  sa,  dînd  sfaturi  fiului,  Lu- 
dovic al  IX-lea  îi  atrage  atenţia  asupra  oraşelor 
îi  spune  să  se  gîndească  la  ele,  să  le  sprijine, 
căci  în  oraşe  e  puterea  regalităţii.  înnaintea  tu- 
turor seniorilor  a  mers  regele  în  ce  priveşte 
dărnicia,  împărţind  „cărţi  ele  libertăţi  munici- 
pale". 

Burghesia  această  dădu  însă  imediat  o  nouă 
clasă  cultă  şi  o  nouă  clasă  politică.  Acei  pe 
cari  regele-i  pune  să  împace  pe  deosebiţii  se- 
niori, din  ţară  sau  străini,  sînt  luaţi  din  această 
burghesie  ;  ea  formează  Sfatul,  „le  conseil .jure" . 
între  dînşii  e  creatorul  Sorbonei  din  Paris,  Ro- 
bert  de  Sorbonne,  căruia  un  adversar  îi  spune 
într'un  moment  de  supărare  :  „fils  de  villain  et 
de  viilaine"   („fiu  de  şerb  şi  de  şerbă").  Une  ori 

burghesia  aceasta  plătia  prin  umilinţi  momen- 
tane situaţia  pe  care  şi-o  cîştigase.  Foarte  pu- 
ternic era  pe  lîngă  un  mare  feudal  burghesul 
Arthaut,  atît  de  bogat,  încît  clădia  castele  pentru 
stăpinul  său.  într'un  rînd,  stăpînul  acesta,  care 
era  Thibaut  de  Champagne,  întîlneşte  un  cavaler 
sărac  care-i  cere  ajutor.  Arthaut  îi  face  morală 
şi-i  zice:  „Sire  chevalier",  s'a  isprăvit  cu  ve- 
nitul contelui  ;  la  care  cavalerul  răspunde:  „Sire 
jvillain",  jupîne  şerb,  nu  s'a  isprăvit,  fiindcă  eşti 
d-ta  aici  şi  eu  te  dau  pe  d-ta  în  stăpînirea 
săracului  acestuia,  care  ţi-o  da  drumul  cînd  te  vei 
răscumpăra.  Şi  cavalerul  zdravăn  apucă  de  şlic 
pe  burghes,  „empoigne  le  bourgeois  par  la 
chappe  bien  etroit",  de-f  pune  să  plătească  ime- 
diat 500  de  livre. 

Acum,  lucruri  de  acestei  se  mtîmplau,  însă 
nu  puteau  să  împiedece  necontenita  creştere  a 
burghesiei.  Dacă  Franţa  acestor  „vilains"  este 
prea  incultă,  prea  săracă,  prea  puţin  legală  ca 
să  represinte  conştiinţa  naţională  în  progres, 
oraşele,  atrăgînd  la  ele  partea  cea  mai  energică, 
cea  mai  isteaţă  din  lume  şerbă  a  satelor,  ga- 
rantată în  libertatea  ei  prin  privilegii  regale  sau 
senioriale,  alcătuiesc  o  „inteligenţă"  universitară, 
pe  care  regalitatea  se  va  sprijini  de  acum  înna- 
inte  ca  să  ceară,  în  puterea  dreptului  roman  pe 
care-1  vom  analisa  îndată,  aşezarea  unei  puteri 
unice  asemenea  cn  aceia  a  împăraţilor  romani 
de  odinioară  pentru  a  crea  o  ţară  de  prosperi- 
tate economică  asigurată. 


XL 


Burghesia  intelectuală  francesă  în  ajutorul 
regalităţii 

Partea  din  istoria  Franciei  care  se  întinde  dela 
sfirşitul  domniei  lui  Ludovic  al  Xl-lea  pană  departe 
în  desvoltarea  războiului  de  o  sută  de  ani,  prin  ur- 
mare pină  la  tractatul  din  Bretigny,  pe  la  ju- 
mătatea veacului  al  XlV-a  e  una  din  marile  epoce 
de  crisă.  Ea  cuprinde  aproape  un  veac,  trei  şferturi 
de  veac  în  or  ce  cas,  ceia  ce  din  punctul  de  vedere  al 
evenimentelor  răsboinice  care  se  petrec  pe  vremea 
aceasta  ar  fi  de  sigur  înca  un  timp  prea 
scurt.  Cine  ar  vrea  să  urmărească,  măcar  în 
linii  generale,  toată  acea  serie  de  evenimente 
războinice  care  deosebesc  întîia  fasă  a  războiului 
de  o  sută  de  ani,  ar  avea  nevoie  de  mult  mai 
mult  timp  dar,  din  punctul  nostru  de  ve- 
dere, care  căutăm  să  înţelegem  numai  prin 
faptele  capitale,  numai  prin  schimbările  esen- 
ţiale care  se  petrec  în  viaţa  poporului  frances, 
şi  nu  în  accidentele  dela  suprafaţă  ale  activităţii 

politice  şi  militare  într'un  anume  moment,  pentru 
noi,  din  punctul  nostru  de  vedere,  fără  îndoială 
că  se  poate  face  o  alegere  între  evenimentele 
care "  se  întind  în  aceste  trei  şferturi  de  veac, 
alegere  care  să  ni  permită  a  îmbrăţişa  in  spaţiul 
dat  lucrurile  de  căpetenie  care  se  petrec  în 
Franţa  în  această  vreme. 

Schimbările  teritoriale  pe  care  le-ar  fi  aşteptat 
cineva  de  la  regalitatea  francesă,  care  ar  fi  avut  sco- 
pul să  cuprindă  sub  sceptrul  regal  toate  teritoriile, 
francese,  nu  s'au  petrecut.  După  concepţia  obiş- 
nuită, care  ni  înfăţişează  ca  singur  lucru  principal 
in  Franţa  pe  rege  şi  pe  rege  stînd  totdeauna  la  pîndă, 
lacom  de  teritorii,  cu  ghiarele  ascuţite  pentru  a 
prinde  cît  mai  mult  pămînt  dela  vasalii  săi,  ar  trebui 
ca  un  teritoriu  ciştigat  odată  de  Suveran  să  nu  fie 
pierdut  de  dînsul  decît  in  urma  unei  înfrîngeri, 
în  urma  unei  catastrofe  războinice.  Dar  s'au  văzut 
şi  înnainte  teritorii  care  ajung  în  stăpinirea  di- 
nastiei, sau,  mai  bine  zis,  în  stăpinirea  Coroanei,  şi 
sînt  lăsate  pe  urmă  de  acela  chiar  care  le-a  căpă- 
tat :  nu-i  trebuie,  pentru  că  n'are  mijloacele  de  a 
administra  aceste  teritorii.  Şi,  dacă  un  frate,  un 
nepot,  un  văr  al  regelui,  o  rudă  cît  de  depăr- 
tată stăpîneşte  un  teritoriu,  regalitatea  nu  se 
simte  îngustată  decît  numai  îh  ce  priveşte  ve- 
niturile, pentru  că,  în  loc  să  meargă  la  Vistieria 
regatului,  ele  merg  la  aceia  a  cutărui  sau  cu- 
tărui  mare  feudal. 

Se  va  zice:  mare  pierdere!  Atîrnă;  pentru  o 
Curte  luxoasă,  ca  a  lui  Ludovic  al  XlV-lea,  pentru 
o  Curte  stricată,  cum  va  fi  a  lui  Ludovic  al  XV-lea, 
pentru  o  regalitate  care  urmăreşte  din  toate  puterile 

sale  o  politică  mare,  de  sigur  că  trebuiesc  venituri 
foarte  multe  ;  dar  pentru  un  rege  care  trăieşte 
în   împrejurări   aşa  de   modeste,   ca   regii  din 
veacul  al  XIH-lea,  stapîniţi  de  ideia   de  umili- 
tate  creştină,  făeînd  din  modestie,  din  lepădarea 
de  lucrurile  lumii  cea  dintăiu  datorie  a  lor,  şi, 
în  această  privinţă,  supraveghiaţi  de  ceia  ce  ara 
putea  numi  opinia  publică,  de  sfătuitori  mireni 
şi  clerici,  cari-i  spun  necontenit  că   nu  trebuie 
să  se  arăte  mîndru,  ^trufaş   şi   luxos,   pentru  o 
astfel  de  regalitate,  care,  pe   lîngă  aceasta,  nu 
urmăreşte  nici  o  politică  mare,  evident  că  ve- 
niturile  n'au   aceiaşi   însemnătate.   Ludovic  al 
IX-lea   desfăcuse   provincii  întregi  pentru  a  le 
da  fiilor  săi  :  Jean  Tristan   e   aşezat   astfel  la 
Nevers,  Petru  la  Aleneon,  Robert,  căsătorit  cu 
Beatrice  de  Bourbon,    la   Clermont.   Supt  fiul 
lui  Ludovic,  Filip-cel-Indrăzneţ  (1280 — 85),  care 
întreprinde  o  campanie  în  Navara  pentru   a  o 
împiedeca  de  a  se  contopi  cu  Aragonia  sau  Cas- 
tilia,—  moştenitoarea  Navarei,    care  era  şi  ,a 
Cliampagnei,  devenind  soţia  moştenitorului  fran- 
ces —  şi  cearcă  a  căpăta,  printr'un  dar  al  Papei, 
Aragonia    pentru  fiul   său  Carol  de  Valois,  şi 
supt  urmaşul  acestuia,  Filip-cel-Frumos  (1285 — 
1314),   în  sfîrşit    supt   cei    trei    fii    ai  aces- 
tuia:   Ludovic  al  X-lea  (1314 — 6),  Filip-cel- 
Lung  (1316—22)  şi  Carol-cel-Frumos  (1322  — 
8),   se   vor   vedea   iarăşi  teritorii  venind  întîm- 
plător  Coroanei,  pe  care  regalitatea,  neapărat,  le 
primeşte,  dar  pe  care,  dacă  se   presintâ  împre- 
jurarea, le  lasă  mai  bucuros  în  sama  cutărui 

membru  al  familiei  regale,  în  loc  ca  însăşi  Co- 
roana să  le  stăpîneşte. 

Supt  Filip-cel-Frumos  chiar,  pe  care  istoria-1 
înfăţişează  tot  atît  de  şiret  pe  cît  ora  de  frumos 
şi  trăgînd  mai  multe  foloase  din  şiretenie  decît 
din  frumuseţă,  întrebuinţînd  pe  legiştii  lui  scor- 
monitori de  procese  şi  căutători  de  gîlceavă 
pentru  ca  să  capete  cît  mai  mult  pentru  rega- 
litate, ce  capătă  regalitatea  ?  întâia  ciştigă  în 
Sud  un,  lucru  pe  care  fireşte  nu-1  urmăria.  Am 
văzut  că  Ludovic  al  VUI-lea  tăiase  o  mare 
feudă  apanagistă  în  Sudul  teritoriului  frances, 
Provenţa,  pentru  fiul  său  Carol  de  Anjou,  care, 
.favorisat  de  lupta  dintre  Papă  şi  Hohenstaufenii 
din  regatul  de  Neapole,  a  fost  chemat  in  Italia 
şi  a  izbutit  să  biruiască  neamul  nenorocit  al  lui 
Frederic  al  II-lea,  şi  că  tot  în  Sud  se  crease 
încă  o  feudă,  pentru  alt  membru  din  fgwnilia 
regală,  fratele  lui  Carol,  Alfons  de  Poitiers : 
Toulouse  şi  regiunile  vecine. 

Carol  de  Anjou  a  avut  un  noroc  mare  pentru 
dînsul,  dar  şi  pentru  regalitatea  francesă :  cuce- 
rirea sa  italiană.  Dacă  rămînea  numai  in  Sudul 
frances,  dacă  prin  cucerirea  sa  aceasta  de  Nea- 
pole nu  i  s'ar  fi  creat  -  alte  interese,  nu  i  s'ar 
fi  îndreptat  atenţia  în  altă  direcţie,  dorind  ş^i 
stăpînirea  Mării  Ionice,  a  Albaniei,  a  Imperiului 
Bizantin  întreg  chiar,  de  sigur  că  el  şi  urmaşii 
săi  ar  fi  fost  mai  incomozi  pentru  ruda  din 
Paris. 

Provenţa  n'a  părăsit-o  însă  Carol  ;  nu  s'a  gîndit 
nimeni  să  i-o  ceară ;  ea  a  rămas  deosebită  de  Co- 
roana francesă  pînă  foarte  tîrziu,  la  sfîrşitul  veacu- 

lui  al  XV-lea,  dar  un  conte  de  Provenţa  care  şede 
în  Sudul  Italiei  şi  are  de  luptat  necontenit  în  Ori- 
ent nu  poate  juca  marele  rol  pentru  care  părea 
chemat  în  Franţa  însăşi.  Şi  această  schimbare 
a  centrului  de  greutate  în  ce  priveşte  Casa  apa- 
nagista  de  Anjou  foloseşte  Coroanei  şi  din  alt 
motiv  :  cînd  Alfons  de  Poitiers  moare  fără  să 
lase  urmaşi,  moştenirea  lui  poate  să  revie  Coroa- 
nei, cum  a  şi  revenit,  dar,  cînd  Carol  de  Anjou 
ar  fi  fost  în  Provenţa,  evident  că  el  ar  fi  căutat 
să  atragă  la  dînsul  această  moştenire  vecină. 
Este  adevărat  că  el  a  şi  reclamat  moştenirea 
fratelui.  Dar  regele  i-a  răspins  pretenţia  prin- 
tr'o  sentinţă  a  Parlamentului  din  Paris  (1283), 
şi  sentinţa  a  fost  primită  de  Carol  de  Anjou, 
căci,  cu  toată  înfrîngerea  Hohenstaufenilor,  situa- 
ţia celui  dintăiu  rege  angevin  din  regatul  de 
Neapole  nu  era  tocmai  uşoară,  faţă  de  rivalitatea 
Casei  de  Aragon,  care-i  smulse  Sicilia,  şi  chiar 
faţă  de  egoismul  politicei  pontificale. 

Iată  prin  urmare  comitatul  de  Toulouse  reu- 
nit cu  Coroana  francesă.  Dar  Filip-cel-Frumos 
n'avea  doar  niciun  merit  în  aseastă  afacere  : 
moartea  fratelui  lui  fără  moştenitori  şi  lipsa  celui- 
lalt frate,  care  putea  să  ceară  moştenirea  ca  ve- 
cin, erau  curate  întîmplări.  în  acelaşi  chip  se 
culese  şi  moştenirea  fratelui  Tristan. 

Tot  in  Sud,  din  vechiul  regat  burgund,  în 
părţile  Rhonului  şi  Saonei,  o-  parte  se  desfacă 
acum  pentru  a  veni  la  regalitatea  francese. 
Această  parte  este  Lyon  şi  teritoriul  împrejmui- 
tor. Arhiepiscopul  din  Lyon  face  un  tratat  de 

cesiune»  către  regele  frances  încă  din  anul  1272 
şi,  pe  la  începutul  veacului  al  XlV-lea,  prin 
anii  1312 — 1313,  Lyon,  cu  întreaga  lui  diecesă, 
ajunge  a  li  stăpînire  regală. 

Nici  aici  Filip-cel-Frumos  nu  pregătise  nimic. 
Regatul  burgund  a  dispărut  pentru  că  nu  era 
viabil,  dar  regatul  acesta  are  legături,  nu  numai 
cu  Franţa,  ci  şi  cu  Imperiul  german,  şi  nu  i  se 
datoreşte  lui  Filip-cel-Frumos  faptul  că  la  înce- 
putul secolului  al  XlV-lea  Germania,  ocupată 
cu  schimbări  dinastice,  nu  era  în  stare  să  recla- 
me pentru  dînsa~acea  sfârîmătură  a  Imperiului 
care  era  Lyon.  Filip  a  mai  anexat  la  Coroana 
francesă,  prin  anul  1290,  Guyenne,  care  făcea 
parte  din  Gasconia.  Dar,  iarăşi,  dacă  s'a  intîm- 
plat  ca  regalitatea  francesă  să  pătrundă  in  această 
parte  din  Sud,  lucrul  se  datoreşte  unui  accident : 
conflictul  între  eorăbieri  francesi  si   între  alţii 

Î.  * 
n  urma  acestui 

conflict  a  fost  chemat  regele  Angliei,  sau  un 
represintant  al  său,  să  vie  spre  a  se  îndreptăţi 
potrivit  cu  datoria  omagială  reînnoită  supt  Ludo- 
vic al  IX-lea.  I  s'n  făcut  un  proces,  cum  se 
făcuse  odinioară,  pentru  Normandia  regelui 
Angliei,  şi  el  a  fost  condamnat.  De  aici  a  resul- 
tat  această  anexiune  teritorială,  care  de  almin- 
teri,  n'a  avut  durată,  fiindcă,  în  a  doua  parte  a 
războiului  de  o  sută  de  ani  stăpînirea  regelui 
Angliei  asupra  acestei  provincii  aquitanice  e 
aproape  tot  aşa  de  puternică,  cum  fusese  în 
zilele  lui  Henric  al'  II-lea. 

Evident  că,  atunci  cînd  avem  a  face  cu  o 
regalitate  care  şi-a  fixat  un  scop,  care   a  găsit 

mijloacele  necesare  pentru  a-1  urmări  şi  care 
întrebuinţează  toată  energia  şi  toată  inteligenţa 
sa  pentru  a-1  atinge  cît  mai  răpede,  nu  putem 
întîlni  doar  asemenea  anexiuni  de  teritorii,  cînd 
într'un  colţ,  cînd  într'altul,  cînd  într'o  formă/ 
cînd  într'alta,  cînd  cu  mai  multă  trăinicie  şi 
cînd  cu  mai  puţină.  De  fapt,  spre  Coroana  Fran- 
ciei  merg  o  mulţime  de '  lucruri,  dar  aceasta 
numai  prin  autoritatea  firească  *  acestei  Coroane, 
prin  drepturile  care  s'au  ţinut  totdeauna  de  dînsa, 
iar  nu  printr'o  ridicare  actuală  a  prestigiului 
sau  prin  crearea  de  noi  mijloace  de  anexiune, 
datorite  cutărui  sau  cutărui  rege. 

Se  poate  vedea  mai  bine  decit  prin  orice  altă 
argumentaţie  cît  de  puţin  era  pregătită  regali- 
tatea francesă  pentru  aşa  ceva,  prin  două  caşuri. 
Evident  că  era  foarte  bine  pentru  regele  Fran- 
ciei  să  aibă  Sudul  ,  regatului  său,  că  era  mai 
bine  apărată  Franţa  de  Răsărit,  dacă  Lyonul 
se  găsia  în  mînile  regelui,  că,  încfetlnd  o  feudă 
apanagistă  in  Sud,  cum  era  feuda  lui  Alfons 
de  Poitiers,  aceasta  era  un  profit  pentru  Coroană ; 
evident  că  o  anexare  a  Guyennei,  chiar  treca 
toare,  era  totuşi  foarte  folositoare  ;  dar  erau 
alte  lucruri  mai  folositoare  pentru  regalitatea 
francesă,  erau  alte  părţi  in  care  stabilindu-se, 
această  stabilire  ar  fi  profitat,  şi  ca  întindere 
teritorială,  şi  ca  situaţie  şi  ca  prestigiu,  neasă- 
mănat  Coroanei.  Erau  teritorii  care  so  oferiau, 
şi  regele  a  cheltuit  foarte  puţin  din  banii  săi 
şi  din  mijloacele  sale  militare  pentru  a  ajunge 
în  stăpînirea  lor. 

Erau  trei  teritoriile  acestea.  Unul  Burgundia. 

Comitatul  de  Burgundia,  care,  prin  rasa  celor 
care  locuiau  acolo,  prin  limba  vorbită,  prin 
datine,  prin  toate  instinctele  populare,  stătea 
mai  aproape  de  Franţa,  era  la  îndemînă  regali- 
tăţii franeese  la  sfîrşitul  secolului  al  XlII-lea. 

Ţinînd  samă  chiar  de  regulele  dreptului  feu- 
dal, în  ce  priveşte  stăpînirea  şi  transmiterea  feu- 
delor, Burgundia  era  aşa  de  strins  legată  de 
Coroana  francesă  şi  regele  Franciei  avea  atîtea 
mijloace  de  presiune  asupra  celor  cari  stăpîniau 
provincia  în  vremea  aceia,  încît  ar  fi  fost  cu  pu- 
tinţă, dacă  ea  ar  fi  vrut  numai,  să  creeze  acolo 
o  nouă  situaţie  politică.  Mai  multe  căsătorii  s'au 
făcut  pe  atunci  între  Casa  de  Burgundia  şi  Casa 
de  Franţa.  La  1291,  Filip,  moştenitorul  tronu- 
lui, iea  pe  Ioana,  fiica  Matildei  de  Burgundia; 
Ludovic,  alt  fiu  a  lui  Filip-cel-Frumos,  iea  pe 
Margareta  de  Burgundia.  Mai  tîrziu,  după  ce  se 
isprăvise  linia  lui  Filip-cel-Frumos,  Filip  de  Va- 
lois,  noul  rege,  se  însoară  cu  Ioana,  fiica  lui  Ro- 
bert  al  II-lea.  Moştenitoarea  ducatului  Burgun- 
diei  va  lua  apoi  în  căsătorie  pe  Ioan-cel-Bun, 
urmaşul  lui  Filip. 

Totuşi  regii  Franciei  lasă  provincia  în  toate 
rosturile  pe  care  le  avuse  înnainte,  fără  să  în- 
cerce, supt  o  formă  sau  supt  alta,  o  anexiune. 

Era  apoi  o  altă  provincie  strîns  legată  de 
Franţa,  necesară  pentru  complectarea  hotarelor 
ei:  Flandra.  S'au  văzut  legăturile  pe  care  comi- 
tatul le-a  avut  pe  vremea  lui  Filip  August  şi  lui 
Ludovic  al  IX-lea  cu  regele  din  Paris.  Ele  se 
continuă  şi  pe  timpul  lui  Filip-cel-Frumos.  Flan- 
dra de    atîtea   ori    este    la    disposiţia  regelui 

Franciei,  şi,  dacă  ea  încearcă  oarecare  manifes- 
tări de  independenţă,  ele  sînt  foarte  răpede  înriă- 
buşite  din  partea  regelui.  împotriva  lui  Guy  de 
Dampierre,  Filip,  regele  Franciei,  intervine,,  şi 
această  intervenţie  îl  pune  în  conflict  cu  oraşele 
flamande:  la  1300  regele  îşi  face  intrarea  so- 
lemnă în  aceste  oraşe.  E  primit  bine,  ţara  i  se 
supune.  Dar  Filip  părăseşte  apoi  acest  teritoriu 
care-1  aclamă.  Mai  tîrziu,  dacă  va  interveni  din 
nou,  la  1302  —  pentru  a  fi  învins,  cum  se  ştie, 
la  Courtray,  de  orăşenii  din  Flandra,  uniţi  în- 
tr'un  partid  anti-frances,  supt  Peter  de  Koning, 
postăvarul  din  Bruges,  care  măcelăreşte  pe  Fran- 
cesii  din  oraş, — :doi  ani  după  aceasta,  în  lupta 
de  la  Mont-en-Pevele,  la  1304,  regele  e  birui- 
tor; Flandra-i  stă  iarăşi  la  picioare.  A  avut  duş- 
mani, i-a  învins,  e  în  fruntea  unei  oştiri  pe  care 
o  poate  întrebuinţa  la  cucerire  ;  situaţiunea  con- 
telui, a  lui  Guy,  a  fratelui  său,  Ioan,  e  de  aşa 
natură,  —  ei  fiind  întemniţaţi  de  dinsul  —  .de  a 
face  ca,  într'o  formă  legală,  provincia  să  vie  către 
dînsul.  Ei  bine  n'o  face:  Flandra  rămîne  şi  mai 
departe  în  aceleaşi  rosturi,  lăsînd  lui  Filip  numai, 
ca  zălog  pentru  o  sumă  de  răscumpărare,  ora- 
şele Lille,  Douai  şi  Bethune.  Cînd,  apoi  la  1328, 
începe  dinastia  cea  nouă  de  Valois,  Filip  al  Vl-lea 
e  chemat  în  ajutorul  contelui  de  Flandra,  şi  el 
apare  în  această  regiune,  cîştigînd  lupta  de  la  Cas- 
sel,  în  1328,  dar  nu  dă  nici-o  urmare  biruinţei  sale. 

De  trei  ori  în  întîia  jumătate  a  secolului 
XlV-lea  regele  Franciei  se  găseşte  prin  urmare 
dispunînd  de  soarta  acestei  provincii  şi  de  trei  ori 
o  lasă  din  mînă.  Ba  avem  în  Froissart  un  pasagiu 

foarte  interesant  în  care  se  vede  ce  recomandaţiuni 
face  regele  frances  —  în  caşul  acesta  Filip  de'Va- 

•  lois  —  contelui  de  Flandra,  căruia-i  cere  să  ad- 
ministreze aşa  încît  să  nu-1  facă  a  reveni.  O  re- 
galitate cuceritoare  n'ar  fi  dorit  nimic  mai  mult 
decît  să  i  se  ofere  ocasia  de  a  veni  din  nou... 

Am  văzut  că  într'un  moment  regele  Franciei — 
încă  Filip  al  III-lea  —  ajunge  să  lege  de  per- 
soana sa  Navara,  care  era  unită  cu  Champagne 
în  Casa  de  Blois.  îşi  închipuie  oricine  că  reali- 
sarea  unităţii  teritoriale  francese  nu  cerea  în 
rîndul  întîiu  anexarea  teritoriului  pirenecan  al 
Navarei  şi  prin  urmare  dacă,  pe  o  vreme  cînd 

;  Flandra,  Burgundia  sînt  lăsate  să  scape  din  mî- 
nile  regalităţii,  ea  are  de  lucru  prin  Navara  din 
causa  legăturii  întimplătoare  cu  Casa  de  Blois 
din  Champagne,  este  încă  o  dovadă  a  sensului 
pe  care  şi  acum  îl  are  această  regalitate. 

Şi  adăugim  că,  atunci  cînd  moare  Ludovic  al 
X-lea,  fiica  lui,  Ioana,  măritată  apoi  cu  Filip  de 
l^vreux,  a  rămas  în  Navara,  provincie  de  o  parte 
francesă,  de  alta  spaniolă,  laturea  francesă  avînd 
a  se  reuni  cu  Statul  Capeţienilor  abia  prin  Hen- 
ric  al  IV-lea. 

Cu  toate  acestea  nu  se  poate  tăgădui  că  in 
această  vreme  regalitatea  francesă  sporeşte.  Spo- 
reşte chiar  foarte  mult,  dar  în  alt  sens  şi  prin 
alte  mijloace,  in  legătură  ^cu  spiritul  timpului, 
care  e  din  ce  în  ce  mai  mult  duşman  al  fărî- 
miţării  teritoriale,  pentru  urmările  economice  rele 
pe  care  orice  fărîmiţare  teritorială  trebuie  să  le 
aibă. 

Mijloacele  cele  nouă  rămîne  să  le  vedem  acuma. 

încă  din  timpul  lui  Ludovic  al  IX-lea  se 
pomeneşte  necontenit  de  Consiliul  regelui,  de 
consilierii  regali.  Se  vede  foarte  bine  că  anu- 
mite măsuri  nu  se  ieau  fără  intervenţia  acestor 
sfetnici.  Regii  vechi  nu  cereau  sfat  nimănui  sau, 
dacă-1  cereau,  era  sfatul  episcopilor,  al  război- 
nicilor sau  al  rudelor  mai  apropiate. 

Niciodată  un  rege  din  veacul  al  Xl-lea  sau 
al  XH-lea  nu  s'a  gîndit  să-i  cheme  în  jurul  lui 
pentru  ca* să  ceară  de  la  dînşii  îndreptări  în  ce 
priveşte  problemele  politice  de  căpetenie.  De  la 
Ludovic  al  IX-lea  mai  ales,  lucrul  se  întîlneşte 
însă  din  ce  în  ce  mai  mult. 

De  sigur  este  o  greşală  să  vadă  cineva  in 
Filip-cel- Frumos  pe  represintantul  de  căpetenie  al 
întrebuinţării  „legiştilor"  pentru  creşterea -drep- 
turilor şi  autorităţii  Coroanei.  „Legiştii"  încă 
de  mai  multă  vreme  aveau  rosturi  foarte  însem- 
nate în  Sfatul  regelui  Franciei,  în  provocarea  şi 
conducerea  deosebitelor  rosturi  de  politică  internă 
şi  externă,  aşa  încît  nu  există  nici-o  legătură 
cu  totul  particulară  între  Filip-cel-Frumos  şi 
între  aceşti  advocaţi,  aceşti  jurisconsulţi  politici 
cari  stăteau  în  jurul  Coroanei  şi  o  ajutau. 

Filip  a  venit  la  tron  foarte  tînăr,  fără  deose- 
bită experienţă,  fără  un  plan  care  să-i  aparţină 
personal  lui  ;  n'ar  fi  fost  în  stare  să  creeze  poli- 
tica „legiştilor",  dacă  această  politică  n'ar  fi  fost 
primită  de  la  înnaintaşii  săi.  Se  înţelege  de 
unde  vine  această  politică,  ce  împrejurări,  care 
nu  sînt  numai  francese,  au  impus-o  regilor  Fran- 

ciei.  Trebuie  să  luăm  lucrurile  dintr'o  mai  mare 
depărtare  şi  din  vreme  mai  veche. 

Nu  se  poate  zice  că  vre- odată  în  evul  mediu, 
pe  lîngă  dreptul  feudal,  a  dispărut  vechiul  drept 
roman,  că  a  dispărut  cunoştinţa  şi  sentimentul 
de  utilitate  a  acestui  drept  roman.  în  anume 
provincii  cel  puţin,  care  aparţineau  odată  Impe- 
riului roman  şi  in  care  rosturile  trecutului  fu- 
seseră mai  puţin  schimbate,  dreptul  feudal 
pătrunsese  numai  în  anume  clase  şi  era  ţinut  în 
seamă  numai  supt  anume  raporturi.  De  fapt, 
rolul  de  căpetenie,  în  tot  ce  priveşte  judecata 
şi  autoritatea  publică,  a  rămas  al  dreptului 
roman. 

Chiar  după  ce  s'a  sfărîmat  în  bucăţi  cuceri- 
rea italiană  a  lui  Iustinian,  un  vast  teritoriu  a 
rămas  supt  administraţia  exarhului,  represintan- 
tul  imperial  în  peninsulă.  Şi  de  aici  trebuia  să 
se  exercite  o  puternică  influenţă  în  acest  sens 
asupra  Italiei  întregi.  • 

Existau  manuale  de  drept,  compendii,  care 
corespundeau  .  întru  toate  lucrărilor  de  drept 
practic  din  Orient. 

0  sumedenie  de  documente  ni  arată,  încă  de 
la  sfîrşitul  veacului  al  X-lea,  rolul  din  ce  în  ce 
mai  mare  pe  care-1  joacă  jurisconsulţii,  nu  nu- 
mai în  afacerile  particulare,  dar  şi  în  cele  de 
Stat  aceşti  sapientes,  indices,  magisti  i,  legis- 
latores,  advocaţi, — o  sumedenie  denume  care 
arată  caracterul  unei  categorii  sociale  şi  culturale  : 
ea.  avea  nevoie  de  atîtea  numiri  tocmai  pentru 
că  avea  şi  atîtea  rosturi. 

La  început,  şi  pentru  păstrarea  tradiţiunilor 

de  drept  în  Italia  şi  regiunile  care  păstrau  în 
această  privinţă  moştenirea  romană,  se  între- 
buinţa calea  firească  a  transmisiunii  de  la  om 
la  om,  fără,  o  şcoală  cu  examene,  cu  diplome, 
cu   profesori   recunoscuţi   şi   susţinuţi   de  Stat. 

însă,  de  la  un  timp,  împăraţii  germani,  cari 
pătrundeau  în  Italia  unde  erau  Cesari  —  fiindcă 
la  ei  acasă  erau  numai  regi — Jmpăraţii  ^aceştia 
germani,  in  luptă  cu  oraşele  italiene,  au  avut 
nevoie  pontru  situaţia  lor  in  peninsulă^  de  spri- 
jinul dreptului. 

S'au  gîndit  de  la  o  bucată  de  vreme,-  ei 
sau  sfătuitorii  lor  din  Italia,  că  s'ar  putea  spri- 
jini tocmai  pe  titlul  de  împărat,  interpretîndu-1 
însă,  nu  potrivit  cu  trecutul  mai  apropiat,  în 
care  „împărat"  însemna,  mai  la  urma  urmei, 
prea  puţin  lucru,  ci  faţă  de  trecutul  cel  mai 
depărtat  roman,  în  care  Cesârul  împărăţia,  stă- 
pîniâ,  administra,  în  care  nimic  nu  putea  să 
scape  de  supt  controlul  imperial.  Şi  atunci  Fre- 
deric  Barbă-Roşie  a  făcut  tot  ce  i-a  stat  în  pu- 
tinţă ca  să  răspîndească  în  Italia  cunoştinţa  drep- 
tului roman  şi  să  facă  această  cunoştinţă  mai 
solidă  şi  mai  adîncă  prin  sprijinirea  unei  şcoli. 

în  vremurile  acestea  era  vestit  Ernerius  sau 
Werner,  —  de  fapt  un  nume  longobard  — ,  care 
dă  o  strălucire  deosebită 'şcolii  din  Bologna, 
de  fapt  însă  mult  mai  veche  decît  dinsul. 

Apoi  urmaşul  lui  Barbă-Roşie,  Frederic  al  Il-lea, 
întemeiază  şi  el  o  şcoală,  şcoala  din  Neapole,  su- 
punînd-o  Cancelariului  regatului,  „justiţiariului". 
Această  şcoală  din  Neapole,  care  trebuie  pusă  în  le- 
gătură cu  însemnatul  rol  pe  care,  alături  de  Fre- 

cleric  al  II-lea,  1-a  jucat  acel  cancelariu,  Pier 
delle  Vigne,  care  a  isprăvit  prin  nerecunoştinţa 
puterii  politice  pe  care  o  ajutase  a  se  consolida, 
a  intrat  de  la  bucată  de  vreme  în  legătură  cu 
dinastia  nouă  francesă  din  Sudul  Italiei.  Venind 
Carol  de  Anjou  în  locul  urmaşilor  lui  Frede- 
ric  al  II-lea,  şcoala  de  drept  italiană  a  ajuns 
supt  ocrotirea  noii  regalităţi  angevine,  şi  între  An- 
jou şi  Provenţa,  intre  teritoriul  acesta  al  lui  Ca- 
rol I-iu  şi  Carol  al  II-lea  de  Anjou  şi  între  teritoriul 
rudelor  din  Franţa  era  un  schimb  necontenit: 
schimbul  acesta  a  trebuit  să  contribuie  fără  în- 
doială şi  la  întărirea  principiilor  de  drept  ro- 
man, care  nu  fusese  niciodată  uitat  în  Franţa, 
şi  în  crearea  unei  situaţiuni  mai  mari  juriştilor 
cari  represintau  cu  din  ce  în  ce  mai  multă  ştiinţă 
şi  mai  multă  autoritate  aceste  principii. 

Dar  nu  e  numai  atît  :  în  Franţa  ea  însăşi  era 
un  Sud  roman,  şi  el  avea  viaţă  municipală  incă 
de  pe  vremea  Imperiului  roman  de  Apus,  care 
păstra  toate  tradiţiile  de  viaţă  deosebită,  pînă 
la  numele  magistraţilor  municipali,  ca  pe  vre- 
mea Cesarului.  Toată  această  Provenţă  şi  păr- 
ţile vecine  cu  dînsa  se  schimbaseră  aşa  de  puţin, 
nu  numai  în  ce  "priveşte  fondul,  dar  şi  în 
ce  priveşte  forma  !  Atîtea  lucruri  se  petrecuseră 
la  Nord,  la  Vest,  la  Răsărit,  care  nu  atinseseră 
de  loc  regiunea  aceasta  absolut  romană,  vorbind 
şi  o  limbă  deosebită. 

La  Montpellier,  în  acest  Sud,  vse  întemeiază, 
în   1289,  o  Universitate,  o^innaltă  şcoală  care 

nu  dădea  numai  învăţătura  medicinei  ;  dreptul 
roman  era  fără  îndoială  cultivat  si  el  în  aceste 
părţi 

Dar  era  vădit  că,  de  la  Ludovic  al  VUI-lea 
înnainte,  Sudul  este  într'o  legătură  cu  mult  mai 
strinsă  decît  Înainte  cu  Nordul.  Şi  astfel  regele 
Franciei  are  un  teritoriu  de  unde  poate  să  tragă 
acea  întărire  a  principiilor  de  drept  roman  care 
e  necesară  desvoltării  autorităţii  sale. 

Acest  rege  avea  Universitatea  sa  la  Paris. 
Celebra  Universitate  din  Paris  e  înnainte  de  toate 
o  şcoală  de  filosofie,  întrebuinţînd  cuvîntul  în  sen- 
sul mai  vechiu,  teologic-exegetic  al  cuvîntului. 

Acţiunea  acestei  Universităţi  asupra  societăţii 
contimporane  a  fost  din  cele  mai  puternice.  Un 
spirit  nou  s'a  răspîndit  printr'însa.  După  lecţiile 
unui  Albertus  Magnus,  unui  Roscelin,  unui  Gruil- 
laume  de  Champeaux,  Petru  Abailard  (1079-1142) 
introduce  cugetarea  filosofică  în  domeniul,  păzit 
pînă  atunci  cu  stricteţă,  de  o  credinţă  absolută, 
al  teologiei  şi  creiază  scolastica.  în  zădar  se  ri- 
dică împotriva  lui  elocvenţa  furtunoasă  a  Sfîn- 
tului  Bernard  (1091  — 1153),  reformatorul  călu- 
găriei cisterciense  (de  la  Citeaux)  prin  mănăstirea 
creată  de  dînsul  la  Clairvaux  şi  prin  sucursalele 
ei,  sămănate  pînă  în  Suedia  şi  Ungaria,  sfătuito- 
rul regelui  şi  predicatorul  de  cruciate.  în  zădar 
se  taxează  de  eretică  părerea  lui  Abailard  că 
abstracţiile  sint  nume,  nu  lucruri,  strigindu-i-se : 
dar  Sfinta  Treime?  In  zădar  se  exploatează  con- 
tra lui  o  legătură  de  iubire  si  se  comit  ruşi- 
noase  atentate  împotriva  persoanei  -  sale.  In  zădar 
îndrăzneţul   dialectician  e  silit  să  fugă  din  loc 

în  loc,  pînă  la  Cluny,  unde-1  doboară  boala  ;  mii 
şi  mii  3e  ascultători  se  ţin  după  dînsul. 

Acum  spiritnl  liberei  discuţii,  al  criticai  şi  iro- 
niei se~  răspîndeşte  in  tot  tineretul  şi  aduce  ura 
tuturor  elementelor  „culte"  contra  acestei  Biserici 
jignitoare  care-şi  ridică  arma  pentru  a  pedepsi 
din  patul  celor  mai  urîte  viţii.  O  literatură  de 
erudiţie  în  limba  vulgară  apare,  prin  „Dialogul 
între  Placid  şi  Timeu"  prin  „Secrez  auz  philoso- 
phes"  sau  „Miroir  de  râme",  Oglinda  sufletului, 
prin  scrieri  de  istorie  a  cruciatelor  (Eracles),  de 
istorie  romană  şi  contemporană  (Philippe  Mousket). 
Se  traduc,  ca  opere  de  şcoală,  Biblia  şi  Codul  lui 
Iustinian.  Alegorii  în  care  apar  personificate  însu- 
şiri ale  sufletului  se  cetesc  cu  plăcere  lîngă  romanele 
de  aventuri  ale  iui  Adenet  şi  Girard  d' Amiens,  lîngă 
„Voeu  du  Paon"  şi  „Châtelaine  de  Vergy"  Cele- 
brul Roman  de  la  Rose  începe  cu  Guillaume  de 
Lorris  ca  o  alegorie,  ca  să  urmeze  prin  condeiul 
capricios  şi  ascuţit  al  lui  Jean  de  Meung  ca  o 
satiră  erudită.  Acest  student  de  la  Paris  atacă 
fără  cruţare  noile  Ordine  călugăreşti,  miliţie  a 
Papei,  Dominicanii  şi  Franciscanii,  şi  o  serie  de 
scriitori  cu  aceleaşi  tendinţe  spun  acelaş  lucru 
în  alte'forme.  Unul  întrebuinţează  şi  o  povestire 
de  imaginaţie,  Aucassin  et  Nicolette,  ca  să  spuie 
că  vrea  să  meargă  în  rind  cu  regii,  cu  fe- 
meile frumoase,  cu  învăţaţii,  în  loc  să  împartă 
Raiul  cu  călugări  bătrîni  şi  ologi,  murdari,  goi 
şi  flămînzi.  Alţii,  în  Renart  le  Nouvel,  în  Re- 
nard  Contrefait,  în  Cotironnement  Renart, 
în  Cheval  Fauvel  îşi  varsă  ura  pe  călugării 
rătăcitori  şi  pe  însuşi  Papa,  care   e  batjocurit 

în  versuri  şi  caricaturat  în  miniaturi.  în  cele  d'in- 
tiiu  „Visuri",  Soncje  d'Enfer,  Souge  de  Paradis, 
se  urmează  aceiaşi  polemică,  iar,  din  a  doua 
jumătate  a  veacului  al  XlII-lea,  Rutebetaf,  poetul 
sărac  şi  nenorocit,  aruncă  asupra  unei  întregi 
societăţi  un  blăstăm  care  nu  e  al  excomunicării. 

La  începutul  veacului  al  XlII-lea  s'a  încercat 
a  se  face  din  Universitatea  din  Paris  o  şcoală 
consacrată  şi  studiului  dreptului,  şi  Ludovic  al 
VIK-lea  a  găsit  atunci  (1220)  în  faţa  lui  pe 
Papa  Honoriu  al  III-lea,  care  a  oprit  această 
schimbare,  ca  unul  care- şi  aroga  drepturi  asupra 
oricării  şcoli  unde  se  preda  teologia,  b  asa  a 
tuturor  ştiinţelor. 

Cîtăva  vreme  după  această  oprire  a  studiului 
dreptului  la  Paris,  Universitatea  prosperînd,  s'au 
întrebuinţat  alte  mijloace  pentru  a  o  sfărîma, 
din  partea  clerului  legat  cu  Roma.  In  timpul 
minorităţii  lui  Ludovic  al  IX-lea,  cînd  afacerile 
regatului  erau  stăpînite  de  Blanca  de  Castilia, 
s'a  produs  o  ciocnire  intre  studenţii  Universităţii 
din  Paris  şi'  între  burghesii  de  acolo.  Studenţii 
formau  un  corp  politic  deosebit,  cu  profesorii 
împreună,  care  stătea  întîmplător  în  faţa  celor- 
lalte corpuri  politice,  avînd  şi  jurisdicţia  lor 
specială.  Călcîndu-se  un  privilegiu  universitar. 
Universitatea  s'a  ridicat  ca  un  corp  constituit 
împotriva  societăţii  celeilalte.  îndată  Biserica  a 
strecurat  profesori  călugări  (dominicani),  în  locul 
celor  cari  emigrau.  însă  lumea  nu  se  strîngea 
la  dînşii,  aşa  încît  a  trebuit  să  se  găsească  o 
modalitate,  şi  Universitatea  din  Paris  şi- a  reluat 

rosturile,  profesorii  şi  studenţii  întorcîndu-se 
împreună,  după  datina  acelor  timpuri. 

Deci  nu  numai  din  Bologna  şi  Montpellier, 
în  Sud,  ci  şi  din  Paris  se  ridica  din  ce  în  ce 
mai  puternic  spiritul  acesta  roman,  prin  Uni- 
versităţi, prin  şcolile  superioare  de  drept.  Papei, 
am  văzut  că  nu-i  plăcea,  clerului  tot  aşa  de 
puţin  Dar  ei  nu  erau  cei  mai  tari.  Duşmanii 
Bisericii,  aşa  cum  o  stabilise  încă  în  secolul  al 
Xl-lea  Grigore  al  VH-lea  şi  cum  se  desvoltase, 
deviind  din  ce  în  ce  către  tirania  lumească, 
creşteau  din  ce  în  ce  mai  mult.  Se  întemeiaseră 
cele  două  Ordine  nouă  de  călugări,  care  despre- 
ţuiau  puterea  laică,  despreţuiau  bogăţia :  blînzii 
Franciscani  şi  asprii  apostoli  ai  violenţei,  Domi- 
nicanii, cari  şi  unii  şi  alţii  serviau  fără  îndoială 
creştinismul  apusean  în  propaganda  către  Orient, 
dar  şi  unii  şi  alţii  represintau,  oricit  ar  fi  fost 
de  supuşi  faţă  de  Scaunul  roman,  o  protestare 
continuă  prin  sărăcia  lor,  prin  cerşirea  lor,  prin 
veşnica  lor  călătorie  pentru  Hristos,  represintau 
—  zicem  —  o  protestare  contra  papalităţii  imo- 
bile, prefăcută  într'o  permanentă  idolatrie. 

In  împrejurările  acestea  se  puteau  face,  din 
regatul  frances,  două  lovituri  de  odată  :  juriştii 
puteau  să  servească  pentru  a  lovi  rosturile  feu- 
dale, iar,  pe  de  altă  parte,  şi  în  amestecul,  tot- 
deana  neplăcut,  al  papalităţii  în  afacerile  rega- 
tului frances.  In  afară  de  vechea  tradiţie  gali- 
cană  separatistă,  se  adăugia  acum  spiritul  roman 
imperialist,  regalist  în  sensul  regalităţilor  mo- 
derne, al  legiştilor. 

Intîlnim  pe  vremea  lui  Filip  cel-Frumos  frun- 

taşi  legişti  cărora  li  se  datoreşte  fără  îndoială, 
mai  mult  decit  tuturor  luptătorilor  de  supt  steagul 
regalităţii,  întinderea  puterii  supreme  :  Guillaume 
de  Nogaret  şi  Pierre  Flotte.  Pentru  cronici  ei  nu 
sînt  însă  persoane,  ci  o  categorie,  o  nouă  clasă, 
„Ies  clercs  en  droit",  Ies  „maîtres  en  parlement"  ; 
aceşti  „clercs  en  droit"  formează  „le  plus  special 
Conseil"  al  Regelui,  Sfatul  de  taină,  cum  am  zice. 
Ei  au  provocat  hotărîrea  Parlamentului  din 
Paris  care  a  atribuit  Coroanei  teritoriul,  vacant 
prin  moartea  fără  moştenitori,  ai  lui  Alfons  de 
Poitiers. 

Nu  numai  că  ei  stîrnesc  procese,  că  le  întrebuin- 
ţează în  folosul  regalităţii,  dar  sînt  întrebuinţaţi 
şi  în  afaceri  străine,  în  legătură  cu  ţerile  vecine. 
Cînd  e  vorba  ca  o  anume  somaţie  să  se  facă 
regelui  Angliei  Eduard  al  IlI-lea,  care  zăbovia 
să  presteze  omagiu  Lui  Filip  de  Valois,  se  tri- 
mit doi  nobili  şi  doi  clerici  din  Consiliu.  Ei 
cunosc  forma,  ei  stăpînesc  dreptul :  se  îngrijesc 
ca  regele  să  nu  piardă  nimic.  Dacă  se  oferă 
ocasia^  ei  cîştigă  cît  pot  mai  mult,  nu  în  ce  pri- 
veşte teritorii,  ci  în  ce  priveşte  esenţa  însăşi  a 
autorităţii  regale  şi  a  drepturilor  care  susţin 
această  autoritate.  Şi  n'o  lac  pentru  bani,  ci 
pentru  situaţii.  Pe  vremea  lui  Filip-cel-Fru- 
mos,  se  ajunge  a  se  da  feude  unor  persoane 
care  nu  fac  parte  din  nobilime,  ceia  ce,  fără 
îndoială,  este  o  inovaţie.  Dar,  deşi  particula 
nobiliară  împodobeşte  numele  acestor  legişti,  ei 
o  fac,  nu  din  ambiţie,  nu  din  lăcomie,  nu  din 
spirit  de  parvenire  şi  nici  din  linguşire  faţă  de 
rege ;  nu  :  prmtr'înşii  vorbeşte  spiritul  unei  epoce 

nouă.  Se  întîlneâc  în  orice  timp  oameni  cari, 
fără  consideraţii  personale,  sacrifică  orice,  pen- 
tru că  în  ei  se  întrupează  spiritul  unei  vremi 
care  vine  ;  „legiştii"  erau  oamenii  representativi 
ai  viitorului  ;  ceia  ce  era  să  fie  Franţa  de  mîne 
în  totalitatea  ei,  se  făcea  prin  lupta  lor  de  astăzi. 
Lor  li  se  datoreşte  şi  acea  frumoasă  măsură, 
luată  de  Ludovic  al  X-lea,  de  a  declara  că  nu 
mai  există  serbie  în  regatul  Franciei  :  „il  ne 
doit  y  avoir  que  des  hommes  libres  dans  le 
royaume  de  France"  (3  April  1315). 

Acum,  niciun  ţeran  n'a  cerut  aceasta  ;  mulţi 
n'au  ştiut  de  liberarea  lor  şi  au  rămas  şi  mai 
departe,  pînă  foarte  tîrziu,  în  legătură  cu  senio- 
rul lor.  Cu  toate  acestea,  chiar  dacă  ei  nu  ştiau 
bine  ce  poate  resulta  dintr'o  asemenea  reformă, 
este  un  punct  de  plecare  către  viitor. 

In  ce  priveşte  pe  Papă,  n'am  zice  că  i  se  căuta 
pricină,  dar  de  mult  legăturile  între  dînsul  şi 
între  rege  erau  âtît  de  rele,  încît  se  putea 
aştepta  cineva  la  un  conflict,  şi  conflictul,  putea 
fi  sigur  cineva  de  la  început,  se  va  resolva 
în  folosul  regelui.  Germania  d&duse  exemplul  ; 
ea  înfăţişase  lupta  îndelungată  dintre  Papă  şi 
împărat.  Atiţia  împăraţi  căzuseră  zdrobiţi  ca 
persoană,  ca  autoritate,  dar  papalitatea  a  pier- 
dut cel  puţin  atît  cît  a  pierdut  Imperiul  din 
lunga  frămintare  între  cele  două  Puteri.  Dacă 
Imperiul  s'a  putut  reface  supt  Habsburgi,  supt 
Casa  de  Luxemburg,  în  veacul  al  XlII-lea  şi 
al  XIV-lea,  papalitatea,  odată  ce  a  căzut  din 
rosturile  ei  domnitoare  asupra  lumii  întregi,  nu 
s'a  mai  ridicat  niciodată.  Pe  de  altă  parte,  regele 

frances  înfăţişează  din  ce  In  ce  mai  mult  o  putere 
materială,  reală,  de  pe  lumea  aceasta,  putere  cu 
tesaur  şi  soldaţi,  cu  aliaţi,  pe  cînd  papalitatea 
e  numai  un  prestigiu,  şi,  de  oare  ce  anume 
oameni  în  această  nouă  epocă  nu  pot  deosebi 
totdeauna  prestigiul  de  puterea  reală  şi  deci 
erau  în  stare  să  interpreteze  ca  o  scădere  o 
înfrîngere  în  ordinea  faptelor,  era  de  ajuns 
să  se  întîmple  ceva  de  felul  acesta  pentru  ca 
papalitatea  să  fie  pierdută  în  opinia  timpului. 

Papa  Bonifaciu  al  VIH-lea,  cu  care  a  fost 
conflictul,  a  avut  duşmani  în  Italia.  Dacă  bur--* 
ghesia  oraşelor  din  provincia  romană  era  pen- 
tru dînsul,  seniorii  erau  toţi  contra  lui.  Aceşti 
seniori  erau  aproape,  ei  dispuneau  de  mijloace  ; 
îi  trebuia  foarte  puţin  regalităţii  francese  ca  să 
dea  un  caracter  de  drept  şi  de  sprijin  pe  viitor 
violenţelor  pe  care  asemenea  duşmani  erau  gata 
să  le  săvîrşească  împotriva  Papei.  Papa  de 
departe  era  foarte  mare  şi  puternic  ;  de  aproape, 
se  afla  la  îndemîna  oricărui  signorotto  din  veci- 
nătatea, şi  erau  familii  care-1  urau  pe  el  de 
moarte  pentru  nepotismul  lui,  pentru  privilegiile 
date  cutării  sau  cutării  rude. 

In  împrejurările  acestea,  avînd  tot  consimţi- 
mîntul  Bisericii  galicane,  avînd  tot  sprijinul 
legiştilor,  avînd  putinţa  de  a  face  alianţe  profi- 
tabile cu  duşmanii  locali,  din  Campania  romană, 
ai  Papei,  avînd  pe  lîngă  aceasta,  ca  aliat  acea 
conştiinţă  francesă,  din  ce  în  ce  mai  bine  pro- 
nunţată, care  înţelegea  ca  lucrurile  francese  să  folo- 
sească Franciei,  şi  Franciei  bisericeşti,  şi  epis- 
copilor  şi  arhiepiscopilor,  dar  clerului  din  Franţa 


Burghesia  intelectuală  francesă  în  ajutorul  regalităţii  209 


singur,  şi  nu  oricui,  fie  el  oricît  de  sacru,  din 
afară  de  hotarele  Franciei,  Filip  a  început  lupta. 
Papa,  fost  student  la  Paris  şi  el,  de  almin- 
terea  posesor  de  beneficii  In  Franţa  şi  legat  în 
această  ţară  ^(1290),  începe  a  se  plînge,  ca  pe 
vremea  lui  Ludovic  al  IX-lea,  de  atîtea  ori, 
împotriva  abusurilor  regalităţii.  La  1296  el 
publică  cunoscuta  bulă  „Clericis  laicos" —  bulele 
se  numesc  după  cele  două  sau  trei  cuvinte  de 
la  început — ,  în  care  pretinde  că  laicii  nu  trebuie 
să  fie  rebeli  faţă  de  cler,,  căci  autoritatea  primor- 
dială, esenţială,  e  a  Papei,  că  împăratul^  regele, 
orice  funcţionar  cu  autoritate  imperială  n'au 
dreptul  să  ieie  nimic  de  la  Biserică,  acei  dintre 
clerici  cari  permit  aceasta  fiind  supuşi  exco- 
municării. 

La  aceasta  regele  răspunse  prin  decretul  care 
opria  să  se  mai  trimeată  bani  in  străinătate  şi 
hotăra  ca  toţi  străinii  din  regat  să  poată  fi 
expulsaţi.  Un  legat  al  Papei  era  un  străin,  uh  colec- 
tor al  Papei  era  un  străin ;  prin  urmare  nici 
bani  să  nu  iasă,  nici  străini  să  nu  între.  Papa 
cedă  deocamdată  şi  măguli  chiar  pe  rege  prin 
beatificarea  lui  Ludovic  al  IX-lea  şi  prin  susţi- 
nerea planurilor  de  cruciată  francesă  în  Orient. 
Dar,  îndată,  purtarea  necuviincioasă  a  episcopu- 
lui de  Pamiers,  Bernard  Saisset,  trimes  ca  legat, 
revoltă  pe  Filip,  "care,  după  ce  misiunea'  sa 
încetă,  îl  chemă  în  judecată.  Pentru  a  întări  va- 
loarea acestei  hotărîri,  Filip  adună  anume  Statele 
generale. 

Şi  înnainte  s£  intîlnise,  la  sfîrşitul  veacului  al 
XlII-lea,  adunări  de  acestea  ale  claselor  sociale 

ale  ţerii  ;  acum  însă  ele  devin  un  sistem  :  prin 
ele  se  constata  unanimitatea  naţională  în  jurul 
Coroanei.  Nu  trebuie  însă  să  se  facă  o  ideie 
prea  mare  despre  caracterul  contemporan  al 
acestor  State  generale.  La  aceste  manifestări  ale 
„naţiunii  întregi",  oraşele  pai ticipau  prea  puţin, 
nobilimea  săracă  tot  aşa  ;.  de  fapt  era  clerul  şi 
nobilimea  cea  mare  care  se  adunau  în  jurul  re- 
gelui. Aceste  două  clase  represintau,  de  alminterea, 
clasele  de  importanţă  politică  atunci,  şi  decla- 
raţiunea  lor  avea  o  valoare  suficientă  pentru  a 
afirma  solidaritatea  naţională  deplină  "*  de  care 
regele  avea  nevoie.  In  adunarea  de  la  Senlis, 
la  1301,  Statele  au  aprobat  politica  regelui. 

Papa  ceru  liberarea  lui  Bernard,  şi  tot  odată  el 
arunca  bula  de  luptă,  la  1  301  încă,  „  Auscultafili". 

Data  aceasta  se  afirma  supremaţia  Papei  peste 
puterea  temporală,  şi  se  chemau  la  Roma  clerici 
şi  teologi  pentru  a  pîrî  pe  rege.  La  10  April 
1302,  se  adună,  în  schimb,  la  Paris  Statele  re- 
gatului. Biserica  galicană  în  cea  mai  mare  parte 
aprobă  conduita  regelui.  , 

întreaga  feudalitate,  treizeci  şi  şase  de  frun- , 
taşi,  între  cari  ducii  de  Bretania,  Burgundia, 
Lorena,  Hainaut,  Luxemburg,  ameninţă  în  scris 
pe  cardinali  cu  sfîşierea  unităţii  catolice.  Uni- 
versitatea fu  întrebată,  şi  au  fost  şi  repre- 
sîntanţi  ai  burghesiei,  se  pare.  Papa,  încurajat 
de  înfrîngferea  de  la  CourtraV  si  de  moartea  cance- 
larului  Pierre  Flotte,  răul  sfătuitor,  răspunde  prin- 
tr'un  sinod  la  Roma,  cercetat  şi  de  puţini  episcopi 
şi  abaţi  francesi,  dar  mai  ales  printr'un  al  treilea 
act,    bula  „Unam  sanctam",  prin,  care  afirmă 

unitatea  autorităţii  în  lume  printr'o  „singură 
sfîntă  Biserică",  stăpinâ  pe  amindouă  săbiile, 
ceia  ce  însemna  să  rostească  şi  mai  energic  teoria 
lui  Hildebrand.  Atunci,  pe  cînd  Bonifaciu  încerca 
din  nou  un  sinod,  pentru  a  treia  oară  se  adre- 
sează regale  la  ai  săi  (12  — 14  Iunie  1303):  se 
face  plebiscitul  acesta,  de  700  de  glasuri,  în  care 
elementul  interesant  era  cel  clerical,  ca  să  se 
vadă  dacă  merg  cu  regele  sau  nu.  Au  mers  în 
cea-  mai  mare  parte  cu  regele. 

Papa,  care  pregatia  bula  de  excomunicare,  fu 
declarat  eretic:  un  sinod  ecumenic  trebuia  să 
se  adune  pentru  a  l  înlătura. 

Atunci,  pentru  a  împiedeca  proclamarea  acelei 
bule  de  excomunicare,  s'a  petrecut  atentatul  de  la 
Anagni :  au  fost  trimişi,  din  îndemnul  agentului 
francei  Guiilaume  de  Nogaret  şi  cu  sprijinul 
duşmanilor  locali  ai  acestuia  din  familia  Colonna. 
oameni  cari  au  pătruns  în  palatul  Papei  la 
Anagni,  patria  sa.,  unde  se  refugiase,  l-au  tero- 
risat,  şi  se  pare  că  inimicii  lui  italieni  voiau 
să-1  şi  omoare.  I-au  impus  să  se  retragă,  —  aşa 
cum  impusese  el  înnaintaşului  său  Papa  Celestin, 
cas  unic  spunînd  că  alegerea  nu  i-a  fost 
legală,  predecesorul  lui  pierzîndu-şi  Scaunul  în 
împrejurări  care  n'aveau  valoare  canonică.  Papa 
a  refusat  pînă  la  o  bucată  de  vreme  ;  pe  urmă, 
s'a  dat  învins.  Bătrîn  de  optzeci  şi  şase  de  ani; 
complect  zdrobit  după  această  supremă  ruşine, 
el  primeşte  tutela  acelor  cari-1  liberaseră,  şi 
moare  scurtă  vreme  după  aceia,  în  Octombre 
1305.  După  trecerea  pe  tronul  pontifical  a  blîn- 
dului   Benedict    al    Xl-lea,   se  alege   ca  Papă 

Bertrand  de  Goth  (Clement  al  V-lea),  născut  în 
Aquitania  şi  fost  episcop  de  Bordeaux,  din  acea 
provjncie  pe  care  tocmai  pusese  mîna  Filip-cel- 
Frumos 

Papalitatea  acesta,  resultată  din  conflictul  lui 
Filip-cel- Frumos  cu  Bonifaciu  al  VUI-lea,  voia, 
supt  pretext  că  mijloceşte  pacea  între  Franţa  şi 
Anglia,  să  resideze  chiar  la  Bordeaux,  dar  s'a 
învoit  să  se  aşeze  la  Avignon,  oraş  care  încă  da 
de  mult  (dela  1226)  aparţinea  Casei  de  Franţa, 
dar  se  găsia  întreg  în  mînile  lui  Carol  de  Anjou, 
conte  de  Provenţa.  Carpentras,  unde  stăteau  car- 
dinalii, fusese  cedat  Papei  Grigorie  de  Filip- 
cel-îndrăzneţ  încă  dela  1274. 

Se  spune  de  obiceiu  că  aceasta  înseamnă 
decăderea  papalităţii,  umilirea  eiţ  Papa  devenind 
un  instrument  al  regelui  Franciei,  executmd  in 
toate  conflictele  lui  cu  străinătatea  hotărîrile  pe 
care  regele  şi  legiştii  lui  le  dictau. 

Nu  e  tocmai  aşa.  Lăsînd  la  o  parte  faptul 
că  nu  regele  era  stăpîn  aici,  că  oraşul  vecin,  cu 
comitatul  Venaissin,  era  proprietatea  Papei,  că, 
apoi,  contele  de  Provenţa  era,  pentru  regatul  de 
Neapole,  vasal  al  Papei  şi  că  în  Roma  coman- 
dau Orsinii,  nişte  vasali  mult  mai  imperioşi, 
este  un  punct  de  vedere  care  scapă  de  obiceiu  : 
alegerea  unui  Papă  frances  şi  reşedinţa  lui  pe 
teritoriul  frances  înlătura  tocmai  punctul  de 
conflict  în  ceia  ce  priveşte- veniturile. 

Veniturile  puteau  de  acum  să  meargă  la  pa- 
palitate, şi  Papa  Clement  a  fost  unul  dintre  cei 


1)  E  consacrat  la  Lyon. 

mai  mari  mîncători  de  venituri  bisericeşti  cari 
au  trăit  vre-odată.  Putea  să- şi  ieie  veniturile  ace- 
stea, pentru  că  ele  nu  mai  trec  graniţa,  Papa  gă- 
sindu-se  în  limitele  teritoriului  Franciei.  Cit  a 
pierdut  papalitatea,  nu  ne  interesează  aici  ;  cit  a 
cîştigat  regele,  cred  că  s'a  exagerat,  pornind  dela 
faptul  că  şeful  Bisericii  resida  în  cuprinsul  re- 
gatului. 

Tot  atunci  papalitatea  a  părăsit  pe  bogatul 
Ordin  al  Templierilor,  atacat  pentru  eresie  şi  imo- 
ralitate, dar,  de  fapt,  pentru  că  deţinea  bani  cari  i-ar 
fi  convenit  foarte  bine  regelui.  Templierii,  urmă- 
riţi încă  din  1308,  au  fost  condamnaţi,  ma- 
rele lor  maestru,  Jacques  de  Molay,  fiind  ars  îm- 
preună cu  cîţiva  conducători  ai  acestui  Ordin, 
iar  bogăţiile  mari  ale  acestor  călugări,  cedate  de 
formă  Ospitalierilor,  au  ajuns  să  folosească  re- 
galităţii. 

Mai  puţin  de  douăzeci  de  ani  după  aceste 
manifestări  de  energie  ale  regalităţii  francese  iz- 
bucneşte războiul  de  o  sută  de  ani.  Şi  ne  putem 
întreba:  întru  cit  lucrurile  acestea  au  pregătit 
lungul  războiu  dintre  Anglia  şi  Franţa?  întru 
cît  faptul  că  familia  lui  Filip-cel-Frumos  s'a 
stins,  că  a  fost  nevoie  să  se  cheme  la  tron 
Filip  de  Valois,  înrudit  cu  ultimul  rege,  căci  se 
cobora  dîn  fratele  lui  Filip-cel-Frumos,  Carol, 
intru  cit  această  schimbare,  mai  la  urma  urmei 
legală,  a  putut  să  provoace  intervenţia  regelui 
Angliei,  Eduard  al  III-lea,  a  cărui  mamă  era  Isa- 
bela,  fiica  lui  Filip-cel-Frumos?  întru  cît,  va  să 
zică,  într'o  vreme  cînd  regalitatea  francesă  e  atît 

de  francesă,  attt  de  intim  şi  solid  francesă,  cînd, 
după  mărturile  tuturora,  Statele  generale  repre- 
sintau  atît  de  hotărît  naţiunea  faţă  de  Imperiu, 
de  Biserică,  de  oricine,  întru  cit  situaţiunea  aceasta 
poate  să  pregătească  haosul  războinic  care  a 
consumat  toate  forţele  francese  şi  cele  englese 
mai  mult  de  o  sută  de  ani?  Răspunsul  se  gă- 
seşte în  orice  pagină  din  marea  cronică  a  răz- 
boiului de  o  sută  de  ani,  în  Froissart. 

Pe  lingă  legişti,  pe  lîngă  rege,  pe  lîngă  cle- 
rici, mai  era  ceva :  era  cavaleria,  acea  cavalerie 
pe  care  o  laudă  Froissart  însuşi;  ,,cette  bonne 
chevalerie",  despre  care  spune  că  n'a  lipsit  nici- 
odată din  Franţa  încă  din  timpul  lui  Carol-cel- 
Mare :  „puis  le  temps  du  bon  roi  Charlesmagne, 
qui  fut  empereur  et  roi,  n'advint  si  grande  aven- 
ture  ou  royaume  de  France". 

Această  cavalerie  jucase  un  rol  mare  în  Franţa  : 
împiedecase  regalitatea  de  a- şi  întinde  puterea; 
pe  urmă  fusese  ocupată  multă  vreme  în  Locu- 
rile Sfinte ;  regele,  în  lipsa  cavalerilor  cari  chel- 
tuiau acolo  toată  energia  lor  războinică,  a  putut 
să  pregătească — am  spus-o  —  timpul  de  concen- 
trare naţională  supt  autoritatea  lui.  Dar  iată  că 
în  Orient  nu  mai  e  un  regat  de  Ierusalim  :  a  dis- 
părut ;  iată  că  forţele  care  apăraseră  acest  regat 
s'au  retras  în  insula  Cipru,  de  unde  zădărnicise 
vor  încerca  apoi  cruciaţii  să  scape  Ierusalimul  de 
supt  Mohammedani ;  iată  că  Ordinele  de  cavalerie 
care  trebuiau  să  apere  pe  regele  din  Ierusalim 
se  întorc  în  Apus,  Unde  fac  speculă  bănească  şi 

ajung  la  desonoarea  şi  catastrofa  Templierilor. 
Generaţia  care  avea  nevoie  de  o  altfel  de  acti- 
vitate  rămîne  în  regat ;  cavalerii  rămîn,  dar  nu 
mai  au  un  rost  particular  al  lor,  nu  mai  au 
nici  măcar  legătura  strînsă  de  credinţă  faţă  de 
cutare  sau  cutare  suzeran.  După  ce  s'au  oferit 
pe  bani  pentru  cruciatele  lui  Ludovic  al  IX-lea, 
care  nu  le-ar  fi  întreprins  fără  aceasta,  cavalerii 
se  menţin  ca  un  element  viteaz  şi  aventuros,  ca 
un  element  numeros  şi  capabil,  care  nu  e  ţinut 
însă  în  nicio  albie  politică  ;  prin  urmare  un  ele- 
ment de  perpetuă  desordine.  El  stă  la  îndemîna 
oricui  vrea  să  pornească  o  luptă,  pentru  orice. 
Pentru  aceasta  tulburătorul  trebuie  să  aibă  numai 
bani,  pe  cari  şi  acuma  îi  cer  toţi:  acei  cari  se 
duc  să  ajute,  contrar  baronilor  revoltaţi,  pe  re- 
gina Isabela  înnainte  de  războiul  de  o  sută  de  ani, 
în  Anglia,  —  contele  de  Hainaut  însuşi  poftind  pe 
cavalerii  din  deosebite  locuri  să  se  strîngă  supt 
steagul  lui,  cu  făgăduială  de  glorie  şi  plată. 
Complimentele  reginei  Angliei,  banii  Vistieriei 
creiază  imediat  o  armată.  Şi,  dacă  se  isprăveşte 
într'un  loc  lupta,  oamenii  aceştia  nu  aşteaptă 
nimic  mai  mult  decît  ca  aiurea  să  se  ivească 
altă  discordie,  să  se  pornească  alt  războiu,  pentru 
ca,  în  chip  onest,  fără  nicio  ideie  politică,  fără 
niciun  simţ  al  datoriei  personale  şi  de  clasă, 
să  prefacă  viaţa  întreagă  a  Apusului,  pentru  îritiia 
jumătate  a  veacului  al  XlV-lea,  în  ceia  ce  Froissart 
însuşi  numeşte  „o  nenorocire",  un  lung  războiu 
de  nenorocire  şi  de  stoarcere. 

Astfel  vom  asista  la  o  reacţiune  cavalerească. 

Se  ajunsese  între  1300  şi  1330  la  ceva  care 
sămăna  cu  timpurile  moderne.  Ei  bine,  trecutul 
reapare.  în  asaltul  acesta  formidabil  al  cava- 
leriei fără  ocupaţie,  care  turbură  două  ţeri  şi 
ameninţă  cu  sfărîmarea  o  civilisaţie  întreagă, 
pentru  manifestarea  instinctelor  sale  nepotolite. 

Supt  acest  raport  trebuie  cercetat,  credem, 
războiul  de  o  sută  de  ani. 


XII. 

Sfîrşitul  cavaleriei   francese  în  războiul  de  o 
sută  de  ani  , 


Deci  războiul  de  o  sută  de  ani  se  datoreşte, 
nu  ambiţiei  de  cucerire  a  regalităţii  englese, 
nu  unei  depline  conştiinţi  definitive  a. regalită- 
ţii francese,  represintînd  poporul  frances,  nu 
unui  avînt  cucjritor  din  partea  Englesilor,  con- 
stituiţi ca  naţiune  —  pînă  atunci  nu  erau  con- 
stituiţi ca  naţiune,  şi  limba  lor  de  Stat  era  limba 
francesă  — ,  şi  nici  capacităţii  poporului  frances 
de  a  înţelege  necesitatea  apărării  unui  anumit 
teritoriu  definit,  lără  care  viaţa  lor  naţională 
ar  fi  fost  necontenit  ameninţată  şi  nu  s'ar  fi 
putut  consolida,  ci  altui  fapt:  existenţei  unei  clase 
luptătoare,  care  nu- şi  mai  găseşte  rostul  în  altă 
parte,  şi  care,  îngrămădindu-se  în  margenile  mai 
restrînse  ale  teritoriului  stăpînit  de  regele  Franciei 


2 1 8  Istoria  poporului  frances 


provoacă  lupta,  o  întreţine  şi,  numai  în  mo- 
mentul cînd  această  clasă  este  zdrobită,  deci- 
mată Intăiu",  nimicită  pe  urmă,  numai  atunci 
războiul  se  isprăveşte  prin  aceia  că  nu  mai  sînt 
oamenii  cari  au  interes  la  menţinerea  şi  desvol- 
tarea  lui.  In  ce  priveşte  întăia  fasă  a  războiului, 
nu  e  cu  putinţă  a  fixa  o  singură  desvoltare,  o 
singură  linie  sigură,  pe  care  s'o  poată  urmări 
cineva  dela  un  capăt  la  altul :  e  o  serie  de  acte 
răzleţe,  fără  să  se  vadă  legătura  dintre  ele. 

Un  număr  de  chestiuni  particulare.  0  crisă 
în  -Bretania.  Moare  ducele  Ioan  al  IlI-lea,  din 
casa  de  Dreux,  capeţiană  ;  pentru  moştenirea  lui 
sînt  doi  candidaţi:  Jean  de  Montfort,  fratele 
mortului,  şi  Charles  de  Blois.  nepot  de  soră 
al  regelui  Franciei  şi  soţ  al  Ioanei,  care  ea  însăşi 
era  fiica  unui  frate  mai  mare.  Unul  se  sprijină  pe 
oraşe,  pe  ţerani,  pe  Bretoni,  pe  Englesi  ;  celă- 
lalt pe  Francesi  şi  pe  cavaleri.  Pe  de  altă  parte, 
avem  cearta  regelui  Franciei  cu  o  rudă  intri- 
gantă, neascultătoare,  întrebuinţînd  şi  farmece 
pentru  biruinţa  scopurilor  sale,  acel  conte  de  Artois 
Robert,  strîns  înrudit  cu  Filip  de  Valois,  care, 
pentru  o  afacere  de  familie,  pentru  o  neînţeles 
gere  cu  altă  rudă  a  sa,  contesa  de  Brabant,  căreia-i 
luase  moştenirea,  contribuie  şi  el  la  înteţirea 
unei  rivalităţi,  care  nu  exista  altfel,  căci  ea  nu  apar- 
de  la  suirea  pe  tron  a  lui  Filip  de  Valois,  ci  se 
aprinde  numai  mai  tărziu,  supt  necontenita  în- 
demnare a  unor  interese  care  nu  sint  nici  ale 
Angliei,  nici  ale  Franciei ;  Curtea  prinţilor  hotă- 
răşte pentru  Carol,  şi  Ioan  e  prins  de  ducele  de 
Normandia,  fiul  lui  Filip  al  Vl-lea,  dar  soţia 

lui  continuă  fapta  ;  aşa  face  si  soţia  lui  Carol 
după  prinderea  lui  de  Englesi. 

Apoi  e  alt  colţ  unde  cineva  se  agită,  se  mişcă 
şi  provoacă  lapte  războinice.  Un  principe,  conte 
de  Champagne,  de  Brie,  de  Angouleme,  cu  feude 
în  Normandia  si  la  Cherbourg,  purtînd  coroană 
regală,  un  rege  de  Navara,  Carol-cel-Rău,  nepotul 
de  fiică  al  lui  Ludovic  al  X-lea  şi,  de  la  1353, 
ginerele  celui  de-al  doilea  rege  din  ramura  de 
Valois,  Ioan,  prin  atitudinea  lui  particulară,  pro- 
vocată mai  puţin  printr'o  ambiţie  desordonată, 
stăpînită  de  dorinţa  tronului  frances,  decît  prin- 
tr'o imaginaţie  bolnavă,  prin  pornirea  de  a-şi 
satisface  ideile  criminale,  adaogă  şi  el  la  acest 
haos.  Pe  lingă  acestea  se  amestecă  marea  pro- 
blemă flamandă,  problema  autonomiei,  a  liber- 
tăţii oraşelor  flamande.  Aici  dăinuia  vechea 
ură  contra  feudalităţii  francese,  şi  Iacob  de 
Artevelde  luase  locul  lui  Peter  de  Coning. 

Să  menţionăm  acum  cîteva  din  momentele 
acestui  războiu,  înainte  de  a  veni  la  caracteri- 
sarea  acestui  factor  principal,  care  este  cavaleria, 
veşnic  luptătoare  şi  veşnic  doritoare  de  glorie 
şi  de  cîştiguri. 

Cea  d'intîiu  luptă  se  dă,  după  zădarnicul  asediu 
engles  la  Cambrai,  în  anul  1340  la  Ecluse 
(Sluys).  Lupta  aceasta  interesează  esenţial  şi  pe 
regele  Franciei  şi  pe  regele  Angliei.  Viitorul  unei 
coroane  şi  viitorul  celeilalte  sînt  de  sigur  în  le- 
gătură  cu  dînsa.  Fără  această  întîie  încercare 
de  la  Sluys  poate  că  anumite  porniri  împotriva 
Coroanei  Franciei  nu  s'ar  fi  manifestat  cu  atîta 

curaj.  Trec  şase  anî, — cu  un  armistiţiu  care  ţine 
pînă  la  1345,— şi  se  dă  lupta  dela  Crecy,  o  luptă 
foarte  cunoscută,  fiindeă  se  zice  că  de  atunci  a 
început  felul  de  luptă  modern,  că  atunci  pentru 
întîia  oară  a  jucat  un  rol  foarte  mare  infanteria 
sprijinită  pe  artilerie.  Această  infanterie  a  fost 
alcătuită  din  arcaşii  englesi.  De  partea  lui  Filip, 
care  fu  învinsul,  luptaseră  arcaşi  genovesi. 

Lupta  dela  Crecy  a  fost  însă  o  întilnire 
intimplătoare.  Forţele  englese  comandate  de 
rege  intraseră  în  Franţa  în  proporţii  mult  mai 
mari  decît  cele  obişnuite,  străbătuseră  o  largă 
parte  din  teritoriul  frances  şi  se  întorceau 
înnapoi.  într'un  moment,  avangardele  celor 
două  oştiri  s'au  întîlnit  şi  s'a  dat  o  luptă,  in 
care  Francesii  au  fost  învinşi.  Nimeni  însă  n'a 
avut6  conştiinţa  după  această  înfringere  că  ea  ar 
avea  un  caracter  decisiv,  cum  se  poate  face 
aceasta  in  războaiele  de  astăzi.  Nici  regele  Fran- 
ciei  nu  s'a  simţit  umilit,  nici  regele  Angliei  n'a 
fost  peste  măsură  îmbătat  de  succesul  acesta, 
şi  nu  i-a  atribuit  efecte  extraordinare,  pe  care 
ea  nici  nu  putea  să  le  aibă. 

Trece  cîtă  va  vreme  după  moartea,  în  1350, 
a  lui  Filip  al  Vl-lea  şi  în  1356  avem  lupta 
dela  Poitiers.  Regele  Ioan-cel-Bun,  un  splendid 
cavaler,  un  mare  doritor  de  lupte  personale,  de 
foutes,  de  toumois,  de  toate  spectacolele  ace- 
stea militare,  care  arătau  destoinicia  personală 
a  fiecărui  luptător,  are  şi  oastea  cea  mai  nu- 
meroasă; Prinţul  Negru,  fiul  regelui  Eduard,  îl 
evită.  Dar  Ioan  e  bătut,  prins  şi  dus  la  Londra 
în  captivitate,   unde  a  stat  multă  vreme.  Răs- 

cumpărat,  el  s'a  întors  în  ţara  lui  numai  ca  să 
moară  acolo.  încheiase,  la  8  Maiu  1362,  pacea 
dela  Bretigny,  care  cuprinde  cesiunea  unui  mare 
număr  de  teritorii  :  Calais,  Guines,  Boulogne,  de 
o  parte  ;  de  alta,  Guienne,  Poitou,  Quercy, 
Rouergue,  Perigord,  Agenois,  Angoumois,  Sain- 
tonge.  Ceia  ce  se  părăsise  era  numai  o  foarte 
mică  parte  din  anexările  lui  Filip  August. 
Şi  în  această  privinţă  chiar  ar  fi  o  reservă  de 
făcut  :  numărul  teritoriilor  nu  trebuie  să  îns- 
păimînte. 

Mai  mult  decît  ziua  de  la  Poitiers,  decît  prin- 
derea însuşi  a  regelui,  decît  păstrarea  lui,  nu  în 
temniţă  —  căci  s'ar  fi  socotit  desonorat  regele 
Angliei  dacă  ar  fi  trimes  pe  seniorul  său  în  în- 
chisoare— ,  ci  supt  o  pază  onorabilă,  mai  mult 
decît  anarhia  de  acasă,  mai  mult  decît  răscoala 
burghesilor  împotriva  fiului  şi  vicariului  lui  loan 
cel-Bun,  mai  mult  decît  hotărîrile  Statelor  ge- 
nerale, provocate  de  prepositul  negustorilor  din 
Paris,  Etienne  Marcel,  şi  de  episcopul  de  Laon, 
Robert  le  Coq,  dar  care  amintesc  acţiunile  Par- 
lamentelor englese  din  veacul  al  XlII-lea  în 
luptă  cu  regii,  nu  se  putea.  Ce  mai  vrea  cineva 
să  se  întîmple  ?  Dacă  ar  fi  fost  un  războiu  condus 
de  principiile  imutabile  ale  unei  logice  implaca- 
bile, în  timpurile  noastre,  aceasta  ar  fi  produs  o 
împărţire  a  teritorului  frances. 

Dar  multe  din  teritoriile  acestea  au  fost  cedate 
numai  pe  hartă.  Dacă  au  putut  să  fie  ocupate, 
e  altceva.  Ocupaţia  este  foarte  uşoară  astăzi : 
învinsul  îşi  retrage  trupele,  învingătorul  face  să 
străbată  trupele  sale,  ocupă  puncte  strategice, 

care,  odată  ocupate,  asigură  dominaţia  asupra  Iui. 
Dar,  în  vremurile  acelea,  fără  artilerie,  fără  hărţi, 
cum  putea  să  atribuie  cineva  unor  simple  pr  - 
scripţii  de  tratat,  a  căror  îndeplinire  nu  e  do- 
vedită prin  nimic,  o  importanţă  aşa  de  extra- 
ordinară ?  Şi,  dacă,  în  astfel  de  împrejurări,  se 
mulţămia  regele  Angliei  cu  atîta  numai,  nu  este 
o  dovadă  aşa  de  puternică  cum  că  n'avem  a 
face  cu  un  războiu  aşa  cum  îl  înţelegem  noi,  ci 
cu  conflicte  feudale,  care,  dacă  răpiau  seniorului 
învins  o  parte  din  veniturile  sale,  nu-i  luau  nimic 
din  autoritatea  sa  supremă  asupra  teritoriilor 
pierdute,  pe  care  biruitorul  engles  nu  le  putea 
stăpini  de  fapt,  nici  cu  vechile  mijloace,  uitate, 
nici  cu  altele  nouă,  care  nu  se  descoperiseră  încă. 

Dapâ  tratatul  dela  Bretigny  se  zice,  de  obiceiu, 
că  începe  o  nouft  fasă  a  războiului  de  o  sută 
de  ani.  în  adevăr,  din  punct  de  vedere  militar 
o  nouă  fasă,  fiindcă,  după  demonstraţiile  de  ca- 
valerie d'innainte,  după  Giocnirea între  grupe  mari, 
avem  a  face  numai  cu  întîlniii  răzleţe,  ale  cetelor 
mici,  în  deosebite  puncte.  De  acum  fiecare  se 
luptă  în  bande,  în  colţul  care  i  se  pare  mai 
potrivit,  acolo  unde-1  chiamă  pe  fiecare  'legătu- 
rile şi  perspectivele  sale.  Aşa  se  duc  luptele  acestea 
pe  vremea  lui  Carol  al  V-lea,  urmaşul  lui  Ioan- 
cel-Bun. 

Iată  un  om  care  n'a  comandat  niciodată  o  armată 
şi  care  nu  s'a  socotit  de  loc  desonorat  prin 
aceasta,  cum  nu  se  socotise  desonorat  Ioan  cel- 
Bun  fiindcă  fusese  prins.  El  stă,  ca  unul 
din  burghesii  pe  cari-i  învinsese  în  pre- 
tenţiile lor,  şi  aşteaptă  acţiunea  unui  aliat  mai 

puternic  decît  orice  armată:  necesitatea  lucru- 
rilor.'Pe  regele  Eduard  nu-1  combate,  ci-1  judecă, 
în  Parlament,  la  1379,  luîndu-i  Aquitania  şi 
reducîndu-i  domeniul  frances  la  Calais,  pe 
care  Anglia- 1  va  păstra,  la  Bordeaux  şi  Bayonne, 
pe  care  le  va  pierde.  Eduard  e  silit  a  primi 
o  trevâ.  Parlamentul  său  nu-i  dă  bani,  şi  fără  bani 
nu  se  pot  avea  cavalerii,  deci  nici  biruinţa.  Ce- 
tele care  1  serviseră  preferă  a  lucra  pe  sama  lor, 
acele  grandes  compagnies  de  jâfuitori  pe  care 
le  va  distruge  înţelepciunea  prevăzătoare  a  lui 
Carol  al  V-lea. 

în  acest  timp,  cavaleria  francesă  în  serviciul 
regelui  Franciei,  cavaleria  francesă  în  solda  re- 
gelui Angliei  se  distrugeau.  Putem  zice  că  răz- 
boiul a  fost  o  distracţie  pentru  toţi  cei  cari  l-au 
făcut,  o  mare  distracţie  şi  în  momentele- i  de 
nenorocire.  Se  cunoaşte  rupta  dela  Nicopol,  în 
1396,  în  care  regele  Ungariei,  împreună  cu  aliatul 
său,  Mircea-cel-Bătrîn,  a  fost  sprijinit  de  un 
număr  însemnat  de  luptători  din  Apus,  din  cari  cea 
mai  mare  parte  au  fost  cavaleri  francesi  foarte 
doritori  de  luptă,  cari  s'au  aruncat  nebuneşte 
asupra  duşmanului,  despreţuind  pe  Turci  ca  pe 
nişte  sălbateci  rău  înarmaţi,  şix  cari  s'au  găsit 
prinşi  de  odată  între  cele  două  ramuri  de  oleşte 
al  Spahiilor  călări  şi  atraşi  către  piepţul  de  oţel 
al  infanteriei  Ienicerilor  pentru  a  fi  striviţi. 
Turcii  nu  prea  ştiau  ce  este  cavalerismul:  pentru 
ei  prisonierul  era  un  om  dela  care  trebuie  să 
storci  cît  se  poate  mai  mulţi  bani  şi  cît  mai 
răpede,  procedînd  cu  el  cum  procedau  clefţii 
şi  antarţii   din    Macedonia  cu  cîte  un  diplomat 

sau  cu  cîte  un  ofiţer  ori  o  simplă  bătrînă  din 
America,  întrebuinţată  pentru  propaganda  creş- 
tină în  Orient.  Dacă  nu  plătiau  îndată  prinşii — 
şi  comunicaţiile  erau  grele  şi  banii  puţini,  du- 
cele de  Burgundia  trebuind  să  împrumute  dela 
bancherii  din  Paris  pentru  răscumpărarea  fiului, — 
ei  erau  maltrataţi,  pentru  ca  strigătele  lor  de  du- 
rere să*  ajungă  aca^ă  şi  răscumpărarea  să  vie 
mai  curind.  Mulţi  dintre  ei  au  şi  murit  între 
păgîni.  O  mare  nenorocire  şi  o  mare  ruşine! 
S'ar  crede  că  in  Paris,  cîud  s'a  aflat  despre  aşa 
ceva,  a  fost  un  strigăt  general  de  durere,  că 
şi-au  acoperit  faţa  cu  toţii.  Dacă  deschide  cineva 
însă  pe  Froissart,  va  vedea  venind  din  Orient 
un  cavaler,  Jacques  de  Helly,  care  luase  parte 
la  lupta  dela  Nicopole.  I  se  pun  mai  multe  în- 
trebări. Arată  faptul :  ce,a  mai  mare  parte  din 
cavaleri  sînt  în  robie ;  acei  cari  nu  se  puteau 
răscumpăra  au  fost  măcelăriţi,  tăiaţi  în  faţa 
Sultanului  :  nemai  putîndu-se  stoarce  nimic  dela 
ei,  nu  mai  aveau  nevoie  de  dînşii !  După  ce  lumea 
s'a  încredinţat  că  sînt  adevărate  aceste  grozăvii, 
ce  a  simţit  Froissart,  o.  spune  :  „II  etoit  en  ce 
monde  bienheureux  quant  il  avoit  6te  a  une 
telle  journee  de  bataille  et  qu'il  avoit  la  connais- 
sance  et  accointance  d'un  si  grand  roi  mecreant 
que  ce  Amurath-Bacquin" .  încîntaţi  cu  toţii  că 
au  avut  un  prilej  ca  acesta! 

Se  zice,  de  obiceiu,  că  acest  războiu  a  avut  o 
fasă  burgundă.  Unul  din  principii  Casei  de 
Franţa,  Filip  de  Burgundia,  căruia  tatăl  său, 
moştenitor  al  lui  Filip  de  Rouvre,  îi  dăduse 
acel  apanagiu  a  ajuns  să  fie  şi  moştenitor  al  Flan- 

drei  prin  soţia  lui.  în  lupta  dela  Roosebecke 
(1382)  toată  cavaleria  îl  ajutase  să  supuie  pentru 
socrul  încă  în  viaţă,  contele  Louis  dela  Male, 
cerbicoasele  oraşe  flamande.  Şi,  odată  ce  avea 
aceste  două  teritorii  lotaringiene  şi  atîtea  legă- 
turi în  Franţa  şi  atîtea  mijloace,  aceasta  1-a  şi 
făcut  să  se  gîndească  la  putinţa  de  a  zdrobi  cu 
ajutorul  Englesilor  regalitatea  francesă.  Adecă, 
pe  ctnd  înnainte  regalitatea  francesă  tindea  către 
Rin  ca  să-şi  anexeze  teritoriile  lotaringiene,  alsa- 
ciene,  flamande,  acum  teritoriile  acestea  dela 
Rin  tind  ele,  printr'o  reacţiune  firească,  să-şi 
anexeze  teritoriile  dela  Vest,  care  se  ţin  de  co- 
roana Franciei.  Acum,  dela  1380,  pe  tronul  Fran- 
ciei  era  Carol  al  VI  lea,  fiul  lui  Carol  al  V-lea.  Şi 
el  se  distra:  şi  înnainte  de  nebunia  lui — a  înnebunit 
tot  fiindcă  s'a  distrat  prea  mult  şi  în  toate  dome- 
niile,— şi  după  nebunie.  Se  distra  şi  familia  lui,  şi 
unchii  lui,  ducii  de  Burgundia,  de  Berry,  de  Bour- 
bon,  şi  fratele  lui,  Ludovic  d'Orleans.  Distracţii; 
care,  ca  toate  distracţiile,  se  puteau  termina  cu  lu- 
cruri tragice-  S'a  întîmplat  că  fratele  lui  Carol  al 
Vl-lea,  Ludovic  de  Orleans,  a  fost  omortt,  în  1407, 
de  partidul  „burgunzilor".  Ies  Bourguignons, 
şi  s'a  întîmplat  ca  ducele  de  Burgundia,  fiul 
lui  Filip-cel-Indrăzneţ,  Ioan-fâră-Frică,  a  fost,  la 
rîndul  său,  omorît  la  Montereau  (1419),  ca  răsbu- 
nare  pentru  omorîrea  lui  Ludovic.  Casa  d'Orleans 
duce  lupta  şi  mai  departe  formînd  partidul  care 
se  zicea  al  Armagnacilor,  dup^  cutare  mic  senior, 
Bernard  d'Armagnac,  pretins  descendent  al  ve- 
chilor duci  de  Aquitania,  care  a  vrut  doar  să 
facă  o  campanie  în  Italia. 

15 

Atunci  se  amestecă  din  nou  Anglia.  Se  va 
zice  :  o  continuare  a  politicei  englese.  De  loc. 
In  Anglia  se  petrecuse  o  revoluţie.  Ricard  al 
II-lea,  nepotul  şi  succesorul  lui  Eduard  al  M-lea, 
fusese  depus  şi  omorît  în  închisoare.  Urmaşul 
lui,  Henric  al  IV-lea,  cel  d'intîiu  rege  din  Casa  de 
Lancaster,  avea  s  nevoie  de  consacrare  ;  el  era 
dator  să-şi  arăte  destoinicia.  îi  trebuia  un  răz- 
boiu,  şi  unde  să-1  facă  ?  Acolo,  unde  se  fac 
războaiele  :  în  Franţa.  L-aî  nceput  fiul  său,  Hen- 
ric al  V-lea,  care,  biruind  la  Azincourt,  s'a  aşilat  ca 
vicariuln  Franţa.  Putea  foarte  bine  să  se  facă  rege, 
dar  el  n'a  vrut  să  fie  decît  vicariu  al  regatu- 
lui. Luase,  conform  tratatului  dela  Troyes, 
din  1420,  pe  fata  regelui  Carol  al  Vl-lea,  pe 
Ecaterina.  Regele  era  nebun,  regina  Isabela  de 
Bavaria,  despreţuită  şi  incapabilă,  Delfinul,  un 
principe  care  nu  se  distinsese  prin  nimic,  în 
imposibilitate  de  a  conduce  o  luptă. 

Şi,  atunci,  Henric,  în  calitatea  aceasta  de 
regent,  de  soţ  al  moştenitoarei  regatului,  a  ad- 
ministrat ţara.  Pe  urmă  fiul  lui,  Henric  al  Vl-lea,  a 
fost  proclamat,' încă  în  leagăn,  bunicul  său  regal 
murind  la  1422,  şi  rege  al  Franciei,  şi  rege  al 
Angliei.  Dar  nu  fiindcă  era  fiul  cuceritorului 
engles,  ci  fiindcă  mamă-sa  era  fiica  lui  Carol 
al  Vl-lea ;  o  moştenire  cuvenită  lui  prin  descen- 
denţa normală,  legitimă.*  Căci  cine  ar  fi  îndrăznit 
pe  vremea  aceia  să  rupă  un  singur  colţ  al  unei 
legitimităţi,  care,  odată  ce  s'ar  fi  produs  această 
atingere,  s'ar  fi  sfîşiat  dela  un  capăt  la  altul  ? 

De   şi,    deci,   se   amestecă  Anglia  în  acest 

r  războiu,  de  şi  biruieşte  în  lupte  ca  acelea  dela 
Azincourt,  Crevant  (1423)  şi  Verneuil  (1424),  în 
care  avem  a  face  doar  cu  citeva  mii  de  oameni, 
de  o  parte,  şi  alte  cîteva  mii,  de  partea  cealaltă, 
aceasta  nu  decide.  Crede  oare  cineva  că  s'ar  fi 
ridicat  aşa  de  uşor  Franţa  la  1429,  cu  Ioana 
D'Arc,  despresurînd  Orleans,  conducînd  regele 
cel  drept  şi  iubit  la  Rheims,  liberînd  teritoriul 
frances  pînă  la  acel  Bordeaux,  supus  atîta  vreme 
stăpînirii  englese  sau,  mai  bine,  dinastiei  englese, 
dacă  ar  fi  fost  vorba  de  distrugerea  unui  lucru 
consolidat,  cu  conştiinţă  consolidat  ? 

Nu,  dela  un  capăt  la  altul  n'avem  a  face 
decît  cu  ultimele  manifestări,  cu  atît  mai  zbu- 
ciumate, cu  cît  trebuiau  să  dureze  mai  puţină 
vreme,  ale  unei  clase  care  şi- a  pierdut  măsura, 
am  zice  :  şi-a  perdut  sărita,  fiindcă  primejdia 
de  moarte  o  aştepta.  Toate  societăţile  mîntuie, 
nu,  cum  crede  cineva,  printr'o  epuisare  ador- 
mită, ci  prin  extraordinare  zbuciumări,  care 
pentru  un  observator  superficial  ar  părea  că 
sînt  semne  de  o  vitalitate  extraordinară  şi  care 
nu  sînt  decît  premergătoarele  unui  sfîrşit  apro- 
piat. Aşa  a  fost  pentru  cavaleria  aceasta  pentru  care 
steagul  supt  care  lupta  n'avea  nicio  importanţă, 
schimbîndu-se  cînd  supt  unul,  cind  supt  altul, 
cum  va  fi  şi  pentru  societatea  de  Curte  fran- 
cesă înnaintea  Revoluţiei  celei  mari. 

în  aparenţă,  această  lume  o  ducea  foarte  bine. 
Să  ne  uităm  puţin  la  biografia  lui  Froissart.  El 
este  „clerc",  ceia  ce  înseamnă,  nu  numai  un  cleric, 
dar  şi  profesor,  şi  cronicar,  şi  poet,  într'un  cu- 

vint  :  un  „intelectual".  îşi  petrece  tinereţa  cu 
„sotties"  şi  „traites  anioureux".  A  fost  foarte 
multă  vreme  un  intim  al  Curţei  englese.  Scrii- 
torul acesta,  aşa  de  frances  prin  spiritul  său, 
prin  care  putem  vedea  mai  bine  jocul  de  lu- 
mini si  de  umbre  al  cavaleriei  francese  în  se- 
colul al  XIV- le  a,  şi-a  petrecut  toată  tinereţa 
şi  o  mare  parte  din  bărbăţia  sa  prin  Anglia,  şi 
el,  născut  la  Valenciennes,  n'a  socotit- o  aceasta 
ca  o  trădare  de  ţară.  Şi  cum  putea  s'o  considere 
astfel  ?  Regina  Angliei  era  Filipa  de  Hainaut, 
Francesă  de  cel  mai  bun  sînge.  La  Curte  se 
vorbia  franţuzeşte,  datinile  erau  francese.  Dacă  re- 
gele Angliei  ducea  un  războiu  contra  regelui 
Scoţiei,  el  trimetea  pe  continent,  la  un  cunoscut, 
să-i  capete  cîteva  sute  de  cavaleri  francesi,  cari 
erau  apoi  răsplătiţi  şi  trimişi  acasă.  Şi  ni- 
meni nu  vedea  în  aceasta  nici  părăsirea  unui 
steag,  nici  călcarea  unei  datorii  naţionale.  Cum 
lumea  de  Curte  în  veacul  al  XVIII-lea  era  interna- 
ţională, acelaşi  om  putînd  face  acelaşi  lucru,  în 
aceleaşi  împrejurări,  cu  acelaşi  succes,  la  Faris, 
la  Stockholm  şi  la  Petersburg,  tot  aşa  în  seco- 
lul al  XlV-lea  cavalerii  aceştia  erau  internaţi- 
onali, avînd  un  scop,  de  distracţie,  de  glorie  şi 
de  cîstig,  care  trecea  dincolo  de  hotarele  naţio- 
nale, cu  atît  mai  mult,  cu  cît  aceste  hotare  nici 
nu  erau  definitiv  trase. 

Froissart  arată  cît  de  mult  era  iubit  de  toată 
lumea,  regi,  duci,  ţerani,  cavaleri:  „tous  autres 
seigneurs,  rois,  ducs,  comtes,  barons  et  cheva- 
iers,  de  quelque  nation  qu'ils  fussent,  m'ai- 
moient."  Pînă  la  moartea  sa,  sau  cel  puţin  pînă 


Burghesia  intelectuală  francesă  în  ajutorul  regalităţii  229 


a  lăsat  condeiul  din  mînă,  Froissart  a  avut  exact 
aceiaşi  situaţie  de  absolută  indiferenţă  naţională 
faţă  de  tot  ce  se  petrecea  în  juru-i.  Pe  dînsul 
îl  interesau  loviturile  cele  bune,  şi  atît.  Lovi- 
turile cele  bune  pe  care  le  da  un  Frances  îm- 
potriva unui  Engles  ?  Norocul  individual  al 
Francesului !  Dar  le  da  un  Engles  unui  Frances  ? 
Tot  atîta  noroc,  dar  tot  individual,  din  partea 
Englesului  ! 

Ca  să-şi  dea  cineva  samă  de  natura  acestor 
petreceri  în  mijlocul  războiului,  care  de  altmin- 
teri era  aşa  de  des-  întrerupt,  încît  istoricii  văd 
numai  războiul,  iar  oamenii  de  atunci  vedeau 
în  cea  mai  mare  parte  numai  pacea,  sau  ceia 
ce  se  înţelegea  în  vremea  aceia  prin  pace,  iată 
un  cas.  Carol  al  Vl-lea,  tînăr  încă,  înnainte  de 
nebunie,  face  o  mare  călătorie  în  Sud,  pentru 
distracţie.  Pe  drum  întîlneşte  la  fiecare  pas  a- 
busuri  care  sînt  săvîrşite  de  către  represin- 
tantul,  agentul  de  afaceri  al  unuia  din  unchii 
lui,  ducele  de  Berry.  îl  dă  în  judecată  pe  acest 
agent,  îl  condamnă  şi  - 1  arde  ca  pe  un  eretic. 
Un  act  de  dreptate,  ar  zice  cineva  :  iată  un  rege 
tînăr,  plin  de  sentimentul  justiţiei,  care,  în  loc 
să  se  ocupe  de  lucruri  frivole,  se  duce  acolo 
unde  vede  că  este  suferinţa  poporului,  caută  pe 
vinovat  şi  nu-1  cruţă.  Nu,  şi  aici  era  o  distracţie. 

Se  merge  mai  departe.  La  Montpellier  e  o 
primire  strălucită  de  către  „Ies  friches  dames 
de  Montpellier"  ;  graţiile  acestor  doamne  îi  sînt 
asigurate:  „tant  fit  le  roi  qu'il  aquit  des  dames 
de  Montpellier  et  des  damoiselles  grands  grâces".. 
Visa,  zi  de  zi,  cîntec,  danţ,  beţie  :  „reyant  dan- 

ses,  caroles  et  soulas  tous  Ies  jours,  et  toujours 
a  recommencer" .  Se  făceau,  pentru  plăcerea  Curţii 
provocări  la  tournois,  cutare  întrebînd  cine 
vrea  să  se  presinte  ca  să-1  „uşureze"  („deli- 
vrer  quelqu'un  de  cinq  pointes  de  glaive  et  de 
cinqde  rochet");  se  presinta  o  mulţime  de  lume, 
şi  străini,  un  Engles,  un  German,  pe  care  Froissart 
îl  numeşte  „Here  Hance"  şi  care  era  un"%Herr 
Hans". 

La  Paris,  între  oaspeţii  obişnuiţi  ai  regelui  se 
văd  o  mulţime  de  prinţi  străini.  Unii  dintre  ei  îşi 
trăiau  toată  tinereţa  lor  acolo.  Printre  luptătorii 
cei  mai  buni  ai  războiului!  de  o  sută  de  ani  a 
fost  regele  Ioan  al  Boemiei,  din  Casa  de  Luxem- 
burg,— din  care  era  şi  mama  lui  Carol  al  V-lea, 
care  a  stat  în  Franţa  pînă  la  sfîrşit ;  deşi  orb; 
s'a  luptat  harnic  împotriva  duşmanilor  priete- 
nului său,  rudei  sale,  regele  Franciei,  şi|chiar 
fiul  său,  viitorul  împărat  Carol  al  IV-lea,  a 
luat  parte  în  toată  tinereţa  sa  la  războaiele  şi 
petrecerile  armatei  şi  Curţii  francese.  Regina 
însăşi  era  o  Germană,  Isabela  de  Bavaria,  care  venise 
la  patrusprezece  ani  fără  a  şti  franţuzeşte.  Şi  erau 
la  Nord-Ost  anumite  regiuni,  care,  pe  vremea 
aceia,  păstrînd  caracterul  lor  politic  german, 
făceau  parte  din  lumea  socială  şi  culturală  fran- 
cesă  :  dincolo  de  Hainaut  şi  Brabant  regiunile 
Ţerilor  de- Jos,   Olanda,  Zelanda,  etc. 

Revenim  la  marile  petreceri  ale  Curţii.  Regele 
Carol  al  Vl-lea  era  să  ardă  odată  într'una  din 
cele  mai  caracteristice  petreceri  de  acolo.  S'a 
dat  un  bal  mascat  Lumea  nu  ştia  cine  este  în 
grupul  de  sălbateci   care  a  năvălit   de  odată  în 

fală.  De  oare  ce  pe  vremea  aceia  travestirile  se 
săceau  în  condiţii  tehnice  foarte  proaste,  s'au  îm- 
brăcat „sălbatecii",  cu  însuşi  regele'n  frunte,  în 
nişte  cămăşi  unse  cu  păcură.  Ordinul  era  să 
nu  se  apropie  nimeni  cu  facla  prea  aproape  de 
ei.  De  curiositate,  chiar  fratele  regelui,  Ludovic 
de  Orleans,  s'a  apropiat  însă  şi  a  aprins  astfel 
cămaşa  unuia.  In  torturi  înspăimîntătoare  au 
ars  o  mulţime  din  ei,  iar  regele  a  fost  luat  de 
o  rudă  femeiască,  care  1-a  învăluit  in  fustele 
ei,  şi  în  felul  acesta  a  scăpat  de  o  moarte  sigură 
si  îngrozitoare. 

Cu  ocasia  morţii  acelora  cari  au  participat  la 
această  petrecere  se  relevează  unul,  Henri  de 
Guisay,  care  represintă  cavaleria  decadentă  şi 
supt  alt  raport  decit  al  petrecerilor.  Acesta  avea 
obiceiul  să  trateze  oamenii  cari  erau  supt  el  ca 
pe  nişte  cîni  ;  îi  silia  să  şi"  latre  supt  loviturile 
lui  de  picior  şi  înţepăturile  cu  pintenii.  Era  o 
adevărată  bandă  de  asemenea  nobili.  Pe  la 
1380  avea  o  mare  reputaţie  in  Franţa  Amerigot 
Marcel,  cavaler  şi  hoţ  de  profesie.  Sta  la  pindă 
si  ataca  pe  drum  pe  oricine  trecea,  în  special 
pe  negustori.  într'un  rînd;  atacă  o  ceată,  ,,une 
route"  de  cîţiva  negustori  venind  din  Montpellier, 
din  Narbonne,  din  Limoux,  din  Fbugans,  din 
Beziers,  din  Toulouse  şi  din  Carcassonne,  cu  posta- 
vuri de  Bruxelles  sau  de  Moutier-Villiere,  sau  cu 
piei  de  la  bîlciul  de  Landit  sau  cu  mirodenii  de 
la  Bruges,  ori  cu  mătăsării  de  Damasc  sau  de 
Alexandria.  îi  prinde  pe  toţi,  îi  desbracă  de 
toate  mărfurile  lor.  De  obiceiu  cine  vrea  să  treacă, 
trebuie  să  se  răscumpere,  cum  era  caşul,  mai 

ttrziu,  cu  drumeţii  cari  mergeau  în  umbra  caste- 
lelor de  pe  malurile  Rinului.  Ţeranii  din  împre- 
jurimi trebuiau  să-i  dea  toată  întreţinerea :  grîu, 
ovăs,  făină,  vin,  boi,  oi  grase,  pui.  Asemenea 
briganzi  nobili  erau  şi  „îmbrăcaţi  ca  nişte  regi1)." 
Niciunul  nu  cerea  plată;  fiindcă  fiecare-şi  în- 
grijia  de  sufletul  lui.  Li  se  zicea  :  yles  aventu- 
reux".  Banda  a  fost  risipită,  dar  s'a  refăcut  ime- 
diat. Numai  cînd  ajunsese  cu  totul  intolerabilă, 
Amerigot  Marcel  'fu  declarat  „traître  de  la  cou- 
ronne  de  France",  trădător,  hklean.  S'a  adunat 
o  armată  împotriva  lui  ;  un  an  de  zile  a  ţinut 
lupta,  şi  după  aceia  numai  l-au  prins  şi  l-au 
condamnat  la  moarte. 

Aceasta  era  societatea  francesă  care  făcuse 
războiul  de  o  sută  de  ani.  Dar  se  va  zice  :  pe 
sama  cui  toate  lucrurile  acestea  ?  Pe  sama  ora- 
şelor şi  pe  sama  ţeranilor.  Dar  oraşele  şi  ţeranii 
primiau  oare  această  situaţie  ?  Une  ori  o  pri- 
miau,  dacă  nu  erau  orgamsaţi  într'o  corporaţie, 
care  să  comunice  în  fiecare  moment,  care  să 
poată  lua  hotărîri  unitare.  Puterea  cavaleriei 
era  aceasta,  că  imensul  ei  corp,  oricît  e  de 
răşchirat,  oricît  de  supţiat  pe  anumite  locuri, 
cu  toate  acestea  avea  un  sentiment  comun  şi 
din  el  putea  să  plece  o  singură  acţiune.  îm- 
potriva cavaleriei  nu  se  putea  propti  cu  succes 
încă  nimeni.  Regalitatea  tusese  anexată  la  cava- 
lerie, întrebuinţată  pentru  cavalerie,  confiscată 


!)  „Gouvernes  et  etoffes  comme  des  rois."  ,.Quand  nous  chevau- 
chions,  tout  le  pays  trembloit  devant  nous  ;  tout  etait  notre,  allant  et 
rttournant".  „Vie  bonne  et  belle!" 

de  dînsa.  Regalitatea  lui  Ludovic  al  IX-lea,  care 
domnia  prin  sfinţenie,  regalitatea  lui  Filip-cel- 
Frumos,  care  biruia  prin  isteţime  şi  conştiinţă 
de  dreptate,  decăzuseră  treptat,  pentru  a  se 
ajunge  la  regi  de  aceştia  nebunateci  înnainte  de 
a  fi  nebuni,  cari  înţelegeau  toată  viaţa  ca  un 
şir  de  petreceri  destrăbălate,  pentru  ei  înşii  şi 
pentru  toţi  cei  din  jurul  lor. 

în  ce  priveşte  Biserica,  e  Papa  dela  Avignon, 
care  trăieşte  cum  trăia  toată  lumea,  care  se 
îngrijeşte  numai  de  veniturile  sale,  care  n'avea 
nici  cea  mai  mică  conştiinţă  de  demnitate  şi  de 
autoritate  faţă  de  cavaleri.  Carol  al  Vl-lea  a 
fost  şi  la  Avignon,  unde  s'a  întîlnit  cu  Papa 
Clement  al  VH-lea  ;  şi  supt  ochii  Papei,  fără  ca 
el  să  proteste  cit  de  puţin  şi  fără  ca  acestălalt 
să  aibă  conştiinţa  că  săvîrşeşte  un  lucru  necu- 
viincios, s'au  repetat  petrecerile  de  la  Montpel- 
lier.  înaintea  regelui  au  ieşit  „Ies  dames  et  Ies 
demoiselles  d'Avignon".  Şi  regele  se  folosia  de 
faptul  că  nu  mai  era  un  singur  Papă,  ci  doi, 
unul  la  el  acasă,  în  Avignon,  unul  la  Roma, 
ales  fiecare  de  cîte  un  grup  de  cardinali,  după 
moartea  lui  Grigorie  al  Xl-lea  (1378).  Şi,  dacă 
nu-i  convenia  Papa  de  la  Avignon,  se  puteau 
stabili  legături  cu  cel  dela  Roma.  Cronicarul 
spune:  „Bierica  nu  e  a  unuia  singur",  „l'Eglise 
n'est  a  un". 

Se  cerea  restabilirea  unităţii  Bisericii.  La  1379 
Carol  s'a  întîlnit  pentru  aceasta  cu  Venceslas, 
regele  german,  la  o  mare  adunare  dela  Rheims. 
Straşnică  petrecere  şi  atunci  :  în  fiecare  zi  se 
dădeau  pentru  Germani  zece  butoaie  de  scrumbii 

şi  opt  sute  de  crapi,  şi  cronicarul  spune  că  „Ger- 
manii slnt  de  firea  lor  aspri  şi  grosolani,  afară 
de  cîştigul  lor,  la  care  se  pricep  "bine",  „Ies 
Allemands  de  nature  sont  rudes  et  de  gros 
engins,  si  ce  n'est  au  prendre  a  leur  profit ;  mais 
a  ce  sont-ils  assez  experts  et  habiles".  Toată 
Biserica  Franciei  stăruia  să  se  adune  un  con- 
ciliu general,  printr'un  Philippe  de  Mezieres, 
printr'un  Jean  Gerson,  prin  marele  Pierre  d'Ailly, 
principalii  represintanţi  ai  cărturăriei  bisericeşti, 
considerînd  pe  Papii  rivali  ca  pe  nişte  elemente 
provisorii,  compromise,  discreditate,  care  trebu- 
iau înlocuite  pentru  ca  apoi  Conciliul  general  să 
reformeze  Biserica,  alegînd  alt  Papă.  Ba,  într'un 
moment,  Papa,  care  nu  vroia  să  cedeze,  a  fost 
asediat  la  Avignon. 

Prin  urmare  nu  Biserica  sta  în  calea  acestei 
societăţi,  furioasă  în  destrăbălarea  ei.  Atunci, 
i-au  stat  în  cale  alţii  :  burghesii  şi  ţeranii,  fie- 
care pe  drumuri  deosebite. 

încă  dela  început,  legăturile  cu  Anglia  si  cu 
Flandra  au  dat  oraşelor  francese  un  curaj  pe 
care  nu-1  avuseră  înnainte.  în  Anglia  exista  de 
mult  Parlamentul,  şi  atunci  s'au  gîndit  burghesii 
de  dincoace  că  măcar  în  provinciile  care  fu- 
seseră odată  în  mînile  Englesilor,  ca  Normandia, 
ar  fi  bine  de  s'ar  putea  introduce,  pentru  a 
scăpa  lumea  de  prea  multe  şi  nedrepte  imposite  : 
„subsidii,  gabele,  ajutoare,  focagii  —  fonages, — 
dijme,  treizecimi — tresimes" — ,  ceva  ca  o  insti- 
tuţie parlamentară.  De  aceia  la  1347  Normandia 
cere  o  administraţie  locală  şi  o  administraţie  cen- 

trală  pentru  toată  provincia.  La  1355  se  acordă 
Statele  generale,  dar  acestea  nu  sînt  ca  acelea 
de  pe  vremea  lui  Filip-cel-Frumos  :  nu  vin 
numai  nobili,  ci  vin  şi  burghesi  ;  vin  mai  ales 
burghesi.  Doar  nobilimea  fusese  atrasă  întreagă 
în  această  cavalerie  neastimpărată,  ea  era  solidar 
responsabilă  cu  regele  pentru  reaua  administraţie. 
Ea  nu  însemna  un  factor  independent,  nevi- 
novat, pe  care  să  se  poată  sprijini  opera  de  re- 
forme în  viitor.  Statele  generale  ale  lui  Filip- 
cel-Frumos,  care  i-au  dat  autoritate  în  lupta  cu 
.Papa,  erau  clericii  şi  nobilii;  Statele  generale 
dela  1355  sînt  înainte  de  toate  oraşele.  De  aici 
răsare  turbulenta  personalitate,  ducîndu-şi  agi- 
taţia pînă  la  trădare,  a  lui  Etienne  Marcel, 
prepositul  negustorilor  din  Paris,  care,  puind 
mîna  pe  administraţia  oraşului,  s'a  înţeles  cu 
Carol  de  Navara,  cu  Anglia,  şi  la  urma  urmelor 
a  fost  omorît  de  cineva  ca  şi  dînsul,  care  repre- 
sinta  acea  conştiinţă  parisiană  rămasă  credin- 
cioasă regelui  Franciei.  Totuşi  izbuteşte  a  se 
impune  „la  grande  ordonnance"  :  cu  trei  State 
generale  pe  an,  adevărate  Parlamente,  cu  noi 
„reformatori  generali  al  regatului",  cu  un  Con- 
siliu regal  schimbat,  cuprinzînd  în  el,  cu  aceiaşi 
proporţie,  oameni  din  alte  clase  şi  elemente  din 
burghesie. 

Şi,  ca  să  vadă  cineva  cum  se  simţia  burghesia 
aceasta  ceva  mai  tîrziu,  la  1380,  iată  mărturi- 
sirea lui  Froissart :  Burghesii  din  Paris  cer,  după 
lupta  dela  Roosebecke,  să  se  lepede  regele  de  pe- 
trecerile sale  zădarnice,  din  f care  fâcea  prea 
multe,  care  nu  se'potriviau  cu  un  rege  al  Fran- 

ciei 1).  Şi  adaoge  cronicarul  că,  dacă  la  acel 
bal  ar  fi  ars  regele,  n'ar  fi  scăpat  picior  de  ca- 
valer. 

Cu  cîţiva  ani  înnainte,  tocmai  cu  ocasia  expe- 
diţiei din  Flandra,  se  răscoală  oraşul  Rouen,  din 
causa  impositelor  multe.  Şi  cronicarul  adauge 
că  „s'au  bucurat  foarte  cei  din  Paris  că  cei  din 
Rouen  au  început",  „quand  cheus  de  Paris  ourent 
nouvelles  que  cheulz  de  Rouen  s'estoient  revell^s, 
ils  en  ourent  grand  joye  pour  ce  qu'ils  avoient 
commenchie".  S'au  adunat  şi  s'au  înarmat  20.000 
de  oameni  cu  treizeci  de  mii  de  zale,  în  frunte  cu 
Nicolas  le  Flamand  şi  cu  Jean  le  Mercier, 
om  cu  cunoştinţe  mai  înnalte,  advocat  din 
Paris.  Şi  cronicarul  spune  :  „E  de  crezut  că  toată 
nobilimea  ar  fi  fost  ucisă  şi  prăpădită  în  Franţa 
ca  şi  în  alte  ţeri,  şi  ar  fi  fost  un  lucru  mai  mare 
şi  mai  grozav  decît  răscoala  ţeranilor",  „on 
puet  bien  croire  et  imaginer  que  toute  gentillece 
et  noblece  euist  este  morte-  et  perdue  en  France 
et  tant  bien  ens  es  autres  paîs ;  ne  li  Jaquerie 
ne  fu  onques  şi  grande,  ne  si  orible  que  elle 
euist  este".  Aşa  s'ar  fi  întîmplat,  dacă  răscoala 
ar  fi  învins  la  Roosebecke.  De  aceasta  era  pre- 
gătită :  ca  să  se  împotrivească  regelui.  Şi  croni- 
carul spune  că  „li  Intrase  dracul  în  cap  să  i 
omoare  pe  toţi  cavalerii",  „et  leur  estoit  li  diables 
entre's  en  la  teste  pour  tout  ochire".  El,  cavalerul, 
strigă  cu  indignare  contra  „golănimii  trufaşe  cră- 
pînd  de    bine,    cu    capul    umflat",  „orgilleuae 


1)  Qu'il  se  retrăit  de  ses  jeunes  huiseuses  et  que  trop  en  faisoit 
«t  avoit  fait,  lesquelles  ne  appirtenoient  point  â  faire  a  un  roi  de 
France. 

ribaudaille,  plain  de  grent  bonbant,  la  teste 
enfleV. 

S'au  luat  însă  măsuri  mari :  s'au  smuls  din 
ţiţîni  porţile  Parisului,  s'a  interzis  închiderea 
străzilor  cu  lanţuri,  s'au  cerut  sume  mari  de 
răscumpărare  dela  fiecare  dintre  cei  mai  bogaţi. 
Nicolas  le  Flamand  şi  Jean  le  Mercier  au  fost 
condamnaţi.  Burghesii  din  Paris  s'au  strîns  în 
jurul  lor,  şi  plîngeau.  „Cea  mai  mare  parte 
plîngea  pentru  dînşii",  „lagrigueur  pârtie  ploroit 
pour  lui".  Sînt  lucruri  de  conştiinţă,  care  nu 
dispar  răpede.  Şi,  în  fasa  din  urmă  a  războiului, 
s  au  ridicat  măcelarii  din  Paris,  şi  o  bucată  de 
vreme  ei  au  dispus  de  oraş,  dindu-1  ducelui  de 
Burgundia  şi  prefâcînd  cetatea  lor  într'o  ade- 
vărată republică,  asemenea  cu  aceia  care  va  fi 
la  1793. 

Dar  în  acelaşi  timp  se  mişcă  şi  ţeranii:  vedem 
în  faţa  noastră  pe  Jacques  Bonhomme,  tipul 
răsculatului,  în  zilele  „  Jacqueriei",  supt  Ioan-cel- 
Bun,  regent  fiind  principele  Carol.  E  represintantul 
celei  dintîiu  conştiinţi  sociale,  indignată,  setoasă 
de  răzbunare,  a  ţerănimii  francese.  Toată  lumea 
o  călca  în  picioare ;  tot  ceia  ce  munca  ei  ago- 
nisise, era  strivit  de  trintorii  războinici  ai  societăţii. 
S'au  distrus  deci  castele,  s'a  omorît  o  mulţime 
de  lume,  şi  a  trebuit  o  adevărată  baie  de  sînge, 
cu  turbatul  Carol-cel-Rău  în  frunte,  ca  să  se 
mîntuie  cu  mulţimea  aceaşta  exasperată.  însă, 
cînd  o  clasă  socială  se  manifestă  în  forma  aceasta, 
zguduind  însăşi  temelia  unei  societăţi,  aceasta 
nu  înseamnă  că  nu  este  capabilă,  pe  lîngă  vio- 

lenţa  părţii  negative,  şi  de  sublimul  părţii  posi- 
tive  din  psihologia  sa.  Omul  învie  cu  partea  sa 
rea,  ca  şi  cu  partea  sa  bună.  De  oare  ce  mînia 
se  cheltuieşte  înainte  ca  entusiasmul  să  devie  o 
forţă,  întîiu  sînt  manifestările  furioase  ale  mîniei, 
pentru  ca  pe  urmă  să  se  vadă  tot  ceia  ce  poate  da 
ca  torţă  avîutul  constructiv,  liberator  şi  înte- 
meietor, al  aceleiaşi  energii,  odată  trezite. 

Jacques  Bonhomme  la  1355 ;  la  1429  Jeanne 
Dare,  ţeranca  ridicată  din  satul  ei,  fără  nicio 
cunoştinţă  de  cetit,  de  scris,  de  lucrurile  lumii, 
prinzînd  totuşi  în  instinctul  ei  elementar  ceia  ce 
întreaga  societate  nu  fusese  în  stare  să  prindă. 
Fiindcă  toată  cărturăria  unei  societăţi  înseamnă 
şi  valorează  printr'un  singur  lucru  :  prin  putinţa 
de  a  pune  la  îndemîna  oricui  toate  lucrurile 
cîştigate,  pentru  a  servi  nevoile  momentane  şi 
imediate  ale  societăţii.  îndată  ce  cărturăria  se 
suprapune  acestor  nevoi  de  viaţă,  înnăbuşindu-le, 
în  loc  să  se  înarmeze  cu  o  splendidă  zale, 
gata  de  luptă,  şi  în  stare  să  facă  dreptate,  se  pe- 
trece acest  lucru  :  instinctul  se  ridică  în  forma 
sa  simplă  şi  săvîrşeşte  el,  dintr'un  singur  gest, 
ceia  ce  toată  cărturăria  şi  toată  organisaţia  poli- 
tică, înstrăinată  de  necesităţile  elementare  ale 
societăţii,  n'a  fost  în  stare  să  îndeplinească. 

De  aceia  Franţa  a  fost  liberată  prin  Ioana 
păstoriţa. 


XIII 


Regele  burghesiei :  Ludovic  al  Xl-lea 


Personagiul  în  jurul  căruia  s'au  grupat  toate 
schimbările  foarte  mari,  de  şi  nu  chiar  aşa  de 
mari  cum  ni  le  închipuim,  care  se  petrec  hV  a 
doua  jumătate  a  veacului  al  XV-lea,  este  Lu- 
dovic al  Xl-lea  (1461—83). 

Să  vedem  întăiu  cum  se  înfăţişează  în  adevăr,  din 
izvoare,  această  personalitate  înnainte  de  a  căuta 
motivele  profunde  ale  acţiunilor  sale  şi  puterile  care 
le  susţin.  Căci,  dacă  vom  vedea  că  el  ca  om  nu e  aşa 
încît  să  i  se  poată  atribui  ceia  ce  de  obiceiu 
i  se  atribuie,  în  sensul  concentrării  Franciei  supt 
forma  regală,  trebuie  să  căutăm  în  afară  de  dînsul 
care  strat  al  societăţii  francese  e  acela  în  care 
ş'au  petrecut  schimbările  esenţiale  şi  întru  cît 
desvoltarea  ulterioară  a  ţerii  şi  a  poporului  fran- 
ces  se  poate  datori  acestor  schimbări. 

Pe  Ludovic  al  Xl-lea  îl  cunoaştem  foarte  bine 
dintr'un  izvor  la  care  se  adresează  toată  lumea. 

Cum  ne  adresăm  ca  să  cunoaştem  marea  agitaţie 
cavalerească,  fără  alt  scop  decît  îmbătarea  de 
zgomot  şi  strălucire,  a  secolului  al  XlV-lea  la 
Froissart,  tot  aşa,  îndată  ce  e  vorba  de  Ludovic 
al  Xl-lea,  ne  îndreptăm  către  un  alt  izvor  capital 
pentru  istoria  Franciei,  care  este  Philippe  de  Comi- 
nes.  Cronica  acestuia  trece  dincolo  de  margenile 
unei  povestiri  istorice.  Este  un  fel  de  încercare 
naivă  şi  evlavioasă,  am  zice,  întru  cît  evlavia  se 
poate  împăca  cu  şiretlicul,  de  a  interpreta  faptele 
în  sensul  unei  filosofii  politice,  asămăoătoare  cu 
aceia  a  lui  Macchiavelli. 

Toată  lumea  care  s'a  ocupat  cît  de  puţin  de 
istoria  Franciei  ştie  vestita  caracterisare  a  lui 
Comines,  prin  care  vedem  şi  astăzi  pe  Ludovic 
al  Xl-lea :  „Regele  nostru  se  îmbrăca  foarte 
sărăcăcios,  şi  atît  de  rău,  încît  nu  se  poate  mai 
rău  decît  atîta,  şi  purta  une  ori  un  postav  destul 
de  prost  şi  o  pălărie  proastă,  care  nu  sămăna 
cu  nicio  altă  pălărie,  avînd  pe  dînsa  o  icoană  de 
plumb"  Cutare  din  contimporani  îl  considera 
ca  pe  un  om  incapabil  de  a  găsi  plăcerea  într'o 
luptă  şi  de  a  se  deosebi  prin  vitejie  în  ciocni- 
rea oştirilor,  ceia  ce  1-a  făcut  cîndva,  ca  să 
dovedească  ducelui  de  Bretania  că  nu  e  fricos  2), 
să  se  arunce  el  însuşi  în  mijlocul  luptelor  şi  să 
fie  rănit. 

Cine  ar  crede  însă  că  regele  fricos,  care  se 


1)  „Nostre  roy  s'abilloit  fort  court  et,  si  mal  que  pis  ne  pouvoit. 
et  assez  inauvais  drap  portoit  aucunes  fois,  et  uh  inauvais  chapeau 
different  des  autres,  et  une  image  de  plomb  dessus"  ;  ed.  Petitot,  p.  480. 

2)  C'a  este  le  duc  de  Bretagne  qui  me  l'a  faict  faire,  parce  qu'il 
m'appelloit  le  roy  couart  ibid.,  p.  270,  nota). 

îmbrăca  rău  la  bătrîneţe,  care  stătea  închis  în 
vestitu-i  castel  de  la  Plessis-les-Tours,  ca  fiarele 
care- şi  simt  sfîrşitul  apropiat,  represintă  o  ma- 
nifestare individuală  cu  totul  nouă  opusă  figu- 
rilor regale  de  mai  nainte,  s'ar  înşela.  între 
Ludovic  al  IX-lea  şi  Ludovic  al  Xl-lea  s'ar 
părea  că  există  o  deosebire  enormă.  Unul,  regele 
sfînt,  celălalt  regele  fără  scrupule,  regele  cinic, 
fără  prieteni,  şi  am  putea  adăugi  şi  fără  duş- 
mani, fiindcă  duşmani  ai  inimii  sale  nu  existau, 
ci  numai  duşmani  ai  intereselor  sale.  Dar,  pre- 
cum în  sfinţenia  lui  Ludovic  al  IX-lea  este  o 
precisă  chibzuială  şi  cîntărire  de  tiecare  moment, 
tot  aşa  şi  în  cinismul  lui  Ludovic  al  Xl-lea 
există  multă  evlavie  adevărată.  A  vrut  să  meargă 
la  Locurile  Sfinte,  a  făgăduit  cel  puţin  să  facă 
o  cruciată,  a  stăruit,  cînd  era  Delfin,  ca  Papa 
să-1  numească  stegar  al  Bisericii  (gonfallonier 
de  l'Eglise1).  Şi  avem  mărturisiri  ale  lui  care 
arată  că  de  fapt  doria  să  calce  pe  urmele  lui 
Godefroy  de  Bouillon  :  „Doresc  innainte  de  toate 
să  mă  pot  întrebuinţa  întru  apărarea  Bisericii 
catolice".  Papa-i  vorbia  de  căderea  posibilă  a  îm- 
părăţiei lui  Mohammed  al  II-lea2).  îşi  închipuie 
cineva  pe  Ludovic  cu  pălăriuţa  lui  cea  ascuţită, 
veche,  din  care  spînzura  o  icoană  de  plumb,  cu 
acea  faţă  care  se  resuma  în  ochii  iscoditori 
de-asupra  pliscului  şiret,  întrînd  călare  în  Ieru- 
salimul cucerit  după  o  mare  biruinţă  împotriva 
Turcilor !   Evident  că  lucrul  nu   se  potriveşte. 


1)  V.  ale  noastre  Notes  et  extraits,  I,  p.  2. 

2)  Corruet  imperiuni  Mohametis. 

Dar  multe  lucruri  care  nu  se  potrivesc  se  fac, 
si  multe  lucruri  care  se  potrivesc  nu  se  fac 
de  loc. 

Acela  care  mucezia  la  bătrîneţă  între  doi-trei 
intimi  de  cea  mai  joasă  origine  si  de  cele  mai 
ordinare  purtări  —  unii  dintre  dînşii  au  mîntuit 
pe  eşafod,  —  foşti  bărbieri,  foşti  bucătari,  oameni 
din  domesticitatea   lui,  Olivier  le  Daim,  Pierre 
des   Habilitez,  a  dus   şi   el   tinereţa   tuturora : 
a  petrecut  chiar  prea  mult,  n'a  ascultat  pe  tatăl 
său,  a  părăsit  casa  părintească,  şi  nu  din  ambiţie, 
ci  şi  din  dorinţa  de  a  putea  continua  un  Iraiu 
desordonat,  de  a  urma  moda  romantică  a  tim- 
pului,  căci    patru    fete   de    buighesi  puteau 
să  i  zică  în  intimitate  :  „tată".  Viaţa  celor  două 
soţii  ale  lui,  Margareta  de  Scoţia,  care  a  murit 
de  năcaz,   şi  Carlota  de   Savoia,  care  abia  1-a 
cunoscut,  a  tost  necontenit  amărîtă   de  temeri 
care  n'aveau  a  face  cu  politica.  Bătrînul,  căr- 
pănos   îmbrăcat,  a  cheltuit   pe   vremuri  mult, 
s'a  îmbrăcat  strălucitor,   luîndu-se   la  întrecere 
cu  alţii  de  vrîsta  lui.  Din  jurnalul  lui  Jean  de 
Troyes,  burghes  din  Paris,  se  poate  vedea  ce 
intrare  extraordinară  a  făcut  el  în   Paris  după 
moartea  tatălui  său,  cînd  a  moştenit  tronul,  la 
1461. 

Figura  aceasta  este,  de  sigur,  mai  complexă 
decît  cum  credem.  A  fost  vicleanul,  care,  de  la 
început,  îşi  caută  o  pradă,  care-şi  alege  locul  de 
unde  o  vede  mai  bine  şi  care  ştie  momentul  în 
care  trebuie  să  sară. 

Dar  a  fost  şi  mai  puţin  decît  am  crede  noi. 
Erau  printre  regii  Franciei  oameni  capabili  să 

facă  tot  ceia  ce  a  făcut  el.  Filip-cel-Frumos  nu-i 
era  inferiorii  nici  tatăl  său,  pe  care  istoriografii 
nu-1  iubesc,  Carol  al  Vll-lea,  nu  era  cu  mult  mai 
pre  jos  de  dînsul.  Omul  pe  care  ni-1  înfăţişăm 
dus  la  încoronare  de  Ioana  Dare,  pentru  ca  pe 
urmă  de  la  Ioana  Dare  să  ajungă  la  Agnes 
Sorel  şi  la  intimii  palatului  său,  trăind  o  existenţă 
de  „roi  faineant",  pe  lîngă  care  norocul  izbuteşte 
să  realiseze  o  ţară  modernă,  avea  faţă  de  fiul 
său  mai  aies  scăderi  întîmplătoare.  Rege  bolnă- 
vicios, detestabil  crescut  în  tinereţa  sa,  uitat  mult 
timp  în  adăpostul  său  de  la  Bourges,  el  a  sufe- 
rit totdeauna  de  pe  urma  acestei  educaţii  neîn- 
grijite. 

Fiul  s'a  desvoltat  în  împrejurări  cu  mult  mai 
bune.  După  pacea  de  la  Arras  cu  Burgundia 
(1435)  şi  mai  ales  după  treva  cu  Anglia,  a  ur- 
mat o  linişte  lungă  în  regatul  frances.  Cum  se 
va  vedea  îndată,  anumite  elemente  cuminţi  s'au 
grupat  în  jurul  tronului  regal,  formînd  pentru 
dînsul  sfătuitori  permanenţi  şi  siguri,  lipsiţi  de 
orice  egoism  de  clasă  şi  de  orice  ambiţii  perso- 
nale. Chiar  turbulenta  tinereţă  a  lui  Ludovic, 
legăturile  lui  cu  Casa  de  Burgundia,  cu  acel 
Carol,  conte  de  Charolais,  care  era  să  fie  mai 
tîrziu  Carol  Temerarul,  i-au  folosit,  au  contribuit 
să-1  facă  precaut,  chibzuit,  atent  la  lucrurile  cele 
mici,  capabil  de  a-şi  ascunde  sentimentele  cele 
adevărate,  de  a  răbda  multă  vreme,  pînă  ce-şi 
vedea  duşmanul  prins  în  aţa  de  păianjen  ţesută 
răbdător  şi  solid. 

Nici  începutul  domniei  sale  n'a  fost  aşa  de 
greu  ca,  de  pildă,  începutul  domniei  lui  Filip 


244 


Istoria  poporului  frances 


August  1).  Casa  de  Burgundia,  cu  care  era  să  se 
lupte,  n'a  fost  de  la  început  duşmana  Coroanei, 
şi  Ludovic  al  Xl-lea  n'a  găsit  pe  bătrînul  duce 
Filip-cel-Bun,  un  entusiast  de  cruciată,  şi  pe 
fiul  său,  contele  de  Charolais,  în  calea  planurilor 
sale.  Ci  la  suirea  lui  pe  tron  au  venit  toţi  feu- 
dalii ca  înnaintea  domnului  lor.  Bătrînul  duce 
de  Burgundia,  care-i  botezase  fiul  şi  care  era  obiş- 
nuit a  sta  în  genunchi  şi  înnaintea  Delfinului2),  a 
prestat  omagiul,  deşi  tratatul  de  la  Arras  îl  scu- 
tise pe  viaţă,  şi  chiar  pentru  pămînturile  care 
atîrnau  de  regele  Franciei3).  Ce  dovadă  mai  mare 
de  prietenie,  de  condescendenţă,  aş  zice  chiar  de 
ascultare,  de  supunere,  din  partea  acelui  bătrîn 
feudatar  frances  ? 

Charolais   el  însuşi   era  un  prieten   de  tine- 
reţă  al  lui   Ludovic   al  Xl-lea.  Filip  a  murit 
ca  un   sfînt,  şi  cea  mai  mare  bucurie  a  lui  a  fost 
că  a  putut  să  moară  aşa  ca  un  sfînt.  Charolais  avea 
din  partea  mamei  sale,  o  princesă  pertughesă, 
un  sînge  extraordinar  de  aprins,  o  pornire  mare 
către  luptă,  către  ruinarea  puterilor,  legitime  şi 
nelegitime,  pe  care  le  găsia  în  calea  lui,  către 
noi  creaţiuni  aventuroase :  voia,  pe  lîngă  coroana 
regală,  să  adauge  la  Flandra,  pe  care  o  moştenise, 
Alsacia,  Lotaringia,  Sviţera,  ca  basă  a  regatului 
burcrund   restaurat  în  calitate  de   membru  al 
Imperiului.  Dar  toate  lucrurile  acestea  erau  să 
iasă  la  iveală  ceva  mai  tîrziu,  după  suirea  pe 
tron  a  lui  Carol.  Iar  fratele  puţin  prietenos  al  lui 


1)  Ai  Iui  îl  asămănau  însă  cu  Carol-cel-Mare,  spune  Comines. 

2)  De  tous  mes  autres  pays,  que  je  ne  tiens  pas  de  vous  ;  Peti- 
tot,  C  c.t  p.  228,  nota  1 . 

3)  Ludovic,  din  parte-i,  a  botezat  pe  Măria,  fata  lui  Carol. 

Ludovic,  Carol  de  Berry,  era  un  om  cu  mintea  de 
tot  slabă,  căruia  i  s'a  făgăduit  Normandia  şi  a 
consimţit  să  primească,  în  loc,  Champagne  şi 
Brie,  pentru  a  se  mulţămi  la  urmă  cu  Guyenne. 

Era  un  singur  om  care  turbura  pe  noul  rege : 
ducele  de  Bretania,  Francisc,  care- şi  căpătase 
situaţia  abia  de  doi  ani,  tlrguindu-se  cu  Carol 
al  VH-lea  asupra  calităţii  omagiului  ce  avea  să 
presteze.  Dar  Ludovic  are  toate  mijloacele  noi 
de  care  dispunea  regalitatea,  pe  lîngă  unii 
oameni,  extraordinar  de  dibaci,,  în  isteţimea,  în 
practica  şi  în  lunga  experienţă  a  cărora  el  găsia 
de  sigur  mijlocul  de  a  înşela  şi  de  a  zăbovi,  dacă 
nu  de  a  înnăbuşi  pentru  totdeauna  orice  ambiţii 
feudale. 

Opera  lui  Carol  al  VH-lea,  crea,  în  adevăr, 
urmaşului  său  o  superioritate  faţă  de  oricine.  Voiu 
cita  numai  două  măsuri : 

El  făcuse  a  se  revisui  dreptul  de  stăpînire  al 
fiecărui  posesor  de  castel  şi  de  teritoriu  în  jurul 
castelului,  hotărînd  ca  şi  acela  care  avea  titlu 
de  posesiune  să  contribuie  băneşte  la  susţinerea 
finanţelor  regatului  şi  la  purtarea  războaielor 
regalităţii.  In  ce  priveşte,  mai  departe,  oştirea, 
el  crease  un  corp  de  arcaşi  în  serviciul  său, 
lingă  care  ţinea  şi  un  număr  permanent  de  in- 
fanterişti cu  plată  şi,  în  afară  de  dînsul  şi  de 
bandele  care  circulau  în  toate  părţile,  se  fixase 
că  fiecare  parohie  din  regat  era  datoare  să 
înnarmeze  un  ostaş. 

Această  măsură  dădea  cam  vre-o  15.000  de 
soldaţi,  şi  ei  constituiau  pentru  vremea  aceia  o 
armată  însemnată,  care,  adăugindu-se  la  ceilalţi 

40 — 50.000  de  oameni,  forma  forţa  militară  cea 
mai  respectabilă  din  acel  timp  1). 

Ludovic  putea  să  meargă  pe  această  cale. 
N'a  mers.  Nu  numai  că  nu  s'a  tolosit  de  liniştea 
care  domnia  pentru  a  reforma  regatul,  dar  el 
a  provocat  neliniştea  prin  nedibăcia  lui,  prin 
nervositatea  lui,  prin  arătarea  făţişă  a  unor 
sentimente  de  duşmănie  pe  care,  la  urma  urme- 
lor, avea  de  ce  să  le  ascundă  şi  nu  le-a  ascuns. 
S'a  produs  atunci  „Liga  Binelui  Public",  unin- 
du-se  toată  nobilimea  din  regat  împotriva  regelni, 
pentru  că  regele  „guverna  rău". 

Acţiunea  aceasta  1-a  prins  pe  Ludovic  al  Xl-lea  în 
împrejurări  nu  tocmai  favorabile.  A  cîştigat 
Parisul,  a  putut  să  concentreze  apărarea  sa  în 
jurul  Capitalei,  de  care  era  sigur,  şi  în  lupta 
de  la  Montlhery,  nici  unul,  nici  altul  dintre  lup- 
tători n'a  ajuns  Ja  biruinţă.  S'a  încheiat  trata- 
tul dela  Conflans  şi  Saint-Maur  (1465),  prin 
care  regele  a  cedat  imediat  totul,  cum,  de  al- 
minteri,  fac  toţi  cei  de  firea  lui,  hotăriţi  ca  a 
doua  zi  să  întoarcă  tratatul.  L-a  întors,  dar 
din  întoarcerea  aceasta  a  tratatului,  din  corec- 
tarea resultatului  desastros  pentru  regalitate,  nu 
trebuie  să  se  deducă  şi  aceia  că  el  a  fost  iniţia- 
torul foloaselor  care  au  resultat  pentru  regalitate. 

Nicio  acţiune  n'a  plecat  de  la  el.  Tot  ce 
este  în  legătură  cu  obştea,  „Liga  Binelui  Public" 


1)  V.  Comines,  pp.  345,  361  —  2,  391:  „archiers  d'ordonnance, 
orfaverisez  et  bien  en  point...  La  souveraine  chose  du  monde  pour 
Ies  batailies  sont  Ies  archiers...  Francs  archiers,  gens  de  sa  maison, 
hommes  d'arme,  pensionnaires",  etc.  Cf.  Olivier  de  la  Marche,  în  aceiaşi 
colecţie,  p.  21. 

•nu  e  decît  răspunsul  lui  faţă  de  o  provo- 
care venită  de  aiurea.  Cînd  a  răsărit  în  faţa 
lui  Carol  de  Burgundia,  aceasta  i  se  datoreşte  lui 
Garol,  sîngelui  portughes  care-i  fierbea  In  vine  a- 
cestuia,  dorinţei  lui  meridionale  de  a  întemeia  lu- 
cruri la  care  mintea  aşezată  de  om  de  Nord  a  lui 
Ludovic  al  Xl-lea  nu  s'ar  fi  gîndit  niciodată. 

Ludovic  întreţinea  legături  cu  toată  lumea,  cu 
care  ar  fi  putut  să  aibă.cîndva  un  interes.  Evident 
că  a  fost  un  pm  căruia  i  a  plăcut  să  înşele,  şi  nu 
numai  lui,  dar  întregii  societăţi  contemporane. 
DoarComines  vorbeşte  de  dibăciile  ce  se  obişnuiau 
în  Franţa  :  „Ies  habiliteş  de  quoi  on  use  en  France", 
şi  spune  că  un  personagiu  a  lucrat  cu  prefăcă- 
torie, „besognoit  en  dissimulation"1).  E  lucru  fi- 
resc, deci,  că  regelui  îi  plăceau  drumurile  acestea 
subterane.  Avea,  astfel,  legături  cu  oraşul  Liege, 
care  aparţinea  ducelui  de  Burgundia  şi  fremăta 
supt  jug,  simţindu  se  şi  împovărat  cu  sarcini  prea 
mari. 

Şi,  atunci,  fiindcă  Flamanzii  nu  erau  oameni 
cari  să  se  resemneze  într'o  situaţie  eare  nu  le 
convenia,  s'a  stîrnit  una  din  răscoalele  acelea 
caracteristice  Belgiei  în  tot  evul  mediu  :  au  iz- 
gonit  pe  oamenii  lui  Carol  Temerariul.  Şi  toc- 
mai atunci,  la  1468,  se  întîlnia  la  Peronne  regele 
cu  Carol,  ajuns  acum  duce  de  Burgundia,  pentru 
a  se  înţelege  din  nou,  după  ce  fratele  regelui, 
care  pierduse  Normandia  în  1466,  se  zbuciuma 
să  o  capete  iarăşi.  De-odată  ducele  capătă  scri- 
sorile tainice  ale  lui  Ludovic  către  oraşul  rebel 


1)  Comincs,  /.  c,  p.  482;  II,  p.  3. 

autorităţii  sale.  Atunci  s'a  întîmplat  un  lucru 
fără  exemplu  in  istoria  regalităţii  francese  :  Carol 
a  arestat  pe  suveranul  său,  puindu-i  păzitori  la 
uşă.  Comines  era  p3  vremea  aceasta  în  servi- 
ciul ducelui  de  Burgundia,  ca  intim  al  lui 
Carol  Temerarul;  prin  urmare  el  a  văzut  ce  s'a 
petrecut  în  nopţile  acelea  Şi  Comines  spune  că 
domnul  său,  Carol,  nu  a  dormit  de  loc,  ci  umbla 
de  la  un  capăt  la  altul  al  odăii,  aruncîn- 
du-se  în  pat  ca  să  se  ridice  din  '  nou  şi,  ,  după 
obiceiul  lui,  jurind  pe  Sf.  Gheorghe.  Se  pare 
in  adevăr  că  dorinţa  lui  ar  fi  fost  să  dea  o  lo- 
vitură regelui.  însă  aici  evul  mediu  întreg  se 
ridică  între  unul  şi  altul,  nu  fiindcă  erau  rude, 
dar  unul  era  vasal  şi  celălalt  era  suzeran.  „Domnul 
rege!"  împotriva  „domnului  rege" r  chiar  cînd 
1-a  prins  cu  scrisori  de  înşelare  încă  nu  poate 
face  ceia  ce  furia  care-i  zăcea  in  suflet  l-ar  fi 
îndemnat  să  facă. 

Carol  s'a  chinuit  o  bucată  de  vreme,  a  intrat 
apoi  în  odaia  regelui,  împiedecat  aproape  să  vor- 
bească de  covîr^itoarea  emoţie  care-1  stăpînia,  şi — 
i-a  dat  drumul.  Dar  cu  o  condiţie:  să  meargă 
împreună  şi  să  asiste  la  pedepsirea  oraşului  Liege, 
să-1  vadă  ducele  pe  rege  uoigîndu-şi  complicii. 
Pentru  Ludovic  al  Xl-lea  nu  era  niciun  cas  de  con- 
ştiinţă. Numai  atît  ?  Dar  cum  nu  !  Au  mers, 
şi  a  fost  la  Liege  un  spectacol  de  o  cruzime 
barbară.  S'a  distrus  oraşul  întreg,  afară  de 
biserici  şi  de  casele  de  lingă  dînsele,  în  care  se 
adăpostiau  preoţii.  Era  însă  atîta  vitalitate  în 
acel  oraş,  spune  Comines,  încît,  îndată  ce  au 
plecat  de  acolo  duşmanii,  s'au  adunat  cetăţenii, 

au  refăcut  casele,  şi  în  cîtăva  vreme  nici  nu 
s'a  mai  cunoscut  ce  se  petrecuse,  cu  atîta  străşnicie 
de  furie  distrugătoare. 

Fireşte  că  oficialitatea  s'a  îngrijit  să  nu  iasă 
ceva  din  ce  se  petrecuse,  atit  de  scăzător  pen- 
tru demnitatea  regală,  la  Peronne.  Cronicarii 
burghesi  nu  ştiu  nimic,  sau  ştiu  lucrurile  cu  totul 
altfel  de  cum  s'au  petrecut.  Ludovic  al  Xl-lea 
însuşi  zicea  :  „Nu  merg  în  călătoria  aceasta  de 
la  Peronne  din  constrîngere,  şi  niciodată  n'am 
mers  mai  bucuros  în  călătorie  decît  data  a- 
ceasta"  3).  Şi,  aiurea  :  „cei  de  acasă  ar  fi  cre- 
zut că  eu  aş  fi  fost  cîndva  prisonier".  Unul 
însă  care  era  cu  dînsul  trimite  acasă  o  înştiin- 
ţare în  care  zice  că  „toţi  sînt  bine  acum,  şi  el 
şi  stăpinul  şi  ceilalţi  au  trecut  prin  ce  au 
trecut"  2). 

Peronne  era,  ori  cum,  o  greşeală  politică.  Cu 
atit  mai  mult,  cu  cît  regele  fu  silit  a  da  fratelui — 
adecă  duşmanului— său  Champagne,  pe  care  ştiu 
a  o  schimba  apoi  cu  Guyenne,  pănă  ce,  la  1472, 
moartea-1  scăpă  de  această  aşa  de  incomodă 
frăţie. 

Mai  departe,  Ludovic  nu  luptă  cu  Carol  de 
Burgundia  decît  atunci  cînd  însuşi  acesta  şi-a 
creat  o  situaţie  intolerabilă.  El  zgîndăreşte  puţin 
o  rană  pe  care  însuşi  ducele  acesta,  nesăţios  de 


1)  Je  ne  vay  en  ce  voyage  de  Liege  par  contrainte  nulle  et  que 
je  n'allay  oncques  de  si  bon  coeurs  en  voyage  comme  je  fais  en 
cettuy-cy.  Şi  în  Petitot,  /.  c,  p.  400  nota.  „Ceux  de  par  delâ  eus- 
sent  cuide  que  j'eus  este  prisonnier"  ;  ibid.,  p.  491  nota. 

2)  Je  suiş  arrive  â  l'heure  que  eusse  voulu  avoir  este  perdu  en 
Jerusalem,  mais,  bien  mercy,  le  maistre  et  Ies  servit aurs  sont  en 
jseuret*;  ibid.,  p.  492  nota. 

mişcare,  de  zgomot,  de  glorie,  de  cuceriri,  şi-o 
făcuse.  Zice  foarte  bine  cronicarul  Comines : 
„Ducele  îşi  pune  atitea  lucruri  în  cap,  şi  aşa  de 
mari,  încît  a  trebuit  să-^rămîie  strivit  supt  greu- 
tatea lor"  1). 

Prin  urmare  ce  s'a  petrecut  cu  Carol  Te- 
merarul nu  este  intriga  biruitoare  a  lui  Ludovic 
al  Xl-lea,  ci  un  act  de  sinucidere  politică,  prin 
pornirea  vijelioasă  a  tuturor  instinctelor  unui  om 
către  scopuri  prea  lnnalte  şi  grele.  Se  ştie  că  el  a 
cerut  coroana  dela  împăratul  Frederic  al  Germa- 
niei. Coroana  a  cam  zăbovit.  Carol  s'a  amestecat 
în  fel  de  fel  de  lucruri :  şi  în  afacerile  arhie- 
piscopale din  Colonia,  puindu  se  să  asedieze 
oraşul  Neuss,  care  nu  avea  nimic  a  face  cu 
interesele  sale,  cu  politica  firească  a  unui  duce 
de  Burgundia.  După  aceasta  s'a  aruncat  intr'un 
războiu  cu  Sviţera  :  bătut  de  două  ori,  la  Granson 
şi  Morat  -  Murten,  el  întră  imediat  înt.r'o  nouă 
luptă  pentru  Lorena.  Aici  îi  răsări  în  cale  Rene 
de  Vaudemont,  moştenitorul  provinciei,  in  lupta 
dela  Nancy  (5  Ianuar  1477).  Iarna,  cu  trupe 
obosite,  absolut  inferioare,  ducele  a  fost  învins,  şi 
cadavrul  lui  s'a  găsit  pe  cimpul  de  luptă.  Aşa 
s'a  mîntuit  cariera  lui  Carol  Temerarul.  Şi  numai 
după  această  moarte,  pe  care  singur  a  căutat-o, 
printr'o  întrîngere  pe  care  o  merita,  numai  după 
aceasta  apare  Ludovic  al  Xl-lea  doritor  de  a-şi  în- 
tinde hotarele.  Comines  spune  cu  multă  dreptate 
că  ce  a  făcut  şi  atunci  era  o  greşeală,  în  urmărirea 
moştenirii  Burgundiei.  Şi  iată  care: 

Carol  Temerarul  lăsase  numai  o  fată,  Măria 

!)  Ledît  duc  met  tant  de  choses  en  son  imagination,  et  si  grandes, 
qu'il  demeure  sous  le  faix ;  p.  100. 


Regele  burghesiei :  Ludovic  al  Xl-lea 


251 


de  Burgundia,  care  a  luat  pe  urmă  pe  Maxi- 
milian.de  Austria,  cu  care  a  avut  pe  Filip-cel- 
Frumos,  soţul  Ioanei  Nebuna,  fiică  a  Isabelei  de 
Castilia  şi  a  lui  Ferdinand  de  Aragon.  în  felul 
acesta  pămîntul  Burgundiei  a  ajuns  în  stăpînirea 
Casei  de  Austria.  Evident,  cea  mai  groaznică  lo- 
vitură pe  care  o  putea  primi  regalitatea  fran- 
cesă.  îşi  poate  cineva  închipui  ceva  mai  amenin- 
ţător pentru  tot  viitorul  ei  decît  aceasta  ?  Să  aibi 
pe  Habsburgi  în  Imperiu,  să-i  aibi  în  Spania, 
să-i  aibi  la  Rin,  la  Pirinei,  să  se  găsească  Franţa 
strînsă  între  cele  două  ramuri  ale  cleştelui  supt 
fiul  acelui  Filip,  Carol  Quintul !  Şi  supt  cine  s'a 
făcut  aceasta  ?  Supt  şiretul,  supt  ingeniosul, 
supt  „modernul"  Ludovic  al  Xl-lea  !  Contempo- 
ranii ziceau  că  putea  să  tacă  altceva.  Nu  să 
lase  pe  Maximilian  a  se  aşeza  în  Burgundia, 
ci  el,  cu  mijloacele  lui,  să  cucerească  Imperiul 
german,  să  ajungă,  dispunînd  de  o  armată  per- 
manentă, de  un  tesaur,  a  fi  stăpînul,  nu  numai 
dincolo  de  Rin,  dar  în  Ungaria   şi  în  Boemia. 

Ludovic  a  şi  trimis  într'un  rînd  pe  cineva  să 
vadă  cum  este  împăratul  acela  din  Germania, 
Frederic  al  IlI-lea,  şi,  la  1458,  Jean  de  Chan- 
denier,  comandant  de  Strassburg,  îl  zugrăvia  ca 
„adormit,  laş,  morocănos,  greoiu,  îngîndurat, 
melancolic,  zgîrcit,  fricos,  lăsindu-se  călcat  pe 
coadă  fără  să-şi  răsbune,  schimbător,  ipocrit, 
prefăcut  şi  demn  la  orice  calificativ  rău  şi  cu 
totul  nevrednic  de  cinstea  ce  o  are"  *). 

l)  8  Iunie  1458  :  „Endormi,  lâche,  mo  rne,  pedant,  pensif,  merinco- 
lieux,  avaricieux,  chiche,  craintif,  qui  se  laisse  plumer  la  barbe  â  chacun- 
sans  revanger,  variable,  hypocrite,  dissimulant  et  â  qui  tout  mauvais 
adjectif  appartient,  et  vraiment  indigne  de  l'honneur  qu'il  a"  ;  Petitot, 
L  C,  p.  221  nota  1. 

Şi  el  adauge  :  „Dacă  Dumnezeu  din  mila  sa 
ar  da  ca  regele,  d-voastră  şi  ducele  de  Bur- 
gundia  să  fiţi  în  bună  Înţelegere,  nu  mă  îndoiesc 
că  prea -creştina  Casă  a  Franciei  în  scurtă  vreme 
ar  avea  în  mîna  sa  Imperiul  şi  regatele  Un- 
gariei şi  Boemiei  şi  onoarea  de  a  ajuta  credinţa 
creştină...  Şi  ştiu  că  mulţi  domni  mărişi  aproape 
tot  poporul  din  Germania  se  aşteaptă  să  se  în- 
tîmple  aşa,  şi  o  doresc"  1). 

Anglia  nu  era  în  măsură^să  oprească  expansiunea 
puterii  francese.  Ea  întrase  în  teribilul  războiu 
ai  celor  Două  Rose.  Se  omora  Casa  de  Lan- 
caster  cu  Casa  de  York.  Regii  Angliei  se  rugau 
de  Ludovic  să  permită  ca  refugiaţii  englesi  să 
fie  primiţi  în  Franţa,  şi-i  mulţămiau  pentru 
aceasta.  O  singură  dată  a  fost  o  năvălire  engle- 
zească în  Franţa:  a  lui  Eduard  al  IV-lea,  care 
aruncă  o  proclamaţie  straşnică,  arătînd  că  a  venit 
pentru  „a  restabili  Biserica,  nobilimea  si  poporul 
în  libertatea  lor  cea  veche2)." 

Ludovic  al  Xl-lea  a  rîs:  a  trimis  solii  lui,  s'a 
negociat  o  bucată  de  vreme,  şi  peste  cîteva  săptă- 
m'ini  Eduard,  care  avea  cu  el  1.500  de  oameni 
şi-i  trebuiau  trei  săptămîni  ca  să-i  trimeată  acasă, 
—  şi  pentru  că  acum  „era  Marea  între  ei"  3),  — 
s'a  retras.  Şi  Ludovic  tace,  ironic,  această  consta- 

1)  Si  bien,  par  sa  grâce,  donnoit  que  le  roi,  vous  et  mondit  sei- 
gneur  de  Bourgogne  fussiet  en  bone  intelligence,"  je]ne  doute  point 
que  la  tres-chretienne  Maison  de  France,  en  brief,  eut  en  main  l'Empire 
et  Ies  royaumes  de  Hongrie  et  de  Behaigne>t.  .l'honneur  de  secourir 
la  ioi....  Et  sera  que  plusieurs  grand  seigneur  et  presque  tout  le  com- 
mun  peuple  d'AUemangne  le  desirent ;  ibid. 

2)  Afin  qu'il  peust  remettre  I'Eglise,  Ies  nobles  et  le  peuple  en 
leur  liberte  ancienne"  ;  ibid.,  p.  126. 

3)  Aussi  la  Mer  estoit  entre  eux  deux ;  ibid,  pp.  482—3- 

tare  către  „vărul"  Eduard,  altfel  un  simplu  Eduard 
de  la  Marche  :  „Nu  este  om  pe  lume  pe  care 
să  fi  dorit  să-1  văd  mai  mult   ea    pe    d-ta"  *). 

Regele  Angliei  îşi  luase  orice  nădejde,  şi  acum, 
complimentat  şi  înzestrat  cu  ceia  ce-i  trebuia,  se 
întoarcea  acasă. 

Franţa  dar  putea  să-şi  satisfacă  orice  visuri 
la  Răsărit,  şi,  totuşi,  cu  un  astfel  de  împărat,  cu 
un"  astfel  de    rege  engles,  aceasta  nu  s'a  în- 
tîmplat.  Comines  spune  că  Ludovic  fusese  sfă- 
tuit—  şi  el  primise  această  părere, —  să  anexeze 
Burgundia   dintr'o   bucată,  şi   nu   în  fărimi,  şi 
pentru  acest  scop   să  mijlocească   o  căsătorie. 
Şi,  dacă  nu  se  poate   găsi   cineva  din  Casa  de 
Francia,  să  se  caute  un  senior  frances  cu  care 
să  fie  măritată  Măria  de  Burgundia  şi  în  felul 
acesta  Casa  de  Burgundia  să  fie  menţinută  în 
cercul  de  interese  şi  în  raza  de  prestigiu  a  Co- 
roanei francese.  Ludovic  a  vrut,  de  fapt,  să  că- 
sătorească pe  fiica  lui  Carol  Temerarul,  Măria, 
tată  mare,  cu  copilul  său,  care  abia  avea  cîţiva 
ani.  In  deosebitele  părţi  ale  moştenirii,  el  încercă 
deosebite  mijloace,  şi  nu  izbuti,  căci  regele,  ca 
temperament,  era  mai  burghes  decit  cel  mai  burghes 
dintre  aceia  cari-1  încunjurau.  Se  plîngea  lumea  că  la 
masa  lui  pofteşte  numai  negustori,  că  se  încunjură 
numai  de  oameni  cum  nu  se  mai  văzuseră  pînă 
atunci  în  jurul   unui  rege  al  Franciei.  O  făcea 
ca  demonstraţie,  o  făcea  şi  dintr'un   instinct  al 
viitorului,  dar  o  făcea  asa  si  fiindcă  sămăna  cu 
ei  2). 

')  II  n'y  a  homme  au  monde  que  je  desirasse  tant  â  veoir  que 
vous;  ibid.,  p.  155. 
2)  V.  ibid.,  p.  402. 


254 


Istoria  poporului  frances 


Şi  a  făcut  fără  îndoială  politică  de  burghes, 
de  „bărbier"  în  aceste  lucruri.  în  loc  să  iea 
de-odată,  fie  şi  într'o  formă  mascată,  moştenirea 
burgundă,  el  s'a  gîndit  s'o  prindă  bucăţică  cu 
bucăţică,  anexînd  aşa  cum  se  înfăţişau  împre- 
jurările. Caracterul  meschin  al  dibăciei  sale  1-a 
adus  să  piardă  totul.  S'a  făcut  deci  căsătoria 
între  Măria  de  Burgundia  şi  Maximilian  de 
Austria,  şi  totul  s'a  isprăvit.  Un  greu  viitor 
pentru  Coroana  Franciei  era  pregătit  astfel. 
Deci  iată  că,  şi  atunci  cînd  a  fost  vorba  de 
moştenirea  Casei  de  Burgundia,  Ludovic  a  pier- 
dut momentul.  Iar,  cînd,  la  1481,  Măria  moare 
dintr'un  accident,  lăsînd  şi  o  «fată,  Margareta, 
Ludovic  izbuteşte,  prin  pacea  de  la  Arras,  să 
o  logodească  cu  fiul  său,  ba  s'o  şi  aducă  la 
Curte,  stabilindu-se  ca  zestre  Artois  si  Franche 
Comte.  Dar,  cînd,  prin  moartea  ducelui  Fran- 
cisc,  Bretania  ajunse  şi  ea  o  zestre,  pentru 
ducesa  Ana,  fiica  răposatului,  pe  care,  cu  voia 
ei,  tot  Maximilian  şi-p  alesese  de  mireasă,  se 
căută,  după  moartea  lui  Ludovic,  şi  se  izbuti  a 
încheia  căsătoria  Anei  cu  Carol  al  VUI-lea, 
care  pierdu  astfel  provinciile  flamande. 

Aşa  dar,  dacă  nici  în  astfel  de  împreju- 
rări Ludovic  n'a  ajuns  la  capătul  la  care  putea 
să  ajungă,  ci,  din  potrivă,  a  pregătit  cea  mai 
mare  primejdie  pentru  regalitatea  francesă,  a- 
tunci  nu  avem  a  face  cu  un  Macchiavelli  încoronat, 
care,  printr'o  dibace  întrebuinţare  a  tuturor  îm- 
prejurărilor, realisează  în  douăzeci  de  ani  un 
program  care  era  însăşi  raţiunea  lui   de  traiu. 

Şi,  cu  toate  acestea,  pe  vremea  lui  Ludovic 
s'a  realisat    unitatea   politică  în   Franţa  supt 

-  regalitate.  Şi  aceasta  din  două  motive  :  fiindcă 
apare  o  putere  care  1  doreşte  pe  rege  şi  fiindcă 

'  dispare  o  altă  putere  care-1  împiedecă.  începem 
cu  aceasta. 

La  încoronarea  lui  Ludovic  al  Xl-lea,  tre- 
buiau să  figureze  cei  doisprezece  „pairs  de 
France",  în  legătură  cu  acele  „chansons  de 
geste",   cu   epopeia  populară  a  evului  mediu. 

O  parte  din  feudalitatea  cea  mare  francesă, 
era  considerată,  de  un  timp,  ca  „pairs",  de 
o  samă  cu  regele.  Se  presintă  din  cei  laici  însă 
numai  unul:  ducele  de  Burgundia.  Şi  ceilalţi 
de  ce  nu?  Fiindcă  nu  mai  erau,  fiindcă  toate 
aceste  feode  dispăruseră,  sau  prin  anexare,  sau 
prin  sfărîmare.  Pînă  şi  feodalitatea  apanagistă, 
creată  mai  recentă  de  Ioan-cel-Bun,  se  fărîmi- 
ţiase  întocmai  ca  şi  cealaltă.  Astfel  marea  duş- 
mană a  întregirii  teritoriului  frances  în  forma 
monarhică,  feodalitatea  marilor  teritorii,  dispă- 
ruse, afară  de  Burgundia,  care  era  pe  cale  de 
a  se  sinucide  prin  blindeţa  nespusă  a  lui  Filip 
şi  prin  neastîmpărul  ruinător  pentru  Statul  său 
al  lui  Carol  Temerarul. 

în  ce  priveşte  Biserica,  ea  nu  mai  avea  nici- 
un  amestec  care  să  însemne  o  oposiţie  perma- 
nentă faţă  de  interesele  regale.  Se  compromisese 
absolut  prin  shisma  cea  mare,  şi,  cînd  a  fost 
vorba  să  se  creeze  un  singur  Papă  în  locul 
acelora  cari  se  luptaseră  pînă  atunci,  catolicismul 
a  avut  trei, —  lucru  la  care  nu  s'au  fost  gindit 
de  sigur,  matematicii  politici  de  atunci.  Şi,  cu 

toate  silinţile  care  au  fost  întrebuinţate  pentru 
a,  face  pe  acel  conte  de  Savoia,  care  ajunsese 
Papă,  Felix>  să  părăsească  tiara,  nu  s'a  izbutit. 

într'o  astfel  de  stare,  evident  că  Biserica  nu 
mai   represinta   o   primejdie  pentru  regalitate. 

Dar  s  a  văzut  că,  dacă,  împotriva  intereselor 
regelui  Franciei,  s'a  făeut  războiul  de  o  sută  de 
ani,  cu  toată  anarhia  care  se  observă  într'însul, 
aceasta  se  datoreşte  altui  factor  decît  feodalilor 
celor  mari :  se  datoreşte  cavaleriei  foarte  nume- 
roase, setoase  de  glorie,  absolut  incapabile  de 
linişte,  care  a  întrebuinţat  pe  rege,  forma  regală, 
pentru  satisfacerea  ambiţiilor  sale.  Ei  bine,  nici 
aceşti  cavaleri  nu  mai  existau  pe  vremea  lui 
Ludovic  al  Xl-lea  ;  prin  lupte  se  distruseseră. 
Franţa  provocase  toată  anarhia  din  secolul  al 
XlV-lea  pentru  ca  să  aibă  prin  înseşi  resul ţa- 
ţele distrugătoare  ale  acestei  anarhii  liniştea  sa 
in  secolul  următor.  Cavalerii  aceştia,  oricît  s  ar 
fi  cruţat  între  dînşii,  reuşiseră  a  se  nimici. 
S'a  întimplat  astfel  în  Franţa  prin  războiul  de 
o  sută  de  ani  ceia  ce  se  întîmplă  în  Anglia, 
chiar  pe  timpul  lui  Ludovic  al  Xl-lea,  prin  răz- 
boiul celor  Două  Rose.  Prinsă  şi  ea  de  o  ade- 
vărată furie  de  sinucidere  politică,  cavaleria  s'a 
frămîntat  decenii  întregi  pentru  ca,  la  urma 
urmelor,  o  mulţime  de  familii  din  cele  mari  de 
odinioară  să  fie  total  distruse. 

Ca  dovadă  de  cît  erau  de  distruse  aceste  fa- 
milii ajunge  următorul  fapt :  Nu  deschide  cineva 
o  cronică  din  secolul  al  XV-lea  fără  să  intîl- 
nească  adesea  pomenirea  cîte  unui  bastard,  care 
joacă  un  mare  rol  în  societate  şi  la  Curte.  Evi- 

dent  că  existau  astfel  de  bastarzi  în  familiile 
nobile  şi  înnainte  de  acest  veac.  Dar,  dacă  în 
veacul  al  XV-lea  sînt  represintate  anumite  Case, 
cum  e  cu  Alen(;on,  Armagnac,  Bourbon,  Ven- 
dome,  Dunois  (Orleans),  contele  de  Cominges, 
Anton,  bastard  ' de  Burgundia,  numai  prin  bas- 
tarzi, aceasta  înseamnă  totala  epuisare  a  des- 
cendenţilor legitimi  ai  acestor  Case,  aşa  încît 
ambiţiunile  şi  tradiţia  lor  trebuiau  să  se  strîngă 
în  jurul  unuia  pe  care  părintele  său  poate  nu-1 
recunoştea  niciodată,  iar,  dacă-1  recunoştea  mai 
tîrziu,  întră  şi  în  stăpînirea  feudelor  părinteşti. 
Dar  bastardul  putea  să  fie  lovit  mai  uşor  de 
regalitate  decît  celălalt.  Lipsit  adesea  de  venituri, 
el  trebuia  să  fie  un  aventurier,  şi  aventurierul, 
prin  activitatea  lui,  chiamă  totdeauna  mai  mult 
intervenţia  pedepsitoare  a  autorităţii  regale  decît 
cel  ce  are  el  însuşi  un  rost  legitim. 

In  ce  priveşte  nobilimea  cea  mică,  ea  se  or- 
ganisase,  după  ce  s'a  mîntuit  războiul  de  o  sută 
de  ani,  în  bande,  care  purtau  felurite  nume, 
unele  din  ele  foarte  simpatice  şi  cu  totul  nepo- 
trivite cu  rolul  pe  care-1  săvîrşiau  purtătorii 
lor:  „Les  Frais  visages"  — lîngă  „Les  Ro- 
beurs",  „Les  Ecorcheurs",  cu  nume  foarte  ca- 
racteristice, —  „Les  Tard  Venus".  Faţă  de  astfel 
de  oameni,  faţă  de  procedeurile  lor,  faţă  de  ca- 
litatea inferioară  a  şefilor,  dintre  cari  unii  erau 
străini,  Englesi  ca  Hawkins,  Spanioli  ca  Roger 
de  Villandrada,  se  puteau  întrebuinţa  mijloacele 
cele  mai  aspre  fără  să  protesteze  cineva.  Unele 
din  bande  au  fost  distruse  şi,  pentru  a  le  distruge, 
Ludovic  al  Xl-lea,  ca  Delfin,  s'a  amestecat  în 

nişte  afaceri  germane,  apoi  in  campanii  sviteriene : 
în  1444,  într'o  vestită  luptă,  a  distrus  astfel  cea 
mai  mare  parte  din  aceste  „grandes  compagnies", 
şi  s'a  „luat  sîngele  cel  rău"  al  ţerii 1). 

Prin  urmare  iată  cum  marile  piedeci  ale  re- 
galităţii francese  dispar  din  calea  ei.  In  schimb 
ii  răsar  sprijinitori  noi.  Aceştia  sînt  înainte  de 
toate  „legiştii",  sfetnicii  cari  stau  în  jurul  ei, 
ca  pe  vremea  lui  Fîlip-cel-Frumos,  în  măsură 
încă  şi  mai  mare.  Avem  scrisoarea  prin  care  se 
anunţă  moartea  lui  Carol  al  Vll  lea :  în  josul  ei 
sunt  iscăliţi  toţi  aceia  cari-1  încunjurau  atunci. 
Nu  este  nici  un  mare  nume  al  Franciei  celei 
vechi  :  nobilime  de  ieri,  de  alaltăieri  şi  burghe- 
sie.  Cînd  e  vorba  să  se  negocieze  un  tratat, 
de  obiceiu  burghesia  singură  dă  de  două  ori 
mai  mult  ca  represintanţi  diplomatici  deoit  fie- 
care din  clasele  celelalte. 

Se  vede  apoi  foarte  bine  in  această  epocă  nouă 
că  regele  poate  face  totul  cu  bani.  S'a  păstrat 
lista  banilor  pe  cari-i  primiau  cîte  unii.  Dammar- 
tin  avea  cinci-şase  venituri.  Moralitatea  politică 
a  multora  dintre  duşmanii  regalităţii  s  a  înnecat 
în  potopul  de  aur  care  se  revărsa  asupra  lor. 
Banii  aceştia  ai  regelui  îi  trebuiau  ;  fără  ei 
n'avea  nici  soldaţi,  nici  ajutători;  fără  bani 
el  nu  putea  cumpăra  şi  stăpîni  conştiinţele.  Dar 
aceasta  cerea  o  contabilitate  foarte  atentă  si 
foarte  migăloasă.  Contabilitatea  aceasta  o  făcea 
burghesia.  0  mulţime  de  negustori  erau  la  în- 
demîna  regelui,  pentru  ca;  oricind  ar  fi  vrut  să 


1)  „Oter  le  manvais  safng",  zice  cronica. 


Regie  burghesiei  :  Ludovic  al  Xl-!ea  259 

capete.  în  orice  formă,  banii  necesari,  să-i  pro- 
cure. Dar  ea  a  căpătat  si  o  întrebuinţare  nouă 
In  aceste  noi  instituţii  financiare. 

S'a  creat  astfel  o  întreabă  clasă  interesantă, 
ridicată  din  burghesie,  trecută  prin  şcoală,  aşe- 
zată alături  de  nobilime,  care  constituia  adevărata 
tărie   a  regatului. 

Şi  incă  un  lucru  Judecata  regelui  a  fost  con- 
siderată totdeauna  drept  cea  mai  bună.  Dacă  în- 
nainte  n'o  cerea  poporul,  era  fiindcă  nu  se  găsia 
drumul  pînă  la  dînsa.  Acum  regele  se  îngrijia 
ca  acest  drum  să  existe,  să  fie  totdeauna  des- 
chis si  totdeauna  sigur.  Parlament  la  Paris, 
Parlament  la  Grrenoble.  Judecata  aceasta  se  în- 
deplinia  însa  pe  basa  dreptului  roman  înviat  şi 
prin  oamenii  din  burghesie  cari  se  deprinseseră 
a  cunoaşte  toate  tainele  acestui  drept.  Clasa  care 
prin  finanţele  regelui  se  ridica  la  însemnătate, 
se  ridica  deci  şi  pe  această  cale. 

Dar  această  clasă  se  mai  putea  ridica  şi  în 
alt  fel.  Nu  degeaba  se  lăuda  Ludovic  al  Xl-lea 
că  putea  să  meargă  cineva  cu  punga  în  mină 
dela  un  capăt  al  regatului  său  la  altul. 

Una  cele  mai  mari  personalităţi  ale  societăţii 
economice  din  această  vreme  e  acel  Jacques 
Coeur,  care  avea  contuare  în  toate  oraşele 
mari  italiene;  care  întreţinea  legături  cu  Egip- 
tul, care  se  ocupa  de  toate  negoţurile  posibile. 
Un  om  cu  afaceri  pretutindeni,  deci  bucurîndu-se 
de  o  avere  mare,  clădind  case  în  care  toate  ar- 
tele colaborau  pentru  a  li  da,  forma  cea  mai  fru- 
moasă. Carol  al  VH-lea,  la  sfîrşit,  1-a  dat  în  ju- 
decată ca  să-i  confîşte  averea   După  confiscare, 

Jacques  s'a  dus  la  Roma  şi  acolo  din  singurul 
venit  al  capitalului  întrebuinţat  în  întreprinde- 
rile italiene  a  trăit  ca  un  prinţ,  —  familia  de  alt- 
minteri, continuînd  să  joace  acelaşi  ol.  Devisa 
lui  cuprindea  întreaga  ambiţie  no  a  burghe- 
siei:  ,,A  coeur  vaillant  rien  impossible". 

Pe  aceste  trei  căi  burghesia  se  ridică  necon- 
tenit. Şi  era  numeroasă  prin  afluxul  populaţiei  de 
la  tară,  care  astfel  se  libera.  Printre  oraşele 
acestea  înfloritoare,  erau  unele,  ca  Bourges, 
unde  a  fost  adăpostit  atîţa  timp  Carol  al  VH-lea 
tînăr,  care  avea  50.000  de  locuitori.  îşi  poate 
cineva  închipui  ce  era  Parisul.  Comines  spune  că 
era  uimit  cînd  vedea  venind  din  Normandia  provi- 
siile  de  hrană  pentru  imensul  oraş.  Burghesia 
avea  conştiinţa  că  tot  ce  e  în  Franţa :  ştiinţă, 
artă,  literatură,  pleacă  de  la  dînsa. 

Şi  avea  conştiinţa  că  în  ea  se  Concentrează  şi 
viaţa  economică,  şi  viaţa  sufletească  a  naţiunii, 
încă  în  veacul  al  XIV  lea  poemele  cu  subiect 
războinic  se  scriu  de  mici  clerici,  ca  Gruillaume 
de  Machaut  sau  Alain  Chartier,  de  fiica  de  medic 
ce  a  fost  Cristina  de  Pisan.  Ştim  ce  spirit  de 
glumă  şi  satiră,  de  libertate  şi  atac  aduc  cu  dînşii. 
Cei  doi  represintanţi  ai  poesiei  în  această  vreme 
sînt  burghesi.  Nobilimea  în  această  epocă  dă  uiv 
singur  scriitor  de  frunte,  pe  Charles  dOrleans, 
care-şi  datoreşte  însă  talentul  literar,  nu  descen- 
denţei din  feudalitatea  de  sînge  regal,  ci  aceleia 
din  isteaţa  Valentina  Visconti.  încă  Eustache 
Deschamps  arătase  spiritul  dîrz  de  care  oraşele 
erau  însufleţite ;  vedem  la  altul  Franţa  aceasta 
orăşenească  înspăimîntată  de  cererile    de  bani. 

Îngrozită  de  pretenţiile  fiscale  necontenite  ale 
regalităţii.  Rutebeuf  dăduse  fără  milă  pe  faţă 
aceaşi  suferinţă.  Şi  alături  de  dînsul  Franeois 
Yillon,  care  este  fără  îndoială  unul  din  cei  mai 
mari  poeţi  ai  Franciei,  înfăţişează  'dela  un  capăt 
la  altul  al  operei  sale  viaţa  de  sărăcie,  de  umi- 
linţă, de  desperare  a  clasei  de  jos  a  poporului 
jrances. 

Este  vorba,  în  aceste  blăstămuri,  de  umani- 
tatea în  genere,  de  suferinţa  care  aşteaptă  pe 
fiecare.  Dar  nota  aceasta  de  pesimism  desperat 
arată  că  în  Franţa,  dacă  erau  puteri,  energii, 
^bogăţie  şi  talente,  lipsia  un  lucru  :  lipsia  sin- 
gurul care  dă  iniţiativă  şi  face  dintr'o  clasă  po- 
litică un  factor  nou  pentru  viaţa  unei  naţiuni : 
sentimentul  de  încredere  în  sine,  care  vine,  nu 
din  dreptatea  ce  i  se  dă,  dar  din  dreptatea  pe 
care  este  în  stare  să  şi-o  cîştige.  Acesta  este 
lucrul  care  a  oprit  Franţa  în  loc  pe  vremea  lui 
Ludovic  al  Xl-lea. 

In  locul  unei  politice  mari  totdeauna  lîngă 
rege,  această  burghesie,  chemată  şi  la  Statele 
generale  din  1480-1483,  se  revoltă  pentru  bani, — 
pe  cari  de  sigur  îi  putea  plăti,  ca  Bourges  în  1474 
şi  Rheims  ceva  mai  înnainte. 

Regele  pedepsia  aspru,  fără  milă,  oraşele 
care-şi  arătau  nemulţămirea.  Astfel  oraşele  fran- 
cesen' au  ajuns, — ca  acelea  italiene,  care  cu  organi- 
saţii  de  acestea  cîştigaseră  tot  ceia  ce  posedau, — 
conştiente,  cu  o  organisaţie  liberă,  pornită  dintr'o 
iniţiativă  care  să  li  aparţie  numai  lor.  Franţa  a 
fost  oprită  în  loc  la  începutul  secolului  al  XVI-lea 
/prin  căderea  vechilor  puteri  şi  prin  lipsa  de  pu- 

teri  noi,  represintînd,  nu  elemente  din  burghesie 
agregate  la  regalitate  şi  servind  regalitatea,  ci< 
altele,  represintînd  burghesia  însăşi,  răzimată  pe 
popor  şi  manifestîndu-se  solidar  ca  factor  nou  şi 
independent  pentru  întemeierea  unei  ţeri  noi  şi 
a  unei  noi  naţiuni. 

Şi  de  aceia  Franţa  lui  Ludovic  al  Xl-lea 
merse  la  eşafodul  dela  1793  al  lui  Ludovic  ai 
XVl-lea,  fiindcă  niciodată  cu  clase  umilite  nu 
se  ridică  un  popor,  ci  numai  cu  clase  care  sin- 
gure şi-au  cîştigat  tot  ceia  ce  posedă. 


XIV. 

Reacţiunea  cavalerească:  Ofensiva  francesă  în 
Italia  şi  pe  Rin. 


Franţa  părea  că  întră  într'o  eră  de  cugetare 
politică  burghesă,  aşezată,  socotită,  plină  de  con- 
sideraţiuni  care  privesc  numai  realitatea  şi  nu 
se  amestecă  întru  nimic  în  domeniul  părăsit 
al  ideilor  medievale.  Dar,  din  nenorocire,  această 
politică,  devenită  din  ce  în  ce  mai  burghesă  în 
tendinţele  ei,  nu  era.  sprijinită  pe  o  clasă  com- 
plect desvoltată  şi  capabilă  de  iniţiativă,  clasa 
negustorească,  orăşenească  :  clasa  aceasta  n'ar  fi 
putut,  confundîndu-se  cu  nobilimea,  să  formeze 
temelia  cea  adevărată  a  unei  noi  desvoltari  a 
poporului  frances.  Şi  e  foaite  regretabil  cmd, 
în  locul  unei  clase  noi,  pe  care  să  se  spri- 
jine o  politică  nouă,  întilneşte  cineva  numai  o 
clasă  domesticită  pe  deplin,  neavînd  ambiţiuni 
dincolo  de  interesele  ei  speciale  şi  care  deci  nu 
va  fi  niciodată   în  stare  să    facă,  cu  aceiaşi  con- 

secvenţă,  cu  acelaş  curaj,  cu  acelaşi  simţ  al  lu 
crurilor  schimbate,  o  politică  nouă,  complect  des' 
făcută  de  tradiţiile  cele  vechi. 

Vor  putea  fi  înjghebate,  deci,  iarăşi,  marile 
întreprinderi  militare,  întru  toate  asămănătoare 
cu  acelea  pe  care  le  cunoaştem  din  timpul  răz- 
boiului de  o  sută  de  ani,  cu  această  deosebire 
că  asemenea  întreprindari,  care  nu  cuprind  în 
ele  mai  puţine  aventuri  decît  cele  care  se  des- 
lăsoară  în  tot  decursul  secolului  al  XlV-lea,  nu 
se  desvoltă  pe  acelaşi  teritoriu. 

Dar  şi  mai  râu  decît  atîta.  Fiindcă  aceste  campa- 
nii italiene,  începute  de  Carol  al  VM-lea,  continuate 
de  Ludovic  al  XEI-lea  şi  care  întîlnesc  cea  mai 
splendidă  înfăţişare  cavalerească  a  lor  în  timpul 
domniei  lui  Francisc  I-iu,  făcute  nu  numai  cu 
mijloacele  evului  msdi.u,  dar  de  oameni  cari  par 
stăpîniţi  de  idealul  acelui  timp.  ating  şi  un  te- 
ritoriu absolut  străin  de  interesele  adevărate  al 
regalităţii  şi  ale  naţiunii  francese. 

Pentru  de  svoltarea  logică  a  poporului  frances 
pe  pămîntul  frances,  la  începutul  epocei  moderne, 
€eia  ce  se  întîmplă  dela  1494  —  deschiderea 
acestei  serii  de  războaie  — la  1554,  pacea  dela 
CateauCambresis,  —  nu  este  altceva  decît  o 
uriaşă  săritură  înnapoi.  Trebuie  să  căutăm  deci 
a  explica  acest  fenomen  :  că  o  parte  din  Franţa, 
regalitatea,  cavaleria,  unele  elemente  politice,  se 
aruncă  în  întreprinderile  acestea  italiene,  care 
nu  raportează  nimic,  nici  m£car  oa  patrimoniu 
moral,  şi  după  aceia  trebuie  să  vedem  ce  făcea 
în  acest  timp  Franţa  cealaltă,  du  acasă,  Fran- 
cesii  legaţi  de  interesele  lor  cele  adevărate.  Nu 

era  greu  ca  un  rege  tînăr,  ca  nişte  nobili  de  o 
vrîstă  cu  el,  ca  nişte  curtesani,  cari,  ca  să  ră- 
mîie  lingă  Suveran,  trebuiau  sa-i  aprobe  pla- 
iurile, nu  era  greu  ca  aceştia  să  pornească  în 
campaniile  italiene.  Dar  a  fost  foarte  greu  ca 
pentru  această  politică  de  aventuri  să  fie  cuce- 
rită Franţa  în  ^întregime,  —  singurul  lucru  care 
ar  fi  făcut  din  ele  o  manifestaţie  adevărată, 
sinceră  şi  vrednică  de  un  interes  cu  mult  mai 
mare,  al  întregimii  naţiunii  francese  la  începutul 
timpurilor  moderne. 

In  anul  1494  regalitatea  francesă  isprăveşte 
cît  poate  de  răpede  toate  problemele  care 
rămăseseră  deschise  încă  din  vremea  lui  Ludovic 
al  Xl-lea.  Vorbim  deocamdată  numai  de  pro- 
blemele străine,  răminînd  ca  marea  problemă 
internă  să  fie  lămurită  odată  cu  explicarea  mo- 
tivelor care  au  îndemnat  poporul  frances  la  aven- 
tura italiană.  Era  o  mare  întrebare  în  ce  pri- 
veşte   graniţa   nord-ostică   a   Statului  frances. 

Margareta  de  Burgundia,  nepoata  de  fiică 
a  lui  Carol  Temerarul,  fusese  peţită  pentru 
Caro!  al  VlII-lea  şi  crescută  chiar  la  Curte 
ca  să  fie  regină  a  Franciei.  Cînd  iată  că 
se  iveşte  problema  Bretaniei,  prin  apropierea 
morţii  ducelui  de  Bretania,  Francisc,  care  lăsa 
două  fete,  dintre  care  cea  mai  mare,  Ana,  tre- 
buia să  ie  în  căsătorie  pe  Maximilian  da  Austria. 
Atunci  Margareta  a  fost  înlăturată,  Carol  al 
VlII-lea  a  pătruns  în  ducat  la  1487,  fără  succes, 
dar  trupele  lui,  comandate  de  la  Tremoille,  cişti- 
gară  lupta  dela  Saint.Aubin-du-Cormier  (1086)  ; 
pacea  prevedea  numai  că*  moştenitoarele  nu  vor 

fi  măritate  fără  voia  regelui,  dar,  la  moartea 
lui  Francisc,  Ana  fu  silită,  în  1491,  să  iea  pe 
tînărul  rege.  Natural  că  de  pe  urma  ruperii 
unei  căsătorii  contractate  în  toată  forma,  lucru 
foarte  jignitor  pentru  Maxiniilian,  ca  si  în  urma 
împiedecării  lui,  de  care  a  fost  vorba  mai  sus,  de 
a  lua  în  n  doua  căsătorie  pe  Ana  de  Bretania, 
prin  urmare  în  urma  acestor  două  jigniri  si  a 
celor  două  conflicte,  reîncepe  ostilitatea  între 
Casa  de  Franţa  şi  între  ceia  ce  consimţim  a 
numi  pentru  moment,  pînă  vom  lămuri  lucrul 
mai  potrivit  cu  adevărul,  Casa  de  Austria. 

Acum,  ar  fi  fost  natural  ca  regele  Carol  ai 
VUI-lea,  care  ieşise  abia  de  supt  tutela,  priel- 
nică, a  surorii  sale,  Ana  de  Beaujeu,  să  con- 
tinue tradiţia  aceasta  si  a  tatălui  său,  să  facă 
politică  reală,  locală,  teritorial  şi  naţional  fran- 
cesă,  căutînd  să  asimileze  cît  se  poate  mai  mult 
noile  provincii  căpătate.  Doar  noul  teritoriu 
breton,  legat  de  Franţa  prin  această  căsătorier 
nu  era  anexat:  nu  se  făcuse  o  confundare  între 
Bretania  şi  Franţa  prin  căsătoria  Anei  cu  Carol 
al  VUI-lea.  Nu  era  altă  legătură  decit  aceia 
dintre  Castilia  şi  dintre  Aragon,  prin  căsătoria 
Isabelei  de  Castilia  cu  Ferdinand  de  Aragonia. 
Un  soţ  avea  un  teritoriu,  alt  soţ  alt  teritoriu. 
Şi  dela  căsătoria  celor  doi  şefi  de  teritorii  pînă 
la  căsătoria,  mult  mai  grea  „şi  mai  rodnică,  a 
celor  două  teritorii,  trebuia  s&  treacă  încă  multă 
vreme,  şi  politica  lui  Ludovic  al  Xl-lea  ar  fi 
cerut  ca  de  acest  lucru  să  se  ocupe  înnainte  de 
toate  fiul  său. 

Şi  tînărul  avea  ceva  din  însuşirile  tatălui  său. 

întru  cît  vrîsta  lui  lăsa  să  se  vadă  aceasta  şi, 
pe  lîngă  aceasta,,  el  primise  acea  strictă,  aspră 
şi  tristă  educaţie  pe  care  i-o  dăduse  Ana  de 
Beaujeu.  Comines  ni  spune :  „Un  tînăr  hrănit 
cu  frică  mare  şi  între  oameni  de  rînd,  sfielnic 
la  vorbă,  bun  fără  păreche  şi  cu  graiu  dulce"  ]). 

Ei  bine,  n'o  face.  Rămîne  ca  Bretania  însăşi 
să-şi  găsească  rosturile  ei  de  apropiere  faţă  de 
Franţa.  El  nu  le  descopere,  şi  nici  nu  le  urmă- 
reşte. Odată  căsătoria  îndeplinită,  lucrurile  sînt 
lăsate  să  meargă  dela  sine.  Dar  era  o  parte  în 
care  lucrurile  nu  mergeau  dela  sine :  anume 
partea  aceia  din  moştenirea  Măriei  de  Burgundia 
care-i  trebuia  neapărat  Franciei  şi  care  astăzi  se 
află  în  hotarele  teritoriului  frances,  Artois  şi  Flan- 
dra  apuseană,  iar,  la  Sud,  Franche-Comte.  Cine 
ar  crede  însă  că  rebele  se  si  grăbeşte,  la  1493, 
să  încheie  cu  Maximilian  tractatul  dela  Senlis, 
prin  care  părăseşte  provinciile  acestea  dela  Nord- 
Estui  Franciei,  Artois  şi  Franche-Comte  V  I  le  dă 
regelui  Romanilor,  reservîndu-şi  numai  trei  oraşe, 
pe  care  le  va  ocupa  numai  cîtă  va  vreme,  pentru 
raţiuni  trecătoare,  de  oportunism  militar.  Şi, 
de  altfel,  aceste  oraşe  şi  ele,  după  trecere- 
de  cîţiva  ani,  trebuiau  să  fie  date  pe  deplin  în 
stăpînirea   lui  Maximilian. 

Era  prin  urmare  o  împortantă  graniţă  a  rega- 
tului frances  deschisă  pentru   Casa  de  Austria, 


')  Cf.  III,  p.  189:    „petit  homme  de  corps  et  peu  entendu,  roais 
estoit  si  bon,  qu'il  n'est  point  possible  de  voir  meilleure  creature" 
p.  230  :  „la  plus  humaine  et  douce  parole  d'homme  que  jamais  fut, 
estoit  sienne".  „Ne  faisoit  que  saillir  au  nid"  ;   „craintif  â  parler", 
,,nourry  en  grande  crainte  et  avec  petites   personnes".  Pp.  26,  13(k. 

Aceasta  însă  nu  represintă  aici  interese  germane, 
ci  alte  interese,  mai  puţin  opuse  principial  faţă 
de  Franţa  decît  interesele  unor  regi  germani, 
dar.  tocmai  de  aceia,  cu  mult  mai  periculoase 
pentru  desvoltarea  regalităţii  francese.  4 

După  aceia  Carol  se  învoieşte  tot  aşa  cu  vecinul 
său  de  dincolo  de  Pirinei,  cu  Ferdinand  Ca- 
tolicul, prin  tratatul  din  Narbonne,  lăsîndu-i 
liber  joc  în  toate  problemele  care  interesau  in 
acelaşi  timp  şi  Spania  şi  Franţa  (e  vorba  de  pro- 
vinciile Cerdagne  şi  Roussillon).  Iar  el,  împăcat 
si  cu  vecinul  sau  de  peste  Mare,  Henric  al  VlII-lea 
(tratatul  dela  Etampes).  porneşte,  încă  de  la  1494, 
o  mare  expediţie  în  Italia. 

Aici  el  apare  ca  represintantul  drepturilor  Casei 
(de  Franţa  asupra  regatului  de  Neapole. 

Acest  regat,  cucerit  de  Carol  de  Anjou, 
ajunsese  în  stăpinirea  altei  Case  de  Anjou  în 
veacul  al  XlV-lea, — aceia  care  porneşte  dela  un 
:fiu  al  lui  Ioan-cel-Bun.  Dar,  după  1450,  cineva 
care  era  mai  aproape,  care  avea  interese  mai 
adevărate  şi  ştia  mai  bine  în  ce  chip,  nu  numai 
că  se  poate  căpăta  o  dominaţie,  dar  se  poate  si 
menţinea,  Alfons  din  Casa  de  Aragon,  moşte- 
nitor al  Siciliei,  de  mult  scoasă  de  supt  stăpî- 
nirpa  Angevinilor,  izbutise  să  se  strecoare  în 
regatul  de  Neapole.  Casa  de  Aragon,  unită  şi 
cu  Casa  de  Castilia,  prin  căsătoria  lui  Ferdinand 
€u  Isabela,  avea  de  la  început  un  mal  al  Mării  Me- 
diteran.  cel  apusean,  şi  acum  ea  ocupase  în  faţă, 
cel  puţin  în  ce  priveşte  partea  sudică,  marea 
insulă  vecină  cu  Italia  si  se  fixase  şi  în  un- 
^ghiul  sud-vestic  al  peninsulei,  ocupînd  şi  malul 

cellalt.  Ea  căuta  deci  să  îndeplinească  în  părţile 
acestea  ale  Mării  Mediterane  ceia  ce  Veneţia  în- 
cercase, timp  de  mai  multe  secole,  să  îndepli- 
nească în  Marea  Adriatică. 

Pentru  regele  Franciei  lucrul  nu  era  aşa  de 
lămurit  şi  de  firesc.  Drepturile  lui  erau  foarte 
contestabile.  Casa  de  Anjuu  era  una,  şi  el  altceva. 
Este  adevărat  că  moştenitorul  drepturilor  ange- 
vine  pe  vremea  lui  Ludovic  al  Xl-lea,  regele 
Rene,  nu  era  de  loc  potrivit  pentru  o  adevărată 
activitate  politică  :  un  om  blînd,  funcţionînd 
totdeauna  ca  podoabă  a  ceremoniilor  de  Curte, 
sau  ca  împăciuitor  al  tuturor  conflictelor,  el  a 
trăit  multă  vreme,  dar  era  bătrîn  înnainte  'de  a 
îmbătrîni  şi  avea  gusturi  de  pictor  şi  trubadur, 
care  nu  se  potriviau  de  loc  cu  ale  lui.  Ludovic 
al  Xl-lea  şi  cu  cerinţele  vremii  faţă  de  un  Suve- 
ran. Moştenitor  al  Lotarinţriei,  a  stat  cinci  ani 
în  temniţa  rivalului  său  din  Casa  de  Vaude- 
mont  şi  a  cedat  apoi  ţara  fiului  său  (14b  1-6), 
Moştenitor  al  fratelui  său  în  Neapole,  el  pără- 
seşte regatul  înnaintea  Aragonesilor  (1442),  lăsînd 
şi  aici  sarcina  luptelor  aceluiaşi  fiu,  Ioan  de 
Calabria.  Scos  din  Anjou  de  nepotul  său,  Ludo- 
vic, nu-i  rămîne  decît  să  se  retragă  pentru  o 
moarte  liniştită  în  Provenţa  (1480).  Rene  de 
Vaudemont,  vărul  s&u,  îi  disputa  moştenirea, 
dar  Ludovic  al  Xl-lea  o  sechestră,  şi  Carol  al 
VlII-lea  anexă  prin  decret  vechiul  regat  al  Pro- 
venţei,  la  1486. 

Regele  Franciei  căută  acum  să  iea  regatul  de 
Neapole  pentru  dînsul  singur.  Era  însă  şi  alt 
pămînt  italian,  asupra  căruia  cineva  din  Casa 

de  Franţa  avea  pretenţii,  ducele  de  Orleans  : 
Milanul,  ca  al  cărui  moştenitor  se  privia  ducele. 
Ludovic  de  Orleans,  fratele  lui  Carol  Vl-lea, 
luase  în  căsătorie  pe  Valentina  Visconti,  şi  ducele 
de  Orleans  care  căutase  să-şi  strecoare  influenţa, 
împotriva  influenţei  regentei,  In  timpul  minori- 
tăţii lui  Carol  al  VlII-lea,  era  nepotul  de  fiu 
al  Valentinei  Visconti,  prin  tatăl  său,  faimosul 
poet  Carol  de  Orleans. 

Ludovic,  care  nu  avea  calităţile  poetice  ale 
tatălui  său,  avea  fără  îndoială  ambiţiunile  bu- 
nicei şi  tot  spiritul  acela  italienesc,  de  dibăcie,  de 
elasticitate,  de  putinţă  de  a  se  adapta  împreju- 
rărilor, care  a  făcut  din  el  un  principe  foarte 
turbulent,  un  captiv  foarte  smerit,  după  înfrîn- 
.fferea  dela  Saint-Aubin  du  Cormier,  în  cuşca 
de  fier  „naltă  cît  un  stat  de  om  şi  ceva  mai 
sus",  unde  era  pus.  Ajunsese  un  foarte  zîmbitor 
văr  al  regelui,  pentru  ca  pe  urmă  să  ajungă 
un  rege  model  pentru  timpurile  sale. 

Dar.  pentru  moment,  Carol  nu  se  gîndia  la 
ambiţiile  şi  la  drepturile  lui  Ludovic  de  Orleans 
asupra  Milanului,  ci  numai ;  la  pretenţiile  sale 
proprii  asupra  regatului  de  Neapole. 

Erau  mulţi  cari-1  chemau  acolo ;  veniseră 
la  Curtea  lui  soli  din  toate  părţile  Italiei  zbu- 
ciumate de  o  adîncâ  nemulţumire  în  toate  pro- 
vinciile sale.  Italiei  îi  trebuia  un  lucru,  pe  care 
4iu-l  putea  căpăta  pe  nicio  cale  prin  propriile 
ei  puteri:  unitatea,  liniştea,  care  i-ar  fi  permis 
să  desvolte  toate  puterile  în  adevăr  superioare 
ale  rasei.  Fărîmiţată  într'o  mulţime  de  State  : 
republici  învechite,  tiranii  mai  noi  şi  tiranii  mai 

vechi,  al  căror  prestigiu  era  ridicat  prin  toate 
farmecele  de  artă  si  literatură  ale  Renaşterii,  ea 
cuprindea  pe  lîngă  aceasta  şi  teritorii  întregi 
stăpînite  de  străini,  cum  era  Sicilia  şi  regatul 
de  Neapole.  Aici  Casa  de  Aragon  era  represin- 
tată  printr'o  rudă  a  lui  Ferdinand  Catolicul. 

Nemulţumirea  se  manifesta  energic  şi  în  ti- 
rania din  Nordul  Italiei.  în  ducatul  de  Milan. 
Ducele  Gian-Galeazzo  fusese  înlocuit  prin  usur- 
paţra  unei  rude  mai  în  vrîstă,  om  lipsit  de  ori- 
ce scrupul,  acel  Ludovic  Maurul,  care  ţinea  pe 
seniorul  adevărat,  nepotul  său  de  frate,  închis  şi 
<?are  strînsese  toată  puterea  în  mînile  lui. 

In  Florenţa,  Casa  de  Medicis  se  prefăcuse 
într'o  dinastie  de  tirani.  Elementele  republicane, 
pe  care  le  scormonia  atunci  fanatismul  contagios 
al  lui  Savonarola,  criticînd  moravurile  stricate 
.ale  societăţii  superioare,  de  bancheri,  de  oameni 
de  afaceri,  cari  dominau  oraşul,  nu  voiau  să 
lase  Casa  de  Medicis  a-şi  consolida  sau  menţinea 
autoritatea  căpătată,  printr'o  dibace  strecurare, 
in  secolul  trecut. 

In  Statele  pontificale,  Papa  Alexandru  al 
Vl-lea  ar  fi  dorit  să  întemeieze  şi  el  o  putere 
modernă,  cu  Tesaurul  Bisericii  şi  cu  mijloacele 
de  isteţime  particulare  ale  rasei  sale,  vestita  fa- 
milia Borgia,  la  care  s'ar  fi  adăugit  prestigiul 
superior  al  papalităţii  înseşi:  Papa  şi  fiul  său, 
vestitul  Don  Cesare,  acusat  că  a  omorît  pe  fra- 
tele său  şi  de  lucruri,  dacă  nu  tot  aşa  de  tra- 
,gice,  cel  puţin,  în  ce  priveşte  moralitatea,  tot 
;aşa  de  grozave,  visa  de  o  „tiramie"   care  ar  fi 

putut  să  se  transmită  în  forma  unei  adevărate 
dinastii. 

îndemnat  din  toate  aceste  părţi,  tînărul  bol- 
năvicios, cetitor  de  romane  care  era  Carol  al 
Vlll-lea  prinse  a  visa  de  cucerirea  Italiei  în- 
tregi, de  supunerea  celei  mai  frumoase  părţi 
din  Europa,  de  stăpînirea  unui  teritoriu  care 
v  cuprindea  Roma  însăşi  cu  toate  amintirile  ei 
clasice,  de  drumul  care  putea  duce,  prin  Italia 
de  Sud,  pe  un  rege  al  Franciei  la  o  datorie 
neîndeplinită  de  înnaintaşii  lui,  încă  de  pe  vre- 
mea lui  Ludovic  al  IX-lea :  datoria  de  cruciată. 
I  se  atrase  atenţia  asupra  faptului  că  Mohammed 
al  II-lea  murise  (cu  doi  ani  innaintea  lui  Ludo- 
vic al  Xl-Jea),  că  urmaşul  lui,  Baiezid,  era  cti  0 
totul  nevrednic  de  marele  său  părinte,  că  Sul- 
tanul acesta  leneş,  îmbătrînit  înainte  de  vreme, 
fără  nicio  concepţie  politică  şi  fără  nicio  vir- 
tute militară,  nu  este  iubit  de  nimeni,  că  toată 
lumea  ţinea  la  fratele  său  mai  tînăr,  Gem,  pri- 
beag în  Apus  şi  păzit  de  Papă,  că  o  împă- 
răţie a  violenţei  trebuie  să  cadă  cînd  nu  mai 
este  o  sabie  biruitoare  care  s'o  susţie  ;  că  toată 
creştinătatea  balcanică,  nemulţumită,  care  um- 
pluse Italia  —  în  Montferrat  marchisa  era  o 
princesă  sîrbă,  cu  fratele  ei  Constantin  lingă 
.  dânsa  1),  şi  fugari  greci,  albanesi,  între  cari  şi 
fiul  lui  Scanderbeg,  don  Ferrante,  serviau  în 
toate  oştirile  — .  este  gata  de  luptă  pentru  causa 
creştină,  şi  mai  ales  supt  steagul  Franciei,  de 
care  se  lega   întreaga   tradiţie  a  cruciatelor  în. 


1)  Măria,  fiica  Anghelinei,  şi    aceasta  a  Despotului  Ştefan. 

cepute  cu  Godefroy  de  Bouillon.  Se  mai  ob- 
serva că,  odată  Constantinopolul  cucerit,  drumul 
Ja  Ierusalim  ar  fi  deschis.  Era  de  ajuns  ca  să 
farmece  această  minte  slabă :  sfaturile  surorii 
sale  mai  mari,  ale  ducelui  de  Bourbon  nu  fo- 
losiră nimic ;  tînărul  era  încăpăţînat  1). 

Călătoria  lui  înarmată  în  Italia  a  fost,  în  curs 
de  citeva  săptămâni^  un  adevărat  drum  trium- 
fal, dela  Nordul  la  Sudul  peninsulei.  A  intrat 
în  Milan,  a  fost  aclamat  în  Pisa  cu  strigătele, 
neînţelese,  de  liberia,  liberia,  a  străbătut  Statele 
pontificale,  a  încheiat  un  tratat  cu  Papa,  care 
i-a  pus  la  disposiţie  pe  Gem,  pentru  ca  acesta 
să  moară  îndată  în  regatul  de  Neapole  ;  noul 
Suveran,  Alfons  al  II-lea,  s'a  grăbit  să  se  re- 
tragă din  cale-i.  Stăpînirea  francesă  s'a  impus 
foarte  uşor,  înlocuind  pretutindeni  pe  indigeni, 
cari  nu-i  păreau  oameni  2).  Dar,  cînd  să  se  în- 
toarcă spre  casă,  el  s'a  trezit  că 'toţi  aceşti  buni 
prieteni,  cari-1  aclamaseră  la  fiecare  pas,  se  unesc 
intre  ei  pentru  a-1  izgoni  din  Italia  şi'  a-i  da,  în- 
nainte  de  a  o  părăsi,  una  din  acele  lovituri  din  care 
nu  se  mai  ridică  prestigiul  unei  armate. 

Pe  lîngă  mercenarii  spanioli'  şi   austrieci,  el 


1)  Toutes  choses  necessaires  â  une  si  grande  entreprise  leur  defail- 
loient,  car  Ie  roy  estoit  tres  jeune...  personne,  pleine  de  vouloir 
ne  accompagne  de  sages  gens,  ne  de  bons  chefs...  ;  n'avoit  nul  ar- 
gent  contant  ;  Comines,  III,  p.  2. 

2)  Comines,  III,  p.  76  :  ,,il  ne  sembîoit  point  aux  nostres  que  Ies 
Italiens  fussent  hommes"  El  însuşi  scrie  :  „Est  la  nature  de  ce  peuple 
d'Italie  d'ainsi  complaire  aux  plus  forts"  (p.  45).  Cf.  :  „Jamais  peuple, 
ne  monstra  tant  d'affection  â  roy,,ny  â  nation  corame  ils  monstrerent 
au  roy,  et  pensoient  estre  tous  hors  de  tyrannie"  ;  ibid  p.  6.,,  Tous 
estats  et  offices   furent    donnes  aux  Francois" ;    ibid.,  p.  76. 

intîlneşte  în  faţa  lui  elemente  italieneşti  con- 
duse şi  de  ducele  de  Milan,  care,  după  ce  că- 
pătase dela  el  tot  ce  putea  să  capete,  între 
altele  otrăvirea  nepotului  său  şi  prin  urinare 
moştenirea  legitimă,  —  dacă  nu  din  punctul  de 
vedere  moral,  măcar  din  punctul  de  vedere  di- 
nastic— ,  se  ingrijia  să  scape  şi  de  mîntuitor,  după 
ce  scăpase  de  acela  împtriva  căruia  îl  chemase. 
Ducele  de  Orleans  e  încunjurat  în  Novară, 
iar  regelui  i  se  opun  acele  trupe  pe  care  a 
trebuit  să  le  înlăture  în  furtunoasă  bătălie  dela 
Fornuovo,  în  care  cu  silinţe  mari  Francesii  au 
biruit,  dar  acuma  cu  foarte  mari  silinţe.  Şi  ce 
efecte  extraordinare  ar  fi  avut  pentru  ei  pier- 
derea acestei  lupte  î  Dar,  iarăşi,  dacă  îu  această 
luptă  Carol  al  VlII-lea  ar  fi  fost  bătut  de  ispravă, 
n'ar  fi  continuat  campaniile  italiene  supt  urmaşul 
său.  Faptul  însă  că  a  biruit,  a  atras  şi  pe'  alţii 
ca  pe  urmă  să  încerce  aventura  italiană. 

Patru  ani  după  întoarcerea  regelui  i  se  dă 
un  spectacol  la  Curte  —  un  joc  de  minge  — ,  la 
care  el  asistă  dintr'o  galerie  puţin  cam  dărî- 
mată  ;  de  şi  om  foarte  mărunt  de  talie,  el  se  loveşte 
de  pragul  de  sus  al  unei  uşi  şi  moare  peste  pu- 
ţine ceasuri  fără  a-şi  fi  recăpătat  cunoştinţa 
(April  1498).- 

Astfel,  prigonitul  duce  de  Orleans  devine 
Ludovic  al  XH-lea.  Nu  mai  era  tînăr  si,  de 
sigur,  nu-i  lipsia  experienţa.  Crescuse  în  scoală 
ambiţiilor  înfrinte,  a  umilinţei  si  a  suferinţei. 
Cine  stă  în  cuşca  de  fier  se  poartă  altfel  de  cum 
s'a'  purtat    Carol    al    VlII-lea,    crescut  într'o 

cuşcă  de  aur.  Căsătorit  cu  o  soră  a  lui  Carol, 
femeie  de  o  Îngerească  bunătate,  care  a  ispră- 
vit pe  urmă  în  retragere  ca  o  sfîntă,  el  se  des- 
parte de  dînsa  pentru  a  lua  în  căsătorie  pe 
Ana  de  Bretania,  care  îşi  plîngea  soţul.  Era 
păstrarea  pentru  regatul  Franciei  a  Bretaniei, 
care  altfel  s'ar  fi  putut  pierde. -In  condiţiile  a- 
cestea  ale  trecutului  lui,  ale  familiei  lui,  Lu- 
dovic părea  predestinat  să  joace  un  alt  rol  decît 
tînărul  acela  care  strălucise  răpede  în  campania 
lui  italiană  şi  murise  aşa  de  neaşteptat.  Cu 
toate  acestea  si  el  a  mers  în  Italia,  din  motive 
personale,  de  sigur,  şi  din  alte  motive  pe  care 
le  vom  vedea  pe  urmă. 

In  Italia,  apariţia  trecătoare  a  lui  Carol  al 
VlII-lea  nu  stabilise  pacea.  Dar  ea  avuse  o 
trainică  şi  însemnată  urmare  pentru  peninsulă  : 
se  văzuse  că  există  dincolo  de  munţi  un  rege 
viteaz,  care  dispune  de  o  armată  foarte  nume- 
roasă, care  e  încunjurat  de  o  strălucită  cavalerie, 
unul  care  nu  are  niciun  fel  de  interes  real  în 
Italia,  care  nu  esîe  capabil  să  cîştige  pe  acest 
pămînt  nimic  şi  pe  care,  totuşi,  ori  entusiasmul 
tinereţii  ori  nişte  titluri  învechite  îl  atrag  să  se 
amestece  necontenit  acolo.  Dar  pentru  cine  vrea 
să  întrebuinţeze  un  om  în  vederea,  nu  a 
intereselor  acestuia^  ci  numai  a  intereselor  sale 
proprii,  nu  se  poate  să  se  presinte  cineva  în  mai 
bune  condiţii  decît  regele  Franciei  faţă  de  Italia. 

Dacă  Ludovic  de  Orleans  era  puţin  Italian  si 
el,  ca  unul  care  se  coboară  din  Casa  Visconti, 
atîta  mai  bine !  I  se  putea  pune  în  vedere  şi 
ducatul  de  Milan,  pe  care-1  va  păstra  încă  mai 


276 


puţin  de  cum  păstrase  predecesorul  său  ducatul 
de  Neapole.  Şi  Ludovic  a  venit  la  rindul  său, 
a  intrat  în  Milan  în  calitate  de  duce  al  acestei 
provincii,  primit  cu  aceleaşi  aclamaţii  cu  care 
lusese  primit  Carol,  de  şi  el  arăta  intenţia  de  a 
rămînea,  de  a  fi  duce  al  Milanuiui  întocmai  ca 
înnaintaşii  săi  din  familia  Visconti,  trecind  peste 
usurpatorii  din  Casa  Sforza.  în  douăzeci  de  zile 
tet  teritoriul  pe  care  vroia  să-1  aibă  Ludovic,  se 
afla  în  mînile  lui.  Curtenitor  cu  toată  lumea,  el 
leagă  atunci  cu  Tommasina  Spinola  relaţii  care 
ţinură  toată  viaţa  lui.  Nicio  armată  nu  ;-a  stat 
în  cale.  A  mers  astfel  în  pace,  dar  nu  pină  la 
Neapole,  căci  îşi  preţuia  mai  bine  timpul  decît 
înaintaşul  său  si-si  aducea  aminte  de  zilele  «rrele 
cînd  fusese  asediat  în  Novară :  a  trimes  numai 
trupele  sale  ca  să  restabilească  stăpinirea  Franciei 
în  regatul  din  Sud  si  sa  întors  acasă: 

Se  îngrijise  să  se  înţeleagă  cu  Ferdinand  Cato- 
licul, care,  avînd  ele  la  1479  Sicilia,  părăsi  pe 
ruda  sa  napoletană,  don  Federigo,  ultimul  rege 
din  această  dinastie  locală  *),  ca  să  împartă 
împreună  cu  Ludovic  regatul  de  Neapole. 

Aici  a  fost  lăsat  ca  locţiitor,  ca  regent,  un 
senior  de  ilustră  familie,  contele  de  Montpensier. 
din  Casa  de  Bourbon,  care  avea  un  singur  defect  : 
nu  se  scula  nicio  dată  înnainte  de  amiază  2).  Cu 
sistemul  acesta  evident  că  regatul  de  Neapole 
nu  putea  să  fie  păstrat  multă  vreme,  cu  atît 
mai  mult,  cu  cît  Casa   de  Aragon,   care  acum 


1)  Fu  adăpostit  în  Franţa,  dîndu-i-se  ducatul  de  Anjou. 

2)  Bon  chevalier  et  hardy,  mais  peu  sage,  zice  Comines  ;  ii 
ne  se  levoit  qu'il  ne'fut  midi  (Iii,  pp.  100-1). 

Înţelegea  să  domnească,  nu  prin  ramura  cadetă, 
care  abdicase,  ci  prin  însuşi  regele  Ferdinand 
Catolicul,  trimesese  aici  pe  unul  din  oamenii 
cei  mai  straşnici,  care  acesta  se  scula  odată  cu 
ziua,  pe  dori  Gonzalvo  de  Cordova.  Aşa  încît, 
între  viteazul  leneş,  care  era  represintantul 
Franciei  şi  acest  om  viclean,  stăpînit  de  un  veşnic 
neastimpâr  războinic,  evident  că  în  scurtă  vreme 
a  trebuit  să  se  aleagă  lucrul  în  folosul  rega- 
lităţîi  aragonese. 

Pe  de  altă  parte,  mulţi  dintre  tiranii  italieni  sau 
dintre  republicile  italiene  nu  puteau  să  sufere 
Veneţia.  Regele  Franciei,  dar,  avea,  în  cugetarea 
lor,  datoria  de»  . a  sfărîma  puterea  militară  a 
acesteia.  Se  punea  chiar  în  perspectivă  o  împăr- 
ţire a  teritoriului  veneţian,  în  care  i  se  dădeau 
regelui,  ca  duce  de  Milan,  două^  trei  oraşe  aşe- 
zate în  regiunea  continentală  dela  spatele  Lagu- 
nei. Ludovic,  raliindu-se  la  Liga  de  la  Cambrai, 
cu  Maximilian,  Ferdinand  şi  Papa  luliu  al 
11-lea,  a  primit,  şi  trupele  sale  porniră  împo- 
triva mercenarilor  Sf.  Marcu.  La  1509,  în  lupta 
dela  Agnadel,  Alviano,  care-i  comanda,  a  fost 
€u  .desăvîrşire  învins. 

Dar  au  trecut  numai  doi  ani,  şi  la  1511  toată 
Italia  s'a  ridicat  chemînd  pe  regele  Romanilor, 
Maximilian,  împotriva  Francesilor.  I  se  cerea  re- 
gelui să-şi  retragă  trupele.  N'a  vrut.  A  trimes  oşti 
din  nou,  care  au  dat  lupta  de  la  Ravena,  în  care 
a  murit  Gaston  de  Foix,  acela  căruia  Carol 
al  VUI-lea  îi  păstra  în  rîndul  al  doilea  moşte- 
nirea regală  a  terii  sale. 

Dar  coaliţia  italiană,  în  fruntea  căreia  stătea 

Papa,  furios  pe  Francesi,  în  care  vedea  vechi 
duşmani  personali,  continuă  lupta,  alcătuind  „o 
Ligă  Sfîntă",  în  care  întră  şi  regele  Angliei, 
biruitor,  fără  resultat,  la  Guinegate.  Novară  fu 
infrîngerea  italiană  definitivă  a  Francesilor  si  ea 
aduse  pacea,  deci  pierderea  Milanului,  în  folosul 
unui  nou  Sforza,  Maximilian,  fiul  „ Maurului "  şi 
purtînd  numele  regelui  Romanilor. 

Regele  adună  un  sinod  împotriva  Papei,  şi 
Papa  un  sinod  împotriva  regelui.  Interdictul  s?a 
întins  asupra  regalităţii  francese,  şi  regina  Ana 
a  fost  aşa  de  impresionată  de  aceasta,  încît  a 
murit  la  treizeci  şi  şapte  de  ani.  Regele  şi-a 
făcut  mai  puţin  sînge  rău,  atît  de  puţin,  lncîtr 
după  trecere  de  cîteva  luni  de  zile,  „fort  debile 
et  antique",  el  s'a  însurat  cu  tînăra  soră  a  regelui 
Angliei,  Henric  al  VlII-lea,  Măria,  care,  începind 
o  viaţă  ca  pentru  vrîsta  ei,  la  Curtea  franeesă. 
duse  in  mormînt  pe  soţul  răpede  înlocuit, 
înnainte  de  a  pleca  ea  din  Franţa,  cu  ducele  de 
Suffolk. 

Italia  păruse  definitiv  evacuată.  Iată  insa 
că  moştenitorul  tronului  Franciei,  Francisc  I-iu, 
un  descendent  al  lui  Ludovic  de  Orleans  şi 
care  ţinea  pe  fata  lui  Ludovic  al  Xll-lea,  Clau- 
dia,  porneşte,  îndată  după  suirea  sa  pe  tron,  în 
puterea  dreptului  asupra  Milanului,  cedat  formal 
de  soţia  sa,  spre  ţara  visurilor  şi  a  desastrelor. 
La  1515  el  cîştigă  biruinţa  de  la  Marignano  împo- 
triva Sviţerilor:  E  vorba  acuma  numai  de 
Milan.  Dar,  după  o  stăpînire  de  şase  ani  a 
ducelui  frances,  guvernatorul,  Lautrec,  trebuie 
să  părăsească  ţara  ;  o  încercare  de  a  recupera  Mila- 

nul  nu  izbuti,  şi  la  1525  se  întimplă  marea 
infringere  do  la  Pavia,  a  lui  Francisc  din  partea 
Spaniolilor  lui  Carol  Quintul,  urmaşul,  cu  coroană 
de  rege  spaniol  şi  de  împărat,  al  lui  Carol  Temera- 
rul. Făcut  prisonier,  el  a  stat  în  casa  din  Madrid, 
care  pentru  activitatea  lui  regală  era  o  aspră 
şi  teribilă  temniţă.  Atunci  a  trebuit  să  cedeze 
lui  Carol  Quintul  Burgundia  şi  toate  dreptu- 
rile feudale  pe  care  Coroana  Franciei  le  avea  asu- 
pra lui,  pentru  a  încerca  să  înlăture  apoi  această 
cesiune  printr'o  abdicare  asupra  căreia  in  cel 
d'intăiu  moment  de  libertate  era  să  revie,  obiec- 
tînd  că  un  rege  al  Franciei  nu  poate  cu  niciun 
chip  să  părăsească  provincii  care  fac  parte  din 
patrimoniul  său. 

Şi  pînă  la  jumătatea  secolului  al  XVI-lea 
Italia  n'a  dispărut  din  programul  regalităţii 
francese.  Chiar  cînd,  după  renunţarea  gene- 
rală şi  absolută  din  1529  (pacea  din  Cambrai), 
stăpînirea  spaniolă  s'a  întărit  la  Neapole,  ba  chiar 
cînd  s'a  întins  asupra  Milanului,  cînd  vice-re- 
gele  spaniola  dispus  de  toate  forţele  peninsulei  şi 
cînd  ducatul  de  Toscana  şi  Papalitatea  au  fost 
în  absolută  dependenţă  de  cellalt  rege,  Francisc 
l-ia  n'a  pierdut  speranţa  că  se  va  putea  reface 
această  ştăpînire  italiană  pe  care  a  fost  şi  urmărit-o 
aşa  de  multă  vreme.  O  nouă  invasie  francesă, 
în  1536,  luă  Turinul  :  Francisc  era  fiul  Luisei 
de  Savoia.  încă  la  1544  se  dă  lupta  dela  Ceri- 
sole,  in  care  înving  Francesii. 

Alături   de  preocupaţia    aceasta  aventuroasă 

grija  de  rotunjire  a  hotarului  răsăritean,  care 
era  nevoia  cea  mare  pentru  Franţa,  cade,  bine 
înţeles,  pe  planul  al  doilea.  Pentru  Italia  s'a 
făcut,  în  1521,  cea  de'ntîiu  ligă  contra  lui  Fran- 
cisc,  supt  auspiciile  Papei  Leon  al  X-lea  ;  pentru 
Italia  s'a  alcătuit  noua  confederaţie  anti-francesă 
din  1522,  cu  Ferdinand,  Maximilian,  Milanul, 
Veneţia,  Florenţa,  Genova,  Lucea  şi  Siena  ;  pentru 
Italia  a  fost  invadată  de  atîtea  ori  Franţa,  în 
Nord  şi  în  Sud.  Da,  pentru  Italia  s'au  purtat 
cele  cinci  războaie  pe  care  Carol  Quintul  le-a 
pornit  împotriva  lui  Francisc  I-iu  şi  a  moşte- 
nitorului său,  Henric  al  II-lea ;  pentru  Italia  a 
fost  Parisul  ameninţat  de  două  ori  de  trupele 
împăratului,  care  intraseră  şi  prin  Provenţa  şi 
prin  Flandra  ;  pentru  Italia  provincii  întregi  şi-au 
perdut  prosperitatea,  de  pe  urma  măsurilor  re-- 
gale  ca  şi  a  prădăciunilor  teribile  cu  care  erau 
obişnuiţi  mercenarii  din  secolul  al  XVI-lea. 
Pentru  dînsa  s  a  coborît  Francisc  I-iu  la  ali- 
anţa cu  Sultanul  Soliman  şi  la  solicitarea  unei 
căsătorii  între  moştenitorul  său  şi  nepoata  Papei 
Leon,  celebra  Ecaterina  de  Medicis  (1533).  In 
lupta  aceasta  pentru  stăpînirea  Italiei  s'a  chel- 
tuit cea  mai  bună  forţă  omenească  şi  cea  mai 
largă  parte  din  comoara  bănească  strînsă  cu 
greutate  dela  teranii  si  dela  oraşele  monarhiei 
francese.  Pentru  acest  mare  şi  zădarnic  vis  î 
Poate  nu  se  pomeneşte  în  istorie  un  Stat  mo- 
dern care  să- şi  fi  risipit  atîta  timp  toate  sfor- 
ţările, toţi  banii  şi  să-  fi  cules,  pe  lîngă  cîtăva 
glorie,  atîta  umilinţă,  atîtea  înfrîngeri  adevărate; 

şi  in  plus  o  captivitate  regală  ca  aceia  de 
după  Pavia. 

joi  Răsărit  ce  a  căpătat  Franţa  pe  vremea  lui 
Francisc  I-iu,  cînd  el  dispunea  de  toate  puterile 
sale,  cînd  Germania  supt  Carol  Quintul  însemna 
o  anexă  la  Spania,  cind  principii  germani  nu 
erau  organisaţi  ca  factori  politici  capabili  de 
a  se  lupta  de  sine"?  Porţiuni  din  Artois  şi 
alte  Ţinuturi  au  fost  complect  părăsite.  Flandra 
a  fost  ştearsă  din  programul  regalităţii  francese. 
Burgundia  a  fost  părăsită  lui  Carol  Quintul. 

Intr  un  moment  Carol  a  fost  chiar  lăsat  să 
treacă  prin  teritoriul  frances  ca  să  potolească 
pe  supuşii  lui  revoltaţi  în  principatul  eclesiastic 
din  Gând.  Numai  în  ultimii  ani  ai  acestei  zgo- 
motoase domnii,  prin  pacea  de  la  Crespy,' în  1544, 
în  schimb  pentru  Neapole  şi  Milan,  pentru  Ar- 
tois şi  Flandra,  se  ceda  Burgundia  şi  oraşele 
Somniei,  cu  o  zădarnică  făgăduială  de  a  adăugi 
Franche  Comte  şi  Flandra  ( şi,  cînd  Carol  a 
oferit  s'o  dea  de  zestre  fiicei  sale  care  ar  lua  pe 
Carol,  fiul  regelui,  Francisc  răspunse  printr  un 
singur  cuvint :  Milanul. 

Lupta  a  continuat,  de  altfel,  supt  fiul  lui 
Francisc.  Singurele  lucruri,  care  au  fost  cîştigate 
de  Franţa  în  vremea  lui  (1552),  constituind  în 
adevăr  o  parte  esenţială  din  moştenirea  regali- 
tăţii francese,  parte  pentru  care  Franţa  îşi  vărsa 
dăunăzi  într'un  aşa  de  cavaleresc  - şi  nobil  chip 
sîngele,  suit  cele  trei  oraşe  episcopale.  Unul  1-a 
pierdut  la  1870,  Metz,  celelalte  două,  Toul  şi 
Verdun,  se  găsiau  încă  în  puterea  sa. 

Carol  Quintul  şi-a  isprăvit   cariera   prin  ne- 

succesul  din  faţa  oraşului  Metz,  cînd  a  aruncat 
cuvintele  acelea:  „Norocul  nu  ţine,  ca  si  femeile, 
la  oamenii  bătrîni",  cu  toate  că  nu  era  aşa  de 
bătrîn.  Pacea  de  la  Cateau-Cambresis  (1559) 
cu  moştenitorul  lui  Carol  părâsia  un  număr  de 
cetăţi  la  hotar,  iar,  în  Italia,  Montterrat,  Savoia 
si  Corsica,  ocupată  un  moment. 

Cine  a  profitat  din  visurile  acestea  costisi- 
toare asupra  Italiei  n'a  fost  Germania.  Germa- 
nia însemna  numai  un  termin  internaţional  vag*. 
Nu  se  putuse  întemeia  un  Stat  modern  naţional. 
Coroana  imperială  germană  era  un  lucru  pe 
care-1  urmăriau  vecinii,  şi  Henric  al  VUI-lea 
si  Francisc  I-iu,  şi  pe  care-1  căpătase  Carol 
Quintul.  Dar  aceasta  nu  însemna  că  el  îşi  trăgea 
puterea  din  Germania :  ea-i  dăduse  numai  co- 
roana imperială  şi  cu  dînsa  o  largă  autoritate, 
un  drept,  care  în  epoca  modernă  plăteşte  mult 
mai  puţin  decît  în  evul  mediu.  Nu-i  dădea  sol- 
daţi, nu-1  dădea  bani,  nu-i  dădea  principi,  dar. 
îi  dădea  primejdia  Reformei  religioase,  toată 
acea  pierdere  de  puteri  care  a  însemnat  pentru 
el  lupta   îndelungată  împotriva  luteranismului. 

Dar  atunci  ce  era  Carol  Quintul,  dacă  nu  re- 
presintantul  Germaniei?  Poate  regele  Spaniei? 
Da;  întru  cîtva.  Dar  Spania  s'a  plîns  totdeauna 
că  a  fost  jertfită  de  dînsul.  Şi  avea  dreptate. 
Dacă  Spania  n'a  dat  cea  dintîiu  monarhie  mo- 
dernă, cele  dintîiu  finanţe  organisate,  cele  dintîiu 
concepţii  potrivite  cu  ideile  noi  ale  autorităţii 
si  administraţiei  regale  şi  a  ajuns  să  fie  ţara 
.sărăcită,  despopulată,  scăzută  de  mai  tîrziu,  a- 
ceasta  i  se  datoreşte  lui    Carol   Quintul.  Dacă 

Germania  i-a  dat  o  coroană,  fâră  ca  el  să  iea 
dela  Germani  nimic  altceva,  dela  Spania  a  luat 
oamenii  ale  căror  oase  le-a  sămănat  cu  indife- 
renţă pe  toate  cîmpiile  de  luptă  din  Europa. 
Spania  a  fost  pentru  el  un  reservoriu  de  sol- 
daţi, pe  cînd  Germania  era  locul  unde  se  păstra 
sfînta  coroană  a  Imperiului  roman  de  naţie  ger- 
manică. Dar  unde  era  el  acasă,  unde  era 
vorba  lai  din  copilărie,  unde-1  încunjurau  toate 
amintirile,  unde-şi  avea  rădăcinile,  e  în  Ţinuturile 
flamande  si  bur<mnde.  El  era  mai  ales  mosteni- 
torul  aceluia  al  cărui  nume  îl  purta,  al  lui 
Carol  Temerarul.  Filip-cel-Frumos,  tatăl  austriac, 
Maximilian  al  Italienilor,  Massimiliano  pochi 
clanari, —  un  fel  de  Don  Quijote.  amestecîndu-se 
pretutindeni  unde  credea  că  are  drepturi  de  apă- 
rat si  unde  totuşi  nu  căpăta  nimic,  —  ca  şi  bunicul, 
nu  exista.  Moştenirea  cea  mare,  cea  glorioasă 
îi  venia  lui  Carol  dela  Casa  de  Burgundia,  de  la 
Temerarul,  care  murise  la  Nancy,  prin  Sviţerieni. 
dar  şi  la  capătul  îndelungatei  acţiuni  de  sub- 
minare a  lui  Ludovic  al  Xl-lea. 

La  nimic  nu  ţinea  Carol  mai  mult  decît  la 
Flandra  si  la  Burfmndia.  Abdicarea  lui  chiar  a 
fâcut-o  la  Bruxelles,  înnainte  de  a  se  retrage  în 
mănăstirea  din  San-Justo.  Spania  era  bună  pentru 
a  se  îngropa  în  ea  de  viu  ;  Ţerile-de-Jos  fuse- 
seră bune  însă  ca  să-i  dea  viaţa,  în  toată  bucu- 
ria triumfurilor  ei. 

Spania  iese  din  luptele  acestea  de  o  jumătate  ele 
veac  usată  cu  desăvîrsire  ;  a  rămas  numai 
cu  morga  trecutului  mare,  cu  mucurile  arse  ale 

făcliilor  glorioase  de  odinioară.    Dar  Franţa  nu 
cîştigase  in  proporţie  cu  forţele  ei. 

Şi;  atunci,  se  întreabă  cineva  de  unde-i  venia  ei 
această  pornire  nebună?  Din  două  motive,  care 
nu  se  descopăr  de  la  început,  dar  este  de  ajuns 
şă  le  indice  cineva  ca  să  recunoască  faptul  că 
acestea  au  fost  în  adevăr. 

Cine  purta  războaiele  lui  Ludovic  al  Xl-Iea 
de  la  o  bucată  de  vreme,  pe  lingă  puterea  fran-  s 
cesă,  aşa-numiţii  „houimes  d'aimes"  (gen-darmes), 
»  archebusierii  şi  nobilimea,  care  se  strîngea  în  jurul 
regelui,  precum  şi  o  parte  din  popor,  de  pe 
urma  reglementării  lui  Carol  al  VH-lea?  A  apărut 
In  Europa  un  stoc  mare  de  forţe  militare  gata  să 
servească  pe  oricine  plăteşte,  şi  pe  fiecare  in  pro- 
porţia în  care  plăteşte  şi  asigură  o  pradă  bo- 
gată. In  Germania,  care  n'avea  scopurile  ei  na- 
ţionale, care  nu  ţinea  armata  Imperiului,  toate 
forţele  militare  se  vindeau  în  dreapta  şi  în  stînga. 
Sunt  aşa-numiţii  „Landsknechte",  lansquenets 
sau  compagnons  de  iiays.  Erau  luaţi  din  toate 
părţile:  din  Suabia  şi  alte  regiuni.  în  Flandra 
erau  apoi  regiuni  care  dădeau  regulat  merce- 
nari, cum  era  Hainaut,  cu  ai  săi  Henmiyers. 
In  sfîrsit  o  ţară  întreabă  nu  dădea  decît  soldaţi ; 
mii  şi  mii  de  oameni  se  creşteau  acolo  numai 
pentru  aceasta,  formînd  industria  ţerii  :  Elveţia. 

Şi  nu  erau  numai  ei  ;  erau  şi  mercenarii  din 
Italia,  admirabili  oameni,  în  stare  să  se  lupte 
o  săptămînă  fără  să  moară  niciunul  *). 


1)  Comines,  IU,  p.  141  :  Leurs  batailles  d'Italie  n'ont  point  accou- 
tume  d'estre  telles,  car  ils  combattent  esquadre  par  esquadre,  et  dure 
quelquefois  tout  le  jour  sans  que  Tun,  ne  l'autre  gagne 

Dar  pentru  un  rege  tînăr,  hrănit  din  romane, 
pentru  nişte  miniştri  ambiţioşi,  pentru  o  întreagă 
societate  nouă,  avînd  tesaurul  plin  şi  supuşii  săi, 
de  toate  categoriile,  cari  plătiau,  suferiau  şi  nu 
se  mai  revoltau,  ce  ispită  erau  toţi  aceşti  oameni 
cari  stăteau  la  îndemînă! 

Ei  toţi  dădeau  mijlocul.  Dar  scopul  ?  N'are 
decît  să  cetească  cineva  o  foarte  interesantă 
cronică,  scrisă  într'un  stil  foarte  desagreabiî.  dar 
tocmai  pentru  aceasta  interesantă,  cronica  lui 
Boucher.  Autorul  era  procuror  la  Poitiers.  Tocmit 
să  crească  pe  fiul,  menit  unei  morţi  precoce,  al 
vestitului  general  frances  la  Trimouille,  1-a  crescut 
bine;  1-a  învăţat  latineşte,  precum  şi  tactica  mili- 
tară după  Vegeţiu  şi  istoria  romană  după  Tit- 
Liviu,  după  Valeriu  Maxim,  şi  a  făcut  din  el 
un  om  foarte  învăţat. 

Prin  acest  izvor  se  poate  înţelege  încă  un  motiv 
care  dădea  ţintă  campaniilor  din  Italia.  De  la  un 
capăt  la  altul  e  vorba  numai  de  Roma,  numai  de 
luptele  purtate  de  Romani  odinioară,  de'gloria  să- 
mănată  pe  cîmpiile  peninsulei,  de  datoria  că  ori- 
cine vrea  să  facă  acte  de  vitejie,  să  le  facă  acolo, 
unde  avea  necontenit  în  faţa  sa  modelele  cele  mai 
preţioase  ale  antichităţii.  „La  nation  francisque" 
nu  putea  să  găsească  lucruri  mai  frumoase  de 
îndeplinit  pe  un  teritoriu  mai  vrednic  decît  acolo, 
în  Italia;  doar  îi  aştepta  moştenirea  vechilor 
Gali,  de  „acum  două  mii  de  ani*  x) ! 

1)  Cest  la  premiere  conqueste  ques  vos'peres  Ies  Gaules  firent  en 
Italie  il  y  a  plus  de  2.000  ans  ;  c'est  leur  ediffice  et  demourance  qu'ilz 
nommerent  la  Ganle  Transalpine;  c'est  le  vray  heritage  du  Roy  et  son 
paternei  domaine  ;  ed.  Petitot,  p.  441. 

Erau  deci  mijloace ;  erau  bani  pentru  a  plăti 
aceste  mijloace;  era  tinereţa  regilor  cari  se  succe- 
dau pe  tron  ;  erau  ultimele  licăriri  ale  cavaleriei 
medievale,  care,  modernisînd  puţin  felul  său  de 
luptă,  căuta  totuşi  să  îndeplinească  pe  cît  mai 
multe  isprăvi ;  şi,  în  sfîrşit,  era  acest  luminos  ideal 
alciştigării  de  glorie  cu  mijloace  clasice  pe  terenul 
clasic  al  antichităţii,  pe  care  cei  dintîiu  rep-resin- 
tanţi  ai  Renaşterii  îl  puneau  şi  înnaintea  ochilor 
regilor  Franciei. 


r 


XV. 


Luptele  interne  în  Franţa  supt  pretextul 
deosebirilor  religioase. 


După  încheierea  lungii  lupte  dintre  Casa  de 
Franţa,  represintată  prin  Franci sc  I-iu  si  Henric 
al  II-lea,  şi  Casa  de  Austria,  pentru  stăpînirea 
Kinului — cum  se  zice  de  obiceiu, — urmează  aproape 
o  sută  de  ani  cari  sînt  Întrebuinţaţi  cu  frămîn- 
tări  lăuntrice. 

Să  amintim  şi  aici  faptele,  pentru  ca  pe  urmă 
să  ajungem  la  lucrurile  de  căpetenie,  care  singure 
merită  să  ne  preocupe. 

Henric  al  II-lea  moare  întîmplător,  la  un  tour- 
noi,  unde  cineva  răpede  mai  cu  putere  suliţa,  care 
se  înfige  în  oasele  feţei  regelui.  Rămîne  ca  regentă 
văduva,  florentină,  Ecaterina  de  Medicis,  care 
guvernează  de  fapt  Franţa  supt  cei  trei  fii  ai 
ei  :  Francisc  ai  II-lea,  cu  domnia  foarte  scurtă 
(1559  —  60),  Carol  al  IX-lea  (1560— 74),  uciga- 
şul din  noaptea  Sf.  Bartolomeiu,   despre  care 

anecdota  spune  că  a  stat  la  fereasta  şi  a  asistat 
la  măcelul  Hughenoţilor,  ba  încă  ar  li  tras  si  el  cu 
puşca  într'înşii,  şi  Henric  al  III-lea  (1574 — 89), 
regele  cu  cercei  si  cu  mignoni, — acela  care  a 
ocrotit  la  Curtea  lui  şi  pe  Petru,  fratele  lui  Mihai 
Viteazul,  care  s'a  ales  de  aici  cu  cercelul,  - — 
Henric,  fostul  rege  al  Poloniei,  care  a  fost  înlăturat 
prin  asasinat.  După  aceia  luptele  interne  mai  con- 
tinuă o  bucată  de  vreme,  pînă  ce  regele  Nava r ei, 
dintr'o  ramură  nouă  a  Casei  de  Franţa,  iea,  ca  Hen- 
ric al  IV-lea,  tronul  frances  prin  părăsirea  corife-  ] 
siunii  sale  calvine,  prin  cea  dintîiu  liturghie,  nu  din 
viaţa  lui  privată,  —  căci  la  multe  liturghii  o  fi 
asistat  el  înnainte  de  aceasta—,  dar  cea  dintîiu 
liturghie  din  activitatea  lui  politică,  de  unde 
cunoscuta  vorbă:  .,Paris  vaut  bien  une  messe". 
Au  urmat  acei  cîţiva  ani  de  stăpînire  ai  lui 
(1589 — 1610),  răzimaţi  pe  o  buna  pace  cu  Spania, 
pe  condiţiuni  interne  foarte  favorabile,  pe  o 
administraţie  excelentă,  pe  o  părintească  grijă 
pentru  clasele  de  jos  ale  poporului  său.  Intr'un 
anume  moment  regele  ar  fi  făcut,  cum  se  zice,  un  ma- 
re plan  de  a  rîndui  Europa  altfel,  pe  basa  necesi- 
tăţilor geografice  şi  mai  ales  pe  basa  acelora  ale 
echilibrului  european,  prin  calcule  de  matematică 
politică  ce  trebuiau  să-1  ducă  la  consecinţa  dărî- 
mării  Casei  de  Austria  şi  a  Imperiului  turcesc. 

Murind  Henric  al  IV-lea,  asasinat  şi  el  de  un  ne- 
bun, o  altă  Florentină,  Măria  de  Medicis,  guver- 
nează o  bucată  de  vreme  regatul,  spre  nemulţâmirea 
generală.  Aducea  cu  dînsa  favoriţi  din  Italia,  în 
special  din  Florenţa,  dintre  cari  unul  mai  ales, 
Concini,    creat  mareşal  d'Ancre,   avea  regatul 

întreg  în  mina  lui.  Se  produce  astfel  tulbura- 
rea nobililor,  cari  organisează  o  conspiraţie  de 
Curte  împotriva  străinilor  consideraţi  ca  storcă- 
tori ai  finanţelor  ţerii.  Aceştia  din  urmă  sînt  în- 
vinşi, soţia  lui  Concini,  favorită  a  Reginei,  e  con- 
damnată la  moarte  şi  arsă.  Iar  după  aceia  Ludovic 
al  XlII-lea,  fiul  ]ui  Henric,  ajunge  la  vrîsta  de  a 
putea  guverna.  Neînţeleglndu-se  cu  fratele  său, 
tînăr  cu  purtări  rele,  şi  nici  cu  mamă-sa,  femeie 
cu  ambiţie  neînfrînată,  el  aduce  exilul  reginei, 
care  se  aşează  la  Colonia,  pe  cînd  Monsieur, 
Gaston  d'Orleans,  se  duce  la  .Bruxelles. 

Ludovic  îşi  iea  ca  principal  sfătuitor,  ca  tutor, 
pe  Richelieu,  un  fel  de  majordom  al  stăpinirii 
sale.  Aşa  s  a  deprins  să  trăiască  necontenit  supt 
această  autoritate,  încît  marele  Cardinal,  omul 
căruia-  Franţa  îi  datoreşte  şi  hotarele  ei  şi  basele 
ei  constituţionale  şi  chiar  existenţa  ei,  a  fost  de 
fapt  regele  Franciei. 

Cardinalul  de  Richelieu  a  adus  ţerii  sale,  prin 
participarea  ei  la  războiul  de  treizeci  de  ani, 
un  folos  imens,  procurîndu-i,  la  tratatele  din 
Vestfalia,  ca  „despăgubire",  Alsacia,  dar,  mai 
ales,  cîştigîndu-i  un  indiscutabil  prestigiu. 

Ludovic  al  XIII-Jea  simţi  oarecum  că  rolul 
lui  s'a  isprăvit  odată  cu  al  lui  Richelieu,  mort  în 
1642,  că  el  este  umbra  proiectată  de  astrul  care 
apusese  şi  prin  urmare  trebuie  să  dispară  îndată 
după  acest  astru.  în  1643  şi-a  isprăvit  şi  el  viaţa. 

Iată  acum  o  nouă  regenţă.  Noua  regentă, 
Ana  de  Austria,  principesă  austriacă  venită  din 
Spania,  provoacă  şi  ea  nemulţămiri  generale  îm- 
potriva ei.   Toată  Curtea,  avînd   în   frunte  un 

număr  de  doamne  de  un  neastîmpăr  extraordinar, 
cu  privire  la  originea  şi  apucăturile  cărora  isto- 
ricii nu  se  satură  niciodată  să  ni  vorbească,  e 
in  zbucium,  ea  care  singură  are  dreptul  să  se 
zbuciume,  să  joace  un  rol,  care  nu  i  se  cu- 
venia:  Adăugindu-se  şi  clerici  intriganţi,  cum 
era  cardinalul  de  Retz,  s'au  dat  lupte,  în  mar- 
genea  Parisului,  în  Faubourg  St.  Antoine,  contra 
celui  care  înlocuise  pe  Richelieu,  cardinalul  Ma- 
zarini  sau  Mazarin,  personalitate  mai  curînd 
meschină,  lipsită  de  orice  distincţie  şi  „pretind" 
la  ridicol.  Şi,  după  această  luptă  a  „Frondei", 
care  a  ţinut  în  loc,  nu  toată  Franţa,  ci  lumea  de 
sus,  chiar  generali  cari  se  distinseseră  în  lupte, 
cîştigindu-şi  o  mare  reputaţie,  Conde,  Turenne,  s'a 
ajuns  la  liniştea  trebuincioasă  pentru  ca  Ludovic 
al  XlV-lea  să  apară  în  toată  energia  încrezătoare 
a  tinereţei  sale  şi  în  toată  dorinţa  sa  curagioasă 
de  a  domina  pe  toţi,  supt  toate  raporturile. 
Atunci  începe  stăpînirea  acestui  rege,  care  în- 
seamnă o  eră  nouă  în  desvoltarea  regalităţii 
francese   şi  în  istoria  Franciei  înseşi. 

Acum  să  arătăm,  nu  ce  se  spune  de  obiceiu,  ci 
ceia  ce  trebuie  să  se  ştie  înnainte  de  toate 
pentru  a  avea  o  explicaţie.  între  ce  se  în- 
tîmplă  supt  regenţa  Ecaterinei  de  Medicis  şi 
supt  stăpînirea  fiilor  ei  şi  între  ce  se  pe- 
trecuse în  Franţa  înnainte  de  această  regenţă, 
este  o  deosebire  sau  ba?  Fără  îndoială  că  pînă 
la  1550  avem  o  eră  caracterisată  şi  dela  1550 
înnainte,  măcar  pănă  la  suirea  pe  tron  a  lui 
Hernie  al  IV-lea,  pană  se  alcătuieşte  Curtea,  o 
alta.  Şi  în  acest  timp  se  manifestă  mai  multe 

generaţii,  ale  căror  trăsături  distinctive  trebuie 
căutate. 

De  la  sfîrşitul  secolului  al  XV-lea  pînă  la 
1550  Franţa  purtase  mai  multă  vreme,  supt 
patru  regi,  războaie  îndelungate  şi  grele  în  Italia, 
sau  în  legătură  cu  Italia.  Am  văzut  că  ele  nu 
erau  determinate  de  o  necesitate  naţională  fran- 
cesă.  nici  de  o  necesitate  teritorială  a  Franeiei 
moderne,  ba  nici  de  caracterul  particular  alv 
unor  drepturi  care  să  nu  se  poată  tăgă- 
dui de  nimeni,  ci  că  ele  se  datoresc,  pe 
■de  o  parte,  unei  concepţii  noi,  care  stăpinia 
spiritele,  concepţia  Renaşterii,  —  nu  venită  din 
Italia,  ci  alcătuită  pe  basa  traducerilor  de  izvoare, 
mai  ales  istorice  clasice,  care  se  făceau  în  Franţa 
însăşi  in  veacul  al  XlV-lea  (Tit-Liviu,  Vegeţiu, 
•etc.) — ,  sau,  pe  de  alta,  existenţei  unor  anumite 
corpuri  militare,  alcătuite  din  mercenari,  care  se 
puneau  la  disposiţia  cui  plătia  mai  mult. 

Acum,  războaiele  din  Italia  ele  înseşi  au  tre- 
buit să  producă  o  anumită  stare  de  spirit.  Au 
•crescut  o  generaţie,  care  se  găseşte  in  plina  ei 
desvoltare  la  sfîrşitul  domniei  lui  Henric  al  II-lea 
şi  în  cei  dintîiu  ani  ai  fiilor  săi.  Ce  fel  erau 
aceşti  oameni  ?  Cum  se  simţiau,  cum  se  mani- 
festau,, care  este  aspectul  lor  obişnuit  şi  motivul 
deosebitelor  lor  manifestări  ? 

Fuseseră  crescuţi,  cum  s'a  văzut  din  amin- 
tirea unui  izvor,  in  cunoaşterea  anticităţii  cla- 
sice ;  erau  familiarisaţi,  cum  nu  erau  predecesorii 
Jor  de  pe  vremea  lui  Froissart,  chiar  de  pe 
vremea  lui  Ludovic  al  Xl-lea,  cînd  începe  această 
educaţie,  cu  fiecare  colţişor  din  anecdotele  mili- 

tare  şi  politice  ale  istoriei  Grecilor  si  mai  ales 
ale  istoriei  Romei.  Tineri  de  creştere  foarte  bună, 
avuseră  preceptori  cu  ştiinţă  de  latineşte,  cari, 
în  tot  caşul,  aveau  în  mintea  lor  tot  ce  se 
poate  căpăta  direct  prin  atingerea  izvoarelor 
latine  ale  clasicismului.  Veniau  în  Italia  cu  un 
entusiasm  extraordinar  şi,  pe  lîngă  aceasta,  cu 
un  sentiment  de  credinţă  faţă  de  rege,  absolut. 

Unul  din  ei,  pe  care  îl  putem  cunoaşte  bine.  Mont- 
luc,  care  a  jucat  un  rol  foarte  sîngeros  în  lup- 
tele dintre  Calvini  şi  catolici,  ni  spune,  în  me- 
moriile sale,  că  regelui  i  se  datoreşte  averea 
si  viaţa,  adăugind  însă,  pentru  a  se  ţinea  şi  în 
nota  timpului,  că  „sufletul  este  al  lui  Dumnezeu 
şi  că  onoarea  este  a  lui,  asupra  căreia  nici  regele 
nu  poate  nimic"  x).  Toată  nobilimea  Franeiei  a 
încunjurat  cu  un  devotament  extraordinar  pe 
Francisc  I-iu.  în  lupta  de  la  Pavia,  despre  care 
se  putea  gîci  de  la  început  că  va  fi  pierdută, 
nimeni  nu  s'a  gîndit  să-1  părăsească.  La  fiecare 
gest  al  lui  Henric  al  II-lea,  fiece  nobil  întors 
acasă,  oricît  de  împovărat  de  oboseală,  oricit  de 
bolnav  de  strapaţele  lui  îndelungate,  oricît  de 
multe  ar  fi  purtat  pe  trupul  său  rănile  campa- 
niilor făcute,  şi  oricît  de  doritor  ar  fi  fost  să 
prelungească  puţin  un  intermezzo  plăcut  de 
viaţă  civilă,  se  duce  unde-1  trimete  el.  Era  o 
mare  favoare  pentru  oricine  să  primească  o  astfel 
de  sarcină  regală.  Şi,  cînd  o  audienţă  era  acor- 
dată, după  cine  ştie  ce  sforţare  extraordinară  a 


1)  Nos  vies  et  nos  biens  sont  â  nos  roys,  Târne  est  â  Dieu  et 
l'honneur  â  nous,  car   sur  mon  hoiineur  mon    roy  ne    peut  rien 
ediţia  Petitot,  p.  306. 

puterilor  fiinţei  omeneşti,  cum  a  fost  resistenţa 
Francesilor  la  Siena,  ea  rămînea  întipărită  pentru 
totdeauna  în  mintea  aceluia  care  se  împărtăşise 
de  dinsa  :  regele  li  vorbia  ca  unor  camarazi, 
îi  îmbrăţişa,  îi  ducea  pănă  la  uşă.  Şi  aceasta 
deşi  ştiau  foarte  bine  şi  spuneau  bucuros  că 
Suveranul  se  gîndeşte  să-şi  crească  numai  mîn- 
dria,  ori  să  întindă  şi  margenile  teritoriului  său  1). 

Intre  luptători  era  ca  o  nouă  confrăţie,  care  nu 
mai  e  în  legătură  cu  un  sfint  şi  cu  o  misiune 
religioasă,  cu  o  ţintă  a  credinţei,  ci  numai  cu 
ocupaţia  permanentă,  primită  de  toţi  cu  plăcere 
şi  urmărită  cu  devotament,  a  unei  clase  întregi 
din  societate.  Odinioară  între  un  duce  si  un 
conte  şi  între  un  conte  şi  un  simplu  cavaler, 
intre  cavalerul  care  se  cobora  dintr'o  Casă  veche 
şi  intre  cavalerul  care  se  ridicase  la  nobilime 
Intr'un  timp  mai  apropiat,  era  o  deosebire  foarte 
mare.  Toţi  sînt,  acum,  aproape  de  o  samă,  fraţi  de 
arme.  tovarăşi.  Vrîsta  unuia  şi  vrîsta  altuia, 
bogăţia  unuia  şi  bogăţia  altuia,  titlurile  nobiliare 
ale  unuia  şi  titlurile  nobiliare  ale  altuia,  faptul 
că  înnaintaşii  unuia  au  stăpînit  o  provincie  şi 
înnaintasii  celuilalt  se  trao-  din  cine  stie  ce  castel 
pierdut,  acestea  n'au  importanţă.  Un  singur  lucru 
hotăreşte  in  aceste  războaie  purtate  frăţeşte  pentru 
un  rege  pe  care-1  considerau  ca  părinte  al  lor 
al  tuturor  2)  :  experienţa  şi  vitejia.  Erau  zilele 
-cînd  Bayard.  ..cavalerul  fără  frică  şi  fără  reproş", 


1)  Les  princes  sont  glorieux  et  combattent  plus  pour  la  gloire 
et  l'honneur  que  pour  acquist  ;  p.  300. 

2)  Nostre  soleil  c'est  le  roy,  qui  nous  esclaire  et  eschauffe  de 
ses  rayons,  quelque  part  que  nous  soyons  ;  p.  342. 

acel  cu  devisa  „vires  agminis  unus  habet"7 
putea  să  răspundă,  fiindcă  avea  comoara  onoarea 
sale  pînă  la  sfîrşit,  desonoratului  conetabil  de 
Bourbon,  prinţ  de  sînge,  care  trădase  pe  regele 
său  în  favoarea  lui  Carol  Quintul,  cînd  cuteza 
să-i  deplingă  soarta  în  ultimele  momente  :  :,Nu 
pe  mine  să  mă  plîngi,  ci  să  te  plîngi  pe  tine. 
care  lupţi  împotriva  regelui  tău  si  patriei  tale". 
Nu  era,  deci,  altă  deosebire,  decît  aceia  care 
pleca  din  exerciţiul  devotat,  absolut,  pină  la 
sfîrşit,  al  însuşirilor  personale  ale  fiecăruia. 

Toţi  erau  „gentilshommes",  şi  ce  este  dator  un 
„gentilhomme"  ni-o  spune  fiecare  din  ei :  în  timp 
de  războiu  să  servească  pe  regele  său  cu  devo- 
tament, să  ajute  pe  tovarăşii  săi  ca  pe  nişte  fii. 
Cele  mai  frumoase  precepte  care  se  pot  găsi  în 
ce  priveşte  legăturile  unui  ofiţer  cu  oamenii  săi 
se  întilnesc  în  memoriile  lui  Montluc.  Mentali- 
tatea unui  ofiţer  din  timpurile  noastre  n  ar  putea 
să  descopere  colţuri  sufleteşti  mai  delicate  de 
cum  o  face  acest  aspru  luptător  contra  Calvi- 
nilor la  sfîrşitul  veacului  al  XVI-lea.  „Pune-te 
cel  d'intîiu  la  lucru  şi  soldatul,  de  ruşine,  te  va 
urma1). "  „Vorbeşte  totdeauna  pe  cale  vesel  cu  ei2)." 

Un  singur  gînd  îl  au  :  acela  de  a-si  cistiga 
un  rol  onorabil  în  urmărirea  rosturilor  regali- 
tăţii, pentru  serviciul  căreia  se  află3).  Aceasta  nu 
înseamnă  că  aceşti  „gentilshommes"  ar  sămăna 
cu  profesioniştii  italieni  sau  spanioli  din  veacul 


1)  Mettez  la  main  â  I'oeuvre  le  premier;  vostre  soldat,  de  Jwnte 
vous  suyvra  ;  p.  63.  —  Propune  pensii  invalizilor  ;  p.  63. 

2)  Pariez  tousjours  par  Ies  cheniins  joveusement  avecques  eux  ;  p.  4  80 

3)  L'honneste  deşir  que  nous  avons  de  perpetuer  nostre  nom  ;  p.  302 

al  XV-lea  sau  începutul  veacului  al  XVI-lea  ; 
nu  samănă  cu  cine  ştie  ce  căpitani  de  lans- 
quenets  sau  Sviţeri,  şi  nici  cu  conducătorii 
bandelor  prădalnice  din  veacul  al  XlV-lea,  care 
trăiau,  nu  numai  pentru  oaste,  dar  pentru  cîşti- 
gurile  pe  care  le  puteau  căpăta  prin  faptele  lor 
de  arme.  Este  dela  Începutul  şi  pînă  la  sfhşitul 
carierei  lor  un  înnalt  sentiment  idealist  al  misiunii 
ce  au  avut.  Oameni  foarte  cinstiţi  pînă  la  sfîrşit; 
dacă  li  se  poruncesc  lucruri  crude,  le  îndeplinesc, 
dar  se  vede  foarte  bine  din  scrierile  lor  cită 
durere  sufletească,  cîtă  sfîşiere  de  inimă  li-a 
produs  adesa  îndeplinirea  acestei  datorii  4). 

In  memoriile  lui  Tavannes  se  găseşte  o  asă- 
mănare  între  tot  ce  poate  da  luxul,  de  o  parte,  si 
între  tot  ce  înfăţişează  fără  cheltuială  natura,  o 
comparaţie  care  face  parte,  de  sigur,  din  cele  mai 
bune  pagini  de  poesie  ce  s'au  scris  în  limba  fran- 
cesă  'n  veacul  al  XVI-lea  2).  In  artificiile  poetice 
ale  lui  Ronsard,  contemporan  aproape,  este  mai 
puţină  simţire,  de  multe  ori,  decît  în  atîtea  pagini 
ale  acestor  scriitori  de  memorii. 

In  aceste  campanii  se  învăţau  şi  o  sumedenie 
de  lucruri.  Se  căpăta  întăiu  o  largă  privire  a  lucru- 
rilor. Intre  ceia  ce  vedea  un  castelan  frances 
de  la  anul  1090  şi  ceia  ce  vedea  un  Montluc,  un 
Tavannes  în  secolul  al  XVI-lea,  este  o  enormă 
deosebire. 


1)  Tavannes,  aceiaşi  ediţie,  p.  30:  „Heureux  Ies  chrestiens  qui  vivent 
sans  charge  et  ne  sont  forces  de  brusler  tout  un  pais,  chasser  Ies 
femmes  et  enfans  aux  arquebusages  des  a96iegeans". 

2)  II  n'y  a  point  d'architecture  plus  belle  que  Punivers,  ny  plus 
belle  voute  que  celle  du  ci  el,  ny  plus  beaux  habits  que  la  couleur  des 
fleurs...  Celui  qui  oyt  le  rossignol  n'a  que  faire  de  celuy  qui  le  contre- 
faict ;  p.  203. 


296 


Istoria  poporului  frances 


Aceştia  nu  văd  pînă  la  Ierusalim,  cum  vedeau 
ceilalţi,  dar  cei  vechi  veniau  dela  castelul  lor  direct 
la  Locurile  Sfinte,  trecînd  orbi  prin  ţeri  care  erau 
pentru  ei  numai  drumuri,  pe  cînd  ceştialaiţi  văd 
anumite  regiuni  din  Europa,  dar  le  văd  perfect. 
Citează  une  ori  frase  italieneşti,  frase  spaniole, 
cuvinte  englese  chiar.  Montluc  cunoaşte  pe  Ari- 
osto 5),  şi,  cînd  e  vorba  de  aventurieri,  zice  : 
„faire  Ies  Rolands"  2).  Pomeneşte  cutare  cronică 
italiană,  sau  povestire  istorică  spaniolă,  care  i-a 
fost  citată.  Oameni,  prin  urmare,  cari,  ştiind 
foarte  adese  ori  latineşte,  cunoşteau  pe  lîngă 
aceasta  foarte  bine  două  limbi  moderne,  învăţate 
în  contactul  direct  cu  realitatea,  ceia  ce  înseamnă 
mult. 

Se  pricepeau  la  discursuri.  Montluc,  bolnav, 
ca  să  impuie  celor  dela  Siena,  apare  cu  cel  mai 
splendid  costum  al  lui  de  Curte  în  mijlocul  adu- 
nării convocate  de  el  şi  de  pe  scaun  ţine  o  cu- 
vîntare  în  care  chiamă  toate  amintirile  sale  clasice 
ca  să  convingă  pe  burghesi  că  in  adevăr  trebuie 
şă  continue  resistenţa.  In  viaţa  socială  au  păstrat 
toată  rafineria  trecutului.  E  foarte  interesant  să 
se  vadă  un  om  aşa  de  sîngeros  cum  era  Montluc 
vorbind  cum  vorbeşte  despre  felul  în  care-şi  în- 
trebuinţa vremea  liberă:  „Encore  se  faut-il  quel- 
quefois  donner  du  bon  temps" 3),  jertfind  „da- 
melor"' „o  parte  din  timp"  4). 


1)  „Rolland  le  Furieux  en  italien"  ;  p.  310.  ,J'ay  Iu  dans  un  livre 
ecrit  en  espagnol"  ;  p.  482. 

2)  P.  156. 

3)  P.  492. 

4)  Je  portois  gris  et  blanc  pour  l'amour  d'une  dame  de  qui  j'estois 
serviteur  lorsque  j'avois  le  loisir...  N'ayant  rien  a  faire,  il  [  =  le 
oiysir]  le  faut  donner  aux  daraes"  ;  pp.  232  — 3. 

La  Siena,  acelaşi  devenise  deci  aşa  de  popular, 
încît  femeile  de  acolo,  cîteva  mii,  se  organisează  în 
trei  corpuri  ca  să  ridice  fortificaţii,  numai  să-i  facă 
plăcere.  I  s'a  închinat  şi  un  cîntec,  despre  care 
«pune  că  regretă  că  nu  şi-1  mai  aduce  aminte 
ca  să-1  introducă  în  memoriile  sale,  pentru  că 
«ra  din  cele  mai  bune:  „as  da  cel  mai  bun  cal 
să-1  am"  1 |. 

îşi  închipuie  cineva  că  oamenii  aceştia,  întorşi 
acasă,  simţiau  părere  de  rău  că  nu  s'a  continuat 
războiul  şi  că  s'a  încheiat  pacea  „nenorocită 
pentru  rege  şi  pentru  tot  regatul"  2).  S'au  re- 
semnat, mulţămindu-se  să  arăte  în  memoriile  lor 
ce  bine  ar  fi  fost  dacă  s  ar  fi  continuat  această 
luptă,  fiindcă,  iată,  împăratul  Germaniei  a  murit. 
Sultanul  este  un  om  slab  şi  regele  ar  fi  putut 
foarte  bine  să  treacă  pănă  in  Ungaria,  să  înceapă 
războiul  cu  Turcii — de  alminteri  este  epoca  luptei 
dela  Lepanto,  —  să  scape  în  sfîrşit  de  păgîni 
partea  răsăriteană  a  Europei3).  Cutare  regreta  că 
Franţa  nu  şi-a  atins  hotarele,  că  n'a  cîştigat 
Flandra,  că  nu  domină  rîpa  Rinului,  că  nu  se 
sprijină  pe  Roussillon,  pe  Savoia,  care  sunt  bu- 
levardele sudice  ale  unei   fruntarii   francese  4). 


1)  Elles  avoient  fait  un  chant  a  l'honneur  de  la  France...  Je  voudrois 
donner  Ie  meiîleur  cheval  que  j'aye  et  l'avoir  pour  le  mettre  icy 
<p.  250). 

2)  Au  grand  malheur  du  roy  principalement  et  de  tout  son  ro- 
yaume;  p.  484. 

3)  Tavannes,  pp.  414  — 15,  425. 

4)  II  faudroit  que  le  roy  de  France  fut  au  moins  seigneur  de  tous 
ies  Pays-Bas  et  barast  son  Estat  de  la  riviere  du  Rhein.  .  .  .  Les 
comtes  de  Ferrette,  de  Bourgogne  et  Savoye,  qui  forment  Ies  limites 
devers  les  montagnes  d'Italie,  et,  d'autre  part,  le  conte  de  Roussillon 
*et  ce  qui  va  jusque  aux  Pyrenees  ;  p.  206. 

Lts  reistres  sont  mesprises  des  Frâng ois,  qui...,  â  main  armee, 
;passeroient  le  Danube  et  Rhein  et  iroient  jusqu'a  Vienne  (p.  93). 

Nu  se  gîndiau  însă, nu  li-a  trecut  prin  minte  măcar 
să  tacă  războaie  interne  pentru  a-si  satisface 
dorinţa  lor  de  glorie  sau  pentru  a  înnainta  în 
cariera  onorurilor.  Dar  acest  lucru  l  a  făcut  a  doua 
generaţie,  care  n'a  apucat  zilele  acelea  mari  şi 
grele  ale  războaielor  italiene.  Ea  a  prins,  nu  lupta 
însăşi,  ci  numai  amintirea  ei.  Cine  fusese  n  lupta 
^ceia  îşi  dădea  seamă  şi  de  condiţiile  în  care 
s  a  purtat  şi  de  greutatea  cu  care  s'a  ajuns  la 
biruinţă  şi  de  semnificarea  politică  a  acestei  bi- 
ruinţi.  Cine  venia  a  doua  zi  după  victorie,  acela 
simţia  doar  nevoia  continuă  de  activitate,  fără 
a  descoperi  ţinta,  pe  care  aştepta  să  i-o  deie 
cineva  clin  afară. 

Şi,  in  această  Franţă  de  la  1560  înnainte, Curtea 
nu  era  încă.  Ea  a  fost  inventată  mai  tîrziu.  ca  să 
ocupe  pe  aceşti  oameni.  Deci  ei  sau  găsit  de  odată 
fără  rost. 

*  Aceia  cari  dăduseră  teribilele  lor  lovituri  o 
viaţă  Întreagă  în  campaniile  italiene  se  întorseseră 
acasă,  şi  ei  povestiau  urmaşilor  cele  petrecute 
atunci,  iar  urmaşii  aceştia,  cari  înţelegeau  viaţa 
cum  li-o  spuneau  predecesorii,  nu  aveau  unde 
s^o  realiseze  după  preceptele  lor.  „Nobilii 
spune  Montluc,"  sint  făcuţi  pentru  ser- 
viciul regelui", — nu,  ferească  Dumnezeu,  pentru 
plăcerile  vieţei  de  societate.  Acelea  sînt  numai 
intermedii :  se  odihneşte  cineva  cîteva  clipe,  pen- 
tru a  pleca  din  nou  la  luptă.  Cind  vede,, 
„atîta  tinereţă  fără  folos"  ~\  cum  se  încălzesc  la 


2)  Tant  de  belle  jeunesse  vit  inutile ;  p.  308.  Chasser  ces  gen* 
de  lâ  ;  p.  309. 

foc.  cum  poartă  grija  sobelor  de  acasă,  cum  se 
îmbulzesc  în  sălile  Parlamentelor  dela  Toulouse, 
si  Bordeaux,  îl  prinde  o  furie,  de  i-ar  goni  pe 
toţi,  în  numele  regelui  şi  al  tradiţiei  de  vitejie  a 
Franciei,  ca  să-şi  caute  undeva  un  loc  în  care 
să  se  manifeste  cum  trebuie,  cum  li  cere  disci- 
plina datoriei  şi  interesul  patriei  lor.  „Gindi- 
ţi-vă",  li  spune  el,  „că  sînteţi  născuţi  nobili, 
că  Dumnezeu  v'a  făcut  pentru  a  purta  armele, 
pentru  a  servi  pe  domnul  vostru,  iar  nu  pentru 
a  vîna  iepurii  ori  a  face  dragoste1)." 

Unul  din  fii  lui  Montluca  şi  făcut  aşa  lucru.  In- 
tr'o  bună  dimineaţă,  văzînd  că  nu  mai  este  nimic 
de  făcutîn  Franţa,  a  înarmat  trei  corăbii,  a  îmbar- 
cat pe  ele  soldaţi  si  a  pornit  pe  Ocean,  ca  să  asigure 
vaselor  de  negoţ  francese  care  s'ar  întoarce  din« 
Indii,  un  loc  de  adăpost.  Cel  mai  bun  i  sa  părut 
a  fi  Madera.  Iată-1  dar  că,  pe  neaşteptate, 
apare  cu  ai  săi  în  faţa  Maderei.  Portughesii 
trag  cu  tunul  asupra  lor  ;  tînărul  se  coboară  si-i  taie 
pe  toţi  citi  îi  găseşte  pînă  la  biserica  cea  mare, 
unde  cei  ce  se  adăpostiseră  îl  trîntiră  jos  cu  un 
glonte.  Şi  bătrînul  spune:  îmi  pare  rău,  nu 
fiindcă  a  fost  fiul  mieu,  dar  fiindcă  ar  fi  fost  un 
straşnic  căpitan.  Şi  adauge:  „să  lăsăm  lucrurile 
acestea,  căci  îmi  vin  lacrămile  în  ochi  cînd  le 
scriu" . 

Nu  este  gasconadă,  ci  însuşi  temperamentul 
eroic  al  acestor  timpuri.  într'un  rînd,  regele 
Henric   al   II-lea   1-a  întrebat  pe  Montluc  cum 


1)  Songez,  vous  qui  estes  noz  geutilshommes,  que  Dieu  vous  ?. 
faicts  naistre  pour  porter  Ies  armes.  pour  servir  yostre  prince,  et  nor 
pour  courre  le  lievre  ou  faire  l'amour  ;  p.  166. 

a  apărat  Siena.  Şi  e  i-a  răspuns:  Foarte  uşor. 
•M'am  dus  în  tîrg  şi  am  cumpărat  o  pungă,  pe 
care  am  legat-o  foarte  strîns  la  gură  şi  am 
pus-o  în  foc.  După  ce  a  ars,  m'am  simţit  alt  om  ; 
puteam  să  apăr  Siena  pană  la  sfirşit.  Regele  nu 
înţelegea.  Şi  atunci  căpitanul  i-a  explicat  :  „In 
punga  aceia  am  pus  şi  frica  de  moarte  şi  grija 
de  mine  însumi  ;  „toutes  mes  humeurs  de  Gas- 
cogne",  şi  toate  păcatele  care  se  pot  ţinea  de 
un  om,,  şi,  după  ce  au  ars  toate,  m'am  simţit 
ce  trebuia  să  fiu 

Cînd  se  auziau  în  Franţa  astfel  de  lucruri 
Îşi  poate  cineva  închipui  ce  neastîmpăr  răz- 
boinic cuprindea  toată  lumea.  In  Germania  ră- 
măsese însă  un'  continent  enorm  de  onmeni  de 
războiu  fără  întrebuinţare.  „Landsknechţii"  de 
odinioară  şi-au  schimbat  numele ;  erau  acum 
Reiter,  „reîtres4, ,  cari  se  oferiau  oricui.  De  sigur 
că  nici  războaiele  provocate  de  reforma  lui  Luther 
n'ar  fi  ocupat  atîta  timp  Germania,  dacă  nar 
fi  fost  la  îndemînă  totdeauna  aceşti  auxiliari 
războinici. 

Dar  aşa  de  mare  era  prisosul  elementului  răz- 
boaielor de  aventuri,  încît  nu  mai  încăpea  în 
-Germania.  Cum,  apoi,  Germania  de  la  o  bucată 
de  vreme  s'a  pacificat,  ca  şi  Ţerile-de-Jos,  unde, 
după  măsurile  de  rigoare  ale  ducelui  de  Alba  ; 
^tribunalele  de  sînge",  cu  tăierea  recalcitranţilor, 
distrugerea  oraşelor,  răscoala  contra  dominaţiei 
spaniole,  mişcarea  de  revoltă  fusese  zugrumată, 
atunci,  toţi  aceşti  „reîtres",  avînd  în  frunte  de 
multe  ori  seniori  şi  conţi,  cum  a  fost  contele 
ele  Mansfeld,  s'au  oferit  Franţei. 

Dar  în  afară  de  acestea  mai  sînt  încă  alte- 
două  motive.  Propaganda  lui  Calvin  era  de  un 
caracter  aşa  de  savant,  încît  se  pare  curios  cuiva 
că  o  carte  scrisă  în  latineşte,  tradusă  intr'o  limbă 
francesă  plină  de  expresii  metafisice,  ca  Doc- 
trina creştină"  a  lui,  a  putut  să  provoace  răz- 
boaie de  religie. 

Dar  acţiunea  acestei  cărţi  s'a  grefat  pe  o 
mulţime  de  fapte  mai  vechi,  pe  nemulţămiri  in- 
veterate  :  întîiu  doctrina,  de  origine  totuşi  orien- 
tală, a  Valdensilor  (Ies  .Vaudois),  plecînd  din 
Piemont,  cucerise  încă  din  adîncul  evului  mediu 
anumite  părţi  din  Franţa  sud-estică.  Pe  vremea 
lui  Francisc  I-iu,  care  cu  făclia  în  mină  mergea 
să  vadă  cum  se  ard  ereticii,  se  luaseră  măsuri 
împotriva  acestor  bieţi  oameni,  cari  se  ridicaseră 
împotriva  preoţimii  catolice.  îndată  ce  a  început 
deci  propaganda  calvină, atîţia  vechiValdenisi  vechi 
„neconformişti",  au  devenit  soldaţi  ai  noii  mişcări. 

Dar  nu  e  numai  atît.  în  burghesia  francesă 
încă  de  pe  vremea  lui  Ludovic  al  Xl-lea  am 
văzut  că  exista  o  profundă  nemulţămire.  Impo- 
sitele  plouau  ;  fiecare  domnie  întreia,  une  ori  în- 
zecia  sarcina  lăsată  de  regii  precedenţi.  In 
adevăr,  războaiele  se  făceau  pe  bani.  Ţara  era 
de  sigur  încă  bogată,  dar  regalitatea  cerea  extra- 
ordinar de  mult,  pînă  într'atita,  încît  era  de  a- 
juns  ca  regele  să  meargă  cu  Curtea  lui  si  sâ 
steie  cîteva  săptămîni  într'o  provincie,  pentru  ca 
bielşugul  stabilit  de  decenii  întregi  să  dispară. 
Ţeranii  erau  răzleţi  şi  fără  conştiinţa  pe  care  o 
capătă  cineva  la  şcoala   de   solidaritate  umană 

a  oraşelor.  Oraşele  acestea  însă  erau  necontenit 
si  adine  tulburate.  Şi  dovada  despre  bucuria  cu 
care  s  au  raliat  la  propaganda  calvină,  este  şi 
întemeierea  acelei  „republici"  de  la  Rochelle, 
pentru  care  a  fost  nevoie  de  o  Întreagă  cam- 
panie a  lui  Ludovic  al  XlII-lea,  ca  să  fie  su- 
pusă cu  totul  (1628). 

Dar  mai  este  un  element  care  a  contribuit  la 
producerea  războaielor  religioase  în  Franţa.  E 
dorinţa  nobililor,  cari  simţiau  lipsa  de  autoritate 
la  Curte,  autoritatea  fiind  înlocuită  prin  acţiunea 
favoriţilor  de  a  se  substitui  acestor  favoriţi, 
in  puterea  numelui  lor,  în  puterea  trecutului  lor. 
Tineri  fără  niciun  trecut,  fără  nicio  capacitate, 
căpătau  locurile  de  căpetenie  pe  lîngă  principi 
crescuţi  şi  ei  în  datina  italienească,  fiii  lui  Hen- 
ric  al  II-lea  şi  ai  Ecaterinei  de  Medicis.  Aceasta 
a  introdus,  se  poate  zice,  tragicomedia  italiană 
în  Franţa,  care  era  mult  mai  serioasă  înnainte 
-de  aceasta,  acea  tragi-comedie,  avînd  la  capăt 
morţi  dramatice,  asasinate  în  unghere,  otrăviri,  mă- 
celuri în  masă,  după  crudele  datini  ale  Renaş- 
terii, codificate,  nu  provocate,  de  Macchiavelli.  Şi. 
atunci,  natural,  oamenii  aceştia,  cari-şi  aduceau 
aminte  de  un  alt  trecut,  s'au  ridicat,  cerînd  so- 
coteală monarhiei  degenerate,  monarhiei  de  par- 
veniţi, de  „mignoni",  de  tineri  stricaţi,  monarhiei 
de  tot  felul  de  virtuoşi  în  deosebitele  arte,  şi 
mai  ales  in  aceia  de  a  parveni,  de  a  stoarce  şi 
de  a  face  rău. 


1)  Tavannes  pretinde  ca  Henric  al  IH-lea  voise  să  facă  pe  Epernon 
.  ,roy  de  Metz"  şi  pe  Joyeuse  rege  de  Arles  (j>.  24S)  ! 

De  pe  la  1300,  dar  mai  ales  din  epoca  lui  Ludo- 
vic al  Xl-lea  înnainte,  intelectualitatea  universitară, 
aceia  care  se  forma  şî  trăia  în  afară  de  Universităţi, 
du  se  obosia  a  lovi  în  aşezămintele  existente,  a  pre- 
dica revolta.  In  romanul  lui  Rabelais  satira,  uneori 
grosolană,  totdeauna  muşcătoare,  atinge  întreaga 
viaţă  contimporană.  Montaigne  îi  opune  senină- 
tatea şi  virtutea  antichităţii.  Chiar  între  autorii 
de  memorii,  Comines  face  lecţie  l'a  fiecare  pas 
autorităţii  supreme  :  „regele  nostru",  spune  el,  „e 
domnul  de  pe  lume  care  mai  puţin  are  motiv  să 
se  folosească  de  vorba  :  am  drept  să  ridic  asu- 
pra supuşilor  mei  ce-mi  place  ;  căci  nici  el,  nici  alţii 
nu-1  au"  şi  nu-i  fac  nicio  cinste  cei  cari  spun  aşa  1). 

Pare  că  aude  cineva  îndrăzneţele  revendi- 
cări contra  tuturor  abusurilor  de  la  Statele 
trenerale  din  1484.  Iar  Tavannes  atacă  pe  acei 
•cari  „fură  sîngele  şi  sudoarea  poporului  prin  bi- 
rurile ce  pun"  :  „cu  cît  sînt  mai  mulţi  dregători, 
cu  atita  şi  hoţi  mai  mulţi*  2).  „Să  înceteze  po- 
porul de  a  îngrăşa  din  munca  lui  30.000  de  li- 
pitori fără  folos,  în  dauna  principelui,  care  ajunge 

1)  Notre  roy  est  le  seigneur  du  monde  qui  ie  moins  a  cause 
d'user  de  ce  înot  :  J'ay  privilege  de  lever  sur  mes  subgets  ce  qui 
me  plaist,  car  ny  luy,  ny  autres  l'a,  et  ne  luy  sont  une  honneur  ceux 
qui  ainsi  le  dient  (pp.  299—300). 

2)  Cest  peche  de  laisser  voller  le  sang  et  sueur  du  peuple  ..  Les 
tailles,  imposts,  subsides,  exactions  sont  plus  grandes  qu'au  passe... 
Tant  pîus  ii  y  a  d'officiers,  plus  il  y  a  de  larrons  :  un  seul  faisoit  an- 
ciennement  ce  que  trente  exercent ;  p.  31.  Şi  citează:  „deniers  du 
sei,  du  domaine,  des  traites  forains,  des  aydes,  tailles,  tai  lons,  sub- 
ventions,  douannes,  parties  casuelles,  polletes,  peages,  gabelles,  huic- 
tiesme,  vingtie  esme  sur  le  vin,  sur  le  bled  et  sur  toute  marchandise, 
et  plusieurs  autres  natures  de  deniers,  sous  lesquelles  ils  couvent  leur 
volleries...  Du  moins  chasque  viile  et  village  devroit  sgavoir  ce  quM 
«doît  payer  â  chaque  fois  (pp.  32-3). 

Astfel  să  aibă  interes  Ia  sărăcia  supuşilor1)."  Şi 
anume:  „Regii  sînt  făcuţi  de  popoare  pentru 
a  administra  dreptatea  si  a  le  apăra  de  apă- 
sare, şi  nu  pentru  a  le  tunde  (ranconner)  spre  a 
satisface  plăcerilor  şi  curtisanilor  (mignonsi  lor. 
E  mai  bine  să  fii  în  Curtea  ta  decît  in  aceia 
unde  se  prostituie  sufletul  după  relele  scopuri 
ale  prinţilor"  2). 

Ecaterina  de  Meilicis  şi-a  jucat  jocul  ei  ita- 
lian cu  Franţa.  Aceasta  a  fost  greşala  ei  cea 
mare.  A  ieşit  de  acasă  ca  să  guverneze,  nu  cu 
pacea  tuturor,  ci  cu  discordia  între  toţi.  Dar 
ea  ştia  că  la  dînsa,  în  Florenţa,  actorii  apar 
pe  scenă  cînd  îi  trimite  regisorul  şi.  cînd  regi- 
sorul  îi  pofteşte  în  culise,  ei  se  supun  şi  se  duc. 
Pe  cînd  aici  erau  teribili  actori,  cari  nu  mai 
jucaseră  niciodată  decît  în  viaţa  reală  şi.,  cînd 
apucau  sabia  în  mină,  tăiau.  Ea  a  deslăhţuit 
duhurile,  şi  nu  le- a  mai  putut  opri.  S  a  jucat 
cu  cercurile  butoiului  în  care  era  închis  zmeul, 
şi  s'a  pornit  o  înspăimîntătoare  furtună,  care  a 
răsturnat  casele  multor  nobili.  Iar.  dintre  cei 
trei  fii  ai  ei,  pe  unul  1-a  trimes  la  moarte,  a 
mustrărilor  de  cuget,  Carql  al  IX-lea.  iar  pe 
Henric  al  III-lea  1-a  făcut  să  cadă  supt  cuţitul 
unui  asasin. 

Acesta  e  sensul    războaielor   de  religie  şi  cei 

1)  „Cesseroit  le  peuple  d'engraisser  de  son  abeur  ^0  mii  sang- 
snes  inutiles,  au  prejudice  du  prince,  qui  est  interesse  â  la  pouvrete 
de  ses  subjets".  Se  găseşte  regimul  turcesc  mult  preferabil  (p.  33). 

2)  „Les  roys  sont  crees  des  peuples  pour  administrer  la  just;ce  et 
1-S  defendre  d'oppression,  non  pour  les  ranc'onner  pour  satisî'aire  â 
leurs  plaisirs  et  â  leurs  mignons  ;  il  vaut  mieux  estre  en  ia  cour  de 
chez  soy  qu'en  celle  oii  l'on  prostitue  son  ame  aux  mauvais  desseins 
des  princes".Cf.  şi  21 1 .  „Heureux  qui  ne  cognoist  les  roys  ! ".  V.p.  203. 

ce  luau  parte  la  ele  dar  le  critică,  descoperindu-li 
motivele,  înşiră  nesocotinţa  reginei  („Ies  menees 
de  la  Royne"),  ambiţia  Caselor  de  Guise  şi  de 
Montmorency,  dorinţa  regelui  Spaniei  de  a  face 
războiu  In  Franţa  pentru  a  avea  pace  în  Flandra, 
alcătuirea  din  partea  regelui  frances  a  unor  legi 
de  desbinare  şi  deslegarea  de  jurămînt  a  supu- 
şilor săi  prin  călcarea  lui  de  către  el  însuşi 1). 

îşi  ziceau  pe  rînd  calvini  şi  catolici,  dar  nu 
era  o  convingere  teologică  la  basă,  nicio  tra- 
diţie religioasă  sinceră,  serioasă,  ci  era  altceva. 

Era  acţiunea  concomitentă  a  unor  vechi  şi  a- 
dînci  cause,,  care,  supt  suprafaţa  aceasta  a  dis- 
cordiei religioase,  au  agitat  o  societate  întreagă. 
Se  va  zice :  spre  paguba  ei  ?  Poate,  dar  poate 
şi  spre  folosul  ei. 

Cum  oare  ar  fi  putut  guverna,  mai  tîrziu,  Lu- 
dovic al  XlV-lea  cu  atîtea  familii  nobile,  care  au 
perit  în  aceste  lupte  de  patruzeci  de  ani  ?  Doar  o 
şi  spune  unul  din  scriitorii  de  atunci :  cît  de  mult 
ar  fi  Franţa  altfel,  dacă  ar  muri  o  mie  de  genti- 
lomi 2) !  Cîteva  sute  au  murit  în  noaptea  Sf. 
Bartolomeiu.  Precum  bandiţii  războiului  de  o 
de  ani  au  fost  suprimaţi  în  Anglia  prin  răs- 
boiul  Celor  două  Rose,  epigonii  războaielor  italiene, 
tot  atît  de  ambiţioşi  ca  şi  eroii  cari-i  precedaseră, 

1)  Tavannes,  pp.  3—4,  8,  9—13,  181,  184.  „Imprudent  est  Ie  roy 
qui  permet  des  confrairies,  ligues  ou  associations  en  son  royaume, 
qui  s'en  fait  chef  et  qui  n'essaye  de  Ies  rompre,  et  plus  malhabile 
le  prince  qui,  au  lieu  de  juge,  se  declare  partisan...  Ayant  contrevenu 
aux  premiers  poincts  ..,  je  me  dispensay  du  second  article,  qui 
estoit  d'obeir  au  Roy,  puisque  le  premier  estoit  viole  par  Sa  Maieste". 
Cf.  Montluc,  pp.  483,  497. 

2)  „En  France  faudroit  tuer  mii  seigneurs,  ce  qui  ne  se  pouroit" 
(Tavannes,  p.  229). 

s'au  între-ucis,  „entremanges",  zice  Montluc  l)  în 
aşa-numitele  războaie  religioase. 

Cu  toate  acestea  mai  rămineou  destui.  Şi  a- 
tunci  ce  s'a  făcut  cu  dînşH?  In  domnia  lui 
Henric  al  IV-lea,  si  mai  ales  în  a  urmaşului 
său.  Ludovic  al  XlII-lea,  adecă  în  vremea  lui 
Richelieu,  ei.au  fost  atraşi  la  Curte.  Am  spus 
că  ea  fost  creiată  pentru  a  li  da  o  ocupaţie. 
Şi  Curtea  dela  început  avea  cu  totul  alt  ca- 
racter decit  cea  de  mai  tîrziu.  O  Curte  in  care 
toate  pasiunile,  toate  intrigile,  toate  răzbunările 
îşi  aveau  locul,  o  Curte  după  moda  italiană. 
Nu  în  zădar  spunea  Gaston,  fratele  lui  Ludovic, 
că  el  trăieşte  după  moda  florentină2),  acel 
Gaston  care  represinta  însuşi  spiritul  elegant, 
ponderat,  cuviincios  al  Curţii  celei  .noi.  Fugia 
de  acasă  şi  cutreiera,  schimbat  de  haine,  Pari-- 
sul;  se  amesteca  în  toate  rosturile,  căutînd  ce  era 
glumeţ,  dar  şi  ce  era  abject  în  viaţa  poporului. 
Richelieu  a  trebuit,  în  multe  caşuri,  faţă  de  a- 
ceastă  Curte,  care  putea  trece  în  lagărul  de 
răscoală,  să  întrebuinţeze;  nu  arma  soldatului,  ci, 
după  supunerea  duşmanului  slăbit,  barda  că- 
lăului, în  felul  acesta  a  perit  un  Montmo- 
rency,  un  Cinq-Mars.  Ludovic  al  XlII-lea, 
care  ştia  şi  el  ceva  din  metodele  italiene,  şi  mai 
ales  Richelieu,  care  era  absolut  iniţiat  in  aceste 
metode  reci,  sigure,  nemiloase  şi  totdeauna  chib- 
zuite ale  Italiei,  n'au  cruţat  niciun  prilej  ca  să 
dea  terii  liniştea,  de   care  avea  nevoie.  Şi,  cind 

1)  P.  43  3. 

2)  Memoires  de  Nicolas  Goulas,  ediţia  societăţii  „de  l'histoire  de 
France''. 

cardinalul  era  pe  patul  de  moarte  şi  duhovnicul 
l-a  întrebat  dacă  n'are  duşmani  să-i  ierte,  el  a 
răspuns  :  N'am  avut  în  viaţa  mea  alţi  duşmani 
decit  pe  duşmanii  regelui  mieu  şi  pe  duşmanii 
ţerii  mele.' Dar  pe  aceşti  duşmani  i-a  suprimat  cu 
desăvîrşire.  Şi  a  lăsat  regelui  această  învăţă- 
tură :  De  multe  să  te  temi,  dar  de  cei  mari 
înnaintea  oricui  1). 

Cîtâ  vreme  nobilimea  era  strînsă  la  Curte,  ca 
să  înveţe  buna  creştere  au  intrat  ca  nişte  oameni 
de  rînd  si  au  ieşit  de  acolo  ca  nobilii  cei  mai, 
supţiri  din  Spania  sau  din  Italia  — ,  armatele, 
conduse  de  un  Concje  dar  şi  de  un  Turenne, 
mai  puţin  nobil,  însă  general  de  carieră,  dă- 
deau Franciei  gr&niţa  răsăriteană.  Cînd  s'a 
isprăvit  însă  războiul,  Curtea  a  luat  act,  strigînd: 
să  petrecem  !  Şi,  cînd  a  adaus  la  petrecere  intriga 
si  conspiraţia,  tulburarea  şi  rebeliunea  formală, 
cineva  care  era  mai  puţin  decît  Bichelieu  ca  in- 
teligenţă, ca  energie,  ca'  prestigiu,  ca  nume, 
Mazarin,  a  venit  şi,  sprijinindu-se  pe  interesele 
adevărate  ale  regatului,  pe  care  nimeni  nu  le 
putea  contesta,  a  isprăvit,  prin  lovitura  dată 
Frondei,  cea  din  urmă  manifestare  de  neastîm- 
păr  a  nobilimii  francese  care  nu  căzuse  supt 
cuţitul  călăului  lui  Richelieu  :  el  i-a  atras  acum, 
prin  pensii,  prin  situaţii,  prin  mijloace  de  ispită, 
«ca  servitori  umili  ai  regalităţii  la  Curtea  din 
Versailles. 


1)  Cf.  şi  în  „Choix  des  lettres  de  lord  Chesterfield,  traduites  par 
M.  Peyron,  Londres  1776"  :  „sous  le  regne,  je  ne  dis  pas  de  :  Louir 
^XIII,  mais  du  cardinal  de  Richelieu". 

Ajungem  astfel  la  ceia  ce  se  numeşte  de  cel 
mai  însemnat  scriitor  frances,  agitator  prin  scris, 
din  veacul  al  XVIII-lea,  cu  toată  oposiţia  de 
idei  în  care  se  găsia  faţă  de  erou,  „Secolul  lui 
Ludovic  al  XIV-] ea". 

Voltaire,  evident,  nu  era  supt  niciun  raport  po- 
litic un  curtesan  postum  al  marelui  rege  ;  cu  toate 
acestea  şi  el  credea  că  se  poate  cuprinde  viaţa 
Franciei  între  1650  şi  1720  supt  numele  acestui 
rege,  fără  îndoială  mare  prin  zgomotul  pe  care 
1-a  făcut  şi  prin  partea  foarte  însemnată  pe 
care  a  avut-o  in  tulburarea,  de  multe  ori  fără 
plan  şi  de  cele  mai  multe  ori  fără  resultat,  a 
tuturor  lucrurilor  din  Europa. 

Domnia  lui  Ludovic  al  XlV-lea  a  avut  multe 
slăbiciuni :  a  sărăcit  o  ţară,  a  sămănat  discordia 

între  două,  clape  esenţiale  ale  poporului  francesr 
una  în  decadenţă,  nobilimea,  alta  în  plină  des- 
voltare,  burghesia ;  a  ars  mult  în  Europa  Fi  a 
scăldat  pămîntul  continentului  în  atîta  sînge. 
Dar  ea  este  desfăşurarea  unei  interesante  şi- 
mari  personalităţi  şi,  pe  lîngă  aceasta,  represin- 
tarea  unor  tendinţe  care,  trecînd  peste  persona- 
litatea lui  Ludovic,  ar  fi  ale  poponului  frances* 
însuşi. 

S'ar  putea  aduce  pi  oarecare  argumente:  în 
războaiele  „Regelui  Soare"  s'au  atins  de  atîtea 
ori  graniţele  naturale  ale  Franciei  ;  cel  d'intîiu 
(1667 — 8;  pacea  dela  Aachen)  a  fost  pentru 
Flandra  şi  Franche  Comte,  împotriva  Spaniei 
decăzute,  în  puterea  drepturilor  resultind  din 
căsătoria  lui  Ludovic  .cu  o  princesă  spaniolă; 
al  doilea  (1672 — 8;  pacea  de  la  Nymwegen)*. 
împotriva  Olandei  şi  apoi  a  unei  coaliţii  (Spania, 
împăratul  tîrînd  pe  Electorul  de  Brandenburg) 
a  fost  provocat  de  precedentul,  Olanda  nepuiînd 
admite  anume  fruntarii  ale  Franciei  în  această 
regiune,  ameninţătoare  pentru  libertatea  sa,  şi 
el  i  a  dat  Regatului,  nu  numai  Franche- Comte,. 
dar  şi,  prin  acţiunea  cunoscutelor  Camere  de 
Reuniune.  în  care  regele  cerea  si  regele  judeca, 
pe  linia  Rinului,  Strassburgul,  Luxenburgul  si 
alte  puncte;  al  treilea  războiu  (1688—97;  pacea 
de  la  Ryswik),  cu  Liga  din  care  făceau  parte, 
pe  lîngă  cei  doi  represintanţi  ai  Casei  de  Aus- 
tria, Olanda  şi  Anglia,  unite  personal  prin  sui- 
rea pe  tronul  engles  a  stathouderului  Gulielm 
de  Orange,  consacră  resultatele  celui  de  al  doilea 

S'ar  zice:  la  basa  calculelor   lui   Ludovic  al 

XIV-lca  este  totuşi  conştiinţa  netedă  că  Franţa 
trebuie  să  aibă  anume  limite  la  Rin,  limite  im- 
puse de  natură,  si,  prin  urmare,  dacă  el  luptă 
împotriva  Europei  întregi,  aceasta  nu  vine  din 
ambiţia  lui,  ci  din  împotrivirea  firească  a  acestei 
Europe  la  încercarea  lui  de  a  trece  la  Răsărit 
hotarele  pe  care  natura  însăşi  le  pusese  întin- 
derii poporului  frances. 

Mai  multă  greutate  ar  fi  în  ceia  ce  priveşte 
ultimul  războiu  al  lui  Ludovic  al  XlV-lea,  care 
ţine  douăzeci  de  ani  şi  în  care  e  vorba  —  acesta  < 
este  şi  titlul  supt  care  e  pomenit — de  succesiunea 
Spaniei.  Dinastia  Habsburgilor  de  acolo  se  stmge 
printr'o  înceată  degenerare.  Cele  din  urmă  per- 
sonalităţi ale  acestei  dinastii  sînt  individualităţi 
patologic  foarte  interesante,  dar  fără  niciun  fel 
de  caracter  politic.  Velasquez,  în  pînzele  lui, 
ni  învederează  foarte  limpede  această  degene- 
rescenţă  care  se  observă  şi  la  copii ;  nicio 
vlagă  supt  raportul  fisic  şi  încă  mai  puţin  pu- 
tinţa de  desvoltare  a  unei  mentalităţi  sănătoase, 
care  trebuie  să  se  ridice  peste  comun  ca  să 
producă  fenomene  politice  apreciabile.  Prin  de- 
generarea aceasta  a  Habsburgilor  spanioli,  nu 
din  causa  viţiilor,  ci  din  causa  „virtuţilor"  lor, 
căci  nu-şi  trăiau  viaţa,  ci  şe  asfixiau  in  măreţia 
uriaşelor  lor  palate,  încă  din  1668  se  pusese 
chestiunea  cine  va  moşteni  teritoriile  spaniole, 
din  cîţi  aveau  dreptul  la  aceasta.  Căci  Monarhia 
spaniolă  era  alcătuită,  nu  dintr'un  singur  teri- 
toriu, ci  din  reunirea  artificială,  în  cursul  capri- 
ciilor istorice,    a    unor    teritorii    din  deosebite 


312 


Istoria  poporului  frances 


părţi  ale  Europei,  avînd  rosturi  geografice,  naţio- 
nale şi  politice  cu  titluri  diferite  : 

Provincii  flamande,  provincii  burgunde,  vechea 
moştenire  iberică  —  din  care,  la  1660,  s^'a  des- 
făcut din  nou  Portugalia  —  Italia-de-Nord  şi 
Italia-de-Sud,  plus  un  continent  nou  deschis  avi- 
dităţii spaniole. 

între  concurenţi  —  pe  lîngă  un  arhiduce,  care 
va  fi  împăratul  Carol  al  VI- lea,  şi  un  principe  de 
Bavaria  —  era  Filip,  nepotul  de  fiu  al  lui  Lu- 
dovic, după  dreptul  bunicii  sale,  Măria  Teresa 
de  Spania,  dacă  nu  şi  al  străbunei,  Ana,  soţia 
lui  Ludovic  al  XlII-lea  1). 

S'ar  părea,  mai  ales  aducîndu-şi  aminte  cineva  de 
uvîntul  lui  Ludovic .  al  XlV-lea,  cînd  şi-a  trimis 
nepotul,  la  1700,  ca  să  se  aşeze  pe  tronul  din 
Madrid,  cu  intenţia  să-1  sprijine  prin  puterea 
armelor  francese :  „de  acum  înnainte  nu  mai 
sînt  Pirenei",  —  cuvînt  care  n'a  fost  pronunţat 
exact  în  forma  aceasta  — ,  că  Ludovic  a  voit  să 
cucerească  Spania.  Darnici  prin  gînd  nu  i-a  trecut 
aşa  ceva,  nici  nu  putea  gîndi  să  sustragă  vre- 
odată moştenirea  spaniolă  a  nepotului  pentru  a 
o  lua  asupra  lui  însuşi.  Filip  însuşi,  ajuns  rege 
al  Spaniei,  n'ar  fi  consimţit  să  încheie  o  în- 
voială politică  prin  care  s'ar  fi  dat  regelui  Fran- 
ciei  totdeauna  ultimul  cuvînt  în  toate  chestiunile 
privitoare  la  regatul  său.  El  era  să  fie  rege 
întocmai  ca    Habsburo-ii    d'innainte   de  dinsul. 

o 

Ceia  ce-1  interesa  pe  marele  rege  frances  era  ca 
Spania  să  nu  fie  a  altuia  decît  a  unui  Bourbon, 


1)  Era  fiul  Delfinului  Ludovic,  mort  îtinainte  de  vreme. 

să  nu  mai  constituie  o  ameninţare  pentru  mişcă- 
rile politicei  francese.  Era  deci  în  această  inter- 
venţie o  măsură  defensivă,  o  cucerire  dinastică 
preventivă.  Trebuia  să  nu  mai  existe  primejdia  de 
a  strînge  pe  Francesi  şi  de  la  Rin  şi  de  la  Pi- 
renei, — acelaşi  lucru  care  a  determinat  la  1870 
oposiţia  lui  Napoleon  al  III-lea  la  aşezarea  unui 
Hohenzollern  în  Spania.  Şi  în  afară  de  aceasta 
mai  era  încă  un  motiv :  Prin  amestecul  în  ches- 
tia moştenirii  spaniole,  prin  biruinţa  punctului 
său  de  vedere  dinastic,  Ludovic  putea  să  puie 
mîna  definitiv  pe  Ţerile-de-jos.  Flandra  o  avea, 
dar  dincolo  de  hotarul  Flandrei  era  un  vast  te* 
ritoriu  care  se  asămăna  întru  toate  cu  teritoriul 
flamand :  oameni  de  aceiaşi  limbă,  de  aceiaşi 
rasă  ca  şi  ceilalţi. 

Ţerile  de-Jos  fuseseră  o  provincie  spaniolă,  ai 
cării  locuitori,  totdeauna  nemulţumiţi  de  suve- 
ranul lor  după  moartea  lui  Carol  Quintul,  se 
răsculaseră  şi-şi  căpătaseră,  numai  o  parte  din 
ei,  Olandesii,  reformaţi  şi  de  rasă  germană,  li- 
bertatea republicană,  prin  tratatele  din  Vestfalia. 
Părţile  belgiene,  care  au  participat  şi  ele  la 
luptă  mai  tîrziu,  din  causa  catolicismului  lor, 
s'au  despărţit  din  lupta  comună,  revenind,  la 
pace,  în  stăpînirea  monarhiei  spaniole. 

Ludovic  putea  să  rîvnească  şi  fără  „ambiţie" 
la  posesiunea  Terilor- de-Jos  spaniole,  cu  atît 
mai  mult,  cu  cît  ele  nu  puteau  trăi  de  sine  şi 
erau  expuse  a  trece  de  la  dominaţia,  cu  greu  acep- 
tabiiă  şi  aceia,  a  regelui  din  Madrid,  la  aceia,  şi 
mai  intolerabilă  pentru  Franţa,  a  Habsburgilor 
din  Imperiu,  a  Casei  de  Austria  germane. 

Astfel  şi  acel  războiu  se  lega  de  interesele 
francese  la  Rin  şi,  cu  toate  înfrîngerile  sale,  Lu- 
dovic a  păstrat  la  pacea  de  la  Utrecht,  din 
1714,  Flandra  francesă  măcar  şi  Aitois,  Alsa- 
cia, Franche-Comte,  Cerdagne  si  Roussillon. 

Va  să  zică,  dacă  se  gîndeşte  cineva  la  toate 
aceste  lucruri,  la  războiul  d'intîiu,  făcut  pentru 
Flandra,  la  cel  de-al  doilea,  pornit  pentru  păs- 
trarea acestor  cuceriri,  la  războiul  de-al  treilea 
împotriva   Europei  întregi,  care   voia  să  arunce 
Franţa  în   vechile  ei    hotare,  şi  la    lungul  răz- 
boiu al  patrulea,  de  aproape  douăzeci  de  ani,  mîn- 
tuit  în  ajunul  morţii  foarte   bătrînului   rege,  şi 
care  âvea  şi  el  drept  scop,  pe  lingă  asigurarea 
împotriva  unei  eventuale  ofensive  la  graniţa  Pi- 
rineilor,  şi  acela  de  a  împiedeca  pe    alţii   să  se 
aşeze    în   Ţerile-de-Jos  şi  de   a    duce  graniţa 
Franciei  pînă  ]a  extrema  limită  nord-ostică  in- 
dicată de  natură,  ar  fi  dispus  să  admită  păre- 
rea lui  Vqltaire:   da,   Franţa   a  sărăcit  foarte 
mult;  a  pierdut  foarte  multă  lume,  prin  lunga 
serie  de  înfrîngeri  şi  umilinţe  de  la  sfîrşitul  ca- 
rierei militare  a  lui    Ludovic  al    XlV-lea,  s'a 
hrănit  astfel  neînţelegerea  de  clasă,  acele  nemul- 
ţamiri  ale  clasei  mijlocii  şi  clasei  de  jos  care  tre- 
buiaus  ă  producă  mai  tîrziu  Revoluţia  francesă; 
tragedia  crudă  a  viitorului  si  distrugerea  regal ită- 
ţii  absolute,  primejduind  viaţa    Franciei  înseşi, 
dar,  ţinînd   samă  de  caracterul  esenţial  al  tu- 
turor   acestor    războaie,   Ludovic  al  XlV-lea  a 
servit  totuşi  Franţa;  el  a  fost  represintantul  po- 
porului frances ;    în  opera  lui,  ori    de  cîtă  am- 

biţie  ar  fi  fost  stăpînit  şi  de  oricîte  motive 
personale,  se  cuprind  necesităţile  de  viaţă  ale  na- 
ţiei asupra  căreia  se  întindea  puterea  lui  absolută. 

N'am  putea  fi  cu  desăvîrşire  de  această 
părere.  Nu  totdeauna  o  acţiune  care  se  mintuie 
într'un  anume  fel,  care  poate  fi  natural,  satisfă- 
cînd  şi  logica  şi  morala,  a  fost  pornită  dintr'un 
motiv  asemănător  cu  acel  resultat  pe  care  tre- 
buia să-1  producă  :  zăpezile  nu  se  topesc,  sălba- 
tec, primăvara  ca  să  facă  şesurile  capabile  de 
rcade  ori  ca  să  rectifice  cursul  rîurilor. 

De  fapt,  nu  numai  că  Ludovic  al  XlV-lea  nu 
putea  să  aibă  scopuri  în  legătură  strînsă  cu  in- 
teresele poporului  său  şi  ale  teritoriului  pe  care 
acest  popor  îl  locuia,  dar  în  toată  Franţa  din 
a  doua  jumătate  a  secolului  al  XVII-lea  nu 
putea  să  existe  nici  o  direcţie  politică  naturală, 
coherentă. 

Am  observat  şi  innainte  că,  alături  de  de- 
svoltarea  normală  a  societăţii  francese,  des- 
voltare  care  ar  fi  trebuit  să  scoată  la  iveală 
necontenit  forţe  nouă,  adevărate  şi  independente, 
proaspete,  pline  de  energie,  care  să  conducă  pe  a- 
celeasi  drumuri  fireşti  desvoltarea  teritoriului  si 
naţiei,  represintată  înnainte  de  aceasta  de  alţii, 
cari  se  obosiseră,  se  observă  curente  de  deviare 
şi  cum  aceste  curente  stăpîniau  în  dauna  celor- 
lalte. S'a/ afirmat,  şi  mai  ales  cînd  a  fost  vorba  de 
războaiele  din  Italia,  de  politica  lui  Francisc  I-iu 
şi  chiar  de  politica  urmaşilor  săi  în  cei  d'intîiu 
cin  zeci  de  ani  din  veacul  al  XVII-lea,  că,  în  afară 
de  singurii  ani  în  cari  adevăratul  rege  frances- 

a  fost  Richelieu,  în  mijlocul  tuturor  intrigilor, 
masculine  şi  feuienine,  dinastice  şi  subdinastice 
si  antidinastice,  silind  pe  bietul  om  mare  să-şi 
tortureze  geniul  politic  de  bun  simţ,  Franţa  merge 
pe  alt  drum  decît  al  ei.  Şi-a  creat  o  regalitate  ca 
s'o  represinte ;  a  lăsat,  a  ajutat  să  se  întemeieze 
această  regalitate.  în  credinţa  că  o  va  înfăţişa 
pe  dînsa  ;  i-a  dat  bani  o  mulţime  de  vreme,  citi 
avea  şi  cîţi  n'avea,  pînă  s'au  sărăcit  provincii 
întregi.  „Ca  de  l'argent,  ca,  de  l'argent",  „bani, 
bani",  strigă  refrenul  dureros  al  lui  Olivier  Bas- 
selin.  Apoi  acest  glas  de  tînguire  tace.  Lumea  con- 
sideră ca  natural  să  muncească  pentru  rege,  pentru 
armata  regelui,  pentru  tesaurul  regelui,  pentru 
Curtea  regelui,  pentru  plăcerile  şi  nebuniile  regelui, 
în  credinţa  că  totuşi  la  capăt  va  ieşi  un  lucru  bun. 

Acest  lucru  bun  şi  iese,  dar  nu  prin  regalitatea 
absolută,  ci,  de  cele  mai  multe  ori,  împotriva 
regalităţii  absolute.  Această  regalitate,  în  loc  să 
fie  manifestarea  naturală  şi  plină  de  viaţă  a  unui 
popor  întreg,  era  ca  una  din  acele  formaţiuni 
foarte  vivace  care  se  creiază  în  organism  şi  care, 
cu  cît  sînt  mai  puternice,  cu  atita  vlaga  orga- 
nismului însuşi  slăbeşte,  pentru  ca  lupta  să  se 
mîntuie  cu  moartea  întregului. 

Pentru  ca  să  admitem  lucrul  acesta,  pe  care 
o  să-1  dovedim  mai  pe  larg  îndată,  trebuie  să  ne 
lepădăm  de  un  farmec  care  stăphieşte  pe  oricine  : 
arta  face  totdeauna  minuni,  cînd  e  artă  adevă- 
rată, si  evident  că  erau  oameni  de  artă  adevă- 
rată,  oricît  de  strînşi  ar  fi  fost  de  formule,  îri 
secolul  lui  Ludovic  ai  XlV-lea  :  era  artă  pînă 

şi  in  tragedia,  .  totuşi  disciplinată,  mutilată,,  în 
manifestările  sincere  ale  sufletului  omenesc,  a 
asprului  Corneille  şi  a  dulcelui  Racine. 

Şi,  de  oare  ce  întreagă  această  operă  cu  drama- 
turgi, istorici,  sculptori,  ca  Puget,  Lebrun  şi 
Lesueur,  ca  Mignard  şi  Claude  Lorrain,  cu  pictori 
ca  Poussin  şi  arhitecţi,  ie  adună  în  jurul  lui  Ludo- 
vic al  XlV-lea,  deci  al  regalităţii  absolute,  rega- 
litatea aceasta  trage  de  la  literatura  şi  arta  pe 
care  poate  nu  le-a  provocat,  dar  le-a  ştiut 
ţinea  totdeauna  în  odaia  de  alături,  chemîn- 
du-le  cînd  îi  plăcea  pentru  distracţie,  un  pres- 
tigiu  care  ne  face  să-1  vedem  pe  Ludovic  al 
XlV-lea  aşa  cum  se  văd  (Je  obiceiu  suveranii  pe 
statuile  ce  i  li  se  ridică,  avînd,  jos,  pe  piedestal, 
pe  toţi  oamenii  de  treabă  cari  au  muncit  pentru 
dînşii.  Vedem  statuia  solemnft  de  pe  piedestalul 
ale  cărui  basoreliefuri  ni  înfăţişează  pe  toţi  repre- 
sintanţii  de  frunte  ai  Franciei  în  acelaşi  timp  şi 
ni  facem  judecata,  foarte  nedreaptă,  dar  firească  : 
de  vreme  ce  toţi  consimt  să-1  servească,  el  era 
cineva  vrednic  să  fie  servit  de  toţi  aceştia. 

Dar  nu  e  adevărat.  Pe  lingă  acceptarea  sin- 
ceră a  unei  situaţii,  este  şi  acceptarea  fatală  a 
acelei  situaţii,  şi  oamenii  aceştia  trăiau  într'o  ase- 
menea acceptare  fatală  ;  nu  creştea  personali- 
tatea lor  prin  serviciul  pe  care-1  aduceau  so- 
cietăţii care  se  resuma  în  persoana  lui  Ludovic 
al  XlV-lea,  ci  ei  scădeau,  cum  scade  orice  pu- 
tere vie  dintr'un  suflet  omenesc  —  unii  îi  zic  : 
„talent",  alţii  altfel —  cînd  consimte,  fie  şi  din 
motive  de  asemenea  fatalitate,  să  servească  o 
convenţiune. 

Ca  şi  prin  operele  literare,  prin  palatele  pe  care 
le-a  creat  destoinicia  plătită  si  răsplătită  de 
dînsul,  prin  admirabilele  tablouri  de  răzb'oiu, 
prin  portretele  splendide  prinse  pe  păreţii  acestor 
palate,  prin  grădinile  măiestre  care  încunjură 
pănă  astăzi  palatele  pustii  de  la  Versailles  şi 
Trianon,  personalitatea  lui  Ludovic  creşte  uriaşă. 
Din  regele  solemn,  luxos,  pretenţios,  ambiţios, 
egoist,  se  face  un  rege  mare.  Ca  să-i  trebuiască 
atîta  spaţiu  şi  aşa  de  împodobit  pentru  ca  să-1 
Încapă,  trebuie  să  fi  fost — zice  lumea — o  perso- 
nalitate extraordinară. 

Dacă  ne  lepădăm  insă  de  toate  lucrurile  aces- 
tea şi-1  considerăm  aşa  cum  a  fost,  şi  mai  ales 
dacă  vedem  în  rîndul  intîiu  naţiunea  fran- 
cesă  care  trăia  pe  lîngă  dînsul,  deşi  atît  de 
împiedecată,  atît  de  legată  de  mini  şi  de  picioare, 
vom  ajunge  la  alte  încheieri.  Păcat  numai  că 
n'avem  acolo,  de  şi  e  vorba  de  un  popor  mare 
şi  de  o  superioară  desvoltare  culturală,  acele  mii  şi 
mii  de  zapise,  de  cărţi  de  judecată,  de  acte  de 
judecată  care  ne  ajută  să  vedem  in  fiecare  colţ  al 
vechii  noastre  vieţi  româneşti  şi  tot  ce  am  dori 
să  aflăm!  Avem,  în  schimb,  memoriile  atitor 
coconaşi  şi  coconiţe  de  la  Curte,  pănă  la  Saint 
Simon,  cu  toate  lucrurile  cuviincioase,  şi  mai 
ales  necuviincioase,  pe  care  le-a  suprins  acesta, 
în  atitea  volume  lucruri  povestite  foarte  frumos, 
cu  un  spirit  neîntrecut,  cu  o  putere  de  caracte- 
risare,  care,  dacă  ar  fi  fost  mai  strlnsă,  ar  fi 
rămas  mai  mult,  ca  intr'un  Tacit  al  unei  noi 
degenerări.  Ştim  apoi  istoria  tuturor  buduarelor 

francese  clin  acest  timp  prin  „Histoire  amoureuse 
desGaules",  a  lui  Bussy  Rabutin;  cunoaştem  toate 
alcovurile.  Avem  şi  destule  jurnale  de  războiu, 
şi  actele  diplomatice  nu  ni  lipsesc.  Dar  noi  nu 
voim  numai  atît,  şi  chiar  nu  voim  mai  ales 
lucrul  acesta.  Evident,  Curtea  e  foarte  impor- 
tanta în  societatea  trancesă  de  atunci,  dar  exista 
o  lume  întreagă  muncitoare,  spornjcă  supt  toate 
raporturi'e,  onorabilă,  mai  vrednică  de  interesul, 
de  simpatia  noastră  decît  toţi  aceştia  cari  pri- 
viau  cum  îmbracă  regele  cămaşa  în  fiecare  di- 
mineaţă. Şi  totuşi  nu  lipsesc  istoriile  provinciale; 
pentru  Languedoc,  pentru  Normandia,  pentru 
Frovenţa,  sînt  şi  istorii  de  oraşe  destul  de  bine 
făcute,  dar  toate  cuprind  numai  fapte  politice, 
trase  şi  ele  tot  din  izvoarele  făcute  la  centru 
şi  pentru  centru.  > 

-O  cronică  de  oraş,  o  cronică  de  Ţinut,  o  cro- 
nică de  provincie  nu  mai  scrie  nimerii.  Şi  la  noi 
aici,  azi,  se  petrec  zilnic  atîtea  lucruri  vrednice,  cu 
adevărat,  de  atenţie,  dar,  cu  toate  acestea,  ceia 
ce  se  petrece  în  acest  domeniu  nu  răzbate  în  ra- 
portul zilnic  care  e  presa  noastră,  iar  ce  se  petrece 
altfel  :  intrigi,  păcate,  turpitudini  toate  se  află 
spuse  cu  de-amănuntul  în  presa  zilnică.  Gîn- 
diţi-vă  că  n'am  avea  mijlocul  să  tipărim  şi 
lucrurile  celelalte,  că  ar  rămînea  numai  aici,  şi  ar 
judeca,  nu  Bucureştii,  ci  Romănia,  poporul  româ- 
nesc de  azi,  după  presă  ?  Dar  ne-am  învîrti  în 
mormînt  de  indignare  că  ni  se  aplică  şi  nouă  cali- 
ficativul care  se  potriveşte  celorlalţi  !  Din  nenoro- 
cire pentru  Franţa  actele  privitoare  la  daraveri 
particulare,  la  acte,  de  notariat  sînt,  dar  ele  se 

turnau  în  anume  forme  care  şi  pentru  1500  şî 
pentru  1700  erau  tot  acele  formule  de  drept 
moarte,  viaţa  însăşi  fiind  aşa  de  redusă  în  ele, 
încit  nu  poţi  prinde  mai  nimic  din  toată  vivaci- 
tatea şi  spontaneitatea  ei. 

Iată  însă  ce  putem  ved^a.  O  nouă  gene- 
raţie apare  la  începutul  domniei  lui  Ludo- 
vic al  XIV-lea,  generaţie  total  stîmpăratâ. 
Ea  se  naşte  în  plină  pace.  Războiul  de 
treizeci  de  ani  se  poartă  peste  graniţă  ;  Franţa 
ciştigă  prin  el  lucruri  foarte  importante,  numai  cît 
acei  cari  se  luptă  sînt  alţii  :  bande  de  merce- 
nari, armata  suedesă  întreagă,  ajunsă,  după  moar- 
tea lui  Gustav  Adolf,  un  fel  de  nobilă  bandă  de 
mercenari  ,silindu-se,  nu  pentru  scopurile  patriei 
ci,  cu  toată  nobleţă,  cu  tot  cavalerismul,  cu  tot 
loialismul,  pentru  alt  rege,  al  salariilor  ei.  Deci, 
chiar  dacă  Franţa  se  amestecă  în  războiul  de 
treizeci  de  ani,  chiar  dacă  ea  cîştigă  biruinţe  şi 
şi  anexează  provincii,  acasă  foarte  multă  lume 
stă  liniştită.  Dacă  un  Conde,  un  Turenne  joacă 
pînă  la  sfirşitul  vieţii  lpr  un  mare  rol  militar, 
aceasta  se  face  de  Conde  din  causă  că  el  pare  a 
strînge  tot  sufletul  războinic  al  vechii  nobilimiv 
iar  de  Turenne  pentru  că  el  e  măiestrul 
cînd  începe  să  fie  indispensabil  în  noul  războiu 
de  meşteşug,  de  învăţătură  şi  tehnică  *).  Conde 
s'a  amestecat  prea  mult  în  conspiraţii  care  au 
întunecat  gloria  trecutului  său  prin  aceste  imxi- 
tiuni  în  tot  felul  de  daraveri  problematice  de  curte, 
pe  cind  Turenne,  fără  a  fi  străin  de  acel  spirit 
pretenţios  al  timpului,  moare  cu  faţa  la  duşman, 


1)  Montluc  propusese  —  am  spus-o  —  să  se  întemeieze  o  şcoală 
militară,  arăiând  şi  ce  materii  să  se  înveţe;  pp.  136-7. 

aşezînd  o  baterie ;  dar,  oricum,  aceştia  nu  sînt 
manifestaţia  întreagă  şi  normală  a  unei  clase. 
Războaiele  Franciei  se  poartă,  —  am  arătat  — 
peste  hotarele  ei  şi  cu  puteri  care  nu  sint  ale 
ei.  Şi,  atunci,  în  deosebite  castele  care  nu  mai 
au  vre-o  autonomie  politică  sau  valoare  militară, 
se  cresc  oameni  a  căror  ambiţie  este  să  facă  o 
carieră  cît  mai  răpede  prin  tot  felul  de  legături, 
şi  mai  ales  prin  legăturile  care-i  apropie  şi-i  pă- 
strează la  Curte.  Daţi  la  şcoală,  la  şcoala-inter- 
nat  călugărească,  la  „pension"  —  şi  ce  ar  fi  rîs 
Montluc  dacă  i-ar  li  spus  cineva  că  trebuie  să 
dea  la  şcoală  pe  fiul  său  care  s'a  dus  pănă  în 
insula  Madera  să  treacă  examenul  său  de  aven- 
tură !  — ,  ei  îşi  fac  clasele  la  Colegiile  din  Paris 
şi  în  provincie,  unde  se  învaţă  latineşte,  retorica, 
fîlosofia.  însuşi  Conde  scria  epistole  latine  şi  a 
compus  o  Retorică  ;  a  făcut  versuri  şi  a  discu- 
tat în  public  ')%  Invăţămîntul  iesuit  a  pus  stăpî- 
nire  pe  Franţa  întreagă,  acel  învăţămînt  forma- 
list şi  sec,  care  se  sprijină  pe  tradiţia  Renaşterii, 
dar  preface  această  tradiţie  în  ceva  strict,  limi- 
tat, stors  de  sînge,  lipsit  de  orice  iniţiativă. 
Papagalismul  enciclopedic,  preţios  şi  super- 
ficial, domină  vremea  fără  a  se  împărtăşi  cîtuşi 
de  puţin  de  metoda  pe  care-o  fixează  tocmai  în 
acel  timp  un  Descartes,  de  profunda  cercetare 
a  propriului  spirit  care  deosebeşte  pe  un  Pascal, 
de  descoperirile  ştinţifice  care  încep  să  apară. 
Galicanismul  critic  de  la  Port-Royal,  unde 
Pascal  şi  tovarăşii  săi  făcuseră,  nu  numai  o  şcoală, 


1)  Nouvelle  Biographie  Generale,  XI,  p.  402. 

ci  ca  o  tabără  a  oştirii  spiritului  nou,  liber, 
n'a  biruit,  şi  mănăstirea  jansenismului  a  fost 
închisă  din    ordinul  regelui.. 

Bossuet  creşte  în  asprul  spirit  al  Vechiului  Tes- 
tament pe  prinţii  de  Franţa,  şi  Fenelon,  alt  mare 
represintant  al  episcopatului  frances,  îi  incintă 
cu  dulci  fabule  morale  antice.  Li  trebuia  călu- 
gărilor Romei  să  obosească  spiritul  omenesc 
pentru  ca,  în  vioiciunea  şi  îndrăzneala  lui,  el  să 
nu  poată  trece  dincolo  de  margenile  pe  care  le 
puneau  interesele  Bisericii  catolice.  Iese  astfel 
exemplare  pe  care  noi  le  recunoaştem.  Nu  ne  îm- 
păcăm cu  Montluc,  nu  facem  expediţii  în  Madera, 
dar  oameni  cum  cresc  la  începutul  domniei  lui 
Ludovic  XlV-lea,  aceştia  sînt  fraţi  buni  ai  noştri : 
aceiaşi  educaţie,  aceleaşi  tendinţe/,  şi,  în  mai 
desagreabil,  în  mai  şters,  şi  viaţa  noastră  este 
viaţa  lor. 

Astfel  se  creiază  o  generaţie  cu  ani  de  clasă, 
cu  examine  şi  diplome,  dar  fără  vlagă  şi  care 
poate  fi  confiscată  ;  una  care,  ieşind  din  Colegiu, 
simte  îndată  ce  mijloace  poate  întrebuinţa  pentru 
ca,  jertfind  cît  se  poate  mai  puţin  din  mijloa- 
cele sale,  să  ocupe  situaţii,  în  ordinea  militară  sau 
civilă,  cît  mai  înnalte.  La  douăzeci  ani  poate  să 
aibă  cutare  tînăr  unul  din  acele  regimente  care  nu 
se  recrutau  de  Stat,  de  rege,  ci  se  alcătuiau  de 
particulari,  sau  se  cumpărau.  Une  ori  se  întorcea 
apoi  la  Colegiu  tînărul  colonel,  înnaintînd  poate 
mai  uşor  dintr'o  clasă  într'alta,  iar  regimentul  era 
condus  de  un  bătrîn  căpitan,  plătit,  ca  şi  ceilalţi, 
de  colonelul  proprietar  al  regimentului  ce-i  purta 
numele.  Tot  aşa  de  uşor  se  capătă,  după  isprâ- 

virea  clasei  de  filosofie,  şi  un  loc  de  locotenent  al 
regimentului  în  cutare  provincie.  Dar  omul  trebuie 
să-si  ocupe  viata  într'un  fel  oarecare.  In  pri- 
.  vinţa  aceasta  codul  timpului  dădea  imediat  for- 
mule trebuitoare  :  să  se  afişeze.  Afişarea  se 
făcea  printr'un  singur  imens  scandal  sau  o  serie 
-de  scandaluri  mai  mici.  T3ussy  Rabutin,  de  exem- 
plu, a  fost  acusat  că,  avind  acum  patruzeci  de 
ani,  la  o  petrecere,  a  botezat  un  porc,  şi  aceasta 
1-a  făcut  celebru.  „II  se  divertit."  Din  ce  se  com- 
punea acest  „divertisment"?  Din.  vlnătoare,  din 
comedii  şi  danţ.  Mai  la  urma  urmei,  şi  teatrul 
lui  Corneille  si  \al  lui  lui  Racine  era  pentru  ei 
un   ,, divertisment",  şi  atît. 

Cine  n'are  o  legătură  anume,  care  nu  trebuie 
să  fie  o  legătură  legală,  este  aproape  un  om 
desonorat  :  cîteva  aventuri  sînt  foarte  bune  pentru 
oricine  înţelege  să  joace  un  rol  în  societate. 
Poate  fi  cineva  şi  o  canalie  patentă  fără  a-şi 
primejdui  cariera  ;  din  contra,  Bussy-Rabutin 
vorbeşte  de  o  persoană  care  ţinea  foarte 
mult  la  dinsul,  dar  s'a  îmbolnăvit  şi  era  să 
moară  :  a  părăsit-o,  ea  însă  s'a  însănătoşit  după 
plecarea  lui,  si  el  se  măr^eneste  a  însemna  în  me- 
moriile  sale  faptul.  încearcă  să  fure  văduve  bo- 
gate şi  rămîn  acoperiţi  de  despreţul  lor.  Ori  cer 
bani  dela  persoane  feminine  cu  care  sînt  în  le- 
gături de  rudenii  şi  cărora  li  fac  complimente 
•adlioc,  rămînînd  să  le  calomnieze  în  pamflete, 
dacă  ar  îndrăzni  să  refuse  împrumutul, 

Aceştia  sînt  oamenii  din  jurul  regelui,  şi  re- 
bele însuşi  e  crescut  întocmai  ca  dînşii  şi  duce 
aceiaşi  viaţă.  Frecventa  casa  fratelui  său,  Mon- 

sieur,  care  era  însurat  cu  o  principesă  de  Anglia, 
Madame.  Lumea  credea  că  descoperise  o  in- 
trigă între  dînsul  si  cumnata  sa ;  si  nu  se  scan- 
dalisează  nimeni.  între  persoanele  care  serviau 
pe  Madame  era  însă  şi  o  domnişoară  cam  stri- 
cată de  vărsat  şi  şchioapă,  de  Lavalliere,  care  a 
spus  odată  cu  naivitate  despre  rege  că-1  găseşte 
foarte  frumos,  deşi  era  şi  el  stricat  de  vărsat. 
Regelui  i-a  fost  o  milă  nesfîrşită  de  biata  fată, 
şi  de  la  milă  pănă  la  alt  sentiment  distanţa  e 
scurtă.  A  'instalat-o  în  vederea  tuturor,  i-a  creat 
„une  maison"  şi  a  stăruit  pe  lîngă  soţia  lui, 
Regina,  pe  lîngă  principesa  de  Spania  pe  care 
o  luase  în  căsătorie,  o  femeie  foarte  cum  se  cade, 
s'o  primească  la  Curte.  Era  foarte  greu,  dar 
el  s'a  ţinut  pănă  a  biruit. 

Favorita  cea  nouă  trece  acum  pe  lîngă  vechea 
favorită,  nepoata  lui  Mancini,  căreia  tînărul  prinţ 
îi  trimesese  atîta  tîmp  „bilete  dulci",  şi  s'a  făcut 
că  n'o  vede.  „Ştiam  că  Lavalliere  e  şchioapă,  dar 
nu  ştiam  că  e  şi  oarbă",  spune  contesa  de  Sois- 
sons,  care  pentru  aceasta  era  să  nu  mai  fie 
primită  la  Curte.  La  observaţia  ce  i  se  face  re- 
gelui din  partea  unui  ministru  că  va  fi  un  scandal 
imens,  el  exclamă  :  Deci  eu  nu  pot  face  ce  poate 
face  cel  din  urmă  om  din  regat  ?  într'un  mo- 
ment, favorita  e  răpită,  instalată  într'o  mănăs- 
tire ;  regele  lasă  toată  lumea  şi  merge  de-o  a- 
duce  înapoi.  El  se  întorcea  de  obiceiu  acasă 
foarte  tărziu,  şi  erau  scene  dureroase  între  el  si 
biata  princesă  spaniolă  care  aştepta  la  gura 
sobei  resturile  de  atenţie  ale  Maiestăţii  Sale,  ca 
să  fie  izgonită   de   dînsul  în  apartamentele  ei. 

Aceasta  era  viaţa  normală  a  întregei  societăţi. 

Un  astfel  de  cap  poate  să  cerceteze  însă  se- 
rios problemele  politice?  Cineva  care  douăzeci  de 
ani  măcar  a  trăit  aşa,  poate  el  să  fie  cu  ade- 
vărat conducătorul  unui  popor?  Scriitorii  de  Curte 
spun  :  da  ;  noi  am  zice  :  nu.  Această  minte  obosită, 
dacă  nu  in  plăceri  pasionate,  de  care  Ludovic  nu 
^ra  capabil,  dar  cel  puţin  în  copilăriile  acestea 
romantice  ale  unei  vieţi  superficiale,  desorien- 
tate,  fără  nicio  conştiinţă,  nu  numai  de  rege, 
<ci  abia  de  om,  poate  ea  crea  şi  servi  ?  Acest  om 
poate  concentra  viaţa  întreagă  a  unei  mari  socie- 
cietăţi  aşa  de  înnaintate,  care  să  treacă  în  istorie, 
cu  dreptate,  supt  numele  său,  ca  supt  al  unui 
August  sau  Carol-cel-Mare? 

Dar  Ludovic  însurase  la  bătrîneţe,  printr'o  căsă- 
torie morganatică,  cu  d-na  de  Maintenon,  care  fu- 
sese mai  înnainte  de  aceasta  soţia  actorului  şi 
scriitorului  scabros  Scarron,  „la  veuve  Scarron", 
tratînd-o  ca  pe  o  adevărată  Suverană.  Şi  la 
moarte  n'a  fost  nimeni  să-1  plîngă,  pe  cînd  mul- 
ţimea arunca  pietre  pe  sicriu. 

Nu,  regalitatea  francesă,  departe  de  a  repre- 
sinta  naţiunea  în  veacul  al  X VTI-lea,  o  caricatura 
şi,  departe  de  a  o  îmbogăţi,  o  scădea.  Dacă  Franţa 
a  trăit  puternic  în  acest  veac,  dacă  a  căpătat 
hotarele  sale  naturale  spre  Răsărit,  dacă  a  pre- 
gătit acea  mare  influenţă  culturală  care  s'a  în- 
tins asupra  Europei  întregi  încă  din  zilele  lui  Lu- 
dovic, aceasta  se  face,  nu  prin  rege,  care  ieade  la 
toate  lucrurile  acestea  dijma,  cum  iea  de  la  bo- 
găţia particularilor,  vitejia  ostaşilor  şi  inteligenţa 
supuşilor,  de  la  frumuseţa  supuselor  sale,  ci  prin 

alt  fapt,  pe  care  ar  trebui  să-1  cunoaştem  mai  bine- 
de  cum  putem  astăzi  :  prin  sănătoasa  viaţă  de 
provincie,  care  nu  era  infectată  de  atmosfera- 
de  la  Curte.  Se  datoreste  acelei  burghesii  serioaase 
si  muncitoare,  econoame,  care  a  pregătit  ea,, 
prin  oamenii  săi,  şi  numai  prin  ei,  literatura 
veacului  al  XVII-lea.  Corneille  nu  era  ducele 
de  Corneille,  nici  Racine  marchisul  de  Racine, 
şi  mai  ales  bietul  actor  insultat  şi  bătut,  care 
a  înnoit  timpul  de  liberă  critică  al  lui  Rabelais, 
nu  era  contele  de  Moliere.  Şi  nici  marii  pictori  si 
sculptori,  marii  arhitecţi  ai  lui  Ludovic  al  XlV-lea 
nuveniau  decît  din  contoarele  sau  casele  de  comerţ 
ale  cutârui  sau  cutărui  negustor  frances,  înno- 
bilat mai  mult  sau  mai  puţin,  pe  o  vreme  cînd 
nobilitarea  se  făcea  cu  miile  în  fiecare  an.  Pînă, 
si  acei  cari  organisează  armata  francesă,  cum  a 
fost  Louvois,  doar  dacă  erau  nobili  de  clasa  a  patra 
şi  a  cincea :  cariera  lor  de  militari  îi  semnalase, 
şi  ei  nu  întrau  la  Curte,  nu  cerşiau  favorurile 
acolo.  Dacă  un  Colbert  a  creat  viaţa  economică 
a  Franciei,  care  a  putut  resista  întru  cîtva  şi 
enormei  risipe  a  lui  Ludovic  al  XlV-lea,  e  pen- 
tru că  n'a  urmărit  filiera  obişnuită,  ci  a  ur- 
mat acel  drum  greu  de  muncă,  cruţare  şi 
organisare  a  tuturor  energiilor  omeneşti  pentru 
a  ajunge  la  un  scop  vrednic  de  aceste  energii. 
Nepotul  negustorului  de  grîu,  vin  şi  postav  din 
Troyes  a  început,  în  adevăr,  ca  simplu  scrii- 
tor in  cancelariile  regale. 

Dar,  atunci,  se  va  spune,  dacă  regalitatea 
francesă,  dacă  toată  clasa  strînsă  in  jurul  ei, 
aceia  de  care  se  vorbeşte  în  memorii,  în  cronici-, 

n  actele  publice,  în  rapoartele  diplomatice,  este 
aşa  ţi  dacă  imensa  majoritatea  a  ţerii  e  altfel, 
dacă  de  sus  nu  vin  decît  forme  pretenţioase 
asupra  întregii  activităţi  naţionale,  care  nu  apar- 
ţine celui  cu  forma,  şi  dacă,  jos,  acei  cari  mun- 
cesc în  toate  domeniile  nu  cîştigă  destul  după 
această  muncă,  nu  sintem  în  plină  revoluţie  ? 
La  aceasta  răspunsul  trebuie  să  fie  :  da.  Este  o 
mare  greşeală  să  se  înceapă  Revoluţia  francesă 
la  1789;  de  fapt  Ludovic  al*  XlV-lea  a  văzut 
înnainte  de  a  muri  cele  d'intîiu  semne  ale  ace- 
stei revoluţii. 

Da,  era  aşa  de  încătuşată  naţiunea  francesă, 
încît  i-a  trebuit  un  secol  întreg  de  continuă  re- 
voluţie  în  domenii  deosebite  pentru  ca  să  ajungă, 
tîrziu  şi  obosită  în  concurenţa  altor  naţiuni,  la 
întrebuinţarea  deplină  a  puterilor  sale  pentru 
scopuri  care  să-i  aparţină  într'adevăr.  Regali- 
tatea şi-a  prelungit  agonia  un  veac,  şi,  cînd  na- 
ţiune» a  ajuns  să  smulgă  din  mînile  regalităţii 
agonisante  sceptrul  cîrmuirii,  atunci  era  pentru 
naţiunea  însăşi,  faţă  de  nevoile  momentului, 
puţin  prea  tîrziu, 


XVII 

Epoca  filosofiei  în  Franţa 


Ca  să  se  explice  cum  s'a  putut  ajunge  dea 
cea  mai  irnposantă  şi  absolută  lormă  a  monar- 
hiei absolute  la  anarhia  populară  care  începe 
Ia  1789,  s'au  căutat  de  istorici  căuşele  decăderii 
încă  în  cei  din  urmă  ani  ai  lui  Ludovic  al  XlV-lea, 
cînd  lacheii  neplătiţi  cereau  de  pomană  la  porţile 
castelului  de  la  Versailles,  cînd,  cum  am  spus, 
pietre  de  ură  cădeau  asupra  sicriului  ce  cuprindea 
rămăşiţele  strălucitorului  rege. 

Şi  s'a  admis  îndată  ca  motiv,  după  acesta, 
acel  capitol  ruşinos  din  istoria  Franciei  de  sus  care 
e  Regenţa.  Filip  de  Orleans,  fiul  fratelui  lui  Lu- 
dovic al  XlV-lea,  care  tutelează  pe  regele  copil, 
Ludovic  al  XV-lea,  strănepot  de  fiu  al  celui  mort 
în  blăstămuri,  era  un  cavaler  viteaz,  un  general 
bine  înzestrat  şi,  în  vremea  cînd  Descartes  îşi 
scria  geometria,  un  cultivator  asiduu  al  ştiinţelor 
•exacte,  ceia  ce  pentru  duşmanii  săi  însemna  un 

otrăvitor  patentat.  La  început  administrator  plin 
de  cruţare,  „filosof"  din  intăia  categorie  şi  pri- 
gonitor al  Iesuiţilor,  el  a  fost  însă  unul  din 
cei  mai  stricaţi  printre  oamenii  timpului  său  st 
nu  s'a  sfiit  să  afişeze  aceasta  cu  un  cinism 
absolut.  Ca  sfătuitor  el  a  păstrat  pe  vechiul 
său  învăţător,  abatele  Dubois,"  care-i  dăduse  toate 
libertăţile  şi-i  îngăduise  toate  licenţele  :  spiritual, 
fără  frică,  ingenios,  el  a  inaugurat  o  politică  nouă, 
care  a  dus  la  duşmănia  faţă  cu  Bourbonii  din 
Spania,  la  războiul  cu  dinşii  şi  la  umilirea  lor. 
Ducele  de  Bourbon,  un  bătrîn  om  de  treabă, 
apoi  învăţatul  cardinal  de  Fleury,  istoric  al  Bi- 
sericii, conduseră  apoi  afacerile. 

Pe  cînd  Ludovic  al  XlV-lea,  aproape  despărţit 
de  blinda  lui  soţie,  fiica  regelui  detronat  al  Po- 
loniei, Stanislav  Leszczynski,  pe  care  nu-1  putuse 
restabili  cu  armele,  dar  îi  asigurase  un  adăpost 
ca  duce  de  Lorena,  petrecea  în  public  cu  ţiitoa- 
rele  sale,  purtătoare  de  titluri  nobiliare —  doamr  a 
de  Pompadour  a  fost  o  adevărată  regină,  poate 
mai  mult  :  o  regentă — ,  coborîndu-se,  une  ori,  şl 
pînă  la  fetele  servitorilor  săi,  Fleury  îndrepta,  pe 
căi  care  nu  erau  totdeauna  cele  mai  potrivite 
cu  tradiţia  şi  cele  mai  sigure,  politica  externă 
a  F  ranciei.  Ea  intervine  în  războiul  pentru 
succesiunea  austriacă  împotriva  Mariei-Teresei  şi 
pentru  rivalul  ei  bavares  (1740-8);  tendinţa, 
veche  de  a  căpăta  Ţerile-de-jos  e  explicaţia  şi 
scusa  acestor  sacrificii,  de  şi  pacea  de  la  Aachen 
sili  pe  rege  a  restitui  toate  cuceririle  sale.  In  al 
doilea  războiu  dintre  Austria  si  Prusia,  d-na  de 
Pompadour  atrăsese  Franţa  de  partea  noii  sale 

prietene,  regina  Ungariei,  si  pacea  dela  Paris, 
în  1763,  care  mîntuj  războiul  de  şapte  ani, 
aduse  pierderea  unei  părţi  din  acele  colonii  pe 
care,  în  decursul  secolului  al  XVII-lea,  le  fun- 
dase în  America  iniţiativa  francesă :  Canada, 
Scoţia  Nouă,  cele  mai  multe  din  vechile  contoare 
indiene.  Ludovic  al  XV-lea,  odată  le  Bien-Aimer 
pentru  încrezătorii  săi  supuşi,  dacă  nu  pentru 
singurii  panegiristi  ai  Curţii,  se  mulţumi  să  spio- 
neze prin  agenţi  secreţi  acţiunea  miniştrilor  săi. 
Lui  îi  ajungea  să  aibă  petrecere  ieftină  la  în- 
demînă.  N'a  zis:  „apres  moi  le  deluge",  „după. 
mine  potopul",  tocmai  pentru  că-1  interesa  foarte 
puţin  si  ce  va  fi  după  dînsul.  . 

Dacă  regalitatea-şi  permitea  —  ea  şi  cortegiul 
ei  de  favoriţi  şi  favorite — această  viaţă,  motivul 
e  că  se  credea  în  durata  fără  termin  a  unui 
asemenea  regim.  Ochii  erau  orbiţi  de  strălucirea 
lui,  urechile  asurziau  de  laude  ;  cugetătorii  po- 
litici îl  arătau  ca  o  necesitate  socială;  istoricii 
dovediau  —  ca  Bossuet,  în  celebrul  său  „Dis- 
curs asupra  istoriei  universale" — ,  că  spre  această* 
monarhie  absolută,  de  singur  drept  divin,  se 
îndreptase,  peste  toate  fasele  ei,  istoria  omenirii. 
Olimpul  regal  era  prea  sus  pentru  a  fi  accesibili 
escaladărilor  unui  popor  furios  de  miserie  şi  rătăcit 
tot  mai  mult  de  doctrine  dema£0«:ice. 

Aşa  a  fost  şi  după  moartea,  —  în  cele  mai  mi- 
serabile  împrejurări  :  de  vărsat  prins,  se  zice, 
într'o  aventură  cu  o  copilă  — ,  a  lui  Ludovic  al 
XV-lea,  părăsit,  şi  nu  numai  din  causa  teribilei 
molipsiri,  de  toată  lumea.  Urmaşul  său,  în  1774, 
un  nepot  de  fiu,  Ludovic  al  XVI-lea,  avea  cel& 

mai  bune  intenţii.  Hrănit  în  idei  de  reforme,  ce- 
titor al  literaturii  revoluţionare  pe  care  o  vom 
cunoaşte  şi  aprecia  îndată,  el  luă  condeiul  pentru 
a  face  din  cîteva  linii  de  decret  fericirea  ţerii  sale. 
Avea  la  îndemînă  şi  oameni  de  ispravă,  pe  cari 
la  nevoie  i-a  întrebuinţat.  Dar,  dacă  a  lăsat  să 
cadă,  în  urma  unor  intrigi  neiertate,  oameni  ca 
Turgot  întîiu,  ca  Necker  pe  urmă,  ca  să  în- 
credinţeze soarta  Franciei,  în  cele  mai  grele 
momente  de  crisă,  unui  vanitos  decavat,  cum  era 
Oalonne,  capabil  să  aplice  şi  regatului,  pentru 
a,-l  salvă,  sistemul  care-1  ruinase  şi-1  compro- 
misese pe  dînsul,  e  efectul  aceleiaşi  oarbe  cre- 
dinţe :  că,  orice  s'ar  face,  nu  vor  fi  decît  ne- 
mulţumiri de  acelea  ale  claselor  privilegiate  — 
-ca  magistraţii  Parlamentului  — ,  care  se  puteau 
stinge,  dacă  nu  prin  arestări  si  expedieri  în 
provincie,  prin  apariţia  personală  a  regelui  în 
Parlament  —  Ut  de  justice  —  şi  prin  scriso- 
rile de  poprire  —  lettres  de  cachet,  —  atunci 
prin  cealaltă,  reţetă,  menită  să  cîştige  opinia 
publică  si  toate  vanităţile  hrănite  de  dînsa  :  con- 
cesii trecătoare  şi  un  ipocrit  zîmbet. 

Nicio  putere  organisa^ă  pentru  luptă  nu  stă- 
tea în  faţă.  Nobilimea  trăia  din  pomana  pensiilor 
la  care  se  ingrămădiau  toţi  pînă  la  înnăbuşire, 
cei  cari  strigau  după  mai  multe  reforme  fiind 
<îei  mai  lacomi  la  ghişet.  Oierul,  odihnind  li- 
bertăţile sale  galicane  de  odinioară  la  umbra 
Concordatului,  cave-1  supunea  definitiv  Sfîntului 
Scaun,  nu  mai  avea  altă  valoare  decît  să  adauge 
abaţii  săi  scriitori  la  alţi  „intelectuali"  ai  timpului 
aşi  un  număr  de  curtesani  candidaţi  de  miniştri 

la  aceia  pe  cari-i  dădea  vechea  nobilime,  nobi- 
limea ridicată  prin  diplomă  regală  din  burghesie- 
sau  nobilimea  parlamentară  (la  noblesse  de  robe), 
Burghesia  ea  însăşi  nu  forma  un  corp,  ci,  îm- 
părţită după  ocupaţiile  ei,  fără  niciun  mijloc 
de  raliare  si  de  înţelegere  comună,  ea  participa  la 
viaţa  celorlalte  stări  sociale  după  împrejurările- 
fiecăruia.  De  alminterea  toată  „filosofia"  nouă  nu 
voia  să  ştie  nimic  de  aceste  deosebiri  istorice, 
nelegitimate  prin  vre-un  principiu  general,  ne- 
conforme raţiunii,  dintre  oameni  ;  formele  medie- 
vale îi  erau  urîte  şi  atunci  cînd  represintau  o 
situaţie  c'iştigată,  un  mijloc  de  luptă,  o  cucerire- 
a  libertăţii,  dar  fără  steagul  ei.  Poporul,  —  el 
îşi  ducea  la  ţară  o  viaţă  pe  care  desfiinţarea 
înceată  a  serbiei  o  făcuse  mai  grea,  nu  mai  uşoară, 
toţi  aceşti  nenorociţi,  cercetaţi  de  foametea  pe- 
riodică si  hrănindu-se  adesea  cu  pîne  de  scoarţă 
de  copac,  neav'md  nicio  putinţă  şi  nicio  dorinţă 
de  a  spune  în  formă  politică  singurul  lucru  care-î 
interesa  :  că  au  o  viaţă  din  ce  in  ce  mai  grea,  po 
care  nimic  nu  vine  s'o  sprijine  si  nimeni  nu  s@- 
gîndeste  a  o  îndrepta  altfel  decît  prin  decla- 
maţiile filantropice  ale  teoreticianilor  ori  prin 
măsurile  naive,  fără  simţ  practic  şi  fără  efectr 
ale  nesăbuiţilor  visători  de  reforme.  De  faptr 
seniorul  se  dusese,  dar  drepturile  lui  rămăseseră. 
Puţine  mulţumiri  se  vor  fi  auzit  la  1779,  cînd 
Ludovic  al  XVI-lea,  unul  din  aceşti  teoreticiani 
şi  reformişti,  făcu,  prin  decret  solemn,  ceia  ce 
alţii  făcuseră  pe  tăcutele,  lăsînd  să  cadă  în  de- 
suetudine o  situaţie  care  nici  nu  mai  avea  vre-un 

avantagiu  pentru  dînşii,  desfiinţînd  serbia  pe 
domeniile  regale. 

Vechile  datini  locale  nu  mai  existau.  Provin- 
ciile se  deosebiau  numai  piin  Parlamente  care 
pirotiau  în  oraşe  ce  fuseseră  odinioară  centre 
episcopale  vestite  ori  reşedinţele  unor  temuţi 
seniori.  Ele  nu  erau  o  primejdie  pentru  nimeni; 
in  afară  de  opera  lor  zilnică  de  judecată,  ele 
indepliniau  în  viaţa  politică  anumite  forme  de 
înregistrare,  a  căror  valoare  era  foarte  contes- 
tabilă, Coroana  avînd  de  mult  toate  mijloacele 
trebuitoare  pentru  a  guverna.  Şcoala  de  econo- 
mişti a  fisiocraţilor  combătea  cu  ură  hotarele  Care 
le  despărţiau,  văzînd  în  ele.  nu  margenile  fireşti 
ale  unor  individualităţi  necesare,  ci  piedeci  aduse 
acelui  liber  comerţ  al  grinelor  care  singur  putea 
-  feri  ţara  de  primejdia  periodică  a  lipselor 
de  hrană. 

Faţă  de  această  societate,  în  care  toate  legă- 
turile, si  cu  toată  lumea,  le  avea  acuma  regele, 
acesta  putea  crede  că  totul  îi  e  permis.  Dis- 
punea de  venituri  care,  bine  administrate,  i-ar 
fi  dat  o  putere  formidabilă.  E  drept  că  răz- 
boaiele lui  Ludovic  al  XlV-lea  si  cele,  asa 
de  îndelungate,  ale  urmaşului  său  îngreuiaseră 
de  datorii  Tesaurul.  Un  Scoţian,  Law,  propuse 
ducelui  de  Orleans,  Regentului,  să  ajute  Coroana 
printr'o  mare  instituţie  de  credit,  sprijinită  pe 
exploatarea  domeniilor  Statului  şi  a  privile- 
giilor de  comerţ  în  America-de-Nord,  în  Indii, 
In  Senegal,  care  ar  fi  atras  în  cassele  regale 
banul  rămas  fără   Întrebuinţare  în  tot  regatul. 

Law,  încîntat  de  cele  d'intăiu  resultate,  foarte 
favorabile,  ale  întreprinderii  sale,  care  provo- 
case în  public  o  adevărată  furie  de  speculaţie, 
lăsă  ca  sporul  fantastic  al  valorii  acţiunilor  sale 
să  crească  din  zi 'în  zi,  fără  să-şi  închipuie  că 
va  veni  o  clipă  de  rece  si  sigură  conştiinţă,  cu 
,  urmările  ei  catastrofale ;  la  desvoltarea  baselor 
:  înseşi  ale  creditului  său  nu  s'a  gîndit  niciodată 
acest  aventurier,  ameţit  el  însuşi  de  băutura 
pe  Care  o  întindea  avidităţii  celorlalţi.  Din 
patimă,  sigur  că  banii  vor  continuă  să  curgă 
în  biurourile  sale,  el  cedă  cu  uşurinţă  cererilor 
de  împrumut,  de  cadouri,  pe  care  i  le  făcea 
Statul  însuşi  ca  şi  miniştrii  şi  favoritele,  în  cei 
ciţiva  ani  de  paradisiacă  încîntare.  Omul  care 
avuse  întăiu  o  simplă  îngăduinţă  de  la  Guvern, 
devenise  controlor  general  al  finanţelor  Statului, 
care  păreau  că  se  resumă  deci  în  norocul  lui. 
Cînd,  într'o  spăimîntătoare  crisă  de  desperare 
a  mulţimilor,  edificiul  fantastic  se  prăbuşi,  Statul 
însuşi  apărea  ca  falit,  şi  nimic  n'a  mai  fost  în 
stare  să-i  cîştige  încrederea  acelora  către  cari 
ar  fi  dorit  să  se  îndrepte. 

Inteligenţa  decăzutului  Dubois  ştiu  totuşi, 
nu  numai  să  scoată  momentan  finanţele  regale 
<îin  acest  mare  impas,  dar  să  li  pregătească 
un  viitor.  Se  gîndia  la  o  reformă  generală  a 
impositelor,  care  ar  călca  privilegiile  seculare 
ale  nobilimii,  şi  începuse  a  face  o  evaluare  dis- 
cretă a  averii  imobiliare.  Dibuiri  pe  aceiaşi  cale 
a  noilor  reforme  deosebesc  Ministeriul  lui  Tur- 
got,  care  credea  însă  că  mîntuirea  se  poate 
;găsi,  nu  întărind  ori  transformînd  clădirea  haotică, 

dar  sănătoasă  in  multe  părţi,  a  trecutului,  încă 
aşa  de  viu  in  aşezăminte  şi  în  suflete,  ci  înlă- 
turînd  toate  piedecile  pe  care  ea  le  cuprindea 
în  sine.  Făcea,  astfel,  prin  desfiinţarea  vămilor 
interioare,  a  privilegiilor  închise  de  breaslă,  loc 
liber  pentru  o  forţă  care  nu  se  putea  produce 
dela  sine  şi  pe  care  reformatorii  o  credeau  că 
exista  undeva,  gata  să  se  arunce  tumultuos  pe 
noua  cale  care  se  deschidea.  Din  partea  lui,. 
Necker  privia  totul  ca  o  simplă  chestie  de  con- 
tabilitate greşită,  care  trebuia  îndreptată  în  con- 
tabilitate bună  printr'un  budget  raţional  şi  mai 
ales  prin  unul  care  să  fie  publicat,  în  mijlocul 
aplauselor,  ca  o  operă  de  mîntuire,  cu  toate 
divulgaţiile  sale»  interesante. 

Un  nou  Law,  dar  fără  capital  propriu,  apăru 
în  persoana  înlocuitorului  acestui  teoretician 
economic  fără  practică  şi  acestui  bancher  fără 
teorii  şi  concepţii :  un  senior  de  Curte  după  da- 
tina Regenţei,  Calonne.  Nimeni  dintre  oamenii 
cu  trecere  n'a  venit  cu  mîna  goală  de  la  acest 
simulator  de  bogăţie,  care  credea  că  pe  această 
singură  cale  se  poate  restabili  un  credit  com- 
promis. Dincolo  de  acţiunea  lui  era  pentru 
regalitate  un  singur  mijloc :  abdicarea  în  mînilo 
naţiunii  pe  care  nu  ştiuse  s'o  conducă. 

Regele  dispunea  de  o  armată  care  cîştigase 
glorie  în  toate  colţurile  Europei.  Această  armată 
putea  oricînd  să  ciştige  biruinţi  asupra  străinilor ; 
ea  era  mult  mai  puţin  capabilă  însă  de  a  ţinea 
ordinea  în  interior.  O  comandă  unică  lipsia ; 
regimentele,  cu  organisaţie  proprie,  aproape  auto- 

nome,  nu  erau  la  îndemîna  regalităţii.  Dar,  cum 
am  spus,  nimănuia,  după  două  veacuri  de  linişte 
deplină  în  interior,  nu-i  putea  trece  prin  minte  că, 
ea'  ar  trebui  să  fie  întrebuinţată  şi  pentru 
acest  scop. 

în  faţa  acestui  vechi  u  regim,  care  cuprindea 
încă  intr'însul    atîta   putere  reală,   pe   lîngă  o 
siguranţă  oarbă,  se  ridica,  după  concepţia  curentă, 
marea  putere  morală  a  mişcării  filosofilor,  refor- 
matorilor politici  cari  se  gătiau  să  smulgă  puterea 
din  mînile  regalităţii  îmbătrînite   şi  incapabile, 
pentru  a  crea,  cu    forţe   populare  tmprovisate, 
un  regim  nou,  izvorît  din  concepţia  că  poporul 
are  dreptul  de  a  se  cîrmui  pe  sine,    că   el  nu 
poate   să   părăsească   niciodată   definitiv  acest 
drept  pe  care  1-a  delegat  temporar,  că  singură 
apariţia  lui  este   suficientă   ca   să-  înlăture  pe 
aceia  cari  pînă  atunci  au  lucrat  în  numele  lui. 
E  doctrina  exprimată  cu  o  simplicitate  convin- 
gătoare de  Jean  Jacques  Rousseau,  unul  dintre 
aceşti  filosofi,  în  cărticica  sa,  de   o  răspîndire 
aşa  de  vastă,  „Contrat  social". 

Dar  „filosofii"  nu  formau  un  grup  de  propa- 
gandişti politici,  cunoscători  ai  nevoilor  practice 
din  lumea  în  care  trăiau,  în  legături  neconte- 
nite  cu  societatea  pe  care  înţelegeau  s'o  îndrepte 
spre  mai  bine  pe  căile  netede  ale  cugetării 
logice.  Ei  nu  stăteau  în  afară  de  această  lume, 
născuţi  în  alt  mediu,  de  ţerănie  aspră,  de  nemul- 
ţămitâ  burghesie,  ori  desfăcuţi  violent  din  solida- 
ritatea cu  oamenii  vechii  organisări  şi  concepţiilor 
tradiţionale.    Că   trîntiau   uşile   la  intrarea  în 

această  lume,  aceasta  nu  înseamnă  că  erau  hotă- 
rîţi  să  nu  aibă  nimic  a  face  cu  un  mediu  in 
care-i  aşteptau  atîtea  avantagii  şi  atîtea  satis- 
facţii de  vanitate.  De^onstratorii  fâră  cruţare 
ai  neajunsurilor  existente,  mai  mult:  ai  absurdi- 
tăţii logice  care  se  găseşte  la  basa  tuturor  lucru- 
rilor  existente,  umblau  după  pensiunile  pe  care 
le  împărţiau  mînile  cele  mai  necurate,  de  favoriţi 
şi  de  curtesane  ;  ei  se  duşmăniau  turbat  între 
dînşii  pentru  aceste  favoruri  şi  ţineau,  în  mijlo- 
cul ironiilor  cu  care  copleşiau  societatea  contem- 
porană, la  nimicuri  ca  titlul  de  „gentilhomme 
de  la  chambre",  cu  care  Voltaire  fusose  împo- 
dobit şi  pe  care  cu  durere  s'a  văzut  silit  a-1 
părăsi. 

Cercetarea  originilor  şi  vieţii  fiecăruia  din 
aceşti  protagonişti  ne  va  întări  şi  mai  mult  in 
această  părere.  Voltaire  nu  e  un  fiu.  de  burghes 
din  provincie  ori  de  ţeran  sărac,  ci  din  nobili- 
mea tribunalelor,  fiu  de  notar  şi  de  funcţionar  la 
Curtea  de  Conturi  ;  mamă-sa  e  nobilă.  Crescut 
la  un  Colegiu  de  Iesuiţi,  trebuia  să  fie  magis- 
trat. Isi  lasă  vechiul  nume  de  Arouet  si  iea, 
prin  anagrama  lui,  pe  acela  de  Voltaire,  cu 
particulă,  ca  să  facă  figură  mai  bună  în  socie- 
tatea superioară  a  timpului.  A  stat  la  Bastilia 
un  an  pentru  cutare  versuri  imprudente,  dar 
Marmontel  ni  spune  că  acolo  se  dădea  mîn- 
care  de  două  clase  şi  că  putea  cineva  să-şi 
ţie  servitor  şi  să  primească  visite.  Pribeag 
în  Anglia,  unde  deprinde  stilul  pamfletelor  sale, 
el  se  întoarce  în  patrie  pentru  a  se  amesteca  in 

afaceri  din  care  iese  bogat.  Dacă  anume  scrieri 
îi  aduc  jigniri,  se  găseşte  cîte  o  doamnă  nobilă 
care  i  dă  adăpost  în  castelul  ei.  Doamna  de  Pom- 
padour  se  face  ocrotitoarea  lui.  şi  el  va  scrie 
viaţa  lui  Ludovic  al  XIV-lea?  ba  şi  a  lui  Ludo- 
vic al  X'V-lea,  împodobindu-le  cu  tot  farmecul 
stilului  său  precis  şi  elegant.  Pe  lîngă  Frederic 
al  Il-lea  din  Prusia,  care  1-a  chemat  la  dînsul, 
a  fost  un  curtesan  foarte  deprins  a  măguli,  şi 
va  pleca  de  aici  numai  pentru  că  a  întîlnit  în 
alt  „filosof"  un  concurent  la  parasitismul  glo- 
rios. E  de  ajuns  ca  ducesa  de  Weimar  să  ceară 
o  lucrare  istorică  despre  trecutul  german  ca  să 
scrie  „ Analele  Imperiului".  La  Ferney,  unde  se 
retrage,  desperat  că  regele  nu-1  primeşte  la 
Paris,  el  e  un  castelan  ca  oricare.  Dacă  iea 
apărarea  nedreptăţiţilor,  alege  nume  mari, 
caşuri  celebre.  Şi,  acum,  toată  silinţa  lui  e  să 
iasă  în  vedere,  zi  de  zi,  să  se  vorbească  de 
dînsul,  de  scrisul  său,  de  fapta  sa,  de  gluma  sa. 

Intr'un  tîrziu,  la  1778,  supt  noul  rege  blînd, 
poate  să  se  întoarcă  la  Paris,  unde  e  primit  ca 
un  Suveran  biruitor.  Se  îmbolnăveşte,  şi  ultimele 
cuvinte  ale  acestui  ireligios  sînt  tot  aşa  de  cinice 
ca  şi  acelea  din  timpul  cînd  n'avea  infinita  obs- 
curitate înnaintea  sa  :  e  gata  a  îndeplini  formele 
îndatinate,  dar,  dacă  ar  fi  în  India,  ar  muri  cu 
o  coadă  de  vacă  în  mînă  ;  prelatului  care  încearcă 
a  se  strecura  lîngă  dînsul  îi  strigă  :  „lăsaţi-mă 
să  mor  în  pace" .  E  oare  în  această  figură  rînjitoare 
ceva  din  acea  simplicitate  naivă,  din  acea  bună- 
tate încrezătoare,  din  acea  nesfîrşită  milă  care 
deosebesc  totdeauna  pe  acei  cari  pregătesc  marile 

revoluţii  ?  Dar  Voltaire  nici  n'a  crezut  vre-odată 
că  societatea  francesă  va  merge  mai  departe  în 
nemulţămirea  ei  decît  aplaudarea  satirelor  lui  î 
Rousseau,  dătătorul  Coranului  revoluţionar. 
Fiu  de  ceasornicar  din  Geneva.  Străin  prin  ori- 
ginile sale,  ca  şi  printr'un  spirit  în  care  se  simte 
pînă  la  sfîrşit  seaca  logică  a  calvinismului.  Ser- 
veşte la  case  mari  şi  trece  la  catolicism  fără 
crisă  de  conştiinţă.  Se  face  celebru  printro  tesă 
paradoxală  susţinută  înnaintea  unei  Academii 
de  provincii,  la  Dijon,  în  1749.  Se  arată  un 
adversar  al  culturii  care  conrupe,  un  partisan 
al  stărilor  naturale,  în  care  mai  tîrziu  eroul  său, 
Emile,  va  căpăta  de  la  sine,  fără  educator,  toate 
noţiunile,  pănă  la  aceia,  supremă,  a  ,  lui  Dumne- 
zeu. Dar  un  contemporan  a  pretins  că  Rousseau 
era  gata  să  susţie  tesa  contrară.  întors  un  mo- 
ment la  Geneva,  revine  şi  la  vechea  lui  confe- 
siune. E  în  adevăr  prigonit,  dar  nu  numai 
pe  titra  provocarea  cuprinsă  în  paradoxele  sale 
ingenioase,  înfăţişate  cu  o  superioară  artă,  ci  si 
pentru  efectele  unui  caracter  bolnăvicios,  care,, 
cînd  nu  află  suferinţa  de  la  alţii,  —  şi-o  cre- 
iază  singur.  Ii  e  uşor  să  se  supere,  să  provoace 
rupturi,  să  se  despartă  de  cei  mai  buni  prieteni, 
să  plece  în  lume,  reluind  vagabondagiul  cu  care- 
începuse  viaţa  sa,  dar  niciodată  altceva  decit 
lovitura  de  stilet  a  pamfletului,  niciodată  riscul 
personal,  vorba  caldă,  fapta  eroică.  Şi  a  putut 
şti  poporul  frances  în  masele  sale  adinei,  piuă 
la  care  a  pătruns  totuşi  numele  lui  Voltaire, 
ceva  despre  acest  filosof  ambulant,  cu  veşmintul 
curios  şi  îaţa  ascunsă  de  oameni  ? 

Montesquieu.  Mai  ales  un  magistrat,  un  jurist, 
căutător  de  cause  profunde  şi  descoperitor,  adesea, 
si  de  legături  superficiale  în  marile  lucruri  istorice. 
Viaţă  total  isolată.  Niciun  element  de  agitaţie 
în  cărţile  lui  celebre  despre  „caus^le  măririi  şi 
decadentei  Romanilor"  şi  despre  „Spiritul  Legi- 
lor", adecă  despre  esenţa  lor.  „Scrisorile  per- 
sane" din  tinereţă  sînt  numai  o  spirituală  critică 
mascată  a  moravurilor  timpului.  Revoluţia,  nu 
numai  că  n'a  dorit-o,  dar  i-ar  fi  fost  imposibil 
s'o  înţeleagă. 

Dintre  cei  cari  sînt  puşi  pe  planul  al  doilea, 
Diderot  n'a  avut  destule  laude  pentru  Ecaterina 
a  Rusiei,  Suverană  absolută  în  mod  asiatic,  şi 
care  debutase  prin  crimă.  Avea  naiva  ilusie  că 
I  ea-1  chemase  la  Petersburg  pentru  a-i  da  reţete 
prin  care  să  reformeze  Rusia.  Dintr'o  familie 
de  cuţitari.  Crescut  în  împrejurări  de  aventură 
socială  şi  literară.  Aşa  şi  trăieşte, — de  alminterea 
după  o  nevoie  a  timpului,  care  nu  găsia  loc 
pentru  oamenii  spiritului  ;  e  viaţa,  în  Anglia,  a 
lui  Samuei  Johonson,  a  lui  Addison,  a  atîtor 
altora  ale  căror  scrieri  au  dominat  vremea. 
„Enciclopedia"  lui,  care  strînse  laolaltă  pe  toţi 
„filosofii"  într'o  operă  de  propagandă  oarecum 
populară,  trebuia  să  fie  numai  o  traducere,  o 
adaptare  a  unei  lucrări  englese  Ea  n'a  putut 
pătrunde  deoît  în  anumite  cercuri.  Iesuiţii,  furioşi, 
cari  se  oferiseră  a  colabora,  ii  făcură  succesul 
prin  denunţările  lor.  A  fost  un  scandal,  dar 
într'un  cerc  aşa  de  restrîns  de  iniţiaţi,  în  acea 
mică  lume  parisiănă,  singura  ale  cării  mişcări 
se    vedeau.    Intre  protectorii    „Enciclopediei  se 

găseşte,  nu  numai  ministrul  „luminat"  care  a 
fost  Malesherbes,  dar  şi  unul  mai  puţin  „lumi- 
nat", Choiseul,  şi  —  nu  e  de  mirare,  după  le- 
găturile pe  care  i  le  cunoaştem  — ,  doamna  de 
Pompadour  ea  însăşi.  Şi  Iesuiţii,  urîţi  de  toată 
lumea,  erau  să  fie  expediaţi  din  Franţa  în  cursul 
acestei  lupte  chiar. 

D'Alembert,  care  găsia  pe  Diderot  ,,  plicticos, 
fudul  (suffisant)  şi  arogant",  era  un  copil 
găsit,  al  unei  „femei  de  spirit",  celebră,  si  al 
unui  ofiţer,  din  nobilime.  De  profesie,  matema- 
tic; de  temperament,  solitar.  Gîndul  unei  revo- 
luţii trebuia  să-1  sperie  ori  să-1  desguste.  Pensionar 
al  lui  Frederic  al  II-lea,  care  întâiul  dintre 
cei  de  sus  îi  descopere  meritele  1). 

Ajunge  atîta  ca  să  se  vadă  că  marea  miş- 
care, răsturnătoare  de  tronuri  şi  schimbătoare  a 
lumii,  nu  putea  să  plece  de  aici.  In  locul  unor 
trainice  adunări  de  conspiratori,  in  locul  unor 
donciliabule  de  fanatici,  n'avem  în  adunările  lor 
decît  exhibiţii  de  talente  în  saloanele  „femeilor 
ce  spirit"  pomenite  mai  sus.  Nu  femei  de  un 
merit  deosebit,  de  o  inteligenţă  superioară,  de 
talent  ori  de  nume  mare,  ci  numai  femei  dibace, 
care  ştiau  cum  sâ  atragă,  să  împrietenească  şi 
să  reţie  pe  un  număr  de  fruntaşi  intelectuali  ai 
epocei  lor.  Toată  lumea  venia  acolo  fără  deo- 
sebire de  naştere  şi  de  rang,  prinţii  singuri  fiind 
opriţi  de  etichetă  de  la  tovărăşia  cu  ceilalţi. 
Discuţia  se  ţinea  în  margenile  limitate  ale  bu- 
nului gust  şi,  mai  mult  decît  o  discuţie,  era  un 
  r 

1)  V.  şi  N.  Iorga,  Istoria  lite  a/urilor  romanice  (^supt  presă). 

schimb  de  vorbe  spirituale.  Nimeni  nu -şi  dădea 
sufletul ;  toţi  cochetau  cu  dînsul.  Se  vorbia  mult 
de  rău  pe  socoteala  aproapelui,  cînd  nu  făcea 
parte  din  oamenii  cetei.  Se  distrugeau  reputaţii 
şi  se  creau  altele ;  se  urziau  cabale,  ca  aceia 
care,  într  un  moment,  a  rănit  aşa  de  adînc  să- 
nătatea lui  Voltaire,  făcînd  să-i  treacă  înnainte 
bătrinul  alcoolic  fără  talent,  Crebillon. 

Saloanele  ajunseseră  o  putere  însă  în  această 
ţară  centralisată,  resumată  în  Paris.  Curtea  bă- 
t rinului  Ludovic  al  XlV-lea  fusese  sumbră  si 
tristă,  stăpînită  de  apăsătoarea  pietate  a  mus- 
trărilor de  cugfet  si  de  amărăciunea  înfrinaerilor 
şi  umilinţelor.  Curtea  depravată  a  Regentului 
şi  aceia,  aproape  de  aceiaşi  treaptă  morală,  a  lui 
Ludovic  al  XVI-lea  nu  atrăgeau  decit  prea  puţină 
lume.  Afară  de  un  restrîns  număr  de  oameni 
de  petrecere,  mai  mult  tineri,  cari  se  mai  adunau 
la  Curtea  începătoare  a  lui  Ludovic  al  XVI-lear 
pe  care  o  conduceau  cochetele  capricii  ale  unei 
arhiducese  de  douăzeci  de  ani,  frivolă  si  igno- 
rantă, Măria- Antoineta,  nu  mai  era  nimic.  Atunci 
„salonul"  o  înlocui.  Şi  prinţii  înşii  cunoşteau 
adinca  înrîurire  a  noului  centru  de  viaţă  so- 
cială şi  culturală.  Doamna  Geoffrin  era  oprită 
pe  stradă,  la  Viena,  de  Maria-Teresa  ea  însăşi, 
şi  sora.  lui  Ludovic  al  XVI-lea  o  chema  la  o 
exposiţie  de  pictură  la  care  erau  adunate  numai 
prietenele  ei. 

Nici  „filosofii "  individuali,  nici  adunările  lor  în 
„saloane"  n'au  creat  acea  nemulţumire  politică 
din  care  a  resultat  îlevoluţia.  Ea  era  mai  veche, 
in  veacul  al  XVI-lea  luptele  religioase  dăduseră 

un  curaj  extraordinar  propagatorilor  doctrinei 
de  răsturnare.  Prin  pamfletele  'n  versuri  şi  in 
prosă,  prin  scrierile  de  teorie  ale  unui  Ramus  se 
Intîmpină  încă  tot  ce  au  spus  mai  îndrăzneţ 
oamenii  Adunării  Naţionale,  dacă  nu  şi  ai  Con- 
venţiei. Jertfirea  „tiranilor"  se  impune  ca  o  da- 
torie ;  poporul"  e  înfăţişat  ca  singurul  factor 
vrednic  de  respect  şi  de  iubire,  şi  „republica"  de- 
vine idealul.  Focul  frămîntărilor  zilnice,  beţia 
sîngelui  vărsat  încălzise  oameni  cari  găsiau  în 
anticitatea  clasică,  înţeleasă  superficială,  prin  for- 
mele, şi  nu  prin  esenţa  ei,  dovezi  şi  exemple  pentru 
toate  aceste  credinţe  ale  ior.  Peste  aceste  învă- 
ţături trecuse  zîmbetul  părintesc  al  lui  Henric 
al  IV-lea,  varga  de  fier  a  lui  Richelieu,  impu- 
nătoarea pompă  a  lui  Ludovic  al  XlV-lea,  dar 
-după  un  veac  şi  mai  bine  intelectualii  fără  că- 
pătîiu,  orfani  alintaţi  şi  prigoniţi,  pe  rînd,  ai 
unei  societăţi  capricioase,  le  descoperiau  şi,  într'o 
formă  nouă,  li  dădeau  drumul  în  lume. 

Am  văzut  că  o  burghesie  organisată  pentru 
schimbare  nu  exista  mai  mult  decît  o  nobilime 
strîns  legată  de  tradiţiile  ei.  Explicarea  începu- 
turilor Revoluţiei  nu  trebuie  căutată  deci  în  ma- 
nifestarea violentă  a  intereselor  de  clasă,  pe  cît 
în  psihologia  particulară  a  tineretului  care  se 
ridica,  din  toate  stratele  sociale,  acum,  în  a  doua 

-umătate  a  secolului  al  XVIII-lea. 
3 

Şcoala  iesuită,  pe  la  care  trecuseră  cu  toţii, 
dădea  un  fals  ideal  „antic"  de  „libertate,  egali- 
tate si  fraternitate".  Fiecare  absolvent  al  clasei 
de  filosofie  se  credea  un  Brutus  şi  căuta  o  tri- 
bună. O  misiune  revoluţionară  şi-o  credea  păs- 

trată  de  Providenţa  distribuitoare  de  glorii.  Pe 
lingă  ocasiile  date  de  exercitarea  profesiunii  de 
advocat,  se  mai  găsia  pentru  a  „filosofa",  social 
şi  politic,  aceia  a  concursurilor  de  Academie.  Se 
primiau  înaintea  publicului  lauri  cari  tulburau 
minţile  necoapte  şi  le  făceau  a  căuta  cu  orice 
preţ  un  mediu  mai  vast  pentru  puteri  acum  în- 
cercate. Şi  influenţa  lui  Descartes  adăusese  un 
element  nou  :,  cultul  raţiunii,  siguranţa  nezgu- 
duită că  ea  singură,  fără  un  necontenit  control 
asupra  realităţii,  este  în  stare  să  resolve,  cu 
mecanismul  ei  de   ceasornic,   toate  problemele. 

Revoluţia  biruitoare  în  Anglia  la  1688,  re- 
gimul parlamentar  plin  de  lupte  cu  o  puternică 
elocvenţă  reală  înrîurise  pe  toţi  aceşti  oameni 
dintre  cari  unii  au  petrecut  cîtva  timp  în  Capi- 
tala ^englesă.  0  întreagă  literatură  contribuia  să-i 
atragă  pe  această  cale,  cu  cărţile  la  modă  care  se 
chiamă  „Revolutions" :  Revolutions  de  Suede, 
Revolutions  du  Portugal  şi  aşa  mai  departe.  A 
face  o  „revoluţie",  a  distruge  un  „tiran",  a  libera 
„poporul"  era  pentru  oamenii  aceştia  o  datorie  ; 
cine  n'o  făcea,  se  credea  oarecum  desonorat. 

Această  generaţie  găsi  mijlocul  de  a  se  ma- 
nifesta. Şi  în  secolul  al  XVII-lea  Parlamentul 
judecătoresc  frances  făcuse  greşeala  ambiţioasă 
de  a  se  confunda  cu  Parlamentul  politic  engles, 
de  unde  amestecul  său  în  Frondă.  Tradiţia  fu 
reluată  de  dînsul  în  veacul  al  XVIII-lea,  în- 
dată ce  greutăţi  răsăriră  în  calea  regalităţii. 

La  1771  el  refusă  să  înregistreze  decrete  re- 
gale şi  fu  exilat,  pentru  ca  Parlamentul  de  în- 

locuire,  zis  „Maupeou",  după  ministrul  care-î 
crease,  să  fie  desfiinţat  după  trei  ani. 

Cîud  o  adunare  a  „notabililor",  chemată  de  Ca- 
lonne,  în  1787,  nu  ajunse  la  niciun  capăt, 
pentru  ca  urmaşul  său,  arhiepiscopul  de  Tou- 
louse,  Lomenie  de  Brienne,  să  fie  mai  fericit, 
câpâtînd  impositul  general  pe  pămînt  şi  taxa 
timbrului,  Parlamentul  se  ridică,  avînd  pretenţia 
de  a  represinta  viitorul,  atunci  cînd;  de  fapt,  apăra 
privilegiile  trecutului.  Un  advocat  verbos,  d?E- 
premesnil,  care  era  să  fie  ghilotinat  mai  târziu, 
porni,  din  vanitate,  o  luptă  contra  intenţiilor  bune 
ale  regelui,  obiectînd  formele  în  care  şe  presintau. 
Ludovic  al  XVI-lea  înregistră  cu  torţa  edictele 
prin  presenţa  lui  personală  ;  Parlamentul  pro- 
testă şi  fu  exilat  în  întregime,  pentru  a  se  su- 
pune. Cînd  fu  vorba  de  o  nouă  hotărire  regală 
în  materie  de  taxe,  se  produse  însă  tumult  în 
adunare,  care  ceru  convocarea  Statelor  Gene- 
rale. Se  vorbia  în  observaţii  scrise  (remons- 
trances)  de  „libertate"  şi  „despotism"  ca  de  două 
puteri  care  şi  stăteau  faţă  în  faţă,  de  „Consti- 
tuţie" si  de  „Parlamentul  vostru'".  Regele  se 
gîndia  la  introducerea  unor  noi  tribunale  de 
veche  amintire,  dar  descoperirea  acestui  plan 
exasperă  şi  mai  mult  pasiunile.  Cînd  se  luă 
hotărîrea  de  a  se  aresta  agitatorii,  Parlamentul 
hotărî  să  nu  părăsească  şedinţa  pană  nu  va  că- 
păta satisfacţie.  După  noi  frămîntări  Curtea 
cedă,  în  Septembre  1788. 

Intre  acei  cari  aplaudaseră  tiradele  de  teatru 
ale  lui  Epremesnil  erau  şi  tineri  nobili,  ca  La- 
fayette  si  Rochambeau,  cari  reveniseră  de  curînd 

de  la  o  luptă  pentru  libertate,  în  care  opinia 
publică  silise  şi  Statul  să  se  amestece :  răscoala 
coloniilor  englese  din  America-de-Nord  contra 
metropolei  (pacea  se  încheie  la  Versailles  în 
1783). 

Credincioşii  regelui,  ca  si  clasa  din  care  se 
ridicaseră  ei,  aduceau  însă  de  pe  cîmpiile  de 
luptă  ale  unui  nou  continent  cultul  unei  religii 
nouă,  căreia  erau  gata  să-i  sacrifice  şi  datoria 
lor  către  cel  d'intîiu  nobil,  care  era  regele.  Avîntul 
lor  sincer  şi  entusiast,  unit  cu  o  complectă  lipsă 
de  simţ  real  şi  politic,  era  să  constituie  pentru 
Ludovic  al  XVl-lea  o  mai  mare  primejdie  decit 
orice  atacuri  îi  puteau  veni  de  aiurea  în  ceasul 
cînd  deschidea,  fără  să  ştie  încotro  îl  va  duce 
acest  întăiu  pas;  Statele  Generale,  menite  a-i  con- 
sacra planurile  de  reformă,  gata  pregătite. 


XVIII. 


Revoluţia  francesă  şi  consecinţele  ei 

Ca  metodă  în  tratarea  istoriei  Revoluţiei 
francese,  poate  să-şi  puie  cineva  întrebarea  dacă 
se  poate  cuprinde  — ,  cum  se  face  de  obi- 
ceiu  — Revoluţia  împreună  cu  Imperiul  lui  Napo- 
leon, cu  întreaga  epocă  din  istoria  Franciei  şi, 
colateral,  din  istoria  Europei,  în  care  predomină 
voinţa  consulului,  primului-consul  şi  pe  urmă 
a  Împăratului  Napoleon  I-iu. 

0  a  doua  întrebare  prealabilă  care  se  poate 
pune  este  dacă  războaiele  Revoluţiei  îşi  pot  găsi 
locul,  în  expunerea  lor,  alături  de  fenomenele 
interne  ale  Revoluţiei  francese  —  care  este 
un  fenomen  pur  frances,  în  legătură  cu  so- 
cietatea francesă  cum  era  la  1789  — ,  sau  dacă 
aceste  războaie  trebuiesc  lăsate  la  o  parte  pentru 
a  fi  tratate  mai  mult  din  punctul  de  vedere 
european  decît  din  punctul  de  vedere  frances, 
fiindcă  servesc  la  lămurirea  unor  probleme  de 
interes  general  european. 

Ni  se  pare  mult  mai  potrivit  să  se  trateze  Revo- 
luţia francesă  numai  pană  la  atoputernicia  lui 
Bonaparte,  maitîrziu  Napoleon  I-iu,  şi  să  se  reserve 
epoca  de  dictatură  şi  de  împărăţie  a  acestuia 
pentru  a  fi  pusă  în  legătura  cu  desvoltarea  re- 
galităţii constituţionale   francese  pînă  în  1848. 

Căci  Imperiul  lui  Napoleon  era  tot  o  regali- 
tate, regalitate  constituţională  şi  ea,  basată  pe 
sistemul  adus  din  vechi  timpuri  imperiale  ro- 
mane si  strămutat  la  începutul  veacului  al 
XlX-lea.  Se  cuvine  mai  curînd  să  fie  aşezat 
regimul  pe  care-1  introduce  şi  pe  care-1  repre- 
sintâ  Napoleon  alături  de  regalitatea  bourbonică, 
de  vechiu  regim,  sau  de  regalitatea  cetăţenească 
€e  durează  pînă  la  1848. 

împăratul  el  însuşi  m  dă  dreptate.  S'a  apărat  de 
atîtea  ori  spunînd :  n'am  nimic  a  face  cu  ideo- 
logia Revoluţiei  francese.  Acei  cari  au  făcut  toate 
isprăvile  de  la  1789  şi  pînă  la  1799,  aceia  sînt 
ideologi,  şi,  cînd  zicea :  ideologi  înţelegea  :  oameni 
de  pe  altă  lume,  cari  cred  că  cu  geometria  şi  cu 
logica  se  resolvă  probleme  politice,  ceia  ce  e, 
nu  numai  fals,  dar  şi  stupid ;  oameni  de  pe  o 
lume  pe  care  omul  o  creiază,  dar  care  nu  există 
decit  în  legătură  cu  anumite  raporturi  ale  minţii 
omeneşti,  iar  nu  cu  toate  raporturile  fiinţei 
noastre.  Napoleon  se  credea  pe  dînsul  un  om 
real,  si  într'adevăr  a  fost  unul  dintre  cei  mai 
admirabil  de  reali  pe  lume.  Dacă  în  creaţiunea 
lui  sînt  lucruri  nedurabile,  ireale,  aceasta  se 
datoreşte  numai  faptului  că  personalitatea  lui 
era  mare  pănă  la  monstruos.  Creaţiunea  lui, 
foarte    reală   astfel    pentru    oameni  de  această 

talie,  nu  se  putea  menţinea,  de  oare  ce  oameni  de 
talia  lui  nu  se  pot,  nu  numai  inventa,  dar  men- 
ţinea ei  înşişi  In  aceiaşi  fericită  încordare  a  tu- 
turor mijloacelor  lor.  Aşa  încît,  oricît  de  ridicol, 
oricît  de  mic,  de  meschin  ar  apărea  un  Ludovic 
al  XVITI-îea.  cu  bolnăvicioasa  lui  grăsime  leneşă, 
sau  un  Carpi  X-lea,  condamnat  prin  vrîsta  la 
care  ajunsese  pe  tron  şi  prin  bolile  pe  care 
ea  le  atrage  după  sine,  la  o  imobilitate  regală 
tot  aşa  de  desăvîrşită  ca  şi  a  fratelui  său  mai 
fin  ca  spirit,  oricît  de  caricatural,  ar  fi  apoi 
succesorul  lor  „cetăţenesc",  Lours-Philippe,  cu 
invitaţii  venind  la  balurile  palatului,  în  tram- 
vaie şi  cu  datoria  lui  de  a  ieşi  în  balcon  de 
cîte  ori  striga  vre-un  ghid  de  Englesi  :  „Vive 
Louis-Philippe  ! " ,  totuşi  sistemul  lor  al  tuturora 
este  sistemul  lui  Napoleon.  Ou  alte  aptitudini, 
de  sigur,  dar  ceia  ce  hotărăşte  un  regim  nu  e  apti- 
tudinea persoanei,  ci  adevăratul  conţinunut  al  sis- 
temului. Regalitatea  restaurată  şi  regalitatea  re- 
voluţionară, oricît  s'ar  deosebi  în  ce  priveşte 
aierele  pe  care  le  ieau  şi  gesturile  pe  care  le  fac, 
cu  toate  acestea  nu  schimbă,  nu  pot  şi  nu  vor 
să  schimbe  acel  admirabil  sistem  de  guvernă- 
mînt  pe  care  Napoleon  nu  1-a  împrumut,  ci 
1-a  creat,  jupiterian,  ..d'un  seul  jet",  dintr'o  sin- 
gură turnare  a  materialului. "  Regalitatea  aceasta 
a  guvernat  cu  mijloacele  napoleoniene,  iar  mij- 
loacele napoleoniene  sînt  tocmai  negarea  mijloa- 
celor Revoluţiei,  introducerea  unor  garanţii  me- 
nite să  împiedece  acea  serie  de  turburări,  dibaciu 
întreţinute,  care  erau  capabile  să  ridice  numai 
firi  criminale  şi  ambiţii  bolnave. 

Iar  războaiele  Revoluţiei,  deşi  sînt  necesare 
de  amintit  din  timp  în  timp  ca  să  se  explice 
anumite  fenomene  interioare,  fenomenele  Teroarei, 
de  pildă,  nu  sînt  necesare  de  la  un  capăt  la 
altul  pentru  a  înţelege  acea  interesantă  desvol- 
tare  internă  a  stărilor  revoluţionare. 

în  orice  cas,  războaiele  nu  sînt  necesare  în 
forma  tradiţională  narativă  pentru  a  se  desluşi 
fenomenele  interne  provocate  şi  de  ele  în  viaţa 
unei  naţiuni. 

De  altfel,  în  sine  războaiele  acestea  pot  să 
fie  extraordinar  de  interesante.  Era  nevoie  pentru 
omenire  să  se  schimbe  graniţele  vechi,  să  se 
dărîme  total,  pentru  motive  de  utilitate  publică, 
vechi  cocioabe,  dintre  care  una  era  Sfîntul  Im- 
periu Roman  de  naţie  germanică,  în  care  de  o 
mulţime  de  vreme  nu  se  mai  făcea  nimic.  Un  steag 
austriac  vechiu  fîlfîia  de-asupra  acestui  edificiu 
în  ruine,  fără  să  fie  în  stare  a-1  apăra  de  orce 
primejdie.  Erau  apoi  :  problema  italiană,  pro- 
blema renană,  a  teritoriilor  mijlocii  dintre  Franţa 
şi  Germania,  de  la  Ţerile-de-jos  pînă  în  Sviţera ; 
era  problema  rolului  pe  care  i-1  va  juca  Rusia 
*  în  Europa  modernă.  Toate  acestea  interesează 
foarte  mult,  dar  ca  probleme  particulare,  nu  ca  un 
apendice  neapărat  al  Istoriei  Revoluţiei  francese. 

Răspingerea  atacului  austro-prusian  în  1792 
este  istorie  francesă :  Jemappes,  Valmyse  ţin  de 
viaţa  poporului  frances.  A  Franciei  e  resistenţa  de 
la  Verdun,  din  acelaşi  an,  şi  tot  aşa  cucerirea 
lui  Duniouriez,  în  Ţerile-de-jos  dar  campaniile 
lui  Pichegru,  Jourdan,  Moreau  în  Germania,  cele 
două  strălucite  campanii  ale  lui  Bonapaite,  mai 

tîrziu  Napoleon  (1796  — 1800),  în  Italia  nu  mai 
sînt  însă  istoria  Franciei,  ci  lucruri  făcute  de 
Francesi,  cu  armate  care,  pînă  la  o  bucată  de 
vreme,  sînt  încă  francese —  cea  din  1812  a  fost 
făcută,  cum, se  ştie,  şi  cu  contingente  germane, 
italiene,  portughese* — ,  cu  generali  francesi,  mai 
tîrziu  supt  împăratul  Francesilor,  dar  ele  nu 
aparţin  mai  ales  Franciei ;  au  răsunet,  au 
influenţă  în  Franţa,  dar,  în  sine,  nu  sînt  francese. 

Trebuie  să  se  fixeze  deci  limite,  spunînd  :  acestea 
fac  parte  din  viaţa  adevărată,  întru  cîtva  nor- 
mală, a  Franciei,  dar,  dincoace,  Franţa  a  trecut 
dincolo  de  rolul  său  şi  îndeplineşte  o  funcţiune 
generală  europeană,  şi  supt  raportul  general  eu- 
ropean trebuie  studiată  aceasta  funcţiune. 

Toate  acestea  trebuiau  să  se  spuie,  din  punc- 
tul de  vedere  al  metodei,  de  la  început. 

S'a  arătat  mai  sus  că  Revoluţia  francesă  nu 
vine  dintr'o  desvoltare  de  un  secol  care  să  se 
poată  urmări  în  aceleaşi  linii,  avînd  a  face  une 
ori  cu  aceiaşi  oameni  ori  cu  aceleaşi  categorii 
de  indivizi :  ea  este  un  accident,  care  a  resolvit 
chestiuni  foarte  esenţiale,  puse  de  multă  vreme. 
Aceasta  nu  înseamnă  însă  că  problema  a  găsit 
în  ceia  ce  noi  numim  accident  soluţiunea  sa  na- 
turală. 

Revoluţia  francesă  h'a  fost  un  lucru  necesar, 
neapărat,  un  lucru  pregătit,  organisat,  pe  care 
o  generaţie  întreagă  să-1  fi  vrut  cu  orice  preţ. 
Tocmai  starea  de  nepregătire  absolută  în  care 
s'au  găsit  cu  toţii,   aceasta   a   provocat  ororile 

Revoluţiei.  Omul  crud  prin  temperament,  dacă 
are  educaţie  personală  si  un  oarecare  sens 
al  lucrurilor  publice,  face  mai  puţin  rău  decît 
omul  desorientat  cu  intenţii  bune,  care  se  exa- 
gerează pe  el  însuşi,  care  creşte  pănă  la  proporţii 
neingăduite  rolul  său,  misiunea  pe  care  şi-o 
atribuie  si  ajunge  astfel  a  face  fapte  de  care, 
revenit  în  stare  normală,  încetînd  haosul  în  care 
împrejurările  l-au  aruncat,  s'ar  ruşina.  Dacă  ar 
ti  trăit  Monsieur  Maximilien  de  Robespierre  şi 
fratele  său,  Augustin,  nu  sint  sigur  că  n'ar 
li  putut  fi  întîlniţi  în  cine  ştie  ce  rang  supt  re- 
galitatea lui  Carol  al  X-lea  si  mai  ales  a  lui 
Ludovic-Filip,  căci  sora  lor,  Charlotte,  care  pe- 
trecea pe  vremea  cind  cei  doi  fraţi  dominau 
Franţa,  şi-a  primit  pensia  şi  supt  regalitatea 
restaurată.  Iar  episcopul  Gregoire,  care  votase 
moartea  lui  Ludovic  al  XVT-lea,  a  servit,  în  cursul 
negpciaţiilor  de  la  Viena,  parastasul  pentru  regele 
osîndit,  adăugind  în  cuvintarea  sa  că  ziua  exe- 
cuţiei a  fost  plină  de  învăţăminte.  Revoluţia  nu 
înseamnă  manifestarea  unei  psihologii  omeneşti 
fixate  pentru  o  viaţă  întreagă,  pentru  o  gene- 
raţie întreagă,  ci  numai  un  moment  de  crisă, 
de  terfbilă  crisă,  în  desorientarea  şi  nepregătirea 
unor  oameni  cari,  în  fond,  nu  erau  nici  mai 
buni,  nici    mai  răi  decît  alţji. 

A  fost,  cum  vom  vedea,  întîiu  o  greşeală 
a  regalităţii,  căreia  i-a  urmat  o  serie  de  greşeli, 
aşa  de  mari,  aşa  de  încilcite,  încît  a  venit  un 
moment  cînd,  într'adevăr,  ca  să  se  facă  puţină 
ordine  în  îmbulzeală,  a  trebuit  să  se  întrebu- 
inţeze cuţitul  ghilotinei. 

Am  văzut  filosofi  urmărind  pensii  regale  sau 
subsidii  discrete  ale  doamnei  Pompadour,  care 
nu  era,  de  sigur,  cu  obrajii  ei  robiţi,  cu  gentihi 
ei  figură  pudrată,  cu  părul  ei  alb  artificial,  un 
fel  de  furie  revoluţionară.  Li  ajungea  atita  şi 
-satisfacţia  cotidiană  a  unei  imense  vanităţi.  Am 
înţeles  că,  dacă  este  oposiţie,  o  fac  »  alţii,  şi  că 
această  oposiţie  nu  pleacă  deci  de  la  ei.  de  la 
firea  lor  adevărată,  de  la  cugetarea  lor  serioasă. 
Ei  nu  represintau  o  clasă  şi  nici  măcar  o  am- 
biţie personală;  represintau  o  modă.  In  secolul 
-al  XVIII-lea  revenise  moda  „frondeuse",  şi  o 
urmă,  nu  toată  lumea,  ci  o  anumită  clasă,  ale 
«cării  exerciţii  elegante  de  dărîmare  a  unei  or- 
dini barbare  în  folosul  ordinii  greco-romane,  re- 
publicane, ca  în  cărţi,  le-am  urmărit. 

Pe  cînd  •  d'Epremesnil  făcea  ca  Parlamentul 
•să  se  declare  în  permanenţă  pentru  a  împiedeca 
arestarea  sa,  pentru  ca,  pe  urmă,  să  declare,  ca  în 
tragedie,  că  se  sacrifică  pentru  obşte,  Beau- 
marchais,  un  om  de  talent,  dar  de  rea  societate 
şi  de  rău  gust,  făcea  zgomot  în  jurul  unei  afa- 
ceri de  corupţie  a  cutărui  înnalt  judecător  sau  a 
soţiei  sale,  pentru  „a  se  vedea"  şi  a  deveni  îndată 
cunoscutul  şi  iubitul  autor  dramatic  care  a  po- 
pularisat  figura  „bărbierului  din  Sevilla". 

Cu  atîta  şi  cu  frumoasele  reverii  de  pastorală 
politică  ale  tinărului  domn  de  Lafayette,  nu 
s'ar  fi  avut  niciodată  o  revoluţie.  S  a  întîm- 
plat  însă  şi  altceva.  Regele  n'avea  bani.  Am 
văzut  de  ce  şi  ce  mijloace  se  întrebuinţaseră 
pentru  a  ascunde  întăiu,  a  remedia  pe  urmă 
rrăul.  Lucrul  cel  mai  greu  era  că  regalitatea  şi 

Curtea  n'aveau  nicio  încredere  în  sine.  Doar  ce- 
tiseră si  ei  pe  Rousseau  si  erau  convinşi  şi  e£ 
că  sînt  numai  delegaţi  ai  naţiunii  şi  că,  deci, 
cînd  se  presintă  naţiunea,  delegaţia  lor  încetează. 
Şi  astfel  îşi  ziceau:  Ce  ar  fi  dacă  am  consulta 
laaţiunea  însăşi  ai  cării  delegaţi  sîntem  ?  Am 
văzut  că  s'a  încercat  întăiu  cu  nobilii,  cu  o- 
bişnuiţii,  dar  soluţia  cea  mare  n'a  putut  fi  mult 
timp  zăbovită. 

A  trecut  cîtăva  vreme  şi  guvernanţii  s'au  gîndit 
că  nu  merge  nici  aşa  şi  au  chemat  clerul  să-1  consulte 
asupra  celor  ce  de  făcut.  Clerul  şi-a  dat  părerea  că 
regalitatea,  întrebînd  pe  miniştri,  va  putea  resolvi- 
singură  această  chestiune,  dar  £ă  este  foarte  lău- 
dabil  faptul  că  i  s'a  cerut  păreren.  Nu  se  ajun- 
gea deci  la  niciun  capăt.  De  sigur  este  şi  ceva  de- 
nnal  tă  comedie  în  pregătirea  revoluţiei  francese, 

rămîne  comedia  pînă  în  momentul  cînd  piesa 
devenit  tragedie,  tragedie  jucată  de  oameni  cari 
'aveau,  une  ori,  stofă  decît  de  comedianţi,  pînă 
cînd  a  venit  marele „tragediante-commediante"  Bo- 
naparte,  care  a  luat  toate  constituţiile  lor,  le-a  rupt 
—  soartă  pe  care,  trebuie  să  o  spunem,  o  me- 
rită multe  Constituţii  — ,  şi  omul  a  guvernat 
cu  toate  puterile  lui  de  erou.  Şi,  cum  simte 
calul  cel  sălbatec  cînd  a  apucat  frînele  unul  care 
ştie  conduce,  tot  aşa  o  societate  omenescă,  cît 
de  tulburată,  simte,  cînd  a  apucat  un  om  frînele, 
că  este  un  om,  şi  de  aceia  omul  se  evită  totdeauna,, 
fiindcă  e  jenant. 

Chemaţi  în  Novembre  1788,  notabilii  au  fost 
întrebaţi  dacă  trebuiesc  convocate  în  adevăr  Statele 
Generale,  de  care  nu  se  mai  auzise  încă  de  pe 

vremea  minorităţii  lui  Ludovic  al  XlII-lea  şi 
•despre  rostul,  compunerea  şi  atribuţiile  cărora, 
pe  care  le  exagera  fireşte, publicul  nu  ştia  ni- 
mic precis.  De  la  o  adunare  ca  aceasta  trebuia 
tocmai  să  se  aştepte  tot  binele,  întreaga  salvare. 

S?a  ivit  întrebarea  dacă  în  Statele  Generale 
se  cuvine  ca  fiecare  clasă  să  fie  represintată  prin 
acelaşi  număr  de  deputaţi  sau,  de  pare  ce  sînt  trei 
«clase,  cu  vechi  tradiţii  sociale  din  evul  mediu, 
„tiers  etat",  starea  a  treia,  covîrşitoare  prin  nu- 
măr, să  fie  represintată  printr'un  mai  mare  număr 
ăe  deputăţia  decît  celelalte.  Notabilii  însă  ziceau 
nu  :  tot  ca  înnainte.  Căci  notabilii  erau  aris- 
tocraţi, tradiţionalişti,  conservativi,  regalişti,  nici 
vorbă.  Cu  toate  acestea  un  frate  |  al  regelui 
—  şi  aceasta  arată  mai  bine  decît  orice,  că 
fiu  mai  era  un  sentiment  de  clasă,  ci  tendinţa 
unei  mode  politice  dominante  — ,  contele  de  Pro- 
vence,  viitorul  Ludovic  al  XVIII-lea,  a  fost  si 
el  de  părere  să  fie  de  două  ori  mai  mulţi  deputaţii 
din  burghesie.  Şi  a^a  credea  toată  lumea.  Şi  fie- 
care a  năvălit  atuncr  cu  sfaturi:  în  broşura  lui, 
abatele  Sieyes,  om  de  salon,  plin  de  vervă,  capa- 
bil de  efecte  de  stil,  a  scos  celebrul  pamflet  in- 
titulat :  „Qu'est  ce  que  c'est  que  le  tiers  etat?". 
"Şi  răspunsul  dat  de  dînsul  era  :  pînă  acum  ni- 
mic ;  de  acum  înnainte  totul. 

S'a  hotărît  deci,  în  toamna  anului  1 788,  adunarea 
dinei  „Assemblee  desEtats",  —  pentru  l-iu  Maiu 
1789.  S'au  făcut  alegerile,  şi  între  alţii  au  reuşit 
un  foarte  mare  număr  de  oameni  săraci,  din  clasa 
de  jos,  cari  n'aveau  niciun  fel  de  amestec  în 
mişcarea  filosofică  şi  în  acel  joc,  puţin  cam  ză- 

darnic,  dar  strălucitor,  al  ideilor  veacului  al 
XVM-lea1).  S'a.r  fi  putut  spune:  tocmai  că  s'au 
ales  astfel  de  oameni  era  un  bine,  căci  ei  nu 
veniau  cu  prejudecăţi,  nu  veniau  influenţaţi i  şi 
prin  urmare  însăşi  stingăciaşi  grosolănia  spiritului 
lor  putea  să  formeze  faţă  de  tendinţele  din  cale 
afară  de  aeriene  ale  cugetătorilor  un  fel  de  contra- 
pond.  Da,  dar  cu  o  condiţie:  oamenii  aceştia 
să  nu  fie  impresionabili  faţă  de  ce  erau  să  vor- 
bească ceilalţi,  căci  acel  care  ascultă  poate  să  devie 
une  ori  mai  convins  decît  chiar  cel  care  influenţează 
de  la  tribună  adunările  cu  artificiile  lui  şi  în  conş- 
tiinţa acestor  artificii.  Ştim  rolul  advocaţilor  din 
timpul  nostru  în  adunările  deliberative,  şi  ştim  cîte- 
greşeli  politice  li  se  datoresc  lor;  dar  pe  atunci  era. 
şi  mai  rău.  Advocatul  nostru  e  un  om  care  are  con- 
tact cu  societatea,  care  trăieşte  într'o  lume  liberă,, 
care  face  ucenicie  politică  încă  de  la  început,  venind 
în  contact  cu  realităţile  economice  şi  sociale  ale- 
terii  ;  el  are  mai  multe  legături  cu  oamenii,  şi 
aceşti  oameni  sînt,  cum  am  spus,  oameni  liberi 
într'o  societate  liberă.  Pe  atunci  însă  nu  era  aşa: 
,  advocatul  de  provincie  îşi  petrecea  viaţa  întreagă 
în  acel  mediu  închis;  toată  logica,  neîmpiedecată 
de  nimic,  care  distinge  cuvîntările  advocaţilor 
noştri,  nu  exista  atunci  ;  se  învîrtiau  într'uuD 
anume  cerc  de  idei  tradiţionale,  si  oamenii 
aceştia  erau  deci,  fără  îndoială,  în  fond  tot  aşa 
de  nepregătiţi  ca  şi  ceilalţi,  dar  şi  mai  periculoşi 


1)  242  de  nobili,  28  de  parlamentari,  348  de  prelaţi,  35  de  abaţi 
reali,  200  de  preoţi  de  sat,  2  preoţi  la  starea  a  treia,  cu  12  nobili  şt 
consilieri  comunali,  dar:  16  medici,  102  magistraţi  inferiori,  212  advo- 
caţi, 100  de  negustori  şi  agricultori. 

decît  dînşii,  pentru  că  la  d inşii  se  aduna  o  sigu- 
ranţă de  sine  pe  care  aceia  n'o  aveau.  Şi  să  mai 
adăugim  un  lucru  :  ei  erau  adînc  pătrunşi  de 
lormulele  filosofice  ale  lui  Rousseau. 

Ca  să  înţelegem  întorsătura  pe  care  a  luat-o 
dela  început  Adunarea  Statelor,  pregătită  pentru 
cu  totul  altceva,  trebuie  să  cunoaştem  puţin  oa- 
menii, fiecare  . în  deosebi.  Cine  erau  ei,  nu  atunci 
cînd  au  pornit  să  ţie  discursurile  lor,  dar 
înnainte  de  aceasta,  o  putem  şti.  Numai  atunci  o 
să  înţelegem  cum  cu  atîta  bunăvoinţa  în  unele  ca- 
şuri, cu  atîta  interes  şi  şarlatanie  în  altele  —  căci 
trebuie  să  se  facă  şi  partea  şarlataniei;  cu  si- 
guranţă, în  ce  priveşte  rătăcirile  şi  excesele  Re- 
voluţiei. —  s'a  ajuns  la  turburările  groaznice 
care  a  dat  poporului,  prin  anarhia  pretinşilor 
săi  salvatori,  îndemnul  şi  lozinca  spre  cele  mai 
oribile  crime. 

Să  luam  pe  cîţiva.  Marea  personalitate  a  lui 
Mirabeau  domină.  Să  vedem  în  ce  fel  s'a  pre- 
gătit el  pentru  rolul  decisiv  pe  care  1-a  jucat. 
Fiu  de  ofiţer  nobil,  de  conte,  crescut  foarte  rău 
de  tatăl  lui.  om  cu  teorii,  care  vroia  să-i  moş- 
tenească fiul  şi  teoriile.  In  dorinţa  lui  de  indepen- 
denţă, tînărul  n'a  urît  deci  nimic  mai  mult  de 
cît  orice  teorie.  Desfigurat  de  o  boală  teribilă, 
vărsatul,  tratat  de  nenorocita  lui  mamă  cu  un 
colir  care-i  făcuse,  pe  lingă  adinciturile  bolii,  a- 
devărate  dîri  de  arsură  pe  figură,  dar  in- 
teligent, neastîmpărat,  el  nu  era  recunoscut  acasă 
ca  o  putere  de   viitor.   II  închid  într'o  casă  de 

corecţiune,  îl  însoară  mai  mult  sau  mai  puţin 
după  gustul  lui,  pentru  ca  pe  urmă  nevasta  să 
i-o  iea  părinţii  înnapoi,  şi  pe  dinsul  să-1  închidă 
pentru  purtări  proaste  ca  soţ,  precum  îl  inchi- 
seseră  pentru  purtări  proaste  ca  fiu.  A  fost  tri- 
mis —  de  Calonne  —  să  vadă  cum  e  guvernul 
lui  Frederic  al  II-lea,  şi  a  scris  o  carte  admira- 
bilă despre  „Monarhia  Prusiană" 

întors  în  Franţa,  îşi  găseşte,  ca  toată  lumea, 
un  rost.  Rost  înseamnă  :  pensie,  situaţie.  El 
o  va  părăsi  imediat  pentru  a  juca  rolul  său 
revoluţionar,  dar  nu  fără  oarecare  jenă  şi  fără 
deprinderea  de  a  se  cere  ori  măcar  de  a  se  lăsa 
plătit.  Era  represintant  al  stării  a  treia,  şi  îşi  pla- 
cardase  la  uşă:  „Mirabeau,  negustor  de  pos- 
tav". Dar,  pe  lîngă  acestea,  era  vindutde  dator.  A 
ris  şi  a  plîns  mai  tîrziu  după  succesele  lui,  cînd 
Ludovic  al  XVXlea  i-a  spus  că-i  plăteşte  toate 
datoriile,  fixîndu-i  o  pensie  pe  lună,  pentru  a 
fi  informatorul  regelui  şi  furnisorul  unui  plan 
extraordinar  prin  care  regalitatea  avea  să  scape 
cu  siguranţă.  El  lasă  impresia  unui  om  funda- 
mental stricat,  total  lipsit  de  orice  caracter,  şi 
fără  nicio  pregătire  pentru  rolul  pe  care-1  juca 
după  coborîrea  de  la  tribună. 

Iată  acum  unul  dintre  „constituţionalii"  cari 
la  început  au  jucat  un  rol  important.  Lameth. 
Conte  Fusese  în  America ;  acum  colonel  de 
chiurasieri  şi  gentilom  al^ contelui  d'Artois.  A  vor- 
bit mai  tîrziu  contra  lui  Ludovic  al  XVT-lea, 
şi  s'a  oprit  numai  la  pragul  Republicei,  venind 
din  anturajul  însuşi  al  regelui. 

Maury,  vestitul  abate.  Elocvent,  autor  de  cărţi 

foarte  preţuite,  care  mai  tîrziu,  în  ultimii  ani 
ai  vieţii  lui,  a  ajuns  şi  cardinal.  Om  de  foarte 
mare  talent  oratoric,  dar  crescut  pentru  cealaltă 
tribună,  nu  pentru  cea  politică,  ci  pentru  cea  e- 
-clesiastică.  A  vorbit  la  Curte  de  cîteva  ori,  şi  lu- 
mea -de  acolo  era  încîntată  de  marile  lui  însu- 
şiri. Dacă,  i-ar  fi  spus  cineva  cu  doi  ani  mai 
Înainte  că  el  va  fi  unul  din  conducătorii  adu- 
nării menite  să  creeze  Franţa  nouă,  ar  fi  rîs. 
Elocvenţa  lui  chiar  nu  era  de  idei  şi  nu  servia 
vederi  reale,  concepţii  practice,  ci,  cum  e  tot- 
deauna elocvenţa  de  amvon,  oricît  de  strălucită, 
se  învîrtia  în  jurul  unor  idei  comune  fără  va- 
loare politică. 

Va  să  zică  Mirabeau  nobil  patentat;  şi  adău- 
gim :  Lameth,  om  din  societatea  contelui  de  Ar- 
tois,  Maury,  vorbitor  de  amvon  la  ocasiuni  mari. 
Aceştia  sunt  chemaţi  să  salveze  Franţa. 

Cei  adunaţi  nu  admiteau,  în  cea  mai  mare 
parte,  cîtuşi  de  puţin  să  delibereze  cele  trei 
<?lase.  Ce  sint  aceşti  delegaţi  al  Statelor?  Ce  e 
acest  lucru  medieval?  Evul  mediu  a  vieţuit,  s'a 
isprăvit ;  a  venit  lumina  adevărată  de  pe  Mun- 
tele Tabor,  cuprinsă  în  filosofia  lui  Rousseau. 

Delegaţii  naţiunii"  sînt  însăşi  naţiunea,  şi  oare  se 
poate  împărţi  naţiunea  în  trei  ?  Burghesia  se  de- 
celară Adunare  naţională,  cum  o  învăţase  Sieyes, 
şi  clerul  aderă.  Unitară  şi  in  fiinţa  ei,  trebuie 
£ă  fie  şi  în  toate  manifestările.  Curtea  s'a  supă- 
rat şi  a  încercat  să-i  împrăştie  supt  pretextul  de 
reparaţii.  Ei  însă,  în  sala  zisă  „du  Jeu  de  paume", 
multă  vreme  neîntrebuinţată,  şi-au  început  lucrul, 
acela  la  care  se  simţiau  chemaţi,  nu  acela  pentru 

care-i  chemaseră.  Momentul  declamaţiilor  de  modă- 
romană  venise. 

Bailly,  matematician  cu  aplicări  literare,  «are- 
scrisese  şi  piese  de  teatru,  pune  la  jurămîntui 
fără  Dumnezeu  pe  aceşti  oameni,  ca  să  fie  soli- 
dari. Cînd  regele  încearcă  să  im  puie  prin  pre- 
senţa  sa,  cerîndu-li  să  meargă  fiecare  Ordin  în 
odaia  sa,  burghesia  resistă,  şi  Baillv  declară, 
că  „naţia  adunată  n'are  ordine  de  primit",  pentru 
ca  glasul  lui  Mirabeau  să  sublinieze  că  numai 
baionetele  pot  tace  să  plece  acei-  cari  au  venit 
prin  „voinţa  poporului".  Fu  ales,  în  schimb,  preşe- 
dinte al  Adunării  unificate  prin  hotărîrea  însăşi 
a  regelui  care  cedase.  Fără  a  se  mai  îngriji  de 
dorinţile  acestuia,  anulat  după  ideile  lor,  prin  - 
presenţa  naţiunii,  Adunarea  începu,  după  aceleaşi 
idei,  elaborarea  pactului  social  :  Constituţia. 

Astfel  în  persoana  lui  Ludovic  al  XVI-lea, 
un  biet  tînăr,  grăsuţ,  bun,  doritor  de  reforme  cît 
şi  oricine,  se  credea  că  a  fost  biruit  un  Tar- 
quiniu  Superbul  modern.  Atunci  Curtea  a  început 
să  iea  măsuri  ca  să  se  apere,  convinsă  totuşi  în  fond 
că  n'avea  dreptate.  Regele  păstra  încă  o  armată  şi 
nu  era  urî  fricos ;  miniştrii  lui  represintau  adevărate 
inteligenţe  politice.  Necker  era  puţin  financiar 
de  salon,  un  om  de  vitrină,  pe  care-1  expunea 
nevasta  lui,  proprietară  de  „salon",  dar  era, 
fără  îndoială;  un  element  de  valoare  şi  un  om 
foarte  popular,  înnainte  ca  adunarea  să  fi  des- 
fiinţat, odată  cu  toate  autorităţile,  şi  toate  po- 
pularităţile.  Dar  lipsia  credinţa,  şi  fără  aceasta 
nu  se  face  nimic.  Şi  se  mai  adăugise  un  lucru  : 

gazetele  au  răsărit,  de-odată,  din  toate  părţile. 
Fiecare  om  care  ştia  să  scrie  puţintel  se  apuca 
să  redacteze  una :  l'Ami  du  Peuple,  Le  Pere 
Ducheiie,  Le  Patriote  frangais,  Les  Revolu- 
tions  de  Paris,  apoi  şi  de  France  et  du 
Brabant1).  Au  apărut  astfel  pe  rînd  multe  foi  de 
agitaţie,  unele  turbate,  altele  romantic  tulbură- 
toare. Figuri  de  spînzurătoare  ca  a  lui  Murat, 
asupra  căruia  vom  reveni,  pontificau  întruri 
limbagiu  diabolic,  foarte  contagios. 

Lumea  din  Paris  s'a  aprins  răpede  de  cetirea 
lor.  Şi  ce  spuneau  ?  Că  Franţa  este  a  poporului,, 
că  poporul,  unde  intervine,  are  dreptul  să  schimbe 
orice,  că  Adunarea  însăşi  există  prin  popor,  dar  că 
regele  nu  mai  există  odată  ce  este  o  Adunare. 
Oamenii  ştiau  înnainte  de  toate  încă  un  lucru  : 
că  li  e  foame.  Grîne  erau,  numai  circulaţia  nu 
se-  făcea  normal.  Publicul  nu  şi -a  explicat  că  din 
causa  turburărilor  nu  mai  vine  pinea,  ci  a  atribuit 
lipsa  numai  regelui  care  nu  era  lăsat  să  gu- 
verneze, dar  rămînea  responsabil  de  tbate.  Vărul 
regal,  ducele  de  Orleans,  fiu  al  Regentului,  ispitit 
de  ambiţii  supreme,  sufla  în  foc,  ^i  agentul  în- 
treţinut de  dînsul,  Camille  Desmoulins,  aţîţa 
mulţimea,  împărţind  cocarde  verzi  de  frunze^ 
Necker,  disgraţiat,  nu  înţelegea  ca  acest  eveni- 
ment să  rămîie  fără  urmări. 

Au  început  întîiu  turburări  la  Paris.  S'a  atacat 
Bastilia,  care,  cu  tot  aspectul  ei  fioros,  nu  era 
decît  un  fel  de  hotel  gami,  destul   de  confor- 


1)  Spectacolul  vecin  al  revoltei  privilegiaţilor  din  Ţerile-de- Jos, 
contra  Casei  de  Austria  constituia  o  încurajare. 

labil,  pentru  coconaşii  cari  rm  se  purtau  cum  se 
■cade  sau  pentru  publiciştii  cari  treceau  de  orice 
margine.  Zidurile  însă  atrăgeau  atenţia  :  acolo 
era  evul  mediu  si  se  ascundea  pinea  poporului. 
Mulţimea  s'a  răpezit  asupra  clădirii,  a  omorit  pe 
cîţiva  bieţi  invalizi,  iar  pe  comandant,  un  biet 
ofiţer  bătrin,  l-au  zdrobit,  smulgîndui  apoi  ca 
un  trofeu  coada  coafurii,  plină  de  sînge.  Mul- 
ţimea s'a  dus  la  Primărie,  la  Hotel  de  Viile, 
unde  era  preposit  al  negustorilor  Flesselles, 
om  foarte  cum  se  cade,  în  care  se  întrupa  tot 
bunul  simţ  al  burghesiei  francese.  Invitat  să 
urmeze  „naţiunea",  s'a  supus.  Dar  un  nebun  1-a 
împuşcat,  şi  atunci,  într'o  vscenă  infernală,  rămă- 
şiţele sîngeroase  ale  bietului  păzitor  al  Basti- 
îiei  si  capul  bătrînului  Flesselles,  „trădătorul", 
puse  în  vîrf  de  lanţă,  au  fost  plimbate  pe  stră- 
zile Parisului. 

Aceasta  era  numai  începutul.  La  Versailles 
s'a  crezut  că  este  „une  emeute".  Parisul  era  de- 
prins de  multă  vreme  să  facă  lucrurile  acestea, 
in  acest  timp  se  cerea  o  gardă  naţională  ca  pe  vre- 
mea războaielor  de  religie,  şi  Bailly  ajunge 
primar.  Apoi  mulţimea  s'a  potolit,  şi,  cînd  regele 
a,  apărut  în  mijlocul  ei,  1-a  aplaudat  şi  i-a 
aruncat  flori  în  cale. 

Dar  puterile  ascunse  lucrau,  şi  lipsa  de  or- 
dine îngreuia  traiul. 

Iarăşi  se  răspîndi  zvonul  că  regele  pregăteşte 
o  lovitură  împotriva  Adunării,  şi  atunci  a  avut 
loc  mişcarea  a  doua,  din  Octombre.  Cea  din 
Iulie  fusese  făcută,  se  poate  zice,  dintr'o  subită 
pornire,  care  prinsese  şi  pe  burghesii  mai  săraci, 

pe  cînd  aceasta  clin  urmă  venia  de  la  cele  din 
urină  clase  nedreptăţite,  ignorante,  feroce  prin 
nedreptate  si  foame.  Mulţimea  a  pornit  să  aducă 
pe  rege  la  Paris.  Cînd  nu  plouă,  se  poartă  pe 
stradă  anume  moaşte ;  de  aceasta  era  bun  si 
regele.  Trebuia  să  se  aducă  şi  regina,  moşteni- 
torul şi  mătuşile  regelui :  fete  bătrîne,  evlavioase 
şi  nule,  ca  şi  suita  regelui  ;  din  acel  moment  Pa- 
risul era  să  aibă  pine.  E  încă  odată  şi  un  a- 
mestec  de  caricatură  sîngeroasă  in  lucrurile  acestea* 
Demagogia,  sîngeroasă  demagogia  e  si  odioasă. 

Regele,  om  aşa  de  bun,  consimţia  să  vină  la 
Paris  dacă-1  doresc  iubiţii  săi  locuitori  ai  Ca- 
pitalei. Dar  în  cursul  nopţii  s'au  luat  la  ceartă 
garda  naţională,  care  avea  pe  Lafayette  în  frunte 
—  el  se  odihnia,  beat  de  triumful  său,  în  acel 
moment;  —  şi  garda  obişnuită  a  Suveranului, 
Ids  gardes  du  corps,  dintre  cari  unul  apăruse 
la  fereasta  palatului  cu  un  aier  ce  s'a  părut 
batjocuritor.  A  fost  omorît,  şi  pe  urmă  plebea  a 
tăbărît  asupra  soldaţilor,  făcîndu-se  un  măcel 
groaznic.  Femei  nebune.,  flămînde  s'au  răpezit 
în  apartamentele  regale,  căutînd  pe  Regina,  ca 
să  li  dea  —  pîne.  Măria- Antoineta,  trezită  în  zorii 
zilei,  fugi  în  apartamentele  regelui.  Lafayette 
opreşte  măcar  acum  mulţimea,  care  cerea  să  i 
se  dea  Regina,  s'o  sfîşie.  Biata  femeie  a  ieşit  în 
balcon,  aşa  cum  apucase  să  se  îmbrace,  cu  La- 
fayette lîngă  dinsa,  şi  acesta,  ca  să  arăte  că 
s'au  împăcat  lucrurile,  îi  săruta  mîna  cu 
o  veche  eleganţă  de  Curte.  Totuşi  i-au 
suit  pe  Rege,  pe  Regină,  în  trăsură,  cu  in- 
sulte groaznice,  —  cutare  comediant  cinic  spu- 

uînd  toate  necuviinţele,  şi,  la  fereastă,  făcînd  schi- 
mele  cele  mai  urîte  şi  mai  impertinente,  iar, 
cînd  această  prinsoare  a  familiei  regale  a  ajuns 
fapt,  totul  parcă  se  linişteşte.  Adunarea  îşi  fă- 
cea ilusia  că  lucrează.  ±n  vestita  noapte  de  Au- 
gust fiecare  declară  că  părăseşte  drepturile  sale. 
Cu  entusiasm  se  votase  declaraţia  „drepturilor 
omului".  Din  provincie,  din  colonii,  din  străi- 
nătate chiar,  veni  au  delegaţi  să  presinte  omagii 
Adunării.  Ea,  încîntată,  le  primia  în  noua  sa 
reşedinţă  din  Paris.  In  sfirşit  se  hotărî  să  se 
serbeze  aniversarea  luării  Bastiliei  priatr'o  mare 
ceremonie  pe  Cîmpul  lui  Marte.  Un  altar  de 
verdeaţă  aştepta  pe  rege  şi  cu  toată  familia  sa,  ca 
in  paginile  lui  Teleinaque,  si  ei  asistară,  cu  apa- 
renţa unei  convingeri,  la  această  ceremonie  mai 
;  mult  păgînă  decit  creştină,  teatrală,  în  orice  cas. 

Lucrurile  trebuiau  să  se  înrăiască  insă  din  ce 
in  ce,  şi  aceasta  pentru  că  nu  guverna  nimeni. 
Adunarea  nu  o  făcea  din  causa  alcătuirii  sale, 
iar  regele  pentru  că  i  se  luase  tot  prestigiul 
Şi  toate  mijloacele  de  acţiune.  Dacă  Ludovic, 
lipsit  şi  de  sfaturile  „scumpe"  ale  lui  Mirabeau 
(ţ  2  Aprilie  1791),  consimţise  a  juca  acest  rol, 
toată  Curtea,  care,  afară  de  emigraţii  de  la  în- 
ceput, din  cea  mai  veche  nobilime,  începuse  a 
se  strînge  in  jurul  lui,  partidul  «monarhian)),  din 
Adunare  chiar,  îndemnară  să  se  facă  ceva  pentru 
a  scăpa  din  această  situaţie  imposibilă  pentru 
toată  lumea.  După  sfaturile  Curţii,  regele  hotărăşte 
să  se  ducă  în  Est  pentru  a  se  remifee  credin- 
ciosului său  ofiţer    Bouille.   Cind   ajunge  însă, 

cu  familia  sa,  noaptea,  la  Varennes,  li  se  presintă 
doi  delegaţi,  cu  felinarele,  în  mină,  cari  recunosc 
pe  Ludovic  şi  pe  regină  şi-i  întorc  la  Paris,  luînd  loc 
in  trăsură  unul  între  rege  şi  regină,  pe  cînd 
celălalt  stătea  între  surorile  regelui  şi  sălta  pe 
Delfin  pe  genunchi. 

Ni  putem  închipui  ce  recepţiune  li  s'a  făcut 
în  Paris  fugarilor  cari  încercaseră  a  scăpa  dintr'o 
situaţie  insuportabilă.  Pe  urmă,  natural,  odată 
lucrurile  îndrumate  în  această  direcţie,  ele  au 
mers  din  ce  în  ce  mai  rău.  Cluburile  organisate 
după  moda  englesă,  adevărate  „secţiuni"  pre- 
gătitoare ale  Adunării,  cereau  Republica.  De- 
putaţii se  îhprăştiară  fără  a  o  hotărî  (Septembre 
1791),  fâcînd  loc  legislaturii  care  trebuia  să-î 
urmeze  opera. 

Din  străinătate  trebuia  să  se  arate  interes 
pentru  causa  regală :  împăratul  Austriei  era  doar 
fratele  Măriei- A ntoineta  si  avea  datoria,  si  ca 
xege,  si  ca  rudă,  să  apere  pe  Ludovic  al  XVl-lea. 
Dincolo  de  Rin  era  rebele  Prusiei,  care-si  simlia 
aceiaşi  datorie  :  manifestul  ducelui  de  Braun- 
schweig,  comandant  al  armatei  de  intervenţie, 
produse  în  Franţa  întreagă  teribilul  fe- 
nomen al  spaimei.  Oamenii  noi  n'aveau  armată, 
n'aveau  un  generai  de  care  să  fie  siguri,  căci 
Dumouriez,  biruitorul  în  cel  d'intăiu  atac  al 
străinilor,  a  trădat  foarte  repede,  văzînd  cum 
spiritul  de  anarhie  pătrunsese  şi  în  armată,  unde 
generalul  era  doar  şi  el  un  „delegat"  al  solda- 
ţilor. Războiul  se  declarase  Europei,  de  Mini*- 
teriul  republican  moderat  al  regelui  (Girondini, 

după  departamentul  de  unde  veniau),  la  20  April 
1792,  dar  fâră  a  se  putea  însemna  succese,  ci^ 
din  potrivă,  duşmanul  fiind  pe  teritoriul  Franciei, 
Atunci,  supt  teroarea  panică,  s'au  produs  în- 
tîiu  acele  teribile  turburări  din  10  August  şt 
21  Septembre  1792.  Mulţimea  din  Paris,  cu 
voluntarii  focoşi  din  Marseille,  în  sunetul 
celebrului  imn,  năvăli  în  pa]atul  Tuilerii- 
lor  —  dacă  se  mai  putea  numi  astfel  această 
închisoare  aurită  — ,  şi  sili  pe  bietul  rege  să 
t  se  aşeze  pe  o  masă,  să  pună  în  cap  o  bonetă 
frigiană  roşie,  să  bea  din  păharul  pe  care  i-1 
întindea  un  lucrător  beat.  La  10  August  i  se 
omorî ră  Sviţerii,  silindu-1  să-şi  caute  un  refugiu 
în  adunare:  regalitatea  însăşi  căzuse. 

La  2  Septembre  „suspecţii",  ca  să  sperie  pe 
regalişti,  fură  măcelăriţi  în  închisori  cu  miile, 
de  călăi  plătiţi  in  toate  formele  de  Danton,  mi- 
nistrul de  Justiţie.  La  21  Septembre  următor  se 
proclamă  Republica  de  cea  de-a  treia  Adunare 
revoluţionară,  Convenţia,  în  prima  zi  a  şedin- 
ţelor sale. 

De  oare  ce  însă  primejdia  rămîne  la  graniţa 
răsăriteană  a  Franciei,  s'a  întrebuinţat  atmosfera 
aceasta  teribilă  pentru  a  arăta  Europei,  prin 
procesul  lui  Ludovic  al  XVI-lea,  că  Revoluţia 
învingătoare  nu  se  teme  de  nimic.  S'a  dat  în 
judecată  Louis  Capet  —  căci  regele  Ludovic 
trebuia,  odată  ce  nu  mai  era  ,,in  funcţie",  să 
aibă,  ca  orice  ,, cetăţean",  şi  un  nume  de  familie. 
S'a  înfăţişat  osîndirea  lui  ca  un  act  de  preve- 
dere naţională.  In  zădar  apărători    elocvenţi  ai 

fostului  Suveran  recomandau  adunării,  căutînd 
să  o  cheme  din  nou  în  minţi,  să  se  gindească, 
la  faptul  că  judecata  lor  va  fi  revisuită  de  ju- 
decata durabilă  a  istoriei.  Frumoasa  peroraţie 
a  fost  zadarnică,  şi  Ludovic,  osîndit,  a  tost  exe- 
cutat la  21  lanuar  1793. 

Atunci  au  început  insă  sfîşierile  între  partidul 
lui  Robespierre,  al  Muntelui  (la  Montăgne),  care 
voia  să  exagereze  pentru  a  impresiona  în  interior 
si  a  grăbi  în  afară  caracterul  smgeros  al  eveni- 
mentelor, şi  girondini. 

Girondinii  fură  executaţi,  supt  presiunea  popu- 
lară, în  Maiu  şi  Iunie,  cu  tot  prestigiul  lor  în 
adunarea  năvălită  de  bandele  pe  care  le  orga- 
nisase  Comuna.  Danton  însuşi  era  prea  „slab" 
faţă  de  recea  convingere  virtuoasă  a  verdelui 
Robespierre ;  credea  că  nu  poate  fi  atins,  şi 
totuşi  a  fost  trimis  şi  el  la  eşafod.  Constituţia 
din  24  Iunie  1793  stabilia  anarhia  permanentă, 
prin  alegeri  pentru  orice  delegaţie  şi  printr'un 
plebiscit  interior  şi  superior  votului  adunării. 
Zilnic  cădeau  sute  de  capete, — puterea  şi  spe- 
ranţa Franciei — ,  -  pînă  ce,  întrecîndu-se  toate 
margenile  barbariei  legale,  a  venit  ziua  soco- 
telilor şi  pentru  Robespierre,  şi,  în  lăuntrul 
Convenţiei  producîndu-se  un  adine  sentiment 
de  repulsie,  lovitura  de  la  26  Iulie  1794  (8 
thermidor  după  calendarul  republican)  aduse 
căderea  tiranului  care,  rănit  în  încercarea  de 
a  se  sinucide,  fu  isprăvit  pe  eşafod. 

Din  ce  suflet  social  puteau  porni  lucrurile 
acestea  lără  exemplu  şi  cu  ce   mijloace  puteau 

fi  executate  ?  Cam  a  fost  cu  putinţă  ca  aseme- 
nea iniţiative  să  plece  de  la  oameni  cari  totuşi 
nu  erau  nebuni,  şi  pe  cine  au  găsit  ei  ca  să 
sprijine  această  odioasă  politică,  care  a  secătuit 
de  individualităţi  poporul  frances  ?  Să  revenim 
la  sistemul  biografiilor.  De  unde  vin  deci  oamenii 
cari  au  făcut  aceste  lucruri  ? 

Danton  e  un  fost  „advocat  la  Consiliile  regelui", 
advocat  fără  pricini,  om  lipsit  absolut  de  orice 
rost  înnainte  de,  începerea  Revoluţiei. 

Desmoulins,  o  figură  nobilă  mai  mult  prin 
sentimentalitatea  inconştiinţei  sale,  pentru  că,  s'o 
spunem,  el  nu -şi  dădea  samă  ce  efecte  poate  să 
producă  retorica  lui  înflăcărată.  Client  al  ducelui 
de  Orleanâ,  cum  am  spus,  şi  până  la  însurătoare. 

Marat,  monstrul  foarte  interesant,  pe  care 
1-a  omorît  în  baie  Charlotte  Oorday.  Fost  medic  ; 
în  această  calitate  la  „gardes  du  corps"  ai  con- 
telui de  Artois,  —  un  fel  de  sinecură.  A  scris  cărţi 
de  fisică,  de  medicină;  se  credea  un  geniu  nere- 
cunoscut. De-odată,  cînd  porneşte  mişcarea  revo- 
luţionară, el  face  să  apară  „Le  Pere  Dachesne", 
în  care  aţîţă  pe  sărac  împotriva  bogatului. 
„La  liberte  ne  peut  exister  pour  qui  ne  possede 
rien",  „libertatea  nu  poate  exista  pentru  cine 
nu  posedă  nimic".  In  conclusiune,  cerea  270.000 
capete,  si  atunci   Franţa  va  fi  mai  bună. 

Grupul  Girondinilor,  din  care  făceau  parte  mi- 
nistrul Roland  si  Madame  Rol  and,  Vergnaud,  Bi  is- 
sot,  Barbaroux,  Loubet.  Să  luăm  cîteva  tipuri. 
Unul  e  fiul  unui  papetier,  unui  librar;  în  ti- 
nereţă  se  ocupă  cu  mineralogia  şi  tipăreşte,  acest 
represintant  al  virtuţii  republicane,  cea  mai  scan- 
daloasă carte  din    secolul  ui   XVIII-lea :  „Les 

aventures  da  chevalier  de  Faublas",  pe  carele-a 
tradus  apoi  în  nemţeşte  Wieland.  Barbaroux,  prie- 
ten al  lui  Franklin,  de  departe,  scrie  cărţi  despre 
vulcani  ;  se  ocupă  de  ştiinţă,  dar  nu  găseşte 
nicăiri  elementele  unei  reputaţii.  Intră  în  Revo- 
luţie pentru  ca  in  atară  de  munca  şi  talentul 
lui  să  cîştige  rolul  pe  care  nu-1  putuse  cîştiga 
altfel.  Brissot,  fiu  de  hangiu  ;  se  ocupa  cu  chi- 
mia şi  criminolo^ia.  Ii  întră  în  cap  să  înteme- 
ieze la  Londra  o  mare  asociaţie  ştiinţifică 
universală,  „Liceul"';  tipăreşte  şi  o  gazetă;  pe 
urmă  se  preocupă  şi  de  soarta  negrilor.  Toţi 
aventurierii  ştiinţei  şi  literelor,  cari  nu  şi  puteau 
satisface  ambiţia  pe  căile  normale,  în  ocupaţiile 
lor  anterioare,  întrebuinţau  durerile  şi  turbură- 
rile  unei  societăţi  ca  să  se  ridice  şi  s'o  stăpî- 
nească.  .  . 

Roland  era  un  om  de  treabă  ;  fiul  unui 
magistrat.  Se  pregătia  să  meargă  în  Indii ;  trece 
în  Germania,  in  Anglia ;  devine  inspector  al 
manufacturilor.  La  40  de  ani  iea  o  femeie  de 
douăzeci,  mai  inteligentă  ca  dînsul.  Se  aşează  la 
Lyon,  concurează  la  un  premiu  de  Academie ; 
merge  in  Sviţer.i;  e  prieten  cu  Lavater.  începe 
Revoluţia,  şi  el  e  acum  un  om  mare  în  Senatul 
Libertăţii. 

Saint-Just,  membru  în  „Comitetul  Mîntuirii 
Publice",  un  fol  de  Consiliu  al  Inchisitorilor  şi 
„Tribunalul  de  sînge".  Om  foarte  simpatic  în 
viaţa  particulară.  Fiul  unui  căpitan  de  cavalerie. 
Se  dedă  literaturii ;  face  o  piesă  fără  niciun  fel 
de  succes.  Om  nul  ptnă  la  izbucnirea  Revoluţiei, 
în  Legislativă  se  alege,  şi  prin  două-trei  discur- 

suri  exasperate  ajunge  om  de  frunte,  între  cei 
trei  cari  aveau  soarta  Franciei  în  mînile  lor.  E 
pentru  executarea  regelui,  pentru  că  —  acesta  nu 
există  în  Contractul  Social,  „le  roi  n'etant  pour 
rien  dans  le  contrat  qui  unit  Ies  Francais". 

Maximilian  Robespierre.  Biografie  foarte  in- 
teresantă. Fiu  de  advocat  din  Arras,  dintr'o  fami- 
lie bolnavă — toţi  mor  tineri ;  duce  o  viaţă  foarte 
retrasă  şi  reservată.  Om  înăcrit  de  boala  care-1 
consuma.  Tînăr,  face  datorii  mari  şi  fuge  în  Bel- 
gia ;  se  duce  în  Colonia  ca  institutor;  se  hotărăşte 
să  treacă  în  Anglia  si  America.  O  clipă,  biografii 
lui  pierd  orice  nădejde  de  a-i  reconstitui  viaţa. 
Capătă  la  oarecare  vristă  o  bursă  la  Colegiul 
Louis-le-Grrand  ;  nu  găseşte  apoi  ocupaţie  la 
Paris,  care  nu  1-a  cunoscut  niciodată  cum  se 
cade.  Se  întoarce  acasă  :  ajunge  advocat,  dintre 
cei  mai  slabi,  cu  clientelă  foarte  puţină.  Decla- 
mator fâră  măsură.  Presintă  versuri  într'un  pro- 
ces pentru  un  paratoner. 

Se  crede  omul  de  geniu  împotriva  căruia  se 
coalisează  ignoranţa,  pasiunile,  ca  să-1  împie- 
dece de  a  face  fericirea  semenilor  săi.  Foarte  res- 
pectuos deocamdată,  în  asemenea  produse,  faţă  de 
rege  :  ,,Cette  tete  si  chere  et  si  sacree,  Ies  de- 
lices  et  la  glqire  de  la  France".  Laudă  şi  pe 
contele  de  Provence,  pentru  că-şi  dăduse  părerea 
că  e  bine  să  fie  represintată  burghesia  cu  un 
număr  îndoit  de  deputaţi.  La  1783  are  o  mare 
satisfacţie  de  vanitate  —  era  de  o  vanitate 
feroce  !  — :  e  ales  membru  al  Academiei  din  Arras. 
8e  împrieteneşte  cu  ,,les  beaux  esprits  d'Arras", 


373 


îi*  tovărăşia  cărora  făcea  versuri  proaste,  răs- 
punzîndu-i-se  pe  acelaşi  ton  : 

,,Ah!  redoublez  d'attention. 
J'entends  la  voix  de  Robespierre : 
Ce  jeune  emule  d'Apollon 
Attendrirait  une  panthere  !" 

Rima  „Robespierre"  şi  panthere"  era  fati- 
dică... E  ales  în  Adunare.  Sărac  lipit  pămîn- 
tului,  sărac  râmîne.  S'a  păstrat  şi  lista  lu- 
crurilor cu  care  a  venit  la  Paris  :  şi  ,,o  duzină 
de  batiste,  din  care  cea  mai  parte  în  stare  bună". 
La  început  neţinut  în  samă,  luat  în  batjocură, 
Se  semnalează  cerlnd  vehement  clerului  viaţă 
apostolică.  După  aceia  a  mers  răpede :  denunţă 
conspiraţii  contra  preţioasei  sale  persoane,  ,,mii 
de  pumnale"  care-1  pîndesc :  ,,Je  -sais  qu'on 
aiguise  contre  moi  miile  poignards",  şi  tovarăşii 
săi  exclamă:  ,,Nous  mourrons  tous  avânt  toi!". 
Teatru  de  clasa  a  patra.... 

Atunci  de  unde  puterea  cu  care  astfel  de 
oameni  puteau  să  mişte  lumea?  Puterea  o  consti- 
tuia foametea  permanentă  şi  ura  de  clasă  inve- 
terată  a  populaţiei  de  jos  din  Paris.  Pe  aceasta 
s'a  sprijinit,  de  fapt,  revoluţia  francesă.  Pro- 
vincia n'a  aprobat  cea  mai  mare  parte  din  acte: 
parlamentele  provinciale  au  protestat,  Vendeia 
s'a  ridicat  toată  în  arme  pentru  rege  şi  pentru 
Dumnezeu,  pentru  acea  lege  creştină  care,  prin 
decret  formal  al  Convenţiei,  fusese  înlăturată  si 
înlocuită  prin  zeiţa  Raţiune,  represintată  de  cu- 


374 


Istoria  poporului  frances 


tare  actriţă  de  pe  străzile  Parisului,  spre  scan- 
dalul lui  Danton  el  însuşi.  Lyon  s'a  răsculat  şi 
a  fost  întreg  pedepsit,  cartiere  au  fost  total 
distruse ;  se  propunea  chiar  ca  din  oraş  să  nu 
mai  rămîie  nici  urmele.  Oraşele  din  Sud-Vest 
s'au  manifestat  toate  pentru  Girondini  în  clipa 
stîrpirii  lor.  La  Nantes,  unde  se  temeau  de 
turburări  împotriva  Revoluţiei,  s'a  trimis  acel 
odios  Carrier,  care  punea  oamenii  în  bărci  cu 
fundul  ce  se  desfăcea  şi  înneca  astfel  dintr'o 
dată  cîte  o  sută,  vestitele  „noyades  de  Nantes", 
şi  care  apoi  s'a  desvinovăţit  înnaintea  Adunării, 
spunînd  că  a  făcut  aceasta  pentru  birfele  patriei. 

Regalitatea  concentrase  viata  Franciei  în  Paris, 
şi,  cînd  a  pierdut  din  mină.  Parisul,  oraşul 
imens  a  încăput  pe  mîna  celor  cari  exploatau 
turburările.  Viaţa  întreagă  a  Franciei  a  fost 
hotărîtă  însă  şi  mai  departe  de  aici,  din  Paris. 
Burghesia  nu  mai  însemna  nimic  ;  ea  era  absolut 
majorată  de  masele  populare.  Convenţia  însăşi 
a  fost  o  bucată  de  vreme  la  discreţia  Comunei 
parisiene  prin  comitetul  de  suburbii,  după  reţeta 
lui  Jean  Jacques  Rousseau :  regele  e  cel  mai 
păcătos  fiindcă  e  delegatul  cel  mai  depărtat, 
după  rege  vine  Convenţia,  după  Convenţie  Co- 
muna, după  Comună  comitetele,  după  comitete, 
naţiunea.  Odată  a  şi  venit  mulţimea  la  şedinţele 
Convenţiei,  şi  s  a  îngrămădit  în  sală,  cerînd  să  în- 
ceteze lucrările  pentru  că  acum  este  acolo  „po- 
porul" însuşi.  Un  membru  al  Adunării  a  şi  fost 
omorit  atunci,  dînd  prilej  preşedintelui  ca  într'un 
gest  frumos  să  salute  capul  sîngeros  cu  cuvin- 
tele „Şedinţa  continuă". 

Prin  urmare- nu  pregătirea  îndelungată  a  unei 
clase  intelectuale  ori  economice  pornise  Revo- 
luţia; nu  ea  sprijinise  clesvoltarea  si  progresele 
stării  a  treia,  care  trebuia  să  fie,  cum  zicea 
Sieyes,  totul  ;  nu  biruinţa  aceasta,  desvoltată, 
normal  împotriva  unei  regalităţi  care  se  apăra, 
a  produs  Revoluţia  francesă,  pe  basa  unui  pro- 
gram care  ar  fi  creat  fericirea  contimporană  a 
poporului.  Ci,  într'o  societate  total  desorientată, 
în  care  autoritatea  regală  nu  lăsase  să  subsiste 
nicio  singură  clasă  normală,  căci  atrăsese  totul 
la  Curte  şi  acum  Curtea  însăşi  nu  mai  însenina 
o  putere,  într'o  astfel  de  societate,  stăpînită  de 
o  formulă  simplă,  fatal  atrăgătoare,  dar  falsă 
şi  nenorocită,  distrugînd  acţiunea  normală  a  pu- 
terilor publice,  joacă  un  rol  cîţiva  premiaţi  din 
academii  de  provincie,  cîţiva  advocaţi  fără 
clientelă,  cîţiva  nobili  corupţi,  cîţiva  clerici  am- 
biţioşi, în  faţa  unei  majorităţi  deprinse  să-i  a- 
plaude,  să-i  admire,  prin  neiniţiarea  ei  în  viaţa 
politică,  prin  neputinţa  de  a  distinge  o  măsură 
politică  de  o  simplă  declaraţie. 

încă  de  la  1789  se  aprinse  Franţa  de  anarhie. 
Resultatul  anarhiei  este  înrăutăţirea  condiţiilor 
economice  ale  poporului  din  Paris.  Poporul 
acesta,  necontenit  înnaintea  primejdiei  foametei, 
dă  întăiu  Revoluţiei  caracterul  ei  sin^reros.  Se 
adauge  îndată  după  aceasta  primejdia  din  partea 
străinătăţii.  Atunci,  supt  impresia  desperantă  a 
groazei,  o  societate  întreagă  trăieşte  doi  ani  de 
zile  jertfind  ce  are  mai  bun  în  spasmele  de  fri- 
guri ale  nebuniei  sale. 

Ce  a  resultat  din  aceste  lucruri,  ce  au  lucrat 
puterile  mai  mari  decît  oamenii,  supt  crimele 
acestora,  şi  nu  prin  ele,  c&  a  venit  normal,  sta- 
tornic, binefăcător  din  aceste  convulsiuni,  se  va 
vedea.  S'a  petrecut  acolo  ceia  ce  se  petrece  în 
adîncul  tulburat  al  pămîntului :  cutremurul  dă- 
rîmă,  dar  face  să  apară  izvoare  nouă  de  viaţă. 


XIX. 


Poporul   frances  în  monarhie  constituţională 

Partea  din  viaţa  Franciei  care  se  Întinde  între 
1793,  cind  Convenţia  îşi  încheie  şedinţele, 
hotărînd  că  în  Consiliile  legislative  viitoare  două 
treimi  din  membrii  săi  vor  trebui  să  fie  represin- 
taţi  şi  între  anul  1848,  cînd  alte  idei  politice, 
răspîndite  în  curs  de  mai  bine  de  o  jumătate 
de  veac,  dau  principiilor  care  călăuziseră  Revo- 
luţia francesă  nouă  puteri  în  altă  direcţiune, 
e  o  epocă  în  care  nu  uriaşele  particularităţi 
de'temperament  genial  ale  lui  Napoleon  I-iu  vor 
fi  în  stare  să  fixeze  o  deosebire. 

Auzim  strigătul  lui  de  la  Saint-Cloud,  chemind 
pegrenadieri  săstrîngătot  mai  aproape  cu  baione- 
tele lor  pe  cei  Cinci  Sute  Les  Cinq-Cents,  pînă  ce 
i-au  scos  din  sală.  Viaţa  politică  a  lui  Napoleon  în- 
cepe de  fapt  cu  strigătul  lui  de  la  9  Novembre  (18 
Brumar)  1799,  cînd,  întors  din  Egint  pentru  a  salva 
ordinea,  pe  care  noul  guvern  al  Directoriului  (din 
Octornbre  1795),  o  conpromisese,  el  declara:  „  Je  ne 

veux  plus  de  factions,  il  faut  que  ca  finisse  ;  je  n'en 
veux  plus  absolument !" .  Ceia  ce  numim  noi 
„viaţa  politică",  nu  o  mai  voia  el. 

Generalul  Bonaparte,  care  rostia  aceste  cuvinte, 
făcuse  salvatoarea  campanie  italiană  din  1796, 
care  impusese  Austriei  tratatul  de  la  Campo- 
Formio  (Octombre  1797),  prin  care  se  căpăta 
malul  sting  al  Rinului,  Milanul  şi  Insulele 
Ionice  ;  în  Egipt  el  căutase  prestigiu  şi  farmec 
de  legendă.  Era  ce]  mai  glorios  dintre  generali, 
dar  ceilalţi  nu  stăteau  prea  departe  de  dînsuL 
Influenţa  lui  politică  rămăsese  nulă  ;  făcuse  doar 
încă  odată  funcţiunea  de  restabilitor  al  ordinii 
în  folosul  Directoriului. 

Şi  totuşi  ambele  corpuri  legiuitoare,  Bătrînii 
şi  cei  Cinci  Sute,  se  supuseră,  de  bună  voie  sau 
de  silă,  somaţiilor  lui.  Legislatorii  se  coborîră 
a-i  supune  proiectele  lor  de  Constituţie.  Societatea 
întreagă  primi  pe  acela  din  anul  al  VUI-lea  al 
Republicei,  care,  tot  după  modele  antice,  crea 
un  triumvirat  din  care  se  credea  că  face  parte 
şi  el,  pe  cînd,  de  fapt,  făcea  parte  numai  el. 
Peste  doi  ani,  ea  îl  aclama  în  calitate  de  con- 
sul pe  viaţă,  pentru  ca,  în  1804,  „Republica 
francesă",  fără  a  crede  că  se  recunoaşte  învinsă, 
să  primească  în  fruntea  ei  pe  „Napoleon  împă- 
rat", avînd  în  jurul  lui  Corpuri  deliberante, 
Tribunatul,  Senatul,  Corpul  Legislativ,  care, 
părînd  că  se  compleetează,  se  anulau. 

Cum  s'a  ajuns  însă  de  la  ideile  revoluţionare,, 
de  la  tăierea  capului  lui  Ludovic  al  XVI-lea,. 
de  la  acea    ticăloşie    incapabilă  de  a  primi  un 

nume  care  a  fost  moartea  Măriei  Antoineta  Şi 
a  fruntaşilor  intelectuali  şi  sociali  ai  societăţii 
francese,  la  abdicarea  acestei  societăţi  turbate 
iii  minile  lui  Napoleon  ?  Cum  se  face,  că,  patru 
ani  după  închiderea  şedinţelor  Convenţiei  cu 
un  optimism  admirabil,  cu  siguranţa  de  a  fi 
salvat  Franţa,  de  a  ti  întemeiat  Republica  pen- 
tru toate  timpurile,  cu  siguranţa  că  niciodată 
hidra  regalităţii  nu  va  invia,  că  emigranţii  vor 
muri  prin  colţuri  din  Germania  şi  Rusia,  unde 
se  refugiaseră,  o  regalitate  cu  coroană  imperială 
începe,    în    profitul    unui   genial  aventurier? 

Se  zice  de  obiceiu  :  fiindcă  Franţa  era  obosită 
şi,  al  doilea,  fiindcă  rasa  politicianilor  se  măcinase 
în  mare  parte.  Se  omorîseră  ei  între  ei,  ca  şi 
cavalerii  neastîmpăraţi  din  veacul  al  XlV-lea. 
Astfel  ei  ar  fi  dispărut,  dacă  nu  ca  oameni,, 
măcar  ca  organisare,  ca  factor  dominant  al 
întregii  societăţi.  Evident  că  in  parte  şi  este  aşa. 

Dar  mai  este  şi  altceva :  regimul  acesta  nou 
revoluţionar  adusese  transformări  sociale  foarte 
adinei,  pe  care  nu  le  voise.  Cind,  în  vestita 
noapte  de  4  August  1789,  şi-au  căzut  în  braţe 
represintanţii  tutulor  statelor,  fiindcă  acei  cari 
vorbiau  în  numele  clerului  şi  al  nobilimii  nu 
mai  voiau  să  aibă  niciun  fel  de  privilegii,, 
ei  nu  se  aşteptaseră  să  se  ajungă  la  o  trans- 
formare socială  şi  economică  esenţială.  Şi  totuşi 
aşa  s'a  întîmplat.  Ei  se  fulgerau  de  la  tribună, 
se  trimiteau  la  eşafod,  crezînd  că  atîta  lucru  este 
în  Franţa,  şi  în  acest  timp  se  petreceau  lucruri  la 
caae  nu  se  gândiseră  de  loc.  Ştiau  ei  acum  ad- 

mirabil  toată  practica  electorală  a  Parisului,  ca- 
tastifele în  care  erau  trecute  interesele  şi  slăbiciu- 
nile fiecăruia,  mijloacele  prin  care  l-ar  putea 
prinde  :  acestea  se  ştiau  prin  cluburile  revoluţio- 
nare, care  cuprindeau  pe  toată  lumea,  şi  ele-şi 
puteau  organisa  la  orice  moment  o  demonstraţie. 

Maşinăria  tulburărilor  o  cunoşteau  astfel  per- 
fect: toate  mişcările  mari  din  Paris  din  timpul 
Revoluţiei  erau  făcute  doar  de  cîteva  mii  de 
oameni,  cari  se  ştia  unde  pot  fi  găsiţi  şi  cu 
ce  pot  fi  minaţi  Innainte. 

Dar  eră  de  ajuns,  pe  la  sfîrşit  măcar,  ca  la 
-strigătele  lor  să  răspundă  un  regiment,  nu  cu 
aclamaţii,  ci  cu  o  acţiune  represivă,  pentru  ca 
aceia  care-şi  făgăduiau  o  nouă  domnie  a  teroarei 
sa  fie  împrăştiaţi,  prinşi  şi  aduşi  înnaintea  judecă- 
torilor. Aşa  s'a  întîmplat,  după  execuţia  unor 
radicali  mai  puţin  absoluţi  şi  învierşunaţi,  ca 
Hebert,  cu  mişcarea  lui  Babeuf,  care  represinta 
la  un  moment  dat,  cu  oarecare  cochetărie  anar- 
histă, ideile  de  la  1789.  Omul,  deşi  convins,  s'a 
omorît  cu  pumnalul  ce-1  avea  pregătit,  înnaintea 
judecătorilor  săi. 

Dar  oare  şi  la  1789  şi  la  1792  era  aşa?  Nu. 
Ara  văzut  că  la  1789  masele  mari  erau  minate  de 
foame,  că  la  1791  ele  erau  aţîţate  de  frica  unei 
cuceriri  străine.  La  1793  era  conştiinţa  recentă 
că  s'a  făcut  o  crimă  politică,  ti  nimic  nu  uneşte 
mai  mult  pe  conspiratori.  Ei  ştiau  că  stropul 
de  sînge  care  mînjia  pe  Robespierre  se  găseşte 
şi  pe  faţa  fiecăruia  dintre  dînşii.  La  1795  însă. 
cînd  s'a  desfăcut  Convenţia,  nu  mai   eră  nimic 

din  toate  acestea.  0  zgomotoasă  şi  turbulentă 
viaţă  politică  la  suprafaţă ;  în  adînc,  noi  forţe 
politice,  pe  care  revoluţionarii  nu   le  bănuiau. 

Care  erau  aceste  forţe  ?  Revoluţia  a  avut  ne- 
voie .de  bani.  Pentru  ca  să  aibă  bani,  a  confiscat 
averile  Coroanei,  ale  clerului  care  nu  voise  să  pres- 
teze jurămîntul  şi  ale  nobilimii.  Pentru  ca  să 
circule  această  avere,  au  făcut  apoi  ce  fac  cre- 
ditele rurale  în  timpul  nostru :  hîrtii  care  erau 
garanţia  tuturor  posesiunilor  teritoriale  confiscate. 
Pe  urmă,  din  causa  politicei  de  neprevedere 
care  nu  deosebeşte  numai  tot  veacul  al  XVIII-lea 
şi  numâi  Revoluţia  francesă,  ci  toate  revolu- 
ţiile în  şir,  numărul  „asignatelor"  s'a  înmulţit,  şi; 
încă  atît  de  tare,  încît,  la  un  moment  dat,  gene- 
ralii cereau  să  li  se  plătească  regulat  în  fiecare 
lună  cinci  franci  în  monedă,  pe  lîngă  leafa  lor, 
foarte  importantă,  în  „assignats".  Dar,  pe  vremea 
cînd  Revoluţia  condusă  de  Convenţie,  ajun- 
gea la  această  catastrofă  financiară,  ţeranii  de- 
veniau  proprietari  mici  de  pămînt.  Căci  ei,  cari 
nu  făceau  parte  din  niciun  club  —  lucru  foarte 
important  —  şi  nu  mergeau  în  cea  mai  mare 
parte  la  războiu,  fiindcă  acesta  era  purtat  de  vo- 
luntari, de  „golanii"  din  Paris,  cărora  li  se  zicea 
„sans-culottes",  aveau,  nu  numai  dorinţa,  dar 
şi  răgazul  de  a-şi  întemeia  gospodăria.  Ţeranul 
ajungea  astfel  omul  cel  mai  liber  şi  cel  mai 
fericit,  faţă  de  durerosul  trecut,  de  secele  în- 
tregi, care  însemna  viaţa  acestei  clase  în  Franţa 
şi  în  toate  teritoriile  Republicei  celei  noi.  Cine 
cunoaşte  însă  ţeranul  frances,  ştie  că  nu  există*. 

pe  lume  făptură  omenească  mai  conservativă, 
mai  străină  de  orice  se  chiamă  idee  abstractă 
şi  de  orice  entusiasm  comandat,  de  orice  aprin- 
dere prin  frasa  de  tribună  sau  de  jurnal  decit 
ţeranul  acesta  pe  care  s'a  răzimat  şi  se  razimă 
Franţa  din  toate  timpurile. 

Pn'n  urmare  se  creease  o  nouă  clasă  liberă, 
care  începea  să  înţeleagă  ceva  din  viaţa  politică 
şi  care  se  întreba  fireşte:  de  ce  lumea  e  vinovată 
să  sufere  de  pe  urma  acelora  cari  preferau  o 
veşnică  agitaţie,  prielnică  tuturor  ambiţiilor  ne- 
odihnite ?  Pe  lingă  aceasta,  după  burghesia  din 
secolul  al  XVII-lea,  care  era  de  o  intelectuali- 
tate puţin  cam  confusă  şi  desordonată,  care  nu 
putea  servi  ca  basă  solidă  a  unei  societăţi  nouă, 
în  timpul  turburăriior  revoluţionare  se  organi- 
sează,  prin  experienţe  şi  suferinţă,  o  adevărată 
burghesie,  aşa  cum  o  cunoaştem  în  cele  d'intăi 
decenii  ale  veacului  al  XlX-lea,  aceia  de  care 
rîdeau  poeţii  romantici,  v.  „gardes  nationaux"  ai 
lui  Victor  Hugo  tînăr). 

Această  burghesie  nouă  se  formează  atunci, 
şi  era  natural  să  se  formeze.  O  societate  care 
se  preschimbă,  care  luptă,  care  dă  lucruri  nouă, 
revoluţionează,  ori  de  vrea,  ori  de  nu  vrea,  viata 
economică  din  jurul  său,  O  vreme  anormală 
cheltuieşte  mai  mult  decît  se  cheltuieşte  împre- 
jurări obişnuite.  Pentiu  purtarea  atîtor  războaie, 
pentru  căpătarea  şi  serbarea  acestor  triumfuri, 
pentru  ridicarea  la  viaţa  socială  a  atîtor  oa- 
meni cari  pînă  atunci  fuseseră  săraci,  fără  im- 
ăportanţ  socială,  pentru  înnălţarea  atîtor  familii 

-care  începuseră  cu  gloria  tribunei  şi,  apoi,  din 
iacobinismul  radical,  care  vorbeşte  împotriva  ori- 
cării  proprietăţi  şi  oricărui  drept,  ajunseseră  a 
se  gîndi  la  stăpînirea  fericită;  a  lucrurilor  de 
care  rîvniseră,  se  născuse  un  spor  de  producţie  şi 
o  accelerare  a  circulaţiei  averilor.  De  multe  ori 
acest  fenomen  economic  capătă  o  formă  des,i- 
greabilă,  imorală.  Furnisarea  armatelor  dela  1796 
^i  1800  ale  lui  Bonaparte  cuprinde  capitole  ce- 
lebre. Alături  de  declaraţiile  de  virtute  care  ră- 
sunau la  adunările  cele  nouă,  era  o  furie  de  a 
strînge  bani  şi  un  desfrîu  în  a  cheltui,  fără  pă- 
reche. 

In  Parisul  descris  de  Sebastien  Mercier,  era 
necontenit  o  petrecere  extraordinară  :  ori  de 
se  apropia  duşmanul  de  Rin,  ori  de  se  găsiau 
generalii  Revoluţiei  în  drum  către  Alpi  sau  în 
mijlocul  Germaniei.  Unul  din  membrii  Guvernu- 
lui frances,  ai  Directoriului,  Barra^,  ara  tip 
-de  decadenţă  romană  ;  tost  căpitan  aventurier  în 
colonii  ;  om  fără  niciun  fel  de  cunoştinţe,  fără 
nicio  conştiinţă,  fără  niciun  îndemn  către  ac- 
tivitate în  sufletul  său,  fără  niciun  simţ  de  res- 
ponsabilitate. Şi  el  a  st  it  în  fruntea  Direc- 
toriului. Să  ne  gîndim  la  cariera  pe  c#re  a  fă-, 
•cut-o  supt  raportul  social  Iosefina  de  Beauhar- 
nais  ca  să  ajungă  împărăteasa  lui  Napoleon  I-iu. 
Să  luăm  tablourile  lui  David,  portretele  acelor 
frumoase  femei  care  se  îmbrăcau  în  costume  ce 
vor  fi  fost  potrivite  pentru  Roma  veche,  cînd 
lumea  ştia  mult  mai  puţine  lucruri  decît  o  mie 
de  ani  după  căderea  Romei,  dar  cam  scanda- 
loase în  Parisul  modern.  Să  ni  amintim  acele  recepţii 

ale  femeilor  întinse  pe  o  canapea,  aşteptînd,  în  a- 
ceastă  atitudine  la  modă,  să  li  vie  invitaţii  :  mi- 
litari, politiciani,  artişti,  ca  să  se  închine  formelor 
lor  ;  să  străbatem  foile  „Tabloului",  citat,  a  lui 
Mercier,  unde  se  vede  furia  de  petrecere  care 
zguduia  societatea  aceasta  întreagă. 

Regaliştii,  dintre  cari  mulţi  nu  plecaseră,  ci  se* 
ascunseseră,  iar  alţii  se  întorseseră,  —  fără  a  mai 
pomen  i  de  acei  cari  se  prefâcuseră  din  revolu- 
ţionari  în  regalisti,  simţind  unde  se  aplaudă, unde- 
se  cîştigă,  unu  se  impune  cineva  societăţii,  — 
aceştia  toţi  au  văzut  imediat  că  această  îmbo- 
găţire a  ţăranului,  această  răsărire  a  unei  bur- 
ghesii  de  afaceri  şi  aventuri  economice  pot  fi 
împrejurări  foarte  bune  pentru  a  aduce  pe  Lu- 
dovic al  XVIII-lea,  si  ei  au  şi  început  să  lucreze. 

Ce  s'a  întîmplat  însă  cu  partidul  revoluţionar  ? 
El  a  înţeles  că  numai  prin  el  nu  poate  să  ră- 
mîie  A  încercat  de  mai  multe  ori  să  recîştige 
terenul — şi  prin  exilările  în  masă,  prin  deportările 
dela  4  Septembre  (18  Fructidor)  1797, — dar  erau 
biruiţi  regulat ;  şi,  în  toate  alegerile,  afară  de  a- 
celea,  care  au  fost  însă  casate,  din  1797,  ieşiau 
regaliştii. 

Filosofii  Revoluţiei  se  gîndiau  însă  :  modali- 
tatea adversarilor  e  foarte  bună,  iar,  cît  priveşte 
concepţia,  îi  convertim, 

în  general  însă  este  cea  mai  mare  greşeală 
politică  să- şi  închipuie  omul  ireal  că  va  con- 
vinge pe  omul  real  numai  fiindcă  e  mai  inte- 
ligent şi  mai  îndrăzneţ  decît  acesta.  Niciodată 
irealitatea,  oricît  de  savantă  ar  fi,  ori  cît  talent 

ar  pune,  nu  izbuteşte  să  învingă  realitatea  ; 
pe  c'md  realitatea,  întrupată  şi  în  omul  cel  mai 
simplu,  are  o  forţă  aşa  de  extraordinară,  încît 
pe  ireal  îi  distruge  dintr'un  singur  argument,, 
presintat  cu  precisiunea  lui  de  lege  a  naturii,  A 
încercat  Sieyes,  care  s'a  trudit  să-1  facă  pe  Bona- 
parte,  biruitorul  împotriva  celor  Cinci  Sute,  a-i 
primi  fantasticele  construcţii  constituţionale  :  gene- 
ralul a  luat  din  ele  cit  trebuie  ca  să-şi  aurească 
despotismul.  Ce  ar  fi  făcut  el  în  adevăr  cu  o 
organisaţie  care  cuprindea  o  serie  întreagă  de 
alegători,  alegători  din  alegători,  aşa  că  socie- 
tatea avea  înnainte  de  toate  misiunea  de  a  alege 
şi  şansa  de  a  alege  rău,  pănă  la  alegătorul  suprem 
sau  ..proclamatorul  electoral",  ajutat  de  un  Con- 
siliu de  Stat,  de  un  Tribunal,  de  un  Corp 
Legiuitor  şi  de  un  nitul  constituţional,  Senatul 
de  mai  tîrziu. 

Cum  a  spus-o  el  însuşi,  putea  un  om  cu 
simţul  demnităţii  personale  să  consimtă  a  fi 
luat  ca  „un  porc  de  îngrăşat  cu  cîteva  milioane", 
„un  porc  a    l'engrais    de   queîques    millions"  '? 

A  luat  deci  Constituţia  abatelui,  a  tras  mult 
cu  creionul  printr  însa  şi  a  păstrat  numai  cîteva 
tiiluri  care  i  se  păreau  că  sînt  potr.vite,  fiindcă 
Senat,  Tribunal,  consuli  erau  lucruri  luate  din 
anticitatea  clasică  şi  bune  pentru  cîţi  învăţaseră 
în  Colegiile  Iesuiţilor  istoria  Romanilor  după 
Kollin. 

Şi  s'a  instalat  Bonaparte  ca  prim -con sul,  cu 
doi  legislatori  specialişti  in  jurul  lui,  unul  în 
dreapta,  altul  în  stînga. 

Apoi,  instalat  Intre  jurisconsulţii  săi,  a  înce- 
put Bă  organiseze  Franţa. 

Şi  se  simţi  a  nevoia  intr'o  societate  a  cării  orga- 
oisaţie  era  nula  şi  iniţiativa  amorţită.  Fanatismul 
revoluţionar  se  stinsese,  spiritul  revoluţionar 
încetase  ;  era  încă  numai  forma  goală.  Vechea 
deprindere  tradiţionala,  in  care  fiece  om  ştia 
ce  trebuie  să  faeâ  fiindcă  tatăl,  bunicul,  stră- 
bunul, neam  de  neamul  lui,  tot  lucrul  acela 
îl  făcuse  fusese  distrusă  :  de  oriunde  o  clesră- 
dăeinaseră,  din  departamentele  şi  episcopatele 
împărţite  acum  geometric,  din  tribunalele  pre- 
făcute în  judecătorii  cu  membri  electivi,  din 
şcolile  călugărilor  şi  particularilor,  contopite  in- 
tr'o legătură  de  Stat  din  care  lipsia  sentimentul, 
simpatia.  Şi  iată  cu  ce  norme  abstracte  trebuie 
să  se  conducă  lumea  în  Franţa  şi  în  afară  de 
Franţa,  unde  se  creau  State  de  acelaşi  fel,  in 
republicele  sucursale  :  batavă,  cîsalpină.  trans- 
padană,  romană,  partenopeană. 

Şi  atunci  ce  mai  era  in  Franţa  ?  Nimic.  Nici- 
o  siguranţă,  nîcio  garanţie,  nicio  putinţă  de  a 
face  să  se  mişte  o  mare  naţiune. 

Toate  elementele  bune,  toate  elementele  dis- 
ciplinate sau  care  fuseseră  aduse,  silite  a  se  dis- 
ciplină constituiau  cea  mai  splendidă  armată  care 
a  existat  vre  odată  în  timpurile  moderne.  Dar 
ea  n'avea  nimic  comun  cu  ţara;  tocmai  fiindcă 
se  luptă  dincolo  de  graniţă,  ca  nu  mai  avea 
niciun  contact  cu  mediul  din  care  ieşise.  Cel 
mai  teribil  Iacobin  din  Parisul  anului  1798, 
după  patru,  cinci  ani  de  luptă,  ajunsese  a  simţi 

realitatea  care  este  ploaia,  zăpada,  foamea  ;  rea- 
litatea care  este  primejdia,  rana  ;  realitatea  care 
e  moartea  tovarăşilor.  Cei  din  această  armată 
erau  oameni  adevăraţi,  pe  lingă  aceia  cari  erau 
oameni  de  paradă,  de  salon  ori  de  orgie.  Pe 
lingă  ţeranul  de  pe  moşia  lui,  pe  lîngă  burghe- 
sul  de  la  prăvălia  lui  venia  acum  şi  acel  soldat 
îmbogăţit  şi  setos  de  bogăţie,  cu  toată  scîrba  con- 
tra conrupţiei  unora,  contra  ilusiiior  celorlalţi. 
Atunci  de  la  ţară,  din  oraşe,  din  provincia  fran- 
cesă,  toată  plină  de  burgkesi  cuminţi  cari  nu  tre- 
cuseră prin  furiile  revoluţionare,  şi  din  armată  un 
singur  strigăt  s' a  auzit:  ordinea  cu  orice  preţ  ! 

Şi  a  venit  atunci  forma  perfectă  a  lui  Napoleon, 
care  a  asigurat  toate  biruinţele  şi,  ani  întregi  de 
zile,  o  stăpînire  sigură  asupra  ţerii.  Era  o  maşină 
de  o  precisiune  perfectă,  toate  mergînd  una  din 
alta  pînă  la  cel  mai  de  jos  agent  al  autorităţii, 
caro  deţinea  şi  el  o  fârîmă  din  puterea  publică 
ori  din  imperiu:  în  administraţie,  în  învăţă- 
mînt,  în  armată,  în  finanţe,  în  justiţie.  Pretu- 
tindeni acelaşi  spirit,  roman.  Unul  sus,  o  serie 
întreagă  de  organe  la  disposiţia  lui  pînă  jos; 
o  piramidă  perfectă  de  organisaţie,  autoritatea 
coborîndu-se  către  basâ  cu  attt  mai  lar£\  cu  cît 
îi  trebuia  să  sprijine  mai  mult. 

In  telul  acesta  a  fost  transformată,  mecani- 
satâ  societatea  revoluţionară  prin  sislemul  lui 
Napoleon  I-iu.  Şi  au  rămas  oamenii  foarte  mi- 
raţi că  nu  mai  au  nevoie  să  se  zbată  m  fie- 
care zi,  să  lupte  în  fiecare  zi,  să  se  primejdu- 
iască în  fiecare  zi  şi  totuşi  puteau  să  trăiască 
într'o  societate  care  vădit  înnainta,  cîştiga,  juca 
rolul  intăiu  printre  toate  societăţile  europei  e  din 

această  vreme.  Dar  ceia  ce  a  lipsit  în  mo- 
mentul acela,— şi  aceasta  a  fost  o  mare  neno- 
rocire a  societăţii  francese, —  este  crearea  unui 
nou  spirit,  care,  acela,  să  poată  face  inutile  for- 
mele mai  tîrziu  create  de  Napoleon.  Sistemul 
lui  Napoleon  era  cum  este,  pentru  un  arbore  slab, 
bolnav  sau  rupt,  suportul  care  se  aşează  de  jur 
împrejurul  lui,  şi  toate  legăturile  clare- 1  prind 
şi-1  susţin,  dar,  după  ce  s'a  făcut  aceasta,  tre- 
buie Întărită  basa,  rădăcina,  pentru  ca  el  să  se 
poată  ridica  si  într'o  bună  dimineaţă  să  se  înlă- 
ture tutorul.  I  s'a  întimplat  deci  societăţii  fran- 
cese aceiaşi  nenorocire  ca  în  veacul  al  X  V-lea. 
Atunci  regalitatea  i-a  dat  o  formă ;  ea  nu 
s'a  glndit  că  ar  fi  datoare  -  să  se  lase  soci- 
etatea  a  evolua  dincolo  de  această  formă,  din- 
colo de  ordinea  regală,  iar  societatea  n  a  innaîntat, 
ci  a  mers  drept  spre  catastrofa  Revoluţiei  celei 
mari.  într'un  alt  moment  de  neputinţă  a  unei 
societăţi  întregi  de  a  trăi  prin  mijloacele  ei  su- 
fleteşti, a  venit  forma  sigură,  perfectă  a  lui 
Napoleon  l-iu.  Nu  s'au  creat  însă  mijloace  re- 
ale pentru  ca  dincolo  de  această  formă  societatea 
francesă  să  evolueze.  Ba  Napoleon  el  însuşi,  de 
vreme,  s'a  lăsat  cucerit  de  forma  pe  care  o  cre- 
ase, şi  aceasta  a  fost  şi  causa  căderii  lui.  Voinţa 
lui  individuală  a  rămas  puternică  pană  la  sfîrsit, 
cu  toate  acele  atingeri  pe  care  vrîsta  e  natural  să 
le  poată  aduce  cuiva  care.  clipă  de  clipă,  se  găseşte 
înnaintea  celor  mai  mari  primejdii,  cerind  cele 
mai  mari  cheltuieli  de  forţe.  El  n'a  înţeles  însă  că 
alături  de  geniul  unui  creator  de  ordine  socială 
trebuie  să   se  desvolte,  tocmai  prin  această  acţi- 

une    a  geniului,  forţele    vii  ale    unei  societăţi. 

Şi  nu  numai  forţele  materiale  ale  societăţii  care 
se  odihneşte  o  clipă  supt  stăpînirea  lui  bine- 
făcătoare, ci  forţele  morale,  care  să  dea  un  sens 
acestor  realităţi  materiale.  Biruitorul  de  atitea 
ori  al  Europei,  care  smulgind  victorii  tuturor 
armatelor  din  lume,  înjosise  pe  rînd  toate  Sta- 
tele prin  tratatele  din  Luneville  la  1801,  A- 
miens  (1802),  Pressburg  (1805),  — după  ziua 
de  la  Austeriitz  —  Tilsit  (1807)  —  după  acelea 
de  la  Jena.  Auerstădt,  Eylau,  Friedland  ■ — ,  ane- 
xîndu-si,  de  fapt,  Italia  şi  o  bună  parte  din  Ger- 
mania, în  care-şi  aşeză  rudele,  se  poticni  în  cam- 
pania din  Rusia.  Atunci,  întîmpinînd  resistenţă 
din  partea  acelui  Ţar  pe  ca  re -l  credea  fasci- 
nat de  dinsul,  după  sforţarea  extraordinară  din 
1813 — 1814  pentru  a  apăra  întîiu  stăpînirea  lui 
europeană,  pe  urmă  Franţa  măcar,  Napoleon  s'a 
găsit  înnaintea  advocaţilor  de  la  1793,  cari  pro- 
clamau solemn  că  afară  de  Napoleon  tiranul  este 
o  naţiune  francesă.  gata  să  pacteze  cu  împăra- 
tul Rusiei,  cu  împăratul  Austriei  şi  cu  regele 
Prusiei.  A  simţit  poate  atunci  că  geniul  lui  obo- 
sit nu  e  suficient  ca  să  ţină  pe  umeri,  într'o 
luptă  disperată,  societatea  pe  ca);e  o  întemeiase. 
A  părăsit  armata  şi  tronul.  Dacă  s'a  mai  întors, 
«ceasta  e  ceva  „d'outre-tombe",  —  cum  zicea 
Chateaubriand  Memoriilor  ce  trebuiau  să  apară 
după  moartea  lui  — ,  care  era  si  trebuia  să  se  ispră- 
vească primWaterloo, pentru  ca  apoi,  la  tratatele 
din  Viena,  să  se  ajungă,  după  inspiraţia  lui 
Talleyrand  —  o  uniformă  a  vechii  diplomaţii, 
purtată  cu  îndemînare  deosebită  de  unul  dintre 

oamenii  cei  mai  activi  şi  mai  schimbători  ai  seco- 
lului al  XlX-lea  — ,  la  restauraţii  sterpe,  in 
Franţa  şi  afară  de  dinsa. 

Ce  s'a  petrecut  pe  urmă,  supt  Ludovic  al 
XVIII  lea,  supt  Caro!  alX-îea  şi  Ludovic-Filip 
e  o  restauraţie  dinastică,  de  sigur,  dar  nu  o  refa- 
cere a  regimului  care  încetase  pentru  totdeauna. 
Emigraţii  cei  mai  îndărătnici  au  trebuit  să  se 
plece  nevoilor  timpului,  care  nici  aşa  nu  voia. 
să-i  sufere.  O  epocă  de  Constituţie,  botezată  ar- 
heologic chărte,  ca  şi  cum  toată  Franţa  ar  fi 
fost  o  veche  obşte  pe  care  coroana  o  emancipa 
de  Parlamente,  de  oiatori,  de  partide,  de  con- 
flicte cu  guvernele  şi  de  conspiraţii.  Liberalismul 
se  închina  în  taină  lui  Napoleon  exilatul,  pe 
care  armata,  lără  glorie  acuma,  îl  adora  ca  pe 
un  zeu.  Cind  el  moare,  ochii  tuturora  se  În- 
dreaptă spre  zarea  unde,  după  o  lungă  noapte, 
apărea  din  nou  Revoluţia,  Republica. 

Formele  omului  de  geniu  au  funcţionat  şi  mai 
departe,  ţiind  în  viaţă  o  societate  pe  care  însă 
nimic  n'o  înviora  decit  păreri  de  rău  si  spe- 
ranţe neclare.  Dacă  la  1830  s'a  ajuns  la  o  re- 
voluţie care  a  da  rimat  tronul  lui  Carol  al  X  lea 
şi  a  adus  regalitatea  burghrsă  a  lui  Ludovic- 
Filip,  aceasta  era  o  simplă  demonstraţie  a  bur- 
ghesiei  ambiţioase,  a  publiciştilor,  advocaţilor  şi 
bancherilor  din  Paris,  la  capătul  unui  întreg  şir 
de    discursuri  şi  de  agitaţii  parlamentare. 

Dacă  schimbarea  din  1830  ar  fi  însemnat  ceva 
adevărat  în  desvoltarea  poporului  frances,  de  si- 
gur  că   stăpmirea   Regelui  Francesilor   n'nr  fi 

căzut  a?a  ele  unor  la  1848.  Pornită  din  intere 
sele  unei  clase  care*  nu  ridicase  un  ideal  cores- 
punzător valorii  sale  materiale,  regalitatea  lui 
Ludovic-Filip  trebuia  să  isprăvească  fireşte  la 
cea  d'intîiu  atingere  cu  o  mare  realitate  socială. 
Această  mare  realitate  socială  era  ivirea  stăm 
a  patra,  a  muncitorimii,  în  Franţa. 

Rămîne  să  vedem  intr'un  capitol  final,  con- 
sacrat ultimei  jumătăţi  de  veac,  întru  cit  această 
muncitorime,  în  legătură  cu  romantismul  politic, 
a  putut  da  o  nouă  viaţă  Francioi. 


XXI, 


Poporul  france s  supt  înrîurirea  stării  a  patra 

De  la  1848  Franţa  a  trecut,  printr'o  Repu- 
blică de  perpetuă  anarhie,  măgulind  fără  folos 
pe  temuţii  muncitori,  la  Imperiul  lui  Napoleon 
al  III-lea.  glorios  prin  victoriile  sale  asupra  Ru- 
siei si  Austriei  şi  prin  opera  de  libertate  pe  care 
n  făcut-o  în  Europa  mai  mult  decît  prin  trans- 
formări interne,  şi  de  Ia  acesta  la  republica  bur- 
ghesă,  cu  un  puternic  amestec  de  participare  u- 
vrieră,  care  se  luptă  aşa  de  frumos  astăzi 1). 

Domnia  lui  Ludovic-Filip  se  încheiase :  ea 
nici  nu  este  mai  puţin  un  capitol  regal  în  is- 
toria burghesiei  francese  decît  un  capitol  burghes 
!n  istoria  regalităţii  francese. 

Ea  nu  înseamnă  un  rege  aclamat  de  un  popor, 
ci  un  popor  care  şi- a  creat  un  rege  pentru  ca 
să  aibă  dreptul  de  a-1  aclama  şi  de  a  l  dărîma 
<îînd  găseşte  de  cuviinţa.  Lucrul  esenţial  este 
această  burghesie,  care  ea  răstoarnă  pe  Carol 
al  X-lea  după  o  îndelungată  oposiţie  făcută  re- 
gimului Bourbonilor  de  ramură  veche,  care  sta- 
bileşte pe  tron  pe    Ludovic-Filip,  şi  care-1  dă 

jos  in  cîipa  chiar  cirul  această  biată  coroană  de  co- 
mandă se  pare  a  sta  în  calea  revendicaţiilor  sale. 

Tot  burghesia  va  crea,  pentru  nevoile  ei,  şi 
numai  cit  durează  aceste  nevoi,  Imperiul  al  doilea- 
A  ei  este,  deci,  şi  stăplnirea,  aşa  de  modestă,  a 
lui  Ludovic  Filip,  şeful  de  birou  al  miniştrilor 
săi,  şi  Imperiul  lui  Napoleon  al  III-lea,  in  tot 
decorul  Imperiului  întîiu,  adaus  cu  elemente  de 
fast  care  lipsiau  dominaţiei,  adese  ori  de  o  aşa 
de  mare  simplicitate  genială,  a  unchiului,  şi 
seria  de  preşedinţi,  Macrnahon,  Grevy,  Sadi- 
Carnot  şi  alţii,  care  e  forma  Republicei  a  treia. 
Lucrul  de  căpetenie  nu  e,  prin  urmare,  ce  sus- 
citează  şi  menţine  pentru  un  moment  această, 
burghesie  francesă,  ci  burghesia  însăşi. 

Pe  această  burghesie  francesă  trebuie  s'a 
vedem  cum  s'a  alcătuit  după  Revoluţia  cea 
mare,  prin  ce  se  deosebeşte  de  alte  burghesii 
europene,  care  e  folosul  şi  care  paguba  pe  care 
poporul  frances  le-a  avut  de  la  dinsa.  Ea  a  vrut 
să  fie  suverană  ;  deci,  precum  a  judecat  critic,  la 
timpul  său,  regalitatea,  e  drept  ca  aceleaşi  sistem- 
de  critică  să  i  se  aplice  şi  ei  de  istoria  nepăr- 
tinitoare. 

Nu  mai  e  burghesia  revoluţionară  de  la  1789  ; 
aceia  a  fost  şi  s?a  isprăvit.  Dar  am  observat  la 
locul  său  că  Revoluţia  de  la  1789  nu  pleacă 
numai  de  la  burghesie,  cum  nu  pleacă  numai 
de  la  filosoiie,  deîa  literatură,  de  la  publicistică, 
de  la  agitaţie,  ci  din  multe  locuri  tot  odată,  şi 
de  aceia  şi  caracterul  ei  complex.  De  fapt,  în  toată 
desvoltarea  Revoluţiei,  fiind  aşa  de  mari  greu- 
tăţile interioare  şi  pe  lingă  dînselo   războiul  ce 

continuă  la  hotare,  osebirea  ele  clase,  recunoaş- 
terea unei  clase  laţâ  de  celelalte  şi  fixarea  me- 
nirii ei  în  Stat,  toate  lucrurile  acestea  nu  s'au 
putut  înfăptui.  Pănă  la  1795  s'au  găsit  necon- 
tenit elemente  populare  alături  de  elemente  bur- 
ghese,  fără  contact  sufletesc  intim,  fără  putinţă, 
de  a  merge  înainte  în  împrejurări  normale.  Cîasa 
conducătoare  a  Revoluţiei  n.-  fost  totdeauna  o 
gloată  strinsă  de  primejdie  ;  n'a  fost  o  alcătuire 
care  să  şi  fi  fixat  margenile  şi  să-şi  fi  înţeles  mij- 
loacele de  acţiune.  Iar  alături  de  dînşii  s'mt  o- 
mulţime  de  intelectuali  declasaţi,  cari  ei  au  ocu- 
pat rolul  întăiu  în  Revoluţia  francesă.  Din  Revo- 
luţie au  ieşit  apoi  o  mulţime  de  oameni  bogaţi5 
cari  au  făcut  posibilă  dominaţia  monarhică  a 
lui  Bonâparte  :  oamenii  aceştia  bogaţi  nu  consti- 
tuie însă  o  burghesie,  ci  numai  un  simulacru 
păcătoşeai  ei,  avîndu-şi  toate  neajunsurile  fără 
nimic  din  virtuţile  clasei. 

Aceste  apucături  compromit  insă  o  clasă,  şi  tocmai 
în  momentul  cînd  o  clasă  nu  trebuie  să  fie  compro- 
misă :  atunci  cînd  se  ridică  şi  iea  în  stâpînire  puterea. 

Clasa  ţerănească  avea  toritoriul  ei,  legăturile 
ei,  tendinţele  ei.  Dar  cultura  o  cuprinde  prea 
încet  şi  ea  n'are  încă  ambiţie  politică.  Lipsită  total 
pînă  atunci  şi  de  bogăţie,  şi  de  ştiinţa  de  carte,  şi 
de  amestecul  în  afacerile  publice,  înlăturată  sis- 
tematic din  toate  rosturile  guvernamentale,  clasa* 
aceasta  nu  poate  juca  ni  ci  un  rol.  însă  la  sfîrşitul 
dominaţiei  lui  Napoleon  I-iu  se  mai  întîmpină 
o  clasă,  care  se  găseşte  în  vază  şi  dispune  de 
mijloace  băneşti :  mulţi  dintre  membrii  ei  au, 
ajuns  prin  servicii  militare   la  mari  demnităţi. 

■  fiind  prinţi,  conţi  ai  Imperiului,  toţi  parveniţi 
la  origine,  ca  acel  Bernadotte,  devenit  regele 
Suediei,  Carol  loan.  dupa  ce  aspirase  să  iea 
moştenirea  lui  Napoleon  în  Franţa. 

Clasa  aceasta  suprapusă  avea  iot  ce  trebuie 
pentru  a  juca  un  rol  de  căpetenie  ;  îi  li  psia  însă 
-elementul  sufletesc  neapărat  pentru  orice  clasă 
care-şi  pune  în  vedere  să  străbată.  Toate  lucru- 
rile materiale,  —  am  spus-o  adesea  — ,  care  par 
că  sint  fără  elemente  sufleteşti,  nu  pot  fi  decît 
înfăţişări  trecătoare,  Ţâră  valoare  în  ele  însele, 
ale  sufletului  care  le- a  produs.  Dar  clasa  aceasta 
rravea  un  suflet  ;  dincolo,  la  ţară,  era  sufletul, 
obscur,  naiv,  care  de  atitea  ori  s'a  manifestat  îu  evul 
mediu,  ori  prin  jacquerii  crude,  ori  prin  glumeţe cîn- 
tece  populare  ;  dar  aceastălaltă  clasă  n'avea  suflet. 

De  aceia  a  şi  fost  posibilă  Restauraţia:  de 
aceia  a  şi  fost  posibil  ca  un  număr  de  no- 
bili, mai  mult  sau  mai  puţin  îmbătrîniţi,  un 
număr  de  cozi  pudrate  masculine  —  căci  acesta 
era  anturagiul  lui  Ludovic  al  XVIII-lea  şi  Carol 
al  X-lea  — ,  un  număr  de  veterani  ai  petrece- 
rilor de  Curte,  de  personagii  de  bal,  organ i sa- 
tori  de  „menus  plaisirs"  regale,  un  număr  de 
persoane  fără  talent,  fără  valoare  propriu-zisă, 
să  fie  în  stare  a  domina,  împotriva  voinţoi  sale, 
uri  popor  întreg. 

Căci  cine  1-a  vrut  pe  Ludovic  al  XVIII-lea? 
In  afară  de  un  număr  de  marchisi  şi  de  conţi 
din  vechiul  regim,  încolo,  nimeni ;  toţi  aveau  în 
fundul  sufletului  lor  icoana  lui  Napoleon,  „ti- 
ranul", care,  plecat  din  Franţa,  si- a  găsit  astfel 
perspectiva  pe  care  oamenii  n'o  găsesc  decît  după 
moarte.  Eră  în  tot  timpuî,  cum  am  mai  spus,  nu 

iubirea,  ci  idolatria  lui  Napoleon  ;  societăţile 
secrete,  conspiraţiile,  atentatele  toate  plecau  de 
la  cultul  Omului.  El  era  elementul  care  a  în- 
viat literatura  întreagă,  pe  lîngă  inspiraţiunea 
falsă  care  dădea  lui  Victor  Hugo  tînăr,  cînd  con- 
funda marea  regalitate  plină  de  coloare  a  lui 
Ioan-cel-Bun  cu  amorţita  regalitate  de  museu  a 
lui  Ludovic  al  XVIII- lea,  versuri  moarte,  per- 
fecte însă  ca  formă.  La  el,  la  Lamartine,  îa  cei- 
lalţi, viaţa  va  apărea  cînd  eroul  inspiră  pe  poet, 
eroul  dispărut  in  insula  lui  africană,  pe  care 
nimeni  nu  l  mai  vedea  şi  care  era,  cu  toate 
acestea,  fără  mijlocul  ochilor,  în  mintea  fiecăruia. 

Dacă  ar  fi  existat  o  burghesie  consolidată  şi 
conştientă,  dacă  această  burghesie  ar  fi  găsit 
legătura  firească  în  jocul  complicat  al  industriei 
moderne,  de  fabrică,  organisată  în  veacul  cel 
nou,  cu  clasa  muncitoare  care  se  ridica  în  „masi- 
nismul"  modern,  încă  de  atunci  dominaţia  de 
fapt  a  burghesiei  ar  fi  creat  şi  menţinut  cores- 
punzătoarea  formă  politică.  Ei  bine,  între*  bur- 
ghesia  de  sus,  neconsolidată  şi  nu  destul  de  con- 
ştientă, şi  între  muncitorime  nu  era  niciun  fel 
de  legătură,  ci  mai  curind  o  duşmănie  de  care 
se  folosiau  şi  reacţionarii  şi  agitatorii  şi  blînzii 
constructori  de  utopii  politico-sociale,  noul  Saint- 
Simon,  Fourier  ş.  a.,  ori  predicatorii,  convinşi  ai 
anarhiei  permanente.  în  ceia  ce  priveşte  pe  ţeran, 
el  căuta  să- şi  tragă  hotar  la  micile  moşii  pe  care 
le  putuse  smulge  din  turburarea  revoluţionară. 

Gazete  erau  puţine  si  scumpe  pe  vremea  mo- 
narhiei din  ramura  veche  a  Bourbonilor  sau  din 
vremea  lui  Ludovic -Filip.  Vre-o  douăzeci,  trei- 


398  Istoria  poporului  france* 


xeci  în  toată  Franţa,  costind  cam  cinzeci  de  bani 
numărul:  ni  putem  închipui  cîţi  le  cetiau;  Erau  re- 
dactate într'o  formă  pedantă,  „ştiinţifică",  arti- 
ficială, literară,  care  nu  se  putea  apropia  do 
sufletul  omului.  Legi  aspre  urmăriau  de  aproape, 
începînd  din  1819,  „crimele  şi  delictele  comise 
pe  calea  presei",  şi,  dacă  legea  din  Octombre 
1830  făcu  judecători  în  asemenea  materie  pe 
juraţi,  ea  fu  schimbată  la  1835  in  sens  apăsător. 
Gazeta  pentru  popor,  încercată  în  formă  fulmi- 
nantă pe  vremea  Revoluţiei,  discreditată  şi  oprită 
apoi,  a  reapărut  numai  de  la  1848  înnainte,  şi 
încă  îndată  a  intervenit  Imperiul  lui  Napoleon 
III  care,  edictînd  la  1852,  judecata  la  tribunalul 
corecţional  şi  regimul  „avertismentelor  motivate", 
a  dat  poporului  în  loc  Monitorul  ei  Oficial. 

Astfel  lipsiau  şi  mijloacele  pentru  a  stabili  o 
legătură  între  clasele  nouă.  Burghesia  se  mani- 
festa  prin  discursuri  în  Parlamcnt,^solemne,  lungi, 
pompoase,  care  nu  puteau  să  aibă  decît  un  slab 
răsunet  într'o  societate  mărgenită.  Dacă  se  produc 
■  cîţiva  oratori  vestiţi,  ei  sînt  cunoscuţi  doar  in- 
tr'un  cerc  de  vre-o  20 — 30.000  de  oameni.  Re- 
gimul electoral  rămăses3  foarte  restrîm ;  clasele 
de  jos  nu  erau  interesante  fiindcă  nu  votau,  si  nici 
nu  se  interesau,  tot  de  aceia.  Revoluţia  cunoscuse  şi 
sistemul  cu  două  grade  (1790:  „adunări  primare" 
şi  adunări  electorale),  şi  votul  universal  direct 
(1793),  pentru  ca  reacţiunea  să  stabilească  şi 
censul  şi  cele  două  grade  în  alegere,  acestea  din 
urmă  fiind  singurele  părăsite  prin  legea  din  1817 
(condiţii:  30  de  ani,  300  de  lei  contribuţie  anu- 
ală) pentru  a  fi  'totuşi  restabilite  la  1820.  Mo- 
narhia „cetăţenească",  restabilind  alegerea  de  un 

singur  grad,  fixa  virsta  la  20  de  ani  si  la  200 
«le  lei  taxa. 

Căderea  lui  Carol  al  X-lea  a  fost  un  simplu  acci- 
dent. E  i  s'a  întîmplat  în  momentul  victoriei  con- 
tra deiului  de  Al#er,  victorie  care  făgăduia  Fran- 
«ciei  cea  d'intiiu  colonie  nouă,  „prin  ordonanţele 
din  Iulie",  care,  disolvind  o  Cameră  incomodă, 
schimbau  legea  electorală  şi  zugrumau  presa. 
Un  guvern  nul  ca  al  lui  Polignac  scoate  contra 
mulţimii  o  armată  de  sentimente  napoleoniene, 
f  care  refusă  să  asculte. 

Revoluţia  nu  era  de  loc  necesară  in  acest  mo- 
ment. Ea  a  fost  produsă  printr'o  efervescenţa 
parisiană,  pe  care  măsuri  mai  practice  ar  fi 
potolit-o  foarte  răpede.  Pentru  a  opri  mişcarea 
ar  fi  ajuns  o  trupâ  ceva  mai  credincioasă  şi 
mai  potrivită  pentru  rolul  ei. 

Cu  un  Paris  mai  puţin  inextricabil,  —  căci 
•dăinuia  Parisul  medieval,  cu  colţuri  şi  încurcături 
iri  toate  părţile  — ,  cu  o  oaste  credincioasă,  cu  un 
rege  mai  tînăr  şi  mai  simpatic  şi  un  prinţ  de  co- 
roană mai  inteligent  decît  ducele  de  An^ouleme, 
—  fiul  al  doilea  al  lui  Oarol  al  X-lea,  ducele 
de  Berry,  speranţa  dinastiei,  fusese  asasinat  în 
1820  — j  s'ar  fi  trecut  asupra  crisei. 

Pe  lingă  acestea,  nenorocirea  făcuse  ca  în  mo- 
mentul acela  puterile  Statului  erau  strînse  in 
mînile  emigranţilor,  foarte  isteţi  în  conversaţii 
de  salon  şi  de  Curte,  dar  cari  în  conducerea  ţerii 
erau  absolut  incapabili. 

Prin  urmare  nu  se  poate  zice  că  este  o  miş- 
care serioasă  a  burghesiei  sprijinite  pe  o  presă 

foarte  cetită,  practică,  în  efectele  sale,  ajutată  de- 
manifestările,  cît  de  stîngace  şi  de  naive,  ale- 
claselor  populare.  Pentru  lucrătorii  din  Paris  ve- 
nirea lui  Ludovic-Filip  a  fost  numai  o  ocasie 
de  turburaţi  şi  de  manifestări  fireşti  ale  in- 
stictului  invidiei  de  clasă.  Au  fost  zile  de 
saturnale  în  societatea  veche,  cînd  nu  mai  era 
slugă  şi  stăpîn,  tată  şi  fiu,  ci  fiecare  făcea  ce-i 
trecea  prin  minte,  răsbunîndu-se  pentru  tontă 
disciplina  momentelor  obişnuite  :  s'a  prădat  re- 
şedinţa arhiepiscopală  din  Paris  şi  biserica  St. 
Germain  l'Auxerrois. 

Supt  Ludovic-Filip,  rege  burghes,  care-şi  dă- 
dea copiii  la  liceu,  burghesia  a  fost  pretutindeni 
în  aceşti  optsprezece  ani.  Ea  a  format  Adună- 
rile, ea  a  dat  miniştrii  regelui.  Dar,  cînd  acesta 
a  vrut  să  se  menţină  prin  mijlocul  burghesiei 
bogate  şi  al  burghesiei  savante,  al  bancherilor  şi 
profesorilor  de  speţa  lui  Lafitte  şi  Guizot,  bur- 
ghesia mică  1-a  răsturnat,  în  1848,  cu  ajutorul 
tumultului  popular  pe  care  1-a  putut  provoca. 

Deci  clasa  muncitorească;  ,,a  patra  stare",  care 
simţia  că  pentru  munca  şi  jertfa  ei,  ca  soldaţi, 
i  se  cuvine  un  rost  în  Stat,  dar  n'avea  condu- 
cători adevăraţi  ieşiţi  din  mijlocul  ei,  ci  tot  teo- 
reticiani  din  mijlocul  burghesiei,  a  fost  atrasă  în 
mişcarea  de  la  1848,  pe  care  a  făcut-o,  o  bu- 
cată de  vreme,  în  sens  burghes,  pentru  ca,  pe 
urmă,  să  simtă  că  pe  lingă  regele  răsturnat  mai 
este  un  duşman  în  însăşi  această  burghesie  care- 
o  conducea.  S'au  produs  atunci  zilele  sînge- 
roase  de  la  1848,  —  poporul  venind,  după  doc- 
trina lui  Rousseau,,  la  Corpul  Legislativ  ca  să-i 
spuie  că-1  disolvă  —  :  lupta  de  stradă  care  a  ţinut 

cinci  zile  împuşcarea  şefilor  clerului  frances,  îxîo- 
mentele  acelea  teribile  care  au  adus  ca  o  reac- 
ţiune  necesară  întîiu,  dictatura  supt  forma  presi- 
denţiei  de  Republică  a  principelui  Ludovic  Bo- 
naparte,  fiul,  cu  trecut  aventuros,  al  lui  Ludo- 
vic, regele  Olandei,  frate  al  lui  Napoleon  l-iu, 
apoi  Imperiul  lui  Napoleon  al  IlI-lea. 

Dar,  în  tot  acest  timp  al  regalităţii  burgkese, 
deşi  un  Lafitte,  un  Thiers,  un  Mignet,  sînt  oame- 
nii cari  joacă  rolul  de  căpetenie,  cu  toate  aces^ 
tea  n'avem  a  face  cu  o  burghesie  care  se  organi- 
sează,  nu  numai  pentru  a  conduce,  dar  pentru 
a  conduce  fără  zguduire,  pentru  a-şi  alia  clasa 
populară  din  oraşe,  ceia  ce  era  o  absolută  ne- 
cesitate. Pe  atunci  nu  pătrunsese  încă  socialis- 
mul german  al  lui  Kari  Marx,  cu  oposiţia  filo- 
sofică, metafisică  dintre  Muncă  şi  Capital,  cu 
atrăgătoarea  formulă  a  legii  Ofertei  şi  a  Cererii 
şi  cu  tot  catehismul  pe  care-1  ştie  şi  fiecare  tîm- 
plar  pentru  ca  să  ajungă  la  conclusia  că  patronul 
trebue  să  falsifice  bani  ca  să  crească  salariile, 
şi  cînd  moare  de  foame  el  însuşi,  patronul. 

Astfel,  burghesia  aceasta  fiind  necontenit  în 
faţă,  lupta  nu  ajungea  să  creeze  nici  măcar  basa 
materială  a  stăpînirii  sale. 

Dacă  ea  ar  fi  existat,  nu  era  nevoie  ca  so- 
cietatea întreagă  să  abdice  în  mînile  lui  Napo- 
leon :  ea  ar  fi  fost  în  măsură  să  nu  se  lovească 
de  nemulţumirea  violentă,  exasperată  de  falşe 
aşteptări,  a  lucrătorilor,  cari,  la  un  moment  dat, 
declară  că  nu  înţeleg  să  se  solidariseze  cu  sco- 
purile pe  care  le  urmăreşte  Republica  burghesâ 
de  la  1848. 

Ce  s'a  întîmplat  pe  urmă,  supt  regimul  lui 
Napoleon  al  III-lea  ?  Oamenii  cari-1  rugaseră 
să  se  instaleze  la  Tuilerii,  cari  ar  fi  fost  în  stare 
să  controleze  zilnic  dacă  omul  făcător  de  mi- 
nuni se  mai  află  acolo  ori  ba,  burghesia  aceasta 
a  început  să  reclame  ceia  ce  pierduse  cu  propria 
ei  învoire  şi  prin  propria  ei  incapacitate.  A  ce- 
rut prin  pamflete  atroce  şi  prin  atentate.  Atunci, 
cum  se  întîmplă  cu  orice  deţinător  de  putere, 
s'a  produs  din  partea  împăratului  refusul  ab- 
solut, care,  la  urma  urmei,  nu  e  un  act  politic 
de  agresiune,  ci  numai  manifestarea  hotărîrii  de 
a  rămînea  cineva  unde  este. 

Mai  tîrziu  s'a  ajuns,  cu  Illmile  Oliivier,  in 
ajunul  răsboiului  de  la  1870,  la  aşa-numitul 
„Imperiu  liberal",  care  n'a  fost  supt  niciun  ra- 
port mai  bun  decît  cellalt. 

Şi  aici  burghesia  francesă  a  dat  faliment. 
Cită  vreme  Napoleon  a  fost  incunjurat,  cum  se 
zicea,  de  favoriţii  lui,  de  creaturile  lui,  care  nu  erau 
fără  îndoială  oameni  exemplari,  cu  saloanele 
n libere"  ale  principesei  Matilda,  vara  împăra- 
tului cu  capriciile  vărului,  prinţul  Napoleon,  fiul 
regelui  J^rome,  cu  vechile  rude,  une  ori  foarte 
violente,  ca  Pierre  Bonaparte,  care  era  să  pro- 
voace o  răscoală  prin  uciderea  unui  ziarist  popu- 
lar, cu  mediul  din  care  se  desfăcea  fratele  uterin, 
ducele  de  Morny,  se  făcea  totuşi  ceva  mai  mult  şi 
mai  bine  decît  cu  burghesia  de  advocaţi  care  a 
guvernat  căteva  luni  de  la  inaugurarea  Imperiului 
liberal  până  la  catastrofa  războiului.  S'a  zis  că 
acest  războiu  a  fost  războiul  împărătesei  Euge- 
nia, fiica  unei  Scoţiene  şi  a  unui  nobil  spaniol, 


Poporul  franees  supt  înrîurirca  stării  a  patra  403 


femeia,  frumoasă  şi  energică,  a  cârii  influenţă 
asupra  soţului  bolnav  şi  îmbâtrînit  era  în  creş- 
tere. A  fost,  de  fapt,  şi  războiul  boalei  împă- 
ratului însuşi,  a  fost  puţin  şi  războiul  aminti- 
rilor de  glorie  din  Italia  şi  Crimeia,  cele  două 
războaie  victorioase  ale  Imperiului  al  doilea.  Nu 
se  poate  zice  măcar  că  a  fost  un  războiu  impo- 
pular războiul  de  la  1870,  în  cele  d'intîiu  două 
luni  în  care  se  mai  putea  spera  victoria.  A  fost 
şi  un  războiu  de  provocaţie,  venit  din  afară, 
războiul  lui  Bismarck,  care  a  văzut  că  acesta 
este  momentul  suprem  al  putreziciunii  şi  incohe- 
renţei  guvernamentale  francese.  Toate  au  fost. 
Evenimentele  istorice  sînt  cu  mult  prea  compli- 
cate ca  să  se  adopte  sistemul  de  precisiune  far- 
maceutică în  determinarea  motivelor  lor. 

Dar  Parlamentul  care  a  vrut  hotărî  t  războiul, 
Ministeriul  care  n  a  căutat  să-1  împiedece,  al 
lui  Emile  Ollivier  însuşi,  nu  represintă  decît 
acea  burghesie  care,  cu  toată  frumoasa  ei  ma- 
nifestare, gata  de  orice  sacrificiu,  în  momentul 
crisei  supreme  a  infrîngerii,  poartă  şi  aici  o 
grea  vinovăţie.  Infrîngerea  a  dat,  m  momentul 
cînd  Camera  delibera  asupra  propunerii  de  înlă- 
turare a  Imperiului  prin  mişcarea  de  stradă  din 
4  Septembre,  Guvernul  Apărării  Naţionale,  cu 
multe  elemente  republicane  înnaintate,  apoi  a 
dat  presidenţia  lui  Thiers,  imaginea  acestei 
burghesii.  Un  om  foarte  cum  se  cade,  foarte 
muncitor,  foarte  cult,  foarte  patriot,  însă  fără 
îndoială  meschin  şi  lipsit  de  calităţile  superi- 
oare ale  omului  de  Stat.  Şi  meschină  şi  lipsită  de 
calităţi  superioare  era  şi  această  burghesie  bo- 
gată, care  crease  Imperiul,  care  a  încercat  să-1 

distrugă,  care  1-a  confiscat  apoi  şi  a  dat  de 
rîpă  p*  împărat,  odată  cu  supremaţia,  cîştigată 
din  nou,  in  grele  lupte,  a  Franciei  în  Europa. 

Pe  vremea  Imperiului,  cînd  Napoleon  al  IÎI-lea 
făcea  politica  naţionalităţilor  in  Italia,  lucrînd 
pentru  realisarea  unităţii  italiene,  Thiers  a  luat 
cuvîntul,  în  calitate  de  fricos  conservator  supt 
raportul  politicei  internaţionale,  şi  niciodată  nu 
sau  pronunţat  cuvinte  mai  aspre  în  ce  priveşte 
principiul  naţional  însuşi,  absurd"  şi  , Răufăcă- 
tor", decît  atunci,  de  dînsul.  Cu  ideile  lui  abstracte 
a  scris  istoria  Revoluţiei,  cu  idei  abstracte  ca  la 
1793,  cu  „oniul"  lui  care  este  pretutindeni,  supt 
orice  climă,  în  orice  hotare,  acelaşi.  Nu  înţele- 
gea nici  sufletul  oamenilor,  nici  sufletul  naţiu- 
nilor, nici  acele  mari  nevoi  care,  orice  s'ar  zice, 
lucrează  în  fiecare  moment  şi  stăpînesc  din  veac 
în  veac  umanitatea. 

Fiindcă,  în  burghesia  aceasta  a  Franciei,  care 
altfel  nu  se  poate  plînge  că  soarta  i-a  fost  vi- 
tregă, nu  se  petrecuse  procesul  care  la  alte  bur- 
ghesii  s'a  petrecut  şi  li-a  dat  acea  viaţă  su- 
fletească ce  lipsia  unor  oameni  de  formule  ca 
aceştia :  anume  procesul  dureros  si  fecund  al 
nenorocirii.  Europa,  la  începutul  veacului  al 
XlX-lea,  fusese  invadată  de  armatele  francese, 
care  aduceau  principiile  marii  Revoluţii.  Evident, 
armatele  acestea  au  adus  schimbări  foarte  fe- 
ricite în  unele  părţi :  legislaţia  actuală  în  Ger- 
mania, şi  nu  numai  în  Germania,  pleacă  de  la 
codificările  de  legi  de  pe  vremea  lui  Napoleon, 
care  sînt,  fără  îndoială,  una  din  cele  mai  admi- 
rabile opere  de   legislaţie   îndeplinite  pe  lume. 

Prin  urmare  nu  se  poate  zice  că  n'a  profitat 
Europa  cotropită  de  pe  urma  presenţei  tempo- 
rare a  armatelor  francese.  Dar  oricine  înţelege 
ce  este  un  popor  —  şi,  pentru  ca  să  înţelegi  ce 
este  un  popor,  trebuie  .să  te  simţi  făcînd  parte 
din  poporul  tău,  —  oricine  ştie  ce  lucru  sacru 
şi  gingaş  este  o  naţiune,  va  înţelege  de  ce  toate 
progresele  materiale  şi  toate  organîsaţiile  eco- 
nomice nu  înlocuiesc  pentru  un  neam  simţul 
independenţei,  nevoia  de  onoare,  dacă  nu  şi 
de  glorie.  Ei  bine,  popoarele  acestea  suferiau 
adine,  pînă  în  fundul  sufletelor  lor,  şi  li-a  apro- 
piat nenorocirea  unul  de  altui.  Victoria  nu  a- 
propie  totdeauna  pe  învingători ;  înfrîngerea, 
traiul  supt  străini  face  din  învinşi  o  singură 
clasă  morală,  pe  lîngă  care  toate  clasele  celelalte, 
materiale,  dispar.  Romantismul,  care  în  Franţa 
a  fost  puţin  o  modă:  de  cravată  roşie,  de  păr 
lung,  de  pălărie  ea  în  evul  mediu,  de  plimbări  prin 
Paris  cu  papucii,  ca  Theophile  Gautier,  de  stri- 
găte de  teatru  către  pleşuvii  clasici:  ,,â  bas  Ies 
genoux",  romantismul  acesta  de  cimbale  şi  de 
alăute,  de  arii  stranii,  executate  pe  vechi  instru- 
mente, al  lui  Victor  Hugo,  al  lui  mai  ales, 
pierdut  prin  colţuri  de  catacombe  regale  sau 
rătăcind  Sn  regiuni  orientale  ori  fantastice,  nu  cu- 
prindea, trebuie  să  o  spunem,  afară  de  unele 
note  în  Alfred  de  Musset,  nimic  din  sufletul 
însuşi  al  poporului. 

Şi  totuşi  era  un  suflet  mare  al  poporului  fran- 
ces, sufletul  care  răzbeşte  acuma,  la  1915,  cînd,  în 
tranşee,  se  creiază,  putem  zice,  poporul  frances  mo- 
dern, egiptologul  savant  vărsindu-şi  sîngele  ală- 
turi de  ţeranul  analfabet,  pentru  aceiaşi  causă: 


406  Istoria  poporului  frances 


In  schimb,  romantismul  german,  pornit  din 
esenţa  însăşi  a  sufletului  naţiunii,  a  înrîurit  şi  sa- 
tele depărtate,  văile  pierdute  atît  de  puternic,  încît 
a  prins  şi  pe  acel  „SpitzbuV  de  stradă  şi  de  ghetto 
care  a  tost  Heine,  şi  care,  cu  admirabila  adapta- 
bilitate a  rasei  sale,  a  cuprins  în  poesia  sa  o  mare 
parte  din  sufletul  german.  Tot  aşa  a  fost  în 
Anglia,  în  Spania,  în  Italia  ;  de  jos  au  pornit  pu- 
terile cele  mari  care  au  creat  o  nouă  viaţă  morală 
pentru  societatea  întreagă.  In  Franţa  s'a  trecut 
de  la  romantism  la  parnasianism,  cu  manşetele 
schimbate  de  trei  ori  pe  zi,  cu  dicţionarul  de 
rime  la  supţioară,  aşezîndu-se  solemn  ori  făcînd 
exerciţiile  sale  de  săritură  în  aier,  trecerile  prin 
cerc,  pentru  ca  lumea  să  se  îutrebe  :  cade  sau 
nu  cade,  găseşte  rima  ori  n'o  găseşte.  S'a  trecut 
şi  de  parnasianism  şi,  pe  urmă  s'a  creat,  de  Zola, 
la  sfîrşitul  Imperiului  şi  la  începutul  Repu- 
blicei  a  treia,  epopeia  socială  în  prosă,  cu  scene 
din  viaţa  populară,  dar  nu  după  sufletul  cla- 
selor populare,  ci  aducînd  miseria  morală  a  cla- 
selor populare  ca  o  distracţie  iritantă  pentru 
gustul  stricat  al  burghesiei  îmbogăţite,  şi,  ală- 
turi, Âlphonse  Daudet,  ca  o  curiositate  de  Miază- 
zi, cu  fluieraşul  din  Provenţa  la  buze,  ca  să 
distreze  printr'o  simplicitate  poetică  aparentă  o 
societate  care  în  rafinarea  sa  nu  mai  ştia  să 
ceară  decît  atît. 

Reactiunea  s'a  produs  în  două  domenii. 

împotriva  oligarhiei  de  advocaţi  rutinaţi,  ur- 
mi nd  stîngaciu  tradiţia  fermecătorului  prin  cu- 
vînt  care  a  fost  Gatnbetta,  şi  a  capitaliştilor 
mai  mult  sau  mai  puţin  inovatori,  cari  au  dat  şi 

unele  scandaluri  celebre :  decoraţiile  lui  Wilson, 
canalul  de  Panama,  ş.  a.,  s'a  ridicat,  de  o  parte, 
intelectualitatea  francesă  întreagă,  s'a  ridicat 
literatura  francesă  de  după  Zola  şi  Daudet,  şi 
era  din  ce  în  ce  mai  puternică  tendinţa  aceasta 
de  a  nega  dreptul  la  existenţă  al  unei  stăpiniri 
care  nu  e  capabilă  nici  să  aducă  o  mare  reformă 
materială,  nici  să  susţină  o  mare  operă  morală. 

Şi,  pe  de  altă  parte,  natural,  clasele  mun- 
citoare, întrebuinţate  pentru  a  ridica,  a  sprijini, 
a  ţinea  necontenit  pe  scut  o  burghesie  de  îmbogă- 
ţiţi, şi-a  arătat  nerăbdarea  de  a  transforma 
această  societate. 

Nenorocirea  a  fost  că  limbagiul  politic  şi  li- 
terar al  intelectualilor  nemulţămiţi  de  sus  a 
fost  de  aşa  natură  încît  n'a  putut  să  pătrundă 
în  masele  de  jos.  Intelectualul,  cu  chemarea  lui 
socială  şi  morală  pe  lume,  cînd  se  uneşte  cu 
muncitorul  de  jos,  în  toată  puritatea  sacrificiului 
pe  care  acesta-1  aduce  prin  lucrul  lui  de  fiecare 
zi,  e  în  stare  să  prefacă  o  societate.  Păcat  cînd 
lipseşte  mijlocul  de  înţelegere  între  aceşti  doi 
factori  fireşti  de  renovaţie !  La  noi  aceasta  s'a 
împiedecat  prin  incultura  ţeranului;  dincolo,  prin 
existenţa,  dar  prin  insuficienţa  şcolii  rurale.  Fran- 
ţa a  avut  mult  timp  una  din  cele  mai  slabe  din  şco- 
lile săteşti;  ea  ajunsese  a  li,  în  tot  secolul 
al  XlX-lea,  o  şcoală  de  simple  forme  goale, 
Dacă  dădea  cîteva  formule  de  ştiinţă  care 
se  păstrează  sau  se  uită,  aceasta  nu  însem-  * 
na  mare  lucru.  Adevărata  şcoală  rurală  este 
aceia  care  pregăteşte  pe  cetăţeanul  rural;  nu-1 
pregăteşte  ea,  nu  există. 

Şi  în  afară  de  aceasta,  în  Franţa  trebuie  să  se 

mai  ţie  sama  de  tradiţiile  vechi  şi  romantico,  care 
au  continuat,  şi  au  produs  anume  bizarerii  ale 
literaturii  francese  contimporane.  In  loc  să  ajungă 
tot  mai  largă,  pentru  oricine,  ea  a  fost  astfel 
tot  mai  îngustă,  potrivit  cu  anumo  mode,  care 
căutau  ele  singure,  cu  mîndrie,  isolarea. 

Scriitorul  este  însă  un  om  care  prinde  în  el  toate 
durerile,  toate  speranţele  unei  societăţi  pentru 
ca,  prin  puterea  lui  ideală,  să  aline  in  mare 
parte  aceste  dureri  şi  să  îndrepte  către  biruinţă  mă- 
car o  parte  din  aceste  speranţe.  Aceasta  este  litera- 
tura :  restul  e  joc,  şi  unul  din  cele  mai  reprobabile, 
pentru  că  se  face  cu  unul  din  cele  mai  sacre  lucruri. 

Şi  atunci  s'a  întimplat  ceia  ce  nimeni  nu  se 
gîndia  că  poate  să  se  intîmple,  ceia  ce  nu  chema 
nimeni  în  societatea  burghesă,  aşa  de  comodă, 
şi  în  societatea  uvrieră,  încă  desoriehtată  de  her- 
veism,  anti-patriotica  doctrină  a  acelui  Herve, 
pe  care  ceasul  cel  mare  1-a  transformat. 

Da,  s'a  întîmplat,  cu  dureri  mari,  mii  acului 
acest  războiu.  Oricine  iubeşte  Franţa,  nu  după 
formula  tipică,  oricine  o  iubeşte  pentru  că-i  cu- 
noaşte tot  trecutul,  toată  valoarea  rasei,  toată 
nobleţă  sufletului,  pe  care  nici  o  victorie  n'a 
putut-o  conrupe,  nicio  nenorocire  n'a  putut-o 
descuraja,  acela  nu  doreşte  altceva  decît  ca, 
ieşind  din  tranşee,  în  care  a  salvat  libertatea 
lumii,  societatea  francesă  să  păstreze  pînă  la  stîrşit 
acea  camaraderie  într'o  viaţă  morală  unitară,  care 
va  fi  în  stare  să  deie  pentru  întîia  oară  toată  mă- 
sura celei  mai  bine  înzestrate  dintre  naţim<ile  lumii1 ). 


i).  Cuvinte  rostite  în  Maiu  1915, 

I. 

Delimitări  naţionale  şi  împrumuturi  culturale : 
Varegi  şi  Bizantini. 

Intre  vechii  Ruşi  şi  vechii  Poloni,  membri  ai  aceleiaşi  „Slavii" 
risipite,  fără  osebiri  politice,  trăind  în  cel  mai  vast  şi  mai  larg 
patriarcalism  politic,  incapabil  de  iniţiativă  şi  de  organisare  pro- 
prie, sunt  multe  şi  strânse  legături,  care,  adese  ori,  fac  ca  viaţa 
unora  şi  viaţa  celorlalţi  să  se  încalce  şi  să  se  confunde. 

A  găsi  şi  a  fixă  aceste  legături  a  fost  însă  foarte  greu  pentru 
vechea  istoriografie,  care  cunoştea  numai  şi  expunea  pe  larg  acţiu- 
nile şi  reacţiunile  dintr'o  vreme  când  o  Rusie  cuceritoare  îşi  în- 
tindea puterea  necruţătoare  asupra  unei  Polonii  sfâşiate  de  intrigi 
şi  de  lupte  lăuntrice,  care  nu  se  mai  putea  apăra,  şi  când  poporul 
polon  întrebuinţa  toate  puterile  Iui  morale  pentru  a-şi  păstra 
existenţa  deosebită  supt  această  apăsare,  şi  brutală  şi  vicleană 
în  acelaşi  timp.  Preocupată  de  numele  şi  datele,  de  aventurile 
/şi  anecdotele,  de  pompele  şi  de  cuvintele  ei  de  efect,  ea  nu  se 
coboară  mai  departe  decât  suprafaţa  lucrurilor  pentru  a  căuta 
sensul  lor  adânc. 

Pe  de  altă  parte,  felul  cum  erau  privite  în  acele  timpuri  cu 
mai  puţină  critică  înseşi  izvoarele  din  care  se  putea  culege  viaţa 
primitivă  şi  medievală  a  acelor  două  popoare,  tel  plin  de  o  naivă 
încredere  ori  stăpânit  de  imperioase  prejudecăţi  a  contribuit  să 
împiedece  această  înţelegere..  . 

In  adevăr  noi  cunoaştem  ce  s'a  petrecut  până  la  sfârşitul  vea- 
cului al  Xl-lea  în  aceste  regiuni  numai  prin  cronici  care,  departe 
de  a  ni  da,  într'o  singură  formă  autentică,  aceste  cunoştinţi  de 

la  care  putem  pleca  pentru  a  ne  lămuri  asupra  principiilor  unei 
desvoltări  anterioare;  pornesc,  din  potrivă,  de  la  o  stare  de  lucruri 
târzie,  de  la  existenţa  unor  State  definitive,  cu  aşezăminte  so- 
lide, cu  un  spirit  public  format,  pentru  ca,  potrivit  cu  ce  ajunseseră 
a  fi  în  present,  să  se  creeze  începuturi  corespunzătoare,  ca  putere  şi 
strălucire,  ori  măcar  ceva  vrednic  de  o  desvolt&re  ulterioară  ca  aceia. 
Din  origini  obscure,  nedesluşite,  lipsite  de  direcţie  fiindcă  erau 
total  lipsite  şi  de  o  conştiinţă  naţională — care  era  imposibilă  - 
şi  de  o  noţiune  "de  Stat  —  care  ar  ti  fost  precoce  —  s'au  făcut: 
fundaţii  naţionale  ori  măcar  politice,  puse  cu  deplină  socoteală, 
cu  o  chibzuială  amănunţ'tă,  Suverani  plini  de  mândrie  şi  urmă-  . 
rind  planuri  întinse,  armate  numeroase,  scânteieri  cu'turale  pro- 
miţătoare 

Aşa  e  cu  ceia  ce  ni  spune  despre  începuturile  polone  după 
anul  1000  un  Martin  Gallus  şi  un  Vincenţiu  de  Kadlubec,  cari 
vorbesc — ca  să  aibă  ce  opune  cronicelor  germane,  începând  de 
la  Merovingieni  şi  puind  în  relaţie  cu  toată  antichitatea  romană, 
cu  toată  sacra  tradiţie  biblică  —  de  povestea  lui  Leh,  de  la  care 
Leşii,  a  lui  Krakus,  de  la  care  Cracovia,  a  Vandei,  care  s'a  în- 
necat  în  Vistula,  a  lui  Ltşec  I- iu,  a  lui  Popiei  al  Il-lea,  pe  care 
cu  soţia  lui  germană,  l-au  mîncat  guzganji,  a  lui  Piast  ţeranul 
care,  cu  gospodina  lui,  a  întemeiat  o  dinastie  menită  a  dura  pănă 
la  jumătatea  veacului  al  XVI-lea,  prin  amestecul  cu  sângele  străin 
al  Iagellonilor. 

Tot  aşa  există  o  întreagă  istorie  legendară  a  Boemiei,  de  la 
Ceh,  eroul  eponim,  care  a  dat  numele  său  naţiunii.  Şi  tot  aşa, 
din  acea  rivalitate  faţă  de  Germani,  încă  instinctivă,  s'a  creat, 
după  cântece  populare  amestecate  cu  legende  improvisate,  por- 
nind, explicative,  de  la  numele  de  localităţi,  aşa-numitul  „Cro- 
nicar anonim  al  regelui  Bela",  de  fapt  o  fabricaţie  de  ja  înce- 
putul veacului  al  XIIMea;  în  care  s'a  crezut  că  se  pot  găsi,  ca  * 
personagii  istorice,  nu  ca  întrupări  ale  naţiilor  şi  ţinuturilor  în 
cântece  populare,  cele  d'intăiu  figuri  de  Voivozi  luptători  în  păr- 
ţile Ardealului,  Maramurăşului  şi  Banatului. 

Se  vede  bine  cum  aceiaşi  stare  de  spirit,  din  acelaşi  interes, 
în  mijlocul  aceleiaşi  atmosfere  politice,  a  creat  aceste  naive 
falsificaţii. 

Numai  în  ce  priveşte  Cronica  lui  Nestor,  cuprinzând  povestea 
începuturilor  ruseşti  pănă  prin  veacul  al  XII  lea  şi  datorită,  se 

spune,  unui  călugăr  de  la  Chiev,  care  ar  fi  trăit  încă  în  veacul 
al  Xl-lea,  numai  în  ce  priveşte  această  largă,  bogată,  măiestru 
stilizată  povestire  nu  întâlnim  o  asemenea  interpretare.  Dar  toţi 
criticii  au  relevat  o  maturitate  literară  care  nu  se  găseşte  în 
niciun  product  istoric  contemporan  din  lumea  catolică  vecină  — 
iar  noi  vom  adăugi  nici  din  Bizanţul  inspirator  ,  o  grijă  de 
autenticitate  cronologică  şi  diplomatică  —  de  oare  ce  dă,  ea  sin- 
gură, întregi  tratate  încheiate  în  al  Xl-lea  şi  chiar  al  X-lea  secol 
între  Ruşi  şi  Bizanţ  1  ba  chiar  şi  idei  politice,  de  unitate  slavă 
şi  normandă-2,  de  prioritate  a  înnaintaşilor  poporului  rus  la  Dunăre, 
care  pot  uimi.  Lucru  mai  ciudat  încă:  aşa-numitul  „Cântec  al 
lui  Igor",  un  falsificat  pe  care  nu  vrea  să-1  părăsească  doar 
mândria  naţională  rusească,  dar  împotriva  căruia  ca  fond  şi 
formă  —  sunt  şi  imitaţii  din  Euripid!  —  s'au  adus  argumente 
absolut  distrugătoare,  e  apărat  de  unii,  cu  toate  ideile  sale  ana- 
cronice, pentru  cuvântul  că  aceste  idei  se  găsesc  şi  în  Cronica 
lui  Nestor,  fără  să-şi  fi  pus  cineva  întrebarea,  care  nu  se  poate 
pune  faţă  de  modestele  producţii  ale  literaturii  pur  bisericeşti, 
dacă  nu  cumva  avem  a  face  într'un  cas  ca  şi  în  cellalt  cu  produc- 
ţiuni  pe  care  aceleaşi  nevoi  politice  să  le  fi  scos  la  iveală. 

însăşi  apariţia  Cronicei  e  curioasă.  Dacă  acel  cântec  a  fost 
găsit  de  Musin-Puşchin  într'un  manuscript  din  biblioteca  sa  pro- 
prie, care  a  avut  nenorocul  de  a  peri  în  focul  cel  mare  al  Mos- 
covei în  1812,  în  schimb  de  Cronica  lui  Nestor,  ca  atare,  nu  s'a 
vorbit  nimic  pănă  la  lucrarea  latină,  datând  din  1679,  a  unui 
German  de  la  lena.  In  istoria  Rusiei  a  lui  Herberstein,  care  o  stră- 


1  istoricul  ungur  Katona  observă  că  unele  expediţii  ruseşti  la  Bizanţ 
sunt  necunoscute  cronicilor  bizantine  înseşi.  V.  şi  mai  departe,  la  cap.  II. 

Cf.:  „La  Dunăre,  unde  e  acum  ţara  Ungurilor  şi  a  Bulgarilor.  De  acolo 
Slavii  s'au  răspândit  pe  pământ  şi  au  luat  nume  deosebite,  în  măsură  ce 
s'au  stabilit  în  diferite  ţeri"  (c.  m),  etc. 

2  „Nu  era  decât  o  singură  rassă  slavă,  adecă:  Slavii  stabiliţi  pe  malu- 
rile Dunării  şi  pe  cari  i-au  supus  Ugrii,  Moravii,  Cehii,  Leşii  şi  Poli- 
anii,  numiţi  azi  Ruşi.  Pentru  ei  au  fost  scrise  întăiu  cărţi  în  Moravia. 
cu  caractere  slave,  care  subsistă  în  Rusia  şi  la  Bulgarii  dunăreni"  (c. 
xxi)...  Naţia  slavă  şi  naţia  rusească  e  una,  căci  de  la  Varegi  poporul  s'a 
chemat  rus  şi  era  înainte  slav,  şi  vorbiau  şi  slavoneşte"  (c.  xx).  Cf. : 
„dincolo  de  Marea  Varegilor,  la  Ruşi. .  Unii  se  chiamă  Suedesi,  alţii  Nor- 
manzi, alţii  Englesi,  (Inglenii  ar  fi,  după  alţi/,  Ingermanieni),  alţii  Goţi* 
(c.  xv). 

bătuse  în  al  XVMea  veac,  nu  e  nicio  urmă  de  cunoaştere  a 
acestei  cronici,  care  măgulia  totuşi  aşa  de  mult  orgoliul  mos- 
covit. Tot  aşa  şi  cu  pastorul  Petrejus,  din  Suedia,  care  a  reluat 
subiectul. 

Petru  cel-Mare  e  acel  care  află  manuscriptul  din  Konigsberg. 
Leibnitz  căpătă  o  copie  pentru  operele  sale  de  istorie.  La  1732 
apare,  supt  numele  călugărului  Teodosie,  o  traducere  germană.. 
Ecaterina  a  Il-a  face  să  se  publice  patru  ediţii,  ca  pentru  o  carte 
de  propagandă.  Manuscriptele  răsar  atunci.  „îndată  se  descoperi 
în  deosebitele  biblioteci  al  mănăstirilor  şi  chiar  ale  particulari- 
lor o  infinitate  de  copii,,  ale  căror  versiuni  diferiau  mai  mult  sau 
mai  puţin  între  ele."  Se  vorbeşte  de  două  manuscripte  de  basă 
din  veacul  al  XIV-lea.  In  condiţiile  în  care  scriem,  orice  verifi- 
care în  această  privinţă  e  imposibilă. 

Dar  mai  e  un  argument  pe  care  alţii  nu  l-au  putut  avea.  Puţin 
înainte  de  anul  1680  un  Român,  cu  sâoge  poaLe  şi  sârbesc,  dar 
care,  originar  din  Banat,  se  credea  şi  se  afirma  Sârb,  întăţişân- 
du-se  .ca  urmaşul  de  sânge  al  despoţilor  de  odinioară  ai  Serbiei, 
Gheorghe  Brancovici,  scrie,  în  Rusia  sau  pe  baza  manuscriptelor 
copiate  în  Rusia,  o  Cronică  a  Chievului  şi  a  vieţii  ruseşti,  pe 
care  o  publicam  dâunăzi  \  Partea  mai  veche  însă  e  întocmai  ca 
în  Nestor,  cu  deosebiri  însemnate2.  Fărăa  vorbi  de  numele  co- 
rect  Corestena,  dat  localităţii  care  la  Nestor  apare  supt  forma 
„Iscorestena",  cu  prepoziţia  greacă  —  ceia  ce  face  a  se  presu- 
pune un  original  grec,  măcar  pentru  această  parte — ,  de  aici 
lipseşte  toată  partea  împrumutată  cronicilor  bizantine,  ca  Gheorghe 
Hamartolos,  şi  acele  ciudate  acte  politice  ce  apar  intercalate,  ca 
nişte  tratate  de  la  putere  la  putere,  în  Cronica  rusească,  aşa 
cum  o  cunoaştem. 

Aceste  concluzii  se  impun  cu  atât  mai  mult,  cu  cât  cronica, 
mai  târzie,  a  Voliniei,  cronica  Suzdalului,  cronicile  Novgorodului, 


1  Revista  Istorică  pe  1917  ;  trasă, a  parte  s  ipt  titlul  Operele  lui  Gheor- 
ghe Brancovici. 

2.  Cf.  Brancovici,  ed-  cit.,  p.  42;  Nestor,  c  xxx. 

2  Capitol  il  despre  idoli,  p  45  şi  urm.,  e  d  ipâ  ocr.mică  din  Novgorod  ; 
v.  şi  traducerea  francesă  de  Louis  Paris,  I,  p.  152  şi  urm.  Tot  aşa  pentru 
desfiinţarea  idolilor  (Brancovici,  p.  5S)  în  ediţia  citată  din  «Nestor.  pp. 
154—5.  Caşul  de  la  Novgorod,  ed.  cit.,  pp.  154 —5,  e  la  Brancovici.  pp. 
59  -50.      Paris  citează  din  manuscript. 

mai  ales  cele  din  Nord,  au  un  caracter  de  scurtime  cu  totul 
deosebit  de  largiie  expuneri  împodobite  ale  lui  Nestor,  şi 
vrâsta  lor  n'ajunge  pentru  a  se  fixa  deosebirea. 

* 

I.  Lăsând  la  o  parte  socoteala  elementelor  de  adevăr  care  şi  îri 
forma  unor  asemenea  compilaţii  meşteşugite  s'au  putut  stre- 
cura din  vechile  cronici  de  care  se  vorbeşte  în  „letopiseţele" 
locale  din  veacul  al  XIIMea,  să  încercăm  a  trage  linii  generale  în 
mijlocul  faptelor  transmise  cu  amănunte  şi  precizări  cronologice 
care  sunt  cu  totul  dubioase. 

Vechiul  teritoriu  slav  asupra  căruia  s'a  făcut  întemeierea 
„Statului"  polon  şi  a  „Statului"  rusesc  era  relativ  destul  de 
restrâns,  fiind  mârgenit  din  toate  părţile  de  rasse  rivale,  care 
în  cea  mai  mare  parte  a  lor  s'au  contopit  cu  acest  neam  mai 
bine  înzestrat  sau  mai  numeros  decât  ele  care  au  fost  Slavii  din 
Vest.  La  Apus,  începând  din  extremul  Nord.  Finlanda  arată  şi 
astăzi  seminţia  care  din  cele  mai  vechi  timpuri  a  locuit- o,  acei 
Suomi,  oameni  ai  mlaştinilor,  „băltăreţi",  cari  natura  solului, 
'aşa  de  vitreg  pentru  viaţa  şi  cultura  umană,  i-a  împiedecat  de 
a  se  desvolta.  Fini  de  aceştia,  rude  bune  —  mai  ales  în  ce  pri- 
veşte pe  aceşti  Suomi  —  cu  Ungurii- Maghiari,  cari  apar,  ca  vâ- 
nători şi  pescari,  cu  totul  străini  de  plugărie,  pentru  care  au 
luat  cuvinte  de  la  Slavii  panonieni  şi  de  la  Germani,  sunt  Es- 
tonii, vechii  Aestui  ai  lui  Tacit,  locuitori  în  ţara  care  li  poartă  nu- 
mele şi  în  regiunile  li  voniene,  asupra  cărora  s'a  întins  expansiu- 
nea lor  de  agricultori. 

•  Tot  Nordul,  pănâ  în  apropierea  Moscovei,  era,  odată,  pământ 
finic.  0  arată  numele  geografice,  întru  cât  ele  nu  sunt  ale  co- 
lonizării ruseşti  mai  nouă  ;  o  arată  şi  aspectul  fizic  al  celor  cari 
i-au  absorbit  cu  toţii.  Ciuzii  \  „Mord vinii"  sunt  fraţii  acelor  Aleuţi, 
Iacuţi,  Samoiezi,  cari  trăiesc,  cu  limba  lor,  cu  obiceiurile  lor,  cu 
religia  străbună  a  şamanismului  vrăjitor,  în  Nordul,  colonizat,  dar 
neasimilai),  al  Siberiei. 

Pănă  la  Pomeranieni  apoi,  Slavii  „de  pe  malul  Mării",  coasta 
Balticei  e  cuprinsă  de  neamul  let'ic,  în  care  etnografi  mai  ve- 


1  Cuvântul  înseamnă :  „străin";  Daniel  Ernst  Warner,  h  Aîlgemeine 
Weltgeschkhte,  LXII,  Brunn  1789,  pp  17-8. 

ohr  vedeau  o  continuare  a  Herulilor  (cari  sunt,  de  fapt,  Germani 
ca  oricari  alţii),  acei  Latişi  ai  Ruşilor  de  astăzi,  cari  i-au  atras 
în  viaţa  muncitorească  a  oraşelor  şi  i-au  făcut  să  decadă  astfel 
supt  raportul  fizic  ca  şi  supt  cel  moral,  pănă  la  ultimele  „eva- 
cuări" şi  lupte  civile,  care  au  scăzut  şi  mai  mult  numărul  lor. 

Legaţi.  în  ce  priveşte  sângele,  cu  Prusienii  din  vecinătatea 
pomeniţilor  Pomeranieni,  alt  vechiu  popor  anterior,  dar  cu  un 
viitor  mai  larg  de  cultură,  Lituanienii,  se  întindeau  în  adâncul 
pământurilor  roditoare,  spre  Ost  şi  spre  Sud. 

Şi,  lăsându-se  aici  o  poartă  către  Apus  pentru  seminţiile  slave 
din  Lusacia,  din  Silesia,  din  Mecklenburg  (Obotriţii),  care  au 
fost  măcinate  şi  înghiţite  de  expansiunea  ţeranilor  germani  încă 
înaintea  anului  1000,  şi  pentru  acei  Slavi  din  câmpie  cari  de  aceia 
se  ziceau  Poloni  (de  la  pole,  câmp),  veniau  la  rând  cândva,  ca 
vecini  apuseni;  Românii.  încă  fără  Stat,  organizaţi  şi  ei  după 
datina,  pe  care  vom  cunoaşte- o  îndată,  a  conlocuitorilor  lor.  Ei 
au  dat  apoi  ce  e  mai  esenţial  în  baza  etnică  a  Ruşilor  Mici,  a 
Rutenilor,  Rusnecilor  sau,  pentru  a  li  zice  cu  un  nume  care  e 
al  unei  lupte  politici  actuale,  a,  Ucrainienilor,  sprinteni,  vioi,  cu 
ochii  căprii,  cu  părul  negru,  sămânând  cu  ai  noştri  şi  Cu  cei 
cari  sunt,  în  Balcani,  cu  toate  osebirile  istorice  şi  urile  actuale, 
totuşi  înrudiţi  cu  mult  mai  mult  decât  credeam  noi  şi  decât  cred 
ei  înşii.  , 

Niprul  formează  aici,  cu  linia  lui  aproape  dreaptă,  un  sprijin 
—  odată  fusese  chiar  un  hotar  —  pentru  alţi  Slavi,  cari-şi  ieau 
numele,  după  caracterul  aşezării  lor:  Drevliani,  de  pădure,  Seve- 
riani,  de  Nord,  lângă  Poliani,  de  şes,  ori  după  apa  lângă  care 
stau,  după  strămoşii  legendari  poate,  Radiiuici,  Viatici î.  Terito- 
riul acelor  cari,  după  o  cucerire  străină  creatoare  a  unui  nou 
Stat,  îşi  vor  zice  Ruşi,  se  întinde  de  la  aceastâ4arga  apă  a  Ni- 
prului  pănă  la  marea  linie  cotită  a  Volgăi,  dincolo  de  care  se 
desfăşură  teritoriul  de  păstorie  şi  pradă  al  popoarelor  uralo-altaice, 
al  „Hunilor"  din  deosebitele  timpuri,  cari,  înainte  de  a  da  pe 
Tătarii  din  veacul  al  XlII-lea,  au  dat  deosebite  alte  seminţii  cu- 
ceritoare, fundând  „Imperii"  de  o  cohesiune  îndoielnică  şi  de  o 
durată  mai  mare  sau  mai  mică.  Dintre  ei;  aceşti  oameni  ai 
stepei  nesfârşite,  europene  şi  asiatice  fără  distincţiune,  Cazării 


LBriickner,  Gesch,  der  russischen  Litteratur,  Berlin  1903,  p.  3. 

au  întemeiat  o  stăpânire  mai  îndelungată,  având  legături  şi  cu 
Bizanţul,  în  veacul  al  VIII  lea,  iar  Polovţti,  Uzii  sau  Pecenegii 
au  fost  duşmanii  statornici  şi  învierşunaţi  ai  formaţiunilor  ru- 
seşti din  veacurile  a'  X-lea  şi  al  XI- lea. 

Trăind  pe  acest  spaţiu  şi  cu  aceste  încunjurimi.  Slavii  de  la 
Apus  şi  de  la  Răsărit,  pe  lunga  întindere  de  pământ  de  la  Bal- 
tică la  Marea  Neagră,  se  mulţămiau  cu  o  simplă  viaţă  patriar- 
cală,  fără  vre-o  poftă  de  altă  întindere  decât  aceia  paşnică,  ne- 
întreruptă prin  colonizarea  plugarilor  lor,  cari  făceau  aici  cu 
Finii  ceia  ce  cu  Slavii  de  la  Marea  din  Nord  făceau  Germanii 
ei  înşii.  Trăiau  supt  un  regim  care  a  fost  şi  al  nostru  în  cele 
mai  vechi  vremuri,  având  în  fruntea  lor  Voevozi  şi  starosti,  că- 
rora li  corespund  bătrânii  noştri.  Ceva  asămănâtor  cu  juzii  de 
la  noi,  de  veche  origine  poate  romană,  nu  se  întâlneşte  la  dân- 
şii, unde  creazul,  de  origine  —  se  zice  —  germanică,  are  alt  sens 
de  şi  în  documentele  noastre  slavone  şi  chiar  în  usagiul  obiş- 
nuit jude  şi  cneaz,  cnez,  au  ajuns  a  li  termini  corespunzători. 

IT.  Ca  să  fie  un  Stat,  a  trebuit  o  intervenţie  străină.  In  părţile 
Niprului  ea  a  venit  de  la  elementul  germanic  al  Scandinavilor, 
al  Varegilor  „ruşi"  (aşa  zic  Finii  Scandinavilor:  Ros).  Veniau  ei, — 
aceşti  fraţi  ai  „Danezilor"  din  Anglia,  ai  Normanzilor  din  Franţa- 
de-Nord,  cfin  aceiaşi  Anglie,  ceva  mai  târziu  din  regatul  ceîor 
Douâ-Sicilii — ,  de  la  Nord,  cum  s'a  pretins,  pe  la  gura  Dvinei l,  pe 
f  la  lacurile  Ladoga  şi  Onega,  pe  la  Novgorod,  a  cărui  creaţiune 
ar  fi  în  legătură  cu  dânşii?  Am  emis  aiurea  o  altă  ipoteză.  Garda 
împăraţilor  bizantini  era  compusă  din  Varegi,  şi  aceştia  joacă 
un  rol  şi  în  rosturile  militare  ale  provinciilor  Imperiului.  E  ex- 
clus oare  ca  ei;  cunoscând  pe  Slavii  Niprului  prin  excursiile  lor 
de  piraţi  de  la  un  capăt  la  altul  al  Mării  Negre,  să  se  fi  gândit 
a-i  întrebuinţa  pentru  a  forma  pe  teritoriul  şi  cu  sprijinul  lor  o 
fundaţiune  politică,  de  unde  să-şi  poată  exercita  în  mai  multe 
direcţii  acţiunea  lor  pasionata  de  glorie  şi  lacomă  de  câştig? 
Ar  fi  fost  o  imitaţie,  lângă  fluviul  cel  mare  nordic,  a  celor  săvâr- 
şite de  Bulgari,  o  ceată  de  aventurieri  uralo-altaici,  în  mijlocul 


1  Ernest  Peraphini,  Geschichte  Liv  —  Est  -  and  Kurlands,  1,  Reval 
1897,  p.  4  ş  urm. 


12 


altor  seminţii  slave,  tot  aşi  de  amorfe ,  lângă  Dunăre,  cu  două 
veacuri  înainte. 

De  fapt  avem  a  face  cu  o  aşezare  de  caracter  pur  militar- 
care  n'avea  toate  caracterele  deosebitoare  ale  Statului.  Chievul, 
a  cărui  ctitorie  legenda  o  atribuie  unui  fabulos  Chii,  ajunse  re- 
şedinţa unor  şefi  cu  drept  de  moştenire,  cari  erau  încunjuraţi  de 
o  mică  oştire  de  tovarăşi,  de  credincioşi,  drujina,  având  aici 
drepturile  pe  care  în  monarhia  de  luptă  si  pradă  a  Francilor 
merovingieni  le  aveau  antrustionii.  Legăturile  toate  erau  cu  cona- 
ţionalii de  aiurea,  şi  ele  au  durat  destul  timp  pentru  ca  cneazul- 
Konig,  Iaroslav,  care  şi-a  măritat  una  din  fete  la  Scandinavi,  să  caute 
un  soţ  pentru  cealaltă  în  regatul  francez,  veoin  cu  Normanzii,  — 
Ana  ajungînd  astfel  regină  în  Paris,  iar  mai  apoi,  după  moar- 
tea bărbatului  ei,  regele  Henric,  nevasta  unui  feudal  din  aceiaşi 
ţară.  Relaţii  de  familie  cu  stăpânitorii  scandinavi  nu  lipsesc 
nici  ele.  Compilaţiile  istorice  norvegiene  vorbesc  pănă  târziu,  ca 
Snorro  Sturleson  şi  Saxo  Grammaticus,  de  cnejii  ruşi,  cari  sunţ 
pentru  ele  Waldemar  (Vladimir),  Wisewald  (Vsevolod),  Harald, 
etc.  Nu  odată  apar  şefi  varegi  şi  în  al  Xl-lea  veac  pentru  a  lua 
parte  la  războaiele  interioare  ale  acestei  „Rusii"  înrudite,  ale 
„Chiinagardului"  (Chiev),  şi  în  acelaşi  secol  regele  norvegian  Olaf- 
cel-Sfânt  află  refugiu  la  Ruşi.  In  schimb,  Iaroslav-cel-Inţelept  din 
Chiev  iea  pe  fiica  regelui  Suediei  Olaf,  Ingegerda;  fiica  lor  Eli- 
sabeta  se  mărită  cu  Harald-cel-Indrăzneţ  al  Norvegiei.  ,Mai  târ- 
ziu, fiul  lui  Vladimir  Monomahul,  Mstislav,  e  soţul  Suedezei  Cris- 
tina ;  fiicele  lor,  Malfried  şi  Ingeborg,  se  mărită  în  Scandinavia; 
şi  fiul  celei  din  urmă  şi  al  regelui  Eric  va  purta  numele  de 
Valdemar  al  bunicului 1. 

III.  O  astfel  de  alcătuire  n'ar  fi  durat  multă  vreme  dacă  n1ar  fi 
intervenit  o  altă  influenţă,  aceasta  în  adevăr  capabilă  de  a  da 
un  Stat  după  normele  romane,  care  se  perpetuau  şi  în  Constan- 
tinopolul  grecizat. 

După  Rurik  al  lui  Nestor,  care  ar  părea  cules  din  poesia 
epică  a  poporului,  din  bâline,  ca  acelea  care  ni  s'au  păstrat,  şi 
după  Igor  şi  Oleg,  cari  urmează  ca  domni  ai  Chievului  aventu- 
rierilor cu  nume  specific  normane,  Askold  şi  Dir,  cneghin:i  (Konigin) 
Olga  —  femininul  de  la  Oleg  —  trece  laţ  ortodoxia  bizantină.  Ca 

1  Barwinski.  în  Die  Ukraine,  Berlin  191(5,  pp.  1 1— 11. 

pretutindeni  aiurea  —  la  Franci,  la  Bulgari,  cum  vom  vedea  şi 
la  Poloni — ,  legenda  face  dintr'o  femeie  înainte-  mergătoarea 
conversiunii  politice  şi  a  botezului  general  naţional. 

Pană  sase  ajungă  la  adoptarea  religiei  împărăteşti,  care  dă  le- 
gitimarea posesiunii,  dreptul  de  a  rămânea  şi  de  a  se  desvolta  după 
puteri,  va  trebui  o  expediţie  în  Balcani,  o  încercare  de  a  în- 
locui pe  Bulgari,  mai  vechi  ocupanţi,  întemeietori  ai  unui  Stat 
de  imitaţie  care  după  trei.  veacuri  e  acum  în  descompunere,  în 
misiunea  lor  istorică  c(e  a  întemeia  aici  un  Sfânt  Imperiu  roman 
de  naţie  barbară,  care  ar  corespunde  Imperiului  de  naţie  germanică 
al  lui  Carol-cel-Mare  şi  al  Ottonilor.  Sviatoslav  vine  ca  „fe- 
derat"  al  Cezarului  de  pe  Bosfor  şi  are  pretenţia  de  a  fi  recunoscut 
ca  Domn  pe  locurile  unde  sfărâmase  Statul  unor  usurpatori  cari, 
de  un  secol  acuma,  primiseră  botezul  Dar  Ioan  Tzimiskes,  îm- 
păratul de  sânge  armenesc,  plin  de  energie  şi  îndrăzneală,  nu 
lasă  pe  acest  intrus  să  se  incuibe  în  preajma  provinciilor  sale. 
Strâns  de  ostile  stăpânului  legiuit,  cneazul  se  retrage  la  Dunăre 
si,  luni  de  zile,  el  rezistă  în  Drstr,  vechiul  Durostor,  Silistra  de 
astăzi,  din  care  făcuse  Capitala  sa.  Cronica  grecească  ni -l  arată 
luptând  din  luntre,  cu  coif  şi  platoşă  de  aur,  ca  un  adevărat 
urmaş  al  vichingilor  de  nebună  vitejie. 

S'a  întors  din  această  Bulgarie  pentru  a  cădea  supt  loviturile 
Pecenegilor  din  pustie.  Dar  ai  lui  au  adus  cu  dânşii  scumpe  cor 
mori.  Ei  au  acum  noţiuni  şi  aşezăminte  cu  care  nu  porniseră 
de-acasă.  Apar  în  mijlocul  lor  de  acuma  boierii,  demnitate  tu- 
ranică, al  cării  nume  pare  a  însemna  „fruntaşi",  de  la  bol  cu 
sufixul  de  plural  uralo-altaic  ar,  corespunzînd  astfel  numelui  în- 
suşi ale  Bulgarilor»  Au  limba  bisericească  şi  literară  pe  care  din 
dialectul  slav  de  lângă  Salonic  o  alcătuiseră  Ciril  şi  Metodiu,  con* 
vertitorii  Moravilor  şi  creatorii  unei  noi  liturghii,  acea  limbă  pe 
care  Statul  bulgăresc,  vechiul  Ţarat,  din  Preslav,  o  adoptas'e  şi 
în  care  se  lucrară  şi  traduceri  bisericeşti  şi  chiar  profane,  opere 
de  istorie  (Malalas,  Mânase,  etc),  după  literatura  bizantină  mai 
recentă  ori  mai  îndepărtată  'n  timp. 

Deci  creştinismul  el  însuşi  avea  credincioşii  săi,  cari  nu  mai 

erau,  ca  în  zilele  Olgăi,  o  excepţie  *.  Poate  că  nu  cneazul  Vla^ 

i  j — ,  

1  Ea  trimite  şi  o  solie  la  Otto  l-iu  al  Germaniei,  pentr  i  a  cere  misio- 
nari (Barwinski,  /.  c.  p.  9).  Soseşte  ,un  călugăr  de  la' Trier,  Adalbert  (ibid.)* 

dimir  a  creştinat  pe  ai  săi  la  988,  ci  aceştia  i-au  impus  legea 
lor,  cînd  ea  a  fost  întinsă  asupra  tuturora,  oaste  de  Ruşi  şi  su- 
puşi slavi,  prin  hotărîrea  şefului  şi  a  stăpânului.  Cronica  lui 
„Nestor",  în  versiunea  lui  Gheorghe  Brancovici,  zice  aşa:  „Ma- 
rele monarh  rusesc  Vladimir,  după  ce  s'au  botezat  însuşi  şi  au 
luminat  Chievul  şi  tot  neamul  rusesc  cu  sfântul  botez,  îndată  au 
poruncit  să  surpe  toţi  idolii  şi  capiştele  să  le  sfărâme  şi  pănă  în 
temelie  să  le  strice  şi  în  locul  lor  să  zidească  dumnezeeşti  bi- 
serici. Şi  întâiu  pe  idolul  Perun  au  poruncit  să-1  leage  de  coa- 
dele  cailor  şi  să-1  arunce  în  Dnipru...  Şi  au  poruncit  Vladimir 
de  au  ridicat  în  Chiev  o  beserică  de  piatră  mare,  Preobrejenie 
Domnului  şi,  într'acel  loc  unde  au  fost  idolul  Perun.  au  zidit  o 
besăricâ  întru  pomenirea  Sf.  Vasilie,  pre  numele  ce  i  s'au  dat 
în  botez". 

0  eră  mai  mult  grecească  decât  „bulgărească",  începe  astfel. 
0  principesă  greacă  e  soţia  lui  Vladimir,  o  soră  a  împăraţilor 
„păziţi  de  Dumnezeu",  cari  aveau  obiceiul  de  a-şi  căpăta  astfel 
aderenţi  printre  barbari,  chiar  dacă  aceştia  nu  călcau  într'o  bi- 
serică ortodoxă  pentru  a  serba'  o  adevărată  căsătorie.  Mai  tărziu, 
în  alt  veac,  unul  din  cneji  va  purta  numele  grecesc  al  lui  Con- 
stantin „Monomahul".  Biserica  principală  la  Chiev  e  Sfânta  Sofie. 
Dietmar  de  Merseburg,  cronicar  german,  spune  că  Vladimir  şi 
Ana  au  fost  înmormântaţi,  după  datina  împărătească,  în  sarco- 
fagii  de  marmoră.  Cărturarii  sunt  în  bună  parte  Greci,  ca  -şi  şefii 
clerului  Mănăstirea  constantinopolitană  Studion  dă  norme  câlu- 
gărimii.  Moneda  e  grecească  pe  o  parte,  slavă  pe  alta.  Numele 
lui  Vladimir  însuşi  are  un  aspect  „literar"  balcanic,  şi  aşa  va  fi 
şi  cu  atâţia  din  urmaşii  săi.  Iaroslav  ordonă  a  se  face  traduceri 
din  greceşte.  Căsătoria  lui  Vsevolod  cu  o  princesă  bizantină  va 
întări  -aceste  legături, 

IV.  Datiria  gerniahieâ  râniâsese  insa,  contra  regiile i Cu)  toift&h! 
în  succesiunea  la  tron.  Altfel  ar  fi  fost  dacă  aceşti  neofiţi  ai  legii 
Răsăritului  ar  fi  avut  perspective  de  instalare  la  Bizanţ.  Refa- 
cerea imperiului  însă  de  Tzimiskes,  de  unii  împăraţi  militari  din 
Veacul  al  Xl-lea  şi,  în  sfârşit,  îndată,  de  marea  dinastie,  restau- 
ratoare, a  Comnenilor,  împiedecă  orice  aspiraţii  în  această  di- 
recţie. Se  revine  atunci  la  concepţia  -terii oriului-pradă,  a  supu- 
şilor de  moştenire,  capabili  de  a  fi  distribuiţi  la  altă  moştenire 

Astfel,  îndată  după  Vladimir;  —  căruia  un  călugăr  contemporan 
îi  atribuie  frumoase  mărturisiri  înaintea  lui  Dumnezeu,  pe  care 
de  sigur  că  nu  el  le-a  scris,  —  cneziatul  unic  se  desface  în  apa- 
nagii,  având  drept  centru  o  cetate  mai  consolidată,  şi  hotarele 
lor  corespund  destul  de  bine  cu  ale  vechilor  Voevodate  slave. 

Cu  acest  prilej,  pentru  a  ajuta,  la  1018,  pe  fugarul  cneaz  Svi- 
atopolc,  fiul  lui  Vladimir, — cu  numele  morav,  luat  din  tradiţia 
moravă — ,  pentru  a  stabili  pe  Iziaslav,  pentru  a  face  un  stăpânitor, 
la  1087,  în  acelaşi  veac  al  Xl-lea,  din  Iaropolc,  apoi  unul  din 
David,  intervin  Polonii,  cărora  odinioară,  în  veacul  precedent, 
li  se  „luase"  de  către  cei  din  Chiev  Rusia  Roşie,  Galiţia  de  mai 
tărziu.  Sviatopolc  se  însurase  cu  fiica  lui  Boleslav-cel- Viteaz  al 
Poloniei  *.  Supt  influenţa  polonă  au  loc  şi  relaţiile  nouă  cu  Sca- 
unul roman,  care  se  constată  la  1075  şi  la  1092 2. 

II. 

începuturi  polone. 

„Statul"  acestora  e  şi  el  de  origine  romană,— romană  de  Apus, 
deci  catolică.  Mijlocitori  au  fost  aici,  corespunzând  Bulgarilor  din 
Răsărit,  barbarii  în  contact  direct  cu  civilizaţia  antică  în  vechea 
ei  vatră,  Germanii. 

Dar  nu  se  trece  de  la  ei  direct,  în  această  transmitere  de  viaţă 
politică  legitimă,  la  Slavii,  şesului  de  lângă  Vistula.  Cei  d'intâiu 
botezaţi,  cei  dintâiu  împodobiţi,  mai  apoi,  cu  o  coroană  regală 
sunt  Cehii.  De  la  aceştia  vine  apoi  înrâurirea  care  adună  laolaltă 
pe  şefii  răzleţi  ai  deosebitelor  „ducate"  care  nu  sunt  decât  Voe* 
vodatele  primitive  din  Polonia  însăşi,  din  Mazzovia,  din  Silesia. 

0  femeie,  Dombrovca,  fiica  unui  stăpânitor  din  Boemia,  face,  la 
965-6,  din  soţul  ei  —  acesta  „istoric",  după  mărturia  în  treacăt  a 
cronicelor  germane     Miecislav  L-iu,  un  prinţ  creştin* 

De  fapt  osebirea  între  Polonia  şi  Boemia,  ~~  care  ea  însăşi 
ini  e  decât  continuarea  Moraviei  şi,  prin  aceasta,  a  vechiului 
ducat  răsăritean  format  de  Carolingieni,  cari  introduc  aici  no- 
ţiunea însăşi  a  Craiului  (Carolus)  — ,  nu  s'a  făcut  încă.  E  un 
Stat  slav,  de  formă  romano-germanică,  n<  având  hotare  lămurite 

1  în  schimb,  Casimir  al  Polonieî  iea  pe  fiica  lui  Iaroslav  din  Chiev 
(  Barwinski,  /.  c,  p.  8). 

2  Sosire  ia  această  ultimă  dată  a  legatului  pontifical  Teodor  în  Chiev, 
ibid.  Papii  făcuseră  încercări  încă  din  secolul  al  X-lea  (979,  9S6,  988,  991, 
iOOO)  Solii  ruseşti  la  Roma,  944  şi  1001  (ibid.). 

mai  ales  în  Răsărit,  o  Austrie  catolică  de  graiu  şi  de  sânge  noii. 
Şefii  poloni  au  nume  cehe,  şi  limba  literară  polonă  va  rămânea 
plină  de  termini  împrumutaţi  de  la  fraţii  din  Boemia, 

Astfel,  dacă  Boleslav,  Bretislav,  căpeteniile  cehe,  stăpânesc  la 
Gnesno,  cetatea  „cuibului"  -  de  unde  stema  vulturului  alb—,  la 
Cracovia,  ca  şi  în  Silesia,  plină  de  „duci"  poloni,  Polonul  Boleslav- 
cel- Viteaz,  Hrabrâ,  va  fi  mai  mare  şi  peste  Boemi.  Numai  când, 
pe  la  anul  1000,  cea  d'intăiu  atingere  cu  Germanii  lui  Otto  al 
IlI-lea  aduce  o  recunoaştere  —  istoria  naţională  zice:  o  încoro- 
nare —  în  acel  Gnesno,  unde,  fireşte,  se  prestează  omagiu  Ceza- 
rului, nu  ca  German,  ci  în  această  calitate  imperială  romană, 
se  poate  zice  că  există,  dacă  nu  o  Polonie,  cel  ••  puţin  o  feudă 
polonă  pentru  Imperiu.  0  nepoată  a  lui  Otto  al  III- 1  ea  va  fi  aici 
„regină",  Casimir,  urmaşul  „Viteazului",  se  va  adăposti  în  zile 
grele  la  împăratul  Courad,  şi  un  Vladislav  va  purta  porecla 
de  Hermann.  Mai  tărziu  pe  tronul  din  Gnesno  va  apărea  o  Agnes 
de  Austria.  Henric  al  V-lea,  Frederic  Barbă-Roşie  vor  avea,  ca 
şi  Papa  Alexandru  al  IlI-lea,  vasalii  lor  pe  Vistula. 

Dar  o  încoronare  formală  din  partea  Papei  lipseşte,  şi  în  schimb 
este  conflictul  dintre  al  doilea  Vladislav  şi  Sfântul  Stanislas,  ar- 
hiepiscopul regatului,  ceia  ce  aduce  uciderea  prelatului,  la  1079 
şi  intervenţia  pedepsitoare  a  Sfântului  Scaun.  Un  rege  polon, 
Boleslav  Gură-Strâmbă,  va  fi  între  cruciaţi. 

Polonia  această  caută  imediat  să  înghită  Rusia  în  catolicismul 
ei,  de  origine  boemă.  Odată  Iaroslav  cel  înţelept,  din  Chiev, 
susţinuse;  împreună  cu  împăratul  Henric  al  II-lea,  pe  Casimir 
Inoitorul,  luând  apoi  pe  sora  acestuia  \  După  ce  împăratul  Henric 
al  IV-lea,  a  căruia  soţie,  Praxedes-Agnes,  era  de  la  Ruşi,  se  gân- 
dise a  sprijini,  pe  la  1070,  pe  cneazul  rus  izgonit,  Iziaslav  *, 
acel  Boleslav  al  II-lea  (f  1081),  soţ  al  fiicei  unui  cneaz  de  Via* 
dimir,  hotărăşte  după  voie,  cum  am  văzut,  la  Chiev,  laSmolensc, 

1  Barwinski.  /.  c,  p.  10,  Erâ  vorba  ia  1040  şi  de  o  căsătorie  â  lai  HenriV 
âl  IIHea  cu  o  principesă  rusă  ;  ibid, 

2  După  cronicarul  german  Lambert  de  Aschaffenburg,  Lambert  de  Genr 
bloux  şi  Albert  de  Stade.  Grigorie  al  Vll-lea  însuşi  îi  scrie,  la  17  April 
1075,  ca  unui  „rex  Russorum"  (Scrisoarea  la  Baronius).  Deci  o  încercare 
de  regalitate  în  numele  Papei,  La  Papa  venise  fiii  cneazului,  şi  i  sî  ofe- 
rise coroana  „din  partea  Sf.  Petru".  . 

ia  Poloţc,  reşedinţele  posesorilor  moştenirii  marelui  Vladimir  *• 
^iul  său,  Mieşco,  iea,  cu  speranţa  de  moştenire,  pe  o  princesă  rusă 

Pentru  a  se  face  măcar  unirea  politica,  reunirea  seminţiilor 
pe  care  acum,  pe  lângă  limbă,  atunci  fără  valoare,  le  deosebia 
confesiunea,  ar  fi  trebuit  însă  ca  Polonia  să  stăpânească  terito- 
riul de  legătură,  în  Carpaţi,  la  originea  râurilor  ce  curg  spre 
Marea  Neagră  şi  Dunăre  la  Apus  de  Nistru,  acea  Rusie  Roşie, 
în  care  tocmai  cnejii  din  veacul  al  XII  lea  aşează,  părăsind  Chi- 
evul,  centrul,  cel  puţin  de  hegemonie,  al  vieţii  ruseşti  ortodoxe  : 
Vladimirul  (de  unde:  Lodomeria),  apoi  Haliciul  (de  unde  Galiţia), 
al  cărui  stăpînitor,  Iaroslav,  avuse,  un  moment,  legături  cu  Ma- 
nuil  Comnenul,  marele  împărat  bizantin  pornit  în  expediţie  de 
recuperare  contra  Ungurilor.  în  curând  însă  o  direcţie  catolică 
eră  să  se  pronunţe.  Un  singur  moment,  la  1198,  după  moartea 
Halicianului  Vladimir,  Polonii  şi- ar  fî  putut  anexa  definitiv  Ga- 
liţia, dar  ei  trebuiră  să  renunţe  la  dînsa,  în  profitul  fratelui  aces- 
tuia. Roman,  care  ocupă  un  moment  şi  Ohievul  2. 

Aici  pătrund,  sprijiniţi  pe  privilegiul  particular  al  Papei, 
în  calitatea  lor  de  regi  apostolici,  în  veşnică  luptă  contra  shis- 
maticilor  —  ce  sunt  pe  lângă  ei  ducii  „regali"  ai  Poloniei  ?  — , 
Arpadienii  din  Ungaria,  cari,  după  temelia  pusă,  la  1000,  de  Ştefan- 
cel-Sfânt,  au  putut  scăpa,  dacă  nu  de  omagiul  formal  faţă  de 
Germani,  măcar  de  o  înrâurire  decisivă  a  acestora,  şi  cari '  pe 
încetul  se  ridică  spre  independenţă  şi  se  avântă  spre  cuceriri: 
în  Croaţia,  în  Dalmaţia,  dincoace  de  Tisa,  la  Dunărea  sârbească 
şi  bulgărească,  spre  Carpaţii  româneşti, .  cu  depărtate  visuri  con- 
stantinopolitane,  împărăteşti. 

înainte  de  1100— afară  de  relaţiile  lui  Ladislau,  ruda  Sf.  Ştefan, 
şi  a  fiilor  lui  în  Rusia  3  —  vedem  pe  Iaroslav  măritându-şi  una 
din  fete,  Anastasia.,  soră  cu  Ana  de  Franţa  şi  cu  regina  Norvegiei, 
după  regele  Andrei  I-iu  al  Ungurilor 3,  şi  âpoi  pe  acel  Iaroslav  Rusul 

1  Ditmar  face  din  Sviatopluc,  cneaz  rus,  ginerele  lui  Boleslav,  care  adu- 
sese cu  soţia  şi  un  episcop  german. 

2  Dlugosz  îl  arată  pe  "  Roman  primind  la  Haliciu  pe  fugarul  bizantin 
Laskaris  („Archamis"),  când  Latinii  ieau  Constantinopolul  :  în  toate  aceste 
relaţii  Moldova  a  trebuit  să  aibă  un  rol.  Romau  moare  în  luptă  cu  Polonii  ; 
la  Vladimir  în  acest  timp  domneşte  Vsevolod. 

3  Barwinski,  /.  c.  Prinţii  Andrei  şi  Leventa  în  Rusia  (p.  11),  unde  pri- 
mul se  şi  însură. 


N.  Iorga  :  Istoria  Rusiei  fi  a  Poloniei. 

mergând  la  aceşti  Unguri  pentru  a  se  întoarce  de  acolo  cu  prin- 
cipele Coloman.  Fiica  de  cneaz  Eufemia,  a  lui  Vladimir,  va  ajunge 
la  1112,  ca  soţie  a  regelui  Coloman  (1095-1118),  regină  a  Ungariei, 
care  avea  încă  fundaţiunile  ei  mănăstireşti  bizantine,  din  vremea 
cînd  şefi  maghiari  căutau  pe  Hristos  la  Constantinopol,  nu 
la  Roma.  * 

Cutare  pretendent  maghiar  vine  de  la  Ruşi,  şi  cu  ajutor  polon, 
ca  să  atace  pe  regele  Bela-cel-Orb.  în  Rusia,  Iziaslav  se  luptă 
pentru  moştenirea  sa  cu  ajutor  unguresc1. 

Intervenţiile  ungureşti  în  Galiţia,  al  cării  nume  apare  apoi  şi 
în  titlul  iegal  al  „apostolicilor",  se  fac  tot  mai  dese.  între  Rusul 
Mstislav  de  la  Novgorod  şi  Coloman,  însurat  cu  o  princesă  polonă, 
Salomeia,  se  vor  da  lupte  pentru  această  ţară.  Andrei  al  Il-lea,  în 
timpul  cât  fiul  său,  alt  Coloman,  va  stăpâni  trecător  (de  la  1214),  ca 
rege  de  creaţiune  apostolică,  la'  izvoarele  Nistrului,  va  lua  ce 
d'intăiu  titlul  galiţian,  şi  lodomerian.  Bela  al  I V-lea  aşeză  aici  pe 
ginerele  său,  Rostislav.  Dar  după  Roman,  fratele  lui  Vladimir,  fiul, 
Daniil,  şi  mai  tărziu  Leon,  cneji  ruşi,  —  cel  din  urmă  şi  fundator 
al  „Leopolei",  al  Lvovului  sau  Lembergului — ,  vor  rămânea,  timp 
de  câteva  decenii,  pănă  la  1301,  domni  ai  importantei  provincii. 
Şi  în  acest  timp  totuşi  Ungurii  vor  ajuta  pe  ducele  de  Cracovia, 
Lesco-cel-Negru  (1285),  refugiat  la  ei,  apoi,  şi  a  doua  oară. 

Această  Rusie  de  la  Haliciu  e  acum  cea  adevărată.  Chievul  e 
al  ei,  şi  Moscova  s'a  născut  abia.  La  1253  Papa  va  da  coroana 
regală  lui  Daniil,  care  visa  pentru  fiul  său  Roman,  căsătorit 
cu  o  Babenberg,  moştenirea  austriacă.  Aici  poate,  între  Răsărit 
şi  Apus,  pe  un  teren  favorabil  fructificării  unei  culturi  prin  cea- 
laltă, ar  fi  renăscut  viaţa  rusească,  dacă  în  acest  moment  ostile, 
de  strictă  disciplină  chineză,  de  mare  avânt  sălbatec,  ale  genia- 
lului barbar  Ginghiz-Han  n'ar  fi  zdrobit  la  Culca  (1224)  coaliţia 
şefilor  ruşi  cari  pănă  arunci  nu  luptaseră  decât  între  sine  şi  n'ar 
fi  împiedecat  şi  orice  expansiune  a  Haliciului  acestuia  către  Ră- 
sărit, unde  acuma  era  robia  împăratului  păgân. 

în  acest  răstimp  Polonia,  fără  coroană  regală  legitimă  2,  având 

1  Pentru  căsătoria  rusească  a  prinţului  Geyza,  Barwinski,  /.  c,  p.  12. 

2  Cf.  Salvandy,  Histoire  du  roi  Jean  Sobieski,  l,  Paris  1856.  p.  70:  „ce 
nom  de  roi  reserve  â  la  republique  chretienne  et  que  Ies  deux  chefs.  spi- 
rituel  et  temporel.  de  la  chretiente,  le  Pape  et  l'Empereur,  pouvaient  seuls 
donner". 

doar  ca  sâmbure  statornic  o  Biserică  ai  cării  caracter  e  naţional, 
cade  şi  ea  în  frământările  vieţii  politice  locale.  Şi  ce  e  mai  grav, 
e  apariţia  germanismului  năvălitor,  nu  în  forma  Cezarilor  ce  se 
mulţămesc  cu  omagiu,  ci  în  aceia  a  ţeranilor  colonizatori  în 
Drang  nach  Osten,  a  burghezilor  fundatori  de  oraşe  comerciale,  şi 
mai  ales  a  Ordinelor  cavalereşti. 

Un  episcop  misionar,  Adalbert,  întemeiază,  în  creaţiunea  sa 
de  la  Riga,  pentru  a  înlătura  pe  păgânii  Livoniei,  Ordinul  Pur- 
tătorilor de  spadă,  Ensiferii,  cari  creiază  pe  sama  lor  un  ade- 
vărat Stat  german,  ce  va  trăi  multă  vreme  aici,  la  Baltica.  Faţă 
de  atacurile  prusiene,  ale  altor  păgâni,  se  încearcă  de  ducii 
separaţiei  polone  un  Ordin  negerman,  al  lui  Hristos.  în  sfârşit 
printr'o  convenţie  formală,  cu  termin,  Conrad  de  Mazovia  chiamă 
în  aceste  părţi  ale  Prusiei  pe  Teutonii  de  la  Ierusalim,  siliţi  a-şi 
părăsi  acest  loc  de  origine  al  puterii  lor  militare  şi  izgoniţi  de 
regele  Ungariei,  care-i  chemase  contra  Cumanilor,  din  Braşov, 
din  Câmpulung,  din  toate  aceste  părţi  rt transilvane"  şi  „transal- 
pine", unde  nădăjduiau  să  râmâie  în  burgurile  lor  ca  domni  inde- 
pendenţi. Prinţii  galiţieni  Andrei  şi  Lev,  apoi  Iurie-Boleslav, 
încheie  înţelegeri  cu  Teutonii  pentru  lupta  comună  contra  Mon- 
golilor K  La  Marea  Baltică  ei  erau  însă  de  acum  intangibili,  şi 
sfărâmăturile  vechii  Polonii  unitare  erau  întemniţate  'n  interior, 
între  Teutoni,  Tătari  şi  alţi  păgâni,  cari  încep  a  se  organiza  atunci 
într'o  puternică  bandă  militară,  Lituanienii. 

IIL 

Jugul  tătăresc. 

Stăpînirea  tătărească  a  durat,  asupra  tuturor  cnejiilor  în  care 
se  sfărâmase,  pentru  motive  pur  dinastice  şi  absolut  întâmplă- 
toare, tără  nicio  conştiinţă  de  Stat,  cu  nevoile  lui,  vechea  Rusie 
unitară  de  la  Chiev,  nu  un  veac  şi  jumătate,  cum  vrea  să  facă 
a  se  crede  o  explicabilă  susceptibilitate  naţională,  ci  tocmai  cu 
o  sută  de,  ani  mai  mult. 

Căci  lupta  de  la  Culicovo,  în  care,  la  1380,  cneazul  Moscoviei 
-—  oraş  nou  şi  apropiat  de  reşedinţa  Hanului  stăpân,  despre  al 
cărui  rost  se  va  voibi  pe  *  urmă,  —  Dimitrie  Ivanovici  Donscoi 
(„de  la  Don"),  a  izbutit,  el,  care  „cumpărase  „iarlic"  de  la  Han 
pentru  Nijni-Novgorod  şi  Murom,  cu  ajutorul  vecinilor  şi  tova- 


1  Barwinski,  /.  c,  pp.  14-6. 

râşilor  săi,  să  zdrobească  oştirea  de  „800.000"  (!)  de  oameni  a 
„Ţarului"  tătăresc  Mamai,  aliat  cu  Jagello,  n'a  produs  rezultate 
durabile.  Vechea  supunere  a  revenit,  şi  încă  întT'o  formă  mai 
apăsătoare  decît  aceia  de  pănâ  atunci.  Toctamiş,  care  a  înlocuit 
pe  Mamai,  n'a  fost  mai  puţin  ascultat  decît  acesta  (el  a  primit 
ca  ostatec  pe  Vasile,  fiul  învingătorului;  şi  a  hotărît  în  conflictele 
lui  cu  vecinii);  Timurlenc,  noul  Ginghiz-Han,  care  a  răsărit  în 
adâncurile  Asiei  ca  să  se  arunce,  într'un  formidabil  avânt,  şi  asu- 
;  pra  consângenilor  săi  din  „Horda  de  Aur"  a  Rusiei,  a  sângerat 
pe  Ruşi  cu  un  frâu  de  fier,  mai  aspru  decât  cel  din  trecut;  şi  în 
-  veacul  al  XV-lea  un  Edegu,  un  Ulu-Mahmed,  în  cea  d'intăiu  jumă- 
tate, un  Sidî-Ahmed,  în  cea  de- a  doua,  şi-au  cerut  şi  şi- au  căpătat 
de  la  „sclavii"  lor,  principii,  acuma  singuri-stăpânitori,  fără  rivali. 
•  ai  Moscovei,  aceleaşi  drepturi.  Solii,  lor  au  pretins  imperios  tri- 
butul pe  care  viclenia  slavă  1-a  putut  înlătura  doar  prin  necon- 
tenite zăboviri  şi  prin  oferte  de  largi  „peşcheşuri",  pănă  ce  a 
venit  în  sfârşit  momentul  ca  Marele-Cneaz  Ivan  să  poată  călca 
în  picioare  ordinul  superiorului  său,  care,  redus  acum  la  teri- 
toriile de  dincolo  de  Volga  —  de  aici  terminul  de  Tartari  Zawol- 
hienses  în  documentele  polone  -  ,  îşi  văzuse  întăiu  oastea  pe- 
rind supt  loviturile  unui  duşman  de  acelaşi  sânge.  Dar  aceasta 
înseamnă:  cam  1480. 

In  tot  acest  timp  apăsarea  a  fost  grea  şi  umilinţa  adîncă.  Nu 
s'au  simţit  J^atjocuriţi  supuşii,  mulţimile  acelea  slave  care  n'aveau 
ideie  de  ce  poate  să  însemne  un  neam,  ci  primiau  orice  putere 
li  se  impunea  de  soartă,  şi  nici  măcar  anume  clase  din  popu- 
laţie n'au  gemut  supt  insultă.  Totul  se  reduce  la  cazuri  parti- 
culare, privind,  în  general,  dar  «aăi  ales  în  parte,  pe  membrii 
deosebitelor  dinastii.  Orice  cneaz  trebuia  după  obiceiul  mon- 
golic pe  care-1  întâlnim  apoi  şi  la  amicii  Tătarilor,  Turbii  osmanlâi 
din  Constantinopol,  de  aceiaşi  rasă,  să  apară  la  Hordă,  să  se 
târască  pănă  acolo,  după  terminul  oficial  acceptat  de  toţi,  ca  să 
fie  recunoscut  şi  întărit.  Cum  aceşti  păgâni,  cari  nu  erau,  multă 
vreme,  nici  măcar  Musulmani,  ci  rămăseseră  la  vechiul  cult  pri- 
mitiv al  idolilor,  la  magiile  religiilor  primitive,  nu  puteau  suferi 
vederea  unui  profan  necredincios,  cneazul  avea  să  treacă  prin 
focul  purificator  şi  să  se  plece  înaintea  unor  anume  simbole. 
Venit  cu  cărticele  apărătoare  şi  cu  stricte  recomandaţii  ale  preo- 
ţilor săi,  cneazul  Mihail,  îndată  după  cucerire,  a  refuzat  să  se 

supuie  la  aceste  rituri  care  erau  o  parte  din  eticheta  la  Curte, 
şi  a  fost  executat.  Şi  alţii,  pentru  pâri  ale  concurenţilor  şi  dori- , 
torilor  de  moştenirea  lor,  au  suferit  acolo  aceleaşi  osânde  :  unul 
din  ei,  legat  cu  lanţuri  grele,  timp  îndelungat,  într'un  bordeiu, 
e  bătut  prin  inelele  acestor  cătuşe  de  păretele  bordeiului,  care 
cade  asupră-i  şi,  încercând  el  să  scape  din  dărâmături,  e  din  nou 
chinuit  şi  ucis.  Cu  oribilele  rafinări  de  cruzime  pe  care  şi  pană 
azi  le  obişnuesc  Chinezii,  actul  însuşi  al  străpungerii  mortale  cu 
sabia  e  o  graţie,  care  adesea  nu  intervine  curând.  Iar  pănăunde. 
putea  să  ajungă  strivirea  morală  o  arată  îndatorirea  pentru  aceşti  i 
principi  de  a  linge,  pe  coama  calului  sau  jos  pe  pămînt,  picătu- 
rile ce  ar  fi  căzut  din  cupa  cu  lapte  întinsă,  după  datină,  trime-.. 
sului  împărătesc; 

Mai  poate  fi  o  mirare  apoi  dacă  din  toate  aceste  plecări  de 
grumazuri  şi  linchiri  a'  ţernei  înseşi  înaintea  tiranului  a  .ieşit  o 
umilinţă  şi  o  pasiune  de  a  umili  care  vor  deosebi  secole  întregi, 
istoria  rusească !  Nici  pe  departe  n'am  răbdat —  că  nici  n'am  fi/; 
putut  —  atâta  de  la  suzerani,  de  la  stăpânii  noştri  turci  în  cele 
trei  secole  de  vasalitate,  de-a  lungul  cărora  Domnii  noştri  au  rămas 
continuatorii  respectaţi,  nu  numai  de  supuşii  lor,  dar  de  toată 
populaţia  creştină  din  Imperiu,  ai  vechilor  Cezari  bizantini,  -  ca 
dânşii  binecuvîntaţi  de  Patriarhi,  aclamaţi  de  mulţimea  asupra 
cărora  fac  să  cadă  o  bură  de  mici  monede  de  ,argint5  de  accele 
sau  aspri,  petrecuţi  de  un  alaiu  strălucit  şi  primiţi  ca  nişte  îm- 
păraţi în  reşedinţile  lor  dunărene. 

Poporul  rusesc  nu  suferia  de  pe  urma  unei  politice  în  care 
n'avea  niciun  amestec,  de  voie  sau  de  nevoie,  afară  de  un  oare- 
care număr  de  renegaţi,  şi  din  cler  chiar.  Datoria  lui,  într'un 
sistem  de  Stat  pur  fiscal,  erâ  să  plătească,  pe  baza  celei  mai 
neîndurate  şi  mai  precise  din  statisticele  de  model  chines,  erâ 
să  suporte  toate  greutăţile  „legale"  şi  toate  adausurile,  „ilegale", 
care  veniau  de  la  îndeplinitorii  poruncilor.  Plătia  birul  său,  cules 
de  „bascacii"  Hanului,  —  contra  cărora  însă  nu  odată,  şi  mai  , 
ales  în  liberul,  zgomotosul  Novgorod  al  negustorilor,  se  ridicau 
mulţimile  şi-i  ucideau,  orice  ar  fi  să  se  întâmple  pe  urmă,  ca 
pedeapsă—;  plătia  podurile,  drumurile,  vămile,  care  se  întindeau 
pană  la  Cetatea-Albă  basarabeană;  al  cării  nume,  oficial,  de  >,-, 
Acherman  nu  vine  de  la  Turci,  ci  de  la  aceiaşi  Tătari.  Afară 
_de  aceasta,  ca  Slavi,  docili  când  simt  violenţa,  Ruşii  făceau,  fără ., 

protestare,  serviciile  cerute:  dădeau  tainuri,  gătiau  conace,  în- 
treţineau beilicuri,  —  ca  acelea  pe  care  le  cunoaştem  prea  bine 
din  legăturile  noastre  cu  Turcii.  La  serviciul  militar,  care  ar  fi 
stors  rassa,  în  nesfârşitele  expediţii,  nu  erau  constrânşi;  cnejii 
ştiuseră  să  li  cruţe  această  greutate. 

Din  această  captivitate  babilonică  au  ieşit  însă  şi  anume  avan- 
tagii,  care  sunt  de  cea  mai  mare  însemnătate  pentru  desvoltarea 
viitoare  a  Statului  rusesc. 

Sentimentul  unităţii  naţionale  a  reieşit  de  la  sine  din  această  opre- 
siune care  atinge  pe  oricine,  de  oriunde,  cuprinzându-l,  în  aceleaşi 
condiţii^  în  acelaşi  sistem.  Oamenii  din  Vladimir  şi  din  Chiev,  cari 
âu  putut  scăpa,  cei  din  Novgorod,  din  Tver,  din  Riâzan,  din 
Suzdal,  din  Rostov,  cari  au  rămas  supt  jug,  s'au  simţit,  supt  un 
singur  stăpîn,  o  singură  massă  de  robi,  având  putinţa  unei  re- 
zistenţe unice  pentru  a  se  ajunge  la  un  scop  care  era,  al  tu- 
turora. 

Al  doilea,  pe  lângă  acest  sentiment  popular,  regimul  mongolic 
a  adus  şi  o  conştiinţă  politică,  tot  mai  puternică.  Legitimităţile 
locale  n'aveau  niciun  sens  în  ochii  aceluia  care  se  privia  ca, 
peste  neamurile  înseşi,  în  tot  cuprinsul  lor,  împărat  al  lumii. 
Cum,  la  noi,  Unirea  Principatelor  a  fost  pregătită  de  obiceiul 
turcesc  de  a  schimba  de  pe  un  Scaun  pe  altul,  fără  nicio  preo- 
cupaţie  de  drept,  oameni  cari  nu  domniau,  mai  la  urmă,  în  pu- 
terea niciunui  titlu,  cum  astfel  clientelele  de  boieri,  mutându-se 
de  la  Iaşi  la  Bucureşti  şi  de  la  Bucureşti  la  Iaşi,  au  ajuns  să 
aibă  o  conştiinţă  de  românitate  peste  graniţile  celor  două  ţeri, 
astfel,  pe  vremea  când  un  capriciu  la  Hordă  putea  izgoni  pe  un 
cneaz  pentru  a  i  se  substitui  altul  şi  când  cel  mai  ascultător 
putea  reuni,  ca  răsplată,  mai  multe  din  aceste  formaţiuni  ale 
întâmplării,  de  menţinerea  cărora  nu  era  legată  nicio  simpatie 
şi  niciun  interes  esenţial,  lumea  a  ajuns  a  înţelege  mai  mult, 
la  Curţi  ca  şi  în  popor,  putinţa  unei  singure  Rusii  ca  aceia  din 
Chiev,  despre  care  vorbia  letopiseţul.  ' 

Şi  tot  Tătarii  sunt  aceia  cari  au  creat  demnitatea  superioară  tu- 
'  turor  celorlalte  şi  au  făcut  să  se  fundeze  Capitala  care  eră  să  în- 
tunece pe  cele  mai  vechi,  în  decădere.  Nu  e  sigur  că,  înainte  ca 
Alexandru  Nevschi,  după  o  biruinţă  în  Nord,  cneaz  de  Nov- 
gorod, să  se  fi  înfăţişat  înaintea  Hanului  biruitor  la  Culca  şi  dis^ 

trugător  al  Chievului,  ar  fi  existat  titlul  şi  autoritatea  Marelui- 
î^rincipe,  velichi  cneaz,  susţinut  în  menţinerea  supremaţiei  sale 
de  toată  puterea  stăpânului.  Alexandru  a  fost  recunoscut  însă 
în  această  calitate,  pe  care  a  transmis-o  urmaşilor  săi  Şi,  după 
ce  Moscova  s'a  întemeiat,  prin  hotărîrea  lui  Daniil,  fiul  lui  Alexandru 
Nevschi,  pentru  a  fi  la  îndemâna  Hanului,  care  sta  la  Sărai,  pe 
Volga,  Ivan  Danilovici,  zis  Calita,  „purtătorul  de  pungă",  e  acela, 
care,  la  1320,  a  mutat,  prin  meritele  sale  de  supunere  faţă  de 
Hordă,  în  acest  nou  centru,  care  capătă  apoi  şi  un  prestigiu  re- 
ligios, prin  aşezarea  unui  Mitropolit,  reşedinţa  Marelui-Principe, 
a  vicariului  tătăresc. 

Tot  acestor  grele  vremuri  îi  datoreşte  viitoarea  Rusie  „bine- 
credincioasă"  (pravoviernică,  apoi  pravoslavnică),  cel  puţin  atâta 
cât  influenţei  bizantine  de  la  sfârşitul  veacului  al  XV-lea,  acea 
supremaţie  a  ordinii  religioase  asupra  ordinii  politice,  care,  împie- 
decând o,  mai  răpede  şi  mai  vioaie  desvoltare  a  poporului  rusesc,  a 
constituit  totuşi  şi  unul  din  marile  lui  mijloace  de  rezistenţă  în 
anume  timpuri.  In  adevăr,  Tătarii  trăiau  în  conştiinţa  că  mai 
presus  de  absolutismul,  fără  margeni  pe  pământ,  al  ftnpăraţilor 
lor  este  o  forţă  misterioasă,  ale  cării  practice  milenare  le  de- 
ţineau preoţii- vrăjitori,  executând  nepătrunse  rituri,  şi  că  orice 
om  cu  orice  puteri  individuale  şi  în  orice  situaţie  rămâne  cu 
totul  neputincios  faţă  de  poruncile  venite  din  altă  lume.  In  cle- 
ricii ruşi  ei  au  văzut  un  element  corespunzător  acelui  de  care 
ei  înşii  se  simţiau  atârnând.  De  aceia  i-au  respectat,  i-au  ajutat, 
i-au  susţinut,  i-au,  cruţat  de  serviciu,  i-au  ferit  de  umiliri  prin 
formele  de  imunitate  şi  dăruire  care  ni  ş'au  păstrat  într'o  formă 
autentică. 

Supt  alt  raport,  să  nu  uităm  imensa  înlesnire  pe  care  o  ofe- 
ria  pentru  negoţ,  putând  trece  acum  liber  de  la  Carpaţi  pănă 
la  Caracoram,  vastitatea  unui  Imperiu  care  cuprindea  o  mare 
parte  din  două  continente.  Şi  pentru  crearea  noilor  drumuri 
comerciale  de  care  ne-am  folosit  şi  noi,  ba,  mai  mult,  care  au 
adus  însăşi  întemeiarea  Statelor  noastre,  o  astfel  de  dominaţie, 
sfărâmând  pentru  totdeauna  anumite  hotare,  cu  toate  piedecile 
lor,  era  indispensabilă. 

Şi,  astfel,  în  veacul  al  XV-lea  Rusia  a  răsărit  ca  o  contrafacere 
a  Statului  tătăresc  din  care  se  smulsese  şi  pe  care  şi  în  ce  priveşte 

teritoriul  încerca  să-l  imite,  cătându-şi  margenile  la Astrahan y  la 
Cazan  sau  pierzându-se  în  deserturile  îngheţate  ale  Siberiei. 

Şi  Rusiile  Roşie;  Albă.  Neagră,  Mare,  Mică  vin  din  împărţirile, 
caracteristic  turanice— care  se  află  şi  la  Cumani,  la  Turci  —  ale 
foştilor  domni. 

„Ţar"  fusese  pentru  supuşii  şi  vecinii  săi  creştini  împăratul- 
Han  ;  „Ţar"  se  va  simţi  şi  Marele-Cneaz  de  pănă  atunci,  ajuns 
de  sine  stătător.  Coroanele  lui  sunt  derivate  din  căciulile  blănite 
ale  şefilor  turcomani  ai  Asiei  centrale,  şi  ele  au  fost  culese  la 
jăfuirea  ultimelor  refugii  ale  stăpânului  de  pănă  atunci.  Ucazul 
e  iarlicul  de  odinioară.  Banul,  danga,  tenghi,  semnul  cu  care 
se  înfierează  vitele  ştf  care  aici  marchează  metalul  preţios,  rubla, 
sunt  unităţi  monetare  ale  Tătarilor.  Sistemul  vamal  e  dela  dânşii, 
şi  l-am  moştenit  şi  noi,  asupra  cărora  s'a  întins  un  moment 
Hanatul  separatist,  de  la  sfârşitul  veacului  al  X'IIMea,  al  lui  Nogai, 
înrudit  cu  Bizanţul  şi  cu  dinastiile  ruseşti  şi  lângă  care.  încă  pe 
la  1330  se  afla  principatul  lui  Timur,  căruia  Ungurii  îi  ziceau: 
Demetrius.  Birourile  ruseşti,  cu  pisarii  lor,  sunt  calemurile  Porţii 
înalte  de  la  Hordâ.  Pedepsele  sunt  luate  din  codul  vechilor  bar- 
bari asiatici.  Primirea  solilor,  ospeţele  sunt  după  eticheta  Hordei. ' 
Când,  ca  şi  Vlad  Ţepeş,  cunoscător  în  mediul  osmanic,  unde  ţapa. 
spintecarea,  chinurile,  însemnarea  precisă  a  capetelor  tăiate  erau 
o  normă.  Ivan-cel-Groaznic  va  redacta  teribilele  lui  liste  de 
victime  cu  notiţe  explicative  în  dreptul  fiecărui  grup,  el  e  în 
tradiţia  lui  Ginghiz  Han,  care  face  din  capete  tăiate  pietrele  pi- 
ramidelor sale.  Dregătorii  de  oaste  nu  sunt  decît  „sclavi"  ca 
aceia  cari  la  Turco -Tătari  îngenunche  pe  deosebite  trepte  ale 
tronului  şi  primesc  zimbind  porunca  de  osândă.  Pănă  şi  regu- 
lele  vieţii  casnice,  cuprinse  în  Bomostroi,  cu  datoria  servito- 
rului de  a-şi  sufla  nasul,  de-a  tuşi,  de-a  călca  pe  loc  ca  să  se 
afle  fără  s'o  spuie  că  el  a  venit  cu  ordinul  adus  la  îndeplinire, 
sunt  o  moştenire  a  bătrânei  civilizaţii  roabe  din  Extremul- Orient, 
strămutată  în  Asia  Centrală,  pentru  ca  de  aici  să  fie  răspândită 
de-a  lungul  drumului  cuceririlor. 

Ceva  numai  se  va  adăugi  când,  la  1472,  protecţia  Papei  va 
trimete  ca  a  doua  soţie  a  lui  Ivan  Vasilievici,  văduv  după  o 
cneghină  de  Tver,  pe  Sofia,  fata,  trecută  un  simp  la  Unirea 
cu  catolicismul,  a  lui  Toma  Paleologul,  care  e  fratele  ultimului 
împărat  de  Bizanţ,  mort  apărându-şi  cetatea.  Mândra  „Romană" 

va  înlătura  de  la  succesiune  pe  nepotul  de  fiu  al  lui  Ivan;  Di- 
mitrie,  a  cărui  mamă,  şi  ea  prigonită,  e  EJena,  fiica  lui  Ştefan- 
eel-Mare  cu  o  princesă  din  Chiev,  ruso-litvană,  şi-i  va  substitui 
pe  fiul  ei  propriu,  Vasile.  Dar  ea  va  isprăvi  mai  mult. 

Introducând  elemente  bizantine  în  viaţa  politică,  Sofia  va  face 
din  vechea  stemă  a  cavalerului  luptător,  în  care  mai  tărziu  numai 
s'a  văzut  un  Sfântul  Gheorghe,  numai  scutul  ce  se  prinde  pe 
pieptul  vulturului  cu  două  capete  al  Imperiului,  mutat  acum  la 
Moscova.  Grecii  săi  .vor  frămînta  cugetarea  înceată  a  cărtura- 
rilor moscoviţi,  cari  încremeniseră  în  acele  discuţii  zădarnice 
asupra  Bibliei,  întru  toate  asemenea  cu  arguţiile  turceşti  asupra 
Coranului.  Acestui  nou  curent  ar  trebui  să  i  se  atribuie  şi  alcă- 
tuirea pe  baza  vechilor  Anale  a  lui  „Nestor",  aşa  cum  e  astăzi, 
cu  extrasele  din  Bizantini,  arătându-se  anume  izvorul,  cu  trata- 
tele, poate  plăzmuite  ori  culese  de  aiurea  l}  cu  notele  geografice 
în  care  se  pomeneşte  Apusul 2,  pănă  la  Englezi,  cu  cari  în  acest 
moment  se  încep  relaţiile  :  de  altfel  marele  cronicar  polon  Ioan 
Dlugosz  are  în  opera  sa  scrisă  la  1480  pentru  partea  veche  tra- 
duceri din  letopisiţi 3.  Iar,  ca  una  ce  venise  din  Italia,  imperiala 
femeie  va  face  să  pătrundă  şi  în  acest  depărtat  Răsărit  ceva  din  acel 
spirit  al  Renaşterii  de  care  e  însufleţit  în  lucrările  sale,  de  alt 
stil,  un  Aristide  de  Bologna. 


1  Ci  traducerea  francesăde  Louis  Paris,  I,  Paris  1834,  p.  50:  „Les  his- 
toires  grecs  ne  font  pas  mention  de  la  victoire  d'Oleg,  ni  de  l'avanta- 
geux  trăite  que  les  Russes  firent  avec  l'empereur".  Şi  alt  comentator, 
Bayer,  găseşte  explicaţia  în  lipsa  de  istorie  mai  bogată  a  Bizanţului  de 
la  813  la  959  şi  în  pierderea  multor  izvoare  bizantine  (ibid.).  Acelaşi,  p.  71  : 
„II  est  rare  de  trouver  dans  les  annales  du  X-e  siecle  des  traites  aussi 
detailles  queceux  d'Oleg  et  d'lgor  avec  les  Grecs".  Caramzin  obiecta  cu- 
noaşterea împrejurărilor,  care  e  în  adevăr  impresionantă,  fără  a  fi  dovedi- 
toare. 

S'au  observat  neverosimilităţile  cu  privire  la  botezul  Olgăi  şi  lipsa 
aproape  complectă  a,  pomenirii  lui  la  Bizantini  (ibid.,  p.  87).  Ştirile  croni- 
carului german  Regino  sunt  altele.  Tot  aşa  pentru  Sviatoslav  (ibid.,  p.  105). 

2  Explicaţia  despre  originea  Adrianopolei  este,  întocmai,  la  Zonaras, 
Pasagiul  despre  cruzimea  Ruşilor  se  află  la  Cedren  (ibid.,  p.  dS).  Po- 
vestea despre  rostul  creştinismului  e  copiată  (ibid.  p.  149). 

3  Cu  prilejul  morţii  soţiei  lui  Vladimir,  Nestor  îi  zice  Ţar.  Tratatul  lu, 
Igor  citează  „legea  rusească",  redactată  numai  supt  urmaşii  săi,  Iziaslav  şi 
laroslav.  —  Tratatele  să  nu  fie  luate  din  vre-un  adaus  la  vechiul  text, 
păstrat  în  cronica  Novgorodului? 

Dar,  înainte  de  a  vedea  spiritul  european  pătrunzând  în  Asia 
slavă,  pe  care  a  creat-o  năvălirea  lui  Ginghiz  şi  stăpânirea  urma- 
şilor săi,  să  cercetăm  ce  urmări  au  putut  să  aibă  aceste  fenomene 
istorice  în  cealaltă  lume,  apuseană  'n  vremea  când  am  văzut  că 
Polonia  ea  însăşi,  care  nu  fusese  niciodată  o  adevărată  regalitate 
creată  de  împăraţi  şi  recunoscută  de  Papă,  se  prefăcuse  şi  ea 
într'o  pulbere  de  State,  incapabilă  de  a  opri  pe  Tătari,  cari 
cedară  numai  propriei  lor  oboseli,  şi  de  a  smulge  ceva  din  ceia 
ce  ei  trebuiră  să  părăsească. 

Adversarul  firesc  al  expansiunii  păgâne  erâ,  în  această  vreme, 
când  Frederic  al  Il-lea  cădea  în  lupta  cu  Grigorie  al  IX-lea  şi  cu 
Inocenţiu  al  IV-lea,  Papa.  Constantinopolul,  după  luarea  lui  de 
cruciaţii  Apusului,  la  1204,  era,  cu  cât  se  ţinea  de  dînsul,  o  feudă 
latină,  la  care  râvniau,  de  şi  fără  folos,  şi  regii  „apostolici"  ai 
Ungariei.  Ordinele  călugăreşti  se  îofipseseră  la  Marea  Baltică,  şi 
în  acest  timp  chiar  Purtătorii-de-spadă  se  confundă,  prin  hotă- 
rîre  pontificală,  cu  Teutonii,  luându-li  haina  şi  „constituţia".  Din 
nenorocire  puterea  celor  d'intăiu  se  atinge  la  fiecare  moment 
de  puteri  rivale:  a  episcopilor  din  Riga,  Oesel,  Dorpat,  a  bur- 
ghezilor din  oraşe  de  origine  hanseatică,  cu  care  sunt  legate 
şi  cele  copleşite  de  Slavi  şi  supuse  autorităţii  unor  cneji  separa- 
tişti: Novgorod,  care-şi  are  şi  numele  scandinav,  şi  Pscov  (pen- 
tru Germani  Pleskau).  La  Sud  şi  la  Nord  e  deci  o  puternică 
bază  pentru  pătrunderea  cuceritoare  în  Răsărit,  unde  şi  cneazul 
Mihail  a  fost  învinuit  de  înţelegeri  tăinuite  cu  Scaunul  apostolic. 
Dacă  Boemia,  orientată  către  Apus,  nu  mai  întră  în  socoteală, 
pe  vremea  cînd  Ottokar  al  II-lea,  combătut  de  Sfîntul  Părinte, 
vede  numai  putinţa  de  a-şi  crea,  dincolo  de  autorităţile  medie- 
vale, un  Stat  al  lui,  de  putere  materială  lumească,  dacă  Polonia 
e  în  halul  pe  care  l-am  arătat,  Rusia  haliciană  poate  fi  consi- 
derată ca  un  elemenf  de  sprijin,  capabil  de  a  influenţă  asupra 
Răsăritului  slav  întreg. 

Lui  Roman  încă  i  se  oferă  coroana  din  graţia  pontificală,  dar, 
când  i  se  vorbeşte  de  sabia  Sfântului  Petru,  el  întreabă  dacă  e 
mai  bună  decât  propria  lui  sabie  încercată.  Urmaşul  lui  Roman, 
Daniil,  se  arată  mai  accesibil:  el  primeşte,  la  1248,  pe  frunte  mirul 
din  mâna  unui  Legat  roman.  Dar  atâta  nu-i  ajunge  lui  Inocenţiu 
al  IV-lea. 

Prin  opera,  relativ  blândă,  a  Teutonilor  faţă  de  Prusienii  pe 
cari,  creştinându-i,  îi  şi  îngrijesc,  pe  cînd  rivalii  lor  din  Livonia 
fuseseră  nişte  adevăraţi  extirpatori  ai  vechii  populaţii,  Litvanii 
au  fost  îndepărtaţi  de  la  Mare  şi  coborîţi  în  adâncul  teritoriilor 
ruseşti  fără  un  stăpân  ascultat.  Noii  barbari,  rude  cu  Leţii  şi  j 
vorbind  o  limbă  care  ar  sta  faţă  de  cele  slave  ca  greaca  faţă 
de  latină,  trăesc  în  păduri,  unde  duc  şi  ascund  produsul  unor 
jafuri  cumplite.  Păgâni,  având  ca  idol  un  şarpe  cu  puteri  miste- 
rioase, ei  recunosc,  nu  ca  Polonii,  influenţaţi  de  lumea  germa- 
nică, autorităţi  feudale  de  trepte  deosebite,  ci  singura  putere, 
tiranică,  a  unui  şef,  pe  care,  când  nu  li  place,  îl  omoară. 

Dintre  ei  se  ridică  un  om  de.  însuşiri  deosebite,  Mendowe, 
înaintea  căruia  nu  întâlnim  decît  fantomele  legendare  pe  care 
le  proiectează  ingeniozitatea  de  erudit  a  lui  Strykowski,  cronicarul 
din  veacul  al  XVL-lea.  în  luptă  cu  Cavalerii,  el  câştigă  necon- 
tenit teren  şi  ajunge  a  stăpâni  un  în1  reg  regat,  care  înaintează 
necontenit  către  Sud.  Papa  crede  că  1-a  câştigat  prin  botezul 
din  1254,  săvârşit  în  „Capitala"  sa,  „Noua  Cetăţuie",  Novogrodek, 
unde  primeşte  coroana  de  rege. 

Dar  Rusia  Roşie  nu  se  poate  menţinea,  şi  Polonia  nu  renaşte 
din  cenuşa  ei.  Din  potrivă,  este  un  moment  când,  împotriva  lui 
Lesco  cel  Negru,  duce  de  Cracovia,  Sandomir  şi  Sieradz,  şi  a  lui 
Pşemislav  al  II-lea,  din  Gnesno  şi  Posen,  regalitatea  cehă,  cu 
scopurile  ei  speciale,  neaprobate  de  papalitate.  îşi  întinde  o 
putere,  răzimată  şi  pe  legături  strînse  'n  Electoratul  de  Bran- 
denburg, asupra  acestor  frânturi  polone.  Pşemislav,  încoronat  — 
poate  cel  d'intăiu  în  toate  formele  —  de  Bonifaciu  al  VUI-lea,  la 
1295,  apare  numai  pentru  a  peri  îndată.  Numai  la  1319  fratele 
lui  Lesco,  priceputul  Vladislav  Lokietek,  va  fi  un  rege  al  Poloniei 
în  sensul  legitim  şi  întreg  al  cuvîntului,  dominându-i,  din  Cracovia, 
toate  provinciile. 

Tocmai  atunci  însă  o  nouă  energie  barbara  se  ridică  la  Litvani: 
a  lui  Gedimin.  La  1320  el  va  cuceri  Chievul,  care  nu  va  mai  fi 
rusesc  secole  întregi  şi  nu  va  ieşi,  la  1471  abia,  din  mânile  stă- 
pîniior  sau  guvernatorilor  litvani,  a  cnezilor  cu  mândrie  de  „Ţari", 
dintre  cari  unul,  Simion  fiul  lui  Olelco  (Alexandru),  va  da  pe  fiica 
sa,  Evdochia,  după  Ştefan- cel-Mare,  decât  pentru  ca  să  aibă  oblă- 
duire polonă  în  Statul  dualist  polono-litvan.  Aliat  şi  prin  legături 
de  sânge  cu  prinţii  ruşi,  unul  din  urmaşii  săi,  Olgierd,  frate  cu 

Keynstut  şi  cu  Koriath,  începătorul  Coriatovicilor,  cunoscuţi  nouă 
din  Moldova,  va  fi  soţul  Măriei  din  Tver,  iar  cneazul  rus  Simion 
iea  pe  nepoata  Litvanului  Narimund  :  el  cucereşte  Podolia  pănă 
la  Nistru,  şi  Olgierd  şl  însuşi  va  ajunge  la  Moscova  de  trei  ori^ 
la  1368,  1370  şi  1373. 

Ar  fi  astfel  o  desvoltare  naturală.  Cum  Ruşii  de  la  Nipru  au 
format  o  organizaţie  militară  prin  voia  Varegilor,  aşa  cei  de  la 
Apus  şi  chiar  urmaşii  Chievlenilor  formează  acum  alt  Stat  mi- 
litar, supt  stăpânirea  acestor  Litvani,  deocamdată  iarăşi  păgâni, 
cari  ar  putea  primi  însă,  într'un  moment  cînd  Constantinopolul 
a  înviat  supt  Paleologi  şi  face  Mitropoliţi  la  Chiev  şi  la  Halicin 
chiar,  botezul  ortodoxiei.  Atunci  ce  ar  fi  fost  pe  lângă  această 
putere  Moscova,  încă  sclavă,  şi  ce  viitor  ar  mai  aştepta-o  ? 

Dar  iată  că  prin  talentul  lui  Casimir,  fiul  şi  urmaşul  lui  Vla- 
dislav  Lokietek,  Polonia  capătă  un  nou  adaus  de  putere.  Răs- 
pingând  pe  Tătarii  cari  se  amestecaseră  în  Rusia  Roşie,  unde 
Măria,  fiica  lui  Leon,  măritată  cu  Litvanul  Trayden,  moştenise, 
după  moartea  amânduror  fraţilor,  pentru  fiul  ei  Boleslav  (1327-40), 
posesiunea  Galiţiei,  el  ocupă  această  provincie,  şi  anume  ca  prinţ 
catolic.  De  şi  căsătorit  cu  Litvana  Ana  Aldina,  la  1325  încă,  el 
e  orientat  cu  totul  spre  Occidentul  latin.  Pe  fiica  sa — şi '  unică 
moştenitoare  -,  Elisaveta,  o  dă  după  Francezul  din  Ungaria,  re- 
gele Carol-Robert..  Aşa  încât  Ludovic,  fiul  lor,  rege  unguresc,  re- 
prezintant  ai  ideii  de  cruciată  în  Carpaţi  şi  în  Balcani,  apare 
ca  însuşi  căpitanul  ideii  latine  în  mers  spre  Constantinopol,  unde 
s'ar  pregăti  o  restaurare. 

Litvania  era  anulată  înainte  ca  Rusia  moscovită  să  se  ri- 
dice. Vechea  ideie  a  Papilor  biruia.  Orientul  slav  părea  că  va 
deveni  latin.  Dar  un  simplu  hazard;  faptul  că  Ludovic  nu  lasă, 
la  moarte,  în  1382,  doi  ani  după  lupta  de  la  Culicovo,  pe  care 
a  ignorat- o;  decât  două  fete  şi  că  soţul  Măriei,  Sigismund  de 
Luxenburg,  nu  e  recunoscut  în  Polonia,  care  aclamă  pe  sora  mai 
mică,  Hedviga,  sfarmă  acest  admirabil  instrument  de  luptă. 

Voinţa  Polonilor,  doritori  să  scape  de  absolutismul  lui  Sigis- 
mund şi  de  năvălirea  germanică,  îi  face  să  aleagă  ca  rege  pe 
noul  şef  litvan  Jagello,  care,  luând  pe  Hedviga,  devine  creştinul 
Vladislav  al  II-lea.  Creştinul  catolic,  care  abdică  astfel  de  la  mi- 
siunea  sa  istorică. 

t)ar  bogata,  înaintata  Polonie  îl  atrage  mai  mult  decât  pă- 
durile sale  lituaniene.  El  e  rege  polon.  Litvania  lui  a  rămas  în 
sama  vărului  Vitold,  care,  când  va  voi  o  coroană,  o  va  cere, 
fără  s'o  poată  căpăta,  tot  de  la  Papă,  şi  ea  nu  mai  are  unitatea 
de  odinioară.  Totuşi  se  riăstreazâ  Volinia,  Podolia,  Chievul,  tăind 
astfel  Rusiei  care  se  va  ridica  dincolo,  ia  Moscova,  putinţa  de 
a  se  complecta  la  Apus,  de  a  se  întoarce  la  vechile  ei  tradiţii 
bizantine.  Iar  Polonia  însăşi  rămâne  incapabilă  de  a-şi  îndeplini 
sarcina  de  crnciată,  fiindcă,  potrivit  cu  originile  sale,  ca  şi  cu 
caracterul  ei  confesional,  ea  caută  contra  Teutonilor,  deci  contra 
politicei  papale  înseşi,  un  drum  spre  Marea  Baltică. 

încă  de  pe  vremea  lui  Jagello  începuse  această  luptă  în  care 
se  amesteca  şi  tradiţia  litvană  din  timpurile  păgâne.  Moldova 
lui  Alexandru-cel-Bun,  care-şi  datoreşte  poate  menţinerea  necon- 
tenitelor gâlcevi  dintre  noul  rege  creştin  şi  Vitold  umblând  după 
altă  coroană  regală,  se  amesteca  şi  ea  în  acest  lung  şi  greu 
conflict,  menţinându-şi  posesiunea  asupra  ţerii  Şipinţului  şi  a 
Pocuţiei,  luate  ca  feudă  de  la  Hedviga  şi  de  la  soţul  ei  în  ace- 
laşi timp,  pe  o  vreme  când  situaţia  în  Galiţia  nu  era  pe  deplin 
consolidată,  şi  Moldoveni  luptă  contra  Cavalerilor  germani. 

După  biruinţa  de  la  Grtmewald  şi  pacea  de  Ici  Thorn  (1411) 
s'ar  fi  ajuns  mai  răpede  la  un  capăt,  dacă  alegerea  lui  Vladislav 
cel  tânăr,  fiul-  Jagellonului,  ca  rege  al  Ungariei  prin  voinţa  lui 
Ioan  Corvinul,  n'ar  fi  restabilit,  un  moment,  cu  toate  datoriile 
sale  de  cruciată,  situaţia  de  pe  vremea  marelui  rege  ungaro-po- 
lon  Ludovic,  —  data  aceasta  Suveranul  peste  ambele  ţeri  venind 
din  Răsărit.  Peste  puţin,  supt  Casimir,  fratele  cu  îndelungă  dom- 
nie al  acestui  Vladimir,  căzut  în  lupta  de  la  Vama  cu  Turcii 
(1444),  dinastia  va  începe  şi  alte  uneltiri  în  Apus,  unde  dorinţa 
legăturii  sfărâmate  prin  sabia  Sultanului  Murad  se  păstrează, — 
data  aceasta  fiind  vorba  şi  de  o  îutindere  în  Boemia,  aruncată 
'n  anarhie  de  Husiţi. 

Abia  la  1466  Ordinul  Teutonic  se  supune.  Marele  Maiesiru 
cedează  regelui  în  deplină  proprietate  Danzigul  şi  Prusia  Occiden- 
tală; pentru  cea  Orientală,  de  la  Konigsberg,  el  se  recunoaşte 
vasal,  potrivit  cu  originile  înseşi  ale  puterii  Ordinului  în  aceste 
regiuni.  Polonia  se  gândia  poate  ia  vremea  când,  rămăşiţele  evului 
mediu,  cum  erau  aceste  Ordine  cu  posesiune  teritorială,  căzând 

înaintea  regalităţilor  moderne,  suzeranul,  care  avea  un  rost  de 
îndeplinit,  va  lua  locul  vasalului,  a  cărui  misiune  era  îndeplinită. 
Dar,  după  moartea  lui  Ioan  de  Tieffen,  bătrînul  Mare  Maestru 
care  a  luptat  în  oastea  regelui  Ioan  Albert,  falsul  cruciat,  în  Mol- 
dova, contra  lui  Ştefan-cel-Mare  la  1496,  un  membru  al  familiei 
de  Hohenzollern,  care  era,  de  la  începutul  veacului,  stăpână  în 
Electoratul  de  Brandenburg,  iea  conducerea  Teutonilor.  La  1525 
el  va  întrebuinţa  mişcarea  religioasă  a  Reformei,  cu  consecinţele 
ei  de  secularisare,  şi  se  va  proclama  duce,  fie  şi  în  aceiaşi  legă- 
tură de  vasalitate  cu  Polonia,  al  Prusiei,  pe  care  un  urmaş  o 
va  transmite  ramurii  domnitoare  la  Berlin.  - 

Şi  în  tot  acest  timp  grija  apărării -de  Turci  la  Dunăre,  pe 
care  pănă  la  moartea  sa  (1456)  o  avuse  Corvinul,  Român  după 
amândoi  părinţii  şi  pe  care  fiul  său,  regele  Matiaş,  o  părăsise 
pentru  a  umbla  după  coroana  boemă  şi  după  ţerile  austriece, 
rămâne,  exclusiv,  în  sama  Romînilor  Ţerii-Romăneşti  şi  mai  ales 
a  Românilor  Moldovei,  supt  Ştefan-cel-Mare.  O  mână  de  oameni, 
neajutaţi  de  nimeni,  legaţi  de  cei  mai  puternici  prin  legături  de 
vasalitate  care  au  rămas  zădarnice,  şi  izolaţi  de  Apus  prin  con- 
fesiunea ortodoxă,  care  era  o  piedecă  la  ajutor  şi  un  motiv  de 
neîncredere,  au  făcut  ce  li-a  fost  cu  putinţă.  Şi,  când  bătrînul 
Ştefan,  lovit  de  Poloni  în  1496,  cu  intenţia  de  a-i  cuprinde  ţara, 
s'a  ridicat  cu  Turcii  pentru  a-şi  răzbuna  asupra  lui  Ioan-Albert, 
un  capitol  de  istorie  universală  se  încheie,  în  care  noi  singuri 
ni  făcuserăm  datoria  pănă  la  capătul  puterilor  noastre. 

IV. 

Polonia  pănă  la  sfârşitul  veacului  al  XVI-lea: 
organizaţia  polonă. 

Dinastia  Jagellonizilor  a  fost  fără  îndoială  una  din  cele  mai 
bine  înzestrate.  Cel  de-al  doilea  Vladislav,  de  la  care  ea  pleacă, 
era  o  personalitate  de  o  energie  deosebită,  venind  dintr'o  rassâ 
nouă,  fără  aptitudini  culturale,  dar  cu  atât  mai  capabilă  de  ini- 
ţiativă militară  şi  politică.  Urmaşii  lui,  Vladislav  al  III-lea,  cel 
ucis  în  lupta  de  la  Vama,  Casimir,  cu  lunga  Domnie  corespun- 
zând lungii  Domnii  moldoveneşti  a  lui  Ştefan-ce'-Mare,  şi  fiii  aces- 
tuia, fraţii  Ioan  Albert  şi  Alexandru,  dispăruţi  răpede  (1429-1501 
şi  1501-6),  şi  Sigismund  (1506-48),  cu  al  cărui  fiu,  Sigismund, 

zis  August,  ultimul  rep*ezintant  al  acestei  familii,  se  încheie  di- 
nastia, nu  se  coboară  din  frumoasa  buna,  luminata  regină  Hed- 
viga,  care  se  stinge  încă  de  la  1399,  ci  din  a  doua  soţie  a 
Jagellonului,  o  Ruscă,  aducând  şi  ea,  —  a  cării  rudă,  Marinca, 
soţie  a  lui  Ilie,  fiul  lui  Alexandru-cel-Bun,  a  jucat  un  mare  rol 
în  istoria  Moldovei  —  energie  barbară  şi  pornire  spre  luptă. 

întâmplător,  aceşti  regi  au  adaus  teritoriul  regatului  dualist, 
format  prin  unirea  dinastică  a  Poloniei  cu  Litvania  la  sfârşitul 
veacului  al  XlV-lea.  Une  ori  au  încercat  să  iea  şi  acea  Moldovă, 
în  afacerile  căreia  şi  înainte  de  140(\  s'au  amestecat  dregătorii 
lituanieni  vecini,  din  Podolia  şi  Rusia,  şi  al  cării  pământ  a  fost 
năvălit,  după  această  dată,  în  zilele  urmaşilor  lui  Alexandru- 
Vodă,  precum  a  fost  pe  vremea  lui  Bogdan,  tatăl  lui  Ştefan- cel- 
Mare,  ca  şi  atunci,  în  1496,  când  Ioan-AIbert  a  venit  aici  să  caute 
un  apanagiu  pentru  singurul  fiu  al  lui  Casimir  care  rămăsese  fără 
aşezare,  viitorul  rege  Sigismund. 

Deci  această  ţară  de  oameni  hotărîţi  să-i  jertfească  orice,  n'a 
putut  fi  supusă,  deşi  am  văzut  că  s'a  ajuns  la  înfrângerea,  des- 
poiarea  şi  supunerea  în  legătură  de  vasalitate  a  Ordinului  Teu- 
tonic, —  actul  omagial  al  lui  Albert  de  Hohenzollern,  duce  al 
Prusiei  Nouă,  nefiind  mai  .puţin  solemn,  spre  marea  glorie  a 
regelui-suzeran,  decât  închinarea  smulsă  lui  Ştefan,  urmărit  de 
gîndul  revanşei  contra  Turcilor,  la  1485. 

Şi  adăugim  că,  dacă  nu  s'au  putut  păstra  legăturile  dinastice 
cu  Ungaria  şi  cu  Boemia,  invadată  prin  alegerea  lui  Vladislav 
al  III-lea  ca  rege  unguresc  de  cruciată,  după  modelul  lui  Ludovic- 
cel-Mare,  dacă  nici  Ioan- Albert  n'a  putut  căpătat  moştenirea  lui 
Matiaş  Corvinul  şi  a  lui  Gheorghe  de  Podiebrad,  regi  naţionali 
ai  celor  două  popoare  de  la  Apusul  Poloniei  sale,  dacă  fratele  său, 
Vladislav,  fu  mai  lericit  în  această  îndoită  râvnire,  dar,  fără  a 
putea  păstra  şi  moştenirea  polonă,  linia  de  răsbatere  la  Baltică 
se  făcu  mul^  mai  lungă  prin  anexarea  Livoniei. 

Fără  legături  mai  strânse  între  Ordinul  Purtătorilor  de  Spadă, 
rămaşi  izolaţi  după  secularizarea,  în  1525,  a  Ordinului  Teutonic,  şi 
între  grupa  oraşelor  şi  soborul  episcopilor,  şi,  pe  de  altă  parte,  cu 
părăsirea  acestui  puternic  element  german  de  către  dietele  germane, 
foarte  socotite  în  cheltuielile  lor  —  căci  Carol  Quintul  se  mulţămi  să 
asimileze  peMarele  Maestru  de  Plettenberg  cu  prinţii  Imperiului, — 
Livonia  se  găsi  de-odată  înaintea  năvălirilor  ruseşti,  care  cătau 

drumul  la  Mare,  refuzat  cu  îndărătnicie,  ca  măsură  de  precaii- 
ţiune,  de  către  Ordin.  La  1558-9,  după  sălbatecele  scene  de  jaf 
şi  de  omor  ale  cotropitorului,  un  „duşman  ereditar",  după  oferte 
şi  propuneri  făcute  Danemarcei  celei  mari  de  atunci,  unită  cu 
Norvegia  şi  moştenitoare  a  Hansei  teutonice  şi  a  Uniunii  Scan- 
dinavice de  la  Calmar,  precum  şi  Suediei,  stăpână  în  Finlanda 
şi  având  şi  aici  puncte  de  razim  aşa  de  importante  ca  portul 
Reval,  se  ajunse  la  înţelegerea  aceasta  cu  Polonia.  Privilegiul 
din  1561  al  lui  Sigismund-August,  care  vorbise  întâiu  de  o  -unire 
cu  Litvania,  lăsa  Marelui  Maestru  Gottfried  Ketteler  Curlanda  cu 
titlul  ducal  şi  păstra  districtelor  livoniene  vechile  lor  privilegii. 

Dar,  peste  puţin,  nevoi  băneşti  făceau  pe  acelaşi  rege  să  ama- 
neteze Suediei  o  bună  parte  din  această  nouă  achiziţie  întâm- 
plătoare, făcută  fără  a  jertfi  bani  şi  nicio  singură  picătură  de 
sânge.  Şi  situaţia  ei  era  privită  ca  atât  de  provizorie  şi  des- 
chisă, prin  urmare,  oricărei  ambiţii,  încât,  în  puternicul  avânt 
francez  spre  Răsărit  din  a  doua  jumătate  a  veacului  alXVI-lea, 
un  diplomat,  Charles  Danzay,  putu  să  formeze  ideia  ca  Henric  de 
Franţa,  fostul  rege  poţon  de  care  vom  mai  vorbi,  sau  fratele  său 
să  capete  Livonia  cu *  titlul  de  duce,  mare-duce  sau  arhiduce, 
pentru  ca,  apoi,  luând  în  căsătorie  pe  Elisabeta  de  Suedia,  să 
poată  ajunge,  la  o  eventuala  stângere  a  dinastiei  Wasa,  rege 
şi  în  această  ţară,  şi  chiar  în  Danemarca,  luptând  de  aici  contra 
încălcărilor  moscovite1. 

Ce  slăbia  însă  aşa  de  mult  acţiunea  Jagellonizilor,  cari,  măcar 
în  cele  d'intâiu  trei  generaţii,  reprezintă  totuşi  vitejie  şi  avânt  ? 


In  afară  de  acele  zădarnice  planuri  către  Apus  —  Jagello  în- 
suşi avuse  înţelegeri  cu  cumnatul  său,  multă  vreme  duşman,  Si- 
gismund,  încheiase  cu  el  un  pact  pentru  împărţirea  Moldovei  şi 
trimesese  contra  Turcilor  trupe  care  se  luptară  la  Golubaci  — , 
cauza  trebuie  căutată  în  condiţiile  interioare,  în  condiţiile  cons- 
tituţionale ale  regatului  polono-litvan. 

Să  ni  amintim  că  această  regalitate  e  nouă,  că  ea  există,  âe 
fapt,  numai  de  la  Vladislav  Lokietek  încoace.  Acesta  n'are  decât 
un  singur  urmaş  direct,  pe  Casimir-cel-Mare,  care  lăsând  co- 
roana, de  curând  numai  recunoscută,  a  ţerii  sale  -unificate,  lui 


Ediţia  lui  Nestor  de  Louis  Paris,  l,  p.  330  şi  urm. 

Ludovic  de  Ungaria,  fiul  surorii  sale,  noul  rege  n'are  nici  gustul, 
nici  răgazul,  nici  autoritatea  ce  ar  fi  trebuit  ca  să  guverneze 
Polonia,  în  care  a  călcat  numai  rare  ori.  Mama  sa  Elisabeta  e 
aceia  care  se  îngrijeşte  de  moştenirea  ei,  şi,  pentru  a  se  men- 
ţinea, face  neapărate  concesii.  Dacă  măcar  acest  Ludovic  ar  fi 
avut  un  fiu  !  In  lipsa  acestuia,  Hedviga  dobândeşte  regatul, 
şi  căsătoria  ei  cu  Jagello  introduce  ca  Suveran  pe  un  barbar 
abia  trecut  la  creştinism  şi  reprezintant  al  unei  dinastii  care  se 
ilustrase  numai  prin  cea  mai.  sălbatecă  acţiune  de  jaf  şi  de  măcel 
şi  în  dauna  Poloniei.  Cum,  apoi;  Hedviga  moare,  lăsând  ţara  ei 
nnui  soţ  fără  copii,  ale- cărui  drepturi  pot  părea  îndoielnice,  cu 
atât  mai  mare  trebuie  să  fie  grija  de  a  nu  supăra  pe  nimeni, 
de  a  nu  trezi  la  cei  puternici  fără  numirea  şi  voia  lui  vre-o  îm- 
potrivire. Să  ţinem  samă  şi  de  grijile  ungureşti  ale  celuilalt 
Vladislav,  de  zguduirea  catastrofei  de  la  Vama,  de  firea  blajină 
a  lui  Casimir,  care  nu  vrea  să  înlăture  şi  să  schimbe  nimic,  de 
impopularitatea  lui  Ioan  Albert,  sfătuit  de  cutare  Italian  din  jurul 
său  să  facă,  prin  lovituri  după  moda  „principilor"  din  peninsulă, 
un  început  de  monarhie  absolută,  şi  se  va  înţelege  cum  se  întă- 
reşte necontenit  curentul  pentru  o  viaţă  „liberă",  în  afară  de 
regalitate  şi,  dacă  e  de  nevoie,  şi  contra  regalităţii.  Ultimii  trei 
Jagelîoni  nici  n'au  voit  să-1  împiedece,  nici  n'ar  fi  fost  în  stare 
s'o  facă.  Astfel  regele  ajunse  a  prezida  numai,  bănuit,  atacat, 
insultat,  lăsat  fără  sprijin  şi  concurs,  o,  viaţa  politică  în  care 
n'avea  totdeauna  iniţiativa. 

Dar  erau  şi  alte  motive  decît  ale  hazardurilor  istoriei. 

Creând  Polonia  unitară,  Lokietek  el  însuşi  a  trebuit  să  ţie  samă 
de  tradiţiile  acelei  independenţe,  acelei  autonomii  măcar,  pe  care 
venia  s'o  desfiinţeze.  Casimir,  Ludovic  au  îngăduit  şi  ei  păstrarea 
vechiului  spirit  separatist  în  forma  unor  adunări  provinciale  cu 
drepturi  întinse.  Cu  atât  mai  mult  Jagello  Litvanul,  în  ţara  păgână 
a  căruia  tirania  şefului  de  războiu  întâlnia  piedeci  interne,  care-i 
aduceau  adesea  peirea,  şi  în  care  fratele,  vărul  nu  se  sfiau  să 
lucreze  după  interesele,  gusturile  şi  patimile  lor.  Iar  în  Rusia 
obiceiul  de  a  se  sfătui  cneazul  cu  boierii  săi  făcea  parte  din 
datina  cea  mai  veche  şi  cea  mai  respectată. 

Astfel,  la  1404,  dietele  districtuale  fură  admise  formal.  La  1430, 
se  hotărâ  intangibilitatea  acelora  cari  reprezintau  Ţinuturile  în 


N.  Iorga  :  Istoria  Rusiei  şi  a  Poloniei. 

faţa  regelui  şi,  întâmplător,  şi  contra  lui.  Supt  Casimir,  Suve- 
ranul cedă  acestor  nobili  strânşi  grămadă,  împreună  cu  delegaţi 
aleşi,  nuntii,  dreptul  de  a  decide  despre  războiu  şi  pace. 

Provinciile  se  deprind  a  da  un  mandat  imperativ  acestor  soli, 
pe  cari-i  întreabă,  îi  controlează  apoi  la  întoarcere.  Obiceiul  se 
fixează  la  1468.  Privilegii  de  monedă,  de  justiţie  se  adaugă  mai 
târziu.  Dietele  sunt  acelea  care,  în  caz  de  atac  împotriva  rega- 
tului, decid  dacă  el  va  fi  răspins  prin  chemarea  nobilimii,  ca  în 
Ungaria  regelui  Sigismund  şi  a  succesorilor  săi,  ori  prin  anga- 
jarea de  mercenari,  ceia  ce  se  face  cu  atâta  greutate,  încât  de 
cele  mai  multe  ori  izbutesc,  chiar  fără  -putinţă  de  revanşă,  lovi- 
turile moldoveneşti  ale  lui  Ştefan,  lui  Petru  Rareş  şi  altor  Voe- 
vozi  români  din  veacurile  de  libere  mişcări  războinice.  Tot  prin 
votul  nobilimii  —  şi  delegaţii  aparţin  aceleiaşi  clase  —  se  stabilesc 
şi  mijloacele  financiare  cu  care  este  să  se  poarte  o  expediţie. 
Alegerea  însăşi  a  comandantului  cade  în  competenţa  adunării, 
ceia  ce  adauge  încă  la  greutăţile  apărării  polone. 

Astfel  în  acel  veac  al  XV-lea,  în  care  se  întemeiază  regalită- 
ţile  moderne  ale  Apusului,  concentrând  tot  mai  mult  din  viaţa 
naţională,  în  Polonia  se  produce  un  proces  în  sens  invers :  an  de  an 
regalitatea  îşi  pierde  drepturile  ei,  şi  aceia  cari  profită  sunt 
nobilii,  massa  lor  întreagă,  din  care  aici,  cu  toate  influenţele  străine, 
nu  se  desfac,  alături  de  cnezîi  ruso-litvani,  duci,  conţi  şi  alţi 
feudali  de  frunte,  ca  în  Europa  vestică. 

Insă,  dacă  un  Ludovic  al  Xl-lea  ajunge  a  concentra  puterea 
în  mânile  sale,  aceasta  se  datoreşte  faptului  că-1  sprijină  bur- 
ghezia, acea  lume  orăşenească  ale  cării  începuturi  trebuie  căutate 
în  „cetăţi",  în  vechea  „cetate"  galică,  galo-romană,  franco-ro- 
manică.  Ea  a  creat  pe  regele  absolut.  Aici  însă  vom  vedea  că 
regele  e  acela  care  creiază  oraşul  şi  burghezia. 

Polonia  n'avea  în  veacul  al  XlV-lea  oraşe  de  comerţ  —  de 
oraşe  cu  origine  veche  nici  nu  se  poate  vorbi  în  aceste  Ţinuturi 
aşa  de  nouă  în  ce  priveşte  cultura  — ,  pentru  că  drumul  de  comerţ 
însuşi  nu  exista.  El  fu  creat  prin  aşezarea  Genovezilor  în  penin- 
sula Crimeii,  prin  activitatea  lor  trezitoare  de  viaţă  în  Marea 
Neagră.  Din  Germania  la  CafTa  începură  a  merge  materiile  prime, 
produsele  orientale,  de  o  parte,  şi,  de  alta,  manufacturile.  Deci, 
precum,  când  se  deschise  calea  de  negoţ  către  Orientul  bizantin, 

în  veacul  al  XMea,  regii  Ungariei  se  folosiră  de  un  mare  exod 
de  populaţie  germană  pentru  a  o  atrage  în  Ungaria  lor  Supe- 
rioară sau  în  Ardeal,  unde  toată  viaţa  cetăţenească  e.  de  această 
origine,  tot  astfel  în  aceste  veacuri  al  XlV-lea  şi  al  XV-lea  se  adu,- 
seră,  şi  prin  colonizări  în  masă,  meşteri,  negustori,  toate  elemen- 
tele unei  burghezii  active  şi  pricepute,  cu  obiceiurile  lor  de  acasă, 
cu  limba  lor  maternă,  cu  dreptul  lor  de  Magdeburg,  din  deose- 
bite părţi  ale  Germaniei.  La  aceşti  târgoveţi  creştini  se  adau- 
seră,  de  pe  urma  prigonirilor  periodice  contra  cămătarilor,  o  su- 
medenie de  Evrei,  vorbind  şi  ei  un  dialect  germanic,  pe  care, 
împreună  cu  îmbrăcămintea  din  Europa  centrală  la  sfârşitul 
evului  mediu,  îl  păstrează  astăzi.  Se  mai  oploşiseră  ceva  Evrei 
cârâiţi,  din  părţile  ruseşti,  şi  mulţi  Armeni,  cari,  din  patria  lor 
asiatică,  veniseră,  peste  Marea  Neagră,  în  această  „Gazarie" 
(adecă  „pământ  cazar")  a  Genovesilor,  iar,  de  la  Caffa  şi  din 
porturile  vecine,  pe  drumul  cel  nou  comercial,  în  Galiţia,  care  fu 
apoi  Metropola  foarte  vechilor  aşezări  din  Moldova  —  înainte 
de  întemeierea  principatului — }  la  Suceava,  Siretiu,  Roman,  Bo- 
toşani şi  Iaşi. 

Aşa  s'a  creat  prosperitatea  economică  a  Cracoviei  şi  Lember- 
gului.  De  o  importanţă  'politică  a  acestor  oraşe  nu  putea  fi  vorba 
fireşte,  în  aceste  împrejurări.  Ele  se -germanizară;  predica  ger- 
mană din  biserici  făcu  loc  celei  polone;  unii  dintre  burghezi 
trecură  în  rândurile  nobilimii,  dar  un  rost  mai  însemnat  nu  se 
putea  dobândi  de  aceşti  străini  sau  urmaşi  de  străini,  cari,  ca 
şi  în  Moldova,  n'au  lăsat  nici  măcar  în  viaţa  artistică  urme  ale 
prezenţei  lor. 

Aşa  fiind,  regele  rămâne  în  mânile  nobilimii,  şi  ei  va  fi  bu- 
curos când  se  va  putea  retrage  într'o  Curte  organizată  şi  îm- 
podobită după  normele  apusene,  unde  va  închide,  în  mijlocul 
pompelor,  serbătorilor,  triumfurilor,  o  însemnătate  care  e  în  ne- 
contenită scădere,  până  ce  influenţe"  străine,  asupra  cărora  ne 
vom  opri  însă  pe  urmă,  vor  veni  s'o  crească  şi  s'o  înalţe.  Din- 
colo de  el  era,  dacă  nu  anarhia,  cel  puţin  capriciul  intereselor 
şi  pasiunilor,  cu  toată  viaţa  liberă  pe  care  el  o  putea  cuprinde 

CARTEA  a  II-a 

EPOCA  MODERNA 
FANA  IN  VEACUL  AL  XVIIMea. 


I. 


Civilizaţia  polonă  şi  originile  ei.  Influenţele  străine. 

Neajunsurile  organizaţiei  politice  a  Poloniei  contribuiră  esenţial 
la  desvoltarea  unei  civilizaţii  'foarte  puternice  şi  variate,  care  se 
ridică  mult  mai  presus  decât  aceia  a  Ungariei  contemporane, 
care.  pe  lângă  altele,  eră  împărţită,  după  zdrobirea  de  către 
Turci,  la  1526,  în  provincia  maghiară  a  Ardealului,  în  paşalâcu- 
rile  turceşti  şi  în  posesiunile  Casei  de  Austria,  pe  când  nimic 
nu  ataca  unitatea  Statului  Jagellonilor,  în  care,  din  potrivă,  re- 
lativ iuţea  desnaţionalizare  a  marilor  familii  ruso-litvane  con- 
tribuia să  afirme  acest  caracter  de  unitate  cu  mult  înaintea 
actului  formal  de  contopire  constituţională  din  1568. 

Ni  se  vorbeşte  de  .vechi  măsuri  din  veacul  al  XIII  lea  luate 
contra  năvălirii,  odată  cu  o  înceată  colonizare  germană,  şi  de 
ţerani,  a  limbii  germane:  nu  ştim  cât  temeiu  se  poate  pune  pe 
hotărâri  care  ar  avea  un  caracter  naţional  aşa  cum  îl  înţelegem 
astăzi.  Ştim,  pe  de  altă  parte,  câte  influenţe,  şi  cât  de  adâncj, 
veniseră  cu  mult  înainte  de  aceasta  de  la  Cehi,  odată  stăpânii 
politici,  şi  cari  au  lăsat,  odată  cu  numele  regilor  — ■  catedrala 
din  Cracovia  are  hramul  Sfântului  Venceslav  — ,  şi  normele  de 
scris.  Imprăştierea  Universităţii  din  Praga  aduse  crearea,  dar 
fără  caracter  de  opoziţie  religioasă,  a  Universităţii  din  Cracovia, 
care  ajunse,  prin  complectareă  Facultăţilor  sale,  o  creaţiune  ja- 
gellonică.  Lecţiile  se  făceau  însă,  fireşte,  în  limba  latină,  iar  în 
auditoriu  erau  studenţi  din  toate  naţiile,  de  la  Moldova  până 
în  Anglia  şi  în  Sviţera.  încă  până  a  nu  pătrunde  propaganda 
buşita,  cu  inovaţia  prefacerii  Scripturii  în  limba  vulgară,  se 
vorbeşte  de  traducerea  Psalmilor  în  limba  polonă,  din  îndemnul 
reginei  Kinga,  de  origine  maghiară,  către  1250. 

Totuşi  ucenici  ai  Universităţii,  care  decazu   de  la  o  vreme, 

fură  marii  cancelari  din  veacul  al  XV-lea,  cari,  ca  Stanislau  de 
Czolek,  îşi  strângeau  actele  de  Stat  pentru  frumuseţa  formei  lor 
literare,  clerici,  ca  Sbigneu  Olesznicki,  cronicari  de  marea  va- 
loare a  canonicului  Ioan  Dlugosz.  In  curând  însă  alte  influenţe 
erau  să  se  adauge,  pe  de  o  parte  pentru  a  îmbogăţi  această 
literatură  de  limbă  latină,  iar,  pe  de  alta,  pentru  a  trezi  o  alta 
literatură  în  limba  poporului. 

In  frăţia  culturală  dintre  ţările' care  scriau  latineşte,  orice  erudit 
din  Italia  Renaşterii  se  putea  simţi  acasă  la  dânsul  şi  în  această 
Polonie.  Aşa  a  fost  şi  cu  acel  Florentin,  din  Casa  Buonaccorsi, 
care  se  intitula  Philippus  Callimachus  Experiens  şi  care,  descriind, 
după  modele  clasice,  lupta  de  la  Vama,  dădea  în  acelaşi  timp 
învăţăminte  în  cel  mai  bun  stil  politic  italian  minţii  aventuroase 
a  tânărului  rege  Ioan  Albert.  Pe  acest  timp  la  Buda  Napole- 
tanul  Bonfini  scria  istoria  Ungariei  pentru  Matiaş  Corvinul,  că- 
ruia Filippino  Lippi  îi  zugrăvise  icoane  de  sfinţi,  regină  fiind 
Beatricea  de  Aragonia,  venită  din  Neapole.  Ceva  mai  târziu,  Bona 
Sforza  ajunge  să  stea  pe  tronul  Poloniei  lângă  pomposuF  şi  trân- 
davul rege  Sigismund,  şi  Curtea  ei  cată  a  fi  ca  aceia  din  Milan, 
din  Florenţa,  din  Ferrara.  Această  „Sarmaţie"  ajunge,  pentru  a  ne 
exprima  ca  humaniştii  timpului,  un  refugiu  pentru  Muzele  plecate 
din  „Hesperia". 

Cu  atâta  însă  nu  s'ar  fi  ajuns  decât  la  cronici  ca  a  lui  Mie- 
chowski,  lui  Cromer,  lui  Sarnicki  ori  la  epistole  de  laudă,  de 
amplificare  a  evenimentelor  istorice,  victorii,  serbări,  ca  ale  epis- 
copului Dantiscus  (din  Danzig),  ale  lui  Cricius,  şi  în  sfârşit,  la 
acte  de  Stat  de  o  redacţiune  perfectă,  ca  acelea  alcătuite  şi  adu- 
nate de  Tomicius  (Tomicki).  Pentru  a  se  avea  şi  o  literatură  vul- 
gară, dar,  indiferent  chiar  de  limbă,  o  literatură  de  luptă,  o  li- 
teratură populară,  au  trebuit  să  intervie  şi  alte  influenţe. 

Cu  humaniştii  veniră  în  Polonia  pe  vremea  reginei  Bona  şi  de 
aceia  cari  aduceau  cu  dânşii  şi  altă  reformă  decăt  a  stilului  latin, 
heterodocşi  ca  Alciati,  ca  Biandrata,  ca  Socinus. 

Ei  nu  fură  răspinşi.  Dar  mai  ales  când  Marele-Maiestru  al  Or- 
dinului Teutonic  ajunse  ducele  luteran  al  Prusiei,  la  Curtea  din 
Konigsberg  se  adunară  tot  felul  de  spirite  bătăioase,  aprinse  după 
aventuri  şi  nebune  după  cariere  strălucite.  Astfel  şi  acel  Iacob 
Heraclide  Despotul,  care,  dându-se  drept  urmaşul  lui  Hercule  şi 

marchizul  de  Păros  şi  de  Samos,  ajunse,  el,  fostul  caligraf  de 
manuscripte  greceşti  şi  alcătuitor  de  tratate  latine,  Ioan-Vodă  ai 
Moldovei,  „fiu  al  lui  Ştefan",  şi,  în  această  calitate,  fundator  de 
*şcoli  înalte,  civilizator  cu  de-a  sila,  reformator  religios,  pregă- 
titor de  încoronări  solemne/până  sfârşi  în  sângele  său  o  tragi- 
comedie fără  exemplu  în  acest  refractar  mediu  oriental. 

Reformatorii  pătrunseră  şi  în  Polonia,  unde  începu,  cu  elemente 
indigene,  o  puternică  mişcare,  de  pe  urma  căreia  ţara  nu-şi  schimbă 
legea,  dar  care  atrase  mii  de  membri  ai  nobilimii,  atâţia  căr- 
turari de  samă  şi,  mai  ales,  căzând  în  mijlocul  unei  lumi  de- 
prinse cu  necontenită  ceartă  şi  discuţie,  produse  lupte  care  ţin 
decenii  întregi  şi  se  păstrează  pe  paginile  pline  de  viaţă  ale  unei 
bogate  literaturi  în  amândouă  limbile.  Când  Iesuiţii  lui  Warsze- 
wicki  şi  Solikowski  se  amestecară,  din  îndemnul  Sfântului  Scaun, 
ei  nu  făcură  decât  să  crească  energia  atacurilor  şi  defensivelor, 
aşa  de  prielnice  unei  literaturi  pline  de  însufleţire. 

E  epoca  în  care  predică  şi  scriu  un  Petru  Skarga,  cel  mai 
însemnat  dintre  toţi  aceşti  luptători  cu  vorba  şi  cu  condeiul, 
un  Sokolowski,  un  Orzechowski.  N'avem  a  face  însă  cu  simpli 
campioni  ai  unor  polemici  religioase.  In  această  ţară  unde  nervii 
vibrează  de  un  necontenit  războiu,  care-şi  găseşte  plăcerea  în  el 
însuşi,  în  această  lume  de  diete  la  care  regele  însuşi  trebuia  să 
se  apere  împotriva  acelora  cari-1  atacă  public  înaintea  nobilimii 
şi  clerului—,  şi  scenele  sunt  aşa  de  aprinse,  încât  acest  monarh,  în- 
cunjurat  de  atâta  neîncredere  şi  supraveghere,  e  silit  să  puie  mâna 
pe  spadă  — ,  argumentele  teologice,  silogismele  filosofice  capătă 
un  ascuţiş  necunoscut  aiurea,  unde,  de  altfel,  atâta  învierşunare 
ar  scoate  ostile  una  în  faţa  celeilalte  şi  ar  face  să  curgă  sân- 
gele. E  vorba  deci,  în  această  revărsare  de  aprinsă  elocvenţă, 
de  suferinţile  ţeranilor  robiţi,  din  ce  în  ce  mai  mult  *  robiţi,  după 
exemplul  Germaniei  vecine,  de  stricarea  moravurilor,  de  păca- 
tele faţă  de  Dumnezeu  şi  de  omenire,  care  pot  duce  la  peire  şi 
pe  neamul  cel  mai  nobil.  „Priviţi",  strigă  Skarga  însuşi,  „relele 
şi  pierderile  care  cresc  de  pe  urma  gâlcevilor  voastre...  Şi  această 
neunire  va  aduce  asupra  voastră  servitutea  în  care  libertăţile 
voastre  se  vor  îneca:  pământuri  imense,  întinse  ducate,  care 
s'au  unit  federativ  într'un  corp  complect,  se  vor  desface,  şi  za- 
vistia voastră  e  pricina  tuturor  acestor  nenorociri....  Veţi  fi  ca 
o  văduvă  îndurerată,  voi  cari  aţi  cârmuit  neamurile  lumii,  şi  V 


duşmanii  noştri  vor  râde  de  voi;  limba  voastră,  Statul  vostru^, 
care  se  ridică  mai  presus  de  marea  familie  slavă,  le  veţi  pierde, 
pe  el  care  numără  veacuri  de  existenţă;  pe  el  care  eră  odată 
aşa  de  înfloritor,  pe  el  care  eră  odată  aşa  de  celebru  şi  de  vestit 
pe  lume,  îl  veţi  nimici.  Veţi  fi  supt  jugul  celor  cari  vă  urăsc, 
dacă  rătăcirile  voastre  nu  încetează,  dacă  dihonia  voastră  nu  se 
stânge.  Veţi  fi  fără  regi,  fără  ţară,  surguniţi,  despreţuiţi  de  aceia 
cari  altă  dată  se  temeau  de  voi  ori  vă  respectau..  Cine  vă  va 
da  vre-odată  înapoi  patria  voastră,  mama  voastră  glorioasă  şi 
binefăcătoare?  Nu  năvălirea  străină,  care  vă  va  face  să  periţi: 
căci  pentru  aceasta  va  trebui  timp  şi  mari  sforţări.  #Şi,  de  al- 
minterea,  când  cazi  după  o  luptă,  e  încă  frumos,  e  încă  nobil,, 
e  vrednic  de  o  mare  naţie;  dar  să  cazi  prin  certe  lăuntrice> 
dar  să  piei  prin  înseşi  greşelile  tale,  asta  e  grozav !  Când  fructul 
e  pătat  de- asupra,  tai  partea  stricată,  şi  aşa-1  păstrezi;  dar,  când 
e  stricat  miezul,  îl  arunci  jos  Aşa  e  cu  bazele  republicei  voastre. 
Şi  mai  îngăduiţi  a  spune:  Nu-i  nimic!  Nu-i  nimic!  Polonia  nu  există 
decât  prin  discordie;  dar  ea  va  cădea,  şi  veţi  fi  îngropaţi  supt 
ruine.  Ştiu,  o  să  spuneţi:  De  mult  ne  ameninţi,  şi  tot  trăim. 
Orbi,  orbi!  Dumnezeu  ştie  vremea  când  trebuie  să  pedepsească. 
Oamenii  zidesc  încet;  dar  o  zi  ajunge  ca  să  se  dărâme."  Tot  ce 
trăieşte,  luptă  şi  pătimeşte  în  Polonia  îşi  află  răsunet  în  acest 
stil  profetic,  de  care  se  înflăcărau  mulţimile.  Aceleiaşi  inspiraţii 
îi  răspunde  lirica  de  intimitate  religioasă  şi  familiară  a  celui 
d'mtâiu  adevărat  poet  polon,  Jan  Kochanowski,  traducătorul 
Psalmilor. 

Dacă  această  notă  o  dă  societatea  polonă  ea  însăşi,  îndemnul 
a  venit  din  Apus.  Şi  acest  Apus  va  trimete  şi  altele,  care  vor 
ţiner,  şi  mai  departe  vie  această  puternică  şi  variată  literatură. 

La  1572  Sigismund-August  moare,  lăsând  ca  singură  moşte- 
nitoare pe  sora  sa  Ana,  trecută  acum  cu  vrâsta.  Dieta  de  ale- 
gere, cuprinzând  întreaga  nobilime  a  regatului,  se  adună.  Se  va 
alege,  de  şi  mai  erau  Piaşti  în  Siberia  —  căci  Mazovia,  guver- 
nată cu  titlu  de  vasalitate  de  altă  ramură,  se  încorporase  la 
regat  în  1561  — ,  un  principe  străin,  a  cărui  autoritate,  fireşte 
slabă,  va  da  şi  mai  mari  speranţe  unei  nobilimi  a  cării  singură 
legătură  e  dreptul  fiecăruia  de  a-şi  face  voia  (ceia  ce  s'a  întrupat 
în  formula  lui  „liberum  veto",  opreliştea  opusă  de  oricine,  după 
plac,  legii  pe  care  conştiinţa  lui  n'o  aprobă  ori  interesul  lui  n'c 

admite).  Candidaţii  nu  lipsesc:  Austriecii  în  rândul  întâiu, — cari 
dăduseră  lui  Sigismund-August  pe  două  din  soţiile  sale—,  Ernest, 
fiul  împăratului  Maximilian  al  II-lea,  prinţi  suedezi,  regele  Ioan 
şi  fiul  său  Sigismund;  ăpoi  ducele  Albert  de  Prusia,  Electorul  de 
Saxonia,  markgraful  de  Anspach,  în  sfârşit  Marele-Dace  de  la 
Moscova  însuşi,  care  voia  să  fie  rugat;  ba  chiar  prinţul  frances 
Henric  de  Valois. 

Fiindcă  nu  era  vecin  şi  n'avea  nimic  de  urmărit  pentru,  ţara 
de  unde  venia,  acesta  e  ales.  El  va  stăpâni  câteva  luni,  mai  slab 
decât  orice  alt  Suveran  polon,  făcând  ce  e  datina}  ce  convine  la 
mai  multă  lume,  ce  jigneşte  mai  puţin  pe  unul  şi  pe  altul,  în 
margenile  acelei  convenţii  ce  i  s'a  impus  la  alegere,  —  pacta 
conventa.  Când  fratele  său,  Carol  al  IX-lea,  îi  lasă  la  moarte  Co- 
roana, mult  mai  strălucitoare  şi  având  alt  sens  naţional,  a  Fran- 
ciei,  el  se  strecoară  din  palatul  său  şi,  într'o  răpede  străbatere 
a  Germaniei,  a  Italiei,  ajunge  la  Paris,  de  unde  a  crezut,  un 
timp,  pe  vremea  când  se  vânturau  planurile  nordice  arătate  mai 
sus,  că  ar  putea  păstra  o  autoritate  nominală  în  redatul  pe, care 
cu  aşa  de  puţină  durere  îl  părăsise. 

Dar  această  domnie  scurtă  a  unui  Francez  face  şi  mai  strânse 
c  legăturile  cu  extremul  Apus  european,  unde  se  desfăşura  o  vioaie 
civilizaţie  inovatoare,  pe  aceleaşi  baze  ale  autorităţii,  clasice. 
Precum  au  venit  în-  Polonia  episcopii,  secretarii,  emisarii  candi- 
daturii lui  Henric,  şi  acei  cari  merg  pe  urmele  lor,  astfel  Poloni 
deprind  tot  mai  mult  drumurile  spre  Ungaria,  spre  Imperiu,  spre 
Paris  şi  chiar  spre  Londra  reginei  Elisabeta.  Familia  Laski,  bine 
înzestrată,  dar  nestatornică,  din  care  răsar  pe  rând  diplomaţi 
pentru  Habsburgii  din  Ungaria,  episcopi,  candidaţi  la-tronul  Mol- 
dovei, ca  Albert  Laski,  ajutătorul  lui  Despot  şi  trecătorul  pro- 
prietar al  Hotinului,  poate  servi  ca  exemplu.  Italianul  Guagnin* 
înfăţişează  lucrurile  polone  contemporane;  Herburt  dă  în  limba 
franceză  o  istorie  a  regatului.  La  Padova,  studiind  operele  de 
tehnică  militară  ale  celor  vechi,  Ioan  Zamoyski  se  pregăteşte 
să  fie  unul  dintre  cei  mai  mari  generali  ai  epocei  sale. 

Un  straşnic  om  de  războiu  e  dat  ca  rege  Poloniei  de  noua 
alegere  din  1575.  Iarăşi  se  prezintase  candidatura  austriacă1,  a 

1  Fuseseră  şi  acelea  a  doi  nobili  din  sângele  Pmtilor,  ban  Kosta  de 
Sand'omir  şi  Andrei  Tenczynski.  Candidase  şi  ducele  Alfons  de  Ferrara* 

arhiducelui  Ernest.  Sultanul  însă  adause  stăruinţile  sale,  pline 
de  un  neapărat'  efect,  la  meritele  de  om  politic  şi  de  căpitan 
ale  Voevodului  ardelean  Ştefan  Bâthory,  şi  acesta,  sprijinit,  de 
puternicul  Samuil  Zborowski,  izbuti.  Izbânda  lui  era  cu  atât  mai 
uşoară,  cu  cât  vechea  dinastie  din  Ardeal,  Zâpolya,  pornind  din 
părţile  Zipsului.  la  „hotarul  întreit",  avuse  legături  strânse  cu 
Polonia,  şi  cu  cât  nu  se  uitase  în  această  ţară  marele  rol  avut 
In  această  „Semigradzie"  carpatică  de  regină  Isabela,  a  regelui 
Ioan,  fiică  a  lui  Sigismund  şi  a  Bonei  Sforza. 

Ardeleanul  a  fost  cel  mai  mare  rege  pe  care  l-au*  avut  Polonii. 
El  supuse  Danzigul,  care  ţinea  cu  adversarul  său  austriac;  Li- 
vonia,  în  care  pătrunsese  Ivan  Groaznicul,  afară  de  Riga  şi  Reval, 
fu  liberată;  Smolenscul,  pe  care  Ruşii  îl  ocupaseră  la  începutul  vea- 
cului, li  fu  smuls  înapoi;  şi,  în  atară  de  aceasta,  trupele  polone 
ieau  Poloţc  şi  se  înfăţişează  şi  supt  zidurile  Pscovului.  Vitebscul 
fu  pierdut  la  pacea  de  la  Zapolsc  (1582).  La  moartea  ducelui 
Magnus  de  Holstein,  care  avea  o  parte  din  Livonia  (1583),  ca 
„rege",  Polonii  îi  stăpâniau  moştenirea,  pe  care  o  împărţiră  în 
Palatinatele  de  Wenden,  Dorpat  şi  Pernau. 

E  drept  că  faţă  de  Tarei  politica  acestui  fost  vasal  al  Sulta- 
nului, care  lăsase  în  Ardeal  pe  fratele  său  Cristofor  mai  mult  ca 
un  locţiitor  —  şi  aceasta  numai  ca  să  mai  apară  în  vederea  tutu- 
rora vechiul  nex  cu  Poarta  otomană  — ,  n'a  avut  prestigiu,  ba 
adese  ori  nici  demnitate.  Aceasta  o  spunea  mulţimii  adunate  la 
Lemberg  ca  să-i  vadă  sfârşitul  mîndrui  Domn  moldovenesc  de 
uzurpaţie  Ioan  Potcoavă,  înainte  de  a-şi  pleca  frumosul  cap  pe 
trunchiu  în  aşteptarea  loViturii  călăului,  înmărmurit  de  vitejia 
acelui  pe  care  era  sâ-1  sacrifice.  Pe  aceiaşi  piaţă  lioveană  a  curs 
apoi  sângele  lui  Iancu  Sasul,  alt  Domn  moldovean  trecut  în  Polonia 
pentru  a  încredinţa  soarta  sa  onoarei  marelui  popor  vecin.  Atâtea 
scrisori  ale  regelui  către  Sultan/  către  Marele- Vizir  sunt  pline  de 
cele  mai  umile  asigurări  de  prietenie,  şi  ca  răspuns  adese  ori 
Vizirul  singur  credea  că  trebuie  să  răspundă  unui  stâpânitor  care 
nu  se  putea  pune  alături  cu  Domnul  Bizanţului  păgân.  Cu  atât 
mai  mult,  cu  cât,  pentru  a  scăpa  de  prădăciunile  Tătarilor  din 
Crimeia,  li  se  trimetea  acestora  în  fiecare  an  un  dar  care  eră 
privit  ca  un  adevărat  tribut. 

Insă,  în  timpul  când,  ca  să  urmărească  la  alte  hotare  interese 
«esenţiale  ale  acelor  cari  se  dăduseră  pe  sama  lui,  Ştefan  între- 

buinţa,  ca  un  bun  cunoscător  al  moravurilor  şi  apucăturilor  tur- 
ceşti, aceste  mijloace,  fiind  însuşi  un  Turc  şi  jumătate,  el  se 
'pregătia  în  vederea  unei  mari  opere  de  cruciată  care  ar  fi  dus 
hotarele  Poloniei  pănă  la  Dunăre  şi,  pentru  întăia  oară;  —  căci 
în  lupta  de  la  Vama  Vladislav  al  III-lea  luptase  ca  rege  al  Unga- 
riei — ,  i-ar  fi  dat  locul  de  frunte  în  apărarea  şi  răzbunarea  creş- 
tinătăţii contra  Turcilor  osmanlâi. 

Soldaţii  lui,  garda  ungurească,  trabanţii,  şi  aceia  de  cari  s'a 
servit  pe  urmă  Ioan  Zamoyski,  în  împrejurările  pe  care  le  vom 
vedea  şi  care  ni-au  fost  nouă  aşa  de  neprielnice,  au  format  cea 
d'intăiu  adevărată  oştire  a  regatului  polon,  capabilă  de  a  sprijini 
o  monarhie  modernă,  pe  care,  dacă  ar  fi  avut  urmaşi  din  timpul 
său,  regele  Ştefan  —  moare  la  1586,  încă  tânăr3,  —  ar  fi  izbutit 
s'o  şi  întemeieze. 

Pănă  să  poată  face  din  ea  o  puternică  unealtă  sigură  de  luptă 
contra  Turcilor,  el  s'a  îngrijit  să  puie,  fără  a  rupe  cu  Sultanul, 
un  frâu  statornic  Tătarilor.  Pentru  aceasta  s'a  servit  de  Cazaci. 

Nimic  naţional  nu  se  găseşte  la  începuturile  lor.  Adunătură 
de  tot  felul  de  pribegi,  ţerani  poloni  fugiţi  de  iobăgie,  ţerani 
ruşi  din  vechea  Lituanie,  emigraţi  din  Statele  Marelui- Cneaz  mus- 
călesc,  căutând  în  lupta  cu  păgânii  câştig  şi  glorie,  Români,  mai 
ales  Moldoveni,  din  vremea  când,  după  Petru  Rareş,  nu  mai  sunt 
războaie  ale  lui  Vouă,  ei  poartă  numele  care  la  popoarele  turanice 
are  sensul  unic  de:  vagabond.  Se  oploşesc  în  acele  ostroave  ale 
Niprului,  la  „praguri"  —  de  unde  numele,  mai  tărziu,  al  Caza- 
cilor Zaporojeni  — ,  de  unde  odinioară  plecau  şeicile  vechilor  Ruşi 
varegi,  cari  prădau  coastele  Mării  Negre,  şi  pănă  la  Constanti- 
nopol.  Aleg  un  Hatman  spre  a  hotărî  după  împrejurări  direcţia 
în  care  se  face  războiul,  care  e  pentru  dînşii  un  mijloc  de  traiu. 
De  obiceiu  însă  ei  sunt  duşmanii  îndătinaţi  şi  chemaţi  ai  Tăta- 
rilor, pe  cari-i  aşteaptă  de  la  incursiile  lor  prădalnice  pentru  a-i 
desbrăca  de  pradă  în  folosul  lor  propriu. 

De  câte  ori  e  vorba  de  a  se  da  o  lovitură  Tătarilor  şi,  prin 
ei,  Turcilor,  regele  Ştefan  aruncă  pe  aceşti  „Nizovii",  dar,  Ia  orice 
plângere  de  la  begii  şi  Paşii  vecini  ori  chiar  de  la  Constanti- 
nopol,  el  răspunde  adăugind  expresia  propriei  sale  indignări  îm- 
potriva unei  astfel  de  „adunături",  care  nu  e,  propriu-vorbind;. 


1  Soţia  sa,  infanta  Ana,  avea  52  de  ani  Ia  căsătorie. 

pe  teritoriul  său  şi  pe  care  n'o  poate  nici  stăpâni,  nici  distruge. 

Dar  el  li-a  dat,  la  1576  încă,  un  statut;  Hatmanul  lor  va  fi 
recunoscut  de  Coroană,  acţiunea  lor  va  fi  condusă  de  interesele 
de  Stat  polon.  Astfel  puterea  militară  a  regatului  s'a  adaus  cu 
un  no*u  şi  puternic  element. 

In  aceste  împrejurări  se  ţine  noua  adunare  de  alegere.  Dintre 
Austrieci,  arhiducele  Maximilian  are  mai  multe  şanse  decât  ru- 
dele sale  Ernest  şi  Albert.  O  paite  dintre  nobili  se  şi  opresc 
asupra  numelui  său,  şi  el  îşi  va  căuta  cu  armele  tronul  care  crede 
că  i  se  cuvine,  până  va  cădea,  Ja  Bendzin,  în  mânile  lui  Za- 
moyski. 

Acesta  e,  de  fapt,  regele  Poloniei  sale.  Dar  pentru  formă  el  a 
făcut  să  se  unească  cea  mai  mare  parte  dintre  tumultuoşii  vo- 
tanţi asupra  persoanei  acelui  prinţ  de  Suedia,  Sigismund,  fiul  re- 
gelui loaiv  care  prin  mama  sa,  Ecaterina,  din  sângele  vechilor 
Tegi, —  era  sora  Anei,  văduva  lui  Ştefan,  —  avea  şi  drepturi  di- 
nastice asupra  Coroanei  polone  şi  care,  pe  lângă  aceasta,  crescut 
în  legea  şi  limba  polonă,  făgăduia  regatului  Estonia1. 

Domnia  lui,  îndelungată  şi  plină  de  tulbt  "ări,  e  o  epocă  de 
criză  pentru  Polonia  însăşi,  ca  şi  pentru  toată  lumea  răsăriteană* 

Ca  să  fie  înţeleasă  în  sensul  şi  în  motivele  ei  trebuie  însă  a 
se  lămuri  acum  viaţa  Rusiei  moscovite  în  veacul  al  XVI-lea. 

II. 

Rusia  veacului  a!  XVI-lea  ca  o  continuare  a  Statului 

Hordei. 

Vechea  Rusie  înainte  de  Ioan  al  III-lea  (ţ  1506)  cuprindea, 
faţă  de  o  Polonie-Litvanie  pornind  de  la  Marea  Baltică  pentru 
a  se  sprijini  la  Răsărit  pe  Nipru  şi  a  se  opri  Ia  Sud  numai  în 
pustiile  tătăreşti  de  de-asupra  Mării  Negre,  un  teritoriu  ceva  mai 
mic,  fără  hotare  definite,  neavând  niciuna  din  gurile  râurilor 
ce-i  străbăteau  întinderea.  Cuceririle  lui  Ioan  ele  înseşi  şi  ale 
fiului  său  Vasile  (1505-33)  s'au  întins  numai  în  Nordul  nestră- 
bătut şi  fără  importanţă  ori  în  Vest,   prin  biruinţile  câştigate 


i  Estonia,  cedată,  de  fapt,  de  Sigismund,  se  declară  la  1600  în  favoarea 
Suediei.  Pentru  Livonia  ^e  dăduseră  lungi  şi  grele  lupte. 

asupra  ginerului  Iui  Ioan,  prinţul  litvan  şi  apoi  regele  polon  Ale- 
xandru, care  nu  fu  în  stare  să  păstreze  contra  acestui  concurent, 
dispunând  de  toate  puterile  Statelor  sale,  Smolenscul  şi  regiunile 
încunj urătoare  (1514-22).  Dacă  el  şi-a  supus  Novgorodul,  în  felul 
sălbatec  ce  se  poate  închipui,  înăbuşind  sângeros  o  ultimă  re- 
voltă desperată  a  unor  negustori  cari  erau  deprinşi  cu  o  viaţă 
liberă,  închinată  câştigului  fără  părtaşi  în  stăpânitori,  acest 
oraş,  înfloritor  până  atunci  şi  de  atunci  menit,  unei  răpezi  decă- 
deri, era  şi  mai  înainte  în  raza  de  ocrotire  şi  ascultare  a  Mare- 
lui-Cneaz.  Tverul  lui  Mihail  Borisovici  n'a  fost  atât  de  mult  o 
anexare  pentru  Moscovit,  cât  indispensabila  supunere  a  unui  prin- 
cipat separatist,  care  nu  avea  niciun  rost  şi  căruia-i  lipsiau  şi 
toate  mijlocele  de  apărare;  de  altfel  o  cneghină  de  Tver,  Măria, 
era  soţia  lui  Ivan1.  Noul  principe,  Vasile,  se  va  întinde  la  Pscov 
şi  Riazan,  unde  stăpâneşte  încă  nn  cneaz,  Ioan  (1520).  Şi  totuşi, 
chiar  după  aceasta,  Case  de  cnezi  au  mai  rămas,  până  târziu  în 
veacul  al  XVI-lea,  în  Severia,  la  Putivla,  la  Starodub,  la  Novo- 
gradec,  la  Corsita.  Ion- Vodă  cel  Cumplit,  Domnul  cel  crunt  al  Mol- 
dovei, a  luat  pe  Măria,  fiica  unuia  din  aceşti  prinţi,  în  zilele  lui 
de  pribegie  la  Muscali. 

Din  potrivă,  expansiunea  rusească,  moscovită,  supt  Ivan  al  I  V-lea, 
cel  Groaznic,  s'a  făcut  cu  o  răpeziciune  extraordinară,  întinde- 
rea Statului  îndoindu-se,  chiar  întreindu-se,  întru  cât  se  poate 
vorbi  de  hotare  la  formaţiuni  politice  cu  un  caracter  încă  haotic 
şi  provizoriu.  S'a  luat,  între  1548  şi  1552,  Cazanul,  prin  luptă,  şi 
puţin  mai  târziu,  prin  închinare  aproape  de  bună  voie,  şi  Astra- 
hanul; unde  stătea  al  doilea  dintre  aceşti  Hani  de  sfărâmare  a 
Hordei  de  Aur.  Apoi  cete  ruseşti,  de  un  caracter  pe  care-1  vom 
stabili  îndată,  pătrund  în  lumea  tătărească  a  Siberiei  şi,  învin- 
gând pe  rând  un  Han  care  asculta  odată  de  urmaşii  lui  Ginghiz- 
Han,  îşi  robesc  ţara  nesfârşită;  pâuă  la  gheţurile  din  Miază- 
noapte şi  la  depărtata  Mare  a  Răsăritului. 

Niciodată  cuceriri  nu  s'au  făcut  însă  cu  mai  puţine  mijloace. 
Societatea  moscovită  e  încă  în  copilărie,  şi-i  lipseşte  tot  ce  for- 
mează o  organizaţie:  osebirea  claselor,  consolidarea,  stabilirea 
raporturilor  materiale  şi  juridice  dintre  dânsele,  găsirea  mijloa- 


1  In  acest  sens  s'a  răspuns  şi  reclamaţiilor,  din  1485,  ale  regelui  Po- 
loniei. # 

celor  prin  care  să  se  poată  lega  cu  un  minimum  de  libertate  şi 
iniţiativă,  omenească  măcar,  o  autoritate  indispensabilă.  Cercetă- 
tori mai  noi  încearcă  azi  a  studia  viaţa  ţerănească  din  provinciile 
Moscoviei  aşa  cum  se  studiază  aceia  din  Franţa,  din  Anglia,  unde 
clasele  rurale  au  avut,  oricum,  o  adevărată  desvoltare.  Aici;  supt 
boieri,  supt  mănăstiri,  plugarul  îşi  pierde  toate  drepturile  de  care 
se  împărtăşia  în  vechile  obşti  ale  slavismului  primitiv  ;  dacă 
există  unele  mijloace  prin  care  se  poate  dosrădăcina  din  pământul 
pe  care  pune  să-1  lucreze  pentru  altul,  aceasta  nu  înseamnă  că 
ele-i  pot  da  putinţa  de  a  reface  condiţiile,  cu  mult  mai  bune, 
în  cire  trăia  înainte  de  practicele  scandinave,  bizantine  şi,  la 
urmă,  tătăreşti  ale  stăpânitorilor  săi.  Nu  întâlnim  nici  oşti  ţeră- 
neşti  ca  ale  Moldovei  şi  Ţării-Româneşti  pănă  departe  încă  în  acest 
veac,  nici  nemulţumiri,  răscoale,  formaţiuni  revoluţionare  rurale 
ca  acelea  de  care  vom  da  la  Ruşii  din  Polonia. 

Burghezia  într'un  sens  mai  înnalt  al  cuvântului  n'a  existat 
niciodată  la  Moscoviţi.  Modelul  bizantin  nu  aduce  libertăţi  mu- 
nicipale, şi  cel  tătăresc,  încă  mai  puţin.  In  Nord,  la  Novgorod,  la 
Pscov  este  o  influenţă  a  spiritului  orăşenesc  german  şi  a  împre- 
jurărilor din  provinciile  baltice,  dar  atâta  n'ajunge  ca  să  putem 
vorbi  de  o  desvoltare  politică  a  unei  negustorimi  care  e  prea 
egoistă  şi  prea  meschină  pentru  aceasta.  Decăderea  instituţiilor 
vechi  e  evidentă,  şi  ele  nu  s'ar  putea  potrivi  de  loc  cu  acel  regim 
al  Marilor- Cnezi,  cari  pornesc  măceluri  în  massă  şi  mută  la  Mos- 
cova lor  până  şi  clopotele  care  chemau  odată  la  adunare  pe  ce- 
tăţenii Novgorodului.  Vom  găsi  numai  negustori  bogaţi,  capabili 
de  iniţiative  comerciale,  cu  toate  riscurile  şi  câştigurile  lor,  şi 
pentru  a  se  cuceri  Siberia  a  trebuit  astfel  îndemnul,  fără  nicio 
legătură  cu  voinţa  celui  „Groaznic",  al  fraţilor  Strogonov,  cari 
nici  nu  întrebuinţează  oastea  aceluia,  ci  numai  pe  Cazacii,  năi- 
miţi; ai  lui  Iermac. 

In  sfârşit,  —  alături  de  un  cler;  care,  la  sfârşitul  veacului  al 
XVI-lea,  ,va  căpăta  un  şef  de  mai  mare  prestigiu  în  Patriarhul 
pe  care-1  face  căpetenia,  în  pribegie  strângătoare  de  milostenii, 
a  „Marii  Biserici"  din  Constantinopol,  cler  care  nu  lucrează  de 
sine,  ci  se  confundă  cu  „aristocraţia",  din  care  pleacă  une  ori 
episcopii  săi,  —  această  „aristocraţie"  e  alcătuită—,  ca  la  Turcii 
osmanlâi,  cari  n'au  ştiut  niciodată,  în  lumea  lor  de  dregători 
sclavi,  ce  poate  însemna  o  „familie  mare",  cu  trecutul,  averea 

şi  tradiţiile  ei,  ca  la  Tătari,  unde,  iarăşi,  supt  Hanul  atotputernic, 
proprietar  al  lucrurilor  şi  al  oamenilor,  nu  sunt  decât  robi,  de 
aceiaşi  treaptă  şi  de  aceiaşi  calitate — ,  numai  din  creaturi  ale  fa- 
voarei,  din  parveniţi  ai  norocului,  din  scormonitori  ai  viţiilor  şi 
din  linguşitori  ai  patimelor.  Pe  când  numele  familiei,  „porecla", 
nu  lipseşte  încă. de  pe  la  1400  la  boierii  munteni,  iar  ai  Mol- 
dovei şi  mai  înainte  chiar  se  numesc  după  locul  de  origine, 
după  moşie,  după  anumite  însuşiri  sau  defecte  („de  la  Şomuz", 
„Limbâ-Dulce",  etc),  pe  când  nobilii  lituanieni,  cari  au  adoptat 
modele  polone,  formează  o  clasă  cu  conştiinţă  de  sine,  la  Mos- 
cova toţi  aceşti  Adaşev,  Pojarschi,  Curbschi,  Romanov  se  simt 
numai  ca  indivizibili  locuri  pe  care  azi  le  au  şi  mâni  le  pot 
pierde.  Când  se  spune  că  Ivan  al  IV-lea,  ajuns  minor  pe  tron,  e 
i  tutelat  de  boieri,  trebuie  să  se  înţeleagă  o  clică  de  câteva  per- 
soane, nu  o  întreagă  categorie  socială.  Şi,  de  alminterea,  stre- 
liţii  teribilului  domn  vor  face  spărturi  mari,  de  atâtea  oii,  în 
rândurile  acestor  sfetnici,  a  căror  „dumă"  e  mai  mult  o  adună- 
tură de  curtizani  —  fără  o  Curte  — ,  decât  un  corp  de  Stat. 
Altfel  e  numai  câni,  ca  în  cazul  familiei  Glinschi,  din  care*  eMihail, 
care  învăţase  meşteşugul  războiului  pe  lângă  Albert  de  Saxonia 1, 
şi  Elena,  mama  tiranului,  vin  nobili  de  peste  hotar,  de  la  Ruşii 
din  Litvania  şi,  în  genere,  din  Apus. 

Astfel  stăpânul  face  ce  vrea.  Şi  Ivan  nu  lioseşte  de  la  aceasta. 
Când  scapă  de  obrăznicia  acelora  cari  uitaseră  că  lupuşorul  va 
creşte  şi  va  avea  dinţi  de  sfâşiat,  el  îşi  face  de  cap  cu  dânşii 
şi  cu  ceilalţi,  cu  ai  săi  mai  mult  decât  cu  învinşii  pe  cari  bi- 
ruinţa i-i  dăm  mână.  Ce  nu  i-a  trecut  prin  minte?  La  un  anume 
moment  s'a  făcut  că  abdică,  a  lăsat  un  înlocuitor,  s'a  retras,  cu 
favoriţii  săi,  într'un  colţ  de  pocăinţă,  „oprindu-şi"  numai  anumite 
puteri  (de  unde  numele  de  opriscini  pentru  aceste  rezerve  de  pose- 
siuni şi  de  oameni),  pentru  ca  pe  urmă  să  apară  din  nou  ca  răz- 
bunător, încheindu-şi  din  când  în  când,  cu  mulţâmire,  teribilele  liste 
ale  capetelor  tăiate,  cu  care,  în  stil  de  Scriptură,  dar  în  spirit  de 
rege  asirian  ori,  mai  aproape,  în  spirit  de  Han-Tatar,  se  mân- 
dreşte înaintea  lui  Dumnezeu.  Oricât  s'ar  spune  că  icoana  pe  care 
o  avem  despre  el  —  şi  care  nu  se  găseşte  şi  în  cronicile  mos- 


i  Supt  Mihail  începe  şi  Ostafje  Daşcov^'ci,  de  care  va  mai  fi  vorba  aici 
(Wagner,  /.  c,  XLVI,  p.  210). 

N.  Iorga  :  Istoria  Rusiei  şi  a  Poloniei.  4 


50 


covite  — ,  vine  din  ura  Livonienilor  ameninţaţi  de  dânsul,-  pnecum 
icoana  lui  Vlad  Ţepeş  e  înrâurită  de  ura,  asămănătoare.  a  Sa- 
şilor prădaţi  şi  chinuiţi,  „Ioan  Basidileş",  cum  se  intitulează  e 
msuşi  scriind  în  Apus  Latinilor,  a  fost  cu  adevărat  „Groaznicul". 

Dar  aceasta  nu  presupune  mărire,  putere,  inteligenţă  poli- 
tică şi  consecvenţă.  In  zădar  le-am  căuta  la  dânsul.  Nimic  nu 
ni  îngăduie  a  le  bănui  la  acest  monstru  ipocrit  şi  falş. 

Şi  de  ce  mijloace  relativ  puţine  dispune  acela  care  se  îm- 
bracă în  brocardul  de  aur  cel  mai  fin,  în  blănile  cele  mai  rare 
şi  întinde  ospeţe  de  o  zi  întreagă  în  care  el,  păstrând  vechiul 
taler  prost,  serveşte  pe  musafirii  săi  din  aur  şi  din  argint,  ui- 
mindu-i  cu  scânteierea  pietrelor  scumpe  pretutindeni  risipite! 
Tezaurul  lui  nu  e  un  Tezaur  de  Stat,  strâns  cu  îngrijire  pentru 
scopuri  politice.  Armata,  pe  care  nu  o  cere  supuşilor  săi,  e  prea 
puţin  potrivită  pentru  un  mare  şi  adevărat  războiu.  Spre  a 
lovi  în  Poloni,  în  cavalerii  din  Livonia,  el  trebuie  să  recurgă  la 
Tătari,  luând  şi  nelegiuirile  lor  pe  conştiinţă.  Iar  la  asediul  Ca- 
zanului, marea  ispravă  militară  din  acest  timp,  mărturisirile  din 
jurnalul  lui'  Andrei  Curbschi  arată  că  întâiul  corp,  supt  doi  cneji 
avea  abia  8.000  de  „soldaţi  aleşi",  contra  cărora  ieşiră  doar 
5.000  de  călăreţi  şi  10.000  de  infanterişti  ai  Hanului.  După  atâta 
luptă  reşedinţa  acestuia  poate  fi  încunjurată,  „de  nu  putea  ni- 
meni nici  să  între,  nici  să  iasă".  Se  pierd  totuşi  şepte  săptă- 
mâni punând  la  cale  alaiuri  bisericeşti  pentru  a  birui  „farme- 
cele" Tătarilor,  cari  prin  meşteşugurile  lor  chiamă  potopuri  de 
ploaie.  Când  se  dă  ultimul  asalt,  ajunge  o  jumătate  de  ceas 
pentru  ca  apărătorii  să  fie  goniţi  de  pe  ziduri. 

Atunci  cum  se  explică  aceasta  aşa  de  răpede  întindere  peste 
Ţinuturi  aşa  de  importante? 

De  fapt,  stăpânitorul  creştin  de  la  Moscova  nu  înseamnă,  cu 
toată  ortodoxia  lui,  ceva  cu  totul  nou  în  viaţa  acestor  Ţinuturi: 
el  nu  e,  ca  regele  Ungariei,  un  căpitan  de  cruciată,  dator  a  da 
luptă  păgânilor  în  numele  unui  principiu  cu  desăvârşire  protiv- 
nic,  pe  care  trebuie  să-1  ducă  la  biruinţă.  Deosebirile  sunt,  când 
te  uiţi  mai  bine,  mai  mult  la  suprafaţă.  Altfel  n'am  vedea  pe 
cutare  fii  de  prinţi  din  Pscov,  din  "Novgorod  trecând  la  legea 
Islamului,  pe  Ostafie  Daşcovici,  de  care  s'a  vorbit  mai  sus,  ser- 
vind pe  unul  din  Hanii  tătăreşti  contra  creştinilor  pe  cari-i  pradă 

fără  ca  acesta  să-1  facă  a  fi  aruncat  pentru  totdeauna  din  obştea 
acestora  \  Şi,  pe  de  altă  parte,  n'am  întâlni  cu  numele  de  Petru 
pe  un  „Ţareviciu",  fiu  de  Han,  al  Cazanului;  ba  chiar  pe  un  alt 
urmaş  al  lui  Ginghiz-Han,  Simion,  însărcinat  cu  vicariatul  formal 
în  Moscova,  pe  vremea  când  Ivan  pretindea  că  s'a  retras  de  la 
orice  amestec  în  afacerile  Statului  său. 

Aşa  fiind,  Marele-Cneaz  nu  e  decât  unul  din  urmaşii  Hanului 
Hordei-de-Aur,  şi  acest  Stat  al  său  formează  deci,  pe  lăngă  Cazan, 
Astrahan  şi  Crimeia,  al  patrulea  din  cele  care  s'au  desfăcut  după 
ruperea  vechii  unităţi,  dar  fără  ca  tradiţiile  acestei  unităţi  să  fi  dis- 
părut din  minţile  unor  oameni,  cari,  creştini  sau  musulmani,  tind 
către^  restabilirea  ei. 

Astfel,  precum  Moscoviţii  acceptaseră  odinioară  pe  Tătarii  din 
vremile  puterii  Hordei,  Tătarii  acceptă,  la  rândul  lor,  fără  un 
sentiment  de  ruşine  şi  umilinţă,  fără  altă  împotrivire  decât  aceia 
ce  se  întâmpină  în  hărţuielile  dintre  rivali,  pe  aceşti  Moscoviţi, 
cari  joacă  faţă  de  împăraţii  mongoli  de  odinioară-  rolul  pe  care 
Germanii  l-au  jucat  faţă  de  Romanii  din  Apus  sau  faţă  de  Ro- 
manii bizantini  din  Răsărit,  în  rândul  întăiu  Bulgarii.  La  Cazan 
se  cere  hotărârea  Muscalului  atunci  când  doi  pretendenţi  se  luptă 
pentru  Scaun  şi,  cum  odată,  în  asemenea  cazuri  de  gîlceavă, 
Hanul  îşi  trimitea  locţiitorul,  aşa  trimete  Ivan  al  IV-lea  pe  unul 
din  Voevozii  săi. 

Şi,  când  se  ajunge,  după  o  supunere  întreruptă  prin  revolte, 
la  cucerirea  definitivă  a  celor  două  State  tătăreşti  de  pe  Volga, 
nimic  nu  se  schimbă  aici.  Ce  se  petrece  în  Vest  nu-şi  află  nimic 
corespunzător  aici.  Colonizarea  se  va  face  numai,  pe  încetul  şi 
fără  o  intervenţie  a  oficialităţii,  care  se  mulţămeşte  a-şi  ridica 
cetăţile,  „creapostele"  sale.  Negustorii  cari  vin  în  Cazan  şi  Astra- 
han şi-au  dat  singuri  samă  de  câştigul  ce  se  poate  avea  în  aceste 
locuri  pe  care  Volga  şi  Marea  Caspică  le  pun  în  legătură  cu 
caravanele  Persiei  şi  Indiei.  De  aici  şi  întreprinderea,  pomenită 
mai  sus,  a  Strogonovilor  către  Siberia. 

Unul  singur  din  Hanate  scapă  de  această  restaurare  creştină  a 
unităţii  mongolice :  Crimeia.  Dar  nu  prin  mijloacele  sale  proprii 
şi  dintr'un  antagonism  firesc  între  creştini  şi  musulmani.  între 
Muscali  şi  Tătari.  In  1475  flota  otomană,  de  mult  stăpână  în 


l  Wagner,  o.  c,  LXXI.  p.  499  şi  urm. 


"Marea  Neagră,  iea  Caffa  genovesă;  ultimele  rămăşiţe  de  stăpânim 
creştină  în  aceste  părţi  cacf.  Pană  să  se  facă  aceiaşi  soartă,  la 
1484,  cetăţilor  moldoveneşti,  Chilia  şi  Cetatea-Albă,  Hanul,  „împă- 
ratul" crâmlean  trebuie  să  se  plece'  înaintea  aceluia  care  la 
Constantinopol,  cu  un  rang  mult  inferior,  e  numai  emir  şi  Sultan. 
El  primeşte  de  la  acesta  învestitura  şi  introduce  Ieniceri  în  locu- 
rile de  mai  mare  însemnătate  militară.  Cu  tot  respectul  ce  i  se 
dă,  el  a  devenit  astfel '  un  vasal,  şi  urmaşii  lui  vor  fi  puşi.  şi  scoşi 
după  hotărîri  de  la  înalta  Poartă.  Aici  opera  de  reconstruire 
a  Ruşilor  nu  poate  înainta. 

Ei  vor  trebui  să  vadă  cum  Soliman-cel-M^reţ,  biruitor  asupra 
lui  Rareş,  iea  Basarabia-de-jos  întreagă,  pr< -făcând  Tighinea.  în- 
tr'un  Bender  turcesc,  cum  la  Nipru  se  ridică  puternicele  ziduri 
ale  cetăţii  Ozu  sau  Oceacov  (1584)  şi  -doar  dacă  se  putu  împie- 
deca acel  plan  al  Marelui- Vizir  Mohammed  Socoli,  care,  în  a  doua 
jumătate  a  veacului  al  XVI-lea,  căuta  să  lege  piintr'un  canal 
Donul  şi  Volga,  ceia  ce,  cu  un  Caucas  pe  deplin  turcesc.  însemna 
totala  înlăturare  de  la  Marea  vie  a  Sudului,  care  ducea  la  îm- 
părătescul Constantinopol. 

Vom  vedea  ce  putea  să  deie  domnilor  Moscovei  drepturi  asupra 
cetăţii  lui  Constantin.  Observăm  însă  că,  deşi  titlul  de  Ţar  pe 
care  — „Ţar  şi  stăpân  al  tuturor  Ruşilor"—  îl  luă  Ivan- cel- Groaznic, 
al  cărui  bunic  era  numai  „gospodar  al  tuturor  Ruşilor  şi  Mare 
Cneaz  la  Novgorod,  Moscova,  Vladimir,  ş.  a.",  nu  e  decât  un  de- 
rivat din  „Chesar"  al  Bizanţului  (Kaisar;  cf.  germanul  Kaisgr),  el 
a  fost  atribuit,  în  graiul  Slavilor,  Hanilor  Hordei  şi  celor  din  sfă- 
râmăturiie  ei.  Până  departe  —  şi  la  Poloni,  în  acte  latine,  —  apare 
altfel  Ţarul  Perecopului  care  e  Ghiraidul  din  Crimeia.  Şi  în 
aceasta  se  descopere  ideia  dominantă  în  acţiunea  Moscoviţilor» 
ca  şi  sentimentul  de  supunere  datorită  din  partea  Tătarilor. 

Ce  slabă,  interesantă,  superficială,  formală  apare,  pe  lângă 
această  atât  de  puternică  influenţă  simpla  modă  bizantină! 

Au  dreptate  de  sigur  aceia  cari  spun  că  Sofia  Paleologa 
a  adus  la  Curtea  soţului  ei,  Ivan  al  IlI-lea,  care-şi  zice  de  aauina 
Ioan,  —  iar,  cum  am  spus,  „Groaznicul"  se  intitulează  „Ioannes 
Basilides"  —  datini,  pretenţii,  ceremonii,  norme  de  etichetă  nouă. 
Prin  ea  s'a  încercat  un  slab  început  de  Curte,  deşi  aici  n'a  fost» 
ca  la  noi,  strămutarea  întregii  ierarhii  bizantine,  pe  care  n'au 

avut-o  nici  Slavii  de  peste  Dunăre,  Bulgarii  şi  Sârbii  ;  s'au  in- 
trodus alaiurile  strălucite,  şi  genuflexiunile  tătăreşti  au  căpătat 
o  formă  ceva  mai  potrivită  cu  demnitatea  umană,  de  care  până 
atunci  nu  se  vorbise  pe-acolo.  De  la  sosirea  ei  încoace,  cum 
am  arătat,  apare  ca  stemă  moscovită  vulturul  cu  două  capete. 
In  oraşul  cu  case  de  lemn,  fără  acele  vechi  lăcaşuri  care  făceau 
vestit  Chievul,  fie  şi  în  actuala  lui  robie  polonă,  prin  voinţa  ei, 
cu  meşteri  mai  pricepuţi,  pe  cari-i  adusese,  s'au  ridicat  clă- 
dirile de  piatră  ale  bisericii  Uspenschi  şi  altora,  ale  Palatului 
de  granit.  Am  arătat  şi  în  ce  fel  acest  nou  spirit  a  influenţat 
istoriografia  rusească".  Să  adăugim  că  atunci  întâiaşi  dată  urmaşii 
lui  Ivan  Calita  pretind  la  acea  descendenţă  dintr'un  frate  (!)  al 
lui  August  pe  care  o  întâlnim  mai  târziu  în  scrisorile  lor  către 
creştinătatea  apuseană1. 

Dar  pe  lângă  faptul  că  puţin  după  această  căsătorie.  în  1483, 
Elena  lui  Ştefan- cel-Mare  va  aduce  aceleaşi  practice  bizan- 
tine 2,  nu  trebuie  să  uităm  că  această  nepoată  de  frate  a  ul- 
timului Cezar  grecesc  de  pe  Bosfor  e  crescută  din  cea  mai  fra- 
gedă vrâstâ  în  pribegie,  că  a  primit  înrâuririle  acelei  Rome  de 
unde  vine,  că  a  fost  măritată  de  Papa,  care  i-a  găsit,  pentru 
scopurile  sale  şi  ale  cruciatei,  acest  sălbatec  soţ  în  depărtatul 
Răsărit,  că  ea  a  fost  însăşi  catolică  până  la  schimbarea  de  con- 
fesiune din  ajunul  chiar  al  căsătoriei  sale,  dar,  înainte  de  toate, 
că  e  o  fiică  a  Renaşterii  italiane.  De  aceia  un  Florentin,  şi  nu 
un  Bizantin,  cu  tot  numele  său  de  Aristide,  e  acel  Fioravanti  pe 
care -l  ţine  ca  arhitect  la  Moscova.  Niciun  nume  de  învăţat  grec 
nu  se  poate  însemna  pentru  cultura  rusească  din  acest  timp 
decât  al  acelui  Italian;  cunoscut  prin  fineţa  şi  elocvenţa  desvi- 
novâţirii  sale  într'un  proces  vestit,  care  a  venit  aici,  tot  din 
Apus,  dar  urmând  numai  pasiunii  lui  de  a  rătăci. 

Totuşi  nu  vom  întâlni  aici  Italieni  decât  doar;  alături  de  mai 
mulţi  Germani — şi  din  Silesia  3,  din  Spira,  la  Rin — ,  în  rându- 
rile ostaşilor,  ale  specialiştilor  de  artilerie  şi  săpare  a  minelor. 

1  Paris,  /.  c,  p.  429  şi  urm. 

2  Pentru  alte  relaţii  cu  Moldova  decât  cele  ştiute,  Kojalowicz,  la 
Wagner,  XLVI,  p,  220,  care  vorbeşte  de  oprirea,  în  1527,  la  Poloni,  a  unei 
solii  moldoveneşti  ce  revenise  de  la  Muscali.  V.  şi  broşura  noastră  Câteva 
lucruri  nouă  din  relaţiile  cu  Rusia,  Iaşi  1918. 

3  Aduşi  de  Schleinitz,  supt  Vasile,  din  însărcinarea  lui  Mihail  Glinschi. 

Legăturile  cu  Apusul  nu  ating  în  rândul  întăiu  nici  Germania, 
deşi  Ivan  al  IV-lea  trimite,  un  an  de  la  încoronarea  sa,  —  cea 
d'intâiu  în  Moscovia  — ,  soli  între  cari  şi  un  Schlitte,  la  împăratul 
Carol  Quintul,  vorbindu-i  şi  de  bogaţii  bancheri  Fugger,  cu  caii 
ar  voi  să  aibă  a  face,  iar  în  1556  la  Ferdinand;  urmaşul  acestuia, 
cerând  voie  de  a  face  negoţ  prin  portul  An  versului.  Mai  tărziu, 
la  1600,  rămăşiţele  Hansei  se  gândiră  a-şi  reface  contuarele  ru- 
seşti 3. 

Am  pomenit  de  acele  legături  cu  Franţa,  care  nu  pleacă  numai 
din  scurta  prezenţă  a  lui  Henric  al  IV-lea  pe  tronul  din  Var- 
şovia. Se  vor  face  încercări  serioase  de  comerţ  în  această  de- 
părtată ţară  apuseană.  încă  de  pe  la  1550  vine  aici  un  Francez, 
deşi  nu  cu  vre-o  misiune  oficială,2.  Se  socotiau  ca  având  legă- 
turi cu  Moscovia  negustorii  din  Normandia,  Bretania,  Paris,  Or- 
leans,  la  Rochelle.  Jean  Sauvage  din  Dieppe  umbla  prin  Rusia  la 
1586  3.  Se  amintesc  dascăli,  medici.  Cutare  Ţar  de  uzurpaţie 
doria,  se  spune,  să  vie  în  Franţa.  Pentru  ca  apoi,  la  începutul 
veacului  al  XVII-lea,  să  întâlnim,  după  negustorii  cari  caută 
coasta  îngheţată  a  Rusiei  de  Nord,  ambasadori  regali  ca  Pierre 
Deîavilîe  (1611),  ca  de  Hayes,  ca  Talleyrand  (1630).  Un  Francez, 
căpitanul  Margeret,  care  a  trăit  mult  timp  în  aceste  părţi,  va 
da  preţioase  ştiri  într'o  cărticică  despre  Moscovia,  care  a  tosk 
mult  întrebuinţată,  ca  un  izvor  capital. '  Şi,  în  acest  timp,  soli 
moscoviţi,  un  Mihail,  un  Ivan  Condirovici,  apar  la^Paris4. 

Relaţiile  de  căpetenie  sunt  însă  cu  Anglia.  Căutând  un  drum 
către  bogăţiile  Persiei  şi  Asiei  Centrale,  vin  la  Muscali,  în  1553, 
doi  soli  englezi,  Willoughby  şi  Chancellor,  cari  sunt  pentru 
aceste  regiuni  ruseşti  ceia  ce  a  fost  puţin  mai  tărziu  un  Hare- 
borne,  deschizătorul  comerţului  cu  Turcia  şi  provinciile  supuse 
Sultanului.  Un  Thomas  Randolph  va  căuta  pe  urmă  câştiguri 
mai  modeste.  Cum  Livonia  e  închisă,  ca  şi  Estonia  şi  Curlanda, 

1  Wagner,  /.  c„  LXXII,  p.  39  şi  urm.  Boris  Godunov  trimite  copii  ruşi 
la  Lubeck  ca  sâ  înveţe  latftieşte  şi  nemţeşte. 

2  Cf.  Paris,  o.  c,  1,'pp.  328-9,  365. 

8  Ibid.,  p.  386.  „Cest  la  coustume  du  pays  que  de  bien  boire",  spune  el 
(p.  392). 

4  Ibid.,  p.  402  şi  urm.  Cartea  lui  Margeret  se  chiamă  :  „l'Etat  de  Russie 
et  du  Grand-Duche  de  Moscovie".  —  Se  propunea  colonizarea  Livoniei  cu 
6.000-10.003  de  Francezi.  La  Reval  ei  aveau  un  consul  (ibid.,  pp.  349-50t 
350).  Propunere  de  cruciată  franceză  contra  Muscalului,  ibid.,  pp.  363-4. 

vecine,  de  Ordinul  Cavalerilor  întăiu,  apoi  de  Poloni  şi  de  Sue- 
dezi, cu  cari  Ivan  a  avut  un  războiu  fără  succes  între  1Ş54  şi 
1557,  se  face,  anume  pentru  a  se  da  terilor  ruseşti  de  supt 
Coroana  Moscovei  o  putinţă  de  a  răsuria  spre  Apus,  portul  nordic 
de  la  Sfântul  Mihail  Arhanghelul,  fundaţiune  tot  aşa  de  engleză 
ca^i  portul  actual  de  pe  coasta  Murman.  Ba  Ivan,  dese  ori 
văduv,  va  avea  ciudata  ideie  de  a  peţi  pentru  dânsul  pe  regina 
Elisabeta  sau,  în  lipsa  ei,  măcar  pe  doamna  de  la  Curte  care 
i-ar  fi  în  deosebi  recomandată  de  dânsa,  —  ceia  ce  se  şi  făcu, 
fără  ca  însă,  bine  înţeles,  nunta  să  se  fi  serbat  vre-odată.  La 
1601,  la  1603  soli  englezi  se  afla  la  Moscova,  într'un  timp  când 
se  întreţineau  şi  relaţii  cu  Olanda. 

In  acelaşi  timp  influenţa  Apusului  vine  prin  Ordinul  Iesuiţilor, 
care,  fără  legătură  cu  aşezările  lui  din  Polonia,  răsbate  aici  şi  e 
tolerat  de  Ţar.  Possevino,  acela  care  a  luptat  contra  calvinis- 
mului  în  Ardealul  Bâthoreştilor,  pătrunde,  prin  ocrotirea  regelui 
Ştefan,  în  Moscovia  însăşi,  unde  face  minuni.  Pe  un  timp  când 
Ruşii  din  Galiţia  încheiau  un  act  de  Unire  cu  Biserica  romană, 
el  îndeplineşte  aici  o  operă  însemnată  şi  trainică  pe  care  vom* 
vedea  pe  urmă  cine,  nu  din  lâuntrul  însuşi  al  ţerii,  a  împie- 
decat-o. 

Ivan  nu  vedea  însă  ce  poate  aduce  cu  dânsul  acest  catolicism, 
care  trebuie  să  întrebuinţeze  comunitatea  slavă  pentru  a  năvăli 
tot  mai  adânc  în  această  lume  politică  de  caracter  tătăresc,  tot 
mai  nepotrivit  cu  timpul.  El  însuşi  primise,  când  cu  alegerea 
polonă  din  1573,  în  care  şi  el  era  candidat  ca  şi  fiul  împăra- 
tului german,  o  scris-oare  de  la  acesta,  care-i  propunea  împăr- 
ţirea Statului  Jagellonilor,  Litvania  venind  la  Muscali:  „Vom  reuni", 
spunea  Habsburgul,  cam  două  sute  de  ani  înaintea  celei  d'intâiu 
împărţiri  a  Poloniei,  „silinţile  noastre  pentru  ca  regatul  Poloniei 
şi'  Litvaniei  să  nu  se  desfacă  din  Statele  noastre.  îmi  e  tot  una 
ori  de  va  fi  fiul  mieu  ori  al  d-tale  care  ar  ocupa  tronul."  Şi  când 
se  alese,  altădată,  candidatul  turcesc,  Ivan  avu  una  din  marile 
lui  furii,  propunând  el  acuma  împăratului  o  Ligă  care  i-ar  fi  dat 
măcar  Livonia1.  In  schimb,  Ştefan  îi  luă  Poloţc  şi  asedie  şi 
Pscovul. 


1  Ibid.,  pp/ 376,  379. 


Când  Ivan  muri,,  aproape  în  momentul  când  Zamoyski  ajunge 
stăpânul  Poloniei  prin  alegerea  lui  Sigismund  Wasa,  fiul  său 
Fedor,  care  suna,  pentru  plăcere,  clopotele  prin  biserici  şi-şi 
trimitea  în  agonie  nevasta  la  mănăstire,  lăsând  ca  moştenitor 
pe  „cine  o  vrea  Dumnezeu",  dispare  iute,  şi  boierul  Boris  Godu- 
nov,  fratele  Ţarinei,  aleasă  ea  întăiu  pentru  a  succeda  soţului, 
ajunge  Ţar.  El  ocroteşte  pe  Luterani,  li  îngăduie  biserică  în 
Moscova,  li  dă  clopote,  şi  primeşte,  la  1601  şi  1603.  legaţi  ai 
Papei  în  Capitala  sa1.  Printr'însul  —  când  erâ  numai  regent, — 
intrebuinţându-se  greutăţile  interioare  ale  Suediei,  se  capătă 
pentru  Rusia,  în  sfârşit,  mult  dorita  deschidere  la  Marea  Baltică, 
prin  Ingria  şi  Carelia,  la  1595,  sperându-se  şi  adăugirea  Estoniei 
şi  Livoniei.  Nici  lui  nu-i  este  îngăduită  însă  o  mai  lungă  dom1 
nie,  nici  fiul  nu  poate  păstra  Scaunul  părintesc. 

Căci  Cazacii,  şi  ai  Nipruîui —  să  nu  uităm:  în  continuă  legă- 
tură cu  Polonia  şi  cari  neliniştiseră  Domnia  bietului  Moldo- 
vean Petru  Şchiopul  prin  necontenita  aducere  de  pretendenţi 
ca  loan  Creţul,  Ioan  Potcoavă,  —  ridică,  împreună  cu  Adam  şi 
Constantin  Vişnievieţchi,  nobili  ruşi  din  Litvania;  rude  cu  gine- 
*rele  lui  Ieremia  Movilă,  Domnul  pus  de  Zamoyski  în  Moldova,  pe 
un  călugăr,  Grişa  Otrepiev  sau  altul 2,  care  pretindea  să  fie  Dimi- 
'  trie,  fratele  Ţarului  Fedor,  scăpat  de  cuţitul  ucigaşilor  înteţiţi 
asupra  lui  (1605).  Marta,  mama  lui  Dimitrie,  declară  că-1  recu- 
noaşte. Iesuiţii  îl  susţineau.  m 


Ajuns  Ţar,  —  „prea-seninatul  şi  neînvinsul  Dimitrie  Ioan,  cu 
mila  lui  Dumnezeu  împărat  şi  Mare-Duce  a  toată  Rusia  şi  al 
tuturor  domniilor  Tatariei  şi  al  mai  multor  stăpâniri  supuse  Mos- 
covei domn  şi  rege",  cum  se  intitulează  3, — ciudatul  pretendent, 
un  tânăr  destul  de  plăcut,  se  împrieteneşte  şi  mai  mult  cu  Po- 
lonii, luând  de  soţie,  după  făgăduinţă,  pe  Măria  Mniszek,  şi  se 
sprijină  pe  Germanii,  Francezii,  Englezii,  Scoţienii  gardei  sale. 
Normele  religioase  le  despreţuieşte.  Atunci  contra  lui  e  ridicat 
bătrânul  boier  Şuischi,  condamnat  la  moarte  de  dânsul  şi  uitat, 
carş  devenia  astfel,  după  uciderea  lui  Dimitrie  şi  măcelul  Polo- 

1  Wagner,  /.  c.f  p.  19. 

2  Cp.  în  această  privinţă  Wagner.  /.  c,  p.  80  şi  urm.  Bizareriile  purtării 
sale  crude  ar  face  să  se  creadă  că  era  în  adevăr  fiul  lui  Ivan. 

3  îbid.,  p.  397.— E  vădit  că  exemplul  celor  petrecute  în  Moldova  cu  falşii 
„Ioani"  nu  precede  numai,  ci  pregăteşte  ce  se  petrece  acum  în  Rusia. 

nilor  săi,  Ţarul  Vasile.  Dar  la  Starodub  apare  acum  un  nou  Dimi- 
trie,  care  găseşte  acelaşi  sprijin  la  Cazaci,  la  Polonii  lui  Lissowski, 
la  nobilimea  polonă,  devenită  liberă  după  tulburările  interne 
(1608)  *.  Cu  Cazacii  au  mai  venit,  de  altfel,  un  Ivan  Bolotnicov,  apoi 
un  Ivan  sau  Ilie  Vasiliev,  care  se  pretindea  a  fi  Ţareviciul  Petru, 
fiul  lui  Fedor2. 

Polonii  se  ridicaseră,  de  fapt,  asupra  lui  Şuischi.  Ca  şi  Boris, 
care  se  gândise  şi  la  împărat,  la  regele  Danemarcei,  el  alergă 
pentru  ajutor  la  alţi  Apuseni,  la  Suedezi,  cari  trimet  5.000  de 
oameni,  cu  Iacob,  fiul  unui  mai  vechiu  luptător  francez  în  ser- 
viciul ior,  Pontus  de  la  Gardie,  Francezi  fiind  în  număr  de  trei 
companii  între  aceste  trupe.  Ajutorul  eră  firesc,  de  oare  ce,  pen- 
tru moştenirea  tatălui  său,  regele  Ioan,  Sigismund  se  luptă  cu 
uzurpatorul  tronului  Suediei,  unchiul  său,  ducele  Carol  de  Suden- 
mania.  Dar  Suedezii,  reluându-şi  Ingria  şi  Careîia,  ocupară  şi 
Novgorodul. 

Asttel  se  produse*  marea  intervenţie  pofonă,  pregătită  încă  din 
zilele  lui  Boris,  supt  Hatmanii  Zolkiewski  şi  Chodkiewicz,  ucenici  ai 
lui  Zamoyski.  Prinţul  Vladislav,  fiul  regelui  Poloniei  Sigismund, 
fu  proclamat  Ţar  după  înfrângerea  Suedezilor,  dar  nu  instalat 
în  Cremlin,  $uischi  fiind  prins  şi  Dimitrie  cel  nou  isprăvind  într'o 
revoltă  militară  (1611).  Răspinşi  odată,  Polonii  revin  din  nou 
cu  Sapieha  —  chemat  şi  în  calitatea  sa  de  Jagellon,  de  rudă, 
deci,  al  vechilor  dinaşti  moscoviţi  — ,  şi  ei  par  a  fi  câştigat  definitiv 
partida 3,  cu  atât  mai  mult  cu  cât  un  fiu  de  rege  suedez  fusese 
proclamat  la  Novgorod. 

Cine-i  putea  izgoni?  Conştiinţă  naţională  rusească  nu  exista. 
Ea  nu  fusese  în  stare  a  produce  nicio  literatură.  Dar  absolut 
niciuna,  decât  scrisori  politice  ori  rânduieli  judecătoreşti.  „Cân- 
tecul lui  Igor"  ca  şi  „Donşcina"  nu  sunt,  unul  din  veacul  al  Xl-lea, 
iar  cellalt  din  al  XlV-lea,  ci  în  amândouă  se  vede  o  admiraţie 
pentru  natură,  un  simţ  ah  nuanţelor  ei,  un  cald  patriotism,  chel- 
tuindu-se  în  indignate  protestări,  care  sunt  ale  epocei  lui  Ossian, 
în  ajunul  timpurilor  noastre. 

1  Wagner,  /.  c,  p.  306. 

2  La  Paris,  o.  c,  I,  p.  426;  Wagner,  /.  c,  p.  175. 

rf  Şi  doi  prinţi  de  Suedia  —  unul  Filip,  cellalt  Gustav-Adolf  (7.  c,  p. 
428)  —  candidează. 

Rezistenţa  naţională  se  reduce  deci  Ia  o  ridicare  de  oaste  şi 
ia  un  tumult  în  Moscova,  care  sili  să  plece  puţinele  trupe  po- 
lone. In  fruntea  răsculaţilor  era  Patriarhul  Ermogen,  boierul  Po- 
jarschi  şi  măcelarul  Ilie  Minin.  Ei  ridicară  pe  tron  pe  un  de 
tot  tânăr  candidat,  Mihail  Romano  v,  fiul  Patriarhului  Filaret,  dus 
la  călugărie  în  ultimele  lupte  interne,  dar  numit  apoi  Mitropolit  la 
Rostov  şi  luat  ostatec  de  Poloni ;  acesta  era  fratele  Irinei,  soţia 
lui  Ivan  Godunov,  el  însuşi  frate  al  Ţarului  Boris,  şi  avea  de  soţie 
pe  o  fiică  a  lui  Ivan  al  IV-lea.  ,  . 

Astfel,  în  Fevruarie  1613,  se  întemeie  o  nouă  dinastie  mosco- 
vită. Dar  cine  ar  crede  că,  având u-şi  originea  într'o  mişcare 
populară,  se  datoria  numai  acesteia,  s'ar  înşela.  Fenomene  de 
istorie  universală,  din  Vest,  au  oprit  această  pornire,  tot  a  Veş- 
tului,  prin  care  Moscova  părea  că  trebuie  să  se  prefacă  într'un 
Stat  catolic,  unit  cu  Polonia,  care  absorbise  la  1568  Litvania, 
întocmai  aşa  cum  la  1388  Litvania  cu  populaţia  rusească  tusese 
unită  cu  vechea  Polonie  a  Piaştilor.  Lor  li  se  datoreşte  liberarea 
poporului  răsese,  dar  numai  a  celui  de  supt  autoritatea  Ţarului, 
şi  fără  ca  această  liberare  să  fi  avut  un  motiv  sufletesc  şi  să 
fi  produs,  deci,  urmări  sufleteşti. 

Sufletul  modern  al  Rusiei  nu  eră  să  se  formeze  nici  aşa  d& 
răpede,  nici  aşa  de  uşor. 


III. 


Rusia  şi  Polonia  în  veacul  al  XVII-lea:  desfacerea 
polonă  şi  încercări  de  Sfat  popular  rusesc. 

Ceeace  dădea  năvălirilor  polone  în  Moscovia,  pentru  uzurpa- 
tori şi  pretendenţi  sau  pentru  fiul  de  rege  polon,  puterea  lor  şi 
li  îngăduia  să  se  repete  aşa  de  des,  în  mijlocul  unor  societăţi 
care  nu  arăta  că  e  în  stare  să  le .  răspingă,  eră  întâiu  exis- 
tenţa unor  numeroase  elemente  militare,  care  nu  aşteptau  decât 
un  prilej  pentru  a  relua  războiul  în  această  direcţie,  unde  se  puteau 
găsi  mai  mari  foloase  decât  în  aceia  spre  Apus;  unde  Moldova  Mo- 
vileştilor  fusese  îndelung  şi  fundamental  prădată. 

Erau  Cazacii  poloni,  cari,  data  aceasta,  se  uniră  cu  tovarăşii 
lor  de  activitate;  în  cea  mai  mare  parte  şi  fraţi  de  sânge,  din 
această  Moscovie.  In  toate  aceste  expediţii,  ei  joacă  un  rol  de 
căpetenie,  şi  fără  neastâmpărul  lor  ele  n'ar  fi  fost  măcar  încer- 
cate. Era  însă  şi  acea  nobilime  polonă,  care,  precum,  în  acest 
nou  secol,  a  dat  culturii  naţiei  lor  o  fasă  care  se  chiamă  a  „dile- 
tantismului" *;  dă  o  fază  de  diletantism,  de  adevărat  diletan- 
tism, răpezit,  strălucitor,  viteaz,  dar  fără  temeiu  şi  fără  urmări, 
şi  vieţii  politice  şi  activităţii  militare  a  Poloniei. 

In  adevăr  asupra  ei  nu  mai  este  acuma  un  rege  în  vechiul 
şi  seriosul  înţeles  al  cuvântului.  Sigismund  al  III-lea  a  căutat  în 
acest  regat  numai  baza  şi  mijloace  pentru  a  se  putea  impune 
şi  întări  ca  stăpânitor  al  Suediei,  leagănul  familiei  sale,  unde, 
cum  văzurăm,  drepturile  lui  fuseseră  călcate  în  picioare  de  un 
uzurpator  pe  care  nu  era  de  loc  dispus  să-1  recunoască.  Nu  e 
exclus  să-i  fi  licărit  înaintea  ochilor  planul,  marele  plan  ale 
unei  dominaţii  suedeze  care,  stăpânind  toate  provinciile  baltice.. 


1  Bruckner,  Gesch.  der  polnischen  Literatur. 

pătrunzând  şi  în  adâncul  pământurilor  ruseşti  —  unde  la  suirea 
pe  tron  a  lui  Mihail  Romanov  ostaşii  săi  ocupau  vechea  cetate, 
acum  decăzută;  a  Novgorodului — ;  adâugându-şi  posesiunile  li- 
tvane,  râvnite  şi  altă  dată,  să  întrebuinţeze  provinciile  polone 
ca  un  adaus  firesc  la  o  dominaţie  care-şi  avea,  cum  a  dovedit- o 
participarea  lui  Gustav-Adolf  la  Războiul  de  treizeci  de  ani,  şi 
scopuri  în  Germania  însăşi.  Dar  şi  pentru  mult  mai  puţin  decât 
atâta  regele  era,  hotărît,  prea  slab..  Intervenţia  lui  în  Suedia, 
care  1-a  costat  atâţia  bani,  a  rămas  zădarnică,  iar  în  Polonia 
însăşi  marile  familii  nu  voiau  să-1  asculte,  şi  astfel  ele,  ridicân- 
du-se,  cu  clientela  lor  întinsă  şi  cutezătoare,  contra  autorităţii 
regale,  prin  acea  mişcare  ( — 1608)  care  s'a  chemat  rokosz  (de 
unde  verbul  românesc  „a  se  rocoşi"),  urmăresc  scopuri  de-ale 
lor.  Astfel  acei  nobili  cari  prin  căsătorie  sunt  legaţi  de  dinastia  lui 
Ieremia  Movilă,  ginerii  Voev.odului  moldovenesc,  Koreski,  Wisz- 
niewiecki,  Litvani  şi  ortodocşi,  vor  avea  toate  interesele  lor 
dincoace  de  Nistru,  şi,  pănă  la  prinderea  Doamnei  lui  Ieremia 
şi  a  celui  mai  tânăr  dintre  fiii  ei,  vor  întrebuinţa  toate  mij- 
loacele lor  pentru  aceste  incursiuni,  în  cursul  cărora  ei  se  pre- 
zintă ca  şi  cum  n'ar  face  parte  dintr'o  ţară  cu  ţinte  superioare 
ţintelor  lor  proprii. 

Dacă  însă  pănă  către  1620  aceştia  îşi  au  de  lucru  în  Moldova 
—  asupra  căreia  veghiază  însă  Sultanul,  gata  să  intervie,  cu 
forţe  covârşitoare,  pentru  menţinerea  drepturilor  lui  — ,  atâţia 
alţii,  n'au  niciun  fel  de  ocupaţie  decât  a  petrecerilor  şi  a  pom- 
pelor care  obosesc  şi  satură.  Ei  vor  fi  bucuroşi  astfel  să  susţie 
cu  cavalerescul  lor  avânt  orice  aventură  moscovită,  oricare  i-ar 
fi  resultatul,  căci  dintrlnsa  iese  —  câştig  poate  dar,  neapărat, 
distracţie  şi  chiar  glorie. 

La  Cazaci  şi  la  nobilii  poloni  doritori  de  romane  aventuroase 
se  adaugă  apoi,  fireşte,  mulţimile  ruseşti  înseşi,  sătule  de  serbie, 
de  muncă,  de  bătăi,  de  chinuri  pe  care,  cum  vom  vedea,  le  stârneşte 
la  întreprinderi  militare  ca  acestea  şi  priveliştea  voinicilor  de  la 
hotare,  cari  se  înfăţişează  în  haine  aşa  de  bogate,  cu  arme  aşa 
de  strălucitoare,  cu  atâta  voioşie  pe  faţă,  ducând  cu  dânşii  amin- 
tirea unor  aşa  de  vestite  isprăvi. 

Iar,  în  dosul  acestor  porniri  de  un  mai  brutal  interes,  e  intriga 
catolică,  uneltirea  romană,  lucrul  tăinuit,  aşa  de  îndărătnic,  al 
Iesuiţilor,  cari  dispun,  precum  s'a  spus,  într'o  aşa  de  largă  măsură, 

de  întreaga  viaţă  a  Poloniei  şi  cari  au  pătruns  şi  pătrund  tot 
mai  mult  în  Moscovia  chiar.  Şi  cel  d'intâiu  Dimitrie,  om  isteţ 
şi  vioiu,  e  crescut  de  dânşii,  şi  omul  care,  luându-şi  nevastă 
polonă,  rămasă  în  credinţa  şi  în  obiceiurile  ei,  dă  Moscovei  pri- 
veliştea unor  nesfârşite  serbări  de  o  bogăţie  fără  exemplu,  după 
modelul  celor  de  la  Constantinopol  la  circumciderea  fiilor  de 
Sultani,  el  care  calcă  făţiş  datinele  vechii  Rusii  ortodoxe  mân- 
când cap  de  viţel -— mare  motiv  de  indignare  generală!  — ,  mer-  ' 
gând  nespălat  la  slujba  bisericească  şi  râzând  de  ceremoniile 
bizantine,  a  scris  cu  mâna  lui  Papei,  oferind  unirea  confesională 
cu  acea  Romă  de  la  care  şi  mai  departe-şi  aştepta  ajutorul.  Patri- 
arhul pus  de  dânsul  era  un  Grec  unit  din  Cipru,  Ignatie,  pe  un 
timp  când  alt  Cipriot,  Luca,  ajungea  la  însemnătate  în  clerul 
muntean.  Cine  ştie  ce  surprinderi  ar  fi  rezervat  lumii  o  mai 
lungă  Domnie  a  aceluia  care  avea  unele  din  calităţile  lui  Petru- 
cel-Mare,  fără  brutalitatea  şi  lăcomia  de  sânge  a  acestuia!  Aju- 
tătorii lui  însă  nu  se  lăsară  nici  după  ce  uzurpatorul  fu  ucis,  îngro- 
pat, desgropat,  ars  şi  cenuşa  lui  împrăştiată  printr'o  detunătură 
de  tun.  Şi  mai  departe  ei  întrebuinţară  aceleaşi  puteri  pentru 
un  scop  imutabil. 

In  aceste  condiţii,  oşti  polone  luptă  la  1617-8  contra  noului  Ţar 
pe  care  Vladislav,  care-şi  păstrează  toate  titlurile,  nu  înţelege  de 
loc  a-1  recunoaşte  în  slăbiciunea  acestuia,  care  era  un  bâietan 
de  şaptesprezece  ani,  smuls  cu  sila  dintr'6  mănăstire,  împreună 
cu  maică-'sa.  care  nu  va  trăi  decât  puţină  vreme,  lăsându-1  în 
mâna  unui  tutor  nepopular,  ca  boierul  Morozov,  şi  în  voia  unei 
plebi  deprinse  cu  omorul  şi  gata  să-i  sfâşie  supt  ochi  miniştrii. 
Dacă  nu  se  răstoarnă,  cum  se  aştepta  poate,  un  atât  de  şubred 
tron,  se  capătă  măcar  cedarea  în  toată  forma  a  Livoniei,  a  Smo- 
lenscului,  a  Cernigovului,  a  Severiei,  cu  întreaga  linie  a  Desnei. 

Dacă  lupta  nu  urmează  pentru  a  se  duce  şi  mai  departe  gra- 
niţa polonă  la  Răsărit,  aceasta  se  datoreşte  numai  primejdiei 
turceşti.  In  Moldova,  Gaşpar  Gratiani,  aventurier  croat,  de  sânge 
morlac,  capătă,  prin  mijloace  de  intrigă,  tronul  Moldovei  şi  for- 
mează mari  planuri  de  independenţă,  de  stăpânire  în  Ardeal,  de 
quasi- regalitate  creştină.  Ofertele  lui  de  alianţă  supusă  sunt  pri- 
mite de  unul  dintre  ucenicii  lui  Zamoyski,  bătrânul  Zolkiewski, 
pentru  ca  această  expediţie  moldovenească  să  se  prefacă,  prin. 


retragerea  de  la  Ţuţora,  prin  străbaterea,  în  mijlocul  cetelor  de 
Tătari,  a  Basarabiei,  într'o  mare  catastrofă,  în  cursul  căreia  şi 
bătrânul  Hatman,  o  mare  şi  nobilă  figură,  îşi  pierdu  viaţa.  Anul 
următor,  tânărul  Sultan  Osman,  în  care  părea  că  învie  furia  de 
războia  a  strămoşilor,  începea  acel  „războiu  de  la  Hotin",  fără 
rezultat,  pe  care  1-a  încheiat  intervenţia  mijlocitoare  a  lui  Radu 
Mihnea,  Domnul  din  Iaşi. 

In  acest  timp  Rusia  lui  Mihail  îşi  avea  şi  ea  suferinţile.  Suedia, 
supt  un  rege  ca  Gustav-Adolf,  care  nu-şi  începuse  încă  rolul 
eroic  în  Germania,  nu  era  de  loc  dispusă  a  vedea  cum  i  se 
smulge  acel  drept  la  ţărmul  răsăritean  al  Mării  Baltice  pentru 
care  se  luptase  din  răsputeri  ostaşii  săi,  izgonind  pe  Muscali  din 
Ingria,  din  Carelia.  La^l621  trupele  suedeze  întră  astfel  după 
lupte  şi  în  Estonia,  în  Riga,  şi  o  armată  de  10.000  de  oameni  nă- 
văleşte în  Curlanda,  luând  Capitala  acestui  ducat,  vasal  al  Poloniei, 
Mitau.  Wrangel,  mai  târziu  tânărul  la  Gardie  luptă  aici  şi  după 
încheiarea  armistiţiului,  care  recunoştea  neutralitatea  Curlandei. 
Opera  Suedezilor  va  continua  de  altminteri  până  la  mediaţia 
anglo-franceză  din  1635,  într'o  vreme  când  Gustav-Adolf  inter- 
vine şi  în  Prusia,  ocupând  (1625-6)  Brunsberg,  Elbing,  vechea 
cetate  teutonică  Marienburg  şi  tot  episcopatul  de  Varmia  sau 
Ermeiand,  care  aparţinuse  odată  cardinalului  Andrei  Bâthory, 
nenorocitul  prinţ  al  Ardealulni. 

La  1632  regele  Sigismund  moare,  şi,  luându-şi  moştenirea,  Vla- 
dislav  reîncepe  lupta  pentru  drepturile  sale  ruseşti,  ducând-o 
până  la  acea  trevă  de  la  Viasma,  prin  care,  dacă  el  părăseşte 
titlul  de  Ţar,  în  schimb  i  se  asigură  încă  odată,  solemn,  pose- 
siunea asupra  provinciilor  baltice  —  întru  cât  nu  i  le  vor  disputa, 
cum  am  văzut,  Suedezii—,  precum  şi  asupra  teritoriilor  ruseşti 
anexate  în  anii  de  tulburare  şi  de  primejdie  pentru  Moscovia. 
Murind  şi  el,  la  1645,  Mihail  Romanov  nu  va  fi  în  măsură  să  între- 
buinţeze alte  împrejurări  pentru  a-şi  reclama  aceste  teritorii  de 
graniţă  pentiu  care,  cu  un  veac  în  urmă,  se  duseseră  lupte  .aşa 
de  învierşunate  cu  Litvania. 

Şi  iată  că  aceste  împrejurări  se  ofejră,  din  belşug,  pentru  ur- 
maşul său,  tânărul  Alexie. 

La  1648  Vladislav  dispare  şi,  pe  lângă  fraţii  săi,  Ioan  Casimir 

şi  Carol  Ferdinand,  se  prezintă  Ţarul,  care  n'avea  încă  douăzeci 
de  ani,  şi  chiar  noul  prinţ  ardelean,  Gheorghe  Râkoczy,  care-şi 
amintia  de  succesul  şi  de  marele  rol  politic  al  înaintaşului  său 
din  acest  Ardeal,  Ştefan  Bâthcry.  Ioan-Casimir  se  impune,  ca 
fiind  cel  mai  slab,  şi  anarhia  nobilimii  urmează,  pe  când  se  în- 
dârjesc tot  mai  mult  Cazacii  revoltaţi  ai  lui  Bogdan  Hmilhiţchi. 

Dintr'o  dată,  cum  se  întâmplă  cu  orice  Stat,  cât  de  întins  ca 
teritoriu,  cât  de  bine  împoporat,  având  oricâte  mijloace  militare 
şi  în  conducătorii  săi  oricâtă  inteligenţă  şi  fineţă,  dar  care  nu 
e  însufleţit  de  principiile  de  viaţă  ale  epocei,  Polonia  se  dărâmă. 
De  fapt  o  dărâmare,  căci  ce  face  mai  târziu  un  Ioan  Sobieski, 
biruitorul  de  la  Hotin,  liberatorul  Vienei,  o  face  prin  personali- 
tatea lui  şi  pe  seama  lui,  ca  unul  care  a  venit  prea  târziu  ca  să 
joace  un  rol  pe  care,  cu  un  secol  înainte,  ar  fi  trebuit  să  cuteze  a-l 
juca,  meniinându-şi  ţara,  modelul  său,  loan  Zamoyski. 

Vecinii  au  simţit-o.  Atunci  se  dă  semnalul  împărţirii  acestei 
prăzi  de  mult  râvnite.  Rolurile  Se  schimbă.  Slavia  ortodoxă, 
care  cel  puţin  are  un  şef.  atacă  pe  cea  catolică,  latină,  care 
nu  simte  nevoie  să  aibă  unul.  Cel  puţin  teritoriile  ruseşti  tre- 
buie sâ-i  fie  smulse.  Muscalii  întră  în  Smolensc,  în  Minsc,  în 
Grodno,  în  Mohilev,  în  Vitebsc,  în  Poloţc,  în  vechile  cuiburi  căză- 
ceşti  din  Braclav,  din  Pereiaslav,  ba  chiar  în  Vilna,  Capitala 
Litvaniei. 

In- acest  timp  Carol-Gustav  ocupă  Posen,  Kalisz,  Sieradz  ;  luând 
Mazovia,  el  vrea  Litvania.  Dar  şi  Alexie  vrea  pentru  sine  Livonia 
suedeză,  —  pe  care  o  va  ataca,  izbutind  la  Dorpat,  nereuşind  la 
Riga,  până  ce  pacea  de  la  Kardis  eră  să-1  facă  a  părăsi  cu  totul 
Livonia. 

Cu  atâta  nu  se  isprăveşte  marele  asalt,  pe  care,  uniţi  cu  Elec- 
torul de  Brandenburg,  doritor  de  a  nu  mai  fi  vasalul  nimânuia 
pentru  Rusia  ducală,  Suedezii  îl  dau  asupra  nenorocitului  regat. 

In  Octombre  1655,  după  luarea  Varşoviei  şi  a  Cracoviei,  armata  1 
lui  Carol-Gustav  îl  proclamă  rege  al  Poloniei.  Nobilimea  nu  în- 
cercase nicio  rezistenţă;  soldaţii  cu  plată,  aşa-numiţii  quartiani, 
se  mulţumiră  a-şi  cere  tumultuos  lefile  lor,  rămase  în  urmă.  Lit- 
vania făcuse  o  supunere  solemnă.  Din  Prusia  mai  ţineau  cu 
vechiul  stăpân  doar  Danzig  şi  Marienburg.  Ioan-Casimir,  fost 
cardinal  în  Apus,  şi  cu  totul  străin  de  obiceiurile' ţării,  se  re- 

trăsşse  în  Silesia,  împreună  cu  soţia  sa  franceză,  Măria,  Luisa  de 
Nevers-Gonzaga.  Vizitând  mormintele  regale  din  Wavel,  Carol- 
Gustav  fusese  lămurit  de  conducător,  un  canonic,  cu  privire  la.  . 
acela  al  lui  Vladislav  I-iu:  „Acest  rege  şi-a  pierdut  de  trei  ori 
regatul  şi  1-a  căpătat  de  trei  ori  înnapoi".  „Casimir  al  vostni",  răs- 
punse Suedezul,  „1-a  pierdut  acuma,  şi  niciodată  n'o  să-1  capete 
.  înnapoi".  Dar  călugărul  încheiase  cu  această  observaţie  :  „Cine 
ştie  ?  Dumnezeu  e  atot-puternic,  şi  norocul  se  schimbă". 

De  fapt,  Ioan  Casimir  găsi  sprijin  în  Galiţia,  a  cării  cucerire 
trebui  s'o  părăsească  rivalul  său,  care-şi  pierdu  apoi  vremea 
încercând  să  iea;  după  Marienburg,  şi  Danzigul.  In  Iulie  1656 
Varşovia  avea  iarăşi  o  garnisoană  a  regelui  legitim,  dar  numai 
pentru  ca,  peste  câteva  săptămâni,  o  luptă  de  trei  zile  să  res- 
tituie lui  Carol-Gustav  Capitala  Poloniei.  Din  armata  învinsă 
plecase  mica  nobilime,  şi  rămăseseră  numai  trupele  lituaniene. 

Alexie  se  grăbi  însă  a-şi  asigura  printr'un  armistiţiu  separat 
cuceririle  făcute,  şi  Liga,  care  singură  putea  să  aducă  prăbu- 
şirea Poloniei,  dar  nu  în  folosul  Moscoviei  mai  ales,  ci  în  acela 
al  Suediei,  fu  desfăcută,  permiţând  lui  Poan- Casimir  să  păstreze 
câţiva  ani  încă  zădarnicul  titlu  de  rege  al  unei  ţări  peste  care 
nu  era  stăpân.  O  expediţie  polonă  făcu  pe  Statele  din  Bran- 
denburg să  declare  că  nu  vor  ajuta  mai  departe  contra  regelui 
pe  Elector,  care  ţinea  încă  ocupat  Posenul,  pănă  ce  o  mare 
biruinţă  impuse  şi  lui  Frederic-Wilhelm  un  armistiţiu  de  trei 
luni. 

Râkoczy  veni  acuma  la  rând,  cu  Ardelenii  sâ;,  la  cari  se  reuniseră 
trupe  de-ale  Domnilor  noştri,  strâns  legaţi,  mai  de  mult,  cu  dânsul, 
Gheorghe  Ştefan  din  Moldova  şi  Munteanul  Constantin  Basarab, 
precum  şi  Cazaci.  Data  aceasta  însă,  interveniră  Tătarii,  şi  prinţul 
Transilvaniei  putu  să  scape  abia  cu  o  ceată  dintre  ai  săi,  lăsând 
cea  mai  mare  parte  din  oştire  în  mânile  Hanului.  Ameninţările 
Danezilor  şi  .  Austriecilor  făceau  tocmai  în  acest  moment  ca  Sue- 
dezul să-şi  părăsească  visul  de  regalitate  polonă. 

Astfel  pacea  de  la  Oliva  (1660),  —  care  ceda  însă  Suediei 
aproape  întreaga  Livonie,  Estonia  şi  insula  Oesel,  Curlanda  rămâ- 
nând acelaşi  ducat  deosebit  — ,  lăsa  Polonia  cam  în  aceiaşi  stare 
în  care*  fusese  'naintea  marii  sale  silinţi,  glorioase;  dar  sufletul 
ce  fusese  odinioară,  dispăruse.  Din  aceste  intrigi,  din  aceste  tră- 
dări la  străin,  din  aceste  necontenite  schimbări  şi  reveniri  nu 

rămăseseră  decât  oameni  prea  storşi  şi  prea  compromişi,  prea 
mult.  lipsiţi  de  conştiinţa  interesului  comun  şi  a  solidarităţii 
naţionale  pentru  ca  să  se  poată  încerca  din  nou  marile  fapte 
de  arme  din  trecut. 

Putea  Moscovia  să  ieie  locul  care,  astfel,  rămăsese  gol  ? 

De  sigur  că  nu.  Posesiunile  lui  Alexie  Mihailovici  erau  întinse; 
bogăţii  enorme  stăteau  ascunse,  necercetate  de  nimeni,  într'însele ; 
revoltele  încetaseră;  dinastia  prinsese  în  adevăr  rădăcini.  Dar 
această  enormă  massă,  aşa  de  răpede  întruchipată  la  întâm- 
plare, n'avea  nimic  din  acel  spirit  care  singur  face  puterea 
Statelor. 

Vechile  datini  mongolice  nu  dispăruseră.  Ţarul  eră  acelaşi 
Suveran  absolut  care,  în  afară  de  împotrivirea  pe  care  ar  fi 
opus-o  răscoala,  putea  face  orice  din  oricine ;  aceleaşi  aspre  pro- 
cedări nd'umane  se  menţineau  ca  în  trecut  în  toate  legăturile 
domnului  cu  supuşii.  Bătaia,  chinul,  vărsarea  de  sânge  erau 
procedee  obişnuite,  contra  cărora  nu  se  gândia  să  protesteze 
nimeni,  mulţi  din  cei  cari  suferiau  astăzi  rezervându-şi  să  Je 
aplice  mâni,  în  caz  de  întoarcere  a  norocului,  învingătorilor. 
Istoria  moscovită  în  acest  secol  ca  şi  în  cel  precedent  e  numai 
o  serie  de  păcate  sângeroase  contra  umanităţii. 

De  la  Tătari  rămăseseră  acestea.  Dar  din  moştenirea  lor  nu 
mai  era  niciun  scop  care  să  trebuiască  îndeplinit.  Priq  cuce- 
ririle lui  Ivan-cel-Groaznic  vechiul  Hanat  se  reconstituise  în  forma 
slavă  şi  ortodoxă.  Atât.  El  n'avea  nicio  misiune  de  îndeplinit 
pe  lume.  Apăsarea  spre  Smolensc  şi  spre  Marea  Baltică  nu  era 
nici  ea  altceva  decât  reînoirea  unor  -ucruri  din  trecut,  în  ve- 
derea îndeplinirii  hotarelor  necesare  ori  a  găsirii  drumului, 
neapărat,  către  Mare., 

S'ar  fi  părutN  un  moment  că  vechea  orientare  bizantină  a  fost 
reluată,  de  şi  nu  prin  voia  însăşi  a  Ruşilor  din  Moscova,  ci  de 
pe  urma  unei  întoarceri  ofensive  a  Bisericii  constantinopolitane, 
a  grecitâţii  bisericeşti  contra  propagandei  de  „Unire"  a  cato- 
licismului între  Ruşii  de  Apus,  atârnând  de  Coroana  Poloniei. 

Ţările  noastre,  şi  ma'i  ales  Moldova,  au  jucat  un  rol  de  căpe- 
tenie în  această  operă  de  restaurare  a  ortodoxiei  şi  de  readucere 
a  Bisericii  ruseşti  întregi  la  o  formă  de  o  indiscutabilă  autenti- 

citate.  Pe  la  noi  a  venit  acel  Patriarh  de  Constantinopol  Ieremia 
al  Il-lea,  care,  strângând  eleimosine,  a  trecut  la  Moscova,  unde, 
pentru  b  sumă  oarecare  de  ajutor,  a  făcut,  la  1589,  din  Mitro- 
polit un  Patriarh,  într'un  timp  când  şi  Mitropolitul  moldovenesc 
avea  să  primescă,  fără  titlul  patriarhal,  fiindcă  Domnul  său  nu  era 
independent,  toate  semnele  exterioare  ale  demnităţii.  La  Iaşi  s'a 
ţinut  soborul  româno-rusesc  care  a  căutat  să  înlăture  progresele 
Iesuiţilor  în  Galiţia.  Pe  aici  şi-a  făcut  drumul  în  aceleaşi  ţinuturi 
foar-te  primejduite  Nichifor  dascălul,  fost  vicariu  al  „Bisericii  celei 
Mari",  care-şi  isprăvi  propaganda  dispărând  fără  de  urmă  în 
temniţele  regelui  Poloniei.  Apoi,  când  Scaunul  din  Constanti- 
nopol îşi  mai  pierdu  din  însemnătate,  prin  Moldova  au  fost  con- 
duşi la  Moscova  acei  Patriarhi  de  Ierusalim,  trăind  mai  mult  la 
mitocul  lor  din  Capitala  Imperiului,  cari  au  oprit  în  loc  opera 
de  convertire.  Mai  pe  urmă,  un  Macarie  de  Antiohia,  Patriarhul 
Siriei,  va  sta  întâiu  la  Curţile  româneşti  pentru  a  se  înfăţişa 
pe  urmă  numai  la  Curtea  lui  Alexie,  în  care  nu  găsi  pompa 
elegantă  de  care  ştia  să  se  încunjure  un  Vasile  Lupu.  Şi,  la  un 
moment,  cel  mai  ascultat  sfetnic  grec  al  Muscalilor,  cari-şi  aveau 
acuma  şi  şcoala  slavo-grecească;  a  fost  Paisie  Ligaridi,  Mitro- 
polit, de  Gaza,  oaspete,  multă  vreme,,  al  Principatelor. 

Se  ajunge  astfel  la  revizia  cărţilor  sfinte  şi  a  practicelor  bise- 
riceşti, pănă  la  facerea  crucii  cu  trei  degete,  care  înlocui  pe 
aceia  cu  două  degete  numai,  o  deosebire  aşa  de  însemnată  în 
această  lume  rutinată  de  supra-bizantini,  încât  pentru  a  se  păstra 
sfinţenia  vechiului  obiceiu  cutare  şef  al  conservatorilor  în  Bise- 
rică muri  pe  rug,  schiţând  semnul  aşa  cum  îl  ştia  el,  într'o  ultimă 
mişcare  de  revoltă,  iar  mii  şi  mii  de  oameni,  rascolnicii,  staro- 
vierţii  („cei  de  veche  credinţă"),  pănă  la  scopiţi,  pănă  la  cei 
cari  sar  în  foc  ca  să  se  purifice  arzând,  se  despărţiră  de  o  Bise- 
rică ajunsă  astfel  eretică  şi  pierzătoare  de  suflet.  După  trecă- 
toarea  tipografie  din  1561,  Moscova  văzuse  o  alta,  închisă  cu 
îngrijire  însă,  la  Patriarhul  singur  şi  numai  pentru  ediţiile  lui 
bisericeşti,  în  1644. 

Dar  ideia  bizantină  se  întinse  'n  ordinea  politică  pentru  a 
duce  la  acea  cruciată  pe  care  un  Zamoyski  pretindea  că  o  re- 
prezintă la  Dunăre  chiar  atunci  când,  de  fapt,  el  ajuta,  lup- 
tând, pentru  scoaterea  din  Moldova,  din  Ardeal,  din  Muntenia 
lui  chiar  a  lui  Mihai  Viteazul.  Cazacii  luptară  şi  la  Călugăreni  şi 

.la  Şeiimber,  pentru»  cucerirea  acelui  Ardeal,  supt  ordinele  lui 
Mihai.  Dar  cu  Boris  Godunov  marele  luptător  creştin  n'avu 
decât  legături  întâmplătoare,  fără  urmări.  Dacă  pe  vremea  lui 
Dimitrie  se  vorbi  de  cruciată,  planul,  întru  cât  a  fost  serios,  dis- 
păruse cu  dânsul.  Şi,  totuşi,  nu  mai  era  acum  acea  putere,  gata, 
oricând,  de  războiu  pentru  lege,  a  Domnilor  noştri  la  cari,  la  Petru 
Rareş,  el  însuşi  se  adresase,  în  cea  d'intâiu  jumătate  a  veacului 
al  XVI-lea.  cutare  agitator  contra  Turcilor  care  trăia  în  Moscova 
Ţarului. 

Atacul  Sultanului  Osman  contra  Poloniei  nu  trezi  nicio  dorinţă  de 
ajutor  din  partea  Moscoviei,  din  potrivă  bucuroasă  că  se  slăbeşte 
vecinul  slav,  rivalul  din  Apus.  După  jignirile  aduse  de  atacurile 
catolicismului  pe  vremea  răscoalelor  şi  usurpaţiilor,  ortodoxia, 
devenind  intransigentă,  bănuind  orice  acţiune,  cumpănind  orice 
cuvânt,  nu  vede  nicijm  alt  duşman  decât  în  „papistaş".  Pă- 
gânul n'o  interesează  aşa  de  mult.  în  toată  lunga  serie  a  lup- 
telor cu  Tătarii  niciodată  un  sentiment  de  ură  religioasă,  un  ele- 
ment de  fanatism  răsbunâtor  nu  s'a  adaus  la  simple  antagonisme 
dinastice  şi  la  ciocniri  cu?  un  caracter  exclusiv  politic. 

în  ultimii  ani  ai  domniei  lui  Mihail,  Cazacii  dela  Don  ocupară 
Azovul,  însemnatul  port  dela  Marea  cu  acest  nume,  pe  locul  vechii 
Tane.  L-au  luat  ei  singuri,  cu  propriile  lor  mijloace,  fără  niciun 
îndemn  al  Ţarului  şi  fără  niciun  ajutor  dela  dânsul.  Când  două 
expediţii  turceşti  s'au  îndreptat  contra  cetăţii,  indispensabilă 
pentru  dominaţia  —  aşa  de  dese  ori;-  totuşi,  tulburată  de  alţi 
Cazaci  —  a  fl<?tei  otomane  în  Marea  Neagră,  niciun  concurs  n'a 
venit  din  partea  Ţarului,  care  s'a  grăbit,  după  un  mai  vechiu 
exemplu  polon,  să  asigure  pe  Sultan  că  el  n'are  niciun  amestec 
în  zburdăciunea,  şi  lui  neplăcută,  a  unei  simple  cete  de  briganzi. 
Astfel,  dacă  armele  împărăteşti  nu  putură  redobândi  acest  Azac, 
cum  îi  ziceau  Turcii,  Vasile  Lupu  avu  toată  voia  să  facă  a  lucra, 
odată  cu  argumente  în  legătură  cu  primejdia  ce  ar  putea  ieşi 
de  aici  pentru  creştinătatea  întreagă,  aurul  său  ca  să  silească  pe 
nişte  biruitori  incapabili  de  a-şi  păstra  cucerirea  s'o  părăsească 
"vechiului  stăpân. 

Şi  totuşi  aceasta  eră  vremea  când  Tătarii  din  Crimeia  păreau 
că  se  apropie  de  sfârşitul  lor  şi,  mai  ales,  împărăţia  otomană 
eră  reţinută  prin  grelele  lupte  pe  care  Sultanul  Murad  al  lV-lea 

le  începe  pentru  stăpânirea  Mesopotamiei  —  ceia  ce  permite  o 
viaţă  mai  liberă  şi  ţărilor  româneşti. 

Puţintel  înainte,  poetul  ragusan  Gundulici,  care  se  gândeşte  la 
o  liberare  creştină,  dedică  poemul  său  „Osman"  regelui  Vladislav 
al  Poloniei.  Singur  fugarul  croat,  Gheorghe  Crijanici,  cel  d'intâiu 
predicator  al  panslavismului  contra  tuturor  neamurilor  vecine, 
îşi  îndreaptă  ochii  către  Ţar.  Cel  mult  ar  fi  să  se  adauge  la 
dânsul  şi  Sârbo-Românul  Gheorghe  Brancovici,  care,  în  cursul  că- 
lătoriilor lui  la  Moscova,  cere  lui  Alexie  o  intervenire  'n  penin- 
sula balcanică;  dar  el  cunoştea  şi  alte  drumuri,  fiind  în  strânse 
legături  cu  Domnii  munteni  ai  epocei  sale.  La  1645  trebui  ca 
Polonia  să  pregătească  o  mare  expediţie,  supt  ordinele  lui  Ko- 
niecpolslvi,  contra  Turcilor  —  şi  aceasta  după  sfatul  Veneţienilor, 
prinşi  în  războiul  din  Creta  cu  Sultanul  — ,  pentru  ca  Alexie  să 
arăte  vag  că  ar  ajuta  la  o  cruciată  pentru  care  mai  bucuros  se 
oferiseră  Domnii  noştri,  şi  mai  ales  al  Moldovei,  Vasile  Lupu.  Iar 
dela  noi,  ca  şi  din  Ardealul  românesc,  ortodox,  se  duceau  la  * 
Curtea  moscovită  doar  călugări  cari  să  ceară  milostenii  pentru 
mănăstirile  sau  Scaunele  lor  episcopale,  cum  o  făceau  şi  alţii 
din  toată  lumea  Răsăritului.  Un  singur  moment  în  acei  ani'când 
Ţarul  avea  nevoie  de  aliaţi  contra  Poloniei,  nu  contra  marii 
împărăţii  păgâne,  soli  'ruseşti  —  alţii  decât  călugări  rătăcitori —  * 
veniră  la  Iaşi  şi  la  Târgovişte,  unde  Matei  Basarab  refusâ  ho-  - 
tărît  să-1  asculte. 

Aşa  va  fi  păaă  în  clipa"  când  către  noul  stăpânitor  muscâîesc 
Petru,  nepotul  de  fiu  al  lui  Alexie,  vor  veni,  în  alte  împre* 
jurări,  cereri  de  sprijin  din  partea  acestor  popoare  carpatice  şi 
balcanice  ele  însele,  care,  crezând  câ  pot  trezi  un  liberator,  erau 
să-şi  aducă  un  nou  şi  încă  mai  greu  stăpân. 

Deci,  când  e  vorba  de  o  notă  originală  rusească  în  acest  secol 
de  frământări  ale  unei  ortodoxii  mioape  şi  naive,  nu  trebuie  s'o 
'căutăm  la  Curtea  stăpânitorilor  peste  „toate  Rusiile",  ci  aiurea, 
în  acele  masse  a  căror  vitalitate  se  dovedise,  cu  toate  sarcinile 
iobăgiei,  în  luptele  pentru  coroană  ale  uzurpatorilor  cu  caracter 
popular  ei  înşii. 

Din  ce  în  ce  mai  mult  amestecul  de  oameni'  din  toate  naţiile 
cari  sunt  Cazacii  capătă  un  caracter  naţional  rusesc,  şi  în  Vestul. 

supus  Poloniei,  ia  Nipru.  Intre  şefii  de  pe  la  1600,  lângă  Rozinschi, 
care  pretinde  că  se  coboară  din  vechiul  Gedimin  Litvanul,  lângă 
Ocesalschi,  Valaoschi,  Nalevaico  întâlnim  doar  două  nume  româ- 
neşti: Lobodă  şi  Rostopcea.  Şi  însemnătatea  Cazacilor  se  face 
tot  mai  mare.  înainte  şi  după  disciplinarea  lor  de  Zamoyski,  ei 
cutreieră  aproape  an  de  an  Moldova,  aducându-şi  într'însa  can- 
didaţii lor,  pe  cari-i  instalează  în  Iaşi,  şefii  acestor  ocrotitori 
stând,  cum  a  făcut-o  Şah  pentru  Ioan-Vodă  Potcoavă,  lângă 
prietenul  lor,  sau  încercă  măcar  să-i  aşeze  în  Domnie.  Cu  acest 
prilej,  deprinzând  acest  drum  către  faimă  şi  bogăţie,  Cazacii  ajung 
a  cunoaşte  şi  rosturile  unei  civilizaţii  mai  înnalte,  aşezămintele 
unei  vieţi  de  Stat,  care,  cu  toate  margenile  ei  înguste,  erâ  mai 
deplină  decât  a  Moscovei. 

Când  steaua  lui  Mihai,  cuceritor  al  Moldovei,  erâ  sus  de  tot, 
când  soldaţii  lui  prădau  în  Pocuţia,  s'a  putut  crede  chiar  că  toţi 
supuşii  de  lege  rusească  ai  regelui  polon  vor  trece  ia  dânsul  \ 
Pe  când  Ţarii  nu  vreau  să  ştie  dea  cruciată  şi  întreţin,  doar 
relaţii  de  vecinătate,  fricoase  faţă  de  marea  putere  persană,  cu 
creştinii  din  Caucas,  cu  ceilalţi  „Ţari",  din  Georgia,  răsturnaţi, 
chinuiţi,  ucişi  de  duşmanii  lor  musulmani,  aceşti  Cazaci,  fie  şi 
numai  din  patima  aventurilor,  din  setea  de  lefi  şi  din  nesaţul 
de  pradă,  luptă  la  Dunăre,  cum  am  văzut,  supt-  steaguri  de  cru- 
ciată. Când  Mihai  e  înlăturat  de  Polonii  aliaţi  cu  Turcii,  ei  revin 
la  vechea  ocupaţie  rusească  a  pirateriei,  şi  din  păpufişul  Niprului 
pleacă  acele  temute  flotile  de  şeici  care  jăfuiesc  pe  tot  circuitul 
Mării  Negre,  dând  Padişahului  însuşi  priveliştea  teribilă  a  satelor 
ce  ard  lângă  zidurile  Bizanţului  său. 

Dacă  pe  la  1630-40  energia  lor  scade,  se  va  găsi  un  aliment 
în  marele  aport  de  putere  ţerăneas6ă  pe  care-1  aduce  răscoala, 
tocmai  pe  această  vreme,  a  iobagilor  ruşi  de  supt  Coroana  polonă. 

Starea  acestora  ajunsese  de  nesuferit.  In  proporţie  cu  luxul 
de  sus  creştea  suferinţa  de  jos.  Nobilii  exploatatori,  de  sânge 
rusesc  şi  ei,  dar  trecuţi  la  catolicism  şi  plini  de  spiritul  feudal 
al  acestei  aventuroase  şi  risipitoare  Polonii, .  fără  stăpân  sus  şi 
fără  simţ  de  chemare  şi  de  datorie  jos,  întrec  orice  margeni  în 
nemiloasa  exploatare,  în  cruda  batjocurire  —  în  persoana  şerbului 


1  Wagner,  o.  c,  XLV,  p.  117. 

însuşi,  a  femeii  lui,  pângărite,  a  copiilor,  bătuţi  şi  ucişi  —  faţă  de 
aceste  biete  fiinţi  robite,  care  n'au  nici  unde  să  se  plângă,  căci 
altă  dreptate  decât  a  seniorului  nu  e.  N'au  măcar  putinţa  de  a 
ieşi  dintr'o  situaţie  aşa  de  nenorocită,  ridicându-se  în  clase  su- 
perioare prin  virtutea  războinică  :  nobilii  se  luptă  cu  propriile 
lor  mijloace,  iar  regele  nu  poate  atinge  averea  omenească  a  altora 
şi  recurge  —  cât  ar  fi  el  de  îngustat  în  mijloace  —  la  mercenarii 
străini.  Doar  „goralii"  de  lângă  Cracovia,  urmaşi  ai  păstorilor 
români  \  dacă  joacă  vre-un  rol  în  marile  tulburări  care  păreau 
că  trebuie  să  aducă  sfârşitul  însuşi  al  Poloniei.  Emigrările  nu 
mai  erau  îngăduite  şi,  de  altfel,  vechea  Moldovă  de  adăpost  pentru 
ţeranii  dornici  de  liberţate  se  prefăcuse  şi  ea  într'un  pământ  de 
robie  a  plugarului.  Şi,  în  sfârşit,  sistemul  nou  al  arendării  mo- 
şiilor la  Evreii  cari  părăsiau  oraşele  decăzute,  în  care  câştigul 
stinchia,  aducea  un  adaus  de  stoarcere  căruia  nu  i  se  mai  putea 
rezista  trupeşte,  precum  prigonirile  preoţimii  catolice  contra  în- 
dărătniciei acestor  shismatici  întrecea  acum  margenile  răbdării 
sufletului. 

A  fost  de  ajun»  deci  ca  din  Mazuria  să  alerge  un  mic  nobil 
scos  din  răbdări  prin  suferinţile  lui  şi  ale  familiei  lui,  Bogdan 
Hmilniţchi,  nou  Spartacus  rusesc  2,  pentru  ca  Ucraina  întreagă, 
tot  pământul  dintre  Nistru  şi  Nipru,  să  se  găsească  în  plin 
„războiu  'servil". 

Nu  odată,  cei  mai  dârji  seniori  poloni,  cruntul  Ieremia  Vişnie- 
vieţchi,  nepotul  de  fiu  al  lui  Ieremia  Movilă,  cei  doi  Potocki,  k 
tatăl  şi  fiul,  din  aceiaşi  nobilime  strâns  legată  cu  Moldova,  au 
fost  înirânţi  de  Cazaci, — căci  supt  acest  mare  nume  de  libertate 
şi  de  luptă  se  strângeau  cete  de  oameni  care  pănă  atunci  abia 
ştiuseră  ce  e  o  armă.  Ultimii  ani  ai  regelui  Vladislav,  cei  d'intâiu 
din  domnia  lui  Ioan  Casimir  fură  întrebuinţaţi  în  repetarea  unor 
sforţări  zădarnice.  In  aceste  locuri  încetase  de  a^fi  Polonia,  fără 
ca  această  armată,  care  se  ţinea  numai  supt  ameninţarea  să- 
biei lui  Bogdan  şi  a  fiului  său  Timus  —  acel  care  a  luat  cu  sila 
pe  frumoasa,  eleganta,  bine  crescută  Domniţă  a  lui  Vasile-Vodă, 
Ruxanda  —  ori  supt  aceia  a  Hanului  tătăresc,  aliat,  de  la  început, 
cu  cei  doi  parveniţi  din  Casa  lui  Hmilniţchi,  să  poată  da  un  Stat 


1  V.  „Neamul  Românesc  literar"  pe  Octombie  1915. 

2  Învăţase  la  Iaroslav,  în  Colegiul  lesjiţilor. 

nou.  Curţile  erau  în  ruine,  bisericile  suferiseră  prada  unor  cum- 
pliţi răzbunători,  oraşele  trebuiseră  să  primească  oaspeţi  foarte 
pretenţioşi,  iar  în  locul  celor  ce  fuseseră  pănă  atunci  erau  numai 
lagăre  unde  se  trecea  vremea  în  beţii  şi  somn  şi  bisericuţe  de 
lemn  în  care,  în  sfârşit  se  făcea  liber  slujba  răsăriteană,  oprită 
şi  urmărită  pănă  atunci. 

Căci  eră  în  această  mişcare  şi  un  puternic  element  confesional, 
cultural. 

0  iată,  la  Ostrog,  un  cneaz  rus  care  nu  sămâna  cu  ceilalţi, 
Constantin-Vasile,  Voevod  al  Chievului,  crease  o  şcoală  naţională, 
chemând  acolo  şi  dascăli  greci,  ca  acel  Gheorghe  Palamede,  care, 
imitând  exemple  italiene,  cântă  isprăvile  lui  Mihai  Viteazul.  La 
Lemberg  şi  aiurea,  cu  ajuţor  de  la  Domnii  Moldovei,  se  înfiin- 
ţează cam  în  acelaşi  timp  „confrăţii",  care  întreţineau  şi  aşeză- 
minte de  învăţătură l.  Dar  aceste  şcoli  fără  legături  cu  Biserica 
însăşi,  cu  acea  Biserică  din  Chjev,  vechea  Metropolie  primej- 
duită tot  mai  mult  de  catolicism  şi  influenţată  de  forma  mijlocie 
a  „Unirii",  n'ar  fi  putut  face  nimic  însemnat  pentru  desvoltarea 
sufletească  a  poporului  rusesc. 

Cu  totul  altfel  a  fost  când  acest  Scaun  metropolitan  a  fost 
căpătat  de  un  Moldovean,  Petraşcu-Vodă,  fiul  lui  Simion  Movilă, 
care  cheltuise  cei  d'intăiu  ani  din  tinereţa  sa  urmărkidu-şi  moşte- 
nirea domnească.  Petru  Movilă,  cu  influentele  lui  rude  pelone, 
soţii  rudelor  sale  şi  alţii,  cu  averea  sa  în  regat,  cu  prestigiul 
numelui  său,  cu  legăturile  pe  care  le  păstra  în  ţara  sa  de  obârşie, 
făcu  lucruri  care  altuia  de  sigur  i-ar  fi  fost  imposibile.  Afirmând 
un  punct  de  vedere  pur  ortodox  şi  înlăturând  presiunile  iesuite, 
el  întemeie  în  Lavra  Pecersca  o  şcoală  —  vestita  Academie  — ,  o 
tipografie,  ale  cării  produse,  frumoase  şi  practice,  mergeau,  cu 
toată  bănuiala  de  latinism,  departe  în  Moscovia,  şi  ajunse  astfel 
a  crea  aici  un  centru  cultural  bisericesc  înrâurit  de  spiritul  Re- 
naşterii, care  s'a  menţinut  şi  după  dânsul,  ajungând,  prin  ucenicii 
săi,  a  domină  şi  în  Moscovia,  unde,  de  altfel,  supt  Alexie  şi  fiul 
,său  Fedor,  influenţa  polonă  capătă  o  nouă  putere. 

Un  întreg  cler  era  gata  deci,  în  conştiinţa  drepturilor  şi  misiunii 
sale,  să  sprijine  o  mişcare  ale  cării  brutalităţi  nu  ajungeau  pentru 

1  V.  Hruşevschi,  Culturno-naţionalnii  ruh  na  Ucraini  viţi  XVI- XVII, 
Lemberg  1911. 


a-1  face  să  se  îndepărteze  de  dânsa,  de  tot  ceia  ce  ea  însemna, 
făcea  şi  făgăduia. 

Şi  în  curând  —  la  1649  încă  boierul  Rtâşcev  întemeiase  o  tre- 
cătoare , şcoală  cu  călugări  din  Chiev  la  mănăstirea  Sf.  Andrei  — 
acest  dar  va  învia  însăşi  viaţa  culturală  a  iloscoviei. 

Un  Stat  căzăcesc,  o  Ucraină  politică  nu  se  putea  deci  întemeia 
Poate  că  Vasile  Lupu,  dacă  n'ar  fi  fost  răsturnat  de  ai  săi  la 
1655,  ar  fi  înrâurit  în  acest  sen3,  el  ale  cărui  fundaţii  bise- 
riceşti se  întindeau  departe  în  Ucraina,  pe  când  darurile  lui  în 
bani  ajutau  să  se  ridice  clădiri  sfinte  în  Moscovia  însăşi.  Rămas 
singur  însă,  Bogdan,  când  nu  se  luptă,  fără  osebire,  pentru  unii 
sau  pentru  alţii,  nu  ştie  de  ce  să  se  apuce.  Şi,  cum  Timuş  mu- 
rise apărând  în  Suceava,  asediată  de  duşmani,  comorile  socrului 
său,  cum  al  doilea  fiu,  Iurie,  stătea  la  Poartă,  călugăr,  şi  n'avea 
nicio  aplicare  pentru  a  cârmui,  anarhia  luptelor  între  căpitani, 
un  Vihovschi,  un  Fetera,  apoi  un  Doroşenco,  un  Samuilovici, 
începură. 

Aceştia  se  oferiră  unui  stăpân  sau  celuilalt,  după  împrejurări, 
Cutare  din  ei  îngenunche  public  înaintea  regelni  Poloniei  ;  cu- 
tare trimite  emisari  —  ca  Doroşenco  —  la  Sultanul  ;  alţii  caută 
instinctiv  pe  Ţarul,  care,  de  altfel,  nu  e  prea  grăbit  să  se  ames  • 
tece  în  această  anarhie. 

Tratatul  dela  Pereiaslavl  închină  Moscoviţilor  Ucraina.  „La  l-iu 
Mart  1650  întru  Dumnezeu  mântuita,  prea-slăvita  şi  Scaunul  a 
toată  Rusimea  împărătească  cetatea  Chievului",  scrie  Gheorghe 
Brancovici,  un  contemporan,  „după  multe  schimbări  ale  sale.  cu 
mila  lui  Dumnezeu  iarăşi  s'au  întors  la  fiinţa  cea  d'intăiu,  şi  din 
vrednicia  cea  de  demult  ce  rămăsese  au  venit  iarăşi  la  vred- 
nicia cea  împărătească,  când  împăratul  împăraţilor  şi  Domnul 
Domnilor  au  Înălţat  cornul  unsului  său,  al  Marelui-Cneaz  şi 
împărat  Alexie...,  şi  patriia  cea  de  moşie  a  strămoşilor  săi.  ce- 
tatea cea  înpărătească,  Chievul,  în  mâinile  lui,  cu  schiptrul  In- 
părăţiei,  ca  o  moştenire  înpărătească  a  lui  usebită,  au  întors  1." 
Tratatul,  puţin  durabil;  din  4  Octombre  1656  întăreşte  aceasta 
situaţie,  adăugindu-se  şi  speranţa  unei  alegeri  a  Ţarului  ca  rege 


1  Operele  lui  Gheorghe  Brancovici,  p.  53.— încă  din  1633  se  făcuse,  prin 
soli.  la  Moscova,  oferte  de  s'.ip.inere. 

polon..  Dar  la  Hadiaci.  în  1659,  Vihovschi  supunea  aceleaşi  te- 
ritorii regelui  polon,  în  schimbul  unei  vaste  autonomii. 

încă  de  la  1660  noul  atac  rusesc  se  pronunţă  deci,  cum  am 
văzut,  spre  Vestul  polon,  atingând  iarăşi  Vilna,  Grodno,  Minsc, 
pe  când  trupe  căzăceşti  se  prezintă  la  Lemberg.  Sobieski  se 
deosebeşte  atunci  întâiu  ca  priceput  apărător  al  regatului.  Dar 
cu  atâta  nu  se  încheie  războiul,  şi  astfel  în  1667  (30  lanuar),  la 
pacea  de  la  Andrussowo  —  o  trevă  pănă  la  1680 — ,  regele  loan- 
Casimir  e  silit  a  ceda  cea  mai  mare  paite  din  Rusia  Albă,  cu 
Severia  şi  Cernigovia  întreagă^  şi  cu,  Smolensc  şi,  pe  lângă 
aceste  teritorii  de  mult  dorite  (se  restituise  Poloţc,  Vitebsc, 
locurile  din  Livonia),  acela  asupra  căruia  se  întinsese  vechiul 
Stat  al  Varegilor,  Chievul  cu  toată  Ucraina.  Condiţia  eră  însă 
ca  la  15  April  1669  Chievul  să  fie  restituit.  De  fapt  el  rămase 
în  manile  Moscoviţilor  pănă  la  pacea  din  Jaworow,  la  1686,  când. 
de  dragul  marei  alianţe  contra  Turciei,  Polonia  renunţă  definitiv 
la  dânsul. 

Dar  cu>taceasta  Statul  moscovit,  ajuns  în  stăpânirea  vetrei 
celei  mai  mândre  tradiţii,  nu  se  schimbă,  luând  din  aceasta  un 
principiu  activ,  în  legătură  cu  aceste  tradiţii.  Moscova  tătărească 
reţine  pe  stăpânitori,  fără  să-i  poată  da  ea  însăşi  un  alt  izvor 
de  activitate.  Iar  Petru-cel-Mare  va  relua  silinţile  pentru  ajun- 
gerea la  Marea  Baltică,  unde-şi  va  ridica,  în  smârcurile  letone, 
noua  .Capitală.  Cât  ar  fi  fost  de  deosebită  viaţa  întregului  popor 
rusesc  dacă  întoarcerea  la  Chiev,'  acum  în  sfârşit  posibilă,  ar  fi 
chemat  toată  energia  rasei  spre  apele  Mării  Negre! 

Şi  nici  Câzăcim&a  nu  se  poate  deprinde  cu  forme  superioare 
de  viaţă  orânduită.  In  Răsărit,  la  Don,  se  ridică,  în  1670,  Stenco 
Radzin  pentru  a  fi  câţiva  ani,  la  Ţariţin,  la  Astrahan,  un  fel  de  Ţar 
al  răscoalei,  pănă  la  Marea  Caspică,  tratând  pe  Şah  ca  pe  cumă- 
trul  lui,  pană  ce-i  veni  ceasul  să  între,  în  Moscova,  ca  prizo- 
nier, pe  un  cărucior,  şi  să  fie  tras  pe  roată  şi  rupt  în  bucăţi,  din 
ordinul  lui  Alexie.  Iar  cei  tiela  Nipru  nu  se  astâmpărară  după 
încheiarea  tratatului  cu  Moscovia,  care  li  reservâ  atâtea  drep- 
turi de  autonomie  în  Ucraina  lor,  ci,  după  pacea  încheiată 
la  Zuravna  de  noul  rege  polon  Sobieski  cu  Turcii,  cari-şi  re- 
zervau a  treia  parte  din  Ucraina,  trebuiră  lupte  la  Cehrin.  vechea 

reşedinţă  a  bătrânului  Hmilniţchi,  cu  păgânii  năvălitori,  pănă  ce 
la  urmă,  după  pacea  cu  Sultanul,  la  Radzin  (1680),  de  la  1681 
la  1683  se  văzu  acest  lucru  neaşteptat:  un  Domn  al  Moldovei, 
Duca- Vodă,  poruncind  din  mila  Sultanului  ca  Hatman  la  Nimirov, 
la  Ţicanovca,  defrişând  ogoare,  păscându-şi  turmele  şi  făcând 
să  se  dea  acte  de  stăpânire  în  româneşte. 

In  curând  Cazacii  aveau  să-şi  reiea,  trecător,  rolul  de  cruciată, 
dar  eră  vădit  că  nu  în  ei  se  putea  sprijini  viitorul  neamului  lor. 
Petru- cel-Mare  răsări  ca  să  zdrobească,  tătăreşte,  o  libertate  din 
care  ei  nu  ştiau  ce  să  facă.  ; 


CARTEA  a  IlI-a 


PREFACERILE  POLITICE 
IN  SENS  APUSEAN. 


L 


Influente  culturale  ale  Apusului.  în  Polonia  şi  Ruj  ia- 
(e.  1670-c.  1760.) 

Schimbări  înseninate  se  petrec  între  aproape  1670  —  loan 
Sobieski  e  ales  rege  3a  1674,  şi  Ţarul  Alexe  moare  la  1676  — 
şi  aproape  1760 — Ecaterina  a  Il-a  îşi  începe  Domnia  la  1762. 
Ele  îşi  corespund  în  Polonia  şi  în  Rusia.  Şi  e  limpede  că  nu  vin 
din  vre-o  desvoltare  internă,  căci  Polonia  opoziţiilor  nobiliare 
fără  sfârşit  şi  fără  frâu  a  încremenit  în  formtle  ei  medievale, 
iar  Rusia,  cu  totala  lipsă  de  participare  a  claselor  de  jos  la  viaţa 
politică  şi  culturală,  e  incapabilă  de  a  produce  de  la  sine  fapte 
nouă,  direcţii  originale.  Intr'o  ţară  ca  şi  în  cealaltă  poate  fi  vorba 
de  un  singur  motiv  al  transformărilor  care  de  fapt  se  întâm- 
pină în  această  vreme:  influenţa  Apusului. 

Acest  Apus  are  puteri  prisoselnice,  şi,  pe  de  altă  parte,  ambiţii 
îndrăzneţe  îl  frământă  care-şi  caută  aiurea,  deocamdată  în  aceste 
regiuni  ale  Europei  răsăritene,  un  câmp  de  manifestare.  De  aici 
vine  că  asupra  acestor  două  mari  State  din  Est  se  vor  exercita 
influenţe  culturale,  de  o  parte,  iar,  de  alta,  influenţe  politice, 
menite  să  le  supuie  organisaţiei  superioare,  desvoltării  mai  înain- 
tate a  terilor  occidentale. 

Să  urmărim  întăiu  influenţele  culturale. 

Polonia  era  deschisă  pentru  dânsele,  ea  care  în  momentele 
cele  mai  însemnate,  în  fazele  cele  mai  strălucitoare  ale  civili- 
zaţiei sale  a  primit  din  acest  Apus  principiile  din  care  a  plecat 
viaţa  ei  socială,  activitatea  ei  literară  şi  artistică.  Precum  aceasta 
se  întâmplase  în  veacurile  al  XV-lea  şi  al  XVI-lea,  al  XVII-lea 
întreg  e  ocupat  de  întinderea,  înrădăcinarea  şi  stăpânirea  unei 
înrâuriri  care  urmează  celei  germane,  foarte  vechi,  celei  italiene, 

mai  nouă:  înrâuririi  francese,  a  înfloritoarei  Francii  regale  a  lui 
Ludovic  al  XlII-lea  şi  mai  ales  a  lui  Ludovic  al  XIV-lea. 

Polonii  —  şi  alţii  decât  vechii  călători  şi  aventurieri  din  speţa 
lui  Albert  Laski  —  au  mers  s'o  caute  acasă  la  dânsa.  Pe  o  vreme 
când  şi  cutare  cneaz  rus  a  păzit  la  uşa  apartamentelor  regelui 
Franciei,  nu  e  de  mirare  că  fiul  Suedesului  Sigismund  al  III-lea, 
conaţionalul  prin  originea  sa  a  acelor  generali  su^desi,  Wrangel' 
Banner,  Torstenson,  cari  au  luptat  pentru  cauza  irancesă  în  răz- 
boiul de  treizeci  de  ani,  prinţul  Ioan-Casimir,  se  duce  în  Franţa 
pentru  ca,  acolo,  supt  acuzaţia  că  ţese  intrigi  şi  culege  infor- 
maţii pentru  regele,  duşman  al  Spaniei,  să  fie  arestat  şi  ţinut 
mai  mult  timp  în  temniţă,  cu  toată  intervenţia  fratelui  său, 
regele  Vladislav,  şi  a  mai  multor  principi.  Tot  în  Franţa,  după 
abdicarea  lui  din  1661,  era  să  moară  el,  la  Nevers,  în  1672,  după 
ce  petrecuse  unsprezece  ani  într'un  cerc  femeiesc,  cu  Palatina  şi 
celebra  Ninon  de  Lenclos,  cea  fără  bătrâneţă,  care-i  plăcea  mai 
,  mult  decât  toate  ceremoniile  reşedinţei  sale  din  Cracovia. 

Soţia  lui  Vladislav  însuşi  era  Luisa  de  Gonzaga-Nevers,  care 
sosi  în  Polonia  cu  o  întreagă  societate  de  fete  din  nobilimea  fran- 
cesă,  menite  să  ajungă  soţiile  unor  tineri  din  cea  mai  bună  nobi- 
lime polonă.  Se  îngriji,  ea  care  rămase  regină  şi  după  moartea 
soţului  d'intăiu,  mâritându-se  cu  fratele  şi  succesorul  lui,  ca 
aceste  tovarăşe  să  fie.  necontenit  tot  pe  lângă  dânsa,  creân- 
du-se  astfel  o  nouă  Curte,  asemenea  cu  acelea  din  Louvre  şi 
Versailles,  precum  peste  Curtea  lui  Sigismund  I-iu  şi  a  lui  Sigis- 
mund-August  se  lăsa  ca  o  strălucire  de  Renaştere  italiană.  Mai 
puţin  simţ  pentru  literatură  şi  pentru  artă,  dar  mai  mult  gust 
de  petreceri  şi  mai  multă  grijă  pentru  dânsele. 

Şi  alţi  oaspeţi  francesi  se  adaugă  necontenit  :  diplomaţii  pe 
care-i  chiamă  misiunea  lor,  generalii  cărora  li  se  oferă  o  co- 
mandă, aventurierii  în  căutare  de  locuri  nouă  prin  această  „Sar- 
maţie",  acum  aşa  de  convenabil  francisată,  rude  de-ale  reginei 
Luisa  de  Gonzaga  însăşi,  dar  mai  ales  rudele  sărace  ale  dom- 
nişoarei ei  de  onoare,  Mărie  d'Arquien,  fiica  unui  simplu  căpitan 
al  Sviţerilor  lui  Monsieur,  fratele  regelui,  care,  aceasta,  ajunge 
soţia  tânărului  Ioan  Zamoyski,  apoi;  după  trei  săptămâni  de  doliu, 
a  lui  Ioan  Sobieski  şi,  astfel,  ea  însăşi  o  viitoare  regină  — ,  scrii- 
tori cari  umblă,  nu  numai  după  subiecte,  dar  şi  după  o  leafă. 
Vedem  astfel  aici;  supt  stăpânirea  celor  doi  Suedesi,  cari  păs- 

trează  tronul  pănă  dincolo  de  jumătatea  acestui  veac  al  XVII-lea, 
ca  şi  supt  a  lui  Ioan  al  III-lea  Sobieski,  în  rândurile  curtenilor 
sau  ofiţerilor,  în  intimitatea  părechii  regale  pe  un  conte  de  Ma- 
ligny,  fratele  reginei  Măria,  pe  un  Grammont,  un  Colbert,  un 
Souvre,  un  Courtenvaux,  fiul  marelui  Louvois,  la  care  erau  să 
se  adauge,  în  cursul  cruciatei  contra  Turcilor  care  face  din  Ioan 
al  III-lea  un  erou  pentru  opinia  publică  a  întregii  lumi  creştine, 
un  Conţi,  un  cavaler  de  Angouleme,  un  prinţ,  de  Commercy,  un 
Turenne,  un  conte  de  Soissons  \  După  moartea  celui  de-al  doilea 
soţ,  regina  Marysienka  se  gândia  se  aducă  pe  tron,  printr'o  nouă 
căsătorie,  încheiată  la  o  vrâstă  foarte  înaintată,  pe  un  Vendome 2. 
Intr'un  moment,  pentru  această  cruciată  s'a  adus  şi  artilerie 
francesă.  Bethune,  cumnatul  lui  Ioan,  petrecu  mult  timp  lângă 
dânsul. 

Aceasta  nu  înseamnă  că  la  o  Curte  unde  se  ştiau  şi  se  vor- 
biau  curent  mai  multe  limbi  —  Sobieski  cunoscând,  pe  lângă 
cea  latină,  aproape  naţională,  limba  italiană,  în  care  vorba  şi  în 
ultimile  sale  momente,  şi  cea  turcească — ,  limba  francesă  ar  fî 
avut  acel  rost  pe  care  1-a  avut  în  clasele  noastre  de  sus,  după 
părăsirea  altei  limbi  de  modă,  limba  grecească.  Se  întrebuinţa  şi 
mai  departe,  în  graiu  şi  în  scris,  limba  polonă.  0  întreagă  literatură 
continuă  pe  aceia  din  epoca  precedentă,  dar  în  satiră,  în  epi- 
grama, în  teatrul  de  societate,  în  memorii,  în  scrisori,  de  un  ton 
dulceag, —  regele  însuşi,  la  cinzeci  de  ani  trecnţi,  declarându^se  un 
„Celadon"  pentru  soţia  lui  cu  zece  ani  mai  tânără  numai—,  se 
observă  tonul  care  domină  la  Curtea  regelui  frances,  spre  care 
erau  îndreptate,  oricând,  toate  privirile. 

De  o  influenţă  francesă  la  Moscoviţi  nu  se  va  putea  vorbi  decât 
târziu  în  veacul  al  XVIII-lea.  supt  Ţarina, Elisaveta,  fiica  lui  Petru- 
cel-Mare,  în  zilele  căreia  o  trupă  francesă  dă  reprezintaţii  la  Pe- 
tersburg  şi  un  Narişchin  călătoreşte  la  Paris.  Dar  încă  din  zilele 
lui  Alexie  influenţa  occidentală  apare  şi  aici. 

Sloboda,  cu  bisericile  ei  de  alt  rit,  cu  petrecerile  ei  de  alt 
gust,  cu  am£stecul  de  neamuri  şi  de  limbi,  dar  cu  tot  mai  multă 
asămănare  în  datini  şi  în  felul  de  viaţă,  începea  să  ajungă  o 


1  Salvandy,  Histoire  de  Jean  Sobieski,  II,  p.  333. 

2  Ibid:,  p.  405. 

putere,  supt  ocrotirea,  tot  mai  largă,  a  unor  stăpânitori  cari 
aveau  nevoie  de  negoţul  Apusului.  Când  Alexie  moare,  pentru  ca 
îndată  după  aceia  (1682)  să-i  urmeze  în  mormânt  fiul  cel  mai  mare, 
Feodor,  când  încercarea  uneia  din  surorile  cele  multe  ale  răpo- 
satului, energica  Sofia,  care  trebuia  să  moară  în  temniţa  unei 
mănăstiri,  supt  neînduplecată  osândă  frăţească,  de  a  reface  o 
viaţă  bizantină,  se  isprăveşte  prin  revolta,  populară  şi  militară, 
care  dă  puterea  tânărului  ei  frate  Petru  —  lângă  Ivan,  alt  frate, 
slab  de  minte  şi  incapabil  de  a  guverna,  —  spiritul  însuşi  a' 
acestor  străini  iea  în  stăpânire  tronul  rusesc. 

Alexie  dăduse  creşterea  copiilor  săi  mai  inaîi  în  sama  unuia 
din  călugării  veniţi  de  la  Chiev,  Simion  din  Poloţc,  de  la  care 
Sofia  deprinsese  acele  elemente  de  cultură  apuseană  care  o 
puneau  în  stare,  pe  această  ambiţioasă  princesâ  care  făcea  să  se 
bată  şi  monedă  cu  chipul  său,  a  ţinea  şi  condeiul, — lucru  neobiş- 
nuit până  atunci  în  Rusia  *.  In  timpul  când  acest  cleric  îşi 
expunea  părerile  despre  sfera  de  cristal  a  cerului  pe  care  sunt 
prinse  stelele,  cu  un  soare  de  o  sută  de  ori  cât  pământul,  de-a- 
supra  unei  luni  în  întindere  de  428  550  de  verste  exact 2,  când 
favoritul  Sofiei,  Medveiev,  continuă,  prin  şcoala  lui  de  latineşte, 
aceiaşi  direcţie,  Nicolae  Milescu,  pribeag  din  Moldova,  unde,  pentru 
intrigi  politice,  i  se  „boţise"  nasul,  alcătuia  mici  tratate  de  un 
cuprins  ceva  mai  „ştiinţific",  prin  care,  ca  şi  prin  traduceri  făcute 
la  întâmplare,  de  alţii,  pătrundea  în  Moscovia  conştiinţa  altei 
lumi  decât  aceia  în  care  se  trăise  pană  atunci.  In  „Aventurile 
.  lui  Frol  Scobieiev"  se  începe  imitarea  romanelor  de  aventuri  din 
Germania  contemporană.  Actori  germani  }ucau  încă  de  la  1672 
în  suburbia  germană,  şi  porţile  Cremlinului  însuşi  li  erau  des- 
chise, cu  voia  mamei  aceluia  care  trebuia  să  fie  „civilizatorul" 
Rusiei.  Dar,  deocamdată,  Petru  rătăcia  pe  străzi  după  voia  lui, 
şi  acolo,  la  Slobodca,  avea  convorbiri  dese  cu  oameni  tără 
situaţie  şi  fără  titlu,,  interesanţi  prin  toată  noutatea  ce  aduceau 
cu  dânşii,  ca  Genovesul  Lefort,  ca  Gordon,  ca  profesorul  Tim- 
mermann  şi  ca  alţii,  cari,  nefiind  printre  favoriţii  noului  regim, 

au  rămas  în  obscuritatea  lor.  „Maşinile"  acestor  străini,  cons- 
 i  '  < 

1  Şi  Natalia,  sora,  şi  djpă  mamă,  a  lui  Petru,  s'a  încercat  în  cornelii  de 
cuprins  religios  imoral. 

2  Waliszewzki,  Litterature  russe,  Paris,  193);  Haumant,  La  Russie  au 
XVIJI-e  siecle,  Paris  f.  an. 

trucţiile  lor,  corăbiile  lor,  disciplina  armatelor  lor  —  căci  la 
Slobodca  fiul  de  Ţar  se  juca  de-a  soldaţii,  pregătind  astfel  acele 
regimente  Preobrajenschi  şi  SemenovscbA  care  au  fost  baza  noii 
forţe  militare  moscovite  —  formau  obiectul  admiraţiei  sale;  pentru 
idei,  pentru  literatură  şi  artă  înţelegerea  lui  Petru  era  mult  mai 
slabă,  cu  toate  că  învăţase  unele  din  limbile  Apusului,  că  gustase 
din  rodul  dulce  al  unor  anume  şfciinţi,  că,  mai  tărziu,  alegea 
însuşi  cărţile  germane  care,  pentru  utilitatea  lor,  trebuie  traduse, 
înlăturând  însă  ceia  ce  în  ele  eră  de  prisos  şi  că,  în  sfârşit, 
Rusia-i  datoreşte  caracterele  şi  ortografia  scrisului  său  de  pănă 
astăzi. 

Opera  pe  care  noul  stăpânitor  o  va  începe  cu  toată  lăcomia, 
cu  toată  furia  lui  sacră  de  barbar,  nu  e  decât  o  introducere 
violentă,  fără  critică,  fără  simţ  pentru  necesitatea  şi  putinţa  unei 
adaptări,  a  acelei  civilizaţii  occidentale  pe  care  în  acest  chip 
ajunsese  a  o  cunoaşte.  Ca  orice  spirit  simplu  —  oricât  ar  fi  fost 
de  genială  voinţa,  statornicia  lui  — ,  el  vrea  să  vadă  lucrurile 
însuşi,  să  le  pipăie,  să  se  strămute  în  lume*  chiar  unde  ele  nu 
sunt  o  inovaţie,  o  intercalare,  ci  însăşi  reaL  atea  obştească  ce 
trăieşte  şi  se  mişcă.  Pentru  un  altul  n'ar  fi  fost  necesară  călă- 
toria care-1  duce,  într'un  timp  când  streliţii  se  gândiau  acum  la 
răscoala  pe  care  el  a  potolit- o  lovind  însuşi  cu  securea,  când  deci 
situaţia  internă  nu  era  pe  deplin  aşezată,  prin  acele  ţeri  din 
Apus,  Olanda,  Anglia  —  Franţa  nu,  fiindcă  vizita  unui  duşman 
al  Turcilor,  alături  de  Casa  de  Austria,  nu  poate  fi  bine  primită 
la  Curtea  Ini  Ludovic  al  XlV-lea,  duşmanul  Habsburgilor  — ,  unde 
a  cercetat,  a  controlat,  a  lucrat  el  însuşi,  ca  la  Saardamul  olan- 
des,  a  angajat  ajutători,  pentru  opera  pe  care  voia  s'o  între- 
prindă acasă  acela  care  în  acest  drum  de  încercare  era  numai 
tânărul  Petru  Mihailov,  ba  chiar  „Peterbas"  din  Olanda,  „meşterul 
Petru".  Mai  tărziu  va  reveni  în  aceste  regiuni  occidentale  cu 
faima  unui  .creator  de  ordine  nouă,  superioară,  de  luminător  al 
unei  societăţi  întunecate,  de  orânduitor  ai  unui  vechiu  haos 
asiatic,  şi  ziarele- 1  vor  înfăţişa,  poeţii  îl  vor  cânta,  medalii  se  * 
vor  bate  întru  cinstea  celui  care  „câştigă  puteri  mergând"  (vires 
acquirit  eundo),  pe  când  el,  lăsându-se  în  voia  pornirilor  violente 
ale  firii  lui,  va  bea,  se  va  hârjoni,  va  face  dragoste,  va  rupe  cana- 
pelele cu  sporii,  va  strânge  balenele  doamnelor  de  la  Curte,  cre- 
zând că  pipăie  oasele  lor,  şi  va  ridica  în  triumf,  spre  marele 

N.  Iorga  :  Istoria  Rusiei  şi  a  Poloniei»  6 

scandal  al  oamenilor  celei  mai  fine  etichete  europene,  pe  copi- 
laşul rege  Ludovic  al  XV-lea. 

* ..    .  ~  "* 

Merită  opera  lui,  care  de  sigur  înseamnă  o  nouă  eră  în  is- 
toria Rusiei  şi  a  Răsăritului  european  întreg,  această  laudă,  ce 
s'ar  potrivi  mai  bine  pentru  unul  din  acele  spirite  luminate  care 
văd  şi  ce  este  în  jurul  lor,  nu  numai  ce  le  atrage  necontenit 
înainte  şi  care,  fără  a  se  orbi  de  strălucirea  formelor  şi  re- 
formelor, descopere  elemente  de  viaţă,  germeni  de  progres  şi  supt 
aparenţa  cea  mai  modestă  a  realităţilor  naţionale? 

Predecesor;  de  fapt,  al  acelora  cari,  astăzi,  nenorocesc  ţara 
lor,  aplicându-i  fără  discernământ  regimul  integral  al  unor  idei 
moderne  culese  pedant  din  cărţi  străine,  Petru-cel-Mare  n'a  făcut 
decât  să  introducă  prin  ucaz  şi  supt  ameninţarea  de  moarte  tot 
ceia  ce  formă  prestigiul  şi  puterea  monarhiei  europene  moderne, 
aşa  cum  ea  se  desvoltase  în  ţările  occidentale  numai  prin  aproape 
trei  veacuri  de  sforţări  continue,  la  care  participase  un  popor 
întreg,  cu  toate  clasele  lui,  si  cum  eră  înfăţişată  în  strălucita 
personalitate  a  lui  Ludovic  al  XIV-lea.  ori  şi  în  aceia,  mult  mai 
ştearsă,  a  imitatorilor  săi  germani. 

Ii  trebuia  pentru  a-şi  face  plagiatul,  care  era 'să  prefacă  vechea 
Moscovie  într'un  fel  de  „ţară  a  lui  Petru",  gândită  şi  îndeplinită, 
stăpânită  şi  controlată  de  dânsul,  o  Capitală,  o  administraţie, 
o  Curte,  o  civilizaţie  în  legătură  cu  aceasta. 

Le-a  făcut,  răpede  şi,  dintr'un  anume  punct  de  vedere,  rău. 

Capitala  şi-a  clădit-o  din  nimicrmiraculos,  fantasmagoric,  contra 
necesităţilor  istorice  —  sfânta  Moscovă  mucezind,  cu  casele-i  de 
lemn  în  voia  incendiului,  ori  Chievul  bizantin,  cu  toate  amin- 
tirile lui,  rămaind  un  oraş  de  provincie,  la  graniţa  polonă — , 
contra  legilor  naturii,  într'un  mediu  unde  până  atunci  din  mlaş- 
tini se  ridicau  insule  pe  care  le  cunoşteau,  afară  de  fiare  şi  de 
jigănii,  doar  pescarii  şi  vânătorii.  Mii  şi  mii  de  oameni  au  spri- 
jinit cu  ciolanele  lor  noua  creaţiune  strălucitoare,  cu  cheiuri  de 
piatră,  cu  biseri  i  în  stil  occidental,  cu  palate  pentru  stăpâni  şi 
dregătorii  lor,  acele  mii  de  oameni  care  par  astăzi  a  se  în- 
vârti în  mormântul  lor  uitat,  zguduind  şi  dărâmând  creaţiunea 
martiriului  lor.  Aşa  a  răsărit  un  oraş  de  imitaţie  şi  compilaţie, 

având  ca  notă  distinctivă  numai  greoaia  masivitate,  potrivită 
cu  proporţiile  imensului  Imperiu,  un  oraş  al  cărui  nume  mai 
aminteşte,  fie  şi  în  prefacerea  slavă  din  1914,  numai  pe  înte- 
meietorul lui,  cum,  de  fapt,  el  corespunde  numai  sufletului  acestuia. 

Lucrare  asemenea  cu  a  vechilor  Faraoni,  cari,  ei,  îşi  făceau,  în 
Piramide,  locuinţile  lor  pentru  veşnicie  dincolo  de  ceasul  morţii. 
Ea  va  îndemna  mai  târziu  pe  Ana  să  jertfească  şi  ea  fără  milă 
armate  întregi  de  ţerani,  când  s'a  săpat  canalul  Ladogei,  şi  care, 
în  plin  veac  al  XlX-lea,  autoriză  pe  Nicolae  I-iu  să  ucidă  atâtea 
vieţi  omeneşti  numai  pentru  ca  la  data  obişnuită  pentru  o  anume 
petrecere  să  fie  gata  până  în  cel  mai  mic  amănunt  Palatul  de' 
Iarnă,  care  fusese  distrus  de  un  incendiu. 

Un  sistem  administrativ  mai  vechiu  nu  exista.  Guberniile  se 
conduceau  mai  mult  după  vechile  lor  tradiţii  Legăturile  dintre 
ele  erau  întâmplătoare  şi  rari.. Cum  nu  exista  o  ierarhie  de  fimc- 
ţionari,  budgetul  lj  se  putea  fixa  într'o  ţară,  unde,  obişnuit,  nu 
erau  lucrări  publice,  ci  numai  cheltuielile  Curţii  şi  ale  armatei, 
ai  cării  recruţi  erau  puşi  adesea  să  „pască"  ciuperci  în  pădure  *, 
Petru  a  vrut  să  aibă  tot  ce  se  putea  afla  în  Franţa  atâtor 
încercări  de  organizaţie,  în  Germania  unor  împrumuturi  de  în- 
tâiul grad,  făcute  pentru  o  societate  foarte  înaintată.  Din  nobili 
a  făcut,  prin  cinurile  lui,  care  nu  sunt  numai  „chinese",  ci  şi 
austriece,  funcţionarii  săi,  şi  din  funcţionari,  nobili,  ajutat  fiind 
întru  aceasta  şi  de  măsura  fratelui  său  Feodor,  care  egalizase 
toată  clasa  boierească,  oprindu-i  cu  asprime  orice  reclamare  a 
unor  drepturi  de  superioritate  şi  precedenţă  a  unora  asupra 
celorlalţi.  Ordinea  civilă  şi  ordinea  militară  aveau  ranguri  cores- 
punzătoare, toţi  fiind  deopotrivă  oamenii  aceluiaşi  stăpân,  po- 
trivit cu  acea  concepţie  care-şi  găsi  mai  târziu  expresia  în  cu- 
vântul caracteristic  jal  Ţarului  Pavel  :  „In  Rusia  nu  este  om  ( 
important  decât  acela  căruia  îi  vorbesc  eu  şi  atâta  timp  numai 
cât  îi  vorbesc  eu". 

Un  Senat,  ca  acela  din  oraşele  germane  de  la  Baltică,  înlocui, 
cu  prilejul  campaniei  de  ia  Prut  —  căci  înainte  nu  era  decât 
„Cancelaria  imediată"  a  miniştrilor — 2,  Sfatul  naţional  şi  vechea 

1  Cf.  interesantele  note  satirice  asupra  Domniei  Anei  în  vechea  carte 
contemporană  Lettres  moscovites,  p.  36, 

1  Numai  în  1716  acesc  Consiliu  de  regenţă  are  şedinţi  regulate  ;  Bil- 
.bassoff,  Gesch.  Kathcttims  II.  I,  p.  186. 

Dumă"  boierească  a  consultaţiilor  fără  sancţiuni.  „Colegii",  după 
model  danes,  îndepliniră  rolul  Ministeriilor  germane,  fiind;  insti- 
tuite, de  la  1718,  pentru  fiecare  dia  domeniile  vieţii  publice. 
Guvernatorii,  vice-guvernatorii,  voevozii  corespund  cu  desăvâr- 
şire dregătorilor  din  Statele  germanice.  Titlul  chiar  al  „Magis- 
tratului", „Consiliului  Comunal"  din  oraşe  arată  de  unde  se 
luase  îndreptarea  şi  în  această  privinţă.  Poliţia,  ordinea  finan- 
ciară nu  pornesc  de  la  altă  inspiraţie.  Pănă  şi  în  Biserică,  înlo- 
cuindu-se  Patriarhul,  apărător  chemat  al  vechii  ordine  a  lucru- 
rilor, printr'un  Sinod  de  episcopi,  pe  lângă  cari  Ţarul,  şef  al 
clerului  său,  era  reprezintat  printr'un  laic  ca  „procuror-general". 
datina  e  luată  de  la  Bisericile  luterane  ale  Germaniei  vecine.. 
Monopolurile  de  Stat,  industriile  întemeiate  prin  ordin,  crearea 
de  venituri  naţionale  pentru  Tezaur,  dorinţa  de  a  nu  importa 
nimic  din  străinătate,  ceiace  ar  face  să  se  scurgă  aurul  ţării, 
sunt  practice  economice  pe  care  le-a  cunoscut,  într'o  formă 
desăvârşită,  Prusia  orânduită  de  sus,  fabricată,  de  Frederic  al  II-lea«. 

Toate  acestea  se  puteau  face  mai  uşor.  Curtea,  cu  strălucirea 
şi  distincţia  ei,  nu  se  putea  improviza  însă  din  ordin.  Boierimea 
barbară  vegeta  la  ţară,  cu  ţeranii  ei  pe  cari  Boris  Godunov  încă 
îi  legase  de  pământ  —  ca,  la  noi,  Mihai  Viteazul  —  şi  pe  cari 
Petru  el  însuşi  căută  să-i  confunde,  ori  de  fuseseră  cu  totul  li- 
beri, mazili  chiar,  din  neamuri  boiereşti,  ori  de  se  aşezaseră,  în 
anumite  condiţii,  pe  pământul  de  slobodă,  de  „slobozie",  al  pro- 
prietarului, ori  de  trăiseră  din  neam  în  neam  în  robie,  într'o  sin- 
gură condiţie,  umilită  fără  speranţă,  de  podani  (cuvântul  a  trecut 
aşa  în  româneşte,  şi-1  întâlnim  în  cronici  muntene  de  la  înce- 
putul acestui  veac  al  XVIII-lea).  Beţivi,  desfrânaţi  bătăuşi,  nea- 
tinşi de  altă  cultură  decât  a  Psaltirii  pe  care  învăţaseră  a  ceti, 
fără  vre-o  dorinţă  de  a  se  schimba  şi  de  a  înainta,  aceşti  no- 
bili primitivi  se  simţiau  cu  totul  străini  în  Capitala  ieşită  dintr'un 
capriciu  al  monarhului,  care  nu  se  putea  contrazice,  dar  nici 
aproba  în  intimitatea  sufletelor.  In  „adunările"  pe  care  le  orâri- 
duise,  cu  muzică  şi  danţ  după  moda  nemţească,  de  fapt  francesă 
şi  italiană  în  originile  sale,  în  aceste  assemblees,  al  căror  nume 
chiar  a  fost  păstrat  în  imitaţie,  bărbaţii  se  ascundeau  ca  să  bea,, 
femeile  stăteau  ţapene  la  o  parte,  privindu-se  bănuitor  între 
sine.  Se  supuneau,  dar  nu  putea  să  li  placă  toată  această  zâ- 

dărnicie  nouă,  care  stingheria  obiceiul  mişcărilor  libere,  expansive' 
desordonate. 

Astfel  această  Curte,  cu  toţi  şambelanii  ei,  cu  toate  „froke- 
nele",  domnişoarele  de  onoare  (Frăuken),  cu  toate  ospeţele  şi 
balurile,  cu  toate  ceremoniile  solemne,  eră  de  o  goliciune  şi  de 
o  monotonie  fără  păreche.  In  zădar  organiza  Ana,  cu  prilejul 
nunţii  unui  buton  al  ei,  alaiuri  imense  la  care  fiecare  gubernie 
trebuise  să-şi  trimeată  exemplarele  etnografice.  In  zădar  aceiaşi 
Ţarină  făcea  din  cutare  drum  la  Moscova  o  desfăşurare  de  pompă 
de  care  a  răsunat  Europa,  făcând  ca  un  întreg  mic  palat  pe  tălpi 
de  sanie,  în  care  se  trăia  viaţa  obişnuită,  să  fie  tras  de  două- 
zeci şi  patru  de  cai.  Pănă  şi  gustul,  mai  modest,  al  bătrânului 
nostru  Neculce,  silit  să  întovărăşească,  după  campania  nenoro- 
cită de  la  Prut,  pe  Domnul  său  Dimitrie  Cantemir  în  Rusia  şi 
reţinut  acolo  multă  vreme,  contra  voinţei  lui,  nu  era  satisfăcut  cu 
această  mult  lăudata  împărăţie  a  „desrobitorilor"  :  „Este",  scrie 
el,  „un  norod  unde  nu  sânt  oamenii  slobozi  să  meargă  unde  li 
este  voia,  nici  la  împărăţie  fără  ucaz...  Şi  la  împărăţie  vr'o  Curte 
mare  ca  aceia,  cu  dvorebnici  mulţi,  nu  este,  măcar  precum  este 
la  Domnia  ţerii  noastre,  sau  altă  Crăie  şi  Domnie.  Ce  foarte  este 
un  lucru  puţin:  numai  oşteni  sânt  mulţi  de  ajuns" 

Cu  toate  spectacolele  de  operă  ale  Italianului  Craja,  în  1755, 
cu  toate  începuturile  de  scenă  rusească  din  aceiaşi  vreme;  cu 
tot  teatrul  „naţional"  care  începe  în  Moscova  de  ra  1759,  cu  toţi 
„virtuozii"  de  la  Curtea  de  Saxonia,  violoniştii,  cântăreţele  din 
Italia,  cu  toate  isprăvile  lui  Lande,  „măiestrul  Palatului  Curţii" 
cu  tot  marele  succes  al  reprezintaţiilor  de  menuet  şi  aducerea 
din  Hamburg  a  trupei  de  teatru  a  vestitei  Neuberin,  cu  toată 
Academia  de  pictură  şi  de  sculptură,  întemeiată  supt  aceiaşi 
Ţarină  Elisabeta,  fiica  lui  Petru,  care  făcu  să  se  ridice  clădiri 
occidentale  după  planurile  Italianului  Rastrelli,  acelaşi  aspect  al 
unei  temute  Curţi  pustii  şi  fără  bucurie,  în  mijlocul  conspira- 
ţiilor, a  arestărilor  de  favoriţi,  a  supliciilor  celor  ce  ieri  încă  erau 
atotputernici,  a  răsturnărilor  de  Suverani,  se  păstrează  pănă  în 
zilele  Ecaterinei  a  Il-a. 

Un  început  de  literatură  cu  adevărat  rusească  se  formă  în 
veacul  al  XVII-lea,  alături  de  curentele,  în  altă  direcţie,  care 

1  Letopisiţe.  ed.  a  2-a,  II,  p.  338. 

înviau,  în  zilele  unui  Dimitrie  de  Rostov  —  cunoscut  şi  la  noi 
prin  bune  traduceri  —  viaţa  din  mănăstiri.  Nenorocitul  de  nobil 
pribeag  Cotoşichin,  care  muri  la  Stockholm  pe  eşafod,  amestecat 
într'un  furt,  destăinuise  viaţa  de  la  Curtea  Ţarului  într'o  .operă 
absolut  originală,  care,  fireşte,  nu  s'a  publicat  decât  în  vremea 
noastră  —  ca  şi  Istoria  ieroglifică,  de  satiră  a  împrejurărilor  con- 
temporane, a  lui  Dimitrie  Qantemir,  — ;  ţeranul  Posoşcov  (n.  1673) 
se  apucase  a  cerceta  pricinile  bogăţiei  şi  sărăciei,  precursor  al 
revoluţionarilor  de  economie  politică  elementară  din  zilele  noastre. 
Un  Danilov,  o  Natalie  Dolgoruchi,  scriu  memorii  pline  de  adevăr 
şi  de  interes. 

Dar  de  acestea  n'avea  nevoie  noul  regim.  Nu-i  trebuie  nici 
satira,  totuşi  aşa  de  adevărată  în  prezintarea  defectelor  altor  vre- 
muri şi  a  ridiculului  maimuţâritei  lor  imitaţii,  a  acelui  Antioh 
Gantemir,  fiul,  din  căsătoria  cu  Casandra  lui  Şerban  Cantacu- 
zino,  al  lui  Dimitrie- Vodă,  care  Antioh,  prin  mediul  său  familiar, 
prin  educaţia  sa,  prin  îndelungata  sa  petrecere  ca  diplomat  la 
Londra  şi  Paris,  aparţine  numai  pe  jumătate  acestei  societăţi 
ruseşti,  iar  noii  lumi  literare,  de  slugi  care  trebuie  să-şi  înfăţişeze 
versul  ca  o  podoabă  de  petrecere,  proza  ca  o  utilitate  politică, 
încă  mai  puţin1. 

In  rândul  acestora  se  înşiră  doar  vre-o  doi  trei  cinovnici  lite- 
rari. Trediacovschi:  fiu  de  preot,  din  Astrahan,  sărac,  umil,  fricos, 
bătut  de  dregători,  cu  toată  calitatea  lui  de  membru  al  unei 
Academii  de  favoare  împărătească,  bătut  din  nou,  biciuit  de 
servitori  şi  pus  apoi,  cu  mască  şi  într'un  costum  caraghios  — 
căci  singur,  în  propria  lui  persoană,  un  om  de  condiţia  lui  nu 
putea  să  apară  —  pentru  a-şi  declama  bietele  versuri  neghioabe 
la  un  colţ  al  salonului  plin  de  lume  cu  alte  drepturi  decât  ale 
lui.  Şi  totuşi  el,  care  va  copia  pe  Boileau  în  oda  pentru  suc- 
cesul de^  la  Danzig,  învăţase  la  Paris  şi  văzuse  acolo  altfel  de 
scriitori,  cu  alt  prestigiu  şi  cu  altă  influenţă!  Fiu  de  pescar  de  la 
Arhanghel,  Lomonosov,  elev  al  şcolilor  germane  din  Marburg  şi 
Freiberg,  soţ  al  unei  Germane,  imitator  al  poeţilor  din  ţara  vecină, 
scotocitor  nesăţios  al  tuturor  ungherelor  ştiinţei,  „inginer  de 
mine"  şi  „himist"  pentrn  dânsul,  traducea  din  ordin,  Jn  douâ- 

2  Mult  scăzut  de  spiritul  strâmt  naţional  al  noii  critice  ruseşti,  Antioh 
era  calificat  încă  de  Bulgarin  la  începutul  veacului  trecut  ca  «întâiul 
scriitor  cultivat  al  Rusiei",  Satirele  lui  fiind  „cea  d'intăiu  floare  a  lite- 
raturii ruseşti*  (prefaţa  Ia  „Ivan  Vijighin"). 

zeci  şi  patru  de  ceasuri,  cutare  odă  pentru  o  iluminaţie 1  şi 
trebuia  să  se  lupte  pentru  orice  publicaţie  cu  „profesorii"  beţivi 
cari  exercitau  meseria  de  censori;  i  se  impunea  să  facă  şi  o 
Istorie  a  Rusiei,  care  nu  izbutise,  în  alte  mâni,  pe  vremea  lui 
Petru- ceî-Mare  însuşi.  Sumarocov,  autorul  tmor  piese  de  teatru  ves- 
tite în  zilele  lui,  —  un  „Horev",  un  „Trevor",  ba  chiar  un  „Hamlet", 
în  care  se  lua  la  întrecere  cu  Shakespeare  însuşi,  —  începătorul 
publicaţiilor  periodice  în  Rusia,  e  şi  dânsul  un  simplu  furnisor 
despreţuit,  în  limitele  competenţei  lui  speciale. 

Cu  aceasta  însă  —  plagiate,  traduceri,  imitaţii,  comenzi  de 
Curte  —  nu  se  face  o  literatură,  într'o  ţară  unde  nici  limba  lite- 
rară, prinsă  între  slavona  Bisericii  şi  odiosul  jargon  adminis- 
trativ, decalchiat  după  cel  german,  nu  eră  încă  fixată. 

Şi  aici  trufie  şi  zădărnicie.  Câtă  dreptate  n'avea  Johannes  von 
Mtiller,  istoricul  sviţerian,  când  punea  pe  hârtie  această  jude- 
cată: „Ascultarea,  lipsa  de  opinie  publică,  prin  care  reforma  a 
fost  aşa  de  mult  uşurată,  explică  şi  aceia  că  Petru  a  îndeplinit 
'mai  mult  aparenţa  culturii  decât  o  civilizaţie  cu  adânci  rădăcini" ! 


1  Waliszewski,  o.  c,  p.  80. 

Influenţa  politică  apuseană  asupra  Slavilor  din  Răsărit. 

La  întâia  privire  s'ar  părea  că  atât  Polonia,  cât  şi  Rusia  au 
în  acest  secol  care  se  întinde  de  pe  la  1670  pănă  pe  la  1760 
momente  strălucite  în  ce  priveşte  activitatea  militară  şi  impor- 
tanţa politică. 

Regatul  lui  Ioan  Sobieski  atrage  atenţia  tuturora  prin  ispră- 
vile lui  împotriva  Turcilor.  Biruinţa  câştigată  la  Hotin,  înaintea 
alegerii  lui  Ioan  al  IIMea,  la  1674,  a  fost  celebrată  în  toată  Europa 
ca  o  răsbunare  a  Creştinătăţii  asupra  prigonitorului  ei.  Unde  nu 
s'a  vorbit  de  dânsa,  şi  cât  au  fost  de  mari  speranţele  trezite  în 
inimile  tuturor  acelora  cari  credeau,  peste  calculele  diplomaţiei 
preocupate  de  câştiguri  imediate,  în  nevoia  unei  solidarităţi  creş- 
tine pentru  apărarea  civilizaţiei  care,  oricum,  era  comună  !  Că 
după  aceasta  Turcii  şi-au  continuat  atacurile,  că  şi  mai  departe 
s'au  văzut  cetele  iuţi  ale  Tătarilor  prădând  sălbatec  pământul 
Poloniei  nenorocite,  aceasta  nu  atrăgea  atenţia  aşa  de  mult  ca 
acea  mare  şi  neaşteptată  lovitură.  Iar.  când,  după  trecere  de 
câţiva  ani  numai,  acelaşi  căpitan  eroic  al  oricării  cruciate  alerga 
la  Viena  pentru  a  o  despresura  prin  altă  impresionantă  victorie, 
corul  laudelor  a  pornit  din  nou  cu  o  putere  neasămănat  mai 
mare,  slăvind  pe  izbăvitorul  de  cea  mai  mare  primejdie  a  în- 
tregii Europe  centrale  şi  apusene.  Rezervele  pe  care  le  făcură 
publicaţiile  influenţate  de  Guvernul  din  Paris,  care  nu  putea  să 
ierte  ajutătorului  Casei  de  Austria  că  a  crescut  astfel  puterile 
luptătoare  ale  ei  contra  Franciei,  acele  expuneri  meşteşugite, 
care  înfăţişau  succesul  doar  ca  o  cerească  minune,  ca  o  lovitură 
tainică,  asemenea  cu  cele  din  Biblie  contra  necredincioşilor,  nu 
erau  în  stare  să  acopere  marele  vuiet  de  bucurie  care  de  pre- 
tutindeni saluta  înfrângerea  şi  punerea  pe  fugă  a  Marelui- Vizir 

Cara-Mustafâ.  Iar,  dacă,  pe  urmă,  Turcii  şi-aa  revenit,  puind  în 
primejdie,  chiar  în  cursul  acestei  campanii,  pe  regele  polon  pus 
pe  fugă,  strâns  de  o  mulţime  prinsă  de  panică,  strivit  aproape  de 
groaza  ei  desnădăjduită,  dacă,  în  anii  următori,  Polonia  nu  putu 
tace  decât  două  năvăliri  în  Moldova,  pe  care  spera  s'o  poată 
anexa  —  cea  d'intăiu  din  ele  unită  şi  cu  o  zădarnicâ  şi  dezas- 
troa'să  încercare  de  a  scoate  pe  Tătari  din  Bugeacul  lor  — ,  pe 
când  necontenit  alte  oştiri  turco-tătăreşti  se  înfăţişau  provoca- 
toare la  Nistru,  trimeţându-şi  obişnuitele  ceambururi  prădalnice, 
aceasta  nu  putea  tace  să  se  uite  ziua  cea  mare  care  fusese  o 
serbătoare  fără  păreche  pentru  întreaga  lume  creştină. 

Polonia  decade  după  aceasta,  supt  acei  regi  germani  din  Casa 
de  Saxonia,  August  al  II  lea  —  întâiul  fiind  Sigismund-August, 
din  veacul  ai  XVI-lea  —  şi  August  al  III-lea,  a  căror  adevărată 
misiune  şi  adevărată  operă  istorică  se  va  înfăţişa  mai  departe, 
ca  şi  supt  acel  elegant  Curtean,  ieşit  prin  disgraţia  din  iatacul 
Ecaterinei  a  II- a,  care  a  figurat,  ca  regele  Stanislav  Poniatowski, 
în  fruntea  anarhiei  polone  ajunse  în  faza  unei  complecte  diso- 
luţii. Dar  ce  măreaţă  pare  cariera  de  ostaş  şi  de  om  politic  a 
Iul  Petru,  care  şi-a  meritat,  tără  contrazicere  din  partea  nimânuia, 
titlul  de  „cel  Mare"  !  înfrângerea  unui  şef  de  oaste  de  valoarea 
lui  Carol  al  XH-lea,  regele  Suediei,  zdrobirea  cu  arme  egale  şi 
în  proporţie  corespunzătoare  a  acelor  regimente  de  veche  şi  glo- 
rioasă tradiţie  pe  care  lumea  era  deprinsă  a  le  admira,  cucerirea 
în  curs  de  câţiva  ani  —  şi  fără  putinţă  de  a  le  mai  pierde  — 
a  provinciilor  de  pe  malul  Mării  Baltice :  Ingria,  Cârelia,  Estonia, 
Livonia,  ba  încă  şi  un  colţ  de  Finlandâ,  întinderea,  cum  se  va 
arăta,  a  unei  puternice  influenţe,  pregătind  situaţii  nouă  pentru 
viitor,  asupra  totalităţii  ţermurilor  răsăritene  ale  acestei  Mări, 
—  lăsând  la  o  parte  un  trecător  succes  contra  Turcilor,  cărora  li 
se  iea  Azovui  numai  pentru  ca  acest  însemnat  port  să  trebuiască 
a  fi  părăsit  la  o  pace  viitoare — ,  se  poate  oare  mai  mult  în  mai 
puţini  ani !  Şi  aici  —  adăugim  —  nu  e,  ca  în  caşul  lui  Sobieski, 
numai  minunea  săvârşită,  pentru  întinderea  doar  a  vieţii  sale, 
de  un  om  răsărit  pe  neaşteptate  cu  extraordinare  însuşiri  care 
domină  calitatea  sa,  întâmplătoare,  de  Suveran,  ci* de  un  întreg 
sistem  poiitic,  nou  şi  fericit,  care-şi  va  da  roadele  şi  după  moartea, 
la  cinzeci  şi  doi  de  ani  numai,  a  lui  Petru,  făcând  ca  o  femeie 
fără  talent  politic  şi  fără  energie,  ca  nepoata  lui  Petru,  Ţarina 

Ana,  să  poată  răsplăti  asupra  Turcilor  înirângerea  de  la  Prut,  din 
1711.  prin  succesele  din  Crimeia  şi  din  Moldova,  la  1737-9,  ca 
fiica,  puţin  preocupată  de  războaie  şi  de  glorie  a  marelui  îm- 
părat, Elisabeta,  să  aiungă  a  domina  cu  trupele  ei  al  doilea  răz- 
boiu  european  pentru  succesiunea  austriacă,  a  lua  în  trecătoare 
stăpînire  Berlinul  jâfuit  de  Cazaci  şi  a  spera  anexarea  definitivă 
la  Statele  ei  a  Prusiei  răsăritene,  pănă  ce  acelaşi  sistem  va  da 
Ecaterinei  a  Il-a  marele  rol  de  istorie  universală  care  se  ştie. 

Şi  totuşi  această  aparenţă  nu  trebuie  să  înşele.  Toate  aceste 
„fapte  mari"  cer  mari  cheltuieli,  mari  sacrificii,  o  imensă  risipă 
de  puteri,  care  pentru  Polonia  va  fi  cu  desăvârşire  hotărâtoare, 
lisând-o  incapabilă  de  a  se  apăra  măcar  împotriva  oricării  în- 
călcări, cotropiri  şi  umilinţe.  E!e  împiedecă  orice  altă  acţiune  în 
acest  domeniu  ai  vieţii  publice,  înfăţişându-se  ca  singurul  scop 
către  care,  cu  toate  puterile  sale,  trebuie  să  tindă  Statul,  jerfit 
nevoii  de  glorie — şi  de  gloriolă — a  stăpânitorilor,  cari  sunt  cres- 
cuţi în  această  privinţă  cu  ideile,  predicate  în  şcolile  iesuite  şi  răs- 
pândite în  literatura  timpului,  ale  unei  autorităţi  rău  înţelese. 

Pentru  ca  să  fi  fost  o  realitate  binefăcătoare  supt  măreţia 
acestei  biruinţe,  supt  prestigiul  acestei  păci  de  anexiune,  ar  fi 
trebuit  ca,  de  o  parte  şi  de  alta,  la  Poloni  ca  si  la  Ruşi,  să  fi 
fost  un  popor,  un  adevărat  popor,  care  să  iea  asupră-şi  toate 
aceste  lucruri  şi  să  le  întrebuinţeze  pentru  propria  lui  desvol- 
t&re.  Dar  aceasta  nu  se  întâmplă. 

In  expediţia  din  1653  oastea  lituană  nici  nu  vrea  să  se  lupte  ; 
edt,  supt  Jablonowski,  luptătorul  contra  Turcilor,  mai  târziu,  la 
Boianul  moldovenesc,  supt  acel  Jablonowski  care-şi  aduce  aminte 
prea  mult  că  i-a  dat  lui  Sobieski  coroana,  îşi  urmează  drumul, 
tară  a  cere  şefului  suprem  o  îndreptare,  fără  a  i  se  prezintă 
măcar  la  întoarcere  acasă.  Un  întreg  partid,  aţâţat  de  regina, 
sileşte  la  revenire  pe  eroul  de  la  Viena,  tăindu-i  şi  provisiile. 
Mai  târziu,  în  plină  dietă,  un  Pa$,  Lituanian,  va  insulta  pe  bătrânul 
Suveran  în  stare  de  boală,  ameninţându-1  că  va  repeta  ră- 
nirea cu  care-1  atinsese  în  tinereţa  amândurora.  Sobieski  e  aşa 
de  desgustat  în  ultimul  timp,  încât  se  crede  otrăvit  şi,  ridicându-se 
dintr'un  leşin  pe  patul  de  agonie,  suspină  italieneşte  „Stava  bene", 
„îmi  era  bine".  La  moarte,  fiul  cel  mai  mare  va  opri  convoiul 

înaintea  Cracoviei  ca  să  nu  între  şi  marnă-sa,  care  vrea  să-i  ră- 
pească moştenirea  regală,  şi  cu  greu  s'a  găsit  de  împrumut  o 
coroană  pentru  capul  celui  care  meritase  a  i  se  împodobi  fruntea 
cu  nemuritorii  lauri  de  recunoştinţă.  Treizeci  şi  cinci  de  ani 
trupul  său  nu  s'a  învrednicit  de  odihna  definitivă. 

Iar,  în  ce  priveşte  Rusia,  poporul  nu  exista  după  sfărîmarea 
streliţiior  hăcuiţi,  după  sustragerea  Ţarului  dela  neastâmpărul 
Moscovei,  acum  părăsite...  Şi  atunci,  ca  totdeauna  în  aceste  îm- 
prejurări, se  ascunde  supt  toate  aceste  pompoase  înfăţişări  in- 
fluenţa străină,  .orientarea  străină  şi,  în  ultima  instanţă.  câştigul 
străin. 

Acei  străini  cari  domniau  şi  supt  raportul  politic  viaţa  Slaviior 
de  Răsărit  în  această  vreme  sunt  Germanii. 

Şi  anume  într'o  îndoită  formă  :  sau  în  lenta  lor  expansiune 
sigură,  necontenită,  paşnică  spre  Orient,  ca  o  consecinţă  a  unor 
mult  mai  vechi  înaintări  în  această  direcţie,  care  aduseseră  cu 
sine  peirea  totală  a  atâtor  seminţii  slave  la  Ost  de  Elba.  Sau, 
alături  de  această  expansiune  culturală,  de  această  trimitere  de 
pribegi  şi  răspândire  de  aventurieri,  „Drang  nach  Osten",  înain- 
tarea spre  Răsărit,  prin  diplomaţie  dacă  nu  şi  prin  aime.  a  acelei 
formaţiuni  austriece  despre  care  nu  s'ar  putea  spune  cu  sigu- 
ranţă dacă  a  dat  mai  mult  germanismului  decât  i-a  luat  pentru 
propria  sa  formaţiune,  desvoltare  şi  mântuire  de  primejdie. 

Acesta  din  urmă  e  caşul  pentru  Polonia  ;  cel  d'intâiu  pentru 
Rusia. 

Sobieski  n'a  avut  o  politică  naţională,  care  i-ar  fi  impus  să  nu 
părăsească,  fără  putinţă  de  revenire,  Rusiei  Chievul  şi  malurile 
Niprului  şi  care  l-ar  fi  dus  în  anume  momente,  nu  alături  de 
Austrieci,  ci  contra  lor.  In  adevăr,  de  veacuri  planul  său  stătea 
în  calea  influenţei  germanice,  conduse  pe  urmă  de  Habsburgi, 
în  aceste  regiuni  spre  care  ei  se  îndreptau  încă  din  al  XlV-lea 
veac,  când  un  Habsburg  era  tovarăşul  de  căpetenie  şi  logod- 
nicul dorit  al  Hedvigei,  care  trebuie  să  renunţe  la  dânsul.  Ne- 
contenite sunt  poftele  celor  din  marca  răsăriteană  a  Sfântului 
Imperiu.  La  toate  vacanţele  de  tron  din  veacul  al  XVI-lea,  neo- 
bosiţi, incapabili  de  a  fi  descurajaţi,  măgu'ind,  făgăduind,  îm- 
părţind bani,  intrând  chiar  —  ca  arhiducele  Maximilian  —  în 
luptă  cu  armele,  apar  candidaţii  vienezi.  Când  chestia  cruciatei 

apare  din  nou  prin  propaganda  Iesuîţilor  şi  stăruinţile  Papei, 
la  sfârşitul  veacului  al  XVI-lea,  Austriecii  o  ie&u  asupra  lor,  cu 
un  ochiu  şi  asupra  Poloniei,  turcofilâ  prin  opoziţie  firească,  şi  a 
trebuit  talentul  militar  şi  priceperea  politică  a  lui  Ioan  Zamoyski 
pentru  ca  să  împiedece  crearea  unor  feude  militare  ale  Imperiului 
la  Dunăre.  Biruiţi,  Imperialii,  cari  atrăseserâ  în  clientela  lor  braţul 
puternic  al  lui  Mihai  Viteazul  şi  cutezanţa  cavalerească  a  lui 
Rad  n-Vodă  Şerban,  urmaşul  acestuia,  instalează  lângă  Sigismund 
al  III  lea.  concurentul  biruitor  al  lui  Maximilian,  două  arhiducese 
pe  tronul  Poloniei.  Şi,  dacă  Măria  de  Gonzaga-Nevers,  ca  soţie  a 
doi  regi  muritori,  aduce  cu  dânsa  oarecare,  foarte  slabă  de  altfel, 
influenţă  polonă,  soţia  lui  Mihail  Wiszniewieski  e  Austriaca  Eleo- 
nora,  care  spera  să  domnească  şi  cu  urmaşul  lui  Mihail.  Viena 
împinge  atunci  la  cea  mai  înaltă  demnitate  în  regatul  vecin  pe 
prinţul  de  Neuburg,  care  ar  fi  putut,  un  moment,  să  biruiască, 
pe  când  Francesii  erau  pentru  ducele  Carol  de  Lotaringia  \  J 

Dacă  Sobieski  e  soţul,  aşa  de  iubitor,  aşa  de  plin  de  curte- 
nire, aşa  de  infiuenţabil  al  frumoasei  Francese  Mărie  d'Arquien, 
nu  trebuie  să  se  creadă  că  o  direcţie  francesă  consecventă  a 
putut  îucra  asupra  politicei  sale.  Regina  însăşi  priveşte  legătu- 
rile ei  cu  patria  d'intâiu,  datoria  ei  faţă  de  Franţa  numai  din 
punctul  de  vedere  al  intereselor  şi  chiar  al  vanităţii  ei  proprii 
şi  a  familiei  pe  care  a  lăsat-o  acasă.  Dese  ori  ea  va  lucra,  cu 
acea  patimă  care  a  deosebit-o  pană  la  moarte,  îndreptându-i 
silinţile  contra  soţului,  contra  fiului  lacob,  pentru  a  face  tot  răul 
cu  putinţă  acelui  trufaş  rege  Ludovic  al  XlV-lea  care  o  jignise, 
refuzându-i  cererile. 

Astfel  el  fu  adus  să  ajute  pe  Leopold  l-iu,  cel  mai  nerecu- 
noscător şi  mai  egoist  om  din  lume,  în  momentul  când  pom- 
posul Cesar  era  în  primejdie  de  a-şi  pierde  Capitala,  încunjurâtă 
de  nesfârşita  mulţime  a  Turcilor.  Cum  a  fost  răsplătit  pentru 
aceasta,  să  ştie.  împăratul  n'a  găsit  o  vorbă  bună  pentru  tova- 
răşul si  izbăvitorul  său,  un  gest  pentu  prinţul  lacob,  pe  care  cu 
mândrie  părintească  i-1  înfăţişa  regele  polon,  un  salut  pentru 
armata  plină  de  praful  şi  sângele  luptei  biruitoare,  care-şi  întindea 
rândurile  înaintea  glacialei  lui  maiestăţi  tăcute.  „Aşa  mi-i  soarta", 

1  Se  vorbise  şi  de  don  Juan,  fratele  regel.11'  Spaniei,  de  William  de  Orange, 
yiitorul  rege  al  Angliei,  de  un  prinţ  de  Danemarca  ,-  Wagner  o.  c,  XLV, 
pp.  508-9.  Ba  chiar  de  un  fiu  al  Electorulii  d:  Brandenburg,  Karl-Emil  ;  ibid- 

spunea  regele,  „că  trebuie  să  îndatoresc  pe  toată  lumea  şi  să  nu 
am  nimic  de  aşteptat  pentru  mine  decât  de  la  Dumnezeu."  „Să 
mi  se  citeze  exemplul  unui  prinţ  care  să  fi  făcut  vreo-dată  atâta 
pentru  un  altui  şi  în  aşa  de  scurt  timp."  „Nu  se  poate  tăgădui", 
scria  el,  ^cu  alt  prilej,  soţiei  sale,  „că  sângele  nobilimii  polone 
n'a  curs  în  valuri  pentru  cauza  împăratului  şi  a  creştinătăţii." 
Iar,  când  trecu  prin  Ungaria,  încercând  a  o  supune  stăpânului 
său  legiuit,  contra  căruia  se  ridicase  revolta  lui  Tokoly  sprijinit 
de  Turci,  el  observa  că  „nobilii,  ţeranii  şi  soldaţii  ne  vânează 
ca  pe  lupi",  că  „bolnavii  cari  nu  pot  urma  oastea  sunt  ucişi  cu 
cea  mai  mare  cruzime:  Ungurii  sunt  mai  răi  decât  Turcii".  Dacă 
se  arată  în  zare  perspectiva  stăpânirii  principatelor  fomăneşti,  a 
unei  răscoale  a  Sârbilor  şi  Bulgarilor  chiar 1  —  Franţa- i  oferise, 
în  schimb,  Ungaria,  Prusia  ducală2  — ,  erau  mijloace  de  momire. 
Partea  lui  fu  redusă  la  Moldova,  apoi,  când  se  încheie,  în  1699, 
pacea  de  la  Carîovăţ,  el  avu  pentru  şeisprezece  ani  de  războiu 
şi  pentru  atâtea  jafuri  tătăreşti,  —  cetatea  Cameniţei! 

Şi  Austria  nu  se  opri  aici.  Marysienka  ar  fi  vrut  ca  rege,  la 
moartea  soţului  ei,  dacă  nu  pe  Vendome,  din  care  sperase  o 
clipă  a  face  uns  soţ  pentru  bătrâneţele  ei,  măcar  pe  prinţul  de 
Conţi,  foarte  puternic' susţinut  de  la  Paris  chiar.  Viena  făcu  tot 
ce-i  era  prin  putinţă  ca  să  împiedece  succesul,  periculos  pentru 
ea,  al  acestei  lovituri.  Nu-i  trebuia  nici  prinţul  Iacob,  —  fratele 
acestuia,  Alexandru,  nu  voia  „să-şi  prindă  mâna  în  acest  vechiu 
trunchiu  crăpat  şi  putred" — ,  de  şf  acesta  luase  pe  o  princesă 
de  NeubuTg3.  Candidatul  ei  era  August  de  Saxonia,  un  om  de 
petrecere,  zdravăn  de  să  rupă  potcoavele  în  mâni  (de  unde 
porecla  de  Nalcarâm,  pomenită  de  cronica  munteană,  la  Turci)5 
dar,  leneş,  fără  inteligenţă  şi  demnitate  personală.  Oferind  zece 
milioane  Tezaurului  polon,  plus  făgăduiala  că  va  adăugi  regatului 
Principatele,  Ucraina,  Podolia  şi  îmbrăţişând  pentru  el,  şi  urmaşii 

—  dar  nu  şi  pentru  soţie,  care  nici  n'a  călcat  în  Polonia  —  legea 
catolică,  el  a  izbutit  prin  conrupţie.  August  introduse  imediat 
miniştri  saxoni,  „Cancelaria"  de  şase,  trupe  saxone,  şi,  pentru 

1  Salvandy,  o.  c,  II,  pp.  282-3. 

2  Ibid.,  p.  69. 

3  Sora  lui,  Teresa-Cunigunda,  luase  pe  Maximilian-Emanuel  de  Bavaria* 

—  Se  mai  vorbise  de  Leopold  de  Lotaringia,  de  un  frate  al  Palatinului 
(Wagner,  /.  c,  p.  576). 


a  nu  ii  silit  să  le  trimeată  acasă,  cum  îi  cerea  opinia  publică, 
jignită  şi  îngrijorată,  a  Poloniei,  el  se  amestecă  în  acea  coaliţie, 
ca  Danemarca  şi  cu  Ţarul  —  de  altfel  aliat  al  Poloniei  încă  din 
zilele  Ligei  creştine  contra  Turcilor  1  — ,  care  trebuia  să  zdro- 
bească pe  tinerelul  rege  suedes  Carol  al  X.I-lea,  să-1  răstoarne 
şi  să-i  împartă  Statele.  Un  alt  asociat.  Electorul  de  Brandenburg, 
ocupa,  în  urma  unei  afaceri  de  bani,  oraşul  polon  Elbing,  în 
Prusia. 

Dar  Carol  al  Xll-lea  birui  ia  Narva  pe  Ruşi.  Apoi  se  arunca 
furios,  şi  în  vederea  planurilor  sale  germane,  asupra  lui  August, 
pentru  a-1  zdrobi,  a-1  umili  în  Polonia  ca  şi  în  Saxonia — unde 
învinsul  fu  silit  să  iscălească,  tratatul  de  la  Altrandstatt —  şi-a 
înlătura  chiar  din  cea  d'intăiu  ţară.  Tronul  ar  fi  vrut  să  1  dea 
unui  Piast  şi,  trecând  peste  un  Liubomirski,  un  Radziwill,  el  se 
opri  asupra  unui  tânăr  simpatic,  dar  aproape  necunoscut,  Sta- 
nislav  Leszczynski.  In  acest  moment  Suedesul  putea  să  creeze  un 
rege  în  ţara, din  care  stăpânia  Capitalele  cele  vechi,  Varşovia, 
Cracovia,  pe  lângă  Galiţia  cu  Lemberguî,  şi  Prusia,  cu  Thorn. 
Neculce  al  nostru  pretinde  că  din  această  Prusie  s'ar  fi  ivit  însă 
un  alt  candidat:  regele  Frederic  I-iu  el  însuşi,  făgăduind,  după 
exemplul  fratelui  său  saxon,  August,  „că  se  va  face  catolic,  numai 
să-1  primească  să  fie  Craiu,  şi  ţara  lui  cea  prusească  a  Bran- 
deburgului  să  o  facă  să  fie  tot  una  cu  Ţara  Leşească2".  Ale- 
gerea  titlului  de  Prusia  pentru  regalitatea  lui  eră  ca  un  semn  pentru 
viitor }  şi  Polonii  se  temeau  de  dânsul3. 

De  fapt,  în  aceste  lupte  pentru  tronul  polon  care  ţinură  pănă 
la  înfrângerea  lui  Carol  şi  după  aceia  chiar,  pănă  la  definitivul 
triumf  asigurat  al  lui  Petru,  care  aduse  înapoi  în  Scaun  pe  Au- 
gust,—fostul  „Austriac",  devenit  astfel  un  bun  şi  devotat  „Rus" — , 
ceia  ce  întreţine  focul  nu  e  numai  patima  personală,  învierşu- 
narea  Suedesului  care  vede  în  războaiele  lui  numai  dueluri  cu 
prinţi  neloiali  cari  l-au  jignit  şi  au  umblat  după  averea  şi  dreptul 
lui,  ci  şi  iremediabila  sfâşiere  a  unei  societăţi  politice  ca  aceia 
polonă,  care  nu  va  mai  cunoaşte  de  acum  înainte  decât,  mai 
presus  de  anarhia  personală,  focul,  nestăvilit  de  vre-o  conştiinţă 

1  In  Î701  se  ceru  în  zădar  Chievul  (ibid.,  p.  616). 

2  P.  381. 

3  Salvandy,  o.  c,  II,  p.  427. 

4  Ibid.,  p,  429. 

patriotică  şi  naţională,  al  partidelor.  Contra  Saxonilor  se  adu- 
seră astfel  Saedesii 4.  Nobilimea  cea  mare  ţinea  cu  Carol  şi  cu 
Stanislav  al  lui,  ca  şi  episcopii;  cei  mici  erau  cu  „Neamţul".  Pe 
bani  de-alminterea  un  Lubomirski,  un  Zaluski  erau  gata  şă-şi 
schimbe    Srerile  şi  steagul. 

In  voie  treceau  pe  pământul  polon  ostile  de  o  parte  şi  de 
alta.  Aceasta  ajunse  un  obiceiu,  un  drept  pentru  vecini.  După 
August  al  Il-lea,  care  se  ţinuse  prin  sprijinul  militar  rusesc,  la 
vacanţa  de  tron  din  1733  numai  prezenţa  trupelor  Ţarului  putu 
aduce  alegerea,  ca  August  al  III-lea,  a  fiului  său  Frederic- 
August.  încă  de  pe  atunci  Rusia  lucra,  nu  numai  pentru  dânsa., 
dar  şi  pentru  Austria,  care  lua  cu  mâna  altuia  Viena  nu  fu  e- 
moţionată  că  după  regele  susţinut,  după  regele  creat  veni,  la 
moartea  .acestui  de-al  doilea  Saxon,  în  persoana  bietului  Ponia- 
towski,  regele  numit  :  ea  ştia  bine  că,  la  timpul  cuvenit;  când 
se  va  hotărî  asupra  „ruinei  ce  se  mai  ţinea  în  picioare"  1,  ea  îşi 
va  avea  partea,  —  şi  o  parte  mare. 

Această  mare  Rusie  ea  îrsăşi  se  prefăcuse.  însă  într'o  ade- 
vărată colonie  germana,  în  care  nu  odată  se  serviau  chiar,  supt 
conducerea  germană,  anume  scopuri  politice  germane. 

Ca  „Neamţ",  sprijinit  de  „Nemţi"  începuse  Petru-xeî-Mare; 
Scoţieni  ca  Gordon.  Genovesi  ca  Lefort,  venit  însă  după  alte 
aventuri,  cu  trupa  unui  colonel  german,  Olandesi  ca  Jansen,  care 
trădă  la  Azov  şi  fu  ucis  în  chinuri,  se  confundau  cu  Germani  au- 
tentici ca  Schein,  ca  Brandt.  Petru-şi  califica  în  intimitate  prie- 
tenii de  Bruder  şi  iscălia  nemţeşte,  în  două  bucăţi — :  Pe-ter.  Iii 
tinereţă  prefera  să  scrie,  şi  'n  cutare  însemnare  comemorativă, 
în  limba  olandesă.  Călătoria  lui  în  Apus,  cu  Lefort  şi  doi  fruntaşi 
ai  Rusiei  lui,  această  călătorie  incognito,  care-1  duse  prin  Olanda 
şi  Anglia  la  Viena,  de  unde,  fără  răscoala  streliţilor,  ar  fi  mers 
şi  la  Veneţia,  unde  merse  boierul  său  Şeremetev,  avea  drept 
scop  să  afle  tainele  tehnicei,  europene,  dar  şi  să  vadă  oameni 
adevăraţi,  „Nemţi".  Cu  ce  furie  a  tăiat  el  la  întorsul  neaşteptat 
pe  streliţii  cari  voiseră  să  aşeze  din  nou  în  Scaun  pe  Sofia, 
„Nemţoaică"  numai  pe  jumătate,  şi  ce  scârbă  a  arătat  faţă  de 
acea  societate  moscovită  care,  pasivă,  şi  chiar  cu  ascunse  sen- 


1  „Une  ruim,  qui  restait  debout";  Salvandy,  o.  c,  Ur  p.  445. 

timente  de  ură  faţă  de  inovaţiile  lui,  nu  făcuse  nicio  mişcare 
pentru  a-şi  apăra  stăpânul  absent! 

Armata  pe  care  a  creat-o  e  germană  în  ce  priveşte  şefii,  cari 
de  aceia  n'au  încredere  în  soldaţi,  şi  aceştia,  din  partea  lor,  îi  urăsc 
şi  sunt  gata  să-i  părăsească,  să-i  ucidă,  cum  s'a  făcut  la  Narva 
şi  cum  mai  târziu  se  va  face  pe  câmpul  de  luptă  de  la  Zorn- 
dorf.  după  biruinţa  artileriei  lui.  Frederic  al  II-lea  asupra  ban- 
delor ruseşti.  Comandantul  de*  la  Narva  poartă  un  nume  frances, 
ducele  de  Croy,  dar  el  venise  din  Germania,  unde  slujise  ca  şef 
de  mercenari,  şef  de  speţa  -lui  August  al  II-lea.  Un  Weide,  un 
Weismann  sunt  în  cele  d'intâiu  rânduri  ale  generalului;  Jansen 
se  luptă  în  1711  contra  Turcilor  la  Prut,  Ronne  iea  Brăila. 

Deocamdată  unii  Ruşi  din  vechile  familii,  încă  în  picioare  cu 
toate  nemiloasele  execuţii,  se  amestecă  în  societatea  străinilor 
favorizaţi.  Astfel  amiralul  Feodor- Apraxin,  bătrânul  Iacob  Dol- 
goruchi,  care  călători  la  1687  în  Franţa  ca  şi  în  Spania  chiar, 
Grigore,  ambasador  în  Polonia  şi  tatăl  lui  Alexie,  care  fu  pre- 
ceptorul nepotului  de  fiu  al  lui  Petru-cel-Mare,  pe  când  fiul  său 
Ivan  spera  un  moment  să- şi  poată  mărita  fiica,  Ecaterina,  după 
acest  Ţar  Petru  al  II-lea;  apoi  Sârghie  Dolgoruchi,  care  avu 
misiuni  la  Haga,  la  Varşovia,  la  Dresda,  Vasile  Luchici,  executat, 
Vasile  Vladimirovici,  foldmareşal,  din  acelaşi  mare  neam  înrudit 
cu  Ţarii.  Dintre  Galiţini,  descendenţi  ai  lui  Gedimin,  Petru  între- 
buinţa, dacă  nu  pe  Vasile  Vasilievici,  care  „civiliză"  Moscova  şi 
încheie  legătura  cu  creştinii  contra  Sultanului,  atacând  apoi 
Crimeia,  păliă  ce  schimbarea  din  1689  îl  trimese  în  exil,  şi  pe 
Boris,  învăţătorul  noului  stâpân,  pe  Dimitrie  Alexievici,  trimes 
adesea  în  Apus,  dar  mai  ales  pe  Mihail,  tovarăşul  de  tinereţe  al 
Ţarului  şi  biruitor  al  Suedesilor  de  mai  multe  ori  (f  1730),  pe 
când  fratele  său  ononim  aducea  servicii  şi  în  Persia.  Cancelariul 
regimului  european  de  la  1700  fu  Golomin,  conte  al  Imperiului, 
german,  guvernator  în  Siberia  şi  însărcinat  cu  multe  solii  de 
încredeiş^  el  era  să  încheie  la  1706  cel  d'intâiu  tratat  rusesc 
cu  Prusia, — străinii  aveau  în  el  cel  mai  puternic  protector,  care 
li  asigurase  bisericile  lor,  tribunalele  lor  de  judecată.  Urmaşul 
său  în  sarcina  de  Cancelariu,  Gavril  Golovchin  (de  la  1709),  si 
el  conte  german,  urmă  aceiaşi  direcţie  ;  un  fiu  al  lui  reprezintă 
pe  Ţar  la  Berlin.  Şafirov,  întrebuinţat  şi  el  la  Cancelarie,  eîncă 
unul  din  aceşti  Ruşi  „occidentalisaţi"  prin  călătorii  şi  prin  onoruri, 

ca^şi  prin  sincera  lor  admiraţie  pentru  elementele  de  superio- 
tate  ale  Apusului. 

Amintim  şi  că,  în  tot  ceia  ce  priveşte  cultura,  străinii  sunt 
singurii  întrebuinţaţi.  Formată  şi  după  sfatul  lui  Dimitrie  Cantemir, 
pribeag  după  catastrofa  de  la  Prut,  Academia  de  la  Petersburg, 
oraşul  „nemţesc",  al  Ţarului  „neamţ" —  şi  numele  pe  care  li  dă 
creaţiunilor  sale  sunt  tot  germane  — ,  cuprinde  numai  străini, 
cari  încep  studii  de  arheologie,  de  antichităţi,  adună  izvoare  — 
Cronica  iui  Nestor  se  descopere  la  Kbnigsberg  — ,  încearcă  lucrări 
de  compilaţie  istorică.  Pe  rând  vor  lucra  aici  un  Bauer,  un  WolfT, 
un  Schlozer.  Ruşii,  ca  Trediacovschi,  vor  pătrunde  pe  urmă,  după 
multe  stăruinţi,  ca  nişte  tovarăşi  compromiţători,  de  o  speţă 
inferioară. 

Cu  mijloacele  militare  pe  care  le  strânsese  şi  le  organizase, 
Petiu  ar  fi  putut  relua  cu  succes  vechea  tradiţie  a  stăpânito- 
rilor  din  Chiev,  dominatori  asupra  Mării  de  Miazăzi  care  ducea 
la  Constantinopol.  El  s'a  gândit  însă  prea  puţin  la  această  Mare 
de  Azov,  la  această  Mare  Neagră.  Dacă  s'a  îndreptat  asupra  Azo- 
vului  la  1696,  îi  era  mai  mult  ca  să  facă  o  încercare  a  puterilor 
celor  nouă  create  de  dânsul,  ca  să  îndeplinească  un  experiment 
militar,  de  reuşita  căruia  s'a  bucurat  peste  măsură  Şi  această 
direcţie  în  activitatea  sa  de  ostaş  îi  era  impusă  de  legătura  pe 
care  o  încheiase  cu  liga  creştină  prin  tratatul  său  cu  Polonia, 
tratat  care  ei  însuşi  a  fost  pentru  el  o  condiţie  ca  să  poată  reţinea 
pentru  totdeauna  Chievul  şi  partea  corespunzătoare  din  Ucraina. 

Apoi  el  se  opreşte.  Pe  când  ostaşii  lui  Sobieski  urmează  mai 
departe  greaua  luptă  cu  Turcii  şi  cu  Tătarii,  tânărul  Ţar  îşi  în- 
cepe, despreţuind  riscurile  călătoriei  şi  neglijând  cu  desăvârşire 
interesele  lui  de  acasă,  drumul  cel  mare  de  învăţătură  spre  Apus. 
Nu  e  de  loc  grăbit  să  se  întoarcă  de  acolo.  Pentru  ca  să  reapară 
în  Capitala  sa  „barbară",  pentru  care-i  lipseşte  orice  iubire  pentru 
că-i  lipseşte  şi  orice  înţelegere,  îi  trebuie  zguduitura,  accesul 
furios  de  indignare  pe  care-1  produce  vestea  răscoalei  streliţilor. 
Pacea  care  o  negociază  cu  Turcii  îl  interesează  prea  puţin.  El 
ştie  doar  atât  :  că  nu  i  se  poate  lua  înapoi  Azovul,  şi  nu  se  în- 
şeală. Restul  îi  e  cu  totul  indiferent. 

In  1700  el  se  aruncă  asupra  Ţinuturilor  suedese  de  lângă  Marea 
Baltică.  Acestea-i  trebuie  cu  orice  preţ,  la  acestea-i  e  gândul. 

N.  Ierga  :  Istoria  Rusiei  şi  Poloniei.  1 


A  văzut  odată  Marea  îngheţată;  cu  întinderile  ei  reci  şi  pustii,, 
a  văzut  Marea  Neagră  cu  tot  farmecul  de  lumină  răsfrântă  pe 
dânsa.  Cea  d'intăiu  nu-i  ajungea;  de  cealaltă  îi  pasă  mai  puţin. 
Vrea  însă  cu  orice  preţ  acea  Mare  căreia  poporul  care  ocupă 
ţermul  ei  sudic  îi  zice  Marea  Germană.  0  vrea  tocmai  pentru 
că  aceasta  e  „Mare  Germană",  pentru  că  scaldă  Ţinuturi  germane, 
pentru  că  pune  în  legătură  cu  lumea  germană,  spre  care-1  mână 
pe  Ţarul  inovaţiilor  dorinţa 'de  a  căpăta,  supt  o  formă  cât  mai 
asămănâtoare  cu  cele  din  Imperiul  german,  paritatea  cu  popoarele 
mai  vechi  în  cultură  din  această  Europă. 

La  Narva  el  apare  ca  un  cuceritor  care  cu  orice  preţ  caută 
a-şi  însuşi  o  provincie  de  care  simte  neapărată  nevoie.  înfrân- 
gerea, care  n'a  fost  un  dezastru,  nu-1  sperie;  ba  încearcă  din  nou, 
sigur  că  va  veni  vremea  când  căpitanii  lui  germani  vor  fi  la  ni- 
velul căpitanilor  suedesi.  Şi,  în  adevăr,  cu  tot  sprijinul  pe  care-1 
află  Carol  al  XH-lea  Ia  noul  Hatman  căzăcepc  Mazeppa.  fost 
Curtean  al  lui  Ioan-Casimir  şi  Polon  în  tot  felul  lui  de  a  judeca 
situaţiile  şi  de  a  resolvi  problemele  politice  care-i  răsar  înainte, 
el  biruie  şi  în  marea  luptă  hotărâtoare,  din  1709,  de  la  Pul  tava, 
la  capătul  căreia  rivalul  său  suedes  nu  mai  e  decât  un  fugar 
bucuros  că  poate  căpăta  un  adăpost  al  nestinsei  lui  porniri  de 
răsbunare  pe  teritoriul  otoman,  lângă  cetatea  basarabenă  a  Ben- 
derului. 

Până  atunci  însă  Petru  nu  pierduse  vremea  în  urmărirea  do- 
rinţei sale  celei  >T»an«  Du  pa"  câteva  succese  câştigate  de  gene- 
ralul său  Şeremetiev,  ei  ocupă  ţermurile  Nevei,  unde  în  curând 
se  va  vidica  noua  şi  singura  sa  Capitală,  unită  cu  Marea  prin 
portul  de  la  Kronstadt  (în  locul  Kronslotului  suedes)  şi  atacă 
Dorpatul,  iea  şi  Narva,  ocupă  Estonia  şi  Livonia,  pătrunde,  la 
capătul  silinţelor  sale  repetate,  şi  în  Riga,  în  Pernau,,  în  Reval. 

De  altceva  nu-i  doreşte  inima.  Va  purta  în  adevăr  un  nou 
războiu  cu  Turcii,  aceia  din  1711.  Dar  nu  el  1-a  căutat,  ci  spe- 
ranţa învinsului  de  la  Pultava  de  a-şi  putea  relua  duelul  cu 
ajutorul  gazdelor  lui,  Turcii  şi  Tătarii.  Carol  vrea  neapărat  acest 
războiu,  pe  care  si  l  dobândeşte  prin  stăruinţi,  prin  lăgăduieli 
prin  ameninţări.  Declaraţia  veni  de  la  Poartă.  Iar,  dacă  Petru  a 
simţit  şi  el  oarecare  interes  pentru  această  întreprindere,  lucrul 
se  datoreşte  îndemnurilor  ce-i  veniau  din  toate  părţile  vecine  cu 


99 


împărăţia  sa  ale  Statului  turcesc.  Diraitrie  Cantemir,  Domnul 
Moldovei,  avea  nevoie  să  fie  apărat  de  primejdia  destituţiei  pe 
care  i-o  pregătiau  vechii  şi  noii  săi  duşmani  ;  Brâncoveanu  din 
Ţara-Românească,  avea  între  sfătuitorii  săi  oameni  ca  Mitropo- 
litul Antim,  originar  din  Iberia  Caucasului,  ca  unii  dintre  Canta- 
cuzini,  rudele  sale,  doritori  de  politica  nouă  creştină  a  lui  Şerban- 
Vodă,  ca  atâţia  dintre  boierii  mai  tineri,  cari  doriau  o  încercare 
cu  ndlia  putere  împărătească  din  Răsărit.  Nu  lipsiau  nici  legă- 
turi cu  Slavii  de  peste  Dunăre.  Şi  în  birourile  lui  Petru  era  şi 
câte  un  Ragusan  ca  acel  Sava  pe  care  l-am  văzut  în  Iaşi,  cari 
treceau  asupra  acestui  biet  potentat  creştin  vechile  planuri  de 
cruciată  liheratoare. 

Expediţia, n'a  reuşit.  împotriva  aşteptărilor,  Turcii  n'au  fost. 
nici  surprinşi,  nici  descurajaţi.  Ei  apucară  a  trece  Dunărea,  îna- 
intând pe  Prut  în  sus,  cu  puteri  mari.  Moldova,  care  suferise  a 
doua  oară  seceta,  nu  putea  hrăni  trupele  acestui  împărat  creştin, 
a  cărui  ortodoxie  era  pusă  foarte  mult  la  îndoială  de  chiar  supuşii 
3ui.  Ajutorul  lui  Brâncoveanu,  jignit  de  protecţia  ce  se  acorda 
vărului  său  Toma  Cantacuzino,  ca  pretendent  la  tron,  n'ar  fi  putut 
loiosi  mult.  înconjurat  de  cetele  păgânilor  de  amândouă  speţele, 
liberatorul  Orientului  era  gata  să  cedeze  şi  părţi  din  Polonia, 
şi  cuceririle  lui  la  Marea  Baltică 1.  Marele- Vizir  nu  vedea  aşa 
de  departe,  şi  Turcia  n'avea  aliaţi.  Se  ceru  lui  Petru  numai 
Azovul,  pe  care-1  dădu  ca  să  nu-1  mai  reclame  niciodată,  întin- 
zându-se  mai  curând  în  părţile  Caucasului,  contra  Persiei.  Asttei 
fu  escortat  afară  din  Moldova,  în  care  era  hotărât  să  nu  mai 
revie  niciodată. 

In  schimb,  nu  lăsă  o  clipă  de  supt  ochi  provinciile  cele  nouă 
de  la  Nord-Vest.  întors  din  a  doua  călătorie  apuseană,  el  atacă 
din  nou  Suedia,  când  moartea  lui  Carol  al  XH-lea,  —  izgonit  din 
Bender  după  rezistenţa  eroi-comică  a  „cabalicului",  reţinut  la 
Demotica  în  calitate  de  neplăcut  musafir  care  nu  vrea  să  plece 
şi  condus  acasă  prin  Ţara-Romănească  şi  Ardeal,  pentru  a  murî 
acolo  în  mijlocul  acestei  lupte  —  aduse  un  nou  conflict  în  această 
ţară,  care  nădăjduia  să  capete  măcar  o  parte  din  ce  apucase 
a  prinde  prin  biruinţile  şi  înfrângerile  marelui  ei  rege.  Soldaţii 
ruşi  se  văzură  acum  şi  pe  coasta  suedesă  a  Mării  Baltice.  Pacea 


1  Rambaud,  Histoire  de  Russie,  p.  405. 

din  Neystadt,  în  1721,  trebui  să  recunoască  Moscoviei  posesiunile- 
câştigate  cu  sabia  în  momentul  chiar  când  acel  care  reînoise 
loviturile  lui  Carol  Gustav  se  găsia  în  stare  a-i  aduce  peirea 
ori  a  o  arunca  cine  ştie  unde  în  stepă,  pentru  o  obscură  agonie. 

Dar  planul  lui  Petru  era  mai  mare  decât  atâta.  Din  cele  două 
fete  ale  lui,  una,  Elisabeta,  era  încă  foarte  tânără  la  moartea 
tatălui  ei;  cealaltă  se  mărită,  la  câteva  luni  după  moartea  părin- 
telui ei,  în  Holstein,  cu  un  prinţ  căruia  trebuia  să-i  revie  după 
Carol  al  XU-lea  —  dacă  n'ar  fi  reuşit  Statele  să  impuie  pe  Ulrica- 
Eleonora,  sora  răposatului,  măritată  cu  alt  prinţ  german  -  Coroana 
suedesâ.  Neculce  pretinde  că  Petru  ar  fi  oferit  şi  sprijin  ostăşesc 
ginerelui  său  pentru  a  pune  stăpânire  pe  Suedia  şi  a  se  face 
apoi,  cu  puteri  unite,  suedese  şi  ruseşti,  un  mare  atac  contra 
Polonilor  şi  a  Turcilor  totodată 1.  Petru  stăruie  sa  capete  pentru 
acel  care  trebuie  să  fie  ginerele  său,  de  la  Danesi,  SlesviguL 
Dintre  fiicele  lui  Ivan,  fratele  său,  una,  Ana,  luă  în  1711  pe  ducele 
de  Curlanda,  cel  din  urmă  din  familia  lui  Ketteler  şi,  nea- 
vând  copii,  ea  îl  moşteni,  de  şi  .numai  ca  regentă,  pentru  a-şi 
ceda  apoi,  când  ajunge  Ţarină,  drepturile  unchiului  ei,  Ferdinand ; 
cealaltă  fia  soţia  lui  Leopold  de  Mecklenburg,  un  om  teribil,  a 
cărui  tiranie  —  trecută  ca  tradiţie  la  succesori  —  avea  nevoie 
pentru  a  se  menţinea  de  sprijinul  trupelor  moscovite.  Intre  toate 
aceste  ţeri  germanice  şi  Rusia  eră  un  necontenit  schimb  de 
trimeşi,  de  soldaţi,  de  aventurieri,  Petersburgul  fiind  pentru 
oamenii  întreprinzători  din  Holstein;  de  pildă,  un  fel  de  apropiată 
„Americă"  2. 

Cu  dreptate  scrie  istoricul  frances  Rambaud  că  „Germania  de 
Nord  părea  gata  a  trece  supt  jugul  moscovit,  cum  în  al  XVII-lea 
veac  trăise  supt  jugul  suedes"  8. 

Să  adăugim  că  pe  îndărătnicul  său  fiu  Alexie,  născut  din  căsă- 
toria cu  Evdochia  Lapuchin,  cea  trimeasă  la  mănăstire,  pe  acest 
duşman  al  cărţii  şi  al  disciplinei,  veşnic  încunjurat  de  preoţi,  de 
călugări,  de  boieri  de  moda  veche,  Petru  îl  însură  cu  o  princesă 
de  Braunschweig,  făcându-1  astfel  cumnat  al  împăratului  din 
Viena.  Se  ştie  ce  sfârşit  eră  să  aibă  acest  nenorocit  prinţ,  care- 

1  P.  360. 

2  V.  Bilbassoff,  Gesch.  Katharinas  I,  I,  p.  189  şi  urm. 
8  O.  c,  p.  407. 

-muri  supt  cnut,  bătut,  se  pare,  de  înseşi  brutalele  mâni  pedep- 
sitoare ale  tatălui  său.  Dar  pentru  a  fi  adus  spre  ispăşire  tre- 
buiră  să-1  culeagă  din  Apus,  unde  acest  cerbicos  retrograd  fugise, 
—  cu  o  prietenă  în  haine  de  paj,  care-1  vându  — ,  pănâ  în  Italia, 
unde  stătu  închis  în  castelul  Sant5  Elmo  de  lângă  Neapole. 

In  sfârşit  acela  care  a  fost  cel  mai  mare  admirator  şi  părte- 
nitor  al  şârguincioşilor  marinari  olandesi  făcu  tot  ce-i  stătea 
prin  putere  ca  să  capete  drept  ginere,  prin  fiica  sa  Elisabeta, 
care  se  mulţămi  mai  tărziu  cu  aventurile  unei  vieţi  de  o  incon- 
ştientă uşurătate,  pe  Ludovic  al  XV-lea  însuşi  —  ce  bună  păreche 
ar  fi  fost;  şi  o  asemenea  legătură  nu  apare  ca  imposibilă  când 
ne  gândim  că  el  a  luat  pe  blânda  Măria,  fiica  lui  Stanislav  Lesz- 
czynski  — .  ori  măcar  pe  ducele  de  Chartres,  pe  prinţul  de  Conde, 
pe  ducele  de  Bourbon  1. 

Când  Petru  se  stinge,  ars  de  focul  dintr'însul,  de  excesele  unei 
necruţătoare  vieţi,  favoritul  din  ultimul  timp,  care  eră  şi  unul 
din  cei  d'intăiu  amanţi  ai  Ţarinei  livoniene  Ecaterina,  impune,  pe 
câţiva  ani,  succesiunea  acesteia,  menţinând  astfel  toată  direcţia 
politică  a  lui  Petru.  Sfătuit  de  acelaşi  Mencicov,  apoi  de  Dol- 
goruehi,  care  şi-1  vrea  ginere,  Petru  al  IMea,  fiul  lui  Alexe,  s'a 
gândit  un  moment  să  re  vie,  întorcându-se  şi  la  Moscova,  la  un 
vechiu  regim  care  era  însă  hotărât  mort,  pentru  totdeauna. 
Tutorul  acestei  scurte  Domnii,  pe  care  o  tăie  în  adolescenţă  o 
boală  de  vărsat,  încercă  a  face  din  fiica  sa,  pe  baza  unui  tainic 
testament,  o  Ecaterina  a  Il-a,  care  ar  fi  fost  deosebită,  ca  mo- 
ravuri măcar,  de  aceia  pe  care  o  cunoaştem. 

Boierii  încercară  atunci  o  adevărată  revoluţie.  Ei  lăsară  la  o 
parte  pe  prinţul  de  Holstein  şi  tot  aşa  pe  cine  trebuia  să  treacă 
.şi  înaintea  acestuia,  principesa  Elisabeta,  care  părea  nici  să  se 
.gândească  la  drepturile  ei,  având  mai  dulci  şi  mai  puţin  pericu- 
loase îndeletniciri.  Se  presintâ  în  Curlanda  Anei  Ivanovna  un  act 
prin  care  ea  se  supunea,  absolut,  unui  Consiliu  de  regenţă  per- 
manentă, care  el  hotăra  despre  războiu  şi  pace,  despre  impozite, 
•despre  ocuparea  rangurilor  celor  mari  din  armată.  Dacă  ar  călca 

1  Bilbassoff,  Geschichte  Katharinas  II;  I,  p.  29.—  Ca  alţi  pretendenţi 
apar :  prinţul  August,  episcop  de  Lubeck,  ducele  Ferdinand  de  Curlanda, 
.prinţul  Mauriciu  de  Saxonia,  prinţul  Frederic  de  Sulzbach,  marchizul  Fre- 
deric  Wilhelm  şi  prinţul  Adolf  de  Schleswig-Holstein,  Carol  de  Bran- 
4enburŢ-Bayreuth,  infantul  Manuel  de  Portugalia  (ibid.  şi  nota  2). 

jurământul  ce  i  se  impunea,  să  fie  scoasă  din  domnie  fără  altă 
formă. 

Se  găsiră  alţii  însă  cari  zdrobiră  imediat  această  încercare 
de  oligarhie  aristocratică.  Autorii  marelui  plan  de  republicanizare 
a  Rusiei  în  sens  polon  fură  izgoniţi  şi  pedepsiţi  aspru.  Dar  nici 
biruitorii  n'avură  vre-o  influenţă  prea  mare  asupra  mersului  afa- 
cerilor. 

In  Senat,  restabilit  acuma,  în  Colegiile  ministeriale,  în  ceia  ce 
se  numia  „Cabinetul"  celor  mai  tainice  hotărâri  porunciau  străinii. 
Ostermann.  Munnich  şi  mai  ales  acel  parvenit  nepot  de  fiu  al  unui 
şef  al  grajdurilor  în  Cnrlanda,  care  izbuti  să  îngenunche  aspra 
fire  bărbătească  a  nenorocitei  Ţarine  şi  s'o  silească  a  face  din 
el,  pe  care  nobilimea  curlandesă  nu-1  primise  ca  egal,  un  duce 
al  acestei  ţări,  duce  ereditar,  o  Alteţă  Imperială,  un  regent  după 
moartea  ei.  Şi  ducele  de  „Biron"  visase  a  face  din  fiul  său  un 
soţ  pentru  Elisabeta  Petrovna,  în  acelaşi  timp  când  fiica  lui  ar 
lua  pe  moştenitorul  tronului. 

Acest  moştenitor  era  un  prunc  de  câteva  luni,  Ivan.  Mama  lui 
era  fiica  ducesei  de  Mecklenburg,  cealaltă  fiică  a  lui  Ivan,  iar 
tatăl  un  prinţ  de  Braunschweig,  Anton  Ulrich.  Ana  făcuse  această 
căsâtorio,  preferind  pe  acesta  marchizului  de  Brandenburg  *.  Ea 
ar  fi  vrut  să  dea  pe  Elisabeta  după  ducele  Ludovic,  fratele  iui 
Anton  Ulrich,  cu  ducatul  Curlandei  ca  zestre  2.  Cei  doi  soţi  fură 
admişi  la  Curte,  unde-şi  petreceau  viaţa  în  trândăvie,  certându-se 
pentru  distracţii  unul  cu  altul.  Ruseşte  nu  ştiau  mai  de  loc  nici 
unul,  nici  altui.  Mama  viitorului  Ţar  se  dăduse  cu  totul  pe  manile 
camerierei  sale  germane,  von  Mengden,  înrudită  cu  Munnich. 

Germanii  erau  în  toate  marile  corpuri  administrative,  Ruşii,  în 
afară  doar  de  un  feldmareşal  Trubeţcoi,  de  un  Cernişev,  general 
şef,  de  un  Curachin,  de  un  Bestuşev  —  fiind  numai  toleraţi  pe 
lângă  dânşii,  în  posturi  inferioare.  Germani  erau  generalii,  Munnich, 
Mannstein,  Weddig,  Emm,  Schnese,  Merch,  Lascy,  Sparren,  Spiegel, 
Bismarck,  Hesa-Homburg.  care  ţinea  pe  văduva  lui  Dimitrie  Can- 
temir,  princesa  Trubeţcoi.  Fieeare-şi  adusese  şi  fraţii,  rudele. 
Şcoala  de  adulţi  a  lui  Munnich  avea  profesori  germani,  veniţi 


1  Wagner,  o.  c.  LXXIV,  p.  369. 

2  Ibid.  p.  468.  Pe  fata  lui  Petru-cel-Mare  ar  fi  cerut-o  şi  Şahul  (p.  468). 

din  Prusia,  şi,  în  programa  nu  eră  istoria  Rusiei,  dar  cea  ger- 
mană era.  Muzica  de  la  Curte  venia  din  Holstein;  din  Hamburg 
se  aducea  o  trupă  de  teatru,  mai  veche  decât  cele  ruseşti 
(1739).  Medicii,  artiştii  aparţineau  poporului  pe  care  Rusia  în- 
treagă îl  suporta,  fiindcă  n'avea  ce  face,  dar  îl  uria  l. 

Deşi  Munnich  răsturnă  pe  Biren,  regimul  se  păstrează  cu 
acelaşi  caracter  pur  germanic  şi  supt  tutela  poruncitoare  a 
acestora. 

Acum  Rusia  nu  mai  are  o  politică  externă  proprie.  Sistemul 
lui  Petru-cel-Mare  însuşi :  cu  Anglia  şi  Olanda,  de  o  parte,  cu 
Austria  şi  Saxonia,  de  alta2,  se  preface  tot  mai  mult  într'un 
sistem  austriac.  A  intrat  într'un  râzboiu  european  supt  Ana 
pentru  că  Franţa  trimisese  la  Danzig  pe  Stanislav  Leszczyncki 
cu  o  mică  armată  comandată  de  Plelo  şi  de  la  Motte,  care  fu 
bătută.  Cel  mai  vechiu  tratat  de  alianţă  cu  Habsburgii  e  din 
1726  ;  şi  el  va  fi  reînoit.  La  1735  Ruşii  apar  pentru  întâia 
oară  la  Rin,  speriind  populaţia  în  cale.  Patru  ani  mai  târziu 
Imperiul  va  începe  cu  Turcii  un  războiu  de  la  care  spera  Cri- 
meia  şi  Moldova,  căpătând  măcar  Azovul.  Dar  acest  războiu 
fusese  pornit  ca  să  ajute  un  nou  atac  austriac  contra  Imperiului 
otoman,  şi  Curtea  din  Paris  se  opri  când  găsi  ea  cu  cale,  lăsând 
pe  aliaţii  ei  să  se  descurce  singuri.  Şi  după  sfârşitul  domniei 
Anei,  legătura  cu  Austria  fu  păstrată  din  voia  lui  Ostermann, 
cu  toate  ofertele  lui  Frederic  al  Prusiei. 

0  stăpânire  curat  germană  a  fost  aceia,  nominală,  a  lui  Ivan. 
Mama  acestuia  s'a  gândit  un  moment  să  se  proclame  împără- 
teasă. Ar  fi  fost  eternizarea  acestei  situaţii  de  sclăvie  pentru 
lumea  rusească.  Elisabeta  se  puse  atunci  în  fruntea  câtorva  sute 
de  soldaţi  din  regimentul  ei  favorit,  Preobrejenschi,  şi  puse  mâna 
pe  regent,  pe  regentă  şi  pe  copil.  Ana  Leopoldovna  trai  rnult 
timp  în  captivitate,  unde  i  se  născură  mai  mulţi  copii.  Când 
muri,  după  o  naştere,  i  se  făcu  o  mare  ceremonie  solemnă  la 
Petersburg.  Cât  despre  Ivan,  el  rămase  în  temniţa  lui  fără  soare, 
literal  fără  soare,  din  Schliisselburg  supt  paza  unor  ofiţeri  cari 

1  Wagner,  /.  c,  p.  337:  „Weil  sie  dasselbe  allen  Hoffnung  beraubte 
dass  der  Tod  der  jetzt  regierenden  Kaiserin  der  ihnen  verhassten  Staats- 
vervaltung  der  Deutschen  ein  Ende  machen  werdet. 

2  Bilbassoff,  Geschichte  Katherinas  II.  I,  0.  91,  V.  ibid.,  p.  93. 

aveau  ordin  să-1  omoare,  cum  s'a  şi  făcut  mai  târziu,  la  cea 
d'intăiu  mişcare  în  favoaree  lui.  Sunt  de  aceia  cari  cred  că  el 
n'a  ştiut  niciodată  cine  este. 

Se  cunoaşte  simpatia  Elisabetei;  sfătuită  de  favoriţii  ei,  Bes- 
tusev  şi  Razumovschi,  pentru  cultura  francesă,  ai  cârii  represin- 
tanţi  în  domenii  mai  uşoare  o  încunj uraseră.  Totuşi  curtenii  străini, 
un  Rang,  un  Griinstein,  un  Briimmer  dinHolstein,  rămân.  Lestocq, 
care,  împreună  cu  ambasadorul  frances  de  la  Chetardic,  ajutase 
schimbarea,  era,  cu  tot  numele  său  frances,  un  Calvin  de  limbă 
germană.  Alături  cu  Francesii,  cu  Italianul  Locatelli,  trupa  Acker 
mann  dă  reprezintaţiile  sale;  linia  de  conduită  în  politica  din 
afară  rămâne  aceiaşi.  In  cursul  luptelor  pentru  succesiunea  Marie;- 
Teresei  se  reînoieşte,  la  1746,  vechea  alianţă  cu  Austria;  şi  din 
nou  trupele  ruseşti  trec  prin  Moravia  şi  Franconia  la  Rin,  unde 
n;au  prilej  să  lupte,  din  causa  încheierii  păcii,  la  1748. 

Şi  în  noul  războiu  silesian  tot  alături  cu  Austriecii  se  luptă 
trupele  Ţarinei.  In  1758  ele  se  îndreaptă,  supt  generalul  Wilhelm 
von  Fermor,  contra  Prusiei.  La  Zorndorf  Ruşii  sufăr  o  mare  înfrân- 
gere, dar  în  anul  următor  Solticov  biruie  la  Kay-Palzig,  la  Kres- 
sen,  întră  în  Frankfurt  şi,  după  Kunersdorf,  Ruşii  vor  pătrunde 
si  în  Berlin. 

împărăteasa  avea  puternice  speranţe  să  capete  Prusia  occi- 
dentală, când  moartea  ei  dădu  puterea  acelui  Karl  Peter  Ulrich 
d^  Holstein,  nepotul  de  fiică,  adus  în  1742,  al  lai  Petru-cei-Mare, 
caire,  ajuns  la  maturitate,  nu  făcaa  decât  să  petreacă  la  Oranien- 
baum  cu  soldaţii  şi  prietenii  săi  Germani.  Petru  al  II-lea  îşi  re- 
chemă regimentele  din  Prusia  şi  bău  în  sănătatea  „stăpânului 
său",  regele  Frederic,  cu  a  cărui  soră  voiseră  să-1  căsătorească1. 

Când,  la  1762,  îl  răsturnă  soţia  lui  brutalizată  şi,  amenin- 
ţată cu  moartea,  Ecaterina,  născută  Sofia  —  Fiken — de  Anhalt 
Zerbst,  a  cării  mamă  era  însă  sora  prinţului  moştenitor  al  Sue- 
diei, nelegitimitateta  domniei  acestei  femei  adultere,  care  procurase 
imediat  soţului  detronat  crampe  şi  un  atac  de  apoplexie,  se  scusă 
printr'un  singur  şi  mare  motiv  pentru  toată  Rusia;  ea  arătase, 
prin  legăturile  ei  cu  Orlovii  şi  cu  altă  nobilime  tânără,  sătulă  de 
Nemţi,  că  vrea  să  restituie  Rusia  tradiţiei  şi  menirii  sale. 


1  Bilbassoff,  o.  c,  I,  p.  33.  Frederic  refuzase  a-şi  da  vre-o  soră  în  Rusia 
(ibid.,  p.  38).  Pian  de  căsătorie  cu  fiica  lui  August  ai  III-lea,  regele  Po- 
loniei; ibid.,  p.  37. 


III. 

O  încercare  de  politică  externă  rusească. 

In  momentul  când  Ecaterina  a  Il-a  capătă  tronul  lui  Petru- 
cel-Mare  printr'o  uzurpaţie,  Polonia  aparţinea  supt  mai  mult 
decât  un  raport,  acestei  Rusii  care  era  să  înceapă  o  nouă  acti- 
vitate de  politică  externă,  menită  a-i  da  întinse  teritorii  şi  a  i 
crea,  dacă  nu  acea  situaţie  de  „arbitră  a  Europei"  pe  care,  de 
la  început,  o  visase  noua  Ţarină,  cel  puţin  un  prestigiu  pe  care 
nici  în  epoca  marelui  împărat  reformator  ea  n'o  avuse. 

E  o  importantă  constatare  aceia  a  „rusificârii"  adânci  a  Polo- 
niei încă  din  acest  moment,  şi  pentru  a  se  putea  stabili  cu  mai 
multă  dreptate  „răspunderea"  în  acel  act,,  tot  mai  mult  reprobat 
de  opinia  publică  a  timpurilor  ce  au  urmat,  care  a  fost  îmoâr- 
ţirea  Poloniei. 

In  adevăr  încă  supt  Domnia  lui  August  al  IlI-lea,  Rusia  poate 
face  —  şi  o  ştie  bine,  o  spune  simplu  şi  hotărât,  ca  lucrul  cel  mai 
firesc  —  tot  ce  voieşte  în  cuprinsul  acelor  provincii  slab  legate 
între  ele  şi  supuse,  fiecare  din  ele,  arbitrariului  egoist  şi  capri- 
cios al  unei  clase  de  nobili  zurbagii  şi  uşurateci,  care  mai  for- 
mează pentru  geografia  politică  a  Europei  la  1762  regatul  Poloniei. 
Lipsit  de  o  conducere  unică,  nesimţind,  de  loc,  nevoia  unei 
administraţii  ca  a  Statelor  moderne,  ca  a  guberniilor  ruseşti 
ale  lui  Petru  I-iu  măcar,  considerând  ca  o  armată  adunătura 
întâmplătoare  şi  după  voie  a  unei  inimoase  cavalerii,  protivnică 
oricârii  discipline,  ne  mai  păstrând  vechile  cetăţi  şi  neocupân- 
du-se  de  a  ridica  altele  nouă,  capabile  de  a  opri  un  moment 
măcar  cursul  impetuos  al  unei  năvăliri,  cunoscând  abia  folosul 
artileriei  şi,  în  sfârşit,  dispuind  de  un  budget  care  nu  întrecea 
trei  milioane  de  ruble,  acest  regat  eră,  în  adevăr,  deschis  oricui. 

Rusia  era  încredinţată,  după  atâtea  precedente  în  timp  de  o 

jumătate  de  veac,  că  ea  are  dreptui  unei  intervenţii  militare.  Cu 
trupe  ruseşti  fusese  ales  August  el  însuşi;  trupe  ruseşti  vor 
înainta  ca  să  susţie,  ca  să  garanteze  —  mai  bine  —  alegerea,  de 
formă  numai,  a  elegantului  şi  frumuşelului  nobil  de  salon  din 
care  Ecaterina  făcuse,  cedând  intrigilor  unui  ambasador  străin,, 
expert  în  viaţa  de  Curte  rusească,  amantul  ei,  Stanislas  Ponia- 
towski.  Rezidentul  rus,  de  la  Repnin  pănă  la  Sievers  şi  la  Stac- 
kelberg,  e  mai  puternic  în  Varşovia  decât  însăşi  fantoma  regală; 
aceasta  e  privită  cu  neîncredere  şi  bănuială  de  interesul  de 
partid,  pe  când  diplomatul'rus  apare  ca  un  chizeş  al  „libertă- 
ţilor publice",  de  care  acel  rege  ar  putea  fi  ispitit  cumva  să  se 
atingă.  Căci  „libertatea"  e  supremul  bine,  cu  dreptul  ei  de  opo- 
ziţie personală  la  orice  lege,  cu  dreptul  ei  de  „confederaţie" 
pentru  a  reprezintă  şi  impune,  în  arme,  un  interes  care  e  numai 
al  unei  părţi,  al  unei  minorităţi.  Şi  un  întreg  partid  lucrează  pentru 
Rusia,  crezând  numai  că  se  serveşte  de  mijloacele  forţei  ruseşti 
pentru  anume  scopuri  de  politică  interioară  :  acel  partid,  făţiş  în 
simpatiile  sale,  care  se  numeşte  de  obiceiu:  familia,  fiindcă,  alături 
de  prinţul  Adam  Czartoryski,  de  rudele  sale  purtând  acelaşi  nume, 
se  află  şi  alţii  având  legături  cu  dânsele,  Oginski,  Massalski, 
un  Zamoyski,  un  Liubomirski. 

Aşa  fiind,  nu  e  de  mirare  felul  cum  Ecaterina,  a  doua  zi  după 
înălţarea  ei,  consideră  legăturile  Imperiului  său  cu  această 
Polonie,  căreia-i  doreşte  continuarea  unei  „fericite  anarhii"  *. 
August  al  IIMea  trăia  încă  la  2  August  1762  când  ea  trimese  lui 
Poniatowski,  pe  care  voia  să-1  înlăture  în  forma  cea  mai  puţin 
jignitoare  pentru  dânsul,  celebra  misivă:  „J'envoie  incessamment 
ie  comte  Kayserlingk  ambassadeur  en  Pologne,  pour  vous  faire 
roy  apres  le  d6ces  de  celui-ci",  —  „Trimet  imediat  pe  contele 
Kayserlingk  ambasador  în  Polonia  ca  să  te  facă  rege  după  tre- 
cerea din  viaţă  a  acestuia",  pentru  a  primi  plângerea  plină  de 
dor  a  acestuia:  „Nu  mă  fă  rege,  dar  chiamă-mă  înapoi  lângă 
tine"  2.  Şi  iarăşi  nu  e  de  mirare  cum,  după  ce  Radziwill  fusese 
izgonit  de  soldaţii  ruşi  în  Moldova  ca  şi  un  Branickiîn  Ungaria,. 
Stanislas  —  în  folosul  căruia  se  retrăsese  ruda  sa,  mai  recoman- 
dabilă în  atâtea  privinţi,  prinţul  Adam—,  era  ales  într'o  adunare 

1  BiWssoff.  o.  c.t  I,  p.  541,  nota 

2  „Ne  me  faites  pas  roi,  maîs  rappelez-moi  aupres  de  vous":  ibid.,  II,  p.  3... 

de  25.000  de  persoane,  între  care  multe  femei  din.  cea  mai  bună. 
societate  —  pare  că  ar  fi  fost  un  bal  sau  altă  solemnitate  fas- 
tuoasă— fără  nicio  oposiţie,  „fără  ca  un  singur  glas",  spune  el 
însuşi,  „să  se  fi  ridicat  împotriva  lui1. 

Astfel  Rusia  n'avea  nevoie  de  nicio  sforţare  pentru  ca  Polonia 
să-i  aparţie,  oricare  ar  fi  fost  înşelătoarea  aparenţă  a  unei  vieţi 
de  Stat  propriu.  Ea  avea  împotriva  acelor  cari.  amintindu-şi  tot 
mai  mult  de  trecutul  ale  cărui  izvoare  apăreau  acum,  ale  cărui 
tradiţii  literare  se  înoiau,  ale  cărui  taine  răsăriau  din  străduinţa 
neobosită  a  unui  Njemcewicz,  ar  fi  voit  să  încerce  opoziţia  dem- 
nităţii naţionale  —  şi  câţi  se  gândiau  la  dânsa  ! — ,  un  alt  mijloc 
de  necontenită  intervenţie  :  al  „disidenţilor".  Supt  acest  nume, 
cu  totul  nepotrivit  şi  înjositor  pentru  aceia  cari  consimţiau  să 
li  se  aplice,  se  cuprindeau  numeroşii  ortodocşi,  de  naţie  rusească, 
din  Litvania  care  fusese  unită  cu  Polonia,  dar  nu  se  cufundase 
cu  dânsa,  şi,  pe  lângă  ei,  un  număr  mai  restrâns  de  protestanţi. 
Şi  unii  şi  alţii  —  mai  mult  ţărani  —  aveau  motive  să  se  plângă. 

Căci  Polonia,  tără  alte  chestii  la  ordinea  zilei,  fără  orientări  de 
viitor,  fără  vre-un  ideal,  căzuse  în  acest  timp,  când  şi  Austria 
aparţine  jesuiţilor,  în  deplină  atârnare  faţă  de  acest  Ordin  îndă- 
rătnic, capabil  de  mari  cuceriri  în  ajunul  chiar  al  dispariţiei  sale. 
Statul  Ini  August  al  IIMea  şi  al  lui  Stanislav  al  II-lea  apărea 
astfel  ca  un  fel  de  Paraguay  european.  Preotul  catolic,  singurul 
domn  în  sat,  unde  seniorul  era  re  tranşat  în  castelul  său,  cer- 
cetat numai,  la  petreceri,  de  alţi  nobili,  de  aproape  ori  de  de- 
parte, şi  unde  capitalul  eră  represintat  prin  Evreul  „păgân", 
cârciurnarul  şi  arendaşul  unui  grup  de  oameni  întunecaţi  şi 
exploataţi,  preotul  catolic,  deci,  îşi  simte  dorinţa  de  a  lucra  pentru 
unificarea  contesională  a  tuturor  celor  cari  se  ţin  de  Coroana 
polonă.  Cu  sila  se  fac  conversiuni  aparente,  —  în  singurele 
districte  alipite  apoi  la  Rusia  se  număram,  pentru  câţiva  ani, 
1.500.000  de  treceri  la  legea  răsăriteană,  care  nu  sunt  decât 
reveniri. 

Chestia  „disidenţilor"  e  anterioară  alegerii  de  rege  din  1764. 
Ea  devine  acută  în  1766,  fiindcă  aşa  vrea  ministrul  rus  Repnin, 
—  ţărănimea  prigonită  pentru  motivul  religios  neavând,  ca  ai 
noştri  din  Ardeal,  mult  mai  vioi  şi  mai  plini  de  iniţiativă  când 


Ibid.,  p.  565,  nota  2. 

fac  din  popa  Sofronie  de  ia  Cioara  un  adevărat  Craiu  românesc 
al  ţării,  o  atitudine  de  protestare  care  ar  putea  să  legitimeze  inter- 
venţia străinului  de  aceiaşi  confesiune.  Dieta  refuză  însă  cererile 
lui.  Urmează  atunci  o  energică  declaraţie  a  Ecaterinei.  îndată 
ea  creşte  numărul  trupelor  ruseşti  în  Polonia.  „Confederaţiile" 
apar,  se  apropie  între  sine,  se  coalizează  în  mari  partide 
înarmate,  de  o  parte  şi  de  alta.  Episcopii  catolici  de  Cracovia 
şi  de  Chiev  sunt  arestaţi  şi  expulsaţi,  ca  şi  Voevodul  de  Cracovia 
şi  fiul  său,  cu  această  îndreptăţire,  că  „au  călcat,  prin  purtarea 
lor,  datoria  ce  o  aveau  faţă  de  Maiestatea  Sa  împărăteasa,  ata- 
când curăţia  intenţiilor  ei  mântuitoare,  dezinteresate  şi  amicale 
pentru  Republică1".  In  zădar  câte  unul  strigă:  „Suntem  un 
popor  liber  şi  avem  puterea  de  a  vorbi  şi  de  a  face  aşa".  Disci- 
plinată, ca  „o  dietă  adunată  în  folosul  libertăţii",  spune  un  lingu- 
şitor, armata  Ţarinei  ocupă  moşiile  recalcitranţilor.  La  începutul 
anului  1768  biata  Republică  încheie  cu  împărăţia  căreia  nu-şi 
dădea  samă  că  prin  aceasta-i  aparţine  şi  mai  mult,  un  tratat 
„veşnic",  prin  care  Ecaterina  se  îndatoreşte  „a  o  sprijini,  a  o 
menţinea  şi  a  o  ocroti  neatinsă,  în  totalul  întinderii  sale".  Dar 
.nemulţumiţii  cu  politica  rusească  faţă  de  disidenţi  formează  imediat 
confederaţia  de  la  Bar  şi  încep  lupta  formală,  în  sunetul  ve- 
chilor imnuri  ale  evului  mediu  depărtat,  trezind  fanatismul 
unei  mulţimi  nobiliare  total  inconştiente.  îndată  Galiţin  va  apărea 
cu  soldaţii  săi,  făgăduind  a  lucra  numai  pentru  siguranţa  naţiei 
polone,  pentru  apărarea  libertăţii  sale  şi  a  posesiunilor  sale. 

Astfel  se  ajungea  pe  încetul  la  acea  împărţire  din  1771,  în 
care  Voltaire,  scriind  pentru  împărăteasa,  nu  vede  decât  „o 
descurcare  a  haosului"  (un  debrouillement  du  chaos). 

Şi,  când,  prin  convenţia  de  la  4  Ianuar  1772,  Frederic  al  II-lea 
—  care  el  făcuse  propunerea,  la  Petersburg,  prin  fratele  său, 
principele  Henric,  anume  venit  pentru  aceasta  — ,  la  <£are,  după 
îndemnul  bine  primit  de  Kaunitz,  dacă  nu  şi  de  fricoasa  minte 
a  Măriei  Teresei,  se  adăugi,  încă  de  la  25  Iulie,  şi  Austria,  se 
ajunse  la  această  sfâşiere  fără  sprijin  în  drept  —  decât  cunos- 
cutele „documente  şi  deducţii  solide"  —  şi  fără  exemplu  în  istorie. 


1  Pour  avoir  manque  par  leur  conduîte  â  la  dignite  de  S.  M.  I.,  en  atta- 
quant  la  purete  de  ses  intentions  salutaires,  desinteress^s  et  amicales 
pour  la  Republique"  ;  ibid.,  II,  p.  70. 

dacă  regele  îşi  luă  toată  provincia  polonă  a  Prusiei,  afară  de 
Danzig  şi  Thorn,  păstrate  pentru  altă  ocazie,  dacă  împărăteasa 
din  Viena  adăugia  la  posesiunile  ei,  pe  baza  legăturilor  medievale 
cu  Ungaria,  Galiţia,  pentru  ca  la  noua  împărţire  din  1791-2  să 
creeze  o  „Galiţie  vestică"  din  Ţinuturi  wegaliţiene,  peste  Lublin, 
pănă  la  suburbiile  Varşoviei,  ajunsă  acum  prusiană;  Rusiei  îi 
veniau  numai  părţi  de  Litvanie,  cu  o  populaţie  ţerănească  de 
aceiaşi  lege,  de  acelaşi  graiu  şi  chiar  de  acelaşi  sânge.  Şi  mai 
târziu,  la  al  doilea  şi  al  treilea  act  al  tragediei,  tot  pământ  ruso- 
lituanian  îi  va  reveni  în  cea  mai  mare  parte.  Dar  ea  va  pierde 
dreptul  de  a  se  amesteca  în  Polonia  întreagă,  unde  pană  atunci  nu 
se  văzuseră  trupe  prusiene  ori  austriece  şi  se  va  revărsa  asupra  ei, 
mulţămită  şi  sistematicei  campanii  a  participanţilor  la  aceste 
„achiziţii",  o  ură  care  înainte  de  aceasta  aproape  nu  exista.  Şi 
oricine  vede  dacă,  în  definitiv,  era  un  câştig  şi  dacă,  deci,  Rusia 
însăşi  era  interesată  să  dea  unei  probleme  aşa  de  adânc  îndru- 
mate pentru  dânsa  această  soluţie. 

Dar  actul  din  1771-3  e  în  legătură  cu  întreaga  politică  nouă 
a  Ecaterinei,  care  s'a  susţinut,  în  lipsa  ei  de  orice  legitimare r 
printr'însa,  şi  la  direcţia  acestei  politice,  ca  şi  la  motivele  care 
au  impus-o,  e  vremea  să  ne  întoarcem  acuma. 

Momentul  în  care  Petru  al  III-lea  a  fost  detronat  pentru  ca 
soţia  lui,  înrudită  # numai  prin  mama  ei  cu  Casa  de  Holstein1,  în 
care  Petru-cel-Mare  îşi  măritase  o  fiică,  să  iea  puterea,  nu  ca 
regentă  în  numele  copilului  Pavel,  ci  ca  Tmpărăteasă,  încoronată 
în  curând  cu  toate  formele  impunătoare  ale  Bisericii  ortodoxe, 
eră  acela  în  care  exemplul  lui  Frederic  al  II-lea,  ca  şi  întreaga 
agitaţie  a  filosofilor  curtezani,  bucuroşi  să  recunoască  într'un 
Suveran  reformator  pe  îndeplinitorul  crezului  lor  politic,  îndrepta 
către  concepţia  regalităţilor  geniale,  care  săvârşesc  din  graţia  lor 
o  operă  pentru  care  se  cer  toate  silinţile  unei  societăţi  întregi. 
Şi  astfel  nu  e  de  mirare  că  de  la  început  femeia  deşteaptă,  cu 
oarecare  cetiri  francese  din  literatura  „revoluţionară"  a  epocei 
—  un  Marmontel,  un  Beccaria,  un  Montesquieu,  un  Voltaire  în 
sfârşit  —  pe  care  o  ridicase  o  răscoală  de  palat  şi  un  pronun- 


1  V.  Memoriile  Ecaterinei,  apărute  şi  în  colecţia  germană  „Memoiren 
und  Chroniken",  XII  (Katherina  II.  in  ihren  Memoiren,  Lipsea,  Insel-Ver- 
lag  1918). 

ciarnent  militar,  şi-a  atribuit  ,un  rol  ca  acesta,  care  era  de  sigur 
cu  mult  superior  calităţilor  ei,  aşa  de  remarcabile  totuşi,  de  inte- 
ligenţă şi  de  energie.  Contemporanii  au  admis  figura  ei  aşa  cum 
a  vrut  ea  să  pozeze;  curtenitorii  străini  ai  puterii  au  tras  linii 
de  care  cei  de  acasă  n'ar  fi  putut  să  se  atingă;  iar  urmaşii  au 
primit  „epoca  Ecaterinei  a  Il-a"  aşa  cum  ea  reieşise  din  scrisele 
acestor  contemporani  şi  din  tot  ce  împărăteasa  ea  însăşi  se 
îngrijise  a  înfăţişa  pentru  perpetuarea  faimei  sale. 

Pentru  orice  spirit  critic  e  greu  să  se  admită  însă  că  o  femeie 
abia  trecută  de  treizeci  de  ani,  preocupată  necontenit  de  cerin- 
ţile  unei  inimi  care  pănă  tărziu  nu  s'a  astâmpărat,  trecând  de  la 
Poniatowski  la  Grigore  Orlov,  de  la  Grigore  Orlov  la  Patiomchin, 
de  la  acesta  la  Zubov,  incapabilă  prin  condiţiile  sexulu^  ei  de 
a  cerceta  de  aproape  mecanismul  unui  Stat,  de  a-i  străbate 
nemărgenitele  provincii  care  nu- şi  cunoşteau  stăpânitorii  accep- 
taţi servil  unul  după  altul,  şi  de  â  conduce  armate,  să  puie 
pecetea  sufletului  ei,  abia  sfătuit  de  miniştri  şi  înrâurit  de  con- 
fidenţi, tulburat  de  favoriţi,  asupra  uneia  din  cele  mai  gingaşe 
epoce  din  istoria  unui  popor. 

De  la  început  Ecaterina  a  căutat,  din  potrivă —  cu  totul  altfel 
de  cum  făcuse  Petru-cel-Mare  —  să  supuie  personalitatea  ei  tu- 
turor tradiţiilor  şi  chiar  prejudecăţilor  acestui  popor  pe  care 
avea  intenţia  să-1  reformeze  numai  prin  declaraţii  mai  mult 
sterpe,  culese  din  cărţi,  ca  aceia  prin  care  dâdea  direcţii 
ciudatei  adunături  de  nouă  legiferare,  culeasă  din  toate  provin- 
ciile împărăţiei,  care  sămâna  mai  mult  cu  un  congres  de  etno- 
grafie decât  cu  o  Constituantă.  însăşi  proclamaţia  ei  prin  care 
anunţă  domnia  cea  nouă  are  acest  caracter  :  în  ea  se  vorbeşte 
către  soldaţii  cari  o  priviau,  cum  spune  singură,  ca  „opera 
manilor  lor",  către  nobilimea  din  afară  de  Curte,  către  clasele 
populare  fără  amestec  într'o  viaţă  politică  numai  de  suprafaţă, 
despre  „toţi  fiii  adevăraţi  ai  poporului  rusesc",  despre  „vechea 
noastră  Biserică  credincioasă",  despre  „glorioasa  Rusie,  care  a 
lost  ridicată  prin  armele  ei  biruitoare  pe  o  aşa  de  înaltă  treaptă", 
despre  „dorinţa  nemeşteşugită  a  credincioşilor  noştri  supuşi". 
Niciodată  de  la  Petru  I-iu  încoace  nu  se  arătase  mai  mult  res- 
pect formelor  unei  religii  care  ■  însemna  aşa  de  mult  pentru 
sufletul  naţional,  şi,  în  tot  timpul  stăpânirii  sale,  după  atâta  indi- 
ferenţă sau  hegligenţâ  pentru  cult  a  înaintaşilor,  ea  s'a  arătat 

oea  mai  atentă  observatoare  a  unor  forme  în  care  aceia'  care 
pănă  la  cinsprezece  ani  fusese  crescută  în  luteranism  abstract 
şi  care-şi  hrănia  spiritul  din  cetirea  „enciclopediştilor"  parisieni. 
dintre  cari  câte  unul,  ca  Diderot,  a  şi  fost  adus  în  Capitala 
Rusiei,  credea  prea  puţin,  în  adâncul  conştiinţei  sale.  Pompele 
bisericeşti  de  la  Curtea  ei  uimiau  pe  ortodocşi,  cari  alergau  după 
ajutor  şi  sprijin  de  tot  felul  la  această  „îndurătoare  maică",  în 
stare  să  li  dea  veşminte,  potire,  cărţi  de  slujbă,  bani  şi,  la  nevoie, 
şi  —  soldaţi  şi,  la  întoarcere,  un  Vartolomieu  Măzâreanul  din 
Moldova,  un  Mihai  Popovici  din  Banat  —  pentru  a  vorbi  numai 
despre  Români  —  întrebuinţau  toate  mijloacele  smeritului  lor 
condeiu  pentru  a  ridica  în  slava  Cerului  această  Curte  unde 
înainte  de  toate  se  respectă  lucrurile  legii,—  fără  a  se  gândi 
bieţii  că,  în  intimitatea  convorbirilor  ei  cu  Apusenii,  aceiaşi 
împărăteasă  creştină  a  Răsăritului  putea  găsi  note  de  ironie 
pentru  aceia  ce  părea  a  o  stăpâni  în  public  aşa  de  mult. 

Totodată  ea  arată  o  grijă  deosebită  pentru  acea  limbă  rusească 
pe  care  înaintaşii  ei,  afară  de  Elisabeta  singură,  o  despreţuiseră 
aşa  de  mult,  întrebuinţând- o  numai  )a  anumite  prilejuri  Ea  laudă 
acest  graiu  slav  ai  supuşilor  ei  pentru  dulceaţa  şi  elasticitatea 
lui,  dar  mai  ales  pentru  scurtime  şi  preciziune.  In  şcoala  Aca- 
demiei, în  înalta  şcoală  de  la  Moscova,  în  asilul  ei  de  orfani  — 
o  măreaţă  creaţiune  —  din  aceiaşi  veche  Capitală,  în  şcoala  de 
fete  din  palatul  Smolnâ  la  Petersburg,  creaţiune  a  Ţarinei  Ana, 
limba  rusească  se  învaţă  acum  ca  un  obiect  de  căpetenie.  Lite- 
ratorii ruşi  nu  mai  au  situaţia  umilită  de  odinioară,  şi  li  se  ţine 
în  samă  dacă  ei  se  mulţămesc  a  exprima  în  versurile  şi  în  proza 
lor  „ideile  dirigiuitoare"  ale  vremii:  critica  vechilor  moravuri 
ruginite,  căzute  într'o  simplă  rutină  ipocrită,  batjocurirea  for- 
melor exagerate  ale  modernismului  şi,  pe  de  altă  parte,  lăudarea, 
de-a  dreptul,  sau  în  forme  mascate  —  ca  în  poeziile  lui  Derjavin, 
marele  liric  al  vremii,  care  se  face  a  se  adresa  către  o  princesâ 
orientală,  Feliza,  sau  în  epopeile  Românului  Herescu,  prefăcut  în 
Herascov  (ca  „Rosiada"),  a  îndreptătoarii,  miraculoasei  transfor- 

.  matoare  a  unei  societăţi  înapoiate.  Cea  d'intâiu  notă  se  întâl- 
neşte la  von  Vizin  („Brigadirul",  „Iuncărul"),  la  Kapnist  şi  Chem- 
nizer,  ca  şi  în  revistele  care  încep  să  apară  pentru  moralizare 
şi  răspândire  de  cunoştinţi  folositoare  şi  de  „idei  juste-'. 

,       Şi  Ecaterina  însăşi  îşi  iea  locul  în  această  nouă  literatură  pe 

care  am  putea- o  numi:  politică,  practică.  Din  cele  vre  o  treizeci 
de  comedii  pe  care  le-a  scris  pentru  a  combate  păcate  şi  slăbiciuni 
ale  timpului,  ca  devoţiunea  exterioară,  imitarea  nesăbuită  a 
modelor  străine,  pătrunderea  şarlatanismului  unui  Cagliostro 
„făcătorul  de  minuni",  ori  pentru  a-şi  răzbuna  pe  cutare  duşman, 
ca  regele  Suediei  Gastav  al  III-lea,  ni- au  rămas  vre-o  zece,  şi  ele 
reprezintă  o  adevărată  literatură,  cu  pătrundere  în  observaţie,  cu 
natural eţâ  şi  vioiciune  în  dialog.  Câte  o  dramă  ca  „Oleg"  învie 
figuri  scandinave  ca  să  arâte  contemporanilor  drumul  la  Cons- 
tantinopoi  şi  ca  o  tradiţie  istorică,  nu  numai  ca  o  necesitate 
actuală.  Articole  împărăteşti  apar  în  publicaţii  care  caută  a  imita 
vestitele  reviste  de  luptă  englese,  „Spectator",  „Tatler".  Pentru 
creşterea  fiilor  Moştenitorului,  Alexandru  şi  Constantin,  bătrâna 
împărăteasă  prelucrează  o  literatură  pedagogică  „alexandro- 
constantiniană"  care- şi  gâseşte5  ca  şi  unele  din  comedii,  pre- 
ţuitori  şi  în  Germania.  Şi,  studiind  istoria  Rusiei  pentru  a-şi 
consemna  rezultatele  cercetărilor  în  masive  volume  de  amă- 
nunte şi  de  recomandaţii,. ea  se  lăuda  că  aceste  „caiete"  servesc 
şi  cercetătorilor  din  arhive.  In  sfârşit  memoriile  ei  (pănâ  la  1759) 
apărute  abia  la  1859,  dau,  în  limba  francesă  şi  rusească,  dovadă 
de  un  real  talent. 

Atâta  nu  ajunge  totuşi  pentru  o  direcţie  politică  pe  care  instinctul 
ei  sigur,  perfectul  ei  bun  simţ,  puteau  să  o  descopere,  dar  care, 
pentru  a  fi  afirmată  şi  continuată,  cerea  de  sigur  ceva  mai  mult. 

Pentru  aceasta  trebuia  o  manifestare  a  întregii  societăţi  condu- 
cătoare din  acel  timp,  şi  operei  acestei  societăţi  i-a  dat  Ecaterina, 
odată  cu  sprijinul,  şi  numele  ei. 

Petru-cel-Mare  lucrase  cu  boierii.  Parte  dintre  dânşii  dispă- 
ruseră în  tulburările  şi  prefacerile  următoare,  ucişi,  osândiţi,, 
exilaţi  prin  fundurile  Siberiei,  —  deportaţiile  începând  încă  din 
acest  timp.  Alţii  se  desgustaseră  de  o  viaţă  politică  în  care 
nu-şi  aflau  locul,  de  marea  îmbulzeală  a  străinilor,  şi  în  care  nu 
aduceau  calităţile  trebuitoare  de  energie,  pe  lângă  o  inteligenţă 
vioaie,  dar  fără  stăruinţă.  La  1741,  un  ministru  străin,  Englesul 
Finch,  scrie:  „Nu  e  unul  dintre  dânşii  care  n'ar  dori  ca  Peters» 
burgul  să  se  cufunde  în  Mare  şi  toate  provinciile  cucerite  de  la 
Suedesi  să  se  ducă  dracului,  numai  ei  să  se  poată  întoarce  la 
Moscova1".  Dintre  ei,  după  moartea  Elisabetei,  rămăseseră  doar 

i  Bilbassoff,  o.  c,  I,  p.  130. 

personalităţi  excepţionale,  capabile  de  a  fi  întrebuinţate  în  con- 
ducerea Statului.  ,Şuvalovii,  cari  avuseră  influenţă  în  trecuta 
domnie,  se  arătaseră  cu  totul  nedestoinici;  Voronţovii,  de  cari 
se  ţinea  şi  inteligenta  prietenă  şi  ajutătoare  a  Ecaterinei,  prin- 
cesa  DaşcoV,  se  compromiseseră  şi  prin  aceia  că  Petru  al  III-lea 
voise  să  iea  în  a  doua  căsătorie  —  lepădând  pe  Ecaterina  —  pe 
X  italia  Vozniţov,  una  din  fetele  de  la  Curte.  Se  crezuse  că  noua 
Ţarină  va  asculta  sfaturile  lui  Bestuşev-Riumin,  pe  care-1  che- 
mase la  Curte  şi  ca  semn  de  recunoştinţă  pentru  concursul  ce  i-1 
dăduse.  Acest  nobil  rus,  mare  prieten  al  Angliei,  şi  duşman  al 
Prusiei,  întovărăşise  pe  Petru-cel-Mare  în  Marea-Britanie,  servise 
pe  Gheorghe  I-iu  ca  Elector  de  Hanovra  şi  ca  rege;  întors  apoi 
în  ţară  abia  la  1718,  el  funcţionase  ca  şambelan  pe  lângă  Ana, 
când  eră  ducesă  de  Curlanda,  şi  trecuse  apoi  iarăşi  în  mediul 
european,  ca  resident  la  Hamburg  şi  apoi  ministru  Ia  Copenhaga, 
pe  vremea  Elisabetei  numai;  stabilindu-se  în  Rusia,  el  ajunge 
vice-Cancelariu,  apoi  chiar  Mare- Cancelariu  al  Imperiului:  de  fapt 
el  a  condus  timp  de  patrusprezece  ani  politica  Rusiei.  Harnic 
şi  priceput,  ar  fi  avut  defecte  de  caracter  care  stricau  aceste 
mari  însuşiri.  Dar  omul  împlinise  şeizeci  şi  nouă  de  ani  când  fu 
rechemat  din  exilul  său  şi,  cu  toată  ambiţia  lui,  după  viaţa  pe 
care  o  dusese,  nu  mai  putea  servi.  Cei  de  vrâsta  lui  trăiau,  ca 
R azumovschi,  care  se  credea  soţul  morganatic  al  Elisabetei,  cu  care 
ar  fi  avut  pe  aventuriera  principesă  Taracanov,  numai  în  amin- 
tirile trecutului.  Când,  în  dorinţa  de  a  se  mărita  cu  Grigore 
Orlov  cu  aceleaşi  forme  tainice,  Ecaterina  trimese  la  el  ca  să-i 
ceară  actele,  moşneagul  vorbi  astfel,  după  ce  arsese  hârtiile 
cuprinse  într'o  veche  cutie,  agentului  Curţii  :  „N'am  fost  decât 
sclavul  credincios  al  Maiestăţii  Sale,  răposatei  Elisabeta  Petrovna, 
care  m'a  copleşit  cu  binefaceri  peste  meritele  mele;  n'am  uitat 
niciodată  din  ce  soartă  şi  de  pe  ce  treaptă  m'a  ridicat  mâna 
ei.  M'am  închinat  la  dânsa  ca  «la  simţitoarea  mamă  a  milioa- 
nelor de  popor  şi  ca  la  o  creştină  exemplară,  şi  n'am  îndrăznit 
a  mă  ridica  măcar  în  gând  până  la  Măria  Sa.  Cu  smerenie  mă 
gândesc  la  trecut  şi  trăiesc  pentru  viitor,  de  care,  cu  rugăciuni 
la  Atot-Ţiitorul,  nu  vom  scăpa...  Crede-mă,  conte,  dacă  lucrul  de 
care  vorbeşti  s'ar  fi  întâmplat  cu  adevărat,  n'aş  fi  aşa  de  vanitos 

ca  să  recunosc  o  împrejurare  ce  ar  tulbura  amintirea  neuitată 
a  stăpânei,  binefăcătoarei  mele"  \ 

Rămânea  atunci  tineretul,  aceşti  Orlovi,  Bariatinschi;  Tepov, 
cari  o  ajutaseră  a  scăpa  din  primejdie  pentru  a  lua  puterea. 
Fiii  lui  Ivan  Orlov,  ridicat  din  simplu  streliţ  la  rangul  de  generai 
supt  Petru-cel-Mare,  învăţaseră,  ca  toţi  fruntaşii  acestei  noi  gene-  « 
raţii,  la  şcoala  de  cădeţi  a  lui  Miinnich,  după  ce  trecuseră  prin 
lecţiile  vre-unui  preceptor  de  limba  francesă  ;  a  doua  zi  după 
ieşirea  din  acest  institut  al  privilegiaţilor,  ei  intraseră  'n  oaste. 
Grigore  serveşte  în  gardă  şi  la  artilerie  ;  Alexe  era  să  ajungă 
amiral  ;  lui  Fedor  avea  să  i  se  încredinţeze  acţiunea  rusească  în 
Grecia;  Vladimir,  purtat  şi  prin  străinătate,  trebuia  să  ajungă  pre- 
şedinte al  Academiei.  Biografia  celorlalţi  samănă  :  Ruşi  adevăraţi, 
cu  pregătire  rusească,  cu  idei  ruseşti,  în  ciuda  unor  cetiri  uşoare 
în  literatura  francesă  a  epocei,  cu  interese  şi  tradiţii  ruseşti  '; 
Ruşi  adevăraţi  cu  toate  calităţile  lor  de  vitejie  şi  îndrăzneală, 
cu  toate  defectele  lor  de  trândăvie,  de  patimă  pentru  petreceri  ,şi 
inconsecvenţă.  Dintre  ei  se  vor  alege  viitorii  diplomaţi,  ca  Bezbo- 
rodco,  viitorii  generali  ca  Galiţin.  Potemchin,  Cutuzov,  Rumienţov. 
pe  lângă  cari,  cu  toată  favoarea  lor,  nu  mai  joacă  roluri  prime  un 
Sie  vers,  un  Kayserling  (din  Livonia),  un  Stackelberg,  în  Cance- 
larii, iar  în  armată  un  Michelson,  —  căci  de  Englesii  angajaţi 
pentru  flotă,  ca  Elphinstone,  Greigh,  ori  celebrul  Paul  Jones,  crea- 
torul marinei  americane,  nu  se  poate  ţinea  atâta  samă,  iar  Fran- 
cesii  sunt  mai  mult  scriitori,  artişti  (Falconet,  cu  statuia  lui  . 
Petru-cel-Mare)  ori  ofiţeri  de  aventură  (de  Ligne,  de  Langeron, 
Roger  de  Damas,  chiar  Nassau-Siegen,  crescut  în  Franţa),  când 
ei  trec  din  serviciul  Poloniei,  sau  Turciei  chiar,  în  acela  al  cores- 
pondentei lui  Voltaire. 

Peste,  aceşti  oameni  noi  a  încercat  să  se  ridice  marea  expe- 
rienţă şi  adevăratul  talent  politic  al  lui  Nichita  Ivanovici  Panin, 
fiul  încă  în  plină  putere  (născut  în  1718)  ,al  unui  prieten  de-ai 
lui  Petru-cel-Mare.  Petrecuse  —  ca  Bestuşev  în  Anglia  —  tine? 
reţa  lui  în  Suedia,  tocmai  în  clipa  când  se  agita  aici  problema 
constituţională  pe  care,  printr  e  lovitură  de  Stat,  Gustav  al  III-lea 
o  resolvi  salvând  ţara  în  folosul  autorităţii  regale.  Hrănit  de 
ideile  de-acolo,  el  îşi  înfăţişă  un  program  complect  de  reformă 


1  Ibid.,  pp.  356-7. 

administrativa,  din  care  însă  Ecaterina,  după  multe  amânări  şi 
revederi,  aîese  numai  crearea  ca  Senat  a  departamentelor  de 
specialitate  şi  o  nouă  împărţire  a  ţerii  în  gubernii  mai  mici  şi 
în  uiezduri  secundare.  Panin;  care  se  vedea  mare  şi  unic  sfă- 
tuitor, trebui  să  se  mulţumească  îndată  cu  un  simplu  rol  de 
guvernator  al  Marelui  Duce  Pavel.  fără  ca  pentru  aceasta  să 
înceteze  de  a  conduce  politica  externă  a  Imperiului,  până  în  1783, 
când,  la  moartea  sa,  acest  loc  fu  luat  de  Alexandru  Bezborodco, 
format  exclusiv  în  ţară,  pe  lângă  Ruraienţov  şi  Panin  el  însuşi, 
deşi  a  fost  unul  din  marii  protectori  ai  artiştilor  străini  şi  crea- 
torul pe  una  din  moşiile  lui  —  avea  47.000  ţerani  şerbi  !  —  al 
unei  şcoli  latine. 

Politica  externă  a  Ecaterinei,  de  care,  întru  cât  n'a  fost  atkisâ 
maî  sus,  vorbind  de  Polonia,  ne  vom  ocupa  acuma,  e  de  fapt.  a 
lui  Panin- şi  a  lui  Bezborodco,  deşi  ei,  împărătesei,  trebuie  să 
i  se  recunoască  meritul  de  a  fi  văzut,  cu  bunul  ei  simţ  de  femeie, 
că  trebuie  şi  aici  o  întoarcere  la  vechile  tradiţii,  la  drumurile 
îndătinate  din  trecut,  părăsindu-se  marile  ambiţii,  înainte  de  toate 
accidentale,  ale  lui  Petru-cel-Mare  şi  trecându-se  peste  obişnuinţa 
foştilor  miniştri  de  origine  străină  de  a  vedea  înainte  de  toate 
interesele  lumii  din  care  ei  înşii  veniau. 

Bătrânul  general  Mimnich,  care  fusese  rechemat  din  surgun 
de  Petru  al  IlI-lea  şi  care  singurul  era  să  plângă  la  sicriul  împă- 
ratului său,  asigura  că  planul  războiului  cu  Turcii,  cu  ilusiile  lui 
bizantine  cu  tot,  se  datoreşte  iniţiativei  sale  \  Această  iniţiativă 
s'ar  potrivi  cu  trecutul  omului  care,  numai  el  de  la  Petru-cel- 
Mare  încoace,  reluase  lupta  cu  duşmanul  păgân  de  la  Miazăzi  şi 
dăduse  Rusiei  la  Marea  Neagră  acel  Azov,  de  unde  o  altă  poli- 
tică ar  fi  izbutit  într'o  jumătate  de  veac  aproape  să  scoată  alte 
resultate.  Dar  ea  nu  era  de  nevoie. 

Căci,  cum  am  spus,  de  la  început,  Ecaterina  şi-a  îndepărtat 
privirile  de  la  câştigurile  posibile  în  Vest.  Curlanda,  a  cării  stare  . 
inferioară,  cu  o  guvernare  prin  State,  faţă  de  un  duce  pe  care 
nu-1  ascultau  decât  prea  puţin,  deschidea  aceleaşi  perspective  ca 
şi  Polonia,  a  fost  lăsată  la  o  parte  din  programul  de  expansiune 


i  Ibid.,  II,  p:  123  ;  XII 2,  p.  Cf .  F.  H.  Gef fken,  Katharina  II,  die  Pforîe 
and  Europa,  Berlin  1873. 

ale  Imperiului.  Doar  de  a  fost  silit  intrusul  saxon  care  se  aşezase 
în  Mittau,  Carol,  fiul  regelui  August  al  IlI-lea,  a  părăsi  această 
reşedinţă  a  sa.  Dar  în  loc  n'a  fost  pus  un  guvernator  în  numele 
Ţarinei,  ci  acel  Biren,  adus  acuma  şi  el  din  exilul  său,  care  şi 
mai  înainte  avuse  această  ţară.  Fiul  său  Petru-i  va  succeda  şi 
micul  Stat  nu  va  pierde  viaţa  sa  deosebită  decât  în  1795,  prin 
înlăturarea  ultimului  moştenitor. 

Suedia,  înainte  de  schimbarea  introdusă  de  îndrăzneala  regelui 
Gustav  (1772),  oferia  o  pradă  uşoară,  întru  cât  ar  fi  îngăduit-o 
împrejurările  generale  din  Europa.  Panin  nu  s'a  gândit  măcar  la 
un  atac  în  contra  terii  unde  avea  atâtea  legături  şi  de  unde 
adusese  atâtea  exemple.  Ecaterina  însăşi,  încercând  un  „sistem 
al  Nordului",  încă  în  1764,  cu  Prusia,  Saxonia,  Suedia,  Dane- 
marca şi  Anglia,  căută  numai  să  păstreze  la  această  graniţă 
„libertatea"  din  1720.  ca  şi  cea  polonă,  care  n'ar  fi  fost  pericu- 
loasă pentru  dânsa.  Odată  numai,  în  1769,  întâlnim  gândul  de 
„a  face  din  Finlanda  o  Putere  intermediară"1.  Numai \după 
moartea  lui  Panin,  în  momentul  celui  de  al  doilea  atac  al  Tur- 
cilor, se  iscă  primul  conflict  cu  acest  regat  vecin,  care-şi  orga- 
nisase  o  puternică  flotă,  capabilă  de  a>  disputa  victoria  în  1788 
şi  de  a  o  câştiga,  la  Svenska-Sund,  în  1790.  Din  Petersburg, 
după  această  înfrângere,  se  auzia  bătaia  tunului  suedes.  Dar 
Ecaterina  fu  bucuroasă  că  putu  vedea  trupele  din  Finlanda,  unde 
se  întreţineau  simpatii  pentru  Rusia,  manifestându-se  amenin- 
ţător contra  războiului  şi  că  se  ajunse  astfel  la  pacea  din  Va  n  i  Ui. 
încheiată  pe  basa  statului-quo.  Niciodată  n'a  încercat  Ţarina  o 
răsbunare  în  această  parte.  La  19  Octombre  1791  Gustav  încheie 
chiar  un  tratat  de  alianţă  cu  vecina  sa. 

Faţă  de  Danemarca  se  lichidase  chestia  aceia  a  ltolsteinului 
care  era  să  deie  lui  Petru  al  III-lea  prilejul,  dorit,  al  unui  războiu. 
Acest  teritoriu  de  moştenire  al  fiului  Ţarinei  fusese  schimbat 
pentru  Oldenburg  şi  Delmenhorst,  prin  stăruinţile  lui  Panin. 
Legată  încă  din  1773  cu  Imperiul  rusesc  printr'o  alianţă  defen- 
sivă, Danemarca  ajută  în  1788  printr'o  debarcare  în  Suedia  apă- 
rarea rusească  împotriva  lui  Gustav  al  IlI-lea. 

In  proclamaţia  ^  Ecaterinei  către  poporul  ei,  Frederic  al  II-lea, 


*  Bilbassoff,  o.  c,  XII2,  pp.  4S3-5.  Un  plan  de  alianţă  suedo-rusâ  al  lui 
Gustav  aî  II Mea,  ibid.,  p.  486. 

căruia  Petru  al  IlI-lea  voise  a-i  da  sprijinul  întreg  şi  devotat  al 
armatelor  ruseşti,  era  calificat  drept  „cel  mai  rău  duşman  al  Ru- 
siei". Se  putea  aştepta  o  nouă  schimbare  subită  ca  aceia  care,  îa 
moartea  Elisabetei,  oprise  ofensiva  generalului  Solticov  contra 
Prusiei.  Dar  noua  stăpânitoare  se  mulţămi  să  ordone  retragerea 
de  pe  acest  teatru  de  războiu  a  oştilor  sale.  Făgădui  o  neutra- 
litate, pe  care  n'o  schimbă  tratatul  din  31  Mart  1764  cu  Frederic, 
căci  el  nu  cuprindea  decât  o  clausă  de  ajutor  reciproc  în 
defensivă  —  iar  acum  şi  al  doilea  războiu  silesian  se  isprăvise  — , 
şi,  ca  adaus  secret,  o  asigurare  că  în  Polonia  nu  se  va  intro- 
duce o  schimbare  interioară — .asemenea  nici  în  Suedia,  —  care 
ar  da  terii  în  persoana  regelui  *ei  însuşi  un  apărător.  Tratatul  fu 
întărit  la  1769  într'o  formă  şi  mai  precisă  în  ce  priveşte  Suedia. 
^Când  mai  târziu,  pentru  chestia  succesiunii  în  Bavaria,  a  ducelui 
de  Zweibriicken,  eră  să  izbucnească  al  treilea  războiu  între  Prusia 
şi  Austria,  Ţarina  făcu  tot  ce-i  eră  cu  putinţă  pentru  a  se  ajunge 
la  o  soluţie  paşnică  prin  pacea  de  la  Teschen  (1779). 

Această  politică  de  pace  îngădui  Ecaterinei  să  intervie  'n  răz- 
boiul pentru  liberarea  coloniilor  Angliei  din  America,  războiu 
care  puse  din  nou  faţă  'n  faţă  flota  francesă  şi  cea  englesă, 
pentru  ca  să  unească  Statele  Scandinave  cu  Prusia,  cu  Austria 
însăşi  şi  cu  depărtata  Portugalie — interesată  prin  aceia  că  Spania 
luptă  alături  de  Franţa — ,  în  liga  neutralităţii  armate,  din  1780, 
care  îngăduia  comerţul  neutrilor  şi  în  cele  mai  primejdioase  împre- 
jurări,— act  cu  care  în  deosebi  se  lăuda  aceia  căreia  lauda  nu 
i-a  fost  niciodată  indiferentă.  Şi  de  această  dată  relaţiile  în  Nord 
serviseră  foarte  mult  ca  să  se  ajungă  la  resultatul  dorit. 

Nici  marile  prefaceri  produse,  nouă  ani  mai  târziu,  de  Revo- 
luţia francesă  nu  făcură  mai  activă  şi  mai  întreprinzătoare  politica 
„europeană"  a  Rusiei.  Din  Petersburg  se  vor  da  toate  asigură- 
rile causei  monarhice,  se  vor  făgădui  toate  ajutoarele  ;  se  vor 
primi  oaspeţi  dintre  fugarii  clasei  pănă  atunci  dominante  în 
Franţa,  şi  între  ei  chiar  contele  de  Provence,  viitorul  Ludovic 
al  XVIII-lea.  şi,  în  schimb,  se  vor  trimite,  emisari  ruşi  în  tabăra 
emigraţilor  de  la  Coblentz.  dar  aici  se  vor  opri  lucrurile,  afară 
de  acea  intervenţie  în  Polonia,  menită  unor  ultime  împărţiri, 
pentru  „iacobinismul"  ei — intervenţie  de  care  trebuie  să  se  vor- 
bească 'n  legătură  cu  singura  politică  mare,  deplin  consecventă. 


118 


plină  de  resultate,  pe  care.  în  vechiul  făgaş  moscovit,  Ecaterina. 
a  voit-o  şi  —  a  făcut-o. 

Totuşi  cel  d'întâiu  războiu  cu  Poarta,  unde  domnia,  înteţind 
la  un  conflict,  influenţa  Franciei,  acum  hotărîtoare,  n'a  pornit 
din  voinţa  cercurilor  hotărâtoare  de  la  Petersburg,  care  ştiau 
cât  de  neîndestulător  e  pregătită  armata  —  putând  dispune,  tată 
de  sutele  de  mii  ale  zvonurilor  exagerate  despre  Turci,  abia  de 
70—80.000  de  oameni  —  şi  cât  de  neexperienţi,  cu  toate  recentele 
campanii  din  Prusia,  ale  unor  şefi  cari  fuseseră  însă,  de  atunci, 
înlocuiţi,  conducătorii.  Retragerea  pe  teritoriul  turcesc  dintre 
Nipru  şi  Nistru  a  haidamacilor  resistenţei  confederaţilor  de  la 
Bar  şi  urmărirea  lor  până  în  târguşorul  Balta  aduse  conflictul.. 
Marele  Vizir  nu  stătu  pe  gânduri  să  declare  războiul,  în  con- 
vingerea că  inovaţiile  de  modă  francesă  introduse  în  vechea  oş- 
tire otomană  îi  vor  da  victoria. 

Moldova  a  fost  ocupată  de  Elmpt  şi  Galiţin,  şi  acesta  trecu 
apoi  comanda  supremă  în  sama  lui  Rumienţov,  care  fu  eroul- 
acestui  războiu,  nu  prea  greu.  O  acţiune  navală,  supt  conducerea 
lui  Alexe  Orlov,  aduse  distrugerea  flotei  otomane  la  Ceşme,. 
răscolirea  Grecilor  din  Arhipelag,  coborârea  trecătoare  de  trupe 
în  Moreia.  In  cursul  şi  din  causa  lui  se  procedă  la  cea  d'intâiu 
împărţire,  lămurită  mai  sus,  a '  Poloniei.  Urma  de  aici  că  Rusia 
putea  să  lase  Sultanului  provinciile  dunărene,  ce  fuseseră  amân- 
două cucerite,  petrecând  patru  ani  .supt  regimul  rusesc,  dorit 
de  boieri,  cari  nu  sperau  ca  poporul  lor  să  poată  ajunge  la  o> 
situaţie  mai  bună  prin  propriile  sale  mijloace  şi  într'o  formă 
proprie  şi  erau,  deci,  bucuroşi  de  o  stăpânire  creştină,  care-o  ti 
şi  cum  o  fi1.  Tratatul  de  la  Chiuciuc-Cainargi,  din  1774,  dădea 
Rusiei  numai  anume  drepturi  de  ocrotire  asupra  „bisericii  din 
Constantinopol",  din  care  s'a  făcut  apoi  întreaga  organisaţie  orto- 
doxă în  Statele  Sultanului,  şi  deschidea  agenţilor  de  comerţ  şl 
de  intrigi  ai  Curţii  Imperiale  provinciile  Imperiului  Otoman.  Se 
prevedea,  în  acelaşi  timp  când  Turcia  ceda  Azovul,  Cherciul,  cetă- 
ţile ei  tătăreşti,  că  Tătarii  din  Crimeia  se  desîac  din  legătura 


1  AsMpra  deosebitelor  propuneri  pe  care  Ie  făcură,  la  Petersburg  ca  şi. 
la  congresul  din  Focşani,  v.  cartea  noastră  Histoire  des  relaiions  russo 
roumaines,  laşi  1917. 

de  vasalitate  faţă  de  Padişah  şi  rămân  „liberi"  de  a-şi  hotărî 
singuri  soarta,  —  pentru  a  întrebuinţa  cea  mai  favorită  din  for- 
mulele politice  ale  vremii  noastre. 

Aceasta  deschidea  perspective  de  anexare.  Opera  fu  îndeplinită 
aici  de  acel  Potemchin  care-şi  câştigă  astfel  —  pe  lângă  merite 
mai  vechi  —  titlul  de  cneaz  al  Tauridei,  ce  eră  însăşi  această 
Crimeie,  întoarsă  odată  cu  dominaţia  creştină  la  vechiul  ei  nume 
clasic.  Şahin-Ghirai  se  ridică  împotriva  Hanului  Devlet-Ghirai  şi, 
când  Tătarii  fură  îndestul  de  zdrobiţi  prin  această  luptă,  stăpâ- 
nirea rusească  fu  primită  zgomotos,  la  capătul  unui  mare  ospăţ, 
bine  garnisit  cu  băuturile  trebuitoare. 

încă  din  1783  Poarta  fu  silită  a  primi  această  stare  de  lucruri. 
Dar  la  1780  regele  Romanilor,  fiul  Mariei-Teresei,  visitase  pe 
Ecaterina,  care  boteză  Constantin  pe  unul  din  fiii  Ţareviciului  şi 
se  hotărî  a-i  da  o  educaţie  bizantină,  şi  ea-i  propuse,  după 
exemplul  polon,  după  acela  al  paşnicei  ocupaţii  austriece,  în 
urma  tratatului  din  1774,  a  Moldovei  de  Nord,  din  caie  se  făcuse 
o  Bucovină  nouă-nouţă,  o  împărţire  a  Turciei  *.  Iosif  se  întoarse 
la  1787.  De  la  această  nouă  sfâşiere  Iosif,  care  nu  se  încrezuse  la 
început,  aştepta  pentru  Austria  lui,  dacă  nu  şi  Moldova,  Ţara- 
Românească  —  un  moment  reservate  „Daciei"  lui  Potiomchin  — 
măcar  Serbia,  Bosnia  şi  Herţegovina,  Dalmaţia,  părţi  din  Albania, 
pe  când  Rusia  ar  fi  înlăturat  numai,  la  Oceacov  pe  Nipru,  ulti- 
mele urme  ale  stăpânirii  turceşti  la  Nordul  Mării  Negre  şi  ar  fi 
creat  pentru  acel  tânăr  Mare-Duce  un  imposibil  Bizanţ  de  auto- 
nomie cu  dinastie  rusească. 

In  1787  eră  să  se  ajungă,  după  îndelungate  abusuri  consulare, 
la  un  nou  ultimatum  turcesc  către  Rusia.  Dar  Austria  o  luase 
înainte,  ca  să  nu  i  se  răpească  Principatele,  şi,  înţeleşi  cu  un 
partid  de  boieri,  năvălitorii  pătrunseră  şi  pănă  la  Iaşi,  prinzând 
pe  Alexandru- Vodă  Ipsilanti,  pe  când  dincolo  de  Siretiu,  până  la 
Roman,  m  proceda,  din  Bucovina,  la  o  adevărată  luare  în  po- 
sesiune. 

Totuşi  în  Banat  Marele  Vizir  Iusuf  pune  pe  fugă  pe  împăratul 
însuşi;  în  păsurile  muntene  un  simplu  Fanariot  ca  Nicolae 

1  Ecaterina  pomeneşte  planul  „restabilirii  vechiului  Imperiu  grecesc, 
aşezând  acolo  pe  Marele-Duce  Constantin"  la  10  Septembre  1782;  Bil- 
basoff,  o.  c,  XII2,  p.  534.  Cf.  scrisorile  publicate  de  Arneth,  Joseph  //. 
und  Katharina  von  Russland,  Viena  1869. 


Mavrogheni  răspioge  nu  odată  pe  cătane  şi  trece  dincolo,  pe 
teritoriul  Ardealului.  Pentru  o  ofensivă  biruitoare  în  Muntenia, 
în  Oltenia  trebui  să  se  aştepte  venirea  Ruşilor,  luarea  Hotimilui, 
ocuparea  de  dânşii  a  Moldovei,  înaintarea  unui  nou  şi  energic 
general  al  împărătesei,  Suvorov,  biruinţa  acestuia  la  Focşani,  la 
Mărtineşti.  Numai  atunci  prinţul  de  Coburg,  comandantul  celorlalţi 
Imperiali,  se  apropie  sfios  da  Bucureşti,  unde  două  zile  nu  cuteză 
să  între,  pentru  a  se  instala  apoi  şi  în  Capitala  munteană  şi  în 
Craiova,  —  cu  cele  mai  bune  speranţe  de  a  rămânea. 

Revoluţia  francesă  impune  însă  mediaţia  Prusiei  şi  a  Olandei. 
Austria,  cea  mai  interesată,  şi  supt  raportul  dinastic,  în  lucrurile 
din  Apus,  se  grăbeşte  a-şi  'face,  la  Siştov,  în  vara  anului  1791, 
o  pace  prin  care-şi  părăseşte  toate  cuceririle. 

Din  partea  ei,  deşi  n'avea  hotărârea  de  a  se  amesteca  în 
Franţa,  Rusia  vedea  perspective  deschizându-i-se  din  nou  în 
Polonia,  şi  de  aceia  ea  încheie  pacea  de  la  Iaşi,  din  Ianuar  1792, 
cu  evacuarea  imediată  a  Moldovei,  pentru  a  se  căpăta  numai, 
odată  cu  Oceacovul,  teritoriul  dintre  Bug  şi  Nistru,  ajuns  astfel, 
de  la  Hotin  până  la  vărsare,  hotarul  între  cele  două  Imperii', 

Dar  aceste  elemente  polone:  Constituţia  din  3  Maiu  1791.  liga 
formată  contra  ei,  amestecul  Prusiei,  sfâşierea  a  doua.  apoi 
revoluţia  pe  caie  Koszciusko  nu  o  putu  duce  cu  total  la  vic- 
torie, aparţin  altui  capitol  din  viaţa  Slavilor  de  Est,  influenţei 
asupra  lor  a  Marii  Revoluţii. 

La  sfârşitul  acestuia  trebuie  să  se  observe  însă  cât  de  super- 
ficiale, deci  cât  de  puţin  rodnice  pentru  un  popor  sau,  mai  bine. 
într'o  adunătură  de  popoare,  p.entru  acel  care  sprijinise  mai 
mult  Statul  de-a  lungul  veacurilor,  fuseseră  aceste  strălucitoare 
reforme,  aceste  mari  glorii  militare  ale  unei  splendide  domnii. 

De  lumea  orăşenească  nu  se  ocupa  nimeni  în  deosebi,  cu  toată 
fixarea  de  clase,  dintre  care  cele  de  sus  căpătară  vechiul  nume 
hanseatic  de  ghilde.  O  mare  parte  din  negustori  erau  şerbi 
cari-şi  cereau  voie  de-a  pleca  de.  la  stăpânii  lor  şi,  rămâind  legaţi 
la  dânşii,  li  plătiau  în  continuu  preţ  de  răscumpărare,  o  ade- 
vărată chirie  a  corpului  lor.  Şi  mai  departe  marele  comerţ  eră 
al  străinilor,  Englesi  şi,  într'o  mică  parte,  Francesi,  —  căci  se 
încearcă  legături  cu  Marsilia.  In  niciunul  din  teritoriile  ocupate 


nu  pătrund,  odată  cu  steagurile  împărăteşti,  şi  produsele  unei 
industrii  naţionale. 

Clerul,  deşi  unii  din  membrii  săi,  ca  duhovnicul  cel  d'intâiu 
si  catehisatorul  Ecaterinei,  au  făcut  studii  în  Apus,  deşi  epis- 
copul Simion,  un  mare  predicator,  are  o  cultură  europeană,  deşi 
alţi  clerici  au  fost  pe  la  Halle  şi  Lipsea,  rămâne  în  cea  mai  mare 
parte  ignorant  şi  viţios.  Alt  mare  centru  de  învăţătură  biseri- 
cească decât  Chievul  încă  nu  e.  Curentul  de  cărturărie  în  mă- 
năstiri emigrează  din  ţară,  şi  astfel  Paisie  va  trece  la  Athos, 
la  mănăstirea  lui  de  la  Poiana-Mărului,  în  părţile  Râmnicului,  la 
Dragomirna  bucovineană,  la  Secul,  la  Xeamţ,  unde  a  creat  o 
întreagă  şcoală  de  necontenită  şi  fecundă  muncă."  Averile  cele 
mari  ale  Bisericii  ruseşti  sunt  secularisate  de  Ecaterina,  care 
va  fixă  budgete  mănăstirilor,  împărţindu-le  în  clase  după  însem- 
nătatea lor. 

Ţeranii,  întru  cât  pot  să  simtă,  sunt  adânc  nemulţâmiţi.  Dona- 
ţiile către  favoriţi  —  veche  datină  —  fac  să  treacă  în  p6sesiunea 
particularilor  zeci  de  mii  de  ţerani  ai  „Coroanei",  cari  se  co- 
boară într'o  înjosită  situaţie  de  şerbi,  —  pe  care  împărăteasa 
li-a  recunoscut-o  şi  li-a  impus-o.  Categoriile  privilegiate,  cum 
au  fost  Cazacii,  sunt  total  distruse.  Seda  căzăcească  de  la  Nipru 
nu  există  de  mult,  Zaporojenii  sunt  siliţi  a  emigra,  şi  o  parte 
din  ei  îşi  va  găsi  adăposturi  la  gurile  Dunării,  supt  stăpânirea 
turcească,  pe  când  alţii  vor  merge  la  Cuban  şi  Terec.  Cu  miile, 
colonişti  străini  se  aşează  la  ţară,  unde  unii  nobili  încearcă  in- 
dustrii rurale  rău  chibzuite.  Iu  schimb,  populaţii  întregi,  cum 
sunt  Calmucii  de  la  Ural,  emigrează  spre  Asia  Centrală. 

Nu  e  de  mirare  deci  cum,  la  1774,  un  Cazac,  Omelian  Pugacev, 
izbuteşte  a  înoi  în  părţile  Voîgei,  luând  Cazanul,  Saratovul, 
epopeia  aventuroasă  a  lui  Stenco  Razin.  Dându-se  —  ca  şi  cutare 
agitator  din  Muntenegru,  cu  puţin  timp  înainte,  —  drept  Petru 
al  IlI-lea  scăpat  din  mânile  asasinului  său,  el  întemeiază  o  pu- 
tere militară  aşa  de  bine  alcătuită,  încât,  până  să-1  prindă,  multe 
regimente  de  oştire  regulată  s1au  frânt  de  hotărârea  lor. 

S'a  spus  că  omul  va  fi  fost  şi  altceva  decât  ce  s'a  crezut  ori  că 
ajutoare  i-au  venit  din  străinătate.  Nici  una,  nici  alta,  dar  po- 
porul de  jos,  cel  nedreptăţit  şi  uitat,  —  rascolnicii  contrari  refor- 
melor religioase  ale  lui  Petru,  între  alţii  —  era  .cu  el.  Şi  la  Mos- 

cova,  într'o  seară,  clopotele-  sunară  pentru  dânsul,  şi  mulţimea 
aclamă  pe  „Petru  al  Ilî-îea"  şi  pe  Pugacev.  Aici  îi  eră  puterea. 

Şi  nu  lipsiau  în  societatea  rusească  oameni  cari  ar  fi  putut 
servi  un  spirit  în  adevăr  liber  şi  hotărît  pentru  adânci  şi  trainice 
leforrne  spre  ridicarea  claselor  populare.  Francmasonii  câştigau 
teren  la  Riga,  în  toate  Provinciile  Baltice,  dar  şi  la  Moscova, 
unde  din  ce  în  ce  mai  mult  se  desvolta  un  suflet  naţional,  deo- 
sebit de  cel  străin,  al  Petersburgului.  Intâiu  Germani,  ca  Schwarz. 
Lenz,  stau  în  fruntea  mişgării,  apoi  se  întâlnesc  fanaticii  lor  a- 
depţi,  indigeni.  La  această  agitaţie  idealistă  se  adauge  a  misti- 
cilor, a  iluminaţilor,  în  ciuda  criticei  exercitate  asupra  rătăcirii 
lor  de  mintea  positivă  a  împărătesei. 

•  Pe  când  un  Şcerbatov  apără  elocvent  valoarea  morală  a  vechii 
nobilimi  ruseşti,  un  Radişcev  expune  supt  forma  unei  inofensive 
călătorii  de  la  Petersburg  la  Moscova,  într'un  chip  aşa  de  impre- 
sionant, miseria  şi  suferinţa  şerbilor,  încât  nu  s'a  îngăduit  supt 
tot  vechiul  regim  rusesc  publicarea  largă  şi  integrală  a  cărţii 
sale.  Şi,  blând  suflet  milos,  Novicov,  care  publică  reviste  ca  „Zugră- 
vitorul  după  adevăr"  (1773),  „Zorile",  ori  ziare  ca  „Ştirile  din 
Moscova",  întemeiază  o  „Campanie  tipografică"  pentru  a  răs- 
pândi scrieri  trezitoare  de  viaţă  între  cei  mici  şi  săraci. 

Pentru  unul  ca  şi  pentru  cellalt  răsplata  era  să  fie  prigonirea, 
şi  exilul.  Astfel  Ecaterina  arăta —  ca  şi  acei  cari  o  încun jurau — 
câ  eră  încă  depărtată  vremea  când  poporul  rusesc  însuşi  va 
vedea  ,răsărind  soarele  asupra  ţerii  sale  şi  pentru  el. 

CARTEA  A  IV-a 
DUHUL  FRANCES"  IN  RUSIA  ŞI  POLONIA 

1. 

Revoluţia  francesă  faţă  de  Rusia  şi  Polonia. 

Sunt  de  aceia  cari  asigură  că  vestea  despre  transformarea 
unei  simple  adunări  a  „Statelor"  la  Versailles  pentru  a  da  unui 
budget  imposibil  şi  unor  conducători  incapabili  soluţii  pe  care 
„ţara"  singură  le-ar  putea  descoperi,  după  falimentul  succesiv  al 
tuturor  bunăvoinţilor  şi  imaginaţiilor  oficiale,  într'o  Constituantă, 
ar  fi  produs  mare  impresie  la  Petersburg.  Sărutări  pe  stradă  ar  fi 
dat  expresia  adâncii  bucurii  pe  care  ar  fi  simţit-o  măcar  o  parte 
din  această  imensă  societate. 

Lăsând  ia  o  parte  faptul  că  Petersburgul,  cu  toată  recea  şi 
masiva  lui  măreţie  oficială,  nu  eră  nici  atunci  Rusia,  dar  în  acest 
oraş  însuşi  ca  şi  în  ţara  pe  care  o  stăpâniâ,  dar  nici  nu  voia, 
nici  nu  putea  s'o  represinte,  lipsiau  cu  totul  clasele  care  se  puteau 
încălzi  pentru  o  mişcare  revoluţionară  'n  străinătate,  dorind 
astfel  s'o  imite  acasă. 

Uşurateca  nobilime  din  cinuri  n'avea  nici  această  dorinţă,  nici 
această  grijă.  Aici  nu  eră,  ca  în  Franţa  de  la  1789,  în  familiile 
de  sus  un  prisos  de  intelectualitate  şi  de  energie,  neîntrebuinţate 
'ntr'o  viaţă  economică  mai  activă,  şi  deci  nu  puteau  răsări  şi  la 
Ruşi  acei  Lafayette,  acei  Mirabeau,  acei  Lameth  şi  Barnave,  cari 
au  răsărit  de  la  început,  cu  ambiţiile  lor  nesatisfăcute,  în  fruntea 
mulţimilor  nemulţămite  pentru  a  îi  arăta  un  drum  pe  care  ei 
inşii  îl  cunoşteau  doar  din  nobile  aventuri  americane,  în  lupta 
de  libertate  a  coloniilor  Angliei.  Va  trebui  să  treacă  mai  multe 
decenii  pentru  ca  în  ofiţerime  să  fie  un  curent  spre  reforme 
radicale,  spre  hotărîtoare  prefaceri,  şi  acest  curent  îl  vor  aduce 
tinerii  din  oaste  numai  din  chiar  acel  Apus,  a  cărui  mişcare 
veniseră  s'o  oprească  şi  s'o  disciplineze,  dacă  nu  s'o  şi  distrugă 
cu  totul. 

Intelectuali  fără  clasa  şi  fără  profesie,  ca  acei  părăsiţi  cu 
sriinte  isteaţă,  cu  strălucitor  „spirit"  cari  făceau  atracţia  şi  far- 
mecul saloanelor  parisiene  din  ajunul  anului  1789,  lipsiau  aproape 
ou  totul,  deşi,  cum  se  va  vedea  în  altă  legătură  de  idei,  lite- 
ratura se  desface  pe  încetul  din  domesticitate,  fără  a  se  pierde 
în  profesorat.  In  locul  acelor  strălucitori  şi  neastâmpăraţi  „abbes" 
cari  au  dat  Revoluţiei  francese  pe  un  Sieyes,  pe  un  Maur}-  eră 
aici  un  cler  care,  şi  după  mai  târzia  întemeiare  a  Seminariilor 
şi  a  şcolilor  superioare  de  teologie,  e  circumscris  în  datoriile 
sale  religioase,  şi,  acestea  având  prea  puţin  a  face  cu  conştiinţa 
credincioşilor,  păstrează  aici  mai  mult  un  caracter  profesional.  Şi. 
în  sfârşit,  afară  de  Moscova,  nicăiri  nu  se  găsiau  mulţimi  fia-  ' 
mânzite,  nedreptăţite,  neglijate  de  toată  lumea,  care  să  se  ridice 
la  cel  d'intâiu  semn  al  fanaticilor  ori  al  agenţilor  interesaţi  pentru 
a  da  unei  convulsiuni  sociale  armata  ei,  capabilă  de  orice  vitejie 
şi  de  orice  crimă. 

Fără  a  mai  vorbi  de  faptul  că  aici-  lipsia  literatura  de  luptă, 
ziarul,  revista,  broşura,  pamfletul,  tot  ceia  ce  în  Franţa  a  pregătit 
aşa  de  mult  terenul  pentru  evenimentele  ce  se  cunosc,  şi  că  nu 
putea  fi  vorba  măcar,  cu  regimul  ce  dăinuia  în  Rusia,  ca  o  astfel 
de  publicistică  îndemnătoare  şi  aţiţătoare  să  se  improviseze. 

Cât  priveşte  pe  împărăteasa  însăşi,  acum  o  femeie  de  aproape 
şeizeci  de  ani,  Ecaterina  trebuia  să  se  creadă  jignită  de  acest 
zgomot  mare  ce-1  făcea  vechea  ei  prietenă  „fliosofia",  fără  a 
ţinea  samă  de  tot  ce  făcuseră  Suveranii,  între  cari  ţinuse  să  aibă 
locul  cel  d'intâiu,  pentru  a  lăuda  şi  curteni,  pentru  a  imita  şi 
admira,  pentru  a  onora  şi  răsplăti  pe  represintanţii  de  căpetenie 
ai  unei  direcţii  ce  avea  acum  cutezanţa  de  a  voi  să  meargă,  nu 
în  umbra  monarhilor,  ci  contra  puterii  lor.  Şi,  pe  lângă  aceasta, 
tulburările  din  Franţa  o  prindeau  în  mijlocul  chiar  al  campaniei 
contra  Turcilor,  de  la  care  aşteptase  definitiva  prăbuşire  a  Im- 
periului otoman,  şi  ele-i  răpiâu,  prin  perspectivele  ce  se  pre- 
sintau  Casei  de  Austria  în  teritoriul  frances,  —  afară  de  datoria 
"faţă  de  Ludovic  al  XVI-lea,  de  soţia  lui,  soră  a  împăratului  Leo- 
pold,  de  principiul  monarhic  el  însuşi  — ,  un  aliat  care  nu  eră  cu 
totul  lipsit  de  preţ  şi  o  siliau  deci,  părăsită  ca  înnaintaşa  ei,  Ana, 
de  Carol  al  VI-lea.  să  încheie  cu  duşmanul  o  pace  spre  care 
niciodată  n:ar  fi  crezut  că  ar  putea-o  duce  repetatele  ei  victorii. 


127 


Se  luară  deci  măsuri  împotriva  cărţii  francese,  împotriva  gân- 
dului frances,  „franţuşchi  duh",  împotriva  chiar  a  acelor  mrilti 
Francesi,  negustori,  industriaşi,  coaferi,  preceptori,  aventurieri 
pe  cari  tocmai  Ţarina-i  atrăsese  necontenit  şi  cari,  dacă  nu  fă- 
ceau declaraţii  energice  că  se  întorc  la  ideile  cele  bune,  erau 
aruncaţi  peste  graniţă,  cu  familia  şi  lucrurile  lor,  părăsind  te- 
renul în  manile  Belgienilor  de  supuşenie  austriacă  şi  a  Elveţienilor 
de  un  mai  cumpătat  şi  orânduit  republicanism.  Oamenii  nu  şi-ar 
fi  închipuit  că  din  această  primitoare  şi  măreaţă  Rusi^  vor  n* 
siliţi  cândva  a  se  întoarce  acasă  astfel. 

Primind  mai  târziu  pe  refugiaţii  de  la  Coblentz,  cari  formau 
acolo  o  armată  fără  putinţă  de  a  se  lupta,  găzduind  pe  prinţul 
de  Conde,  vechiu  cunoscut  al  noului  Ţar,  fiul  Ecaterinei.  făcând 
din  aceşti  oaspeţi  cinci  regimente  ruseşti  supuse  aceleiaşi  rigu- 
roase discipline,  Rusia  va  face  de  sigur  ceva  pentru  aceşti  re- 
presintanţi  ai  vechiului  regim.  Dar  de  o  intervenţie  militară  a- 
îături  de  Austria  şi  de  Rusia  nu  putea  să  fie  vorba'  în  chip  se- 
rios. Ecaterina  s'a  mulţămit  a  da  numai  speranţe,  iar  acei  cari 
Torbesc  de  pregătiri  războinice  în  mijlocul  cărora  ar  fi  prins- o, 
la  1795,  moartea/  nu-şi  dau  sama  nici  de  adevărata  situaţie, 
nici  de  intenţiile  pe  care  de  fapt  ea  putea  să  le  aibă. 

Cu  totul  altfel  erau  împrejurările  în  Polonia. 

Epoca  de  adâncă  decadenţă  politică  a  veacului  al  XVIII-Iea 
presintă  şi  însemnate ,  simptome  de  regenerare.  Literatura  nu 
mai  e  o  simplă  petrecere  de  nobili  fără  ocupaţie,  o  adunătură, 
adesea  netjpărită  —  de  ce  ?  pentru  cine  0  —  de  răutăţi  spirituale, 
cu  ascuţiş  personal,  de  revelaţii  sensaţionaie  sau  scandaîoase- 
în  memorii  care  vreau  să  lovească  şi  să  provoace  zimbetuî.  Iz- 
voarele istorice  apar,  şi  ele  familiarisează  cu  un  frumos  trecut 
de  luptă  şi  de  glorie.  Dlugosz  se  publică  întâiu  la  Lipsea,  pe 
pământul  ereditar  al  regilor  din  Casa  de  Saxonia,  cu  o  dedicaţie 
către  August  al  II-lea.  Ocupaţia  cu  studiile  istorice  devine  mai 
serioasă  şi  mai  răspândită.  Actele  de  Stat  ale  Piaştilor'  sunt 
strânse  de  Dogiel,  şi  Naruszewicz,  pasionat  pentru  asemenea  des- 
văluiri,  cutreieră  bibliotecile  şi  arhivele  Europei  pentru  a  pune 
laolaltă  comoara  de  informaţie  din  cutiile,  din  „tecile"  sale.  Clericii 
luaţi  de  Stanislas  Leszczynski  în  Lorena  făcuseră  şi  ei  recolta 
lor  în  depositele  Apusului,  şi  episcopii  Zaluski,  doi  din  aceşti 

pribegi,  adunară  o  bibliotecă  de  3Q0.Q00  de  volume,  .pe  care  o* 
dăruiră  terii.  „Comislunea  pentru  educaţia  naţională",  formată  în 
1772,  a  lăsat  lucrări  memorabile.  Şi  s'a  observat  de  cunoscători 
că,  în  stilul  curăţit  de  latinismele  părăsite,  spiritul  produselor  lite- 
rare din  acest  timp  samănă  mai  mult  cu  acela  din  operele  vea- 
cului al  XYI-lea  decât  cu  al  epocei  care  abia  s'a  încheiat. 

In  fruntea  unei  nouă  mişcări  culturale  e  însuşi  acel  perfect 
cavaler,  francisat  cu  desăvârşire,  care  a  fost  Stanislas  Ponia- 
towski,  care  întemeiază  şcoala  de  cădeţi,  care  dă  „dineuri"  la  Curte 
oamenilor  cu  gust  pentru  literatură  şi  cu  interes  pentru  discuţii., 
care  e  capabil  de  a  înţelege  orice,  dacă  nu  . şi  a  lucra  în  sensul 
ideilor  pe  care  le-a  primit  şi  le-a  aplaudat  fără  a  se  crede  însă, 
cu  tot  entusiasmul 'lui  momentan,  foarte  sincer,  statornic  înda- 
torit  faţă  de  dânsele. 

.  Totuşi  vestea  lucrurilor  din  Franţa  1-a  făcut  pe  acest  rege, 
care  nu  bănuia  că  va  fi  cel  din  urmă.  să  se  unească,  o  clipă, 
cu  elementele  cele  mai  sănătoase  din  nobilimea  polonă  şi  litvană 
pentru  a  da  terii  o  Constituţie,  şi  garanţiile  dăinuirii  şi  inde- 
pendenţei ei,  fie  şi  în  margenile  restrânse  ale  celei  d'intâiu 
împărţiri. 

Xu  ştia  că  un  popor  întreg  începe  să  urmărească  lucrurile  şi 
să  ie  priceapă.  N'ar  ti  gâcit  că  în  Varşovia  lin  va  porunci  unei 
mulţimi  înarmate  şi  gata  de  ultimele  sacrificii  un  simplu  meş- 
teşugar, cum  a  fost  cizmarul  Kilinski,  ori  un  legâtor  de  cărţi,. 
Kapostas,  care  a  fost  unul  -dintre  ajutătorii  lui.  Şi  n'ar  fi  bănuit 
niciodată  că  în  luptele  ce  se  vor  da  pentru  libertatea  polonă, 
dacă,  în  ciuda  efervescenţei  lor  patriotice,  seniorii  se  vor  îm- 
prăştia înaintea  asaltului  asprelor  masse  ruseşti,  ţeranii,  bieţii 
şerbi  fără  proprietate  şi  fără  drept,  aceia  din  a  căror  muncă 
trăiau  toţi  fără  a  o  recunoaşte  altfel  decât  în  discursuri  de 
circumstanţă,  vor  resista  până  la  capăt  cu  atâta  eroism,  încât 
comandantul,  uimit,  va  lepăda  uniforma  lui  bogată  pentru  a 
îmbrăca  haina  singurilor  soldaţi  cari-şi  făcuseră  datoria.  Intre 
nobili  şi  pentru  nobili  regele  Stanislas  se  hotărî  să  facă  şi  el 
ceia  ce  cu  atâta  succes,  între  singurii  săi  curteni  şi  fâră  nici  un 
curent  popular,  făcuse  cu  douăzeci  de  ani  înainte  regele  Gustav 
al  Suediei. 

Ca  ât$t  mai  mult.  cu  cat  un  puternic  îndemn  tainic  îi  venia 
din  străinătate. 

Prusia  căuta  prin  orice  mijloace  să  ajungă  'n  stăpânirea  acelor 
ri  centre  Danzig  şi  Thorn,  fără  care  provincia-i,  de  curând 
răpită  Poloniei,  a  Prusiei  occidentale  nu  eră  complectă.  In  cursul 
războiului  ruso-turc,  atotputernicul  ministru  Hertzberg  ordonase 
Trimesului  regajgja  Constantinopol,  von  Diez,  om  inteligent  şi 
priceput,  pe  care  o  asemenea  misiune  îl  despera,  să  stăruie  pe 
iâpgă  Tarei  pentru  ca  aceştia  să  cedeze  Principatele  romaneşti 
Austriei,  care,  la  rândul  ei,  ar  părăsi  Galiţia  în  folosul  Poloniei, 
şi  în  sfârşit,  aceasta  să  răsplătească  pe  Frederic-Wilhelm  al 
il-lea,  iniţiatorul  acestui  schimb  de  teritorii,  prin  cedarea  celor 
două  cetăţi  prusiene,  aşa  de  mult  râvnite.  Neizbutind,  fireşte, 
pe  această  cale. —  căci  cine  ar  fi  putut  convinge  pe  Turci  că 
într'o  astfel  de  combinaţie  este  cât  de  puţin,  oricât  s'ar  fi  vorbit 
de  garanţii  pentru  restul  posesiunilor  otomane,  din  interesul 
lor? — ,  se  recurse  la  sfaturi  perfiie  către  regele  şi  nobilimea 
polonă  pentru  a  se  provoca  aici  o  schimbare  a  ordinii  de  lucruri 
chizăşluite  de  împârţitori  şi  a  se  deschide  astfel  putinţa  unor 
noi  anexări. 

Planurile  de  reformă  încep  din  1788,  când  se  şi  alege  o  comisiune 
de  studii.  Prigonirea  „disidenţilor"  fusese  reluată  însă  la  1789. 
îndată  Berlinul  trimete  sfaturile  sale  privitoare  la  crearea  unei 
Polonii  constituţionale,  în  care  n'ar  mai  fi  discordiile  de  pănă 
acum,  ci  toate  chestiunile  s'ar  trată  înt/run  Parlament  cu  o 
chemare  decisivă  'n  viaţa  Statului.  O  convenţie  formală  se  încheie 
intre  Prusia  şi  regatul  lui  Stanislas  ia  29  Mart  1790.  Iar  la  vre-un 
an  după  aceia,  în  ziua  de  3  Maiu  1791,  dieta,  devenită  o  „con- 
federaţie" pentru  a  putea  lua  măsuri  ia  carre  să  nu  se  ceară 
unanimitatea  vechiului  nărav,  făcea  din  Coroană  o  realitate, 
asigura  Casei  de  Saxonia  moştenirea  Tronului,  regele  actual 
nefîind  însurat  şi  având  hotărârea  să  nu  contracteze  o  căsătorie, 
crea  un  Ministeriu  de  şase  membri  şi  dădea  puterea  legiuitoare 
în  mâna  Senatului,  de  o  parte,  şi  a  Camerei  Nunciilor,  depu- 
taţilor, de  alta.  Pănă  la  măsuri  cu  caracter  social,  pănă  la  o 
liberare  a  şerbilor  nu  cuteza  să  meargă  însă,  deocamdată,  nimeni. 

Eră  sigur  că  Rusia  va  protesta  contra  acestor  călcări  a  liber- 


W.  ter<ja  ;,  fstoria  Rusiei  şi  Poloniei. 

taţilor,  asigurate  de  dânsa.  In  prevederea  acestui  lucru.  încă  de 
la  11  Iunie  1791  i  se  propunea  de  Prusia  lui  Leopoîd  l-iu,  noul 
Suveran  austriac,  să  se''iea  toate  măsurile  pentru  ca.  la  o  nouă 
împărţire,  în  perspectivă,  Ecaterina  a  Il-a  să  nu-şi  aibă  partea 
ei  \  O  înţelegere  formală  fu  încheiată  între  Austria  şi  Prusia  la 
7  Februar  din  anul  următor.  îndată  după  ce  pacea  de  la  Iaşi 
lăsase  împărătesei  mână  liberă  pentru  a  se  amesteca  în  vechiul 
domeniu  al  diplomaţiei  sale:  se  recunoştea  a^|m  datoria  de  a 
invita  şi  pe  Rusia  la  împărtăşirea  prăzii  ce  era  să  fie. 

La  18  Maiu  1792.  în  calitatea  ei  de  protectoare  a  ordinii  de 
lucruri  legale,  Ecaterina  aproba  confederaţia  de  oposiţie  de  la 
Targovitsa,  care  se  grăbia  să  ceară  ajutorul  militar  rusesc  contra 
„Iacobinilor"  din  Varşovia,  ca  unii  ce  ameninţau  şi  liniştea  Statelor 
vecine.  Odată  cu  acordarea  acestei  „ocrotiri".  Prusia  şi  Austria 
încheie  tratate  de  eventuală  colaborare  cu  Ţarina,  şi  în  cel 
d'intâiu  dintre  ele  se  dădea  ca  scop  al  legăturii  „un  concert 
intim  tinzând  a  efectua  îndreptarea  inovaţiilor  pe  care  Constituţia 
din  3  Maiu  1791,  stabilită  pe  jumătate  prin  forţă,  pe  jumătate 
prin  surprindere,  le-a  introdus  ilegal  în  vechea  Constituţie  a  Po- 
loniei2". In  acest  moment  Frederic-Wiîhelm  se  înţelegea  cu  Eca- 
terina pentru  ca  Austria,  căreia  i  se  deschidea  perspectiva  unei 
despăgubiri  în  Franţa  ori  în  Bavaria.  să  nu  fie  primită  la  noul 
ospăţ. 

Ruşilor  li  se  lăsă  urîta  sarcină  de  a  zdrobi  puterile  polone 
scoase  într'o  luptă  fără  speranţă  de  succes.  Pe  sama  ei  se  puse 
şi  acea  convertire  a  regelui  care  trebuia  să  răpească  acestei 
lupte  şi  orice  caracter  de  legitimitate.  Nenorocitul  Stanislas  o 
făcu,  aderând  la  confederaţia  de  la  Targovitsa  şi  înlăturând 
astfel  pe  reformatorii  împreună  cu  cari  mersese  pănă  atunci, 
Ignaţiu  Potocki,  Kollontai,  Malakhowski. 

Se  procedă  imediat  la  sfâşiere.  Rusia  se  mulţâmi  cu  încă  un 
dărăb  din  vechile  provincii  ruso-litvane.  Dar  Prusia-şi  însuşi,  nu 
numai  Danzig  şi  Thorn.  dar  cele  mai  vechi  şi  mai  venerabile  din 
centrele  organisării  polone  în  evul  mediu:  pe  lângă  Posen,  Gnesen. 

1  Bilbassoff,  o.  c,  XII.2,  pp.  463-9. 

2  Un  concert  intime  tenciant  â  effecţiier  le  redreşsement  des  rnn  >vâ- 
tions  que  la  Constitution  du  3  mai  1791,  etablie  moitie  par  force,  moitie 
par  surprise.  a  introduite,  illegalement.  dans Tancîenne  Constitution  de  la 
Pologne. 

Cum  se  prevăzuse,  interesele  austriece  nu  intraseră  !n  socoteală. 

Tovarăşii,  şi  mai  ales  Prusienii,  oameni  formalişti,  voiaii  să 
aibă  însă  o  întărire  formală  a  proprietăţii  lor  printr'un  act  al 
Camerelor  polone.  Rolul  odios  fu  dat  iarăşi  Rusiei.  Dieta  se  adună 
la  Grodno,  în  mediu  litvan  ;  singurele  trupe  care  veniră  să  impună 
hotărîrea  inexorabilă  fură  cele  ruseşti  ale  lui  Rautenfels,  care, 
represintând  pe  Ţarina  protectoare,  se  aşeză  lângă  Stanislas  ; 
diplomatul  care  luă  toate  măsurile  fu  Sievers,  trimesul  Eca- 
terinei.  Astfel,  în  „şedinţa  unită"  de  la  23  Septembre  1793,  după 
ce  preşedintele,  în  presenţa  nenorocitului  rege  zădarnic,  făcu  trei 
întrebări  una  după  alta  pentru  a  se  şti  dacă  este  vre-un  membru 
care  să  se  opuie.  se  proclamă,  înaintea  deputaţilor  cari  plân- 
geau, că  pacea,  trista  pace  se  poate  iscăli.  Urmă,  pentru  a  com- 
promite şi  mai  mult  pe  Ruşi.  un  tratat  silnic,  de  alianţă  cu 
dânşii,  ca  garanţi  ai  ultimelor  rămăşiţe  din  teritoriul  polon. 

O  revoluţie  eră  de  aşteptat.  Acel  care  izbuti  s'o  organiseze, 
Tadeu  Kosciuszko,  fost  elev  al  şcolii  militare  din  Versailles,  venia 
ca  şi  Lafayette  din  lupta  de  libertate  a  Americei,  /şi  el  ştia  că, 
dacă  un  popor  nevrednic  poate  lăsa  să  piară  o  armată  organi- 
sată,  un  popor  vrednic  e  în  stare  să  improviseze  şi  fără  orga- 
nisare  o  mare  oştire  devotată  onoarei  şi  intereselor  sale.  Curtea 
saxonă-1  ajută  în  această  operă,  care  nu  ceru,  dată  fiind  starea 
spiritelor,  prea  multă  vreme.  Resturile  de  trupe  polone  care  nu 
fuseseră  încă  împrăştiate  formară  sîmbureîe  forţelor  care  erau 
să  încerce  a  salva,  dacă  nu  şi  integritatea  teritorială  a  Patriei, 
măcar  numele  ei  bun. 

Pentru  întăiaşi  dată  steagul  polon,  pe  care-1  ridică  Madalinski 
la  Ostroîenka,  acoperia,  nu  o  clasă,  ci  o  naţiune.  Kosciuszko 
proclamase  „insurecţia"  generală,  şi  toate  stratele  populaţiei 
răspunseră  la  supremul  lui  strigăt  de  desperată  chemare.  Rusii 
lui  Igelstrom  fură  izgoniţi  din  Varşovia,  după  scene  sângeroase. 
Vilna  şi  alte  oraşe  urmară  acest  exemplu  al  Capitalei, 

îndată  armatele  celor  trei  Puteri  trecură  graniţele  noii  împăr- 
ţiri. Şi  Austriecii  luau  parte  deci  la  represiune,  şi  ei  ocupară 
Lublinul,  mergând  spre  Varşovia,  pe  care  însă  şi-o  reservaseră 
Prusienii.  După  ce  luaseră  Cracovia,  aceştia,  cari  apăruseră  spon-  r 
taneu,  fără  nici  o  declaraţie,  se  încercară  şi  contra  Capitalei, 
fără  a-i  putea  înfrânge  însă  resistenţa,  de  şi  regele  prusian  însuşi 


stătea  în  fruntea  trapelor  sale.  Frederic-Wilhelm.  rechemat  acasă 
de  revolta  din  Posnania,  la  care  şi  Danzig  şi  Thorn  stăteau  gata 
de  a  se  ralia,  aşteptă  ca  Ruşii,  cari  învinseră  pe  Kosciuszko  la 
Maoeiowice,  să  îndeplinească  opera  de  cucerire  şi,  după  atacul 
furios  asupra  suburbiei  Praga,  Suvorov,  cel  mai  brutal  dintre  ge- 
neraţii Ecaterinei,  pătrundea  în  oraş  pentru  a  îngrozi  lumea  cu 
o  adevărată  baie  de  sânge. 

Apoi,  pe  când  Rusia  lua  Capitala  Lituaniei,  oraşele  ei  de  că- 
petenie; Covno,  Grodno,  şi  reşedinţa  prinţilor  păgâni  ai  terii,  No- 
vogrodek,  Prusia-şi  instala  soldaţii  în  Varşovia  supusă,  iar  Aus- 
tria cuteza  să  numească,  pentru  a  o  putea  anexa,  „Galiţie  Oc- 
cidentală" Ţinutul  care,  prin  Sandomir,  Lublin  şi  Chelm,  se  în- 
vecina cu  însuşi  districtul  varşovian  al  tovarăşei  sale  germane. 
Regele  Stanislas,  care  fusese  înlocuit  printr'un  Consiliu  naţional, 
găsi  în  Rusia  un  adăpost  umilit  pănă  la  moartea  sa,  în  1798. 

Polonia  nu  mai  exista  decât  în  amintirea  şi  în  conştiinţa  po- 
porului său  (1795).  Dar  acestea  erau  o  realitate  energică  şi  gata 
de  a  reîncepe,  la  cele  d'intăiu  împrejurări  prielnice,  o  luptă  care 
se  socotia  numai  ca  întreruptă, 

In  acelaşi  an  Ţareviciul  Pavel  moştenia  Coroanele  Rusiei,  ale 
cării  hotare  fuseseră  aşa  de  larg  întinse  prin  iniţiativa  şi  norocul 
Ecaterinei. 

Personalitatea  lui  interesează,  întru  cât  ea  a  provocat,  prin  ca- 
priciile unui  spirit  sucit  şi  îndărătnic,  amărît  şi  înăcrit  de  c 
îndelungată  înlăturare,  din  voinţa  bănuitoarei  sale  mame,  de  la 
orice  amestec  în  politică,  în  armată  —  căci  a  dorit  în  zădar  să 
iea  parte  ia  al  doilea  războiu  contra  Turcilor  — ,  ba  chiar  în  e- 
ducaţia  copiilor  săi,  —  incidente  neaşteptate  în  legăturile  Rusiei 
sale  cu  străinătatea. 

Venit  pe  tron  după  vrâsta  de  patruzeci  de  ani,  încunjurat  de 
o  familie  numeroasă:  trei  fii,  Alexandru,  Constantin  şi  Nicolae, 
şi  mai  multe  fete,  dintre  care  cele  peţitede  Napoleon.  Ecaterina 
şi  Ana,  ajunseră  regine  în  Wiirttemberg  şi  în  Olanda,  plin  de 
setea  răsbunărilor, 'Pavel  dădu  de  la  început  impresia  unui  om 
care  nu  se  poate  stăpâni.  Petersburgul  văzu  sinistra  scenă  a 
sicriului  lui  Petru  al  III-lea  pus  lângă  o  împărăteasă  care-şi  răs- 
turnase  soţul  şi  contribuise  Ia  uciderea  lui  şi  apoi  aceia  a  uci- 
gaşilor înşişi,  Alexe  Orlov,  Bariatinschi,  acum  nişte  bătrâni  aproape 


133 


de  moarte,  întovărăşind  la  ultimul  Ioc  de  odihnă  rămâşiţile  vic- 
timei lor.  / 
Era  poate  şi  un  mijloc  de  a  risipi  calomnia  care  —  pe  o  vreme 
€ând  s'a  făcut  din  Ecaterina  însăşi  fiica  unui  mediocru  nobil, 
Beţchi,  ba  chiar  a  lui  Frederic  al  il-lea  !  —  atribuia  lui  Solticov 
paternitatea  lui  Pavel.Dar  măsurile  pe  care  acesta  le  luă  pe  urmă, 
reglementarea  veşmintelor  şi  a  coafurelor,  ucazurile  relative  la 
ghivecele  cu  fiori,  care  nu  trebuie  să  fie  aşezate  prea  pe  marginea 
fereştilor,  bizarele  întrebări  menite  a  deconcerta  pe  ofiţerii  săi 
arătau  că  încă  odată  Rusia  se  găseşte  'n  puterea  unui  om  a 
cărui  minte^totuşi  vioaie  şi  spirituală  odată,  când  călătoria  în 
Franţa,  cu  soţia  sa  a  doua,  Măria  de  Wiirttenberg,  supt  numele 
de  „conte  al  Nordului",  se  deosebeşte  de  aceia  a  obştii  ome- 
neşti. 

Deocamdată,  pănă  ce  exemplul  revoluţiei  din  1762  trezi  iarăşi 
la  anumite  persoane  interesate  sau  pâlimaşe  ideia  unei  izbăvi- 
toare crime,  Pavel  Petrovici  putu  impune,  timp  de  cinci  ani,  po- 
liticei ruseşti  direcţia  toanelor  sale  schimbătoare. 

Ceia  ce-1  făcu  să  intervie  în  războaiele  Revoluţiei  francese, 
contra  căreia  sufletul  său  de  autocrat  hrănia,  fireşte,  cea  mai 
învierşunată  ură,  tu,  pe  de  o  parte,  jignirea  ce  i  se  aduse  prin 
ocuparea  insulei  Malta  de  generalul  Bonaparte,  iar,  pe  de  alta, 
pătrunderea  Franciei  nouă  în  acel  domeniu  al  Orientului  turcesc 
pe  care  şi  el,  ca  şi  Ecaterina.  îl  credea  reservat  unei  cuceriri, 
mai  apropiate  ori  mai  depărtate,  a  Rusiei  înseşi. 

Se  proclamase  el  singur  Mare-Maiestru  al  Ordinului  de  Malta,  re- 
făcând cu  emigraţi  francesi  cadrele  lui  de  odinioară,  înviindu-i  în 
jurul  său  costumele  şi  ceremoniile.  înţelegea  ca  această  calitate 
să  fie  recunoscută  şi  respectată  lui,  şefului  ortodox  al  unei  miliţii 
religioase  catolice.  Dar,  mai  ales,  el  nu  putea  să  îngăduie  ca.  la 
căderea  Veneţiei.  Republica  francesă  să  se  instaleze  în  acele 
Insule  Ionice  care  păziau  Albania  şi  Moreia,  şi  încă  mai  puţin 
ca  ideia  lui  Talleyrand  de  a  se  lovi  interesele  englese  în  Egipt 
să-i  fie  pusă  în  practică  de  acelaşi  Bonaparte.  ocupându-se  o 
provincie  a  Imperiului  otoman.  Să  nu  uităm  nici  participarea 
de  la  1797  a  legiunilor  polone  ale  lui  Dombrowski  la  acele  răz- 
boaie ale  Republicei  francese. 

Astfel  se  văzură  în  179S-9  lucruri  cu  totul  neaşteptate.  Un 

amiral  ras  merse  împreună  cu  corăbiile  lui  Capudan-Paşa  să 
înlăture  dominaţia  francesă  din  Corfu,  şi  regele  Neapolei,  care 
n'avuse  niciodată  relaţii  cu  Curtea  rusească,  deveni,  în  vederea 
aceloraşi  interese  'n  Marea  Mediterană,  un  preţios  aliat,  —  cum 
va  fi  mai  tărziu,  pentru  a  se  stingheri  supremaţia  trancesă  în 
Italia,  regele  Sardiniei,  care  acreditase  la  Petersburg  pe  acel  om 
cu  judecată  originală  şi  necruţătoare,  Joseph  de  Maistre.  Un  întreg 
sistem  nou  de  relaţii,  cu  totul  deosebit  de  acelea  ale  Ecaterinei, 
d.uşmana  învierşunată  a  Turcilor,  destul  de  indiferentă  faţă  de 
posibilităţile  de  a  se  amesteca  în  lucrurile  Apusului.  După  înţe- 
legerea cu  Austria,  Suvorov  merse  în  acea  Italie,  unde-şi  câştigă, 
după  exemple  romane,  atunci  Ia  modă,  titlul  de  prinţ  Italiischi7. 
pentru  a  bate  pe  republicani,  pe  Iacobinii  Directoriului  şi  pe 
ai  Poloniei,  la  Trebbia  şi  la  Novi,  şi  a  face  întrări  victorioase  la 
Milan  şi  la  Mantova,  în  acelaşi  timp  când  alte  trupe  ruseşti 
luptau,  alături  de  Englesi,  în  Olanda.  Regimentele  împărăteşti  stră- 
bătură, peste  mari  greutăţi,  şi  în  văile  Sviţerei.  Dar  aici  gene- 
ralul frances  Massena  zdrobi  pe  Corsacov  la  Zurich,  şi  cam  în 
acelaşi  timp  lupta  de  la  Bergen  şi  capitularea  de  la  Alkmaer 
puneau  sfârşit  isprăvilor  de  la  gurile  Rinului.  Din  mari  şi  fru- 
moase oştiri  mai  rămăseseră  după  atâtea  încercări  şi  suferinţe 
numai  miserabile  fragmente. 

Bonaparte  ştiu  să  măgulească  vanitatea  pe  care  Pavel  o  moşte- 
nise de  la  Ecaterina.  încetul  pe  încetul  sufletul  nesigur  al  Ţa~ 
rului  luă  altă  îndreptare.  Francesiior'li  cerea,  cavalereşte,  numai 
să  respecte  pe  ocrotiţii  ruseşti  din  Germania  şi  pe  noul  prieten 
italian  din  Neapole.  încolo,  contele  de  Pro.vence  care,  după  fra- 
tele său  de  Artois,  se  oploşise  în  Rusia,  ţiind  Curte,  cu  pretenţii 
de  a  liberă  paşapoarte  „supuşilor  săi*  francesi,  la  Mittau  în 
Curlanda,  fu  silit  să  plece.  Eră  vorba  acum  de  o  adevărată  şi 
solidă  alianţă  cu  genialul  cuceritor  al  Italiei,  din  care  Pavel 
avea  să  facă  un  om  de  treabă,  un  rege,  de  o  expediţie  comună, 
în  Persia,  în  Asia  Centrală,  de  mari  planuri  orientale  —  Pavel 
anexase  de  curând  Georgia  caucasiană  la  ţările  sale.  Scandinavii 
şi  Prusienii  fuseseră  reuniţi  într'o  nouă  ligă  a  neutrilor.  Se  aştepta 
un  războiu  în  sens  cu  totul  opus  campaniilor  de  pănă  atunci. 

In  acest  moment  (22  Mart  1801),  împăratul  fu  ucis.  Partidul 
german  de  la  Curte,  un  Benningsen,  un  Pahlen,  duşmani  ai 
influenţei  unui  Rostopcin  şi  Aracceev,  sperau  să  poată  aşeza  în 

locul  lui  pe  intriganta  împărăteasă  Măria,  de  aselaşi  neam  cu 
dânşii.  Ea  ştia  proiectul,  şi-1  aprobase.  Nici  Moştenitorul,  care  nu 
prevedea  un  asasinat,  nu  eră  străin  de  dansul.  Când  conjuraţii 
pătrunseră  în  iatacul  lui  Pavel,  nenorocitul  se  ascunse  în  sobă. 
Tras  de  acolo,  el  fu  zugrumat,  lovit  în  tâmplă  cu  cel  d'intâiu 
obiect  greu  aliat  pe  masă,  înnăbuşit,  strivit  prin  întunerec. 
Astfel  ajunse  Ţar  Alexandru  I-iu. 

Domnia  lui  nu  putea  ti  o  autocraţie,  cum  o  realisase  cu  vremea 
Ecaterina,  cum  Pavel  o  impusese  de  la  început  prin  cele  mai 
fruste  mijloace  ale  tiraniei.  Crescut  cu  cea  mai  mare  îngrijire 
de  un  preceptor  sviţerian,  Frances  de  sânge,  republican  de  su- 
puşenie şi  revoluţionar  de  temperament,  acel  Laharpe  care  scria 
îq  caietele  „domnului  Alexandru"  că  Isus  Hriştos  e  „un  Evreu 
de  la  care-şi  iea  numele  secta  creştinilor",  hrănit  cu  cetiri  în- 
drăzneţe; el  mai  avea  şi,  de  la  tată,  de  la  mamă,  acea  moşte- 
nire împovărată  care-1  făcu  să  nu  fie  niciodată  pe  deplin  domn 
pe  hotărârile  sale,  pană  ce,  din  ce  în  ce  mai  mult,  el  lăsă  frâ- 
nele în  asprele  mâni  de  caporal  ale  lui  Aracceev,  revenit  în  fa- 
voare după  1812,  şi  se  pierdu  în  acele  visări  ale  misticismului  pe 
care  i  le  întăriau  anumite  prietenii,  ca  aceia  cu  d-na  de  Krildener, 
cu  d-na  Ebling,  sora  lui  Alexandru  Sturdza,  el  însuşi  unul  din 
răspânditorii  prin  scris  ai  crezului  unei  religiosităţi  mistice. 

E  deci  necesar  să  se  vadă  cum  era  societatea  care,  de  la  în- 
ceput, 1-a  încunjuiat. 

Nobilimea  tânără  rusească  însăşi  nu  mai  sămăna  cu  aceia  de 
care,  cu  o  jumătate  de  veac  în  urmă,  se  servise  Ecaterina  la 
începutul  stăpânirii  sale.  In  locul  ofiţerilor  ieşiţi  din  şcoala  de 
cădeţi,'  care-i  crescuse  după  un  program  străin,  avem  acuma 
oameni  cari  au  învăţat  şi  vor  învăţa  în  noile  instituţii  de  cultură 
civilă..  Pe  lângă  Universitatea  din  Moscova,  cu  un  aşa  de  măre 
rol  în  formarea  mentalităţii  ruseşti  nouă,  pe  lângă  aceia,  ţiin- 
du-se  de  altă  naţie,  de  la  Vilna,  în  această  epocă  se  vor  crea 
Universităţi  la  Petersburg  chiar,  la  Cazan,  la  Harcov.  Afară  de 
gimnasiile  aceleiaşi  vremi,  Francesi  emigraţi  întemeiază  şcoli  ca 
aceia  la  care  poetul  Puşchin  a  primit  lecţii  de  la  un  profesor 
cu  nume  aristocratic  care  eră  însuşi  fratele  fiorosului  Marat,  şi, 
în  sfârşit,  o  mare  instituţie,  cercetată  de  mii  de  elevi  şi  foarte 

preţuită,  e  aceia  a  lesuiţilor,  cari  se  vor  bucura,  rând  pe  rând, 
pană  la  Alexandru  însuşi,  de  favoarea  stăpânitorilor  ruşi. 

Un  Curachin,  crescut  cu  Ţarul  Pavel,  pe  care-1  întovărăşeşte 
în  călătoria-i  de  Moştenitor  la  Paris,  unde  va  fi  apoi  ambasador, 
n'are  o  pregătire  străină.  O  are,  fiind  educat  la  Strassburg, 
Cutuzov,  care  va  fi  apoi  un  tip  de  „Rus  vechiu".  Dar  dintr'un 
mediu  curat  rusesc  vine  fiul,  cu  acelaşi  nume,  al  lui  Nichita 
Panin,  apoi  Novosilţov  şi  Marcov,  represintantul  mai  vechiu  ăl  lui 
Alexandru  în  Franţa,  pe  care  n'o  iubia,  Strogonov.  Doctorov,  etc. 

Dar  nu  numai  în  rândurile  lor  îşi  caută  Alexandru  sfătuitorii. 
Şi  alte  clase  sociale  apar,  mulţămită  şcolilor  publice,  la  lumină. 
Noul  Împărat  a  făcut  miniştri  şi  din  doi  poeţi:  Ozerov,  un  clasic 
fără  simţ  pentru  vremea  sa,  şi  isteţul  fabulist  Dimitriev.  Iar 
omul  care  mai  mulţi  ani  de  zile —  pănă  în  1811  —  a  fost 
adevăratul  stăpân  în  Imperiu  —  cu  toate  invidiile  şi  urile  — , 
acela  care  şi-a  propus  a  da  aşezămintelor  o  basă  democratică  şi 
care,  favorisând  noul  învăţământ,  aduse  pe  Alexandru  la  ura 
împotriva  serbiei,  pe  care  făgăduia  solemn  la  Paris  că  o  va  des- 
fiinţa, după  ce  o  văzuse  cu  bucurie  dispărând  din  vechiul  teritoriu 
de  opresiune  al  Provinciilor  Baltice,  a  fost  „feciorul  de  popă'' 
Speranschi,  ajuns  conte  şi  dictator,  pănă  ce  un  curent  de  reac- 
ţiune  îl  înlătură  pe  dânsul  fără  a  putea  distruge  cu  totul  opera  lui. 

Dar  împărăţia  moştenită  de  Alexandru  nu  mai  e  aceia  a  carii 
conducere  o  usurpase  Ecaterina  pentru  a-i  asimila  profund  şi 
a-i  adăugi  esenţial  provinciile.  Ea  nu  mai  aparţine  Ruşilor  singuri. 
Lângă  Alexandru  s'a  văzut  mult  timp  nobila  figură  visătoare  a 
acelui  prinţ  Adam  Czartoriski  cel  tânăr,  bun  patriot  polon,  creator 
de  şcoli  în  sens  naţional  în  Lituania  —  unde  aruncă  rusificarea, 
cum  s1a  spus,  cu  o  sută  de  ani  în  urmă  —  şi  rămas  pănă  Ia 
sfârşitul  vieţii  lui  în  exil  un  ireductibil  revoluţionar.  Un  număr 
de  oameni  din  Rusia  Mică  aduc  şi  ei  o  influenţă  polonă,  ca  Milo- 
radovici,  de  pildă;  Cociubei,  ruda  lui  Bezborodco,  la  care  creşte 
şi  capătă  acele  cunoştinţi,  sporite  apoi  prin  studii  la  Geneva, 
care  i-au  îngăduit  a  fi  vice-Cancelariu  al  lui  Pavel  şi  ministru 
de  Afaceri  Străine  supt  Alexandru:  Gudovici,  unul  din  generalii 
războiului  contra  lui  Napoleon.  Cutare  dintre  ai  lor,  Tadeu  Bul- 
garin,  a  înfăţişat  în  interesantu-i  roman  han  Vijighin,  această 
viaţă  de  castel  din  Rusia  occidentală.  în  care  pecetea  stăpânirii 
polone  rămâne.  în  curţile  senioriale,  indelebila. 

Şi  atâţia  alţii  dintre  străini  incuri]' ură  pe  Ţarul  crescut  în  sen- 
timente umanitare,  care-i  impuneau  să  nu  aleagă  între  un  om 
şi  altul,  ignorând  rasele  chiar  cănd  îndeplineşte  datoria  sa  de 
Suveran. 

Sunt  şi  destui  diplomaţi,  funcţionari,  generali  de  rassă  germani. 
Câte  unul  vine  chiar  dela  el  de- acasă,  din  patrie,  dar,  în  noua 
viaţă  rusească  ce  s'a  creat,  fără  pretenţie  de  a  mai  represinta, 
ca  un  Ostermann  şi  Munnich,  ca  străin,  interese^  străine.  Astfel 
Benningsen,  care  vine  din  Braunschweig,  unde  a  fost  în  ser- 
viciul Casei  de  Hanovra,  încă  pe  vremea  Ecatennei,  şi  care  la 
sfârşitul  carierei  sale  se  va  întoarce  să  moară  la  el,  în  Hanovra; 
Anstett,  din  Strassburg,  care  trece  în  Rusia  numai  la  1789:  von 
Diebitsch,  din  Saxonia,  care  păstră  totdeauna  caracterul  său 
german  şi  căruia  i  s'a  atribuit  la  bătrâneţă  intenţia  de  a  trece  şi 
în  serviciu  german;  Michelson,  biruitorul  lui  Pugacev:  apoi  W'ittgen- 
stein,  Osten  Sacken,  Hermann,  Rebinder,  Budberg,  MeyendorrT,  şi, 
între  diplomaţi,  Si>vers,  Stackelberg,  mai  târziu  ceva  Nesselrode. 

Câte  unul  dintre  aceşti  Germani  de  origine  e  fiul  unui  func- 
ţionar rus.  cum  e  caşul  pentru  Ivan  Ostermann.  Din  ce  în  ce 
mai  mulţi  sunt  însă,  în  toate  ramurile  administraţiei  şi  în  toate 
rangurile  armatei,  originarii  din  Provinciile  B  Utice.  Pomenim  pe 
Livonianul  Buxhoevden,  care,  venit  din  insula  Moen,  va  fi  cuce- 
ritorul Finlandei,  pe  Pahlen  —  Cartensohn  von  der  Pahlen  — , 
rudă  cu  Medem,  care  avuse  slujbă  la  jumătatea  veacului  al 
XVIII-îea.  unul  din  cinci  fraţi  cari  toţi  îşi  vor  găsi  ocupaţie  în 
serviciul  public,  pe  Barclay  de  Tolly.  dintre  cei  mai  strălucitori 
generali  ai  acestei  epoce,  Livonian  şi  el,  dar  de  mai  veche, 
obârşie  scoţiană. 

Mai  rari  sunt,  din  potrivă.  Latinii  între  ajutătorii  militari  ai 
Rusiei  lui  Alexandru:  un  general  Langeron.  un  Lambert,  un  Roche- 
chouart,  un  Saint-Priest  fiul  \  Ducele  de  Richelieu  creiază  cu 
adevărat  dintr'un  simplu  târg  oriental  marele  port  modern  al 
Odesei,  şi  Maisons  dă  o  aşezare  nouă  Tătarilor  din  Crimeia  :  o 
lume  întreagă  de  Francesi  îi  încunjură  2.  Traversay  organisează, 

1  La  Odesa,  comandantnl  garnisonei,  Cobley,  era  Engles,  Prusianul 
Forster  diriguia  lucrările  portului,  generalii  residenţi  la  Cherson  şi  Caffa 
erau  (Pingaud,  Lcs  Francais  en  Russie,  p.  33S),unul  Olandes.  altul  Ger- 
man,  un  al  treilea  Engles. 

2  Tatăl  lui  represintas?  pe  regele  Franciei  pe  lângă  Prusia.  Şi  Foştii 
ambasador  ia  Constantinopol.  Choiseul-Qouffier.  a  cărui  carte  despre  Ore- 

la  Nicolaiev  şi  Sevastopol,  liota  Mării  Negre.  Pozzo  di  Borgo, 
din  Corsica,  e  unul  dintre  cei  mai  influenţi  diplomaţi  din  această 
vreme. 

In  sfârşit,  pentru  a  se  vedea  ce  rase  nouă  aduce  la  cârmă 
întinderea  Imperiului,  care  tinde  a  lua,  în  ciuda  unităţii  de  limbă, 
de  organisaţie,  de  conducere  supremă,  tot  mai  mult  caracterul 
internaţional,  —  din  Georgia,  unde  luptase  supt  steagul  naţional, 
vine  un  Bagration,  „braţul  drept"  al  lui  Suvorov,  şi  Moldova  in- 
vadată, Basarabia  anexată  va  da  pe  Sturdzeşti,  Scarlat,  Alexan- 
dru, apărător  prin  scris  al  ideilor  lui  Alexandru  I-iu,  al  cărui  nume 
îl  poartă.  Ba  până  şi  rasa  greacă,  prin  Insulele  Ionice,  trimetea 
Rusiei  un  viitor  Câncelariu,  pe  contele  Capo-d'Istria. 

0  bucată  de  vreme,  Ţarul  cel  tânăr  e  supus  înrâuririi  ele- 
mentelor „umanitare",  „filosofice",  liberale,  care  admiră  schim- 
bările fundamentale  petrecute  în  Franţa  şi  le-ar  introduce  bucuros 
şi  în  ţara  lor.  Bonaparte  poate  deveni  împăratul  Napoleon  I-iu^ 
încoronat  de  mâna  sa  în  .presenţa  Papei,  pentru  acrea  apoi  un 
împărat  al  Austriei  şi  a  da  o  altă  ordine  Germaniei,  acum  fără 
împărat,  unde  clientela  rusească,  la  disposiţia  ocrotitorului  tutu- 
rora, dispare  fără  ca  Rusia  să  se  ridice  în  contra  lui,'  cu  Îm- 
păratul său  de  tradiţie  bizantină,  de  confesiune  ortodoxă,  de 
caracter  autocratic.  Se  ajunsese  chiar,  după  pacea  de  la  Luneville, 
la  un  tratat  între  cele  două  teri,  care  tăcea  din  Insulele  Ionice 
o  republică  independentă  şi  neutră,  deşi  „garantată"  de  Ţar, 
cuprinzându-se  pe  lângă  aceasta  şi  clause  de  despăgubiri,  evacuaţii 
şi  mediaţiuni,  toate  în  vederea  impunerii  şi  menţinerii  păcii 
generale,  cu  privire  la  care  împăratul  rusesc  avea  idei  proprii 
asămănătoare  cu  acelea  pe  basa  cărora  Henric  al  IV-lea  voise 
să  alcătuiască  Europa  vremurilor  sale. 

Pentru  menţinerea  Prusiei,  pentru  liberarea  Germaniei,  deci, 
în  fond,  pentru  îndepărtarea  acestei  Francii  agresive  de  la  hotarele 
sale;  interveni  Alexandru,  silit  de  împrejurări  şi  fără  o  deosebită 
tragere  de  inimă,  la  1805.  Trupele  sale  suferiră  alături  de  Aus- 
trieci marea  înfrângere  de  la  Austerlitz  (1805)  şi  pentru  Prusieni, 
după  reluarea  războiului,  acelea  de  la  Eylau  şi  Friediand  (1806). 

Vom  vedea  ce  urmări  au  avut  biruinţile  napoleoniene  asupra 
Poloniei,  a  cării  Capitală  de  odinioară  ieşi  astfel  din  mânile 

da  cu  propunere?,  de  împărţire  a  Imperiului  Otoman,  ar  fi  şi  ea  între  ori- 
ginile planurilor  Ecaterinei,  a  fost  lin  timp  oaspetele,  bine  primit,  al  Rusiei. 

prusiene,  care  o  ţinuseră  ceva  mai  mult  de  zece  ani.  Pierzând 
terenul  în  această  parte,  unde  se  putea  teme  de  învierea  Polo- 
niei întregi,  Ţarul  reluă  atunci,  împăcându-se  cu  Napoleon, 
creatorul  şi  arbitrul  cel  mare  al  anexiunilor,  tradiţiile  EcaterineL 

El  ocupă  deci,  întrebuinţând  ca  pretext  o  schimbare  de  Fana- 
rioţi în  Scaunele  din  Iaşi  şi  Bucureşti,  contra  convenţiei  ruso- 
turce  din  1802,  Principatele-  La  întâlnirile  cu  împăratul  Fran- 
eesiîor  care  avură  loc  la  Tilsit  (Iunie  1806)  şi  la  Erfurt  (Oc- 
tombre  1807)  se  discută  soarta  Imperiului  otoman,  pe  care  în 
acest  moment  tocmai  îl  zguduiau  mişcări  revoluţionare.  Eră  vorba 
de  o  împărţire  formală  a  Statelor  lui  Selim  al  IlI-lea,  refor- 
matorul fără  noroc,  între  Cesarul  răsăritean,  care  se  grăbi  a 
decreta  anexarea,  recunoscută  prin  discursul  Tronului  frances, 
a  Moldovei  şi  a  Ţerii-Romăneşti,  şi  Cesarul  din  Apus,  lăsând 
Turcilor  doar  Constantinopolul  şi  o  făşie  de  Rumelie,  care  nu  se 
puteau  nici  împărţi,  nici  ceda.  De  altă  parte,  Finlanda,  era  şi  ea 
recunoscută  de; Napoleon  ca  provincie  a  prietenului  său.  „Franţa 
n'ar  consimţi  decât  ia  o  pace  care  ar  asigura  Rusiei  Finlanda, 
Ţara-Romănească  şi  Moldova",  spunea  actul  secret  din  Erfurt. 

De  acum  înainte  Alexandru  urmează  pe  omul  genial  care  se 
impusese  personalităţii  sale  nehotărâte.  El  va  face  chiar  ca  tru- 
pele sale,  comandate  de  un  Galiţin.  să  meargă  'contra  Austriei, 
în  noul  conflict  al  acesteia  cu  Franţa,  alături  de  Polonii  lui  Ponia- 
towşki  şi  Dombrowski,  pe  cari  generalul  se  îndărătnicia  a-i 
numi  „Varşovieni",  ca  fiind  soldaţi  ai  Marelui-Ducat  de  Varşovia. 
Dacă  o  parte  din  Galiţia  Orientală  fu  cedată,  prin  pacsa  din 
Schonbrunn,  Rusiei,  Ţarul  trebui  să  vadă  cum  cea  mai  mare 
parte  din  această  provincie  vine  să  crească  noul  Mare-Ducat. 

Nu  însă  aceasta,  nici  continuele  "anexări  napoleoniene  (cu 
Cracovia,  Radom,  Lublin,  Sandomir),  nici  nemulţămirea  cu  pa- 
gubele economice  ce  resultau  pentru  ţările  sale  din  blocul  con- 
tinental decretat  de  Napoleon  contra  Angliei,  riici  alianţa  cu 
Austria,  alianţă  întărită  prin  căsătoria  împăratului  Francesilor 
cu  arhiducesa  Maria-Luisa,  nu  îndemnară  pe  Alexandru  să  rupă 
o  legătură  din  care  păruse  a  face  basa  neschimbată  a  politicei 
sale,  ci  o  mişcare  a  spiritelor,  cea  d'intâiu  pe  care  o  pomeneşte 
istoria  poporului  rusesc. 

S'o  urmărim'  în  originile  ei  mai  depărtate  şi  în  liberalismul 
de  inspiraţie  francesă. 

Reactiunea  rusească  pană  la  Nicolae  I-iu. 

Schimbarea  d.c  spirit  în  Rusia,  trezirea  acelui  curent  care  era 
să  deie  un  războiu,  un  învierşunat  războiu  de  „principii",  dar 
nu  şi  resultatele  obişnuite  ale  unor  asemenea  sforţări  când  ele 
sunt  adevărat  naţionale,  începe  încă  de  la  sfârşitul  veacului  al 
XVIII-lea,  din  chiar  zilele  Ecaterinei  a  Il-a. 

Autorul  de  comedii  satirice  despre  care  am  vorbit  şi  până  a- 
cuma.  von  Vizin;  a  cercetat  Franţa,  Parisul  în  zilele  sale.  Nu  i-a 
plăcut,  fără  să  se  întrebe  cu  ce  drept  o  judecă  şi  fără  să-şi  dea 
sama  cât  a  văzut  dintr'însa  şi  cât  s'a  crezut  ea  datoare  să  a- 
răte  unui  străin,  această  societate  francesă,  care  era  totuşi  ves- 
tită în  lume  pentru  fineţa  şi  'ospitalitatea  ei.  Deşi  recunoaşte  o 
superioritate  de  aparenţă,  călătorul  rus  declară  formal  că  „no- 
bilimea rusească  din  provinciile  noastre  e  mult  superioară  celei 
de  aici...  Cea  mai  mare  parte  din  nobili  sunt  şi  obraznici.  Nu 
afli  pe  lume  lichele  asemenea  cu  Francesii...  Cred  că  nu  este 
pe  lume  o  naţie  mai  dispusă  la .  crezare  şi  mai  uşuratecă... 
Sunt  puţini  oameni  de  bun  simţ  .  Francesul  n'are  judecată  şi 
ar  considera  faptul  că  ar  avea-o  ca  o  nenorocire  în  viaţa  lui, 
căci  aceasta  l-ar  sili  să  cugete,  când  ar  putea  să-şi  petreacă. 
Plăcerea,  atâta  doreşte...  îndată  ce  un  Frances  are  creştere,  nu 
mai  asasinează;  ci  se  mulţămeste  a  înşela.  Lăcomia  de  bani  o- 
trăveşte  de  necrezut  toate  condiţiile  sociale,  fără  a  escepta  pe 
filosofii  veacului.  In  ce  priveşte  banii,  ei  nu  se  scârbesc  de  slă- 
biciunile omeneşti...  Dacă  printre  tinerii  noştri  compatrioţi  e  vre 
unul  care,  având  o  judecată  sănătoasă,  se  indignează  văzând  a- 
tmsurile  şi  neorânduielile  din  Rusia,  şi  dacă  în  inima  lui  începe 
■sâ-i  ajungă  străină,  ca  să  i  aducă  înnapoi  la  iubirea  de  ţara  iui. 
nu  este  mai  bun  mijloc  decât  sâ-1  trimeţi  în  Franţa/- 


141 


Mai  brutal  şi  mai  nedrept  nu  s£  poate.  In  aceste  rânduri — care 
de  altfel,  nu  erau  menite  să  fie  publicate  şi  nici  n'ar  fi  fost  în-"" 
găduită  publicarea  lor,  dacă  el  însuşi  s'ar  fi  gândit  la  aşa  ceva — , 
este,  pe  lângă  un  barbar  obiceiu  de  cârtire  faţă  de  orice  se  în- 
făţişează, şi  dincolo  de  hotarele  Rusiei,  invidia  faţă  de  străinul 
bine  primit,  bine  hrănit,  bine  plătit  şi  răsplătit,  la  Curte  ca  şi 
în  orice  familie  din  Petersburg,  din  Moscova,  din  centrele  mai 
mari,  pe  când  literatul,  profesorul  rus  e  considerat  ca  fiind  doar 
ceva  mai  sus  ca  slugile  obişnuite.  Dar  e  şi  o  tendinţă,  deocam- 
dată foarte  slabă,  de  a  opune  imitaţiei  străine  o  afirmare  a  ca- 
racterului naţional. 

Foarte  rare  or*  această  afirmare  înlocuieşte  nemijlocit  o  adâncă 
şi  învechită  deprindere  de  a  imita.  Influenţele  străine,  covârşi- 
toare şi  copleşitoare,  se  combat  şi  se  înlocuiesc  una  pe  alta  până 
ce  poate  veni  acela  care  va  avea  îndrăzneala  ds  a  da  un  sens 
răspicat  naţional  cuvântului  ori  sensului  său.  Aşa  trebuia  să  fie 
deci  în  Rusia  însăşi. 

Aici,  încă  trăind  Ecaterina,  cea  atât  de  francisată,  in  gândul, 
în  conversaţia  şi  încercările  ei  literare,  se  face  din  nou  acea 
apropiere  de  Germania  care  fusese  răspinsă  şi  evitată  o  bucata 
de  vreme  doar  pentru  consecinţele  ei  politice.  La  aceasta  con- 
tribuiau mai  multe  motive,  unele  dintre  dânsele  pur  literare,  ca 
nevoia  de-a  avea  un  cler  luminat,  ale  cărui  cunoştinţi  se  puteau 
desăvârşi  numai  la  protestanţii  germani,  şi  ei  represintanţi  ai  „ve- 
chii Biserici"  şi  duşmani  ai  catolicismului,  farmecul,  pur  frances,  al 
unei  nouă  literaturi  care,  ca  a  iui  Wieiand,  se  inspira  din  moda 
cărturarilor  parisieni  ai  „filosofiei"  triumfătoare,  şi,  în  afară  de 
cele  d'intăiu  lumini  ale  unei  adevărate  cugetări  filosofice,  nespus 
superioare  celei  pe  care  o  putea  înfăţişa  Franţa  din  aceiaşi  e- 
pocă,  nevoia  de  a  împrumuta  Germaniei  harnice  în  compilaţii,, 
dar  şi  capabile  de  a  deschide  drumuri  nouă,  exploratori  pentru 
Siberia,  ca  Pallas,  ori  istorici,  ca  acel  Schlozer,  a  cărui  operă  a 
însemnat  o  desvoltare  a  genului  însuşi. 

Alte  motive  erau  de  ordine  politică:  am  văzut  căsătoriile  în- 
cheiate cu  principi  germani  sau  din  mediu  german  de  Ecaterina 
ea  însăşi  pentru  fiicele  lui  Pavel  şi  restabilirea  unui  protectorat 
rusesc  asupra  unor  State  din  Germania  care  numai  astfel  s'au 
putut  apăra  un  timp  contra  patimei  de  distrugere  şi  radicală  re- 
facere a  lui  Napoleon  I-iu. 


142 


In  sfârşit  nu  trebuie  să  uităm  persoana,  necontenit  amestecată 
în  afaceri  de  Stat,  a  acelei  Impârâtese  Măria,  mama  lui  Alexandru 
l-iu,  princesa  de  Wiirttemberg,  pe  care  conspiratorii,  conduşi  de 
doi  Germani,  ar  fi  pus-o  bucuros,  după  exemplul  Ecaterinei,  pe 
tronul  tuturor  Ruşilor  în  locul  soţului  asasinat  cu  voia  ei.  Ea 
şi-a  crescut  în  acelaşi  spirit  anti-frances,  anti-revoluţionar,  anti- 
napoleonian  şi  fetele,  care  n'au  fost  fără  înrâurire  asupra  aface- 
rilor politice,  —  acele  două  fete  mai  mari  de  care  a  fost  vorba 
câtva  timp  ca  logodnice  aie  lui  Napoleon  despărţit  de  Iosefina 
şi  în  căutarea  unei  legături  cu  vechile  dinastii  europene.  A  fost 
un  moment,  după  întrevederea  de  la  Tilsit,  când  unii  nerăbdă- 
tori vorbiau  de  putinţa  unei  nouă  răsturnări,  caire,  odată  cu  A- 
lexandru  însuşi,  ar  fi  înlăturat  ei  putinţa  legăturilor  de  prietenie 
cu  Franţa  în  care  alţii,  din  potrivă,  vedeau  cel  mai  potrivit  mijloc 
pentru  a  se  asigura  puterea  de  azi  şi  viitorul  de  mâne  al  Rusiei  \ 

Alături  de  această  influenţă  protivnicâ  Franciei  era  şi  alta  : 
cea  englesă.  N'ain  putea  zice  că  ,1a  răspândirea  acesteia  au  lu- 
crat acei  mari  negustori  englesi  cari  aveau  în  mâni  ce  erâ  mai 
mănos  în  comerţul  Rusiei  şi  banca  (Southerland  erâ  bancherul 
Ecaterinei),  pe  când  Francesii  trimeteau  ca  agenţi  culturali  fireşti 
pe  abaţii-preceptori,  pe  profesorii  de  danţ  şi  de  maniere,  iar  Ger- 
manii pe  anume  specialişti  şi  pe  musicanţi,  pe  lângă  aceia  pe 
cari  i-am  găsit  în  chiar  întăile  rânduri  ale  societăţii.  Dar  un 
Engles,  Tooke,  a  dat  în  secolul  al  XVIII-lea  cea  mai  bogată  şi 
mai  metodică  descriere  a  Imperiului  rusesc,  pe  când  din  partea 
francesă  n'avem  decât  lucrări  ca  acea  călătorie  a  lui  Chappe, 
căreia  cineva  identificat  de  unii  —  fără  dreptate,  se  zice,  —  cu 
Ecaterina  ea  însăşi  i-â  opus  un  „antidot"  în  aceiaşi  limbă.  Intr'o 
epocă  sentimentală,  când  istoricul  Caramzin  va  începe  plângând 
nenorocirile  fetelor  părăsite  de  amanţii  lor  —  în  Lisa.  la  locul 
închipuit  al  suferinţelor  căreia,  lângă  Moscova,  tinerii  făceau  un 
adevărat  pelerinagiu  -  ,  Pamela  lăcrâmoasâ  a  lui  Richarson  trezia 
imitatori  cari  opuneau  autorului  engles.  din  mândrie  naţională, 
o  „Pamelă  rusească",  şi  barzii  osianici,  ca  şi  imitatorii  lui  Grey. 
găsiau  tovarăşi  în  poesia  începătoare,  la  1812,  a  romanticului  Ju- 
covschi,  care  făcea  să  plângă  întregul  cerc  al  curtenilor,  cu 
Alexandru  Turgheniev.  autorul  acelei  bucăţi,  cu  tot.  Am  văzui  că 

1  Rambâiitf,  Hisfcirc  de  Ic  &uş$ie,  e§.  a  2-a,  Paris  1S79,  pp.  55J-2. 

revistele  de  critică  socială  din  veacul  al  XVIIMea  au  de  model 
pe  cele  englese,  şi  se  poate  ca  nota  englesă  mai  mult  decât  cea 
francesă  să  domine  şi  în  publicaţiile  ziaristice  ce  apar,  „Viest- 
nicurile'1  („Curieri")  europene  şi  ruseşti.  „Jurnalul  de  Moscova", 
etc,  pe  când  publicaţiile  periodice  ale  lui  Caramzin.  care  cer- 
cetase marile  centre  de  Cultură  germane,  sunt  făcute  după  acelea 
ale  Germaniei  din  zilele  lui  Schiller  şi  Goethe.  Mai  târziu  o  atot- 
puternică impresie  o  va  face  asupra  întregului  tineret  romantic, 
cu  Puşchin  şi  Lermontov  în  frunte,  furtunoasa  poesie  de  revoltă, 
luminată  numai  de  fulgerul  zimbetelor  „diabolice'",  a  lui  lord 
Byron.  \ 

Atâta  n'ar  fi  fost  însă  de  ajuns  pentru  a  porni  mişcarea  contra 
lui  Napoleon.  Trebuia  şi  un  puternic  interes  intern,  al  unei  clase 
care  să  vadă  în  spiritul  liberal  din  Apus,  aşa  cum  începuse  el 
să  capete  o  realisare  prin  reformele  lui  Speranschi,  până  Ia  1811. 
cea  mai  mare  primejdie  pentru  privilegiile  şi  abusurile  sale, 
pentru  existenţa  sa  parasitară,  consecinţă  firească  a  unor  reforme 
venite  de  sus  şi  rămase  totdeauna  numai  ia  suprafaţă. 

De  la  un  capăt  la  altul  al  împărăţiei  nobilului  Ţar,  care  practică 
„republicanismul"  după  reţeta  lui  Laharpe  şi  îngenunchia  între 
iluminaţi  şi  femei  exaltate  la  şedinţile  mistice  ale  aventurierei 
germane  din  Rusia,  d-na  de  Krudener,  eră  continuarea  vechilor 
datine  asiatice  pe  care  le  păstra  lipsa  unui  simţ  de  drept,  unei 
porniri  de- împotrivire  în  clasele  populare,  iar  în  Guvern,  fie  şi 
cel  mai  bun,  imposibilitatea  unui  control,  cu  aşa  de  puţini  oa- 
meni utilisabili,  faţă  de  atâtea  păcate,  pe  o  aşa  de  mare  supra- 
faţă de  stăpânire. 

Cu  câţiva  ani  înainte  de  mişcătoarele  fabule,  pline  de  alusii, 
făcute  adesea  numai  pentru  aceste  alusii.  ale  Iui  Crâlov  şiînnainte 
de  tablourile  de  moravuri  pe  care  le  presintă  Gogol  în  ,,Revi- 
sorul"  său  —  cu  închipuitul  inspector  care  încasează  pe  fiecare 
pentru  vinovăţia  lui  cinic  mărturisită  în  cercul  unor  prieteni 
complici  —  şi  în  „Sufletele  Moarte"  —  în  care  se  înfăţişează  cum- 
părătorul numelor  acelor  ţerani  şerbi,  morţi  de  la  ultima  cons- 
cripţie, dar  existenţi  în  registrele  oficiale,  eaii-i  pot  alcătui  o 
aparentă  avere  şi  permite  împrumuturi,  întreprinderi,  ambiţii  so- 
ciale — ,  un  începător  nedreptăţit  al  acestui  realism,  crud,  dar  lipsit 
de  o  protestare  prea  indignată,  căci  îndreptarea  nu  părea  cu  pu- 
tinţă, Tadeu  Buigarin.  originar  din  Rusia  vestică,  polonisată  în 

parte,  dădea  în  romanul  său  de  aventuri  contemporane  han 
Vijighin  o  icoană  de  îngrozit  "a  Rusiei  lui  Alexandru,  a  doua  zi 
chiar  după  măsurile  luate,  cu  aşa  de  bune  intenţii,  de  Spe- 
ranschi.  Ţerani  neglijaţi  de  toată  lumea,  bătuţi,  batjocuriţi  de 
stăpâni:  nobili  de- la  ţară,  adevărate  fiare  pentru  sfâşiat  la  masă 
şi  pentru  străbătut  codrii  după  vânaturi,  iar  lângă  dânşii  femei 
resemnate,  care  ştiu  doar  că  fiecare-şi  are  osândele  lui  şi  că  ale 
lor  pot  fi  şi  mai  mari  decât  acelea-  de  pe  urma  cărora  ar  suferi 
dacă  nu  s'ar  fi  deprins  aşa  de  bine  cu  dânsele;  petreceri  de  mân- 
care şi  băutură,  de  nesocotită  risipă  trivială  ori  de  calculată 
câştigare  de  prieteni  în  stare  să  amnistieze  excrocheriile 
curente  şi,  din  când  în  când,  şi  o  mare  crimă.  La  oraşe,  ne- 
gustori fără  conştiinţa  importanţei  Lor,  continuu  nedreptăţiţi  şi 
brutalisaţi  de  administraţie,  crescânda- şi  copiii,  cari- şi  râd  fran- 
ţuzeşte de  Dărinţi,  pentru  a  ieşi  din  clasa  lor  şi  a  cheltui  întreaga 
agonisită.  Apoi,  ia  Moscova,  câtă  e  iarna  rusească  de  lungă, 
petreceri  cu  cei  din  funcţii,  cu  proprietarii  veniţi  din  împreju- 
rimi pentru  a-şi  juca,  distra  şi  mărita  fetele,  petreceri  în  care 
jocul  de  cărţi  cu  procedee  de  măsluire,  în  continuu  progres,  este 
principala  emoţie  pentru  toţi,  iar  pentru  cei  mai  deştepţi  şi  un 
însemnat  mijloc  de  traiu  şi  de  plăcere,  petreceri  cu  aventurierii, 
actriţele,  şi  străinii  gata  de  fugă  la  apariţia  unei  poliţii  cu  pre- 
tenţii prea  mari.  La  Petersburg  supt,  ochii  Suveranului  şi  diplo- 
maţilor, o  viaţă  mecanică,  preocupată  de  nesfârşitele  visite  so- 
lemne şi  zădarnice.  Iar.  pretutindeni,  cinovnici  cari  înşeală,  mint, 
intrighează,  persecută  şi  fac  averi,  de  la  vameşul  care  iea  bucăţi 
de  marfă  acasă  pentru...  a  le  preţui  rnai  bine  în  răgaz,  de  la  poli- 
ţistul care-şi  caută  victima,  până  la  judecătorul  fără  opinie,  fără 
cinste,  fără  conştiinţă,  până  la  administratorul  care  înlocuieşte 
pe  vechiul  stăpân  ereditar,  şi  sus,  în  afară  de  cercul  lor,  perso- 
nagiile  multiple  şi  bizare,  care  prin  „protecţia"  lor  dau  nume, 
valoare  şi  —  slujbă. 

Această  societate  trebuia  să  formeze  un  adevărat  bloc  contra 
-reformelor  în  spirit  occidental  şi  contra  noii  morale  pe  care 
puteau  s'o  aducă  după  dânsele. 

Fireşte  însă  că  nu  lipsiau  nici  spirite  nobile,  patrioţi  adevă- 
raţi, idealişti  autentici,  duşmani  desinteresaţi  ai  năvălirii  străine 
care  cuprindea  toate  domeniile.  Fără  strălucirea  pe  care  au  dat-o 
ei  mişcării,  aceasta  nici  nu  s'ar  fi  produs  cu  intensitatea  uriaşă 

care  se  ştie,  aducând  provocarea  contra  lui  Napoleon,  resistenţa 
îndârjită  faţa  de  o  expediţie  care  tindea  rnai  mult  să  impuie 
spiritului*  impresionabil  al  lui  Alexandru,  „fermecat"  odată  de 
geniul  „usurpatorului",  sacrificiul  fără  margeni  al  soldaţilor,  pană 
îa  trupele  chemate  în  grabă  de  la  Dunăre  unde  desanexaseră 
Principatele  cu  preţul  Basarabiei  singure  la  tratatul  din  Bucureşti, 
şi  apoi  ce  a  urmat:  arderea  fără  consideraţie,  fără  milă,  fără  pietate, 
a  Moscovei,  reluarea  războiului,  izgonirea  Francesilor,  urmărirea 
lor  în  largul  Europei,  cele  două  campanii  în  Franţa  şi  cele  două 
intrări,  aclamate  de  ir&onştienţi  şi  trădători,  în  Paris. 

Erau  scriitori  cari  vorbiseră  în  acest  sens  şi  a  căror  predicaţie 
„rusească"  atinsese  un  grad  de  extremă  vehemenţă:  gazetari  ca 
Gretsch,  —  German  de  origine  — ,  profesori,  istorici,  ca  marele  Ca-' 
ramzin,  a  căriii  operă  capitală  nu  eră  să  apară  însă  decât  în 
1820,  poeţi.  Erau  şovinişti  ca  bătrânul  amiral  Şişin,  care,  contra 
lui  C&ramzin,  cerea,  cu  societatea  sa  „Beseda"  („Şezătoarea"), 
să  se  revie  la  vechea  limbă,  la  vechiul  stil,  la  străbuna  datină 
slavonă.  Erau  preoţi  gata  de  a  proslăvi,  ca  Mitropolitul  Platon, 
biruinţa  trimeasă  de  Cer  asupra  duşmanului  nelegiuit.  Şi  era,  în 
sfârşit,  o  nobilime,  care,  crescută  absolut  franţuzeşte,  dar  în  alt 
sens  decât  cel  revoluţionar  şi  iubind  pe  emigraţi,  cu  cari  se  şi 
încuscria,  de^  obiceiu,  bucuros,  predică  din  răsputeri  cruciata 
ortodoxă  contra  iacobinilor  atei.  In  fruntea  lor  —  un  adevărat 
tip  —  e  contele  Rostopcin,  acela  care  a  găsit  zguduitoare  accente 
pentru  a  striga  contra  Francesilor  „de  pe  scara  roşie"  a  Crem- 
linuiui,  în  fanatic  limbagiu  arhaic,  luat  ca  din  Psalmi,  înainte 
de  a  preface  Moscova  lui  în  cenuşă  numai  pentru  a  lăsa  în  zăpadă 
pe  năvălitor  şi  ostile  lui  blăstămate. 

Pentru  întăîa  oară  ei  vorbiră  poporului  neştiutor  şi  apatic. 
Dar  nu  limbagiul  patriei,  ci  al  religiei,  încălzind,  nu  ura  naţio- 
nală, ci  aceia  contra  „păgânilor".  Masele  se  ridicară  deci  pentru 
a  răspinge  pe  pângăritorii  fără  Dumnezeu,  pe  spurcătorii  de  bi- 
serici şi  stricătorii  de  icoane,  pe  represintanţii,  osândiţi  de  o  pu- 
tere mai  mare  decât  cea  omenească,  ai  unei  lumi  blăstămate. 
Plăcerea  distrugerii,  patima  jafului,  ispita  prăzii  n'au  lipsit,  şi  e 
sigur  că  la  arderea  Moscovei  bandele  de  tâlhari  şi-au  avut  o  în- 
semnată parte. 

Ar  fi  o  nedreptate  ca  şi  o  dovadă  de  neînţelegere  istorică  să 
se  apropie  această  oposiţie  naţională,  inferioară  chiar  celei  spa- 

N.  Icrga  :  Istoria  Rusiei  şi  Poloniei.  10 


146 


mole,  condusă  de  preoţi,  în  numele  ideii  catolice,  de  mişcarea, 
aproape  contemporană,  a  Germanilor  în  anii  1813-4.  Aici  n'a  fost 
o  întreagă  pregătire  literară  a  naţiei,  n'a  fost  un  entusiasm  ne- 
cruţător al  femeilor,  care  şi-au  adus  ca  prinos  patriei  şi  giuvaieri- 
calele  lor  cele  mai  modeste,  n'a  fost  o  năvălire  supt  steag  a  în- 
tregului tineret,  chiar  a  celui  pe  care  nu-l  chema  acolo  —  ca  pe 
atâţia  tineri  Ruşi  —  nici  mândria  de  clasă,  nici  tradiţia  de  familie, 
nici  datoria  faţă  de  Stat  şi,  în  sfârşit,  n'a  fost  acel  adânc  răsunet  în 
poporul  întreg,  colaborator  până  în  milioanele  de  ţerani,  la  opera 
de  redeşteptare,  refacere  şi  regenerare.  Tabloul  pe  care  ni-1  pre- 
î  sintă  Tolstoi  în  „Războiu  şl  Pace"  corespunde  sufletului  rusesc 
aşa  cum  se  formase  la  jumătatea  veacului,  iar  nu  acelui,  mult  mai 
puţin  desvoltat,  ^e  la  începutul  lui. 

De  aceia  nici  nu  s'au  putut  culege  în  Rusia  de  pe  urma  acestei 
/  lupte  desperate  resultatele  morale  care  ele  în  rândul  întăiu,  şi  nu 
şcoala  rurală,  precum  s'a  pretins  odată,  sau  pregătirea  tehnică, 
precum  se  afirma  ieri,  au  dat  poporului  german  mijloacele  de  a 
îndeplini,  oricare  i-ar  fi  fost  conducerea,  fapte  de  energie  cu  un 
caracter  de  incontestabilă  energie  şi  solidaritate. 

Poporul  rusesc  a  rămas  în  starea  de'nnainte.  Niciuna  din  cla- 
sele de  sus  nu  şi-a  adus  aminte  de  triumfurile  cu  greu  smulse 
îa  1812.  Iar.  cât  priveşte  conducătorii,  iată  ce  s'a  întâmplat  cu 
dânşii. 

Nobilimea  s'a  întors  la  viaţa  ei  exclusiv  francesă.  dar  numai 
superficial  francesă.  Contemporanii  marii  epopei  au  trecut,  ca 
Galiţin  ş.  a.,  la  catolicism,  s'au  pierdut  în  misticism  de  nuanţă 
occidentală,  ca  d-na  Svecin,  s'au  mutat  în  Paris,  ca  Nicolae  Tur- 
gheniev,  Dolgoruchi  şi  însuşi  Rostopcin  (pe  când  fata  lui  Speranschi 
francofilul,  d-na  Bagreev,  va  scrie  franţuzeşte  la  Viena.  iar  ami- 
ralul Ciceagov  se  făcea  Engles).  Şi;  neputând  iubi  noua  patrie, 
cum  nu  putuse  rămânea  în  cea  veche,  distrugătorul  Moscovei, 
care-şi  mărită  fata  după  un  Segur,  declara  că  „în  Franţa  nu  e 
naţie,  societate,  politică  şi  bun  simţ.  ci  totul  e  distrus  de  egoism, 
de  opinii  de  partid,  de  insolenţă  şi  nebunie",  aşa  încât  lumea 
nu-şi  va  putea  afla  odihna  pană  „nu  va  creşte  iarba  în  Rue  Ri- 
chelieu  şi  nu  se  va  face  vânătoare  de  iepuri  la  Palais-Royal". 

In  ce  priveşte  literatura,  ea  n'a  căpătat  un    nou  spirit  din 

aceste  împrejurări.  După  cel  d'intăiu  entusiasm,  cu  poesia  lui 
Jucovschi,  cu  imprecaţiile  lui  Rostopcin,  cu  învierea  m  pe  teatru 
-a  figurilor  lui  Dimitrie  Donscoi,  biruind  pe  un  mai  vechiu  Napo- 
leon, sălbatecul  Tătar  Mamai,  a  lui  Minin  şi  Pojarschi,  izgonitori 
ai  Polonilor,  după  solemnele  discursuri  bisericeşti,  păstrate  apoi 
în  antologii,  se  reveni  la  imitarea  modelelor  apusene,  Dacă  nu 
i  se  poate  contesta  lui  Puşchin—  idolul  tineretului  mort  tânăr, 
dar  la  capătul  productivităţii  sale,  un  simţ  de  natură,  o  iubire 
pentru  figurile  legendei  naţionale,  care  sunt  originale,  subiectele 
sale  adesea,  dar  mai  ales  spiritul  de  batjocuritoare  negaţie,  de 
insolentă  luare  în  batjocură,  de  bagatelisare  şi  ironisare  a  tuturor 
lucrurilor  vin  de  la  Byron.  O  întreagă  şcoală  va  proceda  tot 
aşa.  Iar,  dacă  alţii  văd  cu  adevărat  nu  în  ei.  ci  în  jurul  lor,  ei  vor 
da  numai  cruditatea  unor  condamnabile  moravuri  ori  a  unei  stu- 
pidităţi ce  pare  iremediabilă,  pănă  ce,  într'un  tărziu,  în  altă  e- 
pocă,  Turgheniev  va  descoperi  o  poesie  a  naivităţii,  o  filosofie  a 
indiferenţei,  o  moralitate  a  supunerii,  iar  Dostoievschi  va  pătrunde 
pănă  în  cele  mai  adânci  straturi  aie  miseri ei  trupeşti  si  sufleteşti 
cu  acea  candelă  a  milei  care  face  din  orice  om  în  suferinţă  un 
martir  şi  din  orice  jerfit,  un  sfânt. 

Nu  e  de  mirare  deci  că  în  ultimul  timp  al  domniei  lui  Alexandru 
l-iu,  când  acesta  dă  totul  pe  mâna  lui  Aracceiev,  oposiţia  se 
mărgeneşte  la  cercuri  de  ofiţeri  tineri  cari  fuseseră  în  Franţa,  se 
pătrunseseră  de  ideile  Revoluţiei  şi  mai  ales  se  uimiseră  văzând 
că  reacţiunea  bourboniană  păstrează  toate  cuceririle  regimului 
zdrobit.  EL  un  Râleiev,  un  Pestei,  conduc,  în  societatea,  imitată 
după  cele  germane,  a  „Virtuţii",  apoi,  după  despărţirea  acesteiaj 
în  a  „Nordului"  şi  a  „Sudului". 

Când  Alexandru,  desgustat  de  toţi  şi  chiar  de  ei  însuşi,  se 
retrage  în  Crimeia  ca  să  moară,  cum  doreşte  din  tot  sufletul, 
aceşti  tineri  cred  că  ei  ajung  pentru  a  pregăti  o  revoluţie.  Un  act 
secret  asigura  moştenirea,  nu  fratelui  mai  mare,  Constantin,  gu- 
.  vernator  al  Poloniei,  ci  celui  mai  mic.  Nicolae.  Totuşi  a  fost  o 
vreme  de  nehotărâre,  Constantin  fiind  proclamat  prin  însuşi  or- 
dinul acelui  care  trebuia  de  fapt  să  domnească.  Se  întrebuinţa 
aceasta  pentru  o  mişcare  militară  a  câtorva  regimente.  Ele 
putură  ucide  pe  generalul  Miloradovici,  care  li  „făcea  morală",  şi 
putură  împroşca  şi^e  Mitropolitul  Petersburgului  cu  gloanţele 
lor,  dar,  când  Nicolae,  îmbărbătat  de  ai  lui,  mai  ales  de  ener- 

gicele  femei  ale  familiei,  ieşi  înaintea  răsculaţilor,  .un  gest  im- 
perios îi  aduse  la  supunere.  Pestei  muri  în  spânzurătoare,  blâs- 
tămând  ţara  în  care  nici  funia  nu  e  în  stare  să  resiste,  pe 
când  Râleev  îngâna  ultime  cuvinte  de  iertare  şi  îndemn  către 
Ţarul  neiertător. 

Cu  totul  altfel  se  înfăţişează  în  nenorocirile  ei  naţia  polonă. 

După  ultima  împărţire  a  regatului,  unii  dintre  luptători  se 
refugiară  în  Saxonia,  unde  se  afla  mai  tărziu  prinţul  Gedroyc, 
căruia  i  se  încredinţase  comanda  într'o  viitoare  mişcare  revo- 
luţionară, în  Italia,  unde,  la  FJorenţa,  a  fost  un  centru  al  emi- 
graţiei, dar  mai  ales  la  Paris,  unde  se  strânseră  în  curând  cele- 
mai .  puternice  talente  şi  mai  mari  energii  ale  naţiunii. 

De  aici  a  pornit  ideia  „legiunilor  polone"  ale  lui  Dombrowski,. 
după  ce  mai  mult  timp  alţi  fugari  avuseră  consfătuiri  în  acelaşi 
sens  prin  Moldova  noastră,  unde  erau  pândiţi  necontenit  de  Ruşi, 
ori  la  Constantinopoî,  cu  agenţii  Republicei.  cari  formaseră  şi 
un  mare  plan  de  acţiune  comună,  având  şi  ajutorul  Turcilor, 
cam  greu  de  mişcat.  Legiunile  luptară  eroic,  —  formând  un  foarte 
important  element  al  armatei  francese  care  operă  în  Italia,  —  cu 
oastea  lui  Suvorov;  mai  tărziu  ele  se  întâlnesc  în  expediţiile  de 
la  Neapole,  de  la  floma,  ba  unele  elemente,  crezând  că  prin  orice 
luptă  francesă  trece  drumul  către  patria  liberă,  merseră  să  moară 
departe,  în  America  Centrală,  la  San-Domingo. 

Războiul  lui  Napoleon  ca  împărat  contra  Austriei  şi  Rusiei,  la, 
Austerlitz.  la  Friedland  şi  Eylau,  ca  şi  contra  Prusiei,  la  lena,  re- 
înoi,  la  1808-7,  o  tradiţie  întreruptă  prin  pacea  franco-austriacă 
de  la  Campoformio.  0  prevedere  a  întoarcerii  apropiate  încălzia. 
încă  odată  pe  eroicii  soldaţi  cari  nu  ştiau  că  noul  Cesar  îi  pri- 
veşte numai  ca  material  cu  care  „se  poate  mobilă  un  câmp  de 
bătaie".  Se  credea,  după  întrarea  lui  Murat  în  Varşovia,  unde-1 
salută  o  populaţie  entusiastă,  după  asediarea  Danzigului  şi  ocu- 
parea Silesiei  de  Francesi,  că  se  va  proceda  la  reconstituirea, 
aşa  de  fierbinte  dorită,  a  regatului  de  odinioară.  Dar  Napoleon 
eră  mai  grăbit  să  răpească  Prusiei  sfărâmate  teritoriile  dintre 
Rin  şi  Elba  pentru  a  face  din  ele  regatul  de  Vestfalia  al  fratelui 
său  Ieronim  decât  să-şi  asigure  veşnica  recunoştinţă  a  unei  na- 
ţiuni întregi  şi  o  neştearsă  glorie  în  istorie.  Ei  încheia  la,  Tilsit 
un  tratat  Drin  care  Danzigui  rămânea  oraş  liber.  Rusia  căpătas 

pe  lângă  teritoriile  sale  ruso-lituaniene,  districtul  Bialystok,  dar, 
dacă  nu  lăsa  pe  Prusieni  în  Posen  şi  Gnesen,  desrobitorul  forma 
numai  din  aceste  provincii  Marele-Ducat  de  Varşovia. 

Mai  tărziu,  el  îi  adause  şi  Galiţia  cracoviană  (fără  Lemberg), 
luată  de  Ia  Austrieci,  după  patruzeci  de  ani  de  stăpânire  a 
acestora,  şi  era  gata  să  şi  întregească  această  restituire  a  pro- 
vinciei usurpate  de  Habsburgi.  Dar  ceia  ce  Austiia  numia  Galiţia 
sa  occidentală,  cu  Lublin  şi  Sandomir,  pănă  la  porţile  Varşoviei, 
fusese  cedată  prin  aceiaşi  pace  de  la  Viena  (1809),  după  o  nouă 
înfrângere  a  împăratului  Francisc,  Rusiei,  ca  preţ  al  păstrării 
unei  alianţe  care  în  curând  era  să  se  sfarme,  şi  pentru  totdeauna. 

Regele  Saxoniei,  conform  dorinţei  naţionale  din  1791,  era 
Mare-Duce  la  Varşovia,  pe  când  odinioară  Electorul  de  Saxonia 
fusese  rege  în  Polonia.  El  fasese  ales  din  causa  credinţei  lui 
către  suzerana!  frances,  ca  şi  din  causa  unei  totale  incapacităţi 
politice  şi  militare,  aşa  încât  niciodată  să  nu  poată  primejdui 
interesele  ruseşti.  Se  păstrează  şi  celelalte  elemente  ale  vechii 
Constituţii,  cu  corpul  reprecintanţilor  format  din  membri  de 
drept  şi  din  membri  aleşi.  Se  introduseseră  norme  de  drept 
francese  şi  se  recunoscuse  libertatea  personală  a  ţeranilor. 

Polonii,  supt  Iosif  Poniatowski,  priceputul  nepot  de  frate  al 
ultimului  rege,  se  luptaseră  eroic  alături  de  Ruşi  în  războiul 
contra  Austriei,  de  şi  generalul  Galiţin,  cum  am  spus,  nu  voia  în 
ruptul  capului  să  vadă  în  ei.  altceva  decât  „Varşovieni".  Mai  focos 
se  luptară  ei  la  1812  contra  Ruşilor.  Credeau  că  în  sfârşit  a 
sosit  ceasul  cel  mare,  când  •  Napoleon  însuşi  îşi  făcu  întrarea 
solemnă  la  Vilna,  pe  atunci  principalul  centru  al  Poloniei  ruseşti. 
Dieta  se  grăbi  să  proclame  restituirea  regatului  în  hotarele  lui 
de  odinioară. 

Dar  Lituania  fa  organisată  deosebit,  cu  altă  administraţie  şi 
altă  oştire.  Gândul  Poloniei  se  pierdu  în  planurile  mai  mari  ale 
împăratului.  In  zădar,  după  înfrângere,  Poniatowski  muri  lângă 
<3ânsul  în  lupta  de  la  Lipsea. 

Soarta  Poîoniei  era  să  se  hotărască  acum  în  Congresul  de  la 
Viena,  unde  dicta  Austria  şi  Prusia.  S'ar  fi  ajuns  la  un  resultat 
şi  mai  rău  pentru  nenorocita  naţie  dacă  Alexandru  I-iu.  care  nu 
părăsise  încă  total  vechea  sa  îndreptare,  n'ar  fi  intervenit,  şi  din 
ambiţie  personală,  în  favoarea  ei.  Regatul  Poloniei  rămase,  dar 

numai  pentru  o  parte  din  cele  douăsprezece  milioane  pe  care  şi-i- 
reservase  \  La  21  Iunie  1815  Ţarul  lua  titlul  de  rege,  asigurând 
represintaţia  naţională  în  cel  mai  larg  sens  şi  libertăţi  publice. 

Păcat  numai  ca  acestei  ţeri  îi  lipsia  un  suflet !  Acest  suflet  ră- 
mânea în  străinătate,  şi  regimul  nou  rusesc,  şovăitor  în  curând 
şi  apoi  uitător  al  tuturor  făgăduinţelor  sale,  nu  era  în  stare  să-1 
atragă.  Din  potrivă,  prin  neîndreptăţitele  prigoniri  contra  tânărului- 
profesor  lituanian  Adam  Mickiewicz,  se  dădu  emigraţiei  cel  mai 
mare  poet  al  ei,  autorul  lui  „Conrad  Wallenrod"  şi  lui  „Pan  Tad- 
deuz".  Nici  mai  tărziu,  când  el  vorbia,  aclamat  de  un  public  en- 
tusiast,  la  College  de  France  despre  solidaritates  morală  a  ra- 
selor slave,  nu  s'a  făcut  nimic  pentru  a-l  câştiga,  nefiind,  de  altfel, 
nici  mediul  potrivit  pentru  a-l  primi  acasă, 

Astfel  literatura  lui,  a  lui  Towianski,  a  lui  Slowacki,  a  lui 
Kraszinski  se  pierdu  în  romantismul  nebulos,  în  romanul  istoric 
de  imaginaţie,  după  Walter  Scott,  în  reverii  mistice,  ca  orice  scris, 
care  nu  se  desface  din  mijlocul  însuşi  al  societăţii  naţionale,  pe- 
când  în  Polonia  austriaca  şi  în  cea  prusiană  cele  mai  mari  ta- 
lente încremeniau  în  compilarea,  oricât  de  folositoare,  a  simplelor 
lucrări  de  erudiţie. 

Totuşi  la  1830  Polonia  se  va  ridica,  şi  cu  altă  energie  decât  Rusia,, 
pentru  a-şi  cere  libertatea.  E  drept  că  bătrânul  Kosciuszko,  libe- 
rat de  Ţarul  Pavei  încă  şi  retras  în  Sviţera,  cu  angajament  de* 
onoare  de  a  nu  mai  servi  contra  Rusiei,  nu  era  acolo,  cum  n'a 
fost  nici  în  luptele  supt  vulturii  lui  Napoleon,  pe  care,  ca  repu- 
blican îndărătnic,  îl  uria.  E  adevărat  că  Chlopicki,  generalul  cel 
mai  priceput,  înspâimântându-se  de  ceia  ce  făcuseră,  în  insurec- 
ţiunea  din  Novembre,  elevii  şcolii  de  cădeţi  din  Varşovia,  credea 
că  s'ar  putea  ajunge  la  o  înţelegere  cu  noul  Ţar,  care,  el,  declară 
că  n'are  de  pus,  nici  de  primit  condiţii.  E  adevărat  iarăşi  că, 
dacă  mai  toată  armata  polonă  a  autonomiei  luă  parte  la  luptă, 
aceasta  făcu  să  nu  se  mai  apeleze  la  popor \  care  rămase  fără  amestec 
în  acest  nou  războiu  pentru  învierea  Patriei.  E  adevărat,  în  sfârşit, 
câ  Adam  Czartoryski,  ca  şef  al  Guvernului,  după  detronarea 
„regelui"  rusesc,  era  prea  bătrân  şi  usat,  prea  pacifrc  şi  sco- 
lastic, iar  acela  care  îndemna  spre  cele  mai  radicale  soluţii  şi 

1  La  1807  în  Austria  rămâneau  5.033:003  şi  în  Prusia  2.030.003. 

spre  cea  mai  îndârjită  rezistenţă,  istoricul  Ioachim  Lelevel,  eră 
prea  tânăr  şi  prea  puţin  experient.  In  sfârşit  speranţele  puse  în 
Europa  apuseană,  asupra  căreia,  începând  de  la  Paris,  trecuse 
încă  odată  o  modă  revoluţionară,  se  vor  dovedi  absolut  zădarnice. 

Rămânea  un  sfârşit  frumos.  Revoluţia  polonă  va  şti  să-1  aibă. 
Dembinski,  Malakhowski,  Ramorino  vor  resista  luni  întregi  regi- 
mentelor de  fier  aduse  din  Balcani  de  bătrânul  Diebitsch  şi  sfor- 
ţărilor biruitorului  asupra  Persiei,  Paschievici.  Numai  aşa  se  va 
putea  cuceri  în  sfârşit  Varşovia,  şi  cu  aceasta  Polonia  întreagă  * 
va  reîntra  în  ceia  ce  la  Petersburg  se  putea  considera  ca  „ordinea 
legală",  aşa  cum  resulta  din  neclintitele  tratate  de  la  Viena 

Regimul  lui  Nicolae  I-iu,  care  trebuia  să  facă  Rusia  slabă  în- 
lâuntru,  odioasă  în  afară,  putea  să  înceapă. 


V.  mai  departe,  p.  156  şi1  urm. 


III. 

Regimul  lui  Nicolae  l-iu. 

Supt  Alexandru  I-iu,  oricare  ar  fi  fost  slăbiciunile  sale  de  ca- 
racter şi  revenirile,  provocate  de  acestea,  ale  unei  politice  ne- 
contenit influenţate,  când  de  unii,  când  de  alţii,  ceva  din  idea- 
lismul primitiv,  din  născare,  şi  din  educaţia  dată  de  Laharpe 
fiului  mai  mare  al  Ţarului  Pavel  s'a  păstrat  totuşi.  Omul  avea 
totuşi  un  suflet  nobil,  şi  nu  se  poate  uita  că,  atunci  când,  ia 
Paris,  represintanţii  orbiţi  ai  unui  partid  ahtiat  de  putere-1  în- 
tâmpinau, la  1814,  cu  cuvintele  „Vă  aşteptam  de  mult",  el  a 
răspuns i  „Aş  fi  venit  mai  curând  dacă  n'aş  fi  fost  oprit  mai 
mult  timp  de  vitejia  soldaţilor  d-voastrâ".  Când,  la  urmă,  neiz- 
butind în  toate  încercările  lui,  prin  toate  mijloacele  şi  cu  toate 
concursurile,  —  ca  un  om  fatal  ce  a  fost  în  adevăr  — ,  el  pleca, 
bolnav,  în  Rusia-de-Sud  ca  să  caute  o  rază  de  soare  pentru  ziua 
agoniei  lui,  el  pretindea  că  „a  trăit  şi  stă  să  moară  ca  un  ret 
publicau". 

Sfaturile  misticelor  din  jurul  său  îl  aduseseră  a  înjgheba  pentru 
dominaţia  şi  controlul  Europei  scăpate  de  „duhul  rău"  al  Re- 
voluţiei sentimentala  frăţie,  romantica  Treime  a  celor  trei  biruitori 
asupra  lui  Napoleon  şi,  ca  unul  care  adusese  în  această  hiptă 
comună  cele  mai  multe  resurse  ca  şi  cea  mai  nezguduită  hotă- 
râre de  a  duce  lucrul  pănă  la  capăt,  el  ajunse  —  cu  toată  pu- 
terea, mai  reală,  a  lui  Metternich,  observatorul  austriac  al  bunelor 
principii  —  presidentul  ordinii  de  lucruri  sănătoase  şi  cumin*;; 
care  se  stabilise  după  atâtea  frământări  şi  sacrificii.  Dacă  adu- 
nările periodice  ale  Suveranilor  pentru  a  chibzui  mijloacele 
şi  condiţiile  intervenţiilor  militare  contra  Revoluţiei  care  mai 
scotea  capul  pe  ici  pe  colo,  s'au  ţinut  pe  pământ  austriac,  la 

Troppau,  la, Laybach,  la  Verona,  dacă,  înlâturându-se  ofertele 
ruseşti,  trupe  ale  împăratului  Francisc  au  restabilit  în  Italia 
vechea  stare  de  lucruri  (iar  în  Spania,  de  voie,  de  nevoie,  tru- 
pele francese  ale  Restauraţiei),  pe  neclintirea  asigurată  a  împă- 
răţiei lui  Alexandru  se  răzimau  toate  situaţiile  şi  toate  restituţiile. 

De  aceia  Ţarul  s'a  găsit  foarte  încurcat  de  acele  tulburări 
revoluţionare  izbucnite  în  1821  —  după  o  lungă  pregătire  în 
Statele  sale  chiar  —  la  hotarul  său  chiar,  prin  trecerea  din  Basa- 
rabia la  Iaşi  a  beizadelei  Alexandru  Ipsiianti  şi  a  ajutătorilor 
săi,  între  cari  încă  un  fiu  de  Fanariot  şi  de  Româncă,  cneazul 
Gheorghe  Cantacuzino,  şi  unul  şi  altul  ofiţeri  ai  armatei  ruseşti. 
Tradiţiile  politicei  ruseşti  din  vremea  Ecaterinei,  continuate  oare- 
cum şi  supt  Pavel,  şi  chiar  amintirile  recente  ale  războiului  în 
aceste  Principate  româneşti,  care  dăduse  Imperiului  Basarabia,  ar 
fi  cerut  o  intervenţie,  pe  care,  de  alminterea,  aşa  cum  o  aşteptau 
Grecii  şi  tovarăşii  lor  tainici  din  Balcani,  o  reclama  sentimentul 
popular  rusesc,  care  nu  ştia  altceva  decât  datoria  faţă  de  creş- 
tinătate, faţă  de  ortodoxie.  Dar  revoltaţii  nu  puteau  fi  susţinuţi 
—  de  şi  creştini  şi  ortodocşi  —  faţă  de  acel  păgân,  fie  şi  duşman 
ereditar  al  Rusiei,  care  era  Sultanul,  căci  aceasta  ar  fi  însemnat 
ruperea  unor  îndatoriri  formale,  unui  contract  „sacru",  sfărâ- 
marea basei  înseşi  pe  care  el,  Alexandru,  înţelesese  a  o  da 
Europei. 

Astfel,  pe  de  o  parte  —  căci  cercurile  de  la  Curte  aveau  încă 
politica  lor  "proprie,  ceia  ce  nu  se  va  mai  întâmpla  supt  un  Nicolae 
l-in — ,  Ipsiianti  fusese  încurajat,  lăudat,  susţinut,  de  însăşi  împă- 
răteasa Elisabeta,  buna  femeie  părăsită  care  eră  să  vegheze 
asupra  ultimelor  clipe,  aşa  de  triste,  din  viaţa  soţului  ei,  şi  atâtea 
uşurinţi  se  acordau  Eteriei  de  oficiali  şi  neoficiali,  iar,  pe  de  alta, 
se  repudia  public  această  nouă  revoluţie,  se  ştergeau  din  con- 
troalele armatei  ruseşti  cei  amestecaţi  într'însa,  se  dădeau 
asigurări  Austriei,  care  începea  faţă  de  problema  grecească  un 
rol  dublu,  menit  să  întărească,  prin  succesul  lui,  influenţa  ei  în 
Europa. 

.  Dar  Turcii,  obişnuiţi  ca  Rusia  să  caute  pretextele  pentru  a-i 
a,taca,  iar  nu  să  o  vadă  răspingând  prilejurile  favorabile  ce  i  se 
oferia,  prinseră  curaj.  O  sălbatecă  prigonire  se  abătu,  şi  cu  aju- 
torul mulţimilor  fanatice  şi  fanatisate,  asupra  fruntaşilor  socie- 
tăţii greceşti,  pănă  la  Patriarhul  Grigorie,  silit  să  demisioneze. 

pentru  a  fi  apoi  înhăţat  şi  spânzurat  în  mijlocul  serbătorilor 
Paştilor,  iar  presupusul  său  trup,  aruncat  de  valuri  cu  simţ 
politic,  tocmai  la  Odesa,  în  faţa  celei  mai  înfloritoare  colonii  gre- 
ceşti din  Imperiul  Ţarului,  să  se  învrednicească  de  o  pompoasă 
înmormântare  demonstrativă.  Mulţimea  fremătă  în  toată  Rusia 
înaintea  acestei  jigniri  fără  păreche  adusă  credinţei  şi  aceluia 
care  stătea  în  fruntea  Bisericilor  drept-credincioase.  Şi,  dacă  totuşi 
Alexandru  se  mulţămia  să  recheme  pe  ambasadorul  său  din 
Constantinopol,  comunicând  de  acuma  cu  Poarta  numai  prin 
represintantul  Angliei,  el  se  simţi  dator  să  proteste  atunci  când 
ostile  otomane  care  trecură  Dunărea  pentru  a  zdrobi  pe  insur- 
genţi la  Drăgăşani  şi  la  Sculeni,  se  arătară  dispuse  a  rămânea,, 
prefăcând  astfel  o-  simplă  expediţie  de  represiune  într'o  ocupaţie 
durabilă.  Dar  toate  ameninţătoarele  observaţii  făcute  Divanului 
nu-şi  produseră,  multă  vreme,  doritul  efect,  aşa  încât  relaţiile 
cu  Turcii  erau  să  fie  reluate  numai  după  moartea  Ţarului,  în  1826, 
când  se  încheie,  pentru  a  se  lua  hotărâri  definitive  în  chestia, 
organisării  Serbiei  şi  a  reformelor  de  la  noi,  convenţia  de  la 
Acherman. 

Astfel  Alexandra,  între  alte  Jalimente  politice,  nu  lăsa  numai  ne- 
resolvată  chestia  grecească,  în  care  cuvântul  cel  d'intăiu  ca  şi 
cel  decisiv  se  aşteptaseră  de  la  dânsul,  dar  el  făcea  să  treacă 
asupra  Puterilor  liberale  din  Apus,  Anglia  şi  Franţa,  mânate  în 
luptă  de  entusiasmul  filelenilor  din  societatea  lor,  un  rol  care 
fusese  pănă  atunci  totdeauna .  al  Rusiei.  Şi,  orice  s'ar  face  pe 
urmă,  flota  rusească  participând  şi  ea  la  blocusul  hotărât  contra 
tiotei  turco-egiptene  pe  coastele  Moreii  şi  câştigând  alături  cu 
'vasele  anglo-francese,  în  1827,  biruinţa  navală,  neprevăzută,  de  la 
Navarino,  această  greşeală  de  la  început  nu  va  mai  putea  să  se 
îndrepte,  şi  pentru  întâia  oară  o  parte  din  populaţia  creştină  a 
Imperiului  otoman  va  căpăta  privilegii  şi,  la  urmă,  o  libertate 
deplină,  nu  ca  o  îndatorită  a  împăratului  de  la  Petersburg,  ci 
ca  o  creaţiune  europeană,  pregătindu-se  astfel  acel  conflict  între 
Statele  Occidentului  şi  Rusia  care  a  fost,  peste  vre-o  treizeci 
de  ani,  „războiul  Crimeii". 

De  Ia  început,  după  ce  înăbuşise  tulbuiările  din  Capitala  sa, 
Nicoîae  se  hotărî  să  dea  acestei  armate  frământate  de  nemul- 
ţârniri,  acestei  societăţi  care-şi  dădea  samă  de  lipsurile  şi  viciile,- 

ei  fără  să  întrevadă  calea  prin  care  ele  s'ar  putea  îndrepta  ş* 
lecui,  ocupaţie  într'o  serie  de  expediţii  biruitoare,  într'o  necon- 
tenită ti  ut  urare  cu  izbândă  a  steagului  împărătesc,  ajuns  un 
adevărat  drapel  naţional,  la  toate  hotarele  unde  se  aflau  duş- 
mani a  căror  înfrângere  să  pară  asigurată. 

Deocamdată,  fără  ca  această  societate  să  aibă  preparaţia  mo- 
rală pe  care  o  intenţiona  poate  încă  de  atunci,  el  declară  dirz 
că  de  acum  înainte  în  fruntea  Rusiei  stă  un  „general  de  bri- 
gadă". Pe  când  trupe  ruseşti  pătrundeau,  din  Caucasul  anexat 
supt  Pavel,  în  Persia,  supt  Paşchievici,  pentru  ca,  după  luarea 
Erivanului  armenesc  şi  a  vechiului  loc  de  întâlnire  al  carava- 
nelor, Tebriz,  să  se  îndrepte  contra  Teheranului,  ceia  ce  dădu, 
la  pacea  de  la  Turcmanciai,  două  provincii  nouă  Imperiului,  în 
acest  timp,  faţă  de  Turci,  siliţi  a  iscăli  convenţia,  pomenită  mai 
sus,  de  la  Acherman,  se  întrebuinţau  mijloacele  tari,  de  mult 
lăsate  în  părăsire.  Pentru  ca  totuşi  liberarea  Greciei  să  nu  fie  o 
operă  la  care  el  să  se  fi  împărtăşit  doar  cu  o  a  treia  parte, 
Nicolae  porunci,  fără  a  fi  cerut  sfat  în  dreapta  şi  în  stânga,  tre- 
cerea Prutului  (1828).  Principatele  fiind  astfel  ocupate,  se  urmă 
cu  atacul  în  adâncul  Peninsulei  Balcanice,  pănă  'n  apropierea 
imediată  a  Capitalei  turceşti,  fără  ca  Diebitsch,  comandantul 
suprem,  să  se  preocupe  prea  mult  de  cetăţile  dunărene  rămase 
în  urmă.  Tot  odată,  după  cucerirea  Armeniei  persane,  se  dădea 
lui  Paşchievici,  lăsat  pe  un  câmp  de  luptă  câre-i  erâ  perfect 
cunoscut,  sarcina  de  a  pune  mâna  pe  Armenia  turcească,  luând 
Erzerumul. 

Dar  intervenţia  stăruitoare  a  regelui  Prusiei,  printr'un  trimes 
special  —  şi  poate  că  la  spatele  lui  erâ  totuşi  şi  gelosia  neîm- 
păcată a  Austriei  —  sili  pe  „generalul  de  brigadă"  să  încheie  acel 
tratat  din  Adrianopol  care-i  dădea  relativ  prea  puţine  avantagii 
şi  care,  în  orice  cas,  lăsa  causa  Greciei  în  mânile  „Europei".  Ea 
eră  astfel  definitiv  instalată,  cu  interesele  ei  economice  şi  cu 
ideile  ei  apusene,  în  acest  Orient,  smuls  de  acum  influenţei  ex- 
clusive a  Rusiei  pentru  a  fi  cuprins  şi  el  în  acel  nou  echilibru 
pe  care-1  fixaseră,  cu  atâta  greutate,  tratatele  din  Viena. 

Nicolae  I-iu  erâ  s'o  afle  de  acum  necontenit  înaintea  sa.  Şi 
deocamdată,  până  s'o  întâlnească  în  negociaţiile  de  la  Constan- 
tinopol  pentru  succesiunea  turcească,  deschisă  acum  în  Jolostd 

tuturora,  el  o  găsi,  ţinând  în  mâna  armele  revoltei,  la  Varşovia. 

Emigraţia  polonă  era  încă  îa  începuturile  ei  şi  ea  nu  putea  să 
încerce  o<  mişcare  revoluţionară,  pentru  care-i  lipsiau  toate  mij- 
loacele de  propagandă,  de  organisaţie  şi  de  bani.  0  pregătire  a 
poporului  polon,  a  acelor  adânci  rnase  care  luptaseră  aşa  ele 
eroic  în  1792  pentru  păstrarea  rămăşiţelor  patriei  şi  pentru  răs- 
imnarea  onoarei  sale,  nu  se  făcuse.  Eră,  din  potrivă,  vremea  când 
profesori,  publicişti  părăsiau  ţara  pentru  a  merge  în  străinătate 
<şi  a  respira  acolo  un  aier  de  libertate,  de  care  însă  şi  mai  încolo 
erau  să  fie  lipsiţi  ai  lor. 

Dar  revoluţia  din  Iulie  1830  răsturnase  în  Franţa  regimul  bour- 
bonic  pe  care-1  impusese  la  1815  biruinţa  finală  a  celor  trei  Su- 
verani. Această  schimbare  părea  să  promită  tuturor  popoarelor 
apăsate  înlăturarea  consecinţelor  păgubitoare  şi  dureroase  ale. 
tratatelor  din  Viena.  Polonii,  întreg  tineretul  şi  nu  puţini  din  cei 
cari  aparţineau  generaţiei  mature,  avură  această  impresie,  care 
•era  să  se  dovedească  o  frumoasă,  dar  pierzătoare  ilusie. 

Spiritul  public  era  pregătit.  în  Polonia  rusească,  pentru  o 
schimbare  doar  prin  conflictele  care,  supt  Alexandru,  represintat 
la  Varşovia  prin  foarte  binevoitorul  său  frate  Marele-Duce  Cons- 
tantin, izbucniseră  —  d  ex.  pe  chestia  divorţului  —  între  Guvern 
-şi  Adunare.  Atâta  n'ajungea  însă  ca  să  se  prevadă  o  revoltă. 
Marele-Duce  guvernator  o  aştepta  mai  puţin  decât  oricine.  Cea 
mai  bună  dovadă  că  el  fu  surprins  cu  totul  .  se  află  în  zăbava' 
de  două  luni  pe  care  o  puseră  Ruşii  ca  să-şi  aibă  trupele  pre- 
gătite pentru  opera  de  represiune. 

Nu  e  imposibil  ca  anumite  îndemnuri  să  fi  venit  din  Austria, 
unde  mişcarea  a  fost  favorisată  pănă  la  sfârşit,  ori  din  mica 
republică  polonă  autonomă  din  Cracovia,  creată  şi  ea  prin  actele 
Congresului  din  1814-5  pentru  că  vecinii  nu  se  putuseră  înţelege 
;cu  privire  la  marele  şi  frumosul  oraş. 

Oricum,  la  17  Novembre  st.  v.,  seara,  cadeţii  şcolii  din  Var- 
.şovia  se  ridică,  supt  comanda  unui  simplu  sub-locotenent.  care 
merge  în  căsârmile  Ruşilor  să-şi  caute  şi  cele  d'intăiu  cartuşe. 
Constantin,  atacat  în  palatul  său,  de  o  mica  ceată,  nu  se  opune. 
-Şi  peste  puţin  armata  întreagă  iea  partea  rebelilor,  urmând 
exemplul  „decabriştilor"  militari  din  Petersburg,  cu  patru  ani  în 
urmă.  Mulţimea  aclama.  Istoricul  Lelevei.  ora  de  cunoştinţi  în- 

tinse  şi  de  cugetare  adâncii,'  se  puse  imediat  în  fruntea  radi- 
calilor. 

Un  alt  partid,  al  generalului  Chlopicki,  căruia  i  se  dăduse  co- 
manda trupelor,  încercă  o  împăcare  cu  Ruşii.  El  fu  înlăturat  însă. 
şi  se  proclamă  solemn  coborîrea  de  pe  tron  a  „regelui"  Nicolae. 
Supt  cDnducerea  îmbătrânitului  visionar  Adam  Czartoryski,  care- 
trebuia  să  fie  el  regele  naţional,  se  organisă  un  guvern. 

Dar  intervenţia  Europei  nu  se  produse,  Franţa  negăsindu-şi  în 
Ludovic- Filip,  noul  rege,  decât  un  foarte  prudent  chibzuitor.  al 
posibilităţilor  date.  Generalii  cari  cutezară  să  iea  asupra  lor  o 
astfel  de  situaţie,  un  Skrzynecki,  un  Dembinski,  un  Malachowski, 
se  înţelegeau  prea  puţin  între  dânşii.  Când  în  faţa  lor  răsări  o 
adevărată  oştire  rusească,  în  frunte  cu  experientul  Diebitsch^ 
apoi,  după  ce  acesta  muri  de  holeră,  cu  biruitorul  din  Asia,. 
Paşchievici  —  „Erivanschi"  după  „Zabalcanschi"  — ,  se  ajunse  la. 
catastrofa  ce  se  putea  prevedea.  A  doua  oară  Varşovia  scăldată 
în  sânge  căzu,  şi  un  incendiu  pustii  cartiere  întregi.  Atunci  s'a 
spus  de  comandantul  rus  triumfător  vorba,  rămasă  apoi  celebră: 
„Ordinea  domneşte  în  Varşovia"'. 

Nobilimea,  risipită  prin  Apus,  luase  o  prea  mică  parte  la 
această  mişcare.  Ajutoarele  de  la  Polonii  din  Austria  şi  Prusia 
nu  fuseseră  îndestulătoare.  Ţerănimea,  cum  am  spus,  nu  fusese 
frământată,  şi  pentru  a  nu  trebui  să  i  se  acorde  noi  drepturi  — 
ele  veniră  apoi  din  mila  împăratului  învingător  — ,  şi,  de  almin- 
terea.  se  credea  că  ea  nu  e  necesară,  odată  ce  se  dispunea  de 
o  destul  de  mare  oştire,  foarte  bine  organisată.  Caracterul  naţional^ 
în  ce  priveşte  şi  puterile  şi  metodele,  nu  numai  scopul,  lipsi  astfel 
prea  mult  revoluţiei  din  1830-1. 

Era  un  succes  al  Ţarului  faţă  de  acea  Europă  pe  care  o  ură 
din  ce  în  ce  mai  mult.  Spiritul  care  biruise  pe  baricadele  din 
Paris  fusese  înăbuşit  la  asediul  Varşoviei.  Orice  influenţă  a  lui 
fa  urmărită  pretutindeni  pănă  la  distrugerea  totală.  închidere 
de  şcoli,  prigonire  a  intelectualilor,  supraveghere  de  orice  clipă  a. 
tuturor  suspecţilor,  iată  care  au  fost  urmările  imediate  ale  re- 
voluţiei. 

Un  an  după  aceste  evenimente  însă,  acelaşi  spirit  al  Europei 
răsăria  aiurea  în  calea  ambiţiilor  şi  intereselor  lui  Nicolae  I-iu. 
Egiptul  lui  Mehemed-Ali  şi  Ibrahim,  regenerat  şi  condus  de  Fran- 

cesi,  se  ridică  împotriva  vechilor  tradiţii  otomane  din  Stambul 
şi  încă  mai  mult  împotriva  acelor  încercări  de1  modernisare,  de 
europenisare  care,  pornite  de  la  Sultanul  Mahmud,  ar  fi  putut,  în- 
tărind dinastia  legitimă,  să  facă  imposibilă  o  schimbare  în  Turcia. 

Pe  când  ostile  egiptene  înaintară  prin  Asia  Mică  spre  Cons- 
tantinopol,  Ţarul  crezu  că  poate  profita.  El  înfăţişă  vecinului  său 
.  musulman  un  tratat  de  garanţie  reciprocă,  şi  el  fu  iscălit  la 
Hunchiar-Schelesi,  un  chioşc  din  aproprierea  Capitalei,  în  Iunie 
1838,  deschizând  Ruşilor  libera  trecere,  pentru  „ajutor"  la  orice 
întâmplare,  prin  Strâmtori.  , 

Dar  Europa  opuse  din  nou  o  resistenţă  care  nu  se  putea  în- 
vinge cu  niciun  preţ.  In  curând,  sprijinit  de  Franţa,  de  tot  mai 
mujt  urâta  Franţă,  Chedivul  Egiptului,  care  păstrase  Siria,  re- 
începu o  luptă  de  la  care  aştepta  cele  mai  mari  resuitate.  Anglia 
se  grăbi  a  încheia  o  coaliţie  europeană  pentru  garantarea  noului 
Sultan  Abdul-Megid,  fiul  lui  Mahmud  (1840),  primind  şi  pe  Rusia 
ca  şi  pe  Puterile  Centrale,  Austria  şi  Rusia,  numai  să  se  oprească 
progresele  Egipteanului. 

Dar  prin  aceasta  chiar  Rusia  scădea :  rolul  pe  care-1  primia  era 
numai  acela  al  unuia  din  membrii  acestei  „Europe"  care-şi  anexa 
în  acest  chip  ambiţiile  ruseşti  în  Orient.  Iar,  când  Franţa  fu  luată 
în  tovărăşie,  „Convenţia  Strâmtorilor",  din  Iulie  1841.  nu  însemna 
altceva  decât  înlăturarea  solemnă  şi  definitivă  a  privilegiilor  pe 
care  dibăcia  diplomaţiei  ruseşti  le  putuse  smulge,  fie  şi  numai 
de  formă,  cu  zece  ani  în  urmă. 

De  aici  înnainte  gândul  lui  Nicolae  I-iu  a  fost  numai  acela 
de  a  se  lua  la  o  luptă  decisivă  cu  această  Europa,  care-i  stri- 
case toate  planurile,  care-i  împiedecase  toate  ambiţiile,  şi  de  a 
o  răpune,  pentru  ca,  altfel  decât  fratele  său,  să  fie  domnitorul 
continentului  european  si  arbitrul  soartei  lumii  întregi.  El  se 
închipui  pe  sine  ca  apărătorul  chemat,  faţă  de  rătăcirile,  de  pre- 
tenţiile şi  agresiunile  revoluţiei,  al  spiritului  celui  bun.  al  ade- 
văratei politice,  al  interesului  de  Stat  celui  mai  fundamental  şi 
al  celui  mai  sfânt  drept  monarhic. 

Pentru  aceasta  el  căută  să-şi  câştige  şi  puterile  sufleteşti  ale 
poporului  său,  acele  puteri  de  care  Alexandru,  chiar  temându-se 
de  ele,  nu  ţinuse  prea  multă  socoteală,  dar  pe  care  acestălalt 
Ţar  le  simţia  crescând  îndestul  ca  să  poată  fi  întrebuinţate 
cu  folos. 

Din  succesul  cel  mare  împotriva  acelui  Napoleon,  geniu  mult 
timp  neînvins,  care  părea  *eă  resumă  toată  energia  civilisaţiilor 
apusene,  a  căror  supremă  măsură  o  dădea,  a  reieşit  pentru  cu- 
getătorii şi  scriitorii  ruşi  o  extraordinară  exaltare  a  persoanei, 
dar  şi  a  naţiunii  lor,  ajunsă  acum  cea  d'intăiu  în  ce  priveşte 
mijloacele  de  acţiune  militară  şi  politică.  Pe  când  Puşchin,  în 
poemele  lui  de  inspiraţie  byroniană,  Lermontov,  în  amărăciunea 
unei  isolări  de  orgoliu  şi  mai  mare,  Prometeu  care,  având  stânca 
şi  vulturul,  nu  avea  şi  conştiinţa  că  a  furat  focul  pentru  fraţii 
săi  oameni,  se  sterilisau  în  despreţul  sau  revolta  egoismului  lor 
fără  frâu  şi  fără  margeni,  antisociali  şi  predicatori  de  anti- so- 
ciabilitate, pe  când  o  întreagă  şcoală  călca  pe  urmele  lor,  tiu-  ■ 
turând  acelaşi  steag  de  nimicnicie,  care  cu  zimbet.  care  cu 
blăstăm,  alţii,  cum  e  Ciadaiev,  strigau  că  Rusia,  „singuratecă 
pe-  lume,  căreia  nu  i-a  dat  şi  nu  i-a  luat'1  —  observaţi  acest 
mândru:  „şi  nu  i-a  luat"  —  „nimic,  nu  i-a  adaus  încă  nicio 
ideie  la  comoara  cugetării  omeneşti",  are  datoria,  dar  şi  dreptul 
-si  —  în  părerea  lui  —  şi  putinţa  de  a  face  această  operă,  îndată 
ce  se  va  opri  serios  asupra  adevăratei  sale  chemări,  „dând  astfel 
într'o  zi  soluţie  la  toate  chestiile  intelectuale,  morale,  sociale, 
care  se  desbat  în  Europa". 

Acestea  fură  şi  părerile,  nu  numai  ale  unui  cirac  prost  ca 
-Şevirev,  care  căuta  originea  doctrinei  lui  Hegel  în  ceia  ce  i  se  părea 
lui  adevărata  cugetare  rusească  de  la  începutul  evului  mediu, 
dar  şi  ale  unui  spirit  critic — socotit  a  fi  chiar  cel  d'intăiu — ,  Bie- 
linschi,  în  acea  epocă  din  evoluţia  sa  în  care  căuta  să  facă  din 
literatură  un  instrument  de  radicală  regenerare  socială,  pentru 
ca  din  această  regenerare  să  iasă  Rusia  nouă,  în  stare  să  dea 
omenirii  ceia  ce  aceasta  ar  fi  aşteptând  de  la  dânsa.  De  aici, 
de  la  anatemele  lui  Cernişevschi,  se  ajunse  apoi  la  doctrina  unui 
mare  şi  larg  slavism,  de  inspiraţie  şi  conducere  rusească,  înte- 
meietor prin  desfăşurarea  îndrăzneaţă  a  gândirii  sale,  prin  re- 
vărsarea sentimentalităţii  sale  nouă  şi  „sincere"  al  unei  lumi  cu 
totul  desrobite  de  aceia  care,  în  haosul  desbaterilor,  polemicilor 
şi  revoluţiilor  sterpe  ale  Apusului,  se  cufunda,  pe  încetul,  dar 
sigur,  în  noapte.  Tot  mai  mult  spiritele  erau  dominate  de  un 
Chirievschi,  de  un  Homiacov,  de  un  Acsacov. 

Pentru  ca  o  asemenea  învăţătură,  care  poate  desechilibra  prin 
spectacolul  neapărat  al  zădărniciei  sale  -  -  căci  nici  Rusia  nu 

putea  fi  ce  ddriau  „slavofîlii",  nici  Europa  nu  era  de  Ioc  dispusă, 
a  o  primi,  pocăită  şi  însetată  de  un  nou  crez,  în  această  cali- 
tate, —  pentru  ca,  zicem,  o  doctrină  aşa  de  orgolioasă  să  poată 
ii  corectată,  readusă  la  proporţiile  cuvenite,  ea  trebuia  cercată  pe 
două  pietre  sigure:  a  desvoltării  istorice— naţionale  şi  generale— 
şi  a  realităţilor  contemporane. 
Dar  aceasta  era  cu  neputinţă. 

După  încercările  din  secolul  al  XVIlI-lea  ale  lui  Tatişcev,  răs- 
pândite şi  în  cercurile  celor  cu  învăţătură  mai  puţină,  Caramzin 
dădu  cea  d'intâiu  istorie  deplină  a  Rusiei,  pe  care  o  aduse  pănă 
în  timpurile  modeme.  Ea  n'a  precedat  şi  înrâurit  mişcarea  „na- 
ţională" de  la  1812,  ci  a  fost  precedată  şi  înrâurită  de  dânsa. 
Cartea,  susţinută  şi  de  compromiţătorul  Aracceev,  avu  un  mare 
succes,  când,  ia  1820,  apăru  primul  volum.  Şi  ea  merita  acest 
succes  prin  sârguinţa  cu  care  se  culesese  informaţia,  prin  fru- 
museţa  unui  stil  care  nu  erâ  nici  prea  încărcat  cu  arhaisme, 
nici  pornit  oblu  pe  drumul  inovaţiilor,  prin  „maiestatea"  cuve- 
nită genului. 

Dar  ea  nu  cuprindea  decât  lupte,  anecdote  politice,  negocieri 
diplomatice,  biografii  şi  scene.  Adevărata  istorie  a  adevăratului 
popor  rusesc  lipsia. 

Nu  erau  s'o  deie  nici  alţii  pe  urmă,  din  lumea  harnică  a  eru- 
diţilor, de  la  Ustrialov  până  la  Soloviev,  din  ce  în  ce  mai  larg 
şi  mai  amănunţit,  într'o  expunere  pe  care  n'o  mai  pot  stăpâni. 
Dacă  o  asemenea  operă  a  fost  încercată  de  un  negustor  din 
Siberia,  care  nici  după  aceia  nu  şi-a  părăsit  meşteşugul,  Polevoi,, 
îi  lipsia,  în  scrierea  lui  destul  de  întinsă,  adevărata  cunoaştere 
a  subiectului  şi  spiritul  filosofic  necesar.  Iar  o  istorie  universală 
după  nevoile  şi  pe  înţelesul  Ruşilor  n'a  încercat-o  nimeni.  Cutare 
spirit  distins  din  această  epocă  şi-a  pierdut  vreinea  doar  cu  tra- 
ducerea istoriei,  pur  pragmatice,  fără  interpretare  şi  conduşii,  a 
lui  Weber. 

0  literatură  de  realităţi  exista.  Dar  ea  nu  ştia,  cu  Gogol,  decât 
să  expuie  şi  să  zimbească  de  milă  când  nu  râdea,  de  plăcere, 
cu  hohot.  Cu  aceiaşi  obiectivitate  care  nu  se  impresionează  şi  nu 
vrea  să  schimbe  nimic  în  conştiinţa  publică  se  înfăţişează,  cu 
mult  talent,  părţi  din  trecutul  rusesc  în  drama  lui  Alexie  Tolstoi, 
pe  când.  Ostrovschi  se  mulţămeşte  a  da  bucăţi  desfăcute  la  în- 


161 




tâmplare  din  viaţa  de  toate  zilele.  0  amărăciune  nemărgenită 
se  amestecă  în  icoanele  din  povestirile  lui  Necrasov,  un  îmbo- 
găţit pe  căi  dubioase,  care  a  pornit  de  la  cea  mai  absolută  pă- 
răsire, de  la  cele  mai  scârboase  împrejurări  în  care  se  poate 
câştiga  un  traiu  miserabil. 

Un  adevăr  naţional  sănătos  se  putea  culege  dincolo  de  mar- 
genile  acestei  societăţi  de  nobiii  sărăciţi  sau  —  ca  Ivan  Tur- 
gheniev,  cel  mai  mare  poet  fără  versuri  al  epocei,  —  „desrădă- 
cinaţi",  de  funcţionari,  mari  şi  mici,  purtând  semnele,  am  zice: 
ruşinoasele  răni  ale  meşteşugului,  de  târgoveţi  fără  orizont.  Colţov 
încercase  simple  şi  duioase  povestiri  de  la  ţară,  dar  poesia  po- 
pulară —  foarte  bogată  în  Rusia  Mică  —  n'a  putut  aduce  o  reîn- 
noire totală  a  cântecului  şi.  în  ce  priveşte  idilele  şi  tragediile 
satelor,  ele  mai  găsiră  un  interpret  pastoral,  liric  în  Turgheniev, 
când  el  debută  cu  „Amintirile  unui  vânător  rus". 

Dar  această  inspiraţie  se  opri  aici.  Pe  Turgheniev  însuşi  ca  şi 
pe  ceilalţi  scriitori  de  frunte  ai  epocei  nu-i  preocupa  obiecti- 
vitatea, oricât  de  fragedă,  de  colorată,  de  plină  de  viaţă  şi  miş- 
care, a  vieţii  din  sate,  ci  marile  probleme  contemporane  şi  felul 
cum  ele  transformă  sau  diformează,  cum  ajută  şi  distrug  psiho- 
logia unor  oameni  represintativi,  tipuri  ale  societăţii  de  sus, 
pornită  cu  orice  preţ  să  caute  soluţii  dincolo  de  originalitatea 
naţională,  care,  singură,  întrebată  serios  şi  stăruitor,  poate  să 
le  dea. 

Şi  era  natural  ca  această  literatură  cu  concluşiile  triste,  când 
nu  era  şi  cu  figuri  ignobile,  cu  scene  umilitoare  pentru  mândria 
naţională,  să  nu  se  răspândească  prea  mult  într'o  lume  care 
trăia  şi  mai  departe  'n  vechiul  ei  patriarcalism,  care  era  străină 
de  tot  ce  se  frământă,  mai  mult  fără  folos  pentru  naţie,  în  lumea 
rafinaţilor  unei  culturi  contemporane  cari  nu  putuseră  găsi,  cu 
toată  inteligenţa  şi  înzestrarea  lor,  raţiunea  de  a  fi  pentru  dânşii 
înşişi  ca  şi  pentru  poporul  din  care  făceau  parte. 

Atunci  oficialitatea,  care,  de  fapt,  se  resuma  în  Ţar,  a  căutat 
să  ieie  din  toată  activitatea  spirituală  a  epocei  ceia  ce-i  putea 
fi  ei  de  folos,  creând  astfel  prin  şcoli,  prin  societăţi  provinciale 
de  istorie  şi  arheologie,  prin  biblioteci  un  mediu  cultural  priel- 
nic desvoltării  şi  împuternicirii  „patriotismului  oficial",  „naţiona- 

lismului"  militarilor  şi  al  şefilor  de  birou,  cari  de  fapt  aveau  în 
mânile  lor  Rusia. 

De  la  numirea  ca  ministru  de  Justiţie  a  lui,  Uvarov,  de  la 
încurajarea  unor  reviste  ca  „Albina  Nordului",  redactată  de 
Gretsch,  German  de  origine,  de  Bulgarin,  mai  mult  polon,  şi  de 
acel  Sencovschi,  de  aceiaşi  origine,  pană  la  sfârşitul  Domniei  de 
treizeci  de  ani  a  lui  Nicoiae,  acest  mediu  îl  formează  Ţarul,  şi  el 
se  găteşte  şi  astfel  a  da  marea  luptă  distrugătoare  „Europei»,  * 
pe  care  o  urăşte  în  Constituţiile,  în  Parlamentele,  în  ziarele,  în 
cărţile  ei  libere,  de  şi  o  imită  perfect,  cu  o  strălucire  mare,  în 
modele  şi  obiceiurile  ei  de  societate,  în  creaţiunile  şi  fundaţiunile 
ei  de  ordine  materială. 

La  1846  Polonii  pregătiau  o  insurecţie  generală  contra  tuturor 
celor  trei  Guverne  care  deţineau  fragmentele  patriei  lor.  Data 
aceasta,  „Europa"  lucrase  cu  folos  prin  membrii  emigraţiei  polone, 
cari  desăvârşiseră  o  admirabilă  organisaţie  secretă,  din  ce  în  ce 
mai  îndrăzneaţă,  dispuind  de  mari  mijloace  băneşti,  strânse  prin 
devotata  siguranţă  a  unor  femei  idealiste.  Dar  poliţia  prusiana 
arestă  pe  unul  din  principalii  şefi,  pe  ucenicul  lui  Mazzini,  Mie- 
roslawski,  şi  tot  proiectul  fu  dat  pe  faţă. 

Totuşi  lovitura  izbăvitoare  se  prepară  şi  mai  departe  în  Ga- 
liţia.  Republica  din  Cracovia  trebuia  să  ieie  iniţiativa  şi  să  for- 
meze centrul  şi  sprijinul  revoluţiei.  De  fapt,  trupele  austriece 
chemate  aici  supt  Collin  fură  izgonite,  şi  iîusii  mari  putură  fi 
hrănite  câtâva  vreme.  In  comitetul  de  conducere,  care  trebuia 
să  cuprindă  mandatari  ai  tuturor  provinciilor  Poloniei  împărţite 
se  întâlneşte  şi  un  delegat  rus.  Dar  administraţia  austriacă,  în 
dorinţa,  mărturisită  de  arhiducele  guvernator,  Ferdinand  de  Este, 
de  „a  nu  compromite  trupa",  aţiţa  contra  nobililor  proprietari 
de  pământ  cari  erau  în  fruntea  agidatorilor  pe  ţerani,  şi  se 
ajunse  la  acea  îngrozitoare  măcelărie  în  massă,  cu  femei,  cu 
copii,  care  procedă  cu  puţin  înăbuşirea  mişcării  din  Cracovia 
însăşi  şi  desfiinţarea  imediată  a  Republicei. 

Intre  trupele  care  întrară  *n  oraş  erau  şi  cele  îuseşti  —  de  şi 
Cracovia  şi  teritoriul'  ei  fură  lăsate  în  sama  Austriei  — ,  pe  când 
Prusienii  se  mulţămiau  să  apară  la  graniţă  pentru  a  primi  şi 
a  face  să  dispară  pe  insurgenţi..  Când  soarta  nenorocitei  Republici 
fu  pecetluită,  în  ciuda  protestului  Angliei  şi  Franciei,  Nicoiae  eră 

bucuros  că  dă  o  nouă  lovitură  Puterilor  prietene  ale  neliniştii 
■şi  răsturnărilor. 

Mulţi  Poloni  trecură  în  Ungaria  revoltată  ia  1848  contra  Casei 
de  Austria,  şi  Bem  fu,  câtva  timp,  chiar  şeful  suprem  al  oştilor 
maghiare.  Ţarul  Nicolae  întrebuinţă  răsturnarea  la  Bucureşti  a 
lui  Vodă-Bibescu  pentru  a  cere  intervenţia  Turciei  suzerane  şi 
făcu  ca  ostaşii  Rusiei  protectoare  să  înceapă  la  Dunăre  o  ocu- 
paţie care  ţinu  mai  mulţi  ani  de  zile.  Şi,  din  principatul  muntean 
„pacificat",  regimentele  imperiale  trecură  'n  Ardeal  şi  Ungaria 
pentru  ca  să  aducă  în  curând,  prin  capitularea  de  la  Siria  (Vilâgos), 
sfârşitul  acesteilalte  revoluţii.  Polonii  trecură  în  Turcia,  unde 
Bem  ajunse  Murad-Paşa,  iar  Czajkowski  Sadic-Paşa. 

Franţa,  tulburată  mult  timp  după  urma  revoluţiei  Care  sfărâ- 
mase tronul  lui  Ludovic-Filip,  Anglia,  care  continua  să  represinte 
o  tradiţie  liberală  fixată,  scutită  de  asemenea  convulsii,  nu  se 
opuseseră  operei  îndepliuite  de  Ruşi  la  noi  şi  în  Ardeal.  Ţarul  crezu 
că  poate  încerca  şi  mai  mult,  şi,  neglijând  resistenţa  posibilă  a 
noului  Napoleon  care  printr'o  lovitură  de  Stat  pusese  stăpânire 
pe  poporul  frances,  el  îşi  închipui  că  poate  să  încerce  chiar  a 
sonda  Anglia  prin  ambasadorul  ei  la  Petersburg  cu  privire  la 
împărţirea  eredităţii  „omului  bolnav",  Turcia. 

Anglia  relusă,  dar  Austria,  în  ambiţia  ei  nouă,  dădu  prilejul 
mult  timp  aşteptat. 

Văzând  prin  atitudinea  Vienei  înseşi,  în  1848,  cât  de  solidă  e 
loaialitatea  şi  soliditatea  elementului  german,  învăţând  printr'o 
revoluţie  încheiată  cu  spânzurători  şi  exiluri  care  sunt  sentimen- 
tele Ungurilor  şi  înţelegând,  în  sfârşit,  prin  scenele,  contemporane, 
din  Praga  ce  vreau  Slavii  din  Boemia  —  fără  a  mai  pomeni  de 
aşa  de  recenta  experienţă  cu  Polonii  — ,  Monarhia  socoti  că  se 
poate  răzima,  alături  de  bunii  Români  totdeauna  supuşi,  auxi- 
liari fără  pretenţii  în  zilele  revoluţiei  ungureşti,  pe  Iugo-Slavi. 
Şi  urmaşul  lui  Metternich,  căzut  atunci  la  1848,  se  gândi  că 
o  lovitură  de  maestru  ar  fi  să  se  lărgească  această  basă  ali- 
pindu-se  fraţii  acestor  Slavi-de-Sud  .cari  se  aflau  în  Imperiul 
otoman:  Sârbi,  Bosnieci,  Herţegovineni,  etc.  Şi,  ca  un  început, 
pentru  a  răpi  Rusiei  prestigiul  atotputerniciei  faţă  de  Sultan,  un 

adiutant  al  lui  Francisc-Iosif  merse  la  Constantinopol  să  interzică 
înaintarea  în  Muntenegru  a  trupelor  lui  Omer-Paşa. 

Resultatul  fu  atins.  Dar  aceasta  impunea  Ţarului  datoria  de 
a-1  contrabalanţa  printr'o  şi  mai  mare  dovadă  de  putere.  Prinţul 
Mencicov,  adiutant  imperial,  merse  deci  la  rândul  său  în  Capi- 
tala turcească  pentru  a  cere,  în  formele  cele  mai  necruţătoare 
şi  în  limbagiul  cel  mai  brutal,  concesii  şi  mai  mari,  care  să  nu 
poată  fi  întrecute.  Eră  vorba,  în  adevăr,  de  protecţia,  „conform, 
tratatelor",  a  tuturor  supuşilor  de  lege  „greco- slavonă"  ai  Sul- 
tanului. 

Acesta  ar  fi  cedat,  dacă  Europa  n'ar  fi  apărut  încă  odată  'n 
faţa  acestui  împărat  „asiatic",  ale  cărui  metode,  mai  ales  faţă 
de  Poloni,  îl  făcuseră  execrat  în  ţerile  Apusului.  încurajaţi  de 
Anglia,  apoi  şi  de  Franţa  napoleoniană,  Turcii,  contra  tuturor 
prevederilor,  resistară.  Mencicov,  care  se  suise  demonstrativ  pe 
corabie,  fu  lăsat  să  plece. 

Aceasta  însemna  războiul,  şi,  în  adevăr,  Ruşii  trecură  din  nou 
Prutul.  Peste  puţin,  cu  toate  silinţile  mediatoare  ale  Vienei,  An- 
glia, Franţa,  care  fusese  ofensată  amintindu-i-se  anul  1812,  erau 
alături  de  Turcia. 

Acuma  nu  mai  eră  pentru  Nicolae  I-iu,  ca  în  3  828,  un  războiu 
moştenit  şi  aparţinând  oficialităţii  singure.  El  trebuia  şi  a  putut 
să  apară  ca  războiul  unei  societăţi,  al  unei  lumi  întregi  contra 
alteia,  o  veche  rivală,  cu  principii  contrare  şi  direcţie  opusă.  Rusia, 
învingătoare,  ar  fi  dominat  continentul,  şi  poporul  rusesc,  cel  de 
sus,  cu  ilnsiile  pe  care  le  cunoaştem,  ar  fi  dat  „soluţiile"  pe  care 
le  ţinea  în  reservă  pentru  umanitatea  întreagă. 

Dibacea  intervenire  amicală  a  Austriei  în  folosul  Turciei,  adu- 
când ocuparea  neutrală  a  Principatelor,  răpi  Ruşilor  un  câinp 
de  luptă  aşa  de  bine  cunoscut,  iar  Francesilor  sprijinul  unui  popor 
adânc  umilit  de  politica  rusească,  şi  care-i  doria.  Holera  opri  o 
expediţie  prin  Dobrogea.  Se  căută  atunci,  de  nevoie  —  aliaţii 
neputând,  apoi,  nici  decide  războiul  printr'un  succes  naval  în 
Marea  Baltică,  nici  debarca  la  Kronstad,  în  faţa  Capitalei  Ţarului 
—  un  câmp  de  luptă  'n  acea  Grimeie  care  şi  altă  dată  fusese 
făgăduită  Turcilor. 

Aici,  în  aproape  doi  ani,  cu  toată  admirabila  resistenţă  a  Ru- 
şilor, cari  prefăcuseră  coastele  peninsulei  într'un  savant  sistem  de 

Fortificaţii,  s'au  adus  pe  rând  pentru  a  le  topi  în  foc  toate  ele- 
mentele militare,  toate  resursele  economice  ale  Imperiului. 

Şi  societatea  rusească,  foarte  călduroasă  la  început  faţă  de 
un  nou  războiu,  nu  arătă,  ca  oricând  e  numai  o  pregătire  ofi- 
fîcială,  iar  nu  o  robustă  conştiinţă  naţională,  decât  puţină  dis- 
posiţie  de  a  înţelege  nevoile  şi  durerile  unei  înfrângeri.  încetul 
pe  încetul,  isolat  în  Europa,  părăsit  de  Rusia,  ameninţat  de  Aus- 
tria, care  se  lăuda  cu  nerecunoştinţa  ei,  Ţarul  se  simţi  străin  în 
mijlocul  alor  săi  chiar.  In  mijlocul  iernii  el  ieşi  bolnav,  fără  manta, 
să  inspecteze  trupele,  înlăturând  sfaturile  medicului  său. 

El  se  sinucise  astfel  (1855),  dar  odată  cu  moartea  lui  un  regim, 
.şi  nu,  ca  supt  Alexandru  o  simplă  bunăvoinţă  personală,  dăduse 
faliment. 


IV. 


Soluţii  zădarnice  supt  Alexandru  al  lî-lea.  —  Desvol- 
tarea  sufletului  polon. 

In  războiul  Crimeii,  Rusia  lui  Nicolae  I-iu  pusese  toate  mij- 
loacele ei  militare,  toată  vlaga  ei  economică,  toată  energia  ei 
morală,  —  întru  cât  ea  nu  era  imobilisată  în  sunetele  nemulţă- 
miţilor  sau  risipită  împreună  cu  pribegii  de-a  lungul  Europei 
occidentale.  Capitalul  ei  întreg  fusese  pus  în  această  întreprin- 
dere, care  trebuia  sa  fie  mîntuitoare.  Şi  un  desastru  deplin,  ab- 
solut, iremediabil  răsplătise  în  chipul  cel  mai  crud  aceste  sforţări. 

Imperiul  pierdea,  nu  numai  dreptul  de  a  se  amesteca  de  acum 
înainte  în  afacerile  Turciei,  trecută  acum,  ca  mare  Patere  cu  si- 
tuaţie de  paritate  supt  scutul  rivalei  biruitoare  a  Rusiei,  Europa, 
dar  şi  acela  de  a  controla,  ca  „protector",  prin  consulii  săi 
viaţa  Principatelor  dunărene.  Rusia  eră  izgonită  din  Marea  Neagră,, 
flota  ei  de  războiu  trebuind  să  mucezească  în  porturile  cu  atâta 
trudă  şi  cheltuială  ridicate  şi  care  erau  să  râmâie  fără  între- 
buinţare. Nu  numai  că  i  se  luau  gurile  Dunării,  smulse  pe  cale 
de  ameninţătoare  negociaţii  Sultanului  cu  treizeci  de  ani  în  urmă, 
pentru  a  se  da  întăiu  Moldovei,  apoi,  după  obiecţiunile  presintate 
de  Poartă,  Statului  suzeran  însuşi,  dar  prin  retrocedarea  Basara- 
biei-de-jos  —  judeţele  Cahul,  Bolgrad  şi  Ismail  —  ea  nu  mai  era 
îngăduită  să  aibă  măcar  calitatea  de  riverană  a  acestui  fluviu, 
din  Comisiunea  Europeană  a  căruia  trebuia  să  fie  înlăturată. 
Părăsindu-se  cuceririle  din  Asia,  unde  abia  se  luase  Carsul,  ceia  ce 
pregătise  sufletele  rănite  pentru  discuţii  de  pace,  nu  se  căpăta 
nicăiri  o  compensaţie.  Dar,  mai  presus  de  toate,  această  nouă 
Europă,  desvoltată  din  tovărăşia  de  echilibru  şi  solidaritate  în- 
cheiată la  tratatele  din  Viena,  răpia  monarhiei  ruseşti,  care. 

atâta  vreme  avuse  un  glas  hotărâtor  în  toate  afacerile  continen- 
tului, o  situaţie  care-i  făcuse  atâţia  duşmani  şi  atâţia  invidioşi. 

Oricât  de  mult  s'ar  fi  ridicat  Imperiul  învins,  puţin  după  în- 
cheierea păcii,  prin  fatalele  disensiuni  —  şi  în  chestia  Orientului 
—  între  învingătorii  săi,  oricât  de  mare  ar  fi  fost  situaţia  care 
i  se  putea  crea  între  aceste  discordii,  căutându-i-se  alianţa  chiar 
şi  pe  basa  unui  nou  program  de  împărţire  a  provinciilor  turceşti, 
oricât  de  apropiat  —  peste  mai  puţin  de  cinsprezece  ani  —  era 
să  fie  momentul  când,  înaintea  Franciei  napoleoniene,  nu  biruite 
numai,  ci  cu  adevărat  şi  în  cel  mai  tragic  chip  zdrobite,  eră 
să  se  declare  că  prescripţiile  fără  caracter  teritorial  ale  tratatului 
din  1856  nu  mai  angajează  Rusia,  trebuia  ceva,  fără  zăbavă 
pentru  a  trezi  voinţa  de  viaţă,  puterea  de  muncă,  aptitudinea 
de  a  spera  şi  de  a  pregăti  alte  vremuri. 

Dacă  împrejurările  ar  fi  fost  ca  acelea  când  Petru-cel-Mare 
putea  să  decreteze  convertirea  imediată,  fără  reserve,  la  occiden- 
xalismul  salvator  ori  ca  acelea,  mai  apropiate,  când  Turcia  se- 
colului al  XVIII-lea,  bătută  şi  de  Ruşi  şi  de  Austrieci,  îşi  lua, 
începând  cu  Selim  al  III-lea,  hotărârea  de  a  imita  credincios 
formele  de  traiu  ale  celor  ce  se  dovediseră  poate  din  acest  motiv 
cei  mai  puternici,  lucrul  ar  fi  mers  mai  uşor.  O  nouă  eră  de 
reforme  copiate  asupra  legilor  şi  aşezămintelor  acestei  Europe 
care  învinsese  ar  fi  început,  făgăduind  multe  şi  mari  lucruri,  dar 
dând  măcar  pentru  moment  ce  erâ  mai  neapărat:  liniştirea  con- 
ştîiuţelor  şi  refacerea  voinţelor. 

Am  văzut  însă  că  Apusul  erâ  considerat  ca  decăzut,  ca  in- 
fectat, putred,  menit  peiriî,  trăind  numai  din  rămăşiţele  a  ceia 
ce  fusese  odată  credinţe  şi  convingeri,  bunăvoinţă  şi  devotamente. 
Se  urma  şi  mai  departe  pe  acest  ton,  de  oficialii  cari  erau  de 
părerea  fostului  Ţar  când  scria  pe  un  act,  în  faţa  cuvântului 
progres  :  „progres,  progres;  ce  progres?,  să  se  suprime  acest  cuvânt 
din  limbagiul  oficial",  ca  şi  de  exilaţii  cari,  ca  odinioară  Rostopciu, 
credeau  că  ar  avea  dreptul  de-a  afurisi  cultura  occidentală  care-i 
formase  întâiu  acasă  şi-i  primia  acum  în  străinătate,  şi,  în  sfârşit, 
de  publiciştii  din  patrie,  cari  expuneau  păreri  ca  acestea:  „Na- 
ţiunile din  Vest,  înlănţuite  de  tradiţiile  lor  feudale  şi  de  preju- 
decăţile de  castă",  nu  mai  pot  îndeplini  nimic. 

Rămânea  atunci  un  singur  mijloc  de  scăpare:  să  se  caute  o 

clasă  nouă  pentru  ca  vădita  aplecare  spre  bine  şi  pornirea  spre 
reforme  a  unui  împărat  încă  tânăr  şi  de  o  totală  inexperienţă, 
pe  care  n'o  putea  înlocui  măcar  o  inteligenţă  mai  vie  sau  o  ca- 
pacitate deosebită  în  adaptare,  să  poată  face  în  folosul  ei  acea 
operă  de  reforme  care  ar  fi  pus-o  pe  picioare  azi  pentru  ca, 
mâne,  să  poată  fi  şi  scoasă  în  luptă. 

Aristocraţia  era  aşa  cam  o  zugrăvia  literatura  cea  nouă  a  lui 
Tolstoi,  cu  exactitate  şi  cu  indiferenţă,  ca  o  clasă  sfârşită,  fără 
ca  măcar  să  se  arunce  asupră-i  acel  zăbranic  de  poesie  cu  care 
aşa  de  meşter  ştia  Turgheniev  să  înfăşure,  să  drapeze  şi  cele 
mai  urâte  din  miseriile  naţionale.  Aceşti  proprietari  de  şerbi, 
cari-şi  păstrau  robii  de  la  ţară  şi  când  treceau  la  Paris,  la  Londra 
ca  să  condamne  o  întreagă  alcătuire  socială,  un  sistem  naţional 
întreg,  nu  se  lăsară  convinşi  a  restitui  libertatea  acelor  cari  o 
pierduseră  prin  ucazurile  de  usurpaţie  de  la  sfârşitul  veacului  al 
XVI-lea  şi  de  la  începutul  celui  al  XVII-lea.  Doar,  în  prevederea 
unor  măsuri  oficiale  care  nu  se  ştia  de  erau  să  cuprindă  des- 
păgubiri, s'au  arătat  acele  dorinţi,  răpede  aprobate  şi,  date 
ca  exemplu  de  Alexandru  al  II-lea,  din  partea  guberniilor  de  către 
Occident:  Chiev,  Volinia,  Podoîia.  Guvernul  a  trebuit  totuşi  la 
urmă  să  ieie  luciul  asupra  sa,  creând  comitate  locale  şi  un  co- 
mitet superior,  o  comisiune,  silind  pe  cei  1.336  de  proprietari 
chemaţi  la  sfat  în  46  de  comisiuni  să  arăte  limpede  cum  îşi 
consideră  dreptul  şi  cu  ce  preţ  ar  consimţi  să  se  desfacă  de 
dânsul. 

Negustorimea  nu  constituia  o  burghesie  fiindcâ-i  lipsia  iubirea 
pentru  chemarea  ei  şi  simţul  pentru  valoarea  naţională  a  faptei 
ce  îndeplineşte.  Bulgarin  a  descris  bine  pe  aceşti  harnici  oameni 
de  treabă,  cari  n'aveau  nicio  dorinţă  mai  mare  decât  aceia  de 
a  vedea  că  fiii  lor  nu-i  urmează  la  tejghea,  oricare  ar  fi  biroul 
unde  s'ar  rătăci  pentru  lene  şi  decădere  materială  şi  morala 
urmaşii  lor.  Câtă  deosebire  între  aceşti  bieţi  oameni  cari,  sim- 
ţindu-se  despreţuiţi,  ajung  ei  singuri  să  nu  se  mai  poată  preţui, 
şi  între  admirabila  burghesie  francesă  care  a  putut  ajunge 
printr'o  revoluţie  la  hegemonia  ei  de  un  secol  pentru  că  de-a 
lungul  atâtor  alte  secole  rămăsese  neclintită  la  datoria  ei  socială! 

Cinovnicii?  Dar  erau  oameni  mai  detestaţi  în  toată  Rusia 
decât  aceşti  autori  ai  tuturor  hrăpirilor  şi  vânători  ai  tuturor 
favorurilor,  cărora  li  se  atribuia  .întreaga  răspundere  a  nenoro- 

cirilor  ce  se  abătuseră  asupra  Rusiei  administrate  de  dînşii  pentru 
scopurile  cele  mai  răspicat  personale?  ! 

S'a  spus  că  în  acest  timp  literatura  a  jucat,  în  lipsa  altor  , 
factori,  un  rol  foarte  mare.  E  adevărat  că  Rusia  a  dat  încă  o 
bucată  de  vreme  scriitori  mari,  nu  numai  raportaţi  la  ţara  şi 
naţia  lor,  ci  la  întreaga  lume  culturală.  Cel  mai  puternic  roman 
istoric  al  epocei  e  de  sigur  „Războia  şi  pace"  al  contelui  Leon 
Tolstoi,  şi  Dostoievschi  a  lăsat  pagini  care  au  zguduit  şi  înduio- 
şat marele  public  european. 

Dar  cel  d'intăiu  nu  pronunţă  nicio  sentinţă  şi  nu  arată  nicio 
direcţie  în  cea  d'intăiu  fasă  a  desvoltării  sale.  El  fixează  tipuri, 
nesfârşite  tipuri,  în  care  gâlgâie  viaţa  şi  care  se  mişcă,  fără  ce 
numim  nou  „artă",  numai  prin  intensitatea  puterii  creatoare  din 
care  au  pornit.  Dar  el  lasă  ca  realitatea  să  se  preţuiască  însăşi 
pe  sine,  şf,  dacă  această  preţuire  poate  fî  osânda,  nu  e  vina  lui. 
Aşa  sunt,  aşa-i  presintă ;  nu  li  detrage  şi  nu  li  adauge  nimic,  ci-i 
lasă  a  fi  cunoscuţi  numai  în  toată  adâncimea  tainelor  lor  sufle- 
teşti. Iar  cellalt,  fiul  de  medic,  osânditul  la  spânzurătoare  din 
1849,  întemniţatul  în  Siberia,  locuitorul,  timp  de  mai  mulţi  ani, 
al  „Casei  celor  morţi",  bolnavul  zguduit  de  crisele  nervilor  săi 
infirmi,  răspândeşte  asupra  tuturora:  bun  şi  rău.  blând  şi  aspru, 
curat  şi  pătat  de  sânge,  aceiaşi  compătimire  la  care  crede  că 
orice  om  are  dreptul,  dacă  n'a  păcătuit  sau  dacă  a  ispăşit  —  şi 
care  e  acela  care  să  nu  între  'n  una  din  aceste  două  categorii! 

Oricum,  aceşti  expatriaţi,  aceşti  isoiaţi  prin  propria  lor  voinţă, 
aceste  naturi  hamletice  care  nu-şi  pot  afla  echilibrul  nu  sunt  în 
stare  a  servi,  nici  prin  scrisele  lor,  cu  atât  mai  puţin  printr'o 
faptă  de  care  nu  sunt  capabili,  la  marea  operă  de  purificare  şi 
reconstituire,  care  nu  putea  zăbovi.  Şi  când  se  gândesc  la  lu- 
crurile nouă  ce  ar  trebui  să  fie,  ele  se  găsesc  aşa  de  departe, 
aşa  de  sus,  încât  orice  încercare  de  a  le  găsi  în  lumea  teoriei 
pure  ar  însemna  părăsirea  unui  punct  de  sprijin  fără  a  găsi 
altul  şi  fără  a  se  putea  întoarce  măcar  la  cel  d'intăiu.  Cu  ei  se 
poate  sări  în  anarhie,  dar  nu  se  poate  păşi  spre  o  nouă  ordine. 
Felul  cum  s'a  înţeles  de  mulţimi  astăzi  crezul  „creştin"  curat  ai 
lui  Tolstoi,  care  nu  vrea  să  lase  omului  decât  ceia  ce  nu  s'a 
cucerit  prin  netăgăduitul  progres  material  al  timpurilor,  e  cea 
mai  bună  dovadă  că  s'a  exagerat  rolul  acestei  liternturi  în  ac- 
ţiunea sănătoasă  şi  în  adevăr  profitabilă  asupra  societăţii. 

Rămânea  sa  se  „libereze"  ţeranii,  cei  20  de  milioane  ai  Co- 
roanei, cei  21  de  milioane  ai  proprietarilor,  cei  4.700.000  ai  în- 
treprinderilor industriale  şi  altor  aşezăminte,  cei  1.400.000  de  la 
curţile  domnilor  lor. 

Ei  însii  n'o  ceruseră :  nici  prin  graiu,  nici  prin  scris,  nici  prin 
vre-o  faptă  revoluţionară,  mişcări  ţerăneşti  având  să  izbucnească 
numai  după  reformă,  în  acele  părţi  ale  Cazanului,  unde,  din  veac 
în  veac,  revolta  eră  un  obiceiu  şi  părea  o  datorie.  Cei  cari  o  ce- 
ruseră pentru  ei  nu  erau  şi  aceia  cari  puteau  oferi  un  sacrificiu 
complect.  Se  ajunse  astfel,  şi  în  ce  priceşte  viitoarea  situaţie 
materială  a  satelor,  la  un  compromis. 

Ucazul  din  19  Februar  1861  declara  pe  toţi  ţeranii  oameni 
liberi,  li  recunoştea  şi  proprietatea  curţii,  li  atribuia  permanent 
o  anume  întindere  de  pământ  pe  care  o  puteau  şi  răscumpăra 
definitiv.  El  crea  în  acest  scop  pentru  comune,  pentru  obştile 
mirului,  un  credit  special.  Se  înlătura  în  acelaşi  timp  poliţia  din 
judecată,  se  deschideau  porţile  deosebitelor  instanţe,  de  la  „ju- 
decătoria de  pace"  la  „adunarea  de  judecători"  pentru  apeluri, 
la  „palatele  de  justiţie",  la  Senatul  de  odinioară  prefăcut  în  Curte 
de  Casaţie;  se  instituiau  juraţii.  In  sfârşit  pentru  a  se  avea  un. 
decalog  complect  de  viaţă  modernă,  care  să  n'aibă  nimic  de  m- 
vidiat  Apusului,  răul  inspirator,  se  creau  pentru  gospodăria  dis- 
trictelor şi  guberniilor  zemstvo-uri  de  două  grade,  —  acele  adu- 
nări, prea  adesea  fără  practica  afacerilor  publice,  fără  simţul 
realităţilor  şi  fără  părăsirea  intereselor  personale  din  care,  dău- 
năzi,  un  Lvov,  lucrând  mult  asupra  lor,  a  crezut  că  poate  face- 
marele  instrument  de  regenerare  a  patriei  sale. 

Şi  totuşi  anii  trecură  fără  a  se  produce  resultateie  aşteptate, 
fără  a  se  putea  însemna  măcar  o  parte  din  ele,  —  Rusia  ră- 
mânând şi  de  acum  înainte  ce  fusese. 

Nu  din  lipsa  unor  libertăţi  politice  mai  mari  —  se  vorbia  de 
„State  generale",  de  o  dumă  a  Imperiului,  după  tradiţii  medie- 
vale. Nici  din  causa  unei  inferiorităţi  de  rasă,  care,  din  potrivă, 
e  foarte  inteligentă  şi  doritoare  de- a  afla  lucruri  nouă  şi  de  a 
le  pune  în  practică.  Nu  măcar  din  lipsa  de  interes  a  claselor 
culte,  care,  dacăn'au  dat  poporului  altă  literatură  decât  cărţile 
religioase  ale  oficialităţii  şi  cele  anti- religioase,  ştiinţifice,  ale  duş- 
manilor ei,  a  întemeiat  biblioteci,  a  împărţit  broşuri  şi  ziare,  ba, 

a  mers  pană  acolo  încât  „poporaniştii",  desfâcându-se  din  blocul 
socialist,  au  îmbrăcat  cojocul  pentru  a  merge  în  sate,  a  locui 
în  ele,  făcând  dintr'o  admirabilă  iniţiativă  şcoli  primare,  dispen- 
sării, spitale,  stând  alături  de  omul  din  popor  pentru  a-1  învăţa 
meşteşuguri  sau  măcar  o  mai  bună  gospodărie  a  casei  sale. 

Numai  cât  o  clasă  socială  nu  se  poate  pregăti  în  clipă  pentru 
un  rol  pe  care  niciodată  nu  se  gândise  să-1  joace,  cum  nici  alţii 
nu  se  gândiseră  a  i-1  oferi.  Când  Petru- cel-Mare  a  introdus  for- 
mele lui  occidentale,  care  din  ele  înseşi  nu  puteau  da  nimic  decât 
o  administraţie  pentru  cârmuire,  dar  şi  pentru  demoralisare,  şi 
o  armată  pentru  victorie,  dar  şi  pentru  înfrângere,  el  a  distrus 
vechile  datini  care  nu-şi  încheiaseră  rolul  în  desvoltarea  popo- 
rului rusesc  şi  care  cuprindeau  germeni  capabili  de  a  încolţi  şi 
-de  a  rodi.  Ceia  ce  s'a  acordat  în  schimb  a  cuprins  pe  săteni  în 
margeni  nouă  de  activitate,  dar  nu  li- a  putut  dărui  şi  puterea — 
care,  de  altfel,  nu  se  dăruieşte  niciodată  —  pentru  a  umplea  în- 
seşi aceste  margeni.  Lăsaţi  în  singura  grijă  a  unui  cler  tot  aşa 
de  formalist  în  chemarea  sa  ca  şi  acea  administraţie  de  îm- 
prumut a  „cinovnicocraţiei",  ei  nu  putuseră  trage  nici  de  aici 
aierul  liber  necesar  vieţii  lor,  şi  astfel,  când,  într'un  tărzin,  lumea 
de  sus  alergă  către  dânşii,  cerându-li  mântuirea,  cu  o  încredere 
potrivită  numărului  acestor  luptători  pentru  ziua  de  mâne,  ea  ră- 
mase uimită  constatând  paralisia  acelora  cari  multă  vreme  nu 
fuseseră  nici  îndemnaţi,  nici  lăsaţi  măcar  să  umble. 

Toate  lipsurile  s'ar  fi  putut  compensa  dacă  ar  fi  fost  măcar 
una  din  acele  mari  comoţiuni  revoluţionare,  care,  când  zguduie 
prin  puterea  unei  nevoi  naţionale,  sufleteşti,  nu  a  unei  nevoi 
sociale,  pur  materiale,  pot  înoi  o  societate  şi  pănă  în  cele  mai 
adânci  strate  -ale  ei. 

Aceasta  s'a  întâmplat  însă  în  Polonia,  —  şi  ea,  totuşi,  odi- 
nioară un  pământ  clasic  de  serbie  şi  rămasă  cu  vechii  ei  robi  şi 
când  ei  dăduseră  aşa  de  frumoase  pagini  mişcării  pentru  liber- 
tate, după  a  doua  împărţire  a  regatului. 

Şi  aici  fusese  însă,  odată  cu  trecerea  de  jumătate  a  veacului, 
o  tendinţă  ca  acea  din  Rusia,  care  îndrepta,  în  domeniul  cu- 
getării, către  filosofia  positivistă  a  lui  Auguste  Comte,  către 
ştiinţile  naturale  şi  aplicate,  către  tehnica  industrială  şi  între- 

prinderea  modernă.  Dar,  pe  când  dincolo,  la  Ruşi,  aceasta  a  pro- 
vocat adăugirea  pe  lângă  funcţionarii,  diplomaţii,  generalii  ger- 
mani— un  Zimmermann,  un  Kaufmann,  un  Haymann,  un  Kriidener, 
un  Totîeben,  un  Annenkof,  un  Gerstenzweig,  un  Berg,  un  Witte, 
etc,  fără  a  pomeni  mulţimea  baronilor  baltici  şi  numele  germane 
din  ştiinţă  —  a  unei  mari  burghesii  străine,  oricum  a  unor  ca- 
pitaluri şi  a  unei  conduceri  venite  de  peste  graniţă,  schimbând 
caracterul  marilor  centre  orăşeneşti  şi  al  regiunilor  miniere  (ca 
la  Don),  în  Polonia  „societatea  de  agricultură"  era  să  organiseze 
comemoraţii  naţionale,  cu  portretele  vechilor  eroi,  să  ceară 
Ţarului  o  Constituţie,  să  stârnească  mişcări  de  stradă,  să  ducă, 
în  sfârşit,  la  o  nouă  revoluţie. 

Ea  şi  izbucni,  cu  toate  încercările  lui  Alexandru  al  II-lea,  care 
nu  putea  aşa  de  uşor  să  fie  într'un  loc  „liberatorul",  iar  în  altul 
călăul,  de  a  potoli  lucrurile  prin  acordarea  unui  fel  de  zemstve 
polone,  încununate  cu  un  Consiliu  de  Stat,  şi  cu  toată  schimbarea 
guvernatorilor,  între  cari  fiul  de  Frances  Lambert  şi  Marele-Duce 
Constantin  Nicolaievici,  la  1863. 

Cu  treizeci  de  ani  în  urmă  insurecţiunea  întrebuinţase  o  ar- 
mată care  de  atunci  fusese  total  desfiinţată  de  răsbunâtoarele 
măsuri  ale  Ţarului  Nicolae.  Alte  mijloace  trebuiau  întrebuinţate 
acum,  Organisatorii  crezură  cu  dreptate  că  a  organisa  trupe 
populare  pentru  a  le  opune  unei  vechi  oştiri  este  a  da  naţiei 
câteva  zileiâe  glorie  nouă,  dar  pe  urmă  o  râpede  catastrofă. 
Ei  preferară  să  introducă  războiul  de  guerillas,  al  micilor  Cete 
ascunse  în  păduri,  dosite  prin  sate  şi  castele,  răsărind  într'un 
colţ  când  erau  gonite  din  altul  şi  înfăţişând  şi  •  avantagiul  că 
prin  acest  fel.de  luptă  niciun  om  în  stare  a  purta  armele  nu  se 
putea  sustrage  de  la  datoria  de  a-şi  căuta  tovarăşii  în  mijlocul 
primejdiei.  Femeile,  cu  clasicul  lor  entusiasm  pentru  ţară  şi  neam, 
erau  acolo  pentru  a  se  aminti  la  nevoie  zăbavnicilor  o  sfântă 
si  inevitabilă  datorie. 

Astfel  se  atinse  şi  ţinta  —  principală  —  de  a  se  crea  curente 
de  opinie  publică  în  Apus,  înduioşat  de  repetarea,  necontenită,  a 
unor  aşa  de  mari  şi  de  nobile  jertfe.  Se  ajunse  la  o  intervenţie 
a  „Europei",  în  care  era.  fireşte,  şi  Anglia  şi  Franţa,  dar  era, 
de  prisos,  Austria  şi  nu  era  cum,  cum  se  şi  aştepta,  Rusia.  Ţarul 
•exasperat,  trecu  peste  această  notă,  şi,  când  ultimele  forţe  periră 

la  zidul  execuţiilor  sau  fură  aruncate  peste  graniţe,  Polonia  re- 
veni la  situaţia  ei  de  odinioară 

Dar  sufletul  ei.  după  această  solidaritate  în  cea  mai  necruţă- 
toare jertfă,  eră  altul.  Aceasta  s'a  putut  vedea  în  viaţa  ulte- 
rioară a  oricării  clase  sociale  şi  mai  ales  în  curagioasa  hotărîre 
a  femeilor  de  a  suplini  pe  bărbaţii,  cari  lipsiau,  în  marea  operă 
a  muncii  reparatoare  pentru  refacerea  unei  ţeri  ruinate.  Roman- 
ciera Orszewska  a  înfăţişat  nu  odată  asemenea  tipuri  care  impun 
tot  respectul  şi  adversarilor.  Şi,  în  sfârşit,  din  aceste  noi  sufe- 
rinţe a  ieşit  comunicaţia  duhovnicească  de  fiecare  zi  a  marelui 
scriitor  Kraszewski,  necontenit  în  ascultarea  emoţiilor  poporului 
său,  şi  admirabila  operă  de  înviere  istorică  prin  care  Sienkiewicz 
s'a  făcut -nemuritor,  afirmând  înaintea  lumii  puterea  creatoare 
în  domeniul  spiritului  a  Poloniei  sale  martire.  O  legiune  întreagă 
de  neobosiţi  cercetători,  care,  ce  e  drept,  n'a  dat  niciun  istoric 
de  superioară  valoare,  lumină  răbdător  pănă  în  cele  mai  ascunse 
din  cutele  adevărului  acel  trecut  naţional  care  aici  eră  o  înbâr- 
bătare,  pe  când  Ruşii  vedeau  pe  al  lor  mai  adesea  ca  pe  o  lungă 
epocă  de  întunerec  şi  robie,  ca  însuşi  sprijinul  de  căpetenie  al 
unui  regim  odios  şi  nefast. 

Faţă  de  nesuccesul  măsurii  de  la  care  se  aşteptau  toate  mi- 
nunile, oficialitatea  rusească  trebui  să  caute  alte  mijloace  pentru 
a  da  unei  societăţi  tulburate  orientare  şi  direcţie,  Se  reveni  la 
tradiţia  războaielor  contra  Turcilor,  pentru  ortodoxie,  pentru  fraţii 
slavi  din  Balcani,  pentru  libertatea  omenească. 

Alexandru  al  II-lea  însuşi,  care-şi  amintia  numai  prea  bine 
suferinţiîe  războiului  Crimeii,  nu  eră  dispus,  cu  toată  dorinţa  lui 
de  a  şterge  urmele  unui  tratat  ruşinos  —  şi  el  voia  să  recapete, 
odată  cu  influenţa  în  Balcani,  cu  conducerea  neamului  pravos- 
lavnic şi  cu  presidarea  vieţii  Slavilor  de  Sud,  întoarcerea  Impe- 
riului la  hotarele  anterioare  păcii  din  1856  —  să  încerce  o  nouă 
aventură  orientală.  Sufleteşte  chiar  el  nu  sămăna,  cu  „generalul 
de  brigadă"  care  fusese  tatăl  său,  şi  în  ultimii  ani  firea  sa  me- 
lancolică fusese  atinsă  de  lipsa  totală  a  popularităţii,  pe  care  o 
căutase  şi  pe  care,  pentru  calităţile  lui  personale,  de  vigoare,  de 
frumuseţă,  de  familiaritate  spontanee  şi  spirituală,  Nicolae  I-iu 
o  avuse. 

Dar  erau  Marii- Duci  cari  voiau  reluarea  firului  mai  vechii  po- 
litice care  adusese  Rusiei  glorie  şi  provincii.  Nicolae.  fratele  Ţa- 
rului, visa  un  rol  asâmănâtor  cu  acela  pe  care  şi-1  alesese  pă- 
rintele al  cărui  nume-1  purta,  Erau  generali  doritori  de  dis- 
tincţie. Eră  o  întreagă  diplomaţie,  ale  cării  amintiri  de  la  Panin  la 
Nesselrode  şi  de  la  Nesselrode  la  noul  conducător  al  politicei 
externe  a  Imperiului,  Alexandru  Gorceacov,  erau  în  acest  do- 
meniu oriental,  deschis  prin  slăbiciunea  apărării  sale  asaltului 
tuturor  ambiţiilor.  Eră  şi  o  presă  setoasă  de  alte  subiecte  decât 
ale  mucedei  vieţi  de  toate  zilele,  şi  în  fruntea  ei  prin  influenţă 
stătea,  după  Chireiev  şi  fraţii  Acsacov,  un  Catcov,  cu  „Gazeta 
de  Moscova".  Eră  o  literatură  care  şi  în  versurile  lui  Tincev  şi 
Maicov,  poeţi  ai  unei  ere  nouă,  proclama  vechile  idealuri  bizan- 
tine. Eră  un  cler  care  amintia  la  ocasie  că,  orice  ar  ©rede  Gu- 
vernul, conştiinţa  Bisericii  ortodoxe  reclamă  o  intervenţie  armată 
când  creştinătatea  sufere  de  sila  Musulmanilor.  Era  o  întreagă 
opinie  publică,  acum  desgustată  de  reforme,  care  căuta  diver- 
siuni în  altă  parte, 

Se  adause  apoi  pretextul  pe  care,  douăzeci  de  ani  după  ve- 
chile planuri  iugoslave,  îl  dăduse  Austria,  acum  o  Austro-Ungarie. 
Francisc-Iosif  I-iu,  în  căutarea  elementului  naţional  pe  care  să 
se  sprijine,  făcu  o  călătorie  dalmatină,  cu  serbări  mari  la  Cattaro, 
în  presenţa  prinţului  Muntenegrului  şi  a  delegatului  Domnului 
român,  dar  cu  exclusiunea  cneazului,  disgraţiat.  al  Serbiei,  şi  se 
înfăţişă  cu  acest  prilej  ca  adevăratul  împărat  al  Orientului.  Nu 
prea  mult  după  aceia  izbucni  răscoala  Creştinilor  din  Bosnia  şi 
Herţegovina,  şi  e  sigur  că  îndemn  şi  arme  li  veniau  de  la  Gu- 
vernul Dalmaţiei,  în  acelaşi  timp  când  Cancelariul  Andrâssy  îşi 
presinta  planurile  de  reforme  pacificatoare. 

In  cărţi  de  revelaţii  se  denunţa  ambiţia  rusească,  gata  să 
trezească  din  nou  focul  în  Balcani.  De  fapt,  nu  lipsia  la  Cons- 
tantinopol  cine  să  primească  aşa  cum  trebuia  desfiderea  aus- 
triacă. Provocator,  insolent,  hotărât  a  duce  lucrurile  până  la  capăt, 
ambasadorul  Ţarului  în  Turcia,  generalul  Ignatiev,  manevră  în 
aşa  fel,  încât  Turcii,  cari  încercaseră  a  scăpa  de  amestecul  străin 
dând  o  Constituţie  tuturor  locuitorilor  Imperiului  fără  deosebire 
de  religie  şi  naţie,  ajunseră  la  un  desperat  refus  faţă  de  toate 
încercările  de  a-i  ferici  prin  proiecte  diplomatice.  Ostile  de  mult 
strânse  în  Basarabia  trecură,  astfel,  Prutul,  în  April  1877. 

Se  ştie  ce  s'a  întâmplat.  Armata  nu  era  pregătită;  conducerea 
se  dovedi,  de  la  început  chiar,  insuficientă.  Veni  un  moment 
când  o  parte  însemnată  din  armata  rusească  fu  reţinută,  cu  cele 
mai  grele  ameninţări  pentru  soarta  întregului  războiu,  la  Plevna 
lui  Osman.-Paşa.  După  câteva  insuccese  panica  se  puse  în  mij- 
locul unor  trupe  cărora  li  lipsia  prea  mult  ştiinţa  şi  conştiinţa 
scopului  pentru  care  se  luptă.  Trebui  să  se  ceară  ajutorul  ro- 
mânesc, să  se  profite  de  mişcările  Muntenegrenilor  şi  Sârbilor, 
reveniţi  la  luptă. 

Ca  greu  ajunse,  peste  o  iarnă  teribilă,  Marele-Duce  Nicoiae  la 
Adrianopol.  Intrarea  în  chiar  Capitala  Imperiului  Otoman,  inter- 
zisă odată  părintelui  său,  nu  şi-o  putu  face  însă:  corăbiile  en- 
glese  apărură  înaintea  Constantinopolei.  Apoi  Rusia  lui  Bismarck, 
pe  care  Rusia  o  lăsase  să  biruie  pe  Francesi  şi  să  creeze  un 
atotputernic  Imperiu  naţional,  pretinse  ca  tratatul  încheiat  la 
Santo-Stefano  să  fie  adus,  la  Berlinul  său,  înaintea  acelei  „Europe" 
care  pretindea  şi.  acum  că  are  singură  dreptul  de  a  iscăli  soco- 
teli definitive.  In  al  treilea  rând,  Austria,  exploatând,  pană  la 
margenile  unui  conflict,  nemulţămirea  noastră  cu  aliaţii  cari  ni 
impuneau  părăsirea  judeţelor  din  Basarabia-de  jos,  căuta  să-şi 
asigure  tot  mai  mult  situaţia  în  Bosnia  şi  Herţegovina,  căpătate 
fără  luptă.  Şi  să  nu  mai  pomenim  „desilusia"  cu  creştinii  de  la 
Dunăre  şi  din  Balcani:  protestarea  României  contra  schimbului 
de  pământuri  ce  i  se  oferia,  nemulţămirea  Serbiei  înlăturată  de 
la  hegemonia  slavă  şi  desbrăcată  de  drepturile  sale  asupra  terito- 
riilor de  peste  Drin,  nerecunoştinţa,  răpede  manifestată,  a  unei 
Bulgarii  create  în  margenî  inadmisibile,  pe  care  trebui  să  le 
părăsească. 

Războiul  nu  făcu  deci  decât  să  înrăiască  şi  mai  mult'sufletele, 
să  le  facă  nervoase  şi  gata  pentru  orice  agitaţie. 
Rândul  nihiliştilor  venise. 

Tipul  nihilistului  care  nu  prevede  şi  nu  pregăteşte  nimic  dincolo 
de  acţiunea  lui  nimicitoare,  dar  căruia  această  acţiune  singură- i 
ajunge  fiindcă-1  răsbună  şi-1  mângâie,  fiindcă  deschide  calea  pu- 
terilor mari  ale  istoriei,  care  de  aici  înainte  vor  lucra  de  la  sine, 
se  găseşte  încă  în  operele  lui  Turgheniev,  în  Bazarov  şi  în  alte 
personagii  din  „Părinţi  şi  copii",  din  „Fum".  Anarhismul  apu- 
sean al  lui  Proudhon,  al  lui  Elisee  Recîus,  al  Comunei  din  Paris, 

la  grozăviile  căreia  conlucraseră  şi  unii  fanatici  ruşi,  eră  imitat 
cu  o  convingere  religioasă,  cu  o  dogmatică  siguranţă,  cu  o  pu- 
tere de  visiune  ca  a  vechiului  alcătuitor  de  Apocalips.  Ceia  ce- 
pentru  Occidentali  eră  o  ideie,  o  ipotesâ,  o  dorinţă,  peniru  aceştia 
formă  soluţia  imediată  a  unei  probleme  actuale  care  nu  poate 
fi  zăbovită.  Dându-şi  sama  de  această  lipsă  de  frâu  interior,  aşa 
de  periculoasă,  Herzen  însuşi  scrisese  aceste  cuvinte,  strâbâtân- 
du-se  ori  ba  de  urmările  teribile  pe  care  putea  să  le  aibă  un 
asemenea  adevăr:  „Acolo  unde  Apusenii  sunt  opriţi  de  conştiinţa 
lor,  noi  suntem  opriţi  numai  de  un  jandarm".  Şi  ce  poate  fi  mai 
uşor  decât  suprimarea  lui  ? 

Mâni  se  întindeau  pentru  a  prinde  arma  de  foc,  pentru  a  primi 
bomba.  Studenţi  romantici  doritori  de  a  juca  un  rol,  fete  cu 
mintea  zguduită  de  o  sentimentalitate  anormală,  Evrei  exas- 
peraţi de  soarta  constituţională  şi  socială  a  rasei,  lor,  Poloni 
purtând  în  inimă  vechi  uri  nepotolite,  mari  savanţi  de  cabinet, 
în  stare  a  face  liniştit  lucruri  înaintea  cărora  şi  cel  mai  turbat 
s'ar  fi  dat  înlături,  creară  armata. 

Iar  la  capătul  unei  lupte  care  ţinu  mai  mulţi  ani  de  zile,  după 
un  şir  de  cinovnici  apăsători,  Alexandru  al  II-lea  însuşi  căzu 
sângerând,  într'o  zi  din  Mart  1881,  pe  străzile  Capitalei  sale. 

Şi  nici  acum  minunea^  regenerării  subite,  fulgerătoare  nu  se 
produse.  Moştenitorul  tronului,  un  militar  mediocru  şi  un  om 
mărgenit,  care  nu  fusese  crescut  pentru  tron,  având  un  frate 
mai  mare,  —  mort  apoi  în  Franţa  — ,  Alexandru  al  III-lea,  luă 
puterea  cu  splendoarea  vechilor  încoronări  la  Moscova,  ca  şi  cum 
nimic  nu  s'ar  fi  petrecut,  ca  şi  cum  crima  făţişă,  de  stradă, 
crima  oamenilor  de  jos  n'ar  fi  pătat  pentru  întâia  oară  hermina 
blănilor  împărăteşti. 

Cei  cari-i  câştigară  încrederea,  cu  un  Pobiedonosev  în  frunte, 
acel  procuror  al  Sfântului  Sinod  care  condamna  cugetarea  însăşi 
într'o  prea  mare  a  ei  generalisare,  crezură  că  se  mai  poate 
urmări  încă  pe  un  drum  mântuirea  ţerii. 

Un  drum  drept  şi  îngust,  închis  cu  ziduri  în  dreapta  şi  în 
stânga.  Nicio  reformă,  nicio  concesie,  nicio  iertare.  Timpurile  lui 
Nicolae  I-iu  se  întorceau,  cu  censura  lor,  cu  exilurile  în  Siberia, 
cu  execuţiile,  dar  cu  necontenite  noi  izbucniri  ale  conspiraţiei 
nihiliste,  pe  care  acea  eră  nu  le  cunoscuse. 

Nici  războaie  nu  trebuiau.  Ele  aţiţă  minţile  şi  înfierbântă 
sângele;  ele  pasionează  pentru  ideale  şi  învaţă  a  se  despreţul 
moartea.  Chiar  când  âduc  biruinţa,  ele  pot  fi  rău  sfătuitoare, 
dar  încă  atunci  când,  după  atâtea  exemple  recente,  ea  nu  e 
nimic  mai  puţin  decât  garantată  ? 

Apusul  rămânea  şi  pentru  noul  regim  izvorul  relelor.  Comu- 
nicaţiile cu  dânsul  fură  oprite.  Un  nou  şir  de  Ruşi,  cugetători 
ca  Novicov,  ca  Roberty,  oameni  de  ştiinţă  ca  Mecinicov,  istorici 
ea  un  Covalevschi,  apoi  un  VinogradofT  se  fixară  pentru  tot- 
deauna în  „Europa",  fără  a  mai  întreţinea  măcar  de  acolo  o 
agitaţie.  Vechea,  buna  Rusie,  strict  ortodoxă,  absolut  conserva- 
tivă, cultivând  propria  ei  originalitate,  fu  aşezată  în  Scaun  de 
un  Ţar  care  se  privia  numai  ca  devotatul  ei  închinător. 

In  acest  aier  închis,  cugetarea  ajunse  vicioasă.  Povestitorii  din 
Rusia  Mică,  un  Corolenco,  un  Potapenco,  aduc  încă  o  notă  de 
poetic  mister,  de  duioşie  umană,  dar  un  Cehov  nu  face  decât  să 
presinte  brutal  bucăţi  de  viaţă  miserabilă  din  monotona  dăinuire 
a  unei  societăţi  condamnate,  şi  el  râde  de  prostia,  de  răutatea, 
de  inconştienţa,  fără  leac,  a  acestor  nenorociţi.  Până  ce  din 
adâncul  mulţimilor  Pieşcov,  care  iscăleşte  Maxim  Gorchi,  va 
aduce  duhorile  morale  ale  supremei  miserii  sufleteşti,  şi  grozăvia 
desperărilor  mute  va  fi  înfăţişată,  înfiorând  fără  a  fi  înfiorat,  de 
un  Leonid  Andreiev.  Ici  şi  colo  palizi  simbolişti  se  îmbată  de 
cuvinte  după  ce  public  şi  critici  s'au  emoţionat  de  neîntre- 
ruptele gemete  ale  agoniei  tânărului  Evreu  Nadsohn. 

Când  aceasta  e  literatura,  la  ce  poate  servi  ştiinţa  de  docu- 
ment şi  cea  de  laboratoriu,  ori  manifestaţiile,  şi  cele  mai  inte- 
resante, ale  artei,  care  se  poate  mândri  cu  un  Vereşciaghin,  aşa 
de  zguduitor  adevărat  adesea,  când  e  vorba  de  asigurarea  vieţii 
sănătoas-3  a  unui  popor  prin  fixarea  definitivă  a  conştiinţei  lui 
moderne  ? 

Venit  la  tron  de  tot  tânăr,  cu  caracterul  unui  om  făcut  pentru 
o  liniştită  viaţă  privată,  bănuitor  şi  iertător,  filantrop,  dar  neac- 
cesibil unor  superioare  idei  de  dreptate,  fiul  lui  Alexandru  al 
IlI-lea,  Nicolae  al  II-lea,  căzu  în  mâni  care  au  fost  din  ce  în  ce 
mai  puţin  curate. 

Supt  ei  se  repetă  încă  odată  experienţa  mijloacelor  de  însă- 
nătoşare  a  unei  societăţi  care  nu-şi  voia  ea  singură  sănătatea. 

12 

Războiul  cu  Iaponia  pentru  hegemonia  în  Extremul  Orient  dădu 
ruşinile  de  la  Ţuşima  şi  Carbin.  Reformele  constituţionale,  cu  cele 
trei  Dame,  a  căror  origine  a  fost  revoluţia  din  Petersburg  la 
1906,  dădură  ambiţioşilor  mijloace  nouă  -de  a  ieşi  la  iveală  — 
pănă  la  socialişti  de  prin  Caucas  şi  la  intelectuali  evrei,  cu  nume 
schimbate,  de  pretutindeni  — ,  dar  nu  şi  poporului  putinţa  unor 
adevărate  şi  folositoare  manifestaţii  legale.  Naţionalismul  oficial 
fu  cultivat  ca  şi  supt  Nicolae  I-iu  pentru  a  da  un  războiu  de 
idei  şi  de  drept,  pentru  Serbia,  pentru  „micile  naţiuni",  pentru 
cultură,  pentru  umanitate.  Şi,  după  o  ilusie  de  mare  solidaritate 
naţională,  el  a  dus  Rusia  la  sinucidere. 

La  sfârşitul  romanului  său  Ana  Carenin  Tolstoi  înfăţişează  o 
femeie  rătăcită  şi  înşelată  în  ilusiile  ei  nebune  care  nu  mai 
caută  alt  mijloc  de  a  se  despovăra  de  urmările  triste  ale  faptelor 
sale  decât  acela  de  a  se  arunca  pe  şinele  unei  gări  înaintea 
vagoanelor  în  mişcare. 

Şi  nu  e  oare  ca  o  prevestire  de  ce  s'a  petrecut  supt  ochii  noştri, 
când,  la  capătul  unor  lungi  rătăciri  şi  unor  dureroase  înşelări,  pe 
care  şi  le  datoreşte  numai  ei  înseşi,  Rusia  de  la  1917,  în  loc  să 
descopere  atâtea  căi  de  mântuire,  aşteaptă  maşina  uriaşă  por- 
nită spre  înaintarea  ei,  orice  ar  distruge  în  cale,  şi,  în  faţa  morţii 
sigure,  filosofând  idealuri  sociale  imposibile,  pune  capul  pe  şine 1  ? 


1  Rânduri  scrise  în  1917. 


TABLA  CUPRINSULUI 


CARTEA  I-iu 
începuturile 

I.  —  Delimitări  naţionale  şi  împrumuturi  culturale:  Varegi  şi  Bi- 


zantini   5 

II.  —  începuturi  polone   15 

III.  —  Jugul  tătăresc                           '.   19 

IV.  —  Polonia  până  la  sfârşitul  veacului  al  XVI-lea:  organisaţia 

polonă   30 


CARTEA  a  Il-a 
Epoca  modernă  până  în  veacul  al  XVIIl-lea. 

I.  —  Civilisaţia  polonă  şi  originile  ei.  Influenţele  străine      .  .  39 

II.  —  Rusia  veacului  al  XVI-lea  ca  o  continuare  a  Statului  Hordei     .  46 

III.  —  Rusia  şi  Polonia  în  veacul  al  XVII-lea:  desfacerea  polonă 

şi  încercări  de  Stat  popular  rusesc  59 

CARTEA  a  IlI-a 

Prefacerile  politice  în  sens  apusean. 

I.  —  Influenţe  culturale  ale  Apusului  în  Polon' a  şi  Rusia 

(c.  1670-c.  1760.)     .       .      \  ".  | '.       .       .      ...       .       .  77 

ÎI.  —  Influenţa  politică  apuseană  asupra  Slavilor  din  Răsărit      .      .  88 


III.  —  O  încercare  de  politică  externă  rusească  105 

CARTEA  a  IV-a 
„Duhul  frances"  în  Rusia  şi  Polonia. 

I.  —  Revoluţia  francesă  faţă  de  Rusia  şi  Polonia  125 

II.  —  Reacţiunea  rusească  până  la  Nicolae  I-iu  140 

III.  —  Regimul  lui  Nicolae  I-iu  ,  152 

IV.  —  Soluţii  zădarnice  supt  Alexandru  al  Il-lea.  —  Desvoltarea 

sufletului  polon     .   166 


D*  OR.  ANTIPA 


PROBLEMELE  EVOLUŢIEI 

POPORULUI  ROMÂN 


STUDII  Şl  CERCETĂRI 

Lei 

L  Istoria  poporului  francez,  de  N.  Iorga  1919  ....  20. — 
IF.  Scurtă  istorie  a  Slavilor  răsâriteni,  de  N.  Iorga  1919  10. — 

 ,  ( 


ACADEMIA  ROMÂNĂ 

STUDII  ŞI  CERCETĂRI 
III. 


PROBLEMELE  EVOLUŢIEI 

POPORULUI  ROMÂN 

DE 

DR-  GR.  ANTIPA 

Membru  al  Academiei  Române 


CARTEA  ROMÂNEASCĂ 

INST.  DE  ARTE  GRAFICE  CAROL  GOBL  S  8<>R  I.  ST.  RASIDBSCIT 

1S19. 


PREFAŢA 


Poporul  Român  fiind  pe  cale  de  a-şi  constitui  un 
stat  unitar  pe  teritoriul  său  etnic,  se  găseşte  acum 
în  faţa  celei  mai  importante  probleme  ce  i  s'a  pre- 
zentat vre-o  dată,  acea:  a  organizării  noului  său 
stat  şi  a  stabilirii  liniilor  mari  a  desvoltării  sale 
în  viitor.  O  asemenea  mare  problemă,  care  caută  a 
găsi  mijloacele  de  a  asigură  acestui  popor  cele  mai 
favorabile  condiţiuni  de  existenţă  şi  de  propăşire, 
nu  se  rezolvă  însă  numai  prin  improvivizaţiuni 
geniale  şi  prin  inspi raţiunile  momentului ;  ea  nu  se 
poate  rezolvi  decât  *printro  muncă  intensă,  bazată 
pe  ştiinţă  şi  pe  învăţămintele  ei)  la  care  trebue  să 
contribue  fiecare  după  puterile  sale  cu  cunoştinţele 
şi  experienţa  sa.  Deasemenea,  poporul  nostru  având 
acuma  să  decidă  singur  de  soarta  sa,  şi  fiecare  ce- 
tăţean având  a  se  pronunţa  asupra  tuturor  chestiu- 
nilor care  privesc  organizarea  statului  şi  asupra 
directivelor  politicei  sale,  nevoia  de  o  '  pregătire 
specială  a  individului  ca  «  Cetăţean  » —  de  o 
«educatiune  cetătănească^  —  aevine  tot  mai  simţită. 
In  organizarea  noastră  de  astăzi,  o  asemenea  edu- 
caţie cetăţăneascăj  poporul  nostru  nu  o  poate  primi 
insă,  nici  din  şcoală  —  pe  care  o  părăseşte  prea  de 

timpuriu  —  şi  nici  dela  partidele  politice,  ale  căror 
programe  sunt  prea  unilaterale,  fiind  legate  de 
anume  puncte  de  vedere  sau  de  sprijinirea  unor 
anume  categorii  de  interese.  Numai  omul  de  ştiinţă 
— având  ca  unică  preocupare  cercetarea  şi  expunerea 
obiectivă  a  adevărului,  astfel  cum  reiese  el  din  studiile 
sale,  independent  de  orice  alte  consideraţii  —  este 
\  singurul  care  are  îndatorirea  de  a  îndeplini  astăzi 
acest  rol  important. 

Aceste  au  fost  cele  două  motive  principale  care  m-ait 
îndemnat  şi  pe  mine  la  alcătuirea  studiului  de  faţă, 
şi  la  publicarea  sa,  în  această  formă,  lipsită  de  ter- 
mini tehnici  şi  de  indica ţiuni  bibliografice  şi  scris 
— pe  cât  o  permite  conţinutul  său  ştiinţific  —  pe  în- 
ţelesul tuturor. 

Ca  unul  care  mă  îndeletnicesc  cu  cercetările  biologice 
şi  care,  de  aproape  27  ani,  lucrez  şi  la  chestiunile 
de  organizare  practică  a  statului,  în  domeniul  cul- 
tural şi  economic,  am  crezut  că,  trăgând  o  serie  de 
consecinţe  din  îndelungatele  experienţe  dobândite  în 
aceste  două  ramuri  de  activitate  ştiinţifică  şi  prac- 
tică, voi  putea  aduce  mai  bine  contribuţiunea  mea. 
Căci,  pe  deoparte,  studiile  biologice  m'au  făcut  să  văd 
viaţa  şi  continua  ei  evoluţie  sub  toate  formele  în 
care  se  prezintă  ea  pe  pământ,  în  raport  cu  condi- 
ţiunile  mediului  în  care  se  desfăşură ;  iar  pe  de 
altă  parte,  activitatea  practică  de  organizator  m'a 
deprins  să  văd  nevoea  de  a  ţinea  cont  de  legile 
vieţei  organice  şi  în  viaţa  socială,  econonflicâ  şi 
culturală  a  popoarelor  şi  deci  şi  în  organizarea 
instituţiunilor  ei. 

Studiul  de  faţă  urmăreşte  un  îndoit  scop : 

1.  Lămurirea  unei  chestiuni  pur  ştiinţifice:  acea 
a  legilor  care  guvernează  viaţa  şi  evoluţiunea  po- 
poarelor în  general  şi  a  poporului  român  în  spe- 
cial, considerate  ca  organizme,  aşa  dar  supuse 
marilor  legi  ale  evoluţiunei  lumei  organice  şi  asupra 
cărora  se  aplică  învăţămintele  ce  decurg  din  istoria 
mare  a  desvoltărei  ei  pe  pământ,  din  care  istoria 
scrisă  a  omenirei  alcătueşte  numai  o  mică  parte ;  şi: 

2.  De  a  trage  din  rezultatele .  ce  reesâ  din  aceste 
cercetări  ştiinţifice,  câteva  concluzium  practice  cu 
privire  la  organizarea  poporului  şi  statului  român, 
precum  şi  câteva  directive,  pentru  a'l  pune  în  stare 
să-şi  asigure  existenţa  sa  şi  să-şi  realizeze  mai 
bine  aspira ţiuni le  ce  decurg  din  firea  sa,  din  ţara 
f>e  care  o  locueşte  şi  din  locul  ce'l  ocupă  între  po- 
poarele omenirei. 

Asupra  aplicărei  principiilor  şi  metodelor  biolo- 
gice în  judecarea  chestiunelor  de  organizare  socială 
există  o  întreagă  bibliografie.  In  studiul  de  făţă  am 
preferat  ^ţotuş  să  privesc  probtema  astfel  cum  mi 
s'a  prezentat  ea  din  observarea  şi  judecarea  directă 
a  faptelor,  fără  a  mă  lăsa  influenţat  în  expunerea 
condu ziunelor  naturale  şi  logice  ce  decurg  din  ele 
de  părerile  altor  autori  şi  de  discuţiunile  care  le-au 
provocat. 

Prin  lucrarea  de  faţă  nu  urmăresc  însă  stabilirea 
unui  program  cu  propuneri  precise  de  organizare. 
Scopul  nostru  este  numai  de  a  atrage  atenţiunea 
asupra  principiilor  generale  care  decurg  din  studiul 
evoluţiunei  popoarelor — şi  care  condiţionează  aspi- 

raţiunile  pe  care  poate  să  le  aibă  poporul  nostru — \ 
şi  apoi  de  a  indică,  şi  formulă  problemele  pe  care 
et  trebue  să  le  rezolveascâ  pentru  a' şi  putea  realiză 
aceste  aspira ţiuni. 

Asigurarea  mersului  evolutiunei  spre  progres  a 
unui  popor  şi  a  viitorului  seu  este  o  chestiune  cu 
mult  prea  vastă  şi  complicată  pentru  a  putea  fi  tratată 
în  toate  detaliile  ei  numai  de  o  singură  persoană 
într'un  studiu  general.  Oamenii  de  ştiinţă  —  fiecare 
in  specialitatea  sa  —  au  dar  a  studia  toate  acele 
numeroase  şi  variqte  chestiuni  de  detaliu  ce  se  pre- 
zintă, întregul  popor  are  a  luă  hotărâri  şi  oamenii 
de  stat  a  le  înfăptui.  Fiecare,  dary  trebue  să  con- 
tribue  cu  ştiinţa  şi  cultura  sa,  cu  inteligenţa  şi  cu 
hunul  său  simţ,  cu  munca  şi  cu  energia  sa  la 
rezolvirea  acestei  mari  probleme. 

Privind  problema,  asigurărei  mersului  evolutiunei 
poporului  nostru  spre  progres  dintr'un  punct  de  ve- 
dere atât  de  înalt— acSl  al  legilor  evoluţiei  generale 
a  organizmelor  şi  popoarelor —  am  căutat  înadins 
să  ne  desprindem  de  necesităţile  momentului  şi  săi 
luam  în  considerare  numai  acele .  forţe  mari  care 
condiţionează  în  mod  permanent  viaţa  sa  —  influen- 
ţându-l  independent  de  timp — şi  care  deci  vor  avea 
oricând  însemnătatea  lor.  De  aceia  am  lăsat  aci 
la  o  parte  orice  fapte  trecătoare — deci  şi  orice  sta- 
tistice, care  nu  pot  avea  decât  o  aplicare  limitată  — . 
şi  ne-am  mărginit  la  descrierea  unui  mecanism 
mişcat  continuu  de  forţe  permanente  şi  la  indicarea 
în  linii  mari  a  problemelor  şi  directivelor  ce  rezultă 
din  ele.  Lucrarea  de  faţă  nu  este  dar  o  colecţiune 

de  date,  ci,  presupunându-le  cunoscute,  ea  caută  să 
fie,  în  prima  linie,  un  stimulent  al gândirei,  pe  baze 
şi  metode  ştiinţifice,  pentru  toţi  acei  care  vor  şa  con- 
tribue  prin  munca  lor  la  rezolvirea  marelor  probleme 
impuse  de  necesităţile  evoluţiumi  poporului  nostru. 

Ea  de  asemenea  nu  se  restrânge  la  problemele  de 
actualitate,  ci  are  în  vedere  mai  cu  seamă  viitorul. 
Dacă  totuş  am  pus  adeseori  aci  în  evidenţă  relele 
sociale  care  împiedică  mersul  normal  al  evoluţiei 
organismului  nostru,  şi  dacă  am  arătat  efectele 
sistemelor  greşite  şi  organizărilor  defectuoase  din 
starea  actuală,  aceasta  am  făcut-o,  nu  pentru  a  ne 
scoborî  în  discuţiunile  politice  sau  pentru  a  critica 
persoanele  care  le  conduc — care  din  punctul  nostru 
de  vedere  alt  o  prea  mică  importanţă  —  ,  ci  numai 
pentru  a  putea  preciza  mai  bine  problemele  viito- 
>  rului  şi  a  arătă  căile  pe  care  trebue  să  le  luăm 
pentru  a  găsi  soluţiunile  lor. 

După  evenimentele  mari  prin  care  am  trecut  şi 
după  secolele  de  subjugare  în  care  au  trăit  unele 
din  ramurile  ponorului  nostru,  acesta  întregit,  intră 
astăzi  întro  perioadă  de  reculegere,  de  care  are 
nevoie  pentru  a  se  putea  lămuri  asupra  intereselor 
sale  mari,  pe  cari  i  le  indică  ţelurile  evoluţiei  sale, 
şi  asupra  mijloacelor  de  a- şi  asigură  viitorul. 

Timpurile  de  astăzi,  bogate  în  fapte  şi  învăţă- 
minte— în  care  o  nouă  alcătuire  politică,  economică 
şi  socială  caută  a  înlocui  pe  cea  veche  şi  a  creea  o 
nouă  stare  de  echilibru  între  popoarele  lumei  şi  între 
păturile  sociale  din  care  se  compun  ele — nu  îngăduesc 
insă  o  prea  lungă  chibzuială.  Hotărâri  grabnice 


trebuesc  luate,  căci  lupta  sub  alte  forme,,  continuă  cu 
aceiaş  înverşunare  şi  focul  ameninţă  să  ne  prindă 
nepregătiţi  în  mijlocul  său.  Tocmai  în  această  in- 
tenţie, mai  cu  seamă y  am  alcătuit  lucrarea  de  faţă, 
şi  scopul  ei  imediat  ar  fi  pe  deplin  satisfăcut  dacă 
ar  contribui  la  această  grabnică  reculegere  a  popo- 
rului, după  cum  eu  însumi  —  m  aceste  vremuri  de 
suferinţe  şi  fericire,  de  învrăjbire  şi  înjrăţire — am 
căutat  să'mi  reculeg  gândurile  şi  să  mă  înalţ  dea- 
supra atmosjerii  plină  de  patimi  în  care  trăim,  pentru 
a  o  putea  scrie  cu  toată  obiectivitatea  şi  imparţia- 
litatea ce  i  se  cuvine. 

Bucureşti  5  Iunie  1919 

V  Dr.  GR.  ANTIPA 

Soarta  popoarelor  —  ca  şi  a  oricărei  alte  fiinţe  — 
este  de  a  duce  o  necontenită  luptă  pentru  satisfacerea 
nevoilor  şi  aspir aţiuni lor  lor.  Progresele  realizate  şi 
succesele  obţinute  nu  le  lasă  timpul  de  odihnă,  căci 
aceste  singure  aduc  alte  probleme  nouă,  atât  pentru 
consolidarea  acestora  cât  şi  pentru  asigurarea  mai  de-* 
parte  a  vieţii  şi  propăşirii  lor. 

Poporul  nostru,  fiind  astăzi  pe  cale  de  a  forma  un 
stat  unitar  în  limitele  pământului  ocupat  de  dânsul,  şi-a 
satisfăcut  în  această  privinţă  idealul  său  astfel,  cum 
cei  mai  mulţi  n'ar  fi  avut  încă  îndrăsneala  să  şi-o 
închipuească.  Această  unire  a  tuturor  ramurilor  dm 
cari  se  compune  el  —  înfăptuită  cu  arma  vitejilor  sol- 
daţi şi  pregătită  prin  dorinţa  arzătoare  din  inimile 
fraţilor  răspândiţi  în  atâtea  ţeri  —  nu  ne  îndreptăţeşte 
însă  la  odihnă  şi  nu  ne  dă  nici  răgazul  de  a  perde 
timpul  sărbătorind  această  izbândă.  Ea  ne  deschide 
din  contră  o  nouă  luptă,  pe  alte  căi,  pentru  a  conso- 
lida succesele  dobândite  şi  a  pune  bazele  desvoltării 
ulterioare. 

Fireşte,  înainte  de  toate,  trebue  ca  diferitele  ramuri 
ale  acestui  popor — cari  au  fost  supuse  la  regimurile 
şi  influenţele,  atât  de  diferite,  ale  statelor  de  cari  au 

fost  subjugate — să  se  poată  reculege,  astfel  ca  însuşi- 
rile şi  pornirile  naturale  caracteristice  neamului  nostru — 
până  acum  înăbuşite  —  să  poată  ieşi  la  iveală,  spre  a 
forma  baza  comună  de  desvoltare  şi  aspiraţiunile  către 
cari  să  tindem  cu  toţii.  Apoi  mai  trebue  ca  micile 
diferinţe  şi  asperităţi  cari  ne  separă  astăzi  să  fie  înlă- 
turate, spre  a  face  loc  numai  conştiinţei  intereselor 
mari  şi  permanente  ale  neamului  şi  ale  noului  stat  ce-1 
formează  el,  pentru  realizarea  cărora  trebue  de  acum 
înainte  să  luptăm  cu  toţii  uniţi  într'un  singur  gând  şi 
într'o  singură  voinţă  de  a  birui. 

Tocmai  de  la  justa  şi  grabnica  recunoaştere  a  acestei 
baze  comune  de  desvoltare — care  dictează  aspiraţiunile 
noastre — şi  a  acestor  mari  şi  permanente  interese  ale 
neamului  nostru  întregit  şi  a  statului  nou  format, 
depinde  insă  viitorul  ce  ne  aşteaptă,  căci  înţelepciunea 
poporului  nostru  ne  previne  că  „aşa  vom  dormi  cum 
ne  vom  aşterne". 

Problemele  nouă  vitale  ce  ni  se  impun,  pentru  conso- 
lidarea celor  dobândite  până  acum  şi  pentru  asigu- 
rarea propăşirii  noastre  în  viitor,  sunt  atât  de  mari  şi 
de  urgente,  că  cer  să  ne  punem  grabnic  la  o  nouă 
muncă  încordată;  aceasta  atât  pentru  precizarea  lor, 
cât  şi  pentru  determinarea  căilor  pe  cari  trebue  să 
le  luăm  pentru  a  le  putea  realiza. 

In  lupta  aceasta  nouă  care  se  deschide,  o  nouă 
armată  trebue  să  iea  acum  locul  vitejilor  care,  cu  arma 
şi  sângele  lor,  au  dobândit  primele  succese  şi  au  pus 
baza  desvoltării  viitoare  :  va*  fi  armata  acelora  cari  au 
pregătirea  necesară  de  a  studia  nouăle  probleme,  de  a 
organiza  şi  de  a  înfăptui  reformele  de   cari  e  nevoe 

pentru  asigurarea  viitorulu[  nostru  ca  popor  şi  ca  stat. 
Din  această  armată  vor  trebui  să  facă  parte  toate 
elementele  culte  aîe  naţiunii  precum  şi  toţi  acei  cari 
prin  experinţa  vieţii,  prin  aptitudinile  lor  şi  prin  bunul 
simţ  pot  înlocui  cultura.  Intre  aceste  elemente  vor  fi 
mai  cu  seamă  două  categorii  principale,  cărora  le  revin 
roluri  conducătoare  în  această  luptă  de  clădire  şi  reor- 
ganizare; acestea  sunt:  oamenii  de  ştiinţă  şi  oamenii 
politici. 

După  cum  orice  meşter,  înainte  de  a  porni  o  nouă 
lucrare,  îşi  revizueşte  instrumentele  de  cari  dispune 
spre  a  vedea:  ce  poate  face  cu  ele,  ce  rol  va  avea 
fiecare  de  îndeplinit  în  lucrarea  pe  care  are  a  o  exe- 
cuta şi  cum  trebue  să  şi  le  pregătească  în  vederea 
acestor  scopuri,  tot  astfel  şi  noi  astăzi,  ajunşi  în  faţa 
alcătuirii  proiectului  celei  mai  mari  lucrări  ce  s'a  cerut 
neamului  nostru  —  a  organizării  noului  nostru  stat  şi 
a  stabilirii  liniilor  mari  ale  desvoltării  sale  în  viitor — se 
cuvine  să  supunem  şi  unei  nouă  revizuiri  uneltele  de  cari 
avem  a  ne  servi  în  această  mare  întreprindere.  E 
nevoe  să  precizăm  dinainte  rolul,  pe  care  fiecare  din 
ei  are  a-1  îndeplini  în  rezolvirea  diferitelor  probleme 
cari  compun  această  mare  lucrare,  şi  pregătirea  ce 
trebue  s'o  aibă  în  vederea  lor ;  aceasta,  spre  a  nu  se 
perde  mai  târziu  timp  şi  a  se  risipi  energie  şi  ca  să 
putem  astfel  ajunge  la  maximul  de  efect,  printr'o  muncă 
disciplinată  şi  repartizată  după  un  plan  bine  chibzuit 
de  mai  nainte. 

In  cele  ce  urmează  vom  căuta  dar,  pe  de  o  parte, 
să  stabilim  cari  anume  sunt  problemele,  a  căror  rezol- 
vire  ne-o  impun  necesităţile  evoluţiei  poporului  nostru, 

a  ţerii  sale  şi  a  noului  stat  ce-1  formează  şi  îndrumarea 
sa  spre  aspiraţiunile  sale,  iar  pe  de  altă  parte,  vom 
căuta  totodată  să  precizăm  şi  rolurile,  pe  cari  au  a 
le  îndeplini  omul  de  ştiinţă  şi  omul  politic  în  condu- 
cerea acestei  mari  lucrări. 

* 

*  * 

Orice  problemă  are  mai  multe  laturi  din  cari  poate 
fi  văzută  şi  orice  observator  o  judecă,  după  cum  e 
deprins  crierul  său  să  gândească.  Problema  organizării 
noului  nostru  stat  şi  asigurarea  viitorului  poporului 
nostru  în  lume  are  şi  ea  mai  multe  laturi  din  cari 
poate  fi  privită  şi  din  cari  se  pot  trage  învăţăminte 
pentru  rezolvirea  ei .  Istoricul,  etnograful,  geograful,  teh- 
nicul, omul  de  stat,  economistul,  omul  de  finanţe  etc, 
fiecare  o  vede  prin  prisma  preocupărilor  sale,  o  cerce- 
tează după  metodele  ştiinţei  sale  şi  trage  cuvenitele 
consecinţe.  Ca  unul  care  mă  îndeletnicesc  cu  ştiinţele 
biologice,  voiu  încerca,  ca  şi  din  acest  punct  de  vedere  — 
în  aparenţă  mai  îndepărtat  —  să  examinez,  bazat  pe 
metodele  acestei  discipline  şi  pe  legile  cari  decurg 
din  cercetările  ei,  această  problemă. 

Am  convingerea,  că  iocmai  acest  mod  de  a  privi 
problema  ne  va  da  adevăratele  lămuriri  şi  directive 
asupra  chestiunilor  ce  ne  interesează,  deoarece  omul 
cu  toată  libertatea  aparentă  de  a  hotărî  asupra  acţiu- 
nilor şi  destinelor  sale,  rămâne  totuş  supus  în  totul 
marilor  legi  ale  naturii,  care-i  indică  ţelurile  şi  căile 
desvoltării  sale. 

Popoarele,  ca  ori  şi  ce  alt  organism,  sunt  supuse 
şi  ele  —  conform  legilor  mari  biologice  cari  guver- 

nează  lumea  organică  —  unei  necontenite  transformări, 
provocată,  pe  deoparte,  de  puterile  interne  de  desvol- 
tare  —  adică  de  totalitatea  predispoziţiunilor,  însuşi- 
rilor şi  aptitudinilor  lor  naturale  —  iar  pe  de  altă  parte, 
de  puterile  mediului  în  care  trăesc,  care  le  influenţează 
desvoltarea  şi  caută  a  le  sili  să  se  acomodeze  necon- 
tenit cerinţelor  lui.  Din  această  neîncetată  luptă,  între 
aceşti  doi  mari  factori  ai\  evoluţiei,  se  nasc  formele  sub 
cari  se  prezintă  ele  în  fiecare  moment  al  desvoltării 
lor.  Evoluţia  unui  popor  poate  fi  deci  şi  ea  concepută 
ca  o  serie  infinită  de  stări  de  echilibru,  cari  se  succed 
una  alteia,  provenite  din  lupta  continuă  dintre  mediul 
său  intern  şi  cel  extern. 

După  cum  puterile  interne  de  desvoltare  ale  unui 
popor  sunt  mai  tari  sau  mai  şlabe,  pentru  a  putea  birul 
în  această  eternă  luptă  asupra  greutăţilor  mediului 
şi  a-1  pune  în  stare  să  poată  profita  de  foloasele  ce 
acesta  i  le  oferă,  tot  astfel  şi  mersul  evoluţiei  sale  va  fi 
progresiv  sau  regresiv. 

Considerând  dar  poporul  nostru  ca  un  asemenea  or- 
ganism, vom  căuta  —  bazaţi  pe  învăţămintele  ce  le 
putem  trage  din  faptele  şi  legile  biologice  — să  analizăm: 
cari  anume  sunt  puterile  interne  de  desvoltare  carii 
hotăresc  evoluţia  şi  cari  sunt  cerinţele  mediului  în  care 
are  el  a  se  desvoltâ.  Pe  baza  acestor  constatări  vom 
putea  să  ne  dăm  seama  de  factorii  naturali  cari  con- 
diţionează desv&ltarea  sa  şi  de  modul  cum  trebue  să-i 
înfluenţăm  —  desvoltând  pe  unii  şi  temperând  pe  alţii 
—  pentru  a-i  asigura  existenţa  şi  propăşirea  în  viitor. 
Procedând  astfel  vom  putea  apoi,  pe  această  bază,  să 
stabilim  felul  problemelor  ce  ni  se  împun  şi  în  vederea 

i     t  V 

rezolvirii  cărora  va  trebui  să  organizăm  munca  ce 
urmează  să  o  desfăşurăm. 

Prin  puterile  interne  de  desvoltare,  înţelegem  tota- 
litatea acelor  însuşiri,  aptitudini  şi  predispoziţiuni  fizice, 
morale  şi  intelectuale,  moştenite  din  strămoşi — şi  deci 
inerente  rassei  —  cari  alcătuesc  elementele  din  cari  se 
compune  energia  vitală  a  poporului  nostru.  Nu  e  dar 
vorba  numai  de  energia  actuală,  ci  mai  cu  seamă  şi  de 
acele  forţe  latente,  cari  zac  în  mare  parte  încă  neîn- 
trebuinţate şi  cari,  puse  în  condiţiuni  prielnice  de 
desvoltare,  pot  să  se  desfăşure,  luând  proporţii  neaş- 
teptate. 

Prin  mediul  detraiu  al  unui  popor  înţelegem  tota- 
litatea condiţiunilor  de  traiu  în  cari  se  desfăşură  vieaţa 
acelui  popor;  aşa  dar  ţara  locuită  de  el,  cu  totalitatea 
condiţiunilor  de  existenţă  ce  le  cuprinde  ea,  adică  cu 
totalitatea  resurselor  ei  favorabile  şi  defavorabile  exis- 
tenţei sale.  Raporturile  de  vieaţă  dintre  diferiţii  in- 
divizi, sau  categori  de  indivizi,  cari  compun  acest  po- 
por, precum  şi  între  el  cu  popoarele  sau  ţerile  cu  cari 
vine  în  contact,  fac  parte  şi  ele  din  mediul  de  traiu — 
adică  din  condiţiunele  naturale  de  existenţă  —  deter- 
minând evoluţia. 

Mediul  de  traiu  este  însă  supus  şi  el  unei  continue 
evoluţii,  atât  întru  cât  priveşte  resursele  sale  naturale, 
cât  şi  în  privinţa  raporturilor  dintre  indivizii  ce  compun 
poporul  sau  între  acesta  şi  alte  ţeri*  sau  popoare; 
deci  şi  raporturile  dintre  popor  şi  mediul  său  se  schimbă 
necontenit  şi  deci  şi  felul  problemelor,  ce  ni  se  impun 
pentru  asigurarea  viitorului  poporului  nostru  şi  a  statului, 
va  varia  în  consecinţă  şi  va  trebui  să  ţinem  cont  de  ele. 

Spre  a  putea  însă  determina  cari  anume  sunt  acele 
însuşiri  fireşti  şi  puteri  interne  —  pe  cari  poporul  nostru 
are  nevoe  de  ale  desvoltâ,  pentru  a-şi  asigura  mersul 
evoluţiei  sale  spre  progres  —  şi  care  este  influenţa  me- 
diului asupra  acestei  evoluţiuni,  e  nevoe  sâ  ne  dăm 
seama  mai  întâiu  de  ţelurile  mari  pe  cari  natura  le-a 
impus  luptei  pe  care  toate  fiinţele  organice  —  .deci 
şi  popoarele — o  duc  în  contra  mediului  şi  de  modul 
cum  s'au  organizat  ele  spre  a-şi  asigura  biruinţa.  O 
ochire  generală,"  urmărită  în  mod  genetic  şi  compa- 
rativ, asupra  evoluţiei  mijloacelor  şi  armelor  de  cari 
s'a  servit  omul  în  această  luptă — începând  dela  stră- 
moşii sei  animali  şi  până  a  ajuns,  prin  desvoltare  şi 
organizare,  a  forma  popoarele  şi  statele  cele  mai  înain- 
tate —  precum  şi  asupra  raporturilor  ce  s'au  desvoltat 
între  ele  şi  mediul  lor  de  traiu,  ne  va  indica  mai  bine 
calea  pe  care  trebue  să  apucăm,  spre  a  putea  îndrumă 
mai  sigur  către  progres  evoluţia  poporului  nostru,  con- 
siderat şi  el  ca  o  fiinţă  organică.  Vom  începe  dar  stu- 
diul de  faţă  cu  o  scurtă  schiţare  generală  a  evoluţiei 
omenirii  şi  a  factorilor  de  cari  depinde  ea,  iar  apoi 
vom  trece  la  analiza  problemelor  evoluţiei  poporului 
român,  a  culturii  Şi  civilizaţiei  sale  şi  a  organizării  sta- 
tului său. 


\ 


PARTEA  I. 

EVOLUŢIUNEA  OMENIRII  ŞI 
FACTORII  DE  CARI  DEPINDE  EA 


1.  Ţelurile  evoluţiunii  şi  mijloacele 
de  luptă  ale  organismelor 

Trei  mari  ţeluri  a  pus  natura  eternei  lupte  pentru 
traiu,  prin  care  se  manifestă  vieaţa  organismelor  cari 
populează  pământul  :  Conservarea  individuală,  perpe- 
tuarea neamului — specie,  varietate,  rassă,  popor,  etc. — 
şi  năzuinţa  spre  progres,  prin  perfecţionarea  neîncetată 
a  organismului.  In  vederea  acestora  e  îndreptată  orice 
manifestaţiune  vitală  şi  în  vederea  lor  e  alcătuită  în- 
treaga construcţie  a  organismului  lor.  Omul,  ca  fiinţa 
cea  mai  perfecţionată  din  lumea  organică,  precum  şi 
popoarele  —  ca  unităţile  organice  superioare  ce  le 
formează  el  —  sunt  şi  ele  supuse  în  totul  acestor  legi 
naturale,  şi  întreaga  lor  organizaţiune,  precum  şi  orice 
manifestaţiune  a  vieţii  lor  —  oricât  de  complicată 
ar  fi  ea  — ,  nu  are  alt  scop,  în  ultima  instanţă,  decât  , 
realizarea  acestor  3  ţeluri  fundamentale. 

Să  căutăm  dar,  aruncând  o  privire  generală  asupra 
lumii  organice,  să  ne  dăm  seama,  în  med  genetic  şi 
comparativ:  cari  sunt  însuşirile  şi  armele,  graţie  că- 
rora speciile  cari  populează  astăzi  globul  au  putut  să 
biruească  în  lupta  pentru  existenţă,  spre  a-şi  perpetuă 
neamul  şi  a-şi  perfecţiona  organismul;  cum  au  evoluat 
ele  de  la  fiinţele  inferioare  până  la  omul  civilizat;  şi 
cari  sunt  cauzele,  pentru  cari  un  mare  număr  din  spe- 
ciile de  animale  sau  din  popoarele  cari  odinioară  stă- 
pâniau  pământul,  au  trebuit  să  dispară  cu  totul  sau 
să  fie  reduse  la  o  vieaţâ  rudimentară?  Această  privire 
generală  asupra  evoluţiei  armelor  şi  mijloacelor  de  luptă 
ne  va  arăta  care  este  valoarea  lor  şi  ne  va  conduce 
apoi  să  recunoaştem  :  cari  sunt  acele  puteri  elementare 
indispensabile,  de  cari  trebue  să  dispună  orice  orga- 
nism —  şi  deci  şi  un  popor  —  pentru  a-şi  perpetuă 
existenţa  şi  a  se  îndruma  pe  calea  progresului. 

După  cum  am  amintit  mai  sus,  evoluţia  unei  specii 
—  deci  şi  a  unui  popor  —  este  rezultanta  luptei  ne- 
încetate dintre  organismul  individului  şi  mediul  său  de 
traiu.  Pentru  a  putea  birui  în  această  luptă,  natura,  în 
înţelepciunea  ei,  a  înzestrat  diferitele  organisme:  1)  cu 
o  mai  mare  sau  mai  mică  tenacitate  şi  putere  de  re- 
zistenţă contra  agenţilor  mediului,  2)  cu  o  putere  de 
adaptaţiune  pentru  a  se  acomoda  la  cerinţele  mediu- 
lui, 3)  cu  o  serie  infinită  de  aparate  şi  de  arme  — 
cari  de  cari  mai  rafinate  —  pentru  agonisirea  hranei 
şi  celor  trebuitoare  existenţei  sale  şi  pentru  apărarea^ 
contra  mediului  şi  duşmanilor  şi  în  fine  4)  cu  o  su- 
ficientă putere  de  reproducţie  —  care  la  uncie  specii 

mai  expuse  iea  proporţii  enorme  —  pentru  a-şi  asi- 
gura continuitatea  vieţii  şi  îmmulţirea  prin  urmaşi. 

Nu  e  locul  aci  de  a  descrie  şi  exemplifica  toate 
aceste  însuşiri  şi  puteri  elementare  —  ca  tenacitatea  şi 
puterea  de  rezistenţă,  puterea  de  adaptaţiune  şi 
puterea  de  reproducere  —  cu  cari  natura  a  înzestrat 
diferitele  organisme  pentru  a  rezista  în  lupta  lor  pen- 
tru existenţă;  şi  nici  de  a  cita  exemple  din  variatele 
aparate  şi  arme  de  apărare  contra  mediului  şi  pen- 
tru utilizarea  resurselor  sale.  Ne  mărginim  numai  a 
le  indica  şi  a  da  câteva  consideraţiuni  generale,  pentru 
a  putea  pune  apoi  mai  bine  în  evidenţă  acele  arme 
speciale,  de  cari  s'a  servit  omul  în  lupta  sa  cu  natura 
şi  cari  constituesc  o  serie  din  factorii  fundamentali  ai 
evoluţiei  sale. 

* 

Predispoziţiile  unor  specii  pentru  a-şi  perpetua  exis- 
tenţa sunt  atât  de  mari,  încât  —  dacă  mediul  de 
traiu  ar  prezintă  în  mod  uniform  aceleaşi  condiţiuni  fa- 
vorabile de  existenţă  —  fiecare  din  ele  ar  fi  în  stare, 
într/un  timp  relativ  scurt,  să  ajungă  a  popula  întreaga 
suprafaţă  a  globului.  O  ochire  asupra  speciilor  cari 
au  trăit  în  diferitele  epoce  geologice  ne  arată  ce  mare 
răspândire  au  avut  unele  din  ele  în  anumite  formaţiuni, 
când  condiţiunile  de  vieaţă  ale  mediului  le  erau  favorabile. 

In  contra  unei  asemenea  îmmulţiri  şi  lăţiri  prea  mari 
a  unei  specii  lucrează  însă:  variaţiile  mediului,  schim- 
barea condiţiilor  de  traiu,  apariţia  unor  duşmani  noi,  etc. 
Din  cauza  acestor  modificări  ale  condiţiilor  de  traiu,  spe- 
cii, cari  aveau  o  mare  răspândire,  dispar  brusc  de  pe 

suprafaţa  pământului  —  cum  au  dispărut  d.  ex.  toate 
acele  amintite  specii  din  epocele  geologice  —  sau  lasă 
numai  în  urma  lor  câţiva  urmaşi,  cari  în  lupta  pentru 
existenţă  au  reuşit  a  se  adapta  nouălor  cerinţe  ale  me- 
diului. 

Şi  asupra  omului  această  lege  a  naturii  se  aplică 
€u  aceeaş  rigoare ;  toate  acele  aşa  zise  rasse  primor- 
diale— ca  Veda  din  Ceylon,  Australienii,  Nou-Zelandezii, 
Aino,  Papuanii,  Pieile  roşii  din  pădurile  Braziliei  şi  din 
ţara  de  foc,  Buschmanii,  etc. — sunt  resturile  unor  rasse, 
cari  înainte  populau  întregi  continente  şi  cari,  în  urma 
schimbării  condiţiunilor  de  traiu,  nu  au  mai  putut  rezista, 
lăsând  pe  urma  lor  numai  aceste  mici  resturi  dege- 
nerate. 

Aceste  legi  mari  biologice  se  aplică  însă  nu  numai 
asupra  rasselor  primitive,  ci  şi  asupra  popoarelor  culte. 
Istoria  omenirii  —  care  de  altfel  nu  este  decât  o 
pagină  din  istoria  desfăşurării  lumii  organice  —  ne  dă 
un  întreg  şir  de  exemple  în  această  privinţă. 

In  această  Juptă  pentru  existenţă,  în  care  o  specie, 
o  rassă,  un  popor  etc.  dispare  pentru  a  face  loc  unui 
altuia  mai  apt,  pot  fi  două  feluri  de  cauze  principale, 
cari  produc  acest  efect:  1)  Sau  că  organismul,  cu  pute- 
rile sale  interne  de  rezistenţă,  de  reproducţie  şi  de  des- 
voltare,  slăbeşte — că  acea  specie,  rassă,  popor,  etc,  este 
îmbătrânită  —  aşâ  că  o  altă  specie,  care  este  mai  bine 
înzestrată  şi  mai  capabilă  de  luptă,  vine  şi-i  iea  locul; 
sau  2)  că  condiţinnile  de  traiu  ale  mediului  schimbân- 
du-se  prea  mult,  puterea  de  adaptare  a  organismului 
nu  mai  ajunge  pentru  a  se  putea  acomodâ  nouălor 
împrejurări.  In  acest  din  urmă  caz,  cele  mai  de  multe 

ori  e  vorba  de  fiinţe  al  căror  organism  a  fost  cu  totul  i 
adaptat  la  cerinţele  unui  mediu  special,  astfel  încât, 
prin  modificările  profunde  ce  Ie-a  suferit  el,  şi-a  perdut 
elasticitatea  necesară  şi  —  în  faţa  unor  nouă  condiţiuni 
de  traiu  —  aceste  fiinţe  se  găsesc  în  imposibilitate  de  a 
mai  reacţiona,  rămânând  dezarmate. 

Această  specializare  unilaterală  la  un  mediu  cu  totul 
particular  a  fost,  de  ex.,  cauza  principală  a  dispariţiei 
celor  mai  multe  din  speciile  de  Reptile  şi  Mamifere 
gigantice  cari  au  populat  pământul  în  epocele  geo- 
logice. 

In  lupta  pentru  existenţă  în  asemenea  medii,  cea 
mai  mare  şansă  de  a  se  perpetua  şi  de  a  continua  să-şi 
perfecţioneze  organismul  prin  selecţiune  —  cu  toată  schim- 
barea condiţiunilor  de  traiu  —  o  au  dar  nu  acele  specii 
al  căror  organism  e  prea  diferenţiat  într'o  direcţie  şi 
perfect  adaptat  numai  la  cerinţele  unui  mediu  special, 
ci  tocmai  din  contră,  acelea  cari  au  un  organism  mai 
echilibrat,  cu  arme  de  luptă  mai  universale  şi  deci, 
cu  o  putere  de  adaptare  la  nouă  medii  mai  mare  ;  pe 
acestea  naturale  selecţionează  şi  le  desvoltă  mai  departe. 
Examinând  din  acest  punct  de  vedere,  de  ex.  seria 
probabilă  a  strămoşilor  omului  —  care  constitue  arborele 
său  genealogic  —  vedem  că  ea  constă  numai  din  forme 
cu  un  organism  mai  indiferent,  nespecializat  prea  mult 
într'o  singură  direcţie,  însă  tocmai  de  aceasta  capabil 
de  adaptare  la  orice  mediu  şi  deci  de  progres;  din 
această  cauză,  tocmai,  selecţiunea  a  putut  împinge  des- 
voltarea  lor  până  a  ajuns  la  fiinţa  cea  mai  perfecţio- 
nată, care  este  omul. 

2.  Inteligenta  ca  armă  în  lupta 
pentru  existentă  şi  ca  factor  al  evoluţiei 

omului. 

In  privinţa  puterii  de  adaptare  la  schimbările  condi- 
ţiunilor  de  traiu  ale  mediului,  natura  a  înzestrat  pe  om 
cu  o  armă  mai  universală  şi  mai  elastică,  Inteligenţa, 
—  omul  este  dela  natură  un  «animal  raţional»  — care-1 
pune  în  stare,  fără  a-şi  specializa  organismul  într'o  singură 
direcţie,  să  se  emancipeze  de  alte  arme  şi  astfel  să 
biruească  toate  greutăţile  mediului,  spre  a  pune  stăpânire 
pe  natură,  chiar  acolo  unde  condiţiunile  de  existenţă 
par  imposibile.  Prin  inteligenţă  omul  a  ajuns,  mai  mult 
încă,  să-şi  fasoneze  chiar  singur  mediul  de  traiu  cum  îi 
convine  mai  bine  şi  să  tragă  din  resursele  acestuia 
maximul  de  foloase  pentru  existenţa  sa;  aceasta,  toc- 
mai, i-a  permis  să  se  întindă  pe  toată  suprafaţa  glo- 
bului, îmmulţindu-se  neîncetat  şi  evoluând  spre  pro- 
gres. 

Inteligenţa,  abia  rudimentară  la  strămoşii  săi  animali, 
a  ajuns  in  adevăr  un  factor  atât  de  esenţial  în  evoluţia 
omului,  încât  sclecţiunea  naturală  în  această  privinţă 
s'a  făcut  cu  o  mare  grabă,  nemai  putând  birui  în  lupta 
pentru  existentă  decât  acei  cari  o  posedau  mai  des- 
voltată.  Prin  aceasta  continuă  selecţiune,  s'a  ajuns 
treptat  la  un  mare  grad  de  perfecţionare  al  ei  şi  ai 
organului  care  o  produce,  crierul.  Comparaţiunea, 
între  craniul  cu  fruntea  turtită  al  omului  de  la  Nean- 
derthal  sau  cel  dela  Krapina  şi  între  craniul  cu  fruntea 
bulbucată  al  rassci  albe,  ne  arată  suficient  desvokarea 

enormă  pe  care  a  luat-o  crierul  omenesc  într'un  timp 
relativ  atât  de  scurt. 

Cum  insă  progresul  este  bazat  pretutindeni  în  lumea 
organică  pe  diferenţiare  şi  diviziunea -muncii,  tot  astfel, 
şi  din  inteligenţa  rudimentară  a  omului  primitiv  s'au 
diferenţiat  şi  s'au  desvoltat  apoi  mai  departe,  prin  selec- 
ţiune,  două  mari  ramure  de  activitate  cerebrală: 

1}  Inteligenta  propriu  zisă  sau  Gândirea,  care  îl 
pune  în  stare  de  a  transforma  senzaţiunile  ce  le  ca- 
pătă prin  simţuri  în  noţiuni  abstracte,  de  a  judecă  şi  a 
raţiona  şi  —  prin  aceste  procese  ale  gândirii  —  de  a 
cunoaşte  lumea,  a-şi  forma  convingeri  şi  a  găsi,  astfel, 
calea  adevărată  pe  care  trebue  să  păşească  pentru  a 
birui  în  lupta  pentru  existenţă;  ea  este  ajutată  de  Me- 
morie, care-i  dă  putinţa  să  reţină  şi  să  acumuleze  cu- 
noştinţele odată  dobândite;  şi  2)  Voinţa,  care-1  pune 
în  stare  de  a  lua  hotărâri  şi  a  aduce  la  îndeplinire 
ceea  ce  judecata  şi  "sentimentul  său  îi  indică  că  e  ne- 
cesar să  facă  pentru  conservarea  şi  desvoltarea  sa. 

Aceste,  împreună  cu  Sentimentul  (simţirea),  consti- 
tuesc  cele  trei  facultăţi  ale  omului,  graţie  cărora  a  putut 
el  să   se  înalţe  atât  de  tare  deasupra  celorlalte  fiinţe. 

Prin  colaborarea  armonică  a  acestor  3  ramuri  ale 
activităţii  crierului  său,  omul  devenind  o  fiinţă  con- 
ştientă de  acţiunile  sale  şi  capabilă  de  a  lua  hotărâri 
—  ceea  ce-i  deosebeşte  radical  de  strămoşii  să  ani- 
mali— ,  el  a  fost  pus  în  stare  să  se  organizeze  singur, 
pentru  a  duce,  cu  mai  mulţi  sorţi  de  izbândă  şi  mai 
multă  energie,  lupta  ce  i-a  fost  impusă  de  natură  pentru 
perpetuarea  neamului  său  şi  pentru  progres. 

Cea  mai  înaltă   manifestaţi une  a   inteligenţei  astfel 

formate  şi  una  din  cele  mai  puternice  arme  în  lupta 
pentru  existenţă  a  omenirii  este  Ştiinţa.  «Trebuinţa 
de  a  şti»,  apărută  la  omul  primitiv  numai  ca  un  «ins- 
tinct al  curiozităţii »  —  după  cum^o  vedem  apărând 
şi  la  copii  —  s'a  desvoltat  treptat  din  nevoia  de  a 
cunoaşte  lumea  exterioară  în  care  trâeşte  şi  a  ajuns 
o  necesitate  organică  tot  aşa  de  mare  ca  şi  trebuinţa 
de  traiu  şi  a  se  îmmulţî.  Ea  a  dat  naştere  «lupteipen- 
tru  aflarea  adevărului >,  care  formează  una  din 
marele  preocupări  ale  omenirii. 

Evoluţia  ştiinţei  s'a  făcut  şi  ea  cu  o  mare  grabă  şi 
merge  înainte  cu  paşi  atât  de  repezi,  încât  omenirea 
cu  ajutorul  ei  este  pe  cale  de  a  se  emancipa  cu  totul  de 
capriciile  naturii.  Pornind  dela  trebuinţa  organică  «de 
a  şti»,  înnăscută  în  om,  ea  a  început  prin  observarea 
lumii  şi  a  fenomenelor  încunjurătoare ;  apoi  s'a  desvoltat 
nevoia  de  a  stabili,  prin  Judecată,  raporturile  dintre 
obiectele  sau  fenomenele  observate,  şi  în  urmă  a  ajuns 
ca,  prin  raţionamente  şi  toate  acele  procese  complicate 
ale  gândirii  —  prin  analiză  şi  sinteză,  prin  metodele 
de  inducţiune  şi  deducţiune,  etc.  —  să  pătrundă  tot 
mai  adânc  în  tainele  lumii.  Observaţiunile  îmmulţindu-se 
au  format  mai  întâiu  —  graţie  memoriei  —  un  capital 
empiric  de  cunoştinţe,  cari  —  fiind  de  folos  în  lupta 
omului  cu  natura  —  se  păstrau  cu  sfinţenie  şi  se 
transmiteau  din  generaţie  în  generaţie.  Nevoia  de  a 
ordona  şi  sistematiza  cunoştinţele  dobândite,  de  a  ex- 
plica fenomenele  observate  şi  a  le  grupa  în  jurul  unor 
cauze  generale  etc,  a  făcut  trecerea  dela  empirie  la 
adevărata  ştiinţă,  care  caută  să  cunoască  legile  cari 
guvernează  universul  şi  să  respundă  la  toate  chestiu- 

nile  mari  —  tot  mai  adânci  —  cari  chinuesc  spiritul 
omenesc. 

Ştiinţa  insă,  astfel  desvoltată,  nu  răspunde  numai 
trebuinţei  de  a  şti,  din  care  şi-a  luat  naştere,  ci  şi 
celorlalte  trebuinţe  organice  ale  omenirii  de  a  trăi  şi  de 
a  se  immulţl.  Orice  cunoştinţă  nouă  dobândită  îşi  are 
imediat  —  direct  sau  indirect  —  şi  aplicaţiunile  ei  practice, 
uşurând  lupta  pentru  traiu.  Astăzi  această  podoabă  a 
minţii  omeneşti  predomină  totul;  prin  aplicaţiunele  ei, 
ea  a  ajuns  baza  existenţei  omenirii  actuale ;  ba  chiar  nici 
nu  am  fi  în  stare  să  concepem  putinţa  de  a  răspunde 
necesităţilor  de  traiu  ale  atâtor  oameni,  câţi  populează 
astăzi  lumea,  fără  aplicarea  ştiinţei  la  producţiunea  şi 
distribuţiunea  bunurilor  economice.  Intr'însa  deci  ome- 
nirea a  găsit  cea  mai  puternică  armă  în  .lupta  ei 
pentru  cucerirea  pământului. 

Prin  desvoltarea  mai  departe  a  inteligenţei  şi  dife- 
renţiarea  sentimentului  s'au  mai  născut  în^ă  în  om  şi 
s'au  perfecţionat  mai  departe  trei  simţuri  principale  — 
sau  sentimente— cari  reprezintă  cele  mai  înalte  porniri 
organice  ale  spiritului  omenesc :  1)  simţul  moral — adică 
al  binelui  şi  dreptăţii  —  2)  simţul  estetic  —  adică 
al  frumosului  —  şi  3)  simţul  social  —  adică  al  tre- 
buinţei organice  a  omului  de  a  trai  în  societatea  se- 
menilor săi  pe  baza  unei  ordine  sociale. 

Graţie  acestor  simţuri  fundamentale  —  des voltate  prin 
convieţuirea  cu  semenii  săi  şi  cari  la  rândul  lor  înlesnesc 
această  convieţuire — omul  a  putut  să  se  înalţe  dela  sta- 
rea de  barbarie,  bazată  pe  egoismul  crunt  şi  feroce,  la 
starea  de  civilizaţie,  care  exclude  orice  acte,  obiceiuri 
şi  moravuri  cari  lovesc  în  drepturile   altora,  şi  a  pus 

Gr*  Antipa.  —  Problemele  evoluţiei  Poporului  Român*  2 

astfel  bazele  Culturii,  Manifestaţiunile  acestor  trei  înalte 
porniri  ale  spiritului  omenesc,  fecundate  prin  ştiinţă 
— Morala  cu  religia,  Arta  cu  tehnica  şi  Statul 
cu  ordinea  socială  —  sunt  cea  mai  înaltă  podoabă 
a  omenirii  şi  formează  baza  vieţii  actuale  pe  pământ. 
Ele  constituesc  însă  totodată  şi  trei  mari  arme  şi  ^re- 
gulatoare în  lupta  sa  pentru  progres. 

3.  Asociaţia  de  indivizi  şi  organizarea 
ca  arme  de  luptă  şi  ca  factori  ai  evolu- 
ţiei omenirii.  Formarea  popoarelor  şi  a 

statului. 

In  această  scurtă  schiţare  a  evoluţiunii  mijloacelor 
şi  aparatelor,  de  cari  se  servesc  fiinţele  organice  şi 
omul  în  lupta  lor  pentru  existenţă  şi  progres,  am  avut 
în  vedere  numai  individul  şi  rolul  său  în  această  luptă. 
Natura,  urmărind  ţelurile  ei  mari  în  evoluţie,  consideră 
însă  individul  numai  ca  un  mijloc  la  scop;  în  ultima? 
instanţă  menirea  individului  este  numai  de  a  conservă 
şi  perfecţiona  #  specia  şi  acea  a  speciei  de  a  perpetua 
şi  perfecţiona  vieaţa  organică  pe  pământ,  ducâncf-o  la  o 
desvoltare  tot  mai  mare.  Astfel  fiind,  vieaţa  individului 
este  limitată  la  timpul  necesar  pentru  a-şi  îndeplini 
rolul  existenţei  sale,  adică  de  a  se  continua  prin  ur- 
maşii săi  şi  de  a  asigura  acestora  putinţa  să  ducă 
lupta  mai  departe.  Dela  vieaţa  individuală  a  protistei 
unicelulare,  care  e  redusă  la  o  durată  numai  de  câteva 
clipe — până  ce  prin  diviziunea  corpului  în  două  sau  mai 
multe  părţi  dispare  spre  a  se  continua  în  urmaşii  ei  — 

şi  până  la  aceea  a  celor  câteva  specii  de  animale  su- 
perioare, cari  au  ajuns  la  o  durată  de  2 — 300  ani  — 
o  clipă  şi  aceasta  faţă  de  vieaţa  speciei  —  sunt  cuprinse 
limitele  duratei  vieţii  individuale  pe  pământ. 

Pe  de  altă  parte,  individul,  oricât  de  perfecţionat 
ar  fi  organismul  său,  dispune  numai  de  puteri  limitate, 
cu  cari  trebue  să  facă  faţă  la  toate  nevoile  atât  de 
variate  ale  vieţii  sale,  şi  cari,  tocmai  din  această 
cauză  —  neputându-se  specializa  — nu  pot  lua  o  desvok 
tare  suficientă,  pentru  a  birui  toate  felurile  de  greutăţi 
ale  mediului  ce  mereu  i  se  reînnoesc. 

Evoluţia  însă,  care  nu  lasă  neutilizată  nici  o  posibi- 
litate spre  progres,  a  găsit  şi  a  desvoltat  prin  selecţiu- 
nea  naturală  mijloace  pentru  preîntâmpinarea  tuturor 
acelor  inconveniente,  cari  decurg  atât  din  scurtimea 
vieţii,  cât  şi  din  limitarea  puterilor  de  luptă  ale  indivi- 
dului, spre  a  putea  astfel  asigura  mai  bine  realizarea 
înaltelor  ei  ţeluri.  Unul  din  acele  mijloace  constă  în 
asociarea  sub  diferite  forme  —  de  Ia  simple  coabitări 
sau  colonii  la  formări  de  state  complexe  —  a  mai 
multor  individe  de  aceeaş  specie,  spre  a  duce  vieaţa 

—  şi  deci  lupta  pentru  existenţă  —  în  comun.  Faţă 

»  ... 
de  mediul  exterior,  aceste  asociaţii  apar  ca  un  tot  or- 
ganic, în  care  indivizii  sunt  numai  o  parte  a  întregului, 
având  a  îndeplini  fiecare  un  rol  anumit  în  lupta  pen- 
tru satisfacerea  celor  trei  mari  ţeluri  prin  cari  se  ma- 
nifestă vieaţa  oricărui  organism,  şi  deci  şi  a  acestei 
unităţi  organice  de  un  ordin  mai  înalt,  astfel  formată. 

Foloasele  formării  unor  asemenea  asociaţii  de  indivizi 
sunt  foarte  mari :  1)  puterile  de  luptă  sporesc  consi- 
derabil, 2)  se  dă  posibilitatea  unei  mai  intense  utilizări 

a  avantajelor  ce  le  oferă  mediul  de  traiu,  şi  3)  vieaţa 
asociaţiei  fiind  mai  lungă,  se  dă  posibilitatea  unei  or- 
ganizaţiuni  mai  perfecţionate  —  bazată  pe  diviziunea 
muncii  şi  pe  specializarea  indivizilor  —  în  vederea  lup- 
tei pentru  existenţă  şi  progres. 

Ca  şi  indivizii,  aceste  unităţi  organice  superioare 
sunt  şi  ele  compuse  din  organe.  Pe  când  însă  la  in- 
divizi organele  sunt  formate  din  grupe  de  celule,  la 
aceste  asociaţii  ele  sunt  compuse  din  grupe  de  indivizi, 
specializaţi  în  vederea  îndeplinirii  In  comun  a  unor  a- 
numite  funcţiuni. 

De  aci  dar  se  naşte  nevoia  diviziunii  muncii, 
ceea  ce  produce  o  diferenţiare  şi  o  specializare  tot 
mai  pronunţată  între  indivizii  cari  compun  o  asemenea 
unitate  organică  superioară.  Cu  cât  specializarea  indi- 
vizilor e  mai  desvoltată  şi  mai  raţional  aplicată,  cu  a- 
tâta  organele  ce  ele  le  formează  sunt  mai  perfecţionate 
şi  mai  apte  de  a  scoate  toate  foloasele  din  resursele 
ce  le  oferă  mediul  de  traiu.;  cu  atâta  dar  si  şansele 
de  biruinţă  a  întregului  în  lupta  pentru  existenţă  sunt 
mai  mari.  In  seria  animală  se  cunosc  tot  felul  de  ase- 
menea asociaţii,  dela  simple  colonii  până  la  statele  com- 
plicate ce  le  formează  unele  specii  ca  albinele,  furnicile, 
termitele,  etc. 

Această  formare  de  unităţi  organice  superioare,  or- 
ganizate prin  asociarea  indivizilor  specializaţi  în  vederea 
diferitelor  funcţiuni,  este  dar  una  din  armele  mari,  pe 
cari  natura  le-a  creat  prin  selecţiune,  pentru  a  înlesni 
.  mai  bine  organismelor  biruinţa  în  lupta  pentru  exis- 
tenţă şi  progres. 

Mai  bine   ca  toate  organismele,  însă,  a  ştiut  omul 

—  graţie  inteligenţei  sale  şi  simţului  social  înnăscut 
într'însul  (omul  este  de  la  natură  un  animal  , social 
«£(bov  rcoXiTUtov»)  —  să  se  folosească  de  această  armă 
puternică,  formând  prin  asociaţie  unităţi  organice  mai 
înalte,  spre  a  duce  cu  forţe  superioare  şi  mai  raţio- 
nal utilizate  lupta  pentru  realizarea  ţelurilor  existenţei 
sale  pe  pământ.  In  lupta  cu  greutăţile  mediului  natu- 
ral de  traiu,  această  armă  a  fost  pentru  omenire  de  un 
imens  folos,  căci  i-a  asigurat  biruinţa  şi  a  pus-o  •  în 
stare  să  tragă  pentru  existenţa  şi  desvoltarea  ei  foloase 
incomparabil  mai  mari  din  resursele  sale. 

De  îndată  însă  ce  a  apărut  o  asemenea  armă  pu- 
ternică, natura,  în  virtutea  puterii  ei  de  a  selecţiona, 
a  silit,  sub  pedeapsa  suprimării,  pe  toate  ramurile 
omenirii  s  o  adopte  şi  să  se  grupeze  —  după  afini- 
tăţile lor  de  neam  şi  ale  intereselor  lor  vitale  —  în  ase- 
menea asociaţii.  Acestea  au  fost  dar  primele  impulsuri 
pentru  formarea  începuturilor  societăţii  umane  —  fără 
de  cari  noi  astăzi  nici  nu  ne  mai  putem  închipui  exis- 
tenţa omenirii  —  şi  cari  au  luat  apoi  treptat  o  des- 
voltare  tot  mai  mare,  începând  de  la  simple  asocia- 
ţiuni  de  indivizi — adică  dela  vieaţa  de  «Turmă»  în  care 
trăia  omul  primitiv,  horde,  triburi,  etc.  —  şi  ajungând 
până  la  popoare,  naţiuni,  state,'  confederaţiuni  de. 
state  ş.  a.  m.  d. 

Intre  aceste  asociaţii  de  oameni,  astfel  formate,  s'a 
stabilit  însă  îndată,  ca  şi  între  indivizi,  o  mare  concu- 
renţă, fiecare  dintre  ele  căutând  să  profite  de  slăbi- 
ciunile alteia  spre  a-i  ocupa  locul  în  natură.  Tocmai 
această  concurenţă  sub  toate  formele  ei  —  care  merge 
până  la  luptele  cele  mai  crude  de  exterminare  —  le-a 


22 


făcut  să  ajungă  la  enorma  desvoltare,  unde  le  vedem 
astăzi ;  aceasta,  deoarece,  fiecare  din  aceste  asociaţii  e 
nevoită  să  se  organizeze  tot  mai  bine,  pentru  ca,  cu 
forţele  naturale  de  cari  dispune,  să  poată  des  volta 
maximul  de  energie  vitală  în  lupta  pentru  existenţă. 

Organizarea  acestor  asociaţii  nu  se  poate  însă 
dobândi  decât  pe  baza  principiului  mecanic  al  econo- 
miei forţelor,  spre  a  se  obţine  astfel  cu  minimul  de 
efort  maximul  de  rezultat;  aceasta  nu  se  realizează 
insă  decât  printr'o  specializare  şi  diviziune  a  muncii 
cât  mai  intensă,  între  indivizii  din  cari  se  compune 
asociaţia. 

Şi  diviziunea  muncii  însă,  ca  să-şi  dea  maximul  ei 
de  efect,  trebue  să  fie  aplicată  astfel,  ca  fie  care  individ 
să  fie  ales  după  aptitudinile  sale^  naturale  şi  să  fie 
pus  în  stare  de  a  contribui  cu  maximul  şi  optimul  de 
de  energie  de  care  dispune,  astfel  ca,  din  conlucrarea 
lor  în  mod  armonic  şi  fără  risipă,  să  reiasă  ca  rezultat 
final  maximul  de  energie  vitală  pentru  asociaţie. 

In  societăţile  primitive,  această  selecţiune  a  indivizilor 
după  aptitudinile  lor —  care  este  baza  întregei  orga- 
nizări —  o  face  natura  singură,  având  ca  regulator 
nevoia  de  a  perfecţiona  tot  mai  mult  organismul  spre 
a  putea  învinge  în'  lupta  pentru  existenţă.  In  societăţile 
desvoltate  şi  ajunse  la  un  grad  de  cultură  mai  înaltă, 
sarcina  de  a  face  selecţiunea  indivizilor  şi  a  pune  pe 
fiecare  la  acel  fel  de  muncă  prin  care  poate  da  el 
maximul  şi  optimul  pentru  comunitate,  e  lăsată  însă 
în  seama  unui  organ  special  care  este  «Statul*.  Acesta 
are  funcţiunea  de  a  dirige  şi  coordona  activitatea  tuturor 
organelor,  armonizând- o  şi  subordonând-o  trebuinţelor 

întregului  organism,  spre  a  se  putea  astfel  obţine  maxi- 
mul de  energie  prin  colaborarea  lor. 

Acest  organ,  care  guvernează  activitatea  întregului 
organism  —  popor  sau  naţiune,  —  este  acel  care  are  a 
îndruma  evoluţiunea  sa  spre  progres,  veghind  la  măn- 
ţinerea  şi  crearea  unor  permanente  stări  de  echilibru 
între  forţele  interne  de  desvoltare  ale  asociaţiei  şi  for- 
ţele contrarii  ale  mediului  său  de  traiu;  el  intervine  ca 
factor  conştient,  atât  pentru  sporirea  continuă  a  ener- 
giei vitale  a  organismului  printr'o  organizare  tot  mai 
perfectă,  cât  şi  pentru  punerea  ei  în  valoare  în  lupta 
pentru  existenţă  şi  progres,  adică  pentru  realizarea 
aspiraţi unilor  ce  decurg  din  firea  acelui  organism  — 
popor  sau  naţiune  —  arătându-i  calea  pe  care  să  pă- 
şească pentru  acest  scop. 

Dela  gradul  de  perfecţionare  şi  dela  capacitatea  aces- 
tui organ  —  adică  a  Statului  —  care  întrupează  voinţa 
de  a  trăi  şi  de  a  se  desvoltâ  mai  departe  a  întregului 
organism,  depind  şansele  de  izbândă  în  lupta  continuă, 
pe  care  natura  a  impus-o  şi  acestor  asociaţiuni  com- 
plexe de.  oameni,  ca  şi   oricărei  alte  fiinţe  organice. 

Un  minunat  model,  pentru  o  asemenea  organizare 
perfecţionată  şi  bine  adaptată  în  vederea  luptei  pentru 
existenţă  şi  progres,  ni-1  oferă  însuş  corpul  omului :  cu 
cea  mai  perfectă  specializare  a  elementelor  sale — adică 
,  a  celulelor  şi  organelor  ce-1  compun — în  vederea  func- 
ţiunilor pentru  cari  sunt  destinate,  cu  coordinarea  lor 
pentru  o  colaborare  armonică  în  vederea  unui  scop 
comun  şi  cu  crierul  ca  organ  central,  care  dirige  şi 
guvernează  activitatea  întregului  organism. 

Principiul  corelaţiunii  organelor  şi  lupta  între  diferitele 

părţi  ale  organismului  în  vederea  economiei  forţelor  în 
cursul  desvoltării  ontogenetice,  pot  servi  asemenea  ca 
modele  de  regulatoare  şi  pentru  desvoltarea  orga- 
nismului social. 

Se  pare  în  adevăr  că  natura,  în  înţelepciunea  ei, 
împinge  prin  selecţiunea  naturală  evoluţia  organismului 
social  la  aceleaşi  forme  de  organizare  la  care  ea  a 
împins  şi  organismul  animal,  până  ce  a  ajuns  la  orga- 
nizarea cea  mai  perfecţionată  pe  care  o  prezintă 
corpul  omului.  Şi  una  şi  alta  sunt  guvernate  de  aceleaşi 
principii  de  desvoltare. 

4.  Cultura  ca  armă  de  luptă  şi  ca 
factor  al  evoluţiei  popoarelor. 

Oricât  de  departe  s'ar  merge  cu  organizarea  for- 
ţelor naturale  ale  indivizilor  cari  compun  o  asociaţie 
—  un  popor  sau  o  naţiune  —  pentru  a  obţine  din 
ele,  pe  baza  principiului  economiei  forţelor,  maximul 
de  energie  vitală  pentru  acest  organism,  se  ajunge 
totuş  la  o  limită,  la  care,  orice  nouă  combinare  a  ace- 
loraşi forţe  nu  mai  poate  da  o  nouă  sporire  a  ener- 
giei finale.  Ajuns  aci,  o  nouă  sporire  a  energiei  finale 
nu  mai  e  posibilă,  decât  dacă  e  posibilă  şi  o  nouă 
sporire  a  puterilor  naturale  ale  indivizilor,  ca  elemente 
din  cari  e  compus  întreg  organismul  social.  După 
cum  deci  vitalitatea  unui  individ  depinde  de  starea 
organelor  sale  şi  a  celulelor  ce  le  compun,  tot  astfel 
şi  vitalitatea  popoarelor  —  ca  unităţi  organice  supe- 
rioare —  depinde  de  starea  în  care  se  găsesc  ele- 
mentele din  cari  se  compun  ele,  adică  indivizii. 

La  începutul  acestui  studiu  am  arătat  însă  că  în- 
suşirile naturale  ale  omului  sunt  capabile  încă  de  o 
mare  desvoltare  şi  că  el  dispune  încă  de  un  însemnat 
capital  de  forţe  latente  şi  predispoziţiuni  fireşti^  cari, 
puse  în  condiţiuni  favorabile,  pot  ajunge  la  o  mare 
desfăşurare.  Pentru  ca  vitalitatea  întregului  organism 
să  meargă  crescând,  trebue  dar  ca,  paralel  cu  orga- 
nizarea tot  mai  perfecţionată  a  societăţii,  să  se  des- 
volte  tot  mai  mult  şi  energia  individului,  ca  element 
constitutiv  al  unităţii  superioare  din  care  face  parte  şi 
de  valoarea  căruia  depinde  gradul  de  energie  al  între- 
gului. Aici  tocmai  începe  rolul  cel  mare  al  organului 
conducător,  care  guvernează  întregul  organism  social; 
căci  el,  graţie  conştiinţei  ce  o  are  de  nevoile  socie- 
tăţii şi  graţie  puterii  de  care  dispune,  poate  influenţa 
mersul  natural  al  evoluţiei,  prin  crearea  de  condiţiuni 
speciale,  cari  să  favorizeze  desvoltarea  acelor  puteri 
ale  ^individului  de  cari  societatea  are  mai  mare  nevoe 
pentru  propăşirea  ei,  şi  să  oprească  desvoltarea  por- 
nirilor rele  din  individ. 

După  cum  grădinarul,  prin  cultură  şi  selecţiune  ar- 

*  tificială,  poate  scoate  din  plantele  sălbatice  rasse  nobile, 
desvoltând  şi  punând  în  evidenţă  calităţile  lor  ascunse 
şi  combătând  defectele,  tot  astfel  şi  societatea  —  în 
interesul  propriei  ei  propăşiri  —  trebue  să  tindă  a  în- 
nobila pe  individ  prin  desvoltarea  calităţilor  şi  forţelor 
sale  latente.  Ceea  ce  selecţiunea  naturală  —  prin  ac-  « 

_ţiunea  ei  severă,  însă  inconştientă  şi  lentă  —  a  putut 
realiza  în  lumea  animală  şi  vegetală  şi  în  societăţile 
umane  primitive,  o  fac  societăţile  moderne  constituite 
în  state  —  potrivit  gradului  lor  de  civilizaţie  —  prin 


26 

Cultură  şi  selecţiune  intenţionată ,  în  mod  conştient 
şi  accelerat.  De  graba,  seriozitatea  şi  perspicacitatea 
ce  o  depun  ele  în  rezolvirea  acestor  probleme,  depinde 
gradul  de  energie  vitală  pe  care  sunt  capabile  să-1 
desvolte  în  orice  moment  şi  deci  sorţii  de  reuşită  în 
lupta  continuă  pentru  existenţă  şi  progres.  O  bună 
organizare  dar  a  unei  societăţi  —  popor,  naţiune,  stat, 
etc.  —  cere  înainte  de  toate  înălţarea  cât  mai  multă 
a  individului,  spre  a-1  face  cât  mai  apt  pentru  a-şi  în- 
deplini rolul  său — nu^numai  ca  o  parte  dintr'o  maşină, 
ci  ca  fiinţă  superioară  şi  conştientă  —  în  comunitatea 
de  vieaţă  din  care  face  parte. 

După  gradul  de  desvoltare  al  popoarelor,  sau  sta- 
telor ce  le  formează  ele,  fiecare  si-a  creat  o  serie  de 
instituţiuni,  cari  urmăresc  scopul  de  a  cultivă  şi  forma 
individul,  de  a-i  desvoltâ  şi  pune  în  evidenţă  puterile 
sale  fizice,  intelectuale  şi  morale  şi  de  a-1  prepara  ca 
bun  cetăţean,  adică  de  a-1  face  apt  să-şi  îndeplinească 
cât  mai  bine  rolul  de  colaborator  conştient'  în  comu- 
nitatea din  care  face  parte.  Totalitatea  acestor  insti- 
tuţiuni şi  rezultatele  pe  cari  le  produc  ele,  pentru  des- 
voltarea  armonică  a  însuşirilor  fizice,  morale  şi  inte- 
lectuale şi  pentru  înălţarea  firii  indivizilor  cari  compun 
un  popor,  constituesc  Cultura  acelui  popor.  Bazată 
pe  ştiinţă,  artă  şi  educaţiune,  cultura  constitue  ultima 
armă  şi  cea  mai  puternică,  care,  sporind  necontenit 
energia  vitală,  conduce  popoarele  la  biruinţă  în  lupta 
pentru  existenţă  şi  la  realizarea  aspiraţiunilor  lor  spre 
progres.  Ca  şi  ştiinţa,  ea  trece  din  generaţie  in  gene- 
raţie şi,  prin  acumulare,  constitue  un  capital  preţios 
pentru  progresul  unui  popor. 

Cultura,  lucrând  asupra  individului  —  pe  care-1  for- 
mează şi-1  mobilează,  pătrunzând  adânc  în  firea  sa  — 
e  pe  cale  de  a  deveni  organică  şi  ca  atare  transmi- 
sibilă —  cel  puţin  ca  predispoziţie  —  prin  ereditate; 
de  aceea  un  popor  cu  o  cultură  mai  veche  —  dacă 
aceasta  nu  e  prea  specializată --şi  anchilozată  într'o 
singură  direcţie,  astfel  încât  să  altereze  puterea  sa  de 
adaptaţiune  şi  dacă  nu  intervin  alte  cauze  cari-i  slă- 
besc puterea  sa  de  rezistenţă  —  e  mai  bine  armat 
în  lupta  pentru  existenţă  decât  un  popor  tânăr,  care  e 
la  începutul  desvoltării  sale  culturale.  Cine  a  călătorit 
pe  coastele  Mediteranei,  a  putut  uşor  să  capete  im- 
presia transmisibilităţii  predispoziţiilor  culturii  prin  ere- 
ditate, recunoscând  în  locuitorii  Insulelor  Golfului  de 
Napoli  —  cu  toată  mizeria  în  care ,  se  găsesc  astăzi 
—  trăsăturile  fine  şi  alurile  nobile,  perfecţionate  printr'o 
veche  cultură,  ale  vechilor  locuitori  ai  anticei  Greciei 
Mari. 

Fiecare  popor,  pe  orice  grad  de  desvoltare  s'ar 
afla  el,  are  însuşirile  sale  sufleteşti,  specifice  şi  origi- 
nale, cari-1  disting  calitativ  de  alte  popoare.  Ele  se 
manifestă:  printr'o  concepţiune  specială  şi  mai  mult 
sau  mai  puţin  diferită  a  noţiunilor  fundamentale  de 
bine,  frumos,  dreptate,  etc,  printr'o  serie  de  porniri  şi 
aptitudini  speciale  ş.  a.  m.  d.  Oricât  s'ar  desvoltâ 
aceste  însuşiri  speciale  prin  cultură  şi  oricât  ar  fi  ele 
de  influenţate  prin  educaţiune,  ştiinţă  şi  artă,  ele  con- 
tinuă a  rămânea  şi  în  evoluţiunea  lor  specifice  şi  ori- 
ginale. Cultura  unui  popor  face  dar  parte  din  fi- 
rea sa,  ea  este  naţională,  în  opoziţie  cu  ştiinţa,  care 
urmărind  adevărul  —  unul  şi  acelaş   pretutindeni  — 

este  universală.  Tocmai  în  această  specificitate  a  în- 
suşirilor unui  popor  şi  a  originalităţii  culturii  ce  o 
poate  produce  el,  stă  importanţa  cea  mare  a  formării 
statelor  pe  baze  naţionale  ;  căci  numai  în  această 
formă  poate  geniul  unei  naţiuni  ajunge  la  maximul 
de  desvoltare,  spre  a-şi  afirma  voinţa  de  a  trăi  şi  a 
progresa,  şi  a  da  totodată  —  ca  unităţi  ale  unui  or- 
ganism şi  mai  înalt  —  maximul  de  tribut  pentru  asi- 
gurarea perpetuării  şi  progresului  omenirii  pe  pământ, 
adică  pentru  satisfacerea  marilor  ţeluri  ,  pe  cari  na- 
tura le-a  imous  eternelor  lupte  ale  lumii  organice  pe 
această  planetă. 

5.  Mediul  de  traiu  ca  factor  al  evoluţiei 
popoarelor.  —  Civilizaţia.  —  Formarea 
statelor  naţionale. 

In  expunerea  de  până  acuma  am  urmărit  modul  cum 
s'au  desvoltat  puterile  elementare  ale  organismelor  şi 
s'au  organizat  între  ele  până  au  ajuns  a  forma  acele 
arme  atât  de  puternice,  ca  ştiinţa  şi  cultura,  de  cari  se 
servesc  popoarele  în  lupta  lor  pentru  existenţă  şi  pro- 
gres. Nu  am  examinat  însă  mai  de  aproape  factorul 
principal  care  provoacă  această  desfăşurare  de  forţe, 
adică  Mediul  de  traiu,  spre  a  ne  da  seama  de  influenţa 
sa  asupra  evoluţiei  organismelor  şi  în  special  a  po- 
poarelor. 

La  începutul  acestui  studiu  am  arătat  că,  prin  me- 
diul de  traiu  al  unui  organism,  înţelegem  totalitatea  con- 
diţiunilor  în  cari  se  desfăşură  vieaţa  acelei  fiinţe.  Me- 

<iiul  de  traiu  al  unui  popor  e  dar  format :  1)  de  ţara 
locuită  de  el,  cu  totalitatea  condiţiunilor  naturale  ce  o 
caracterizează  (Mediul  geografic,  Mediul  natural); 
2)  de  ţerile  şi  popoarele  cu  cari  vine  el  în  contact, 
direct  sau  indirect  (Mediul  politic);  3)  de  raporturile 
care  se  stabilesc  între  indivizii  sau  categoriile  de  in* 
divizi  cari  compun  acel  popor  (Mediul  social);  4)  de 
produsele  propriei  sale  activităţi,  atât  în  domeniul  cul- 
turi} materiale,  cât  şi  al  celei  sufleteşti  (Mediul  cul- 
tural) ;  şi  5)  de  orice  alt  agent  care  poate  avea  o 
influenţă  oarecare  asupra  vieţii  şi  desvoltării  acelui 
popor  (Mediul  universal). 

Mediul  de  traiu,  astfel  constituit,  influenţează  deci  ne- 
contenit, prin  agenţii  sei,  vieaţa  şi  desvoltarea  unui  popor; 
aceasta,  atât  prin  foloasele  ce  i  le  oferă  existenţei  sale 
—  şi  pentru  care  organismul  său  trebue  să  se  adap- 
teze în  mod  special  pentru  a  putea  profita  de  ele  — 
cât  şi  prin  greutăţile  ce  i  le  opune  şi  în  contra  cărora 
trebue  să  se  apere  şi  să  le  biruească.  In  amândouă 
cazările  dar,  mediul  sileşte  organismul  acestui  popor 
sâ-şi  desvolte  şi  să-şi  organizeze  puterile  de  cari  dispume, 
.  astfel  încât  să  poată  face  faţă  acestor  două  serii  de 
'  cerinţe  ale  sale.  Cu  cât  un  popor  reacţionează  mai  bine 
s  şi 'mai  repede  în  această  privinţă,  cu  cât  dar  puterea*  sa 
de  adaptaţiune — adică  plasticitatea  organismului  său  — 
e  mai  mare,  cu  atâta  şi  şansele  sale  de  reuşită  sunt  şi 
ele  mai  mari.  Mediul  este  dar  un  continuu  stimulent, 
care,  prin  agenţii  săi,  provoacă  în  fiecare  moment  in 
organismul  unui  popor  o  nouă  desvoltare  de  forţe  şi 
o  nouă  organizare  a  lor,  spre   a-i  puteâ  satisface  ce- 

rinţele  saîe  ;  prin  aceasta  dar  mediul  devine  factorul 
principal  al  progresului  unui  popor. 

Cu  cât  mediul  de  traiu  este  mai  variat  şi  cerinţele 
sale  sunt  mai  multiple,  cu  atâta  şi  puterile  a  căror 
desvoltare  o  provoacă  el  în  organismul  unui  popor  sunt 
mai  variate  şi  mai  mari  şi  cu  atâta  vieaţa  în  intregime 
a  acelui  popor  este  mai  intensă  şi  mai  desvoltată.  Acest 
adevăr  este  atât  de  evident  şi  general,  încât  —  bazaţi 
şi  pe  concluziile  la  cari  am  ajuns  mai  înainte  —  am 
putea  formula  chiar  următoarea  lege  :  Energia  vitală 
a  unui  popor  stă  în  raport  direct  cu  aptitudinile 
sale  naturale,  cu  puterea  sa  de  adaptaţiune  şi  cu 
varietatea  cerinţelor  mediului  său  de  traiu. 

Dacă  însă  mediul  are  o  influenţă  atât  de  mare  a- 
supra  desvoltării  unui  popor,  împingându-1  spre  progres, 
apoi  şi  poporul  —  în  tendinţa  sa  naturală  de  a-şi  a- 
sigura  condiţiuni  de  traiu  tot  mai  prielnice  —  are  o 
influenţă  din  ce  în  ce  mai  covârşitoare  asupra  mediului, 
pe  care  caută  a-1  modifica  necontenit,  combătându-i 
puterile  cari-i  sunt  vrăjmaşe  şi  desvoltând  pe  cele  cari-i 
sunt  favorabile  vieţii  şi  propăşirii  sale.  Astfel :  în  Mediul 
natural,  poporul  caută,  prin  toate  armele  pe  cari  şi  le-a 
creat  în  luptă  sa  pentru  existenţă,  a  îndulci  asperităţile 
şi  a  face  cât  mai  accesibile  avantajele  ce  acesta  i  le 
oferă  pentru  existenţa  sa;  în  mediul  politic,  el  caută 
a  se  organiza  pentru  o  apărare  cât  mai  bună  în  contra 
duşmanilor  şi  pentru  a  trage  cât  mai  multe  foloase 
dela  popoarele  şi  ţerile  cu  cari  vine  în  contact ;  în 
mediul  social,  caută  a  regula  cât  mai  bine  raporturile 
dintre  indivizii  şi  categoriile  de  indivizi  din  cari  e  al- 
cătuit, spre  a  putea  desvoltâ  prin  organizarea  forţelor 

lor  maximul  de  energie  vitală;  în  mediul  cultural,  eî 
caută  a  crea  cât  mai  multe  instituţiuni,  atât  pentru 
creşterea  bogăţiilor  materiale  ■ —  şi  mai  cu  seamă 
pentru  sporirea  puterilor  de  producţie  ale  pământului 
pe  care-1  locueşte,  —  cât  şi  pentru  sporirea  puterilor 
fizice,  intelectuale  şi  morale  ale  indivizilor  şi  pregătirea 
lor  în  vederea  funcţiunilor  ce  au  a  le  îndeplini  în, vieaţa 
socială  ş.  a.  m.  d: 

Cu  modul  acesta,  între  un  popor  şi  mediul  său  de 
traiu  se  stabileşte  o  nouă  serie   de  infinite  raporturi, 
din  ce  în  ce  mai  intime  şi  mai  complicate;  cari  toate 
provoacă  o  modificare  neîncetată  a  mediului  şi  o  a- 
meliorare  a  condiţiunilor  sale  de  traiu.   In  vederea  a- 
cestor  modificări  —  cari  constituesc  tot  atâtea  tere- 
nuri de  luptă  —  poporul  se  organizează  din  ce  in  ce 
mai  mult  şi— si  creează   organe  speciale,   a  căror  per- 
fecţionare depinde  de  gradul  de  desvoltare  la  care  a 
ajuns  el  pe  treapta  progresului.   Acest  adevăr  e  atât 
de  evident,  încât  putem  formula  regula  generală  că  : 
După  starea  de  perfecţionare  a  mediului  de  traiu  al 
unui  popor,  se  poate  recunoaşte  gradul  de  desvoltare 
pe  scara  progresului  al  acelui  popor. 

Starea  de  perfecţionare  a  mediului  de  traiu  —  şi  în 
special  a  ţerii  pe  care  o  locueşte  —  cu  totalitatea 
instituţiunilor  prin  cari  se  manifestă  ea,  este  dar  un 
product  al  activităţii  unui  popor  şi  constitue  ceea  ce 
numim  Civilizaţia  acelui  popor — sau  a  acelei  ţeri1). — 

1)  «O  ţară  civilizată»  este  opusul  unei  «ţeri  sălbatice»,  după  cum  un 
«om  civilizat»  este  opusul  unui  «om  barbar»  ;  şi  într'un  caz  şi  în  altul 
e  vorba  de  o  înobilire  prin  cultură,  care  transformă  o  stare  primitivă 
în  una  înaintată.  —  Civilizaţia  este  colectivă,  pe  când  cultura  este  in- 
dividuală, şi  devine  colectivă  numai  prin  însumarea  indivizilor  cari  o 
r/osedă  şi  gradul  de  desvoltare  la  fiecare  din  ei. 

Gradul  ei  de  desvoltare  evoluează  paralel  cu  gradul 
de  desvoltare  al  poporului  care  a  produs-o.  Bazată  mai 
mult  pe  ştiinţă,  tehnică,  şi  artă,  civilizaţia  nu  face 
parte,  ca  cultura  sufletească,  din  firea  poporului  care 
a  produs-o,  însă  poartă  totuş  stampila  originalităţii 
spiritului  său. 

Să  urmărim  dar  în  linii  generale  cum  au  evoluat — în 
desvoltarea  generală  a  popoarelor  —  raporturile  dintre 
acestea  şi  mediul  lor  de  traiu,  ce  forme  a  luat  lupta 
dintre  popor  şi  mediu  şi  cum  au  ajuns  apoi  popoarele 
a-şi  transformă,  prin  cilivizaţie,  mediul  lor  natural  într'un 
aliat,  pentru  lupta  ce  au  a  o  duce  inainte  pentru 
existenţa  lor  şi  progres. 

La  popoarele,  cari  se  găsesc  încă  pe  o  treaptă  infe- 
rioară de  desvoltare,  lupta  cu  cerinţele  mediului  este 
foarte  grea,  aşa  că  ele,  adeseori,  pentru  a  nu  dispărea 
cu  totul,  sunt  silite  prin  selecţiunea  naturală  a  adapta 
— ca  şi  animalele — chiar  organismul  fizic  al  indivizilor 
cari  le  compun.  Aşa  sunt  d.  ex.  unele  popoare  primi- 
tive nordafricane,  cari,  prin  schimbarea  bruscă  a  con- 
diţiilor de  traiu  ale  mediului — cari  provocau  o  morta- 
litate foarte  mare — au  fost  silite  a  se  adapta  la  cel  mai 
curios  fel  de  vieaţă,  al  flămânzirii  îndelungate,  şi  cari, 
fireşte,  au  fost  reduse  prin  aceasta  la  o  vieaţă  cu  totul 
rudimentară.  Alte  popoare  primitive,  cari  trăesc  prin 
pădurile  veşnice,  au  fost  silite  a  se  adapta  —  cu  câte 
sacrificii? — fa  muşcăturile  şerpilor  veninoşi  ş.  a.  m.  d. 

Un  mijloc  mai  comod  pentru  a  evita  aceste  greutăţi 
—şi  care  reprezintă  o  armă  foarte  răspândită  în  seria 
animală  —  sunt  Migra  tiunile,  pe  cari  unele  specii  le 
întreprind,  părăsind  cu  totul  habitatul  lor,   pentru  a 

evita  greutăţile  unui  mediu  sau  pentru  a  profita,  de 
avantajele  mai  mari  ale  unui  mediu  nou. 

Unele  specii  de  animale  —  ca  d.  ex.  speciile  de 
paseri  migratoare,  diferite  specii  de  peşti,  etc.  —  deşi 
nu  părăsesc  definitiv  habitatul  lor,  întreprind  însă  numai 
migraţiuni  periodice,  în  anumite  anotimpuri  sau  la 
anumite  vrâste,  spre  a  evita  astfel  pericolele  ce  tocmai 
în  aceste  epoce  le  prezintă  mediul  lor  şi  a  profita  de 
avantajele  temporale  ale  altor  medii. 

Şi  popoarele  s'au  servit  de  această  armă  în .  lupta 
lor  pentru  existenţă,  mai  cu  seamă  în  epocele  de  copi- 
lărie ale  omenirii,  când  pământul  nu  era  atât  de 
populat  şi  se  găsiau  încă  suprafeţe  întinse  neocupate. 
Astfel  aşa  zisele  popoare  primitive,  cari  astăzi  se  mai 
găsesc  refugiate  numai  prin  câteva  insule  sau  localităţi 
izolate,  nu  reprezintă  decât  părţi  din  acele  popoare 
mari,  cari  silite  de  modificarea  condiţiilor  de  traiu  ale 
mediului  pe  care-1  locuiau — ca  d.  ex.  schimbarea  climei, 
apariţia  unor  duşmani  mai  bine  dotaţi,  lipsa  de  hrană 
provocată  prin  îmmulţirea  prea  tare  a  propriei  popu- 
laţiuni  faţă  de  resursele  limitate  ale  acelui  mediu,  etc, 
— au  putut  să  scape  prin  migraţiuni  în  aceste  localităţi 
izolate  cu  condiţiunile.  de  traiu  mai  favorabile.  Tot 
astfel  migraţiunile  popoarelor  din  timpurile  istorice, 
cunoscute  sub  numele  de  „năvălirea  barbarilor",  nu 
sunt  decât  tot  astfel  de  migraţiuni,  provocate  prin 
schimbarea  condiţiunilor  de  traiu. 

Intr'un  stadiu  de  desvoltare  ceva  mai  înaintat  al 
popoarelor,  Vieaţa  nomadă  —  care  nu  e  alt  ceva  de- 
cât tot  acele ,  migraţiuni  periodice  pe  cari  am  văzut 
că  le  fac  diferite  specii  de  animale — era  o  stare  gene- 

raia  a  vieţii  lot;  şi  aceste  migraţiuni  le  făceau  în 
acelaş  scop,  pentru  a  profita  de  foloasele  ce  le  oferă 
unele  medii  in  anumite  anotimpuri  şi  a  scăpa  în  acest 
timp  de  greutăţile  sau  pericolele  altora.  Chiar  migra- 
ţiunile  ce  le  fac  astăzi  periodic:  Laponii  după  turmele 
lor  de  Reni,  pescarii  din  Norvegia,  Scoţia  etc.  după 
bancurile  de  Harengi  sau  de  Bacalao  ( Gadus  Morrhna) 
pe  la  Islanda  şi  Terre-Neuve,  şi  chiar  ciobanii  noştri 
ducând  turmele  lor  de  oi  la  păşunat  din  Carpaţi  spre 
balta  Dunărei  şi  înapoi,  etc,  toate  aceste  aşa  zise 
«  Transhumante »  nu  sunt  nici  ele  alta  decât  resturile 
acestor  '  migraţiuni  periodice  şi  ale  vieţii  nomade  din 
trecut,  sau  ale  vieţii  pe  care  o  duc  şi  astăzi  popoarele 
din  stepele  înalte  ale  Asiei,  etc.  Prin  aceste  migraţiuni 
multe  popoare  primitive  au  scăpat  dela  o  peire  sigură 
sau  cel  puţin  dela  degenerare. 

Migraţiunile  însă,  deşi  constituesc  o  armă  comodă 
şi  un  mijloc  de  salvarea  existenţei  unor  popoare  primi- 
tive prin  evitarea  luptei  directe  cu  greutăţile  unui  mediu, 
ele  sunt  totuş  legate  de  atâtea  alte  greutăţi,  încât  for- 
mează o  piedică  mare  în  desvoltarea  lor  mai  departe 
spre  progres;  de  aceea  chiar  şi  vieaţa  nomadă  a  dis- 
părut de  mult  la  popoarele  mai  înaintate. 

Pentru  ca  un  popor  sâ-şi  poată  desfăşura  în  între- 
gime puterile  sale  şi  a  evolua  spre  progres,  el  trebue 
să  aibă  înainte  de  toate  un  teritoriu  al  său  propriu) 
pe  care  să-1  locuească  în  permanenţă  şi  ale  cărui  resurse 
să  şi  le  facă  cât  mai  uşor  accesibile  satisfacerii  nevoilor 
sale,  prin  cultura  materială  sau  civilizaţia  ce  o  produce 
pe  dânsul. 

La  popoarele  stabilite  pe  un  teritoriu  propriu  şi  deci 

mai  înaintate  în  cultură,  lupta  pentru  existenţă  —  cel 
puţin  întru  cât  priveşte  greutăţile  naturii  —  devine  tot 
mai  uşoară.  Pe  de  o  parte,  graţie  energiei  vitale  cu 
mult  mai  mare  pe  care  sunt  capabile  a  o  desvoltâ  — 
printr'o  organizare  tot  mai  perfecţionată  a  forţelor  lor 
şi  printr'o  desvoltare  tot  mai  mare  a  puterilor  intelec- 
tuale ale  individului  cu  ajutorul  culturii  sufleteşti,  — 
pe  de  altă  parte,  graţie  perfecţionării  tot  mai  intense  a 
mediului,  aceste  popoare  —  prin  ajutorul  culturii  mate- 
riale —  au  găsit  mijlocul,  prin  ştiinţă  şi  tehnică,  de  a 
birui  greutăţile  naturii  fără  a  mai  fi  silite  să- şi  schimbe 
prin  adaptaţiuni  profunde  constituţia  organică  a  indivizilor 
din  cari  se  compun,  ori  să  emigreze  sau  chiar  să  ducă 
numai  vieaţa  nomadă.  Ele  nu  mai  au  nevoe  dar  să-şi 
schimbe  organismul  după  cerinţele  mediului,  ci,  cu 
ajutorul  culturii  materiale  acumulate  pe  acelaş  pământ 
şi  al  ştiinţei  şi  tehnicei,  schimbă  ele  singure  mediul 
natural  după  cerinţele  organismului  lor. 

Această  uşurare  a  luptei  în  contra  naturii  pune  dar 
pe  aceste  popoare  în  stare  să-şi  poată  conserva  mai 
bine  caracterele  lor  organice  moştenite  şi  să  se  desvolte 
mai  departe  pe  baza  însuşirilor  lor  caracteristice,  păstrân- 
du-şi  astfel  individualitatea  lor. 

Perfecţionarea  mai  departe  a  organismului  acestor 
popoare,  devenite  prin  stabilirea  lor  pe  un  toritoriu 
propriu  stăpâne  pe  grăutăţile  naturii,  nu  le  nimiceşte 
nici  ea  individualitatea  lor',  ci  din  contra,  le-o  pune  tot 
mai  bine  în  evidenţă.  Şi  aceasta  se  afirmă  cu  atât  mai 
mult,  cu  cât  legăturile  dintre  popor  şi  teritoriul  ocupat 
de  el  devin  mai  întinse  şi  cu  cât  tovărăşia  de  interese 
şi  de  luptă  cu  greutăţile  aceluiaş  mediu  strânge  tot 

mai  mult  raporturile  dintre  indivizii  cari-1  compun.  Calea 
progresului — după  ,  legile  biologice — nu  aduce  dar  pe 
un  popor,  cum  s'a  afirmat  adeseori,  spre  perderea 
acelora  din  însuşirile  sale  fireşti  cari  constituesc  naţio- 
nalitatea sa  -  adică  spre  o  egalizare  generală  a  culturii 
tuturor  popoarelor,  —  ci  din  contră,  spre  afirmarea  şi 
desvoltarea  ei  mai  departe  pe  această  cale.  Cât  de 
mare  e  acest  adevăr,  se  poate  vedea  şi  din  faptul  că, 
chiar  în  cuprinsul  aceluiaş  popor,  propăşirea  pe  cale 
culturală  accentuează  adeseori  diferenţieri  naţionale  cari 
devin  tot  mai  profunde,  putând  provoca  chiar  şi  se- 
pararea acestui  popor  în  mai  multe  ramuri  distincte 
sau  chiar  în  state  deosebite.  Istoria  ne  arată  în  această 
privinţă  destule  exemple  chiar  între  popoarele  europene. 

Pentru  ca  un  popor  însă  sâ-şi  poată  desfăşura  toate 
puterile  de  cari  e  capabil,  spre  a-şi  crea  maximul  de 
condiţiuni  favorabile  existenţei  sale  pe  teritoriul  pe  care 
s'a  stabilit,  şi  pentru  ca,  pe  de  altă  parte,  un  teritoriu 
să  poată  ajunge  a  da  maximul  de  avantaje  pentru 
.vieaţa  acelui  popor,  trebue  ca  legăturile  între  acestea  să 
devină  tot  mai  intime,  astfel  în  cât  să  ajungă  a  formă  ■ 
la  un  loc  o  unitate  indestructibilă.  Forma  cea  mai  per- 
fectă, prin  care  se  poate  realiza  această  unitate,  este 
crearea  unui  stat  naţional ',  care  să  închege  într'o 
organiza ţiune  unitară  întreg  poporul  cu  întreg  teri- 
loriul  ocupat  de  dânsul. 

După  cum  însă  un  popor  este  un  product  rezultat 
din  influenţa  mediului  său  de  traiu  —  şi  în  special  al 
mediului  natural,  adică  al  teritoriului  ce-1  ocupă  —  a- 
supra  însuşirilor  sale  naturale,  tot  astfel  şi  teritoriul 
său  este  un  product  rezultat   din   activitatea  culturală 

şi  civilizatorie  a  poporului  care-1  locueşte  asupra  naturii 
sale  primitive.  Această  continuă  şi  îndelungată  influenţă 
reciprocă  dintre  popor  şi  teritoriul  său,tf<#  întregei  unităţi 
astfel  formate  —  adică  statului  naţional — o  indivi- 
dualitate specială,  cu  caractere  bine  definite  şi  distincte 
de  ale  altor  popoare  cu  statele  ce  le  formează  ele. 

Un  stat  naţional  reprezintă  aşa  dar  o  unitate  or- 
ganică, compusă  din  3  organe  fundamentale  :  1)  Po- 
porul, cu  totalitatea  aptitudinilor  moştenite  dela  stră- 
moşii săi  şi  desvoîtate  prin  selecţiune  în  lupta  sa  pentru 
existenţă  în  mediul  special  în  care  sau  desfăşurat  şi 
care  le-a  fasonat  după  cerinţele  sale ;  2)  Teritoriul 
cu  totalitatea  condiţiunilor  naturale  ce-l  caracterizează 
şi  3)  Capitalul  cultural,  adică  totalitatea  instituţiuni- 
lor  de  cultură  materială  şi  sufletească,  create  de  acti- 
vitatea acestui  popor  pe  teritoriul  său. 

Energia  vitală  a  acestei  unităţi  organice  superioare 
astfel  formată,  numită  Stat  naţional,  este  dar  un  pro- 
dus rezultat  din  desvoltarea,  organizarea  şi  conlucrarea 
tot  mai  intimă  a  puterilor  acestor  3  principali  compo- 
nenţi ai  acestui  organism. 

Dela  modul  cum  poporul  —  care  reprezintă  ele- 
mentul conducător  al  acestei  unităţi  —  ştie  să  desvolte 
şi  să  întrebuinţeze  această  energie,  depinde  viitorul  a- 
cestui  organism  şi  puterea  cu  care  va  fi  el  în  stare 
să-şi  afirme  voinţa  sa  de  a  trăi  şi  a  progresa  în  veş- 
nica luptă  pe  care  natura  i-a  impus-o  s'o  ducă.  Această 
voinţă  însă  trebue  să  fie  în  concordanţă  cu  ţelurile 
mari  ale  naturii,  fiind  limitată  de  legile  ei,  pe  cari 
poporul  nu  le  poate  călca  decât  cu  riscul  perderii 
existenţei  sale.  Un  popor,  în  adevăr  —  ca  şi  indivizii 


38 


din  care  se  compune  —  este  o  fiinţă  conştientă,  în- 
zestrată cu  puterea  de  a  gândi  şi  a  voi,  adică  de 
a  hotărî  singur  de  soarta  sa.  Această  libertate  de 
a  hotărî  o  are  însă  numai  pentru  a  recunoaşte  cari 
anume  sunt  nevoile  şi  aspiraţiunile,  cari  decurg  din  firea 
statului  pe  care-1  formează  şi  din  rostul  existenţei  sale, 
şi  pentru  a  organiza  şi  întrebuinţa  energia  sa  vitală 
pentru  realizarea  acelor  nevoi  şi  aspiraţiuni.  A  porni 
insă  pe  altă  cale,  decât  cea  pe  care  aceasta  o  indică, 
este  a  expune  întregul  organism  la  peire,  căci  altfel 
natura  îşi  reintră  în  drepturile  ei  spre  a-şi  realiza  sin^ 
gură  ţelurile  ei  superioare. 

Tocmai  această  libertate  aparentă  a  popoarelor,  de 
a-şi  alege  singure  —  fără  alte  consideraţii  —  calea  pe 
care  s'o  urmeze  în  evoluţia  lor,  a  fost  aceea  care  le-a 
ademenit  pe  multe  din  ele  să-şi  risipească  energia  pen- 
tru realizarea  unor  aspiraţiuni  de  mărire,  cuceriri  şi  alte 
asemenea  aventuri,  cari  nu  decurgeau  din  nevoile  lor 
fireşti  şi  cari,  la  urma  urmelor,  din  această  cauză  le-au 
fost  fatale.  Asupra  învăţămintelor  ce  le  pot  trage  din 
aceste  fapte  acei  cărora  le  este  încredinţată  greaua 
sarcină  de  a  conduce  popoare  sau  state,  cred  că  nu 
mai  am  nevoe  să  atrag  atenţia.  Istoria  ne  dă  în  tot 
cazul  destule  exemple,  atât  de  soarta  statelor  cari  şi-au 
risipit  puterile  în  răsboae  pentru  cuceriri  fantastice,  cât 
şi  de  ce  s'a  ales  de  pe  urma  enormelor  sacrificii  de 
vieaţă  omenească  făcute  de  marile  genii  militare,  ca 
Dariu,  Alexandru  cel  Mare,  Napoleon  I,  etc;  ea  ne 
învaţă  totodată  că  politica  trebue  să  urmărească  rea- 
lizarea necesităţilor  naturale  ale  evoluţiei  ci  nu  fanta- 
ziile  de  cuceriri  aventuroase  ale  conducătorilor  statelor, 
oricât  de  geniali  ar  fi  ei. 

6.  Evoluţia  statelor  şi  rolul  lor 
în  evoluţia  omenirii. 

a.  Statele  omogene. 

Din  cele  arătate  până  acum,  s'a  putut  vedea  că  forma 
sub  care  popoarele  pot  să  desvolte  maximul  de  ener- 
gie vitală  este  crearea  de  state  naţionale  în  limitele 
teritoriului  ocupat  de  ele.  Aceste  state  naţionale,  ast- 
fel formate,  din  teritoriu,  popor  şi  capitalul  cultural 
produs  de  ele,  reprezintă  forma  optimă  de  organizare, 
în  care  geniul  unui  popor  se  poate  desfăşura  spre  a 
da  maximul  de  contribuţie  pentru  omenire.  Statele  na- 
ţionale sunt  dar  totodată  organele  elementare  ale  unei 
unităţi  organice  superioare,  «Omenirea»,  având  ca  atare 
anume  funcţiuni  de  îndeplinit  şi  îndatorirea  să  con- 
lucreze în  mod  armonic  —  după  principiul  economiei 
forţelor  —  pentru  realizarea  ţelurilor  superioare  ale 
existenţei  ei  pe  pământ.  Dreptul  de  existenţă  al  unui 
asemenea  stat  se  justifică  dar,  în  primul  rând,  prin  con- 
tribuţia pe  care  el  este  în  stare  s'o  dea  pentru  reali- 
zarea ţelurilor  superioare  ale  vieţii  omenirii.  Aceste 
ţeluri  sunt :  crearea  şi  utilizarea  cât  mai  perfectă  a  cât 
mai  multor  posibilităţi  de  vieaţă  pe  toată  suprafaţa  glo- 
bului, pentru  a  asigura  o  desfăşurare  cât  mai  întinsă 
a  neamului  omenesc  şi  o  perfecţionare  a  sa  cât  mai 
mare  prin  cultură  şi  civilizaţie. 

S'a  mai  văzut  apoi  că,  cu  toată  libertatea  aparentă 
ce  o  are  un  stat  de  a  hotărî  asupra  viitorului  său, 
aspir aţiunile  sale  nu  pot  fi  realizabile  decât  dacă  de- 
curg din  nevoile  sale  fireşti  şi  sunt  în  concordanţă  cu 

rostul  său  în  natură,  adică  cu  ţelurile  superioare  ale 
vieţii  omenirii. 

Din  istoria  omenirii,  noi  ştim  însă  că  vieaţa  statelor 
este  limitată.  Ca  ori  şi  care  altă  fiinţă  organică,  şi  sta- 
tele au  ciclul  vieţii  lor;  ele  se  nasc,  trăesc  şi  dispar. 
Cu  tot  numărul  mare  de  popoare,  pe  cari  ni-1  arată 
Etnologia  că  populează  planeta  noastră,  noi  ştim  că 
astăzi  suprafaţa  globului  este  împărţită  numai  în  aproxi- 
mativ 50  de  puteri  politice  sau  state.  Tot  restul,  nu 
au  ajuns  încă  la  o  desvoltare  suficientă  pentru  a  formă 
state  proprii;  sau  statele  pe  cari  le-au  format  s'au  pră- 
buşit, şi  ele  au  căzut  sub  dominaţiunea  altor  popoare. 
Multe  popoare  au  dispărut  chiar  înainte  de  a  fi  ajuns 
a  se  stabili  pe  un  teritoriu  propriu. 

Cari  sunt  dar  cauzele  acestor  apariţiuni  şi  dispari- 
ţiuni  de  state  şi  cât  e  de  lungă  vieaţa  naturală  a  unui 
stat?  sau  de  ce  factori  depinde  durata  ei? 

Intru  cât  priveşte  naşterea  Statelor,  noi  am  arătat 
în  cele  precedente,  că  popoarele,  silite  prin  greutăţile 
luptei  pentru  existenţă  —  care  prin  selecţiunea  natu- 
rală le  ameninţă  cu  dispariţia  —  caută  a-şi  perfecţiona 
organismul  lor  din  ce  în  ce  mai  mult,  până  ajung  la 
această  formă  de  state  naţionale,  care  le  permite  des- 
voltarea  maximului  de  energie.  Statele  naţionale  se 
nasc  dar  prin  acea  pornire  internă  pe  care  o  simte 
un  popor  bine  înzestrat  dela  natură  —  şi  care  por- 
nire apare  ca  o  voinţă  neînfrânabilă  —  de  a-şi  desfă- 
şura toate  puterile  latente  concentrate  în  fiinţa  sa,  spre 
a-şi  îndeplini  misiunea  pe  care  natura  le-a  destinat-o 
pe  pămînt  ;  ele  sunt  dar  împinse  de  acelaş  nisus  for- 
mattvuS)  care  dă  impulsul  desvoltării  germenului  din 

sămânţa  organismelor,  când  găseşte  condiţiunile  favo- 
rabile de  a  se  desvoltâ. 
Cari  sunt  însă  cauzele  dispariţiuini  statelor  ?  Este 

oare  în  adevăr  —  după  cum  s'a  afirmat  adeseori  de 
unii  filozofi  şi  scriitori  politici  —  lupta  pentru  existenţă 
care  ar  condamna  în  mod  fatal  pe  toate  statele  mici 
să  fie  înghiţite  de  cele ,  mari  ? 

O  asemenea  susţinere  —  în  forma  în  care  s'a  făcut 
—  nu  poate'  fi  bazată  pe  legile  biologice;  cei  ce  au 
emis-o  nu  au  fost  nat  ural  işti,  deprinşi  cu  judecarea 
fenomenelor  biologice,  ci  oameni  politici,  cari,  pentru 
a  susţine  o  teză,  caută  argumente  comode  din  toate 
domeniile,  fără  a  fi  în  stare  să  le  aprofundeze.  Dacă 
în  adevăr,  după  teoria  lui  Darwin,  legile  biologice  ar 
împinge  fatal  la  dispariţia  celor  mici,  atunci  continen- 
tele ar  fi  trebuit  de  mult  să  fie  populate  numai  cu 
câteva  specii  mari,  ca  Lei,  Tigri,  Elefanţi,  iar  mările  cu 
Balene,  Rechini,  etc.  Cine  aprofundează  însă  rostul 
vieţii  pe  pământ  ştie  că,  în  realitate,  astăzi  tocmai 
aceste  specii  mari  sunt  mai  ameninţate  cu  dispariţia — 
cum  au  dispărut  deja  cea  mai  mare  parte  din  speciile 
mari  de  Cetacee,  Foce,  Proboscideele  cele  mari,  ca 
Dinoterium,  Mastodonii  şi  Mamuţii,  toate  Reptilele 
gigantice,  etc.  —  şi  că  atât  mările,  cât  şi  continentele 
sunt  populate  cu  o  înfinită  varietate  de  specii,  dela 
cele  mai  simple  la  cele  mai  superioare.  Fiecare  din 
aceste  specii  —  oricât  de  ^nici  ar  fi  ele  —  servesc 
pentru  a  se  putea  utiliza  toate  posibilităţile  de  vieaţă 
ale  mediului  şi  au  astfel  un  rol  mare  de  îndeplinit  în 
desfăşurarea  vieţii  pe  pământ. 

Acelaş  lucru  e  şi  cu  popoarele.  Fiecare  popor,  cât 

de  mic,  dacă  e  dotat  cu  o  energie  vitală  suficientă, 
îşi  are  rostul  său,  are  o  funcţiune  specială  de  înde- 
plinit în  desfăşurarea  vieţii  omenirii  pe  pământ.  Micul 
popor  al  Eschimoşilor  d.  ex.,  deşi  e  un  popor  primitiv, 
el  totuş  —  printr'o  perfectă  adaptaţiune  la  mediu  — 
îndeplineşte  greaua  misiune  de  a  popula  Tundra  şi 
Regiunile  îngheţate  şi  a  întinde  astfel  vieaţa  umană 
până  prin  gheţurile  polare,  unde  popoarele  mari  civi- 
lizate nu  pot  străbate.  Tot  astfel  nenumăratele  mici 
popoare  cari  locuesc  prin  mediile  cele  mai  extreme 
din  toate  părţile  globului  —  ca  d.  ex.  toate  acele 
popoare  sălbatice  din  pădurile  veşnice  din  centrul 
Africei  sau  din  Brazilia,  sau  cele  din  Savana  africană, 
din  ţara  de  foc,  etc.,  — toate  acestea,  deşi  pe  o  treaptă 
de  inferioritate  absolută,  îndeplinesc  rolul  de  a  întinde 
vieaţa  omenească  până  şi  prin  regiunile  unde  condiţiu- 
nile  de  traiu  sunt  cu  totul  imposibile  pentru  orice  alt 
popor,  şi  deci  contribuesc  la  realizarea  marilor  ţeluri 
ale  luptei  omenirii  pe  pământ. 

Teoriile  istoriei  naturale,  bine  pricepute  şi  aplicate, 
nu  condamnă  dar  statele  mici  în  mod  fatal  la  dispa- 
riţie şi  nici  nu  e  nevoe  a  scoate  pe  om  din  domeniul 
acestor  cercetări  sau  a  recurge  chiar  la  supranatural 
pentru  a  dovedi  contrariul,  căci  legile  biologice  sin- 
gure dovedesc  dreptul  lor  la  vieaţă,  când  îl  au  în  adevăr. 

Cu  toate  acestea,  şi  statele  —  ca  şi  orice  altă  fiinţă 
organică  —  se  prăbuşesc  şi  dispar  în  adevăr,  iar  cau- 
zele acestor  dispariţiuni  sunt  interesante  de  cercetat, 
atât  fiindcă  ne  permit  să  vedem  mai  bine  adevăratul 
rost  al  vieţii  lor,  cât  şi  fiindcă  putem  să  tragem  câteva 
învăţăminte  foarte  preţioase  pentru  prezent.  Cauzele 

acestea  sunt  de  3  feluri:  1)  Cauze  naturale,  adică  ele 
mor,  după  ce  şi-au  trăit  vieaţa,  prin  îmbătrânire  şi  sle- 
irea puterilor;  2)  mor  prin  propriile  lor  greşeli  de 
conducere,  când  adică  nu- şi  înţeleg  rostul  şi  risipesc 
puterile,  întrebuinţându-le  în  alte  părţi  în  loc  să  le  spo- 
rească şi  să  le  facă  productive;  şi  3)  mor  sugrumate 
cu  forţa  de  alte  state  mai  puternice.  In  acest  din  urmă 
caz  însă  —  dacă  e  un  popor  tânăr  şi  viguros  şi  dacă 
nu  i  s'a  distrus  prea  mult  organismul  şi  capitalul  său 
cultural  —  poporul  găseşte  puterea  de  a  se  reculege 
şi  a-şi  -reface  statul,  sub  o  formă  oarecare,  când  o 
ocazie  favorabilă  i  se  prezintă.  In  acest  caz  e  dar 
numai  o  dispariţie  provizorie,  căci  natura,  care  dispune 
de  timp,  îşi  urmăreşte  cu  tenacitate  ţelurile  ei. 

Cele  mai  multe  state  dispar  prin  moarte  naturală, 
adică  prin  slăbirea  forţelor  şi  insuficienţa  lor  de  a  mai 
putea  birui  greutăţile  mediului  de  trai;  şi  aceasta  se 
aplică  toc  atît  de  mult  la  statele  mari  cît  şi  la  cele  mici. 

Cauzele  acestei  slăbiri  a  forţelor  unui  stat  pot  fi 
căutate  la  toţi  cei  trei  componenţi  ai  săi,  adică  la 
ţară,  la  popor  şi  la  capitalul  său  cultural: 

1)  Intru  cât  priveşte  Ţara.  Dacă  d.  ex.  condiţiile  natu- 
rale se  schimbă  brusc  — din  cauze  cosmice  sau  altele —  şi 
ţara  devine  nelocuibilă  sau  neproductivă,  puterea  între- 
gului stat  slăbeşte  şi  poate  duce  la  desfiinţarea  sâ. 
Dispariţia  bancurilor  de  peşte  dela  o  coastă  locuită  de 
un  popor  de  pescari,  •  dispariţia  vânatului  din  ţara  unui 
popor  de  vânători,  distrugerea  fertilităţii  câmpiilor  prin 
schimbări  de  climă  sau»  a  regimului  natural  al  apelor, 
prin  vulcani,  prăbuşiri,  cutremure,  etc. ;  apariţia  unor  epi- 
demi  sau  epizootii  ş.  a.  m.  d.,  toate  acestea  pot  fi  simţite 

ca  adevărate  calamităţi  naţionale  —  istoria  economică 
ne  dă  exemple  destule  —  şi  pot  reduce  întreg  poporul 
la  o  vieaţă  rudimentară  sau  chiar  să-1  silească  la  părăsirea 
totala  a  teritoriului.  Fireşte  că  prăbuşirea  statului  e  apoi 
consecinţa  inevitabilă. 

2)  Nimicirea  capitalului  cultural,  fie  el  de  natură 
materială — ca  toate  acele  bunuri  dobândite  prin  munca 
multor  generaţii  pentru  perfecţionarea  mediului  şi  ame- 
liorarea condiţiunilor  de  traiu,  —  fie  el  de  natură 
ideală  —  ca  toate  acele  bunuri  morale  cari  regulează 
raporturile  dintre  oameni,  înobilează  pe  individ  şi  susţin 
vieaţa  morală  care  dă  energia  poporului;  —  şi  aceasta 
poate  duce  de  asemenea  la  aceleaşi  calamităţi,  cari  pot 
provoca  chiar  prăbuşirea  întregului  stat.  Poporul  Massailor 
d.ex.,  care  ducea  o  vieaţă  relativ  prosperă,  ca  crescători 
de  vite  în  regiunea  marilor  lacuri  africane,  a  fost  redus 
la  o  vieaţă  cu  totul  rudimentară,  când  epizootii  grozave 
le-au  distrus  cârdurile  de  vite,  adunate  şi  crescute  prin 
munca  multor  generâţii  ca  un  capital  de  cultură  mate- 
rială. Vechea  Mesopotamie,  ţară  mănoasă  dintre  Tigru  şi 
•Eufrat,  s'a  pustiit  împreună  cu  vechea  ei  civilizaţie,  de 
când  soldaţii  împăratului  Iulian,  la  313  d.  H.,  au  distrus 
instalaţiile  de  irigaţie.  Acelaş  lucru  cu  ţara  Aztekilor  în 
Mexico  şi  ţara  Inkaşilor  în  Peru,  cari  au  fost  de  trans- 
formate de  Spanioli  în  pustietăţi,  din  cauza  canaliza- 
ţilor pe  cari  le-au  distrus,  ş.  a.  m.  d. 

Pentru  efectele  nimicirii  acelor  bunuri  ideale,  cari 
formează  capitalul  de  cultură  morală,  nu  mai  e  nevoe 
să  citez  exemple,  căci  istoria  ne  arată  cum,  din  cele 
mai  vechi  timpuri,  statele  cele  mai  mari  sau  prăbuşit 
din  această  cauză,  atunci  când  luxul  şi  desfătarea  au 

tocit  simţul  datoriei  şi  au  înlccuit  vechile  tradiţii  de 
muncă,  dreptate  şi  onestitate,  cari  conduceau  vieaţa 
cumpătată,  dar  energică,  din  trecutul  acelor  popoare. 

3)  Cauzele  principale  însă  ale  slăbirii  puterilor  unui 
stat  trebuesc  căutate  la  elementul  său  de  căpetenie, 
adică  la  Popor.  Sunt  cauze  naturale,  cari  rezidă  chiar 
în  firea  poporului,  şi  sunt  cauze  artificiale  provocate 
de  o  rea  conducere.  Intru  cât  priveşte  cauzele  natu- 
rale, noi  ştim,  înainte  de  toate,  că  gradul  de  energie 
la  care  poate  să  ajungă  un  popor  este  limitat  prin  des- 
voltarea  la  care  sunt  capabile  să  ajungă  însuşirile  sale 
fireşti,  adică  puterile  elementare  ale  indivizilor  cari 
compun  acei  popor.  Istoria  ne  arată  o  întreagă  serie 
de  popoare  mari,  cari  au  desfăşurat  odinioară  o  mare 
energie,  producând  o  însemnată  cultură  şi  civilizaţie,  şi 
apoi  s'au  oprit,  deoarece  puterile  lor  au  ajuns  la 
limita  desvoltării  şi  nu  mai  sunt  capabile  de  o  nouă 
desfăşurare.  Despre  Statul  chinez  de  astăzi,  d.  ex.,  se 
susţine  de  unii  că  ar  fi  o  dovadă  vie  despre  aceasta, 
deşi  realitatea  pare  a  fi  că  acestui  harnic  popor — care 
pare  a  se  afla  încă  într'un  stadiu  de  reculegere  —  îi 
este  rezervat  încă  un  mare  viitor.  Alte  popoare,  ca 
d.  ex.  aproape  întreaga  rassă  neagră,  s'au  oprit  la  cultura 
epocei  fierului,  până  unde  au  ajuns  prin  propriile  lor 
puteri.  Altele  în  fine,  ca  Papuanii  din  Noua  Guinee, 
locuitorii  Ţerii-de-foc,  Botocudii  din  Brazilia,  Peruanii 
şi  Equadorienii,  etc,  s'au  oprit  la  epoca  pietrei  şi — prin 
propriile  lor  puteri  — nu  mai  sunt  capabili  să  ajungă 
mai  departe. 

Sunt  însă  şi  popoare  mai  bine  dotate  dela  natură 
—  ca  cele  din  neamul  arian,  —  ale   căror  puteri  sunt 

capabile  de  o  mare  desfăşurare,  şi  totuş  ajunge  un 
moment  că  puterile  elementare  ale  indivizilor  —  ca  con- 
stituţia fizică,  tenacitatea  şi  puterea  de  rezistenţă, 
puterea  de  reproducţie,  puterea  de  adaptare,  inteligenţa, 
simţul  moral,  simţul  social,  etc. — slăbesc,  aşa  că  întreg 
organismul  nu  mai  e  capabil  de  a  desvoltâ  energia  de 
care  au  nevoe  pentru  a-şi  îndeplini  rostul  lor  pe  lume. 
In  aceste  cazuri  se  vorbeşte  de  « degenerarea  rassei». 
Oricari  ar  fi  însă  cauzele  cari  produc  aceste  fenomene 
de  senilitate,  poporul  trebue  în  mod  fatal  să  decadă 
şi  statul  să  se  prăbuşească. 

Sunt  în  fine  state,  unde,  deşi  indivizii  şi-au  conservat 
toate  puterile  neatinse,  totuş  ele  nu  mai  sunt  capabile 
de  progres.  Acestea  sunt  state  ale  căror  puteri  interne 
sunt  paralizate  în  mod  artificial:  fie  că  aceste  puteri 
sunt  anchilozate  într'o  organizare  prea  veche,  ce  nu  mai 
poate  corespunde  nevoilor  timpului;  fie  că  ele  se  para- 
lizează reciproc  prin  lupte  în  mediul  social  intern,  între 
naţionalităţi,  clase,  categorii  de  interese,  etc,  sau  prin 
anarhie  ;  fie  că  energia  vitală,  în  loc  de  a  fi  întrebuin- 
ţată pentru  satisfacerea  adevăratelor  nevoi,  se  risipeşte 
în  lupte  inutile  de  cucerirea  sau  subjugarea  altor 
popoare  şi  satisfacerea  ambiţiilor  imperialiste,  etc.  Şi 
în  toate  aceste  cazuri,  provenite  din  greşeli  grave  de 
conducere  şi  organizare,  statul  e  condamnat  la  pră- 
buşire— la  o  moarte  prematură  — ;  căci  natura  nu  tole- 
rează risipă  de  forţe,  ci  cere  ca  toată  energia  să  fie 
întrebuinţată  pentru  satisfacerea  marilor  ei  ţeluri,  a  pro- 
păşirii omenirii  pe  pământ. 

Din  toate  acestea  se  poate  vedea  dar: 

,1)  Că  statele  naţionale  —  la  popoarele  ajunse  la  un 

oareşicare  grad  de  desvoltare  —  se  nasc  din  necesitatea 
organică  de  a- şi  găsi  forma  de  organizare,  care  să  le 
permită  desfăşurarea  mai  departe  a  tuturor  puterilor 
lor,  spre  a-şi  putea  îndeplini  funcţiunea  lor  de  organe 
ale  omenirii,  ameliorând  şi  utilizând  cât  mai  perfect 
toate  posibilităţile  de  traiu  ale  teritoriului  pe  care-1  ocupă 
şi  satisfăcând  astfel  ţelurile  ei  superioare  pentru  îmmul- 
ţirea  şi  propăşirea  neamului  omenesc  pe  pământ. 

2)  Că  vieaţa  statelor  naţionale  este  limitată  la  timpul 
cât  puterile  lor,  ajunse  la  maximul  de  desvoltare,  sunt 
capabile  de  a  desvoltâ  o  energie  vitală  suficientă  pentru 
a  îndeplini  această  funcţiune  ca  organe  ale  omenirii. 

3)  Că  slăbirea  puterilor  organelor  fundamentale  cari 
compun  statul  naţional — teritoriu,  popor,  capital  cul- 
tural —  atrage  după  sine  prăbuşirea  statului  şi  decăderea 
poporului. 

b.  Statele  eterogene. 

In  cele  de  până  acuma  ne-am  ocupat  numai  de  sta- 
tele naţionale  —  omogene,  —  ca  unităţi  organice,  pe 
cari  le-am  văzut  că  reprezintă  forma  cea  mai  prielnică 
pe  care  au  găsit-o  popoarele  mai  înaintate  pentru  a-şi 
îndeplini  rolul  lor  de  organe  ale  omenirii,  având  func- 
ţiunea de  a  da  o  întindere  cât  mai  mare  vieţii  şi  pro- 
păşirii ei  pe  pământ.  In  afară  de  statele  naţionale,  cari 
formează  unităţi  organice,  mai  sunt  însă  şi  alte  state, 
compuse  din  mai  multe  popoare  sau  fragmente  de  po- 
poare, cari  formează  la  un  loc  numai  o  unitate  politică; 
e  vorba  fireşte  numai  de  popoare  adevărate,  cu  pre- 
.tenţiuni  la  o  vieaţă  proprie  naţională,  şi  nu  de  popoa- 

rele  de  rassă  inferioară  —  cum  sunt  d.  ex.  Ţiganii  la 
noi  —  sau  de  micile  fragmente  neînsemnate  —  cum 
sunt  Evreii,  Armenii,  Lipovenii,  etc.  —  şi  orice  alţi 
immigranţi,  cari  se  contopesc  cu  poporul  dominant  din 
statul  în  care  trăesc. 

Pe  când  statele  naţionale  însă  sunt  o  creaţiune 
naturală  —  născută  din  mersul  natural  al  evoluţiei 
omenirii  spre  progres  —  statele  eterogene  sunt  o 
creaţiune  artificială,  cari-şi  au  fiecare  explicarea  isto- 
rică a  necesităţii  care  le-a  creat,  dar  al  căror  vii- 
tor depinde  de  modul  cum  vor  fi  ele  în  stare 
să-şi  mai  poată  îndeplini  mai  departe  funcţiunea  de 
organe  ale  omenirii,  adică  să  dea  maximul  de  tribut 
pentru  ţelurile  ei.  Spre  a  ne  putea  da  dar  seamă  de 
dreptul  la  existenţă  şi  de  durata  vieţii  acestor  state,  e 
nevoe,  mai  înainte  de  toate,  ca  o  cercetare  mai  amă- 
nunţită să  ne  arate  pentru  flecare  din  ele:  1)  necesi- 
tăţile cari  le-au  creat  şi  întru  cât  acele  necesităţi  mai 
persistă  şi  2)  energia  pe  care  sunt  ele  capabile  s'o 
desvolte  ca  state  asfel  formate,  şi  energia  pe  care  ar 
fi  în  stare  popoarele  din  cari  se  compun  ele  s'o  des- 
volte într'o  altă  organizare. 

Spre  o  mai  comodă  cercetare,  am  împărţit  aceste 
state  în  3  categorii,  cari  trebuesc  examinate  fiecare 
separat:  1)  Statele  formate  prin  cucerirea  altor  state 
sau  popoare  mai  mici  —  sau  prin  alipirea  acestora 
într'un  alt  mod  —  de  către  un  stat  mai  mare  ;  2)  Sta- 
tele mici,  compuse  din  fragmente  -  de  alte  popoare 
—  cum  sunt  d.  ex.  aşa  zisele  state  tampoane,  sau 
statele  dela  gurile  fluviilor  mari,  etc.  —  create  numai 
în  vederea  unor  interese  de  politică  generală  trecătoare 

şi  3)  statele  compuse  din  mai  multe  popoare  sau  frag- 
mente de  popoare,  cari  convieţuesc  pe  acelaş  teritoriu, 
unite  între  ele  în  vederea  satisfacerii  în  comun  a  unor 
interese  identice  —  politice,  economice,  de  apărare, 
€tc,  —  însă  bazate  pe  respectul  reciproc  şi  garantarea 
drepturilor  lor  naţionale.  Să  le  examinăm  dar  pe  fie- 
care în  parte  : 

I.  Caracteristica  statelor  din  prima  categorie  este 
subjugarea  unui  sau  mai  multe  popoare  mai  mici  ■ — 
sau  fracţiuni  de  popoare  —  de  către  un  popor  mai 
mare,  care  —  după  raporturile  nivelului  de  putere  şi 
cultură  dintre  ele  —  le  impune,  mai  mult  sau  mai  puţin, 
anume  sarcini,  precum  şi  felul  său  de  vieaţă  şi  cultură. 
Intru  cât  priveşte  starea  materială^  popoarele  subjugate, 
in  unele  state,  sunt  tratate  ca  popoare  cucerite  şi  atunci 
ele  stau  foarte  rău,  trebuind  să  muncească  pentru  cu- 
ceritor; aşa  sunt  d.  ex.  popoarele  de  prin  colonii,  po- 
poarele cari  au  fost  subjugate  de  Turci,  etc.  In  alte 
state  însă  sunt  tratate  pe  picior  de  egalitate  cu  poporul 
dominant  şi  pot  dar  să  se  bucure  şî  de  o  vieaţă  ma-  * 
terială  prosperă  —  câteodată  mai  prosperă  chiar  decât 
a  conaţionalilor  lor  cari  formează  state  libere,  —  cum 
erau  d.  ex.  unele  din  popoarele  vechei  monarhii  au- 
striace. 

Interesele  cuceritorului  fiind  de  a  trage  cât  mai  mari 
foloase  pentru  sine  din  bogăţiile  ţerii  cucerite,  din 
puterea  de  muncă  a  acelor  popoare,  din  capacita- 
tea lor  de  apărare  contra  duşmanilor  statului,  etc, 
el  are  şi  interesul  să  caute  —  după  gradul  său  de 
cultură  —  de  a  pune  în  valoare  acele  bogăţii  prin 
lucrări  tehnice  şi  investiţii  costisitoare  şi  de'  a  înălţa 

nivelul  poporului  prin  instrucţie,  printr'o  bună  admi- 
nistraţie şi  justiţie,  prin  întreţinerea  ordinei  sociale,  a- 
părarea  teritoriului  ş.  a.  m.  d.  Toate  acestea,  fireşte, 
profită  însă  şi  cuceritului  şi  ridică  şi  la  el  nivelul 
general  cultural,  atât  al  ţerii,  cât  şi  al  poporului,  cel 
puţin  întru  cât  priveşte  desvoltarea  aptitudinilor  sale 
pentru  producerea  bunurilor  economice. 

In  schimb  însă,  poporul  dominant  are  tot  interesul 
de  a  înăbuşi  la  popoarele  subjugate  orice  desvoltare  a 
acelor  însuşiri  specifice  naţionale,  cari  constituesc  in- 
dividualitatea lor,  etnică  şi  cari  dau  adevărata  bază  a 
progresului  şi  energiei  unui  popor ;  aceasta  fireşte,  fiind- 
că, dând  naştere  unei  culturi  naţionale  diferită  de  cea 
oficială  a  statului,  duc  în  mod  fatal  la  diferenţieri  şi 
la  tendinţe  separatiste,  adică  slăbesc  puterea  statului 
înăuntru  şi  în  afară.  încercări  de  desnaţionalizare  şi 
asimilare  prin  scoale,  armată  şi  tot  felul  de  instituţiuni 
publice,  sau  prin  mănţinerea  în  stare  de  inferioritate 
—  ca  în  vechea  Rusie,  —  prin  alcoolism,  ignoranţă, 
etc.  în  clasele  de  jos  ale  populaţiei ;  încercări  de  per- 
vertirea simţului  naţional,  fie  prin  religie,  fie  prin  de- 
viarea  sa  spre  afaceri  lucrative  sau  chiar  prin  corupţie, 
persecuţie,  etc, la  clasele  de  sus  şi  la  intelectuali;  acestea 
şi  multe  altele  sunt  mijloacele  obişnuite  pentru  a  înă- 
buşi în  germene  orice  aspiraţie  la  o  vieaţă  naţională. 

Dacă  poporul  subjugat  este  dintr'o  rassă  inferioară, 
el  nu  poate  rezista  contra  acestor  "mijloace  şi-şi  perde 
individualitatea  sa,  dispărând  încetul  cu  încetul  spre  a 
fi  înlocuit  de  poporul  cuceritor  ;  dacă  e  însă  un  popor 
bine  dotat  şi  cu  puterile  sale  elementare  nealterate, 
atunci  toate  acele  măsuri  —  cari,  cel  mult,  fac  câteva 

victime  în  clasa  de  sus  —  provoacă  o  reacţiune  puter- 
nică; atunci,  încetul  cu  încetul,  din  rezervoriul  mare  de 
energii  al  poporului,  apar  treptat  tot  mai  mulţi  apos- 
toli oţeriţi  pentru  a  duce  lupta  pentru  deşteptarea  na- 
ţională. O  asemenea  luptă,  pentru  trezirea  acelor  forţe 
latente,  cari  constituesc  puterile  specifice  ale  organis- 
mului şi  individualitatea  unei  naţiuni,  odată  pornită,  nu 
mai  poate  fi  apoi  oprită  prin  nici  un  mijloc  artificial : 
e  ca  o  primăvară,  care  trezeşte  de  odată  pornirea  spre 
desvoltare  a  puterilor  germinative  din  toate  seminţele 
aflate  într'un  pământ  roditor,  spre  a  da  naştere  la  o 
nouă  vieaţă.  Ea  se  manifestă  mai  întâiu  printr'o  luptă 
pentru  dreptul  de  a  participa  la  administraţia  şi  con- 
ducerea statului  şi  ajunge  apoi  în  curând  la  o  luptă 
pentru  dreptul  la  vieaţa  naţională  şi  crearea  unui  stat 
separat.  " 

Poporul  cuceritor,  pentru  a  nu  se  slăbi  prea  mult 
puterea  statului  şi  a-1  expune  duşmanilor  din  afară,  e 
silit  mereu  la  concesiuni  şi  compromisuri  şi  pe  terenul 
cultural ;  şi  acestea  accentuează  şi  mai  mult  diferenţiarea 
între  populaţiuni,  până  ajunge  la  un  moment  când  se- 
paraţiunea  e  inevitabilă.  Concede  statul  dela  sine  re- 
cunoaşterea completă  a  drepturilor  naţionale  a  po- 
poarelor ce-1  compun,  atunci  ele  pot  continua  să  mai 
formeze  încă  pentru  un  timp  un  stat,"  unindu-se  pe 
baza  altor  interese  comune  (cum  ar  fi  fost  d.  ex.  în  Un- 
garia, dacă  legea  naţionalităţilor  dela  1868  s'ar  fi  aplicat 
sau  cum  ar  fi  în  statele  federative  de  azi).  Dacă  însă 
el  nu  se  poate  hotărî  la  o  asemenea  concesiune  radi- 
cală, atunci  prăbuşirea  întregului  stat  e  fatală ;  căci 
dacă  înăbuşirea  artificială  a  vieţii  naţionale   a  acestor 

popoare  continuă,  ea  este  o  paralizare  a  forţelor  lor 
şi  deci  o  slăbire  a  energiei  totale  a  acestui  stat;  iar 
dacă  vieaţa  naţională  se  desvoltă,  cu  toată  această  înă- 
buşire, forţele  statului  se  paralizează  prin  luptele  dintre 
naţionalităţi  şi  energia  sa  se  micşorează  proporţional. 
In  orice  caz  dar  puterea  statului  slăbeşte  din  ce  în 
ce  mai  mult,  aşa  că  la  prima  complicaţiune  internaţio- 
nală bazele  sale  se  clatină. 

Evoluţia  viitoare  dar  a  acestor  state  duce  în  mod 
fatal  —  după  legile  progresului  omenirii  —  la  desfa- 
cerea lor  în  state  naţionale.  Aşa  sau  desfăcut  în  state 
naţionale  —  adică  în  unităţile  organice  din  cari  erau  * 
compuse  —  toate  imperiile  mari  vechi  create  prin  cu- 
ceriri, şi  aşa  se  vor  mai  desface  şi  cele  ce  aiî  mai 
rămas  sau  cari  se  vor  mai  crea  din  nou;  căci  na- 
tura urmăreşte  ţelurile  ei  mari  cu  perseverenţă,  fără  a 
se  lăsa  incomodată  în  opera  ei  de  timpul,  mai  mult 
sau  mai  puţin  îndelungat,  de  care  e  nevoe  pentru  a-şi 
restabili  drepturile. 

II.  Interesele  politice  ale  marilor  puteri,  a  căror 
influenţă  se  întinde  peste  tot  globu1,  le-a  făcut  să 
creeze  în  mod  artificial  diferite  state  mici,  fie  ca  state 
tampoane  —  pentru  a  putea  evită  mai  bine  fricţiunile 
directe  între  ele,  cari  pot  duce  la  conflicte  armate  — fie 
pentru  a  neutraliza  gurile  marilor  fluvii  şi  a  le  feri 
de  o  influenţă  unilaterală,  fie  pentru  a-şi  elimina  un 
obiect  de  discordie  asupra  unui  teritoriu  asupra  căruia 
au  mai  mulţi  pretenţii  ş.  a.  m.  d.  (ca  exemple  Belgia,  Lu- 
xemburg, etc).  Ele  au  ales  peutru  acest  scop  fragmente 
din  alte  popoare  —  după  cum  le  conveniâ  mai  bine 
intereselor  lor  —  şi,  dându-le  numele  geografic  al  pro- 

vinciei  pe  care  o  locuesc,  fără  ca  aceasta  să  aibă  vreo 
legătură  cu  naţionalitatea  popoarelor,  au  creat  din 
ele  state. 

Toate  aceste  state  sunt  creaţiuni  artificiale,  căci  de 
fapt  ele  nu  au  un  interes  propriu  de  existenţă,  şi  fiecare 
popor  duce  numai  vieaţa  materială  comună  cu  statul 
din  care  face  parte,  pe  când  vieaţa  culturală  o  are 
comună  cu  conaţionalii  săi  din  alte  state.  Astfel  fiind, 
puterea  de  apărare  a  acestor  state  în  contra  duşma- 
nilor din  afară  nu  provine  din  desvoltarea  forţelor  lor 
proprii  —  cari  fireşte  sunt  insuficiente,  —  ci  numai  din 
sprijinul  şi  interesul  la  existenţa  lor  a  celorlalte  state. 
Vieaţa  lor,  ca  state,  este  dar  trecătoare,  ca  şi  necesitatea 
politică  care  le-a  creat.  Pe  acestea,  dar,  evoluţia  le  duce 
în  mod  fatal  la  desfacerea  lor  în  state  naţionale  şi — con- 
form principiului  economiei  forţelor  —  la  alipirea  frag- 
mentelor de  popoare  de  trunchiurile  din  cari  şi-au  luat 
naştere;  aceasta  cu  atât  mai  mult,  cu  cât  această  aii-, 
pire  reprezintă  forma  de  organizare,  în  care  aceste 
fragmente  de  popoare  pot  să-şi  desfăşure  mai  bine 
forţele  lor,  spre  a  da  maximul  de  contribuţie  ţelurilor 
luptei  omenirii. 

III.  Statele  din  a  treia  categorie  sunt  cele  ajunse  pe 
o  treaptă  mai  înaltă  a  evoluţiei,  cum  ar  fi  d.  ex.  El- 
veţia. Popoarele  din  cari  se  compun  ele  au  toată 
libertatea  de  a-şi  desvoltâ  vieaţa  lor  culturală  naţională 
şi  —  dacă  sunt  fragmente  din  alte  popoare  mai  mari 
—  de  a  duce  vieaţa  culturală  comună  cu  poporul  din 
care  şi-au  luat  naştere.  Ele  nasc  tocmai  din  nevoia 
ca  mai  multe  fragmente  de  popoare,  cari  locuesc  pe 
acelaş  teritoriu,  să  găsească  un  mod  de  vieaţă,  bazat  pe 

respectul  reciproc  al  individualităţii  şi  drepturilor  lor 
naţionale.  Statul,  astfel  format,  le  uneşte  dar  pe  toate 
terenurile  unde  au  interese  comune  —  politice,  ad- 
ministrative, judiciare,  economice,  militare,  etc.  —  şi 
lasă  liberă  desvoltarea  fiecăruia  pe  terenul  culturii 
sale  naţionale.  Chiar  dacă  interesul  general  cere  câte- 
odată  şi  mici  concesiuni  reciproce  pe  terenul  naţional, 
ele  ajung  în  totdeauna  la  o  înţelegere ;  căci,  prin  acestea, 
nu  naţionalismul  adevărat  — fecund  şi  creator— este  atins, 
ci  mai  mult  numai  acele  excrescenţe  sterile,  provenite 
din  exagerarea  naţionalismului  şi  cunoscute  sub  numele 
şovinism,  xenofobism,  etc,  cari  constituesc  o  pedică  a 
propăşirii  unui  popor  şi  de  cari  o  naţiune  cultă  caută 
a  se  scăpa  cu  bucurie. 

Aceste  state  dar,  astfel  constituite,  sunt  singurele 
dintre  statele  eterogene  cari  îndeplinesc  o  funcţiune 
reală  şi  durabilă  pentru  omenire ;  aceea  de  a  găsi  baza 
unei  conlucrări  în  armonie —  în  loc  de  a  se  sfăşiâ  reci- 
proc şi  a-şi  paraliza  puterile — a  mai  multor  popoare  cari 
locuesc  amestecate  pe  un  teritoriu  comun  şi  de  a  le 
garanta  desvoltarea  lor  paşnică  —  unul  lângă  altul,— 
urmând  fiecare  pornirilor  şi  aspiraţiunilor  sale  fireşti. 
Ele  dar,  cu  toată  aparenţa  contrarie,  nu  sunt  o  crea- 
ţiune  artificială,  ci  formarea  lor  răspunde  la  o  necesi- 
tate a  mersului  normal  al  evoluţiei  şi  au  deci  dreptul 
la  vieaţă  şi  mai  departe.  Mai  mult  încă,  ele  reprezintă 
totodată  şi  un  ideal,  către  care  mersul  natural  al  evo- 
luţiei împinge  pe  toate  acele  fragmente  de  popoare  cu 
pretenţie  la  o  vieaţă  proprie,  cari  convieţuesc  pe  un 
teritoriu  comun,  spre  a-şi  putea  garanta  desvoltarea 
mai  departe  şi  păstrarea  individualităţii  lor  naţionale. 

c.  Statele  federative  şi  Confederaţiunile 
de  state. 

Din  cele  de  până  acum  am  vâzut  că  mersul  ge- 
neral al  evoluţiei  omenirii  —  în  tendinţa  sa  spre  gă- 
sirea unei  stări  de  echilibru  între  popoarele  ce  o 
reprezintă  —  duce  la  reorganizarea  tuturor  acelor  state 
,  eterogene,  bazate  pe  cuceriri  şi  pe  interese  politice 
trecătoare,  şi  la  formarea  de  state  naţionale  de  către 
acele  popoare,  cari,  locuind  singure  pe  un  teritoriu 
propriu,  dispun  de  q  energie  suficientă  pentru  a  în- 
deplini ţelurile  ei  superioare.  Acest  drept  natura  îl  dă 
atât  popoarelor  mari,  cât  şi  celor  mici,  cu  singura  con- 
diţie, să  fie  capabile  de  a  desfăşura  forţa  şi  energia 
necesară  pe  teritoriul  ce-1  ocupă. 

Dacă  însă  cultura  naţională  şi  civilizaţia  desvoltată 
de  un  popor  mic,  însă  capabil,  poate  prin  originalitatea 
ei  aduce  contribuţiuni  însemnate  —  şi  câte  odată  chiar 
neîntrecute  —  la  progresul  omenirii,  în  multe  privinţe 
totuş,  un  popor  mare  are  avantaje  importante  asupra 
celor  mici.  Mai  cu  seamă  întru  cât  pliveşte  desvoltarea 
culturii  materiale,  ca  de  ex.  mijloacele  de  perfecţionarea 
şi  ameliorarea  condiţiilor  mediului  natural,  mijloacele  de 
apărare  contra  duşmanilor,  producţiunea  şi  distribuţiunea 
bunurilor  economice,  etc.  şi  în  general  tot  ce  constitue 
aşa  zisa  activitate  civilizatorie  a  statului;  pentru  toate 
acestea  munca  e  cu  atât  mai  lesnicioasă  şi  rezultatele 
cu  atât  mai  mari,  cu  cât  întreprinderea  e  aşezată  pe 
o  bază  mai  largă. 

Cum  ţelul  evoluţiunii  este  perfecţionarea  şi  cum 
organizările  nu  sunt  decât  mijloace  în  vederea  acestui 
scop,  este  evident  că  evoluţiunea  mai  departe  a  sta- 
telor tinde  la  găsirea  unor  forme  de  organizare,  care 
să  permită  popoarelor,  atât  desvoltarea  culturii  lor 
ideale  pe  baze  naţionale  cât  şi  desvoltarea  culturii 
materiale  pe  baze  mai  largi.  Dacă  dar  interesele  ma- 
teriale sau  cele  de  apărare  naţională  etc.  o  cer,  statele 
naţionale  —  şi  mai  cu  seamă  cele  mici  —  odată  for- 
mate, pot  încheia  între  ele  tot  felul  de  convenţiuni,  lega 
alianţe,  crea  ligi  şi  orice  fel  de  alte  legături  sau  orga- 
nizări, prin  cari  şi-ar  putea  totodată  asigura  mai  bine 
conservarea  existenţei  şi  aspiraţiunilor  lor. 

Formele  de  organizare  însă  —  găsite  până  astăzi — 
cari  garantează  mai  bine  ajungerea  acestor  scopuri 
sunt: 

1)  Confederaţiunea  de  state,  în  care  mai  multe  state 
libere  stabilesc  o  legătură  organică  între  ele,  având 
un  guvern  central  pentru  anumite  ramuri  de  activitate 
publică  • —  politica  externă,  apărarea  naţională,  etc. — 
şi  păstrându-şi  absolută  libertate  pentru  toate  cele- 
lalte. Legăturile  acestor  state  între  ele  s'ar  putea  com- 
para cu  cele  stabilite  prin  Carteluri  în  vieaţa  econo- 
mică, şi 

2)  Statele  federative,  în  cari  legăturile  dintre  statele 
componente  sunt  mai  intime  —  contopindu-se  toate  într'un 
singur  stat,  —  iar  vechile  state  îşi  conservă  organizarea 
autonomă  numai  pentru  un  număr  mai  mic  de  chestiuni 
de  gospodărie  internă.  Legăturile  acestor  state  între  ele 
ar  corespunde  mai  mult  celor  stabilite  prin  Trusturi 
în  vieaţa  economică. 

Desvoltarea  acestor  nouă  forme  de  state — care  repre- 
zintă un  mare  progres  —  este  abia  la  începutul  ei  şi  le 
este  rezervată  încă  o  mare  desfăşurate  în  viitor,  ea  re- 
prezentând noua  stare  de  echilibru,  către  care  este  îm- 
pinsă organizarea  statelor  în  viitoarea  evoluţie  a  ome- 
nirii. 0«nouă  formă,  care  pare  a  se  ivi  acuma  cu  «-Liga 
naţiunilor» ,  ar'  fi  fireşte  —  dacă  va  fi  bazată  pe  res- 
pectarea şi  apărarea  drepturilor  fiecăruia  —  un  pas  şi 
mai  înaintat  în  această  direcţie;  rămâne  să  vedem  nu- 
mai modul  cum  se  va  concretiza  ea. 

Toate  aceste  legături  dintre  statele  naţionale  —  sub 
orice  formă  sar  face  ele  sau  orice  organizare  li  se 
va  da,  pentru  a  putea  fi  conforme  cu  legile  biolo- 
gice ale  progresului  şi  deci  durabile  —  nu  se  vor 
putea  însă  niciodată  întinde  până  la  confundarea  vieţii 
şi  culturii  naţionale  cu  aceea  a  unui  alt  popor;  căci 
aceasta  aduce  cu  sine  în  mod  fatal  slăbirea  energiei 
vitale  a  poporului  şi  deci  dezarmarea  sa  în  lupta  pen- 
tru existenţă.  Un  popor,  ale  cărui  însuşiri  fireşti  cari 
constituesc  naţionalitatea  sa  sunt  înăbuşite,  şi  se  lasă 
a  fi  silit  să  ducă  vieaţa  culturală  şi  lupta  pentru  aspi- 
raţiunile  unui  alt  popor,  decade  pentru  totdeauna 
—  oricât  ar  fi  el  de  altfel  de  viguros  —  într'un  fel 
de  sclavie  morală,  care-1  duce  la  degenerare  şi  la  per- 
derea  existenţei.  Numai  vieaţa  naţională,  bazată 
pe  o  cultură  proprie,  înalţă  pe  un  popor  şi-i 
dă  tăria  să-şi  afirme  dreptul  la  existenţă  — 
prin  modul  cum  îşi  îndeplineşte  misiunea 
superioară  faţă  de  omenire  —  şi  să-şi  apere 
statul,  oricât  de  mic  ar  fi  el,  în  lupta  pen- 
tru vieaţă  şi  progres. 

d.  Statele  coloniale.  însemnătatea  lor 
pentru  evoluţia  omenirii  şi  pentru  răspândirea 
culturii  şi  civilizaţiei. 

La  începutul  acestui  studiu,  tratând  despre  popoare, 
am  arătat  că  evoluţia  unui  organism  —  popor,  stat,  na- 
ţiune— poate  fi  concepută  ca  o  serie  infinită  de  stări  de 
echilibru  cari  se  succed  una  alteia,  provenite  din  lupta 
continuă  dintre  mediul  intern  şi  cel  extern.  Considerând 
omenirea  întreagă  ca  un  asemenea  organism,  vedem  că 
ea,  după  ce  s'a  format  ca  atare  prin  îmmulţirea  speciei 
Homo  sapiens  pe  pământ  şi  s'a  împărţit  în  mai  multe 
popoare  — de  o  energie  vitală,  manifestată  prin  gradul 
lor  de  cultură  neegală — a  găsit — în  lupta  pentru  lăţirea 
şi  propăşirea  ei  —  una  din  aceste  stări  de  echilibru  în 
formarea  acelor  „State  politice",  în  cari  un  popor  mai 
înaintat  subjugă  pe  altele,  pentru  a  le  impune  cultura  sa 
şi  a  le  forţa  să  ducă  lupta  pentru  realizarea  ţelurilor  şi 
aspiraţi  unii  or  sale.  Unele  dintre  popoarele  subjugate, 
însă,  cari  erau  dela  natură  mai  bine  dotate,  desvol- 
tându-şi  treptat  puterile  şi  individualitatea  lor —  şi  putând 
duce  astfel  singure  cu  mai  mult  succes  lupta  pentru 
existenţă — s'au  început  a  se  emancipa;  atunci  o  nouă 
stare  de  echilibru  a  trebuit  sâ  fie  creată  între  popoarer 
şi  aceasta  s'a  găsit  prin  formarea  „Statelor  naţionale'6 
pe  teritoriul  ocupat  de  fiecare  popor. 

Noi  am  arătat  însă  că  şi  în  aceste  state  naţionale, 
atât  poporul,  cât  şi  mediul  de  traiu,  evoluând  necontenit 
şi  influenţând  mersul  evoluţiei,  echilibrul  creat  devine 
iarăş  nestabil,  aşa  că  atunci  nevoia  găsirii  unor  nouă 
stări  de  echilibru  se  impune  mereu. 

Cea  mai  mare  schimbare  se  petrece  în  mediul  social 
al  acestor  popoare,  unde,  din  cauza  immulţirii  prea 
repezi  a  populaţi  unii,  condiţiunile  de  vieaţă  se  îngreuează 
cu  atâta  mai  mult,  cu  cât  perfecţionarea  mediului — şi 
în  special  producţia  hranei  şi  a  altor  bunuri  econo- 
mice —  nu  merge  crescând  paralel  în  aceeaş  măsură. 
Unul  dintre  mijloacele  pentru  evitarea  acestor  dificul- 
tăţi şi  pentru  crearea  unor  nouă  stări  de  echilibru  a  fost 
găsit  în  Emigrarea  spre  ţerile  mai  puţin  populate,  din 
cari  astăzi  nu  au  mai  rămas  insă  decât  acelea  în  cari 
condiţiunile  naturale  de  vieaţă  sunt  cu  mult  mai  grele. 
Aceste  emigrări,  de  astădată,  xiu  se  mai  fac  însă  ca 
în  epocele  primitive,  când  un  întreg  popor  părăsiâ 
habitatul  său  pentru  a-şi  alege  un  alt  teritoriu  mai  con- 
venabil ;  acum  ele  se  mărginesc  numai  la  acel  plus  de 
populaţiune,  care,  nemai  putându-şi  satisface  nevoile  de 
vieaţă  în  vechiul  teritoriu,  e  silit  să  plece  în  alte  ţeri. 

Un  exemplu  recent,  foarte  instructiv,  pentru  nevoia 
acestor  emigraţiuni,  ni-1  oferă  Germania,  unde,  popula- 
ţiunea  crescând  în  45  ani  (de  la  1871  —  1916)  de  la 
41.058.000  milioane  la  68.000.000  locuitori,  au  ajuns 
să  emigreze  anual  câte  173.000  oameni.  De  îndată  ce 
sa  organizat  însă  o  industrie  mare,  anume  pentru  a 
se  da  o  ocaziune  acestui  plus  de  populaţie  ca  să-şi 
poată  agonisi  yieaţa  în  ţară,  emigrările  au  scăzut  la 
22.231  suflete  (în  1890)  şi  au  rămas  la  această  cifră; 
căci,  în  această  epocă,  comerţul  exterior  german,  urcân- 
du-se  de  la  6  miliarde  mărci  la  22.54  miliarde  anual, 
le  asigura  cu  îndestulare  şi  aci  câştigul  vieţii. 

Crearea  grabnică  însă  a  acestei  industrii  improvizate, 
fără  de  a  avea  toate  condiţiile  naturale  de  producţie 

în  ţară,  a  făcut  necesară  aducerea  din  toată  lumea  a 
materiilor  prime  "(pentru  5.393  milioane  M  în  1913) 
şi  a  hranei  lucrătorilor  ei  (pentru  3.077  milioane  M); 
aceasta  a  adus  însă  şi  nevoia  creării  unei  enorme  flote 
comerciale  (în  1913  au  intrat  în  porturile  germane 
89.328  vase  cu  pavilion  german  şi  26.600  vase  streine) 
şi  a  unei  flote  de  răsboiu  corespunzătoare,  pentru  apă- 
rarea acestei  din  urmă.  Răsboiul  actual  a  dovedit  că 
toată  această  oprire  artificială  a  procesului  natural  al 
emigrărilor,  adică  concentrarea  într'un  teritoriu  a  unei 
populaţii  mai  mari  decât  este  el  capabil  s'o  întreţie 
din  propriile  resurse,  era  din  multe  puncte  de  vedere 
şi  o  slăbire  a  statului. 

Tot  atât  de  instructive  exemple  ne  oferă  şi  Italia, 
unde  populaţia,  crescând  mai  mult  decât  resursele 
teritoriului  ei  pot  s'o  întreţină,  e  nevoită  să  emigreze 
înalte  ţeri  pentru  a-şi  câştiga  vieaţa;  şi  tot  astfel  e  cu 
Anglia,  etc.  Acesta  e  un  proces  natural  al  unei  naţiuni 
viguroase,  care,  în  loc  de  a  recurge  la  mijloace  artifi- 
ciale pentru  a  opri  creşterea  populaţiei  şi  în  loc  de  a 
importa  prea  multe  alimente  şi  a-şi  creşte  mizeria  în 
ţară,  preferă  să  permită  o  emigrare  sistematizată  a 
plusului  de  populaţie,  spre  a  popula  cu  neamul  ei 
părţi  nouă  de  pe  suprafaţa  pământului. 

Nu  tot  astfel  pot  fi  judecate  însă  emigrările  din 
Ungaria  şi  Galiţia,  ţeri  cari  exportă  alimente  şi  totuş 
exportă  şi  oameni.  Aci  nu  e  un  proces  natural,  ci  o 
politică  nesănătoasă  naţională  şi  economică,  care,  con- 
tinuată^  nu  poate  duce  decât  la  descompunerea  şi 
prăbuşirea  statului. 

Acest  plus  de  oameni  dar,  din  ţerile  cari  începuseră 

a  se  suprapopula,  înarmaţi  cu  ştiinţa  şi  cu  mijloacele 
tehnice  ale  patriei  lor,  pornesc  spre  ţerile  transoceanice, 
slab  populate  însă  cu  condiţii  naturale  grele,  constrâng 
acolo  încetul  cu  Încetul  pe  poporul  băştinaş  de  rassă 
inferioară  să  muncească  după  prescripţiile  sale  şi,  învin- 
gându-1,  caută  apoi  să  modifice  tot  mai  mult  acel 
mediu  natural  dificil  şi  să  creeze  condiţii  favorabile 
de  vieaţă, 

Astfel  se  nasc  „Statele  coloniale",  unde  poporul  băş- 
tinaş de  rassă  inferioară  face  munca  fizică,  iar  poporul 
imigrat  de  rassă  superioară  munca  intelectuală  şi  orga- 
nizarea ei.  încetul  cu  încetul,  poporul  de  rassă  superioară 
înlocueşte  pe  cel  de  rassă  inferioară,  care  se  retrage  tot 
mai  mult  spre  locurile  cu  condiţii  naturale  extreme 
— unde  poporul  dominant  deocamdată  nu  se  mai  poate 
stabili  şi  astfel  statele  coloniale  se  transformă  încetul 
cu  încetul  în  „State  naţionale"  ale  poporului  imigrat, 
cu  o  clasă  de  muncitori  fizici  din  populaţia  autohtonă. 

Fragmentele  de  popoare  de  rassă  superioară  emigrate 
în  colonii,  desvoltându-se  aci  mai  departe  într'un  mediu 
de  traiu  special,  îmmulţindu-se  şi  amestecânctu-şi  sângele 
prin  încrucişări,  îşi  formează  după  un  număr  de  gene- 
raţii o  individualitate  proprie,  mai  mult  sau  mai  puţin 
distinctă  de  a  poporului  din  care  şi-au  luat  naştere, 
astfel  că  constitue  o  Naţiune  separată. 

Cu  modul  acesta,  prin  înlocuirea  rasselor  inferioare 
de  pe  alte  continente  cu  fragmentele  emigrate  ale  popoa- 
relor din  rassele  superioare,  cari  ajung  a  constitui  aci 
state  naţionale,  omenirea  perfecţionează  mediul  de  traiu 
din.  nouă  teritorii — creând  nouă  posibilităţi  de  vieaţă  în 
acele  ţeri — şi  realizează  astfel  tot  mai  mult  ţelurile  ei, 

de  a  lăţi  necontenit  vieaţa  omenească  pe  suprafaţa  glo- 
bului, cât  şi  de  a  o  perfecţiona  prin  cultură  şi  deci  de  a 
pune  stăpânire  tot  mai  completă  pe  întreaga  suprafaţă 
a  pământului. 

Istoria  lăţirii  popoarelor  de  rassă  albă  asupra  între- 
gului glob  ne  este  cea  mai  bună  ilustraţie  pentru  mo- 
dul cum  omenirea  străbate  încetul  cu  încetul  pretu- 
tindeni, pentru  a  răspândi  şi  perfecţiona  vieaţa  ei  pe 
pământ  prin  migraţi  uni  şi  colonizări. 

Pornind  la  un  moment  dat  din  Europa  —  după  unii 
(Biedenkap)  din  regiunile  nordice  ale  Mării  Baltice, 
după  alţii  (Klaatsch  şi  Hauser)  din  părţile  locuite  de 
Homo  aurignacensiSy  din  care  probabil  şi-ar  trage 
originea  Arienii  —  a  ajuns  până  în  India  anterioară  şi 
în  tot  Sudvestul  Asiei,  închegându-se  acolo  în  diferite, 
popoare,  cari  au  populat  acele  regiuni  formând  statele 
cele  mai  vechi.  De  acolo  au  pornit  iarăş  treptat  spre 
Europa  diferite  ramuri  în  diferite  epoce,  formând  de  o 
parte  popoarele  mediteranee,  iar  de  alta  cele  centrale 
şi  cele  nordice  (Homo  mediterraneus,  Homo  euro- 
paeus  şi  Homo  alpinus).  Acestea  sau  întins  aci  încetul 
cu  încetul,  populând  întreg  continentul,  amestecându-se 
între  ele,  cât  şi  cu  popoarele  autohtone  şi  formând  astfel 
diferitele  popoare,  din  cari  apoi  uneîe  au  putut  a  se 
închega  în  state. 

Prin  îmmulţirea  mai  departe  a  populaţiilor  însă, 
condiţiunile  de  vieaţă  devenind  şi  în  Europa  mai  grele 
— şi  cum  ştiinţa  şi  tehnica  nu  erau  încă  pe  atunci 
ajunse  la  acel  grad  de  dezvoltare  ca  să  permită  o 
exploatare  mai  intensă  a  bogăţiilor  solului  şi  o  sporire 
mai  considerabilă  a  producţiei  lor  —  diferite  popoare  au 

început  a  trimite  colonişti  spre  ţeri  nouă,  pentru  a  găsi 
putinţa  agonisirii  mai  uşoare  a  vieţii.  Aceste  emigra- 
ţiuni  nu  au  mai  pornit  însă  deodată,  în  massă,  ca  cele 
vechi,  ci  numai  strecurându-se  încetul  cu  încetul.  Ince- 
pându-se  sub  formă  de  comerţ — )a  care  popoarele  navi- 
gatoare au  început  a  se  deda  încă  de  pe  timpul 
vechilor  Cretani  şi  apoi  Fenicieni,  Greci,  Romani, 
Cartageni,  etc.,  —  ele  au  luat  proporţii  tot  mai  mari, până 
ce  în  timpurile  mai  recente  Spaniolii,  Portughezii,  Ge- 
novezii,  Veneţienii,  Vikingii,  Normanii,  Olandeziii,  En- 
glezii, Hanseaţii  şi  mai  în  urmă  Francezii  şi  Germanii 
au  pornit  treptat  la  asemenea  colonizări  mai  siste- 
matice. Ei  au  început  mai  întâi u  a  se  aşeza  în  alte  ţeri 
spre  a  înlesni  schimbul  de  producte,  luând  pentru 
produsele  lor  mai  perfecţionate  mărfurile  brute  ale 
diferitelor  popoare.  Din  acestea  apoi  s'au  format  colo- 
niile comerciale  din  porturile  transoceanice,  cari,  numai 
cu  încetul,  au  străbătut  şi  interiorul  ţerilor  spre  a  orga- 
niza şi  producţia. 

După  această  infiltra ţiune  prin  comerţ,  care  a  format 
primul  pas  al  colonizărilor  de  fapt,  abia  cu  mult  mai 
târziu  au  urmat  ocupaţiile  militare,  cari  au  permis  o 
colonizare  mai  sistematică,  dând  încetul  cu  încetul 
naştere  la  formarea  de  popoare  şi  state  coloniale. 

Desvoltarea  mai  departe  a  dus  apoi  pe  unele  din 
aceste  state  astfel  formate  la  emanciparea  lor  de  statele 
de  cari  depindeau  şi  la  crearea  de  state  independente 
naţionale  —  cu  un  substrat  autohton  —  bazate  pe  des- 
voltarea mai  departe  a  firii  caracteristice  a  poporului 
dominant,  astfel  cum  s'a  modificat  şi  s'a  format  el  în 
condiţiile  speciale  ale  noului  mediu  de  traiu  din  aceste  ţeri. 

O  ochire  generală  asupra  statelor  din  celelalte  con- 
tinente ne  permite  să  vedem  diferitele  stadii  ale  mer- 
sului procesului  acestei   evoluţii.  Astfel,  avem  astăzi : 
a)  Simple  colonii  de  comercianţi,  agricultori,  industriaşi, 
etc,  ca  d.  ex.  Germanii  din  Chile,  din  S-ta  Catharina 
(Brazilia),  Italienii  de  pe  coastele  Africei,  etc;  b)  Co- 
lonii făcând  parte  integrantă  din  organismul  statului 
dominat  şi  administrate  prin  funcţionari  de  ai  săi,  ca 
d.  ex.  Siberia,   coloniile  germane;  coloniile  olandeze, 
etc;  c)  State   cu  o  administraţie  parţială  proprie,  nu- 
mită însă  de  statul  dominant,  uneori  chiar  şi  cu  un  su- 
veran propriu,  d.  ex.  Indiele,  Egiptul  şi  cea  mai  mare 
parte  din  coloniile  engleze  ;.  d)  State  cu  o  administraţie 
proprie,  având  o  libertate  de  acţiune  mai  mare,  însă  tot 
depinzând  până  la  un  oarecare  grad  de  statul  dominant, 
ca  d.  ex.,  Australia,  Canada,  etc ;  şi  e)  State  indepen- 
dente —  mai  mult  sau  mai  puţin  naţionale  —  emanci- 
pate cu  totul  de  statul  de  care  depindeau,  d.  ex.  fostele 
colonii  spaniole  şi  portugheze   din  America  de  Sud, 
Mexicul,  Statele  Unite  ale  Americei  de  Nord,  etc. 

Urmărind  dar  mersul  acestor  evoluţiuni  a  statelor, 
care  se  formează  pe  suprafaţa  pământului  şi  care  de 
fapt  reprezintă  luarea  ei  treptată  în  stăpânire  de  către  po- 
poarele mai  înaintate — în  special  a  celor  din  rassa  albă,- — 
vedem  că  factorii  principali  sunt  cultura  şi  civilizaţia 
pe  care  aceste  popoare  sunt  capabile  să  o  desvolte. 
Popoarele  celorlalte  rasse,  mai  mult  sau  mai  puţin 
dotate — constituite  sau  nu  în  state — se  ţin  în  această 
luptă  până  la  oarecare  limită  şi  îndeplinesc  în  acest 
timp  un  rol  în  desvoltarea  omenirii ;  după  aceasta  însă, 
puterile  lor  nemai  fiind  capabile  de  o  nouă  desvoltare, 

se  opresc  în  loc,  cum  s'au  oprit  d.  ex.  vechea  civili- 
zaţie a  Egiptenilor,  a  Inkasilor  din  Peru,  a  Aztecilor  din 
Mexic,  etc.  şi  cum  pare  că  e  pe  cale  a  se  opri  acum 
străvechea  civilizaţie — bazată  pe  o  cultură  cu  totul  ori- 
ginală—a Chinezilor.  In  mod  fatal  dar  aceste  popoare 
rămân  pe  o  treaptă  inferioară — la  nivelul  culturii  pe  care 
o  reprezintă  şi  a  civilizaţiei  pe  care  au  creat-o  şi  deasupra 
căreia  nu  se  mai  pot  urcă — şi,  de  îndată  ce  un  popor 
de  o  rassă  mai  înaltă  găseşte  mijlocul  de  a  pătrunde, 
spre  a  se  instala  pe  teritoriul  lor  şi  a  le  perfecţiona 
mediul  de  traiu  cu  mijloacele  sale  de  civilizaţie  supe- 
rioare, ele  sunt  silite  să-i  cedfcze  locul.  Ele  mai  con- 
tinuă apoi  cel  mult  a  mai  îndeplini  un  rol  inferior,  în 
această  nouă  organizare,  care  le  condamnă  la  perderea 
individualităţii  lor  şi  deci  la  o  treptată  dispariţie  ca  popor. 

Cu  modul  acesta  dar,  pentru  omenire,  întreaga 
suprafaţă  a  globului  devine  un  imens  câmp  de  irigaţie , 
prin  ale  cărui  canaluri  se  scurge  mereu  un  lichid  fer- 
tilizânt—  cultura  şi  civilizaţia,  —  care  caută  a  pătrunde 
pretutindeni,  a  schimba  faţa  ţeritor  pe  cari  le  atinge 
şi  a  o  ridica  la  un  nivel  cât  mai  înalt.  Producătorii 
acestui  lichid  sunt  însă  numai  anume  popoare,  iar  din 
concurenţa  între  ele  rezultă  o  perfecţionare  tot  mai 
mare  a  calităţii  sale  şi  deci  a  puterii  sale  fertilizante. 
Cultura  dar,  care  prin  originea  ei  e  naţională  —  făcând 
parte  din  firea  şi  sufletul  popoarelor  cari  o  produc, — 
ajunge,  prin  acest  mod  de  răspândire  al  produselor  ei, 
universală.  Aceste  produse,  ajunse  le  terenuri  favorabile 
din  ţeri  îndepărtate  de  originea  lor,  încolţesc  ca  orice 
sămânţă  şi  dau  naştere  la  nouă  centre  de  producţie 
culturală,  spre  a  crea  nouă  civilizaţi  uni. 

Gr.  Antipa,  —  Problemele  evoluţiei  Poporului  Român.  I 

Cu  ajutorul  culturii  şi  civilizaţiunii  dar — bazate  pe 
ştiinţă,  tehnica,  artă  şi  pe  desvoltarea  mai  departe  a  tu- 
turor acelor  podoabe  ale  inteligenţei  omeneşti — omenirea 
caută  a  transforma  întreaga  suprafaţă  a  globului  intr'un 
Paradis,  adică  în  locuri  fertile,  cu  condiţii  de  traiu  priel- 
nice, în  cari  să  găsească  cele  necesare  pentru  existenţă, 
asemănătoare  locului  în  care  s'a  desvoltat  ea  în  copi- 
lăria ei  şi  a  cărui  amintire  i-o  păstează  flecare  popor 
în  tradiţiunile  sale.  Către  această  creare  a  Paradisului 
pe  întreaga  suprafaţă  a  pământului,  în  care  omenirea 
să  se  poată  desvoltâ  şi  perfecţiona  tot  mai  mult,  o  împing 
destinele  ei  naturale  şi,  pentru  aceasta,  e  nevoită  să 
ducă  eterna  luptă,  după  marile  legi  care  guvernează 
lumea  organică  şi  întreg  universul. 

7;  Rolul  popoarelor  în  vieaţa  omenirii. 

Din  cele  arătate  până  acum,  s  a  putut  vedea,  că  îm: 
mulţirea  şi  răspândirea  din  ce  în  ce  mai  mare  a  spe- 
ciei Homo  sapiens  — -  care,  prin  activitatea  ei  civi- 
lizatorie,  ameliorează  condiţiuniie  de  vieaţă  şi  creează 
neîncetat  nouă  posibilităţi  de  traiu  pe  întreaga  suprafaţă 
a  globului  —  stabileşte,  între  elementele  la  început 
izolate  ale  acestei  specii,  legături  din  ce  în  ce  mai 
strânse,  spre  a  foniifi  din  totalitatea  lor  o  singură  uni- 
tate organică  superioară,  «omenirea».  Popoarele,  ca 
elementele  din  cari  e  compusă  această  unitate,  devin 
acuma  organele  ei,  având  fiecare  a  îndeplini  o  func- 
ţiune anumită  în  interesul  întregului  organism  din  care 
fac  parte.  Ele  nu  mai  pot  duce  o  vieaţă  complet  in- 
dependentă unele  de  altele,  trebuind  de  acum  să  con- 

lucreze  toate  în  mod  armonic  şi  sâ  îndeplinească  flecare 
un  rol  determinat  în  lupta  pentru  realizarea  ţelurilor 
existenţei  omenirii  pe  pământ.  Şi  între  popoare  dar, 
ca  organe  ale  omenirii,  se  stabileşte  cu  modul  acesta 
—  ca  şi  între  indivizi  —  nevoia  diviziunii  muncii,  ba- 
zată pe  specializarea  în  vederea  rolului  ce  au  a-1  înde- 
plini, iar  dela  modul  cum  ştie  şi  poate  fiecare  să-şi 
îndeplinească  acest  rol,  depinde  dreptul  său  de  exis- 
tenţă. 

Se  cuvine  dar  să  analizăm  ceva  mai  de  aproape  şi 
această  chestiune,  spre  a  vedea  care  anume  e  rolul 
popoarelor  în  evoluţia  omenirii  şi  cum  pot  ele  sâ-şi 
îndeplinească  mai  bine  această  funcţiune.  E  cu  atât 
_mai  necesar  să  examinăm  şi  această  chestiune,  cu  cât 
în  capitolul  următor  al  acestui  studiu,  rămânând  sâ 
tratăm  în  mod  special  evoluţia  poporului  român  şi  să 
tragem  liniile  mari  ale  desvoltării  sale  în  viitor,  po- 
trivit rolului  pe  care  natura  îl  impune  să-1  îndeplinească, 
vom  avea  nevoe  de  a  stabili  legăturile  naturale  ale 
acestei  chestiuni  cu  evoluţiunea  popoarelor  în  general  şi 
cu  rolul  ce  li  se  cuvine  în  vieaţa  şi  evoluţia  omenirii. 

Fireşte  că,  în  linii  generale,  se  poate  zice  că  flecare 
popor  este  dator  să  dea  o  contribuţiune  cât  mai  mare 
pentru  îmmulţirea,  răspândirea  şi  perfecţionarea  nea-  * 
mului  omenesc  pe  pământ.  In  ce  mod  poate  însă  el 
realiza  aceasta  ?  căci  concurenţa  —  care  între  popoare 
este  cel  puţin  tot  atât  de  grea  ca  şi  între  indivizi  — 
nu  îngădue  nici  unuia  de  a  ocupa  un  loc  în  natură 
fără  de  a-şi  îndeplini  rolul  care-i  revine  în  mod  natural. 
Acest  rol  dar  nu  este  facultativ,  ci  este  determinat 
pentru  fiecare  popor,  pe  de  o  parte,  de  mediul  de  traiu 

pe  care-1  iocueşte  el,  iar,  pe  de  alta,  de  calitatea  jîn- 
suşirilor  sale  fireşti  şi  de  gradul  lor  de  desvoltare. 

Cum  suprafaţa  pământului  nu  este  uniformă  şi  pre- 
zintă o  infinitate  de  variaţiuni  ale  mediului  de  traiu,  cu 
condiţiunile  cele  mai  extreme  de  vieaţă,  trebue  ca  fie- 
care popor,  înainte  de  toate,  să  fie  în  stare  a  desvoltâ, 
pe  teritoriul  pe  care-1  ocupă,  cu  condiţiunile  de  vieaţă 
care-1  caracterizează,  maximul  de  activitate  civilizatorie 
ce  se  poate,  care  să  permită  o  îmmulţire,  o  răspân- 
dire şi  o  perfecţionare  cât  mai  mare  a  vieţii  populaţiei 
sale.  Fireşte  dar,  că  nu  e  vorba  de  acea  activitate  civi- 
lizatorie superficială  a  statelor  cuceritoare  sau  a  capita- 
lismului modern,  care,  construind  câteva  oraşe,  căi 
ferate,  fabrici  etc.  în  vederea  exploatării  unor  bogăţii 
naturale,  lasă  restul  terii  şi  populaţia  autohtonă  în 
starea  în  care  au  găsit-o.  E  vorba  din  contra  de  o 
civilizare  profundă,  ca  fiecare  părticică  din  teritoriu  să 
fie  pusă  în  stare  prin  munca  şi  înţelepciunea  popo- 
rului, desvoltată  prin  cultură  şi  organizată,  să  dea  maxi- 
mul şi  optimul  de  foloase  pentru  vieaţa  şi  propăşirea 
sa,  şi  prin  aceasta  deci  şi  pentru  a   omenirii  întregi. 

Pentru  a  se  putea  ajunge  la  un  asemenea  ideal, 
trebue,  înainte  de  toate,  ca  fiecare  popor  să  fie  per- 
fect adaptat  la  condiţiile  naturale  de  vieaţă  ale  ţerii 
sale  şi  să  aibă  totodată  şi  elasticitatea  necesară  de  a 
se  putea  adapta  mereu  la  nouâle  condiţii  ce  i  se  cre- 
ează: prin  cerinţele  exterioare,  prin  starea  generală  a 
progresului  civilizaţiei  lumii  şi  chiar  prin  modificările 
provenite  din  propria  sa  activitate. 

Intru  cât  priveşte  condiţiunile  naturale,  e  ştiut  că 
ele  diferă  dela  o  ţară  la  alta  şi  că  fiecare  are  parti- 

cularitâţile  ei  speciale/  cari  o  caracterizează  şi  o  dis- 
ting de  alte  teri  chiar  apropiate;  la  toate  acestea  po- 
porul care  o  locueşte  trebue  să  fie  perfect  adaptat, 
spre  a  putea  trăi  şi  desvoltâ  o  civilizaţie,  aşa  cum 
natura  ei  o  cere.  Nu  ne  gândim  numai  la  mediile 
extreme  cari  impun  condiţii  grele  de  vieaţă,  la  cari 
numai  printr'o  îndelungată  şi  profundă  adaptare,  câş- 
tigată cu  enorme  sacrificii,  sau  putut  acomoda  anume 
popoare  — ca  d.  ex.:  locuitorii  pădurilor  veşnice  ecua- 
toriale adaptaţi  la  vieaţă  în  căldurile  umede  tropicale, 
Eschimoşii,  Samoezii,  locuitorii  Ţerii  de  Foc,  etc,  adap- 
taţi la  frigurile  şi  gheţurile  polare  ş.  a.  m.  d.  —  cari  deci 
rezolvă  o  problemă  însemnată  a  omenirii,  răspândind  şi 
perfecţionând  vieaţa  ei  până  şi  m  aceste  regiuni  impo- 
sibile. Dar  chiar  micile  diferinţe  de:  climă,  orografie, 
hidrografie,  faună  şi  floră,  distribuţia  apei  şi  a  ve- 
getaţiei, aproprierea  de  mare  sau  fluvii,  condiţiunile 
naturale  sanitare,  calităţile  solului,  bogăţiile  miniere, 
căile  naturale  de  comunicaţie,  vecinii,  etc,  apoi :  densi- 
tatea populaţiei,  condiţiile  de  hrăni,  raporturile  stabilite 
dintre  oameni,  gradul  general  de  civilizaţie  al  ţerii,  gra- 
dul de  cultură  al  poporului,  condiţiunile  de  producţia, 
distribuţia  şi  schimbul  bunurilor  economice  ş.  a.  m.  d.; 
toate  acestea  la  un  loc  dau  unei  ţeri  o  caracteristică  spe- 
cială şi  constituesc  condiţiuni  speciale  de  vieaţă,  la  cari 
poporul  trebue  să  fie  perfect  adaptat,  atât  pentru  a  trăi 
cât  şi  pentru  a-şi  putea  desfăşura  puterile  sale. 

Fiecare  popor,  numai  printr'o  vieaţă  şi  muncă  înde- 
lungată— legată  de  marile  sacrificii  pe  cari  le  cere  Se- 
lecţhinea  telurică —  a  putut  să-şi  acomodeze  organismul 
său  acestor  condiţiuni  speciale,  să-şi  reguleze  vieaţa  până 

în  cele  mai  mici  detalii  după  cerinţele  mediului  natural 
şi  să-şi  potrivească,  felul  de  muncă  şi  al  întregei  sale 
activităţi,  după  felul  bogăţiilor  naturale  din  această  ţară. 
Numai  el,  prin  vieaţa  îndelungată  pe  acest  teritoriu,  a 
putut  să-i  afle  toate  tainele  şi,  prin  activitatea  sa,  să-i 
îmblânzească  puterile  vrăjmaşe  existenţei  sale  şi  să-1 
facă  rodnic.  Afirmarea  că  poporul  este  un  produs  aî 
mediului  său  natural  este  astăzi  recunoscută  ca  un  a- 
devăr  ştiinţific  şi  poate  fi  completat  cu  alt  adevăr,  că : 
şi  mediul  de  traiu  este  un  produs  al  poporului  care-1 
locuieşte  şi  care  1-a  modificat  prin  activitatea  sa  cMli- 
zatorie  astfel,  încât  din  primitivitatea  aspectului  terii 
ajunge  a  nu  mai  rămânea  decât  relieful  pământului. 

Intre  popor  dar  şi  teritoriul  său  este  o  legătură  or- 
ganică indestructibilă  ;  flecare  părticică  din  acest  teri- 
toriu reprezintă  totodată  şi  o  bucată  din  vieaţa  popo- 
rului, ba  chiar  din  sufletul  său  ;  căci  munca  şi  inteli- 
genţa cheltuită  de  nenumărate  generaţiuni,  pentru  culti- 
varea pământului  şi  a  celorlalte  bogăţii  naturale  şi 
pentru  perfecţionarea  lor  în  toate  direcţiile,  le-a  legat 
pe  vecie  de  sufletul  său.  ' 

De  aceea  şi  sentimentul,  care  apare  ca  cel  jnai  pu- 
ternic în  toată  vieaţa  şi  felurile  de  manifestaţie  ale  unui 
popor,  este  cel  al  iubirii  de  ţară,,  pe  care  el  o  numeşte 
«Patrie».  De  aceea  dar  numai  poporul  băştinaş  —  dacă 
e  bine  înzestat  dela  natură  şi  e  în  deplinătatea  pute- 
rilor sale  —  poate  fi  acela  care  va  fi  mai  bine  în 
stare  să  facă,  ca,  prin  munca  şi  inteligenţa  sa,  flecare 
părticică  din  teritoriul  său  să  fie  pusă  in  stare  de  a 
da  maximul  şi  optimul  pentru  răspândirea  şi  propăşirea 
vieţii  omeneşti  în  acele  locuri;  căci  numai  el  are  pre- 

gătirea  necesară  —  printr'o  continuă   adaptare    a  or 
ganismului,  minţii   şi  sufletului  său  —  să  aducă  ase- 
menea sarcină  la  îndeplinire. 

Pentru  a-şi  putea  însă  îndeplini  aceasta  îndatorire, 
trebue  ca  puterile  şi  munca  acestui  popor  să  fie  din 
ce  în  ce  mai  desvoltate  şi  mai  organizate.  El  trebue 
dar,  în  acest  scop,  înainte  de  toate  să  formeze  pe  te- 
ritoriul său  un  stat  propriu,  cu  o  organizare  cât  mai 
perfectă,  care  să-i  permită,  desvoltarea  unui  maximum 
de  energie  vitală,  atât  prin  desvoltarea  şi  înălţarea  tu- 
jturor  însuşirilor  fireşti  ale  indivizilor  ce-1  compun  şi  prin 
organizarea  lor  pe  baza  principiului  diviziunii  muncii, 
cât  şi  printr'o  utilizare  cât  mai  perfectă  a  resurselor  * 
naturale  ale  ţerii.  După  cum  un  individ,  pentrti  a-şi 
putea  desvoltâ  puterile  sale  şi  a  se  apuca  de  muncă 
productivă,  are  nevoe  de  un  adăpost  sigur  şi  de  unelte, 
tot  astfel  şi  un  popor  are  înainte  de  toate  nevoe  de 
un  teritoriu  propriu  şi  de  un  capital  de  cultură  mate- 
rială şi  ideală,  spre  a-şi  putea  constitui  în  siguranţă 
gospodăria  sa  — adică  statul  său,  —  care  sâ-i  permită 
să-şi  desfăşure  în  linişte  puterile  spre  o  muncă  rodnic  î. 

Noi  trăim  însă  într'o  epocă  de  înaltă  civilizaţie,  da- 
torită progreselor  vertiginoase  ale  ştiinţei :  pulsul  vieţii 
omenirii  bate  astăzi  într'un  alt  tempo  decât  în  tim- 
purile trecute ;  graţie  medicinei  epidemiile  nu  mai  distrug 
întregi  popoare ;  graţie  navigaţiei  perfecţionate  schimbul 
accelerat  de  mărfuri  înlesneşte  traiul  pretutindeni  şi 
împedică  mortalităţile  prin  foamete;  graţie  aplicărilor 
ştiinţei  şi  organizării  capitalului,  producţiunea  hranei  şi 
a  celorlalte  bunuri  economice •  devine  tot  mai  întensâ 
şi  zilnic  nouă  izvoare  de  bogăţie  se  pun  în  valoare  ş.  a. 

m.  d.  Toate  acestea  fac  ca  populaţiunile  sa  crească  astăzi 
in  cu  totul  alte  proporţii  —  mărindu-şi  necontenit 
densitatea  —  şi  ca,  acolo  unde  trece  peste  limita  pe 
care  poate  s'o  întreţină  teritoriul,  să  caute  a  emigra 
în  ţerile  unde  e  mai  rară  ;  ele  se  mişcă  ca  un  lichid 
în  vasele  comunicante,  căutând  să  ajungă  pretutindeni 
la  acelaş  nivel.  O  nouă  luptă  se  deschide  dar  astăzi 
şi  nouă  probleme  se  impun  popoarelor,  fie  pentru  a  pu- 
tea găsi  mijloacele  de  a  hrăni  o  populaţiune  mai  nu- 
meroasă pe  teritoriul  lor,  fie  pentru  a-şi  feri  propriul 
teritoriu  de  cotropiri  străine.  Oprirea  artificială  a  îm- 
mulţirii  populaţiunii  dintr'un  stat  suprapopulat,  spre  a 
uşura  pe  această  cale  condiţiile  de  vieaţă,  nu  este  o 
soluţiune  bună,  căci  duce  la  degenerarea  rassei ;  pe  de 
altă  parte,  oprirea  imigraţiei  într'un  stat  cu  populaţia 
mai  rară  nu  constitue  nici  ea  o  apărare  sigură  contra 
cotropirilor  străine,  căci  popoarele  cu  o  populaţie  mai 
deasă  găsesc  totuş  posibilitatea  de  a  străbate,  fie  prin 
infiltraţie  paşnică,  fie  cu  forţa  şi,  în  orice  caz,  individua- 
litatea etnică  a  poporului  este  ameninţată. 

Fiecare  popor  dar  —  pentru  a-şi  putea  asigura  vii- 
torul său  —  trebue  să  fie  în  stare  a-şi  adapta  munca 
sa  la  noul  «Tempo»  al  desvoltării  progresului  în  o- 
menire ;  şi  cu  cât  e  mai  rămas  în  urmă  pe  această 
cale,  cu  atâta  trebue  ca  paşii  ce  are  de  făcut  să  fie 
mai  mari.  El  trebue  dar -cu  cea  mai  mare  grabă,  pe 
de  o  parte,  să  caute  a-şi  însuşi  şi  a-şi  asimila  toate 
produsele  ştiinţei  şi  ale  civilizaţiei  universale  şi  a  le 
aplica  la  ţara  sa,  pentru  a  perfecţiona  mediul  de  traiu 
şi  a  pune  în  valoare  bogăţiile  ei  ;  pe  de  altă  parte  el 
trebue  să  caute,  tot  cu  aceeaş  grabă,  a  crea  toate  in- 

stituţiunile  necesare  pentru  a  putea  înălţa  prin  educa- 
ţiune  nivelul  cultural  al  populaţiunii  şi  a-i  desvoltâ  şi 
perfecţiona  puterile  şi  aptitudinile,  pentru  ca,  cu  o  pri- 
cepere şi  îndemânare  tot  mai  mare,  să  poată,  prin 
muncă  intensivă  şi  bine  organizată,  conlucra  la  civi- 
lizarea tot  mai  adâncă  a  terii  sale.  Numai  astfel,  prin 
educaţiune,  cultură  şi  ştiinţă  şi  prin  muncă  intensivă 
bine  organizată,  poate  un  popor  realiza  acea  adevărată 
civilizaţie  profundă —  care  să  se  întindă  până  în  cele  mai 
mici  colţuri  ale  ţerii  sale  şi  până  în  cele  mai  joase 
clase  ale  populaţiunii  sale  —  şi  a  se  întări  astfel  spre 
a-şi  apăra  teritoriul  de  cotropiri  străine  şi  a  se  afirma 
în  marea  concurenţă  dintre  popoare.  Toţi  ceilalţi  fac- 
tori cari  mai  concurează  la  crearea  unei  civilizaţiuni 
— cum  sunt  d.  ex.  capitalurile  şi  alte  asemenea  bunuri 
material'e,  —  oricât  de  necesare  ar  fi  ele,  au  totuş  o 
importanţă  secundară  şi  vin  în  urmă  dela  sine;  căci 
adevăratele  bogăţii  ale  unei  ţeri  sunt  şi  rămân:  ţara 
cu  bogăţiile  ei  naturale  şi  perfecţionate  prin  munca  a- 
cumulatâ  a  generaţiilor  trecute,  de  o  parte,  şi  Poporul 
cu  puterea  sa  de  muncă,  inteligenţa  şi  comorile  sale 
sufleteşti,  de  alta. 

Orice  civilizaţie  dar,  care  nu  este  bazată  în  prima 
linie  pe  desvoltarea  acestor  factori  fundamentali,  cari 
deci  nu-şi  are  rădăcinile  ei  adânci  în  pământul  ţerii 
şi  în  firea  poporului  care  a  creat-o,  oricât  de  strălu- 
citoare ar  fi  ea,  nu  este  decât  o  improvizaţie  trecă- 
toare, menită  să  dispară  fără  urme  la  prima  conjunctură 
nefavorabilă. 

Un  popor,  care  a  ştiut  să-şi  înalţe  firea  sa  prin  cul- 
tură, desvoltându-şi  puterile  şi  toate  romorile  sale  su- 
fleteşti, şi  care  a  putut  prin  munca  sa  organizata  şi  prin 
ştiinţă  să  desvolte  o  civilizaţie  originală  pe  teritoriul 
ce-1  ocupă,  nu  şi-a  îndeplinit  prin  aceasta  încă  în  totul 
îndatoririle  sale  faţă  de  omenire.  El  trebue  ca  şi  plu- 
sul de  energie,  ce-i  mai  rămâne  peste  necesităţile  im- 
puse de  problemele  proprii  ţerii  sale,  să-1  consacre 
ţelurilor  ei  şi  să  contribue  astfel  cu  produsele  originale 
ale  culturii  şi  civilizaţiei  sale  la  progresul  general  al 
omenirii.  Tocmai  printr'o  participare  directă  la  proble- 
mele civilizaţiei  universale  —  prin  ştiinţă,  artă,  tehnică, 
comerţ,  industrie,  colonizare,  şi  creare  de  nouă  centre 
de  civilizaţie,  etc.  —  se  manifestă  originalitatea  geniu- 
lui unei  naţiuni  şi-i  asigură  prestigiul  în  lupta  mare  a 
popoarelor  pentru  progresul  omenirii. 


8.  învăţămintele  cari  decurg  din  studiul 
evolutiunii  omenirii. 

In  cele  de  până  acuma,  bazaţi  pe  legile  evoluţiei 
lumii  organice,  am  căutat  să  analizăm  mersul  evoluţiei 
poparelor — -considerate  ca  fiinţe  organice — şi  să  stabilim 
ţelurile  către  cari  tinde  ea  şi  factorii  cari  o  deter- 
mină. Această  analiză  ne  permite  să  facem  o  serie 
de  constatări,  cari  pot  servi  ca  învăţăminte  impor- 
tante, de  cari  fiecare  popor  —  aşa  dar  şi  poporul  ro- 
mân —  trebue  să  se  călăuzească  în  lupta  pentru  asi- 
gurarea vieţii  şi  propăşirii  sale ;  iată  principalele : 

1.  Fiecare  popor  —  ca  parte  a   omenirii  —  are  un 

anumit  rol  de  îndeplinit  pentru  satisfacerea  ţelurilor 
ei  superioare,  acela  de  a  contribui  cu  toate  pute- 
rile sale  la  îmmulţirea,  răspândirea  şi  perfecţionarea 
vieţii  omeneşti  pe  pământ;  deîa  modul  cum  flecare  din 
ele  ştie  şi  poate  mai  bine  să-şi  îndeplinească  acest 
rol  de  organ  al  omenirii  depind  sorţii  de  izbândă,  ce-i 
are  el  în  lupta  sa  pentru  existenţă  şi  în  concurenţa  cu 
celelalte  popoare,  cari  tind  să-i  iea  locul. 

2.  Putinţa  îndeplinirii  acestui  rol,  pe  care  natura-1 
impune  unui  popor,  depinde: 

a)  dela  calitatea  însuşirilor  şi  predispoziţiunilor  sale 
naturale — fizice  şi  morale — cari  constituesc  puterile  sale 
elementare,  adică  :  constituţia  fizică,  tenacitatea  şi  pu- 
terea de  rezistenţă,  puterea  de  reproducţie,  puterea 
de  adaptare  la  cerinţele  mediului,  inteligenţa,  voinţa, 
simţul  estetic,  simţul  moral,  simţul  social,  simţul  naţional, 
puterea  de  asimilare  a  altor  popoare  s.  a.  m.  d. 

b)  dela  gradul  de  desvoltare  şi  perfecţionare  a 
acestor  însuşiri; 

c)  dela  modul  de  organizare  al  acestor  puteri  ele- 
mentare în  vederea  conlucrării  lor  armonice,  pe  baza 
principiilor  diviziunii  muncii  şi  a  economiei  forţelor, 
spre  a  desvoltâ  o  energie  unitară; 

d)  dela  calităţile  mediului  în  care  au  a  se  desfăşura 
aceste  puteri; 

e)  dela  modul  cum  ştie  poporul  să-şi  întrebuinţeze 
energia  sa,  astfel  dobândită,  prin  desvoltarea  şi  orga- 
nizarea puterilor  sale  elementare. 

3.  Prima  îndatorire  pe  care  natura  o  impune  unui 
popor  este  de  a-şi  desvoltâ  şi  organiza  forţele  sale, 
astfel  ca  geniul   său  să  poată  crea,   pe   teritoriul  pe 

care-1  ocupă,  o  civilizaţie  originală  cât  mai  profundă 
şi  a  satisface  astfel,  aci  mai  întâiu,  aceste  ţeluri  ale 
omenirii. 

4.  Condiţiunile  naturale  variind  dela  o  ţară  la  alta, 
fiecare  popor  trebue  in  acest  scop  să  fie  înainte  de 
toate  perfect  adaptat  şi  specializat  pentru  felul  de  vieaţă 
şi  de  activitate  ce  i-1  impune  teritoriul  pe  care-1  ocupă. 

5.  Pentru  ca  un  popor  să  fie  în  stare  a  des- 
voltâ  maximul  de  energie  vitală  de  care  are  nevoe 
pentru  rezolvirea  acestor  probleme  —  şi  de  care  de- 
pinde dreptul  său  de  a  exista,  —  trebue  ca  el  să  for- 
meze pe  teritoriul  ce-1  ocupă  o  unitate  organică  de 
vieaţă  şi  muncă  comună,  bazată  pe  ordinea  socială  — 
sa  formeze  un  stat  naţional  —  care  să  întrupeze  şi 
să  dirigă  interesele  tuturor  şi  să  înlesnească: 

a)  o  desvoltare  continuă  şi  o  organizare  cât  mai 
perfectă"  a  tuturor  forţelor  elementare  ale  poporului — 
prin  desvoltarea  neîncetată  şi  perfecţionarea  tuturor 
însuşirilor  sale  naturale,  prin  trezirea  forţelor  sale  la- 
tente şi  prin  organizarea  lor  în  vederea  unei  colaborări 
armonice  bazate  pe  specializarea  şi  diviziunea  muncii  ; 

b)  o  ameliorare  cât  mai  mare  a  condiţiilor  mediului 
de  traiu  şi  o  desvoltare  şi  utilizare  cât  mai  perfectă  a 
izvoarelor  naturale  de  bogăţie  ale  teritoriului;  şi 

c)  o  producţie,  o  acumulare  şi  o  utilizare  cât  mai 
intensă  a  unui  cât  mai  mare  capital  de  cultură  mate- 
riala şi  sufletească,  provenit  din  munca,  înţelepciunea 
şi  experienţa  tuturor  generaţiunilor  trecute  şi  prezente 
ale  acestui  popor. 

6.  Vieaţă  naţională  într'un  stat  propriu  este  o 
condiţie   indispensabilă   pentru  ca   un  popor  să  poată 

scoate  din  firea  sa  maximul  de  energie  vitală  şi  de 
activitate  civilizatorie  de  care  organismul  său  este  ca- 
pabil. Forma  optimă  de^  organizare  pentru  un  popor 
este  dar  Statul  naţional,  constituit  în  limitele  terito- 
riului ocupat  de  acel  popor. 

Statele  eterogene  —  dacă  nu  sunt  bazate  pe  res- 
pectarea drepturilor  naţionale  ale  popoarelor,  conştiente 
de  individualitatea  lor  etnică/  din  care  sunt  compuse 

—  înăbuşind  desvoltarea  normală  a  unora  din  însuşi- 
rile fireşti  esenţiale  ale  acestor  popoare,  nu  sunt  capa- 
bile de  a  desfăşura  întreaga  energie  vitală  necesară 
şi  ajung  în  mod  fatal  a  se  prăbuşi  şi  a  se  desface  în 
state  naţionale. 

Statele  eterogene,  compuse  din  popoare  mai  mici 

—  sau  fragmente  de  popoare  —  cari  convieţiiesc  pe 
acelaş  teritoriu,  însă  bazate  pe  respectarea  reciprocă 
a  vieţii  lor  naţionale  —  cum  sunt  statele  federative 
sau  confederaţiunile  de  state  —  reprezintă  forma  op- 
timă de  organizare  pentru  a  asigura  vieaţa  şi  propă- 
şirea materială  şi  naţională  a  acestor  popoare. 

7.  Agenţii  principali  pentru  întărirea  şi  îndruma- 
rea pe  calea  progresului  a  unui  stat  naţional  —  prin 
înălţarea  firii  poporului  şi  sporirea  puterilor  sale  tru- 
peşti şi  sufleteşti  şi  prin  civilizarea  tot  mai  profundă 
a  ţerii  sale  —  sunt:  Cultura  şi  Ştiinţa,  De  aceea 
prima  îndatorire  a  statului  naţional  este  de  a  se  în- 
griji sa.  creeze  condiţiuni  favorabile  pentru  producerea 
şi  răspândirea  lor  în  ţară  şi  a  înlesni  poporului  să  fo- 
losească cât  mai  mult  de  produsele  culturale  ale  altor 
popoare  şi  de  civilizaţiunea  universală. 

8.  Fiecare  popor  —  cu  pretenţii  la  o  vieaţă  proprie 

—  pentru  a  da  măsura  puterilor  sale  vitale  şi  a-şi 
stabili  astfel  prestigiul  şi  dreptul  său  la  existenţă  faţă 
de  celelalte  popoare,  trebue  să  caute  a  contribui 
cu  produsele  originale  ale  culturii  şi  civilizaţiei  sale 
la  progressul  general  al  omenirii  şi  al  civilizaţiei  uni- 
versale. 


PARTEA  Ii 

EVOLUŢIA  POPORULUI  ROMÂN 


Pe  baza  constatărilor,  trase  din  aplicarea  legilor 
biologice  ale  evoluţiunii  lumii  organice  asupra  omenirii 
şi  popoarelor  ce  o  compun,  vom  examina  acum,  din 
acelaş  punct  de  vedere,  şi  problema  specială  a  evoluţiei 
poporului  român,  spre  a  vedea  ce  învăţăminte  putem 
trage  pentru  îndrumarea  sa  pe  calea  progresului. 
Fireşte  câ  nu  poate  fi  vorba  de  a  schiţa  un  program 
—  oricât  de  general  ar  fi  el,  —  ci  numai  de  a  face 
câteva  constatări  şi  a  ne  clarifica  asupra  unor  principii, 
de  cari  va  trebui  să  ţinem  seama  la  închegarea  şi  orga- 
nizarea noului  nostru  stat  şi  la  activitatea  ce  vom 
avea  a  desfăşura  în  acest  scop. 

Să  căutăm  dar,  prin  aplicarea  mai  departe  a  acestor 
principii  asupra  poporului  nostru — considerat  ca  fiinţă 
organică — să  stabilim: 

1)  Cari  sunt  ţelurile  speciale  pe  cari  natura  le 
impune  vieţii  acestui  popor,  şi  cari  deci  constituesc 
aspiraţiunile  naturale  către  cari  trebue  să  tindă  el; 

2)  Cari  sunt  factorii  cari  condiţionează  evoluţia  sa, 
şi  deci  modul  cum  putem  să-i  influenţăm  pentru  a-i 
înlesni  satisfacerea  acestor  aspiraţiun;;  şi 

3)  Care  este  modul  cum  trebue  el  să-şi  desvolte  şi 
să-şi  organizeze  puterile  sale  şi  cum  să-şi  perfecţioneze 
mediul  de  traiu  şi  să  valorifice  bogăţiile  naturale  ale 
ţerii,  spre  a  putea  desfăşura  energia  de  care  are  nevoe 
pentru  a-şi  asigura  vieaţa  şi  propăşirea  între  popoarele 
lumii. 

Din  cele  precedente  am  putut  vedea  însă,  că  rolul  pe 
care  natura  îl  impune  unui  popor  a-1  îndeplini — şi  care 
hotăreşte  aspiraţiunile  pe  cari  poate  să  le  aibă  acest 
popor — nu  depinde  de  bunul  său  plac,  ci  este  deter- 
minat: pe  de  o  parte,  de  mediul  în  care  trăeşte  el,  iar  pe 
de  altă  parte  de  calitatea  însuşirilor  şi  predispoziţiunilor 
sale  fireşti  şi  de  gradul  lor  de  desvoltare  şi  organizare, 
adică  de  armele  de  luptă  de  cari  dispune  acest  popor. 
Pentru  a  putea  dar  răspunde  la  aceste  întrebări,  e  nevoe 
să  ne  clarificăm  mai  întâiu  asupra  următoarelor  ches- 
tiuni : 

1)  Cari  sunt  însuşirile  fireşti  ale  poporului  român, 
cari  constituesc  puterile  sale  elementare  şi  deci  armele 
sale  principale  în  lupta  pentru 'existenţă. 

2)  La  ce  grad  de  desvoltare  şi  organizare  au  ajuns 
ele,  care  este  adică  starea  sa  culturală  ? 

3)  Cari  sunt  condiţiile  speciale  de  traiu  ale  mediului 
în  care  poporul  român  are  a-şi  desfăşura  vieaţa  sa  şi  a 
o  desvoltâ  mai  departe  ?  Ce  puteri  vrăjmaşe  şi  ce  foloase 
prezintă  eLexistenţei  sale?  La  ce  grad  de  perfecţio- 
nare a  ajuns  acest  mediu,  care  adică  este  starea  ci- 
vili zaţiunii  sale  ? 


CAPITOLUL  I. 
FORMAREA  FIRII  POPORULUI  ROMÂN. 


Poporul  român,  descinzând  din  contopirea  a  două  din 
cele  mai  bine  înzestrate  popoare  ale  lumii  vechi  şi 
aşezat  pe  teritoriul  pe  care-1  locueşte  de  peste  18 
secole,  posedă,  prin  ereditate  dela  strămoşii  săi  Traci 
şi  Romani  şi  printr'o  vieaţă  oţelitâ  în  condiţiunile  cele 
mai  grele  ale  mediuluLJn  care  sa  desvoltat,  o  serie 
de  însuşiri  trupeşti  şi  sufleteşti  neîntrecute  de  nici  unul 
din  popoarele  de  pe  continentul  european.  Numai  faptul 
că  în  acest  timp  îndelungat  a  putut  să-şi  conserve 
fiinţa  sa,  ducând  o  vieaţă  latentă  de  peste  1000  ani  şi 
suportând  năvălirile  tuturor  popoarelor  barbare —Goţi, 
Huni,  Gepizi,  Avari,  Slavi,  Bulgari,  Unguri,  Pecenegi, 
Cumani  şi  Tătari  —  fără  a  se  influenţa  decât  cel  mult 
în  mod  superficial  de  Slavi,  cu  cari  a  convieţuit  un 
timp  mai  îndelungat  şi  pe  cari  i-a  asimilat,  este  cea  mai 
bună  dovadă  de  vitalitatea  extraordinară  a  acestui  popor. 

Prin  vieaţa  aceasta,  expusă  un  timp  atât  de  îndelungat 
la  continue  pericole  şi  legată  de  enorme  sacrificii — prin 
aşa  numita  «  Selec  ţiu  ne  ţeluricâ,  — el  şi-a  putut  câş- 
tiga însă  şi  o  serie  de  foloase,  dintre  cari  mai  cu  seamă 
două  mari  însuşiri  fizice  fundamentale:  1)  Şi-a  întărit  consi- 

derabil  organismul  prin  selecţiunea  continuă  în  lupta 
grea  cu  natura  şi  duşmanii,  pe  care  erau  siliţi  indivizii 
s'o  ducă  şi  din  care  puteau  scăpa  numai  cei  mai  bine 
înzestraţi  şi  robuşti  şi  2)  şi- a  adaptat  perfect  organis- 
mul la  condiţiile  speciale  ale  mediului  de  trăiu  din 
această  ţară,  potrivind  u-1  astfel  ca,  printr'o  conformare 
specială  şi  prin  imunizare,  să  poată  rezista  la  toate  pu- 
terile sale  vrăjmaşe  şi-  -descoperindu-i  toate  tainele — să 
poată  trage  din  el  foloase  pentru   existenţa  sa.' 

Şi  în  adevăr,  de  sigur  că  nu  poate  exista  un  exemplu  mai 
bătător  la  ochi  de  perfectă  adaptare,  care  să  ne  arate 
pe  om  ca  un  produs  al  mediului  sau  de  traiu,  decât 
ciobanul  român  din  Carpaţi,  care  reprezintă  ultimile 
resturi  ale  vieţii  milinare  de  păstori  pe  care  a  dus-o  aproape 
întreg  poporul  nostru  în  aceste  locuri:  Ca  şi  Capra  Nea- 
gră, Ursul  sau  Şoimul,  face  şi  el  parte  integrantă  din  natura 
acestor  regiuni,  el  este  podoaba  vie  şi  stăpânitorul  de 
fapt,  nedisputat,  al  acestor  munţi.  Nimeni  dar  ca  dânsul 
nu  e  mai  bine  pregătit,  prin  firea  şi  organismul  său, 
să  trăească  în  aceste  locuri  şi  să  desvolte  o  activitate 
civilizatorie  tot  mai  rodnică  în  aceste  regiuni. 

Această  vieaţă  latentă  atât  de  îndelungată,  pe  care  a 
fost  nevoit  poporul  nostru  s'o  ducă  ca  ciobani  prin 
munţi,  fără  o  altă  ocupaţie  intelectuală  mai  intensă,  a 
mai  avat  însă  şi  alte  efecte  binefăcătoare  asupra  sa  : 
descinzând  dinţr'un  vechiu  pop  or,  care-şi  întrebuinţase 
puterile  sale  pentru  a  crea  o  înaltă  cultură,  a  cuceri 
Întreaga  lume  antică  şi  a  produce  o  civilizaţie  mon- 
dială, şi  care,  la  colonizarea  Daciei,  se  afla  în  perioada 
descendentă  a  vieţii  sale,  poporul  nostru  nou  născut 
era  un  copil  al  bătrâneţii,  căruia   sângele  dac  numai 

îi  aducea  o  împrospătare.  Perioada  aceasta  de  vieaţă 
îndelungată  latentă,  lipsită  de  muncă  intelectuală  intensă, 
a  fost  pentru  el  dar  o  epocă  de  reculegere,  de  zemis- 
lire  şi  de  reîntinerire ;  căci  şi  în  ciclul  vieţii  popoarelor, 
ca  şi  a  multor  organisme,  se  intercalează  adesea  un 
stadiu  de  incistare  sau  de  încapsulare,  în  care  orga- 
nismul se  reface  şi  reîntinereşte  pentru  a  ieşi — după  o 
pauză  mai  mult  sau  mai  puţin  îndelungată — cu  puteri 
proaspete. 

Cum  că  în  acest  timp  facultăţile  sale  intelectuale 
nu  s'au  slăbit,  ci  au  stat  numai  în  stare  latenta,  ca 
puterea  germinantă  dintr'o  sămânţă,  ne-o  dovedeşte 
faptul  că  de  câte  ori  ocazia  favorabilă  s'a  prezentat — ca  k 
d.  ex.  'în  epoca  Fraţilor  Asan,  în  Principate  dela 
Mir  cea  şi  Alexandru  cel  Bun  până  la  epoca  Fanarioţilor 
şi  apoi  de  la  1821  până  azi  —  manifestaţiile  inteligenţei 
şi  energiei  sale  izbucniau  cu  violenţă  din  rezervoriul 
de  energie  potenţială  în  care  stau  încătuşate. 

In  această  îndelungată  perioadă  de  vieaţă  latentă  s'a 
putut,  înainte  de  toate,  desăvârşi  amestecul  de  sânge 
între  cele  2  popoare — care  la  început  era  numai  super- 
ficial, prin  adaptare  a  limbii  —  spre  a  formă  un  singur 
popor,  cu  o  constituţie  unitară  şi  cu  o  individualitate 
proprie.  Tot  în  acest  timp,  noul  popor,  odată  format, 
afpututjsă  asimileze  şi  resturile  celorlalte  popoare  râ- 
mase aci  după  plecarea  barbarilor. 

Tocmai  acteastă  lungă  durată  a  procesului  zămislirii 
sale,  pe  pământul  pe  care-1  locueşte  şi  astăzi,  a  des- 
voltat  coeziunea  necesară  între  elementele  ce-1  compun, 
spre  a  crea  o  singură  fiinţă  conştientă  de  unitatea  ei 
şi  rezistentă  la  orice  influenţă  din  afară.  Această  lungă 

perioada  de  vieaţa  latentă,  dar,  a  dat  poporului  nostru 
acel  organism  sănătos,  care-1  pune  în  stare  să  asi- 
mileze sau  să  eli mineze  ca  corpuri  străine  popoarele 
cu  cari  conlocueşte,  fără  însă  a  se  lăsâ  să  fie  influenţat 
de  ele  şi  a-şi  modifica  firea  sa,  şi  graţie  căruia  el  a 
putut  rezista  la  toate  pericolele  de  desnaţionalizare  la 
care  a  fost  expus.  •  Aşa  dar  conştiinţa  individualităţii 
etnice  cu  simţul  naţional,  instinctul  de  conservare 
al  neamului,  puterea  de  asimilarea  altor  popoare  în 
organismul  său  şi  legăturile  indestructibile  cu  pă- 
mântul pe  care  s' a  zemislit,  adică  simţul  iubirii  patriei, 
sunt  deasemenea  câteva  din  însuşirile  fundamentale,  pe 
cari  poporul  nostru  şi  le- a  desvoltat  şi  întărit  încă  din 
perioada  vieţii  sale  de  reculegere. 

Cu  aceste  puteri  elementare,  ese  dar  armat  poporul 
nostru  din  vieaţa  latentă  de  atâtea  secole,  pe  care  a 
dus-o  retras  in  munţi,  şi  cu  o  serie  de  alte  însuşiri,  pre- 
dispoziţiuni  fizice  şi  morale  şi  învăţăminte,  câştigate  în 
îndelungata  sa  luptă  pentru  existenţă,  care  toate 
constituesc  firea  sa  şi  din  care,  ca  mai  importante, 
semnalăm  următoarele  : 

1.  Ca  ereditate,  cu  înseninate  predispoziţiuni  de 
cultură  şi  energie,  moştenite  atât  dela  Romani,  cât  şi 
dela  Traci ; 

Cu  sângele  reîmprospătat,  prin  încrucişarea  cu 
Dacii  şi  apoi  cu  Slavii  pe  cari  i-a  asimilat; 

3.  Cu  puterile  reîntinerite  şi  reîmprospătate,  prin 
reculegerea  în  stadiul  de  vieaţa  latentă  îndelungată  ce 
l-a  dus ; 

4.  Cu  conştiinţa  individualităţii  sale  etnice ; 

5.  Cu  simţul  naţional  şi  instinctul  de  conservare 
al  neamului  bine  desvoltate; 

6.  Cu  o  însemnată  putere  de  a  asimila  în  orga- 
nismul său  alte  popoare; 

7.  Cu  simţul  iubirii  patriei  pe  care  s'a  zemislit  şi 
>  s'a  desvoltat; 

8.  Cu  organismul  robust  şi  tenace,  format  prin 
selecţiunea  continuă  în  lupta  grea  ce  a  dus-o  contra 
mediului  natural  şi  politic  în  care  a  trăit,  şi  întărit  cu 
o  mare  putere  de  rezistenţă,  desvoltată  prin  oţelirea 
sa  în  vieaţa  intimă  ce  a  dus-o  în  mijlocul  unei  naturi 
aspre; 

9.  Cu  o  adaptare  completă  a  organismului  său 
la  cerinţele  speciale  ale  mediului  în  care  s'a  des- 
voltat ; 

10.  Cu  un  capital  mare  de  cunoştinţe  practice  a- 
supra  naturii  şi  bogăţiilor  ţerii  şi  cu  specializarea 
minţii  şi  îndemânării  sale  pentru  a-1  putea  utiliza  pentru 
vieaţa  şi  propăşirea  sa  şi  pentru  a  putea  desvoltâ  o  ac- 
tivitate civilizatoare  potrivită  cerinţelor  speciale  ale  a- 
cestei  ţeri; 

11.  Cu  un  imens  capital  de  bunuri  sufleteşti,  pă- 
strat din  generaţie  în  generaţie  sub  formă  de  tradiţii, 
poezii  populare,  maxime,  zicători,  precepte,  proverbe, 
etc,  moştenit  dela  strămoşii  săi  şi  modificat  prin  ex- 
perienţa şi  înţelepciunea  vieţii  ce  a  dus- o  în  această 
ţară; 

12.  Cu  concepţiuni  speciale  despre  bine,  frumos, 
dreptate ; 

13.  Cu  o  inteligenţă  vie  şi  cu  un  mod  special  de 
-   gândire,  simţire  şi  concepţie  a  lumii ; 

14.  Cu  o  voinţă  fermă  de  a  trăi  şi  a  se  desvoltâ 
pe  baza  aspiraţiunilor  sale  naţionale; 

15.  Cu  aptitudini  speciale  de  artă,  manifestate :  prin 
poezie  populară,  prin  modul  său  de  a  se  exprimă  şi  de 
a  povesti,  în  ornamentaţie  şi  incrustaţie,  în  broderie,  în 
portul  său  special,  în  modul  de  a-şi  construi  şi  mobila 
locuinţa,  etc,  în  muzica  populară,  danţuri  ş.  a.  m.  d. 


CAPITOLUL  II. 


PREDISPOZIŢIUNILE  NATURALE  ŞI 
ÎNSUŞIRILE  FIREŞTI  ALE  POPORULUI 
ROMÂN 


Acestea  fiind  principalele  dintre  însuşirile  fireşti,  pre- 
dispoziţiile şi  învăţămintele,  ,pe  cari  poporul  nostru  le-a 
moştenit  şi  apoi  le-a  desvoltat  şi  perfecţionat  mai  de- 
parte în  îndelungata  luptă  pentru  existenţa  ce  a  dus-o 
în  această  ţară  —  şi  cari  constituesc  mari  calităţi  pentru 
un  popor,  —  să  vedem  acuma  cum  s'au  păstrat  ele  şi 
cum  sau  desvoltat  mai  departe. 

Fireşte  că  pentru  asemenea  cercetări,  nu  trebue  să 
luăm  de  bază  populaţia  urbană,  unde  aşa  zisa  «civili- 
zaţie modernă  »  —  adoptată  în  mare  parte  numai  în 
formele  ei  —  şi  influenţa  străină,  pe  une  locuri  covâr- 
şitoare, a  alterat  în  multe  privinţe  organismul  şănătos 
al  poporului,  pervertindu-i  simţurile  —  şi  în  special 
simţul  moral  —  şi  scoţând  la  iveală  unele  apucături 
rele  ale  firii  omeneşti.  Din  norocire  populaţiunea  noastră 
rurală,  care  s'a  conservat  încă  trupeşte  şi  sufleteşte  să- 
nătoasă, e  în  vechiul  regat  în  proporţie  de  aproape 
82%)'  iar  m  provinciile  româneşti  din  vechea  Ungarie 
chiar  de  87.8%-  Suntem  dar  o  naţiune  de  ţărani,  con- 

servativă  prin  firea  noastră;  aci  tocmai  stă  garanţia 
viitorului  nostru,  căci  aci  e  adevăratul  izvor  de  energie 
naţională,  de  unde  vom  putea  alege  însuşirile  bune,  spre 
a  le  desvoltâ  mai  departe  prin  cultură  şi  a  combate 
prin  educaţiune  apucăturile  rele. 

Să  trecem  dar  in  revistă  pe  scurt  fiecare  din  aceste 
însuşiri  fireşti  ale  poporului  nostru,  spre  a  ne  da  seama 
de  modul  cum  au  evoluat  şi  în  ce  stare  se  găsesc  ele 
astăzi  şi  a  vedea  astfel  ce  avem  de  făcut  pentru  des- 
voltarea  lor  în  viitor.  Nu  e  nevoe  de  a  intra  aci  în 
amănunte  —  căci  acestea  cer  o  serie  de  studii  speciale, 
cari  în  majoritate  trebue  să  se  facă  de  acum  înainte 
de  către  adevăraţi  specialişti  în  diferitele  ramuri,  după 
cum  comportă  importanţa  mare  a  acestor  chestiuni, — 
ci  ne  vom  baza  numai  pe  experienţa  zilnică,  pe  dife- 
ritele statistici  asupra  poporului  ce  s'au  făcut,  pe  măr- 
turiile străinilor  ce  ne-au  observat,  cât  şi  pe  numeroa- 
sele studii  etnografice  şi  folcloristice  ce  s'au  publicat  : 

1.  Constituţiunea  fizică. 

In  cele  precedente  am  văzut  că  poporul  nostru,  prin 
vieaţa  grea  -  ce  a  dus-o  în  condiţiunile  grele  ale  unui 
mediu  natural  aspru  şi  ale  unui  mediu  politic  pericu- 
los —  expus  la  necontenitele  invaziuni  ale  altor  popoare 
barbare  pe  teritoriul  său,  —  şi-a  câştigat  cu  mari  sa- 
crificii, printr'o  selecţiune  naturală  neîndurată,  un  orga- 
nism robust;  numai  cei  cu  o  constituţiune  fizică  cu 
totul  solidă  puteau  rezista  în  acest  fel  de  vieaţă  plin  de 
pericole  şi  se  puteau  îmmulţi,  transmiţând  urmaşilor  lor 
însuşirile  lor  fizice  moştenite  şi  perfecţionate  în  această 
continuă  luptă. 

Acest  fel  de  vieaţă  poporul  nostru  a  fost  silit 
să-1  ducă  până  în  timpurile  recente  :  In  mediul  său 
politic,  vieaţa  expusă  la  necontenitele  invaziuni  străine — 
la  persecuţiunile  Turcilor,  Tătarilor,  Fanarioţilor,  etc. — 
a  continuat  până  pe  la  începutul  secolului  trecut.  In 
mediul  natural  poporul  nostru  dela  ţară  duce  aproape  şi 
astăzi  vieaţa  expusă  la  tot  felul  de  intemperii  şi  puteri 
naturale  vrăjmaşe  ale  acestui  mediu.  El  nu  beneficiază 
decât  într'o  foarte  mică  proporţie  —  şi  aceasta  numai 
în  timpurile  cu  totul  recente  —  de  înlesnirile  reale  ale 
unei  civilizaţiuni ;  căci  acestea  depăşesc  rar  limitele  ora- 
şelor sau,  în  tot  cazul,  dacă  influenţează  asupra  ame- 
liorării condiţiunilor  generale  economice  ale  ţerii,  ele 
nu  modifica  încă  aproape  întru  nimic  condiţiunile  de 
vieaţa  ale  ţăranului.  Condiţiunile  generale  sanitare  sunt 
încă  şi  astăzi  aproape  tot  aşa  de  rele  ca  in  trecut  — 
înrăutăţite  încă  prin  nouăle  boale  periculoase,  ca  sifilisul, 
etc.  aduse  de  militarii  ce  se  întorc  la  vetrele  lor  ; 
asistenţa  medicală  e  încă  aproape  nulă,-  alimentaţia  de- 
pinde încă  de  capriciile  recoltelor  şi  e  înrăutăţită  prin 
limitarea  păşunelor  şi  deci  prin  scăderea  creşterii  vi- 
telor şi  mai  cu  seamă  a  oilor  ş.  a.  m.  d. 

Toate  acestea  fac  dar  ca  mortalitatea  la~ţară  şi  în  special 
a  copiilor  să  fie  şi  astăzi  foarte  mare.  Coeficientul  mortali- 
tăţii în  vechiul  Regat  era  înainte  de  răsboiu  de  25.3  %o>  din 
care  jumătate  copii  până  la  j  ani,  adică  o  cifră  în  care 
din  toată  Europa  nu  suntem  întrecuţi  decât  de  Rusia, 
unde  în  1910  era  31.4%o-  Astfel  fiind,  vedem  dar  că  şi 
astăzi,  sub  auspiciile  civilizaţiei  cu  totul  superficiale  în  care 
se  resfaţă  oraşele,  la  ţară  continuă  cel  mai  crud  regim 
al  selecţiunii  naturale;  aceasta  în  adevăr  alege  numai  pe 

cei  mai  robuşti  pentru  a  conserva  şi  perpetua  neamul, 

dar  dacă  va  mai  continua  —  tinându-se  seamă   si  de 

>  > 

nouă  le  pericole  produse  tocmai  de  această  civilizaţie 
va  sfârşi  prin  a  nu  mai  aveâ  de  unde  alege. 

De  altfel  statisticile  recrutărilor;,  atât  din  Regat,  cât 
şi  din  provinciile  române  cari  aparţineau  Austriei  şi 
Ungariei,  dovedesc  în  adevăr  oarecare  schimbare  in  rău, 
însă  totuş  ne  arată  că  numărul  celor  dispensaţi  pentru 
debilitate  .corporală  e  relativ  destul  de  redus,  că  adică 
însuşirile  fizice  moştenite  nu  au  fost  încă  alterate  profund. 

2.  Tenacitatea  şi  puterea  de  rezistenţă. 

In  această  privinţă  se  ştie,  din  observaţi  unile  zilnice, 
cât  de  mare  e  puterea  de  rezistenţă  a  poporului  român 
la  oboseală,  la  orice  fel  de  muncă,  la  frig  şi  căldură 
şi  la  orice  fel  de  intemperii  ale  naturii.  La  munte,  urcă 
vârfurile  cele  mai  înalte  cu  o  uşurinţă  de  capră,  la 
câmpie  munceşte  16  ceasuri  pe  zi  în  frig,  ploae  sau 
arşiţa  soarelui,  la  baltă  stă  de  dimineaţă  până  noaptea 
în  apă,  etc.;el  doarme  pe  pământul  umed,  umblă  zile 
întregi  fără  a  se  obosi  ş.  a.  m.  d.,  şi  e  totuş  sănătos 
şi  vesel. 

I  )ar,  în  afară  de  aceste  observaţiuni  directe,  se 
ştie  cât  de  lăudate  au  fost  în  totdeauna  aceste  calităţi 
ale  soldatului  român,'  cum  la  marşuri  e  neobosit  şi  cum 
la  lupta  cu  baioneta  —  care  tocmai  e  bazată  pe  aceste 
calităţi  fizice  în  afară  de  cele  morale  —  e  neîntrecut; 
ultimul  răsboiu  a  dovedit  toate  aceste  calităţi  mai  mult 
decât  se^credeâ  chiar.  Cuvintele  de  laudă  ale  fostului 

mm 

împărat  al  Austriei,  despre  regimentele  din  Transilvania  şi 

Bucovina,  pomeniau  deasemenea  in  totdeauna  despre 
«die  Zâhigkeit,  Geniigsamkeit  und  Ausdauer  der  Ru- 
mănischen  Regimenter.» 

De  altfel  zicătorile  că  «Românul  nu  piere»  sau  «Ro- 
mânul are  şapte  vieţi  >,  sunt  cea  mai  bună  dovadă  de 
conştiinţa  ce  o  are  el  singur  de  puterile  sale  fizice,  de 
rezistenţă  şi  tenacitate. 

Fireşte  că,  oricât  de  rezistent  din  fire  ar  fi  poporul 
nostru,  aceasta  nu  ne  îndreptăţeşte  să  neglijăm  îmbu- 
nătăţirea cât  mai  grabnică  a  condiţiilor  sanitare  şi  a 
alimentaţiunii  sale,  căci  răspândirea  epidemiilor  —  favo- 
rizată prin  îmmulţirea  mijloacelor  de  comunicaţie  —  ne 
duce  la  acel  coeficient  periculos  de  mortalitate  a  copiilor, 
care  poate  să  ajungă  o  catastrofă  naţională. 

3.  Puterea  de  reproducţie. 

Puterea  de  reproducţie  —  care  e  una  din  marile 
garanţii  ale  viitorului  unui  popor  şi  o  dovadă  de  să- 
nătatea organismului  său  fizic  şi  social  —  s'a  conservat 
la  poporul  nostru  nealterată.  Coeficientul  natalităţii, 
care  în  regat  e  de  39.9°/oo>  e  întrecut  numai  de  Rusia 
(47  %o)  şi  Bulgaria  (40.3 °/oo)>  iar  creşterea  populaţiunii 
(excedentul  naşterilor  asupra  morţilor),  care  e  de 
13.9%o>  e  printre  cele  dintâi  dintre  toate  ţerile  Eu- 
ropei. Cu  modul  acesta  dar  se  compensează  cu  prisos 
marele  coeficient  al  mortalităţii,  asigurându-ne  o  creş- 
tere însemnată  a  populaţiei. 

Este  şi  necesar  ca  populaţia  să  se  îmmulţească  cât 
mai  repede,  deoarece  densitatea  populaţiei  la  noi  în 
Regat  este  numai  de   56  locuitori  pe  km.  p.,  fiind 

în  această  privinţă  abia  în  al  12-lea  rând  între  ţerile 
Europei.  România,  care  este  o  ţară  exportatoare  de 
cereale,  ar  putea  hrăni  cu  ele  o  populaţie  de  2  şi 
chiar  3  ori  mai  mare,  iar  aceştia,  ocupându-se  cu  in- 
dustria, ar  putea  produce  în  ţară  o  mare  parte  din 
articolele  industriale  de  cari  avem  nevoe,  aşa  că  am 
stabili  un  echilibru  economic  intern  şi  nu  am  mai 
atârna  atât  de  mult  de  străinătate;  totodată  însă  am 
scăpa  şi  de  inflltraţiunile  străine  —  din  ce  în  ce  cres- 
când"—  cari,  depăşind  procentul  pe  care-1  putem  asi- 
mila, devin  periculoase.  De  altfel  81.2%  din  totalul 
populaţiunii  noastre  fiind  populaţie  rurală,  cu  un  coe- 
ficient de  natalitate  cu  mult  mai  mare  (42.7%©)? e  de 
prevăzut  că  densitatea  va  spori  necontenit  în  mod 
natural. 

4.  Puterea  de  adaptaţiune. 

Şi  în  această  privinţă  experienţa  ne  arată  că  poporul 
român  este  foarte  bine  înzestrat,  graţie  mai  cu  seamă 
viei  sale  inteligenţe. 

Graba,  cu  care  am  fost  nevoiţi  să  înjghebăm  statul 
nostru  şi  să  împro vizăm  o  întreagă  serie  de  instituţiuni 
şi  de  nouă  ramuri  de  activitate  naţională,  a  provocat 
o  emigrare  a  elementelor  din  populaţia  rurală  la  oraşe, 
unde  au  devenit  lucrători  în  fabrici,  meseriaşi,  func- 
ţionari, oameni  de  ştiinţă,  profesori,  advocaţi,  oameni 
politici,  etc.  Şi  e  în  adevăr  de  admirat  cum  aceşti 
oameni,  cari,  din  moşi  strămoşi  de  18  secole,  nu 
s'au  ocupat  decât  cu  cultura  pământului  sau  cu  creşterea 
vitelor,  se  adaptează  acum  cu  o  repezeciune  uimitoare 

la  toate  aceste  nouă  ocupaţiuni  atât  de  diferite  de  cea 
a  părinţilor  lor,  ajungând  pe  treptele  cele  mai  înalte. 
Străinii  cari  au  creat  industrii  în  ţară  sunt  în  plină 
admiraţie  pentru  calităţile  pe  caii  le  desfăşură  ţăranii 
noştri  ca  lucrători  industriali.  Un  inginer  străin  care  a 
fost  adus  pentru  a  organiza  o  fabrică  de  ciment  din 
Brăila  —  şi  care  organizase  deja  vreo  20  de  fabrici 
în  Franţa,  Belgia,  Anglia  şi  Germania — mi-a  declarat 
că  cei  mai  inteligenţi  şi  îndemânatici  lucrători  ce  i-a 
avut,  în  îndelungata  sa  practică  de  director  de  fabrică, 
au  fost  ţăranii  români  din  cari  a  format  lucrătorii  fa- 
bricii din  Brăila. 

In  1893,  făcând  timp  de  9  luni  o  Călătorie  de  stu- 
dii talasografice  cu  crucişătorul  Elisabeta  al  -Marinei 
române,  am  putut  constata  ce  marinari  îndemânatici 
deveniseră  soldaţii  recrutaţi  din  judeţele  noastre  de 
munte.  La  Zăvoadele  de  Carmace  ale  pescarilor  de 
Moruni  dela  Portiţa  am  întâlnit,  ca  ataman,  pe  un  fiu 
de  ţăran  din  judeţul  Tuto  va,  care  era  cel  mai  îndrăsneţ 
pescar  de  Moruni  şi  care  nu  cunoştea  nici  un  pericol, 
ieşind  cu  barca  pe  furtună  până  la  10  mile  distanţă 
în  mare  ş.  a.  m.  d.  Acestea  toate  ne  dau  dreptul  dar 
să  constatăm  că  Românul  se  adaptează  cu  uşurinţă 
la  felurile  de   vieaţâ  şi  la  ocupaţiile  cele  mai  variate. 

De  altfel  şi  graba  cu  care  acest  popor  sa  adaptat 
la  felul  de  vieaţa  occidental  şi  chiar,  în  parte,  şi-a  în- 
suşit culturile  popoarelor  din  occident  —  uneori  numai 
în  mod  superficial,  adeseori  însă  şi  destul  de  profund 
—  este  o  dovadă  de  marea  sa  putere  de  adaptaţiune, 
bazată  pe  o  mare  desvoltare  a  inteligenţei  sale. 

5.  Inteligenţa  şi  Voinţa. 

Fără  îndoeală  că  cea  mai  mare  dintre  calităţile  na- 
turale ale  poporului  nostru  este  via  sa  inteligenţă. 
Lucrul  este  atât  de  cunoscut  că  nu  ar  mai  fi  nevoe 
să-1  ilustrăm  prin  exemple.  Este  totuş  nevoe  de  o 
lămurire  a  noţiunilor,  deoarece  la  noi,  adeseori,  se 
confundă  cu  inteligenţa  oarecari  talente,  cu  cari  în 
realitate  ea  nu  are  nimic  a  face,  cum  sunt  d.  ex. : 
darul  de  a  vorbi  sau  de  a  povesti  frumos,  de  a  face 
spirit,  de  a  glumi,  etc;  ba  chiar  —  în  perversiunea 
bunului  simţ,  care  a  început  a  domni  în  soeietatea 
noastră  —  se  consideră  ca  inteligenţă  şi  darul  de 
a  suci  adevărul  prin  sofisme,  de  a  mânui  intriga, 
şiretlicul,  îndrăzneala  («Tupeul»)  etc.  sau  «glumele 
ţigăneşti»,  «palavrele  greceşti»,  «minciunile  şi  sofismele 
advocâţeşti»,  spiritul  uşor  de  prin  cafenele  ş.  a.  m.  d. 
Asemenea  fel  de  inteligenţă,  în  adevăr,  la  ţăranul  ro- 
mân nu-1  întâlnim,  căci  el  este  din  firea  sa  rezervat 
şi  măsurat  la  vorbă.  De  fapt,  toate  aceste  din  urmă 
sunt  numai  nişte  talente  speciale,  din  cari  unele  le 
găsim  şi  la  multe  popoare  inferioare,  iar  altele  sunt 
semne  caracteristice  ale  degenerescenţei  unor  anumite 
pături  sociale. 

Prin  inteligenţă,  însă,  nu  se  poate  înţelege  decât 
gândirea  logică  cu  toate  procesele  ei  —  adică  obser- 
vaţiunea,^  formarea  de  noţiuni,  judecata  şi  raţionamentul 
—  şi  pe  acestea,  oricât  de  simplă  ar  fi  mentalitatea 
ţăranului  nostru,  le  posedă  foarte  desvoltate.  Ţăra- 
nul este  un  foarte  bun  observator  şi  are  o  judecată 
simplă,  dar  sănătoasă,  adică  ştie  să  lege  noţiunile  între 

ele  şi  să  raţioneze.  Vorbele  sale  sunt  întotdeauna  ca- 
racterizate prin  «simţul  realităţii»  —  adică  pornesc  dela 
observarea  directă  a  faptelor  reale  —  şi  prin  «bunul 
simţ»,  adică  prin  judecata  dreaptă.  Ajunge  numai  să 
vedem  capitalul  său  acumulat  de  tradiţii,  sfaturi, 
maxime,  zicători,  proverbe,  etc,  ca  să  ne  dăm  seama 
câtă  înţelepciune  practică  conţin  şi  de  câtă  inteligenţă 
reală  dau  dovadă. 

Pentru  darul  său  de  observaţie,  e  suficient  să  spun 
că  naturalistul  Hacquet,  care  a  studiat  pe  la  1794  flora 
munţilor  Moldovei,  unde  a  descoperit  planta  pe  care  el  a. 
numit-o  Aconitum  Moldavicum^  a  scris  că  nu  cunoaşte 
un  popor  care  să  fie  mai  bun  botanist  ca  poporul  român, 
care  cunoaşte  perfect  toate  plantele  ţerii  sale  cu  toate 
calităţile  lor  medicinale.  De  altfel,  aceasta  trebue  sâ 
fie  o  calitate  moştenită  încă  dela  Daci,  căci  Diosco- 
rides  încă  admiră  aceste  cunoştinţe  ale  Tracilor  şi 
citează  o  serie  de  nume  de  plante  în  limba  lor,  cari 
s'au  păstrat  şi  astăzi  în  limba  noastră. 

In  studiile  mele  despre  Pescăriile  României  am  ară- 
tat acelaş  mare  dar  de  observarea  naturii  la  pescarii 
noştri  dela  Dunăre  şi  bălţile  ei,  cari  cunosc  perfect 
biologia  peştilor  şi  hidrografia  apelor—  precum  şi  toate 
animalele  şi  plantele  cari  trâesc  In  baltă  —  şi  cari  au 
ochiul  atât  de  exercitat,  încât  văd  numai  după  încreţi- 
turile; apei  mersul  cârdurilor  de  peşti.  Şi  tot  aşa  e  cu  tot 
restul  naturii  care-1  înconjură,  pe  care  ţăranul  nostru  a 
observat-o  şi  şi-  a  format  noţiunile  "sale  precise,  pe  cari  le 
conservă  ca  un  capital  cultural  preţios:  el  are  medicina 
sa '(vezi  Leon,  Istoria  naturală  medicală  a  poporului 
român;  Dr.  ^Crăiniceanu ,  Medicina  populară,  etc.)  as- 

tronomia  sa  (vezi  Otescu,  Astronomia  populară);  me- 
teorologia sa,  etc.,  bazate  toate  pe  observaţiuni  pro- 
funde —  fireşte  adeseori  greşit  interpretate,  ceeace  e 
foarte  explicabil.  In  toate  ramurile  de  activitate  econo- 
mică ţăranul,  numai  cu  darul  său  de  observaţie  şi  cu 
judecata  sa  dreaptă,  a  găsit  de  secole  mijloacele  de  a 
cunoaşte  şi  exploata  bogăţiile  acestei  ţeri,  din  care  a 
trăit  întreg  poporul  până  acuma. 

De  altminteri  şi  în  toate  celelalte  ramuri  de  activi- 
tate, poporul  nostru  are  specialiştii  săi  şi  tradiţiile  fie 
cărei  meserii,  bazate  pe  experienţele  sale  de  secole.  El 
are  concepţiunile  sale  speciale  despre  frumos,  despre 
bine  şi  rău,  moral  şi  imoral,  drept  şi  nedrept,  etc, 
precum  şi  despre  raporturile  dintre  oameni  şi  ordinea 
socială,  despre  familie,  religie,  etc.  şi  chiar  concepţia 
sa  specială  despre  lume.  Toate  acestea  se  pot  vedea 
numai  în  manifestările  lor,  fie  în  organizaţiile  institu- 
ţiunilor  lor  intime  —  dacă  nu  au  fost  încă  înlocuite 
prin  organizările  oficiale,  —  fie  exprimate  în  imensul 
material  folcloric,  care  constitue  cultura  nescrisă  a 
acestui  popor  l). 

v  Dar  nu-  numai  inteligenţa  propriu  zisă  —  adică  gân- 
direa— ci  şi  cealaltă  formă  a  ei — Voinţa — face  parte 
din  însuşirile  fireşti,  nu  numai  ale  indivizilor,  ci  şi  ale  în- 
tregului popor.  Cum  că  poporul  nostru  are  o  voinţă 
fermă,  adică  necesitatea  organică  de  a  luă  hotărîri  şi 
a  aduce  la  îndeplinire  ceeace  interesele  sale  îi  dictează, 
o  dovedeşte  perseverenţa  cu  care  a  ştiut  el  să  lupte 
atâta  amar  de  secole  cu  atâţia  duşmani,  până  a  ajuns 

1  Vezi  şi  An  tipa,  Pescăria  şi  Pescuitul  în  România.  Buc.  1916.  Cap. 
>I,  Pescuitul  şi  Etnografia  naţională,  pag,  21, 

ca  să-şi  aducă  la  îndeplinire  visul  neamului  său.  Ge 
voinţă  mai  nestrămutată  se  poate  decât  aceea  pe 
care  a  dovedit-o  ramura  transilvană  a  acestui  îpopor 
în  lupta  sa  milenară  cu  Ungurii  şi  cu  toate  naţiile  ce-1 
cotropiseră.  Şi  chiar  poporul  din  regat,  dacă  împreju- 
rările lrau  făcut  îngăduitor  —  ceeace  de  altfel  e  un 
semn  de  blândeţe  şi  inteligenţă  —  nu  rezultă  că  nu-şi 
urmăreşte  ţelurile  sale  superioare  cu  perseverenţă. 

Voinţa  def  a  trăi  şi  a  se  desvoltâ  conform  cu  aspi- 
raţiunile  salef  naţionale  şi  deci  de  a  lua  hotărîri  .şi  a  în- 
treprinde orice  acţiune  în  această  direcţie  este  dar 
tocmai  una  din  fundamentalele  însuşiri  fireşti  ale  popo- 
rului nostru,  care-i  garantează  şi  mai  mult  viitorul  său. 

6)  Simţul  estetic  şi  aptitudinile  artistice. 

Poporul  român  are  simţul  estetic  foarte  desvoltat. 
Gustul  său  artistic  se  vede  în  toate  manifestaţiunile 
sale:  în  casa  sa,  înp portul  său,  în  gospodăria  sa,  în 
raporturile  dintre  oameni,  etc.  El  simte  frumosul  şi  are 
aptitudini  pentru  a-1  redă :  fie  în  ornamentaţiile  şi  crestă- 
turile sale,  în  broderie  şi  ţesătorie,  în  zugrăveala  case- 
lor, în  închistritul  ouălelor,  în  muzica  sa,  în  danţurile 
şi  jocurile  sale,  în  construcţiile  sale  de  case  şi  biserici,  4 
etc. ;  dărâmai  cu  seamă  în  poezia  sa  şi  în  legendele  şi 
poveştile  asale,  este  [neîntrecut.  Modul  său  de  a  se 
exprima — prin  contrast  cu  cele  mai  desvoltate  po- 
poare —  este  ales  şi  fi\in  de  comparaţiuni  artistice; 
urechea  sa  pentru  sunete  muzicale  este  fină;  ochiul 
său  este  ager.  Gustul  său  pentru  alesul  şi  armonizarea 
colorilor  —  manifestat  mai  cu  seamă  în  broderiile  şi 

Gr.  Antipa.  —  ProbhnwU  «voluliti  Poporului  Român.  ţ 

ţesăturile  sale — este  chiar  rafinat;  mişcările  sale  sunt 
elegante  —  ţinuta  femeii  dela  munte  e  unică  ca  dem- 
nitate şi  elegantă  ş.  a.  m.  d. 

De  ce  comoară  dispune  naţiunea  în  aceste  aptitudini 
naturale  ale  poporului  şi  ce  izvor  de  activitate  naţio- 
nală pe  terenul  artei  şi  a  artei  industriale  reprezintă 
ele,  putem  să  ne-o  închipuim.  Aceste  aptitudini,  des- 
voltate  şi  perfecţionate  prin  cultură,  vor  fi  una  din 
ramurile  mari,  în  cari  geniul  poporului  nostru  va  putea 
da  maximul  de  contribuţie  pentru  binele  şi  progresul 
omenirii  întregi. 

Din  nenorocire  în  ultimele  timpuri  se  observă  o  per- 
vertire a  gustului  in  toate  direcţiile :  Vieaţa  nesănătoasă 
dela  oraşe,  cu  fenomenele  ei  de  degenerescenţă,  se 
întinde  mereu  şi  la  sate,  produsele  ieftine  industriale 
cari  omoară  orice  originalitate  ieau  tot  mai  mult  locul 
produselor  artistice  ale  muncii  casnice,  promiscuitatea 
cu  Ţiganii  împinge  poezia  şi  cântecul  popular  ?pre 
pornografie  şi  sensualism  ş.  a.  m.  d.  Măsuri  grabnice 
şi  energice  sunt  dar  şi  aci  necesare  pentru  a  distruge 
acest  vierme  care  roade  la  rădăcina  celei  mai  frumoase 
însuşiri  a  poporului  nostru. 


Poporul  român,  în  raporturile  sale  cu  semenii  săi, 
cu  instituţiunile  şi  cu  natura  ce-1  înconjoară,  se  conduce 
de  3  serii  de  norme  morale: 


1)  De  normele  moralei  religioase  —  în  parte  cea 
creştină  şi  în  parte  cele  pe  cari  le-a  moştenit  dela  stră- 
moşii săi  păgâni,  amestecândule  el  singur  cu  morala 


7)  Simţul  moral. 

creştină;  2)  de  normele  cari  decurg  din  legile  statului, 
cărora  el  se  supune  prin  constrângere,  însă  pe  cari  în 
mare  parte  nu  le  recunoaşte  şi  nu  le  simte,  şi  3)  de  nor- 
mele pe  care  i  le  dictează  conştiinţa  sa  şi  cari  pornesc 
din  modul  său  de  a  fi,  a  simţi  şi  a  cugeta. 

Acestea  din  urmă  diferă  în  multe  privinţe  atât  de 
cele  religioase,  cât  şi  de  cele  oficiale,  aşa  că  de  multe 
ori  el  consideră  ca  bun  şi  drept  ceea  ce  după  lege 
este  oprit.  Este  o  mare  problemă  socială  de  a  pune 
în  concordanţă  legile  noastre  cu  •  simţirile  populaţiunii, 
fie  modificând  pe  unele,  fie  pe  celelalte,  printr'o  înde- 
lungată muncă  culturală.  < 

După  principiile  şi  apucăturile  sale  fireşti,  poporul 
nostru  în  general  respectă  dreptul  şi  proprietatea  al- 
tuia şi  respectă — însă  mai  puţin — natura  care-1  încun- 
jură.  El  are  milă  de  animalele  domestice :  (După  aparenţe, 
s'ar  zice  în  adevăr  că  e  barbar  cu  animalele,  în  rea- 
litate, însă,  e  numai  «gura  sa  cea  rea»  care  le  înjură 
necontenit,  pe  când  in  fond  el  are  milă  de  ele  şi  nu 
le  bate;  numai  barbaria  cu  «datul  cânilor  în  tărbacă» 
e  o  adevărată  ruşine,  ca  şi  înjurăturile  atât  de  urîte, 
cari  dovedesc  o  desăvârşită  lipsă  de  educaţie).  El  are 
respect  pentru  femei  şi  dragoste  pentru  copii;  e  darnic, 
milos  şi  gata  de  sacrificiu  şi  e  foarte  ospitalier.  Crime 
nu  comite  decât  din  beţie  sau  gelozie,  sau  când  se 
simte  nedreptăţit  şi-şi  «face  singur  dreptate»,  —  nu  însă 
din  răsbunare ;  —  statisticile  judiciare  dovedesc  că  la 
noi  se  întâmplă  mai  puţine  omoruri,  având  de  mobil 
furtul,  decât  la  toate  popoarele  din  Europa,  şi  noi  ştim 
că  la  sate  cele  mai  multe  crime  sunt  comise  de  Ţigani. 

De  asemenea  în  raporturile  sale  cu  semenii  săi  el 

este  bun,  blând  şi  glumeţ,  iar  cu  străinii  este  la  înce- 
put rezervat  şi  bănuitor,  însă  cuviincios,  câte  odată 
mucalit;  faţă  de  superiorii  săi  nu  minte,  nu  umblă  cu 
şiretlicuri,  îşi  ţine  cuvântul  şi  angajamentele,  ba  chiar 
—  cu  toată  sărăcia  sa  —  e  bun  platnic  al  datoriilor. 

Din  nenorocire,  toate  aceste  mari":  calităţi  fireşti  se 
întâlnesc  astăzi  din  ce  în  ce  mai  rar  şi  numai  prin 
satele  izolate;  contactul  cu  vieaţa  din  oraşe,  obiceiurile  ' 
aduse  de  prin  cazărmi  de  soldaţii  reintorşi  acasă,  con- 
tactul cu  Evreii,  Grecii  şi  arendaşii  sau  antreprenorii 
spoliatori  şi  nu  mai  puţin  cu  toată  acea  pleavă  a  so-  i 
cietâţii,  pe  cari  partidele  politice  îi  trimit  ca  funcţionari 
pe  la  sate  —  cari  jefuesc  ţăranii  ca  Grecii  din  timpu- 
rile Fanarioţilor  —  au  stricat  în  mare  parte  obiceiurile 
şi  au  început  să  pervertească  simţul  moral.  Deocam- 
dată el  sufleteşte  nu  e  încă  stricat  şi  în  sat  domneşte  * 
încă  —  mai  mult  sau  mai  puţin—  vechea  cinste,  el  răs- 
plăteşte numai  pe  fiecare  cu  aceeaş  monetă  cu  care 
îl  plăteşte  pe  el;  pericolul  însă  merge  crescând  pe 
fiecare  zi  şi  nici  şcoala,  nici  biserica,  astfel  cum  sunt 
ele  astăzi  organizate,  nu  vor  mai  fi  în  stare  să-1  o- 
prească.  E  nevoe  de  o  grabnică  acţiune,  mai  energică 
şi  mai  conştientă,  pentru  a  opri  din  timp  un  adevărat 
dezastru  care  pare  că  ne  ameninţă;  dar  mai  cu  seamă 
trebue  ca  exemplul  de  sus  să  fie  altul  decât  cel  de 
până  acuma,  căci  morala,  nu  prin  predică  şi  nici  prin 
măsuri  poliţieneşti,  ci  prin  pildă,  se  răspândeşte  în  popor, 
şi  cu  deosebire  printr'o  purtare  corectă  faţă  de  cel 
căruia-i  ceri  să  fie  corect. 

Cel  mai  mare  vinovat  de  perversiunea  simţului  mo- 
ral, care  începe  a  se  lăţi  in  popor,  este  statul  cu  ad- 

ministraţiile  sale,  şi  mai  cu  seamă  cu  funcţionarii  săi 
corupţi  şi  brutali.  Dacă  ţăranul  ar  şti  că-şi  găseşte 
dreptatea,  când  se  plânge  contra  tuturor  acelor  cari 
profită  de  naivitatea  sa  şi  de  neştiinţa  sa  de  carte, 
spre  a-1  jupui  de  dreptul,  munca  şi  avutul  său,  el  ar 
rămânea  credincios  pripcipiilor  moştenite  pe  cari  i  le 
dictează  conştiinţa  şi  firea  sa.  Dar  el  nu  găseşte  decât 
rea  credinţă,  corupţie  şi  brutalitate,  aşa  că  desnădejdea 
il  împinge  să  devină  şiret,  prefăcut,  mincinos,  necinstit 
şi  chiar  hoţ  şi  să  caute  a  pescui  şi  el  în  apă  turbure, 
căci  acestea  sunt  singurile  arme  cu  cari  poate  spera 
să  mai  aibă  o  reuşită  în  noua  formă  a  luptei  pentru 
existenţă  ce  e  silit  să  ducă.  De  sus  vine  dar  răul 
şi  numai  de  acolo  poate  fi  remediat  printr'o  operaţie 
radicală,  adică  printr'o  schimbare  totală  a  sistemului 
de  guvernare. 

8.  Simţul  social. 

Ca  descendent  al  poporului  care  a  format  statul 
cel  mai  bine  organizat  al  lumii  antice,  poporul' nostru 
şi-a  conservat  neatins  simţul  social,  adică  trebuinţa 
organică  a  indivizilor  [ce-1  compun  de  a  trăi  în  socie- 
tatea semenilor  lor  şi  de  a  forma  împreună  cu  ei  o 
comunitate  de  vieaţă  şi  muncă,  pe  baza  unei  ordine  so- 
ciale. In  vieaţa  îndelungată,  ce  a  dus-o  pe  acest  teri- 
toriu,[el  a  adaptat  apoi  acest  simţ  nouălor  condiţii  de 
traiu,  însuşindu-şi  şi  dela  popoarele  p'e  cari  le-a  asimilat 
diferite  forme  nouă  de  organizare  socială.  Vechile  «  Cnea- 
zate*  şi  «Voivodate»,  primele  încercări  de  a  se  în- 
chega în  state  pe  cari  le  cunoaştem  la  poporul  nostru 
după  îndelungata  sa  vieaţă  latentă,  sunt  manifestaţiunile 

deşyoltării  mai  departe  a  simţului  social  al  poporului ; 
de  asemenea  acel  «Jus  Valachium  ab  anttquo-»,  despre 
care  se  pomeneşte  în  documente  străine  de  pe  la  în- 
ceputul secolului  al  XIIMea,  cu  privire  la  emigranţii 
români  cari  formau  sate  în  alte  ţeri,  denotă  că,  şi 
pe  atunci,  când  poporul  român  ducea  încă  vieăţa  latentă 
din  munţi,  *)  avea  o  stare  de  drept  desvoltată  ca  bază 
a  ordinei  sociale,  şi  deci  ca  manifestare  a  simţului  său 
social  şi  moral. 

Sunt  însă  cu  siguranţă  si  forme  de  organizare  socială 
mai  vechi,  despre  cari  istoricii  nu  au  reuşit  încă  să  gă- 
sească nimic  scris,  ale  căror  urme  însă  Etnografii  trebue 
să  le  caute  în  vieaţa  poporului  nostru  de  astăzi.  Astfel  d.  ex. 
cred  că  în  organizarea  ciobanilor  noştri  din  Carpaţi,  şi  în 
special  a  Mocanilor  — -  cari  pleacă  în  grupe  cu  turmele 
lor  de  oi  şi  vite  în  ţeri  îndepărtate  spre  a  le  păşuna  şi  a 
face  comerţ  cu  produsele  lor  —  se  găsesc  încă  păstrate 
urmele  vechilor  forme  de  organizare  socială  a  poporului 
nostru,  când  ducea  aproape  în  întregime  vieaţa  de 
păstori.  Interesantele  obiceiuri  şi  tradiţii  păstrate  în 
satele  mocăneşti,  chiar  numirile  geografice  vechi  iz- 
vorîte  din  legăturile  cu  acest  fel  de  vieaţă,  denotă  o 
veche  organizare,  ale  cărei  origini  trebuesc  căutate  în 
epoca   pastorală   a   poporului    nostru.    Astfel  d.  ex. 


)  Vezi:  D.  Onciul,  Date  istorice  despre  Banat,  în  Revista  Istorică. 
An.  V,  No.  3. 

,,/ws  valac'tie"  sau  „Antiqua  lex  districtuum  volachicalium* .  sau 
cum  se  spune  şi  mai  lămurit  într  un  alt  document  despre  dreptul 
românesc  ale  „districtus  volachicales"  sub  Cnezii  şi  Voivozii  naţio- 
nali: „semper  ab  antiquo,  quo  memoria  hominum  comprehendereU 
tali  libertăţi  usi  fuissent" .  Vezi  asemenea.  D.  Mototolescu,  Jus  Vala- 
chicum  in  Polonia.  Bucur.  1916. 

Muntele  de  lângă  Sălişte— până  unde  Mocancele  prio 
tradiţie  vin  de  întovărăşesc  pe  bărbaţii  lor  în  ziua  de 
Sf.  Gheorghe,  când  pleacă .  în  grupe  cu  turmele  lor, 
petrec  noaotea  împreună  şi  a  doua  zi  se  uită  după 
ei  până  îi  perd  din  zare  —  se  numeşte  din  bătrâni,  şi 
tocmai  din  această  cauză,  Vârful  cu  dor\  probabiî 
că  şi  acelaş  nume  al  muntelui  de  lângă  Sinaia  are 
aceeaş  origine ;  şi  câte  alte  numiri  geografie  din  Car- 
păţi  nu  au  legătură  cu  vieaţa  ciobănească.  O  cercetare 
amănunţită  în  aceste  direcţii  cred  că  ne-ar  descoperi 
multe  lucruri  interesante  şi  ar  contribui  poate  să  ne 
lumineze  puţin  şi  asupra  proceselor  cari  se  petreceau 
în  veiaţa  poporului  nostru,  când  se  afla  în  stadiul  său 
de  încapsulare,  şi  a  formelor  de  organizare  socială 
prin  cari  a  trecut. 

Tot  astfel  credscă  în  forma  de  organizare  a  «Com- 
paniei», pe  care  am  descris-o  la  năvodari  *)  şi  care 
se  întâlneşte  ca  formă  de  tovărăşie  de  muncă  a  po- 
porului nostru  mai  la  toate  ramurile  de  producţie,  are 
de  asemenea  o  origine  mai  veche. 

Ori  cum  ar  fi  însă  trecutul,  simţul  social  a  fost  şi 
este  bine  desvoltat  la  poporul  nostru,  şi  disciplina,  care 
este  condiţia  esenţială  pentru  ordinea  socială,  face 
parte  şi  ea  din  însuşirile  sale  fireşti  fundamentale.  Cea 
mai  bună  dovadă  despre  aceasta  e  că  —  deşi  avem 
una  din  cele  mai  rău  organizate  şi  abuzive  poliţii  din 
Europa  —  la  noi  ordinea  socială  nu  a  fost  decât  foarte 
rar  turburată,  şi  aceasta  fiindcă  poporul  nostru  simte 
trebuinţa  ei  ca  o  nevoe  organică  a  sa. 

1)  Vezi:  Antipa,  Pescăria  şi  Pescuitul.  —  Cap.  X.  Vieaţa  Pescarului 
român,  pag.  739- 

Urmărind  vieaţa  socială  a  ţăranului  nostru  —  acolo  unde 
s'a  păstrat  curăţenia  primitivităţii  ei  —  vedem  cum  că 
eî  este  în  adevăr  prin  natura  sa  o  fiinţă  socială  desă- 
vârşită; el  se  întovărăşeşte  cu  semenii  săi  pentru  tot 
felul  de  muncă  în  comun,  bazată  pe  o  organizare  oare- 
care. Vechea  obştie  a  satului,  clăcile,  imaşul  satului, 
etc.  sunt  asemenea  întovărăşiri,  organizate  pentru  muncă 
comună;  „Sfatul  satului"  era  organizarea  sa  politică, 
formată  de  dânsul  pentru  discutarea  şi  apărarea  inte- 
reselor obşteşti  —  cu  mult  mai  practică  decât  consiliul 
comunal  de  astăzi,  la  care  el  de  fapt  nu  mai  iea  nici  o 
parte  activă ;  —  Şezâtorile,  Priveghiile  şi  toate  obiceiu- 
rile si  tradiţiile  sale  la  orice  întâmplare  din  vieaţă  — de 
bucurie  sau  durere,  dela  naştere  până  la  îmmormântare 
—  îl  arată  de  asemenea,  din  fire,  ca  o  fiinţă  socială 
prin  excelenţă. 

Ca  cetăţean  el  este  supus  şi-şi  îndeplineşte  îndato- 
ririle în  conştiinţă;  chiar  plata  birurilor  —  pe  cari  adese- 
ori le  consideră  ca  nedrepte  —  o  face  cu  cinste.  In 
armată  —  deşi  deprins  cu  vieaţa  liberă  în  natură — este 
cu  mult  mai  disciplinat  şi  conştiinţios  în  îndeplinirea 
datoriei  decât  orăşanul.  Dacă  din  timp  în  timp  s'au 
văzut  izbucniri  de  revolte,  cărora  a  căzut  victimă 
ki  totdeauna  tot  el,  aceasta  a  făcut-o,  sau  împins  de 
nevoi  elementare  —  ca  foametea  şi  mizeria,  —  sau  aţâţat 
de  politiciani  fără  scrupule,  cari,  pentru  a  se  răsturnă 
unii  pe  alţii  dela  putere,  profitând  de  naivitatea  ţăra# 
nului  şi  de  pervertirea  simţului  moral,  pe  care  au  pro- 
dus-o tot  ei,  l-au  făcut  să-şi  piardă  minţile  prin  tot  felul 
de  făgăduinţe  imposibile,  cari  nu  s'au  realizat  nici- 
odată. 

Simţul  or  dinei  sociale  dar,  care  incontestabil  face 
parte  din  însuşirile  organice  ale  poporului  nostru  —  cu 
mult  mai  mult  decât,  la  alte  popoare  ajunse  chiar  pe 
o  treapta  culturală  mai  înaltă  — ■  trebue  cultivat  prin 
pilde  de  sus  şi  nu  pervertit,  căci  pervertirea  sa  duce 
la  anarhie  şi  anarhia — după  cum  am  arătat  în  partea  I-a 
a  acestui  studiu  —  la  prăbuşirea  statelor. 

Graţiefdarg  acestor  însuşiri  elementare  ale  firii  sale, 
poporul  acesta  —  cu  toate  marile  greutăţi  prin  cari  a 
trecut  —  a  putut  să-şi  organizeze  tot  mai  mult  vieaţa  sa 
socială.  începând  probabil  dela  simplele  organizări  de 
grupejdejpăstori  şi  închegându-se  mai  departe  în  acele 
state  rudimentare  —  Knezatele  şi  Voivodatele,  —  el  a 
ajuns  a  forma  prin  desvoltarea  lor  mai  departe  ca  state 
regulate,  Principatele,  din  cari  apoi  a  ieşit  regatul,  iar 
astăzi  se  află  în  faţa  problemei  organizării  statului  na- 
ţional al  întregului  popor  românesc  unit.  E  de  datoria 
generaţiei  care  are  fericirea  să  trăească  în  timpurile 
măreţe,  când  acest  popor  după  18  secole  ajunge  a 
se  închega  într'un  stat  naţional  unitar,  să  lucreze  din 
răsputeri,  pentru  a  desvoltâ  şi  perfecţiona,  acum  mai 
mult  ca  oricând,  aceste  însuşiri  fireşti  —  încă  cu  totul 
rudimentare  —  spre  a  le  pune  în  stare  să  dea  noului 
stat  o  astfel  de  organizare,  ca  să  poată  asigura  pro- 
păşirea mai  departe  a  poporului  care  1-a  creat. 

9.  Simţul  naţional. 

Cea  mai  importantă  dintre  însuşirile  fireşti  —-  care 
are  o  influenţă  hotărîtoare  asupra  viitorului  unui  popor 
— este  simţul  naţional,  adică :  conştiinţa  acelei  comunităţi 

de  sânge,  de  însuşiri  fizice  şi  morale,  de  gândire  şi 
simţire,  care  formează  dintr'un  întreg  popor  o  singură 
fiinţă,  cu  individualitatea  sa  proprie,  cu  sentimentul  dc 
solidaritate  desăvârşită  între  indivizii  ce-1  compun  şi  cn 
conştiinţa  unităţii  organice  ce  o  formează. 

In  perioada  atât  de  îndelungată  de  zămislirea  popo- 
rului nostru  într'un  spaţiu  geografic  restrâns,  el  a  pututr 
mai  bine  ca  oricare  alt  p)por,  să-şi  desăvârşească  ames- 
tecul complet  al  sângelui,  între  popoarele  din  cari  s'a 
născut  şi  cele  pe  care  le-a  asimilat,  şi  apoi  să  se  des- 
volte  mai  departe,  consolidând  unitatea  firii  sale  sub 
influenţa  constantă  a  condiţiilor  uniforme  ale  aceîuiaş 
mediu  de  traiu.  Această  îndelungată  vieaţă  comună,  într'un 
spaţiu  restrâns  şi  sub  influenţa  aceloraşi  condiţiuni  de 
traiu,  a  dat  o  soliditate  atât  de  mare  neamului  astfel 
format  —  uniformizându-i  structura  interioară  şi  pred- 
zându-i  prin  contururi  adânci  caracterele  distinctive  în 
afară,  —  încât,  cu  toată  marea  răspândire  geografică  pe 
care  a  luat^o  el  în  urmă  şi  cu  toate  influentele  diferite 
la  cari  au  fost  apoi  supuse  diversele  sale  ramuri,  el 
şi-a  conservat  unitatea  firii  neatinsă ;  ba  mai  mult  chiar, 
nici  măcar  conştiinţa  unităţii  neamului  —  pentru  slăbirea 
căreia  toate  statele  străine  cari  aveau  populaţiuni  ro- 
mâneşti au  întrebuinţat  mijloacele  cele  mai  rafinate  — 
na  putut  fi  câtuş  de  puţin  atinsă. 

Dacă  insa  putem  fi  siguri  că  s'a  păstrat  un  simţ  na- 
ţional în  toate  părţile,  unde  e  răspândit  astăzi  poporul 
român,  el  nu  este  totuş  pretutindeni  ajuns  la  acelaş 
grad  de  desvoitare  şi  nu  se  manifestă  cu  aceeaş  inten- 
sitate j  aceasta  variază  atât  după  diferitele  ţeri,  cât  şi 
după   diferitele   clase  sociale. 

In  general,  influenţele  străine,  prin  toate  mijloacele 
de  desnaţionalizare  întrebuinţate,  au  avut  mai  întâiu 
efectul  de  a  slăbi  mai  mult  sau  mai  puţin  simţul  naţio- 
nal —  mergând  chiar  până  la  completa  desnaţionali- 
zare —  la  clasele  superioare  şi  de  a-1  amorţi  la  clasele 
de  jos.  Această  amorţeală  nu  a  durat  însă  mult  timp, 
căci  încetul  cu  încetul  el  a  început  a  se  trezi  din  nou, 
luând  forme  din  ce  în  ce  mai  acute,  şi  odată  redeşteptat 
nici  un  mijloc  nu  1-a  mai  putut  —  şi  nu-1  va  mai  putea — 
potoli  niciodată. 

In  acest  stadiu  se  află  astăzi  Transilvania,  unde  vechile 
clase  aristocratice  au  fost  desnaţionalizate-  de  timpuri 
îndelungate,  pierzându-şi  orice  contact  cu  naţiunea,  iar 
în  popor  —  cu  toţi  intelectualii  şi  noua  clasă  cultă  care 
s'a  ridicat  din  el  —  simţul  naţional  sa  redeşteptat  şi 
se  manifestă  atât  de  puternic,  că  nici  o  stavilă  nu  i-a 
mai  putut  rezista.  Basarabia  din  contra  —  numai  după 
100  de  ani  de  ocupaţie  străină  —  se  află  întrun  stadiu 
mai  timpuriu ;  aci,  clasa  aristocratică  a  fost  şi  ea  în  parte 
rusificată  prin  toate  ademenirile  guvernului  ţarist,  In 
popor  însă  simţul  naţional  e  încă  în  parte  amorţit  — 
prin  incultură,  prin  influenţa  popilor  rusificaţi,  prin  îm- 
pingerea înainte  a  soluţiuniîor  internaţionale  pentru  re- 
zblvirea  chestiei  sociale,  prin  agitaţii  antisemite,  etc. ; — abia 
în  anii  din  urmă  se  pare  că  şi  aci  începuse  redeşteptarea 
naţională --mai  întâiu  sub  formă  de  «Poporanism»,— care 
de  acum  nu  se  va  mai  putea   opri  niciodată. 

Ceva  mai  înaintat  e  acest  proces  în  Bucovina,  unde 
chiar  o  bună  pane  din  aristocraţie  s'a  mănţinut  româ- 
nească, iar  în  popor  sa  redeşteptat  un  puternic  simţ 
de  solidaritate  naţională.  In  Principate  chiar,  influenţele 

străine  reuşiseră  să  slăbească  simţul  naţional,  greci- 
zând  —  în  epoca  Fanarioţilor  —  la  o  bună  parte  din 
boierimea  noastră  sentimentele;  şi  chiar  astăzi  influenţa 
culturilor  străine — pe  cari  unii  semiculţi  le-au  adoptat 
numai  în  formele  lor  fără  a  le  asimila — le  influenţează 
judecata  şi-i  fac  să  privească  interesele  vitale  ale  nea- 
mului lor  prin  prisma  'intereselor  ţerilor,  a  căror  cul- 
tură îşi  închipuesc  că  au  asimilat-o.  Totuş  acestea 
sunt  excepţii  datorite  unei  educaţii  şcolare  şi  sociale 
greşite,  căci  în  popor  şi  în  vechea  boierime  curat  româ- 
nească instinctul  rassei  a  rămas  viu,  şi  dela  ei  a  pornit 
renaşterea  naţională  atât  de  puternică. 

Astfel  fiind,  este  totuş  necesar  ca  acest  simţ — atât 
de  hotărîtor  pentru  viitorul  nostru,  şi  care  în  esenţa 
sa  a  rămas  nealterat  la  întregul  popor  românesc  de 
pretutindeni — să  fie  cât  mai  tare  desvoltat  prin  cultură 
naţională  şi,  acolo  unde  a  fost  amorţit  prin  influenţa 
îndelungată  a  statelor  străine  în  cari  au  trăit  unele 
ramuri  ale  poporului  nostru,  să  fie  cât  mai  grabnic 
trezit  şi  desvoltat.  Trebue  dar  ca  întregul  popor  să  se 
reculeagă  şi  să-şi  recunoască  adevăratele  sale  interese 
naţionale,  pentru  ca  astfel  să  se  organizeze,  spre  a  duce 
o  luptă  conştientă  pentru  realizarea  unor  aspiraţiuni 
comune  ce  decurg  din  firea  sa  şi  din  rostul  existenţei 
sale  în  această  ţară. 

10)  Puterea  de  asimilare. 

Vechiul  popor  roman,  prin  organizarea  puternică  a 
statului  său,  prin  cultura  sasuperioară,  prin  civilizaţia  stră- 
lucitoare pe  care  a   reprezintat-o  şi  mai  cu  seamă  prin 

structura  limbii  «sale  cu  construcţii  simple,  îşi  impunea 
graiul  său  popoarelor  cu  cari  veniă  în  contact,  şi  care 
astfel  devenise  pe  atunci  o  limbă  universală.  Fireşte 
că  această  adoptare  a  limbii  latine  Jde  către  acele 
popoare  nu  însemna  însă  chiar  desnaţionalizarea  lor — şi 
mai  puţin  încă  asimilarea  lor — de  către  poporul  roman. 
Aceasta,  deocamdată,  însemnă  numai,  că  şi  între  diferi- 
tele limbi  se  duce  o  luptă  pentru  existenţă,  în  care, 
aceea,  care  e  mai  simplă  şi  mai  uşor  de  învăţat,  birueşte 
şi  capătă  o  răspândire  tot  mai  mare.  Această  biruinţă 
devine  cu  mult  mai  uşoară,  când  acea  limbă  este  tot 
odată  şi  un  instrument,  care  dă  unui  popor  posibilitatea 
de  a  se  adăpâ  la  izvoarele  de  "cultură  superioare  ale 
unui  alt  popor  sau  la  civilizaţia  universală.  Acest  lucru 
îl  vedem  că  se  întâmplă  şi  astăzi  cu  limba  engleză,  şi 
acelaş  lucru  s'a  întâmplat  şi  în  antichitate  cu  limba 
poporului  roman. 

EÎhipă  datele  istorice,  noi  ştim  că  această  adoptare 
a  limbii  romane  de  către  un  [alt  popor  se  săvârşiâ 
adeseori  într'un  timp  foarte  scurt,  pe  când  asimilarea  , 
este  un  proces  cu  mult  mai  îndelungat'.  Prin  asimilare 
trebue  dar  a  se  înţelege  numai  acel  -proces,  prin  care 
un  popor  superior  absoarbe  în  -organismul  său  pe  un 
alt  popor,  astfel,  încât  firea  întreagă  a  acestuia  se 
contopeşte  întrânsul,  fără  totuş  ca  prin  aceasta  poporul 
asimilator  să-şi  schimbe  structura  organismului  său. 

Fireşte  însă  că  prin  asimilarea  unui  nou  popor,  deşi 
structura  organismului  poporului  asimilator  rămâne 
neschimbată,  el  poate  totuş  ^suferi  oarecari  influenţe 
mai  mult  sau  mai  puţin  sensibile;  şi  .aceasta  este  un 
proces  natural,  datorit  încrucişărilor  de  sânge,  pe  cari 

selecţionatorii  de  plante  şi  animale  îl  cunosc  şi-1  utili- 
zează în  deajuns  pentru  perfecţionarea  rasselor  şi  varie- 
tăţilor. Etnologia  comparată  ne  învaţă  însă,  că  adeseori 
unele  popoare  aflate  pe  o  treaptă  mai  joasă  au  şi 
câteva  însuşiri  organice  superioare  celor  ale  popoarelor 
aflate  pe  o  treaptă  mai  înaltă  şi  că,  şi  după  asimilarea 
Idr,  aceste  însuşiri  bune  continuă  a  persista ;  căci  în  tot 
timpul  amestecului  sângelui,  între  diferitele  însuşiri  ale 
organismului  celor  două  popoare  e  o  continuă  luptă  pen- 
tru existenţă,  în  care  cele  cari  reprezintă  o  perfecţionare 
a  sa  înlocuesc  pe  cele  inferioare.  Aşa  dar,  însuşirile 
bune  ale  unui  popor  inferior  nu  se  pierd  prin  asimi- 
larea sa  de  către  un  popor  superior,  ci  întreg  organis- 
mul iese  din  acest  proces  perfecţionat. 

Se  poate  totuş  ca  două  popoare  să-şi  amestece  sângele, 
fară  ca  unul  din  ele  să  fie  în  stare  a-1  asimila  pe  celălalt — 
adică  sâ-i  contopească  firea  lui  în  organizmul  său — decât 
cel  mult  ca  unul  să  adopte  limba  celuilalt;  în  acest  caz, 
însuşirile  mai  slabe  ale  poporului  inferior  nu  au  putut  fi 
înlocuite  cu  cele  mai  perfecţionate  ale  poporului  supe- 
rior şi  continuă  a  persista  şi  după  încrucişare.  Astfel 
a  fost  d.  ex.  cu  Bulgarii,  cari  venind  în  Peninsula 
balcanică  au  adoptat  limba  Slavilor  şi  şi-au  amestecat 
sângele  cu  ei,  însă  firea  lor  turanică  a  persistat.  Po- 
porul Slav,  dar  nu  a  avut  de.  tulă  putere  de  asimilare, 
pentru  a  contopi  în  organismul  său  pe  poporul  bulgar 
venit  peste  el. 

Nu  tot  astfel  a  fost  cu  Romanii  veniţi  aci  peste 
Daci;  ca  o  rasă  superioară,  ei  le-au  impus  mai  întâiu 
iimba  şi  cultura  lor  şi  apoi,  în  lunga  vieaţă  latentă 
ce  au  dus-o,  şi-au  amestecat  în  mod  complet  sângele, 

dând  naştere  poporului  nostru  şî  păstrând  însuşirile 
bune  ale  unuia  şi  altuia  din  aceste  două  popoare.  Venind 
în  urmă  Slavii  şi  diferitele  resturi  ale  barbarilor  rămaşi 
pe  aci,  noul  popor  i-a  asimilat  pe  toţi  treptat.  El  nu 
a  conservat  dela  ei  decât:  numiri  geografice,  numiri 
de  animale  şi  plante,  un  mare  număr  de  cuvinte — cari 
îmbogăţesc  foarte  mult  tezaurul  lexical  al  limbii  fără 
însă  a-i  schimba  câtuş  de  puţin  organismul  ei,  —  o 
serie  de  instituţiuni  şi  organizări  din  vieaţa  practică,  gos- 
podărie, etc.  ş.  a.  m.  d.  Poporul  nostru  dar  a  asi- 
milat complet  pe  Slavi  şi  pe  toate  resturile  popoa- 
relor ce  au  mai  rămas  pe  aci,  adoptând  dela  ei  tot 
ce  au  putut  învăţa  ca  lucruri  nouă  şi  practice,  fără  însă 
a-şi  schimba  câtuş  de  puţin  firea  sa  daco-romană. 

Acelaş  lucru  1-a  făcut  şi  în  urmă  —  pe  cale  natu- 
rală— cu  toate  fragmentele  de  popoare  ce  au  mai  venit 
peste  el  în  această  ţară,  şi  acelaş  lucru  continuă  a-1 
face  şi  astăzi — fără  nici  o  constrângere  —  cu  toţi  imi- 
granţii care  se  aşează,  presăraţi  sau  în  masse  mai  com- 
pacte, printre  noi — cum  sunt  Grecii,  Bulgarii,  Sârbii, 
Albanezii,  Ruşii,  Nemţii,  Ungurii,  Armenii,  etc.-— .Puterea 
de  asimilare  a  poporului  nost:  u  a  dat  dar  dovezi  de  o 
mare  capacitate;  şi  aceasta  constitne,  pe  deoparte,  o 
bună  dovadă  de  sănătatea  şi  vitalitatea  organismului 
nostru  şi  superioritatea  rassei,  iar,  pe  de  altă  parte,  o 
garanţie  a  viitorului  nostru. 

Dacă  astăzi  mai  trăesc  printre  noi  fragmente  de 
popoare  pe  care  nu  le-am  asimilat,  ca  Evreii,  aceasta 
nu  e  o  dovadă  de  slăbiciunea  organismului  nostru,  ci 
din  contră  o  excepţie  care  întăreşte  regula.  Un  orga- 
nism sănătos  asimilează  numai  ceeace  e  asimilabil,  adică 

ce  se  potriveşte  cu  firea  sa;  poporul  evreu  însă  con- 
stitue  din  multe  cauze  —  între  cari  Rassa,  Religia, 
mentalitatea  şi  diferite  tradiţii  vechi,  etc. — pentru  noi, 
ca  şi  pentru  celelalte  popoare  europene,  un  corp  străin, 
neasimilabil,  care,  introdus  în  organismul  nostru,  ar 
putea  da  loc  numai  la  grave  turburări  fiziologice, 
fără  însă  o  contopire  reală.  Faptul  dar  că  convieţuirea 
cu  aceste  popoare  nu  a  ajuns  la  asimilarea  lor,  este 
o  dovadă  mai  mult  de  sănătatea  şi  de  regulata  func- 
ţionare a  organismului  nostru,  care  şi-a  conservat  nea- 
tinsă puterea  de  eliminare — sau  de  izolare — a  jGorpu- 
rilor  străine  ce  se  introduc  într'însul. 


CAPITOLUL  III. 


CULTURA  ŞI  PROBLEMELE  ACTIVITĂŢII 
CULTURALE, 


1.  Cultura  ca  factor  al  Evoluţiei.  Noţiunea  şi 
scopurile  culturii.  Cultura  naţională. 

După  ce,  în  cele  precedente,  am  descris  acele  însu- 
şiri fundamentale  ale  poporului  român,  cari  constituesc 
puterile  elementare  ale  organismului  său  —  moştenite 
dela  strămoşii  săi  sau  câştigate  şi  consolidate  în  înde- 
lungata luptă  pentru  existenţă  ce  a  dus-p  în  mediul  său 
de  traiu  —  să  vedem  acuma  în  ce  mod  pot  fi  ele  des- 
voltate  şi  perfecţionate  mai  departe,  spre  a  spori  astfel 
continuu  energia  vitală  a  acestui  popor. 

In  Partea  I-a  a  acestei  lucrări,  studiind  mersul  ge- 
neral al  evoluţiei  lumii  organice;  şi  legile  ce  decurg  din 
aceasta,  am  văzut  că  principalul  factor  care  lucrează 
ca  agent-regulator  al  evoluţiei  spre  progres  este  Selec* 
ţiunea  naturală,  adică  puterea  naturii  de  a  alege 
pentru  perpetuarea  neamului  —  specie,  rassă,  popor, 
etc.  —  pe  acei  indivizi,  al  căror  organism  e  mai  bine 
înzestrat  cu  însuşirile  necesare  pentru  a  puteâ  birui  ce- 
rinţele mediului.  Mediul,  prin  agenţii  săi,  fiind  însă  şi 
el  singur  un  continuu  stimulent  al  progresului,  provoacă, 
pe  de  o  parte,  desvoltarea  mai  departe  a  acestor  însuşiri 

moştenite,  iar  pe  de  altă  parte,  favorizează  formarea  in 
organism  a  nouă  însuşiri,  cari  înlesnesc  individului  biruinţa 
mai  departe  în  lupta  pentru  existenţă  şi  progres. 

Acest  continuu  proces,  prin  care  natura-şi  urmăreşte 
marile  ei  ţeluri,  se  petrece  în  mod  inconştient  în  lumea 
plantelor  şi  animalelor  şi  la  popoarele  primitive.  Cu  cât 
popoarele  însă  se  urcă  pe  o  treaptă  mai  înaltă  şi  devin 
conştiente  de  ţelurile  luptei  pe  care  o  duc,  şi  deci  de 
puterile  de  cari  au  nevoe  pentru  a  birul,  cu  atâta  ele 
se  silesc  singure  de  a-şi  selecţiona,  desvoltâ  şi  organiza 
puterile  lor  naturale  în  vederea  putinţei  realizării  acestor 
ţeluri. 

La  aceste  popoare  dar,  selecţiunea  naturală,  ca  agent 
al  progresului,  tinde  a  fi  înlocuită  tot  mai  mult  printr'o 
activitate  conştientă  şi  organizată  a  poporului, 
şi  numai  atunci  ea  îşi  reiea  rolul  ei  crud,  când  poporul  sin- 
gur nu  e  în  stare  a-1  îndeplini  cu  toată  rigoarea  necesară. 

Această  activitate,  care  tinde  a  înobilâ  din  ce  în  ce 
mai  mult  întreg  organismul,  cu  puterile  sale  fizice,  mo- 
rale  şi  intelectuale,  constă  din  următoarele  operaţiuni: 
1)  a  selecţiona  indivizii  după  însuşirile  şi  predispoziţiu- 
nile  lor  naturalejrşi  a-i  destina  pe  fiecare  la  acel  fel  de 
muncă,  pentru  care  organismul  lor  e  mai  bine  pregătit 
dela  natură;  2)  a  crea  condiţiuni  speciale,  cari  să  fa- 
vorizeze desvoltarea  mai  departe  şi  perpetuarea  acestor 
însuşiri  şi  predispoziţiuni  şi  cari  să  provoace  formarea 
altor  însuşiri  bune,  trezind  nouă  puteri  în  organizm;  şi 
3)  a  împiedica  desvoltarea  şi  perpetuarea  pornirilor  rele. 

Este  dar  in  fond  acelaş  fel  de  activitate  prin  care 
grădinarul,  crescătorul  de  animale,  selecţionatorul  de 
seminţe,  etc.  caută  —  prin  selecţiune  artificială  —  a  per- 

fecţionâ  rassele  şi  a  le  cultiva  mai  departe  spre  a  ob- 
ţine varietăţi  tot  mai  nobile,  cari  corespund  tot  mai 
bine  unor  anumite  scopuri.  Această  activitate  dar  prin 
care  popoarele,  în  mod  conştient,  caută  a  înlocui  se- 
lecţiunea  naturală,  alegând  singure  însuşirile  bune  şi 
cultivandu-le  mai  departe,  şi  astfel  înobilind  organis- 
mul lor  şi  prevăzându-1  cu  puteri  tot  mai  mari,  constitue 
activitatea  culturală  a  acelui  popor. 

Cultura,  luând  dar  locul  selecţiunii  naturale,  ea  de- 
vine principalul  agent-regulaţor  al  evoluţiei  spre  progres 
al  popoarelor  mai  înaintate. 

De  oarece  progresul  omenirii  este  bazat  însă  pe 
specializare  şi  diviziunea  muncii,  cultura  urmăreşte  nu 
numai  de  a  des  volta  şi  pune  în  evidenţă  cu  intenţie 
toate  însuşirile  bune  ale  individului,  ci  totodată  de  a 
alege  indivizii  după  predispoziţiile  lor  şi  a  perfecţiona 
pe  fiecare  in  acea  direcţie,  în  care  este  mai  bine  în- 
zestrat dela  natură  spre  a  putea  îndeplini  rolul  în  lupta 
pentru  propăşirea  neamului  său. 

Cultura  are  dar  un  dublu  scop:  1)  de  a  pune  în 
evidenţă  şi  desvoltâ  toate  însuşirile  fireşti  bune,  spre  a 
înobilâ  individul  şi  a  forma  din  el  o  fiinţă  armonică 
(cultura  generală)  \  şi  2)  de  a  alege  apoi  anume  în- 
suşiri ale  indivizilor  şi  a  le  perfecţiona*  mai  departe,  în 
vederea  rolului  ce  fiecare  are  a-1  îndeplini  în  vieaţă  ( Cul- 
tura specială  sau  profesională).  Această  din  urmă  e 
mai  mult  condiţionată  de  cerinţele  speciale  ale  mediu- 
lui de  traiu. 

Celei  dintâi  îi  serveşte  ca  instrument  mai  mult 
Educaţiunea,  celei  de  a  doua  Instrucţiunea  şi  ştiinţa. 
După  felul  însuşirilor  pe  cari  are  a  le  desvoltâ  deosebim 

de  asemenea:  o  cultură  fizică,  cultură  intelectuală , 
cultură  moralq,  (etică ),  cultură  naţională,  cultură 
estetică  (artistică),  cultură  socială,  etc. 

Prin  cultivarea  sistematică  a  însuşirilor  bane  —  fizice, 
morale  şi  intelectuale  —  şi  prin  combaterea  celor  rele, 
cultura  perfecţionând  şi  înobilind  neîncetat  organismul, 
aceste  perfecţionări  se  acumulează  din  generaţie  în  ge- 
neraţie, se  fixează  şi  se  consolidează,  aşa  că  devin  or- 
ganice, făcând  parte  din  firea  poporului.  Devenind  or- 
ganice —  cel  puţin  întru  cât  priveşte  predispoziţiile  lor 
—  ele  ajung  transmisibile  prin  ereditate,  aşa  că  în- 
treaga activitate  culturală  a  unui  popor  —  în  timp  şi 
spaţiu — creează  prin  acumulare  un  întreg  Fond  cultural, 
consistând  dintr'o  serie  de  însuşiri  "şi  predispoziţiuni  fi- 
reşti, născute  din  lupta  acestui  popor  pentru  a  birui 
greutăţile  mediului  său  de  traiu  şi  a-şi  perfecţiona  or- 
ganismul. 

Cultura,  prin  desvoltarea  şi  perfecţionarea  însuşirilor 
individului,  îl  pune  în  stare  de  a  lucra  cu  puteri  tot 
mai  mari  —  izolat  sau  în  organizaţia  de  muncă  a  în- 
tregei  naţiuni  —  la  rezol virea  problemelor  pe  cari  ce- 
rinţele omenirii  şi  -ale  mediului  de  traiu  le  impune  nea- 
mului său.  Ca  atare,  activitatea  sa  poate  da  tot  felul  de 
Produse,  din  cari  unele  satisfac  nevoile  momentane, 
iar  altele  rămân  ca  bunuri  permanente,  servind  inte- 
reselor permanente  ale  neamului  său.  Aceste  bunuri 
culturale  —  materiale  sau  sufleteşti  —  se  acumulează 
şi  formează  Capitalul  cultural  al  unei  naţiuni. 

Cultura  —  adică  selecţionarea  şi  perfecţionarea  însu- 
şirilor fireşti,  —  făcând  parte  din  firea  indivizilor  cari 
compun  un  popor,  este  naţională;  căci  ea  este  con- 

diţionată,  pe  de  o  parte  de  calitatea  însuşirilor  şi  na- 
tura întreagă  a  acelui  popor,  iar  pe  de  altă  parte  de 
totalitatea  condiţiunilor  mediului  în  care  se  desvoltâ  el; 
după  cum  de  altfel  şi  cultura  unei  plante  este  condi- 
ţionată atât  de  însuşirile  ei,  cât  şi  de  natura  solului, 
clima  şi  totalitatea  condiţiilor  mediului,  localităţii,  în  care 
are  să  fie  ea  cultivată. 

După  cum  o  plantă  străină  nu  poate  fi  cultivată 
într'o  altă  ţară,  decât  dacă-şi  schimbă  firea,  potrivind-o 
cerinţelor  solului,  climei  şi  tuturor  condiţiilor  acelei 
ţeri  —  altfel  continuă  a  rămânea  o  plantă  de  seră,  care 
nu  se  poate  desvoltâ  decât  în  condiţiuni  artificiale,'  — 
tot  astfel  şi  o  cultura  străină  nu  poate  fi  introdusă  la 
un  popor,  decât  dacă  se  aclimatează,  schimbându-şi 
firea  ei  după  felul  special  al  organismului  acestui  po- 
por şi  condiţiile  speciale  ale  mediului  său.  Astfel  po- 
rumbul, cartoful,  tutunul,  etc.  şi  toate  acele  specii  şi 
varietăţi  de  plante  de  origine  străină,  cari  au  îmbo- 
găţit atât  de  mult  agricultura  unor  ţeri  europene,  nu 
au  putut  fi  introduse  în  cultura  mare'  a  acelor  ţeri, 
până  nu  şi-au  potrivit  în  totul  organismul  lor— trecând 
prin  toate  procedeele  staţiunilor  de  aclimatare  —  ce- 
rinţelor speciale  ale  solului  şi  climei  europene.  Vaca 
bună  de  lapte  din  Bucovina  este  originară  din  Elveţia, 
însă  ea  a  trebuit  să  se  adapteze  cu  totul  nouălor  con- 
diţii de  traiu,  devenind  o  rassă  nouâ^knk  a  putut  fi 
introdusă  în  cultura  mare  a  vitelor  din  acea  provincie. 
Diferite  cereale  din*  Germania  de  sud  sunt  cultivate  în 
nordul  Suedei,  şi  apoi  trec  de  acolo,  ca  sămânţă,  în 
alte  ţeri  sau  localităţi  de  munte,  unde  vara  e  mai 
scurtă  *  ele  nu  au  putut  fi  însă  introduse  în  cultur* 

mare  decât  după  ce  s'au  aclimatat  intr'atâta,  încât 
durata  lor  de  vegetaţie  a  scăzut  dela,  120  zile  numai 
la  70  ş.  a.  m.  d. 

Tot  astfel  e  şi  cu  produsele  culturii  umane  :  ideile 
străine,  felul  de  a  gândi  şi  simţi,  concepţia  binelui,  ,  fru- 
mosului, dreptăţii,  etc.  nu  pot  fi  luate  dela  un  popor  şi 
cultivate  în  firea  unui  altuia,  decât  daca  se  modifică 
astfel  încât  sâ  poată  deveni  asimilabile  şi  deci  organice, 
şi  dacă  corespund  şi  cerinţelor  mediului  special  de  traiu 
al  acelui  popor.  .Astfel  d.  ex.  Monogamia,  după  con- 
cepţiile noastre,  este  cea  mai  morală  formă  a  familiei; 
la  poporul  Eschimoşilor  însă,  Nansen  arată  că  poli- 
gamia este  o  necesitate,  pentru  a  se  asigura  perpetuarea 
neamului  în  acele  grele  condiţiuni  de  vieaţă  pe  care  o 
duc  ei  între  gheţurile  polare;  xde  aceea  şi  misionarii 
creştini  cari  propagă  monogamia  la  acest  popor  — ■  de- 
altminteri  foarte  blând  şi  cu  însuşiri  culturale  remar- 
cabile —  nu  au  succesul  la  care  se  aşteptau. 

Nu  există  dar  o  singură  cultură  universală,  ci 
jiecare  naţiune  are  cultura  ei,  potrivită  firii  ei  şi 
condiţiunilor  speciale  de  traiu  In  cari  se  desvoltă 
ea.  Chiar  în  artă,  geniul  artistic  este  naţional,  şi  devine 
universal  numai  prin  apropierea  sa  de  perfecţiunea 
ideală,  adică  de  concepţiunea  ideală  a  frumosului,  care — 
conform  legilor  naturii  —  trebue  să  fie  frumos  pentru 
toată  lumea;  calea  pe  care  se  desvoltă  el  însă  pentru 
a  ajunge  la  această  perfecţiune  ideală  şi  forma  în 
care  se  manifestă  este  naţională,  adică  face  parte  din 
firea  sa,  care  —  la  rândul  ei  —  e  o  parte  din  naţiunea 
căreia  îi  aparţine. 

O  pictură  japoneză    sau  chineză,  d.  ex.,    oricât  de 


119 

perfectă  şi  de  frumoasă  ar  fi  ea  —  şi  oricât  de  mult 
am  admirâ-o,  apropiindu-se  de  cele  mai  înalte  concep- 
ţiuni  ale  frumosului  —  ea  rămâne  tot  o  creaţiune  chineză 
sau  japoneză,  şi  nu  poate  fi  confundată  niciodată  cu  una 
franceză  sau  italiană,  chiar  dacă  ar  reprezenta  acelaş  su- 
biect ;  căci  fiecare  din  ele  arată  cum  se  oglindeşte  acelaş 
subiect  în  sufletul  diferit  al  fiecăreia  din  aceste  rasse  sau 
naţiuni.  Orice  creaţiune  dar,  oricât  de  genială  ar  fi  ea, 
porneşte  dela  o  bază  organică,  care  nu  poate  fi  decât 
naţională  şi  care  apare  în  toate  manifestaţiunile  ei. 
Această  diferinţă  însă,  care  apare  atât  de  evidentă 
între  manifestaţiile  artistice  a  două  rasse  diferite,  ajunse 
amândouă  la  perfecţiune .  în  această  ramură  — fiecare  in 
felul  ei  —  se  mănţine  şi  la  popoarele  mai  puţin  dife- 
rite între  ele.  Chiar  între  popoarele  legate  între  ele 
prin  înrudire  de  sânge  există  o  nuanţă  diferită,  care 
apare  în  manifestaţiile  lor  artistice,  care  tocmai  este 
nuanţa  specifică  naţională  a  fiecăruia  din  ele. 

2.  Factorii,   mijloacele  şi  produsele  culturii. 

Ca  şi  culturile  jjcari  urmăresc  scopuri  practice,  şi 
cultura  unui  popor  este  condiţionată  de  următorii 
factori : 

1 .  Calitatea  obiectelor  fie  cari  voim  să  le  cultivăm, 
de  a  căror  capacitate  de  a  fi  cultivate  depinde  în 
primul  rând  rezultatul  la  care  se  poate  ajunge.  In  ca- 
zul de  faţă,  acest  obiect  este  poporul  cu  însuşirile  sale 
naturale  —  „aptitudinile  sau  predispoziţiile  sale  cul- 
turalei{  —  şi  cu  însuşirile  desvoltate  ulterior  prin  ac- 
tivitatea   culturală    din    trecut   şi  acumulată  în  el  ca 

Fond  cultural.  In  special  sunt  anume  calităţi  ale  po- 
porului—  „Însuşirile  culturale"  „Talentele") —  cari 
se  aleg,  spre  a  se  cultiva  mai  departe  printr'o  continui 
selecţiune,  din  infinita  varietate  de  forme  sub  cari 
apar  însuşirile  fireşti  ale  indivizilor  cari  compun  acel 
popor. 

2.  Însuşirile  mediului  în  care  se  face  cultura. 
După  cum  reuşita  unei  culturi  agricole  depinde  de  ca- 
lităţile solului  şi.  de  condiţiuniie  climaterice  în  cari  se  face 
ea,  tot  astfel  şi  cultura  unui  popor  depinde  de  cali- 
tăţile mediului  său  de  traiu,  adică  de  totalitatea  con- 
diţiunilor  în  cari  se  desfăşură  vieaţa  acelui  popor  (de 
„calităţile  culturale  ale  mediului"). 

3.  Ţelurile  culturii,  adică  scopurile  cari  se  tinde 
a  se  realiza  prin  cultivarea  unor  anumjte  însuşiri.  Prin 
cultura  unui  popor  urmărindu-se :  desvoltarea,  perfec- 
ţionarea şi  organizarea  puterilor  sale  fireşti  —  fizice, 
morale  şi  intelectuale  —  şi  înobilirea  firii  safe,  prin 
combaterea  şi  eliminarea  pornirilor  rele  ale  organis- 
mului  său,   ţelurile   speciale   ale  fiecărei  culturi  sunt 

'determinate  de  rezultatele  imediate  la  cari  se  tinde  a 
se  ajunge  pentru  a  putea  corespunde  mai  bine  reali- 
zării scopului  general. 

4.  Mijloacele  culturale,  adică  metodele  şi  proce- 
deele culturii,  cu  totalitatea  instituţiunilo'r,  instalaţiu- 
nilor,  aparatelor,  etc.3  de  cari  se  dispune  pentru  a 
servi  scopurilor  ei.  Din  acestea  fac  parte:  întreg  capi- 
talul de  cunoştinţe,  metode,  etc.  de  care  dispune  ome- 
nirea şi  mijloacele  de  cari  dispune  un  popor  de  a  şi-1 
face  accesibil  întreg  capitalul  cultural  şi  civilizaţi  unea 
la  care  s'a  înălţat  acest  popor  cu  toate  instituţiunile 


121 


f 


şi  aparatele  ei,  inteligenţa  şi  îndemânarea  cultivatorilor 
ş.  a.  m.  d. 

Din  această  simplă  enumerare  a  factorilor  cari  con- 
diţionează cultura,  se  vede  că  ea  îmbrăţişează  aproape 
întreaga  activitate  a  unui  popor;  căci£  chiar  acele  ra- 
muri de  activitate,  cari  în  aparenţă  nu  au  a  face  cu 
cultura,  sunt  înfluenţate  în  mod  covârşitor  de  dânsa  , 
şi  contribuesc  la  desvoltarea  ei.  Rezultatele  acestei  ac- 
tivităţi —  a  cărei  tendinţă  imediată  este  numai  înăl- 
ţarea şi  înobilirea  -individului  prin  perfecţionarea  însu- 
şirilor sale  fireşti  —  sunt  produsele  culturale,  adică 
totalitatea  acelor  bunuri  materiale  şi  sufleteşti  prin  stă- 
pânirea cărora  un  popor  ajunge  a  se  înălţa  tot  mai 
mult  deasupra  stării  naturale  (zisă  «starea  primitivă» 
sau  «starea  de  barbarie»),  înobilându-şi  firea,  perfec- 
ţionându-şi  mediul  de  traiu  şi  afirmându-şi  voinţa  de  a-şi 
desfăşură  vieaţa  conform  aptitudinilor  şi  aspiraţiunilor 
sale  legitime.  Aceste  „bunuri  culturale11  însă  îi  con- 
stituesc  totodată  şi  cele  mai  puternice  arme  în  lupta 
sa  pentru  existenţă  şi  progres. 

Cel  mai  important  dintre  produsele  culturale  ale 
unui  popor  este  Civilizaţia  sa,  adică  acea  stare  de 
perfecţiune,  pe  care  o  creează  el  prin  activitatea  sa  în 
toate  direcţiile  mediului  său  de  traiu  —  mediul  geo- 
grafic, mediul  natural,  mediul  politic,  mediul  social, 
mediul  cultural  şi  mediul  universal  —  şi  prin  care-şi 
înalţă  tot  mai  mult  vieaţa  sa  individuală  şi  colectivă 
deasupra  stării  de  vieaţă  naturală  (sau  sălbatică)  dela 
care  a  pornit.  Cu  cât  cultura  —  care  sporeşte  mereu 
puterile  poporului  —  e  mai  intensivă,  cu  atâta  şi  ac- 

tivitatea  sa  civilizatorie  e  mai  mare  şi  cu  atâta  şi  ci- 
vilizaţia ce  o  produce  e  mai  perfectă. 

Graţie  activităţii  sale  civilizator ii ',  bazată  pe  cultură, 
el  stabileşte  norme  de  vieaţă  şi  raporturi  între  indivizi, 
bazate  pe  siguranţă  publică,  ordine  şi  dreptate,  perfec- 
ţionează moravurile,  organizează  tot  mai  bine  munca 
naţională  şi  apărarea  ţerii,  ameliorează  mediul  de  traiu 
în  toate  direcţiile,  utilizează  bogăţiile  ţerii  sale,  creează 
tot  felul  de  instituţiuni  pentru  uşurarea  şi  perfecţionarea 
vieţii  şi  înălţarea  ei  prin  ştiinţă,  artă,  morală,  etc,  or- 
ganizează tot  mai  bine  statul  ca  expresie  a  puterii  şi 
voinţei  sale  ş.  a.  m.  d. 

Toate  produsele  culturale  însă,  şi  în  primul  rând 
civilizaţia,  odată  create,  devin  din  nou  şi  ele  noi  factori 
ai  culturii,  favorizând  desvoltarea  ei  mai  departe,  spre 
a  putea  servi  apoi  iarăş  de  bază  la  o  nouă  activitate 
civilizatorie.  Intre  cultura  şi  civilizaţia  unui  popor  este 
dar  o  strânsă  legătură,  una  favorizând  desvoltarea 
celeilalte,  stimulându-se  şi  ajutându-se  reciproc. 

Cultura  dar,  care  treptat  cu  gradul  de  desvoltare 
al  popoarelor  tinde  a  se  substitui  selecţiunii  naturale, 
îndeplinind  rolul  de  agent-regulator  al  desvoltării  lor 
spre  progres,  ajunge  încetul  cu  încetul  a  acapara 
aproape  întreaga  vieaţă  şi  activitate  a  acelor  popoare. 
In  acest  stadia  ea  nu  mai  e  numai  un  mijloc  la  scop, 
ci  se  confundă  cu  scopul  însuş  al  existenţei  acelui 
popor.  Lupta  pentru  existenţă  dar  se  transformă  în  , 
lupta  pentru  cultură  şi  civilizaţie  şi  ajunge  ţelul  supe- 
rior, care  dirige  întreaga  activitate  a  popoarelor  şi  către 
realizarea  căruia  este  îndreptata  orice  manifestaţie  a 
vieţii  lor  ' 

Principala  activitate  dar,  pe  care  are  a  o  desvoltâ 
un  popor  pentru  a-şi  asigura  propăşirea  sa  pe  calea 
progresului,  este  să  desvolte  o  activitate  culturală  cât 
mai  mare,  prin  care  să  se  înalţe  pe  sine  —  trupeşte  şi 
sufleteşte  —  şi  să  se  pună  în  stare  de  a  desvoltâ  o  acti- 
vitate civilizatorie  cât  mai  întinsă  asupra  mediului  său 
de  traiu. 

Să  vedem  dar  care  este  starea  actuală  a  culturii 
poporului  român,  care  este  starea  factorilor  de  cari 
depinde  ea  şi  cari  sunt  mijloacele  de  a  influenţa  aceşti 
factori,  spre  a  ajunge  la  gradul  de  cultură  de  care 
poporul  acesta  are  nevoe  pentru  a-şi  putea  îndeplini 
rolul  său  ca  organ  al  omenirii. 

3.  Starea  actuală  a  culturii   poporului  român  şi 
problemele  activităţii  sale  culturale. 

După  cum  s'a  văzut,  din  cele  precedente,  asupra 
chestiunii  nce  trebue  să  înţelegem  prin  cultură?" 
domneşte  încă  o  mare  confuziune — nu  numai  în  vor- 
birea obişnuită,  dar  chiar  în  bibliografia  ştiinţifică 
străină,  —  aşa  că  am  fost  silit  să  încerc  a  preciza  ştiin- 
ţâflceşte  noţiunile,  spre  a  înlătura  concluziunile  false 
cu  consecinţele  periculoase  la  cari  ne  pot  duce. 

Cea  mai  periculoasă  dintre  confuziunile  ce  se  fac 
— căci  duce  la  aprecieri  false  asupra  stării  reale  cultu- 
rale şi  deci  şi  la  măsuri  greşite  pentru  desvoltarea 
ci — este,  că  se  ieau  formele  culturii  şi  mijloacele  cul- 
turale drept  cultura  însăş  şi  se  socoteşte  gradul  de 
cultură  al  unui  popor  după  numărul  instituţiunilor  şi 
aparatelor  culturale,  pe  cari  le  posedă,  precum  şi  după 

unele  semne  exterioare,  ca:  modul  de  a  se  îmbrăca 
limbile  străine  pe  cari  le  vorbeşte,  luxul  şi  confortul 
vieţii  şi  alte  asemenea  aparenţe.  Fireşte,  toate  acestea  ar 
puteâ  servi  eventual  ca  indicii,  însă  sunt  departe  de  a 
ne  da  măsura  culturii  reale  a  poporului,  ba  chiar  ne 
pot  induce  în  eroare. 

Judecându-se  după  astfel  de  criterii,  ar  urma  că  gradul 
de  cultură  depinde  numai  de  mijloacele  materiale  de  cari 
dispune  un  popor  şi  că  cultura  s'ar  puteâ  improviza  cu 
uşurinţă:  importând  ase  cu  toptanul  mijloacele  culturale 
de  la  alte  popoare,  adoptând u-se  legile  lor  cele  mai  bune, 
copiindu-se  instituţiunile  lor,  zidindu-se  fără  sistem  scoale, 
biserici,  muzee,  laboratoare,  teatre,  etc,  cât  mai  frumoase 
ş.  a.  m.  d.  Pe  de  altă  parte  ar  urma  ca^un  popor  cu 
aptitudini  culturale  serioase,  căruia  însă  greutăţile  me- 
diului şi  împrejurările  prin  cari  a  trecut  nu-i  permit  să 
dispună  de  mijloacele  materiale  necesare  pentru  a  im- 
porta deodată  o  întreagă  civilizaţie  străină,  dar  care 
—  tocmai  prin  lupta  grea  ce  a  trebuit  s'o  ducă  —  şi-a 
perfecţionat  însuşirile  sale  bune  şi  şi-a  sporit  puterile, 
să  fie  considerat  ca  stând  pe  o  treaptă  culturală  in- 
ferioară. 

Tocmai  din  aceste  cauze  e  nevoe,  când  judecăm 
starea  culturală  a  poporului  român,  să  dăm  o  aten- 
ţiune deosebită  şi  jsă  facem  bine  distincţiunea  între 
ceeace  este  mijloc  sau  instrument  de  cultură,  ce  este 
aparenţă  de  cultură  şi  ce  este  cultură  propriu  zisă; 
căci  prin  asemenea  superficialităţi  am  ajuns  să  ne  credem, 
într'o  parte  cu  mult  mai  mult  decât  suntem,  iar  în  alta 
cu  mult  mai  rău,  şi  astfel,  să  ne  influenţăm  greşit,  spre 
a  lua  o  serie   de   măsuri  inutile  şi  constisitoare  şi  a 

neglijâ  pe  cele  necesare.  După  aceste  aparenţe  am 
ajuns  să  ne  închipuim:  că  în  adevăr  «România  este 
Belgia  Orientului»,  că  «Bucureştii  sunt  un  mic  Paris» 
că  «cutare  institut  ,  ştiinţific,  având  instalaţiuni  mai 
complete  şi  aparate  mai  nouă,  exste  superior  instituţiilor 
vechi  din  apus,  de  reputaţie  ştiinţifică  mondială», 'etc; 
iar  pe  de  altă  parte :  că  « Ţăranii  români  din  Ungaria  şi 
Transilvania» — din  cauza  simplicităţii  vieţii  lor,  ceeace 
tocmai  este  un  semn  de  vieaţă  socială  sănătoasă — «sunt 
inferiori  ca  cultură  celor  din  Regat»,  că  «Ţăranul  nostru 
e  o  brută»  şi  câte    alte  aseminea  exagerări  şi  inepţii. 

Pentru  a  nu  ne  forma  dar  unv  tablou  fals  al  stării 
noastre  reale  culturale,  trebue  să  cercetăm  cu  toată 
seriozitatea  şi  obiectivitatea  cuvenită  şi  să  ne  lămurim 
mai  întâiu  asupra  următoarelor  chestiuni:  1)  care  este 
valoarea  reală  culturală  a  instituţiunilor  şi  mijloacelor 
culturale  pe  cari  le-am  creat,  importat  sau  copiat, 
care  adică  este  influenţa  pe  care  o  exercită  ele  asupra 
perfecţionării  însuşirilor  fireşti  şi  a  sporirii  puterilor 
fizice,  morale  şi  intelectuale  ale  poporului  nostru?  2) 
care  este  gradul  de  desvoltare  la  care  au  ajuns  în 
realitate  aceste  însuşiri  la  diferitele  clase  şi  categorii 
ale  populaţiunei  noastre,  care  adică  este  valoarea 
fondului  cultural  care  s'a  acumulat  la  fiecare  din  aceste 
pături  ale  po  pulaţiunii?  şi  3)  care  este  capitalul  de 
bunuri  culturale  —  materiale  şi  sufleteşti  —  care  sa 
format  prin  activitatea  acestor  însuşiri  perfecţionate? 

Procedând  astfel,  va  trebui  să  trecem  în  revizie  şi  să 
dăm  valoarea  cuvenită  — după  efectele  culturale  pe  cari 
le  pot  da  ele :  —  întregului  cod  de  legislaţie  pe  care 
l-am  copiat  —  adeseori  fără  nici  o  critică  —  dela  alte 

popoare,  instituţiunilor  pe  cari  le-am  înfiinţat  —  de 
multe  ori  fără  a  corespunde  -  la  o  nevoe  reală  a  ţerii 
sau  a  poporului,  —  aparatelor  administrative,  judiciare, 
etc.  cu  toată  pleiada  lor  de  funcţionari  ş.  a.  m.  d.  Cer- 
cetând şi  judecând  astfel  lucrurile  vom  vedea  că  ne 
rămâne  cu  mult  mai  puţin  decât  ne#m  deprins  s'o 
credem  pentru  aşa  zisa  «cultură  oficială». 

Trebue  să  ne  mai  deprindem  a  distinge  bine  între 
formă  şi  fond  şi  a  aprecia  d.  ex. :  că  «cunoaşterea  şi 
vorbirea  în  perfecţie  a  limbilor  străine  este  mimai  atunci 
un  semn  al  culturii  când  serveşte  la  adăparea  din  iz- 
voarele culturale  ale  altor  popoare,  dar  că  ea  poate 
deveni  şi  un  instrument  de  excitarea  sensualităţii  sau 
chiar  de  desvoltarea  pornirilor  rele,  când  e  întrebuinţată 
numai  pentru  cetirea  literaturilor  perverse  ale  acelor 
popoare;  că  luxul  şi  eleganţa  îmbrăcămintei  sau  ele- 
ganţa «manierelor  de  salon»  nu  sunt  în  totdeauna  ex- 
presiunea  perfecţionării  gustului  artistic  sau  al  mo- 
ravurilor, ci  poate  fi  adeseori  şi  numai  o  perversiune 
sau  o  excrescenţă  vătămătoare  a  civilizaţiei;  că  luxul 
şi  splendoarea  construcţiilor  palatelor  şi  edificiilor  pu- 
blice nu  este  în  totdeauna  expresiunea  [valorii  reale 
culturale  a  instituţiunilor  pe  cari  de  adăposteşte,  ci 
adeseori  pot  fi  numai  bani  cheltuiţi  degeaba  —  sus- 
traşi  dela  adevăratele  scopuri  culturale  cărora  trebuiau 
să  fie  destinăţi ;  că  splendoarea  cultului  şi  a  serviciului 
bisericesc  nu  ,este  expresia  puterii  de  propagare  şi 
întărirea  credinţei  religioase;  că  discursurile  frumoase 
au  o  valoare  culturală  numai  când,  pe  lângă  talentul 
de  expunere,  au  şi  un  fond  inteligent  şi  sunt  puse  în 
serviciul  unei  cauze  bune,  unei  convingeri  sincere  sau 

unui  patriotism  cald,  dar  că  pot  deveni  şi  o  plagă  so- 
cială în  serviciul  demagogiei  şi  instigatorilor  de  rea  cre- 
dinţă; în  fine  că  chiar  scrisul  şi  cetitul  au  numai  atunci 
o  valoare  culturală  reală,  când  sunt  folosite  la  lecturi  din 
cari  se  poate  învăţa  ceva,  pe  când  rău  întrebuinţate,  ele 
pot;  deveni  şi  instrumente  periculoase  pentru  desvoltarea 
pornirilor  rele,  instigaţii,  etc.  In  schimb  însă,  toată  acea 
înţelepciune  a  vieţii,  pe  care  un  popor  analfabet  a  acu- 
mulat-o  de  generaţiuni  şi  o  propagă  din  tată  în  fiu  prin 
viu  graiu,  sau  toate  acele  minunate  poezii  şi  poveşti  po- 
pulare, deşi  nescrise,  constituesc  un  însemnat*capital  de 
bunuri  sufleteşti  şi  au  o  mare  valoare  culturală.  In  toate 
acestea  dar  tfebue  să  ne  ferim  de  a  fl  induşi  în  eroare 
de  aparenţele  de  cultură  şi  să  căutăm  a  găsi  şi  judeca 
numai  valoarea  culturala  reală  a  fondului. 

Judecând  dar  şi  apreciind  în  acest  mod,  să  căutăm 
a  ne  da  seama  de  starea  reală  culturală  de  astăzi  a 
populaţiunii  noastre,  examinând  în  parte  cultura  la  di- 
feritele clase  şi  pături  sociale,  precum  şi  la  categoriile 
principale  ale  ei,  şi  să  vederrf^stfel  ce  activitate  culturală 
consecventă  trebue  să  desvoltăm. 

a.  Cultura  oficială. 

Judecând  după  numărul  mare   al  instituţiunilor  pe 

« 

cari  le-a  creat  şi  le  întreţine  statul ,  după  nenumăratele 
legi  organice  pe  cari  le-a  tradus  dintre  cele  mai  bune 
legi  ale  popoarelor  din  occident  —  şi  cari  regulează 
până  în  cele  mai  mici  detalii  întreaga  activitate  a  ţerii,  — 
după  armata  de  funcţionari  pe  care  o  întreţine,  după  nu- 
mărul şi  frumuseţea  clădirilor  şcoalelor,  bisericilor,  univer- 

sităţilor,  institutelor  de  cultură,  etc.  ce  le-am  înfiinţat,  ar 
urma  de  sigur  că  suntem  între  cele  mai  culte  state  din 
Europa.  Din  nenorocire  însă,  în  mare  parte,  realitatea 
este  alta  :  fără  a  putea  fi  acuzaţi  de  exagerare,  trebue 
să  constatăm  ca  în  fond  aproape  toate  rezultatele  ac- 
tivităţii culturale  oficiale  nu  stau  în  nici  o  proporţie  cu 
sacrificiile  ce  se  fac  ;  ba,  ce  e  mai  trist,  nici  măcar 
acele  condiţii  esenţiale,  cari  formează  substratul  moral 
pentru  putinţa  desvdltării  unei  culturi  serioase  —  adică:- 
Siguranţa,  Ordinea,  Libertatea  şi  Dreptatea  —  nu  sunt 
încă  asigurate  pe  deplin.  v 

Fireşte,  că  în  legislaţiile  noastre  toate  acestea  sunt 
proclamate  ca  principii  fundamentale  ale  sţatului;  dar 
care  e  realitatea  în  aplicarea  lor  ?  Justiţia  («regnorum 
fundamentum»)  nu  şi-a  putut  încă  asigura  prestigiul  de 
care  are  absolută  nevoe ;  ce  diferinţă  între  starea  culturală 
în  care  morarul  dela  Potsdam  putea  spune  fără  frică, 
încă  de  acum  150  de  ani,  Regelui  său,  că  «sunt  doar 
judecători  în  Berlin»  şi  între  starea  noastră  unde  ţăranul, 
şi  astăzi  desnădăjduit,  ajunge  să  strige  adeseori :  «plec  să-mi 
fac  singur  dreptate  cu  toporul».  Administraţia  şi  Poliţia 
—  care  ate  a  garanta  Siguranţa,  Ordinea  şi  Libertatea  — 
sunt  întrebuinţate  mai  mult  ca  arme  ale  politicei  de 
partid,  din  care  cauză  şi  funcţionarii  sunt  în  bună  parte 
corupţi.  Instrucţia  publică  cu  Educaţia  —  cu  toate 
progresele  ce  le-a  făcut  —  este  departe  de  a  da  roa- 
dele cuvenite,  căci  şi  până  astăzi  avem  încă  cel  mai 
mare  număr  de  analfabeţi,  după  Rusia.  Instituţiunile 
superioare  culturale  —  cu  unele  excepţii  remarcabile  — 
lâncezesc  în  bună  parte  şi  numai  câteva  sau  înălţat 
abiâ  la  nivelul  celor  mediocre  din  apus;  vorba  «se 

creează  catedre  şi  institute  pentru  persoane»  e  caracte- 
ristică pentru  lipsa  de  sistem  în  activitatea  culturală 
oficială  şi  *ne  arată  totodată  şi  cauza  lâncezelei  şi  â 
risipei.  Biserica  nu  e  ni$i  ea  la  înălţimea  cuvenită,  căci 
clerul  —  fără  a  mai  vorbi  de  starea  sa  morală  —  se  ocupă, 
la  oraşe  în  mare  parte,  mai  mult  cu  chestiuni  electo- 
rale decât  cu  grija  sufletească  a  populaţiei,  iar  la  sate 
cu  afacerile  materiale;  rezultatul  e  că  poporul,  neavând 
ocazia  să  asculte  şi  câte  o  predică  înălţătoare  sau  cui 
să-şi  mărturisească  păcatele,  a  ajuns  aproape  indife- 
rent faţă  de  religie,  mărginindu-se  ia  îndeplinirea  unor 
datine  creştineşti — la  botez,  nuntă,  îmmormântare,  etc, 

—  fără  a  mai  fi  pătruns  de  principiile  moralei  creştine 
sau  a  le  fi  înlocuit  prin  alte  convingeri  morale.  Şi  tot 
astfel  de- rezultate  am  jniteâ  cita  în  toate  celelelte  di- 
recţiuni. 

Dacă  ne  întrebăm  acum  care  e  cauza  că,  cu  tot 
acest  aparat  bogat  de  mijloace  culturale  şi  cu  toate 
cheltuelile  atât  de  mari  ce  se  fac,  s'au  produs  relativ 
atât  de  mici  rezultate,  vedem  că  ea  nu  poate  fi  cău- 
tată: nici  în  lipsa  de  aptitudini  a  ^poporului  nostru 

—  despre  care  am  văzut  că  «este  înzestrat  cu  cele 
mai  frumoase  însuşiri  culturale,  —  nici  în  lipsa  de 
calităţi  culturale  ale  mediului  natural  —  care,  după 
cum  vom  vedea,  e  cel  mai  prielnic  posibil  —  şi  nici 
chiar  în  defectuozitatea  legilor  organice. 

Legile,  oricât  de  perfecte  ar  fi  ele,  nu  pot  avea  nicio- 
dată o  valoare  mai  mare  decât  aceea  a  persoanelor  cari  le 
aplică,  şi  acestea  sunt:  funcţionarii  statului  şi  oamenii 
politici.  Prima  îndatorire  dar,  pentru  a  putea  creâ  mai 
întâiu   acele  condiţiuni   pregătitoare,    cari  servesc  ca 

Gr.  Aatipa.  —  ProbUmtU  ivo\u\i*i  Poporului  Român.  9 

substrat  moral  pentru  desvoltarea  culturii  şi  apoi  cul- 
tura însăş,-  ar  fi  fost  de  a  ne  forma:  1)  oameni  po- 
litici la  înălţimea  problemelor  ce  ni  le  impun  necesi- 
tăţile evoluţiei  spre  progres  ale  poporului  nostru  şi  2) 
un  personal  de  funcţionari  de  toate  gradele,  culţi, 
integri  şi  specializaţi  pentru  toate  ramurile  de  activitate, 
cari  să  corespundă  importantei  lor  misiuni.  Oamenii 
politicty  pentru  a  înfăptui  la  momentul  oportun,  refor- 
mele necesare  şi  a  le  pune  în  concordanţă  cu  intere- 
sele speciale  ale  populaţiunii  şi  astfel  a  îndruma  mer- 
sul armonic  al  evoluţiei;  funcţionarii >  pentru  a  studia 
şi  prepara  acele  reforme,  a  le  aplica  apoi  cu  cuvenita 
seriozitate  şi  a  asigura  astfel  funcţionarea  regulată  a 
mecanismului  statului. 

Numai  un  corp  de  funcţionari  capabili  si  integri 
pot  să  asigure  mersul  regulat  al  maşinei  statului  şi 
să-i  garanteze  stabilitatea  necesară  —  fără  a  o  lăsa  in- 
fluenţată de  necontenitele  schimbări  politice  —  constituind 
astfel  unul  din  stâlpii  mari  pe  cari  se  razi  mă  întregul 
edificiu.  Ce  mare  importanţă  are  un  corp  de  funcţio- 
nari, cu  tradiţiile  şi  stabilitatea  sa,  pentru  soliditatea  — 
şi  prestigiul  statului  ca  instituţiune,  se  poate  vedea  în 
Franţa,  unde,  cu  toate  schimbările  foarte  dese  de  gu- 
verne, maşina  statului  continuă  mersul  ei  cu  regulari- 
tatea ei  tradiţională;  şi  tot  aşa  a  fost  şi  în  vechea 
Austrie,  unde  cu  toate  necontenitele  schimbări  de  gu- 
vern provocate  de  luptele  naţionalităţilor  între  ele, 
administraţia  propriu  zisă  mergea  cu  o  regularitate 
demnă  de  imitat. 


131 


Prima  îndatorire  dar  şi  la  N  noi  ar  fi  fost  să  se  for- 
meze acel  corp  solid  de  funcţionari,  cu  prestigiul  ne- 
cesar, care  să  asigure  mersul  regulat  al  maşinei  statului, 
să  studieze  şi  să  organizeze  —  sub  controlul  parlamen- 
tului—  toate  ramurile  de  activitate,  să  aplice  legile  şi 
să  bage  ordinea  în  anarhia  ce  domneşte. 

Nici  formarea  oamenilor  politici,  înzestraţi  cu  ştiinţa 
şi  aptitudinile  necesare  —  astfel  cum  i-ar  merita  un 
popor  ca  al  nostru  în  perioada  cea  mai  grea  a  des- 
voltării  lui  —  şi  nici  a  corpului  funcţionarilor,  nu  a 
fost  însă  cu  putinţă  în  organizarea  noastră  politică 
actuală;  căci  sistemul  guvernării  terii  prin  partidele 
politice,  cu  „organizări  puternice"  şi  „disciplină  de  partid" 
—  bazate  mai  mult  pe  comunitate  de  interese  decât 
de  idei  şi  aspiraţiuni  —  a  condus  la  politicianism , 
adică  la  acea  excrescenţă  urîtă  a  celei  mai  nobile  în- 
deletniciri a  unui  popor,  care  este  viermele  cel  mai 
periculos,  care  roade  la  rădăcina  organismului  nostru 
social  şi  care  a  transformat  instituţiunile  statului  într'o 
puternică  maşină  de  exploatare  a  ţerii  pentru  scopuri 
aşa  zise  «politice»  şi  în  realitate  personale. 

Poporul  nostru  a  produs  în  adevăr  destule  capete  po- 
litice remarcabile  —  înzestrate  cu  inteligenţa,  talentul  şi 
toate  calităţile  necesare,  —  politicianismul  însă  îi  distruge 
sistematic  şi  nu-i  lasă  să-şi  dobândească  prestigiul  şi 
influenţa  necesară  spre  a  îndeplini  rolul  ce  li  se  cuvine 
şi  a  aduce  terii  serviciile  de  cari  sunt  capabili;  cei 
mai  mulţi  sfârşesc  prin  a  ceda  locul  «disciplinaţilor» 
şi  a  lăsa  astfel  interesele  vitale  ale  ţerii  pe  mâna 
unor  oameni  inferiori,  instrumente  docile  a  le  cluburilor 
şi  politicianismului. 

Mai  rău  e  încă  cu  funcţionarii.  Pentru  a  se  forma 
un  personal  de  funcţionari  capabili  pentru  toate  ramu- 
rile de  activitate  oficială,  e  nevoe  înainte  de  toate  de 
o  selecţiune  severă,  care  să-i  aleagă  cu  cea  mai  mare 
scrupulozitate  după  cinste,  capacitate,  demnitate,  cul- 
tură, energie,  specializare,  etc.  Selecţiunea  însă,— care 
pretutindeni  este  baza  fundamentală  a  progresului — este 
aci  falsificată  sistematic  de  politicianii  diriguitori,  cari 
caută  a-şi  numi  numai  «oamenii  lor»,  sau  din  acei  cari  se 
pretează  mai  cu  uşurinţă  a  le  satisface  interesele  lor 
aşa  zise  «politice»  —  şi  mai  cu  seamă  personale  —  în 
dauna  ţerii  şi  a  interesului  generai.  Ba  chiar  putem 
zice  că  se  face  o  selecţiune  specială — pe  care  o  putem 
numi  „Selecţiunea  politică"  —  ale  cărei  criterii  de 
alegere  sunt  tocmai  contrariul  celor  arătate  ca  nece- 
sare. Sub  regimul  acestei  selecţiuni,  un  om  cu  dem- 
nitate, căpabil,  cinstit  şi  cult — oricât  de  bun  specialist 
ar  fi  el  —  nu  poate  reuşi  decât  cu  greutate  să  stră- 
bată la  o  funcţiune  publică;  iar  dacă  a  apucat  odată 
a  intra,,  el  nu  poate  rezista  şi  trebue  să  plece — oricât 
de  necesar  ar  fi  pentru  serviciul  său — sau...  să-şi  schimbe 
firea  şi  atitudinea  după  cerinţele  ce  i  se  fac.  Toate 
legile  de  stabilitate  j  politicianii  găsesc  mijloace  să  le 
înconjure — căci  faţă  de  interesele  lor  nimic  nu  mai 
este  sfânt — şi  vai  de  funcţionarul  care  îndrăzneşte  să 
apere  interesul  general  sau  avutul  statului  contra 
rapacităţii  lor  sau  a  partizanilor. 

Prin  acţiunea  îndelungată  a  acestei  selecţiuni  politice, 
clasa  funcţionarilor — din  care  ar  trebui  să  facă  parte 
numai  elementele  cele  mai  culte,  cinstite,  capabile  şi 
demne  ale  naţiunii,  căci  ei  reprezintă  şi  valorifică  legile 

şi  deci  puterea  statului^ — a  ajuns  a  se  transforma  într'o 
adunătura  de  oameni  terorizaţi,  umiliţi  şi  înjosiţi,  lipsiţi 
de  demnitate  şi  voinţă  şi  gata  a  executa  orice  ordin 
îi  s'ar  da.  Ea  se  compune:  sau  din  elemente  incapa- 
bile, corupte  şi  venale,  sau  din  oameni  cinstiţi,  însă 
resemnaţi,  cărora  greutăţile  vieţii  nu  le  permit  a  luâ 
o  atitudine  sau  a  opune  vreo  rezistenţă  călcărilor  de 
legi  şi  abuzurilor  ce  li  se  cere  a  le  tolera.  In  consecinţă 
şi  tratamentul  ce  se  aplică  de  către  politiciani  func- 
ţionarilor este  în  conformitate  cu  starea  de  înjosire 
morală  la  care  ei  au  împins  această  numeroasă  clasă 
a  populaţiunii  noastre  şi  acest  important  organ  al 
vieţii  statului  nostru.  Ei  sunt  maltrataţi  la  orice  ocazie; 
vieaţa  lor  în  unele  administraţii  nu  le  este  asigurată  nici 
ca  a  lucrătorilor  de  fabrici;  la  fiecare  buget  le  tremură 
inima,  că  «vor  rămânea  pe  din  afară»,  şi  aceasta  cu 
atât  mai  mult  cu  cât  sunt  mai  destoinici ;  lefurile  sunt 
cât  se  poate  de  mici,  însă  celor  «docili»  li  se  dau 
numeroase  gratificaţiuni.  La  orice  întâmplare  nenorocită, 
ei  sunt  găsiţi  vinovaţi  şi  trebue  să  suporte  consecinţele : 
Când  casa  pensiunilor  era  aproape  de  faliment  — din 
cauza  abuzului  politicianilor,  cari  votau  cu  grămada 
«Pensii  viagere»  pentru  tot  felul  de  femei  pierdute  şi 
«Recompense  naţionale»  pentru,  partizani  din  banii 
adunaţi  din  reţinerile  de  pensie  ale  funcţionarilor  — con- 
secinţele au  trebuit  să  le  suporte  funcţionarii,  cărora 
li  s'au  redus  considerabil  pensiile  şi  li  s'au  îngreunat 
condiţiile  de  a  le  putea  dobândi,  sporindu-li-se  anii  de 
serviciu.  Când  statul  era  aproape  de  faliment,  în  anii 
de  criză  dela  1899,  în  urma  mai  multor  ani  de  risipă, 
consecinţele  au  trebuit  de  asemenea  să  le  suporte  iarăş 

funcţionarii,  reducându-li-se  lefurile  foarte  simţitor,  după 
cunoscuta  „Curbă  de  reducţie",  etc. 

Un  asemenea  tratament  pune  dar  tot  mai  bine  pe 
funcţionari  la  discreţia  politicianilor,  adică  asigură  acestora 
tot  mai  mult  putinţa  de  a  întrebuinţa  instituţiunile  statului 
pentru  satisfacerea  intereselor  lor  „politice"  şi  personale ; 
ba  chiar  le  dă  posibilitatea  de  a  se  folosi  de  ele  pe 
sub  mână,  prin  mijlocirea  funcţionarilor  partizani,  chiar 
când  sunt  în  opoziţie,  când  adică  nici  măcar  vreo 
răspundere  cât  de  slabă  nu  le  mai  impune  vreo  rezervă. 

Această  posibilitate  de  a  „guverna"  şi  abuza  de  puterea 
statului  şi  din  opoziţie,  prin  acapararea  instituţiunilor 
publice  prin  funcţionarii  partizani  sau  prin  terorizarea 
lor,  face  ca  goana  după  ei,  ademenirile  sau  ameninţările 
şi  teroarea  să  fie  'tot  mai  mare.  La  ce  consecinţe 
dezastruoase  duce  o  asemenea  stare  de  lupruri  —  care 
s'a  transformat  deja  într'o  adevărată  complicitate  —cred 
că  nu  mai  am  nevoe  s'o  arăt. 

Aşa  dar  Politicianismul  —  care  este  urmaşul  direct 
al  obiceiurilor  din  epoca  fanariotă* —  a  împins  la  dege- 
nerare organul  fundamental,  prin  care  statul  are  a-şi 
îndeplini  misiunea  -  sa  şi  a  provocat  o  nouă  boală  : 
Funcţionari smul.  Aceasta  însă  nu  e  identic  cu  Biuro- 
cratismul  din  apus — căruia  i  s'a  găsit  remediul  eficace 
în  controlul  parlamentelor, — ci  se  aseamănă  cu  Cenov- 
nicia  din  vechea  Rusie  despotică,  ale  cărei  abuzuri  şi 
corupţii  au  dus  în  mod  fatal  la  revoluţia  socială  cu  starea 
de  completă  anarhie  de  astăzi. 

Toate  acestea  sunt  triste,  dar  din  nenorocire  absolut 
adevărate,  şi  le-aş  putea  ilustra  cu  numeroase  exemple. 
Politicianismul  este  dar  cauza  cauzelor  tuturor  relelor 

de  cari  sufere  întreg  organismul  statului  nostru;  el  e 
cauza  că  cultura  n'a  putut  încă  şi  nu  poate  să  se 
desvolte  în  proporţie  cu  sacrificiile  materiale  ce  se  fac 
de  către  stat;  şi  tot  politicianismul  este  acela  care,  în 
loc  de  a  spori  prin  cultură  puterile  sufleteşti  ale  popo- 
rului, .  i-a  pervertit  simţul  moral  sănătos  şi  continuă  a-i 
perverti  şi  distruge  toate  frumoasele  sale  însuşiri  fireşti. 

Nu  e  vorba  fireşte  de  persoane,  ci  de  consecinţele 
dezastruoase  ale  unui  sistem  defectuos  de  guvernare, 
care  în  mod  fatal  scoate  la  iveală  asemenea  elemente 
acaparante  şi  le  permite  să  pună  stăpânire  —  ca 
un  mare  Trust  —  pe  întreaga  noastră  vieaţă  politică, 
socială  şi  economică,  spre  a  o  exploatâ  în  folosul  pro- 
priu. Dacă  am  putut  aprecia  *de  multe  ori  bunele 
intenţii  şi  patriotismul  cald  al  unor  oameni  politici,  nu 
am  putut  însă  să  nu  mă  conving  şi  mai  mult  că  chiar 
pe  aceştia  „Goana  după  partizani"  îi  împinge  în  mod 
fatal  spre  politicianism — adică  spre  acapararea  pentru 
partizani  a  instituţiunilor  statului  —  şi  aceasta  duce 
direct  la  completa  dezorganizare  şi  slăbire  a  puterii 
statului,  adică  la  o  stare  anarhică,  cu  totul  nefavorabilă 
pentru,  desvoltafea  şi  înflorirea  culturii  şi  deci  pentru 
mersul  evoluţiei  poporului. 

b.  Cultura  claselor  bogate. 

Şi  la  clasele  bogate  cultura  e  în  realitate  cu  mult 
mai  mică  decât  apare  unui  judecător  superficial,  care 
nu  are  putinţa  de  a  cerceta  lucrurile  mai  de  aproape 
sau  nu  e  deprins  a  distinge  formele  şi  aparenţele 
— ■  „Spoiala"  — 'de  fondul  real  In  adevăr:  se  vorbesc 

în  perfecţiune  limbile  străine,  însă  puţini  le  întrebuin- 
ţează la  alt  scop  cultural  decât  la  conversaţiuni  banale 
sau  la  cetitul  romanelor;  gustul  pentru  lux  e  cât  se 
poate  de  rafinat,  însă  puţini  ştiu  să  judece  adevărata 
valoare  artistică  a  unei  opere  de  artă;  se  călătoreşte 
foarte  mult  în  străinătate,  însă  puţini  se  duc  pentru  a 
se  adăpâ  la  izvoarele  de  cultură  apuseană,  ci  mai  mult 
la  confortul  otelurilor  moderne  şi  la  vieaţa  decadentă  a 
oraşelor  mari;  la  moşii  se  dace  o  viaţă  de  castel,  cu 
toate  rafinamentele  ei,  însă  puţini  îşi  dau  seama  de  rolul 
cultural  ce  l-ar  putea  avea  între  săteni;  se  face  foarte 
multă  politică,  însă  puţini  se  preocupă  de  interesele 
mari  ale  neamului;  cei  mai  mulţi  se  opresc  la  intrigile 
şi  cancanurile  de  partid,  sau  cel  mult  consideră  politica 
ca  un  sport  pasionant,  unde  o  bună  lovitură  dată  ad- 
versarului valorează  mai  mult  decât  o  lege  necesară 
pe  care  o  face  să  cadă. 

Cam  aceasta  este,  în  toate  felurile  de  îndeletniciri 
ale  acestei  clase,  diferinţa  între  cultura  reală  şi  apa- 
renţele culturale;  ea  variază  ca  proporţie  în  diferitele 
regiuni  ale  ţerii  şi  la  diferitele  ramuri  ale  poporului 
nostru,  precum  şi  după  originea  şi  tradiţiile  diferitelor 
familii.  In  schimb  însă  s'a  ajuns,  în  unele  cercuri,  la 
unele  excrescenţe  periculoase,  câri  sunt  vădite  semne 
de  degenerescenţă  a  vieţii  şi  de  perversiunea  unor 
anumite  sfcţţuri,  astfel:  Vorbitul  în  perfecţie  al  limbilor 
străine  l-au  împins  unii  atât  de  departe,  că  şi-au  uitat 
cu  totul  limba  proprie,  sau  dispun  numai  de  un  vo- 
cabular restrâns  al  unei  limbi  româneşti  pocite  pentru 
a  se  putea  înţelege  cu  servitorii;  fireşte  că  în  asemenea 
condiţii  nu  mai   poate  fi  vorba  de  cultivarea  limbii  şi 

literaturii  ţerii  sale  —  prima  datorie  a  fiecărui  om 
cult  de  orice  naţionalitate  ar  fi  el,  —  ceeace  constitue 
o  înstrăinare  de  poporul  din  care  face  parte;  acest 
abuz  de  întrebuinţarea  limbilor  străine  duce  la  o  pe- 
riculoasă pervertire  a  simţului  naţional  şi  al  iubirii  de 
patrie.  Gustul  estetic  a  degenerat  într'un  lux  nebunesc 
—  şi  mai  cu  seamă  la  femei  cu  modele  lor  extrava- 
gante —  pentru  care  se  cheltuesc  în  străinătate  sume 
enorme,  ruinându-se  întregi  averi  în  dauna  economiei 
naţionale  şi  a  bilanţului  comercial  al  ţerii.  Călătoriile 
în  străinătate  pentru  petrecere  au  luat  proporţiile  unei 
adevărate  migraţiuni  către  staţiunile  internaţionale  de 
desfătare,  unde  Românii  sunt  *  cunoscuţi  în  timpul 
«sezoanelor»  prin  luxul  şi  risipa  lor;  această  pornire 
spre  desfătare  peste  nevoile  unui  repaos  meritat  — 
care  costă  pe  ţară  same  atât  de  mari  —  şi  lipsa  de 
orice  muncă  productivă  este  de  asemenea  un  semn 
vădit  de  degenerare  si  pervertire  a  simţului  datoriei. 
La  moşii,  nevoia  de  bani  pentru  lux  şi  cheîtueli  exa- 
gerate face  pe  unii  să  fie  faţă  de  ţărani  de  o  aviditate 
care  depăşeşte  orice  limite  sau  sâ-şi  încredinţeze  mo- 
şiile pe  mâna  unor  arendaşi  sau  administratori  rapaci, 
cari  folosesc  toate  mijloacele  pentru  a  stoarce  dela  ei 
cât  mai  mult;  la  ce  consecinţă  duce  aceasta  pentru 
economia  generală  a  ţerii,  cât  şi  pentru  chestiunea 
noastră  sociala  se  cunoaşte  în  deajuns;  este  dar  iarăş 
o  perversiune  a  simţului  moral.  In  politică,  în  loc  de 
a  lupta  pentru  interesele  mari  ale  neamului,  pentru 
organizarea  ţerii,  etc,  mulţi  se  gândesc  numai  la  urîta 
ocrotire  a  intereselor  lor  proprii  şi  se  dedau  la  acel 
politicianism  scârbos,  care  am  văzut  că  este  cangrena 

cea  mai  rea  care  roade  la  fundamentele  statului  nostru; 
şi  aceasta  nu  e  decât  o  pervertire  a  simţului  moral 
şi  social.  Şi  astfel-  în  toate  direcţiunile  în  cari  vom 
căuta,  vom  găsi  o  serie  de  excrescenţe  periculoase,  cu 
semne  de  degenerescentă  şi  perversiune,  pe  care  o 
cultură  adevărată  trebue  să  le  smulgă  din  rădăcină 
pentru  a-şi  înlesni  desvoltarea  normală ;  aceasta  mai  cu 
seamă  la  acea  clasă  care,  prin  starea  ei  materială  şi 
prin  desvoltarea  de  mai  multe  generaţiuni  a  aptitudi- 
nilor ei,  e  menită  a  îndeplini  un  rol  mai  important 
în  desvoltarea  culturală  a  poporului. 

Am  face  totuş  o  mare  nedreptate,  dacă  am  gene- 
raliza aceste  constatări  asupra  întregei  clase  avute, 
căci  sunt  şi  multe  excepţii  —  mai  cu  seamă  din 
vechea  clasă  boerească  băştinaşă  —  cari  din  fericire 
devin  din  ce  în  ce  mai  numeroase:  Sunt  multe  familii 
unde  se  cultivă  cu  destulă  pricepere  "  artele  şi  chiar  • 
ştiinţa,  posedând  colecţiunr  însemnate,  biblioteci  fru- 
moase şi  chiar  laboratorii  ştiinţifice;  sunt  case  a  căror 
podoabă  sunt  încă  vechile  virtuţi,  cu  tradiţiile  patrio- 
tice, cultivarea  limbii  şi  literaturii  române,  etc;  sunt 
proprietari  cari  desvoltă  o  întreagă  activitate  cultura 'â 
între  săteni  şi  cultivă  vechile  relaţii  patriarhale  cu  ei; 
sunt  numeroase  societăţi  de  doamne  cari  se  ocupă 
cu  încurajarea  şi  perfecţionarea  muncii  casnice  şi  a 
artei  naţionale  la  sate  ş.  a.  m.  d.  Dar  cea  mai  bună 
dovadă  despre  preocupările  adevărat  culturale  ale 
multor  reprezentanţi  demni  ai  acestei  clase  sunt:  nu- 
meroasele donaţiuni  făcute  Academiei  Române  (Fon- 
dul V.  Adamachi,  în  prima  linie),  universităţilor,  spita- 
lelor şi  diferitelor  instituţiuni  de  cultură;  depozitele  cui- 


139 

turale  fundate  de  ei,  ca:  Biblioteca  dela  Miclăuşani,  Mu- 
zeul Simu  —  un  pinunat  exemplu  de  devotament 
pentru  o  activitate  culturală  conştientă  din  partea  unui 
particular,  — ■  Muzeul  Kalinderu,  Colecţiunea  General 
Mavros  din  Muzeul  de  antichităţi,  Colecţiunile  Ghica- 
Comăneşti  şi  Dr.  Mitrea,  dăruite  Muzeului  de  Istorie 
naturală,  Bibliotecele  ^Sturdza-Scheianu  şi  Filipescu, 
Colecţiile  de  Monete  D.  A.  Sturdza  şi  Mih.  Sutzu  dela 
Academia  Română,  numeroasele  fundariuni  culturale 
ale  patriotului  Basarabean  Vasiie  Stroescu,  Cabinetul  de 
Istorie  naturală  al  Societăţii  de  Medici  şi  Naturalişti  din 
Iaşi,  cu  colecţiuni  importante  -dăruite  de  boierii  moldo- 
veni încă  dela  1834,  şi  multe  alte  asemenea  sacrificii 
pentru  scopuri  ^naturale. 

c.  Intelectualii. 

f 

Poporul  român,  în  starea  organizării  sale  sociale  de 
astăzi,  nu  are  încă  o  clasă  de  mijloc  închegată  în  felul 
Burgheziei  terilor  din  apusul  Europei;  funcţiunile  a- 
cestei  clase  în  organismul  nostru  social  sunt  îndeplinite* 
în  cea  mai  mare  parte  de  străini,  aşezaţi  printre  noi 
încă  de  prea  puţin  timp  pentru  a  putea  constitui  o 
clasă  românească,  căreia  să-i  poată  reveni  un  rol  în 
cultura  poporului  nostru.  In  timpurile  din  urmă  s'a 
înjghebat  în  adevăr  şi  o  mică  clasă  de  comercianţi  şi 
meseriaşi  români,  însă  e  prea  puţin  numeroasă,  iar 
elementele  ce  o  compun  sunt  prea  diferite  ca  cultură 
—  meseriaşii  şi  micii  comercianţi  abia  stau  pe  treapta 
culturală  a  lucrătorilor  industriali  din  apus !  —  pentru 
a  putea  forma  o  clasă  omogenă  cu  aspiraţiuni  cultu- 
rale mai  mult  sau  mai  puţin  uniforme. 

Există  la  noi  însă  o  clasă  destul  de  numeroasă,  care, 
fără  a  dispune  de  mijloacele  materiale  ale  burgheziei 
din  apus,  reprezintă  o  unitate  socială  bine  definită,  cu 
pregătiri  şi  aspiraţiuni  culturale  destul  de  însemnate; 
aceasta  e  clasa  intelectualilor,  compusă  din:  profe- 
sori, medici,  publicişti,  advocaţi,  judecători,  ingineri, 
funcţionari  de  toate  categoriile,  farmacişti,  veterinari, 
agronomi,  arendaşi,  preoţi,  fabricanţi,  etc.  Cu  toată 
originea  şi  ştarea  lor  materială  şi  socială  diferită,  ei 
au  ceva  comun  care-i  Jeagă:  munca  intelectuală  ca 
principalul  mijloc  de  existenţă.  Fireşte,  ca  atari,  şi 
activitatea  lor  ca  agenţi  ai  culturii  trebue  să  fie  foarte 
însemnată.  Să  -  vedem  dar  care  este  starea  culturii  a- 
cestei  interesante  clase  a  populaţiunii  noastre  şi  rol  ul 
lor  ca  propagatori  ai  ei. 

Fără  a  ne  scoborî  la  timpurile  prea  vechi,  când 
singura  ştiinţă  românească  ce  se  cultiva  pe  pământul 
nostru  îşi  avea  cuiburile  ei  prin  mânăstiri,  vom  aminti 
că,  pe  lângă  fiii  de  boieri,  primele  elemente  cari  au 
început  a  învăţa  carte  şi  a  se  pune  în  serviciul  cul- 
turii erau  ieşiţi  din  rudimentele  acestei  clase:  fii  de 
preoţi,  dascăli,  mici  funcţionari,  răzeşi,  etc.  Aceasta  a 
mers  cu  o  grabă  atât  de  mare/  că,  pe  când  acum 
vreo  60  de  ani  era  aproape  o  imposibilitate  să-ţi  în- 
chipueşti  un  medic  sau  farmacist  român,  sau  chiar  un 
«gramatic»  de  pe  la  curţile  boiereşti,  astăzi  avem  o 
abundenţă  atât  de  mare,  că  în  unele  ramuri  depăşeşte 
cu  mult  necesităţile  de  completarea  personalului  in- 
stituţiunilor  statului  sau  a  celor  financiare,  economice, 
ndustriale,  etc,  iar  în  unele  profesiuni  libere  concurenţa  e 
deja  prea  mare. 


Astăzi  poporul  român,  cu  aptitudinile  sale  mari 
culturale,  scoate  pe  flecare  an  un  număr  din  ce  în  ce 
mai  considerabil  de  tineri  —  ieşiţi  din  toate  clasele 
societăţii  —  care  se  consacră  vieţii  intelectuale.  In 
general,  încă  din  şcoală,  ei  arată  aptitudini  foarte 
mari;  in  universităţile  şi  laboratoriile  din  străinătate 
'sunt  în  totdeauna  consideraţi  printre  cei  dintâi,  aşa  că 
promit  mult  pentru  viitorul  cultural  al  ţerii. 

Din  nefericire  mediul  în  care  au  a-şi  desfăşura  în 
urmă  activitatea  lor  nu  este1  de  loc  prielnic  pentru  a 
favoriza  desvoltarea  mai  departe  a  acestor  energii 
culturale;  în  special  politicianismul  are  o  influenţă  de- 
zastruoasă asupra  lor  şi  nimiceşte,  sau  deviază  dela 
calea  dreaptă  cel  puţin  90%  dintr'înşii.  începând  cu  - 
ademenirile  —  încă  dela  uşile  şcoalei  —  pentru  a-i 
atrage  în  «partidele»  lor,  în  cazul  cel  mai  bun  le 
omoară  prin  «disciplina  de  partid»  iniţiativa  şi  obiec- 
tivitatea şi  le  perverteşte  prin  «înaltele  consideraţiuni 
politice»  judecata  dreaptă.  Cele  mai  de  multe  ori  însă 
cele  mai  frumoase  talente  şi  cele  mai  nobile  simţi- 
minte  şi  aspiraţiuni  se  pervertesc  în  această  promis- 
cuitate şi  ajung  a  fi  puse  mai  mult  în  serviciul  cau- 
zelor rele,  anticulturale  decât  al"  celor  bune.  Cu  cât 
inteligenţa  şi  talentele  sunt  mai  mari,  cu  atâta  şi  mij- 
loacele de  ademenire  sunt  mai  puternice,  şi  dacă  pe 
calea  ofertelor  nu  reuşesc  să-1  câştige  şi  să-1  sustragă 
dela  menirea  sa  culturală,  atunci  metoda  persecuţiilor 
cu  înjosirile  de  tot  felul  şi  cu  închiderea  tuturor  dru- 
murilor la  orice  carieră  dace  la  rezultat  sigur:  Numai 
pe  calea  unui  adevărat  apostolat  poate  un  tânăr  lipsit 
de  mijloace  ajunge  să  lupte  pentru  idealurile  sale  ade- 

vărate,  însă  şi  atunci  numai  după  ce  şi-a  cheltuit  trei 
sferturi  din  energia  sa  pentru  a  se  apăra  de  mizeriile 
ce  le  întâmpină.  Aşa  dar  şi  aci  politicianismul,  care 
falsifică  selecţiunea  —  adică  singura  cale  a  progresului — 
este  cel  mai  mare  duşman  al  culturii,  căci  conrupe 
sau  loveşte  tocmai  în  acea  clasă  socială,  care  ar  putea 
şi  are  menirea  de  a  aduce  cele  mai  mari  servicii  pro- 
păşirii ei.  Şi  din  acest  punct  de  vedere  este  dar  o 
datorie — în  interesul  viitorului  neamului  nostru  —  de 
a  luptâ  pe  orice  cale  în  contra  lăţirii  acestei  plăgi 
sociale,  care,  prin  modul  cum  e  organizată — ca  o  ade- 
vărată camoră  —  şi  prin  mijloacele  materiale  de  cari 
dispune,  răspândeşte  virusul  ei  până  în  cele  mai  mici 
capilare  ale  organismului  nostru,  ducându-1  la  un 
dezastru. 

Cu  toate  aceste  piedici  însă,  mişcarea  culturală, 
pornită  şi  reprezintată  de  această  clasă,  nu  mai  poate 
fi  oprită  şi  iea  o  întindere  tot  mai  mare.  Elemente  tot 
mai  serioase  şi  mai  bine  pregătite  i  se  alipesc  şi  ma- 
nifestaţiile ei  devin  tot  mai  îmbucurătoare:  o  literatură 
naţională  din  ce  în  ce  mai  bogată,  şi  mai  bine  în- 
dreptată prin  influenţa  diriguitoare  a  criticilor  literari, 
ne  perfecţionează  mereu  limba  şi  gustul  şi  înalţă  sim- 
ţimintele  populaţiunii ;  in  muzică,  pictură,  sculptură, 
arhitectură,  arte  decorative,  etc,  producţiunile  originale 
devin  tot  mai  dese  şi  influenţează  desvoltarea  simţului 
estetic  şi  perfecţionarea  aptitudinilor  artistice  fireşti 
ale  poporului,  care  duce  la  crearea  unei  arte  naţionale 
bazată  pe  specificitatea  modului  nostru  propriu  de  a 
simţi  şi  concepe  frumosul;  în  ştiinţă  numele  Românilor 
încep  a  se  întâlni   din  ce  în   ce   mai   des  în  marile 

reviste  ştiinţifice  internaţionale  şi  în  diferitele  tratate 
speciale;  problemele  ştiinţifice  ale  ţerii  noastre  nu  mai 
fac  numai  obiectul  cercetărilor  savanţilor  străini  sau  ale 
«societăţilor  pentru  studiarea  orientului  european,»  ci 
sunt  studiate  cu  o  competjnţă  tot  mai  mare  de  în- 
văţaţii români,  cari-şi  câştigă  un  nume  tot  mai  bun 
în  lumea  specialişţilor;  în  tehnică,  lucrări  importante 
se  proiectează  şi  se  execută  de  ingineri  români;  se 
pun  în  valoare  bogăţiile  subsolului  nostru,  se  amelio- 
rează solul,  se  perfecţionează  necontenit  toate  ramurile 
agriculturii,  se  instalează  fabrici,  se  organizează  in- 
dustrii nouă,  etc.  şi  astfel  se  desvoltă  o  activitate  civi- 
lizatorie  tot  mai  mare  în  mediul  natural  al  ţerii  ş.  a. 
m.  d. 

In  toate  direcţiunile  dar,  graţie  activităţii  culturale 
din  ce  în  ce  mai  intense  a  acestei  clase,  suntem  pe 
cale  de  a  ne  desvoltă  tot  mai  mult,  spre  a  duce 
vieaţa  noastră  proprie  şi  a  ne-o  perfecţiona  prin  noi 
înşine  şi  cu  propriile  noastre  mijloace. 

Fireşte  că,  văzute  lucrurile  în  mare,  ajungem  la  aceste 
constatări  fortificante  cu  privire  la  mişcarea  noastră 
culturală,  care  porneşte  cu  atâta  putere  din  nevoia 
organică  de  a  se  desfăşura  a  unor  însuşiri  fireşti,  cari 
au  stat  atâta  timp  în  stare  latentă  şi  cari  astăzi  nu 
mai  pot  fi  oprite;  e  ploaia  de  primăvară  care  împinge 
în  mod  fatal  la  încolţire  germenii  din  atâtea  seminţe 
rodnice,  cari  au  zăcut  amorţite  într'un  pământ  fertil 
în  timpul  unei  ierni  atât  de  grele  şi  de  îndelungate. 
Este  totuş  necesar  să  nu  lăsăm  lucrurile  în  voia  lor, 
ci  să  luăm  toate  măsurile  pentru  a  asigura  reuşita  cât 
mai  perfectă  a  recoltei  mult  aşteptate,  de  binefacerile 

căreia  avem  atâta  nevoe;  ogorul  trebue  bine  lucrat  şi 
buruiana  plivită  la  timp  pentru  a  nu  lăsa  ca  planta 
nobilă  care  încolţeşte  să  fie  înăbuşită.  Trebue  dar  să 
observăm  bine  şi  toate  detaliile  şi  să  căutăm  piedicile 
cât  de  mici,  cari  stau  în  calea  desvoltării  culturii 
noastre  ca  să  le  înlăturăm  cât  mai  grabnic;  căci  timpul 
îndelungat  cât  l-am*pierdut  ne-a  lăsat  cu  mult  în  urma 
altor  popoare,  mai  slab  înzestrate  dela  natură  ca  al 
nostru,  şi  spaţiul  care  ne  desparte  de  progresele  lor 
trebue  câştigat  cât  mai  repede  pentru  a  ne  asigura 
astfel  locul  ce  ni  se  cuvine  între  popoarele  lumii. 

Procedând  astfel,  constatăm  următoarele  piedici  prin- 
cipale, cari  îngreuează  desvoltarea  şi  propagarea  cul- 
turii .şi  pe  cari  trebue  să  căutăm  a  le  înlătura  cât  mai 
neîntârziat  : 

1.  Lipsa^  desăvârşită  a  unui  plan  general  de  cui- 
tură.  Ca  în  mai  toate  ramurile  noastre  dCPlactiviţate,  şi  în 
activitatea  culturală  şi  civilizatorie  —  cea  mai  impor- 
tantă din  vieaţa  unui  popor — domneşte  o  lipsă  desă- 
vârşită de  sistem,  ceeace  face  ca  cel  puţin  jumă- 
tate din  energia  consumată  şi  din  mijloacele  cheltuite 
să  fie  risipite  în  mod  zadarnic  fără  nici  un  rezultat 
practic.  Suntem  încă  în  stadiul  când  fiecare  nepregătit, 
ajuns  prin  capriciile  politicei  într'o  situaţie  conducătoare, 
îşi  pune  în  aplicare,  cu  cheltueală  de  energie  naţională 
şi  bani  publici,  toate  fantaziile  sale,  spre  a  fi  apoi  pă- 
răsite odată  cu  plecarea  sa ;  şi  aceasta  se  repetă  cel 
puţin  la  fiecare  schimbare  de  guvern.  Cauzele  acestei 
stări  atât  de  dăunătoare  trebuesc  căutate  în  organi- 
zarea noastră  generală,  dar  mai  cu  seamă  —  după  cum 
am  arătat  —  în  lipsa  unei  clase  de  funcţionari  stabili, 

t:ari  să  conserve  tradiţiile  şi  să  controleze  aplicarea  fie- 
cărei măsuri,  înregistrând  rezultatele ;  căci  numai  astfel, 
pe  această  cale  practică,  se  poate  ajunge  la  stabilirea 
unui  sistem  pentru  încurajarea  şi  propagarea  culturii, 
decurgând  din  experienţă  şi  cunoaşterea  stării  r^ale  a 
împrejurărilor  proprii  ţerii  şi  poporului  nostru. 

2.  Terenul  pe  care  voim  să  facem  cultura  nu  e 
încă  suficient  pregătit.  Buruiana  —  adică:  obiceiurile 
rele  din  trecut,  superstiţiile,  minciuna,  toleranţa  faptelor 
rele,  abuzul  de  putere,  etc.  —  nu  e  stârpită  încă  şi  ame- 
ninţă să  înăbuşe  tot  mai  mult  noua  cultură. 

3.  Căile  de  răspândirea  culturii  —  acele  canale  de 
irigaţie  culturală  prin  cari  urmează  să  se  scurgă 
acest  lichid  fertilizant  —  nu  sunt  preparate.  Oricât 
de  îmbucurătoare  ar  fi  întinderea  pe  care  a  luat-o  noua 
cultură  în  ultimul  timp,  trebue  să  constatăm  că  ea  ră- 
mâne mărginită  numai  la  unele  pături  orăşeneşti,  iar  la 
ţară  se  întinde  numai  foarte  anevoe;  ea  rămâne  dar 
numai  o  cultură  superficială,  căci  ţărănimea  —  cei  82% 
din  populaţiunea  ţerii  —  nu  se  împărtăşeşte  decât  foarte 
puţin  din  binefacerile  ei.  Chiar  în  oraşe,  faţă  de  nu- 
mărul mare  al  elementelor  cari  se  consacră  vieţii  cul- 
turale şi  faţă  de  calitatea  predispoziţiilor  şi  însuşirilor 
culturale  ce  le  au,  rezultatele  nu  sunt  încă  la  înălţimea 
cuvenită,  neputând  pătrunde  nici  aci  în  păturile  mai 
joase  ale  populaţiunii.  Cauzele  trebue  să  le  atribuim 
în  prima  linie  —  după  cum  am  mai  arătat —  lipsei  desă- 
vârşite de  sistem,  insuficienţei  şi  mai  cu  seamă  inefi- 
cacităţii mijloacelor  culturale  oficiale. 

4.  Sămânţa  nu  e\bine  selecţionată.  Reuşita  oricărei 
culturi  e  bazată  în  prima  linie  pe  selecţionarea  cu 

îngrijire  a  seminţei.  Noi  însă;  alături  de  bunurile 
sufleteşti,  cari  înobilează  firea,  mai  cultivăm  şi  foarte 
multă  buruiană,  care  înăbuşe  şi  otrăveşte  sufletul 
populaţiei.  Amintesc  numai  influenţa  unei  anumite  prese, 
cu  campaniile  sistematice  ce  se*  duc  în  contra  a  tot 
ce  este  sănătos  într'un  stat,  literatura  pornografică,  pro- 
pagandele străine  cari  ponegresc-  sistematic  tot  ce  e 
naţional,  propagandele  internaţionaliste  bazate  pe  popu- 
larizarea tendenţioasă  a  unor  pretinse  adevăruri  ştiinţi- 
fice, etc,  cari  toate  pervertesc  simţurile  şi  judecata  şi 
slăbesc  energia  unui  popor.  Apoi  obiceiurile  cultivate 
prin  cazărmi  şi  răspândite  pe  această  cale  la  ţară,  po- 
liticianismul ş.  a.  m.  d. 

5.  Instrumentele  culturale  sunt  primitive  şi  ţinute 
într'un  mediu  nefavorabil,  care  le  slăbeşte  puterea 
de  acţiune.  Politicianismul  introduce  în  universităţi  şi 
în  tot  corpul  didactic  elemente  cari  nu  sunt  la  înăl- 
ţimea activităţii  ce  au  a  o  desvoltâ  şi  distrage,  prin 
politică  şi  funcţiuni  administrative,  pe  profesori  dela 
menirea  lor;  unii  dintre  profesorii  medici  şi  jurişti  uită 
menirea  lor  umanitară  şi  culturală  —  căreia  trebue  să-i 
consacre  toată  munca  lor  —  şi 1  se  ocupă  aproape  ex- 
cluziv  numai  cu  partea  lucrativă  a  specialităţii  lor;  preoţii 
şi  învăţătorii  rurali  se  ocupă  prea  /mult  de  bănci  şi  inte- 
rese proprii  materiale  decât  de  cultura  sufletească  a 
populaţiei,  etc,  etc. 

6.  Metodele  şi  procedeele  culturale  sunt  in  mare 
parte  exotice ',  nepotrivite  cu  firea  poporului  şi  natura 
ţerii.  Fiecare  popor  are  firea  sa  proprie,  astfel  cum 
şi-a  format-o  în  ţara  sa,  în  care  trăeşte  şi  pe  care  o 
cunoaşte,  are  modul  său  de  a  învăţa  şi  a  pricepe,  are 

necesităţile  sale  intelectuale  proprii  ş.  a.  m.  d.  Trebue 
dar  ca  şi  învăţământul  şi  întreaga  propagandă  cultu- 
rală să  fie  bazate  pe  aceste  elemente,  cari  şi  ele  la 
rândul  lor  trebuesc  bine  studiate  ş^  cunoscute.  Această 
lucrare  pregătitoare  —  care  este  o  condiţie  esenţială  — 
nu  s'a  făcut  însă  în  deajuns  la  noi :  metodele  şi  pro- 
cedeele culturale  sunt  •  în  mare  parte  străine ;  chiar  căr- 
ţile didactice  —  cu  toată  silinţa  ce  s'a  dat  în  ultimul 
timp  —  sunt  în  bună  parte  prelucrate  după  cărţi  străine 
şi  nu  au  de  bază  ţara  şi  firea  poporului  nostru.  Pe- 
dagogia modernă  ştiinţifică  atribue  însă  cea  mai  mare 
importanţă  tocmai  elementelor  aperceptive  —  spre  a 
putea  merge  dela  cunoscut  la  necunoscut,  —  cari  toc- 
mai presupun  înainte  de  toate  cunoaşterea  prealabilă  a 
terii  şi  a  poporului  ca  bază  a  instrucţiei  şi  educaţiei. 
Metodele  importate  dar,  câtă  vreme  nu  sunt  perfect 
acomodate  firei  poporului  şi  bazate  pe  natura  specială 
a  ţerii,  nu  au  o  suficientă  valoare  pentru  desvoltarea 
şi  răspândirea  culturii  la  noi. 

Mai  mult  încă :  Pedagogia  modernă  cere  ca  între  toate 
obiectele  ce  se  predau  în  învăţământ  să  existe  o  strânsă 
legătură  şi  toate  să  se  concentreze  în  jurul  unui  obiect 
principal.  Pedagogii  din  şcoala  lui  Herbart,  Ziller,  Rein, 
etc.,  cer  ca  Concentra ţiunea  să  se  facă  în  Religie.  Cred 
că  ar  fi  cu  mult  mai  folositor,  dacă  în  învăţământul 
nostru  s'ar  alege  Geografia  patriei — în  sensul  larg,  adică 
cu  descrierea  naturii  ei — ca  obiect  principal  de  concen- 
traţiune.  Aceasta  ar  cere  fireşte  o  modificare  radicală 
a  programelor  actuale  şi  ar  presupune  o  cunoaştere 
cu  mult  mai  profundă  a  naturii  întregei  ţeri,  însă  ar 
avea  un  efect  cultural  incomparabil  mai  mare. 

Acelaş  lucru  e  şi  cu  multe  din  instituţiunile  superioare, 
cari,  nerespunzând  la  nevoile  noastre  culturale  proprii 
şi  nefiind  adaptate  a  le  servi,  continuă  a  rămâneâ 
străine,  fără  a  da  vreun  rezultat  practic. 

7)  Lipsa  de  ocrotire  a  elementelor  culturale.  Una 
din  activităţile  culturale  cele  mai  importante  ar  trebui 
să  fie  alegerea  şi  desvoltarea  mai  departe  a  elemen- 
telor cari  au  să  ducă  lupta  culturală.  Din  nenorocire 
se  pare  că  în  mare  parte  lipseşte  atât  priceperea  şi 
seriozitatea,  cât  şi  mediul  favorabil  pentru  o  asemenea 
operaţie  fundamentală  de  selecţi  une.  Adevărate  talente  şi 
tot  felul  de  elemente  bine  înzestrate  cu  calităţi  culturale  — 
cărora  însă  tocmai  de  aceea  le  lipseşte  darul  de  a  se 
insinua — sunt  lăsate  fără  nici  o  ocrotire,  biruite  in  con- 
curenţă de  elemente  inferioare,  insinuante  sau  cu  alte  ase- 
menea daruri.  Numai  cu  mare  greutate  pot  unii  din  ei  reuşi 
să  pătrundă,  iar  majoritatea  se  pierd,  formând  armata 
aşa  zişilor  «Boemi»,  «talente  pierdute,»  etc.  Judecarea 
dar  cu  dreptate  şi  nepărtinire  la  orice  concurenţă,  cul- 
tivarea metodelor  de  selecţiune,  înlesnirile  de  tot  felul 
pentru  a  se  da  putinţa  talentelor  să  se  manifesteze  şi  să 
străbată,  măsura  în  critică,  etc.  sunt  îndatoriri  serioase 
ale  fiecăruia  şi  legate  de  o  mare  răspundere  morală 
faţă  de  viitorul  cultural  al  neamului. 

8)  Distrugerea  capitalului  cultural.  In  capitolul 
precedent  am  văzut  că  produsele  culturii  se  acumu- 
lează pentru  a  forma  un  capital  de  bunuri  culturale, 
care  serveşte  apoi  ca  factor  în  desvoltarea  mai  departe 
a  culturii.  Fireşte  că  este  de  cea  mai  mare  importanţă, 
ca  toate  bunurile  rezultate  din  activitatea  culturală,  să 
fie  păstrate  cu  sfinţenie  şi  capitalizate. 

Experienţele  —  pozitive  sau  negative  —  câştigate  în 
orice  ramură  de  activitate  culturală,  materialul  adunat 
şi  personalul  format  în  vederea  unui  studiu,  observaţiile, 
metodele  şi  procedeele  de  studiu,  cărţile,  instrumentele, 
etc.,  etc,  toate  acestea  se  acumulează  la  capitalul 
cultural  şi  servesc  desvoltării  mai  departe  a  culturii. 
O  asemenea  acumulare  însă  cere  o  stabilitate  a  insti- 
tuţiunilor  şi  a  personalului,  o  tradiţie  în  muncă  ş.  a.  m.  d. 
Toate  acestea,  în  sistema  de  organizare  a  vieţii  noastre 
de  stat,  nu  se  pot  face  decât  cu  ane  voinţă,  şi  toată 
munca  făcută  odată  se  pierde  la  fiecare  schimbare  de 
guvern  sau  de  persoane.  Tocmai  de  aceea  asistăm 
necontenit  la  continue  încercări  nereuşite  —  în  aceeaş 
chestiune  şi  cu  aceleaşi  metode  —  sau  la  descoperirea, 
cu  multă  cheltueală  şi  energie,  a  aceluiaş  lucru,  care  a 
mai  fost  descoperit  cu  mult  înainte,  dar  care  a  rămas 
îngropat  prin  dosare  sau  ale  cărui  urme  s'au  pierdut. 
Stabilitatea  şi  independenţa  instituţiunilor  de  cultură 
este  dar  o  condiţiune  esenţială  pentru  asigurarea  mer- 
sului continuu  al  progresului,  şi  tot  atât  de  importantă 
pentru  formarea  unui  capital  cultural,  după  cât  este  şi 
acesta  de  important  pentru  desvoltarea  şi  propogarea 
culturii  înseş. 

d)  Cultura  Ţăranului. 

Judecând  după  aparenţe,  ar  trebui  să  zicem  că  este 
o  „contradictio  in  adjecto"  de  a  vorbi  de  o  cultură 
a  ţăranului  şi  să  aprobăm  aprecierile  superficiale  ce  se 
fac  de  aşa  zişii  w cunoscători",  după  care  „ţăranul  este 
o  brută  inconscientă  şi  indolentă,  care  nu  ştie  nici 

măcar  a  scrie  şi  a  ceti  şi  trăeşte  înglodat  în  datinele 
şi  superstiţiile  sale".  Este  o*  apreciere  care  se  aude 
foarte  des,  dar  care  din  fericire  nu  porneşte  dela  ochiul 
nepărtinitor  al  străinului  — căci  aceştia,  ca:  Hauterive, 
Carra,  Raicewitch,  etc.  au  scris  cu  totul  altfel  despre 
inteligenţa  ţăranului  român  ci,  sau  e  strigătul  inte- 
resat al  unor  speculatori,  cari  găsesc  că  nu  mai  au 
destul  de  stors  din  munca  sa,  sau  aprecierea  copilă- 
rească a  naivilor  dela  oraşe,  cari,  trecând  pe  la  ţară 
şi  văzând  mizeria  materială,  se  indignează  că  ţăranul 
trăeşte  în  simplicitatea  sa  naturală,  .lipsit  de  orice 
„confort".  Sufletul  adevărat  al  ţăranului  nu  l-au  cunos- 
cut încă  nici  unii,  nici  alţii  din  criticii  săi. 

In  adevăr,  luând  ca  normă  de  judecată  cultura  nouă 
ce  li  se  răspândeşte  prin  scoale  şi  dela  oraşe,  ţăranul 
a  făcut  foarte  mici  progrese:  Suntem  încă,  după  Rusia 
cel  mai  analfabet  popor  din  Europa;  însuşirile  sale 
fireşti  au  fost  foarte  puţin  perfecţionate  prin  această 
cultură  nouă ;  felul  său  de  vieaţă,  modul  său  de  a  gândi 
şi  simţi,  modul  său  ^e  a  munci,  etc.  nu '  au  fost  încă 
aproape  de  loc  influenţate  în  bine  printr'însa.  Am 
putea  zice  din  contră,  că  această  cultură,  în  felul  cum 
a  ajuns  ea  la  dânsul,  1-a  influenţat  mai  mult  în  rău. 
In  adevăr:  dintre  puţinii  cari  ştiu  a  scrie  şi  ceti,  rari 
sunt  cari  cetesc  o  carte  care  să-i  povăţuească  la  bine, 
fie  pentru  activitatea  lor  practică,  fie  pentru  înălţarea 
sufletească;  cel  mult  cetesc  unii  câte  un  calendar, 
„Dorul"  sau  vreo  broşură  răspândită  de  agitatori, 
toate  de  o  valoare  culturală  problematică;  presa  de 
scandal  însă  străbate  în  toate  satele  şi  se  ceteşte  la 
cârciumă  în  auzul  tuturor  „cum  se  înjură   boierii*  ; 


151 


femeile  au  învăţat  cum  să-şi  văpsească  obraz  urile ;  la 
horă  nu  mai  joacă  dansurile  naţionale,  ci  «Polca  şi  Valsul» 
şi  chiar  «Tango»  ;  ele  îşi  părăsesc  frumoasele  porturi  na- 
ţionale şi  se  îmbracă  «ca  cocoanele >.  Prin  rezervişti  învaţă 
toate  perversiunile  şi  toate  obscenităţile  oraşelor  —  pe 
lângă  boalele  de  cazărmi  ce  le  aduc ;  —  la  judecătorii 
învaţă  toate  şiretlicurile  advocăţeşti  ş.  a.  m.  d.  Şi  astfel 
îşi  pervestec  încetul  cu  încetul  simţurile  şi  cele  mai 
frumoase  însuşiri  fireşti.  Pe  lângă  toate  acestea,  mai  vin 
şi  produsele  industriale,  ieftine  —  cu  colori  vii  şi  strălu- 
lucitoare,  —  cari  distrug  munca  casnică  cu  produsele  ei 
estetice  şi  solide. 

Astfel  putem  zice  că  cultura  modernă,  astfel  cum  a 
ajuns  ea  până  acum  la  sate,  a  influenţat  mai  mult  în 
râu  decât  în  bine  vieaţa  ţăranului  nostru  şi  firea  sa.  Dacă 
(Jar  ţăranul  ar  fi  mărginit  numai  la  această  cultură,  atunci 
în  adevăr  s'ar  potrivi  aprecierile  cari  le-am  citat  mai  sus. 
De  fapt  însă,  toate  acestea  sunt  numai  acomodările  la 
noua  vieaţă  şi  armele  sale  în  noua  formă  a  luptei  pentru 
existenţă,  şi  —  dacă  nu  le  vom  lăsa  să  se  întindă  prea 
tare  —  vor  trece,  cum  au  trecut  încă  multe  peste  capul 
său,  fără  sâ-i  atingă  însuşirile  sale  fundamentale,  cari 
sunt  prea  înrădăcinate  în  firea  sa  pentru  a  putea  fi 
modificate  radical  printr'o  influenţă  superficială. 

După  cum  s'a  văzut — în  Cap.  precedent,  in  'care  am 
descris  însuşirile  fireşti  ale  poporului  român  —  ţăranul 
nostru  are  o  cultură  a  aa  proprie,  specifică  şi  originală, 
moştenită  dela  strămoşii  săi  şi  modificată  în  îndelun- 
gata luptă  pentru  traiu  ce  a  ckis-o:  e  cultura  sa  ne- 
scrisă —  însă  devenită  organică, —  ale  cărei  bunuri,  adu- 
nate ca  un  capital  cultural  preţios,  le  transmite  prin  viu 

graiu  din  tată  în  fiu,  sub  formă  de  maxime,  poveţe,  zi- 
cători,  poezii,  etc,  cari  cuprind  o  întreagă  înţelepciune, 
care  1-a  călăuzit  în  vieaţa  sa  de  18  secole.  Aceasta 
e  adevărata  sa  comoară  culturală  şi  prin  aceasta 
şi-a  perfecţionat  el  astfel  inteligenţa  şi  toate  însuşirile 
sale  fireşti  de  au  ajuns  la  desvoltarea  şi  la  felurile  lor 
de  manifestare,  pe  cari  le-am  descris  în  capitolul  citat. 

Iată  cum  am  descris  această  cultură  a  poporului 
nostru  şi  influenţa  culturei  nouă  în  lucrarea  mea  despre 
Pescăria  şi  pescuitul  în  România  *): 

«Ceeace  se  petrece  astăzi  cu  pescuitul,  s'a  petrecut 
«şi  se  petrece  cu  toate  celelalte  ramuri  de  activitate; 
«pretutindeni  industria  modernă  caută  a  înlocui  cu  pro- 
« dusele  ei  universale  vechile  obiecte  de  întrebuinţare 
«zilnică,  instrumentele  de  muncă,  etc,  cari  dispar  fără 
«a  lăsa  măcar  numele  ca  urmă  că  au  existat  odată. 

«Poporul  nostru  a  avut  şi  el  o  vieaţă  a  lui  proprie, 
«specifică  şi  originală,  astfel  cum  a  moştenit-o  dela 
«strămoşii  săi  şi  cum  şi-a  modificat-o  potrivit  condiţiu- 
«nil6r  de  vieaţă  speciale  ale  ţerii  în  care  a  locuit.  E{ 
« a  avut  —  după  regiuni  —  modul  său  special  de  a-şi 
«face  locuinţe,  de  a  le  mobila  şi  de  a-şi  organiza  gos- 
«podăria,  portul  său  original,  instrumentele  sale  de 
«muncă  pentru  toate  ramurile  de  activitate  şi  toate 
«meseriile  la  cari  s'a  dedat.  A  avut  tradiţiile  sale,  ma- 
«ximele  şi  proverbele  sale  cu  povăţuiri  înţelepte  de  cari 
«se  conducea  în  vieaţă,  în  zilele  de  veselie,  ca  şi  în  cele 
«de  întristare,  principiile  sale  de  dreptate  şi  omenie, 
«medicina  sa,  etc.  şi  o  întreagă  vieaţă  intelectuală  şi  ar- 

!)  Dr.  Gr.  Antipa,  Pescăria  şi  Pescuitul  în  România.  Acad.  Rom. 
Bueureşti  1916.  Capit.  Pescuitul  şi  Etnografia  naţională,  pag.  21—22. 

«tistică,  care,  deşi  nu  era  scrisă,  se  transmiteâ  din  tatâ~ 
«în  fiu  ca  un  tezaor  cultural  propriu  al  acestui  popor. 
«Toate  acestea  dispar  cu  o  repeziciune  uimitoare,  cu 
«cât  cultura  modernă  scrisă  —  pe  care  o  adop- 
«tăm  deocamdată  mai  mult  în  formele  ei  decât  în 
«fond  —  se  răspândeşte  mai  repede,  cu  cât  obiceiurile 
«moderne  se  întind,  cu  cât  produsele  industriei  egaîi- 
«zatoare  năvălesc  mai  tare. 

«  cine  va  studia,  va  găsi  la  poporul  nostru 

« — pe  care,  în  superficialitatea  care  caracterizează  tim- 
«purile  de  astăzi,  ne-am  deprins  a-1  considera  atât  de 
«lipsit  de  orice  cultură  —  o  adevărată  comoară  de  cu- 
«noştinţe  în  toate  ramurile  de  activitate,  învăţate  dela 
«strămoşi  şi  dela  popoarele  cu  cari  a  venit  în  contact 
«şi  perfecţionate  printr'o  experienţă  de  secole,  făcută 
«în  concordanţă  cu  condiţiunile  speciale  ale  ţerii  noastre. 
«El  va  vedea  că  poporul  nostru  a  avut  şi  el  specia- 
«liştii  săi  în  toate  direcţiunile  —  cari  din  nenorocire 
«dispar  prea  timpuriu,  biruiţi  de  aşa  zisa  cultură  mo- 
«dernâ  şi  cari  au  păstrat  tradiţiile  fiecărei  ramure 
«de  activitate.  El  va  găsi  în  toate  meseriile  noţiuni  pre- 
«cise,  instrumente  de  lucru,  deşi  grosolane,  însă  bazate 
«pe  acelaş  principiu,  ca  şi  cele  moderne  şi  o  nomen- 
«clatură  foarte  bogată  pentru  orişice  specialitate.  Acolo 
«unde  noi,  cei  cu  cultura  modernă,  introducem  în  mod 
«cu  totul  inutil,  cu  toptanul,  sub  numele  de  termini 
«tehnici,  tot  felul  de  cuvinte  străine,  pocindu-ne  limba, 
«poporul  nostru  posedă  o  întreagă  terminologie  de  cu- 
«vinte  adevărat  româneşti,  frumoase  si  bine  nimerite. 
«Aşa  zisa  sărăcie  a  limbii  noastre  există  numai  pentru 
«cei  de  sus,  cari  n'o  cunosc;  poporul  însă  are  o  limbă 

«eu  mult  mai  bogată  decât  alte  popoare,  cu  care 
«poţi  să-ţi  exprimi  cele  mai  fine  nuanţe  ale  cugetării 
«şi  unde  găseşti  chiar  în  abundenţă  nume  pentru  orice 

«obiect  şi  noţiune  doreşti.  .  

«  Cultura  modernă  dar,  atât  de  sprijinită  de 

«oficialitate,  cu  cerinţele  ei,  uneori  mai  mult,  alteori  mai 
«puţin  justificate  şi  cu  progresele  ei  nu  totdeauna  in 
«totul  potrivite  cu  firea  poporului  şi  cu  condiţiunile  na- 
« turale  ale  ţerii,  distruge  astăzi  sub  ochii  noştri,  cu  sau 
«fără  rost,  o  întreagă  cultură  veche  cu  totul  originală, 
«ieşită  din  experienţe  de  secole,  cu  toate  calităţile  şi 
«defectele  ei. 

«Fireşte  că  nu  zic  —  şi  nici  nu  pot  dori  măcar  —  să 
«oprim  progiesul  în  loc;  dar  e  de  datoria  noastră  să 
«nu  lăsăm  ca  această  veche  cultură  nescrisă,  care  re- 
« prezintă  o  muncă  de  veacuri  şi  este  un  bun  câştigat 
«al  naţiunii  noastre,  să  fie  distrusă  fără  rost,  nu  prin 
«lupta  liberă  pentru  existenţă,  ci  în  mod  artificial  prin 
«sprijinul  statului  cu  toate  instituţiunile  sale  moderne. 
«  Această  veche  cultură,  care  de  veacuri  a  străbătut 
«în  sângele  poporului  nostru  şi  e  perfect  asimilată, 
^trebue  să  servească  de  bază  nouâi  culturi:  una 
«.trebue  să  fie  continuarea  celeilalte,  iar  nu  distru- 
«gâtoarea  ei> 

«Eu  cred  că  e  de  datoria  generaţiei  tinere  ....  să 
«împiedice  de  a  se  mai  săpa  mai  departe  prăpastia,  ce 
,  «devine  tot  mai  adâncă,  dintre  popor  şi  clasa  sa  cultă, 
«precum  şi  dintre  trecut  şi  viitor;  ea  trebue  să  aşeze 
«progresul  pe  adevăratele  sale  baze  şi  să-1  îndrum eze 
«pe  calea  cea  bună;  ea  trebue  să  stabilească  legătura 
«între  cultura  veche  şi  cultura  modernă.* 

Aici  e  dar  tocmai  partea  cea  grea  a  problemei  des- 
▼oltării  şi  răspândirii  culturii  la  sate;  ea  nu  trebue  să 
fie  o  cultură  exotică,  îmbrăcată  numai  în  haine  româ- 
neşti, străină  de  firea  poporului  nostru,  de  concepţiu- 
nile  şi  simţirile  sale  şi  deci  neasimilabilă;  ea  trebue  să 
fie  continuarea  şi  perfecţionarea  vechei  sale  culturi  de- 
venite .organice.  Vieaţa  modernă,  însă,  a  făcut  din  po- 
poare organele  omenirii  —  vieaţa  lor  face  parte  din  vieaţa 
omenirii  universale;  produsele  lor  se  desfac  pe  piaţa 
universală  şi  ei  consumă  produsele  muncii  altor  po- 
poare;—  aceasta  cu  cerinţele  ei  speciale,  cărora  trebue 
să  se  supună  fiecare,  impune  în  adevăr  şi  poporului 
nostru  nouă  probleme  — din  ce  în  ce  mai  grele  — şf  un 
nou  fel  de  vieaţă,  căruia  el  trebue  să  se  adapteze.  Fie- 
care organism  însă  are  felul  său  special  de  a  reacţiona 
la  nouăle  cerinţe  ale  mediului,  potrivit  constituţiei  şi  pre- 
dispoziţiilor sale,  şi  acesta  nu  poate  fi  imitat  dela  alte 
organisme.  Tocmai  acest  mod  special  de  a  reacţiona 
al  organismului  poporului  nostru  la  nouăle  cerinţe  ce 
i  se  pun  de  către  noul  său  mediu  de  traiu  trebue  să 
constitue  baza  culturii  sale ;  căci  oricare  alt  uleste  o  ar- 
tificialitate, care  constitue  mai  mult  o  piedică  decât  o 
bază  a  progresului. 

De  altfel  noi  am  văzut  ce  mare  e  puterea  de  adap- 
taţiune  a  poporului  român  şi  cu  ce  mare  uşurinţă  îşi 
potriveşte  el  munca  sa  fizică  şi  intelectuală  la  orice 
câmp  nou  de  activitate  i  se  deschide,  şi  putem  deci  fi 
siguri  că,  şi  pentru  problemele  grele  ce  i  le  impune 
vieaţa  modernă  a  omenirii,  va  şti  să  găsească  în  firea 
sa  proprie  puteri  nouă,  pe  cari  să  le  desvolte  şi  să  le 
organizeze  spre  a-şi  asigura  izbânda  şi  mersul  evoluţiei 

sale  spre  progres.  Tocmai  găsirea,  selecţionarea  şi  des- 
voltarea  acestor  puteri  este  ţelul  nouăi  noastre  culturi, 
şi  în  vederea  realizării  sale  trebue  să  se  îndrepte  orice 
activitate  culturală.  Aceasta  însă  nu  se  mai  poate 
importa  —  oricât  de  necesar  ar  fi  ca  să  ne  putem 
simplifica  munca, — ci  se  poate  realiza  numai  printr'o 
activitate  sistematica  şi  continuă,  bazată-  pe  perfecta 
cunoaştere  a  firii  speciale  a  poporului  şi  a  condiţiilor 
în  cari  are  el  a  se  desvoltâ  mai  departe,  precum  şi 
pe  cultura  reală  pe  care  a  avut-o  până  acum.  Cum  o 
cultură  .superficială — mărginită  numai  la  câteva  cercuri 
restrânse  ale  populaţiunii — nu  ne  poate  fi  de  nici  un 
ajutor  real  pentru  sporirea  energiei  totale  a  statului, 
nevoia  unui  plan  general  de  cultură,  adică  a  stabi- 
lirii unui  sistem  de  muncă  continuă  şi  organizată, 
pentru  desvoltarea  şi  răspândirea  ei  în  pături  cât  mai 
profunde  ale  poporului,  se  impune  şi  din  punctul  de 
vedere  al  clasei  ţărăneşti. 

Noi  am  văzut  însă  că  o  stare  de  civilizaţie  cât  mai 
înaintată  —  care, ,  depinzând  şi  de  alţi  factori,  se  poate 
improviza  mai  cu  uşurinţă — este  o  condiţiune  esenţială 
pentru  putinţa  desvoltării  şi  răspândirii  mai  grabnice 
a  culturii,  Amelioraţiunile  de  tot  felul  in  condiţiunile 
mediului  de  traiu — şi  mai  cu  seamă  acelea  cu  totul  esen- 
ţiale din  mediul  social:  siguranţa,  ordinea,  libertatea 
şi  dreptatea — trebue  să  se  întindă  şi  să  devină  cât  mai 
grabnic  o  realitate  şi  la  sate,  spre  a  prepara  terenul 
culturii  şi  putinţa  ei  de  a  străbate  în  pături  cât  mai 
profunde.  Cu  cât  satele  se  vor  bucura  mai  mult  de 
foloasele  unei  stări  de  civilizaţiune  —  adică  de  o  bună 
stare  materială,  de  o  ameliorare  a  condiţiilor  mediului 


157 


lor  natural  de  traiu  şi  de  o  stare  socială  sănătoasă — cu 
atâta  şi  cultura  la  sate  va  face  mai  mari  progrese, 
sporind  puterile  fizice,  morale  şi  intelectuale  ale  popu- 
iaţiunii,  trezind  nouă  energii  din  rezervoriul  mare  în  care 
zăceau  în  stare  latentă  şi  mărind  puterea  de  rezistenţă 
şi  de  luptă  pentru  progres  a  statului. 


CAPITOLUL  IV. 


MEDIUL  DE  TRAIU  AL  POPORULUI  ROMÂN 
ŞI  BAZELE  GEOGRAFICE  ALE  VIEŢII  ŞI 
ACTIVITĂŢII  SALE  CIVILIZATORII. 


După  ce  am  examinat  cari  sunt  însuşirile  fireşti 
fundamentale  ale  poporului  român  —  cari  constituesc  , 
puterile  sale  elementare  şi  deci  armele  sale  în  lupta 
pentru  existenţă,  —  şi  în  ce  mod  pot  fi  ele  desvoltate 
mai  departe  prin  cultură,  să  analizăm  acuma  şi  mediul 
de  traiu  în  care-şi  desfăşură  el  vieaţa  şi  activitatea  sa, 
pentru  a  vedea  cari  anume  sunt  cerinţele  sale,  adică 
cari  sunt  piedicile  şi  cari  sunt  foloasele  ce  le  prezintă 
el  existenţei  acestui  popor.  Constatările  ce  le  vom  face 
şi  în  această  direcţiune  ne  vor  pune  apoi  în  stare  să 
stabilim  toate  elementele  necesare  pentru  a  putea  recu- 
noaşte cari  sunt  adevăratele  îndatoriri  şi  aspiraţiuni 
ale  poporului  român,  —  cari  decurg  din  firea  sa,^din 
natura  ţerii  sale  şi  din  totalitatea  condiţiunilor  în  cari 
îşi  desfăşură  el  vieaţa, —  şi  a  ne  da  deci  seama  de  ţelurile 
către  cari  trebue  să  se  îndrepte  activitatea  sa  civili- 
zatorie  şi  de  mijloacele  de  cari  trebue  să  se  servească 
pentru  a  asigura  realizarea  lor. 

In  partea  I-a  a  studiului  de  faţă,  în  care  am  tratat 
despre  mediul  de  traiu  ca  factor  al  evoluţiei  popoarelor, 
am  arătat  că  prin  mediul  de  traiu  al  unui  popor  se. 


159 


înţelege  totalitatea  condiţiunilor  în  cari  se  desfăşură 
vieaţa  acelui  popor  şi  că  el  poate  fi  împărţit  în :  Mediul 
geografic  şi  natural,  mediul  politic,  mediul  social,  me- 
diul cultural  şi  mediul  universal. 

Fiecare  din  aceste  medii — după  cum  s'a  văzut — are 
agenţii  săi,  cari  lucrează  ca  stimulente  asupra  poporului 
şi  provoacă  în  organismul  său  diverse  reacţiuni.  Este 
dar  necesar  să  analizăm  pe  fiecare  din  aceste  medii 
în  parte  spre  a  constata:  1)  Care  este  structura  sa, 
cari  sunt  foloasele,  şi  posibilităţile  de  vieaţă  ce  le  oferă 
ele  pentru  existenţa  şi  propăşirea  poporului  („calităţile 
sale  culturale"),  cari  sunt  cerinţele  sale  şi  cari  sunt 
puterile  sale  vrăşmaşe;  2)  In  ce  mod  poate  fi  ameliorat 
fiecare  mediu  —  temperând  agenţii  săi  protivnici  şi  des- 
voltând  pe  cei  favorabili,  —  ce  nouă  posibilităţi  de  vieaţă 
se  pot  crea  cari  să  permită  o  desvoltare  şi  o  propăşire 
mai  mare  a  poporului ;  şi  3)  In  ce  mod  trebue  să-şi 
organizeze  poporul  puterile  sale  spre  a  putea  corespunde 
acestor  cerinţe,  pe  cari  i  le  impune  flecare  din  mediile 
sale  de  traiu  şi  necesitatea  desvoltării  şi  perfecţionării 
sale  în  toate  direcţiile,  adică  pentru  a  putea  desvoltâ 
activitatea  civilizatofie  necesară,  care  să-i  asigure  o 
propăşire  cât  mai  mare. 

Cum  însă  şi  toate  acele  medii  sunt  strâns  legate 
între  ele,  condiţionându  -se  unul  pe  altul,  nu  ar  fi  practic 
să  le  tratăm  izolat  pe  flecare  în  parte,  ci  vom  descrie 
întâiu  Ţara  cu  totalitatea  condiţiunilor  ei  geografice, 
naturale,  sociale,  economice,  şi  culturale  ce  o  caracteri- 
zează şi  apoi  Mediul  politic^  adică  influenţa  vecinilor  şi 
a  tuturor  popoarelor  din  afară  de  teritoriul  nostru,  cu 
cari  poporul  român  vine  în  contact  direct  sau  indirect, 


A  ŢARA  ŞI  MEDIUL  INTERN 

MEDIUL    GEOGRAFIC,    NATURAL,    ECONOMIC,  SOCIAL  ŞI 

CULTURAL. 


I.  —  INFLUENŢA  ŢERII  ASUPRA  FORMĂRII 
NAŢIUNILOR.  TERITORIILE  ETNICE. 


Fără  îndoeală  că  din  toate  elementele  cari  compun 
mediul  de  traiu  al  unui  popor,  ţara  pe  care  o  locueşte 
el  cu  condiţiile  ei  naturale— hotărîte  prin  poziţia  ei  geo- 
grafică, clima  şiL  natura  pământului  —  are  cea  mai  mare 
influenţă  asupra  sa.  Ea  îi  dă  locuinţă  şi  hrană,  ea  îi 
hotăreşte  felul  muncii  şi  gospodăriei  sale  şi  tot  ea  este 
aceea  care,  printr'o  selecţiune  specială  —  pe  care  geo- 
graful Kirchhoff  a  numit-o  Selecţiune  telurică — 1-a  format 
chiar  pe  dânsul,  astfel  cum  este,  cu  însuşirile  şi  carac- 
terele cu  cari  se  prezintă  el.  Fireşte,  fiecare  popor  are 
o  serie  de  însuşiri  fundamentale,  specifice  rassei  sale,  pe 
care  le-a  moştenit  de  la  strămoşii  săi;  ţara  în  care 
trăeşte  însă  îi  desvoltă  şi  consolidează  numai  pe  acelea 
cari  răspund  cerinţelor  ei,  iar  pe  altele  i  le  înăbuşeşte. 
Prin  această  selecţiune  telurică  dar,  fiecare  ţară  tinde 
a-şi  uniformiza  locuitorii  ei — chiar  dacă  sunt  de  origini 
diferite  —  desvoltându-le  o  serie  de  caractere  comune  şi 
înăbuşind  desvoltarea  celor  cari  le  deosebesc. 

Din  aceasta  nu  rezultă  însă  că  fiecare  popor  poate 
locui  în  orice  ţară,  adaptându-şi  numai  felul  său  de  vieaţă 
după  cerinţele  ei.  Mai  întâiu,  această  adaptare  costă  sa- 
crificii enorme,  căci  selecţiunea  telurică  alege  unul  câte 
unul  pe  fiecare  care  se  aşează  într'o  nouă  ţară,  şi  oricare, 
al  cărui  organism  şi  aptitudini  nu  corespund  cerinţelor  ei, 
este  sacrificat  fără  îndurare.  Nu  avem  decât  să  vedem  ce 
se  petrece  .şi  astăzi  cu  coloniştii  sau  cu  lucrătorii  cari 
emigrează  pentru  a  exploata  bogăţii  nouă  în  ţerile 
transoceanice  :  numai,  puţine  procente  din  ei  reuşesc 
a-şi  adapta  organismul  spre  a  deveni  imuni — ca  popu- 
laţia autohtonă — contra  boalelor  locale  endemice,  iar 
restul  umplu  cimitirele;  şi  din  acei  rămaşi  majoritatea 
sunt  din  ţerile  cu  o  climă  mai  asemănătoare.  Dar  chiar 
din  cei  cari  ajung  a  se  adapta  la  rezistenţa  contra 
boaîelor,  nu  pot  rămânea  decât  numai  aceia  ale  «căror 
aptitudini  corespund  cerinţelor  de  muncă  ale  nouăi  ţeri; 
şi  din  aceştia  iarăş  numai  acei  cari  au  anumite  însu- 
şiri sufleteşti  cerute  de  natura  acestei  ţeri  ş.  a.  m.  d. 

Fiecare  ţară  dar  îşi  alege  singură,  încetul  cu  încetul, 
locuitorii,  neîmpământenind  şi  nelăsând  să  se  perpe- 
tueze într'însa  prin  urmaşi  decât  acei  cari  răspund  în 
totul  cerinţelor  ei.  Pe  aceşti  locuitori  astfel  aleşi,  ţara 
apoi,  prin  neîncetatele  concursuri  de  capacitate  la  cari-i 
supune,  şi-i  uniformizează  mai  departe,  compunându-şi 
poporul. 

Locuitorii  unei  [ţeri  deci — chiar  dacă  nu  sunt  de 
aceeaş  origine  şi  nu  sunt  legaţi  între  ei  printr'o  co- 
munitate de  limbă,  obiceiuri  şi  credinţă — formează  totuş 
o  unitate,  bazată  pe  o  serie  de  alte  caractere  comune, 
pe  cari  le-a  desvoltat  natura  ţerii   în  firea  lor  şi  pe 

cari  fiecare  —  după  calitatea  însuşirilor  moştenite  dela 
strămoşii  săi  —  a  putut  să  şi  le  perfecţioneze  mai  mult 
sau  mai  puţin  în  acest  mediu  de  traiu.  Această  comu- 
nitate de  caractere,  formate  prin  influenţa  conlocuirii 
în  acelaş  mediu  natural,  formează  apoi  o  bază  pentru 
contopirea  mai  departe  a  tuturor  acestor  fragmente 
de  popoare  într'o  singură  „Naţiune". 

După  cum  individualitatea  lor  e  mai  mult  sau  mai  puţin 
pronunţată,  această  contopire  poate  merge  până  la  o 
completă  asimilare  —  adică  toate  fragmentele  adoptă 
limba,  obiceiurile  şi  credinţa  unuia  din  ele  şi-şi  amestecă 
sângele — -şi  în  acest  caz  diferinţele  de  origine,  şi  deci  de 
calitatea  unor  anumite  însuşiri,  nu  se  mai  manifestă 
decât  cel  mult  în  diferinţele  de  clasă  ale  populaţiunii. 
Contopirea  poate  merge  însă  şi  numai  până  la  identi- 
ficarea unor  anumite  interese,  păstrându-şi  fiecare  limba 
şi  tradiţiile  de  origine,  credinţă,  obiceiuri,  etc,  rnoşte- 
nite  dela  strămoşi.  Si  în  acest  din  urmă  caz — care  este 
numai  un  stadiu  din  procesul  contopirii  totale,  oprit  în 
desvoltarea  sa  prin  influenţa  culturii — contopirea  merge 
atât  de  departe,  încât  locuitorii  unei  asemenea  ţeri  se 
pot  considera  ca  formând  o  singură  naţiune,  adică, 
după  definiţiunea  lui  Renan,  «formând  o  mare  comu- 
nitate, bazată  pe  conştiinţa  sacrificiilor  făcute  pentru 
totalitate  şi  pe  consimţământul  de  a  duce  şi  în  viitor 
această  vieaţă  de  sacrificii  comune.* 

Astfel  se  consideră  locuitorii  Elveţiei — deşi  de  origine, 
limtyâ  şi  credinţă  diferită — ca  o  «naţiune»,  şi  tot  astfel 
locuitorii,  de  origini  şi  credinţe  atât  de  diferite,  din 
Statele  Unite  ale  Americei  de  Nord.  Pe  toţi  aceştia  îi 
uneşte  nu  sângele,  ci  ţara  în  care  conlocuesc,  şi  care 

le-a  desvoltat  o  serie  de  caractere  şi  însuşiri  comune, 
şi-i  leagă — de  dânsa  şi  între  dânşii  —  printr'o  serie  de 
interese  materiale  şi  sufleteşti,  cari  au  ajuns  mai  tari 
chiar  decât  cele  ale  originii,  limbii  şi  credinţei.  Aceasta, 
fiindcă  acelaş  pământ  le  dă  la  toţi  de  o  potrivă  nu  nu- 
mai hrană,  locuinţă  şi  îmbrăcăminte,  ci  şi  directivele 
activităţii  lor;  de  el  se  leagă  toate  amintirile  lor,  toate 
bucuriile  şi  durerile  lor,  în  el  zac  transformate  în  ţărână 
trupurile  părinţilor  lor,  şi  deci  de  acesta  sunt  prinşi 
prin  mii  de  legături  ce  nu  se  mai  pot  desface ;  pe 
acesta  dar  au  interesul  comun  de  a-1  apăra  de  o  potrivă 
şi  a  fi  gata  de  a  se  sacrifica  «toţi  pentru  unul  şi  unul 
pentru  toţi». 

Aruncând  o  ochire  asupra  configuraţiei  continentu- 
lui nostru  cu  toate  multiplele  sale  variaţii  —  prin  cari 
tocmai  contrastează  cu  uniformitatea  celorlalte  conti- 
nente,— vedem  că  el  este  împărţit  într'un  întreg  sistem 
de  unităţi  geografice.  Comparând  cu  aceasta  şi  o  hartă 
etnografică,  vedem  că  limitele  etnografice — nu  cele  po- 
litice !  —  aproape  coincid  cu  limitele  acestor  unităţi  geo- 
grafice. 

Această  coincidenţă  —  după  cum  arată  geograful 
Kirchhoff — nu  este  însă  întâmplătoare,  ci  "e  datorită 
tocmai  selecţiunii  telurice,  adică  acelui  drept  pe  care 
natura  1-a  rezervat  fiecărei  porţiuni  de  pământ  de  a-şi 
alege  singură  locuitorii  ei.  Fiecare  din  aceste  unităţi 
geografice  prezintă  condiţiunile  ei  speciale  de  vie  aţă,  şi 
nu  flecare  popor  se  poate  strămuta  din  una  în  alta 
fără  o  adaptare  profundă,  îndelungată  şi  plină  de  mari 
sacrificii.  Mai  mult  încă,  fiecare  popor,  când  s'a  insta- 
lat pe  teritoriul  pe  care-1  locueşte,  nu  a  făcut-o  numai 

fiindcă  1-a  găsit  liber,  sau  ocupat  de  un  popor  mai  slab 
pe  care  1-a  putut  birui.,  ci  totodată  fiindcă  tocmai 
acolo  a  găsit  şi  condiţiunile  naturale,  cari  se  potriviau 
firii  şi  aptitudinilor  sale  şi  unde,  deci,  putea  să-şi  asi- 
gure existenţa.  Intre  un  popor  şi  ţara  pe  care  oi  lo- 
cueşte  existau  dar,  încă  dinainte,  o  serie  de  afinităţi, 
cari  tocmai  i- au  permis  sase  aşeze  acolo' şi  să-şi  des- 
făşure  vieaţa  sa. 

Aceste  teritorii  etnice,  bazate  pe  unităţi  geografice, 
au  limitele  lor  antropogeografice  naturale  —  cari  cores- 
pund cu  limitele  unor  anumite  condiţiuni  de  vieaţă  uni- 
forme, necesare  pentru  desfăşurarea  unor  anumite  în- 
suşiri ale  unor  anumite  popoare;  —  după  cum  de  alt- 
fel şi  orice  altă  specie  sau  varietate  de  plante  sau  ani- 
male are  limitele  ei  naturale  de  răspândire,  corespun- 
zătoare limitelor  teritoriilor  cu  condiţiuni  identice  de 
traiu  în  cari  desfăşurarea  vieţii  ei  este  posibilă. 

Un  popor  odată  instalat  pe  unul  din  aceste  teritorii, 
în  care  şi-a  găsit  condiţiunile  naturale  cari  se  potrivesc 
firii  şi  aptitudinilor  sale,  începe  a-şi  potrivi  întreaga 
sa  vieaţă  la  cerinţele  nouăi  sale  ţeri ;  el  îşi  adaptează  or- 
ganismul său  condiţiunilor  climaterice  şi  sanitare,  etc., 
îşi  adaptează  munca  sa  constituţiunii  pământului,  caută 
a  descoperi  toate  tainele  ţerii,  spre  a  se  folosi  de  bo- 
găţiile ei,  etc;  caută  deci  a  stabili  toate  acele  mii  de 
legături  dintre  dânsul  şi  noua  sa  ţară,  cari  cu  timpul 
devin  organice  şi-1  fac  inseparabil.  Pe  populaţi  băşti- 
naşă mai  slabă  din  acest  teritoriu —  dacă  există  potri- 
virea de  sânge  necesară — o  asimilează  prin  amestecul 
sângelui;  dacă  aceasta  însă  nu  e  posibil,  o  desnaţio- 
naljzează—  adică  îi  distruge  individualitatea  proprie  ca 

popor  —  sau  o  mănţine  ca  un  corp  străin  în  organis- 
mul săîv  impunându-i  însă,  graţie  însuşirilor  sale  supe- 
rioare, felul  său  de  vieaţă  şi  eventual  chiar  şi  limba  sa. 

In  tot  acest  proces  de  asimilare  sau  de  desnaţiona- 
lizare  natura  ţerii  însă  are  cea  mai  mare  influenţă, 
căci  dezvoltă  în  firea  acestor  popoare  eterogene  o 
serie  de  caractere  uniforme,  temperează  pe  cele  ce  le 
diferenţiau  şi  stabileşte  între  ele  o  comunitate  tot  mai 
întinsă  de  .  interese  materiale  şi  sufleteşti.  Tot  prin  in- 
fluenţa naturii  speciale  a  ţerii  însă,  acest  popor,  odată 
adaptat  condiţiunilor  ei  de  vieaţă,  asimilează  sau  des- 
naţionalizează  apoi  pe  cale  naturală  şi  pe  orice  frag- 
mente de  alte  popoare  cari  vin  în  mijlocul  lor  ca  imi- 
granţi; căci  tocmai  condiţiile  speciale  de  vieaţă  ale  aces- 
tei ţeri  sunt  acelea,  cari  îi  dau  însuşirilor  sale  fireşti  în 
aceste  locuri  superipritatea  asupra  însuşirilor  celorlalte 
popoare,  şi  deci  putinţa  de  a  le  asimila.  Superioritatea 
însuşirilor  fireşti  ale  unui  popor  faţă  de  ale  unui  altuia — 
dacă  între  ele ,  nu  e  o  diferinţă  calitativă  prea  mare — 
trebue  dar  socotită  în  totdeauna  numai  în  raport  cu  ce- 
rinţele unui  anumit  mediu  natural;  ea  este  dar  numai 
relativă. 

Poporul  Eschimoşilor  d.  ex.  —  deşi  pe  o  treaptă 
inferioară  faţă  de  popoarele  rassei  albe  —  le  este  aces- 
tora superior  prin  însuşirile  sale  în  mediul  natural 
al  vieţii  din ,  gheţurile  polare ;  şi  tot  astfel  şi  alte  po- 
poare —  dacă  sunt  capabile  de  a-şi  desvoltâ  predis- 
poziţiile lor  prin  cultură — sunt  superioare  prin  însuşirile 
lor,  în  mediile  la  cari  sau  adaptat,  popoarelor  străine 
ce  vin  peste  ele.  Fireşte  că  popoarele  înaintate  în  cultură — 
cari,  graţie  şi  inteligenţei  şi  ştiinţei,  pot  schimba  chiar 

însăş  natura  mediului,  acomodând-o  cerinţelor  lor  —  p6t 
găsi  mijlocul  de  a  se  aşeza  în  orice  ţară  şi  a  birui 
acolo  în  concurenţă,  pe  poporul  inferior  băştinaş;  aceasta 
fie  printr'o  mai  bună  utilizare  a  bogăţiilor  şi  avantajelor 
de  vieaţă  a  acestei  ţeri  —  graţie  mijloaclor  sale  tehnice 
superioare, — fie  chiar  făcându-i  vieaţa  imposibilă  printr'o 
schimbare  radicală  a  naturii  ţerii.  Englezul  de  ex.  se 
instalează  ca  colonist  în  ţerile  cu  condiţiile  naturale 
cele  mai  extreme,  el  duce  însă  cu  sine  întregul  confort 
al  civilizaţiei  ţerii  sale  şi-şi  creează  "  acolo  un  mediu  ar- 
tificial în  care  trăeşte  ca  acasă,  biruind  prin  aceasta — 
şi  prin  puterea  politică  colosala  a  statului  său  care-1 
ocroteşte — ori  unde  ar  fi  — pe  ori  ce  alt  popor  inferior, 
adaptat  la  condiţiile  naturale  ale  ţerilor  pe  cari  le 
colonizează. 

De  altfel  chiar  modul  de  colonizare  al  Englezilor, 
astfel  cum  practica  1-a  modificat  în  ultimele  timpuri,  e 
bazat  pe  respectul  vieţii  şi  muncii  popoarelor  băştinaşe  — 
din  care  cauză  e  şi  singurul  care  a  rezistat  şi  reuşit — 
adică  pe  recunoaşterea  superiorităţii  unor  anumite  în- 
suşiri ale  acestor  popoare  în  mediul  natural  al  ţerii  lor, 
şi  deci  pe  dreptul  de  a-şi  desfăşura  şi  mai  departe  apti- 
tudinile lor  naturale  în  folosul  omenirii. 

Aplicând  aceste  constatări  mtai  departe  la  popoarele 
instalate  pe  teritoriile  etnice  din  unităţile  geografice 
europene,  vedem  iarăş:  că  orice  popor  care  in  ţara 
sa  desnaţionalizează  sau  asimilează  fragmentele  altor 
popoare  ce  viu  peste  el,  este  el  singur  desnaţionalizat 
sau  asimilat,  de  îndată  ce  trece  de  limitele  naturale 
antropogeografice  ale  teritorului  său  etnic,  intrând  în 
teritoriul  etnic  al  altui  popor. 

Toate  aceste  fapte  dovedesc  dar: 

1)  Că  ţara  este  un  important  factor  şi  an^  o  mare 
influenţă  asupra  unificării  firii,  vieţii,  intereselor  şi 
aspiraţiunilor  locuitorilor  ei. 

2)  Că  toate  popoarele  europene,  astfel  cum  sunt  ele 
aşezate  pe  teritoriile  lor  etnice,  constituesc  unităţi 
organice,  formate  prin  amestecul  mai  mult  sau  mai 
puţin  complet  al  diferitelor  popoare  sau  fragmente  de 
popoare  ce  s'au  succedat  pe  acele  teritorii  şi  sub  influ- 
enţa egalizatoare  şi  asimilatoare  a  condiţiunilor  uniforme 
de  traiu  ale  naturii  acelor  ţeri. 

3)  Că  toate  aceste  popoare  astfel  formate  —  dacă 
sunt  în  deplinătatea  puterilor  lor  şi  au  individualitatea  lor 
bine  pronunţată — nu  sunt  în  pericol  de  a  fi  desnaţio- 
nalizate  de  un  alt  popor,  câtă  vreme  trăesc  pe  teritoriul 
lor  etnic,  fără  a  depăşi  limitele  sale  antropogeografice. 
Ba  chiar  ele  pot  continua  să  asimileze  şi  s£  desnaţio- 
nalizeze  —  sub  influenţa  mediului  natural  al  acestei 
ţeri  —  pe  fragmentele  de  alte  popoare  cari  se  vor  aşeza 
printre  ei. 

4)  Că  de  îndată  ce  fragmente  ale  unui  popor  astfel 
format  se  întind  peste  limitele  sale  antropogeografice, 
vieaţa  sub  influenţele  noului  mediu  natural  le  face  să 
înceapă  a  sejdesnăţionalizâ,  adică  a  se  înstrăina  de  trunchiul 
principal  al  poporului  —  indiferent  dacă  continuă  sau  nu 
a-şi  păstra  limba — şi  a  se  asimila  cu  poporul  pe  al  cărui 
teritoriu  etnic  a  trecut  şi  de  care  interese  materiale  şi 
sufleteşti  tot  mai  numeroase  —  născute  sub  influ- 
enţa noului  mediu  natural  comun  —  le  leagă  tot  mai 
strâns. 

II.  TERITORIUL  ETNIC  AL  POPORULUI  ROMÂN  ŞI 
LIMITELE  SALE  ANTROPOGEOGRAFICE. 

Teritoriul  etnic  al  poporului  român  face  parte  şi 
el  dintr'o  asemenea  unitate  geografică,  alee  ărei  limite 
antropogeografice  coincid  mai  mult  sau  mai  puţin  cu 
limitele  de  răspândire  ale  poporului  nostru,  adică  se 
întinde  cam  până  acolo  până  unde  şi-a  putut  păstra 
el  individualitatea  sa  etnică,  cu  toate  influenţele  străine 
cari  au  încercat  a,-l  împiedica.  Fireşte  nu  e  vorba  de 
acele  sate  româneşti  îndepărtate  —  de  prin  Caucaz,  din 
centrul  Rusiei,  Siberia,  etc. — şi  de  toţi  acei  Români  cari 
au  fost  trimişi  în  acele  locuri  îndepărtate  ca  colonişti 
despre  cari  numai  timpul  ne  va  arăta  dacă  au  putut 
să  îndeplinească  o  activitate  civilizatorie  sau  vor  dis- 
părea, contopinduse  în  popoarele  celelalte  în  mijlocul 
cărora  trăesc.  De  asemenea  istoria  ne  arată  că  au  fost 
numeroşi  Români,  cari  în  diferite  timpuri — încă  de  prin 
secolul  al,  XIIMea — emigrau  şi  formau  sate  prin  ţeri  în- 
depărtate, ca  Polonia,  Moravia,  Silezia,  etc,  dar  cari  au 
fost  desnaţionalizaţi  cu  totul,  ne  mai  conservând  decât 
cel  mult  numele  de  «Valahi»  şi  câteva  obiceiuri 
vechi.  Tocmai  faptul  că  aceştia  au  fost  desnaţionalizaţi 
ne  arată  de  asemenea  că  teritoriul  nostru  etnic  nu  se 
întinde  până  în  acele  părţi,  unde  sunt  teritoriile  altor 
popoare  cu  alte  condiţiuni  de  vieaţă. 

Adevăratele   limite   antropogeografice  ale  poporului  * 
nostru  sunt  încă  greu  de  precizat,  căci  Românii,  stând 
adăpostiţi  în  Văile  Carpaţilor,  au  început  abia  de  relativ 
prea  scurt  timp  a  se  întinde  la  vale  şi  a  popula  de  jur 

împrejur  câmpia,  aşa  că  nu  au  putut  încă  ajunge  până  la 
limitile  la  cari  condiţiunile  naturale  le-ar  permite  să 
se  răspândească,  conservându-şi  însuşirile  lor  fireşti  şi 
caracterul  naţional.  Astfel  la  Est  Nistrul  reprezintă  o 
bună  frunterie  politică;  ba  chiar  ne  separă  de  două  ţeri — 
Podolia  şi  Chersonul — cu  un  relief  şi  o  constituţiune  a 
solului  diferită,  pe  care  geograful  A.  Penck  le  pune 
foarte  bine  în  evidenţă  *):  «Aci  e  unul  din  rarele  cazuri 
«când  avem  în  adevăr  a  face  cu  un  fluviu  de  fruntarie,  care 
«îngreuează  şi  împiedică  comunicaţia.  Pe  lângă  aceasta 
«avem  o  serie  de  diferinţe  între  amândouă  ţeri  le  pe  cari 
<  le  separă,  atât  ca  forme  de  teren,  cât  şi  în  constituţia 
«solului.  La  Ost,,  Podolia,  un  bloc  massiv  de  piatră,  pe 
«care-1  întretae  Nistrul.  La  Vest  în  Basarabia  numai 
«rocă  sfărâmată  (loses  Gestein);  în  Podolia,  văi  stâncoase 
«lungi,  înguste,  cu  multe  cotituri,  cari  fac  multe  obsta* 
«cole  comunicaţiilor  pe  uscat;  în  Basarabia,  ca  şi  în 
«Moldova,  văi  mai  mari,  mai  largi,  cari  înlesnesc  co- 
«municaţiile.  Acolo  aşezări  de  oameni  (colonizări),  mai 
«cu  seamă  pe  înălţimi,  aici — şi  aceasta  e  tocmai  cea 
«mai  mare  diferinţă— din  loc  în  loc,  în  adevăr  mai  mult 
«în  Moldova  decât  în  Basarabia,  păduri  de  foioase  pe  înălţi- 
«mile  cari  nu  sunt  de  loc  neînsemnate  şi  mai  cu  seamă 
«pe  povârnişurile  repezi  întoarse  spre  Vest  ale  văilor. 
«Basarabia  se  apropie  foarte  mult  prin  natura  ei  de 
«Moldova;  Prutul  între  ele  este  cu  mult  mai  puţin  o 
«fruntarie  naturală  decât  este  Nistrul  între  Basarabia 
«si  Podolia. 

Cu  toate  acestea  Nistrul  nu  formează  încă  limita  na- 


*)  Albrecht  Penck,  Die  naturlichen  Grenzen  Russlands,  pag.  22  şi 
23.  (Meereskunde,  Heft  133)  1918. 

turală  a  teritoriului  nostru  antropogeografic,  căci  nu- 
meroasele sate  româneşti,  cari  ajung  până  aproape  de 
Valea  Niprului,  o  dovedesc.  Şi  în  adevăr  tocmai  aci  la 
Nipru  este  una  din  acele  mari  limite  climaterice,  care 
formează  o  adevărată  barieră  pentru  întinderea  mai  de- 
parte a  unui  popor  deprins  a  trăi  în  anumite  condiţiuni ; 
de  aci  începe  clima  cu  adevărat  continentală  a  Ostului 
Europei,  cu  iernile  mai  reci,  cu  durata  mai  lungă  a  în- 
gheţării râurilor,  etc,  care  de  aci  încolo  merge  accen- 
tuându-se  spre  răsărit  cu  o  mult  mai  mare  intensitate. 

Acelaş  lucru  şi  cu  limita  sudică.  Aci  Dunărea  nu 
formează,  şi  nu  a  format  nici  odată,  o  barieră.  Din  con- 
tra satele  de  pe  malul  ei  drept  sunt  mai  mult  româ- 
neşti; în  Valea  Timocului  trăesc  la  300.000  Români, 
iar  în  Balcani,  în  Macedonia,  Epir,  Albania,  etc.  trăesc 
deasemenea  foarte  numeroşi  Români.  Aici  dar  e  şi  mai  greu 
de  a  preciza  unde  e  limita  naturală  antropogeografică, 
adică  până  unde  Românul  poate  trăi,  conservandu-şi  toate 
,  caracterele  sale  specifice  şi  fără  a  se  atinge  acea  co- 
munitate de  interese  materiale  şi  sufleteşti,  cari  for- 
mează unitatea  întregului  popor. 

Limitele  naturale  din  spre  Vest  şi  Nord  coincid  pro- 
babil cu  limitele  până  unde  poporul  nostru  s'a  respân- 
dit  şi  şi-a  conservat  naţionalitatea  sa;  căci  tot  ce  a  tre- 
cut peste  aceste  linii  a  fost  cu  timpul  desnaţionalizat 
şi  s'a  contopit  cu  alte  popoare. 

Astfel  dar  limitele  noastre  extreme  antropogeogra- 
fice  nu  pot  fi  încă  stabilite  cu  preciziune ;  totuş,  pentru 
o  mai  mare  uşurinţă,  noi,  luând  de  bază  răspândirea 
actuală  a  poporului  român,  vom  considera  aci  ca  teritoriul 
său  etnic  suprafaţa  diferitelor  provincii  ale  vechei  Dacii. 

III.  INFLUENŢA  ŢERII  ASUPRA  VIEŢII  ŞI 
MUNCII  POPORULUI  ROMÂN  ŞI  INDICAŢIUNILE  EI 
PENTRU  PROBLEMELE  ACTIVITĂŢII  SALE 
CIVILIZATORII. 

După  ce  am  încercat  astfel  a  determina-- mai  mult 
sau  mai  puţin — limitele  antropogeografice  ale  teritoriu- 
lui nostru  etnic,  să  căutăm  acuma  să  analizăm  mai 
de  aproape  cari  sunt  condiţiunile  de  vieaţă  pe  cari 
acest  mediu  natural  le  pune  poporului  nostru,  cari 
sunt  avantajele  şi  posibilităţile  de  vieaţă  ce  le  prezintă 
el,  care  sunt  puterile  sale  vrăjmaşe  şi  ce  influenţă  au 
fiecare  din  acestea  asupra  firii  şi  vieţii  sale. 

Fiecare  popor,  conştient  de  individualitatea  sa  şi  de 
îndatoririle  ce  are  a  le  îndeplini  pentru  omenire,  are 
zestrea  sa  dela  natură,  care  constă  din  2  mari  izvoare 
de  putere  şi  de  bogăţie,  şi  anume:  1)  Puterea  sa  de 
muncă,  cu  inteligenţa  şi  toate  aptitudinile  sale  fireşti, 
şi  2)  Ţara  sa,  cu  pământul  şi  cu  toate  izvoarele  de 
bogăţie  ce  se  află  pe  dânsul  şi  sub  dânsul.  Dela  mo- 
dul cum  ştie  el  să  se  folosească  de  aceste  daruri  ale 
naturii  depinde  viitorul  său  şi  sorţii  de  izbândă  în 
eterna  luptă  pe  care  e  destinat  să  o  ducă. 

In  capitolul  precedent  s'a  văzut,  cari  sunt  însuşirile  şi 
aptitudinile  fireşti  ale  poporului  român;  rămânef  dar  să 
examinăm  acum  şi  ţara  sa:  să  vedem  cari  sunt  izvoa- 
rele de  putere  şi  de  bogăţie  ce  le  conţine,  care  sunt  cali- 
tăţile şi  defectele  ei  şi  ce  îndatoriri  decurg  pentru  poporul 
nostru  pentru  a  desvoltâ  şi  spori  valoarea  acestei  zestre 
a  naturii  şi  a  profita  de  ea  pentru  mersul  evoluţiei 

sale  spre  progres.  Căci  noi  trebue  să  fim  perfect  con- 
ştienţi că  natura  nu  îngădue  nici  unui  popor  să  tră- 
ească  numai  pentru  a  vegeta,  ci  fiecare  ţară  aparţine 
numai  acelui  care  ştie  mai  bine  s'o  valorifice  şi  s'o 
apere  mai  cu  vitejie. 

Ţara  oglindeşte  activitatea  culturii  unui  popor  şi  este 
în  totdeauna  numai  aceea  ce  a  făcut  din  ea  poporul  care 
o  locueşte;  cu  cât  această  activitate  creşte,  cu  atât  nu 
mai  rămâne  din  primitivitatea  aspectului  ei  decât  relieful 
pământului,  iar  poporul  progresează,  producând  o  civili- 
zaţie înfloritoare.  Cu  cât  însă  această  activitate  scade  sau 
e  întrebuinţată  la  exploatări  sandale  şi  devastări,  cu  atâta 
ţara  decade  —  ajungând  în  starea  acelor  vechi  paradise 
cari  au  fost  transformate  în  pustiuri,  cum  e  Valea  Ti- 
grului şi  Eufratului,  prin  distrugerea  conductelor  de  iri- 
gaţii,—  Palestina,  Vechea  Grecie  şi  Spania,  prin  devastarea 
pădurilor  —  Ţara  Incaşilor  din  Peru,  Ţara  Aztecilor  din 
platoul  înalt  al  Mexicului,  etc,  —  iar  poporul  ajunge  în 
cea  mai  grea  mizerie,  din  care  numai  poate  scăpa. 

Conduşi  dar  de  această  idee,  vom  schiţa,  în  cele  ce 
urmează,  în  linii  mari,  condiţiunile  naturale  de  vieaţă 
ale  ţerii,  lăsând  să  se  întrevadă  activitatea  pe  care 
poporul  are  a  o  desvoltâ,  şi  vom  lăsa  la  o  parte  orice 
detalii  —  oricât  de  importante  ar  fi  ele,  —  cari  formează 
obiectul  ştiinţelor  speciale  ce  se  ocupă  cu  acele  materii. 

Condiţiunile  naturale  de  vieaţă  ale'  unui  teritoriu  sunt 
în  general  determinate  de  următorii  factori:  Poziţiunea 
geografică,  clima  şi  constituţiunea  pământului,  adică  a 
solului,  subsolului  şi  apelor.  Fireşte  că  nu  poate  intra 
în  cadrul  acestei  lucrări  de  a  da  o  descriere  —  oricât 
de  sumară — a  condiţiunilor  fizice  şi  geografice  a  te- 

ritoriului  poporului  nostru,  căci  aceste  date  trebue  s& 
le  presupunem  cunoscute.  Ţinta  noastră  este  numai  de 
a  pune  în  evidenţă  câteva  din  influenţele  principale,  pe 
cari  natură  terii  le  exercită  asupra  vieţii  individuale 
şi  colective  ale  acestui  popor,  şi  a  arăta  în  linii  mari 
cari  sunt  problemele  pe  cari  i  le  impune  —  cari  deci 
trebue  să  constitueascâ  îndatoririle  şi  aspiraţiunile  sale 
naturale — şi  modul  cum  natura  terii  îi  indică  să  le 
rezolve,  spre  a-şi  putea  afirma  dreptul  său  de  exis- 
tenţă şi  sorţii  săi  de  izbândă  în  lupta  pentru  progres. 
In  special  vpm  căuta  să  arătăm  cum  natura  ţerii  poate 
să-i  înlesnească  stabilirea  acelei  comunităţi  cât  mai  com- 
plete de  interese  materiale  şi  sufleteşti,  cari  încheagă 
locuitorii  ţerii  într'un  tot  indivizibil  şi ,  formează  baza  • 
vieţii  unei  naţiuni  unitare,  şi  cum,  tot  ea,  prin  influenţa 
ei  hotărîtoare,  poate  să-1  ajute  în  satisfacerea  acelor 
interese  naţionale,  dându-'i  indicaţiunile  ei  pentru  acti- 
vitatea civilizatorie  ce  trebue  s'o  desvolte  în  acest  scop. 
Vom  examina  dar  mai  întâiu  influenţa  Poziţiunii  geo- 
grafice şi  a  climei  şi  apoi  a  teritoriului  propriu  zis,  adică 
a  naturii  ţerii. 

1.  INFLUENŢA  POZIŢIEI  GEOGRAFICE  ŞI  A 
CLIMEI. 

Prin  Poziţiunea  sa  geografică,  între  17  HO'  şi 
28°5'  long.  estică  şi  între  43°40'  şi  48°45'  latitudine 
boreală,  teritoriul  vechei  Dacii,  deşi  face  parte  din 
Europa  centrală,  este  însă  situat  la  limitele  ei  din  spre 
Europa  orientală  şi  sudestul  Europei;  prin  această  si- 
tuaţie deja,  aqestui  teritoriu  îi  este  asigurată  o  mai  mare 

variaţie  a  condiţiunilor  sale  de  vieaţă,  cari  se  mani- 
festă atât  în  fauna  şi  flora  sa  şi  în  vegetaţia  care  o 
îmbracă — şi  prin  aceasta  deci  şi  în  constituţia  păturii 
superficiale  a  solului  său, — cât  şi  în  firea  poporului. 
Condiţiunlie  determinate  de  situaţia  ce  o  ocupă  această 
ţară  pe  faţa  pământului — care  după  gradul  de  latitu- 
dine ar  trebui  să  aibă  o  climă  temperată  dulce — sunt 
foarte  mult  modificate  şi  dev;n  mai  variate:  prin  in- 
fluenţa condiţiunilor  climaterice  speciale  ale  acestor 
părţi  ale  Europei,  prin  relieful  şi  Constituţia  pă- 
mântului, prin  distribuţia  apelor  şi  depărtarea  de 
Ocearf,  prin  distribuţia  vegetaţiei,  prin  apropierea  de 
Stepa  rusească,  etc.  Toate  acestea  contribuesc  a 
produce  aci  o  climă  specială  —  pe  care  geograful  de 
Martonne  a  numit-o  Climă  danubiană — şi  un  mediu 
de  traiu  aparte,  ai  cărui  agenţi  influenţează  într'un 
mod  hotărîtor  vieaţa  şi  munca  fizică  şi  intelectuală  a 
locuitorilor  ei. 

Urmărind  mai  întâiu  unul  câte  unul  factorii  cari  con- 
stituesc  Clima  ferii,  adică:  Mersul  temperaturii  aerului, 
Regimul  ploilor  şi  zăpezilor,  Vânturile,  Seninătatea  ce- 
rului, Umiditatea  atmosferei,  Nebulozitatea  (norii),  Fur- 
tunile şi  presiunea  atmosferică,  etc,  vom  vedea  că  fiecare 
impune  anume  cerinţe  vieţii  poporului  şi  lasă  urmele  lor 
în  organismul  său,  în  felul  său  de  a  trăi,  de  a  munci,  a 
gândi  şi  simţi. 

Astfel :  Mersul  temperaturii  aerului,  cu  verile 
foarte  călduroase,  ajungând  până  la  43°  fia  umbră), 
şi  iernile  foarte  friguroase,  scoborînd  termometrul  până 
la  — 36°  (deci  cu  o  diferinţă  maximă  de  aproape  80° 
şi  medie  de  50 — 55°);  şi  mai  mult  încă,  trecerea  bruscă 


175 


dela  vară  la  iarnă  şi  dela  iarnă  la  vara,  a  oţelit' — fireşte 
după  multe  sacrificii — organismul  acestui  popor,  cum 
nu  sunt  multe  popoare  în  Europa.  Ţăranul  care  strânge 
recolta  în  Iulie  pe  Bărăgan  în  arşiţa  soarelui  lucrează 
aproape  în  aceeaş  temperatură,  ca  şi  populaţia  din 
Nordul  Africei,  iar  iarna  el  munceşte  cu  aceeaş  vioi- 
ciune aproape  pe  acelaş  ger,  ca  şi  locuitorii  Siberiei. 
Această  adaptare  a  organismului,  de  a-şi  conserva  în- 
treaga vigoare  la  extreme  atât  de  mari  de  tempera- 
tură, îl  face  însă  rezistent  şi  faţă  de  germenii  unor  boale 
periculoase;  astfel  la  lucrările  dela  canalul  Panama — 
unde  Malaria  a  făcut  enorm  de  multe  victime  între  lu- 
crători— s'a  dovedit  că  singurii  imuni  contra  Malariei 
erau  Chinezii,  şi  aceasta  proveniâ  tocmai  fiindcă  or- 
ganisrnul  lor  este  adaptat — ca  şi  la  poporul  nostru — 
la  acele,  mari  extreme  de  temperatură  caracteristice 
ţerii  lor.  Acest  fapt  are  şi  pentru  noi  o  mare  impor- 
tanţă şi  ne  explică  de  ce  şi  la  noi,  unde  Plasmodiul 
Malariei  e  atât  de  răspândit  şi  unde  avem  atât  de  multe 
bălţi  cu  Anofeli,  boala  apare  sub  o  formă  cu  mult 
mai  uşoară  şi  face  cu  mult  mai  puţine  victime  ca  la 
alte  popoare.  Chiar  în  regiunea  bălţilor  delaf  Tulcea  şi 
Brăila,  unde  vara  populaţiunea  nu  poate  dormi  din 
cauza  ţânţarilor  decât  adăpostindu-se  noaptea  sub  po- 
loace,  victimele  malariei  sunt  relativ  cu  mult  mai  mici *) 
ca  în  Italia,  unde  s'au  asanat  aproape  toate  mlaştinele, 
sau  ca  în  Macedonia,  etc.  Cu  o  asemenea  constituţie, 
putând  munci  la  toate  temperaturile  şi  rezistând  la 


J)  Vezi  Dr.  Gr.  Antipa,  Regiunea  inundabilă  a  Dunărei,  Cap.  III.  A.  4. 
Bălţile  şi  sănătatea  publică,  pag.  221. 

anumite  boale  periculoase  ale  ţerilor  tropicale,  şi  cu 
priceperea  sa  la  munca  pământului,  poporul  român 
— dacă  ar  fi  fost  mai  numeros — ar  fi  putut  juca  un  mare 
rol  în  civilizarea  lumii,  ca  popor  colonizator,  cum  de 
altminteri  o  dovedesc  şi  satele  româneşti  din  Siberia, 
Ohio  (Statele  Unite  ale  Americei  de  N.)  etc. :  fireşte 
că  deocamdată  însă  el  trebue  să  se  mulţumească  a-şi 
civiliza  încă  propria  sa  ţară,  care  a  rămas  în  multe  pri- 
vinţe atât  de  înapoiată. 

Mersul  temperaturii  nu  a  influenţat  însă  numai  or- 
ganismul, ci  şi  întreaga  vieaţă  a  poporului  nostru :  mo- 
dul de  a  locui  şi  de  a  se  îmbrăca— şi  deci  şi  arta  de 
a-şi  construi  casele  şi  gospodăria  şi  de  a-şi  face  şi  îm- 
podobi îmbrăcămintea  —  felul  alimentaţiei,  — ■  şi  deci  şi 
mijloacele  de  a-şi  procura  şi  prepară  hrana  —  modul  de 
a  circula  şi  a-şi  transporta  produsele  ş.  a.  m.  d.  iVJai 
mult  încă,  mersul  temperaturii,  condiţionând  vegetaţia 
şi  felul  culturilor  agricole,  influenţează  întreaga  vieaţă 
economică  —  modul  de  producţia,  distribuţia  şi  schim- 
bul bunurilor  economice  —  şi  dă  directivele  muncii  fi- 
zice  şi  intelectuale  a  poporului  — deci  şi  modului  său  de 
a  gândi.  Trecerea  bruscă  din  iarnă  în  vară  şi  durata 
scurtă  a  vegetaţiunii  plantelor  agricole  îl  sileşte  la 
unele  sforţări  cari  au  intrat  în  obiceiurile  vieţii  sale — 
ca  d.  ex.  în  timpul  strângerii  recoltelor,  când  e  silit 
să  muncească  săptămâni  întregi  dearândul  câte  18 — 20 
ore  pe  zi  —  şi  de  care  puţine  popoare  sunt  capabile; 
tot  aceasta  îl  sileşte  însă  să  stea  în  unele  regiuni  şi 
aproape  toată  iarna  neocupat. 

Temperatura  nu  este  însă  uniformă  pe  tot  teritorial, 
ci  e  influenţată  de  relieful  pământului,  aşa  că  pentru 

Secare  sută  de  m.  de  înălţime  ea  scade  aproape  cu  o 
jumătate  de  grad;  şi  aceasta  a  avut  şi  are  de  aseme- 
nea influenţa  ei  asupra  poporului,  şi  mai  cu  seamă  asu- 
pra modului  cum  şi-a  colonizat  el  ţara  şi  cum  s'a  grupat 
populaţia  în  diferitele  ei  regiuni.  Observând  d.  ex.  in- 
teresanta hartă,  a  d-lui  de  Martonne,  a  densităţii  po- 
pulaţiei Munteniei  după  regiunile  ei  naturale,  vedem 
că  aci  —  unde  arşiţa  cu  seceta  de  vară  şi  gerul  de 
iarnă  (cu  o  medie  a  oscilaţiunilor  deaproape  80°)  e  mai 
mare  ca  în  tot  teritoriul  Daciei —  populaţiunea  e  mai 
deasă  pe  sub  colinele  Carpaţjlor  (unde  media  oscilaţiu- 
nilor  e  numai  de  55°),  pe  când  în  Bărăgan  şi  în  tera- 
sele joase  din  Buzău,  Romanaţi  şi  Teleorman  popu- 
laţia e  foarte  rară;  aci  populaţia  e  concentrată  numai 
dealungul  malurilor  râurilor  Buzău,  Ialomiţa,  Moştiştea, 
Olt,  etc,  unde,  având  şi  mai  multă  umiditate  care  tem- 
perează secetele  de  vară,  e  foartă  aglomerată. 

Şi  astfel  deci  vedem  că,  în  toate  direcţiile,  întreaga 
vieaţă  fizică  şi  intelectuală  a' poporului  este  atât  de  pro- 
fund influenţată  de  acest  singur  factor  al  climei  noa- 
stre. Acelaş  lucru  îl  vom  constata  însă  urmărind  şi 
pe  ceilalţi  factori  cari  constituesc  clima  specială  a 
acestei  ţeri: 

Regimul  ploilor  d.  ex.,  şi  în  special  cantitatea 
de  apă  căzută  în  diferitele  regiuni  şi  repartizarea  ei  în 
cursul  anului,  determină  modul  culturii  pământului 
nostru  in  difeiitele  regiuni  ale  ţerii  —  şi  prin  aceasta  dar 
întreaga  activitate  a  poporului  —  care  hotăreşte  munca  sa 
fizică  şi  intelectuală,  obiceiurile  sale,  starea  sa  psihică,  etc. 

Cantitatea  totală  de  apă  ce  cade  —  sub  formă  de 
ploae  sau  zăpadă,  ceaţă,  rouă,  grindină  —  asupra  ţerii 

noastre  şi  la  ce  anume  epoce,  depinde  fireşte  de  fac- 
torii cari  sunt  în  afară  de  acest  teritoriu  şi  pentru  cari 
numai  situaţiunea  noastră  geografică  are  importanţa  ei ; 
natura  ţerii  însă  hotăreşte  repartizarea  acestor  preci- 
pitate, prin  mijloacele  ei  de  condensarea  norilor  pe 
cari  îi  aduc  vânturile  dominante  la  anumite  epoce. 
Aceste  mijloace  de  condensare  sunt:  Relieful  pămân- 
tului şi  în  special  munţii,  Vegetaţia  şi  mai  cu  seamă 
pădurile,  apele  şi  toate  izvoarele  de  umiditate. 

In  munţi  cantitatea  de  ploae  medie  anuală  este  de 
110  cm.  înălţime,  în  regiunea  dealurilor  de  70  cm.,  pe  - 
podişurile  Moldovei  şi  Bucovinei  de  52  —  62,  pe  podişul 
Basarabiei  41  cm.,  pe  podişul  Transilvaniei  (fără  munţi) 
73  cm.,  în  Câmpia  Română  55  cm.  şi  în  Pusta  de  % 
lângă  Tisa  63  cm. ;  numai  în  sudul  Basarabiei  ea  este 
sub  40  cm.  şi  numai  pe  o  foarte  mică  porţiune  din 
aceasta  —  partea  de  lângă  mare — e  numai  de  30  cm. 
Tocmai  această  repartizare  a  ploilor,  care  este  atât  de 
hotărîtoare  asupra  vegetaţiei  şi  ^a  posibilităţilor  culturii 
pământului,  este  hotărîtoare  şi  asupra  felurilor  de 
activitate  a  populaţiei  şiy  deci,  şi  asupra  repartizaţiei 
şi  densităţii  ei  după  posibilităţile  de  traiu  ce  prezintă 
fiecare  parte  a  ţerii.  In  general  însă  —  deoarece  epoca 
ploilor  e  primăvara,  adică  tocmai  atunci  când  cresc  ce- 
realele, după  care  virie.  apoi  căldura,  care  le  coace  — 
se  poate  zice  că  toată  suprafaţa  teritoriului  nostru, 
afară  de  regiunea  munţilor  înalţi  şi  goi,  este  cultivabilă 
prin  diferitele  ramuri  ale  agriculturii,  şi  aceasta  hotă- 
reşte activitatea  principală  a  poporului  nostru,  care  îi 
dă  caracterul  său  specific  de  Popor  agricol. 

Clima   noastră,  cu  ploile  de   primăvară  şi  căldurile 

de  vară,  deşi  atât  de  favorabilă  agriculturii,  are  totuş 
nevoe  de  oarecari  corective,  mai  cu  seamă  la  câm- 
pie, unde  vegetaţia  e  oprită  în  loc  după  mijlocul  verii 
din  cauza  arşiţei  soarelui  şi  a  secetei.  Aceste  corective 
au  fost  până  în  ultimul  timp  pădurile  de  câmpie  şi 
eleştaele,  cari  serviau  ca  conservatoare  sau  rezervoare 
de  umiditate  pentru  atmosferă  şi  pentru  pământ,  şi  deci 
şi  ca  mijloace  de  condensarea  norilor,  pentru  a  provoca 
*  ploile  locale,  atât  de  binefăcătocre  în  timpul  verii.  Goana 
după  pământ  de  cultură  din  timpurile  din  urmă  a  făcut 
însă  ca  atât  pădurile,  cât  şi  eleştaele,  să  fie  sacrificate, 
pentru  a  se  face  în  locul  lor  cultura  mai  rentabilă  a  ce- 
realelor. Astfel  s'a  produs  în  clima  câmpiei  noastre  un 
dezechilibru  cu  efecte  foarte  rele — verile  mai  secetoase, 
iernile  mai  geroase — care  cere  să  fie  reparat  cât  mai 
in  grabă.  Ştiinţa  şi  tehnica  cunosc  destule  mijloace,  ca 
printr'o  regulare  sistematică  şi  o  gospodărire  mai  raţională 
a  apelor,  să  se  asigure  şi  o  rentabilitate  mai  mare 
a  pământului  şi  totodată  şi  o  ameliorare  a  condiţiunilor 
climaterice.  Aci  avem  dar  una  din  acele  indicaţiuni  ale 
naturii,  care  dictează  hărniciei  şi  priceperii  poporului 
nostru  cum  să-şi  întrebuinţeze  activitatea  sa  civilizatorie 
pentru  a- şi  ameliora  mediul  de  traiu. 

Vânturile  dominante,  în  afară  de  influenţa  lor  asupra 
precipitatelor,  mai  au  şi  o  importanţă  pentru  starea  să- 
nătăţii, şi  prin  aceasta  influenţează  considerabil  asupra 
grupării  centrelor  de  populaţie.  In  alte  părţi  ele  sunt 
utilizate  pentru  navigaţia  cu  pânzele,  iar  în  altele  ca 
motoare  pentru  mori,  puţuri,  etc,  şi  prin  aceasta  au  o 
considerabilă  influenţă  asupra  vieţii  economice. 

Tot  astfel  şi  ceilalţi  factori  ai  climei  —  seninătatea 
f 

cerului,  nebulozitatea,  starea  higrometricâ,  etc.  —  in- 
fluenţează fiecare  vieaţa,  sănătatea,  munca,  obiceiurile, 
trupul  şi  chiar  starea  sufletească  a  poporului  nostru. 
Temperamentul  sau  viu,  de  ex.,  îşi  are  originea  în  seni- 
nătatea cerului — însă  iernile  grele  îl  fac  să  fie  totodată 
şi  calm  şi  moderat, — iar  trupul  său  musculos,  dar  uscat 
în  starea  higroscopică  a^  atmosferei  climei  continentale; 
nopţile  senine  eu  lumina  lunii  i-au  desvoltaţ  încă  din 
vieaţa  sa  păstorească  acea  bogată  fantazie  —  manifestată 
în  poveştile  şi  poeziile  sale  populare,  —  acea  muzică  origi- 
nală, manifestată  prin  doinele  sale,  inspirate  de  freamătul 
pădurii,  de  cântecul  păsărilor,  de  murmurul  apelor  şi  de 
toate  acele  frumuseţi  ale  naturii  în  mijlocul  cărora  îşi  pe- 
trece el  vieaţa.  Portul  său,  eu  nelipsita  căciulă  şi  sarică, 
nu  este  şi  el  de  cât  un  produs  al  climei  ş.  a.  m.  d. 

Clima  ţerii  însă  nu  este  uniformă  pe  tot  teritoriul 
etnic  al  poporului  român' ;  deşi,  în  liniile  ei  mari, 
prezintă  pretutindeni  o  serie  de  caractere  fundamentale 
identice,  în  detalii  ea  variază,  dela  o  regiune  la  alta, 
după  cofiguraţia  terenului,  după  poziţia  sa,  etc.  In  unele 
părţi  e  mai  mult  influenţată  de  clima  Europei  centrale, 
în  altele  de  clima  continentală  şi  de  stepa  rusească,  în 
altele  de  apropierea  mării,  iar  în  unele  din  regiunile  su- 
dice (din  Muntenia,  Oltenia,  Dobrogea,  Banat  şi  din  Pustă) 
de  clima  mediteranee.  Această  variaţie  în  condiţiunile 
climaterice  are  de  efect  o  variaţie  a  vegetaţiei  şi  deci  şi 
a  felului  culturilor  agricole  ce  se  fac;  prin  aceasta  ea 
produce  deosebiri  in  felul  de  a  munci  al  locuitorilor 
diferitelor  regiuni,  care  se  manifestă  apoi  şi  în  firea 
şi  caracterul  lor,  precum  şi  în  aptitudinile  lor.  Tocmai 
această  variaţie  în  aptitudinile  locuitorilor,  după  regiu- 


nile  unde  trăesc  constitue  una  din  bazele  principale 
ale  progresului  întregei  naţiuni,  care  astfel  poate  dispune 
de  un  număr  mai  mare  de  elemente  pentru  satisfacerea 
variatelor  ei  necesităţi  în  diferitele  ramuri  de  activitate. 

Tot  asemenea,  pe  întreg  teritoriul  nostru  se  găsesc 
presărate  o  întreagă  serie  de  insule  cu  o  climă  mai 
dulce,  mai  adăpostite  de  vânturi,  cu  o  temperatura  mai 
moderată,  cu  cerul  în  anumite  anotimpuri  mai  senin,  etc. 
Acestea  au  servit  în  totdeauna  ca  refugii  şi  adăposturi 
pentru  oameni  cu  o  sănătate  mai  debilă,  pentru  oamenii 
cari  căutau  o  linişte  sufletească  sau  un  mediu  prielnic 
pentru  îndeletniciri  intelectuale  (d.  ex.  mănăstirile,  etc), 
ş.  a.  m.  d.  Şi  acestea  au  avut  o  mare  importanţă  pentru 
conservarea  trupească  şi  sufletească  a  organismului  na- 
ţiunii, şi  o  vor  avea  de  sigur  şi  mai  mare,  cu  cât  in- 
tensitatea vieţii  va  creşte  mai  mult,  scoţând  nevoia  lor 
în  evidenţă. 

2.  INFLUENŢA  PĂMÂNTULUI  ŢERII  ASUPRA 
CONDIŢIUNILOR  DE  LOCUINŢĂ,  HRANĂ  ŞI 
PRODUCŢIE  ŞI  INDICAŢIUNILE  SALE. 

Dacă  clima  specială  a  ţerii  a  avut  şi  are  o  influ- 
enţă generală  atât  de  mare  asupra  poporului  nostru, 
contribuind  la  formarea  însuşirilor  sale  trupeşti  şi  su- 
fleteşti şi  la  regularea  felului  său  de  vieaţă,  apoi  de 
sigur  că  natura  propriu  zisă  a  ţerii,  adică  Pămân- 
tul ei,  cu  tot  ce  se  află  pe  dânsul  şi  sub  dânsul,  1-a 
influenţat  încă  şi  mai  direct  şi  îi  determină — după  fle- 
care regiune  —  felul  muncii  pe  care  trebue  să  o  des- 
volte  pentru  a-şi  asigura  existenţa.  Prin  mijlocirea  naturii 

pământului,  şi  clima  îşi  exercită  o  influenţă  indirectă — cu 
mult  mai  mare  încă  decât  cea  directă  pe  care  am  de- 
scris-o mai  sus  — şi  mai  cu  seamă  asupra  vieţii  econo- 
mice ;  căci  vegetaţia,  de  care  e  atât  de  strâns  legată  vieaţă 
omului,  este  în  mare  parte  condiţionată  de  factorii  cli- 
mei, şi  tot  astfel  şi  întreaga  lume  organică  de  care  e 
încunjurat  el.  •  . 

Lăsând  şi  aci  la  o  parte  orice  fel  de  detalii  —  pe 
cari  trebue  să  le  considerăm  ca  cunoscute  —  vom 
căuta  să  stabilim  în  linii  mari:  1)  care  este  structura 
acestui  teritoriu,  2)  cari  sunt  foloasele  şi  deci  posibilită- 
ţile de  vieaţă  pe  cari  le  oferă  el  locuitorilor  săi  şi  3)  cari 
sunt  puterile  vrăjmaşe  pe  cari  le  opune  el  desvoltării 
şi  vieţii  acestui  popor. 

Procedând  astfel,  vom  putea  vedea  cari  sunt  indi- 
ca fiunile  pe  care  natura  însăş  le  dă  pentru  ameliorarea 
condiţiunilor  de  traiu  ale  acestui  teritoriu  şi  pentru  va- 
lorificarea predispoziţiunilor  sale  naturale,  adică  pentru 
activitatea  civilizatorie  pe  care  trebue  să  o  desvolte 
acest  popor  în  ţara  sa,  ca  să-şi  poată  asigura  propă- 
şirea sa  în  viitor.  Vom  căuta  mai  cu  seamă  să  exa- 
minăm acest  mediu  din  punctul  de  vedere  al  calităţilor 
sau  defectelor  sale:  ca  teritoriu  de  locuit,  ca  teritoriu 
de  producţie^  de  circulaţie  şi  schimb  de  mărfuri  şi  ca 
teritoriu  de  vieaţă  colectivă,  adică  ca  teritoriu  de  stat. 

A)  INFLUENŢA  CONFIGURAŢIEI  PĂMÂNTULUI  ŢERH. 

Aspectul  general  al  teritoriului  nostru  etnic  este 
cât  se  poate  de  variat,  datorit  în  prima  linie  reliefului 
său  bogat  şi  plin  de  contraste  şi  hidrografiei  sale,  şi 

în  special  îmbrăcămintei  de  vegetaţie  cu  care  e  acoperit, 
bogată  în  specii  de  plante  şi  variată  în  formaţiunile  lor. 
Toate  acestea  contribue  a  forma  din  acest  teritoriu  di- 
ferite  unităţi  morfologice  cu  caractere  bine  definite,  cari, 
,  fără  a  distruge  unitatea  sa  antropogeografică  bine  fun- 
dată, îi  dau  totuş  variaţia  necesară  pentru  a  constitui 
o  ţară  bogată  prin  resursele  ei  naturale  şi  frumoasă 
prin  mulţimea  contrastelor. 

Ca  formă  generală,  teritoriul  nostru  etnic  se  apropie 
de  o  circumferinţă,  adică  de  acea  formă  geometrică 
care  reprezintă  maximul  de  suprafaţă  cu  minimul  de 
lungime  a  limitelor  şi  deci  cu  minimul  posibil  de  linii 
pe  cari  poate  fi  atacat  din  afară.  Cum  limitele  sale 
naturale  sunt  formate  în  mare  parte  de  ape  adânci 
sau  de  munţi  înalţi,  cari  constituesc  obstacole  natu- 
rale, această  posibilitate  a  atacurilor  din  afară  e 
încă  şi  mai  mult  îngreuiată.  Natura  dar  ne  indică,  din 
punctul  de  vedere  al  apărării  naţionale  şi  al  siguranţei 
din  afară,  că  aceasta  este  forma  către  care  trebue  să  tin- 
dem la  aşezarea  fruntariilor  teritoriului  statului  nostru, 
si  care  deci  devine  o  necesitate  dictată  de  un  interes 
naţional  superior. 

Ca  situaţie,  aşezat  la  coastele  Mării  Negre  şi  limitat 
prin  cele  2  mari  fluvii  —  Dunărea  şi  Nistrul,  cari  prin 
afluenţii  lor  străbat  prin  toate  ungherele  sale  —  teri- 
.  toriul  nostru  este  pus  în  legătură  cu  lumea  mare, 
cu  centrele  ei  mari  de  consumaţie  şi  de  schimb  de 
producte.  Această  situaţie,  la  gurile  Dunărei  şi  Nistrului 
şi  la  coastele  Mării  Negre,  asigură  statului  neatârnarea, 
unitatea  şi  puterea,  iar  populaţiei  buna  si  are  materială. 
Marea  şi  gurile  Dunărei  constituesc  dar  pentru  statul 

nostru  însăş  vieaţa  sa,  aşa  că  asupra  directivelor  po- 
litice ce  decurg  din  această  indicaţiune  a  naturii  nu  mai 
e  nevoe  să  insistăm. 

întretăierea  teritoriului  nostru,  dela  N.  la  S.,  cu  o 
mare  convexitate  spre  E.,  de  către  linia  Carpaţilor, 
reprezintă  o  mare  piedică  naturală,  a  comunicaţiei  între 
jumătăţile  sale  Vestică  şi  Estică;  această  linie  este  însă 
des  întreruptă  atât  prin  cursul  Dunărei,  cât  şi  prin  nume- 
roasele şi  largile  .văi  ale  râurilor  cari  străbat  Carpaţii. 
Centrul  acestui  teritoriu  este  ocupat  de  o  vastă  cetate 
triunghiulară  —  Podişul  Transilvaniei, —  care  este  încon- 
jurat, -de  jur  împrejur,  cu  lanţuri  de  munţi,  formaţi  de 
Carpaţii  orientali,  Alpii  Transilvaniei  şi  munţii  Apuseni 
(Massivul  Bihorului),  dar  cari  lasă  totuş —  mai  cu  seamă 
spre  N.  V.  şi  S.  V.  —  trecători  importante.  In  această 
vastă  cetate,  cu  toate  văile  dela  poalele  Carpaţilor,  a 
fost  adăpostul  şi  leagănul  neamului  nostru,  de  unde 
apoi  s'a  scoborît  la  vale,  populând  iarăş  câmpia  mă- 
noasă care  se  întinde  de  jur  împrejurul  ei  şi  care  for- 
mează diferitele  noastre  provincii,  reprezintând  fiecare 
totodată  şi  câte  o  unitate  naturală  cu  caractere  fizice 
mai  mult  sau  mai  puţin  speciale.  Munţii  aceştia  dar,  cu 
toate  crestele  lor  înalte,  deşi  au  aparenţa  de  a  fi  o  putere 
vrăjmaşă  desvoltării  unitare  a  neamului  nostru,  nu  au 
fost  insă  de  fapt  niciodată  o  barieră  adevărată,  care 
să  separe  şi  să  diferenţieze  poporul,  ci,  din  contra,  ei 
au  servit  ca  un  adăpost  preţios  care  i-a  mănţinut  uni- 
tatea sa.  Ciobanul,  care  de  18  secole  îşi  duce  oile  sale 
dela  munte  la  câmpie  şi  înapoi,  nu  a  cunoscut  nici- — 
odată  o  asemenea  barieră,  ci  continuă  şi  astăzi  să  plece 
la  S-ta  Măria  dela   munte  spre   balta  Dunărei  —  sau 

spre  alte  părţi  ale  câmpiei  ce  înconjoară  aceşti  munţi — 
şi  să  se  urce  din  nou  de  S-tul  Gheorghe  la  iarba  dev 
pe  plaiurile  Carpaţilor. 

Este  dar  una  dintre  marile  probleme  civilizatorii 
fundamentale,  pe  cari  natura  teritoriului  o  impune  nea- 
mului nostru,  de  a  înlătura  cât  mai  neîntârziat  această 
piedică,  întinzând  pe  malurile  râurilor  ce  străbat  Car- 
paţii  şi  pe  căile  bătute  de  oile  şi  ciobanii  noştri  şinele 
căilor  ferate,  de  a  sfărâma  stâncile  şi  de  a  stăbate  prin 
tuneluri  munţii,  pentru  a  crea  cât  mai  multe  legături' 
între  fraţii  cari,  cu  toate  stavilele  naturii,  nu  au  putut 
fi  înstrăinaţi  în  atâtea  secole  unii  de  alţii.  In  âceasta 
dar  avem  o  indicaţi une  a  naturii,  pentru  activitatea  pe 
care  trebue  s'o  desvolte  poporul  pentru  a-şi  crea  legă- 
turi cât  mai  intime  şi  lesnicioase  între  toate  ramurile 
sale  şi  între  toate  regiunile  diverse  ale  teritoriului  său. 
Aceste  legături  înainte  de  toate  vor  spori  comunitatea 
de  interese  materiale  şi  sufleteşti,,  vor  înlesni  contactul 
tot  mai  intim  şi  putinţa  unei  colaborări  tot  mai  strânse 
între  întreaga  populaţiune  a  ţerii,  unificând-o  şi  mărind 
astfel  puterea  de  coeziune,  care  să  lege  pe  toţi  mem- 
brii aceleias  naţiuni  întfe  ei  şi  pe  fiecare  de  întreaga  sa 
ţară,  spre  a  forma  astfel  un  tot  indivizibil  şi  un  stat 
cât  mai  puternic. 

Tot  astfel  aspectul  general  ne  mai  arată  că  întregul 
teritoriu  este  săpat  ^de  nenumărate  văi —mai  înguste  " 
sau  mai  largi — prin  fundul  cărora  se  scurge  la  vale 
marea  cantitate  de  apă — de  aproape  120  cm.  înălţime 
anuală — pe  care  ploaia  o  varsă  în  Carpaţi.  Şi  aceste 
văi  cu  râurile  ce  se  scurg  prin  ele,  ca  şi  Carpaţii, 
departe  de  a  constitui  obstacole  cari  să  separe  şi  să 

diferenţieze  populaţia,  au  fost  şi  sunt  adăpostul  ei  şi 
legătura  lor  de  unire. 

Prin  foloasele  mari  ce  le  oferă:  ca  izvoare  de  umi- 
ditate pentru  vegetaţie  —  şi  deci  pentru  agricultură,  vii, 
pomete,  păşune,  etc.  — *  şi  pentru  potolirea  arşiţei  soa- 
relui şi  secetelor,  ca  izvoare  de  hrană  prin  cultura  peş- 
telui în  eleştae,  etc,  ca  izvoare  de  energie  pentru  mori, 
herestrae,  piuăe  şi  tot  felul  de  instalaţii  industriale  cari 
înlesnesc  munca  omului,  ca  locuri  adăpostite  contra 
vânturilor  şi  căldurilor  excesive,  cari  oferă  omului  liniş- 
tea trupească  şi  sufletească  ş.  a.  m.  d.7  aceste  văi  au 
atras  în  totdeauna  —  mai  mult  ca  oricare  altă  parte  a 
teritoriului  ţerii  —  populaţia  spre  ele,  pentru  a  forma 
oraşe  şi  sate.  Densitatea  populaţiei  în  unele  văi  din  Mun- 
tenia depăşeşte  chiar  150  locuitori  pe  km.  p.,  pe  când 
la  mică  distanţă  alături — ca  în  Bărăgan  şi  Terasa  Bu- 
zăului—ea nu  ajunge  nici  la  20  loc.  pe  km.p.  Aceste 
văi  dar  nu  numai  că  nu  separă  populaţia,  dar  ele  re- 
prezintă chiar  optimul  ca  teritoriu  locuibil,  şi  au  astfel 
o  mare  însemnătate  pentru  repartizarea  populaţiei  şi  ca 
centre  de  cultură  si  civilizare  a  terii. 

Râurile  stăbătând  Carpaţii  şi  formând  prin  ei  o  serie 
de  trecători,  văile  lor  reprezintă  totodată  şi  cele  mai 
bune  căi  de  comunicaţi  une,  cari  au  întreţinut  legătura 
Intre  diferitele  părţi  ale  teritoriului  nostru  etnic  şi  au 
mănţinut  astfel  unitatea  poporului.  Văile  râurilor  sunt 
dar  acele  linii  preţioase,  indicate  de  natură,  prin  cari 
a  putut  să  străbată  şi  să  se  întindă  cultura  şi  civiliza- 
ţia, pe  teritoriul  nostru  şi  cari  au  înlesnit  desvoltarea 
lor  armonică  la  toate  ramurile  poporului  nostru.  Şi  aci 
avem  dar  încă  una  din  acele  fundamentale  indicaţiuni 

ale  naturii  pentru  bazele  activităţii  ncastre  culturale  şi 
civilizatorii  în  viitor. 

Observând  mersul  apelor  de  pe  teritoriul  nostru  ce 
se  scurg  de  pe  amândouă  versantele  Carpaţilor  prin 
râurile  noastre,  vedem  că  ele  merg  toate  spre  Dunăre 
şi  Marea  Neagră.  In  drumul  lor  ele  străbat  toate  re- 
giunile de  producţie  ale  ţerii.  Astăzi  —  în  afară  de 
câteva  pârae  de  munte,  pe  cari  plutesc  buştenii  din 
pădurile  seculare,  până  sunt  transportaţi  pe  această 
cale  la  herestrae,  şi  de  cele  câteva  râuri  mai  mari 
flotabile  sau  navigabile  —  puterea  lor  de  transport  nu 
este  folosită;  dacă  însă  cursurile  lor  ar  fi  regulate, 
astfel  cum  ştiinţa  ne  dă  astăzi  posibilitatea,  toate  pro- 
dusele brute  ale  regiunilor  mănoase  pe  cari  le  străbat 
şi  ale  hărniciei  poporului  de  pe  malurile  lor,  s'ar  strecura 
pe  această  cale  ieftină  spre  artera  principală  a  ţerii, 
şi  de  acolo  spre  centrele  mari  industriale  ale  ţerii,  unde 
vor  fi  prelucrate,  sau  prin  porturi  cu  vapoarele  spre 
centrele  mari  de  consumaţiune  ale  lumii,  de  unde  se  * 
vor  aduce  în  schimb  bogăţii  şi  mărfurile  străine  de  cari 
avem  nevoe.  Fiecare  regiune  de  producţie  din  întregul 
nostru  teritoriu  ar  fi  astfel  legată  prin  interese  vitale 
de  centrele  industriale  dela  vale,  unde  se  prelucrează 
produsele  lor,  sau  de  porturile  dela  Dunăre  şi  Marea 
Neagră,  unde  se  vând  ele.  Ce  legătură  mai  intimă  de 
interese  intre  toate  regiunile  ţerii  şi  între  toate  ramu- 
rile poporului  şi  ce  dovadă  mai  mare  de  unitate  între 
ele  decât  aceasta  pe  care  natura  însăş  a  creat-o. 

Şi  aci  dar,  numai  din  aspectul  general  al  teritoriului 
nostru,  avem  o  nouă  indicaţiune  fundamentală  a  naturii  ca 
directivă  pentru  activitatea  noastră  civilizatorie  viitoare. 

B)  INFLUENŢA  NATURII  PĂMÂNTULUI  ŢERII. 

După  ce  am  văzut  că  numai  din  aspectul  general 
al  teritoriului  nostru  ne  reiese  o  serie  de  indicaţiuni 
preţioase  pentru  activitatea  civilizatorie  a  poporului 
nostru,  să  cercetăm  acum  mai  departe  constituţiunea 
şi  predispoziţiunile  naturale  de  producţie  ale  pământu- 
lui terii,  cu  tot  ce  se  află  pe  dânsul  şi  sub  dânsul; 
aceasta  spre  a  vedea  ce  influenţe  a  exercitat  şi  exer- 
cită el  asupra  vieţii  şi  activiţăţii  poporului  şi  ce  in- 
dicaţiuni dă  natura  pentru  valorificarea  acestor  predis- 
poziţiuni — adică  pentru  desvoltarea  activităţii  civilizatorii 
— precum  şi  consecinţele  ce  decurg  din  aceasta  cu  privire 
la  repartizarea  populaţiei,  colonizare  şi  desvoltarea  bo- 
găţiei naţionale. 

Bucata  de  pământ  care  formează  teritoriul  ţerii 
noastre  conţine  straturi  formate  în  mai  toate  epocele 
geologice— cari  în  partea  lor  joasă  au  fost  apoi  în  mare 
*  parte  acoperite  de  o  pătură  groasă  de  Loess — şi  din 
descompunerea  cărora  s'a  format  la  suprafaţă,  sub  in- 
fluenţa agenţilor  climei  şi  a  lumii  organice,  un  strat  de 
grosimi  diferite,  care  permite  creşterea  vegetaţiei  şi  care 
constitue  Solul  României.  Pământul  astfel  format  con- 
ţine atât  la  suprafaţă,  cât  şi  în  toate  adâncimile  sale, 
diferite  substanţe,  cari  servesc  direct  sau  indirect  satis- 
facerii trebuinţelor  vieţii  omeneşti,  iar  mulţimea  pre- 
cum şi  calitatea  lor  constitue  bogăţia  naturală  a 
pământului  ţerii.  Unele  din  aceste  substanţe  se  între- 
buinţează în  starea  in  care  se  găsesc  şi  omul  nu  are 
decât  a  le  culege  sau  a-  le  extrage;  pe  altele  le  trans- 
formă natura  însăş,  şi  omul — după  nevoile  şi  gradul  său 
de  cultură  —  se  mărgineşte   numai   a  le  recolta  saur 

prin  activitatea  sa  conştientă,  caută  a  regulă,  îndrumă 
şi  acceleră  această  transformare;  altele,  în  fine,  pentru  a 
puteâ  corespunde  necesităţilor  omeneşti,  au  nevoe  de  o 
transformare  şi  prelucrare  tot  mai  complicată,  pe  care 
omul  trebue  să  o  facă  singur,  servindu-se  de  instrumente, 
instalaţiuni  şi  procedee  tot  mai  perfecţionate. 

Toată  această  utilizare  a  bogăţiilor  naturale  ale 
pământului  ţerii  cere  însă  muncă  omenească,  dela  forma 
cea  mai  simplă  a  culegerii  individuale  până  la  cea  mai 
complicată  muncă  organizată,  bazată  pe  diviziunea 
muncii  şi  specializare  şi  ajutată  de  maşini  perfecţionate 
şi  de  procedee  stabilite  prin  cercetări  ştiinţifice.  Nimic  dar 
nu  poate  pătrunde  mai  adânc  în  vieaţa  unui  popor  decât 
această  luptă  pentru  folosirea  bogăţiilor  naturii  spre 
satisfacerea  nevoilor  sale,  care  o  regulează  şi  o  faso- 
nează, până  în  cele  mai  mici  detalii,  după  nevoile  ei 
indicate  de  condiţiile  naturale.  Ea  schimbă  şi  formează 
întreaga  fire  trupească  şi  sufletească  a  unui  popor;  ea 
îi  ascute  simţurile,  îi  formează  felul  gândirii  şi-i  desvoltă 
energia  vieţii.  întreaga  istorie  culturală  a  omenirii,  dela 
omul  primitiv  şi  dela  popoarele  barbare  până  la  cele 
mai  civilizate,  nu  este  decât  enumerarea  şi  explicarea  ma- 
nifestaţiilor acestei  lupte  a  omului  pentru  folosirea  bo- 
găţiilor naturii;  şi  chiar  luptele  mari  dintre  popoare, 
pe  cari  le  enumără  istoria  universală  nu  sunt  decât 
o  consecinţă  a  acesteia,  care  le  condiţionează  şi  le  de- 
termină. Prin  aceasta  dar  se  manifestă  şi  influenţa  cea 
mare  a  ţerii  noastre  asupra  vieţii  poporului,  şi  —  cum 
ea  singură  este  influenţată  de  climă  şi  poziţia  geogra- 
fică— tot  printr'însa  lucrează  şi  întreaga  natură  asupra 
organismului  său   individual   şi  social,    asupra  felului 

muncii  sale,  asupra  culturii  sale,  asupra  desvoltării  şi 
organizării  sale  şi  asupra  stării  civilizaţiunii  sale. 

Vom  căuta  dar  în  cele  ce  urmează  să  trecem  pe 
scurt  în  revistă  bogăţiile  naturale  ale  pământului  terii 
şi  să  arătăm  în  linii  mari:  influenţele  ce  le-au  avut  şi 
le  are  fiecare  din  ele  pentru  vieaţa  poporului,  modul  cum 
ştie  el  să  se  folosească  de  dânsele  şi  indicaţiunile  ce 
ni  le  dă  natura  pentru  exploatarea  şi  utilizarea  lor  cât 
mai  perfectă  şi  pentru  activitatea  civilizatorie  ce  trebue 
să  o  desvolte  mai  departe  acest  popor  în  valorificarea 
bogăţiilor  terii  sale. 

1.  Solul  şi  problemele  valorificării  sale- 

Nu  poate  intra  în  cadrul  acestei  lucrări  de  a  da  o 
descriere  a  solului  României,  a  originii,  felurilor  şi  a 
calităţilor  sale  culturale.  Secţiunea  agrogeologică  din 
Institutul  Geologic  se  ocupă  cu  multă  competinţă  de 
toate  aceste  chestiuni  şi  a  făcut  o  serie  de  cercetări 
şi  publicaţi  uni  importante  pe  cari  cei  interesaţi  le  pot 
consulta  cu  folos.  Noi  vom  aminti  aci  numai  că  din 
toată  suprafaţa  teritoriului  nostru  numai  pe  o  foarte 
mică  parte  —  vârfurile  stâncoase  ale  munţilor  goi,  râ- 
pele, porţiuni  din  albia  pâraelor,  )  etc.  precum  şi  nisi- 
purile sburătoare  cari  au  un  aspect  de  deşert  —  stânca 
a  rămas  goală,  aşa  că  plantele  nu  pot  creşte  decât 
sporadic  fără  a  fi  de  vreun  folos  omului,  iar  că  o  altă 
parte  mai  întinsă  este  acoperită  cu  ape.  Toată  partea 
uscată  a  solului  nostru  este  acoperită  cu  vegetaţie,  aşa 
că  plantele,  întrebuinţând  ca  hrană  substanţele  din  sol, 
le  transformă  —  sub  influenţa  energiei  solare  şi  cu  aju- 

torul  apei  şi  acidului  carbonic  din  atmosferă  —  în  pro- 
ducte folositoare  omului.  Depinde  de  gradul  de  cultură 
al  poporului,  dacă  el  trebue  să-şi  adapteze  organismul 
şi  să  se  mulţumească  pentru  satisfacerea  nevoilor  sale 
cu  aceste  produse  brute,  astfel  cum  i  le  prezintă  na- 
tura, sau  dacă,  prin  activitatea  sa  civilizatorie,  poate  să 
le  transforme  astfel  ca  să  le  dea  forma  pe  care  o  cer 
necesităţile  sale;  şi  tot  astfel  depinde  de  gradul  său  de 
cultură,  dacă  trebue  să  se  mulţumească  cu  ce-i  produce 
natura  sau  dacă  prin  activitatea  sa  poate  s'o  silească 
să-i  producă  anume  plante,  de  cari  are  el  nevoe  şi  în 
cantităţi  cât  mai  mari;  ba  chiar  dacă  poate  să  găsească 
mijloacele,  ca  alegând  anume  plante  —  cari  utilizează 
cât  mai  perfect  substanţele  nutritive  din  pământ  —  şi 
culţi vându-le,  să  obţină  anume  producte  cari-i  dau 
maximul  şi  optimul  posibil — după  natura  fiecărei  regiuni 
— pentru  satisfacerea  nevoilor  sale.  Tocmai  în  aceasta 
constă  întreaga  problemă  a  activităţii  civilizatorii  pe  care 
are  popbrul  nostru  a  u  rezolvi  faţă  de  pământul  cul- 
tivabil  al  ţerii  sale,  adică  de  a  căuta  ca  fiecare  pof- 
ţiune  cât  de  mică  din  teritoriul  său  să  fie  pusă  în 
stare  de  a  da  prin  exploatare  sau  prin  cultură  ra- 
ţională şi  sistematică  mhximul  şi  optimul  de  pro- 
ducţie şi  de  rentabilitate;  şi  în  vederea  acestei  pro- 
bleme vitale  trebue  să-şi .  desvolte  şi  să-şi  organizeze 
el  puterile. 

Pentru  partea  acoperită  cu  apă  problema  e  aceeaş, 
căci  apa — în  afară  de  importanţa  ei  foarte  mare  pentru « 
multe  alte  scopuri  —  i>olveşte  şi  ea  substanţele  nutritive 
aflate  in  pământ  şi,  prin  mijlocirea  unei  întregi  serii  de 
organizme,  ajunge  a  le  transforma  în  acele  produse 

animale  sau  vegetale,  cari  sunt  necesare  vieţii  omului. 
Şi  aci  dar  felul  problemei  activităţii  civilizatorii  a  per- 
fecţionării mediului  este  acelaş  ca  şi  la  uscat. 

Să  cercetăm  însă  mai  de  aproape:  cari  sunt  factorii 
cari  determină  producţiunea  acelor  diferite  plante  şi 
animale,  prin  cari  se  pot  transforma  substanţele  din 
pământ  în  produse  destinate  satisfacerii  nevoilor  ome- 
neşti şi  să  vedem  astfel  în  ce  mod  pot  fi  ei  cât  mai 
bine  utilizaţi  sau  influenţaţi,  pentru  ca  ţelurile  arătate 
să  poată  fi .  satisfăcute  mai  cu  uşurinţă. 

Din  punctul  de  vedere  al  felurilor  de  producţie  a 
solului  —  care  e  determinată  mai  cu  seamă  de  urmă- 
torii factori:  relieful  pământului,  .natura  solului,  condi- 
ţiunile  climaterice,  condiţiunile  hidrografice^şi  felul  vege- 
taţiei— teritoriul  nostru  poate  fi  împărţit;  m  următoarele 
Regiuni  naturale  de  producţie-. 

1)  Regiunea  stâncilor  goale,  2)  Regiunia  păşunilor 
de  munte,  3)  Regiunea  pădurilor  de  conifere  din  munţi 
(Pădurile  de  Brad),  4)  Regiunea  pădurilor  de  foioase 
din  munţi  (Pădurile  de  Fag),  5)  Regiunea  dealurilor  cu 
podgoriile,  pometele  şi  fâneţele,  6)  Regiunea  câmpiei, 
podişurilor  şi  stepei  cu  terenurile  agricole,  7)  Regiunea 
pădurilor  de  câmpie  şi  8)  Regiunile  inundabile,  adică 
Luncile  râurilor,  Balta  şi  Delta  Dunărei  . 

Să  examinăm  dar  pe  fiecare  în  parte  şi  să  vedem  în 
linii  mari  felul  producţiei  lor  actuale,  cerinţele  cari  le 
pun  ele  vieţii  poporului  şi  indicaţiunile  pe  cari  ni  le  dă 
natura  pentru  valorificarea  lor  printr'o  exploatare  siste- 
matică şi  raţională  şi  prin  activitatea  civilizatorie  a  po- 
porului. 

a)  Regiunea  stâncilor  goale. 

In  realitate  nu  e  vorba  de  o  regiune  propriu  zisa, 
cu  o  suprafaţă  continuă,  ci  numai  de  porţiuni  izolate  din 
teritoriul  nostru  (din  zona  alpină),  situate  în  general  la  o 
altitudine  însemnată  şi  având  o  inclinaţiune  mare.  In 
general  ea  e  formată  de  creştetele  stâncoase  ale  mun- 
ţilor înalţi  şi  de  pereţii  lor  aproape  verticali.  Suprafaţa 
lor  este  relativ  mică  faţă  de  restul  teritoriului  cultivabilal 
ţerii.  Caracteristica  acestor  suprafeţe  este  lipsa  unei 
vegetaţiuni  continue,  din  cauza  lipsei  unui  strat  de  pă- 
mânt afânat,  în  care  să  se  poată  desvoltâ,  deci  tocmai 
lipsa  unui  sol  propriu  zis,  care  să  acopere  roca  mamă, 
din  descompunerea  căreia  îşi  iea  naşfere. 

•  Aice  se  vede  lupta  grea  pe  care  sunt  silite  să  o  ducă 
câteva  specii  de  plante  cu  natura,  în  condiţiile  cele 
mai  imposibile  de  existenţă.  Mai  tot  pământul,  format  prin 
descompunerea  resturilor  de  plante  cari  se  transformă 
în  Humus,  este  spălat  de  ploi  sau  suflat  de  vânturi,  aşa 
că  rămâne  stânca  goală ;  numai  din  distanţă  in  distanţă 
se  văd  mici  grupuri  de  plante  izolate,  cari  cresc  în 
puţinul  pământ  vegetal  ce  se  adună  în  scobiturile  de 
pe  faţa  orizontală  a  stâncilor,  pe  când  pe  tot  restul 
abia  reuşesc  câteva  seminţe,  înarmate  cu  aparate  spe- 
ciale, de  a-şi  găsi  un  loc  mai  adăpostit  şi  a-şi  înfige 
rădăcinile  în  câte  o  crăpătură  din  stâncă. 

Aici,  din  punctul  de  vedere  al  amelioraţi  unii  so- 
lului, nu  e  nimic  alta  de  făcut,  decât  numai  acea  muncă 
migăloasă  de  a  cruţa  şi  apăra  insulele  de  pământ  ve- 
getal ce  se  formează  şi  a  înlesni  vegetaţiei  să  se  în- 
tindă cât  mai  mult  şi  să  fixeze  prin  rădăcinile  ei  te- 

renul.  Deocamdată  numai  prin  culesul  bureţilor,  florilor 
şi  câtorva  plante  medicinale,  sau  al  fructelor  —  ca  fragi, 
afine,  smeură,  etc.  —  dela  puţinele  specii  de  plante  cari 
reuşesc  a-şi  găsi  un  loc  de  creştere  în  aceste  regiuni, 
sau  prin  vânatul  de  Capre  negre,  Urşi,  Râşi,  Vulturi,  etc. 
se  mai  poate  doar  desfăşura  o  activitate  omenească,  cât 
de  puţin  lucrativă,  în  aceste  locuri,  cari  să  dea  popula- 
ţiei învecinate  putinţa  de  a-şi  câştiga  traiul. 

In  afară  însă  de  aceste  posibilităţi  de  traiu,  provenite 
din  producţiunea  proprie — foarte  mărginită — a  acestor 
regiuni,  numai  frumuseţea  lor  naturală  ar  mai  putea 
deveni  un  mijloc  rentabil  de  câştigul  vieţii  pentru  popu- 
laţi une,  prin  îndeletnicirea  ei  cu  călăuzirea  şi  găzduirea 
turiştilor.  Deşi  la  noi  Turismul  nu  este  încă  desvoltat, 
un  popor  care  munceşte  are  totuş  nevoe  de  o  asemenea 
recreaţie  şi  de  sporturi,  precum  şi  de  locuri  de  reculegere 
sufletească  in  mijlocul  frumuseţilor  naturii;  de  aceea 
dar  frumuseţile  acestor  regiuni  reprezintă  şi  ele  un  ca- 
pital latent,  care  va  putea  servi  odată  ca  un  mijloc  prin- 
cipal de  câştig  pentru  o  mai  numeroasă  populaţiune  din 
această  parte  a  ţerii,  creându-le  o  nouă  posibilitate  de 
vieaţâ  şi  de  muncă,  după  cum  au  creat  şi  în  alte  ţeri,  ca 
în  Elveţia,  Tirol,  Norvegia,  etc.  Intre  măsurile  ce  se  vor 
lua,  pentru  valorificarea  acestor  regiuni  şi  pentru  crearea 
unor  nouă  ocaziuni  de  muncă  populaţiunii  ce  le  locueşte, 
va  trebui  de  sigur  să  se  aibă  în  vedere  şi  sprijinirea 
turismului,  prin  toate  acele  mijloace  cunoscute  cari  s'au 
întrebuinţat  şi  în  alte  ţeri,  unde  au  dat  naştere  la  o 
întreagă  industrie  şi  la  o  vieaţă  foarte  prosperă  a  popu- 
laţiei acelor  regiuni. 

b)  Regiunea  păşunilor  de  munte. 

Deşi  situate  pe  cele  mai  înalte  platouri  ale  Cârpa- 
ţilor,  anumite  specii  de  iarbă  au  reuşit — cu  tot  stratul 
subţire  de  pământ  vegetal  —  graţie  înclinării  mai  mici 
a  suprafeţei  şi  graţie  ploilor  abundente,  să  se  îmmul- 
ţească  şi  să  formeze  una  din  cele  mai  frumoase  şi  mai 
abundente  forme  de  vegetaţiune  ce  le  are  ţara.  Aceste 
suprafeţe  au  servit  din  cele  mai  vechi  vremuri  ca  pă- 
şune pentru  oile  ciobanilor  noştri,  pentru  vite  şi  —  în 
locurile  de  unde  transportul  e  mai  lesnicios — ca  fâneţe. 

Pentru  sporirea  producţiei  acestor  regiuni,  prin  ame- 
liorarea solului,  nu  e  nimic  alta  de  făcut  decât  de  a 
cruţa  cât  mai  bine  pătura  subţire  de  humus  ce  acopere 
stânca  şi  de  a  o  feri  mai  cu  seamă  de  ravagiile  apei; 
de  asemenea  nici  printr'o  cultură  mai  bună  a  ierbii  sau 
altor  plante  nu  se  pot  aduce  îmbunătăţiri. 

Ameliorări  importante  se  pot  face  însă  printr'o  cât 
mai  bună  întrebuinţare  a  produsului  natural  al  acestor 
regiuni,  adică  a  ierbii.  Pe  deoparte  dar  trebue  a  se 
căuta  ca  fiecare  porţiune  să  fie  păşunată  de  un  număr 
suficient  de  animale,  ca  astfel  recolta  anuală  de  iarbă 
sa  poată  fi  cât  mai  perfect  folosită  şi  să  nu  rămână  să 
putrezească  degeaba  pe  munte;  de  aceea  dar,  deocam- 
dată, o  cât  mai  mare  îmmulţire  a  numărului  oilor  trebue 
să  fie  ţelul  imediat  pe  care  să-1  urmărim.  Pe  de  altă 
parte  însă  trebue  să  căutăm  a  întrebuinţa  această  iarbă 
pentru  creşterea  unor  cât  mai  bune  specii  de  animale, 
şi  astfel,  pe  această  cale,  să  sporim  valoarea  produsului 
final,  în  care  ajunge  a  se  transforma  substanţele  din 
acest  pământ. 

Prin  facerea  unor  drumuri  mai  comode,  atât  de  acces 
cât  şi  pentru  transportul  fânului,  prin  crearea  de  lăp- 
tarii şi  de  stâne  sistematice,  etc,  se  poate- face  ca  aceste 
păşuni  atât  de  bogate  să,  ajungă  â  da  aceleaşi  produse 
ca  cele  din  Elveţia  sau  din  Tirol,  în  locul  produselor 
inferioare  de  astăzi.  Aci  dar  trebue  desfăşurată  o  mare 
activitate  zootehnică  consecventă.,  atât  pentru  îmmul- 
ţirea  şi  ameliorarea  rasselor  de  vite,  cari  să  utilizeze  cât 
mai  complet  aceste  păşuni  naturale,  cât  şi  pentru  in- 
dustrializarea şi  utilizarea  cât  mai  perfectă  a  produselor 
acestor  vite.  Ea  trebue  să  se  facă  d.ipă  un  plan  bine 
studiat  şi  consecvent  aplicat;  şi  atunci  desigur  munţii 
noştri  vor  oferi  alte  posibilităţi  de  vieaţă ;  iar,  prin  oca- 
ziunile  de  muncă  ce  se  vor  crea,  vor  putea  hrăni  o  po- 
pulaţiune  cu  mult  mai  numeroasă  ca  astăzi,  spre  pro- 
păşirea întregului  nostru  popor.  Atunci  de  sigur  că  nu 
vom  mai  vedea  ca  o  ţară  atât  de  bogată  în  păşune 
de  munte  ca  a  noastră  să  fie  nevoită  a  importa  Brân- 
zeturi din  Elveţia  şi  din  toate  ţerile  Europei,  Unt  din 
Danemarca,  lapte  condensat  ş.  a.  m.  d.;  atunci  vom 
vedea  înflorind  pe  plaiurile  noastre  o  industrie  prosperă 
de  lăptarii  şi  toate  derivatele  ei,  care  va  uşura  traiul 
în  oraşe,  va  asigura  ţerii  o  serie  de  articole  principale 
de  export  şi  totodată  va  da  o  altă  prosperitate  satelor 
noastre  dela  munte. 

In  această  regiune  se  găsesc  adeseori  aşa  numitele 
Turbiere  de  munte,  cari  se  formează  în  basinele  înalte 
în  cari  se  adună  apa  şi  nu  are  putinţa  să  se  scurgă. 
In  aceste  basine  vegetaţiunea  anuală  de  plante  acva- 
tice —  constituită  în  cea  mai  mare  parte  din  anumite 
specii,  ca:  Erica,  Calluna,  etc.  şi  mai  cu  seamă  dife- 

rite  specii  de  muşchi  din  genul  Sphagnum  —  rămâ- 
nând în  apă,  putrefacţiunea  lor  nu  se  poate  face  în 
mod  complet  din  lipsă  de  oxigen;  ele  sunt  dar  des- 
compuse prin  ajutorul  unor  bacterii  anaerobe,  cari 
produc  acizi  humiciy  şi  aceştia  opresc  apoi  desvolta- 
rea  mai  departe  a  acestor  bacterii.  Astfel  dar  vechile 
plante  moarte  conservă  în  totul  vechea  lor  structură, 
iar  deasupra  lor  cresc  altele  noua;  şi  aşa,  din  an  în  an, 
se  formează  o  pătura  groasă  de  plante  moarte  imbibate 
cu  apă,  cari  formează  un  fel  de  mlaştine  întinse,  ne- 
productive şi  chiar  periculoase  pentru  vitele  ce  se  răn 
tăcesc  m  ele.  Aceste  turbiere  de  munte,  deşi  în  Car- 
paţi  nu  au  întinderi  atât  de  mari  .ca  în  alţi  munţi  eu- 
ropeni, ocupă  totuş  suprafeţe  destul  de  mari,  cari  cu 
timpul  vor  trebui  şi  ele  făcute  productive.  O  întreagă 
literatură  ştiinţifică  tratează  chestiunea  punerii  în  va- 
loare a  turbierelor,  şi  de  sigur  că  prin  lucrări  sistema- 
tice vom  putea  şi  noi  mări  considerabil  suprafaţa  păşu- 
nilor şi  fâneţelor  noastre  de  munte.  Spre  a  pune  în 
evidenţă  importanţa  chestiunii,  voiu  aminti  numai  că 
unele  teri,  cu  populaţiunea  mai  deasă  ca  a  noastră,  au 
câştigat  întregi  provincii  prin  punerea  în  cultură  sau 
ameliorarea  în  alt  mod  a  turbierelor  lor. 

c)  Regiunea  pădurilor  de  Conifere  din  munţi. 
Pădurile  de  Brad. 

O  victorie  deplină  asupra  grelelor  condiţiuni  de  vieaţă 
de  pe  stâncile  Carpaţilor  au  dobândit-o  bradul  şi  mo- 
lidul, cari  s'au  instalat  aci,  formând  cele  mai  frumoase 
massive  de  pădure  seculară.  Ei  au  pus  piciorul  în  pătura 

subţire  de  pământ — -formată  prin  acţiunea  îndelungata 
de  zeci  şi  sate  de  mii  de  ani  a  agenţilor  atmosferei  asu- 
pra pietrei,  pe  care  au  descompus-o  încetul  cu  încetul  — 
şi-au  băgat  rădăcinile  adânc  între  crăpăturile  stâncii, 
pe  cari  şi  le  crapă  singuri  fără  încetare,  pentru  a  putea 
rezista  vânturilor  puternice,  şi-şi  creează  singuri  mai 
departe  —  din  resturile  lor  putrezite  —  o  pătură  tot  mai 
groasă  de  pământ  vegetal,  pentru  a  se  putea  desvoltâ 
şi  întinde  mai  înainte.  Aceşti  arbori  transformă — într'un 
ciclu  îndelungat,  de  aproape  100  de  ani  —  substanţele 
din  pământ  în  lemne  de  construcţie  de  cea  mai  bună 
calitate  şi  ne  dau  un  produs  de  care  vieaţa  modernă 
are  cea  mai  mare  necesitate  pentru  satisfacerea  nevoilor 
ei.  Din  nenorocire  nevoia  de  lemne  pe  piaţa  universală 
şi  lăcomia  noastră  de  bani  ne-au  împins  la  vandalisme, 
cari  vor  avea  cele  mai  grele  consecinţe,  —  aceleaşi  fe- 
luri de  vandalisme  cari  au  ruinat  multe  alte  ţeri  şi  au 
redus  pe  locuitorii  lor  la  mizeria  din  care  nu  s'au  mai 
putut  ridica  niciodată.  In  loc  de  a  se  tăia  cu  măsură 
şi  de  a  se  lăsa,  după  cum  cere  o  exploatare  siste- 
matică, numărul  necesar  de  seminceri,  sau  a  se  face 
însemânţări  artificiale  —  înlocuindu-se  chiar  unde  e  ne- 
voe  cu  specii  de  mai  mare  valoare  —  se  taie  fără  nici 
o  regulă  şi  se  fac  adevărate  devastări, 

Pătura  de  pământ  vegetal — aci  atât  de  subţire — ne 
mai  fiind  fixată,  este  spălată  de  ploi  şi  dusă  la  vale 
de  pârae,  cari  devin  torenţiale.  La  gurile  din  vale  ale 
acestora  se  formează  apoi  conuri  de  dejecţiune,  cari 
ameninţă  şoselele,  podurile  şi  căile  ferate  şi  chiar  satele ; 
întregi  munţi  se  surpă  şi  bucăţile  de  stânci  se  rostogolesc 
la  vale;  râurile  îşi  schimbă  regimul  şi  la  topirea  zăpe- 

zilor  inundă  câmpiile  şi  recoltele,  iar  vara  se  usucă  şi 
măresc  seceta;  râurile  navigabile  şi  Dunărea  se  umplu 
de  bancuri  cari  împiedică  navigaţia  ş.  a.  m.  d.  O  ade- 
vărată calamitate  care  strică  întregul  echilibru  al  naturii, 
strică  clima  şi  regimul  apelor  ţerii  şi  devastează  o  avuţie 
naţională  distrugând-o  pe  veci.  Nu  avem  decât  să  vedem 
jalea  din  valea  Topologului,  şi  din  câte  alte  văi  com- 
plet devastate  de  ravagiile  apelor  şi  torenţilor.  Şi  in 
schimb,  la  munte  se  măreşte,  prin  acest  vandalism  ne- 
iertat, din  ce  în  ce  suprafaţa  regiunii  stâncilor  goale, 
absolut  neproductive ;  munţi  întregii,  chiar  şi  lângă  Sinaia, 
au  rămas  goi,  în  dauna  locuitorilor  din  localitate — cari 
rămân  în  desăvârşită  mizerie  fără  nici  o  altă  posibilitate 
de  câştig— şi  a  întregei  economii  naţionale. 

E  nevoe  de  un  puternic  strigăt  de  alarmă,  care  să 
desmeticească  pe  cei  de  bună  credinţă  —  cari-şi  în- 
chipuesc  că  prea  numeroasele  herestrae  cari  s'au*  in- 
stalat de  curând  la  munte,  cu  liniile  ferate  şi  toate 
instalaţiile  de  devastare,  sunt  o  operă  de  civilizaţie, 
care  reprezintă  progresul  ferii  şi  ai  industriei  naţio- 
nale—  şi  să  oprească  pe  cei  lacomi  de  bani  —  adică 
pe  politicianii  din  consiliile  de  administraţie  a  aşa  zi- 
selor „Societăţi  Române  (!  ?)  pentru  exploatări  fores- 
tiere" —  de  a  mai  fi  instrumentele  străinilor,  cari  de- 
vastează pădurile  ţerii  fără  a  lua  nici  o  măsură  pentru 
replantarea  lor. 

Aceasta  e  deocamdată  adevărata  activitate  civiliza- 
torie  pe  care  natura  ne-o  indică  în  aceste  regiuni  şi 
numai  apoi — după  ce  vom  opri  devastările — vine 
alcătuirea  planurilor  sistematice  de  exploatare  raţională 
a  acestor  păduri,  cu  toate  instalaţiile  necesare  pentru 

transportul  şi  prelucrarea  lemnului  şi  cele  de  crearea 
de  industrii  pentru  punerea  în  valoare  în  ţară  a  lem- 
nului, în  loc  de  a  fi  exportat  în  stare  brută  sau  în 
stare  de  celuloză  şi  a  ni  se  întoarce  apoi  sub  formă 
de  mobile,  etc*  sau  de  hârtie,  pentru  a  fi  plătit  cu  pre- 
ţuri însutite. 

d)  Regiunea  pădurilor  de  foiose  din  munţi. 
Pădurile  de  Fag. 

Pădurile  de  brad  din  Carpaţi  se  scoboară  pe  poa- 
lele munţilor  numai  până  la  o  înălţime  aproximativă 
de  500 — 600  m.  deasupra  nivelului  mării;  sub  această 
înălţime  se  continuă  păduri  de  arbori  foioşi,  în  cari 
Fagul,  Carpenul  şi  Mesteacănul  sunt  esenţele  princi- 
pale. Ele  se  scoboară  la  vale  până  în  regiunea  dealu- 
rilor şi,  de  acolo  chiar,  înaintează  unele  linii,  continuân- 
du-se  cu  întreruperi   până  în  pădurile  de  câmpie. 

Aceste  păduri  dau  mai  mult  lemne  de  foc  şi  de 
lucru  şi  mai  puţin  lemne  de  construcţie.  Fagul,  care  e 
esenţa  principală,  are  numai  o  relativ  de  mică  valoare  in- 
dustrială, şi  mai  cu  seamă  dacă  e  „cu  inima  roşie".  Deşi 
ciclul  de  tăeri  al  acestor  păduri  e  cu  mult  mai  mic  ca  la 
Brad,  totuş  s'ar  putea — printr'o  cultură  silvică  sistema- 
tică, bazată  pe  cercetări  ştiinţifice — înlocui  esenţele  de  o 
mai  mică  valoare  cu  altele  de  o  valoare  mai  mare — 
Stejar  unde  e  posibil,  Frasin,  etc. — pentru  ca  asfel  aceleaşi 
substanţe  din  pământ  să  fie  transformate  într'un  produs 
mai  scump,  mai  folositor  şi  mai  rentabil. 

Aceste  păduri,  prin  frunzele  lor  uscate  şi  prin  plantele 
anuale  ce  cresc  între  abori,  îngroaşă  mereu  pătura  de 

pământ  vegetal  şi-şi  îmbunătăţesc  singure  condiţiile 
de  producţie;  totuş  cruţarea  lor  —  mai  cu  seamă  pe 
povârnişurile  înclinate,  unde  apele  pot  provoca  formarea 
râpelor  goale — este  absolut  indicată,  atât  în  interesul  fixă- 
rii pământului,  cât  şi  a  rolului  lor  important  pentru  clima 
ţerii.  Şi  la  aceste  păduri  dar  exploatarea  trebue  să  se  facă 
numai  pe  baza  unor  planuri  bine  studiate,  cari  să  aibă 
în  vedere  regenerarea,  înlocuirea  esenţelor  inferioare 
cu  specii  mai  valoroase,  scoaterea  arborilor  prea  bătrâni 
cari  împiedică  pe  cei  tineri  să  crească  şi  astfel  scad 
producţia,  scoaterea  arborilor  deperisanţi,  cari  provoacă 
răspândirea  boalelor  parazitare  ş.  a.  m.  d.  Dar  mai 
cu  seamă  activitatea  civilizatorie  trebue  să  se  dirigă  către 
facerea  drumurilor,  cari  să  înlesnească  exploatarea  sis- 
tematică şi  toate  aceste  lucrări  culturale,  precum  şi 
transportul  lemnului  din  regiunile  cele  mai  înalte. 

Populaţia  din  regiunea  acelor  păduri  a  avut  în  tot- 
deauna— ca  efect  al  selecţiunii  telurice  — îndemânarea 
pentru  prelucrarea  lemnului.  Crearea  dar  a  cât  mai 
-numeroase  mici  centre  industriale,  având  de  bază  lemnul 
ca  ^materie  primă  şi  folosindu-se  de  puterea  apelor  din 
pârae  ca  motor,  va  trebui  să  facă  parte  neapărat  din 
planul  general  de  exploatare  al  acestor  păduri  şi  va 
crea  o  civilizaţie  mai  profundă,  care  va  provoca  o  mai 
mare  desvoltare  culturală  a  populaţiei  şi  putinţa  îmmul- 
ţirii  ei  în  aceste  regiuni  sănătoase,  spre  binele  între- 
gului popor. 

In  cuprinsul  şi  la  marginile  acestor  păduri  se  găsesc 
numeroase  Poene,  în  cari  creşte  o  iarbă  foarte  abun- 
dentă şi  de  bună  calitate;  după  depărtarea  lor  de  sate, 
ele  servesc  ca  fâneţe  sau  ca  păşune  pentru  vitele  lo- 

cuitorilor,  şi  din  această  cauză  cultura  vitelor  cu  pro- 
dusele ei  accesorii  este  aci  mai  desvoltată  ca  în  restul 
terii. 

Goana  după  pământ  de  cultură  face  însă  în  ulti- 
mul timp  pe  mulţi — şi  mai  cu  seama  în  pădurile  Statu- 
lui— să  caute  a  ara  aceste  poene.  Aceasta  este  însă- -atât 
din  punctul  de  vedere  al  economiei  private,  cât  şi  mai  cu 
seamă  din  cel  al  economiei  generale  a  ţerir  —  o  mare 
greşeală  şi  chiar  o  crimă.  Din  punctul  de  vedere  al 
economiei  private,  exploatarea  acestor  pământuri  va 
renta  în  totdeauna  mai  bine  prin  creşterea  vitelor  decât 
prin  cultura  cerealelor,  căreia  atât  clima  prea  rece  şi 
ploioasă  cu  vara  prea  scurtă,  cât  şi  pământul  —  cu 
pătura  vegetală  prea  subţire  şf  cu  nivelul  apei  terestre 
prea  înalt  —  nu-i  sunt  favorabile.  Din  punctul  de  vedere 
al  economiei  generale  însă,  aceasta  este  atât  o  res- 
trângere a  suprafeţei  locurilor  favorabile  creşterii  vi- 
telor —  care  deja  e  prea  mică  în  ţara  noastră,  —  cât  şi 
un  pericol  pentru  degradarea  solului  prin  arături,  care 
înlesneşte  spălarea  de  către-  ape  ..a  pământului  de  cul- 
tură. 

Aci  dar  e  locul  unde  trebue  desfăşurată  o  mare 
activitate  zootehnică,  cu  crearea  a  numeroase  centre 
pentru  industrializarea  laptelui  şi  legarea  acestor  centre 
de  producţie  cu  centrele  de  consumaţie  din  ţară.  A- 
ceastă  activitate  civilizat  orie,  pe  care  natura  ne-o  indică, 
va  aduce  în  adevăr  prosperitatea  întregei  regiuni,  spo- 
rind considerabil  buna  stare  materială  şi  deci  şi  cultu- 
rală a  populaţiei  ei. 

e)  Regiunea  Dealurilor  cu  Podgoriile,  Pometele  şi 

Fâneţele. 

Pe  dealurile  dela  poalele  Carpaţilor,  sub  zona  pădu- 
rilor de  fag,  se  întinde  o  fâşie  lungă,  care,  prin  clima 
ei  şi  prin  natura  solului,  prezintă  condiţiunîle  optime 
pentru  cultura  fructelor.  In  Regat  avem  aci  astăzi  peste 
86.000  hect.  de  vii  — în  1913  erau  90.026  hect.  vii 
cultivate  —  şi  78.000  h.  de  livezi  de  pruni.  Privind  numai 
harta  densităţii  populaţiei  după  regiunile  naturale  ve- 
dem imediat  ce  mare  importanţă  are  această  făşie  de 
pământ  în  vieaţa  poporului  nostru.  Aci  substanţele  nu- 
tritive din  pământ  au  putinţa  de  a  se  transforma  în 
produse  de  o  calitate  cu  totul  superioară  şi  de  o  va- 
loare mare  pentru  nevoile  omeneşti. 

Cum  puţine  ţeri  din  Europa  centrală  şi  nordică  au 
condiţiuni  atât  de  favorabile  pentru  o  astfel  de  pro- 
ducţie, însemnătatea  acestei  regiuni  pentru  viitor  e  şi 
mai  mare,  căci  asigură  ţerii  totodată  şi  un  produs 
care  e  menit  să  joace  un  rol  principal  pentru  schimbul 
de  mărfuri  cu  alte  state.  Se  impune  dar,  ca  un  interes 
naţional,  o  îngrijire  deosebită  din  partea  statului  pentru 
valorificarea  acestor  minunate  predispoziţiuni  ale  teri- 
toriului. 

Din  nenorocire  viile  noastre  din  Regat,  care  înainte 
de  a  fi  distruse  prin  filoxeră  aveau  o  întindere  cu  mult 
mai  mare,  nu  au  fost  încă  complet  replantate;  abia 
86.000  hect.  sunt  pe  rod,  şi  replantarea  — cu  toate  pro- 
gresele realizate  — nu  sa  făcut  pretutindeni  cu  destulă 
îngrijire ;  în  tot  cazul  s'a  lucrat  fără  sistem,  aşa  că 
un  serviciu  viticol  organizat  pe  baze  ştiinţifice  ar  avea 

încă  o  mare  activitate  de  desvoltat.  Pentru  a  ne  da 
seama  de  importanţa  viilor  noastre,  e  de  ajuns  să  vedem 
că  înaintea  răsboiului  mondial  Regatul  României  lua  al 
7-lea  loc  între  statele  Europei,  cu  o  suprafaţă  de  90.000 
devii  şi  o  producţie  anuală  mijlocie  de  1.500.000  hectol. 
vin;  astăzi  noul  stat  român  va  ocupă  al  4-fea  loc  în 
Europa — după  Italia  cu  4  mii.  hect.  şi  31  mii.  hectol. 
producţie,  Franţa  cu  1.7  mii.  ha  şi  56  mii.  hectol.  pro- 
ducţie, şi  Spania  cu  1.5  mii.  ha.  şi  17  mii  hectol.  pro- 
ducţie. 

Cu  cultura  fructelor  stăm  însă  mult  mai  rău.  Cea  nai 
mare  parte  din  cele  78.000  hect.  de  livezi  de  prune 
sunt  proprietate  ţărănească  şi  produsele  sunt  de  o  cali- 
tate cu  totul  inierioară.  Ca  activitate  porno  logică  ofi- 
cială stăm  foarte  rău  în  raport  cu  minunatele  condi- 
ţiuni  naturale  de  producţie  —  cari  ajung  chiar  pe  cele 
ale  Californiei  şi  Normandiei,  —  cu  toate  că  tocmai  aci 
s'ar  fi  putut  lucră  cu  mare  succes.  Nu  s'a  făcut  încă 
nimic  pentru  înobilirea  speciilor  sau  pentru  introdu- 
cerea de  varietăţi  nouă  mai  rentabile.  Ţăranul  lasă  pro- 
ducţia la  voia  întâmplării,  fără  a  luă  vreo  măsură  contra 
omizilor  şi  boalelor  parazitare  şi  se  mulţumeşte  numai 
«cu  ce-i  dă  Dumnezeu»,  iar  îmbunătăţirile  reale  făcute 
de  unii  proprietari  sunt  pe  o  scară  prea  mică  pentru  a 
avea  o  importanţă  economică;  ele  ne  dovedesc  numai  că 
cu  puţină  pricepere  şi  bună  voinţă  se  poate  face  foarte 
mult. 

Mai  rău  e  încă  cu  utilizarea  şi  valorificarea  acestor 
produse :  Vinijica ţiunea,  conservarea  şi  tratamentul  mai 
departe  al  vinului nostru  s  int  cât  se  poate  de  primitive, 
aşa  că,  cu  toată  calitatea  sa  naturală  superioară,  el  pierde 

din  această  cauză  jumătate  din  valoarea  sa.  Un  cunoscut 
specialist,  viticultor  dela  Rin  scrie  despre  rodul  viilor 
noastre:  «Rar  am  văzut  într'o  ţară  un  rod  atât  de  mi- 
«nunat  şi  de  bogat  ca  aci  în  România.  Un  tablou  care 
«aminteşte  de  pământul  făgăduinţei,  de  profeţii  Iosua  şi 
«Kaleb.  Strugurii  atârnă  durdulii,  dulci  ca  mierea,  mi- 
eunaţi ca  formă,  mărime  şi  calitate». 

Tot  el  arată  însă  şi  cât  de  puţin  ştim  noi  să  ne  fo- 
losim de  această  bogăţie  naturală  atât  de  mare.  Astfel 
el  arată  că  numai  selecţionând  strugurii*  după  varietăţi 
a  obţinut  «din  acest  material  nobil  şi  preţios  rezultate 
«uimitoare»,  scoţând  un  vin  cu  totul  superior.  Modul  cum 
se  prepară  vinul  de  către  ţăranii  noştri  el  îl  găseşte 
tot  atât  de  primitiv  ca  şi  pe  vremea  lui  Noe:  «-Din  lipsă 
«de  cunoştinţe,  podgoreanul  român  pierde  în  câteva 
«minute  tot  câştigul  muncii  sale  din  întregul  an,  prin 
«gospodăria  din  cale  afară  de  primitivă  a  pivniţei  şi 
«zăcătorilor  sale».  Din  această  cauză  ies  atâtea  vinuri 
stricate,  oţăţite,  mucegăite,  etc.  (câte  odată  câte  15°/o)- 

Şi  cu  toate  acestea,  renumiţi  specialişti  a'!  apreciat  vinul 
nostru  roşu  ca  pe  un  produs  de  o  calitate  cu  totul  supe- 
rioară, care  ar  putea  găsi  un  debuşeu  foarte  mare  pe 
piaţa  universală ;  iar  din  vinurile  albe  —  prin  încercările 
făcute  de  ei  —  s'a  dovedit  că  se  poate  face  o  şampanie 
minunată,  care  poate  fi  vândută  în  orice  ţară ;  şi  aceasta 
nu  din  vinurile  noastre  superioare,  ci  din  vinurile  mai 
slabe,  dela  Segarcea,  Breasta  şi  alte  asemenea  locali- 
tăţi, cari  nu  fac  parte  din  regiunile  cele  mai  bune 
viticole  ale  ţerii. 


i)  Schmidt.  Weinbaa  und  Kellerwirtschaft  în  Rumănien,  1918. 

Cu  valorificarea  fructelor  suntem  încă  pe  o  treaptă 
şi  mai  joasă.   Conservarea  şi  împachetarea  fructelor 
proaspete  ca  «fructe  de  masă» — în  înţelesul  european 
al  cuvântului  —  fie  pentru  consumul  intern,  fie  pentru 
export,  putem  zice  că  nici  nu  se'  cunoaşte  la  noi;  aşa 
că  fructele  ce  se  păstrează  pe  iarnă  ajung  intr'o  stare 
foarte  rea — stricându-se  pe  jumătate — şi  oraşele,  cu  toată 
producţia  noastră  mare,  sunt  nevoite  să  importe  iarna 
mere,  pere  şi  alte  fructe  de  lux.  Ţăranii  —  proprietarii 
celor  78.000  hect.  de  livezi  —  dau  prunelor  întrebuin- 
ţarea cea  mai  primitivă  posibilă,  transformându-le  în 
ţuică,  rău  distilată  şi  aceasta,  şi  numai   foarte  puţine 
se  usucă,  în  mod  cu  totul  primitiv,  sau  chiar  se  afumă. 
Magiunurile   sau   marmeladele,  ca  un  produs  destinat 
comerţului,  aproape  nu  se  fac.  Alte  fructe  uscate,  com- 
poturi, siropurile  de  fructe,  etc.  de  asemenea  nu  se  fac, 
aşa  că  în  loc  să  fim  una  din  ţerile  mari  exportatoare 
de  fructe  preparate,  noi  importăm  cantităţi  considerabile 
din  toate  ţerile  lumii.  Şi  ceeace  se  poate  face  din  toată 
această  bogăţie  de  fructe  —  chiar  astfel  cum  sunt  ele 
cultivate  astăzi  —  a  trebuit  s'o  vedem  tocmai  în  timpurile 
de  mare  nenorocire,  când  4  fabrici  mari  de  marmelade, 
cu  câte  1200  lucrători  fiecare,  şi  o  mulţime   de  alte 
fabrici  de  conserve,  uscătorii  de  fructe,  distilatorii  de 
cognac,  ţuică,  etc.  lucrau  zi  şi  noapte  şi  exportau  cu 
miile  de  vagoane  fructele  noastre  transformate  în  ma- 
giun, marmelade,  fructe  uscate,  compoturi,  siropuri,  etc. 

Activitatea  civilizatorie  dar  pe  care  ne-o  indică  na- 
tura pentru  această  regiune  atât  de  importantă  a  ţerii 
este: 

Pentru  vii:  Alcătuirea  unui  plan  general  pentru  re- 

plantarea  sistematică  a  viilor  şi  îmmulţirea  numărului 
pepinierelor  cari  să  lucreze  după  prescripţiunile  şi  sub 
controlul  statului;  Staţiuni  Oenologice,  scoale  de  vieri, 
scoale  de  vinificatori  (pivniceri),  pivniţe  sistematice  cât 
mai  multe  ş.  a.  m.  d.  Apoi  încurajarea  şi  crearea  unei 
industrii  pentru  produsele  vinului  ca  şampanie,  cognac, 
tescovină,  tartru,  îngrăşăminte  şi  nutreţ  de  vite  din  tes- 
covină, oţet  de  vin,  etc.  şi  a  tuturor  accesoriilor  ei. 

Pentru  fructe:  Un  plan  sistematic  de  replantarea  li- 
vezilor cu  arbori  de  rasse  mai  nobile,  adaptaţi  climei 
noastre,  crearea  unui  număr  cât  de  mare  de  pepiniere 
de  puieţi,  educarea  unui  personal  pentru  cultura  arbo- 
rilor fructiferi,  învăţători  ambulanţi  de  pomologie,  mă- 
suri administrative,  ca  d.  ex.  instrucţiuni  şi  înlesniri  pentru 
combaterea  omizilor  şi  a  boalelor  parazitare  în  regiunea 
livezilor  ş.  a.  m.  d.  Pe  de  altă  parte  crearea  cât  mai 
repede  a  tuturor  acelor  industrii  pentru  valorificarea 
fructelor,  instalaţii  publice  (frigorifere,  etc.)  în  oraşe 
pentru  conservarea  fructelor  proaspete,  asanarea  co- 
merţului şi  regularea  transportului  fructelor  ş.  a.  m.  d. 

Dacă  vom  porni  o  activitate  conştientă  şi  energică  în 
această  direcţie,  putem  fi  siguri  de  rezultate  neaşteptate 
şi  vom  asigura  ţerii  un  însemnat  articol  de  export,  cum 
a  făcut-o  California  într'un  timp  foarte  scurt;  aceasta, 
bazându-se  însă  pe  ştiinţă  şi  nu  pe  tradiţiile  şi  obice- 
iurile Indienilor,  după  cum  ne  lăsăm  noi  astăzi  conduşi 
numai  de  obiceiurile  primitive  ale  ţăranilor  într'o  ches- 
tiune atât  de  importantă. 

Pământurile  din  regiunea  dealurilor  nu  se  valorifică 
însă  numai  prin  fructe  şi  legume.  Astfel — mai  cu  seamă 
in  regiunea  livezilor  de  pruni — pământul  dintre  pomi 

se  exploatează  ca  fâneaţă  şi  dă  o  iarbă  foarte  bună, 
aşa  că  în  această  regiune  şi  condiţiunile  pentru  creş- 
terea vitelor  sunt  foarte  favorabile;  de  aceea  activitatea 
culturală  trebue  să  se  îndrepte  şi  în  această  direcţie, 
şi  toate  cele  zise  asupra  acestei  chestiuni,  la  descrierea 
regiunii  păşunilor  de  munte  şi  a  pădurilor  de  foioase,  se 
aplică  şi  aci. 

Tot  astfel,  în  această  regiune  bogată  în  arbori  fruc- 
tiferi şi  în  flori  de  câmp,  se  găsesc  condiţiuni  foarte  favo- 
rabile pentru  cultura  albinelor  —  cari  transformă  sub- 
stanţele din  pământ  într'un  alt  produs  folositor  omului 
şi  care-i  asigură  o  bună  rentabilitate  —  şi  tot  astfel  şi 
pentru  cultura  viermilor  de  mătase.  E  un  mare  interes,  nu 
numai  economic,  dar  şi  social,  de  a  încuraja  şi  a  înlesni  pe 
toate  căile  aceste  culturi  rentabile — precum  şi  cultura  pă- 
sărilor de  casă  —  care,  fiind  condusă  de  femeie,  îi  dă  o 
ocupaţie  moralizatoare  şi-i  asigură  un  venit  mai  mult  la 
gospodăria  ei,  care  mai  totdeauna  este  întrebuinţat  pen- 
tru a  da  o  creştere  mai  îngrijită  copiilor. 

f)  Regiunea  Câmpiei,  Podişurilor  şi  Stepei. 
Terenurile  agricole. 

Deşi  din  punctul  de  vedere  al  constituţiei  şi  originii 
solului,  a  condiţiilor  climaterice  şi  a  vegetaţiei  naturale, 
avem  de  a  face  cu  unităţi  geografice  deosebite,  din  punctul 
de  vedere  al  producţiei  lor  actuale,  le  putem  totuş  trata 
la  un  loc ;  aceasta  deoarece  toate  trei  se  exploatează  prin 
,  agricultură  propriu  zisă,  adică  substanţele  nutritive  con- 
ţinute in  pământ  se  transformă  —  prin  mijlocirea  unor 
anumite  specii  de  plante  cari  se  cultivă  pe  el  sau  a  ani- 

malelQr  cari  se  hrănesc  cu  aceste  plante — în  anume  pro- 
ducte, cari  au  pentru  om  maximul  de  valoare  de  în- 
trebuinţare şi  de  schimb.  Această  unitate  de  produc- 
ţie astfel  compusă  formează  în  tot  cazul  baza  agricul- 
turii române  şi  principalul  izvor  de  bogăţie  al  ţerii, 
din  care  trăim  cu  toţii  şi  din  cari  şi  statul  îşi  trage  cea 
mai  mare  parte  din  veniturile  de  cari  are  nevoe  pentru 
îndeplinirea  misiunii  sale  şi  sarcinelor  sale  culturale  şi 
civilizatorii.  Este  deci  cea  mai  importantă  regiune  de 
producţie,  care  are  şi  cea  mai  puternică  influenţă  asupra 
întregei  noastre  vieţi  individuale  şi  colective  şi  dela 
starea  şi  organizarea  căreia  depinde  starea  întregului 
nostru  stat  şi  instituţiunilor  sale. 

Nu  este  fireşte  aci  îocul  de  a  încerca  măcar  să  ară- 
tăm cum  se  face  astăzi  agricultura  la  noi  şi  cum  ar  trebui 
să  se  facă  mai  bine;  aceasta  o  studiază  o  întreagă 
ştiinţă,  cu  specialiştii  şi  numeroasele  ei  instituţiuni,  şi 
formează  obiectul  preocupărilor  unui  departament  spe- 
cial cu  un  întreg  stat  de  funcţionari.  Voiu  încerca  nu- 
mai să  dau  în  linii  mari  câteva  directive  şi  să  atrag 
atenţiunea  asupra  indicaţiunilor  pe  cari  ni  le  dă  natura 
specială  a  ţerii  pentru  activitatea  civilizatorie  în  această 
ramură  principală  a  vieţii  poporului  nostru;  aceasta, 
cum  am  arătat  la  începutul  acestui  capitol,  trebuind  să 
constea  în  «a  căută  ca  fiecare  porţiune  cât  de  mică 
din  teritoriul  ţerii  să  fie  pusă  în  stare  de  a  da  prin 
exploatare  sau  cultură  raţională  şi  sistematică  maximul 
şi  optimul  de  producţie  şi  de  rentabilitate». 

Examinând  mai  întâiu  predispoziţiunile  naturale 
ale  acestei  porţiuni  a  teritoriului  nostru  pentru  cul- 
turile agricole,  găsim — întru  cât  priveşte  solul — cele  mai 

Gr.  Atipa.  —  Probltntth  tvolutiti  Poporului  Român.  1  4 

favorabile  condiţiuni  posibile  pentra  cultura  cerealelor. 
In  adevăr  în  aceste  locuri  grosimea  păturii  pământului 
de  cultură  trece  de  1  m.  şi  e:  sau  vechiu  pământ  de 
stepă  —  continuarea  vestitului  pământ  de  stepă  din  sudul 
Rusiei  numit  „Cernozem"  (Pământ  negru)— sau  pământ 
format  de  pădure,  ca  în  Vlaşca,  Teleorman,  etc.  Şi  în 
adevăr,  dacă  avem  umiditatea  necesară,  pământul  nostru, 
fără  nici  o  întrebuinţare    de  îngrăşăminte  —  cel  mult 
cu  o  arătară  mai  adâncă,  pentru  a  scoate  la  suprafaţă 
pământ,  nou,  —  poate  da  recoltele  cele  mai  abundente. 
In  linii  generale  dar  se  poate  zice  că  solul  nostru  conţine 
toate  substanţele  necesare  pentra  cultura  cerealelor,  şi 
că  aceste  substanţe  se  valorifică  de  îndată  ce  au  umi- 
ditatea necesară  care  să  le  solvească.  Aceasta  insă  nu 
însemneză    că   vom    putea   merge  la  infinit  fără  a  fi 
constrânşi  să  întrebuinţăm  îngrăşăminte,  sau  măcar  să 
facem  gunoieri.  Cultura  unilaterală  ce,  se  face  de  atât 
timp,  care  extrage  din  pământ  mereu  aceleaşi  substanţe 
nutritive,  a  început  deja — şi  mai  cu  seamă  pe  pămân- 
turile ţăranilor  —  a  produce  prin  unele  locuri  efectele 
ei  rele;  apoi  prin  unele  regiuni  avem  şi  pământuri  mai 
slabe,  cari  cer  deja  astăzi  anurne  îngrăşăminte  pentru 
a  li  se  spori  producţia.    Nu  se  poate  dar  accepta  cu 
uşurinţă  şi  generaliza  fraza,  care  mereu  se  repetă,  că 
„pământul  României  nare  nevoe  de  îngrăşăminte",  ci 
chestiunea  trebue  studiată  cu  deamănuntul  pentru  fie- 
care regiune  de  către  specialişti,  cari  să  dea  agriculto- 
rilor toate  indicaţi uniie   necesare  şi  să-i  pună  în  stare 
de  a-şi  menţine  pe  baze  ştiinţifice  puterea  de  producţie 
a  solului  lor,  întrebuinţând  anume  acele  îngrăşăminte  de 
cari  ogorul  lor  are  nevoe  şi  nu  acelea  pe  cari  le  reco- 

mandă  reprezentanţii  interesaţi  ai  diferitelor  fabrici  din 
lume. 

Intru  cât  priveşte  Clima,  cu  toate  că  în  unele  re- 
giuni —  Bărăganul,  Bugeacul,  Sud-Estul  Moldovei  şi 
Dobrogea — e  prea  secetoasă,  totuş,  perioda  ploilor  de 
primăvară  tocmai  în  epoca  vegetaţiei  cerealelor,  apoi 
căldurile  de  vară  in  epoca  coacerii  lor,  şi  în  fine  pe- 
rioada ploilor  de  toamnă — şi  nu  mai  puţin  ceţele  înde- 
lungate de  toamnă  cari  îmbibă  şi  ele  pământul  cu 
umiditate  —  în  timpul  arăturilor  şi  semănăturilor^  de 
toamnă,  sunt  în  general  cât  se  poate  de  favorabile. 
Ceea  ce  e  rău,  e  că  avem  adeseori  şi  ani  excepţionali, 
cu  secete  foarte  mari,  cari,  dacă  se  repetă  prea  des, 
duc  la  adevărate  calamităţi  —  ca  la  criza  dela  1899 
sau  din  1918, — cari  sguduesc  întregul  organism  al  sta- 
tului. Asemenea  ani,  mai  mult  sau  mai  puţin,  secetoş* 
îi  avem  în  aceste  regiuni  cam  în  proporţia  de  4  din 
10,  şi,  în  tot  cazul,  [aproape  nu  e  an  în  care  să  nu 
fie  nici  o  regiune  care  să  nu  fi  suferit  de  secetă.  în 
această  privinţă  dar  natura  ne  indică,  că  trebue  să  gă- 
sim oarecari  corective ;  aceasta,  fie  schimbând  cu  totul 
sistemul  de  cultură  al  regiunilor  prea  expuse  la  secete, 
fie  făcând  lucrările  necesare  —  pe  cari  ni  le  arată  şti- 
inţa —  pentru  combaterea  lor.  In  special  trebuesc  avute 
în  considerare  suprafeţele  foarte  mari  —  de  cel  mai  bun 
pământ  de  cultură  —  cari  cad  sub  linia  precipitatelor 
de  500  mm  anual. 

Intru  cât  priveşte  corectivele  pentru  ameliorarea  con- 
diţiilor climatice  din  aceste  regiuni,  am  arătat  că  ele 
constau  în  crearea /ie  mijloace  artificiale  pentru  conden- 
sarea vaporilor  din  atmosferă   şi  pentru  provocarea 

ploilor  locale  (păduri,  bălţi,  etc)  şi  în  crearea  de  cât  mai 
multe  basine  de  apă  —  eleştae,  canale,  etc.  —  cari  să 
întreţină  umiditatea  aerului  şi  a  pământului.  Reîmpădu- 
ririle  artificiale  ale  locurilor  mai  puţin  productive  şi  re- 
înfiinţarea vechilor  eleştae — cari  înainte  erau  aproape 
pe  fiecare  moşie  şi  s'au  secat  de  când  morile  de  apă 
au  fost  înlocuite  de  morile  cu  vapori — ar  fi  un  foarte 
salutar  mijloc  pentru  potolirea  întru  câtva,  a  secetelor. 
Fireşte  că  toate  aceste  eleştae  vor  trebui  să  fie  con- 
struite sistematic  după  nouăle  cerinţe  ale  ştiinţei,  spre  a 
putea  da  prin  piscicultură  şi  venituri  considerabile  pro- 
prietarilor lor. 

Toate  aceste  corective,  oricâtă  importanţă  ar  avea 
ele,  sunt  însă  mijloace  prea  mici  pentru  o  problemă 
atât  de  mare.  Trebue  să  ne  gândim  că  e  vorba  de 
partea  cea  mai  însemnata  a  teritoriului  agricol  al  terii, 
de  puterea  de  producţie  a  căreia  depinde  întreaga 
vieaţă  a  statului  şi  bună  starea  populaţiunii ;  aceasta 
dar  cere  o  soluţie  radicală,  în  stil  mare  —  oricât  ar 
costa  ea,  —  pentru  a  nu  mai  fi  îa  discreţia  capriţiilor 
naturii  şi  a  nu  mai  fi  nevoiţi  să  ne  uităm  mereu  la  cer, 
pentru  a  şti  dacă  vom  putea  plăti  cupoanele  datoriei  pu- 
blice— ameninţaţi  adeseori  de  a  fi  puşi  din  această  cauză 
sub  control  financiar — şi  dacă  vom  avea  cu  ce  între- 
ţine mai  departe  maşina  statului  cu  tot  aparatul  ei  de 
funcţionari  şi  instituţiuni.  Oricât  ar  costa  executarea 
unei  soluţii  radicale — numai  dacă  condiţiile  naturale  o 
permit  —  poporul  întreg  are  îndatorirea  de  o  aduce  la 
îndeplinire,  căci  prin  aceasta  îşi  asigură  neatârnarea, 
puterea  şi  soliditatea  întregei  sale  vieţe  materiale,  pu- 
blice şi  private. 

Soluţia  radicală  dar  nu  poate  fi  decât  organizarea 
unei  vaste  gospodării  a  cantităţii  de  apă,  care  intră  în 
teritoriul  nostru  —  fie  sub  formă  de  precipitate  atmosfe- 
rice ,  fie  adusă  de  râuri  şi  fluvii,  fie  din  stratul  de  apă 
subterană — şi  întrebuinţarea  ei  cât  mai  raţională,  pentru 
a  fecunda  pământul,  acolo  unde  şi  când  e  nevoe  de  dânsa, 
înainte  de  toate  e  dar  necesar  să  avem  un  serviciu 
special  de  Hidraulică  agricolă,  care  să  adune  toate 
elementele,  să  studieze,  să  propună  soluţiile  şi  să  le  exe- 
cute ;  pentrucă  asemenea  lucrări—  atât  de  costisitoare — 
nu  se  fac  nici  prin  diletanţi  improvizaţi  ca  specialişti  şi 
nici  prin  inspiraţiuni  geniale,  ci  numai  prin  munca  continuă 
— bazată  pe  ştiinţă  şi  observaţii  îndelungate  în  localitate — 
a  unui  întreg  stat  major  de  specialişti,  bine  pregătiţi  în  toate 
direcţiile  (hidraulică,  agricultură,  silvicultură,  pisciculturâ, 
pomologie,  biologie,  podologie,  etc.)  atât  de  variate  ale 
acestei  mari  probleme. 

Pentru  a  ne  da  seama  de  şansele  şi  posibilităţile 
unor  asemenea  soluţii,  voiu  aminti  numai,  că  cantitatea 
totală  de  apă  de  care  putem  dispune  pe  teritoriul  nostru 
provine:  1)  din  apa  adusă  de  râurile  şi  fluviile  ce  intră 
în  acest  teritoriu,  plus  cantităţile  cari  se  mai  adaug, 
aduse  de  afluenţii  lor  din  afară,  ca  de  ex.  afluenţii  Du- 
nărei din  Bulgaria  şi  Serbia,  afluenţii  Nistrului  din 
Ucraina,  afluenţii  Tisei  din  spre  Ungaria,  etc.  2)  Din 
precipitatele  atmosferice  cari  cad  asupra  ţerii  şi  cari, 
cum  am  văzut,  în  Carpaţi  se  urcă  până  la  enorma  în- 
nălţime  de  1.20  m.  anual,  iar  în  stepă  se  reduc  chiar 
sub  30  ctm.  şi  3)  Din  stratul  de  apă  subterană,  care 
însă  în  majoritate  provine  tot  din  apa  adusă  de  pre- 
cipitatele  atmosferice.  Problema  este  dar  de  a  pune 

stăpânire  pe  toată  această  apă  şi  a  nu  o  lăsa  să  se 
scurgă  când  vine  în  cantităţi  mari — spre  a  inunda  de- 
geaba câmpiile,  devastându-le,  şi  a  se  scurge  apoi  în 
mare  fără  a  fi  făcut  decât  rău,— ci  de  a  o  Immagazinâ 
şi  de  a  o  utiliza  apoi  pentru  a  fecunda  pământul,  acolo 
unde  e  nevoe  şi  când  necesităţile  vegetaţiunii  o  cer. 

Aceasta  se  poate  face  creând  mari  basine  la  ori- 
gine pentru  a  prinde  apele  mari  de  primăvară  aduse  de 
râuri  —  Dunărea  d.  ex.  aduce  vara,  când  e  la  etiaj,  nu- 
mai 2000  m.  c.  pe  secundă,  pe  când  la  epoca  apelor 
mari  îş  isporeşte  debitul  până  la  36.000  m.  c.  pe  secundă 
şi  tot  astfel  construind  baraje  în  văile  munţilor,  pentru 
îmmagazinarea  cantităţilor  enorme  de  ploae  ce  cad  acolo, 
spre  a  le  duce  apoi  prin  canale  şi  a  le  întrebuinţa  pe 
toate  acolo  unde  şi  când  va  fi  nevoe. 

Când  studiile  acestor  mari  lucrări  vor  fi  terminate, 
atunci  se  va  putea  vedea:  cari  sunt  cantităţile  de  apă 
cari  pot  fi  îmmagazinate,  ce  anume  destinaţii  li  se  dă 
şi  cari  sunt  regiunile  cari  vor  fi  irigate.  Atunci  numai 
se  vor  putea  face  şi  calculele  de  cost,  amortizare  şi 
rentabilitate.  Fireşte  că  aceste  lucrări  de  irigare  vor 
trebui  să  fie  completate  şi  prin  altele  de  drenare  a 
pământurilor  prea  umede,  precum  şi  de  îndiguire  a 
pământurilor  inundabile.  Toate  acestea  nu  numai  că 
ror  ameliora  pământul  nostru  agricol,  punându-1  în  cea 
mai  bună  stare  de  producţie,  dar  chiar  vor  spori  con- 
siderabil suprafaţa  cultivabilă  a  terii. 

Voiu  cita  numai  câteva  exemple,  spre  a  arăta  ce  re- 
zultate strălucite  sau  obţinut  în  alte  părţi  prin  asemenea 
mijloace  şi  cât  de  încurajatoare  sunt  ele  pentru  noi: 

In  sudul  Spaniei,  unde  cantitatea  de  apă  provenită  din 

precipitările  atmosferice  e  foarte  mică.  s'au  construit 
încă  din  timpurile  vechi  (din  secol.  XVI)  baraje,  cari 
îmmagazinează  apele  de  munte  în  văi,  pe  cari  Spaniolii 
au  învăţat  încă  dela  Arabi  să  le  construiască. — «Acolo, 
«odată  cu  limita  terenului  de  irigaţie  a  fiecărui  baraj 
«dintr'o  vale,  încetează  orice  posibilitate  a  cultivării 
«agricole  a  solului,  pe  când,  înlăuntrul  acestei  limite,  pă- 
«mânturi,  cari  altfel  sunt  sterile,  ajung  la  o  astfel  de 
«productivitate,  încât  se  poate  cultiva  pe  ele  orice  plantă 
«şi  permit  strângerea  a  2  recolte  pe  fiecare  an1). 

In  Egipt,  Lord  Evely  Cromer  a  construit,  cu  o  chel- 
tueală  de  77.500.000  Fr.,  o  măreaţă  instalaţie  pentru 
irigarea  terii.  In  valea  cu  barajul  dela  Assuan  se  pot 
îmmagazinâ  peste  1.100.000.000  m.  cubi  de  apă  din 
Nil,  care  în  timpul  secetei  se  distribue,  prin  canale, 
la  distanţe  foarte  mari,  asupra  ţerii.  «Ultimul  raport  pe 
«care  1-a  făcut  Lord  Cromer,  înainte  de  plecarea  sa, 
«conţine  date  foarte  importante  asupra  succeselor  de 
«până  acuma  ale  acestei  irigaţii.  După  acesta,  valoarea 
«pământului  irigat  s'a  urcat  cu  650.000.000  Fr.,  iar 
«arenda  anuală  cu  37.500.000  Fr. ;  valoarea  recoltei 
«bumbacului  în  acel  an  (1906)  s'a  evaluat  la  720.000.000 
«Fr.  2). 

In  Statele  Unite  s'au  irigat  de  asemenea  suprafeţe 
foarte  însemnate ;  barajul  zis  a  lui  Roosevelt,  în  Arizona, 
care  îmmgazinează  1.500.000.000  m.  c.  de  apă,  udă 
64.000  hect  de  pământ.  «Astfel  de  instalaţiuni  de  iri- 
<  gaţiune  transformă,  în  westul  steril  («the  arid  west») 

*)  P.  Ziegler,  Der  TaJsperrenbau.  II  Th.,  pag.  i. 
2)  Dr.  A.  Esterer,  Die  wirtschaftliche  Bedeutung  der  Talsperren, 
"  Halle  a  S.  1911,  pag.  4. 

«al  Statelor  Unite,  deserturi  în  grădini,  în  cari  se  culţi  vă 
«pentru  export  Persice,  Mere,  Pere,  Caise,  Prune,  Ci- 
«reşe,  Căpşuni  şi  Smeură.  In  teritoriile  irigate  se  plă- 
teşte hectarul  de  pământ  necanalizat  cu  1.250  Pr., 
«pe  când  cel  amenajat  şi  încercat  cu  preţul  înzecit» 1). 

Din  aceste  f oaste  pustiuri  ne  vin  dar  astăzi  toate  acele 
minunate  fructe,  proaspete  şi  conservate,  cari  inundă 
pieţele  Europei  şi  se  vând  cu  preţuri  mari,  ca  toată 
concurenţa  fructelor  indigene. 

Aceste  cantităţi  de  apă,  odată  îmmagazinate  in  re- 
zervorii,  vor  putea  însă  servi  în  acelaş  timp  încă  şi  la 
multe  alte  scopuri,  cari  au  şi  ele  o  mare  importanţă 
pentru  economia  naţională.  Cu  modul  acesta  rentabilitatea 
lor  se  va  mărişi  putinţa  de  a  le  amortiza  mai  cu  uşurinţă  de 
asemenea.  Ele  mai  pot  servi:  1)  pentru  aprovizionarea 
cu  apă  de  băut  a  oraşelor;  2)  ca  unul  din  cele  mai 
mari  izvoare  de  energie,  deci  ca  o  întreagă  bază  pen- 
tru centrele  industriale  ce  se  vor  crea  atât  în  jurul  lor, 
cât  şi  la  distanţe,  unde  li  se  va  transmite  energia  prin 
electricitate;  3)  pentru  a  regula  alimentarea  râurilor 
şi  canalelor  de  navigaţie  şi  plutire,  întreţinându-le  ni- 
velul în  epoca  apelor  joase;  4)  pentru  oprirea  inun- 
daţiilor şi  împiedicarea  ravagiilor  ce  le  produc  vii- 
turile râurilor;  5)  pentru  piscicultură.  Apoi  canalele  prin- 
cipale cari  vor  servi  pentru  distribuirea  apelor  agricole, 
vor  putea  servi  şi  pentru  transportai  ieftin  cu  şlepurile 
al  productelor  terenurilor  irigate  ş.  a.  m.  d.  Toate  aceste, 
dar  vor  putea  contribui  mult  la  amortizarea  sumelor 
mari  ce  ar  trebui  să  se  cheltueascâ  pentru  această  im- 

])  R.  Weyrauch,  Der  Wasserbau.  Berlin  1908,  pag.  13,  citat  de 
Esterer. 

portantă  lucrare,  care  însă  în  prima  linie  trebue  să  aibă 
în  considerare  interesele  agricole. 

Aş  putea  cita  numeroase  exemple — dacă  cadrul  aces- 
tui studiu  ne-ar  permite — spre  a  dovedi  cu  cifre  ce 
enorme  progrese  s'ar  putea  realiza,  în  toate  aceste  di- 
recţiuni, printr'o  gospodărie  raţională  a  apelor  din  te- 
ritoriul nostru,  şi  ce  baze  ale  unei  adevărate  civiliza-' 
ţiuni,  —  care  să  pătundă  adânc  în  toate  colţurile  ţerii  şi 
în  toate  păturile  populaţiei  —  s'ar  aşterne. 

Ştiu  că  ni  se  va  obiecta  că  toate  acestea  costă  sume 
enorme  şi  că  noi  nu  dispunem  de  capitalul  necesar; 
poate  chiar  s'ar  propune  darea  în  concesiune  pe  un 
număr  de  ani  a  terenurilor,  etc,  pentru  ca  capitaliştii 
străini,  prin  combinaţii  financiare,  să  poată  lua  smân- 
tână plusvalorii  create,  iar  ţara  să  plătească  în  urmă 
rizicurile.  La  aceasta  voiu  răspunde,  că  toate  acestea  sunt 
o  superstiţie  veche,  care,  în  toate  ţerile,  a  costat  multă 
dijmă  nejustificată  în  favoarea  băncilor.  Gospodăria  răs- 
boiului  din  anii  aceştia  a  dovedit  în  toate  ţeriJe  cât  se 
poate  face  de  mult  şi  în  această  direcţie  cu  mijloacele 
proprii  ale  ţerii,  numai  dacă  e  pricepere  şi  o  hună 
organizare  l). 

Când  e  o  lucrare  bine  studiată,  care  produce  o  plus- 
valoare  mare  necontestată  şi  o  rentabilitate  sigură,  atunci 
aceasta  valoarează  de  sigur  cel  puţin  tot  atât  de  mult 
ca  şi  aurul  acumulat  în  bănci,  pe  baza  căruia  se  emite 
monetâ.  Pe  baza  aceasta  dar  se  poate  finanţa,  sub  con- 
trolul şi  garanţia  statului,  şi  o  asemenea  lucrare,  sindi- 
calizându-se — la  nevoe  în  mod  forţat  chiar — proprietarii 

*)  Comp.  şi  Cap.  IV.  A.  III.  3,  §.  4. 

interesaţi  şi  afectându-se  sporul  veniturilor  moşiilor  iri- 
gate pe  un  număr  de  ani;  recoltele  câmpiei,  asigurate 
şi  sporite,  vor  plăti  mai  repede  cheltuelile  decât  ne-o 
închipuim.  Ne-a  lipsit  numai  geniul  financiar  pentru  or- 
ganizarea unei  asemenea  întreprinderi,  căci  altfel  lucrarea 
ar  fi  trebuit  să  se  execute  de  mult. 

Dar  nu  numai  în  această  direcţie  are  a  se  întinde 
activitatea  civilizatorie  în  regiunea  cea  mai  însem- 
nată a  agriculturii  noastre;  căci  în  afară  de  factorii  na- 
turali— solul  şi  clima — mai  sunt  şi  alţi  factori  cari  con- 
diţionează producţia  —  între  cari  cel  mai  de  căpetenie 
e  modul  cum  se  face  cultura  —  şi  cari  trebuesc  exami- 
naţi fiecare  cu  deamănuntul  pentru  a  vedea  unde  trebue 
să  punem  pârghia  spre  înălţarea  ei. 

Examinând,  în  adevăr,  statisticile  producţiei  mijlocii 
la  hectar  pe  ultimii  10  ani  (1906-10  şi  1911-15)  din  vechiul 
regat  şi  comparând  rezultatele  cu  producţia  mijlocie  la 
hectar  a  celorlalte  ţeri  din  Europa,  vedem  că  stăm  foarte 
rău.  Următoarea  tabelă  comparativă  —  alcătuită  de  d-1 1. 
Scărlătescu,  în  calitate  de  locţiitor  de  Director  al  Sta- 
tisticei Generale  *) — arată  această  comparaţiune — pentru 
10  ţeri- — a  producţiei  mijlocii  la  hectar  a  grâului,  orzului 
şi  ovăzului. 


x)  Ministerul  Agriculturii  şi  Domeniilor,  Statistica  agricolă  a  Ro- 
mâniei pe  191 1—  915,  pag.  V.  Bucureşti  1918. 

ProducHunea  mijlocie  la  ha.  în  chintale 
metrice.  *) 

G  r  âu  Orz  Ovăz 

1906-10  1911-15  1906-10  1911-15  1906-101911-15 


1)  Danemarca  . 

.  28,5 

Ol  £ 

31,6 

21,4 

22,5 

18,1 

18,7 

2)  Belgia      .  . 

.  24,1 

25,3 

27,1 

27,5 

24,8 

23,8 

3)  Olanda    .  . 

.  23,5 

25,2 

26,3 

26,2 

22,4 

20,6 

4)  Englitera 

.  22,1 

21,3 

19,6 

18,7 

18,9 

18,0 

5)  Suedia     •  . 

.  20,9 

21,0 

15,6 

16,9 

14,0 

14,9 

6)  Germania 

.  20,1 

21,7 

19,6 

20,9 

19,7 

19,9 

7)  Austria    .  . 

.  15,0 

13,9 

14,2 

15,6 

12,3 

13,1 

8)  Franţa     .  . 

.  13,6 

13,5 

13,0 

14,1 

12,6 

13,1 

9)  Ungaria  .  . 

.  11,8 

13,4 

12,2 

14,3 

10,5 

11,5 

10)  România  .  . 

.  11,1 

11,5 

-2) 

10,4 

—  2) 

9,5 

După  cum  se  vede  dar,  România  ocupă  cel  din  urmă 
loc  între  aceste  10  ţeri,  unele  din  ele  dând  o  producţie 
la  hectar  chiar  de  3  ori  mai  mare  ca  a  noastră.  Chiar 
faţă  de  provinciile  alipite,  pro.ducţia  medie  la  hectar 
în  vechiul  regat  este  cu  mult  inferioară,  fiind  întrecută 
cu  peste  50%  de  foastele  provincii  autsro-ungare ; 
Banatul  o  întrece  chiar  cu  peste  65%  şi  chiar  Mara- 
mureşul, unde  condiţiile  climei  sunt  cu  mult  mai  grele 
pentru  culturile  agricole,  tot  are  o  producţie  medie  la 
hectar  cu  vreo  15%  niai  mare.  Numai  Basarabia  se 
apropie  de  vechiul  regat,  întrecându-1  totuş  cu  vreo  5%. 

Aceasta  ne  arată  dar  cât  de  mult  avem  de  lucrat,  dar 
totodată  şi  cât  de  mult  avem  de  câştigat  printro  activitate 
civilizatorie  energică  şi  conştientă.  Fireşte  trebue  să  ţinem 
seamă,  pe  de  o  parte,  de  faptul  că  densitatea  populaţiunii 
noastre  şi  condiţiunile  generale  economice  ale  ţerii  nu 

l)  Pentru  toate  celelalte^  ţeri,  afară  de  România,  mediile  sunt 
numai  pentru  4  ani,  1911  — 1914. 

-}  Nu  s'a  calculat  producţiunea  după  greutate. 

permit  încă  o  intensificare  prea  mare  a  agriculturii,  iar 
de  altă  parte,  şi  de  faptul  că  preţurile  cerealelor  au 
crescut  acum  atât  de  mult,  că  spesele  de  producţie  i 
pot  fi  mărite  şi  ele  considerabil  pentru  a  obţine  o  pro- 
ducţie mai  mare  la  hectar. 

Nu  e  locul  să  insistăm  aci  asupra  tuturor  acelor 
îmbunătăţiri  atât  de  necesare,  cari  ne  pot  duce  la  o 
sporire  considerabilă  a  producţiei  şi  rentabilităţii  agricnl-  \ 
turii  noastre.  Voiucitâ  între  acestea  numai:  perfecţionarea 
sistemelor  de  cultură ;  selecţionarea  în  stil  mare  a  seminţe- 
lor ;  combaterea  boalelor  parazitare ;  immulţirea  numărului 
plantelor  de  cultură,  pentru  o  utilizare  mai  perfectă  şi 
mai  raţională  a  substanţelor  nutritive  din  pământ  de- 
cât se  obţine  numai  prin  cultura  unilaterală  a  ce- 
realelor; perfecţionarea  uneltelor  şi  introducerea  într'un 
stil  cât  mai  mare  a  maşinelor  agricole,  pentru  a  înlocui 
(ca  în  America)  braţele  cari  ne  lipsesc,  căci  astăzi  în 
„epoca  maşinismului"  numai  cine  lucrează  cu  maşini 
şi  motoare  poate  birui  cu  produsele  sale  în  concurenţa 
mondială ;  creşterea  mai  raţională  a  vitelor  de  tracţiune  şi 
de  consumaţiune,  a  porcilor,  oilor,  etc,  pentru  o  mai 
bună  valorificare  a  produselor  naturale  şi  utilizarea  restu- 
rilor; cultura  sistematică  în  stil  marea  legumelor  ;  Avicul- 
tura, Piscicultura,  Viticultura,  Pomologia,  Apicultura,  Se- 
ricicultura^  etc.  ca  culturi  anexe;  apoi  toate  industriile 
anexe  ale  agriculturii — după  regiuni — şi  cele  cari  prelu- 
crează şi  transformă  chiar  in  localitate  produsele  agricole, 
valorificând  totodată  şi  puterea  de  muncă  a  locuitorilor 
în  timpul  iernii,  când  sunt  neocupaţi  ş.  a.  m.  d. 

Toate  acestea  pot  să  sporească  considerabil  produc- 
tivitatea acestei  regiuni  —  rămasă  în  urmă  faţă  de  alte 

ţeri — şi  să  creeze  nouă  posibilităţi  de  vieaţâ  şi  de  muncă 
remunerătoare  pentru  o  populaţie  cu  mult  mai  nume- 
roasă. Ele  trebuesc  dar  urmărite  fiecare  de  aproape, 
după  un  plan  sistematic  bine  studiat,  şi  mai  cu  seamă 
de  către  departamentul — care  din  nenorocire  lâncezeşte 
de  ani  de  zile  —  în  sarcina  căruia  cade  desvoltarea  şi 
încurajarea  acestor  ramuri  de  activitate  naţională;  e 
timpul  ca  şi  acesta  să  se  organizeze  cât  mai  repede  în 
mod  special  în  vederea  rezolvirii  acestor  mari  pro- 
.bleme  şi  să-şi  formeze  specialişti  adevăraţi,  în  locui  ce- 
lor improvizaţi  de  cari  se  serveşte  astăzi  în  mare 
parte. 

Toate  aceste  îmbunătăţiri  fundamentale  se  pot  face 
cu  succes  şi  în  relativ  scurt  timp,  cu  condiţie  să  fie 
bazate  pe  ştiinţă;  şi  nu  înţeleg  prin  aceasta  ştiinţa  im- 
portată fără  nici  o  critică,  adică  consultarea  unor  spe- 
cialişti sau  cărţi  străine  cari  au  în  vedere  şi  cunosc 
numai  alte  probleme  decât  cele  speciale  ale  noastre ; 
când  zic  ştiinţă,  inţeîeg  aplicarea  principiilor  şi  metodelor 
ştiinţei  la  problemele  speciale  ale  ţerii  noastre,  înţeleg 
să  se  facă  observaţiuni,  cercetări  şi  experimentări  sis- 
tematice îndelungate  asupra  solului  şi  climei  noastre, 
asupra  condiţiunilor  naturale  fizice  şi  biologice,  asupra 
condiţiunilor  de  vegetaţie,  condiţiunilor  economice,  etc. 
Şi  toate  acestea  se  pot  face  numai  în  institute  ştiinţifice, 
conduse  nu  de  funcţionari  cu  o  educaţie  biurocratică,  ci 
de  oameni  de  laborator,  specializaţi  în  toate  ramurile, 
cari,  dacă  recomandă  aplicarea  unei  măsuri,  îşi  dau  seamă 
de  toată  importanţa  şi  de  efectele  ei,  şi  nu  consideră 
ţara  întreagă  ca  un  câmp  de  experienţe  diletantice  şi 
costisitoare. 

Tocmai  deaceea  e  de  mirat  că  o  ţară  a  cărei  exis- 
tenţă e  bazată  pe  agricultură  —  peste  90%  din  pro- 
ducţie şi  aproape  82%  din  populaţie  e  agricolă  —  nu 
are  până  azi  încă  nici  un  singur  Institut  agromonic  la 
înălţimea  cuvenită — cum  e  de  ex.  Institui  Geologic  pentru 
studiul  subsolului,  —  când  ar  trebui  să  fie  cel  puţin  în 
fiecare  regiune  câte  unul.  Crearea  dar,  a  unui  Institut 
agronomic  central,  care  să  aibă  îndatorirea  de  a  stu- 
dia cu  deamănuntul  solul  nostru  şi  toate  problemele 
agricole,  astfel  cum  se  prezintă  ele  în  clima  şi  condi- 
ţiunile  noastre  naturale  speciale,  precum  şi  crearea  a  o 
serie  de  Staţiuni  experimentale  agronomice  în  diferite 
regiuni  ale  ţerii,  este  una  din  necesităţile  cele  mai  im- 
perioase. Nu  mai  vorbesc  de  învăţământul  agricol  — 
inferior,  mediu  şi  superior  —  care  trebue  reorganizat 
din  fundamentele  sale  şi  adaptat  condiţiunilor  noastre 
speciale  naturale,  economice  şi  sociale.  In  fine  nu  pot 
să  nu  pomenesc  şi  despre  marea  importanţă  pe  care 
o  au  Muzeele  agricole  pentru  popularizarea  cunoştinţe- 
lor şi  procedeelor  agricole,  şi  aceasta  mai  cu  seamă  în- 
tr'o  ţară  unde  se  dovedeşte  pe  fiecare  zi  că  mijloacele 
intuitive  au  cea  mai  mare  importanţă  culturală.  Numai 
prin  asemenea  mijloace  vom  puteâ  grăbi  intensifi- 
carea agriculturii  noastre  de  care  avem  atât  de  mare 
nevoe. 

In  toate  aceste  direcţiuni  dar  —  asupra  cărora  cadrul 
restrâns  al  acestui  studiu  general  nu  ne  permite  să  ne 
întindem  —  activitatea  civilizatorie  a  poporului .  nostru 
are  încă  un  vast  câmp  de  desfăşurare. 

Oricât  de  bine  am  fi  studiat  însă,  până  în  toate  amă- 
nuntele, îmbunătăţirile  ce  se  pot  aduce  diferitelor  ramuri 
ale  agriculturii  şi  măsurile  pe  cari  e  nevoe  să  le  luăm 
pentru  a  le  spori  producţiunea  la  maximul  pe  care-1 
permit  condiţumile  naturale  şi  economice  ale  ţerii  — -şi 
astfel  a  pune  în  stare  agricultura  noastră  să-şi  îndepli- 
nească rolul  ei  hotărîtor  în  vieaţa  statului, — aceasta  nu 
vom  puteâ-o  face  câtă  vreme  nu  vom  aveâ  o  orga- 
nizare unitară,  care  să  înlesnească  aplicarea  tuturor 
acestor  indicaţiuni  ale  ştiinţei  şi  introducerea  tuturor 
perfecţionărilor  în  exploatarea,  tehnica  şi  cultura  agricolă. 
In  starea  de  astăzi,  fiecare  agricultor  lucrează  după 
cum  îl  duce  capul  călăuzit'  de  empirism  şi  vechea 
rutină,  şi  povăţuit  câte  odată  de  unele  publicaţii  cu  un 
conţinut  problematic  şi  cele  mai  de  multe  ori  interesat; 
interesul  general  al  agriculturii  ţerii  -nu  este  niciodată 
luat  în  considerare  şi  nici  nu  este  nimeni  cari  să-î 
reprezinte  sau  să-1  sprijine. 

Ţara  întreagă  are  însă  un  interes  capital  în  reu- 
şita şi  perfecţionarea  neîncetată  a  agriculturii  noastre,- 
astfel  că,  în  fiecare  an,  fiecare  părticică  din  solu 
ei  arabil  —  oricui  ar  aparţine  ea —  să  dea  maximul 
şi  optimul  de  recoltă  posibilă.  Aceasta  se  realizează 
numai  supraveghind  ca  -pământul  să  fie  în  adevăr 
bine  lucrat  şi  ca  substanţele  nutritive  aflate  într'însul 
şi  toaîe  forţele  productive  disponibile  să  fie  transfor- 
mate numai  în  acel  produs,  care  are  maximul  de 
valoare  de  întrebuinţare  şi  de  schimb,  adică  cultivând 
în  fiecare  pământ  numai  acele  plante;  cari  se  potrivesc 
mai  bine  pentru  a  da  maximul  de  producţie  şi  renta- 
bilitate. 

Pentru  a  se  ajunge  la  un  asemenea  scap,  este  dar 
nevoe  de  o  organizare  generală  a  producţiunii  agri- 
cole naţionale.  In  această  organizare  —  care  consi- 
deră întreaga  ţară  ca  o  gospodărie  unitară  —  fiecare 
agricultor  este  un  organ  al  ei,  care  are  a  îndeplini  un 
anumit  rol  în  aplicarea  unui  plan  general  de  cultură 
a  terii.  Acest  plan  trebue  să  fie  stabilit  pe  bazele 
cercetărilor  ştiinţifice,  ca  concursul  reprezentanţilor 
agricultorilor  practici — constituiţi  într'un  „  Consiliu  cen- 
tral al  agriculturii"  şi  în  n  Camere  agricole  provin- 
ciale" —  şi  apoi  aplicat  sub  supravegherea  organelor 
statului. 

Numai  în  modul  acesta  se  poate  face  ca  agricultorul 
să  devină  un  factor  conştient  în  producţia  generală 
agricolă,  ca  interesul  general  al  ţeriiîn  această  ramură 
de  producţie  să  fie  acela  care  hotăreşte  întreaga  acti- 
vitate şi  ca  multiplele  piedici  ce  se  opun  aplicării 
măsurilor  pentru  perfecţionarea  ei  să  fie  mai  cu  uşu- 
rinţă înlăturate. 

Crearea  şi  funcţionarea  unei  organiza ţiuni  generale 
a  producţiunii  agricole  naţionale  este  însă  cu  atât  mai 
grea  cu  cât  e  legată  şi  influenţează  în  mod  hotărîtor 
rezolvirea  chestiunii  noastre  sociale,  şi  încă  părţile  ei 
cele  mai  delicate:  Chestiunea  ţărănească  şi  chestiunea 
tot  atât  de  delicată  a  Colonizărilor  interne. 

Fără  îndoeală  că  chestiunile  sociale  în  vieaţa  unui  stat, 
primează  asupra  tuturor  celorlalte,  deoarece  dela  buna 
stare  a  populaţiei  depinde  sănătatea  întregului  oiganism 
al  statului.  In  ultima  instanţă,  această  chestiune  este 

scopul  însuş  al  existenţei  statului,  şi  fără  rezol virea 
ei  toate  celelalte  sarcini — de  mănţinerea  ordinei  sociale, 
de  promovarea  culturii  şi  civilizaţiei^  etc. — nu  pot  fi  aduse 
la  îndeplinire. 

Şi  iarăş,  e  afară  de  orice  îndoeală,  că  repartizarea 
proprietăţii  rurale  la  noi  —  cu  o  serie  de  latifundii  cari 
ocupă  aproape  jumătate  din  terenul  agricol  al  terii — con- 
stitue  o  stare  nesănătoasă  pentru  un  stat  în  care  aproape 
82  %  din  locuitori  sunt  agricultori.  Şi  tot  astfel  e  o 
stare  nesănătoasă,  când  pământul,  în  loc  de  a  aparţine 
celor  cari-1  cultivă  —  şi  cari  au  tot  interesul  de  a-i 
aduce  continuu  toate  amelioraţiunile  posibile,  mărind  prin 
aceasta  şi  valoarea  avuţiei  naţionale  —  este  un  obiect 
de  plasament  şi  de  speculă. 

Soluţiunile  cari  sau  dat  însă  la  noi  chestiunii  ţără- 
neşti —  prin  parcelarea  moşiilor  în  loturi  mici  —  şi 
apoi  pulverizarea  mai  departe  a  acestor  loturi  prin  succe- 
siune —  duc  la  o  scădere  considerabilă  a  producţiunii 
agricole.  Cum  acum  urmează  ca  încă  2.000.000  hect 
din  pământul  arabil  să  fie  din  nou  parcelate  în  acelaş 
mod,  scăderea  producţiei  va  fi  atât  de  mare,  încât  de- 
vine direct  ameninţătoare  pentru  întreaga  economic 
naţională  şi  în  special  —  având  în  vedere  marea  noastră 
datorie  publică  şi  sarcinile  grele  ale  Statului  —  pentru 
soliditatea  edificiului  nostru  financiar;  ea  va  duce  în  mod 
fatal  la  slăbirea  puterii  financiare  a  statului— şi  deci  şi 
a  celei  militare  şi  culturale — adică  la  slăbirea  puterilor 
fundamentale  ale  organismului  nostru.  Este  dar  nevoe 
să  cercetăm  în  mod  obiectiv  această  chestiune  şi  să 
vedem  ce  se  poate  face  pentru  a  preîntâmpina  răul  pro- 
venit din  cauza  pulverizării   proprietăţii  şi  pentru  a 

împăcâ  astfel  rezol virea  acestor  două  chestiuni,  de  o 
importanţă  naţională  atât  de  mare. 

Urmărind,  pentru  cele  25  de  plante  principale  agricole, 
producţiunea  la  hectar,  la  proprietatea  mare  şi  la  pro- 
prietatea mică,  în  perioada  dela  1906 —  1915,  statistica 
oficială  *)  ne  arată  că  în  adevăr  proprietatea  mică  dă 
o  producţie  cantitativă  inferioară — care  ajunge  pentru 
unele  plante  chiar  cu  78.6  %  mai  mică  —  decât  pro- 
ducţia pe  hectar*  a  proprietăţii  mari:  Grâul  e  inferior 
cu  13—  13.7%,  Secara  cu  17.8  —  19.5%,  Orzul  cu 
cu  13.8  — 18.1  %,  Ovăzul  cu  19.1  —19.7  %,  Porumbul 
cu  17.5  —  21.5%,  Cartofii  cu  34%,  Ceapa  cu  42% 
şi  Inul  chiar  cu  78.6%  mai  jos  ca  la  proprietatea  mare 
din  aceiaşi  ani. 

Mai  mult  încă,  noi  ştim  că  şi  calitatea  productelor 
la  proprietatea  mică  e  cu  mult  inferioară  celei  dela 
proprietatea  mare,  aşa  că  în  totul  procentul  de  infe- 
rioritate absolută  poate  fi  chiar  dublat.  Pe  lângă  toate 
acestea  mai  e  ştiut  încă,  că  pe  când  proprietatea  mare 
produce  grâu  şi  alte  producte  cari  sunt  cele  mai  va- 
loroase pentru  export,  pe  proprietatea  mică  se  seamănă 
mai  mult  porumb,  adică  se  transformă  substanţele  din 
pământ  într'un  produs  inferior,  care  deci  scade  şi  el 
valoarea  producţiunii  acestor  regiuni,  şi  deci,  prin  aceasta, 
a  avutului  naţional. 

Astfel  fiind,  este  fără  îndoealâ,  că  din  punctul  de  ve- 
dere al  producţiei  —  în  stadiul  de  desvoltare  în  care 
ne  găsim — cultura  mică  reprezintă  incontestabil  o  formă 
de  exploatare  inferioară  culturii  mari  şi  că,  prin  pulve- 

')  Vezi:  Statistica  agricolă  a  României  pe  1911  —  1915.  Ministerul 
Agric.  şi  Domen.  Buc.  1918,  pag.  82  —  83. 

rizarea  mai  departe  prin  succesiune  a  parcelelor  mici, 
ea  tinde  a  evoluâ  mai  mult  spre  rău  decât  spre  bine. 
Lucrul  e  de  altfel  de  sine  înţeles;  căci  ce  amelioraţiuni 
ale  solului,  ce  perfecţionare  a  sistemelor  de  cultură,  ce 
instalaţiuni  şi  maşini  pentru  munca  câmpului,  pentru 
strângerea  recoltelor  şi  pentru  valorificarea  produselor, 
etc.  poate  să  facă  un  sătean — chiar  dacă  ar  fi  cu  mult  mai 
cult  şi  mai  priceput  decât  este  el  astăzi — pe  o  suprafaţă 
de  5  sau  chiar  de  10  hect,  din  regiunile  unde  natura  im- 
pune astăzi  cultura  mare  de  cereale,  când  el  nici  măcar 
îmbunătăţirea  elementară  a  sistemului  rotaţiunii  culturi- 
lor nu  o  poate  aplica  cum  se  cade  pe  o  proprietate  atât  de 
mică?  Dar  când  ne  gândim  încă  la  starea  inferioară  culturală 
şi  la  indolenţa  ce  de  multe  ori  o  însoţeşte,  sau  la  îndărăt- 
nicia culcare  adeseori  ţăranul  se  opune  la  cele  mai 
elementare  amelioraţiuni  ale  sistemelor  de  cultură!  Aca- 
demia Română  —  care  de  mulţi  ani  a  realizat  o  reformă 
cu  adevărat  civilizată  pe  moşiile  ei,  dând  pământul  la 
ţărani  în  condiţiuni  foarte  umanitare  şi  sprijinindu-i  în 
tot  modul  —  a  făcut  în  această  privinţă  experienţe  foarte 
instructive,  cari  arată  o  absolută  nevoe  de  tutelare  pe 
mulţi  ani  încă,  până  se  vor  deprinde  ţăranii  să  facă 
o  cultură  ceva  mai  bună.  Astfel  ţăranii  se  opuneau 
cu  îndârjire  să  facă  ogoare  de  toamnă,  iar  la  o  mo- 
şie nu  voiau  să-şi  prăşească  porumbul  decât  cu  rariţa, 
etc,  şi  au  trebuit  să  fie  constrânşi  —  ameninţându-i  că 
nu  li  se  mai  dă  pământ  celor  cari  nu  vor  cultiva  după 
prescrierile  administratorului — pentru  a  face  aceste  îmbu- 
nătăţiri atât  de  elementare  ale  culturii.  Ce  va  fi  dar  când 
vor  trebui  să  facă  toate  acele  amelioraţiuni  cerute  de 
cultura  intensivă,  la  care  necesităţile  mari  ale  statului 

nostru  ne  împing  în  mod  imperios,  după  cum  ne  îm- 
ping să  intensificăm  în  general  întreaga  noastră  pro- 
ducţie. 

Cultivându-se  dar  —  în  starea  în  care  ne  aflăm 
astăzi  majoritatea  pământului  nostru  arabil  în  par- 
cele de  câte  5  hect,  ajungem  în  mod  fatal  la  o  mic- 
şorare foarte  mare  a  cantităţii  prod  icţiei  şi  la  o  scădere 
şi  mai  «mare  a  calităţii  ei,  şi  deci :  la  micşorarea  expor- 
tului, la  scăderea  preţurilor  productelor  şi  chiar  la  pier- 
derea debuşeurilor  pe  cari  le  aveam  asigurate,  adică  la 
pierderea  situaţiei  pe  care  ne-o  câştigasem  pe  piaţa 
mondială  a  comerţului  cerealeler. 

Acestea  duc  însă  mai  departe — cu  aceeaş  fatalitate — 
a  o  depreciere  mare  a  banului  nostru  pe  pieţele  străine, 
de  unde  suntem  siliţi  a  importa,  adică  la  o  scumpire 
generală  a  traiului  şi  a  condiţiilor  de  producţie  din  ţară; 
şi  aceasta  loveşte  de  o  potrivă:  pe  stat  ca  şi  pe  parti- 
culari, pe  industriaşi  ca  şi  pe  agricultori,  pe  orice  ramuri 
de  producţie  şi  întreaga  vieaţă  economică  şi  culturală, 
şi  chiar  pe  acei  numeroşi  pe  cari  am  voit  a-i  ajuta  cu 
toată  sinceritatea  prin  parcelarea  moşiilor  şi  împroprie- 
tărire. Ea  ne  mai  poate  duce  încă,  în  tot  cazul,  la  imposi- 
bilitatea plăţii  cuponului  datoriei  publice,  cu  toate  conse- 
cinţele sale  inevitabile,  adică  la  controlul  financiar  şi  la 
pierderea  independenţei  reale  în  mâinile  băncilor  stiăine, 
susţinute  de  statele  lor,  şi  deci  şi  la  pierderea  indepen- 
denţei politice. 

E  sigur  dar  că  soluţiunea  prea  simplă  ce  sa  dat  chestiunii 
noastre  ţărăneşti  —  şi  mai  cu  seamă  modul  pripit  cum  se 
procedează  la  aplicarea  ei — nu  numai  că  ne  impune  sacri- 
ficii, pe  cari  nu  ştiu  dacă  statul  nostru — a  cărui  vieaţă  ma- 


229 


teriaîă  e  bazată  aproape  excluziv  pe  producţia  agricolă 
—  va  fi  în  stare  să  le  suporte,  dar  nu  rezolvă  nici  ches- 
tiunea socială  în  mod  definitiv,  ci  numai  o  complică. 

Cind  însă  un  popor  —  din  dorinţa  Suveranului  său, 
de  a  aduce  pacea  între  clasele  populaţiei  şi  deacreâ  o 
bază  socială  solidă  pentru  viitor — a  luat  hotărîrea  eroică 
de  a-şi  face  o  operaţiune  chirurgicală  atît  de  profundă  în 
organismul  seu — expropriind  o  suprafaţă  de  pămînt  atât  de 
mare  pentru  a  6  împărţi  la  ţărani —  este  în  drept  să  ceară 
ca  aceasta  să  se  facă  cu  toate  precauţiunile  necesare  şi  cu 
cuvenita  pricepere  şi  seriozitate,  aşa  ca  această  ocaziune 
unică  să  ne  aducă  liniştea  socială  pe  mulţi  ani  şi  să  nu  ne 
expună  ţara  la  un  dezastru  economic,  financiar  şi  chiar 
politic,  ca  cel  pe  care-1  semnalăm  aci. 

Să  examinăm  dar  lucrurile  mai  deaproape  şi  să 
vedem  unde  e  răul  şi  ce  corective  i  se  pot  aduce: 
Forma,  întinderea  şi  felul  unităţilor  de  exploatare  agri- 
colă sunt  determinate,  în  orice  ţară  şi  în  orice  timp,  de 
densitatea  populaţiei  şi  de  totalitatea  condiţiunilor  na- 
turale, economice  şi  sociale.  In  ţerile  cu  o  populaţiune 
rară  —  ca  d.  ex.  în  unele  părţi  ale  Rusiei  —  latifundiile 
sunt  singura  formă  de  exploatare  rentabilă;  şi  dacă 
populaţia  e  rară  de  tot,  culturile  se  fac  numai  pe  o 
mică  întindere,  iar  restul  nu  se  poate  exploata  decât 
prin  creşterea  vitelor,  ca  păşune.  In  ţerile  cu  populaţie 
deasă —  ca  d.  ex.  în  Belgia,  Olanda,  Danemarca,  Ger- 
mania de  Vest,  Italia,  etc.  —  din  contra,  latifundiile  sunt 
unităţi  prea  mari  pentru  cultura  intensivă  cerută  de 
condiţiile  generale,  şi  exploatarea  lor  ca  atare  nu  ren- 
tează. Aici  chiar  şi  parcele  mici  de  5 — 10  hect.  sunt 
considerate  ca  moşii,  cari  cer  un  însemnat  capital  de 

exploatare  şi  un  număr  mare  de  muncitori,  aşâ  că 
prin  cultură  intensivă  dau  maximul  de  rentabilitate. 
Intre  aceste  extreme  variază  şi  de  aceşti  factori  naturali 
depinde  forma  şi  întinderea  unităţilor  de  exploatări 
agricole;  aşâ  că  se  poate  zice,  că  pentru  fiecare  regiune  y 
cu  o  densitate  de  populaţiune  dată  şi  cu  anume  con- 
diţiuni  naturale  şi  economice,  există  o  formă  optimă 
a  unităţilor  de  producţie  agricolă,  care  dă  maximul 
de  producţie  şi  de  rentabilitate,  adică  este  o  limită 
maximă  şi  minimă  a  suprafeţei 'moşiilor,  determinată 
de  aceşti  factori  naturali,  peste  cari  producţia  şi  ren- 
tabilitatea lor  scade. 

Şi  la  noi  dar  suprafaţa  optimă  a  unităţilor  de  pro- 
ducţie  agricolă  —  adică  aceea  care,  în  condiţiile  date, 
garantează  maximul  de  producţie  şi  rentabilitate  —  este 
determinată  de  aceeaşi  factori.  In  trecut,  când  popu- 
laţiunea  era  foarte  rară  peste  tot  şi  producţia  principală 
erau  vitele,  for  na  latifundiară  era  explicabilă  şi  indicată 
din  punctul  de  vedere  al  rentabilităţii;  astăzi  când  den- 
sitatea medie  a  populaţiei  sa  urcat  la  56  loc.  pe  km.  p. 
şi  am  trecut  la  o  cultură  ceva  mai  intensivă  —  aceea 
a  cerealelor  —  întinderea  optimă  a  unităţilor  de  pro- 
ducţie o  au  în  general  moşiile  mijlocii,  pe  când  lati- 
fundiile nu  mai  sunt  o  adevărată  gospodărie  echilibrată  ; 
acestea  sunt  acum  un  fel  de  întreprindere  mare  capitalistă 
— cum  sunt  d.  ex.  cele  din  unele  colonii  transoceanice, — 
bazată  pe  cultura  unilaterală  a  cerealelor  pentru  ex- 
port, cari  lucrează  mai  mult  cu  maşinile  decât  cu  bra 
ţele  şi  arată  în  bilanţurile  lor  anuale  riscuri  sau  câşti- 
guri foarte  mari,  aşâ  că  calculul  profiturilor  trebue  făcut 
pe  o  perioadă  mai  îndelungată.  Acestea  dar,  nici  din 

punctul  de  vedere  economic,  nici  din  cel  social,  nu  mai 
corespund  astăzi  timpului  şi  trebue  în  mod  fatal  să  se 
desfacă  în  mai  multe  unităţi  mai  mici. 

Populaţia  noastră  insă  nu  are  pretutindeni  o  densi- 
tate egală.  In  regiunea  dealurilor  şi  a  văilor  ea  se  urcă 
a  100 locuitori  pe  km.  p.  şi  chiar,  pe  unele  locuri,  ajunge 
până  la  150;  aici  in  adevăr  proprietatea  mică  formează 
o  unitate  de  producţie  rentabilă;  aşa  că  găsim  ţărani 
sau  moşneni  cu  proprietăţi  numai  de  câteva  hectare, 
pe  cari  totuş  au  o  gospodărie  independentă,  din  care-şi 
câştigă  vieaţa  fără  a  fi  nevoiţi  să  se  angajeze  în  altă  parte 
ca  lucrători ;  acelaş  lucru  e  şi  aproape  în  toată  Transilva- 
nia şi  Bucovina.  In  aceste  regiuni  insă  sunt  şi  mulţi  ţăran 
rămaşi  fără  pământ— sau  cu  o  proprietate  prea  mică, 
împărţită  necontenit  intre  succesori  —  aşa  că  sunt  ne- 
voiţi a  se  duce  vara  la  muncă  în  regiunile  mai  puţin 
populate.  Aceşti  ţărani  fireşte  ar  îmulţi  numărul  gospo- 
darilor solizi  şi  independenţi  din  aceste  regiuni,  dacă  ar  rr 
de  unde  să  li  se  dea  aci  câte  5  hectare  de  cap  de  familie, 
m  provinciile  române  din  foasta  Ungarie  de  ex.  numărul 
gospodarilor  cari  au  mai  puţin  de  1  jugăr  proprietate,  şi 
cari  deci  trebue  să  muncească  la  alţii,  este  de  21.8%  &n 
totalul^  gospodăriilor  agricole,  şi  el  se  urcă  la  50.5%, 
dacă  mai  adaogem  şi  pe  acei  cari  au  între  1 — 5  jugăre 
de  pământ^insă  fără  teren  arabil. 

In  alte  regiuni  însă — ca  în  Bărăgan  şi  în  Terasa  Bu- 
zăului— densitatea  populaţiei  e  chiar  sub  20  locuitori  pe 
km.  p.,  şi  în  terasele  joase  din  sudul  judeţelor  Vlaşca, 
Teleorman,  Romanaţi  şi  Dolj  se  urcă  abia  la  30  până  la 
40  locuitori  pe  km.  p.  Aici  fireşte  e  încă  domnia  latifundii- 
lor, unde  se  lucrează  cu  maşinile  şi  cu  muncitori  aduşi  dela 

munte,  iar  ţăranul  cu  o  proprietate  numai  de  5  sau 
chiar  de  10  hect.  nu  poate  să-şi  creeze  o  gospodărie 
independentă,  din  care  să  trăească  fără  a  lua  în  arendă 
sau  în  parte  pământ  dela  proprietar,  sau  a  se  angaja 
ca  lucrător  la  el.  Aicia  dar,  chiar  şi  pentru  proprie- 
tatea mică,  trebuesc  cu  totul  alte  limite — cu  mult  mai 
mari  —  pentru  a-şi  putea  constitui  o  unitate  de  pro- 
ducţie rentabilă,  adică  o  gospodărie  independentă. 

Trebue  dar  să  recunoaştem  că  este  un  non  sens  de 
a  se  considera  —  cum  se  face  —  chestiunea  ţărănească 
că  o  boală  unică  în  întreaga  ţară,  căreia  i  se  poate 
aplica  pretutindeni  acelaş  remediu  universal,  adică  lotul 
de  5  —  sau  în  Bărăgan  de  10  —  hectare  de  cap  de 
familie.  Această  mare  chestiune  se  prezintă  sub  forme 
diferite  în  fiecare  regiune  naturală  a  ţerii  —  altfel  la 
munte  sau  în  văile  râurilor,  altfel  la  podgorie  sau 
livezile  de  pruni,  altfel  la  câmpie,  la  baltă  sau  în  Delta 
Dunărei  —  şi  remediul  e  indicat,  în  fiecare  parte,  de 
natura  boalei  şi  de  posibilităţile  sau  necesităţile  pro- 
ducţiei diferitelor  regiuni.  Cred  dar  că  acest  mod  de 
a  privi  chestiunea— în  legăturile  ei  cu  conditiunile  na- 
turale şi  economice,  cu  regiunile  naturale  ,de  producţie, 
cu  densitatea  populaţiunii  din  fiecare  din  aceste  regiuni 
ş.  a.  m.  d. — ne  poate  lămuri  mai  bine  şi  în  privinţa 
soluţiunilor  ce  trebue  să  dăm  chestiunii  ţărăneşti,  fără 
a  lovi  prin  ele  în  puterea  de  producţie  agricolă  a  ţerii. 

Condiţiuniie  naturale  ne  indică  dar,  că  împroprietă- 
ririle pe  loturi  de  câte  5  hectare  în  regiunea  dealurilor 
şi  a  centrelor  populate  sunt  în  adevăr  o  binefacere  so- 
cială şi  satisfacerea  unui  mare  interes  naţional ;  aceasta, 
deoarece  prin  ele  se  constituesc  o  serie  de  gospodării 

independente ,  adică  de  elemente  solide  atât  pentru  sporirea 
producţiunii  acestor  regiuni,  cât  şi  pentru  ordinea  în 
stat.  In  bărăgane  însă  şi  în  toate  terasele  joase — unde 
populaţia  e  atât  de  rară,  şi  unde  deci  e  un  atât  de 
mare  interes  şi  pentru  desvoltarea  producţiei  de  o  co- 
lonizare cu  o  populaţie  cât  mai  numeroasă  —  aceasta 
este  o  măsură  cu  totul  insuficientă,  care  nu  poate  duce 
la  nici  un  rezultat;  căci  să  nu  se  credă  că  se  vor  găsi 
mulţi  colonişti  din  alte  regiuni,  cari  să  se  mute  aci — după 
cum  nu  s'au  găsit  nici  atunci  când  proprietarii  singuri 
au  încercat  să-şi  aducă  colonişti  dela  munte  —  şi  de 
sigur  că  nimeni  nu-şi  va  părăsi  un  hectar  din  regiunea 
dealurilor  pentru  cele  5  sau  chiar  10  hectare  ce  i  se  oferă  pe 
bărăgane,  pe  care  nu-şi  poate  constitui  o  gospodărie  in- 
dependentă. Aci  producţia  nefiind  destul  de  variată  şi 
fiind  expusă  la  desele  secete — agricultura  aci  e  mai  mult 
4*  loterie  —  el  riscă,  dela  un  an  la  aitul  sau  să  moară 
de  foame — şi  aceasta  cu  atât  mai  mult,  când  nu  va  fi 
nici  proprietarul  care  să-1  ajute  la  nevoe — sau  să  intre 
In  robia  cămătarilor,  din  care  nu  mai  poate  ieşi  toată 
vieaţa. 

Astăzi,  în  adevăr,  ţăranul  localnic  din  bărăgane  şi  de 
pe  toate  moşiile  din  valea  Dunărei  sa  deprins  şi  el  să 
joace  la  această  loterie,  care  acolo  se  numeşte  agricul- 
tură; in  anii  buni  el  poate  câştiga  foarte  mult  —  el 
seamănă  chiar  şi  rapiţă  în  baltă  «la  noroc», — pe  când 
In  anii  de  secetă  —  cam  2  din  5  —  pierde  tot.  In  aceste 
întreprinderi  riscate  însă,  ţăranul  e  cele  mai  de  multe 
ori  tovarăş  «la  parte >  cu  proprietarul,  aşa  că  el  riscă 
numai  munca  sa;  iar  proprietarul  sau  arendaşul  riscă 
capitalul,  pe  care    şi-1   scoate   apoi   în    anii  urmă- 

tori  în  abundenţă,  căci  aci  contul  de  profit  şi  pier- 
deri şi  calcularea  beneficiului  se  face  pe  o  perioadă 
mai  lungă.  Aici  dar  agricultorul  are  nevoe  de  un  ca- 
pital de  rezistenţă  —  sau  de  credit  pe  un  timp  mai 
îndelungat  —  cu  care  poate  apoi  realiza  venituri  totale  mari. 

Cu  un  astfel  de  sistem  însă  nu  se  pot  acomoda  ţăranii 
veniţi  dela  munte— care  ar  risca  să-şi  piardă  întreg  avutul 
într'un  singur  an  de  secetă — şi  aceasta  încă  mai  puţin  a- 
tunci,  când  nu  va  mai  fi  nici  proprietarul  care  să  iea  asupra 
sa  şi  să  suporte  rizicurile  secetelor.  Pentru  a  preîntâmpina 
o  asemenea  dificultate  fundamentală,  ar  trebui  ca  ţăranilor 
împroprietăriţi  să  li  se  dea  ocazia  de  a  găsi  un  credit  ieftin 
pe  o  durată  de  timp  cât  mai  îndelungată;  şi  aceasta  cu  atât 
mai  mult,  cu  cât  se  ştie  că  astăzi  pentru  proprietatea 
mică  nu  există  o  instituţiune-^-cum  e  de  ex:  creditul  fon- 
ciar  rural  pentru  proprietatea  -mare  —  care  să  le  pro- 
cure cu  o  dobândă  mică  capital  lJ  necesar  pentru  ex- 
ploatarea şi  constituirea  gospodăriei. 

De  altfel  această  lipsă  a  unei  instituţiuni  oficiale  de  credit 
pentru  ţărănime  este  un  rău  care  are  o  importanţă  cu  mult 
mai  generală,  dăunătoare  întregei  noastre  agriculturi; 
şi  aceasta  mai  cu  seamă  astăzi,  când  cea  mai  mare 
parte  din  suprafaţa  terenurilor  noastre  agricole  se  trans- 
formă în  proprietate  mică;  căci  prin  aceasta  se  pune 
în  stare  de  inferioritate  agricultura  ţerii,  care  e  silită 
să  lucreze  cu  procente  cămătăreşti,  şi  deci  să  nu  poată 
rezistă  concurenţei  altor  ţeri,  nici  prin  calitatea  şi  can- 
titatea produselor,  nici  prin  rentabilitatea  ei.  Fără  un 
„-Credit  funciar  rural  ţărănesc" ,  după  câţiva  ani  toţi 
împroprietăriţii  vor  fi  atât  de  îndatoraţi  la  băncile  că- 

mătăreşti  —  fie  ele  şi  bănci  populare, —  încât,  cu  toată 
intenţia  bună  ce  am  avut-o  de  a  crea  o  clasă  socială 
independentă  de  mici  agricultori,  care  să  dea  o  soli- 
ditate mai  mare  statului,  vom  avea  o  calamitate  şi 
mai  mare,  toţi  împroprietăriţii  devenind  numai  proprie- 
tari fictivi,  robi  ai  speculanţilor  şi  băncilor  cămătăreşti. 

In  aceste  regiuni  cu  populaţie  rară  dar,  chestiunea 
ţărănească  se  prezintă  altfel  şi  cere  un  tratament  cu  totul 
altul,  şi  anume:  de  a  se  crea  mai  întâiu  posibilităţi  de 
vieaţă,  posibilităţi  pentru  întreţinerea  vitelor  pe  iarnă5 
posibilităţi  pentru  o  cultură  mai  variată,  care  să  răs- 
pundă la  toate  necesităţile  unei  gospodării  ţărăneşti,  etc. ; 
apoi  de  a  se  da  coloniştilor  suficient  pământ  de  cul- 
tură, adică  atâta  cât  cer  condiţiunile  naturale  şi  eco- 
nomice pentru  putinţa  constituirii  unei  gospodării  in- 
dependente, etc;  în  fine  de  a  li  se  procura  creditul 
necesar,  pentru  a  putea  rezista  anilor  secetoşi  şi  a-şi 
calcula  beneficiile  pe  o  perioadă  mai  îndelungată  ş.  a. 
m.  d.  Deci  chestiunea  trebue  aci  studiată  mai  mult  ca 
o  chestie  de  colonizate  internă  şi  apoi  numai  ca  o 
chestie  de  dreptate  socială;  pentru  aceasta  însă  tre- 
bue, ca,  pe  de  o  parte,  statul  colonizator  să  prepare  eî 
singur  toate  acele  condiţiuni  favorabile  de  traiu  şi  de 
câştig,  pe  cari  le-a  oferit  natura  în  regiunea  văilor  şi 
dealurilor  când  s'au  colonizat  în  mod  natural  acele  lo- 
curi şi,  pe  de  altă  parte,  să  creeze,  odată  cu  împro- 
prietărirea, şi  toate  acele  instituţiuni  de  credit,  etc.  ab- 
solut necesare  pentru  reuşita  ei: 

Nu  avem  decât  să  urmărim  mai  de  aproape  ce  sa 

întâmplat  cu  împroprietăririle  cari  s'au  făcut  pe  moşiile: 

i 

statului  din  aceste  regiuni,  pentru  a  ne  convinge  cât 
de  necesar  este  de  a  se  proceda  în  acest  mod. 

In  adevăr  statul  şi-a  parcelat  încă  de  mult  timp  o 
mare  parte  din  moşiile  sale  din  aceste  regiuni,  aşa  că 
după  statistici  avem  un  considerabil  număr  de  împro- 
prietăriţi. Cercetând  însă  mai  amănunţit,  constatăm  că 
un  foarte  mare  număr  din  aceşti  împroprietăriţi,  origi- 
nari din  alte  regiuni,  nu  sau  instalat  pe  locurile  lor,  ci 
le  arendează  celor  din  localitate.  O  statistică  oficială 
ne-a  arătat  că  numărul  acestor  asâ  zisi  «absenteisti» 
este  în  adevăr  enorm.  Şi  este  in  adevăr  firesc  lucru 
să  fie  aşa,  căci — în  afară  de  faptul  că  sau  dat  pămân- 
turile fără  nici  o  alegere  a  coloniştilor — chiar  acei  cari, 
ar  fi  dorit  să-şi  creeze  o  gospodărie  proprie  pe  pă- 
mânturile ce  li  s'au  dat,  nu  o  puteau  face,  tocmai  din 
motivele  arătate  mai  sus.  Statul,  odată  ce  şi-a  parcelat 
#  moşie,  nu  s'a  mai  interesat  de  soarta  împroprietări- 
ţilor  săi;  şi  atunci,  ce  erau  să  facă  toţi  acei  ţărani  săraci, 
adunaţi  de  pretutindeni  şi  lăsaţi  fără  nici  un  sprijin 
în  mijlocul  Bărăganului  ? — căci  datoria  statului  era  să-i  su- 
pravegheze şi  să-i  sprijine  în  tot  modul,  încă  un  număr 
cât  de  mare  de  ani.  Pe  când  în  alte  state  colonizările 
interne  au  -  dat  satele  cele  mai  înfloritoare,  la  noi  ele 
•unt  cele  mai  sărăcăcioase,  adevărate  cuiburi  de  mizerie. 

Dar  chiar  şi  acolo  unde  statul,  pe  lângă  pământ,  a 
mai  dat  coloniştilor  şi  alte  foloase  (material  de  con- 
struit case,  vite,  etc.)  —  cum  a  fost  cu  veteranii  din 
Dobrogea  —  colonizările  nu  au  reuşit,  din  cauza  lipsei 
desăvârşite  de  sistem,  a  lipsei  de  selecţi  une  între  elemen- 
tele colonizatoare,  etc,  dar  mai  cu  seamă  din  lipsa 
tocmai  a  unei  serioase  lucrări  pregătitoare,  bazate  pe 

o  cercetare  mai  amănunţită  a  condiţiunilor  naturale  şi 
economice  ale  regiunilor  unde  s'au  făcut  colonizările. 

Toate  acestea  trebue  dar  să  ne  fie  astăzi  —  când. 
căutăm  să  dăm  o  soluţiune  radicală  chestiunii  ţără- 
neşti— o  învăţătură  pentru  a  ne  scuti  de  greşelile  mari 
ale  trecutului. 

In  Luncile  râurilor  şi  în  Balta  Dunărei  chestiunea 
împropietănrilor  e  şi  mai  complicată,  căci  aci  condiţiunilc 
naturale  de  locuinţă  şi  de  producţie  impun  cerinţe  şi  mai 
grele.  Aci  trebuesc  făcute  mai  întâiu  îndiguiri  sistematice; 
apoi  îngrijirea  digurilor  cât  şi  pomparea  apelor  de  infil- 
traţie etc.  trebuesc  făcute  în  comun  pentru  toată  întinderea, 
unei  regiuni;  ba  chiar  exploatarea  agricolă  nu  se  poate 
face  decât  după  un  plan  unitar  pentru  o  regiune  mai 
mare.  Aci  dar  nici  nu  poate  fi  vorba  de  o  împroprie- 
tărire individuală  pe  loturi  mici,  ci  numai  de  o  împro- 
prietărire «sui  generis»cw  exploatare  colectivă,  condusă 
de  oameni  tehnici  şi  agronomi  specialişti 

Câteva  împroprietăriri  pe  loturi  mici — fără  nici  o  lu- 
crare pregătitoare —  cari  sau  făcut  dejâ  în  zona  inun- 
dabilă a  Dunărei  din  Dobrogea,  sunt  o  adevărată  ne- 
norocire: atât  pentru  veteranii  împroprietăriţi  — cărora 
li  se  îneacă  regulat  ogoarele  şi  păşunile —  cât  şi  pen- 
tru stat,,  care,  din  cauza  eternelor  reclamaţii  ale  aces- 
tora, se  vede  împiedicat  în  exploatarea  pescăriilor  sale 
şi,  neputându-şi  închide  bălţile,  are  pagube  foarte  mari. 

In  Delta  Dunărei ',  unde,,  din  peste  400.000  hect,  am 
putea  dispune  abia  de  cel  mult  60.000  hect.,  inundabile  şi 

J)  Vezi  Antipa,  Regiunea  inundabilă  a  Duuărei  pag  24.0  şi  288  si 
Trei  memorii  privitoare  la  ameliorarea  Regiunei  inundabile  a  Du- 
nărei. Bucureşti  1913. 

acestea,  problema  colonizării  —  absolut  impusă  atât  din 
motive  economice,  cât  şi  politice  —  se  prezintă  în  con- 
diţiuni  şi  mai  dificile  şi  Cu  totul  particulare,  după  cum 
am  expus-o  pe  larg  într'o  lucrare  specială  *).  Şi  aci 
trebuesc  mai  întâiu  lucrări  tehnice,  pentru  ca  să  putem 
ajunge  apoi  să  adăpostim  coloniile  de  pescari  şi  de  păs- 
tori români,  cari  să-şi  desfăşure  aci  o  activitate  rentabilă, 
atât  pentru  ei  cât  şi  în  interesul  întregului  nostru  popor. 

Şi  în  Delta  Dunărei  statul  a  comis  marea  greşeală  de 
a  împroprietări  veterani,  fără  să  fî  făcut  mai  întâiu  lu- 
crările pregătitoare  pentru  o  asemenea  colonizare  delw 
cată,  şi  mai  cu  seamă  fără  să  le  fi  îndiguit  mai  întâiu 
pământurile.  La  prima  creştere  de  primăvară  a  Dunărei, 
sărmanii  colonişti  —  adunaţi  de  prin  toate  părţile  ţerii  şi 
nedeprinşi  cu  apa— şi-au  pierdut  tot  avutul  şi  au  ajuns 
cerşetori  pe  stradele  Tulcei.  Numai  la  Ceatalul  Tulcei 
sa  făcut  o  colonizare  mai  sistematică,  graţie  energiei 
d-lui  Dr.  G.  Ionescu,  Administratorul  Pescăriilor,  care, 
nu  numai  că  le-a  construit  case  bune  pe  un  grind  mai 
înalt,  dar  chiar  a  adunat  prin  subscripţie  publică  bani. 
pentru  a  ie  construi  o  frumoasă  biserică  —  prima  bise- 
rică românească  din  Insulele  Deltei  — şi  a  căutat  a-i 
deprinde  cu  condiţiunile  speciale  de  vieaţâ  şi  de  muncă 
din  aceste  regiuni,  ţinându-i  mult  timp  sub  ocrotirea  sa. 

Astfel  stând  lucrurile,  vedem  dar  că  în  toate  aceste 
locuri,  cu  con  diţiuni  naturale  speciale  şi  cu  o  climă 
deosibită,  va  trebui  să  facem  o  împroprietărire  sistema- 
tică, care  să  reprezinte  atât  colonizarea  acestor  regiuni 
lipsite  de  populaţie  şi  de  desvoltarea  lor  economică,  cât  şi 

')  Vezi  Antipa,  Probleme  ştiinţifice  şi  economice  privitoare  la 
Delta  Dunărei.  Cap.  IV,  pag.  63.  Anal.  Acad.  Rom.,  I9H- 

plasarea  locuitorilor,  de  sub  poalele  munţilor  şi  din  cen- 
trele mari  de  populaţie,  rămaşi  fără  pământ. 

Şi  atunci  ne  putem  întreba:  Pentru  ce  să  expro- 
priăm  astăzi  pe  proprietarii  de  pe  bărăgane  în  mod 
pripit  —  mai  mult  decât  e  necesar  pentru  plasarea 
sporului  populaţiunii  locale  şi  a  celor  câţiva  colonişti 
străini  cari  se  vor  prezintă—  când  putem  fi  siguri  că, 
în  asemenea  condiţiuni>  colonizarea  mare  a  acestor 
regiuni  cu  locuitori  dela  munte  nu  poate  reuşi,  şi  când 
ştim  prea  bine  că,  în  starea  de  acum,  proprietarii  de  aci  în-  - 
deplinesc  încă  o  funcţiune  atât  de  importantă,  aceea  de  a 
face  productivă  stepa  k  balta  românească  şi  de  a  aduce 
astfel  însemnate  servicii  ţerii  şi  agriculturii  în  general. 
Şi  tot  astfel  putem  să  ne  mai  întrebăm:  de  ce  să 
distrugem  de  pe  acuma  —  mai  mult  decât  e  necesar  — 
acele  unităţi  de  cultură,  pe  cari  condiţiile  naturale  şi 
economice  le  indică  ca  singura  formă  în  care  ex- 
ploatarea agricolă  a  acestor  regiuni  poate  să  dea 
astăzi  maximul  de  producţie  şi  rentabilitate.  Aci  dar 
vorba  românească  «Graba  strică  treaba»  îşi  are  aplica- 
rea ei  mai  mult  decât  oriunde  1). 

Chestiunea  improprietăririi  ţăranilor  —  pe 
care  trebue  să  o  recunoaştem  cu  toţii  ca  o 

!)  Dela  Aprilie —când  a  fost  scris  acest  "capitol  —  până  în  Octom- 
vrie,  când  fac  corecturile,  lucrurile  au  înaintat  foarte  mult  Astăzi 
din  nenorocire  se  şi  adevereşte  că  s'a  procedat  greşit;  căci  în  ade- 
văr, pentru  moşiile  expropriate  de  pe  bărăgane,  nu  se  prezintă  ce- 
reri suficiente  de  împroprietărire  —  afară  de  cele  ale  populaţiunii 
locale;—  asâ  că,  pe  de  o  parte,  statul  e  ameninţat  să  rămână  acum 
cu  un  domeniu  mai  mare  chiar  decât  cel  pe  care  1-a  avut,  iar  pe  de 
altă  parte,  toate  aceste  moşii,  de  suprafeţe  foarte  mari,  ameninţă  să 
rămână  necultivate,  ceeace  ar  fi  o  adevăraţi  nenorocire  pentru  ţară 
în  timpurile  grele  prin  cari  trecem. 

absolută  necesitate  naţională  şi  socială  — 
trebue  dar  să  se  facă  deodată  cu  organizarea  generală 
a  exploatărilor  agricole ;  căci,  amândouă  fiind  strâns  le- 
gate între  ele,  încercarea  de  a  regula  numai  pe  una 
compromite  pe  cealaltă  şi,  prin  aceasta,  se  compro- 
mite şi  propria  ei  reuşită.  Deocamdată  ea  trebue 
să  înceapă  cu  regiunea  dealurilor  şi  în  centrele  de 
populaţie  deasă,  iar  în  regiunile  cu  populaţie  rară 
trebue  mai  întâiu  să  se  facă  un  plan  sistematic  de 
colonizare,  prevăzându-se  pe  bărăgane  parcele  cu  mult 
mai  mari;  mai  cu  seamă  va  trebui  însă  să  se  facă  neapărat 
lucrări  pentru  aducerea  apei  —  fie  din  subsol,  fie  prin 
canalizări,  etc— -ca  astfel  fiecare  împroprietărit  să  aibă 
p  itinţa  de  a  şi  creşte  vite,  de  a-şi  planta  arbori  fructi- 
feri, a  cultivă  legume,  plante  textile,  leguminoase,  etc. 
şi  a  n  1  fi  avizat  numai  la  cultura  capriţioasă  a  cerealelor, 
cari  în  aceste  regiuni  e  legată  de  riscuri  dela  un  an  la 
altul,  cu  cari  proprietarul  capitalist  e  deprins — şi  intră 
în  prevederile  salej — pe  când  o  gospocjărie  ţărănească 
nu  le  poate  suportă.  * 

* 

*  * 

Oricum  ar  fi  însă,  parcelarea  unei  părţi  din  pro- 
prietatea mare  —  la  care  fatal  trebue  să  ajungem  şi  pe 
care  trebue  s'o  aplicăm — mai  cere  încă  o  serie  de  măsuri 
radicale  din  partea  statului,  adică  o  serie  de  Corective 
absolut  necesare,  pentru  a  înlătura  inconvenientele  ei 
şi  a  garantă  mănţinerea  cantităţii  şi  calităţii  producţiei, 
ba  chiar  pentru  a  înlesni  sporirea  acesteia,  conform 
cerinţelor  timpului.  Căci  trebue  să  ne  dăm  bine  seama, 
că  situaţia  financiară  a  statului  cere  o  intensificare  cât 

de  mare  a  producţiei  generale  a  ţerii  în  toate  ramu- 
rile ei,  fâră  de  care  putem  ajunge  la  un  faliment  de 
stat  cu  toate  consecinţele  cele  mai  grave  pentru  viitorul 
şi  propăşirea  poporului  nostru. 

înainte  de  toate,  cum  am  arătat  în  altă  parte,  „faţă 
„de  marile  sarcini  pe  cari  ţara  va  avea  a  le  suportă 
„în  urma  răsboiului — şi  faţă  de  marile  interese  naţionale 
„ce  sunt  legate  de  producţiunea  agricolă,  —  statui  va 
„trebui  să  aibă  o  supraveghere  cu  mult  mai  mare 
„asupra  modului  cum  se  face  agricultura^  ori  cui 
„vor  aparţine  ca  proprietate  terenurile  ce  se  cultivă. 
„Pământul  nu  este  un  obiect  de  câştig,  pe  care  fie- 
„care  este  liber  a-1  întrebuinţa  cum  îi  place,  ci  el  con- 
„stitue  totodată  şi  teritoriul  ţerii,  din  care  are  a  se 
„hrăni  întreaga  populaţie  şi  statul  a-şi  acoperi  nevoile  : 
„sale.  De  aci  dar  decurge  dreptul  şi  datoria 
„statului  de  a  supraveghia  ca  fiecare  părti- 
cică din  solul  său  să  fie  cultivată  astfel, 
„ca  ea  să  dea  maximul  şi  optimul  de  pro- 
„ducţiune  posibil  *)". 

Bazat  pe  acest  drept  şi  îndatorire,  statul  trebue  înainte 
de  toate  să  facă,  prin  măsurile  sale,  ca  constituirea 
unităţilor  de  exploatare  agricolă  să  fie  independentă 
de  dreptul  de  proprietate  asupra  pământului  şi  de  re- 
partizarea lui,  şi  ca  acestea  să  depindă  în  prima  linie 
de  interesele  producţiei,  ca  forma  adică  a  acestor  unităţi 
să  se  apropie  de  acea  suprafaţă  optimă  indicată  de  con- 
diţiunile  generale  naturale  şi  economice  ale  fiecărei  regiuni 

*)  Vezi:  Antipa,  Consiliul  superior  al  Agriculturii  şi  îndrumarea  lui 
în  viitor.  Cuvântare  rostită  la  redeschiderea  Consiliului  superior  al 
Agriculturii  în  ziua  de  9  Fevr.  1918. 

Gr.  Antipa.  —  Problemele  evoluţiei  Poporului  Român.  t  i 

Aceste  unităţi  astfel  constit  uite — fie  că  s'ar  exploata 
prin  obştii,  sindicate,  arendaşi,  etc,  conduse  însă  m  tot 
cazul  de  un  agronom  specialist  —  vor  garantă  maxi- 
mul şi^  optimul  de  producţiune,  adră  vor  produce  cel' 
puţin  atât  cât  produc  astăzi  sub  forma  de  proprietate 
mare;  pe  de  altă  parte,  ţăranilor  împroprietăriţi,  pe 
lângă  siguranţa  zilei  de  mâine  ce  le-o  dă  dreptul  de 
proprietate"  asupra  unei  părţi  din  această  unitate,  munca 
colectivă,  —  bazată  pe  diviziunea  muncii  sub  condu- 
cerea unitară  a  turui  specialist  şi  valorificată  printr-o 
exploatare  sistematică  —  le  va  da  venituri  cu  mult  mai 
mari,  cari  le  vor  permite  să-şi  adune  capitalul  de  ex- 
ploatare şi  să  facă  cu  el  investiţiile  necesare  pentru 
ameliorarea  mai  departe  a  condiţiilor  de  producţie. 

Actste  unităţi  de  exploatare  astfel  constituire  vor 
putea  profita  mai  bine  şi  de  avantajele  creditului — de 
care  o  exploatare  agricolă  sistematică,  orire  formă  ar 
avea  ea,  nu  se  poate  dispensa  —  şi  totodată  vor  putea 
intra  şi  în  acele  mari  sindicate  de  amelioraţiuni  ale 
solului,  pe  cari  am  arătat  că  natura  le  indică  ca  ab- 
solut indispensabile  şi  cari  vor  mări  considerabil  va- 
loarea proprietăţii,  şi  deci  avutul  naţional. 

Cu  modul  acesta,  stabilindu-se  pentru  diferitele  re- 
giuni ale  ţeri,  câte  o  limită  maximă  şi  minimă  a 
suprafeţei  unităţilor  de  exploatare  agricolă,  se  va  în- 
lătura totodată  şi  răul,  care  devine  tot  mai  ameninţă- 
tor, provenit  din  pulverizarea  neîncetată  a  proprietăţii 
prin  succesiune. 

Acestui  rău  de  altfel  va  trebui  în  orice  caz  să  i  se 
pună  o  stavilă  şi  prin  introducerea  majoratului  dela 

o  limită  minimă  a  proprietăţii,  care  iimită  să  varieze 
după  diferitele  regiuni  naturale  ale  ţerii. 

Cu  cât  apoi  densitatea  populaţiei  într'o  regi  ane  se  va 
mări,  cu  cât  condiţiile  naturale  se  vor  îmbunătăţi  şi 
condiţiile  economice  se  vor  schimba,  cu  atât  si  unită- 
ţile  de  exploatare  vor  putea,  deveni  şi  ele  treptat  tot 
mai  mici;  şi  astfel  se  va  putea  trece  fpe  nesimţite  la 
exploatările  individuale,  fără  a  se  aduce  vătămare  pro- 
ducţiei. Atunci  progresul  va  fi  real  atât  spre  folosul 
ţerii,  cât  şi  al  ţăranilor  împroprietăriţi.  E<te  probabil 
însă,  că  înşişi  ţăranii  până  atunci  vor  putea  aprecia 
foloasele  considerabile  ale  sindicatelor  de  exploatare  şi 
le  vor  mănţine,  în  total  sau  parţial,  după  cum  practica 
va  indica  că  e  mai  convenabil. 

Se  va  face  de  sigur  obiecţiunea  că  ţăranul,  fiind  din 
fire  conservativ,  nu  se  va  putea  adapta  la  acest  mod  * 
de  exploatare  colectivă.  Aceasta  a  fost  însă  şi  în  alte 
ţeri — unde  ţăranul,  ca  pretutindeni,  are  aceleaşi  calităţi 
şi  defecte — însă  nevoia  de  a  se  aduce  aceste  corective 
a  fost  atât  de  mare,  încât  pretutindeni  —  chiar  în  ţeri 
cu  o  populaţie  mult  mai  deasă  ca  a  noastră  —  s'au  fă- 
cut în  urmă  legi  de  sindicalizare  forţată.  E  bine  dar 
să  nu  comitem  şi  noi  aceleaşi  greşeli,  pentru  a  nu  fi 
nevoiţi  în  urmă,  după  mari  sacrificii,  să  le  corectăm 
cu  muncă  şi  cheltueală  mare,  ci  să  profităm  dela  în- 
ceput de  învăţămintele  ce  decurg   din  greşelile  altora. 

In  modul  acesta  dar,  cred  că  trebue  să  se  desfăşure. 
în  această  direcţie  activitatea  noastră  civiliza torie  spre 
a  se  rezolva  deodată  toate  cele  3  chestiuni,  de  un  in- 
teres naţional  capital:  chestiunea  socială  a  împroprie- 
tăririi ţăranilor,  cea  economică  a  organizării  produc- 

Mei  şi  cea  a  colonizării  raţionale  a  terii,  urmând  în  toate 
direcţiile  indicaţiunite  naturii,  singurele  cari  ne  pot 
da  adevărata  directivă  a  evoluării  spre  progres. 

Introducerea  tuturor  acestor  corective,  absolut  ne- 
cesare pentru  ca  reformele  propuse  să  poată  deveni 
aplicabile,  vor  întărziâ  fireşte,  pentru  câtva  timp,  pu- 
nerea în  aplicare  în  unele  regiuni  a  unora  din  măsu- 
rile luate.  Când  se  fac  însă  asemenea  reforme,  prin  cari 
se  aşterne  fundamentul  viitorului  nostru  social  şi  eco- 
nomic, o  întârziere  mică  —  şi  numai  pentru  anumite 
chestiuni  speciale  din  anumite  regiuni — -nu  poate  avea 
nici  o  importanţă.  In  tot  cazul,  oamenii  de  stat — atât 
cei  cu  răspundere  directă,  cât  şi  cei  fără  răspundere — 
trebue  să-şi  înţeleagă  datoria  ce  o  au  de  a  potoli  pe 
cei  nerăbdători  şi  de  a  opri  orice  agitaţiuni  cari  pot  îm- 
pinge la  soluţiuni  pripite  şi  greşite,  pe  urma  cărora 
ţara  va  avea  apoi  de  suferit.  Mai  cu  seamă  însă  nu 
trebue  să  se  uite  că  interesele  superioare  cer  ■ —  şi  cu 
deosebire  astăzi — ca  pământul  ţerii  să  dea  înainte  de 
toate  maximul  de  producţie  agricolă  posibilă.  Fără  de 
aceasta — oricât  de  mult  l-am  parcela  şi  l-am  distribui 
ţăranilor  —  mizeria  va  continua  să  rămână  în  casele 
W;  întregul  nostru  organism  economic  va  lâncezi,  pu- 
terea financiară  —  şi  deci  militară  şi  culturală — a  sta- 
tului va  slăbi,  şi  mult  aşteptata  pace  între  clasele  so- 
ciale se  va  îndepărta,  în  loc  de  a  se  apropia. 

*  * 

Cadrul  restrâns  al  acestei  lucrări  nu  ne  permite  să 
intrăm  în  discuţiunea  tuturor  problemelor  însemnate  pe 
cari  ni  le  indică  natura  pentru   activitatea  civilizatorie 

ce  are  a  desfăşura  poporul  nostru  in  cultura  pămân- 
tului său.  Nu  pot  însă  să  nu  atrag  atenţia  şi  asupra  su- 
prafeţelor prea  întinse  din  zona  agricolă  a  terito- 
riului nostru  cari  rămân  neproductive. 

După  statisticile  ofliciale,  în  perioada  1911  —  1915, 
suprafaţa  medie  anuală  cultivată  în  România  veche  a  fost 
de  5.983.537  hectare  (fără  judeţele  Durostor  şi  Caliacra) 
în  cari  se  cuprind:  semănăturile,  fâneţele  naturale  şi 
artificiale  şi  sădirile  de  vii  şi  livezi  de  pruni.  Această 
suprafaţă  reprezintă  numai  46%  din  suprafaţa  totală 
a  ţerii,  ceeace  faţă  de  alte  teri  este  foarte  puţin,  şi 
aceasta  cu  atât  mai  mult,  cu  cât  la  noi  suprafaţa  pădu- 
rilor este  numai  de  21%-  Ea  este  inferioară  chiar 
faţă  de  ţerile  române  cari  depindeau  de  vechea  Ungarie, 
unde  suprafaţa  cultivată  (teren  arabil,  păşune  şi  vii  erau 
de  46.8  %,  deşi  pădurile  ocupă  aci  o  suprafaţă  de  33.8% 
din  suprafaţa  totală.  Pe  când  însă  suprafaţa  terenului 
neproductiv  din  provinciile  româneşti  dinfoasta  Ungarie  e 
numai  de  3.9%,  la  care  se  adaoge  0.1%  stuf,  în  Ro- 
mânia terenul  neproductiv  este  de  10,6%,  la  care 
f  trebue  a  se  adaoge  şi  13.5%  clădiri  şi  drumuri,  pre- 
cum şi  o  bună  parte  din  cele  6,14%  contate  ca  ape, 
cari  în  realitate  sunt  stufârii  şi  mlaştine  (aceasta  însă 
fără  terenurile  inundabile,  cari  sunt  contate  între  cele 
21%  de  păşune),  precum  şi  suprafaţa  multor  mărăci- 
nişuri  şi  mişelicuri,  cari  în  statistică  sunt  contate  ca 
păduri. 

Este  dar  în  totul  o  proporţie  prea  exagerată  a 
terenurilor  neproductive,  cari  ne  arată  că  Ţara-Româ- 
nească  dispune  încă  de  foarte  mari  rezerve  de  pământ; 
dar  totodată  ne  mai  arată  şi  că   avem  încă  o  marc 

activitate  civilizatorie  de  desfăşurat  pentru  cea  mai 
elementară  îndatorire  pe  care  o  are  un  popor,  aceea 
de  a-şi  face  ţara  sa  productivă. 

In  adevăr  suprafaţa  cultivată  creşte  încet  dela  un 
an  la  altul;  aşa  în  perioada  1911  — 1915  ea  a  crescut  cu 
27.400  hect.  faţă  de  perioada  1906—1910;  însă  aceasta 
reprezintă  mai  mult  culturi  in  păşunile  din  regiunile  inun- 
dabile şi  despăduriri  decât  amelioraţiuni  funciare  propriu 
zise.  Pentru  a  câştiga  pentru  cultură  suprafeţe  întinse, 
va  trebui  să  facem  o  serie  de  lucrări,  din  cari  unele 
mai  mari  şi  de  interes  general — ca  de  ex.  rectificarea 
râurilor,  "care  ne  va  da  suprafeţe  considerabile  chiar  din 
actualele  lor  albii,  deci  în  afară  de  luncile  lor,  apărările 
contra  pustiilor  inundaţiilor,  captările  torenţilor,  conso- 
lidările râpelor,  etc,  —  iar  altele  mai  simple,  lucrări  de 
gospodărie,  ca:  desecări  de  mlaştine,  drenări,  pune- 
rea în  valoare  a  săraturilor,  \  defrişarea  mărăcinilor 
sau  a  coşcovelor,  fixarea  nisipurilor  sburătoare  ş.  a. 
m.  d. 

Toate  aceste  lucrări  însă,  cari  ne  vor  mări  de  sigur 
considerabil  suprafaţa  cultivabilă  a  ţerii,  cer  un  perso- 
nal special  ca  să  le  studieze  şi  să  le  execute,  şi  acesta 
tocmai  ne  lipseşte.  Formarea  acestui  personal,  îndru- 
marea lucrărilor  şi  chiar  eventual  subvenţionarea  celor 
cari  sunt  de  interes  general,  e  o  datorie  elementară  a 
statului.  Fiindcă  acestea  nu  se  pot  însă  improviza  dela 
o  zi  la  alta,  ci  trebuesc  studiate  sistematic  de  specialişti, 
trebue,  şi  din  acest  punct  de  vedere,  ca  statul  să-şi 
creeze  un  serviciu  special  de  hidraulică  agricolă  şi 
amelioraţiuni  funciare,  care  să  studieze  toate  proble- 
mele de   acest  fel   din  întreaga  ţară,  să  alcătuească 

proiecte — gratuite  sau  cu  o  mică  taxă — şi  să  îndrumeze 
executarea  lor. 

O  mare  suprafaţă  de  pământ  bun  este  însă  de  sigur 
de  câştigat  şi  prin  «  Comasarea  parcelelor» ;  căci  pro- 
porţia de  13.5%  din  suprafaţa  ţerii,  care  este  ocupată 
de  clădiri  şi  drumuri,  este  enormă  faţă  de  proporţiile 
din  alte  ţeri  şi  ne  arată  cât  de  mult  teren  se  pierde 
la  noi  în  zadar,  care  ar  puteâ  fi  câştigat  cu  uşurinţă 
pentru  producţie. 

Această  lucrare  de  comasare  este  însă  şi  ea  strâns 
legată  de  chestiunea  nouâlor  împroprietăriri  şi  ar  trebui 
executată  odată  cu  dânsa,  putându-se  astfel  câştiga  şi 

0  nouă  suprafaţă  pentru  împroprietărire,  şi  aceasta  toc- 
mai în  regiunile  unde  -  populaţiunea  e  mai  deasă  şi  unde 
deci  cererea  e  mai  mare. 

g)  Pădurile  de  câmpie. 

Pădurile  de  fag  ale  Carpaţilor,  dela  o  înălţime  de 
2—300  m.  deasupra  nivelului  mării,  încep  a  se  con- 
tinuă la  vale  printr'o  serie  de  păduri,  în  majoritate  de 
stejar,  atât  spre  câmpie,  cât  şi  pe  podişurile  mai  înalte  din 
Moldova,  Basarabia,  Bucovina,  etc.  Ele  se  scoboară  la 
Tale  până  la  limita  stepei  şi  formează  insule — Dum- 
brave  —  cari  înaintează  până  la  Dunăre  şi  se  continuă  , 
chiar  peste  dânsa.  Intre  pădure  şi  stepă  este  o  zonă 
de  tranziţie,  reprezentată,  fie  prin  pâlcuri  sau  arbori 
izolaţi,  fie  prin  Mărăcinişuri  (cărora  în  Dobrogea  li  se 
zice  «Mişelicuri»). 

1  Nu  vom  cerceta  aci  dacă  Pădurea  a  invadat  asupra 
stepei  sau  dacă  stepa  a  luat  locul  pădurilor  din  câmpie, 

defrişate  de  oameni  pentru  a  câştigă  pământ  de  cultură 
sau  pentru  a  întrebuinţa  lemnul.  E  probabil  că  şi  pri- 
mul caz  s'a  întâmplat,  pe  une  locuri  unde  condiţiile 
climaterice  au  putut  permite  pădurii  să  se  întindă  în 
mod  natural ;  în  general  însă,  atât  vechile  tradiţii  de- 
spre păduri  cari  nu  mai  există,  cât  şi  natura  pămân- 
tului—zis „pământ  de  pădure" — ;  dovedesc,  că,  chiar 
în  sudul  Munteniei,  au  fost  multe  păduri  cari  au  dis- 
părut şi  clima  de  stepă,  cu  arşiţele  şi  secetele  ei,  a  pus 
stăpânire  pe  pământul  ce-1  ocupau  ele. 

Esenţa  principală  din  aceste  păduri  este  Stejarul, 
reprezintat  prin  4  specii  (Stejar,  Gorun,  Gârniţâ  şi  Cer)  ; 
ele  conţin  însă  tot  felul  de  alte  esenţe,  cari,  după  di- 
feritele regiuni  ale  ţerii,  sunt  mai  dese  sau  mai  rare  ; 
între  acestea  avem  Fag,  Carpen,  Teiu,  Ulm,  Frasin,  Ar- 
ţar, Corn,  Alun,  etc,  cari  pe  une  locuri  formează  chiar 
masive  compacte  de  pădure. 

însemnătatea  acestor  păduri  e  foarte  mare,  mai  întâîu 
în  interesul  condiţiunilor  climaterice  din  câmpie  ;  căci, 
cum  am  arătat,  ele  constituesc  în  aceste  regiuni  minu- 
nate izvoare  de  umiditate,  cari  mănţin  umiditatea  so- 
lului şi  a  atmosferei  şi  potolesc  vara  arşiţa  soarelui, 
şi  totodată  sunt  mijloace  de  condensare  a  norilor,  cari 
provoacă  ploile  locale.  Dar  şi  prin  producţia  lor,  ele 
au  o  însemnătate  economică  foarte  mare,  care  a  cres- 
cut cu  atât  mai  mult,  cu  cât  stejarul  ca  lemn  de  lu- 
cru —  şi  mai  cu  seamă  ca  materie  primă  pentru  doage 
—  s'a  rărit  în  toate  ţerile  Europei  şi  este  foarte  cău- 
tat pe  pieţele  străine. 

Şi  în  afară  de  stejar,  sunt  esenţe  cari  servesc  ca 
lemn  de  lucru  şi  la  multe  întrebuinţări,  industriale  pentru 

agricultură,  pescării,  vii,  etc.  Frasinul  e  un  minunat  lemn 
de  mobilă,  ca  şi  stejarul  de  valoros,  teiul  mai  serveşte 
pentru  mangal  şi  coaja  sa  se  topeşte  pentru  tei,  fu- 
nii, etc,  alunul  pentru  cercuri  de  butoae,  închisul  băl- 
ţilor, haraci  de  vie,  etc,  etc 

O  foarte  mare  importanţă  au  aceste  păduri  pentru 
lemnele  de  foc  ce  le  furnizează  pentru  întreaga  ţară> 
care  e  aproape  unicul  combustibil  care  merge  în  casa 
fiecăruia.  Pe  de  altă  parte  însă,  ele  procură  ţăranului 
în  timpul  iernii  —  când  e  liber  dela  muncile  agricole  — 
o  ocupaţie  foarte  rentabilă,  cu  tăiatul  şi  căratul  lem- 
nelor, şi  tot  de  aceea  importanţa  lor  e  foarte  mare,  nu 
numai  din  punctul  de  vedere  al  mănţinerii  echilibrului 
naturii  şi  din  punctul  de  vedere  economic,  ci  şi  din  cel 
social. 

O  formă  specială  a  pădurilor  de  câmp  sunt  aşa 
zisele' păduri  de  luncă  sau  zăvoaele^  cari  cresc  în  lun- 
cile sau  pe  ostroavele  râurilor.  Esenţele  lor  principale 
sunt  Sălcii  şi  Răchite,  Plopi  şi  Anini.  Salcia  şi  Răchita 
servesc  la  împletitul  coşurilor  de  lozii  şi  prin  aceasta 
au  o  bună  căutare,  atât  ca  ambalaj  de  mărfuri —  fructe, 
peşte,  etc, — cât  şi  ca  materie  primă  pentru  diferite  ins- 
trumente, coşuri  de  care,  etc  Plopul  serveşte  ca  lemn 
de  lucru  si  e  baza  unei  întregi  industrii  ţărăneşti  de 
albii,  linguri  şi  alte  asemenea  obiecte  casnice.  Pădu- 
rile de  luncă  servesc  şi  pentru  lemn  de  foc  şi  au 
preţ  bun  în  locurile  unde  lipseşte  alt  lemn.  Calitatea 
lemnului  e  inferioară,  însă  pădurile  rentează,  deoarece 
cresc  foarte  repede  şi  au  un  ciclu  de  tăere  numai  de 
8—10  ani. 

In  fine  merită  să  amintim  şi  Pădurile  de  Salcâmi, 

cari  sau  plantat  artificial  atât  pe  Bărăgan,  cât  şi  în  re- 
giunile aride  ale  [Brăilei,  unde  au  reuşit  foarte  bine 
şi  prin  aceasta  am  căpătat  un  nou  mijloc  în  lupta  pen- 
tru potolirea  arşiţei  soarelui  şi  îmbunătăţirea  condiţiilor ^ 
climaterice  de  stepă  ale  acelor  regiuni.  S'au  făcut  însă 
şi  plantaţiani  sistematice  de  salcâmi  pe  nisipurilev  sbu- 
rătoare  dela  Ciuperceni  şi  au  reuşit  de.  asemenea  foarte 
bine;  aşa  că  în  aceşti  arbori  avem  un  mijloc  bun  pen- 
tru fixarea  dunelor  şi  nisipurilor  sburătoare  '«şi  totodată 
pentru  ameliorarea  chimică  a  solului;  căci  e  ştiut  că  Ro- 
binia  pseudoacacia  fixează  Azotul  din  atmosferă  şi 
face  astfel  pământul  apt  pentru  cultura  altor  plante. 
De  altfel  lemnul  de  salcâm  este  excelent  şi  ca  lemn 
de  lucru  şi  ca  lemn  d£  foc. 

Aşa  dar,  în  regiunea  pădurilor  de  câmpie,  natura  ne 
indică  o  întreagă  serie  de  probleme  civilizatorii,  atât  în 
interesul  general  al  ameliorării  climei  şi  solului  ţerii, 
cât  şi  în  interesul  special  al  sporirii  producţiei  şi  ren- 
tabilităţii sale ;  nu  mai  puţin  însă  şi  în  interesul  general 
al  populaţiei,  căreia  îi  procură  lemnele  de  foc  pentru  în- 
călzit, materiale  de  construcţie  şi  de  lucru,  etc.  şi  o 
bună  ocazie  de  muncă  şi  câştig  ţăranilor  in  timpul 
iernii. 

Pentru  pădurile  de  stejar  trebue  o  aplicare  severă 
a  regulamentelor  de  cruţare,  replantări  şi  completarea 
golurilor,  înlocuirea  esenţelor  inferioare  cu  esenţe  de 
valoare,  etc.  şi  pe  cât  se  poate  de  mult  mărirea  peri- 
metrelor  pădurii  cu  nouă  plantaţiuni  şi  mai  cu  seamă 
replantarea  mărăcinilor  şi  mişelicurilor  pentru  a  le  trans- 
formă în  păduri  adevărate.  Pentru  pădurile  de  luncă, 
în  afară  de  exploatarea  lor  sistematică,  trebue  să  se 

urmărească  înlocuirea  speciilor  sălbatice  de  Salcie  şi 
Răchită  cu  culturi;  sistematice  de  Salix  viminalis,  care, 
prin  lozia  ei  fină,  poate  forma  baza  unei  mari  industrii 
de  coşuri  de  lux. 

Pentru  pădurile  de  salcâmi,  trebuesc  făcute  planta- 
ţiuni  cât  de  multe  în  regiunile  de  stepă  şi  pe  nisipurile 
sburătoare,  pentru  fixarea  lor. 

înainte  de  toate  însă,  măsura  cea  mai  urgentă  pentru 
ameliorarea,  valorificarea  şi  exploatarea  atât  a  acestor 
păduri,  cât  şi  mai  cu  seamă  a  pădurilor  de  munte,  este 
Reorganizarea  radicală  a  serviciului  silvic  al  sta- 
tului. De  când  cu  invazia  societăţilor  străine  de  ex- 
ploatări forestiere,  cari  —  cu  concursul  politicianilor 
noştri  —  se  dedau  la  cele  mai  teribile  devastări  ale  pă- 
durilor de  munte,^şi  de  când  cu  legea  Casei  rurale, 
care  autoriză  pe  stat  să  cumpere  pădurile  particulare 
«pentru  a  reconstitui  domeniul  silvic  ai  ţerii»  —  şi  în 
realitate  pentru  a  reconstitui  din  banii  statului  averile 
proprietarilor  faliţi — sa  deschis  o  largă  poartă  abuzu- 
rilor, care  a  avut  efecte  dezastruase  asupra  serviciului 
silvic.  Astăzrnoi  nu  mai  avem  un  serviciul  silvic — căruia  să-i 
fie  încredinţată  paza  pădurilor  ţerii,  valorificarea  şi  explo- 
atarea lor  sistimatică,  precum  şi  rezol  vireă  marilor  probleme 
silvice  de  interes  general,  ca  :  regularea  climei  şi  umidităţii 
ţerii,  captarea torenţilor,  împăduririle  şi  gazonările  ş.  a.  m. 
d. noi  avem  astăzi  numai  o  «Casăa  pădurilor»,  o  institu- 
ţie cu  o  organizare  mai  mult  comercială,  care  mai  mult 
«vinde  lemne  şi  cumpără  păduri»,  unde  problemele 
adevărat  silvice  sunt  lăsate  mai  mult  pe  al  doilea  plan 
şi  unde  silvicultorul  de  meserie  nu-şi  mai  găseşte  adevăratul 
său  rost,  pentru  a  putea  pune  în  practică  ceeace  a  în- 

Tăţat  în  şcoală.  Este  unul  din  cele  mai  mari  regrese 
pe  cari  le-am  făcut,  şi  aceasta  cu  atât  mai  mult,  când 
ne  gândim  la  marea  importanţă  ce  trebue  să  o  aibă 
un  Corp  de  silvicultori  bine  pregătit  pentru  valorifi- 
carea unei  părţi  atât  de  mari  din  suprafaţa  pământului 
ţerii  şi  a  produselor  sale  naturale. 

h)  Regiunile  inundabile,  Luncile  râurilor, 
Balta  şi  Delta  Dunărei. 

Studiind  regiunile  de  producţiune  agricolă  din  câmpie> 
stepă  şi  podişuri,  am  găsit  că  acolo  solul  e  format:  sau 
prin  influenţa  plantelor  de  stepă  asupra  materialului 
mineral  provenit  din  descompunerea  „Rocei  mame", 
care  formează  solul  zis  „Pământ  de  stepă",  sau  prin 
influenţa  pădurilor,  cari  au  format  aşa  zisul  „Pământ 
de  pădure".  In  lunci  avem  acum  o  a  treia  categorie 
principală,  sub  care  se  prezintă  solul  nostru:  „Pământul 
de  aluviune". 

Nu  e  nevoe  să  insist  mult  asupra  importanţei  pe  care 
au  avut-o  în  toate  timpurile  aceste  din  urrr||  feluri  de 
soluri  asupra  culturii  omeneşti,  căci  se  ştie  că  aşa 
numitele  „Ţeri  aluviale"  au  fost  leagănele  unde  s'a 
desvoltat  cultura:  Mesopotamia,  Egiptul,  Nordul  Ger- 
maniei şi  Olanda,  Câmpia  Chinezească,  în  India  dela 
gurile  Gangelului  până  la  cele  ale  Indusului,  întinsele 
câmpii  din  America  de  Sud,  în  America  de  Nord  coastele 
dela  Texas,  Arkansas,  Luisiana  şi  străbătând  adânc  în  in- 
terior dealungul  Mississipelui  şi  afluenţilor  săi,  etc.;  toate 
aceste  câmpii,  cunoscute  prin  fertilitatea  lor,  sunt  formate 
de  pământ  aluvial. 


253 


Caracteristica  acestor  soluri  e  că  produsele  minerale, 
formate  prin  descompunerea  rocei  din  care  şi-au  luat 
naştere,  nu  sunt  provenite  din  rocile  locale,  ci  sunt  aduse 
de  ape  dela  distanţe  mari,  depuse  aci  şi  împrospătate  con- 
tinuu în  fiecare  an.  Pe  acestea  apoi,  apa,  agenţii  climei, 
vegetaţia  şi  diferiţi  alţi  reprezintanţi  ai  lumii  organice  — 
Bacteriile,  Râmele  larvele  de  insecte,  etc. — le  influenţează, 
transformându-le  într'un  sol  de  calităţi  superioare  pentru 
desvoltarea  vegetaţiei  şi — acolo  unde  e  posibil — pentru 
cultura  plantelor  agricole. 

Prin  „Luncă*,  „Baltă"  sau  „Sesu  înţelegem  toate  su- 
prafeţele  de  pământ,  de  pe  malurile  unei  ape  curgătoare, 
până  unde  se  întind  apele  revărsate  peste  maluri  in  epoca 
creşterii  maxime  a  nivelului  lor;  ele  reprezintă  dar  aşâ 
zisă  „albie  majoră"  a  râurilor,  şi  condiţiunile  lor  de 
producţiune  sunt  în  funcţiune  de  regimul  natural  al 
apelor  râului  de  care  depind.  La  Dunăre,  Prut  şi  în  partea 
inferioară  a  celor  mai  multe  râuri  — unde  s'a  stabilit  un 
regim  natural  al  creşterilor  şi  descreşterilor  apelor,— 
această  regiune  inundabilă  este  limitată  printr  o  linie 
mai  mult  sau  mai  puţin  precisă  —  foarte  des  chiar 
printrun  mal  abrupt — de  câmpia  care  o  înconjură. 

In  România  veche  suprafaţa  ocupată  de  lunci  este 
destul  de  mare  în  raport  cu  suprafaţa  totală  a  ţerii — 
numai  Balta  Dunărei,  fără  malul  Basarabean,  are  o  în- 
tindere de  aproape  900.000  de  hectare  —  aşâ  că  im- 
portanţa lor  pentru  producţia  ţerii  şi  pentru  vieaţa 
poporului  este  cât  se  poate  de  considerabilă. 

Felul  producţiei  acestor  terenuri  este  determinat, 
pe  de  o  parte,  de  nivelul  şi  durata  creşterii  apelor  cari  se 
revarsă,  iar  pe  de  altă  parte,  de  înălţimea  pe  care  o  au 

diferitele  părţi  ale  acestor  terenuri  deasupra  nivelului 
etiajului  respectiv  al  cursului  de  apă  de  care  depind. 
Dacă* apele  de  ră vărsare  stau  întinse  mai  mult  timp 
peste  un  asemenea  teren,  substanţele  nutritive  aflate 
în  pământ  servesc  ca  hrană  unei  faune  şi  flore  acva- 
tice ce  se  desvoltâ  pe  el,  iar  produsele  finale  de  cari 
se  foloseşte  omul  sunt  sau  plante  acvatice,  ca  stuf,, 
papură,  rogoz,  etc, ,  sau  diferite  animale  comestibile 
acvatice,  ca  peşti,  raci,  scoici,  etc.  Dacă  acest  teren 
rămâne  însă  uscat  —  sau  după  ce  apele  se  retrag,  — 
substanţele  nutritive  'din  pământ  se  transformă  în  plante 
de  us  at,  (plante  „xeroflle"),  fie  în  iarbă  pentru  pă- 
şunat  şi  diierite  buruieni  sălbatice,  fie  în  plante  de 
cultură. 

înălţimea  ce  o  au  diferitele  părţi  ale  terenului  unei 
lunci  nu  e  însă  uniformă:  Unele  porţiuni  formează 
depresiuni  joase,  sub  nivelul  etiajului  râului,  şi  acestea 
răm  in  tot  timpul  acoperite  cj  apă,  constituind  « Bălţile 
permanente» ;  ele  servesc  prodacţiei  peştelui,  dacă  sunt 
mai  adinei,  şi  pentru  stuf,  dacă  s  int  mai  mlăştinoase* 
Alte  porţiuni  se  inundă  la  creşterile  mijldcii  şi,  cât  timp 
sunt  acoperite  cu  apă,  produc  peşte,  iar  de  îndată  ce 
apele  de  revărsare  se  retrag  în  albia  râului,  ele  se 
acoperă  de  o  frumoasă  vegetaţie  de  iarba,  care  con- 
stitue  cele  mai  bune  păşuni  pentru  vite;  acestea  sunt 
«Terenurile  inundabile  propriu  zise*.  Altele,  in  fine, 
numite  « Grinduri'»,  fiind  şi  mai  înalte,  nu  se  inundă 
decât  la  creşterile  extraordinare,  adică  la  câţiva  ani 
odată;  acestea  servesc  adeseori  şi  la  diferite  culturi  agri- 
cole, fie  pentru  semănături  de  toamnă  — grâu  şi  mai  cu 
seamă  rapiţâ,  cari  se  pun  «la  noroc*  şi  dacă  reuşesc, 

dau  recolte  extraordiare —  fie  la  semănături  de  var& 
(porumb,    meiu  etc.,)   după  retragerea  apelor 

C  im  nivelul  creşterilor  fluviilor  variază  dela  un  an 
la  altul,  şi  felul  de  cultură  şi  de  producţie  al  acestor 
diferite  elemente  cari  compun  balta  se  schimbă  dela 
un  an  la  altul:  In  unii  ani,  când  sunt  ape  înalte  şi  d  irata 
revărsărilor  e  îndelungată-,  avem  o  producţie  foarte  mare 
de  peşte,  căci  substanţele  nutritive  din  această  întreagă 
suprafaţă  servesc  de  hrană  microorganismelor  acvatice, 
şi  acestea  se  transformă  în  ultima  instanţă  în  carne  de 
peşte;  în  anii  de  ape  joase,  când  balta  se  inundă  .nu- 
mai parţial,  se  fac  semănături  pe  locurile  mai  înalte 
şi  recolta  e  de  o  abundenţă  necunoscută  la  câmpie. 
In  totdeauna  însă  după  retragerea  apelor  avem  în  ba'tâ  o 
iarbă  minunată,  aşa  că  vitele  din  regîuni  îndepărtate  se 
aduc  în  lunci  la  pâşunat,  sau  se  face  fân,  dând  recolte 
de  o  abundenţă  rară,  cum  nu  se  văd  decât  în  tere- 
nurile irigate  din  ţerile  apusene.  Tocmai  din  aceastâ 
cauză,  atât  şesurile  râurilor,  cât  şi  Balta  Dunărei,  au 
fost  în  totdeauna  locurile  unde  s'au  făcut  crescătoriile 
cele  mai  mari  de  vite,  şi  cari  au  o  importanţă  mare 
In  această  privinţă  şi  pentru  viitor. 

O  cultură  foare  răspândită  şi  cu  totul  caracteristică 
pentru  lunci  este  cultura  legumelor  pe  terenuri  irigate 
cu  apă  din  râu,  care  se  ridică  cu  o  roată  cu  găleţi, 
zisă  „roată  bulgărească",  şi  se  conduce  pe  terenul  de 
cultură  prin  mici  canale.  Această  cultură  foarte  rentabilă, 
şi  de  o  mare  însemnătate  pentru  alimentarea  ţerii,  iest 
o  extensiune  tot  mai  mare  şi  are  un  mare  viitor. 
Cultura  legumelor,  ca  şi  cultura  fructelor,  e  menită  să. 
devie  la  noi  în  ţară,  tocmai  în  terenurile  din  zonele  inun- 

dabile,  una  din  cele  mai  mari  ramure  de  producţie  şi 
baza  unei  mari  industrii  de  conserve  pentru  export. 

Deasemenea,  un  important  rol  în  producţia  acestor 
regiuni  joacă  pădurile  de  bălţi,  pe  cari  le-am  amintit 
mai  sus. 

In  partea  inferioară  a  Dunărei,  spre  Delta  ei,  încep 
apoi  enormele  stufării  —  unice  în  felul  lor, —  unde  stuful 
ajunge  până  la  5  m.  lungime  şi  formează  acea  enormă 
pătură  plutitoare,  numită  „Plaur" y  care  acoperă  pe 
o  suprafaţă  de  zeci  de  mii  de  hectare  bălţile  cele  mari 
ale  Deltei  (In  Deltă  avem  270.000  hect.  stufării,  din 
cari  72.000  h.  plaur). 

Nu  e  locul  de  a  intră  aci  în  descrierea  amănunţită 
a  tuturor  acestor  feluri  de  producţie  ale  bălţii,  cu  toate 
interesantele  ei  formaţiuni,  pe  cari  le-am  descris  în 
diferite  monografii  speciale  *);  constatăm  însă  că  Balta 
Dunărei  şi  luncile  râurilor  formează  unităţi  geografice 
deosebite  ale  teritoriului  nostru,  care  prezintă  condiţiuni 
de  producţie  şi  cultură  speciale  şi  formează  pentru 
populaţie  un  mediu  de  traiu  cu  condiţiuni  de  vieaţă  şi 
de  muncă  cu  totul  aparte.  Felul  atât  de  variat  al 
producţiei  acestor  regiuni  asigură  omului  toate  cele 
trebuitoare  vieţii:   materiale  pentru  construcţia  casei 


*)  Vezi:  Antipa,  Regiunea  inundabilă  a  Dunărei.  Bucureşti  1910. 

—  Das  uberschwemmungsgebiet  der  unteren  Donau,  19 12. 

—  Câteva  probleme  ştiinţifice  economice  privitoare  la  Delta  Du- 
nărei. Bucureşti.  Anal.  Acad,  Rom.  1914. 

—  Wissenschaftl.  und  Wirtsch.  Probleme  des  Donau-Deltas,  1915. 

—  Pescăria  şi  Pescuitul  în  România.  Bucureşti  1914. 

—  Trei  Memorii  privitoare  la  ameliorarea  Regiunii  inundabile  a 
Dunărei.  Bucureşti  1913. 

—  Fischerei  und  Flussregulierung.  Roma  19 13. 

(lemn,  stuf,  chirpici,  etc),  lemne  şi  stuf  pentru  încălzit, 
peşte,  legume,  fructe,  etc.  pentru  mâncare,  păşune 
abundente  pentru  vite  şi  toate  produsele  lăptăriei, 
teren  de  cultură  atât  în  bălţi,  cât  şi  pe  câmpia  alătu^ 
rată,  etc;  clima  e  în  totdeauna  mai  dulce  prin  apro- 
pierea apei,  în  unele  gârţi  transportul  pe  apă  al  pro- 
ductelor şi  comunicaţia  e  mai  lesnicioasă  ş.  a.  m.  d. 

Toate  acestea  au  atras  în  aceste  regiuni  o  numeroasă 
populaţie,  care  s'a  aşezat  —  formând  linii  de  sate  la 
marginea  câmpiei,  chiar  pe  malul  luncii  —  dealungul 
părţii  inferioare  a  mai  tuturor  râurilor,  şi  mai  cu  seamă 
la  Dunăre.  Pe  când  însă  pe  malurile  râurilor  Olt,  Ialomiţa, 
Mostiştea,  etc.  populaţiunea  e  deasă  —  la  Olt  ea  trece 
chiar  de  150  locuitori  pe  km.  p.,—  însă  cătunele  sunt 
mici,  la  malul  Bălţii  Dunărei  satele  sunt  rare  —  aşa 
că  populaţjuqea  variază  între  40  —  80  loc.  pe  km. 
p.,  — însă  sunt  foarte  mari,  trecând  de  1000  locuitori 
Condiţiunile  naturale  dar  au  avut  o  mare  influenţă  şi 
au  determinat  acest  mod  special  de  grupare  al  po- 
pulaţiei din  aceste  regiuni. 

Mai  mult  decât  în  toate  regiunile  naturale  de  pro- 
ducţie ale  ţerii,  natura  de  aVl  indică  poporului  nostru 
importante  şi  mari  probleme  pentru  a-şi  desfăşura  acti- 
vitatea sa  civilizatorie.  Activitatea  continuă  a  apei, 
schimbând'  ea  singură,  din  an  în  anr  condiţiunile  natu- 
rale de  producţie,  chiar  nevoia  de  a  mănţine  vechea 
productivitate  şi  de  a  nu  lăsa  ca  forţele  elementare  ale 
apei  să  strice  o  stare  de  echilibru  creată  impune  o 
continuă  activitate. 

1)  Vezi:  Em.  de  Martonne,  La  Valachie,  harta  populaţiei  pe  regiuni 
naturale  şi  pe  cătune. 

Gr.  Antipa.  —  Problemele  evoluţiei  Poporului  Român.  17 

Aici  însă  sunt  şi  mari  izvoare  de  bogăţii  latente,  cari 
constituesc  încă  mari  rezerve  de  avuţie  ale  ţerii  noastre,  şi 
toate  acestea  cer  o  muncă,  bazată  pe  ştiinţă,  pentru  a  putea 
fi  puse  în  valoare  şi  a  mări  avutul  nostru  naţional.  In 
lucrările  melej  speciale — despre  Regiunea  inundabilă  a 
Dunărei  şi  despre  Pescării — am  arătat  pe  larg  modul  cum 
trebue  să  se  proceadă  şi  lucrările  ce  sunt  de  făcut,  pentru 
a  se  crea  aci,  în  lunca  Dunărei  şi  în  Delta  ei,  o  stare 
înfloritoare ;  aceasta  prin  amenajarea  sistematică  a  bălţilor, 
pentru  a  se  putea  face  în  ele  o  pisciculturâ  raţională  şi 
prin  punerea  în  valoarea  terenurilor  inundabile  şi  a  grin- 
durilor, printr'un  sistem  rotativ  de  culturi  alternante  de 
agricultură  şi  piscicultură,  pe  care  l-am  studiat  şi  pro- 
pus Tot  astfel  am  arătat,  şi  pentru  condiţiile  spe- 
ciale ale  Deltei,  cum  sar  putea,  amenaja  toate  cele- 
lalte bălţi  mari  ale  ei,  —  după  cum  sa  făcut  deja  cu 
Lacul  Razim,  care,  prin  cele  3  mari  canale  săpate,  a 
ajuns  a  fi  una  din  pescăriile  cele  mai  bogate  din  Eu- 
ropa— spre  a  se  mări  astfel  considerabil  producţia  îor 
de  peşte,  şi  cum  sar  putea  amenaja  şi  grindurile  pentru 
a  le  coloniza  cu  păstori  şi  xu  crescători  de  vite,  după 
cum  o  cer  condiţiile  naturale. 

Toate  aceste  propuneri  şi  proiecte,  pe  cari  le-am 
făcut  pentru  ameliorarea  pescăriilor  şi  terenurilor  inun- 
dabile din  lunca  Dunărei,  erau  ba,zate  pe  o  concepţie  cu 
totul  nouă  asupra  condiţiunilor  ele  producţie  din  zonele 
inundabile,  concepţie  la  care  am  (ajuns  pe  baza  unor  în- 
delungate studii  hidrobioîogice  în  aceste'  regiuni.  Con- 
statarea prezenţei  germenilor  unei  bogate  faune  şi  flore 

»)  Vezi  asemenea:  Antipa,  Fischerei  and  FUissregulierung.  Atu 
4el  V  Congresso  Internationale  di  Pesca.  Roma  1913. 

acvatice,  care  trăesc  in  pământ  în  stare  latentă  — su- 
portând timp  îndelungat  îngheţul  de  iarnă,  arşiţa  dc 
vară  şi  uscăciunea,  până  vine  inundaţia  care  le  permite 
să  se  poată  desvoltâ  şi  îmmulţi — ne-a  făcut  să  vedem 
că  bogăţia  producţiei  pescăriilor  unui  fluviu  este  deter- 
minată de  lunca  sa  inundabilă  cu  bălţile  ei — unde  se 
găsesc  locurile  cele  bune  de  hrană  şi  de  reproducţie — 
şi  nu,  cum  se  credea  înainte,  de  albie. 

Aceste  constatări  ştiinţifice — rJfe  cari  le-am  expus  şi  în 
diferite  congrese  internaţionale  —  mau  condus  la  stabi- 
lirea acelui  sistem  de  punerea  în  valoare  a  regiunilor 
inundabile  prin  alternanţa  de  agricultură  cu  piscicultură 
şi  la  o  serie  de  măsuri  pentru  exploatarea  raţională 
a  pescăriilor.  Măsurile  propuse  pentru  exploatarea  pes- 
căriilor au  fost  admise  şi  trecute  în  legislaţiile  mai 
multor  ţeri — intre  cari  şi  pentru  pescăriile  cele,  mari 
din  fluviile  Rusiei — iar  sistemul  nostru  de  punere  în  va- 
loare a  terenurilor  inundabile  a  fost  adoptat  în  1914,  cu 
unanimitate,  de  Facultatea  de  agricultură  dela  Universitatea 
din  Urbana  (Chicago)  pentru  regularea  fluviului  Illinois. 

Şi  la  noi  studiile  pregătitoare  erau  deja  terminate 
(harta  hidrografică  a  Deltei,  studiul  hidrografic  al  Re- 
giunii inundabile,  etc.)  şi  lucrările  porniseră  cu  mult 
succes:  3  canaie  mari  (canalul  Regele  Carol,  canalul 
Principele  Ferdinand  şi  canalul  Regina  Elisabeta),  în 
lungime  de  mai  multe  zeci  de  km.  fiecare,  erau  gata 
săpate  (deschise  şi  pentru  navigaţie),  şi  au  înzecit  în 
scurt  timp  producţia  pescăriei  din  lacurile  Razim,  Sinoe, 
Babadag  şi  Dranov;  3  drage  speciale  lucrau  la  curăţi- 
rea şi  la  deschiderea  altor  canale  din  Deltă;  lucrări  dc 
regularea  alimentării  bălţilor  Brăilei  erau  în  curs  ş.  a. 

m.  d.  Pe  de  altă  .  parte  în  zona  inundabilă  se  făcuse 
un  proiect  pentru  a  se  pune  în  valoare  o  suprafaţă  de 
27.000  hect.  din  terenul  inundabil,  prin  alternare  de 
piscicultura  cu  agricultură  —  care  dacă  astăzi  era  exe- 
cutat, ar  fi  fost  de  o  enormă  importanţă  pentru  alimen- 
taţia terii — şi  se  făceau  toate  pregătirile  pentru  alcă- 
tuirea proiectelor  pentru  întreaga  Baltă. 

Lucrurile  mergeau  probabil  prea  bine,  deoarece  o 
vehementă  campanie  $e  presă  —  întreţinută  de  politi- 
ciani  şi  oameni  interesaţi  —  a  fost  deschisă  în  contra 
serviciului  pescăriilor,  acuzându-1  că  scumpeşte  hrana 
populaţiei  (!  î),  şi  aceasta  toc  nai  atunci,  când,  prin  lucrările 
ce  le  făcea,  sporise  atât  de  mult  producţia  pescăriilor. 
Rezultatul  \a  fost  că  serviciul  pescăriilor  —  astfel  cum 
era  el  alcătuit  pe  baze  ştiinţifice  —  a  fost  ca  şi  des- 
fiinţat: secţiunea  amelioraţiilor  fonciare  a  format  o 
direcţie  aparte  cu  cond  îcere  pur  tehnică,  secţiunea 
hidrografică  a  fost  trecută  la  un  alt  serviciu  şi  serviciul 
pescăriilor  a  rămas  să  se  ocupe  numai  de  exploatarea 
şi  de  vânzarea  peştelui. 

Astfel  lucrările  începute  cu  atâta  succes  au  fost  din 
nenorocire  oprite  cu  totul  în  loc,  prin  politicianism 
şi  demagogie,  şi  munca  depusă,  timp  de  27  ani,  pare  a 
fi  fost  zadarnică;  mă  mângâi  totuş  cu  idea  că,  pro- 
gresul mergând  în  spirală,  oricât  ar  fi  de  mare  puterea 
politicianismului,  nu  se  poate  ca  adevărul  să  nu 
trijmfe  şi  ca  din  sămânţa  curată  pe  care  am  aruncat-o 
să  nu  răsară  vreun  urmaş,  care,  cu  mai  multă  energie, 
să  poată  duce  la  bun  sfârşit  toate  aceste  lucrări  de 
o  atât  de  mare  importanţă  pentru  ţară;  cari,  de  altfel, 
se  vor  impune  şi  singure,  prin  forţa  lucrurilor. 

Lunca  Dunărei  odată  regulată  sistematic  —  astfel  cum 
ani  propus-o — e  menită  să  ajungă  unul  din  cele  mai 
mari  centre  pentru  cultura  peştelui,  cultura  Jegumelor, 
▼iţelor,  cerealelor  şi  în  special  a  textilelor  şi  oleaginoa- 
selor şi  chiar  a  orezului;  şi  totodată  —  tocmai  prin 
această  mare  varietate  a  felurilor  producţiunii  ei,  prin 
înlesnirile  unui  transport  ieftin  şi  prin  abundenţa  mate- 
riilor prime  ce  le  poate  procura  —  să  devie,  un  în- 
semnat câmp  de  activitate  industrială,  care  să  asigure 
ţerii  întregi  nouă  articole  de  export  şi  deci  nouă  izvoare 
de  bogăţie  şi  prosperitate. 

O  astfel  de  operă  civilizatorie  mare  —  menită  tocmai 
să  întărească  independenţa  noastră  economică  şi  să 
desvolte  munca  naţională,  şi  totodată  legată  de  interese 
mari  naţionale  atât  de  vitale — nu  se  face  însă  nici  prin 
concesionare  la  străini  —  cari,  sub  pretext  «.ă  ne  pro- 
cură capitalul,  urmăresc  numai  să  profite  ei  de  plus- 
valoarea  creată  prin  trezirea  acestor  bogăţii  latente  — 
şi  nici  prin  funcţionari,  deveniţi  unelte  oarbe  ale  poli- 
ticianismului, cari  sunt  gata  oricând  a  sacrifica  inte- 
resul general  în  favoarea  patronilor  lor  şi  a  partizani- 
lor acestora.  Această  mare  operă  se  va  putea  aduce 
la  îndeplinire  numai  prin  crearea  unei  organizaţiuni  cu 
totul  independente,  înzestrată  cu  puteri  mari,  astfel  ca 
să  poată  rezista  tuturor  influenţelor  şi  să  nu  fie  în- 
piedicată  în  munca  ei  pria  formalităţile  greoae  ale  biuro- 
craţiei.  Găsirea  capitalului  pentru  executarea  lucrărilor 
şi  finanţarea  lor  e  o  chestiune  cu  mult  mai  uşoară 
decât  se  pare,  când  plusvaloarea  ce  se  creează  e  atât 
de  mare.  Nu  vom  avea  dar  nevoe  de  a  ne  adresa  nici 
capitalului  străin— ale  cărui  mijloace  de  corupţie  şi  avi- 

Citate  de  mari  dividende  în  detrimentul  ţcrii  ne  sunt 
In  deajuns  de  cunoscute  —  şi  nici  de  a  îngreuiâ  bu- 
getul statului,  căci  totul  e  numai  o  chestiune  de  orga- 
nizare pricepută  şi  nu  o  afacere  de  speculă. 

2.  Apele. 

Aruncând  o  privire  asupra  hărţii  hidrografice  a  te- 
ritoriului etnic  al  poporului  român,  aspectul  general 
deja  ne  arată  că  avem  una  din  cele  mai  bogate  ţeri 
în   ape  din   Europa    centrală  ;   numai   în  România 
veche  suprafaţa  apelor  e  de  807.174  hectare,  adică 
6.14%  din  suprafaţa  totală  a  ţerii.  In  afară  de  Ma- 
rea Neagră,  care  udă  coastele  noastre  pe  o  lungime 
de  peste  400  km.,  şi  care  a  format  pe  tot  lungul  lor 
o  serie  de  mari  şi  bogate  lacuri  litorale;  în  afară  de 
Dunăre,  care,  după  ce  drenează  o  suprafaţă  de  peste 
800.000  km.  p.  din  centrul  Europei,   adunând  apele 
de  prin  gheţarii  Alpilor  şi  din  înălţimile  Balcanilor  şi  ale 
Carpaţilor  şi  aducându-le    apoi   pe  teritoriul  nostru,, 
pentru  al  e  scurge  domolprin  albia  ei  şi  a  le  revărsa  regulat 
în  balta  noastră,  pe  o  lungime  mai  mare  de  o  treime  din 
cursul  ei  total;  în  afară  şi  de  afluenţii  lăturalnici  ai 
Nistrului  şi  ai  Tisei,  care  adună  apele  din  regiuni  în- 
depărtate, din  Ucraina  şi  Ungaria,  spre  a  le  căra  spre 
Marea  Neagră ;  în  afară  de  toate  aceste  întinse  supra- 
feţe, mai  avem  mulţimea  de  râuri  formate  pe  teritoriul 
nostru  propriu,  cari  au  săpat  frumoasele  şi  numeroa- 
sele văi  prin  cari  se  scurg  ele,  udând  întreaga  noastră 
ţară.   Toată  această  marc  cantitate  de  apă,  ce  se 
scurge  prin   aceste  râuri  spre    a  mări   debitul  Dh- 

nărei,  este  datorită  puterii  Carpaţilor  de  a  condensa 
vaporii  din  atmosferă  şi  a  provoca  bogatele  precipitate 
ce  cad  asupra  lor,  vărsând  peste  ei  anual  o  cantitate 
de  apă  care  ar  putea  acoperi  întreaga  lor  suprafaţa 
până  la  o  înălţime  de  1 .20  m.  Astfel  dar  —  cu  toată 
poziţiunea  noastră  geografică  —  care  ng  destinase  o  climă 
mai  continentală  si  mai  uscată  —  natura  ne-a  hărăzit 
putinţa  de  a  aveâ,  drept  în  mijlocul  teritoriului  nostru 
şi  la  o  înălţime  mare,  o  cantitate  considerabilă  de  apă, 
care,  scurgându-se  dela  centru  spre  periferie,  udă  de- 
jur  împrejur  întreaga  ţară  şi  duce  cu  dânsa  bineface- 
rile ei. 

Toată  această  mare  cantitate  de  apă  ce  se  adună 
din  precipitate  în  Carpaţi  —  fie  că  se  infiltrează  în  pă- 
mânt până  dă  de  un  strat  impermeabil,  fie  că  rămâne 
la  suprafaţă  —  se  scurge  la  vale  pe  drumurile  ce  şi 
le-a  făcut  şi  continuă  să  şi  le  facă,  Apa  ce  rămâne 
la  suprafaţă,  scurgându-se  la  vale,  formează  în  drumul 
ei  spre  Dunăre  o  serie  de  pârae,  râuri,  lacuri,  bălţi, 
eleştae,  etc,  pe  cari  poporul  nostru  a  căutat  să  le  fo- 
losească: fie  pentru  băut  şi  adăpat  sau  diferite  alte 
Întrebuinţări  casnice  şi  industriale,  fie  pentru  pescuit,  fie 
ca  motor  pentru  herăstrae,  mori,  etc,  fie  pentru  a-şi  uda 
câmpiile  de  cultură,  fie  pentru  plutire  şi  navigaţie  ş.  a.  m.  d. 

Această  cantitate  enormă  de  apă — care  se  scoboară 
pe  atâtea  căi,  cu  repeziciune  accelerată,  dela  o  înălţime 
atât  de  mare — reprezintă  şi  o  enormă  putere  elemen- 
tară, pe  care  natura,  în  tendinţa  ei  de  a  nivelă  su- 
prafaţa pământului,  o  întrebuinţează —  prin  acţiunea  ea 
mecanică  şi  chimică  —  pentru  a  săpâ  văi,  a  distrug* 
stâncile  şi  a  căra  la  vale  toate  sfărâmăturile  lor;  ea  ac*- 


264 


pere  în  drumul  ei  câmpiile,  distruge  vegetaţia,  cul- 
turile, drumurile  şi  aşezările  omeneşti,  astupă  albiile 
creându-şi  altele  nouă,  şi  astfel  strică  necontenit  o 
Întreagă  stare  de  echilibru  a  naturii  pe  care  omul 
caută  a-şi   baza  munca  şj^existenţa  sa. 

Pentru  fiecare  din  felurile  de  utilizare  a  apelor  şi 
pentru  apărarea  contra  ravagiilor  ei,  poporul  nostru 
are  metodele  şi  tradiţiile  sale,  deprinse  in  cursul  vea- 
curilor sau  învăţate  dela  popoarele  cu  cari  a  venit  în 
contact.  Vieaţa  modernă  însă,  cu  cerinţele  ei  mari  şi  cu 
trebuinţele  materiale  mereu  crescând,  nu  se  mai  mul- 
ţumeşte cu  metodele  de  exploatare  sau  de  apărare 
ale  timpurilor  patriarhale.  Lupta  grea  pentru  existenţă 
impune  ca  fiecare  bogăţie  materială  să  fie  desvoltată 
şi  pusă  în  stare  de  a  da  maximul  de  folos  pentru  sa- 
tisfacerea nevoilor  omeneşti ;  iar  la  ape  —  tocmai  din 
cauza  însemnătăţii  lor  mereu  crescând  pentru  vieaţa 
şi  activitatea  omenească — aceasta  se  aplică  mai  mult 
decât  ori  unde.  Astfel,  pentru  fiecare  din  aceste  feluri 
de  întrebuinţare  a  apelor,  sau  de  apărare  în  contra  dis- 
trugerilor ei,  s'a  născut  câte  o  ştiinţă  specială,  care  le-a 
perfecţionat  şi  le-a  pus  în  stare  să  dea  foloase  imense 
pentru  vieaţa  şi  progresul  omenirii: 

Pentru  întrebuinţările  apei  la  nevoile  casnice  şi 
industriale,  sau  ca  apă  de  băut,  etc,  Hidrologia  mo- 
dernă a  găsit  mijloace:  de  a  aproviziona — dela  supra- 
faţă sau  din  subsol  —  comunele  cele  mai  mari  şi  mai 
îndepărtate  cu  cantităţi  de  apă  suficientă,  de  cea  mai 
bună  calitate  şi  in  condiţiunile  igienice  cele  mai  si- 
gure ;  de  a  conduce  apa  în  case  sau  în  fabrica  fiecăruia  şi  de 
a  o  adapta  la  toate  nevoile  de  canalizarea  şi  curăţenia 

oraşelor,  etc;  aşa  că  desvoltarea  enormă,  pe  care  a 
luat-o  vieaţa  în  oraşe  şi  in  centrele  industriale,  nici  nu 
ne-am  mai  puteâ-o  închipui  astăzi  fără  aceste  binefaceri 
ale  hidrologiei. 

Din  Pescuit  —  care  era  mai  mult  o  îndeletnicire  lo- 
cală a  riveranilor  —  Piscicultura  modernă  a  reuşit  să 
creeze  — prin  cultura  intensivă  a  peştelui  sau  prin  ex- 
ploatarea raţională  a  pescăriilor  mari  —  unul  din  prin- 
cipalele izvoare  de  hrană  a  populaţiilor;  ea  aprovizionează 
astăzi  cu  productele  ei  în  mod  regulat  pieţele  cele  mai  în- 
depărtate şi  a  creat  o  industrie  de  conserve,  ale  cărei 
produse  se  răspândesc  în  toată  lumea  şi  cu  care  ne-am 
deprins  atât  de  mult,  încât,  dacă  aceste  produse  la  un 
moment  dat  ar  lipsi,  unele  popoare  sau  unele  categorii 
ale  populaţiunilor  lor  ar  simţi-o  direct  ca  o  calamitate. 

Pentru  udarea  câmpiilor  de  cultură,  Hidraulica  a- 
gricolă  a  găsit  mijloacele  —  după  cum  am  arătat  in 
alt  loc — de  a  face  fertile  sau  a  spori  considerabil 
puterea  de  producţie  a  unor  întinse  suprafeţe  de  pământ, 
cari,  prin  situaţia  lor  şi  prin  condiţiile  climaterice,  erau 
neproductive;  ea  a  adaptat  întrebuinţarea  apelor  la  ne- 
voile culturelor  atât  de  mult,  încât  a  înlesnit  intensi- 
ficarea producţiei  agricole  la  un  grad  care  creează 
nouă  posibilităţi  de  vieaţă  pe  întreaga  suprafaţă  a  glo- 
bului şi  permite  omenirii  să  se  răspândească  şi  sâ-şi 
întindă  civilizaţiunea  ei  prin  toate  pustietăţile  lumii. 

Pentru  apărarea  contra  inundaţiilor  şi  a  pustiirilor 
apei,  Hidrotehnica  modernă  a  găsit  mijloace  de  îndi- 
guiri şi  reguîări  de  cursuri,  cari,  nu  numai  că  pun  la 
adăpost  câmpiile,  dar  chiar  le  sporesc  puterea  de  pro- 
ducţie; ba  încă  ea  dă  omului  posibilitatea  de  a-şi  câş- 

tigâ  nou  pământ  de  cultură  şi  locuinţă  chiar  şi  din  fun- 
dul mării,  pe  care  Olandezul,  conştient  de  marea  sa 
victorie,  a  împins-o  înapoi  cu  digurile  sale  şi  i-a  stri- 
gat «Trutz  nun,  blank  Hans»  (acuma  poţi  să  te  su- 
-  peri,  mareo!),  zicând  cu  mândrie  «deus  măre,  Batavus 
litora  fecit».  . 

Tot  Hidrotehnica  modernă  a  regulat  albiile  râ- 
urilor y  le-a  sfărâmat  stâncile,  le-a  curăţit  fundul,  a  re- 
gulat debitul  apei,  a  săpat  canale  nouă,  a  construit  pe  ma- 
lurile lor  porturi  şi  instalaţii  de  încărcarea,  descărcarea  şi 
îmmagazinarea  mărfurilor,  etc;  şi  astfel  a  înlesnit  plutirea 
şi  navigaţia  pe  toate  felurile  de  apă,  şi  a  acoperit  su- 
prafaţa Europei  cu,  acea  enormă  reţeâ  de  «drumuri  cari 
merg  singure»,  pe  cari  se  transportă  ieftin  .produsele 
muncii  atâtor  popoare,  şi  care  a  dat  producţiei  şi 
schimbului  mărfurilor  lor  întinderea  la  care  au  ajuns  astăzi. 

In  fine,  din  acea  enormă  putere  qlementară  a  apei 
care  se  scoboară  din  înălţimile  munţilor  —  uneori  şer- 
puind prin  fundul  văilor,  alteori  căzând  în  formă  de 
cascade  dela  înălţimile  mari,  —  care  ajungând  în^  vale 
distruge  ogdarele  şi  munca  omului — şi  pe  care  înaintea 
mQtoarelor  de  aburi  el  se  deprinsese  a  o  întrebuinţa 
ca  motor  pentru  morile  şi  fabricile  sale  —  ştiinţa  modernă 
a  făcut  unul  din  cele  mai  mari  izvoare  de  en$rgiey 
baza  unei  enorme  activităţi  industriale,  care  transformă 
şi  prelucrează  materiile  prime  şi  dă  ocazie  de  muncă 
j  şi  câştig  populaţiunilor.  Graţie  descoperirilor  ei,  şi  mai 
eu  seamă  posibilităţii  de  a  îmmagazinâ  şi  transmite  pri» 
electricitate  la  orice  distanţă  această  energie  inepuiza- 
bilă, ţerile  cu  căderi  de  apă  capătă  aceeaş  importanţi, 
industrială  ca  şi  ţerile  cu  basine  mari  de  cărbuni  ba; 

chiar,  prin  inepuizabilitatea  şi  ieftinătatea  acestor  izvoare 
de  energie,  ele  devin  un  concurent  ameninţător  pentru 
industria  acelor  ţeri,  căci  producţiunea  celor  mai  mari 
basine  de  cărbuni  este  limitată  şi  momentul  completei 
lor  epuizări  este  calculat. 

Privind  acuma  la  modul  cum  ne  folosim  noi  de 
apele  noastre  de  toate  categoriile  şi  de  acea  enormă 
cantitate  de  apă,  care  ne  cade  din  cer  pe  Carpaţi  şi 
pe  podişul  înalt  al  Transilvaniei  spre  a  se  scurge  cu 
putere  la  vale  în  toate  direcţiile  1  teritoriului  nostru,, 
trebue  să  recunoaştem  că  ne  găsim  încă  în  cea  mai  pri- 
mitivă stare  naturală: 

Pentru  întrebuinţările  apei  la  nevoile  casnice  şi  in- 
dustriale, abia  câteva  oraşe  şi-au  construit  în  ultimul 
timp  o  conductă  sistematică  de  apă,  şi  aceasta  nu  e  în 
totdeauna  în  cantităţile  de  cari  au  nevoe  şi  în  condi- 
ţiunile  necesare  de  igienă,  etc. 

Pentru  pescuit,  deşi  natura  ne-a  pus  la  dispoziţie  la 
gurile  Dunărei,  în  Delta  şi  Balta  ei,  cele  mai  bogate 
pescării  de  apă  dulce  din  Europa  (după  gurile  Volgei'V 
un  bun  început  de  punere  în  valoare,  pornit  cu  muît 
avânt  şi  rezultate  surprinzătoare,  a  fost — după  cum  am 
arătat  —  oprit  în  loc  prin  politicianism  şi  demagogie., 
care,  în  locul  unei  exploatări  raţionale,  a  introdus  ve- 
chile  sisteme  de  exploatare  vandală,  condusă  în  mod 
biurocratic.  Lucrările  începute  la  bălţile  Deltei  şi  la  cele 
dini  luncă  până  la  Călăraşi,  spre  a  le  amenaja  pentrt* 
piscicultura  sistematică,  nu  au  mai  fost  continuate^  iar 
bălţile  din  susul  Dunărei  —  cari  fusese  arendate  —  deşi 
foarte  bogate,  au  rămas  încă  aproape  tot  în  starea 
primitivă  în  care  se  aflau.  Pescarii  din  toate  aceste  băîţi 

şi-au  părăsit  meseria  din  cauza  măsurilor  antieconcr 
mice  ce  sau  luat  sub  pretext  de  ieftenirea  peştelui1),  nu- 
mărul uneltelor  de  prins  peşte  a  scăzut  aproape  cu  70% 
şi  producţia  pescuitului  scade  pe  fiecare  an  în  mod  îngri- 
jitor. In  minunatele  lacuri  ale  Basarabiei  starea  pescăriilor 
c  deplorabilă  şi  cere  grabnice  îmbunătăţiri;  în  Marea 
Neagră  începuturile  de  progres  sau  oprit  cu  totul  în 
ioc,  iar  râurile  sunt  încă  complet  despopulate  din  cauza 
legii  defectuoase  care  împiedică  repopularea  lor;  ve- 
chile eleştae,  în  cari  se  cultiva  în  vechime  crapul,  an. 
fost  în  cea  mai  mare  parte  scurse  şi  transformate  în 
pământuri  de  cultură,  sau  mai  des  încă  în  mlaştine 
periculoase  sănătăţii,  aşa  că  trebuesc  refăcute  după 
cerinţele  Pisciculturii  moderne  ş.  a.  m.  d.  Un  pro- 
gram întreg  ştiinţific,  $le  lucrări  bine  studiate  pentru  a 
aduce  cuvenitele  amelioraţiuni,  a  rămas  neaplicat  şi  ţara 
sufere  consecinţele.  Dacă  în  toate  ramurile  de  activi- 
tate naţională  politicianismul  ar  face  aceleaşi  dezastre 
ca  la  pescării  şi  va  fi,  ca  aci,  o  stavilă  pentru  continui- 

')  Când  ne  gândim  şi  la  importanţa,  mare  ce  o  au  ^coloniile  de 
pescari  pentru  desvoltarea  navigaţiunii  şi  comerţului  unei  teri,  trebue 
tă  vedem  că  această  lovitură  dată  pescarilor  noştri  a  fost  o  adevă- 
rată crimă.  începând  dela  vechii  Phoenicieni,  Veneţia,  Porturile 
Hanseatice  şi  toate  acele  oraşe  cari  au  desvoltat  şi  stăpânesc  co- 
merţul lumii,  sunt  prin  originea  lor  vechi  colonii  de  pescari.  Şi  în 
timpurile  din  urmă,  când  d.  ex.  Germania  s'a  hotârît  să  facă  comerţ 
mondial  şi  să  devină  putere  maritimă  şi  colonială,  a  început  prin  a 
tncurajâ  pescarii  şi  a  construi  porturi  speciale  pentru  pescării,  la 
Gestemunde,  Nordeîiham,  Cuchaven,  Bremerhaven  Lubeck,  etc.  In 
Anglia  toată  coasta  dejurîmprejur  este  presărată  cu  porturi  speciale 
de  pescari  din  cari  se  recrutează  personalul  marinei  militare  şi  de 
comerţ,  şi  tot  acelaş  lucru  In  Olanda,  etc.  Astăzi  mai  mult  decât 
•ricând  şi  noi  avem  nevoe  de  ane  formă  o  marină  comercială  spre 
a  ne  emancipa  de  acapararea  străină  şi  tocmai  acum  se  vine  cu  a- 
semenea  masuri  nechibzuite. 

tatea  activităţii  culturale  şi  civilizatorii,  atunci  am  putea 
cu  siguranţă  despera  de  viitorul  nostru. 
.  Pentru  irigarea  câmpiilor  de  cultură,  am  arătat  In 
capitolul  precedent  o  parte  din  marile  probleme  ce 
avem  a  le  rezolva.  In  starea  actuală  ne  aflăm  încă  în 
primitivitatea  cea  mai  desăvârşită  a  naturii:  culturile 
le  arde  seceta  pe  câmpie  şi  apa  curge  totuş  alături  de  ele, 
cel  mult  —  din  distanţă  în  distanţă —  câte  o  roată  bulgă- 
rească învârtită  de  un  cal  udă  câteva  hectare  de  legumărie. 
Şi  ce  nus'ar  putea  face,  chiar  fără  lucrări  costisitoare? 
In  anul  1918,  pe  malul  unei  gârle  de  lângă  Bacureşti, 
s'a  pus  un  mic  motor  cu  care  se  udau  toate  bulgăriile 
dimprejur — şi  încă  o  suprafaţă  de  vreo  20  ori  mai  mare 
ca  cea  ce  se  uda  înainte  cu  roata — şi  aceasta  a  produs, 
cu  toată  seceta  mare  din  acel  an,  cantităţi  foarte  mari 
de  legume  pentru  oraş.  Ce  ar  fi  dacă  numai  această 
încercare  primitivă  sar  generaliza  pentru  întreaga  ţară? 
Cu  cât  s'ar  mări  suprafaţele  cultivate  raţional  şi  la  cât 
s'ar  suma  aceasta  pentru  producţia  naţională? 

Pentru  apărarea  contra  inundaţiilor  şi  pustiirilor 
apei  nu  s'a  făcut  deasemenea  încă  nimic;  în  partea  de 
jos  a  apelor,  nici  o  întărire  de  maluri,  nici  o  apărare 
cu  diguri  —  măcar  provizorii;  la  munte,  nici  o  cap- 
tare de  torenţi  sau  fixare  de  terenuri,  etc.  Râurile  au 
devenit  în  partea  lor  superioară  mai  toate  torenţiale, 
şi  continuă  să  aducă  dela  munte  pietriş  şi  bolovani, 
umplându-şi  albia  şi  răspândindu-i  pe  câmpii.  Albiile 
râurilor  —  nu  luncile!  —  au  adeseori  lăţimi  de  mai  mulţi 
kilometri  —  d.  ex.  albia  Seretului  —  pline  de  pietriş,  şi 
apa  îşi  face  mereu  drumuri  nouă  în  dauna  câmpiei  alâ- 

turate.  Şi  ce  suprafeţe  considerabile,  sustrase  dela  folo- 
sul omului,  reprezintă  toate  acestea? 

Suntem  dar  şi  în  această  privinţă  în  cea  mai  desă- 
Yârşită  primitivitate  a  naturii,  unde  puterea  elementară 
a  apei — care  în  alte  ţeri  e  tocmai  baza  progresului  lor 
—  e  lăsată  în  voia  ei,  pentru  a  distruge  în  loc  de  a 
fecunda  puterea  de  producţie  a  naturii  şi  a  muncii 
omului.  Ba  mai  mult  încă — în  afară  de  studiile  sistema- 
tice şi  proiectele  făcute  de  direcţia  Pescăriilor  în  Balta 
Dunărei;  cu  un  început  de  lucrări  de  îndiguire  *) — nici 
măcar  un  studiul  general  asupra  regimului  apelor 
noastre  şi  a  mijloacelor  de  apărare  în  contra  pustiirilor 
lor  nu  sa  făcuţ.  Sau  făcut  în  adevăr  o  serie  de  lu- 
crări— aşa  zise  „şosele  de  acces  la  porturi" — cărora 
îi  s'a  dat  forma  de  diguri  insubmersibile  sau  de  apărări 
de  maluri,  ca  de  ex. :  la  Zimnicea,  între  Ghecet  şi  Brăila, 
la  Cernavodă,  etc.';  acestea  însă,  în  loc  să  îmbunătăţească 
starea  terenurilor  apărate — cari  erau  bălţi  bune  de  pes- 
cuit—  le-au  transformat  în  mlaştine;  aceasta  deoarece, 
astupându-se  gârlele,  lor  de  alimentare,  apa  din  Dunăre 
şi  peştele  nu  mai  intră  în  ele,  însă  prin  fundul  lor  se 
ridică  apa  de  infiltraţie,  transformându-le  în  mlaştine; 
aşa  e  de  ex.  mlaştina  cea  mare  dela  Megedia,  care  a 
fost  odinioară  o  bună  baltă  de  pescuit,  alimentată  din 
Dunăre  2). 

Pentru   navigabilitatea  şi  flotabilitatea  râurilor 

")  Vezi :  Antipa,  Regiunea  inundabilă  a  Dunărei  şi  mijloacele  de  m 
opune  în  valoare.  Buc.   1910;  şi  Fischerei  und  Flussregulierung. 
Conferinţa  la  Congresul  intern,  de  pescărie  dela  Roma,  1912. 
»)  Vezi  Antipa.  Pescăria  şi  Pescuitul  în  România,  pag.  215  şi 
Trei  Memorii  privitoare  la  ameliorarea  terenurilor  de  inundaţie  ale 
Dunărei.  Bucureşti  1913. 

s'a  făcut  încă  şi  mai  puţin.  In  afară  de  plutele  ce  vin 
din  timpurile  străvechi  pe  Bistriţa  şi  Şiret  şi  pe  Prut, 
şi  în  afară  de  amenajarea,  de  către  exploatările  fores- 
tiere, a  unor  pârae  de  munte  pentru  plutirea  buşte- 
nilor la  herestrae,  suntem  în  aceeaş  stare  ca  în  trecut 
încă  prin  Regulamentul  Organic  s'au  decretat  câteva  din 
râurile  noastre  mari  ca  domeniu  public  pentru  a  se  face 
navigabile  sau  flotabile ;  dar  aceasta  nu  s'a  realizat  nici 
odată,  căci  proprietarii  unor  mori  cu  totul  nesistematice, 
făcute  deacurmezişul  albiilor,  au  găsit  necontenit  mijlo- 
cul, prin  influenţe  politice,  să  facă  să  fie  ocrotiţi  în  dauna 
interesului  general;  ba  chiar,  la  alcătuirea  unui  proiect 
de  lege  asupra  regimului  apelor,  aceştia  au  reuşit  să  intro- 
ducă dispoziţia  că  „până  la  puterea  in  stare  de  efectivă 
navigabilitate,  drepturile  riveranilor  se  vor  respecta", 
adică  că  se  iea  şi  această  mică  posibilitate  de  progres 
pe  care  o  asigurase  Regulamentul  Organic.  Şi  totuş,  de 
când  ar  fi  trebuit  să  fie  regulate  toate  aceste  ape  intr'o 
ţară  atât  de  bogată  ca  a  noastră?  şi  cât  de  mult  ar 
fi  fost  încă  sporită  această  bogăţie  prin  înlesnirile  unui 
transport  ieftin  pe  aceste  ape,  completate  încă  cu  o 
întreagă  reţea  de  canale  ? 

Cunosc  obiecţiunile  ce  se  fac:  că,  albiile  râurilor 
noastre  fiind  permeabile,  ele  nu  pot  avea  apă  suficientă 
pentru  plutire  în  timpul  verii.  Acestea  însă,  pentru  tehnica 
modernă,  nu  mai  sunt  obstacole  cari  nu  pot  fi  înlă- 
turate. Construirea  acelor  baraje  la  munte,  cari  sâ 
închidă  văile  şi  sâ  îmmagazineze  apa  din  timpul  creşterilor 
pentru  a  o  lăsa  să  se  scurgă  apoi  treptat  în  timpul  verii, 
va  asigura  fără  îndoeală  un  debit  suficient  pentru  plu- 
tire. Şi  chiar  dacă   plutirea   ar  fi  suspendată  pentru 

epoca  scurtă  a  apelor  scăzute,  ar  rămânea  încă  destui 
timp  pentru  restul  anului,  ceeace  tot  iş  ar  reprezenta 
un  enorm  câştig  pentru  economia  generală  şi  privată. 
Să  spunem  totuş  adevărul  pe  faţă:  statul — adică  poli- 
ticianii  cari  l-au  acaparat  de  atâtea  decenii — e  vinovatul, 
căci  nici  măcar  un  început  de  studii  sistematice  nu  s'a 
făcut  pentru  rezolvirea  unei  probleme  atât  de  vitale  şi 
pentru  care  niciodată  nu  s'a  prevăzut  în  bugete  măcar 
o  sumă  cât  de  mică.  Nici  măcar  o  măsurare  a  debitului 
şi  a  vitezei,  sau  observaţiuni  asupra  variaţiei  nivelului  prin- 
cipalelor râuri  nu  s'au  făcut,  deci  nici  cele  mai  elementare 
cunoştinţe  hidrografice  asupra  lor  nu  le  avem  încă  adunate.- 

Qele  zise  despre  râuri  nu  se  aplică  însă  la  Dunăre, 
pe  distanţa  dela  Porţile  de  Fier  la  Brăila  şi  in  toate 
porturile.  Aci  Serviciul  hidraulic  şi-a  câştigat  dreptul  la 
respectul  şi  recunoştinţa  tuturor,  prin  lucrările  ce  le-a 
făcut  şi  cari  fac  onoare  ţerii.  Aici  fiind  o  chestiune 
de  prestigiu  internaţional  şi  fiind  un  buget  special  — 
în  afară  de  bugetuJ  Statului,  asigurat  prin  taxa  de 
jumătate  la  sută  ce  ^  percepe  în  porturi  —  funcţionarii 
ingineri  au  fost  lăsaţi  şa  lucreze  cum  le  dictă  datoria  lor, 
fără  amestecul  politicei;  şi  astfel  ei  au  dat  o  dovadă  mai 
mult,  că  numai  în  asemenea  condiţiuni  se  poate  lucră 
serios  în  interesul  ţerii. 

In  fine,  în  privinţa  utilizării  sistematice  a  izvoru- 
lui nesecat  de  energie  produs  prin  căderea  apelor} 
nu  avem  încă  nici  măcar  un  început.  Şi  ce  mare  in- 
teres reprezintă  aceasta  pentru  posibilitatea  desvoltării 
unei  mari  industrii  naţionale,  înlocuindu-ne  cărbunele 
care  ne  lipseşte  şi  cruţând  petrolul,  care,   prin  pro- 

dusele  chimice  ce  le  dă,  capătă  o  valoare  tot  mai  mare 
şi  va  deveni  în  curând  prea  scump  ca  combustibil. 

In  adevăr,  mori,  piue,  herestrae,  etc.  au  utilizat  în  tot- 
deauna puterea  apelor  noastre  cu  motor;  ba,  în  timpul 
din  urma,  o  serie  de  industriii  s'au  jcreat  pe  malurile 
râurilor — şi  în  special  al  Prahovei — care  utilizea2ă  apa  ca 
motor  şi  pentru  care  au  făcut  chiar  lucrări  sistematice, 
tăind  coturi  şi  punând  turbine,  etc.  Toate  acestea  însă, 
oricât  de  îmbucurătoare  ar  fi  ele,  nu  rezolvă  chestiunea 
mare  a  exploatăriftsistematice  a  acestui  izvor  naţional  de 
energie,  după  un  plan  bine  studiat  şi  consecvent  aplicat. 

Aceasta  cere  studii  serioase,  cu  proiecte  sistematice, 
*  pentru  închiderea  apelor  cu  baraje  în  văi,  cari  — luând 
în  considerare  şi  toate  celelalte  interese  legate  de  ches- 
tiunea apelor — să  stabilească  un  sistem  de  întrebuinţarea 
lor  raţională,  şi  din  punctul  de  vedere  al  căruia  să  fie 
apoi  examinată  orice  cerere  de  concesiune  ce  se  prezintă. 

De  fapt  însă,  nici  măcar  starea  de  drept  nu  e 
încă  regulată  şi  mai  puţin  încă  o  inventariere  a  acestei 
mari  avuţii  naţionale.  Dacă,  şi  aci,  se  va  lăsă  ca  interesul 
privat  să  predomine  asupra  interesului  general  şi  să 
acapareze  toate  căderile  de  apă  în  folosul  lor,  atunci  se 
va  crea  o  stare,  care  va  face  imposibilă  rezol virea  acestei 
chestiuni  vitale  sau  măcar  regularea  ei  conformă  cu 
interesele  mari  ale  ţerii. 

Monopolizarea  cât  mai  grabnică  a  căderilor  de  apă 
— ca  de  altfel  a  tuturor  generatorilor  de  energie— este 
fără  îndoeală,  faţă  de  marile  interese  naţionale  ce  sunt 
legate  de  ele,  cea  mai  nemerită  soluţie  ce  s  ar  putea 
da.  Felul  şi  modalităţile  cum  se  poate  face  aceasta 
este  fireşte  o  chestiune  care  rămâne  să  fie  studiată  de 

Gr.  Antipa.  —  Problemele  evoluţiei  Poporului  Român,  1  g 

specialişti  şi  de  reprezentanţii  intereselor  tuturor  ramurilor 
de  activitate.  Numai  astfel  se  va  putea  pune  în  tot 
cazul  o  bază  solidă  unei  mari  industrii  naţionale,  regu- 
Jându-sede  odată,  prin  chestiunea  apelor,  atât  chestiunea 
energiei,  cât  şi  a  transporturilor  ieftine  a  produselor  şi 
materiilor  prime,  adică  doi  din  principalii  factori  cari 
condiţionează  desvoltarea  ei. 

In  această  direcţie  trebue  să  salutăm  însă  cu  bucurie 
apariţia  unui  interesant  studiu  al  d-lui  Inginer  D.  Leo- 
nida>  asupra  unei  uzine  hidroelectrice  la  Stejar  (lângă 
Bicaz).  Oricare  ar  fi  soarta  proiectului  său,- este  totuş 
o  primă  încercare,  care  concretizează  în  mod  serios 
realizarea  parţială  sau  îndrumarea  unei  probleme  mari. 

Din  toate  acestea  se  vede  dar,  că  activitatea  civili- 
zatorie.,  pe  care  natura  o  indică  să  o  desvolte  poporul 
nostru  în  chestiunea  apelor  terii,  este  de  cea  mai  mare 
importanţă  pentru  însuş  viitorul  său  ca  popor  şi  ca 
stat.  Ea  este  aceea  care  e  menită  să-i  sporească,  mai 
mult  ca  oricare,  avuţia  sa  şi  să-i  dea  una  din  cele  mai 
puternice   arme  în  lupta  sa  pentru  vieaţă  şi  progres. 

3.  Subsolul. 

După  ce  am  examinat  în  linii  generale — pe  cât  ne 
permite  cadrul  acestui  studiu — solu)  şi  apele  teritoriu- 
lui nostru,  cu  produsele  şi  foloasele  lor,  şi  am  văzut  in- 
fluenţa ce  o  exercită  asupra  vieţii  poporului  şi  indica- 
ţiunile  ce  i  le  dau  pentru  activitatea  sa  civilizatorie,  ne 
mai  rămâne  acum, să  examinăm  pe  scurt,  din  aceiaş 
punct  de  vedere,  şi  subsolul  cu  produsele  sale.  Vom 
căută  şi  aci  să  arătăm,  în  linii  mari,  cari   sunt  foloa- 

sele  ce  ni  le  prezintă  el  şi  problemele  de  muncă  şi 
organizare  ce  ni  le  deschide,  spre  a  ne  putea  face  ast- 
fel o  idee  completă  despre  influenţa  pe  care  o  exer- 
cită natura  pământului  ţerii,  în  totalitatea  ei,  asupra 
vieţii  şi  activităţii  poporului  şi  asupra  mersului  evolu- 
ţiei sale  spre  progres. 

Dacă  solul  şi  apele  cari-1  fertilizează  constituesc  fără 
îndoeală  izvorul  fundamental  de  avuţie  inepuizabilă  al 
acestei  ţeri,  care  a  dat  directivele  principale  ale  mun- 
cii poporului  şi,  prin  aceasta,  a  contribuit  în  mod  ho- 
tăritor  la  formarea  firii  sale  sănătoase  şi  a  judecăţii 
sale  drepte  şi  cumpănite,  apoi  de  sigur  că  şi  avuţiile 
subsolului  —  de  cari  până  în  ultimii  timpi  a  avut  mai 
puţină  ocazie  de  a  se  folosi- — vor  forma  un  nou  stâlp 
al  vieţii  sale  şi  un  nou  factor  al  evoluţiei  sale  spre 
progres.  Pe  când  agricultura  însă,  prin  felul  producţiei 
ei,  cere  o  muncă  regulată,  bazată  pe  vechi  tradiţii,  ex- 
ploatarea bogăţiilor  miniere  deschide  un  câmp  nou  de 
activitate,  pentru  minţile  mai  iscoditoare  şi  spiritele  în- 
treprinzătoare, cari  găsesc  aci  ocazie  să-şi  desfâşure  nouă 
aptitudini;  prin  aceasta  dar  se  permite  o  utilizare  mai 
perfectă  a  forţelor  şi  aptitudinilor  naţiunii  şi  i  se  dă 
astfel  putinţa  desvoltării  unei  mai  mari  energii  vitale 
în  lupta  sa  pentru  existenţă. 

Importanţa  cea  mare  a  bogăţiilor  miniere  pentru 
ţară  este:  1)  că  ele  ne  pot  da  o  serie  de  produse, 
cari  ne  sunt  absolut  necesare  şi  pe  cari  deci  nu  mai 
avem  nevoe  a  le  importa,  completându-ne  astfel  pro- 
ducţiunea  noastră  şi  făcându-ne  mai  independenţi  din 
afară;  2)  că  ne  asigură'  unele  produse  de  export  de 
mare  valoare,  cari  aduc  bani  în  ţară  şi  ne  mănţin  va- 

Iuta  în  străinătate;  3)  că  ne  procură  combustibilul  şt 
deci  energia  necesară  pentru  industrie,  căi  ferate, 
navigaţie,  etc.  4)  Că  produsele  lor  brute  formează  baza 
unei  întregi  industrii  pentru  transformarea  şi  prelucra- 
rea lor  şi,  prin  aceasta,  deschid  posibilităţi  nouă  de 
muncă  şi  câştig  unei  populaţiuni  mai  numeroase  şi,  deci, 
asigură  ţerii  o  stare  mai  mare  de  prosperitate;  şi  5) 
că  ne  pun  în  posesiunea  unor  materiale  absolut  indis- 
pensabile pentru  apărarea  naţională,  asigurându-ne  ast- 
fel şi  în  această  privinţă  independenţă  din  afară  şi  o 
superioritate  faţă  de  cei  ce  nu  le  au. 

De  altfel  nu  avem  decât  să  vedem  în  istoria  culturii 
omenirii  ce  rol  mare  au  jucat  aceste  bogăţii  în  toate 
timpurile  şi  la  toate  popoarele,  pentru  a  ne  da  seama 
de  marea  lor  importanţă  şi  pentru  ţara  noastră.  Vom 
aminti  numai,  că  primele  începuturi  ale  culturii  ome- 
nirii pornesc  abia  dela  descoperirea  metalelor  şi  că 
toate  epocele  ei  sunt  determinate  şi  caracterizate  prin 
descoperirea  şi  întrebuinţarea  unui  nou  metal.  Pe  de 
altă  parte  vom  mai  aminti  că  până  astăzi  fundamen- 
tul întregei  industrii  din  toată  lumea,  adică  unul  din 
marii  stâlpi  ai  civilizaţiei  moderne,  îl  formează  produc- 
ţia cea  mare  de  cărbune  şi  fier  —  fără  de  care  ea  nu 
ar  fi  fost  posibilă  niciodată  —  şi,  că  tocmai  acele  state 
joacă  un  rol  mai  mare,  şi  din  punctul  de  vedere  poli- 
tic, în  pământul  cărora  se  găsesc  aceste  bogăţii  natu- 
rale în  abundenţă.  In  fine  vom  mai  aminti  că,  în  tim- 
purile din  urmă,  alături  de  acestea,  s'a  ivit  Petrolul,  care, 
prin  importanţa  sa  mereu  crescând,  ca  generator  de 
energie  şi  ca  materie  primă — din  care  se  extrag  pro- 
duse de  cea  mai  mare  necesitate  pentru  industrie  cât 

şi  pentru  apărarea  naţională — caută  a  face  o  mare 
concurenţă  cărbunelui  şi  asigură  astfel  ţerilor  cari-î 
posedă  o  însemnătate  hotărîtoare  economică  şi  politică. 

In  Subsolul  vechei  Românii,  principalele  bogăţii  mi- 
niere descoperite  până  acum  sunt:  Petrolul,  Sarea, 
Cărbunele,  Gazele  naturale,  câteva  minereuri  de  Fier  şi 
de  Cupru,  nisipuri  aurifere  în  albiile  unor  râuri, 1  Chih- 
limbar, Ozocherită,  etc.  In  afară  de  acestea,  vine  apoi  o 
serie  de  izvoare  de  ape  minerale  şi  carierele  de  piatră 
de  var  şi  de  ciment,  de  piatră  de  construcţie  şi  de 
şosele,  etc 
* 

a)  Petrolul. 

Petrolul  *)  este  fără  îndoeală  cea  mai  importantă 
dintre  bogăţiile  subsolului  nostru,  şi  aceasta,  cu  atât  mai 
mult  cu  cât  se  găseşte  în  cantităţi  mari  şi  e  şi  de  o 
bună  calitate.  Importanţa  acestui  produs  a  fost  recu- 
noscută abia  în  ultimele  decenii  şi,  de  aceea,  exploa- 
tarea sa  la  noi,  pe  o  scară  mai  mare,  a  început  abiâ  de 
curând ;  totuş  in  scurt  timp  ea  a  făcut  atâtea  progrese, 
încât,  înaintea  răsboiului  la  1914,  capitalul  nominal  ai 
societăţilor  cari-1  exploatează  se  urcă  la  530.000.000  lei 
(efectiv   468.000.000  lei  +  38.000.000  lei  investiţiile 

1)  In  expunerea  de  faţă  am  luat  de  bază,  in  mare  parte,  un  me- 
moriu al  d-lui  Prof.  L.  Mrazec,  intitulat:  „Problema  Petrolului  din  Ro- 
mânia faţă  de  Problema  mondială",  din  1915;  o  lucrare  unică  ca  sin- 
teză ştiinţifică,  concepţie  economică  şi  prevedere  politică.  Aduc 
sincerele  mele  mulţumiri  scumpului  coleg  şi  prieten  pentru  permi- 
siunea ce  mi-a  dat-o  de  a  mă  folosi  de  preţioasele  sale  lumini.  Acest 
memoriu  a  servit  de  altfel  de  bază  şi  d-lui  Vintilă  Brătianu  pentru 
lucrarea  sa,  intitulată:  Petrolul  şi  politica  de  Stat.  Bucureşti  191* 
ed.  11.-1919. 

statului),  din  cari  numai  33.600.000  Iei— adică6,370  — 
sunt  capital  nominal  românesc,  iar  restul  era :  Anglo- 
Franco-Holandez  49.5%,-  Austro-German  30.6°/t, 
American  şi  alte  state  13.7%. 

Producţiunea  totală  a  puţurilor  şi  sondelor  noastre 
de  petrol  sa  urcat  în  1913  la  1.885.384  tone,  cres- 
când în  zece  ani  cam  de  1.7  ori;  totuş  această  canti- 
tate reprezintă  abia  3.72%  din  producţia  totală  mon- 
dială de  50.798.275  tone,  noi  ocupând  locul  al  IV-lea 
în  producţia  de  petrol  a  lumii,  şi  anume:  după  Statele 
Unite  cu  32.314.440  tone  deci  63.63%,  Rusia  cu 
9.246.942  tone  deci  18.2%  şi  Mexico  cu  3.000.000 
tone  deci  5.9%;  după  noi  vin  apoi:  Indiile  Neer- 
landeze  cu  1.534.233  tone  deci  3.02%,  Galiţia  cu 
1.087.286  deci  2.14%,  Indiile  engleze  cu  1.000.000 
tone  deci  1.97%  şi  apoi  Japonia,  Germania  şi  alte  ţeri, 
toate  la  un  loc  cu  o  producţie  cam  de  700.000  tone. 

Până  acum  vre-o  15  ani  produsul  principal  al  petro- 
lului era  Lampantuî,  şi  luptele  mari,  ce  se  dedeau  în- 
tre societăţile  cari  exploatau  câmpurile  de  producţie 
din  lume  (Standard  Oii  Company  şi  Royal  Dutch  Sheel 
Comp.),  aveau  în  vedere  mai  cu  seamă  acapararea  co- 
merţului cu  acest  produs.  Sunt  foarte  interesante  în 
această  privinţă  povestirele  lui  John  D.  Rockefeller  *) 
însuş,  cum  a  luptat  el  pentru  a  introduce  petrolul  pe 
toată  suprafaţa  globului  —  la  popoarele  civilizate  ca  şi 
la  cele  sălbatice, —  construindu-le  fiecărora  lămpi  spe- 
ciale, mijloace  de  ambalaj  practice,  etc,  ca  să-1  poată 

J)  John  D.  Rockefeller,  Memoiren.  Deutsche  Ausgabe.  Berlin,  pag- 

31— 4o. 

acomoda  felului  lor  special  de  vieaţă  şi  să-1  facă  pentru 
fiecare  un  articol  indispensabil  de  întrebuinţare  zilnică. 

Industria  a  reuşit  însă  să  scoată,  prin  destilare,  din 
petrol,  in  afară  de  Lampant,  şi  o  serie  de  alte  derivate 
de  cea  mai  mare  importanţă  —  Benzină,  Poslete  (Gazoil), 
Parafină  şi  Păcură  (Mazut),  fiecare  cu  o  *serie  de  sub- 
producte  adaptabile  la  toate  întrebuinţările — cari  au 
rădicat  considerabil  valoarea  şi  însemnătatea  sa.  Ben- 
zinele, servind  ca  generator  de  energie  pentru  motoa- 
rele cu  explozie,  au  fost  unul  din  factorii  fundamentali 
ai  perfecţionării  acestora;  şi  numai  graţie  lor  se  dato- 
resc  toate  acele  progrese  enorme  făcute  în  aviaţie, 
baloanele  cu  cârmă,  automobile,  vasele  cu  motoare, 
submarine,  etc.  Păcura  constitue  un  combustibil  cu 
mult  mai  comod  de  mânuit — cu  un  volum  mai  mic  şi 
cu  o  valoare  calorică  cu  mult  mai  mare — ca  cărbunele, 
aşa  că  vasele  de  râsboiu  de  toate  categoriile,  vapoarele 
de  comerţ  cu  curs  rapid,  etc.  nu  se  mai  pot  lipsi  de 
dânsa.  Ea  mai  constitue  şi  o  materie  primă,  din  care, 
prin  destiiare  şi  rafinare,  se  pot  extrage  sau  separa  tot 
felul  de  produse  de  cea  mai  mare  importanţă,  ca  de  pildă 
parafine,  vaseline,  etc;  din  acestea,  uleiurile  minerale 
au  ajuns  absolut  indispensabile  pentru  tot  ce  e  ma- 
şină, deci  şi  pentru  trebuinţele  marinelor,  căilor  ferate, 
navigaţiei,  industriei,  la  tot  felul  de  motoare,  etc.  Posle- 
tele  serveşte  şi  el  ca  combustibil  pentru  motoarele 
Diesel,  etc,  etc 

însemnătatea  enormă  a  acestor  produse  a  dat  însă 
un  alt  aspect  luptelor  pentru  acapararea  izvoarelor  de 
producţie  de  petrol  din  lume  şi  o  altă  importanţă  po- 
litică ţerilor  cari  le  posedă;  în  locul  vechilor  societăţi, 

cari  se  luptau  pentru  acapararea  comerţului,  apar  acum 
ca  concurente  înseşi  statele  cari-şi  dispută  domnia  lu- 
mii; căci  stăpânirea  petrolului  asigură  superioritatea 
militară,  domnia  mărilor  şi  superioritatea  industrială 
faţă  de  ţerile  cari  întrebuinţează  cărbunele.  Astfei  ve- 
dem că,  în  acest  scurt  timp,  Anglia — care  este  cea 
mai  interesată  în  mănţinerea  domniei  ei  efective  a 
mărilor — şi-a  organizat  peste  tot  locul  pe  coastele  o- 
ceanelor  o  serie  de  depozite  de  petrol  pentru  marina 
ei  de  răsboiu  şi  de  comerţ  şi  şi -a  asigurat  pe  tot  glo- 
bul o  vastă  reţea  de  posesiuni  de  producţie  de  petrol.  In 
1913,  din  cele  71/t  miliarde,  cari  reprezintă  capitalul 
total  din  industriile  petrolifere,  2 1/2  miliarde  erau  ca- 
pital pur  englez,  iar,  dacă  socotim  capitalul  societăţilor 
în  care  capitalul  englez  este  larg  interesat  şi  domi- 
nant—  cari  adică  se  conduc  de  politica  şi  principiile 
stabilite  de  Statul  englez,  —  atunci  el  ajungea  la  aproape 
5  miliarde.  Statele  Unite  la  rândul  lor  şi  în  urmă  Ger- 
mania au  dus  aceeaş  luptă  pentru  a-şi  asigura  produc- 
ţia de  petrol  din  lume. 

Pentru  acapararea  petrolului  se  duce  dar  astăzi  de 
către  marile  state  o  luptă  vitală,  cum  nu  s  a  dat  încă 
pentru  nici  una  din  avuţiile  miniere.  Această  luptă  iea 
tot  felul  de  forme,  începând  dela  simpla  concurenţă 
comercială  până  la  conflicte  armate  —  ca  cele  din  Mexico, 
Persia  etc. — şi  se  termină  apoi  cu  intervenţia  armată  a 
statelor  mari  interesate;  aşa  că  statele  mai  mici  pro- 
ducătoare de  petrol  se  văd  atrase,  fără  voia  şi  vina 
lor,  în  conflicte,  cari  le  pot  costâ  chiar  independenţa  lor. 


281 


Petrolul  din  România  —  deşi  încă  în  cantităţi  relativ 
mai  mici — are,  în  această  luptă  mondială,  o  importanţă 
mare  prin  situaţia  geografică  a  ţerii  în  Europa  cen~ 
trală  —  cu  ţerile  cu  cari  e  legată  atât  prin  Dunăre,  cât 
şi  prin  numeroase  căi  ferate ;  —  de  aceea  şi  lupta  între 
grupurile  mondiale  începuse  chiar  a  lua  şi  aci  forme 
periculoase,  contra  cărora  trebue  să  ne  apărăm  în 
prima  linie  interesele  noastre  reale  naţionale.  De 
aceea  dar  e  necesar,  înainte  de  toate,  să  ne  clarificăm 
bine,  cari  anume  sunt  aceste  interese  naţionale  proprii 
ale  noastre,  pentru  a  putea  duce  o  politică  consecventă 
pentru  apărarea  lor. 

In  primul  rând  noi  ştim  că  petrolul  nu  este  o  a- 
vuţie  inepuizabilă  —  chiar  astăzi  unele  porţiuni  de 
zăcăminte  se  apropie  de  sleire; — aşa  dar  trebue  înainte 
de  toate  să  avem  absolut  mână  liberă  de  a  lua  toate 
măsurile  în  interesul  conservării  sale,  a  sporirii  producţiei 
şi  a  dirijării  ei,  astfel  ca  să  corespundă  în  prima 
linie  nevoilor  noastre.  Apoi  trebue  să  stabilim  cari 
anume  sunt  produsele  de  cari  avem  absolută  nevoe 
pentru  economia  ţerii  şi  în  ce  cantităţi  pentru  a 
sprijini  producţia  lor,  a  limită  şi  eventual  chiar  a  opri 
cu  desăvârşire  exportul  lor,  dacă  rezervele  sunt  nesu- 
ficiente. In  fine  —  tocmai  din  cauza  importanţei  mari 
politice  a  acestor  produse  — trebue  să  vedem  îh  ce  mod 
putem  să  ne  asigurăm  cât  mai  bine  exercitarea  neli- 
mitată a  drepturilor  noastre  de  suveranitate  faţă  de 
influenţele  străine,  pentru  a  rămânea  absolut  stăpâni  pe 
izvoarele  de  producţie  şi  a  dispune  de  produsele  acestora 
după  cum  interesele  noastre  ne  vor  dicta,  dându-le  nu- 

mai  în  schimbul  cuvenitelor  cotnpensaţiuni,  de  natură 
economică,  financiară  şi  chiar  politică. 

Interesul  fundamental  în  această  chestiune  este  dar: 
să  asigurăm  stăpânirea  completă  şi  rămânerea  în  ţară 
a  acelor  produse — şi  în  acele  cantităţi — cari  ne  sunt  ne- 
cesare, pentru  apărarea  noastră  naţională,  pentru  mij- 
loacele de  transport  sub  orice  formă  —  navigaţie,  cale 
ferată,  automobile,  etc.  —  şi  pentru  întreaga  activitate 
economică. 

Ca  activitate  economică,  problema  principală  este 
pentru  noi  aceea  a  creării  unei  industrii  naţionale,  şi 
aceasta  depinde — între  alţi  factori  pe  cari  vom  discută 
în  altă  parte— de  energie  şi  de  materiile  prime  dispo- 
nibile. Cum  nouă  cărbunele,  ca  combustibil  în  Româ- 
nia veche,  aproape  ne  lipseşte  (în  Transilvania  îl  vom 
avea  acum  şi  pe  acesta  în  abundenţă),  şi  cum  căderile 
noastre  de  apă  încă  nu  sunt  puse  în  valoare,  e  sigur, 
că  singurul  generator  de  energie  comod  şi  de  calitate 
superioară  ce-1  avem  în  ţară,  mai  cu  seamă  pentru 
motoare,  e  petrolul  cu  derivatele  sale  —  fie  benzină, 
poslete,  etc.  pentru  motoare,  fie  păcură  ca  combustibil, 
etc. ;  —  pe  aceasta  dar  trebue  să  ni-1  păstrăm  în  can- 
tităţile de  cari  avem  nevoe  şi  să-1  furnizăm  cu  astfel 
de  preţuri  industriei,  încât  produsele  ei  să  poată  susţine 
concurenţa  pe  piaţa  universală. 

Ca  materii  prime,  de  sigur,  că  între  cele  mai  indicate 
pentru  industria  noastră  e  de  asemenea  însuş  Petrolul; 
şi  anume,  atât  ca  Ţiţeiu  (petrol  brut),  cât  şi  ca  Păcură, 
cari  servesc  de  bază  la  o  serie  de  industrii  chimice, 
cari  pot  aduce  o  stare  înfloritoare  în  ţară.  Şi  din  acest 
punct  de  vedere  dar,  interesul  viitorului  industriei  noastre 

ne  indică,  că  trebue  să  avem  toată  libertatea  de  a  lua 
orice  măsuri  în  vederea  exploatării  raţionale  şi  a  cruţării 
acestei  avuţii. 

Dar  chiar  în  agricultură,  motorul  începe  să  aibă  o 
influenţă  foarte  mare  şi  să  scutească  multă  muncă  ome- 
nească. Cum  noi,  din  lipsă  de  braţe,  suntem  nevoiţi  a  ne 
servi  tot  mai  mult  de  maşini  cu  motor,  e  fireşte  că 
generatorul  lor  de  energie,  adică  produsele  petrolului, 
va  avea  o  influenţă  hotărîtoare  asupra  progreselor  şi 
rentibilităţii  viitoarei  noastre  agriculturi. 

Dar  chiar  şi  pentru  meserii  şi  micile  ateliere,  mo- 
torul, şi  deci  generatorul  său  de  energie,  devine  o  absolută 
necesitate.  Aşa  dar  întreaga  activitate  economică,  sub 
orice  formă,  şi  chiar  vieaţa  de  toate  zilele,  devine  tot 
mai  strâns  legată  de  motor  şi  deci  de  produsele  petrolului, 
pe  care  trebue  să  ni  le  cruţăm  ca  pe  un  dar  sfânt. 

Intru  cât  priveşte  asigurarea  dreptului  de  a  dispune 
noi  de  producţia  şi  repartizarea  petrolului,  cum  o  cer 
interesele  noâstre  economice  şi  politice,  situaţia  mon- 
dială ne  indică — azi  mai  mult  ca  ori  când — absoluta 
necesitate  a  Naţionalizării  resp.  a  Monopolizării 
acestei  avuţii,  adică  a  rezervării  pe  seama  excluzivâ 
a  statului  a  dreptului  de  a  regula  industrializarea,  co- 
mercializarea şi  transportul  petrolului  în  conformitate 
cu  interesele  superioare  ale  ţerii;  el  nu  mai  poate 
rămânea  în  nici  un  caz  ca  până  acum  la  discreţia 
absolută  a  societăţilor  străine,  deoarece  acestea  urmează 
in  mod  fatal  indicaţiunile  şi  politica  ţerii  de  cari  depind 
capitalurile  şi  conducerea  lor.  Această  bogăţie  trebue 
să  rămână  un  bun  alinaţiunii,  pus  în  totul  în  serviciul 
marilor  ei  interese,  pe  cari  le  influenţează  în  mod  hotărîtor, 

şi  eventuala  concesionare  a  dreptului  de  a  o  exploata 
nu  trebue  să  se  mai  poată  da  decât  numai  de  stat  cu 
caiete  de  sarcine  în  regulă,  în  care  să  se  prevadă 
toate  garanţiile  necesare.  Statul  are  astăzi,  mai  mult 
ca  oricând,  dreptul  să  o  facă,  când  vechea  concepţie 
a  «proprietăţii  sfinte  şi  inviolabile»  s'a  schimbat  chiar 
şi  la  proprietatea  suprafeţei  solului — care  şi  ea  nu  mai 
poate  fi  concepută  decât  in  funcţiunea  ei  socială — şi  când 
interese  atât  de  vitale  ale  naţiunii  întregi  depind  de 
această  chestiune. 

Modul  cum  se  va  putea  realiza  o  astfel  de  reformă, 
în  ce  mod  se  va  proceda  cu  vechile  exploatări  şi  în 
ce  măsură  sau  în  ce  condiţii  s'ar  lăsâ  participarea 
capitalului  privat — şi  eventual  a  celui  străin  —  la  aceste 
întreprinderi  naţionale,  cum  se  vor  regulă  raporturile 
faţă  de  proprietarii  solului,  cum  se  va  regula  exploa- 
tarea în  viitor  şi  cum  chestiunea  rafineriilor,  cum  distri- 
buţia productelor,  vânzarea  lor  în  interior,  exportul  lor 
şi  transportul,  etc,  toate  acestea,  oricât  de  importante 
ar  fi  ele  şi  oricâte  dificultăţi  ar  prezintă,  rămân  ches- 
tiuni secundare — cari  nici  nu  e  locul  de  a  fi  discu- 
tate aci — faţă  de  chestiunea  fundamentală:  acea  a  ne- 
cesitfyii  absolute  a  naţionalizării  terenurilor  petro* 
li  fere  resp.  a  monopolizării  lor>  care  din  interese 
superioare  trebue  grabnic  adusă  la  îndeplinire. 

Nu  cred  necesar  să  mai  insist  că  chestiunea  ga- 
zelor naturale — de  asemenea  un  generator  de  energie — 
care  e  strâns  legată  de  terenurile  petrolifere,  intră  şi 
ea  în  totul  în  chestiunea  petrolului  şi  cere  să  fie  tratată 
împreună  şi  în  acelaş  m  „d  ca  şi  dânsa ;  diferenţa  e  numai  că 

aci  lucrurile  se  prezintă  mai  simplu,  necesitând  atât  de 
multe  lucrări  pentru  punerea  lor  în  valoare. 

După  cum  se  vede  dar,  Petrolul  —  cea  mai  impor- 
tantă dintre  bogăţiile  subsolului  nostru — are  a  exercită 
încă  o  mare  influenţă  asupra  vieţii  poporului  nostru; 
el  va  fi  generatorul  de  energie  al  industriei  noastre,  a 
cărei  sporire  considerabilă  o  va  provoca — servind  chiar 
singur  şi  ca  materie  primă, — cât  şi  al  mijloacelor  noa- 
stre de  transport  şi  comunicaţie ;  el  va  contribui  a  spori 
importanţa  politică  a  statului  şi  ne  va  aduce  foloase  şi 
prin  compensaţiile  ce  le  vom  obţine  în  schimbul  pro- 
ductelor sale,  şi  tot  el  ne  va  furnizâ  multe  din  materiile 
necesare  pentru  apărarea  naţională.  El  impune  însă  şi 
importante  probleme  de  muncă  şi  organizaţie  poporu- 
lui nostru,  şi  dela  modul  şi  seriozitatea  cum  va  şti 
acesta  să  le  rezolve,  va  depinde  în  mare  parte  soarta 
noastră  în  viitor. 

b)  Cărbunele. 

Acest  produs  al  subsolului  nostru  se  găseşte  în  ţară 
sub  3  forme:  1.  Antracit,  în  cantitate  mică,  la  o  sin- 
gură mină  din  Gorj,  2.  Huilă ,  în  jud.  Dâmboviţa,  însă 
în  cantitate  foarte  mică  şi  3.  Lignit. 

Lignitul  se  găseşte  în  cantităţi  mari  şi  de  diferite 
calităţi,  între  cari  cel  dela  Asău-Comăneşti  e  de  un  nu- 
măr mai  mare  de  calorii. 

Faţă  cu  lipsa  noastră  de  combustibil  şi  faţă  cu  preţurile 
mereu  crescând  pe  piaţa  universală  a  păcurii  şi  benzinei, 
lignitul  nostru  are  o  mare  însemnătate  economică,  atât 
pentru  industrie  şi  transport,  cât  şi  pentru  încălzit.  To- 
tuş  până  astăzi  minele  din   vechiul  regat  sunt  intr'o 

stare  cu  totul  primitivă,  aşa  că  nu  produc  decât  aprox. 
200.000  tone  pe  an,  ceeace  faţă  de  cantitatea  enormă 
de  cărbune  ce  o  importăm  nu  are  aproape  nici  o  în- 
semnăţate.  Mai  rău  este  încă,  că  şi  această  cantitate 
ce  se  scoate  nu  e  nici  măcar  valorificată  cum  se  cade, 
aşa  că,  în  timpul  verii,  sub  influenţa  căldurii,  lignitul 
se  pulverizează,  pierzăndu-se  astfel  cantităţi  foarte  mari. 
Fabricarea  brichetelor  ar  putea  să  înlăture  acest  incon- 
venient, dându-iatat  ofor.nâ  mai  utilizabilă,  cat  şi  o  putere 
calorică  mai  mare,  prin  amestecarea  sa  cu  rezidiiri  de 
păcură.  E  de  sperat  dar  că  în  urma  greutăţilor  de 
procurarea  combustibilului  prin  care  am  trecut  —  cari 
au  pus  la  grea  încercare  atât  industria  noastră,  cât  şi 
chiar  populaţia  din  oraşe,  care  nu  avea  cu  ce  se  în- 
călzi —  se  va  da  o  întindere  mai  •  mare  exploatărilor 
minelor  de  lignit,  pe  cari  le  avem  în  abundenţă,  şi  unei 
mai  bune  valorificări  a  produselor  lor. 

Lignitul  capătă  însă  în  ultim  al  timp  şi  el  o  impor- 
.  tanţâ  tot  mai  mare  şi  ca  materie  primă,  deoarece,  prin 
destilarea  sa,  s'a  reuşit  a  se  scoate  o  serie  de  produse 
preţioase — gaz  pentru  iluminat  şi  pentru  motoare,  produse 
chimice,  etc. — ca  şi  cele  din  destilarea  huilei;  între  acestea 
foarte  important  este  că  s'a  reuşit  a  se  obţine  Amoniacul, 
care  poate  fi  transformat  în  Sulfat  de  Amoniu,  adică 
într'un  produs  de  cea  mai  mare  valoare  ca  îngrăşăminte 
agricolă.  Se  pare  dar,  că  şi  în  bogatele  noastre  mine 
de  lignit  vom  avea  un  însemnat  izvor  de  avuţie  naţio- 
nală. Va  trebui  şi  aci  ca  poporul  nostru  să  se  orga- 
nizeze spre  a  o  pune,  cu  propriile  sale  puteri,  în  va- 
loare şi  să  nu  aştepte  mereu  să  vină  străinii  să  les 
acapareze;  după  cum  de  altfel  au  încercat  deja  Ger- 

manii  în  timpul  ocupaţiunii  ţerii,  cumpărând  acţiile 
tuturor  societăţilor  ele  lignit  şi  acaparând  chiar  zăcămintele 
de  Grafit,  cari  s'au  descoperit  în  Gorj. 

c)  Sarea  şi  alte  producte  miniere. 

Sarea  este  a  treia  mare  bogăţie  a  subsolului  nostru, 
care,  prin  calitatea  ei  —  Qorură  de  Sodiu  pură  —  şi 
prin  cantitatea  mare  în  care  se  găseşte,  poate  ajunge 
la  o  .mare  importanţă  economică  şi  comercială.  Astăzi 
ea  serveşte  mai  mult  numai  ca  sare  de  consumaţie  şi 
mai  puţin  pentru  scopuri  industriale.  Ea  poate  deveni 
o  bază  şi  pentru  o  serie  de  industrii  chimice —  fabri- 
caţie de  sodă,  clorură  de  calciu,  acid  clorhidţic, 
etc.  —  foarte  rentabile.  Printr'un  export  bine  organizat, 
ea  ar  putea  aduce  venituri  ţerii  cu  mult  mai  mari  ca 
cele  de  astăzi. 

Chihlimbarul  şi  Ozocherita  se  găsesc  in  cantităţi 
prea  mici  pentru  a  avea  o  importanţă  economică. 

Cu  mult  mai  săraci  suntem  în  vechiul  regat  în  Metale , 
cari  se  limitează  la  câteva  localităţi,  unde  se  găsesc 
minereuri  de  Fier,  Mangan  sau  Cupru,  nisipuri  aurifere 
în  albiile  câtorva  râuri,  etc.  şi  cari  toate  aproape  nu  se 
exploatează  încă,  afară  de  mina  de  Cupru  dela  Altân 
Tepe  din  Dobrogea,  pe  care  necesităţile  răsboiuiui  a 
pus-o  în  exploatare,  dar  care  nu  se  ştie  de  se  va  mai 
renta  şi  în  timp  de  pace. 

De  o  mai  mare  valoare  sunt  numeroasele  Cariere 
de  piatră  de  construcţie  şi  de  şosele,  piatră  de  var, 
de  mori  şi  de  ciment,  şi  izvoarele  de  ape  minerale, 
cari  ne-au  permis  să  facem  o  serie  de  staţiuni  balneare, 
din  cari  unele  au  ajuns  chiar  la  un  oare  care  renume.. 


288 


d)  Bogăţiile  subsolului  din  ţerile  alipite. 

Prin  unirea  ţerilor  surori,  România  şi-a  completat 
bogăţiile  ei  miniere — şi  mai  cu  seamă  cu  Fierul  şi  Căr- 
bunele cari-i  lipsiau — şi  prin  acestea  şi-a  pus  şi  o  bază 
cu  mult  mai  solidă  pentru  întregul  ei  organism  economfc. 

„Ţerile  româneşti  de  peste  munţi  posedă  relativ 
cele  mai  variate  zăcăminte  din  Europa,  căci  acolo  se 
exploatează :  Cărbuni  de  piatră  (huilă),  lignit,  fier, 
sare,  aur,  argint,  mangan,  cupru,  plumb,  sulf,  asfalt, 
parafină,  grafit,  aluminiu;  de  asemene  bismut,  chrom, 
nichel,  mercur.  O  astfel  de  variaţie  de  minereuri,  ra- 
portată la  un  teritoriu  relativ  restrâns,  nu  se  găseşte 
aproape  nicăieri  pe  pământ;  astfel  că  Banatul  şi  Tran- 
silvania sunt  un  adevărat  „Eldorado  minier"  1). 

Iată  în  scurt,  după  descrierea  d-lui  Motaş  şi  statis- 
ticile publicate  de  fraţii  Enescu,  2)  câteva  date  asupra 
stării  exploatărilor  miniere  şi  a  industriei  noastre  de  aci : 

Marile  centre  miniere  se  găsesc  în  cea  mai  mare 
parte  în  lanţul  Munţilor  apuseni,  iar  sarea  în  centrul 
Ardealului.  Acestea  sunt  împărţite,  din  punct  de  vedere 
administrativ,  în  3  Câpitănate  (regiuni  miniere)  şi  anume: 
Baia  mare  pentru  Maramureş  şi  Satmar,  Zlatna  pen- 
tru Ardeal  şi  Or  avi  ţa  pentru  Banat. 

Principalele  produse  miniere  cari  formează  obiectul 
exploataţiunilor  mari  sunt:  fier,  cărbune  (huilă),  lignit, 
sare,  aur,  argint  şi  ceva  cupru.  Suprafaţa  totală  a  te- 
renului minier  la  finea  anului  1910  erâ  de  43.243  hect., 

3)  Vezi.  Ing.  C.  I.  Motaş.  Industria  minieră  şi  metalurgică  din  Ba- 
nat şi  Ardeal.  Bjrsa,  anul  XVIII,  No.  76  din  27  Apr.  919. 

*)  Ion  Enescu  şi  Iuliu  Enescu,  Ardealul,  Banatul,  Crişana,  Mara- 
mureşul din  punct  de  vedere  agricol,  cultural  şi  economic.  Buc.  1915. 

din  cari  4.797  h.  ale  Statului  şi  3.834  h.  ale  particu- 
larilor. Numărul  concesiunilor  acordate  pentru  explorări 
la  această  dată  este  de  72.215,  iar  numărul  lucrătorilor 
minieri  ocupaţi  in  exploataţiune  este  de  35.918. 

Fierul  şi  Cărbunele.  Principalele  exploatări  cari  au 
format  baza  unei  mari  industrii  metalurgice  sunt:  Minele 
de  fier  şi  de  huilă  din  Banat  (Anina  şi  Reşiţa,  Nădrag, 
Nandorhegy,  Rueca  Montană,  etc.)  şi  în  Ardeal:  Minele 
de  fier  dela  Ghelar  şi  minele  de  lignit  dela  Petroşani. 
In  amândouă  părţile  avem  o  situaţie  foarte  avantajoasă 
pentru  o  industrie  metalurgică,  amândouă  materiile 
prime — cărbunele  şi  fierul— găsindu-se  apropiate  una  de 
alta.  Voiu  cita  câteva  părţi  din  descrierea  dată  de  D-l  Ing. 
Motaş  a  instalaţiilor  dela  Reşiţa,  spre  a  da  o  idee  de 
desvoltarea  la  care  a  ajuns  extracţiunea  şi  industria 
montană  din  Banat. 

„împrejurări  favorabile  au  făcut  ca  materiile  prime 
pentru  industria  metalurgică;  Cărbunele  şi  Fierul,  să  fie 
la  un  loc,  în  cantităţi  deşi  nu  mari,  dar  suficiente, 
încă  şi  de  o  calitate  cu  totul  superioară,  Magnetita 
fiind  aproape  cu  totul  lipsită  de  fosfor  şi  sulf  şi  Huila 
putAndu-se  transforma  în  cocs  metalurgic. 

„Cele  206.000  tone  minereu  de  fier  provin  aproape 
în  totalitate  din  Dognacia  şi  Moraviţa,  iar  huila,  în 
cantitate  de  300.000  tone,  din  minele  dela  Secul, 
Doman,  Anina,  Bogşa,  Sasca  şi  Moldova.  Prin  lucrări 
de  adâncime,  unde  sunt  săpate  galerii  de  63  km.,  şi  cu 
ajutorul  a  8  maşini  de  extracţie,  se  scoate  toată  această 
prod  îcţie  minieră.  Uzina  metalurgică  dela  Reşiţa  a 
acestei  societăţi  conţine  5  cuptoare  înalte,  instalaţie 
de  cuptoare  Martin  şi  convertoare  Bessmer,  insta- 

Gr.  Antipa.  —  ProbUtntlt  «volti(m  P«p*r*lui  Rmân.  19 

laţie  de   laminat,   compusă  din  14  laminoare,  felurite 

ciocane,  presă,  maşini,  unelte,  turnătorie  de  fontă  şi 
oţel,  fabrici  de  maşini,  de  podari  metalice  şi  de  maşini 
agricole.  Producţia  acestor  uzine  şi  fabrici  eră  de 
112.000  tone  produse  laminate  (diverse  profiluri,  şine 
de  cale  ferată,  tablă,  plăci),  14.000  tone  maşini,  poduri, 
cazane,  22.000  tone  piese  turnate  in  fontă  şi  oţel. — 
Societatea  îşi  fabrică  singură,  afară  de  cocsul  necesar 
cuptoarelor  înalte,  cărămizi  refractare,  ciment,  piatră 
de  var  şi  mangal.  Acţionarea  întregului  complex  de 
fabrici  şi  mine  necesită  25.000  H.  P.  (mai  mult  decât 
toate  morile  sistematice  dela  noi  din  ţară  ia  un  loc) 
şi  un  număr  de  17.000  lucrători.  Pentru  transporturi 
serviau  760  vagoane,  26  locomotive  şi  63  km.  cale 
feiată". 

Si  celelalte  societăţi  metalurgice  cât  şi  cele  pentru  * 
exploatarea  huilei  din  Banat,  deşi  mai  mici,  au  insta- 
laţiuni  moderne  şi  o  producţie  destul  de  însemnată. 

In  Ardeal,  în  comitatul  Unedoarei,  avem  aceeaş  si- 
tuaţie prielnică  pentru  desvoltarea  industriei  metalurgice 
ca  şi  în  Banat.  Minele  de  fier  dela  Ghelar  sunt  foarte 
bogate,  iar  cărbunele  dela  Petroşani — care  e  de  bună 
calitate  şi  se  poate  transforma  în  cocs  metalurgic —  e 
in  apropiere  şi  în  cantităţi  foarte  mari.  Şi  aci  dar  se  fac 
exploatări  mari  miniere,  cari  au  dat  naştere  la  o  în- 
semnată industrie  metalurgică.  Iată  cum  descrie  d-1  Ing. 
Motaş  exploataţiile  şi  instalaţiile  statului  dela  Unedoara: 
„Producţia — celor  320  hect.  teren  minier  al  statului — 
este  de  209.000  tone  Limonit,  care  se  transportă  la 
topitoarele  din  Unedoara  şi  Govadia,  la  o  depărtare 
de  16  km.  .  .  La  topitoarele  din  Unedoara  se  lucrează  — 

cu  5  cuptoare  înalte,  2  cuptoare  Martin,  2  conver- 
toare mici  Bessmer  şi  o  turnătorie.  La  Goradia  func- 
ţiona numai  un  x  cuptor  înalt,  turnătorie  şi  atelier  de 
reparaţii.  Producţia  topitoarelor  statului  era  de  100 
mii  de  tone  fontă  nouă,  fabricată  numai  din  mine- 
reu propriu.  Generatorii  de  forţă,  maşini  cu  piston  şi 
turbine  cu  abur,  şi  motor  de  gaz  produceau  în  total 
vreo  5.000  H.  P.,  numărul  lucrătorilor  era  de  2.460". 

In  total  pentru  cele  3  regiuni  miniere  (Zlatna,  Ora- 
viţa  şi  Baia  Mare),  după  statistica  oficială  pe  1910  *), 
avern  pentru  fier  şi  cărbune  următoarea  producţie  a 
produselor  miniere  şi  a  cuptoarelor  înalte: 


MINEREURI 
BE  FIER 

F 

IER 

FONTA 
EPUTĂ 

HUILĂ 

LIGNIT 

Tone 

Cor. 

Tone 

Cor. 

Tone 

Cor. 

Tone 

Cor. 

Tone 

Cor. 

Gravita 

168.1*2 

1.188.392 

lll686 

8.820-215 

5.883 

1.198.090 

 r 

430.380 

6.628.416 

4.548 

43.471 

Zlatna 

299.833 

1.099.589 

80.673 

5.459.277 

2.188 

342.079 

2.029. S31 

21.151.589 

Baiilaie 

2.383 

S7  876 

880 

78.720 

1  595 

379.302 

8S.114 

404.485 

461.359 

2.825.857 

195.239 

14.358.212 

9.667 

1.919.471 

430.380 

6.628.416 

2. 116.994|  2t  .599.48. 

După  cum  se  vede  din  aceasta  statistică,  în  regiu- 
nea Zlatna,  în  care  se  cuprind  tocmai  minele  dela  Pe- 
troşani, avem  o  producţie  anuală  de  peste  2.000.000 
tone  de  lignit  de  foarte  bună  calitate.  Aceasta  repre- 
zintă cea  mai  mare  avuţie  pentru  întreaga  noastră  eco- 
nomie naţională,  care  ne  asigură  de  acum  înainte  pu- 
tinţa să  ne  punem  în  valoare  prin  industrie  produsele 
brute  ale  solului  şi  subsolului  nostru,  precum  şi  com- 
bustibilul mijloacelor  noastre  de  transport;  ea  ne  deş- 


ii Enescu,  loc.  citM  pag.  1^3. 

chide  deci  cea  mai  largă  cale  spre  un  adevărat  progres. 
Datoria  noastră  este  numai  ca,  în  cel  mai  scurt  t.mp, 
aceste  importante  centre  de  producţia  fierului  şi  a  cnrb  h 
neliîi  să  fie  legate  prin  căi  ferate  cu  porturile  noastre  şi  ca 
centrele  de  comunicaţie  internă  şi  producţie  ind  i^trială. 

Gazele  naturale.  In  afară  de  fier  şi  de  cărbune,  una 
din  bogăţiile  mari  ale  subsolui  ţerilor  române  de  peste 
munţi  —  pentru  noi  iarăş  de  o  mare  importanţă  eco- 
nomică —  sunt  Gazele  subterane  din^  câmpia  Transil- 
vaniei. Statul  Unguresc  a  monopolizat  dela  1912  ex- 
ploatarea acestora  şi  a  pornit  studii  sistematice  pentru 
căutarea  lor.  In  Transilvania  zece  sonde  produc  astăzi 
gaze,  din  cari  :  8  sonde  din  adâncimi  foarte  mici 
(80  —  150  n.)  dau  în  total  647.000  m3  pe  zi,  cu  <ţ 
presiune  de  10  —  21  atmosfere ;  2  sonde  din  adân  imi 
mai  mari  (226  şi  302m.)  dau  peste  1  mii.  m8  pe  zi,  cu 
o  presiune  de  25  —  26  atmosfere. 

Prin  conducte  se  duc  gazele  la  Turda  şi  Maros  Ujvâr. 

D-l  Prof.  Mrazec  arată  că  «toată  câmpia  transilvană 
(Mezoseg)  închide,  după  toate  probabilităţile,  zăcăminte 
bogate  de  gaze,  cari  par  a  pute*  fi  comparate  cu 
cele  din  Statele  Unite».  Guvernul  ungar  făcuse  un  În- 
treg plan  de  întrebuinţarea  acestor  gaze  pentru  ilumi- 
natul oraşelor  şi  ca  generator  de  energie  pentru  in- 
dustrie; numai  că,  in  Joc  să  facă  industriile  în  Transil- 
vania voiâ  să  facă  conducte  pentru  gaze  —  sau  să 
transmită  energia  pe  ca)e  electrică — până  la  Pe  sta,  aşa 
că  beneficiile  acestei  avuţii  naturale  să  revină  Ungariei. 

Minele  de  sare  din  districtele  Uioara  şi  Hândul  sunt 
şi  ele  foarte  bogate,  dând  o  producţie  în  1910  de 
225.396  tone  în  valoare  de  31.428.000  coroane. 

De  o  mare  importanţă  sunt  minele  de  Metale  nobile. 
Minele  de  aur  sunt  cunoscute  încă  din  antichitate  şi 
împăratul  Traian  le  concedase  chiar  cu  dijmă  unui  «Con- 
cilium  aurariorum».  Ele  produc  (în  1910)  o  cantitate 
de  2.905.28  kg.,  în  valoare  de  9.516.108  coroane 
Minele  de  argint  au  produs  în  acelaş  an  8.629  kg. ' 
în  valoare  de  743.870  cor.  Asupra  importanţei  acestei 
producţii  de  aur  şi  argint  pentru  o  ţară  cred  că  nu  mai 
e  nevoe  să  insist. 

In  total  valoarea  produselor  miniere  ale  ţerilor  române 
de  peste  munţi  este  de  73.058.419  cor.,  care  se  repar- 
tizează în  modul  următor  asupra  diferitelor  produse: 
Aur  13.3%,  argint  1%)  fier  19.6 %,  minereuri  de  fier 
3.8%,  fontă  brută  2.6p/0,  huilă  9%,  lignit  29.5 %,  sare 
21.3%% 

Şi  în  Bucovina  sunt  câteva  exploataţiuni  miniere, 
Intre  cari  mai  principale:  Salinele  dela  Cacica  şi  minele 
de  Mangan  dela  Iacobeni. 

In  afară  de  acestea,  atât  Transilvania,  cât  şi  Bucovina 
au  multe  ape  minerale,  cari  au  permis  să  se  facă  o 
serie  de  staţiuni  balneare  cu  o  reputaţie  mondială,  încă 
din  timpurile  vechi. 

Toate  aceste  bogăţii  ale  subsolului  ţerilor  surori 
completează  producţia  noastră  şi  contribuesc  asfel  a  sta- 
bili un  echilibru  între  nevoia  consumaţiei  şi  producţia 
terii;  prin  aceasta  dar,  ele  ne  asigură  şi  mai  mult  indepen- 
denţa din  afară  şi  dau  noului  stat  o  soliditate  şi  o 
rezistenţă  cu  mult  mai  mare,  pentru  a-şi  putea  rezolvi 
în  linişte  problemele  de  cultură  şi  civilizaţie,  pe  cari 
are  a  le  aduce  la  îndeplinire  pe  teritoriul  său  etnic. 


f)  Vezi  Enescu,  loc.  cit...  pag,  161. 

Graţie  lor,  România  viitoare  va  aveâ  posibilitatea  să-şi 
industrializeze  singură  materiile  ei  prime  şi  să-şi  trans- 
porte mai  ieftin  produsele,  spre  a  putea  susţine  con- 
curenţa pe  pieţele  străine,  iar  graţie  marei  activităţi 
industriale  şi  comerciale,  ce  se  va  naşte  astfel,  se  vor 
crea  nouă  posibilităţi  de  muncă  şi  de  vieaţă,  cari  vor  aveâ 
ca  consecinţă  o  considerabilă  sporire  a  populaţiei  şi 
deci  o  mare  întărire  a  statului  şi  poporului  român. 
Fireşte  însă  că  tocmai  stăpânirea  acestor  avuţii  indica 
poporului  nostru  o  serie  de  nouă  şi  mari  probleme, 
pentru  punerea  lor  în  valoare  şi  pentru  adaptarea  lor 
spre  a  putea  deveni  folositoare  economiei  naţionale  a 
noului  stat  şi  mersului  evoluţiei  sale  spre  progres. 


3.  INFLUENŢA  CONDIŢIUNILOR 
NATURALE  ALE  TERII  ASUPRA  VALORI- 
FICĂRII PRODUSELOR  EL 

v 

După  ce  am  examinat  constituţiunea  pământului 
ţerii,  cu  tot  ce  se  află  pe  dânsul  şi  sub  dânsul,  şi  am 
văzut  produsele  naturale  pe  cari  le  poate  da  fiecare 
parte  a  sa,  precum  şi  indicaţiunile  pe  cari  ni  le  dă 
natura  pentru  modul  cum  ar  putea  fi  mai  bine  ex- 
ploatate toate  acele  izvoare  de  bogăţii  naturale  cari  con- 
stituesc  zestrea  ţerii  noastre,  să  cercetăm  acum — com- 
pletând examinarea  noastră  a  bazelor  geografice  ale 
bieţii  economice  din  România — întru  cât  condiţiunile 
naturale  ale  acestei  ţeri  permit  şi  înlesnesc  o  mai 
bună  valorificare  a  acestor  produse,  pentru  ca  astfeî 
poporul  să  poată  trage  din  ele  maximul  de  foloase 
pentru  existenţa  şi  propăşirea  sa. 

Cea  mai  mare  parte  din  aceste  produse  naturale 
s  ale  solului,  subsolului  sau  apelor  ţeriî  —  cari,  după 
cum  am  arătat,  în  ultima  analiză,  provin  din  substan- 
ţele conţinute  în  pământul  ei —  sunt  însă  produse  brute, 
cari,  pentru  a  putea  servi  la  satisfacerea  nevoilor 
omeneşti,  au  încă  nevoe  de  o  prelucrare  sau  transfor- 
mare specială  şi  apoi  de  a  fi  transportate  dela  locul 
de  producţie  la  centrele  de  consumaţie  sau  de  schimb 
cu  alte  produse.  Toate  aceste  operaţiuni  de  transfor- 
mare, prelucrare,  transport,  şi  schimb  cu  alte  produse  şi 
cer  o  întrebuinţare  nouă  de  muncă  omenească,  din  ce 
în  ce  mai  complicată,  şi  o  întreagă  activitate  organi- 
zată, ajutată  de  instrumente,  instalaţi  uni,  instituţiuni  şi 
procedee  tot  mai  perfecţionate.  Prin  specializare  şi  di- 
viziunea muncii,  aceste  operaţiuni  s'au  diferenţiat  şi 
consolidat  în  acele  2  mari  ramuri  de  activitate  —  In- 
dustria şi  Comerţul,  cu  toate  anexele  lor  —  cari  con- 
stituesc  doi  din  stâlpii  fundamentali  ai  vieţii  popoarelor 
şi  statelor  civilizate  şi  dau  astăzi  directivele  întregei  lor 
munci.  Dela  gradul  lor  de  desvoltare  depinde  graduî" 
de  cultură  şi  de  civilizaţie  la  care  se  poate  înălţa  mai 
departe  un  popor,  precum  şi  invers,  dela  gradul  de 
cultură  al  poporului  depinde  desvoltarea  la  care  a» 
putut  ele  să  ajungă. 

Nevoile  vieţii  unui  popor  sunt  însă  mai  variate  de- 
cât felurile  producţiei  pământului  ţerii  sale;  şi  acestea 
cresc  cu  gradul  de  cultură  şi  civilizaţie  la  care  a  ajung 
el;  de  aci  dar  nevoia  ca  diferitele  popoare  să  intre 
în  relaţiuni  de  schimb  al  produselor  lor,  cari  astfel  de- 
vin mărfuri  internaţionale.  Cum  fie  care  ţară  poate 
produce  anume  mărfuri  în  mai   bune  condiţiuni  —  de 

a  mai  bună  calitate  şi  mai  ieftine — s'a  ajuns  la  o  specia- 
lizare a  diferitelor  popoare  pentru  diferitele  ramuri  de 
producţie;  aşâ  că  fiecare  produce  pentru  întreaga  ome- 
nire şi  consumă  din  producţia  întregei  lumi,  şi  fie  care 
iea  parte  la  acest  schimb  universal  de  mărfuri  după 
puterile  şi  gradul  său  de  cultură. 

Popoarele  primitive  însă  se  mulţumesc  a  recoltă 
produsele  brute  ale  ţerii  lor  şi  a  Ie  schimbă  contra 
produselor  de  cari  au  nevoe  ale  altor  popoare,  pe  când 
popoarele  civilizate  adună  aceste  produse  brute  de  pe 
toată  faţa  globului  şfle  prelucrează  sau  le  transformă 
astfel,  ca  să  corespundă  celor  mai  variate  nevoi  ale 
consumaţiunii,  spre  a  le  vinde  în  urmă  cu  profit;  ast- 
fel ele  trag  toate  profiturile  din  rrtunca  acelor  popoare 
înapoiate,  pe  ale  căror  produse  le  valorifică,  îmbogă- 
ţindu-se,  şi  deci  punându-se  tot  mai  mult  în  stare  de  a 
se  desvoltâ  şi  întări  prin  cultura  şi  civilizaţia  la  care 
aceste  îndeletniciri  inteligente  şi  rentabile  le  permite  a 
se  înălţă. 

îndeletnicirea  unui  popor  cu  Industria  şi  Comerţul 
nu  depinde  însă  numai  de  gradul  de  cultură  la  care 
s*a  înălţat  el,  ci  —  după  cum  am  mai  arătat  —  în  ul- 
tima analiză  toate  depind  de  natura  ţerii  pe  care  o 
îocueşte,  adică  au  o  bază  geografică.  Cultura  unui  po- 
por —  adică  desvoltarea  însuşirilor  şi  aptitudinilor  sale 
fireşti  —  este  desigur  un  factor  fundamental,  condi- 
ţiunile  naturale  ale  ţerji  pe  care  o  Îocueşte  el  sunt 
însă  hotârîtoare.  Nu  este  doar  o  întâmplare,  că  centrele 
mari  de  cultură  ale  omenirii  nu  sau  desvoltat  decât 
tocmai  în  acele  locuri,  unde  condiţiunile  naturale  erau 
prielnice  pentru  o  desfăşurare  mare  de  activitate  in- 

dustrială  şi  comercială;  şi  de  asemenea,  nu  este  o  în- 
tâmplare că  popoarele,  cari  au  stat  mii  de  ani  pe 
platoul  înalt  al  Asiei,  ducând  acolo  vieaţa  nomadă,  nu  au 
putut  ajunge  la  o  înaltă  cultură,  decât  atunci  când  au 
emigrat  în  Europa,  în  câmpia  Chinezească,  pe  malurile 
Indusului  şi  a  Gangelui,  etc,  adică  acolo  unde  tocmai 
^u  găsit  acele  condiţiuni  prielnice  pentru  a-şi  valorifica 
munca  prin  producţie  inteligentă  şi  prin  posibilitatea 
schimbului  produselor  lor.  In  zestrea  naturală  a  fie 
cărei  ţeri  contează  deci  ca  un  factor  hotărîtor,  pentru 
vieaţa,  munca  şi  cultura  poporului,  posibilităţile  desfăşurării 
unei  activităţi  pentru  prelucrarea,  transformarea,  tran- 
sportul şi  schimbul  produselor  ei,  şi  dela  modul  cum 
ştie  el  să  folosească  aceste  posibilităţi  depinde  viitorul 
său  şi  sorţii  săi  de  izbândă  în  lupta  dintre  popoare. 

Este  necesar  dar,  ca  înainte  de  toate  să  examinăm 
şi  noi  din  acest  punct  de  vedere  condiţtunile  naturale 
ale  ţerii  noastre,  spre  a  vedea  întru  cât  şi  până  la  ce 
grad  permit  ele  poporului  nostru  desfăşurarea  unei  mai 
mari  activităţi  pentru  o  mai  bană  valorificare  a  pro- 
duselor ei  naturale,  prin  prelucrarea  lor  şi  prin  schim- 
bul lor  mai  lesnicios  cu  produsele  altor  ţeri.  Un  astfel 
de  examen  însă  nu  se  mai  poate  face  decât  în  mod 
comparativ  cu  celelalte  ţeri;  căci  astăzi  fiecare  ţară, 
oricât  de  mică  ar  fi  ea,  producând  pentru  piaţa  uni- 
versală —  adică  produsele  sale  fiind  destinate  pentru 
întreaga  omenire  —  şi  consumând  din  produsele  tutu- 
ror ţerilor  din  lume,  aceste  posibilităţi  de  o  activitate 
industrială  şi  comercială  nu  mai  pot  fi  judecate  decât 
în  raport  cu  posibilităţile  altor  ţerii ;  din  acestea  apoi  reiese 
rolul  natural  ce  se  cuvine  fiecărei  ţeri  şi  căruia  popo- 

ral  este  dator  a  se  conforma.  Problemele  econo- 
mice ale  terii  noastre  nu  mai  pot  fi  dar  nici 
ele  judecate  decât  din  punctul  de  vedere 
mondial  şi  al  rolului  ce  are  această  ţară  a-î 
îndeplini  în  producţia  şi  comerţul  mondial, 
după  cum  de  altfel  am  făcut-o  deja  şi  noi  aci,  când 
am  discutat  chestiunea  produselor  solului,  subsolului  şi 
apelor  noastre. 

Urmărind,  cu  harta  în  mână,  răspândirea  marilor 
centre  de  activitate  industrială  din  lume  şi  marile  linii, 
ale  comerţului,  pe  cari  se  duc  produsele  tuturor  po- 
poarelor spre  a  fi  prelucrate  şi  distribuite  apoi  pentru 
consumaţie  în  toată  lumea,  vedem  că  ele  s'au  grupat 
mai  întâiu  într'o  anume  parte  a  Europei.  Cercetând  mai  de 
aproape  cauzele  acestei  concentrări,  vedem  că  ele  sunt 
datorite:  constituţiei  pământului  acelor  ţeri,  situaţiei  lor 
şi  capacităţii  populaţiei  ce  le  locueşte.  In  prima  linie, 
ea  este  datorită  faptului  că  în  pământul  acelor  ţeri  se 
găseşte  fierul  şi  cărbunele,  adică  :  acea  materie  primă 
universală  care  a  dat  numele  epocei  fierului,  în  care  trăim 
şi  astăzi,  şi  acel  generator  de  energie,  care,  prin  forţele 
naturale  scoase  din  pământ,  sporeşte  munca  omului  şi-i 
dă  posibilitatea  de  a-şi  desfăşură  această  activitate  de 
prelucrarea  şi  transformarea  produselor  brute,  precum 
şi  pentru  transportul  lor;  apoi  ea  e  datorită  situaţiei 
acelor  ţeri  la  .marginea  oceanului,  care  le  deschide  calea 
cea  largă  spre  toate  centrele  lumii;  în  fine  mai  e  da- 
torită şi  inteligenţei  şi  energiei  populaţiunii  lor,  care 
a  ştiut  să  tragă  toate  profiturile,  atât  din  aceste  bogăţii 
ale  pământului,  cât  şi  din  această  situaţie  favorabilă  la 
coastele  oceanului,   pentru  a-şi  câştiga  locul  pe  care-î 


ocupă  în  gospodăria  mondială.  Astfel  Anglia,  Germania,. 
Belgia,  Nordul  Franţei,  etc.  datoresc  cărbunelui  şi  fie- 
rului din  pământul  lor  activitatea  industrală  şi  comer- 
cială ce  o  desvoltă,  precum  şi  bogăţia  şi  cultura  la 
care  s'au  înălţat  prin  aceasta;  şi  tot  astfel,  când  o 
populaţie  inteligentă  a  emigrat  în  Statele  Unite,  cărbu- 
nele şi  fierul  din  pământ  a  pus-o  în  stare  să  desvolte 
un  nou  mare  centru  de  mare  activitate  industrială  şi 
comercială.  Când  în  urmă  electricitatea  a  permis  ca 
căderile  de  apă  să  poată,  deveni  un  alt  izvor  de  energie, 
atunci  Norvegia,  Sudul  Franţei,  Elveţia,  Niagara,  etc. 
au  devenit  alte  centre  mari  industriale  ş.  a.  m.  d. 
Astăzi  în  fine  un  npu  generator  de  energie  se  desco- 
pere în  pământ  —  Petrolul  -  şi  ţerilor  cari-1  poseda 
li  se  rezervă  de  asemenea  un  rol  corespunzător  în 
activitatea  industrială  şi  comercială  a  lumii. 

Ţerile  Europei,  pe  de  altă  parte,  nu  au  o  importanţă 
egală  în  vieaţa  economică  mondială;  şi  aceasta  provine 
din  faptul  că  nici  zestrea  naturală  a  acestor  ţeri  nu 
e  egală,  fie  că  nu  au  aceleaşi  bogăţii  fundamentale  în 
pământ,  fie  că  nu  au  aceeaş  poziţie  favorafjilă  la  calea 
largă  a  oceanului,  fie  că  populaţiile  ce  le  locuesc  nu 
au  toate  aptitudinile  necesare.  Să  vedem  dar,  judecând 
acum  lucrurile  din  aceste  puncte  de  vedere,  întru  cât 
şi  până  la  ce  grad,  condiţiunile  naturale  ale  ţerei  noastre 
permit  o  prelucrare  a  produselor  ei  şi  înlesnesc  schimbul 
acestor  mărfuri,  care  adică  este  rolul  pe  care  natura 
ţerii  îl  va  indica  producţiei  noastre  în  industria  şi  co- 
merţul mondial. 

A)  Condiţiunile  pentru  transformarea  şi 
prelucrarea  produselor  ţerii.  —  Activitatea 
industrială. 

In  Capitolele  precedente,  examinând  produsele  na- 
turale ale  pământului  ţerii  şi  posibilităţile  de  a  face  prin 
cultură  ca  substanţele  conţinute  într'însul  să  se  trans- 
forme în  produse  de  o  valoare  de  întrebuinţare  tot 
mai  mare,  am  văzut  că  mai  toate  produsele  noastre  v 
naturale  reprezintă  mărfuri  cari  au  o  mare  căutare  pe 
piaţa  mondială.  Unele  din  ele — ca:  produsele  agricole, 
petrolul,  lemnul,  etc.  —dacă  ar  lipsi,  ar  reprezenta  chiar 
o  adevărată  calamitate  pentru  unele  ţeri  consumatoare; 
căci,  de  ex.  întru  cât  priveşte  cerealele,  Anglia  produce, 
pentru  a-şi  satisface  nevoile  consumaţiei  ei  interne,  numai 
pe  cel  mult  150  zile  pe  an,  Elveţia  pe  6  luni,  Belgia 
şi  Olanda  pe  câte  8Vt  luni,  Germania  pe  10  luni.  etc. ; 
iar  tot  restul,  aceste  ţeri  trebue  să-1  importe,  şi  ţara 
noastră  contribue  mult  la  satisfacerea  acestor  necesi- 
tăţi. Tot  astfel  ştim  ce  importanţă  covârşitoare  au, 
pentru  motoarele  industriei  şi  pentru  mijloacele  de  ✓ 
transport  din  Germania,  produsele  petrolului  nostru  şi 
în  special  benzina,  păcura  şi  uleiurile  minerale. 

Altele  din  aceste  produse  ale  pământului  ţerii,  nu- 
mai din  cauza  dificultăţii  transporturilor  —  a  volu- 
mului prea  mare,  a  formei  sub  care  se  prezintă  ca 
produse  naturale,  adeseori  greu  de  conservat  în  stare 
proaspătă,  etc.  —  nu  pot  fi  exportate,  deşi  ar  aveâ  o  cău- 
tare foarte  mare.  Altele  în  fine,  pe  cari  le  avem  în 
cantităţi  foarte  mari — să  amintim  numai  produsele  celor 
400.000  hect.  de  stufârii  din  Delta  Dunărei,  diferite 

minereuri,  piatra  de  var  ^i  de  ciment,  etc. — deşi  conţin 
într'însele  substanţe  folositoare,  căutate  pe  piaţa  mondială, 
ele  nu  pot  fi  exportate,  fâră  a  fi  mai  întâiu  prelucrate 
astfel  ca  să  obţină  o  formă  exportabilă.  Natura  ne  dă 
dar  suficiente  posibilităţi  pentru  â  îndeplini  un  rol  im- 
portant în  producţianea  mărfurilor,  de  cari  piaţa  uni- 
versală are  nevoe  pentru  satisfacerea  trebuinţelor  con- 
sumaţiunii  mondiale. 

Pentru  a  putea  însă  îndeplini  acest  rol  şi  a  satisface- 
totodată    cât  mai  bine  şi  nevoile  economiei  noastre 
naţionale — adică  pentru  a  face  ca  fie  care  părticică  din 
pământul  ţerii  să  fie  pusă  în  stare  de  a  da  maximal 
şi  optimal  de  prodacţie  şi  de  rentabilitate — trebue  ca 
toate  aceste  prodase  naturale  să  fie  astfel  prelucrate, 
încât  să  capete  acea  formă  exportabilă  din  care  să 
poată  rezulta  maximul  de  beneficiu  pentru  ţară.  Aceasta 
nu  se  poate  face  însă  decât  dacă  poporul  nostru  este 
în  stare  să  desvolte  o  activitate  industrială  comecventă 
adică  să  transforme  produsele  naturale  ale  ţerii,  con- 
siderate ca  materii  prime,  pană  ajung  la  forma,  care — 
in  condiţiunile  noastre  speciale,  naturale,  sociale  şi  eco- 
nomice —  este  cea  mai  rentabilă  şi  asigură  cele  mai 
multe  foloase  pentru  economia  generală  a  ţerii.  O 
asemenea  activitate  nu  numai  că  ne  va  valorifică  mai 
bine  produsele  pe  cari  le  exportam  până  acuma,  pu- 
nând u-ne  în  stare  să  tragem  cu  totul  alte  profituri  de 
pe  urma  lor,  dar  ne  va  da  posibilitatea  să  punem  in 
valoare  şi  să  transformăm  in  bogăţii  din  ce  în  ce  mai 
multe  produse  ale  pământului  nostru,  care  astăzi  stau 
neutilizate. 

Mai  mult  încă,  şi  în  afară  de  abundentele  materii 
prime  ale  ţerii,  activitatea  industrială  poate  să  ne  pună 
în  valoare,  printr'o  utilizare  raţională,  şi  alte  izvoare 
mari  de  bogăţie  de  cari  dispunem ;  acestea  sunt : 
1)  Forţele  naturale,  sub  toate  formele  sub  cari  natura 
ni  le-a  pus  la  dispoziţie,  ca  izvoare  de  energie,  2)  Puterea 
de  muncă,  inteligenţa  şi  aptitudinile  poporului  nostru 
şi  3)  Munca  generaţiilor  trecute,  acumulată  —  ca  un  bun 
al  naţiunii  —  sub  formă  de  capital. 

Toate  acestea,  cari  stau  în  mare  parte  neutilizate 
raţional,  pot  să  devină,  printr'o  activitate  industrială  bine 
organizată,  factori  importanţi  de  producţie  şi  izvoare  de 
bogăţie  a  naţiunii. 

In  adevăr,  urmărind  forma  sub  care  se  exportă  şi  * 
apoi  sub  care  ajung  în  consumaţiune  produsele  naturale, 
constatăm  unele  fapte,  cari  ne  arata  o  vădită  stare  de 
inferioritate  faţă  de  alte  popoare;  şi  anume:  noi  expdrtăm 
aproape  excluziv  numai  produse  brute  pentru  a  împortâ 
produse  industrializate — cari  foarte  des  nu  sunt  decât 
chiar  propriile  noastre  produse  brute  transformates  au 
prelucrate,  —  iar  prin  prelucrarea  lor,  alte  ţeri  obţin 
câştiguri  cu  mult  prea  mari,  faţă  de  câştigurile  realizate 
de  noi  pentru  ele,  considerate  ca  materie  primă.  Este 
dar  un  mare  tribut  pe  care-1  plătim,  sub  această  formă, 
străinătăţii,  care  profită  astfel  de  bogăţiile  naturale  ale 
ţerii  noastre  —  pe  cari  le- am  văzut  că  sunt  foarte 
abundente  —  şi  de  munca  depusă  de  poporul  nostru 
pentru  extragerea  lor. 

Se  cuvine  dar  să  cercetăm  cari  sunt  cauzele  cari 
au  produs  şi  mănţin  această  stare  de  inferioritate;  căci 
trebue  să  ştim  că  o  activitate  industrială  nu  se  poate 

Improviza  oriunde  şi  oricând,  după  bunul  plac;  ea 
creşte  din  pământ,  ca  orice  produs  natural,  ca  o  con- 
secinţă a  bogăţiilor  de  materii  şi  forţe  conţinute  în- 
tr'insul,  a  situaţiei  sale,  a  populaţiunii  ce-1  locueşte 
cu  aptitudinile  sale  fireşti,  etc;  ea  depinde  dar  de 
o  serie  de  factori  determinanţi,  cari  constituesc  mij- 
loacele de  producţiune  industrială  ale  terii,  şi  de 
cari  trebtae  să  căutăm  înainte  de  toate  să  ne  dăm  bine 
seama.  Să  vedem  dar,  dacă  sunt  în  adevăr  condiţiunile 
naturale  ale  ţerii  neprielnice  desfăşurării  unei  activi- 
tăţi industriale  care  să  prelucreze  propriile  noastre 
produse,  adică  dacă  ne  lipsesc  mijloacele  naturale  de 
producţiune  ?  dacă  sunt  condiţiunile  de  muncă  grele,  sau 
dacă  îi  lipseşte  poporului  nostru  inteligenţa  şi  aptitu- 
dinile necesare,  adică  dacă  ne  lipsesc  mijloacele  sociale 
pentru  această  producţiune?  dacă  ne  lipseşte  capitalul 
necesar  pentru  investiţii,  şi  în  general  dacă  sunt  condiţiu- 
nile economice  neprielnice?  sau  dacă  nu  cumva  e  poate 
numai  o  lipsă  de  organizare  şi  de  o  activitate  îndrumă- 
toare consecventă ;  deci,  dacă  nu  cumva  se  duce  în  această 
privinţa  o  politică  greşită,  adică  dacă  ne  lipsesc  mijloa- 
cele politice  pentru  această  producţiune  ? 

Să  examinăm  dar  mai  de  aproape  pe  toţi  acei  fac- 
•  tori  cari  condiţionează  putiriţa  desvoltării  unei  activi- 
tăţi industriale- — servindu-ne  şi  de  învăţămintele  trase 
din  experienţele  altor  ţeri  — ,  pentru  a  vedeâ:unde  c 
adevărata  cauză  a  acestei  stări,  şi  în  ce  mod — şi  până  ■ 
la  ce  grad — condiţiunile  naturale,  politice,  sociale  şi 
economice  ne  dau  mijloacele  necesare  pentru  desvolta- 
rea  unei  industrii,  în  vederea  unei  mai  bune  valorificări 
a  izvoarelor  de  producţie  naturală  a  ţerii  noastre. 

l.  Materiile  prime. 

Intru  cât  priveşte  bogăţia  ţerii  în  materii  prime,  nu  mai 
aveam  nevoe  a  insista,  deoarece  dela  ele  am  pornit,  stabi- 
lind chiar,  ca  prim  scop  al  industriei  noastre,  nevoia  de  a  le 
pune  pe  acestea  în  valoare.  O  industrie  bazată  pe  prelu- 
crarea materiilor  prime  străine  nu  ar  avea  la  noi,  deocam- 
dată, un  scop  decât  numai  dacă  nevoile  consumaţiunii  in- 
terne—şi  în  special  pentru  obiectele  de  prima  necesitate — 
o  cere  sau  dacă  am  urmări  valorificarea  altor  factori  de 
producţie,  pe  cari  numai  în  acest  mod  i-am  puteâ  utilizâ 
cu  mai  multă  rentabilitate  şi  cu  mai  mari  foloase  pentru 
ţară;  astfel  ar  fi  de  ex.  pentru  utilizarea  unor  izvoare 
de  energie,  cari  nu  pot  fi  valorificate  în  alt  mod,  pen- 
tru a  găsi  o  ocupaţie  populaţiei  dintr'o  anumită  locali- 
tate, sau  pentru  a  profita  de  aptitudinile  deosebite  ale  popu- 
laţiunii  pentru  o  muncă  specială,  pentru  a  profita  de 
înlesniri  excepţionale  de  transport,  datorite  unei  situaţii 
favorabile  ş.  a.  m.  d. 

Toa'e  acele  industrii  insă,  cari  s'au  înfiinţat  în  ultimii 
ani  sub  regimul  aşa  zisei  legi  «a  încurajării  industriei 
naţionale»,  care  prelucrează  numai  materii  prime  străine 
sau  chiar  numai  montează  piese  gata  fabricate,  sunt 
o  creaţiune  artificială,  având  de  scop  de  a  specula 
numai  asupra  diferinţei  taxelor  vamale,  fără  ca  profiturile 
ce  le  aduc  economiei  naţionale  să  fie  proporţionale 
cu  sacrificiile  ce  se  fac,  şi  cari  apasă  greu  asupra 
consumatorului  din  ţară.  Protecţiunea  acestor  aşâ  zise 
industrii  ar  trebii  dar  acordată  cu  mult  mai  multă 
greutate  şi  numai  în  urma  unui  examen  cu  mult  mai 
minuţios,  din  care  să  reiasă  în  mod  evident  foloasele 

reale  ce  fiecare  din  ele  le  poate  aduce  economiei 
generale  a  ţerii  şi  sacrificiile  ce  ni  le  impune. 

In  privinţa  materiilor  prime  dar,  vedem  că  condiţiu- 
nile  naturale  sunt  extrem  de  favorabile  pentru  desfă- 
şurarea unei  activităţi  industriale,  ba  chiar  ele  împing, 
ca  o  necesitate  absolută,  către  industrializarea  lor.  Toc- 
mai din  această  cauză  însă,  în  îndrumarea  acestei  acti- 
^vităţi,  trebue  procedat  după  un  sistem  bine  studiat. 
Trebue  să  se  inventarieze  mai  întâiu  toate  izvoarele  de 
bogăţie  ale  ţerii,  începând  din  creştetele  munţilor  până 
la  mare,  şi  apoi  să  se  studieze,  pentiu  fiecare  produs 
în  parte,  forma  care  i  se  poate  da  pentru  a  fi  făcut 
exportabil  şi  gradul  pâjiă  la  care  poate  să  fie  indu- 
strializat pentru  a  aduce  maximul  de  rentabilitate  şi  de 
beneficii  ţerii. 

Politica  statului  în  această  privinţă  trebue  dar  să  se 
conformeze  acestor  necesităţi,  şi  protecţia  ce  se  acordă 
fiecărei  industrii  să  fie  numai  în  proporţie  cu  spesele  de 
producţie  ce  rămân  în  ţară  după  urma  ei  şi  cu  foloasele 
ce  le  aduce  economiei  generale  a  ţerii.  O  asemenea 
politică  trebue  să  fie  însă  bazată  pe  studii  serioase 
ştiinţifice,  făcute  în  institute  şi  laboratorii,  cari  să  explo- 
reze metodic  toate  izvoarele  de  bogăţie  ale  ţerii  şi  să 
găsească  mijloacele  de  a  pune  în  valoare  produsele  lor. 
Numai  o  astfel  de  organizare  va  puteâ  duce  cu  sigu- 
ranţă în  scurt  timp  la  rezultatele  dorite. 

2.  Forţele  naturale  şi  generatorii  de  energie. 

Unul  din  factorii  hotărîtori— şi  cel  mai  important  — 
pentru  putinţa  desvoltării  unei  activităţi  industriale  într'o 

ţară  este  Energia,  Ea  intră  în  valoarea  fiecărui  produs- 
industrializat  cu  un  foarte  mare  număr  de  procente. 
Dela  bogăţia,  şi  ieftinătatea  energiei  dar  depinde  în 
prima  linie  gradul  până  la  care  se  poate  merge  cu  in- 
dustrializarea unui  produs,  pentru  ca  preţurile  ce  se  obţin 
pe  el  pe  piaţa  universală  să  fie  rentabile. 

Tocmai  de  aceea,  chestiunea  dezvoltării  industriei  in- 
tr'o  ţară  este  strâns  legată  de  generatorii  de  energie 
pe  cari-i  posedă  acea  ţară.  Exemplele  pe  cari  le-am 
citat  de  gruparea  centrelor  mari  industriale  din  lume 
în  jurul  minelor  de  cărbune,  a  căderilor  de  ape,  etc. 
ne -o  arată  lămurit. 

Forţele  naturale  ale  unei  ţeri  sunt  toate  izvoare  de 
energie  şi  pot  fi  puse  în  serviciul  unei  activităţi  indu- 
striale; depinde  numai  de  putinţa  adaptării  lor,  ca  să 
fie  întrebuinţate  la  acest  scop.  Energia  solară,  izvorul 
întregei  energii  vitale  de  pe  pământ,  poate  fi  întrebu- 
inţată atât  direct — ca  energie  chimică,  fermenţi,  etc. — 
cât  şi  indirect,  prin  intermediul  plantelor  şi  animalelor 
(transformată  în  lemn  ca  generator  de  căldură,  în  iarbă, 
cereale,  etc.  ca  generatoare  de  forţă  musculară  ş.  a. 
m.  d.).  Dar  forma  în  care  aduce  ea  industriei  neîntre- 
cutele ei  servicii,  este  acea  cantitate  enormă  de  energie 
solară  ce  zace  în  stare  latentă  în  pământ,  acumulată 
in  timp  de  milioane  de  ani  sub  formă  de  Cărbune, 
Lignit,  Turbă,  Petrol,  Gaze  naturale,  etc,  prin  com- 
bustiunea  cărora  se  transformă  în  energie  actuală.  Pu- 
terea mecanică  a  vântului  este  şi  ea  un  izvor  de  ener- 
gie utilizabilă,  până  la  un  oare  care  grad,  în  industrie 
şi  transport  (morile  şi  puţurile  de  vânt,  navigaţia  cu 
pânze,  etc.)  De  o  foarte  mare  importanţă  însă  este 

puterea  mecanică  a  apelor,  şi  mai  cu  seamă  de  când 
s'a  găsit  modal  practic  de  adaptare  al  ei  la  nevoile  in- 
dustriei, transporturilor  şi  comunicaţiilor,  prin  transmi- 
siunea  electrică. 

După  cum  s'a  văzut  în  capitolele  precedente,  în  zes- 
trea naturală  a  ţerii  noastre  —  şi  mai  cu  seamă  dela 
unirea  ţerilor  surori  —  noi  dispunem  astăzi  de  cantităţi 
mari  de  generatori  de  energie,  sub  formă  de  Cărbune, 
Petrol,  Gaze  naturale  şi  Căderi  de  apă. 

Cu  acest  avut  naţional,  care  este  uri  dar  sfânt  al 
naturii,  ni  s'a  deschis  fără  îndoeală  posibilitatea  desfă- 
şurării unei  mari  activităţi  industriale.  Până  unde  se 
poate  întinde  însă  acea  activitate  şi  cât  de  departe  pu- 
tem noi  merge  cu  transformarea  şi  prelucrarea  produ- 
selor noastre,  sau  chiar  cu  prelucrarea  materiilor 
prime  străine  —  pentru  a  trage  şi  pe  această  cale  pro- 
fituri pentru  economia  noastră  naţională — aceasta  nu  se 
poate  hotărî  decât  pe  calea  unui  studiu  mai  aprofundat. 

Noi  ştim  că  cărbunele,  petrolul,  gazele  naturale 
şi  chiar  lemnele  sunt  izvoare  de  avuţii,  cari  după  un 
timp  se  vor  istovi,  iar  căderile  noastre  de  apă  repre- 
zintă şi  ele  o  cantitate  —  deşi  constantă,  însă  totuş 
numai  limitată — de  energie.  Mai  ştim  iarăş,  că  toţi  corn* 
bustibilile  noastre  mai  reprezintă  tot  odată  şi  importante 
materii  prime  pentru  industrie,  din  cari  se  pot  extrage 
produse  de  o  foarte  mare  valoare;  ca  atare  preţurile 
lor  se  urcă  necontenit  şi  vor  deveni  prea  scumpe  ca 
combustibile;  aşa  că  poate  să  ajungă  un  timp  ca  pro- 
dusele noastre  industrializate  să  nu  mai  poată  suportă 
din  această  cauză  concurenţa  pe  piaţa  mondială.  Astăzi 
deja  Ţiţeiul  şi  Păcura  au  devenit  prea  scumpe  ca  corn- 

bustibile,  iar  lemnul  iese,  din  această  cauză,  cu  totul  din 
categoria  combustibilelor  industriale. 

Toate  aceste  considerante  dar  ne  impun  o  mare  re- 
zervă în  cheltuirea  combustibilelor  noastre ;  ele  cer  mai 
întâiu  o  inventariare  cât  mai  exactă  a  generatorilor 
de  energie  de  cari  dispunem  şi  apoi  o  politică  con- 
secventă, care  să  împiedice  risipa  şi  să  regulamenteze 
întrebuinţarea  lor ,  raţionând-o.  Această  politică  trebue 
să  urmărească:  ca  fiecare  porţiune  cât  de  mică  de 
energie  să  nu  poată  fi  întrebuinţată  decât  acolo  unde 
dă  maximul  de  profit  pentru  economia  generală  a 
ţerii;  şi  aceasta  nu  se  va  puteâ  face  decât  naţionali- 
zându-se — resp.  monopolizându-se  izvoarele  natu- 
rale de  energie  ale  ţerii  şi  în  special:  Petrolul^  Căr- 
bunele, Gazele  naturale  şi  Căderile  de  apă. 

Modul  cum  se  va  puteâ  realiză  mai  bine  o  asemenea 
reformă  fundamentală  şi  modul  cum  va  fi  ea  organizată, 
pentru  a  servi  mai  bine  interesul  general  şi  a  favorizâ 
activitatea  industrială  a  poporului,  se  va  puteâ  preciza 
când  studiile  pregătitoare  —  cari  nu  mai  pot  aşteptă  şi 
trebuesc  imediat  începute  —  vor  fi  gata. 

3)  Condiţiunile  de  muncă. 

Unul  din  factorii  importanţi,  de  cari  depinde  putinţa 
deşfăşurării  unei  întinse  activităţi  industriale  într'o  ţară 
şi  prosperitatea  ei,  este  constituit  de  condiţiunile  de 
muncă  din  acea  ţară;  şi  acestea  la  rândul  lor  depind, 
pe  de  o  parte,  de  densitatea  populaţiuniişi,  pe  de  alta,  de  ap- 
titudinile ei.  Intru  cât  priveşte  aptitudinile  naturale,  am 
arătat  —  descriind  însuşirile  fireşti  ale  poporului  român — 

că  experienţa  ne-a  dovedit  că  ţăranul  român  devine 
un*  excelent  lucrător  industrial,  inteligent  şi  îndemânatec. 
Nevoia  mai  mare  va  fi  dar  pentru  aptitudinile  şi  pri- 
ceperea personalului  de  conducere  şi  organizare;  pentru 
aceasta  trebue  o  educaţiune  specială  şi,  mai  cu 
seamă,  o  reorganizare  serioasă  din  timp  a  învăţămân- 
tului ştiinţific,  tehnic  şi  comercial.  Pentru  începuturi 
fireşte  ne  vom  putea  servi  de  personal  străin,  pregătit 
in  diferitele  specialităţi  şi  crescut  în  tradiţiile  şi  disci- 
plina acestor  feluri  de  munci,  în  industriile  mari 
din  apus. 

Intru  cât  priveşte  însă  densitatea  populaţiunii,  noi 
ştim  că  în  general  o  activitate  mare  industrială  cere  o 
populaţie  numeroasă,  iar  la  noi,  în  vechiul  regat,  de- 
simea ei  se  urcă  abia  la  55  loc.  pe  km.  p.  Din  acest 
punct  de  vedere  dar,  condiţiunile  pentru  desvoltarea  şi 
propăşirea  unei  industrii  nu  ar  fi  destul  de  favorabile. 
Interesul  nostru  general  nici  nu  cere  însă  ca  să  ne 
creăm  de  pe  acuma — şi  peste  tot  locul — tocmai  acele 
industrii  cari  au  nevoe  de  mulţi  lucrători  şi  pe  cari 
dar  ar  trebui  să-i  sustragem  dela  agricultură,  adică  dela 
producţia  principală  a  ţerii.  In  această  privinţă  inte- 
resul general — economic  şi  social — cere  numai,  ca,  în 
acele  locuri  unde  populaţia  e  rară,  să  desvoltăm 
anume  industrii,  cari  pot  da  ţăranului  o  ocupaţie  ren- 
tabilă în  timpul  iernii,  când  nu  e  ocupat  la  munca 
câmpului,  şi  femeelor. 

Populaţiunea  ndastră  însă  nu  e  pretutindeni  de  o  po- 
potrivă  de  deasă;  am  arătat  că  sunt  regiuni  unde 
ajunge  la  150 loc.  pekm.p.,  iar  în  unele  regiuni  din 
Bucovina  şi  Transilvania  e  cu  mult  mai  deasă;  ba  chiar 

Moţii  din  Munţii  Apuseni — de  când  Ungurii  le-au  luat 
pădurile  unde  se  ocupau  cu  industria  lemnului  —  şi-au 
arendat  altora  şteampurile  de  aur,  din  cari  se  hrăniau 
din  vechime,  şi  au  început  a  emigra  în  număr  îngrijitor 
de  qaare  spre  America,  unde  au  format  pe  la  Cleveland, 
Bufalo,  etc.  colonii  însemnate.  In  aceste  regiuni  dar, 
pământul  de  cultură  nu  ajunge  pentru  a  se  împărţi  la 
toată  lumea,  aşâ  că  o  ocupare  a  lor  în  fabrici  ar  fi 
totodată  şi  satisfacerea*  unei  adevărate  nevoi  sociale. 

Apoi  noi  am  mai  văzut  că  populaţiunea  noastră  are  un 
coeficient  de  creştere  foarte  mare,  şi  îmmulţirea  posi- 
bilităţilor de  vieaţă  provoacă  ea  singură  chiar  o  creştere 
tot  mai  mare  a  populaţiei.  Regiunile  nouă  industriale  din 
alte  ţeri,  ca  de  ex.  din  Statele-Unite  ale  Americei  de 
Nord,  ne  dovedesc  deajuns  această  creştere  rapidă  a 
populaţiei,  provocată  în  anume  centre  prin  desvoltarea 
industriei;  tot  astfel  Norvegia,  care  e  atât  de*slab  popu- 
lată, de  îndată  ce  sau  creat  centrele  industriale 
pe  baza  utilizării  marilor  căderi  de  apă,  şi-a  format 
acolo  centre  de  populaţie  deasă;  acelaş  lucru  şi  în 
Nordul  Suediei,  unde  s'au  deschis  de  curând,  în  regiuni 
înainte  aproape  nelocuite,  mine  importante,  cari  au 
provocat  formarea  unui  important  centru  de  populaţie. 
Dar  mai  interesantă  e  regiunea  absolută  nelocuibilă  dela 
Brockenhill  din  New-South-\\  ales  (Australia),  unde  la 
1883  s'au  descoperit  zăcăminte  importante  de  Plumb 
cu  Argint  şi  Zinc ;  dejâ  la  1 887  se  zidise  aci  un  întreg 
oraş,  care  se  legase  printr'o  cale  ferată  cu  Adelaida, 
iar  astăzi*  avem  o  întreagă  regiune  industrială,  foarte 
populată,  care  scoate  pe  flecare  an  minereuri  de  aprox. 
100.000.000  shilingi. 

De  altfel  e  ştiut  câ  îngrijirea  sănătăţii  copiilor  şi 
a  mamelor  la  lucrătorii  de  fabrici'  —  unde  au  spitale 
şi  medici  la  dispoziţie,  precum  şi  instituţiuni  pentru 
creşterea  igienică  a  copiilor  —  e  mai  bună  decât  la 
muncitorii  agricoli,  unde  am  arătat  enormul  coeficient 
al  mortalităţii  la  copii;  deschiderea  dar  de  nouă  centre 
industriale  în  ţară  va  contribui  şi  ea  la  grabnica  creştere 
a  populaţiei  din  acele  centre. 

Din  toate  acestea  vedem  dar,  că  nici  din  punctul  de 
şedere  al  condiţiunilor  de  muncă,  desvoltarea  unei  acti- 
vităţi industriale  nu  va  întâmpina  piedici  serioase,  cu 
toată  populaţia  relativă  rară  pe  care  o  avem;  din  contra, 
în  unele  centre  populate  mai  des  ea  este  dejâ  o  ne- 
cesitate socială,  şi —  deschizând  nouă  câmpuri  de  acti- 
vitate în  afară  de  agricultură — ea  dă  ocazie  poporului 
nostru  să  şi  desfăşoare  nouă  aptitudini,  cari  vor  contribui 
a  mări  buna  stare  materială  şi  a  întări  astfel  întregul 
nostru  organism  social. —  Fireşte,  statul  va  trebui,  şi  în 
această  privinţă,  să  urmărească  o  politică  consecventă, 
nelăsând  să  se  desvolte  lucrurile  în  voia  lor,  ci  să  lu- 
creze, pe  baza  unui  sistem  bine  studiat,  pentru  ca,  din 
noua  industrie  ce  se  creează,  să  rezulte  maximul  de 
foloase,  nu  numai  pentru  întreprinzători,  ci  şi  pentru 
,  economia  generală  a  ţerii,  precum  şi,  mai  cu  seamă, 
pentru  îndrumarea  bunei  stări  sociale  a  popula- 
ţiunii  ţerii. 

Anchete  şi  studii  serioase,  asupra  nevoilor  populaţiei 
din  fiecare  regiune,  asupra  condiţiunilor  actuale  de 
câştigul  existenţei  şi  asupra  posibilităţilor  pentru  viitor, 
trebue  să  formeze  în  această  privinţă  baza  activităţii 
statului  în  această   chestiune,  care-1  va  pune  în  stare 

să  îndrumeze  în  acelaş  timp  rezolvirea,  nu  numai  a  unei 
chestiuni  economice,  ci  şi  aceea  a  marei  chestiuni  sociale. 

Când  studiăm  condiţiunile  de  muncă,  trebue  să  luăm 
însă  în  consideraţiune  că  munca  industrială  nu  este 
aceeaş  ca  şi  manca  agricolă.  Pe  când  în  diferitele  ra- 
muri ale  agriculturii  se  lucrează  pe  baza  unor  -vechi 
tradiţii,  bazate  pe  experienţe  locale  de  multe  secole,  în 
activitatea  industrială — ori  la  cât  de  puţin  s'ar  reduce 
ea — e  nevoe  de  o  muncă  bazată  ,pe  ştiinţă  şi  tehnică ; 
mai  mult  încă,  cum  industria  lucrează  mai  cu  seamă 
pentru  piaţa  mondială,  în  organizarea  acestei  munci  e 
nevoe  de  o  cunoaştere  amănunţită  a  necesităţilor  şi 
capriţiilor  acestei  pieţe,  cari,  schimbându-se  şi  ele,  cer 
o  continuă  informare  despre  nouăle  ei  cerinţe.  Natura 
specială  a  bogăţiilor  ţerii  cere  de  asemenea  şi  ea  con- 
tinue studii,  pentru  metodele  şi  procedeele  speciale  de 
punerea  lor  în  valoare,  şi  continue  informaţiuni  asjpra 
rezultatelor  generale  ale  ştiinţei,  întrucât  acestea  pot  avea 
o  influenţă  asupra  activităţii  industriale  din  ţara  noastră. 
Noi  nu  trebue  dar  să  pierdem  din  vedere  că  trăim  şi 
astăzi  încă  în  continuarea  secolului  zis,  „al  ştiinţelor 
naturale",  şi  „al  descoperirilor  şi  invenţiunilor",  după 
cum  secolele  cari  le-au  precedat  au  fost  „ale  descope- 
rilor  geografice  şi  ale  ţerilor  nouă".  Toate  acestea  cer  dar 
o  pregătire  specială  a  muncii  de  toate  categoriile,  pentru 
a  putea  fi  la  înălţimea  problemelor  ce  ni  se  impun. 
O  reorganizare  radicală  a  învăţământului  către  aplica- 
ţiunile  practice  ale  ştiinţei  ni  se  impune  dar  azi  mai 
mult  ca  oricând.  Şcoale  tehnice,  de  toate  gradele  şi 
categoriile,  pentru  tot  felul  de  ramuri  de  producţie, 
institute,  laboratorii  şi  staţiuni  ştiinţifice,  etc.  trebue  sâ 

facem  cât  de  multe.  Dar  mai  cu  seamă  o  completă 
reorganizare  a  învăţământului  superior  tehnic,  având  de 
bază  pregătirea  ştiinţifică  şi  tehnică  pentiu  nevoile 
noastre  speciale,  se  impune  grabnic  *}' 

4.  Capitalul.  Foloasele  şi  pericolele  Capitalului 
străin.  Capitalul  naţional. 

Cele  mai  multe  întreprinderi  industriale  pornesc  mai 
întâiu  dela  capitalul  care-şi  caută  rentabilitate.  El  pro- 
cură mijloacele  pentru  toate  instalaţiile,  maşinile  şi 
investiţiile,  fără  de  cari  a  asemenea  activitate  nu  estei 
posibilă  (Capitalul  de  investiţie),  şi  el  întreţine  chel- 
tuelile  curente  de  producţie  (Capitalul  de  exploatare); 
el  este  dar,  de  asemenea,  un  factor  fundamental  pentro 
putinţa  desvoltării  unei  industrii. 

Capitalul  este  muncă  omenească  acumulată  sub 
formă  de  economie  care,  cu  modul  acesta,  se  pune 
din  nou  în  serviciul  producţiei.  Capitalul  nu  are  nevoe 
să  fie  numai  decât  material  —  bani,  construcţii,  maşini 
etc.  —  ci  poate  fi  şi  de  natură  ideală  —  ca  de  ex.  o 
idee  nouă  care  poate  deveni  productivă,  o  descoperire 
ştiinţifică,  etc.  — şi,  prin  aceasta,  legătura  de  unire  cu 
toate  formele  de  muncă  devine  şi  mai  evidentă.  Capi- 
talul fundamental  al  unui  popor  este  ţara  sa,  cu  tot 
ce  se  află  într'însa;  iar  toate  îmbunătăţirile  ce  i  s'au 
adus  ţerii  peste  starea  ei  primitivă,  mărindu-i  valoarea, 
reprezintă  Capitalul  naţional,  provenit  din  acumularea 

1)  Vezi:  Antipa,  Câteva  cuvinte  asupra  reorganizării  învăţămân- 
tului superior.  Bucureşti  1905  în  Convorbiri  literare,  voi.  XXXIX. 

produselor  muncii  şi  inteligenţei  tuturor  generaţiilor 
acestui  popor,  adică  munca  lor  capitalizată. 

Să  cercetăm  dar,^eari  sunt,  şi  din  acest  punct  de 
vedere,  condiţiunile  pentru  a  înlesni  putinţa  desvoltării 
«mei  activităţi  industriale  mai  intense  în  ţară. 

Idea  general  răspândită  la  noi  este  că  România, 
neavând  suficient  capital  pentru  exploatarea  bogăţiilor 
ei  naturale,  trebue  să  se  adreseze  capitalului  străin,  ca 
să  i  le  pună  în  valoare  sau,  cum  se  zice  în  limbagiul  în- 
florit al  oratorilor  politici,  „să  deschidă  porţile  largi 
capitalului  străin,  ca  să  vină  să  fructifice  bogăţiile  ţerii". 
Este  o  formulă  simplă,  care  s'a  acreditat  cu  atât  mai  uşor, 
cu  cât  se  ştie^  că  statul  singur,  pentru  a-şi  putea  acoperi 
nevoile  sale,  este  nevoit  să  se  adreseze  capitalului  străin; 
precum  şi  că  numai  graţie  capitalului  străin  am  putut 
să  ne  facem  căile  ferate,  porturile  şi  toate  instalaţiile 
publice,  să  ne  procurăm  armamentul,  să  punem  în 
%  exploatare  bogăţiile  de.  petrol,  etc.  Pe  de  altă 
parte,  ştim  de  asemenea  că  particularul  nu  găseşte 
capitalul  in  comerţ  decât  plătind  un  procent  relativ 
foarte  urcat,  faţă  de  procentele  ce  se  plătesc  în 
străinătate. 

Să  căutăm  însă  a  pătrunde  ceva  mai  adânc  în  firea 
lucrurilor,  spre  a  vedea  care  e  fealitatea.  Suntem  noi 
!n  adevăr  atât  de  lipsiţi  de  capital  cum  se  zice?  Până 
la  ce  grad  suntem  noi  avizaţi  la  capitalurile  străine 
pentru  necesitatea  valorificării  bogăţiilor  ţerii  şi  muncii 
poporului?  Cari  sunt  foloasele  şi  pericolele  legate  de 
capitalurile  străine?  In  ce  mod  trebue  să  ne  organizăm 
pentru  a  asigura  industriei  noastre  născând  capUalul 
de  care  are  nevoe? 

Dacă,  prin  Capital,  înţelegem  numai  acea  parte  din 
munca  acumulată  ca  economie  sub  formă  de  bani,  atunci 
de  sigur  putem  zice,  că  ne  lipseşte  foarte  mult  din 
capitalul  necesar  pentru  exploatarea  şi  valorificarea 
bogăţiilor  noastre.  Suma  tuturor  economiilor  băneşti, 
depuse  în  toate  băncile  din  vechiul  regat  spre  fructi- 
ficare, nu  trece  de  400  milioane,  pe  când  noi  avem  aci 
nevoe  de  mai  multe  miliarde.  Din  cele  530  milioane 
investite  pentru  valorificarea  numai  a  unei  părţi  a  bo- 
găţiilor noastre  de  petrol,  am  văzut  că,  cu  toată  marea 
rentabilitate,  capitalul  nostru  a  putut  participa  abia 
cu  6.30/e,  iar  restul  e  capital  străin.  Privind  dar  lucru- 
rile din  acest  punct  de  vedere,  trebue  cu  siguranţă  să 
recunoaştem  că  suntem  avizaţi  la  importul  banilor 
din  străinătate. 

Banul  însă,  prin  funcţiunea  ce  o  îndeplineşte  ca  mijloc 
de  plată,  de  conservare  şi  de  transport  al  valorilor,  este 
o  marfă — fireşte  sui  generis, — a  cărei  folosinţă  se  în- 
chiriază —  prin  împrumut  —  ca  ori  şi  a  cărui  alt  bun 
imobil  sau  mobil.  închirierea,  adică  împrumutul  banilor 
adunaţi  ca  economii  de  către  particulari  —  şi  cari  la 
vun  loc  constituesc  acele  mari  capitaluri  de  pe  piaţa 
monetară,  cari  se  dirig  unde  li  se  găseşte  o  rentabili- 
tate mai  mare  -  -  se  face  prin  mijlocirea  băncilor,  cari 
sunt  instituţiunile  anume  specializate  pentru  colectarea 
economiilor  şi  plasarea  lor  pe  piaţa  mondială. 

Cum  totul  astăzi  tinde  a  lua  forma  exploatării  mari, 
şi  comerţul  cu  banii  proveniţi  din  economiile  private 
s'a  centralizat  şi  el  în  manile  câtorva  bănci,  cari, 
constituind  din  ele  acele  enorme  capitaluri,  lucrează 
cu  ele  ca  nişte  adevărate  mari  puteri ;  căci  aceste  bănci 

stăpânesc  astăzi,  prin  capitalurile  de  cari  dispun,  pro- 
ducţia şi  comerţul  lumii. 

Preţul  banului  pe  piaţa  mondială  depinde,  fireşte,  ca  la 
orice  marfă,  în  prima  linie  de  legea  cererii  şi  a  ofertei  ; 
apoi  însă,  de  siguranţa,  adică  de  creditul  personal  sau 
real  al  celui  care-1  împrumută,  deci  de  riscurile  la  cari 
se  expune  capitalul  împrumutat.  Siguranţa  unei  între- 
treprinderi,  adică  creditul  ei,  depinde  însă,  pe  de  o  parte, 
de  rentabilitatea  acelei  întreprinderi,  iar  pe  de  alta,  de 
condiţiile  generale  de  siguranţă  cari  o  garantează,  adică 
de  starea  generală  economică,  socială  şi  politică  a  sta- 
tului unde  e  întreprinderea  sau  de  care^depinde  între- 
prinzătorul. Procentul  dar  pe  care-1  plăteşte  un  parti- 
cular solvabil  în  România  —  peste  procentul  stabilit  pe 
piaţa  mondială  prin  legea  cererii  şi  a  ofertei — depinde 
de  condiţiunile  generale  de  siguranţă  din  această  ţară. 
Chestiunea  ieftenirii  capitalului  la  noi  în  ţară  este  dar 
strâns  legată  de  chestiunea  bazelor  sănătoase  econo- 
mice, a  siguranţei  şi  a  ordinei  de  stat  din  ţară. 

De  aci  dar  trebue,  în  prima  linie,  să  pornească  rezol- 
virea  chestiunii  înlesnirii  dobândirii  capitalurilor  necesare 
activităţii  industriale;  căci  pornind  altfel,  o  bună  parte 
din  plusvaloarea  creată  prin  munca  noastră  în  această 
ramură  de  activitate  va  continuă  a  merge  în  străinătate, 
sub  formă  de  procente  mai  mari,  pe  cari  vom  fi  ne- 
voiţi să  le  plătim  pentru  risicurile  la  cari  se  consideră 
expuse  capitalurile  străine  împrumutate  nouă.  Aceste 
procente  mai  mari  le  vom  plăti  in  orice  caz,  chiar  şi  dacă, 
în  loc  de  a  împrumută  banii  direct  din  străinătate,  am 
concesiona  exploatarea  bogăţiilor  noastre  la  întreprin- 
zători străini,  cari  în  ţara  lor  ar  puteâ  dobândi  capitalul 

mai  ieftin;  aceasta,  fiindcă  siguranţa  întreprinderii  din 
ţară  rămâne  şi  în  acest  caz  aceeaş.  Prin  sistemul  con- 
cesionărilor însă — despre  care  avem  destule  experienţe 
triste  —  ţara  pierde  în  realitate  încă  cu  mult  mai 
mult;  căci  — în  afară  de  spesele  cu  mult  mai  mari,  pe 
cari  sunt  concesionarii  nevoiţi  să  le  dea  ca  bacşişuri,  sub 
formă  de  tantieme,  la  consiliile  de  administraţie,  etc. — 
câştigurile  ce  merg  în  străinătate,  sub  formă  de  dividen- 
de sunt  în  general  cu  mult  mai  considerabile;  aşa  că  cea 
mai  mare  parte  din  plusvaloarea  qreată  prin  indu- 
strie se  scurge  pe  această  cale  afară  din  ţară. 

Sistemul  aducerii  capitalului  străin  prin  acordări  de 
concesiuni,  pe  lângă  că  costă  atât  de  scump,  devine 
însă  şi  periculos,  prin  faptul  că  concesionarii  îşi  pun 
întreprinderile  lor  sub  protecţiunea  legaţiunilor  statelor 
de  cari  depind;  aşâ  căţele  devin  un  continuu  izvor  de 
conflicte,  iar  în  timpuri  turburi,  ele  nici  nu  mai  prezintă 
siguranţa  necesară,  pe  care  un  stat  trebue  s'o  aibă  în 
întreprinderile  de  pe  teritoriul  seu.  Fireşte,  această 
constatare,  menită  a  pune  în  evidenţă  pericolele  unui 
sistem  greşit,  nu  justifică  xenofobismul  şi  întrebuinţarea 
sa  ca  armă  în  concurenţă  contra  acelor  industriaş 
cari  au  venit  pentru  a  creâ  industrii,  aşezându-se  în 
ţară,  fără  a  urmări  nici  un  scop  politic.  Aceştia  aducând 
cu  dânşii  capitalurile,  inteligenţa  şi  legăturile  lor  co- 
merciale, au  adus  mari  servicii  economiei  noastre  naţio- 
nale. Mulţi  dintr'inşii  au  şi  devenit  în  a  doua  ge- 
neraţiune  —  după  cum  o  ştim  cu  toţii  —  atât  de  bani 
patnoţi  români,  încât  fiii  lor  au  luptat  pe  front,  chiar 
contra  patriei  lor  de  origine.  Xenofobismul,  în  acest  caz, 
e  dar  tot  atât  de  periculos  şi  de  vătămător  desvoltări 

noastre  normale  ca  şi  inconştienţa  de  pericolele  reale 
ce  se  ascund  în  sistemul  concesionării  exploatării  bo- 
găţiilor noastre  de  străini. 

Dar  chestiunea  capitalurilor  străine  e  legată  de  peri- 
cole încă  şi  mai  mari:  se  ştie  că  în  timpurile  din  urmă 
statele  cu  capitaluri  numeroase,  recunoscând  importanţa 
politică  a  acestora,  ca  atâ  a  trage  de  pe  urma  acestei 
mărfi  şi  profituri  politice,  şi  influenţează  în  acest  sens 
băncile  lor  mari,  pe;cari  le-au  transformat  în  unelte  po- 
*  litice  şi  cărora  le  dau  directivele.  La  fiecare  împrumut 
de  stat  se  cer  compensaţiuni  politice  sau  economice, 
sau  se  urmăreşte  o  politică  lentă  de  penetraţiune  şi 
acaparare  a  vieţii*  economice,  prin  bănci  şi  întreprinderi 
private  pe  cari  apoi  la  un  moment  favorabil  —  la  o 
ciiză  financiară,  etc. — caută  să  le  consolideze,  ba  chiar 
să  le  transforme  într'un  control  financiar,  ceeace  în- 
seamnă de  fapt  pierderea  indenpendenţei  statului  care 
împrumută. 

Pe  de  altă  parte  şi  băncile  mari  împrumutătoare  din 
toaterţerile — cartelate  sau  gr  jpate  în  trusturi — urmăresc 
şi  ele  politica  lor  proprie  de  mare  putere, —  aceea  a 
«marei  finanţe  internaţionale > — care,  prin  metodele  per- 
fide de  cari  se  serveşte,  poate  deveni  chiar  mai  peri- 
coloasă  decât  politica  urmărită  de  diferitele  state.  Noi 
am  simţit  mana  ei  ascunsă,  care  căută  să  ne  sugrume, 
în  nenumărate  ocazii,  din  cari  nu  am  decât  să  amintesc 
cele  întâmplate  la  Pacea  din  Berlin,  la  Pacea  dela 
Bucureşti  din  1918,  şi  mai  cu  seamă  acum  în  urmă  la 
Pacea  dela  Versailles.  Aceste  bănci  îşi  împart  între 
dânsele  sferele  de  influenţă  —  participând  un  grup  la 
afacerile   celuilalt   grup   cu   un  număr   oarecare  de 

procente  —  şi  astfel  îşi  constituesc  monopoluri  în  diferitele 
ţeri,  cari  ajung  în  fond  la  o  acaparare  a  comerţului  Şi 
finanţelor,  la  o  scădere  artificiala  a  valutei,  la  o  spo- 
rire nejustificată  a  scontului,  etc. ;  ba  chiar  împing  la 
descompunerea  statului  spre  a-1  putea  apoi  subjuga. 

Dupâ  cum  se  vede  dar,  «deschiderea  largă  a  por- 
ţilor pentru  a  lăsa  capitalul  strein  să  vină  sa  fructifice 
bogăţiile  terii »  este  în  adevăr  o  mare  necesitate,  dar  tot- 
odată, ea  este  şi  legată  de  diverse  şi  mari  pericole,  cart 
pot  avea  consecinţe  grave  pentru  un  stat  tânăr,  şi  cu  câi 
mai  bogat  dela  natură,  cu  atât  mai  râvnit  şi  politiceşte 
şi  economiceşte.  Experienţele  noastre  proprii  sunt  destul 
de  instructive  pentru  cel  ce  ştie  ^ă  pătrudă  in  realitatea 
lucrurilor  şi  să  vadă,  că  astăzi,  orice  capital  străin,  care 
vine  pe  aceste  căi  în  ţară,  nu  mai  caută  numai  ren- 
tabilitate, ci  aduce  cu  el  şi  o  tendinţă  de  subjugare 
economică  şi  eventual  politică. 

Dacă  aşa  stau  lucrurile,  ce  ne  rămâne  de  făcut,  pentrn 
a  ne  putea  procură  capitalurile  necesare  valorificării  prin 
activitate  industrială  a  bogăţiilor  noastre,  fără  a  ne  vinde 
străinilor,  şi  ca  totuş  să  fim  în  stare  a  ne  păstra  com- 
pleta independenţă  în  toate  domeniile  şi  a  ne  feri  de 
aceste  tendinţe  periculoase  ale  capitalurilor  străine? 

In  prima  linie  —  deoarece,  oricât  ne-am  organiză 
deocamdată  de  bine,  totus  nu  avem  de  unde  scoate 
numai  din  ţară  toate  capitalurile  de  cari  avem  nevoe  — 
este  timpul  ca  situaţia  de  nesiguranţă  din  ţară  — da- 
torită abuzurilor  administrative  şi  lipsei  desăvârşite  de 
justiţie — creată  prin  politicianism,  să  înceteze  cât  mai 
grabnic,  pentru  a  nu  ne  mai  nimici  creditul  pe  piaţa 
mondială;  altfel  nici  un  capitalist  cinstit,  care  nu  cauţi 

politică,  ci  numai  rentabilitatea  banului  său,  nu-şi  va 
plasa  banii  în  întreprinderi  române,  şi  vom  continua  a 
rămânea  tot  pe  mâna  acelor  bănci,  «cari  au  ac  şi  de 
acest  fel  de  cojoace»,  însă  cari  îşi  ieu  în  schimb  răs- 
plata de  pe  spetele  ţerii.  Noitrebue,  înainte  de  toate 
să  facem  tot  posibilul  ca  acţiile  întreprinderilor  noastre 
industriale  să  ajungă  a  conta  la  bursele  străine  ca  pla- 
samente bune  şi  sigure,  şi  atunci  capitalul  străin  din 
toate  ţerile  va  participa  direct  la  aceste  întreprinderi, 
fără  a  mai  fi  silit  să  vină  prin  băncile  mari,  cu  ten- 
dinţele lor  de  acaparare  economică  şi  politică.  i 

Deşi,  în  starea  de  astăzi,  ne-ar  fi  încă  cu  neputinţă 
să  ne  emancipăm  —  măcar  în  parte  —  de  capitalurile 
străine,  este  totuş  de  datoria  noastră  să  facem  orice 
ne  stă  în  putinţă  pentru  a  îndruma  o  acţiune  în  acest 
sens.  E  nevoe,  înainte  de  toate,  a  împinge  şi  încuraja 
cât  mai  mult  poporul  nostru  spre  economie,  a-i  crea 
instituţiuni  sigure  în  cari  să-şi  depună  fiecare  economiile 
sale  şi  pe  cari  să  le  îndrumeze  apoi — asigurând u-le  o  bună 
rentă — către  întreprinderile  industriale,  sau  către  alte  în- 
treprinderi având  de  scop  valorificarea  bogăţiilor  ţerii. 
Această  mare  faptă  însă  nu  se  va  realiză  decât  atunci,  când 
în  adevăr  vapătrunde  pretutindeni  convingerea,  că  băncile 
ce  s'au  creat  pentru  acest  scop — şi  între  acestea  se  cuprind 
fireşte  şi  băncile  populare  —  sunt  instituţiuni  absolut 
sigure  şi  cinstite,  adică  când  se  va  şti  că,  în  admini- 
straţia lor,  politica  de  partid,  care  aduce  corupţia,  a 
dispărut  cu  totul.  O  politică  consecventă  în  această 
direcţie  şi  o  organizare  raţională,  pentru  centralizarea 
şi  dirijarea  spre  întreprinderi  a  economiilor  naţionale 
este  absolut  indicată. 

Şi,  tot  pentru  acest  scop,  e  necesar,  ca  întreprinderile 
industriale  să  se  facă  cât  mai  mult  prin  societăţi  pe 
acţiuni,  pentru  ca  fiecare  să  poată  participa  şi  direct 
cu  economiile  sale.  Pentru  aceasta  însă,  aceste  socie- 
tăţi trebue  să  fie  puse,  prin  legi  severe,  sub  un  control 
foarte  riguros,  care  să  dea  fiecăruia  siguranţa  banului 
pe  care  1-a  plasat  într'o  asemenea  întreprindere  şi  ga- 
ranţia că  abuzurile  nu  vor  mai  fi  posibile. 

Dar  orice  am  face  pentru  a  mări  capitalul  prin  eco- 
nomiile populaţiei,  putem  fi  totuş  întrebaţi:  de  unde  să 
luăm  banii,  dacă  nu-i  avem?  La  începutul  acestui  pa- 
ragraf am  arătat,  că  dacă  considerăm  ca  Capital  numai 
banii  lichizi,  atunci  de  sigur  că  nu  avem  de  unde  luă 
din  ţară  sumele  mari  ce  ne  trebue  pentru  a  le  investi 
în  industrie;  dar  am  mai  arătat  tot  acolo,  că  noi  trebue 
să  considerăm  ca  Capital  real  întreg  avutul  ţerii;  şi 
atunci  putem  zice,  că  o  ţară  cu  bogăţii  naturale  aşâ  de 
mari  ca  ale  noastre,  are  de  sigur,  în  acestea,  un  capital 
cu  mult  mai  mare  decât  îi  trebue.  Chestiunea,  în  acest 
caz,  e  deci  numai  de  a  găsi  modul  cum  să  se  poată 
transforma  acest  capital  în  bani,  adică  în  mijloace  de 
plată  reprezentând  o  valoare  sigură,  care  să  poată  cir- 
cula şi  să  fie  acceptaţi  la  schimb  în  orice  moment.  E 
dar  vorba  de  a  studia  putinţa  mobilizării  valorilor  unor 
averi  imobile  şi  a  le  întrebuinţa  mai  departe  ca  factori 
ai  producţiei,  ca  bani  siguri.  Plus  valorile  enorme,  ce  se 
vor  crea  prin  întrebuinţarea  acestor  capitaluri  astfel 
dobândite,  vor  garanta  rentabilitatea  lor  mai  mult  decât 
suficient  şi  vor  spori  ^considerabil  şi  avutul  naţional. 
Ştiinţa  financiară  dă  toate  putinţele — prin  crearea  aşâ 

aşilor  Surogaţi  de  hani  pe  baza  acelor  valori  sigure  şi 
garantate  mutual  —  de  a  rezolvi  aceste  probleme. 

Înfiinţarea  unor  credite  speciale,  cari  să  dea  împru- 
iiuturi  cu  termen  lung,  în  obligaţiuni  de  ale  sale,  pe 
instalaţi  uni  industriale,  va  fi  un  bun  început;  apoi  alte 
kistituţiuni  de  credit,  cari  să  acorde  împrumuturi  c  i 
termin  lung  pe  orice  alt  fel  de  lucrări,  cari  creează 
plusvalori  sigure,  cum  ar  fid.  ex. :  un  creditpentru  ameliora- 
ţiuni  fonciare,  un  credit  pentru  întreprinderi  de  punere  în 
valoare  a  forţelor  hidraulice,  pentru  exploatări  miniere, 
4e  păduri,  vii,  lăptării,  etc.  şi  în  general  pentru  pune- 
rea în  valoare  a  fiecărei  ramure  de  avuţie  a  ţerii. 

Obligaţiunile  acestor  credite — garantate  de  stat,  după 
miiXi  a  făcut-o  cu  cele  2  credite  fonciare,  şi  lombar- 
dabiîe  la  bănci  —  vor  gă^i  de  sigur  plasamente  atât  în 
ţară,  unde  prin  vânzarea  moşiilor  mari  la  ţărani  vor 
dereni  multe  capitaluri  libere,  cât  şi  in  străinătate,  unde 
sc  caută  o  rentabilitate  mai  bună.  Capitalul  străin  însă, 
intrat  în  ţară  pe  a:easta  cale,  nu  mai  poate  prezinţi 
pericolele  ce  le-am  semnalat  mai  jos,  aşa  că,  în  aceste 
conliţiuni,  se  găseşte  şi  corectivul  pentru  a  face  posi- 
bila colaborarea  sa  la  desvoltarea  noastră  economică 
pe  cale  naţională.  1 

E  dar  dd  dont  să  se  gâse  iscă  cât  mai  repede  acei 
talent  financiar,  care,  printr  o  asemenea  organizare,  va  re 
aJizT  deodatâdouădin  cele  mai  mari  nevoi  aleţerii,şi  anume  : 
• )  valorificai  ea  întregului  avut  al  ţerii,  împreună  cu  munca 
şi  inteligenta  poj  orului,  i^rin  propriile  ei  puteri,  şi  2)  inde- 
pendenţa reală  de  părţile  periculoase  ale  capitalului  străin 
şi,  de:i,  de  orice  influenţă  economică  şi  puliii  â  a  străină 
tăţii  în  afacerile  cele  mai   intime  ale   statului  nostru 

Experienţele  făcute  In  cursul  acestui  răsboiu  în  ţe- 
rile  beligerante  trebue  să  ne  servească  şi  nouă  de  în- 
văţăminte; căci  pentru  noi  răsboiul  cel  mare,  pentru 
închegarea  statului  nou  format  şi  mai  cu  seamă  pentra 
asigurarea  independenţei  sale  reale,  va  continua  şi  dc 
acum  înainte,  însă  cu  alte  arme  şi  cu  mai  multă  tena- 
citate» Trebue  să  ştim  dar,  că  în  timpul  răsboiului  nici 
un  stat  nu  dispunea  de  sumele  enorme  pe  cari"  ie-a 
cheltuit;  căci  ce  însemnau  d.  ex.  pentru  Germania  cele 
2  miliarde  de  M.  in  aur,  când  ea  a  făcut  împrumuturi 
interne  de  peste  130  miliarde?  Totul  a  fost  dar  datorit 
numai  minunatelor  organizaţii,  în  care  întreg  avutul  pu- 
blic şi  creditul  statului  erau  valorile  reale  cari  garantau 
sumele  enorme  ce  se  cheltuiau.  Graţie  acestei  orga- 
nizaţiuni,  aceiaşi  bani  circulau  ca  sângele  într'un  orga- 
nism, fiind  împinşi  din  cassa  statului — inima  pulsatoare — 
în  public  in  schimbul  muncii  lui  —  şi  readuşi  de  acolo  ca  eco- 
nomii— sub  formă  de  împrumuturi — iarăşi  în  cassa  statului. 
Cu  alte  cuvinte,  aceste  organizaţii  urmăriau  accelerarea 
procesului  de  transformarea  muncii  în  Capital;  şi  dacă 
toate  aceste  sume  adunate  ar  fi  fost  întrebuinţate  pen- 
tru scopuri  productive,  în  loc  de  a  fi  consumate  în 
răsboiu,  eh  ar  fi  reprezentat  o  imensă  putere,  în  loc 
de  a  fi  o  istovire  naţională. 

Cam  o  asemenea  organizare — care  să  permită  can- 
tităţilor de  bani  de  cari  dispunem  să  circule  neconte- 
nit şi  să  fecundeze  avuţiile  noastre  latente,  îritorcându-sc 
apoi  iarăş  la  un  centr  j  directiv  —  ne  trebue  şi  nouă 
astăzi ;  câci  valorile  reale,  cari  pot  garanta  o  asemenea 
circulaţie  internă  şi  o  formare  accelerată  de  capitaluri 
din  muncă,  ^unl  la  noi  cu  mult  mai  mari  şi  mai  sigure 

ca  oriunde.  La  noi  însă,  acum  în  timp  de  pace,  ele  vor 
reprezenta  o  imensă  întărire,  fiind  întrebuinţate  pentru 
scopuri  productive,  şi  nu  ca  în  răsboiu,  unde  se  con- 
sumau pentru  totdeauna  şi  deci  erau  o  istovire  a  ca- 
pitalului înt^egei  naţiuni. 

Fireşte  însă,  că  toate  acestea  nu  trebue  să  ne  facă  să 
neglijăm  îndatorirea  ce  o  avem  faţă  de  străinătate,  de 
a  dispune  totodată  şi  de  o  cantitate  de  bani  cu  valoare 
recunoscută  mondială,  al  cărei  quantum  depinde:  de 
bilanţul  de  plată  al  ţerii,  de  gradul  de  desvoltare  a! 
comerţului  exterior  şi  de  starea  datoriei  publice  faţă  de 
străinătate. 

Din  toate  acestea  se  vede  dar,  că,  şi  din  punctul  de 
vedere  al  capitalurilor  necesare  desvoîtăriî  activităţii 
industriale  în  ţară,  bazele  reale  există  şi,  printr'o  bună 
organizare  conformă  scopului  urmărit,  putem  ajunge  să 
îndepărtăm  încetul  cu  încetul  dificultăţile  mari  ce  ne 
stau  în  cale.  O  politică  consecventă  financiară  ni  se 
impune  dar,  acum  mai  mult  ca  oricând;  aceasta  deoare- 
ce nu  trebue  niciodată  să  uităm  că,  în  societatea  de 
astăzi  —  societatea  capitalismului  —  capitalul  este  forţa 
dominantă  care  stăpâneşte  lumea,  şi  numai  cine-1  are 
se  poate  bucura  de  o  independenţă  reală.  Noi  îl  avem 
în  abundenţă,  numai  forma  sub  care  se  prezintă — starea 
sa  de  agreg aţie  solidă — nu  e  cea  cerută  de  împrejurări  ; 
căci  rigiditatea  sa  îl  împiedică  de  a-şi  îndeplini  funcţiunea 
sa  fundamentală,  de  a  dispune  de  mobilitatea  necesară 
pentru  a  se  putea  răspândi  pretutindeni  şi  a  fecunda 
prin  puterea  sa  bogăţiile  naturale  pe  cari  le  atinge. 
Este  ca  un  .  pământ  bogat  în  materii  nutritive,  căruia-i 
lipseşte  însă  apa  care  să  le  solvească  spre  a-1  face  fertil. 

O  politică  financiară  consecventă  poate  schimba  această 
stare  de  agregaţie  a  capitalului  nostru,  lichefiindu-1  şi 
dându-i  mobilitatea  necesară  pentru  a  putea  fertiîizâ 
bogăţiile  pământului  nostru,  şi,  prin  aceasta,  asigurându-ne 
una  din  cele  mai  puternice  arme  pentru  întărirea  şi 
biruinţa  noastră. 

5.  îndrumarea  industriei  naţionale  şi  raporturile 
ei  cu  agricultura,  meseriile  şi  industria 
casnică  şi  cu  chestiunea  socială. 

Din  această  examinare,  în  linii  mari,  a  factorilor  funda- 
mentali cari  condiţionază  posibilitatea  desvoltării  unei  acti- 
vităţi industrial^  mai  întinse  în  ţară,  putem  vedea  că  condi- 
ţiunile  naturale  sunt  cât  se  poate  de  favorabile,  iar  cele 
economice  pot  fi  îndrumate  şi  ele  pe  o  cale  tot  mai 
bună,  fiind  în  ultima  instanţă  mai  mult  o  chestiune  de 
organizare  decât  de  dificultăţii  reale  ce  ne-ar  sta  în  cale. 

Fireşte  însă  că  o  industrie  naţională  nu  poate  să  fie 
improvizată  deodată ;  ea  trebue  să  se  nască  încetul  cu 
înce  tul,  pe  bazele  sănătoase  ale  condiţiilor  speciale  ale 
terii  şi  să  se  desvolte  treptat,  după  modul  cum  vor 
evolua  cu  timpul  şi  factorii  de  cari  depinde  ea,  adică: 
după  cantitatea  de  generatori  de  energie  de  cari  vom 
dispune,  după  modul  cum  va  spori  numărul  braţelor 
de  muncă,  cum  se  vor  perfecţiona  aptitudinile  de  lucru 
ale  populaţiei  şi  cum  vom  şti  să  educăm  personalul 
Însărcinat  cu  organizarea  şi  conducerea  întreprinderilor, 
după  creşterea  şi  acumularea  capitalurilor  şi  modul  cum 
vom  şti  să  organizăm  şi  să  înlesnim  colaborarea  lor. 
Starea  evoluţiei  acestor  factori  la  diferitele  timpuri  va 

i  aceea  care  va  dicta  şi  statului  diriguitor  măsurile  pe  cari 
treptat  va  trebui  să  le  iea,  fie  pentru  îndrumarea  şi  ocroti- 
rea internă,  fie  pentru  politica  sa  vamală  şi  tarifară.  în  tot 
cazul  e  sigur,  că  deocamdată,  nu  ne  vom  putea  întinde 
cu  industrializarea  de  o  potrivă  asupra  tuturor  produ-elor 
noastre  naturale;  pentru  unele,  ale  căror  condiţi  ni  de 
prelucrare  şi  transformare  sunt  mai  avantajoase  şi  cari 
găsesc  o  desfacere  sigură,  industrializarea  va  putea  merge 
până  la  transformarea  lor  completă  în  produse  gata 
pentru  consumaţie ;  pentru  cele  mai  multe  însă,  va  trebui, 
încă  câtva  timp  să  ne  oprim  la  producţia  de  semi  fabri- 
cate, *)  spre  a  le  da  numai  o  formă  exportabilă  mai  avanta- 
joasă, şi  apoi,  încetul  cu  încetul — cu  cât  condiţiunile  de 
producţie  vor  deveni  mai  uşoare  — să  trecem  la  com- 
pleta lor  industrializare 

De  asemenea,  va  trebui  să  începem  mai  întâiu  cu  acele 
industrii  cari  au  o  legătură  cu  toate  ramurile  agricul- 
turii, adică  cu  industriile  agricole;  de  oarece  prin  aceasta, 
punându-se  mai  mult  produsele  ei  în  valoare,  se  înrâu- 
reşte nu  numai  asupra  rentabilităţii  ramurii  noastre 
fundamentale  rie  producţie,  ci  şî  asupra  bunei  stări  a 
celui  mai  mare  număr  din  popul  aţi  unea  noastră  şi  se 
înlesneşte  totodată  şt  găsirea  unei  ocupaţiuni  pentru  munci- 
tori iagricoli,  în  timpul  cât  s unt  liberi  dela  munca  câmpului. 

*  * 

Oricari  ar  fit  însă  ^industriile  cari  se'  vor  desvolta 
mai  întâiu  şi  oricari  ar  fi  gradul  până  la  care  se  va 
putea  merge  cu  industrializarea,  noi  nu  trebue  să  pierdem, 
din  vedere  că  scopul   mare  pe  care-1  urmărim,  prin 


])  Vezi:  Antipa,  Industria  conservelor.  Bucureşti  1898. 

îndrumarea  activităţii  industriale,  nu  este  numai  rt- 
zolvirea  unei  chestiunie  conomice,  ci  şi  a  unei  necesităţi 
sociale  si  culturale.  Noi  nu  urmărim  dar  numai  sa 
punem  în  exploatare  bogăţiile  principale  ale  ţerii, 
pentru  a  trage  cât  mai  mari  profituri  după  urma  lor  şi 
a  da  o  cât  mai  mare  rentabilitate  capitalului  investit  — 
cum  se  face  în  ţerile  coloniale,  —  ci  căutăm,  cir  ar  cu 
sacrificii,  să  creăm  o  civilizaţiune  profundă,  care  să  se 
întindă  până  în  cele  mai  îndepărtate  centre  ale  ţerii  şi 
până  în  cele  mai  largi  cercuri  ale  populaţiei  ei.  Noua 
ramură  de  producţie  nu  trebue  dar  să  producă  la  noi 
un  dezechilibru  social,  şi  nici  să  lovească  în  desvoîtarea 
normală  a  celorlalte  ramuri  de  activitate,  ci  să  se  des- 
volte  toate  în  mod  armonic,  completându-se  una  pe  alta 
şi  ajutându-se  reciproc,  şi  astfel,  înălţând  ţara  şi  buna 
stare  socială  şi  culturală  a  întregei  ei  populaţi  uni. 

Mai  întâiu,  activitatea  industrială  trebue  să  se  des- 
volte  în  aşa  mod,  ca  să  nu  lovească  în  agricultură, şi 
în  toate  celelalte  ramuri  cari  urmăresc  exploatarea  pro- 
duselor naturale  ale  solului,  subsolului  şi  apelor— ^căci, 
prin  aceasta,  s'ar  aduce  ţerii  mai  mult  rău  decât  bine, — 
ci  raporturile  dintre  ele  trebuesc  regulate  cu  o  îngrijire,  din 
contră,  cât  se  poate  de  pedantă.  Apoi  trebue  să  •  nu  se 
lovească  în  acele  ramuri  de  producţie  cari  reprezentam 
până  astăzi  începuturile  noastre  de  activitate  industrială 
— cum  sunt  meseriile,  industria  casnică,  atelierele  şri 
industria  mică,  etc, — pe  cari,  nu  numai  că  nu  trebue 
ca  industria  mare  să  le  omoare  prin  concurenţă,  ci,  di» 
contră,  să  le  desvolte  şi  să  le  perfecţioneze,  pentru  a  cores- 
punde şi  ele  nevoilor  timpului  şi  nouălor  condiţiuni  de 
vieaţă.  In  fine  trebue  ca  în  noua  organizare  a  pro- 

ducţiei  ţerii  să  nu  se  aibă  în  vedere  numai  rentabili- 
tatea capitalului  şi  înlesnirile  consumaţiunii  interne,  ci 
şi  interesele  clasei  muncitorilor  de  toate  categoriile  — 
atât  cei  cu  munca  brută,  cât  şi  intelectualii,  — a  căror 
vieaţă  şi  propăşire  culturală  trebue  să  le  fie  asigurată, 
cum  cere  o  adevărată  stare  de  civilizaţiune. 

Toate  acestea  nu  se  pot  însă  face  lăsând  lucrurile  în 
voia  lor,  ci  trebue  o  activitatate  consecventă  din  partea 
statului,  ca  regulator  conştient  de  marile  interese  eco- 
nomice, sociale  şi  culturale  ale  ţerii,  care  are  a  le  apăra 
şi  îndruma. 

întrucât  priveşte  raporturile  cu  agricultura  şi 
celelalte  ramuri  de  producţie  naturală,  noua  indu- 
strie, nu  numai  că  trebue  să  evite  a  le  aduce,  sub 
orice  formă,  vreo  atingere — prin  sustragerea  muncito- 
rilor sau  a  capitalurilor  necesare,  prin  concurenţa  pro- 
duselor, prin  acapararea'  mijloacelor  de  transport,  prin 
monopolizarea  debuşeurilor  şi  scăderea  preţului  pro- 
duselor, etc.  —  ci  din  contră,  trebue  să  le  sprijine  pe 
orice  cale,  pentru  a  putea  produce  cât  mai  mult,  în 
condiţii  cât  mai  bune  şi  mai  ieftine;  ea,  industrializând 
produsele  acestor  ramuri,  va  lucra  şi  în  interesul  pro- 
priu, sprijinindu-le  şi  nelăsându-se  condusă  de  interese 
egoiste  trecătoare  —  sau  de  o  prea  mare  râvnă  de  câştig — 
pentru  a  le  pune  piedici  în  activitatea  lor,  chiar  atunci 
când  interesele  lor  ar  părea  opuse. 

Intru  cât  priveşte  raporturile  ei  faţă  de  vechile  ramuri 
de  activitate  industrială — şi  prin  aceasta  înţeleg  orice 
fel  de  activitate  care  are  de  scop  de  a  transforma 
sau  prelucra  un  produs  brut,  oricât  de  primitiv  ar  fi 
modul  de  producţie  şi  ori  de  ce  natură  ar  fi  el, — este 

de  asemenea  un  mare  interes  general  ca  să  fie  bine 
regulate  şi  acestea  să  fie  cruţate,  spre  a  se  putea  des- 
voltâ  mai  departe  pe  bazele  lor.  Este  cunoscută  ten- 
dinţa industrei  mari  de  a  omorî,  prin  concurenţă,  a 
acapara  totul  şi  a  înghiţi  meseriile,  atelierele,  industria 
casnică,  industria  mică,  etc.  Totuş  şi  acestea  —  în  afară 
de  importanţa  lor  socială  şi  culturală — au  un  rol  de 
îndeplinit  şi  în  vieaţa  economică;  lupte  mari  sau  dus 
în  toate  statele  pentru  ocrotirea  intereselor  lor  justifi- 
cate, şi  de  aceea  e  bine  să  profităm  de  acele  expe- 
rienţe, pentru  a  ne  înjgheba  bine  dela  început  noua 
noastră  organizare  economică. 

Legea  noastră,  zisă  a  încurajării  industriei  naţionale, 
precum  şi  convenţiunile  noastre  vamale  şi  tarifele  de 
transport,  au  păcătuit  mult  în  această  privinţă,  nepro- 
tejând decât  industria  mare  şi  sacrificând  pe  cea  mică  ; 
pe  cale  normală,  doar  orice  industrie  mare  sănătoasă 
a  trebuit  să-şi  iea  naştere  din  industria  mică,  prin  în- 
trebuinţarea maşinelor  şi  sporirea  numărului  lucrătorilor 
in  ateliere.  Fireşte  că,  pentru  unele  industrii,  tehnica 
modernă  ne  pune  în  stare  de  a  înfiinţa  deodată  fabrici 
mari ;  dar  de  ce  să  nu  acordăm  şi  celui  mai  mic  aceeaş 
protecţie,  dac&  el  găseşte  mijlocul  de  a  rezista  când  e 
pus  în  condiţiuni  egale  cu  cel  mare!  Această  măsură, 
de  a  proteja  numai  industria  mare — de  altfel  contrarie 
politicei  sociale  urmată  în  agricultură, — a  fost  în  reali- 
tate numai  o  înlesnire  ca  sa  făcut  capitaliştilor  de  a 
acapara  piaţa  noastă  internă  şi  care,  din  punctul  de 
vedere  social,  ne-a  costat  foarte  mult,  căci  a  omorît  o 
întreagă  clasă  de  existenţe  independente,  transformându-i 
In  slugi  ai  capitalului,   accesibili  la  influenţele  străine 

de  cari  depindeau.  Nu  mai  vorbesc  încă  de  răul  enorm  ^ce 
s'a  făcut,  disfiinţându-se,  prin  aceste  condiţiuni  de  ine- 
galitate, industria  casnică,  practicată  mai  cu  seamă  de 
femei,  care  aducea  câte  un  mic  câştig  în  casa  fiecăruia 
şi-i  înlesnea  o  creştere  mai  bună  a  copiilor  şi  un  traiu 
mai  bun  în  familie,  ca  o  bază  a  unei  stări  sănătoase 
sociale. 

**  *  - 

In  fine  cu  toţii  ştim  ce  importanţă  mare  are  astăz 
în  toată  lumea  Chestiunea  socială  a  lucrătorilor  in- 
dustriali, la  ce  riscuri  în  vieaţă  sunt  ei  expuşi  şi  ce 
izvor  de  nemulţumire  socială,  cu  consecinţe  dezastruoase 
pentru  desvpltarea  unei  ţeri,  poate  forma  o  rea  orga- 
nizare a  muncii.  Viitorii  noştri  lucrători  industriali  vor 
ii  plusul  de  populaţiune  ţărănească,  cari  nu-şi  mai  gă- 
sesc destulă  ocupaţie  în  agricultură  sau  cari  se  vor 
simţi  atraşi  către  acest  fel  de  muncă.  Ca  ţărani  —  cu 
toate  mizeriile  vieţii — ei  au  totuş,  în  sistemul  patriarhal 
al  exploatării  noastre  agricole,  pâinea  de  toate  zilele 
asigurată  în  jpucăţica  de  pământ  pe  care  o  cultivă  pe 
seama  lor,  fie  că  le  aparţine,-  fie  că  a  luat-o  în  dijmă 
dela  proprietar.  Ca  lucători  industriali  însă,  munca 
fiind  considerată  ca  o  marfă,  ea  poate — după  împre- 
jurări şi  conjoncturile  pieţii — uneori  să  le  producă  foarte 
mult,  iar  alte  ori  să-i  lase  pe  strade,  fără  pâinea  de 
toate  zilele.  Această  nesiguranţă  a  vieţii  constituie 
cel  mai  mare  izvor  de  nemulţumire  şi  de  dezordine 
socială  şi  trebue,  printr'o  organizare  chibzuită,  eliminată 
din  prima  zi  a  închegării  acestei  mari  ramuri  de 
producţie. 

'  Nu  e  locul  aci  să  intrăm  în  discuţia  unei  asemenea 
chestiuni, .  care  astăzi  formează  o  preocupare  mondiala 
şi  al  cărei  izvor  stă  într'aceea,  că  munca  este  considerată 
ca  o  marfă  al  cărei  preţ  depinde  de  legea  cererii  şi  a 
ofertei.  Studiul  tuturor  legislaţiuniîor  pentru  protecţia 
muncii  şi  soluţiunile  practice,  date  în  diferite  întreprin- 
deri mari,  trebue  să  formeze  astăzi  la  noi  obiectul 
celor  mai  serioase  cercetări  şi  chibzuiri.  Organizaţiunea 
dată  însă  în  fabrica  de  instrumente  optice  Cari  Zeiss, 
de  către  nemuritorul  Prof.  Abbe — despre  care  e  greu 
a  preciza  dacă  a  fost  mai  mare  ca  fizician,  fundator 
al  opticei  moderne,  sau  ca  sociolog  şi  organizator 
practic — o  găsesc  ca  una  din  cele  mai  fericite  solu- 
ţiuni  dată  chestiei  lucrătorilor,  care  a  rezistat  la  toate 
încercările. 

Oricum  s'ar  proceda  însă  pentru  găsirea  soluţiunilor 
drepte  a  acestei  grele  probleme  a  asigurărilor  mun- 
citoreşti, o  chestiune  principală  rămâne,  că  lucrătorii 
— atât  în  interesul  solidităţii  întreprinderii,  cât  şi  a  sa- 
tisfacerii cerinţelor  sociale — trebue  să  participe  la  be- 
neficii; ba  chiar  să  fie  ei  singuri  făcuţi  părtaşi  la  în- 
treprinderea în  «care  lucrează,  adică  să/  fie  consideraţi 
ca  un  fel  de  acţionari,  ceeace  se  poate  realiza  prin  reţineri 
obligatorii  din  salar  sau  din  benificiile  ce  li  se  cuvin 
şi  cari  să  se  capitalizeze  pe  contul  lor.  Cu  modul 
acesta,  ei  fiind  totodată  şi  capitalişti  şi  muncitori,  se 
găseşte  un  mijloc  de  împăcare  a  ambelor  interese  opuse» 
Modalităţile  realizării  unei  asemenea  organizări  nu  pot 
fi  tratate  aci,  înfăptuirea  lor  formând  fireşte,  în  prima 
linie,  obiectul  activităţii  şi  preocupărilor  oamenilor 
politici. 

Nu  mai  puţin  însă  trebue  regulată  şi  situaţiunea  per- 
sonalului superior,  care  organizează  şi  conduce  întreprin- 
derile industriale.  Aceşti  oameni,  cu  o  cultură  acade- 
mică superioară,  deşi  sunt  sufletul  întreprinderilor,  în 
organizarea  de  astăzi,  nu-şi  au  vieaţa  asigurată  spre  a 
se  putea  consacra  cu  totul — fără  grija  zilei  de  mâine — 
sarcinei  grele  ce  şi-au  luat-o;  ei  sunt  astăzi  numai  nişte 
proletari  intelectuali,  expuşi:  în  serviciul  statului,  a  că- 
dea la  orice  moment  victima  politicianismului,  iar  în 
întreprinderile  particulare — unde  munca  lor  e  conside- 
rată ca  o  marfă,  al  cărei  preţ:  se  regulează  după  legea 
ofertei  şi  cererii  —  a  fi  scoşi  la  orice  conjonctură  ne- 
favorabilă, pentru  a  nu  scădea  dividendele  capitaliştilor. 

Toate  aceste  îmbunătăţiri  sociale  nu  vor  fi,  după  cum 
se  crede,  o  piedică  pentru  desvoltarea  industriei,  ci  din 
contră — tocmai  prin  armonia  ce  vor  stabili-o  între  in- 
teresele justificate  ale  tuturor  factorilor  cari  colabo- 
rează —  vor  deveni  o  bază  solidă  pentru  propăşirea  ei. 
Cu  toate  că  produsele  industriei  au  a  suporta  pe  piaţa* 
mondială  concurenţa  produselor  similare  ale  altor  ţeri, 
şi  au  deci,  prin  preţurile  mondiale  ale  mărfurilor,  o 
limită  pentru  calcularea  speselor  lor  de  producţie,  este 
o  absolută  necesitate  ca  munca  să  fie  răsplătită  după 
adevărata  ei  valoare;  şi  să  nu  perdem  din  vedere,  că 
scopul  principal  pentru  care  voim  să  ne  creăm  o  in- 
dustrie este  de  a  ne  pune  în  valoare  bogăţiile  naturale 
ale  ţerii  şi  puterea  de  muncă  a  populaţiei  ei,  şi  nu  de 
a  le  istovi  pentru  a  asigura  numai  dividende  mari  ca- 
pitalului. 

Numai  pe  astfel  de  principii  împăciuitoare  trebue  dar 
să  se  bazeze  viitoarea  noastră  politică  şi   legislaţie  in- 

dustrială,  dacă  roim  să  creăm  —  acum  când  suntem  la 
începutul  organizării — o  stare  socială  şi  economică  să- 
nătoasă şi  durabilă,  scutită  pe  multă  vreme  de  cri- 
zele grele  prin  cari  trece  industria  din  ţerile  apusene 
şi  cari,  prin  proporţiile  lor,  ameninţă  fundamentele  or- 
ganizaţiei actuale  a  societăţii,  cărora  civilizaţia  le  da- 
toreşte  în  prima  linie  răspândirea  mare  ce  a  luat-o  pe 
fata  globului. 

B)  Condiţiunile  pentru  circulaţiunea 
şi  schimbul  produselor  ţerii.  —  Activitatea 
comercială. 

Oricât  de  farorabile  ar  fi  condiţiunile  generale; 
naturale  şi  economice,  pentru  dezvoltarea  unei  activităţi 
pentru  prelucrarea' şi  transformarea  produselor  naturale 
ale  ţerii,  ea  nu  s'ar  putea  desvolta  câtă  vreme  pro- 
dusele ei  nu  vor  găsi  putinţa  de  a  fi  transportate  cu 
înlesnfre  la  locurile  de  consumaţie  şi  schimbate  contra 
acelor  produse  de  pe  piaţa  universală  de  cari  avem 
nevoe  pentru  trebuinţele  noastre.  Să  examinăm  dar  pe 
scurt,  întru  cât  condiţiunile  noastre  naturale  înlesnesc 
putinţa  acestei  puneri  în  circulaţiune  şi  a  schimbului 
mărfurilor,  adică  să  vedem:  cari  sunt  bazele  geografice 
pentru  desvoltarea  comerţului  nostru — in  înţelesul  larg 
al  cuvântului — şi  întru  cât  poporul  nostru  este  el  pre- 
gătit pentru  a  putea  desfăşura  o  asemenea  activitate. 

Dintre  toate  ramurile  de  activitate  omenească,  co- 
merţul— adică  mijlocitorul  dintre  producător  şi  consu- 
mator— este  acela  care  leagă  popoarele  mai  mult  între 
dânsele  şi  dovedeşte  că  omenirea  în  toată  întregimea 

■m,  formează  o  unitate  organică,  cu  o  vieaţă  proprie.  Co- 
merţul este  aparatul  circulator  al  acelui  organism ;  căile 
4$  transport  şi  de  comunicaţie  sunt  vinele,  arterele  şi 
capilarele,  iar  mărfurile  sunt  globulele  de  sânge,  cari 
circulă  prin  toate  aceste  vase  pentru  a  ajunge  în  toate 
ţesăturile  sale  spre  a-i  întreţine  vieaţa. 

Ca  şt  în  corpul  omenesc,  fiecare  celulă,  oricât  de 
mică  şi  de  îndepărtată,  alimentează  prin  produsele  ei 
acest  lichid  circulator  şi  este  totodată .  singură  alimen- 
tată prin  acest  imens  aparat.  Toate  popoarele,  deîa 
cele  sălbatice,  din  pădurile  tropicale  sau  din  gheţurile 
polare,  până  la  cele  mai  civilizate,  nu  pot  trăi  fără  co- 
merţ, după  cam  nici  o  fiinţă  organică  nu  poate  trăi 
fără  un  aparat  circulator,  oricât  de  rudimentar  ar  fi 
el:  minierul,  care  scoate  bogăţiile  minerale  din  adân- 
cîmele  pământului;  pescarul,  al  cărui  câmp  de  activitate 
e  apa  şi  fundul  râurilor  şi  al  mărilor;  agricultorul, 
viticultorul,  silvicultorul,  crescătorul  de  vite,  etc,  cari 
tcot  produsele  solului,  şi  industriaşul,  care,  ajutat  de 
puterilenaturii  şi  de  munca  şi  inteligenţa  omenească,  trans- 
formă şi  prelucrează  toate  aceste  produse  pentru  a  le 
face  accesibile  satisfacerii  nevoilor  omeneşti;  omul  de 
ştiinţă  şi  tehnicul  ş.  a.  m.  d.,  toţi  aceştia  alimentează 
cu  produsele  muncii  lor  şi  stau  in  serviciul  comerţul  ii, 
şi  toţi  la  rândul  lor  îşi  satisfac  nevoile  vieţii  lor  prin 
comerţ;  căci  comerţul  îi  leagă  pe  toţi  la  o  m  încă  şi 
%  vieaţă  comună,  pe  care  tot  el  le- o  întreţine. 

Comerţul  este  dar  un  imens  şi  puternic  curent,  ale 
cărui  nenumărate  izvoare  de  alimentare  şi  câmpuri  de 
revărsare  sunt  răspândite  împreună  cu  vieaţa  omenească 
pe  toată  suprafaţa  globului,  btarea  sa  normală — firea  şi 

<iaenţasa — este  dar  o  continuă  mişcare  de  circula  tiune; 
şi,  de  aceea,  condiţiunea  esenţială  a  vieţii  sale  este  li- 
bertatea; căci  orice  împiedicare  a  acestei  circulaţi  uni 
are  de  efect  o  stagnare,  care  poate  compromite  vieaţa 
organului  care  a  provocat-o  şi  produce  grave  perturbări 
4n  funcţiunile  întregului  organism. 

Comerţul  — adică  acest  curent  continuu  de  circula- 
ţiunea  şi  schimbul  mărfurilor  —  este  tot  atât  de  vechia 
ca  şi  începuturile  cele  mai  rudimentare  ale  culturii 
omeneşti  pe  pământ;  căci  de  îndată  ce  într'o  societate 
omenească  —  cât  de  primitivă  —  s'a  născut  nevoia  di- 
viziunii muncii,  în  .mod  fatal  s'a  născut  şi  nevoia 
schimbului  de  producte,  din  care  s'a  desvoltat  apoi 
comerţul.  De  altfel  noi  ştim  că  în  mormintele  regilor 
dela  Mikene,  cari  dateză  de  peste  15  secole  a.  Chr., 
s'a  găsit  chihlimbar  dela  Marea  Baltică,  iar  in  mormintele 
preistorice  din  Suedia — vechi  de  câteva  mii  de  ani  a 
Chr. —  sau  găsit  obiecte  provenind  din  Cipru  şi  Egi- 
pet ;  în  mormintele  preistorice  din  Pornerania  s'au  găsit 
scoici  din  Oceanul  Indian,  iar  în  altele  tot  atât  de 
vechi  —  perioada  Halstatt — din  S^îzkammergut,  s'au 
gă-it  obiecte  de  bronz  provenite  din  Asia  *).  Toate  a- 
eestea  dovedesc  origimle  străvechi  ale  activităţii  co- 
merciale pe  pământ  şi  distanţele  enorme  pe  cari  le 
parcurgeau,  încă  de  pe  acele  r impuri,  mărfurile  de  la 
producător  la  consumator. 

Cu  cât  desimea  populaţiunilor,  care  alimentau  prin 
produsele  lor  această  circulaţiune  de  mărfuri,  creştea, 
cu  atâta  şi  curentele  de  mări  uri  ce  se  formau  îşi  creaa 


1  M.  G.  Schmidit  geschichts  des  WelthandcU,  Leipzig  igie. 

drumuri  mai  stabile — tot  mai  scurte  şi  mai  comode — 
spre  a  se  scurge  către  anumite  centre,  întocmai  ca  şi 
apa  care  se  adună  de  pe  toată  faţa  pământului  în 
albiile  câtorva  fluvii  mari,  spre  a  se  scurge  pe  aceste 
căi  în  Oceane;  diferinţa  e  numai  că  în  albiile  fluvii- 
lor apa  se  scurge  —  după  legile  gravitaţiunii  — numai 
într'o  singură  direcţie,  pe  când  mărfurile  se  scurg,  pe 
aceeaş  cale  şi  în  acelaş  timp,  în  2  direcţii  contrarii. 
Ca  modul  acesta  dar,  s'au  format  pe  suprafaţa  glo- 
bului o  serie  de  mari  vaduri,  „Căile mari  comerciale" ,  pe 
cari  se  scurg  continuu  mărfurile,  în  cantităţi  tot  mai 
mari,  dela  locurile  lor  de  producţie  la  cele  de  consumaţie. 

Deoarece  comerţul  nu  constă  însă  numai  din  cir- 
culaţia mărfurilor,  ci  şi  mai  cu  seamă  din  schimbul  lor, 
pe  aceste  căi  principale  s'au  format  —  de  asemenea 
încă  din  timpurile  cele  mai  vechi  —  şi  o  serie  de  „  Centre 
de  schimb  şi  de  distribuţia  mărfurilor" ,  a  căror 
importanţă  variază  după  importanţa  producţiunii  re- 
giunilor pe  cari  le  leagă. 

Fixarea  lir iilor  Căilor  mari  comerciale  depinde:  de 
scurtimea  drumului,  de  siguranţa,  comoditatea  şi  înlesnirile 
transportului  pe  cari  le  prezintă  ele,  etc;  iar  situaţia 
Centrelor  de  schimb  şi  de  distribuirea  mărfurilor:  de 
uşurinţa  condiţiunilor  în  cari  se  poate  face  schimbul, 
de  îndemânarea  şi  organizarea  populaţiei  locale  de  a 
înlesni  acest  schimb,  de  apropierea  de  centrele  de 
producţie,  din  cari  se  adună  mărfurile  ce  urmează  a 
se  schimba  şi  de  centrele  de  consumaţie,  în  cari  au 
a  se  distribui  mărfurile  aduse,  de  înlesnirile  de  trans- 
port mai  departe,  etc.  Toate  au  dar,i  in  primul  rând,  o 
bază  geografică — şi  numai  după  aceasta  una  politică  — 

care  le  determină.  Căile  şi  Centrele  comerciale  variază 
dar,  In  timp  şi  spaţiu,  după  cum  variază  şi  factorii 
care  le  determină. 

In  această  desfăşurare  a  activităţii  mondiale  de  schim- 
bul şi  circulaţiunea  mărfurilor,  fiecare  popor,  pe  lângă 
satisfacerea  nevoilor  sale  proprii,  mai  poate  avea  şi 
un  rol  special  de  îndeplinit.  Nevoile  proprii  ce  are  fie- 
care popor  a  şi  le  satisface  prin  comerţ  sunt:  de  a-şi 
valorifica  cât  mai  bine  producţiunea  terii  sale  şi  pute- 
terea  de  muncă  a  populaţiunii.  Rolul  însă,  pe  care  are 
a-1  îndeplini  pentru  mişcarea  comercială  generală,  depinde 
de  situaţiunea  geografică,  de  natura  şi  gradul  de  civili- 
zaţie al  terii  sale  şi  de  aptitudinile  şi  gradul  de  cul- 
tură al  populaţiei.  Un  popor  destoinic  şi  cu  aptitudini 
comerciale,  a  cărui  ţară  este  situată  pe  una  din  liniile 
mari  comerciale,  poate  să  tragă  foloase  din  această 
situaţie  favorabilă,  nu  numai  printr'o  mai  bună  valori- 
ficare a  mărfurilor  sale  proprii,  ci  şi  desfăşurând  tot 
odată  şi  o  activitate  în  comerţul  general,  adică  prin  schim- 
bul, transportul  şi  distribuirea  mărfurilor  streine  cari 
trec  pe  teritoriul  său.  Tocmai  din  aceste  cauze  istoria 
ne  arată  cum  o  serie  de  popoare,  ţeri  sau  oraşe,  care 
în  diferite  timpuri  au  desfăşurat  o  mare  activitate  co- 
mercială şi  prin  aceasta  au  dezvoltat  civilizaţii  strălucite» 
au  decăzut  deodată,  prin  strămutarea  centrelor  de  schimb 
sau  a  căilor  comerciale. 

Nu  avem  decât  să  vedem,  pe  deoparte,  cum  Londra, 
care  în  tot  timpul  evului  mediu  era  numai  capitala  unui 
stat  care  se  mulţumea  a  exportă  numai  materii  prime 
(cositor,  piei,  lănă  etc),  care  apoi  se  industrializau  şi 
comercializau  in  alte  ţeri,  a  ajuns  astăzi  centrul  co- 

Gr.  Antipa.  —Problem*!*  evoluţiei  Poporului  Român  33 

mercial  al  lumei,  de  când  linia  mare  comercială  de 
la  Indii  şi  America  trece  pe  acolo;  şi  cum,  pe  de  altă 
parte>  Constantinopol  sau  Veneţia,  care  odinioară  erau 
centrele  mari  ale  comerţului  mondial,  nu  au  mai  avut 
nici  o  importanţă  comercială,  de  când  calea  mărfurilor 
din  spre  Indii  se  strămutase  de  aci. 

Şi  noi  dar,  pentru  a  ne  putea  da  seamă,  de  rolul  ce 
avem  a-1  îndeplini  în  schimbul  de  mărfuri  mondial  şi  de 
şansele  ce  avem  de  a  putea  desfăşura  o  activitate  profi- 
tabilă economiei  şi  propăşirii  noastre,  trebue  să  căutăm 
mai  întâi  a  ne  lămuri  asupra  indicaţiunilor  ce  ni  le  dă 
situaţiunea  ţărei  noastre  şi  apoi  să  vedem  ce  avem  de 
făcut. 

Mai  mult  încă,  comerţul  fiind  bazat  pe  o  colaborare 
a  tuturor  popoarelor  lumei,  în  care  fiecare  popor  sau 
ţară  are  numai  un  anumit  rol  de  îndeplinit,  numai  pri- 
vind chestiunea  în  toată  întregimea  ei  putem  să  tragem 
adevăratele  directive  întru  cât  ne  priveşte.  Căci  ,trebue 
să  ne  dăm  bine  seama,  că  imensele  curente  de  măr- 
furi care  circulă  pe  faţa  globului  sunt  şi  ele  fenomene 
naturale  —  ca  şi  curentele  marine,  fluviile  sau  curentele 
atmosferice  —  şi  fiecare  popor  trebue  să  ţină  seamă  de 
ele  în  dirijarea  mersului  evoluţiei  sale  şi  în  tendinţele  şi 
aspiraţiunile  sale.  Şi  tot  astfel  trebue  să  ne  dăm  bine 
seama  că,  din  toate  ramurile  de  activitate,  aceea  care 
poate  îmbogăţi  mai  repede  pe  un  popor  şi  să-i  permită 
se  desvolte  în  scuri:  timp  o  civilizaţie  strălucitoare  în 
ţara  sa  —  fireşte  cultura.,  fiind  mai  profundă,  vine  mai 
încet,  ea  nu  parvine  !  —  este  comerţul.  Iar  putinţa  des- 
voltării  acestei  activităţi,  care  depinde  în  primul  rând 
de  situaţiunea  ţerii,  reprezintă  un  imens  capital,  pe  care 

poporul  care  o  locueşte  trebue  să  ştie  să-1  aprecieze 
şi  să-1  exploateze  în  folosul  propăşirii  sale. 

Tocmai  din  cauza  aceasta  însă,  comerţul  este  cauza 
principală  a  conflictelor  dintre  popoare.  Astăzi,  când 
chestiunile  religioase,  teritoriale,  naţionale  şi  chiar  so- 
ciale sunt  pe  cale  de  a-şi  găsi  stări  de  echilibru  care 
să  asigure  liniştea,  chestiunile  de  politică  comercială 
sunt  acele  ^ri  vor  continua  a  întreţine  încă  mult  timp 
lupta  pentru  existenţă  între  popoare,  sub  formele  cele 
mai  crâncene.  De  aceea  dar,  datoria  noastră  e  să  cu- 
noaştem cât  mai  bine  aceste  chestiuni  şi  modul  cum 
sau  desvoltat  ele  la  diferitele  popoare,  spre  a  şti  cum 
să  ne  îndrumăm  şi  apărăm  interesele  noastre  vitale  şi 
ce  cale  să  luăm  pentru  a  putea  profita  de  avantajele 
ce  ni  le  oferă  natura  şi  situaţia  ţerei  noastrev 

Nu  e,  fireşte,  aci  locul  de  a  da  o  descriere  istorică 
—  oricât  de  scurtă  ar  fi  ea  —  a  modului  cum  sa  des- 
voltat şi  a  evoluat  comerţul  mondial.  Nu  ne  putem 
totuş  dispensa  de  a  recapitula  în  scurt  câteva  din  fap- 
tele mai  importante  privitoare  la  desvolţarea  şi  variarea 
căilor  celor  mari  de '  circulaţiune  a  mărfurilor  între  Asia 
şi  Europa  şi  a  centrelor  pentru  schimbul  lor;  căci,  fără 
a  ne  baza  pe  faptele  din  trecut,  nu  putem  pricepe  pre- 
zentul, şi  cu  atât  mai  puţin  încă  putem  preciza  pro- 
blemele viitorului;  aşa  dar  fără  de  aceste  date  o  price- 
pere serioasă  a  rolului  nostru  şi  a  activităţii  ce  o  putem 
noi  desvoltâ  în  comerţul  mondial,  nu  este  cu  putinţă. 

* 

*  * 

După  cum  am  arătat  mai  sus,  încă  din  timpurile  preis* 
torice  sa  desvoltat  un  schimb  tot   mai  viu  de  mărfuri 

între  popoarăle  din  Asia— în  special  cele  din  Sud-vestul 
Asiei,  Indiaj  China  şi  Insulele  Sunda — Africa  de  Nord- 
vest  şi  Europa.  Cu  modul  acesta  sau  creat  o  serie 
de  căi  mari  comerciale,  pe  cari  circulau  din  ce  în  ce 
mai  multe  mărfuri,  şi  cari  se  uneau  între  ele  pentru 
a  ajunge  mai  întâi u  in  ţerile  Asiei  de  Sud- vest— din 
Valea  Tigrului  şi  Eufratului — unde  din  cele  mai  vechi 
timpuri  se  desvoltase  o  înaltă  cultură.  Una  din  aceste 
căi,  numită  «Calea  mătăsarilor»,  pornea  din  China- de 
Nord,  dela  Ţara  Serikilor  (a  producătorilor  de  mătase), 
mergea  prin  Turkestan,  pe  la  Kashgar  şi  Tien-Shen, 
pela  «Staţiunea  Negustorilor»  şi  pe  la  «Turnul  de  Piatră» 
şi  ajungea  la  Meshed;  alta  pornea  din  Indii,N  suind  pe 
Valea  Indului,  trecea  muntele  Hindukush  pe  la  Pasul 
Khaib  şi  se  scoborâ  pe  la  Kabul  şi  Herat  pentru  a 
duce  şi  ea  la  Meshed.  De  aci  înainte,  amândouă  dru- 
murile se  uneau  şi  Caravanele  mergeau  prin  Teheran 
şi  Ekbatana  spre  a  ajunge  la  Ninive  şi  Babilon.  «Pe 
aceste  căi  străvechi  din  Deşert  se  transporta  spre  Vest 
tot  ce  Asia  oferiâ  mai  delicios  sau  ca  comori  ale  pă- 
mântului. Oraşele  din  basenul  Eufratului  au  devenit 
prin  aceasta  întrepozitele  întregului  comerţ  de  schimb 
al  Asiei. J) 

In  acest  schimb  de  mărfuri,  care  creştea  din  ce  în 
ce>  popoarele  din  Sud-vestul  Asiei  şi  din  Nord-Estul 
Africei  luau  treptat  parte,  după  gradul  de  cultură  la 
care  se  înălţau  şi  după  însuşirile  comerciale  pe  care  le 
aveau.  Egiptenii cari  sub  Dinastia  a  XII  (3.300  a. 
Chr.)   aveau  o  industrie  înfloritoare,   făceau  un  mare 


i)  M.  C.  Schmidtf  Geschichte  des  Welthandels.  Leipzig  1912.  pag.  6. 

schimb  cu  produsele  lor.  A ssiro- Babilonii — după  cum 
ştim  din  Codicile  lux  Hammurabiy  care  e  cu  loOO  de 
ani'  mai  vechiu  ca  legile  lui  Moisi,  din  Arhivele  Comer- 
ciale găsite  în  Babilon,  uncţ^  sau  păstrat  în  chiupuri, 
închise  cu  asfalt,  din  reliefurile  dela  Ninive  etc.  —  fă- 
ceau deasemenea  un  schimb  foarte  mare  cu  produsele 
lor  şi  chiar  mergeau  cu  corăbii  cu  pânză  (cu  1  catarg) 
la  Indii  de-şi  aduceau  singuri  mărfuri  pe  mare.  Dar 
mai  cu  seamă  Fenicienii — popor  semitic  de  pe  coas- 
tele Siriei,  pescari  deprinşi  cu  pericolele  mării  şi  în- 
zestraţi cu  aptitudini  comerciale  extraordinare  —  devin 
încă  cu  1500  ani  a.  Chr.  cei  mai  mari  comercianţi  ai 
antichităţii.  Ei  nu  se  mai  bazează  numai  pe  schimbul 
propriilor  lor  producte,  ci  fac  adevărat  comerţ — adică 
cumpără  pentru  a  revinde  cu  profit  — ,  deschid  agenţii 
comerciale  pretutindeni,  colonizează  oraşe  pe  toate  coas- 
tele Mediteranei  şi  lărgesc  debuşeurile,  şi,  astfel,  mono- 
polizează cu  totul  comerţul,  iar  ţara  lor  devine  centrui 
schimbului  mărfurilor  timp  de  aproape  1000  ani. 

După  Fenicieni  vin  Grecii ',  care  continuă  opera  de 
colonizare  şi  de  lărgire  a  Comerţului.  Ei  fac  colonii  şi  pe 
coastele  mării  Negre  şi,  pentru  a  concura  pe  Fenicieni, 
atrag  mărfurile  asiatice  în  porturile  lor  depe  coasta 
sudică  a  acestei  mări  —  Sinope,  Trapezunt,  Colchis  şî 
Phasis;  —  iar  Alexandru  cel  mare  stabileşte  legături 
directe  cu  India  şi  construeşte  la  Gurile  Nilului  portul 
Alexandria,  unde  atrage  deasemenea  mărfurile  din  Asia, 
cari  înainte  se  duceau  la  Sidon  şi  Tyros,  porturile  prin- 
cipale ale  Feniciei.  Alexandria  devine  apoi  sub  Romani 
cel  mai  mare  centru  comercial  ai  lumei,  transportând 
mărfurile  în  sus  pe  Nil  şi  apoi  cu  caravanele  până  la 

Marea  Roşie,  unde  se  îmbarcau  în  corăbiile  cu  cari 
ajungeau  până  chiar  în  Ostul  Asiei. 

După  căderea  Romei  centrul  comerţului  se  strămută 
la  Constant  inopol,  alături  însă  de  Bagdad  (oraş  din 
apropierea  vechiului  Babilon)  şi  de  Alexandria,  care 
sub  Arabi  continuă  a  înflori  şi  a  fi  adevăratele  antre- 
pozite ale  marelui  comerţ  al  lumei.  Sub  Arabi  comerţul 
lumii  iea  o  foarte  mare  desvoltare,  şi  ei,  fiind  stăpâni  la 
Golful  Persic  şi  la  Marea  Roşie,  au  monopolul  între- 
gului comerţ  mondial  de  atunci,  întinzându-se  până  la 
Malakka,  care  era  antrepozitul  principal  al  mărfurilor 
Asiei  răsăritene. 

După  aceasta  se  mai  succedează  ca  centre  mari  de 
schimb  ale  comerţului  mondial:  Veneţia — care  devine, 
după  cum  zice  cu  mândrie  Petrarca,  «emporiumorbis»  — , 
apoi  întrucâtva  Genova,  Florenţa,  etc,  trecând  fiecare 
printr'o  perioadă  de  abundenţă  şi  de  splendoare  şi  de- 
căzând  apoi  la  rolul  unor  porturi  de  importanţă  secun- 
dară numai  pentru  comerţul  local. 

In  tot  ace§t  timp  cât  înflorea  comerţul  în  basinul 
Mediteranei,  în  ţerile  din  nordul,  şi  centrul  Europei 
abeâ  începuse  unele  popoare  a  eşi  din  întuneric.  Calea 
cea  mai  veche  comercială  pe  continent  —  ce  s'a  des- 
voltat  încă  din  timpul  Fenicienilor  şi  Grecilor-; — este: 
dela  Massilia  pe  valea  Rhonului  în  sus,  Saone,  valea 
Rhinului  şi  apoi  în  Anglia,  cale  cunoscută  sub  numele 
de  «  Calea  Cositorului^ .  •  Alta  pornea  de  aci  înainte 
dela  Gurile  Rhinului  spre  Marea  Baltică,  la  Gurile  Wis- 
tulei;  aceasta  e  cunoscută  sub  numele  de  «Calea  Chi- 
limbarului» ,  din  cauză  că  pe  ea  se  transporta  acest 
produs  al  ţerilor.  dela  Baltica,  care  era  foarte  apreciat 

 atât  ca  pieatră  scumpă  cât  şi  ca  medicament — încă 

din  cele  mai  vechi  timpuri  şi  se  numea  «Aurul  Nor- 
dului». Alte  căi  mai  mici  s'au  format  abea  în  timpurile 
Romanilor,  care  treceau  prin  Păsurile  Alpilor  şi  se  în- 
tindeau pe  lungul  şoselelor  lor  strategice. 

Şi  în  Răsăritul  Europei  s'a  format  o  cale  principală 
de  comerţ  către  Nord.  Vechile  colonii  Greceşti  Odes- 
sus,  Theodosia,  Olbia  şi  Tanais  făceau  încă  de  mult 
timp  un  comerţ  activ,  schimbând  mărfurile  lor  cu  pro- 
dusele popoarelor  din  actuala  Rusie:  blăni,  lemn,  in, 
cânepă,  peşte,  icre,  etc.,  —  dar  acestea  nu  străbăteau 
mult  în  interior.  Acum  însă  Donul  şi'  Niprul  servesc  ca 
căi  comerciale  pentru  transportul  mărfurilor  cu  luntrile. 
Prin  Don  se'  mergea  până  la  cotul  său  cel  mai  apropiat 
de  Volga  şi  apoi  se  trecea  pe  uscat  până  la  acest  fluviu, 
pentru  a  străbate  pe  el  până  în  Centrul  Rusiei;  prin 
Nipru  se  urcau  în  sus  până  la  creasta  care  desparte 
apele  sale  de  afluenţii  mării  baltice,  de  unde  luntrile 
se  transportau  pe  spinare  până  la  Duna,  pe  care  se 
navigâ  la  vale  până  la  Marea  baltică,,  de  unde  se  a- 
duceau  produse  nordice  şi  mai  cu  seamă  peşte  şi  chih- 
limbar. 

Tot  în  timpul  acesta  însă  (în  timpul  Veneţienilor  şi 
Genovezilor),  începe  a  se  forma  şi  în  Nord,  pe  Marea 
Baltică,  o  cale  comercială  importantă,  având  ca  centre 
porturile:  Liibeck,  Wisby  (în  Gotlanda)  şi  Nowgorod; 
iar  pe  coastele  acestei  mări  se  formează,  din  sa- 
tele de  pescari,  încă  o  serie  de  oraşe,  ca:  Wismar, 
Rostok,  Stralsund,  Greifswald,  etc,  graţie  comerţului 
mare  de  scrumbii  care  se  făcea  aici  şi  se  exportau 
pretutindeni. 

In  legătură  cu  această  nouă  cale  comercială  nordică, 
s'a  înfiinţat  apoi  pe  la  jumătatea  sec.  al  XIV  Hansa 
Germană,  care  a  pus  stăpânire  în  mai  toate  porturile 
Mărei  Baltice  şi  Mârei  Nordului  şi  a  intrat  în  legătură 
şi  cu  Brugge —  care  pe  atunci  devenise  cel  mai  mare 
port  european  din  evul  mediu — şi  apoi  cu  Anvers. 

Cu  modul  acesta  sau  format  dar  în  Europa  două  mari 
centre  de  comerţ:  unul  la  Sud  în  Mediterana  şi  altul 
la  Nord,  în  Baltica  şi  Marea  Nordului.  Fireşte,  că  a  tre~ 
buit  ca  în  scurt  timp  aceste  două  mari  centre  să  intre  în 
legătură  de  schimb  de  mărfuri  între  ele;  şi  astfel  s'a 
născut  o  întreagă  serie  de  noi  linii  comerciale,  care, 
străbătând  prin  păsurile  Alpilor,  traversează  Europa  în 
linii  paralele  dela  Nord  la  Sud.  In  această  perioadă  sau 
dezvoltat  mai  toate  oraşele  mari  comerciale  din  interiorul 
Europei.  Aceste  oraşe  erau  pe  mai  multe  linii,  după 
etapele  pe  care  le  făceau  mărfurile,  şi  anume:  prima 
linie  era  în  Champagne,  a  doua  la  Dunăre  şi  a  treia 
la  Main. 

Pe  când  lucrurile  evoluau  astfel,  vine  deodată  des- 
coperirea drumului  direct  pe  apă  la  Indii  a  lui  Vasco 
de  Gama  (1498),  care  dă  posibilitatea  Portughezilor  să 
cucerească  Indiile  şi  Insulele  Sunda;  ei,  alungând  cu 
totul  pe  Arabi  din  situaţia  lor  favorizată  de  mijlocitori 
unici  între  orient  şi  occident,  monopolizează  întregul  co- 
merţ, trimeţând  de  acuma  toate  mărfurile  asiate  cu  coră- 
biele  lor  pe  cale  neîntreruptă  la  Lisabona.  Astfel  calea 
cea  mare  a  mărfurilor  asiate,  care  veneau  de  mii  de  ani 
prin  sudvestul  Asiei,  Golful  Persic,  Marea  Roşie  şi  Marea 
Mediterană  în  Europa,  se  mută  deodată  cu  totul,  iar  Li- 
sabona devine  Metropola  comerţului  lumei;  şi  această 

strămutare  este  hotărîtoare  pentru  desvoltarea  vii- 
toare a  comerţului  lumei  şi  a  importanţei  politice  a 
diferitelor  feri.  Acelaş  lucru  a  fost  şi  cu  descoperi- 
rea lui  Columb,  care  a  permis  Spaniei  sa  cucerească 
America.  Aci  însă,  influenţa  asupra  comerţului  a  venit 
abeâ  cu  mult  mai  târziu,  căci  Spaniolii,  care  nu  erau 
comercianţi,  nu  veniseră  după  mărfuri  ci  după  aur, 
aşa  că  ţările  cele  mai  bogate  din  sudestul  Statelor- 
unite  de  astăzi  erau  însemnate  pe  hărţile  vechi  ale 
descoperitorilor  ca  „regiuni  fără  valoare". 

Se  cunoaşte  mai  departe,  din  istorie,  modul  cum  co- 
lonia de  pescari  dela  gurile  Rinului,  oameni  voinici 
deprinşi  cu  greutăţile  mării,  crează  portul  Amsterdam, 
şi  cum  Holanda,  învingând  pe  Portughezi  şi  apoi  pe 
Spanioli,  iea  comerţul  din  mânile  lor  şi  strămută  centrul 
Comerţului  lumei  în  acest  port  al  ei.  De  asemenea  se 
ştie  cum  în  urmă  Anglia,  învingând  pe  Holandezi,  le 
iea  flota  şi  vasele  comerciale  şi  strămută  definitiv  centrul 
comerţului  lumei  în  Londra,  unde  a  rămas  până  astăzi. 

In  tot  acest  timp — începând  încă  dela  Fenicieni  — 
popoarele  cari  au  stăpânit  succesiv  comerţul  mondial 
l-au  monopolizat  în  mânile  lor,  şi  aceasta  s'a  făcut  şi 
după  strămutarea  4  centrului  comercial  din  sudvestul 
Asiei  în  vestul  Europei.  Portughezii,!  Spaniolii,  Olan- 
dezii şi  apoi  Englezii  au  menţinut  fiecare  sistemul  mo- 
polului,  nepermiţând  corăbiilor  unor  alte  popoare  să 
încarce  mărfurile  din  coloniile  lor,  ci  numai  să  le  cum- 
pere dela  ei,  şi  nici  să  ducă  mărfuri  în  acele  colonii. 
Acest  monopol  s'a  menţinut  până  ce,  în  urma  războiu- 
lui independenţei  statelor  Americei  de  Nord,  s'a  decretat 
libertatea  comerţului  şi  a  navigaţiei  pe  mare  pentru  va- 

seîe  tuturor  popoarelor.  O  nouă  eră  a  început  dar  şi 
o  nouă  serie  de  căi  mari  comerciale  şi  de  centre  de 
schimb  se  naşte;  între  aceste  centre  sunt  şi  vechile 
porturi  ale  Hansei  Germane — cari,  după  epocă  de  în- 
florire, lâncezeau  din  cauza  monopolurilor  —  şi  mai  cu 
seamă  Hamburg  şi  Brema  iau  o  dezvoltare  tot  mai 
mare. 

Comerţul  pe  mare  odată  devenit  liber,  navigaţiunea 
maritimă — şi  mai  cu  seamă  dela  introducerea  maşinilor 
cu  vapor — a  luat  proporţiuni  imense,  nemai  căutând, 
ca  în  trecut,  să  transporte  numai  mărfurile  scumpe  şi 
puţin  voluminoase  —  aurul  Spaniolilor,  metalele  nobile, 
petrele  scumpe  şi  toate  juvaer urile  Orientului,  stofele 
de  Byssus  ale  Fenicienilor  şi  Egiptenilor  etc;  ci  pro- 
blema era  acuma:  să  transporte  cât  mai  multe  măr- 
furi voluminoase,  materii  prime  pentru  a  fi  industria- 
*  lizate  în  Europa  şi  a  fi  trimise  înapoi  peste  ocean, 
precum  şi  produse  alimentare  pentru  a  putea  hrăni  în 
centrele  europene  o  populaţie  cât  mai  mare.  Astfel  dar 
cantitatea  mărfurilor  cari  circulă  pe  căile  mari  comer- 
ciale de  astăzi  a  luat  proporţii  enorme,  şi  curentele  ce 
le  formează  mărfurile  acuma  pot  fi  comparate  cu  cu- 
rentele mari  marine,  pe  care  plutesc  ele  şi  de  care  se 
foloseşte  navigaţia  spre  a  le  transporta ;  câci,  după  cum 
Gulf  Streamul  aduce  apele  încălzite  de  soarele  fierbinte 
din  Golful  de  Mexic  şi  face  posibilă  viaţa  până  în  cele 
mai  înalte  regiuni,  apropiate  de  regiunile  polare  ca 
în  Norvegia,  Irlanda  etc.  — ,  tot  astfel  şi  curentele  de 
mărfuri,  încărcate  cu  produsele  ţărilor  sudice  de  peste 
ocean,  întreţin  viaţa  şi  fac  p6sibilă  înmulţirea  populaţiei 
în  acele  regiuni  puţin  productive. 

Faţă  cu  această  mare  dezvoltare  a  navigaţi  unii  ma- 
ritime, trebue,  însă  că  şi  fluviile — aceste  căi  naturale  şi 
comode,  care  străbat  adânc  în  interiorul  continentelor — 
să  devină  si  ele  mari  căi  comerciale  si  să  dea  viaţă 
ţărilor  pe  care  le  drenează  şi  popoarelor  care  locuesc 
în  ele.  Obstacole  naturale  şi  politice  au  împiedicat  mult 
timp  şi  aceasta,  şi  au  trebuit  lupte  mari  pentru  ale  în- 
lătura. Navigaţie  pe  Rin — vechea  „Cale  a  Cositorului 
din  Anglia" — nu  s'a  putut  mult  timp  să  se  dezvolte, 
din  cauza  Holandezilor,  cari  au  ştiut  să-şi  exploateze 
ca  atâta  măestrie  situaţia  lor  favorizată  dela  gurile 
fluviului  şi  să  monopolizeze  comerţul  în  dauna  tuturor 
celorlalte  popoare  reverane;  chiar  atunci  când  s'a  sta- 
bilit libertatea  navigaţiunii  şi  a^comerţului  pe  tot  Rinul 
«jusqua  la  Mer»,  ei — prin  -înterpretări  sofiste — tot  au 
persistat,  impunând  acum  taxele  pe  navigaţiune  la  mare,  * 
în  faţa  gurilor.  Abea  la  congresul  din  Viena,  din  1815, 
sa  putut  hotărî  libertatea  navigaţiei  pe  toate  fluviile 
Europei,  iar  pentru  Dunăre  aceasta  s'a  putut  aplica  încă 
şi  mai  târziu,  abea  la  congresul  din  Paris  din  1B56. 
Astăzi  căile  mari  comerciale  se  prelungesc  pe  toate 
fluviile  Europei;  şi  acum  problema  principală  a  hidro- 
technicei  este:  de  a  uni  toate  sistemele  fluviale  între 
ele  prin  canale,  pentru  ca  mărfurile  să  poată  circula  pe 
apă,  pe  toate  acele  drumuri,  pe  unde  erau  duse  înainte 
pe  uscat,  spre  a  putea  trece  peste  coamele  de  separarea 
apelor  fără  a  mai  fi  descărcate  şi  reîncărcate,  şi  a  ajunge 
astfel  prin  mijlocul  continentului  dela  o  mare  la  alta. 

Pe  când  însă  în  apusul  Europei  strămutarea  marei  căi  co- 
merciale a  adus  această  enormă  prosperitate,  Mediterana 
a  ajuns  o  mare  moartă ;  toate  acele  vechi  centre  mari  corner- 

ciale—Mesopotamia,  Siria,  Egiptul,  Atena,  Constantinopol 
ctc.—au  devenit  nişte  ruine  şi  ţări  părăsite,  cu  popoare 
căzute  in  barbarie;  vechile  civilizaţii  s'au  mutat  din  Orient 
în  Occident  şi  vechile  Paradisurî  s'au  transformat  în 
pustiuri.  Astfel  a  fost  cu  putinţă  ca  Turcii,  popor  bar- 
bar şi  fanatic,  să  distrugă  ultimele  urme  ale  acestor 
civilizaţii  străvechi  şi  să  oprească  atâta  timp  în  loc 
orice  comunicaţie  şi  progres,  care  oricum  ajunsese  şi 
până  în  Marea  Neagră  şi  la  Dunăre.  De  atunci  şi  vechile 
începuturi  de  civilizaţie  dela  Dunăre — pornite,  în  partea 
ei  de  jos,  prin  vechile  colonii  greceşti  şi  prin  coloniza- 
rea romană,  iar  în  sus,  dezvoltate  prin  comerţul  din 
timpul  cruciatelor,  cu  oraşele  Ulm,  Regensburg.  Passau, 
Linz,  Viena,  Buda  etc, — au  trebuit  să  dispară. 

In  zilele  noastre  însă  geniul  şi  energia  lui  Ferdinand 
Lesseps,  aducând  la  îndeplinire  visul  lui  Ramses  al  II-lea, 
de  a  lega  Marea  Roşie  cu  Mediterana,  şi  astfel  drumul 
cel  mai  scurt  spre  Indii — cu  12.700  km.  mai  scurt! — 
trecând  iarăşi  prin  Mediterana,  i-au  dat  acestuia  din 
nou  viaţă.  Vechea  cale  mare  comercială  din  oceanul 
Indian  spre  Europa  se  schimbă  acum  din  nou,  şi  fatal 
trebuie  ca  şi  centrele  mari  de  schimb  a  mărfurilor  ce 
vin  pe  aci  să  se  schimbe  şi  ele.  Vechile  ţeri  părăsite  şi 
pustiite  din  colţul  Mediteranei,  Marea  Roşie  şi  golful 
Persic,  încep  acum  iarăşi  a  interesă  pe  puterile  mari 
stăpânitoare  ale  comerţului  mondial.  Anglia  ocupă  Egip- 
tul, Franţa  se  interesează  de  Siria — vechea  ţară  a  Fe- 
nicienilor,— Germania  construeşte  căi  ferate  în  ţara 
Tigrului  şi  Eufratului  spre  a  ajunge  la  golful  Persic> 
chiar  Italia  se  întinde  în  nordul  Africei  şi  la  Marea  Roşie. 
Rusia  vrea  să  ajungă  la  Constantinopol  şi  la  Medite- 

rana,  etc.>  ba,  acum  în  urmă,  chiar  Americanii  se  inte- 
resează de  soarta  Constantinopolului.  Nu  este  dar  nu- 
mai nevoia  de  a  întinde  domeniile  coloniale  spre  a-şi 
plasa  plusurile  populaţiei  motivul  real  care  împinge  pe 
puterile  mari  la  această  politică  de  cucerire ;  este  ne- 
voia de  a  deveni  stăpâni  pe  calea  mare  comercială 
spre  oceanul  Indian  şi  pe  centrele  vechi,  cari  în  mod 
fatal  trebuie  din  nou  să-şi  recapete  treptat  importanţa 
comercială  pierdută.  întreaga  politică  europeană  din 
ultimul  timp  este,  tocmai  de  aceia,  dominată  şi  hotărîtă 
de  această  noua  schimbare  a  căiei  mari  comerciale 
spre  Asia  şi  de  tendinţa  puteriior  mari  de  a  o  acapara. 
Ghiar  asupra  ultimului  războia  mondial  şi  asupra  preten- 
ţiunilor  ce  se  formulează  la  tratativele  de  pace  din  toate 
'părţile,  aceste  lumini  ne  pot  da  adevăratele  desluşiri. 

După  cum  se  vede,  din  această  scurtă  schiţă  istorică, 
Marea  Neagră  cu  afluenţii  ei  capătă  acum,  prin  această 
schimbare  a  căiei  comerciale  spre  Asia,  o  nouă  impor- 
tanţă. Vechile  cetăţi  greceşti  de  pe  coastele  ei — alese 
de  pe  atunci,  cu  atâta  pricepere,  la  vadurile  comerciale 
cari  fatal  trebuiau  sâ  se  dezvolte  — cari  au  lâncezit  â- 
tâta  vreme,  încep  să  re  vie  la  viaţă;  ele  se  transformă 
în  porturi  şi  sunt  legate  prin  căi  ferate  cu  interiorul  ţă- 
rilor pe  teritoriul  cărora  cad  acuma.  Şi  la  noi,  vechiul 
Tomis  devine  portul  principal  al  Mârei  Negre,  în  locul 
lui  Istricpolis  se  dezvoltă  la  gura  cea  nouă  a  Dunărei 
Sulina,  ş.  a.  m.  d. 

Fără  îndoieală  insă,  că  cea  mai  mare  importanţă 
trebuie  să  o  capete  acuma  în  mod  fatal  Dunărea. 
Acest  rege  al  fluviilor  europene,  care  străbate  conti- 
nentul deacurmezişul,  pe  q  distanţă  de  peste  3010  km., 

şi  care  poate  fi  cu  uşurinţă  legat  prin  canale  cu 
Rinul,  Elba,  Oder,  Vistula  etc,  având  dar  eşire  la 
toate  mările  Europei,  este  cu  siguranţă  menit  să 
devină  cea  mai  însemnată  cale  comercială  din  con- 
tinentul Europei]  căci  Dunărea  de  fapt  reprezintă  pre- 
lungirea cea  mai  directă  —  drumul  cel  mai  scurt  —  a 
calei  acvatice  de  pe  Oceanul  Indian  — prin  Mediterana, 
Bosfor  şi  Marea  Neagră — care  intră  până  în  inima  Eu- 
ropei, între  ţările  cele  mai  bogate,  cele  mai  populate 
şi  cele  cu  industria  cea  mai  dezvoltată;  acea  industrie, 
care  prelucrează  materiile  prime  aduse  de  peste  ocean  şi 
care  hrăneşte  lucrătorii  ei  cu  alimente  importate  din  ace- 
leaş  ţări  în  care  apoi  îşi  exportă  produsele  ei  fabricate. 

Curentele  de  mărfuri,  ca  şi  cele  de  apă,  îşi  caută 
drumul  cel  mai  scurt  pentru  a  se  scurge,  şi  ori  câte 
obstacole  le-ar  sta  în  cale,  ele  parvin  cu  timpul  să  le 
înlăture,  ba  chiar,  ori  cât  de  comodă  ar  fi  vechea  albie, 
ele  trebue  s'o  părăsească  îndată  ce  li  se  deschide  una 
nouă  mai  scurtă  Ori  cât  de  comode  ar  fi  instalaţiunile 
din  porturile  Hamburg,  Brema,  Amsterdam,  Londra 
etc.  şi  ori  cât  de  mari  înlesnirile  ce  le  fac  ele  impor- 
tului şi  exportului,  mărfurile  din  Europa  centrală  des- 
tinate Oceanului  Indian  vor  trebui  în  mod  fatal  să 
apuce  drumul  Dunării — căci  el  reprezintă  calea  naturală 
cea  mai  scurtă — şi  tot  astfel  şi  mărfurile  ce  vin  dinspre 
Oceanul  Indian  cu  destinaţia  pentru  aceste  ţeri.  Insta- 
laţiunile şi  toate  celelalte  comodităţi  pentru  transportul 
şi  schimbul  mărfurilor  pe  această  cale,  cari  astăzi  lip- 
sesc, se  vor  face  în  mod  fatal,  căci  scurtimea  drumului 
este  în  prima  linie  hotărîtoare  şi  toate  celelalte  vin 
de  la  sine. 

Studiul  mersului  evoluţiei  comerţului  mondial  şi  a 
căilor  şi  centrelor  de  circulaţiunea  şi  schimbul  mărfurilor 
ne  arată  dar,  câ  situaţiunea  ţărei  noastre  la  gurile  Du-  ' 
nărei  este  cât  se  poate  de  favorabilă  pentru  desfăşu- 
rarea nnei  mari  activităţi  în  comerţul  mondial  şi  ne  dă 
dreptul  să  afirmăm  că  poporului  nostru  îi  este  rezer- 
vat încă  un  mare  viitor  în  această  direcţiune. 

*  * 

După  această  examinare  a  posibilităţilor  şi  şanselor 
pe  care  ni  le  oferă  situaţia  naturală  a  ţărei  noastre 
pentru  desfăşurarea  unei  activităţi  comerciale  în  viitor 
şi  a  rolului  ce  i-ar  reveni  poporului  nostru  să-1  înde- 
plinească în  comerţul  mondial,  să  vedem  acuma  ce  tre- 
bue  să  facem  şi  cum  să  ne  organizăm  pentru  a  putea 
trage  toate  foloasele  din  această  situaţie  favorizată  şi 
din  perspectivele  ce  ni  le  deschide  ea;  aceasta,  atât 
în  vederea  valorificării  cât  mai  bune  a  produselor  ţerei 
şi  muncii  poporului  nostru,  cât  şi  în  vederea  creării 
unui  comerţ  propriu  zis — cu  toate  ramurile  sale — care 
să  devină  un  nou  izvor  de  muncă  şi  de  bogăţie  naţională. 

Factorii  de  cari  depinde  dezvoltarea  la  care  poate 
ajunge  comerţul  unei  ţări  sunt:  a)  nivelul  dezvoltării 
producţiunii  acelei  ţări,  care-1  alimentează  cu  mărfurile 
ei,  b)  starea  căilor  pe  care  pot  fi  puse  în  circulaţi une 
aceste  mărfuri,  adică  posibilităţile  şi  mijloacele  de  trans- 
port şi  de  comunicaţiune  şi  c)  posibilităţile  şi  mijloacele 
de  schimbul  mărfurilor. 

In  vederea  îndeplinirii  acestor  3  funcţiuni  fundamen- 
tale, de  cari  se  leagă  direct  sau  indirect  activitatea 
aproape  a  întregii  omeniri,   sunt  făcute  toate  acele 

orgam'zaţiuni,  instalatiuni  şi  institutiuni>  cari  au  de 
scop  înlesnirea  circulaţiunii  şi  schimbului  mărfurilor  pe 
pământ.  După  cum  o  ţară,  prin  condiţiile  ei  naturale  şi  prin 
aptitudinile  populaţiei  ei,  este  mai  bine  sau  mai  rău  în- 
zestrată, tot  astfel  depinde  şi  felul  activităţii  pe  care-1 
poate  ea  dezvolta  în  această  ramură,  rolul  pecare  are 
ea  a-1  îndeplini,  precum  şi  foloasele  ce  le  poate  trage  pentru 
existenţa  şi  prosperitatea  poporului  care  o  locueşte. 

Să  vedem  dar  cum  stă  în  această  privinţă  ţara  noastră; 
cari  sunt  posibilităţile  de  dezvoltare  şi  ce  activitate 
civilizatorie  are  poporul  nostru  j  de  desfăşurat  şi  în  a- 
ceâstă  direcţie,  spre  a-şi  pune  ţara  şi  populaţia  în  stare 
de  a-şi  îndeplini  sarcina  ce  i-o  indica  situaţia  ei  geografică 
şi  necesităţile  sale  economice. 

1)  Producţia  ţerii  ca  bază  fundamentală 
a  comerţului  şi  raporturile  dintre  ele. 

In  capitolele  precedente  am  examinat  în  linii  mari  toate 
ramurile  de  producţie  ale  ţerii  şi  am  arătat  modul  cum  pot 
fi  flecare  din  ele  sporite  şi  perfecţionate.  Toate  produsele 
lor,  cari  constituesc  mărfurile  noastre,  formează  baza 
-  fundamentală  a  comerţului  nostru;  în  vederea  feliţlui 
special  al  acestor  mărfuri  trebue  dar,  înainte  de  toate, 
să  ne  organizăm  şi  să  facem  toate  instalaţiunile  şi 
instituţiuniie  necesare,  atât  pentru  transportul  cât  şi 
pentru  schimbul  lor  cu  alte  mărfuri,  de  cari  avem 
nevoe  pentru  consumaţiunea  şi  producţiunea  noastră. 

Cum  valoarea  produselor  noastre  variază  după  can- 
titatea şi  calitatea  lor  şi  după  destinaţia  ce  le-o  dăm — 
unele  fiind  destinate  mai  mult  satisfacerii  nevoilor  in- 

terioare,  iar  altele  pentru  export — prima  noastră  înda- 
torire este  de  a  face  o  clasiticaţiune  a  mărfurilor 
noastre  după  importanţa  lor  comercială  şi  apoi  —  po- 
trivit acesteia  —  de  a  ne  face  cuvenitele  instalaţiuni. 

Atât  după  numărul  populaţiunii  ocupate  în  fiecare 
ramură  de  producţie,  cât  şi  după  importanţa  comer- 
cială a  produselor  lor,  noi  fiind  în  prima  linie  o  ţarâ 
producătoare  de  cereale  şi  de  tot  felul  de  produse 
agricole  (cu  toate  culturile  şi  industriile  anexe),  aceasta 
va  fi  prima  direcţiune  în  care  vom  avea  a  desfăşura  şi 
activitatea  comercială ;  apoi  venind  produsele  pădurilor, 
petrolul,  produsele  miniere,  etc,  vom  acorda  fiecărora 
grija  cuvenită,  proporţională  rolului  ce  au  a-1  juca  în 
economia  noastră  generală,  făcându-le  înlesnirile  de 
transport  şi  de  schimb  necesare  ş.  a.  m.  d. 

Din  punctul  de  vedere  al  producţiunii  terii  dar,  putem 
zice  că  bazele  comerţului  nostru  sunt  cât  se  poate  de 
favorabile,  şi  depinde  numai  de  starea  celorlalţi  factori 
spre  a  putea  să  ne-o  valorificăm  prin  comerţ. 

Comerţul  este  însă  el  singur  totodată  şi  un  stimu- 
lent puternic  al  producţiei  —  găsind  debuşeuri  pentru 
produse  nouă  pe  cari  le  pune  astfel  în  valoare  şi  adu- 
când produse  străine  pentru  a  fi  prelucrate  aci  —  şi, 
prin  această  sporire  a  producţiei,  el  îşi  creează  singur 
condiţiuni  din  ce  în  ce  mai  favorabile  pentru  desvoltarea 
sa  mai  departe.  Cum  tocmai  în  ţara  noastră  bogăţiile 
latente  sunt  relativ  mai  numeroase  ca  în  orice  altă  ţară  din 
Europa,  valorificarea  lor  treptată  prin  comerţ  asigură  o 
dcsvoltare  tot  mai  mare  şi  a  acestei  activităţi  în  yiitor. 

Comerţul,  luând  tot  mai  mult  din  sarcina  producă- 
torului grija  de  a-şi  desface  el  singur  produsele  sale  şL, 

prin  aceasta,  luând  şi  riscurile  la  cari  aceştia  sunt  ex- 
puşi; compensând  apoi — în  spaţiu  şi  timp  —  lipsele  cu 
prisosurile,  şi  prin  aceasta  valorificând  mai  bine  măr- 
furile şi  devenind  chiar  el  singur  productiv;  şi,  în  fine, 
ţinând  pe  producător  necontenit  în  curent  cu  cerinţele 
nouă  ale  consumaţiei  —  şi,  deci,  dând  el  singur  formă 
produţiei — el  creează  singur  condiţiuni  din  ce  în  ce  mai 
favorabile  pentru  desvoltarea  producţiei,  şi  prin  aceasta, 
şi  pentru  prosperitatea  sa  proprie. 

Din  toate  acestea,  ca  şi  din  scurta  schiţă  istorică  ce 
am  dat-o  mai  sus,  vedem  dar,*  că  între  producţia  na- 
ţională şi  între  "comerţ  este  o  strânsă  legătură  —  pro- 
ducţia ţerii  alimentând  comerţul  şi  comerţul  stimulând  şi 
desvoltând  producţia — aşa  că  prosperitatea  fiecărei  din 
aceste  ramuri]  este  condiţionată  de  gradul  de  desvoltare  al 
celeilalte.  Desvoltarea  unei  mari  activităţi  comerciale  în  ţară 
este  dar  o  absolută  necesitate  nu  numai  pentru  a  ne  crea 
o  nouă  ramură  de  activitate  şi  un  nou  izvor  de  bo- 
găţie, ci  şi  pentru  a  putea  desvoltâ  şt  valorifica  pe  toate 
celelalte  bogăţii  naturale  ce  le  avem,  cari  formează  baza 
fundamentală  a  întregei  economii  naţionale  şi  a  exis- 
tenţei poporului. 

2.  Posibilităţile  şi  mijloacele  de^transport 
si  de  comunicaţiune. 

Comerţul  având  a  Îndeplini  rolul  de  mijlocitor 7  între 
producător  şi  consumator  şi,  în  economia  mondială  de 
astăzi,  regiunile  de  consumaţie  ale  unei  mărfi  fiind  cu 
totul  îndepărtate  de  regiunile  sale  de  producţie,  schim- 
bul de  produse  depinde  de  posibilităţile  transportului 

lor.  Posibilităţile  naturale  de  transport  ale  unei  ţeri 
depind  însă  şi  ele— in  afară  de  situaţiunea  ei  geografică 
—  pe  de  o  parte  de  hidrografia  şi  orografia  ei,  iar  pe  de 
altă  parte,  de  modul  cum  poporul  care  o  locueşte  ştie 
să  profite  de  condiţiunile  naturale  ale  ţerii  sale,  pentru 
a-şi  deschide  drumuri  pe  cari  pot  circula  mărfurile  sale 
şi  pentru  a  face  toate  instalaţiile  şi  organizările  nece- 
sare acestui  scop. 

O  ţară,  legată  în  mod  natural  de  una  din  căile  mari 
pe  cari  se  mişcă  mărfurile  pentru  a  ajunge  la  locurile 
lor  de  consumaţiune,  este  cu  mult  mai  avantajată  de- 
cât o  ţară  izolată.  Căile  cele  mari  pe  cari  se  mişcă  măr- 
furile în  toate  direcţiile  sunt  în  prima  linie  pe  ocean ;  şi 
de  aceea,  este  o  condiţie  fundamentală  pentru  orice  ţară 
de  a  aveâ  o  ieşire  liberă  la  o  mare  deschisă,  prin  care 
să  poată  aveâ  legătura  naturală  cu  pieţele  mari  mon- 
diale, spre  a-şi  puteâ  transporta  produsele  ei,  neîmpie- 
dicate de  nici  ^un  obstacol.  Ţara  noastră,  deşi  nu  are 
acea  poziţie  fericită  ca  ţerile  din  apusul  Europei  de  a 
fi  chiar  la  coasta  oceanului,  are  totus,  prin  ieşirea  ei  la 
Marea  Neagră,  posibilitatea  de  a-şi  transportâ  mărfu- 
rile ei  prin  Mediterana  spre  Oceanul  Atlantic  şi  spre 
Oceanul  Indian,  şi  deci  spre  toate  continentele.  Strâm- 
torile  dela  Bosfor  şi  Dardaneîe,  Gibraltar  şi  Suez,  cu 
regimurile  lor  politice,  pot  însă  deveni  piedici  în  anumite 
împrejurări,  şi  de  aceea  interesul  comerţului  cere  ca 
ţara  să  aibă  pentru  asemenea  împrejurări  şi  alte  ieşiri 
pentru  putinţa  scurgerii  produselor  ei.  v 

Teritoriul  ţerii  noastre  este  însă  străbătut  şi  de  2 
mari  fluvii  internaţionale  navigabile  şi,  prin  aceasta,  el  mai 

are  dar  posibilitatea  naturală  de  a-şi  scurge  mărfurile 
pe  aceste  căi  şi  în  ţerile  din  interiorul  Europei  centrale. 

Aceste  2  mari  fluvii  însă — şi  în  special  Dunărea,  cu 
afluenţii  ei  şi  cu  sistemul  de  canale  cari  o  leagă,  sau  cari 
o  va  lega,  cu  alte  sisteme  fluviale  — pe  lângă  că  dau 
ţerii  noastre  posibilitatea  de  a-şi  scurge  mărfurile  către 
centrele  mari  de  consumaţie  din  Europa  Centrală,  îi  mai 
dau  şi  posibilitatea  de  a  primi  mărfurile  acelor  ţeri,  atât 
pentru  necesităţile  consumaţiunii  ei  interioare,  cât  şi 
pentru  a  le  expedia  mai  departe.  Prinjaceasta  dar,  ţara 
noastră  —  după  cum  am  arătat  mai  sus  —  este  situată 
pe  una  din  marile  căi  de  transit  de  mărfuri  ale  întregei 
Europe  centrale,  ceeace  ii  asigură  o  desfăşurare  şi  mai 
mare  a  comerţului  ei,  şi  în  genere  a  unei  activităţi 
economice  cu  mult  mai  considerabilă,  putând  negocia 
şi  chiar  prelucra  aci  multe  din  acele  produse  cari  vin 
din  acele  ţeri  sau  cari  trec  spre  ele. 

Avându-se  în  vedere  nevoile  crescând  ale  terilor  cu 
mari  industrii  din  Europa  centrală  de  a-şi  desface  produ- 
sele lor  industrializate  în  Asia,  în  Ostul  şi  în  Sud-Ostul 
Europei,  etc.  şi  de  a  se  aproviziona  de  acolo  cu  ma- 
terii prime  prentru  fabricile  lor,  această  cale  navigabilă 
— ale  cărei  guri  şi  peste  o  jumătate  din  cursul  ei  navi- 
gabil sunt  pe  teritoriul  nostru — reprezintă  drumul  natural 
pe  care  toate  aceste  mărfuri  trebue  să  -se  transporte 
şi  cheia  acestui  mare  comerţ,  care  neapărat  trebue  să 
se  desvolte  tot  mai  mult.  Ce  baze  naturale  reprezintă 
aceasta  pentru  putinţa  desvoltării  unei  mari  activităţi 
comerciale  —  şi  chiar  industriale  — în  ţara  noastră  şi  ce 
foloase  imense  putem  trage  dintr'o  asemenea  situaţie^ 
cred  că  nu  mai  e  nevoe  s'o  dovedim,  căci  o  vedem  des- 

tul  de  lămurit  la  toate  ţerile  situate  la  gurile  marilor 
fluvii  internaţionale.  Depinde  dar  numai  de  noi,  să  ştim 
să  ne  organizăm  şi  să  fim  pregătiţi  pentru  a  putea 
îndeplini  rolul  important  ce  ni-1  indică  situaţia  noastră 
geografică,  pe  care  am  arătat-o  cât  e  de  favorabilă. 

Comerţul  cere  insă  ca  o  ţară  să  dispună  de  cât  mai 
multe  căi  pe  cari  să-şi  poată  scurge  produsele  în  afară, 
chiar  în  timpurile  nesigure,  pentru  a  nu  rămânea  la 
discreţia  vecinilor,  cum  eram  noi  înainte  de  1878  la 
discreţia  Austriei,  şi  chiar  în  urmă,  pe  calea  maritimă,' 
la  discreţia  Turciei,  prin  închiderea  Dardanelelor.  Şi  în 
această  privinţă  situaţiunea  noastră  nu  mai  este  astăzi 
atât  de  nefavorabilă  ca  în  trecut;  căci  acuma  ne  vom 
limita  spre  apus  şi  la  Nord  cu  mai  multe  ţeri  şi  vom 
avea  totodată  şi  posibilitatea  de  a  ne  deschide — ca  su- 
pape de  siguranţă — şi  drumuri  nouă  către  alte  mări,  atât 
spre  Adriatica,  prin  Serbia,  cât  şi  spre  Marea  Egee. 

După  cum  se  vede  dar,  din  punctul  de  vedere  al 
situaţiunii  noastre  geografice,  condiţiunile  naturale- — 
şi  chiar  cele  politice  —  au  devenit  pentru  noul  nostru 
stat  cât  se  poate  de  prielnice,  pentru  a  ne  asigura 
posibilităţi  de  transportul  lesnicios  şi  de  schimbul  ne- 
împiedicat  al  mărfurilor  cu  străinătatea.  Mai  mult  încă, 
după  cum  am  arătat,  această  situaţie  favorizată  la  .gu- 
rile Dunărei  ne  deschide  perspectiva  de  a  puteâ  face 
în  viitor  comerţ-— şi  chiar  industrie — cu  produsele  străine 
cari  se  scurg  pe  această  mare  cale  internaţională  şi, 
chiar,  de  a  desfăşura  o  mare-  activitate  în  industria 
transporturilor  pe  apă.  Toate  acestea  cer  însă  o  politică 
consecventă  şi  o  organizaţie  specială.  Pe  lângă  grija 
de  a  întreţine  pe  tot  cursul  fluviului  buna  stare  a  na- 

vigabilităţii  şi  de  a  înlătura  orice  fel  de  obstacole — fie  na- 
turale, fie  de  natură  politică — cari  împiedică  navigaţi  u- 
nea,  va  trebui  să  facem  şi  o  organizare  modernă  a 
porturilor  noastre,  spre  a  corespunde  la  toate  cerinţele 
comerţului.  In  afară  de  toate  instalaţiunile  de  încărcare 
şi  descărcare,  cheuri,  macarale,  magazii,  docuri,  etc, 
cât  mai  perfecţionate,  apoi  de  şantiere  de  construcţiuni 
şi  reparaţiuni  navale  ş.  a.  m.  d.,  va  trebui  să  facem 
şi  întrepozite  spaţioase  pentru  depozitarea  şi  sortarea 
mărfurilor  străine,  etc.  Totodată  va  trebui  să  ne  mai 
îngrijim  şi  de  organizaţia  cât  mai  perfectă  a  porturilor 
şi  din  punctul  de  vedere  comercial— cu  bănci  şi  tot 
felul  de  instituţiani  de  credit,  speditori,  etc.  —  spre  a 
putea  astfel  să  oferim  comerţului  internaţional  toate 
înlesnirile  şi  să-1  atragem  în  porturile  noastre.  Apoi  nu 
mai  puţin  trebue  să  căutăm  ca  mica  noastră  flotă  co- 
mercială— atât  cea  maritimă,  cât  şi  cea  fluvială — să 
devină  din  ce  în  ce  mai  mare  şi  să  creeze  şi  linii  nouă 
de  navigaţie  spre  orient;  aceasta  de  oarece  ea  poate 
să  aducă  servicii  enorme  economiei  generale  a  ţerii  şi 
are  totodată  şi  un.  mare  viitor  ca  ramură  de  activitate 
proprie. 

Dacă  însă  situaţiunea  noastră  la  căile  mari  de  na- 
vigaţie este  atât  de  favorabilă  şi  ne  asigură  putinţa 
transportului  lesnicios  în  afară  a  produselor  noastre, 
apoi,  nu  mai  puţin,  trebue  să  ne  îngrijim  şi  de  cât  şi 
mijloace  pentru  transportul  în  interiorul  ţerii  al  măr- 
furilor noastre,  dela  locurile  lor  de  producţie  la  locu- 
rile de  consumaţie  sau  la  porturi,  adică  de:  căi  ferate, 
şosele,  râuri  navigabile,  canale  şi  conducte  pentru 
transportul  unor  anume  produse.  Şi  în  această  privinţă 

condiţiunile  naturale  ale  ţerii  sunt  —  după  cum  am 
mai  arătat—  destul  de  favorabile.  In  adevăr  ţara  noastră 
e  traversată  dela  N.  la  S.  de  linia  Carpaţilor,  însă 
aceştia  sunt  întretăiaţi  de  o  mulţime  de  trecători  pe 
văile  largi  ale  râurilor,  încât  nu  constituesc  nici  un  ob- 
stacol, decât  doar  că  construcţiile  de  căi  ferate  vor  fi 
aci  ceva  mai  scumpe. 

v  Pentru  şosele,  condiţiunile  naturale  sunt  de  asemenea 
cât  se  poate  de  favorabile  şi  rămâne  numai  să  fie  cât 
mai  mult  şi  mai  bine  utilizate.  Mai  greu  stăm  — după 
cum  am  mai  arătat — cu  na  vig  abilitatea  şi  flotabilitatea 
râurilor  şi  cu  canalele  de  navigaţie,  cari  ştim  că  sunt 
de  o  atât  de  mare  necesitate  pentru  o  ţară  cu  produse 
voluminoase  şi  care  dispune  de  un  material  rulant  numai 
foarte  restrâns  pe  căile  ferate.  Fireşte  că,  şi  în  toate 
aceste  direcţii,  trebue  ca  o  mare  activitate  să  se  înceapă 
pentru  completarea  reţelei  de  căi  ferate  şi  şosele,  pen- 
tru completarea  materialului  rulant,  etc.;  dar  mai  cu 
seamă  trebuesc  fabrici  în  ţară  pentru  vagoane  şi  loco- 
motive— cel  puţin  deocamdată  ateliere  de  reparaţia  lor — 
deoarece  într'o  chestiune  atât  de  vitală  ca  cea  a  trans- 
porturilor nu  mai  putem  lăsa  să  mai  depindem  din  afară. 

Politica  noastră  în  chestiunea  transporturilor  interi- 
oare ale  mărfurilor  trebue  să  aibă  dar  de  scop :  înainte  de 
toate,  de  a  lega  toate  colţurile  cele  mai  îndepărtate 
ale  ţerii  cu  căile  mari  de  transport  cari  duc  la  Dunăre 
sau  la  calea  ferată;  apoi  de  a  lega  regiunile  de' producţie 
cu  cele  de  consumaţie  interioară  intre  ele;  şi  în  fine 
de  a  crea  legături  cât  mai  numeroase  ale  căilor  de 
comunicaţiune  ale  ţerilor  surori  cu  porturile  noastre 
mari  dela  Gurile  Dunărei  şi  dela  Marea  Neagră — gru- 

pându-le  pe  toate  intr'un  sistem  unitar — ;  aceasta  pentru 
ca  produsele  lor,  cari  până  acuma  se  îndreptau  în  alte 
direcţii,  să  poată  să  se  scurgă,  cum  natura  o  indică, 
pe  această  cale  şi  pentru  ca  şi  ele  să  se  poată  bucura 
de  binefacerile  apropierii  acestei  mari  căi  comerciale. 
Pentru  toate  acestea,  condiţiunile  naturale  nu  numai  că 
nu  se  opun,  dar  chiar  sunt  extrem  de  favorabile  pre- 
zentând toate  elementele  necesare. 

Din  scurta  schiţă  istorică  asupra  evoluţiei  comerţului 
mondial,  pe  care  am  dat- o  la  începutul  acestui  capitol, 
s'a  văzut  că  numai  acele  popoare  au  putut  desfăşura 
o  mare  activitate  comercială  —  şi  a  utiliza  astfel  si- 
tuaţia favorizată  a  ţerii  lor  la  coastele  mării  —  cari 
erau  buni  navigatori.  Fenicienii,  Grecii  şi  Etruscii  în 
antichitate,  Veneţienii,  Genovezii  şi  Portughezii  în  Me- 
diterana,  Hansiaţii,  Normanii,  Olandezii,  Scandinavii  şi 
Englezii,  toţi  erau  navigatori  înainte  de  a  fi  fost  co- 
mercianţi. Populaţiunile  tuturor  marilor  porturi  şi  ale 
centrelor  comerciale  au  fost  mai  întâiu  pescari  şi  au 
devenit  apoi  comercianţi,  căci  numai  cine  stăpâneşte  în 
mod  real  marea  stăpâneşte  şi  comerţul.  In  nota  dela 
pag.  268  am  arătat  că  Germanii,  pentru  a-şi  forma 
personalul  pentru  flota  lor  de  răsboiu  şi  comercială,  au  . 
creat  în  ultimii  ani  o  întreagă  serie  de  porturi  de  pes- 
cari de  mare,  cum  le  aveau  Englezii,  Olandezii  şi  Scan- 
din.:vii  de  mult  timp.  Şi  e  foarte  caracteristic  faptul, 
că  cel  mai  sistematic  port  de  pescărie  de  mare,  cel  de 
la  Cuxhaven,  a  fost  organizat  de  societatea  Hamburg- 
America,  tocmai  pentru  a-şi  forma  personalul  vapoa- 
relor lor  comerciale 

Fără  îndoeală  că  e  de  cea  mai  mare  nevoe  ca  noi 

să  ne  gândim  din  timp  de  a  desvoltâ  la  poporul  nostru 
dragostea  pentru  mare.  Cum  că  în  adevăr  el  are  apti- 
tudinile necesare,  o  putem  vedea  din  faptul  ca  perso- 
nalul serviciului  nostru  maritim  e  compus  din  Români 
şi  nu  avem  a  ne  ruşina  de  ei".  In  capitolul,  în  care  am 
descris  puterea  de  adaptare  a  poprului  nostru,  am  citat 
de  asemenea  o  serie  de  exemple,  cari  arată  aptitudinile 
remarcabile  pentru  mare  ale  marinarilor  şi  pescarilor 
noştri.  Toate  acestea  trebuesc  desvoltate  cât  mai  mult 
şi  mijlocul  cel  mai  ban  este  de  a  încuraja  cât  mai  mult 
desvoltarea  pescăriei  la  coastele  noastre,  a  căror  bo- 
găţie este  suficientă  pentru  a  ocupa  o  populaţie  cât 
de  numeroasă.  Chestiunea  desvoltării  comerţului  mare 
şi  a  transporturilor  pe  apă  este  dar  strâns  legată  de 
chestiunea  pescăriilor. 

3.  Posibilităţile  şi  mijlocele  de  schimbul  mărfurilor. 
Comerţul  propriu  zis. 

După  ce  am  văzut  că  dispunem  de„  o  producţiune 
naturală  de  mărfuri  foarte  bogată  —  care  poate  fi  încă 
considerabil  sporită —  şi  că  condiţiuniie  naturale  ne  dau 
putinţa  nu  numai  de  a  ne  crea  căi  lesnicioase  pentru 
transportul  lor,  dar  chiar  de  a  profita  de  marea  mişcare 
de  mărfuri  străine,  cari  fatal  trebue  să  treacă  prin 
Gurile  Dunărei,  rămâne  acum  să  vedem:  cari  sunt  con- 
diţiuniie pentru  schimbul  acestor  mărfuri  cu  produsele 
de  cari  avem  noi  *  nevoe  şi  pentru  desfăşurarea  unei 
activităţi  comerciale  întinse  în  ţară. 

In  capitolele  precedente,  tratând  despre  chestiunea 
punerii  în  valoare  a  bogăţiilor  noastre  naturale,  am 
ârătat  că  produsele  lor  sunt  toate  mărfuri  foarte  căutate 

pe  pieţele  străine  şi  că  depinde  numai  de  modul  cum 
vom  şti  noi  să  ne  organizăm  pentru  a  putea  trage 
profiturile  cuvenite  de  pe  urma  lor.  Atât  în  Europa  cen- 
trală şi  apuseană,  cât  şi  de  o  camdată  în  Sud-Estul  Eu- 
ropei, Sud- Vestul  Asiei,  Egipt,  etc,  cu  cari  ne  putem 
cu  uşurinţă  legâ  prin  mijloace  de  trasport  lesnicioase, 
găsim  debuşeuri  sigure  pentru  toate  produsele  noastre* 
Aci  dar  începe  rolul  comerţului  propriu  zis,  care  să  sta- 
bilească raporturile  şi  să  ducă  mărfurile  dela  producător 
la  consumator,  aducându-ne  în  schimb  alte  mărfuri  sau. 
valoarea  lor  în  bani. 

Din  nenorocire,  cu  toate  că  comerţul  are  un  rol  atât 
de  important  în  economia  generală  a  ţerii  şi  cu  toate 
că  e  o  ramură  de  activitate  atât  de  rentabilă,  comerţul 
nostru  mare  se  face  aproape  excluziv  numai  prin  străini,, 
cari-şi  ieau  partea  leului  la  beneficii,  aşa  că,  din  această 
cauză,  o  mare  parte  din  valoarea  muncii  poporului 
nostru  trece  la  aceştia.  Şi  nu  înţeleg  prin  străini  per- 
soanele de  origine  străină  cari  se  îndeletnicesc  la  noi 
cu  comerţul,  ci  casele  mari  de  comerţ  cari  depind  de 
alte  state  şi  ascultă  de  directivele  lor. 

Am  puteâ  zice  chiar,  că  nici  nu  avem  un  comerţ 
al  nostru  propriu,  ci  numai  reprezentanţi  —  străini  sau 
români — ai  caselor  mari  din  străinătate,  cari  cumpără 
produsele  noastre  cu  preţuri  dictate  de  acolo  şi  le  ne- 
gociază apoi  pe  pieţele  străine.  In  Anvers,  Rotterdam 
Manheim,  etc.  se  face  un  comerţ  cu  mult  mai  marc 
cu  cerealele  noastre  decât  în  Brăila,  unde  se  încarcă 
ele,  deşi  producţia  noastră  mare  ne-ar  da  dreptul  să  fim 
noi  aceia  cari  să  tragem  profiturile  din  negociarea  acestor 
mărfuri.  Acelaş  lucru  e  şi  cu  petrolul,  lemnul  şi  cu  toate 

celelate  produse  principale  ce  le  exportăm ;  aşa  că  putem 
zice,  cu  drept  cuvânt,  că  e  o  adevărată  exploatare  a 
ţerii  prin  comerţul  străin. 

Acelaş  lucru  e  şi  cu  comerţul  mare  de  import,  care  se 
faceiarăşîncea  mai  mare  parte  numai  prin  casele  străine. 

Bursele  noastre  de  producţie  sunt  de  fapt  mai  mult 
o  parodie,  căci  vânzările  reale  şi  stabilirile  preţurilor, 
atât  pentru  export,  cât  şi  pentru  import,  se  fac  în  bur- 
sele mari  din  străinătate.  Este  dar  necesar  sâ  căutăm 
a  ne  da  bine  seama  de  cauzele  cari  au  produs  această 
stare:  este  în  adevăr  numai  dezinteresarea  şi  lipsa  de 
aptitudini  a  poporului  nostru  pentru  asemenea  îndelet- 
niciri, sau  mai  sunt  şi  alte  cauze  cari  au  produs  acest 
efect  şi  cum  pofc  fi  şi  ele  combătute? 

Cum  că  popotul  nostru  în  genei  e  nu  are  pregătirea 
necesară  pentru  comerţul  mare,  o  ştim  cu  toţii;  ba  chiar 
e  posibil,  ca  mulţi  să  aibă  acel  dispreţ  pe  care-1  arată 
popoarele  agricole  pentru  asemenea  îndeltniciri.  Cu  toate 
acestea,  noi  am  văzut  cât  de  mare  e  puterea  de  adap- 
taţiune  a  poporului  nostru  la  tot  felul  de  ocupaţiuni 
nouă,  şi  vedem  zilnic  cum  în  comerţul  de  detaliu  mulţi 
Români  de  origine  —  şi  mai  cu  seamă  Ardeleni  —  se 
înfig  şi  biruesc  pe  această  cale.  Chiar  ca  agenţi  de 
cumpărare  dela  producători — mai  cu  seamă  în  comerţul 
de  cereale  —  în  contul  caselor  străine,  sau  ca  contabili 
şi  ca  orice  fel  de  funcţionari  în  aceste  case,  ei  se  afirmă 
tot  mai  mult.  Nu  e  dar  numai  lipsa  de  aptitudini  pentru 
comerţ,  despre  care  mereu  se  vorbeşte,  ci  sunt  şi  cauze 
mai  profunde  cari-i  fac  pe  Români  să  nui  se  dedea 
la  această  activitate  atât  de  rentabilă.  Şi  din  aceste 
cauze,  principalele  sunt: 

])  Lipsa  desăvârşită  a  unei  organizaţi  uni  a  comer- 
ţului mare  şi  a  tuturor  instituţiunilor  necesare  pentru 
acest  scop;  2)  Lipsa  de  educaţiune  şi  pregătire  a  Ro- 
mânilor în  această  direcţie  şi,  mai  cu  seamă,  completa 
neiniţiare  în  tradiţiile  şi  uzanţele  fiecărui  fel  de  comerţ 
şi  lipsa  de  legături  comerciale  în  străinătate;  şi  3)  In- 
x  ţelegerea  tacită  între  străini  spre  a  elimina  pe  Români 
din  acest  comerţ,  pentru  a  putea  ei  acapara  şi  domina 
mai  comod  pieţele  "noastre,  şi  a  continua  astfel  de  a 
cumpăra  produsele  ţerii  cu  preţuri  scăzute,  sau  a  ne 
vinde  mărfurile  lor  cu  preţuri  urcate. 

Politica  dar  pe  care  avem  a  o  urma  în  această  ra- 
mură a  comerţului  trebue  în  prima  linie  să  tindă  a 
combate  aceste  cauze,  pentru  a  înlesni  intrarea  elemen- 
telor naţionale  în  această  ramură  de  activitate  şi  a  crea 
un  comerţ  naţional,  ale  cărui  interese  să  nu  mai  fie 
dictate  numai  de  interesele  ţerilor  cumpărătoare — sau 
vânzătoare — de  cari  depind,  ci  în  prima  linie  de  inte- 
resele generale  ale  terii  noastre.  O  condiţiune  esen- 
ţială însă  este  organizarea  creditului,  de  înlesnirile 
căruia  comerciantul  nostru  să  poată  profita  într'o  mă- 
sură largă  şi  să  fie  pus  în  stare  de  a  susţinea  con- 
curenţa caselor  străine,  puternic  sprijinite  prin  creditul 
ieftin  ce-1  capătă  din  statele  lor  de  origine.  Apoi  trebuesc 
create  organizaţiuni  serioase  pentru  culegerea  tuturor 
informaţiilor  precise  de  pe  pieţele  străine  cu  cari  comerţul 
mare  are  zilnic  nevoia  de  a  fi  ţinut  la  curent:  Agenţii 
comerciale,  conduse  de  oameni  practici,  culţi  şi  price- 
puţi în  această  ramură,  trebue  să  avem  în  acest  scop 
cât  mai  numeroase,  atât  pe  pieţele  mari  de  desfacere, 
cât  şi  în  centrele  de  producţie  din  lume  cari  ne  in- 

teresează;  in  pieţele  noastre  mari  însă,  o  reorganizare  a 
burselor  de  producte  şi  de  efecte,  pe  baze  mai  sănătoase 
ca  până  acum,  trebue  să  se  facă  cât  mai  neîntârziat. 
Paralel  cu  acestea — şi  mai  cu  seamă  pentru  produsele 
agricole — trebuesc  create  organizaţiuni  de  vânzare  în 
comun  ale  producătorilor,  pentru  a  nu*i  mai  lăsa  la  dis- 
creţia agenţilor  caselor  de  comerţ. 

Toate  aceste  reforme  cer  însă  şi  o  clasare  raţională 
a  mărfurilor  după  categorii,  spre  a  se  stabili  „tipuri* 
sau  „genuri" — cum  le  cer  ^uzanţele  şi  organizarea  in- 
ternaţională a  diferitelor  ramuri  de  comerţ — ca  astfel 
ele  să  poată  fi  negociate  la  bursă,  fără  a  mai  fi  nevoe 
de  prezenţa  mărfii  sau  a  mostrelor. 

Dacă  procedând  pe  o  astfel  de  cale,  vom  crea,  prin 
organizaţiuni  raţionale,  condiţiuni  fundamentale  de  vieaţă 
unui  comerţ  mai  sănătos  şi  dacă  vom  face  şi  toate  in- 
stalaţiunile  necesare  în  porturi  pentru  depozitarea,  sor- 
tarea, clasarea,  şi  chiar  industrializarea  mărfurilor,  pre- 
cum şi  pentru  obţinerea  de  credite  asupra  lor,  atunci, 
de  sigur,  că  şi  elementele  naţionale — cari  în  vechea 
organizare  nu  găsiau  nici  un  sprijin — vor  avea  posibi- 
litatea a  se  deda,  fără  pericol,  la  această  îndeletnicire 
inteligentă  şi  lucrativă  şi  de  o  atât  de  mare  importanţă 
naţională. 

Paralel  dar  cu  reforma  bazelor  legale  şi  tehnice 
şi  cu  activitatea  de  organizare  a  comerţului,  va  trebui 
să  se  înceapă  şi  o  activitate  consecventă  pentru  în- 
drumarea şi  pregătirea  personalului  în  această  direcţie. 
Reorganizarea  radicală  a  învăţământului  comercial,  având 
în  vedere  în  special  de  a  da  tineretului  o  pregătire 
mai  serioasă  pentru  nevoile  comerţului  mare  mondial,. 

se  impune;  de  asemine  crearea  de  muzee  comerciale, 
institute,  staţiuni  merciologice  şi  tehnologice,  etc.  pen- 
tru controlul,  analiza  şi  clasificarea  mărfurilor  şi  a  ma- 
terialelor prime,  devine  din  ce  în  ce  mai  necesară. 

Şi  în  această  direcţie  dar,  poporul  nostru  are  o  mare 
activitate  civilizatorie  de  desfăşurat,  spre  a-şi  îndeplini  mi- 
siunea sa  faţă  de' omenire  şi  spre  a  profita  de  minuna- 
tele condiţiuni  ce  i  le  oferă  situaţia  şi  natura  ţerii  sale, 
pentru  a  se  desvoltâ  mai  departe  pe  calea  progresului 
şi  a  birul  în  lupta  sa  pentru  existenţă. 


B.  MEDIUL  EXTERN  SAU  MEDIUL  POLITIC 
ŞI  PROBLEMELE  CE  LE  IMPUNE  EL 
POPORULUI  ROMAN 


După  ce  am  arătat ,  influenţa  ce  o  exercită  asupra 
evoluţiei  poporului  român- ţara  sa  cu  totalitatea  condi- 
ţiunilor  naturale  ce  o  caracterizează  şi  activitatea  civi- 
lizatorie  pe  care  trebue  să  o  desvolte  el — adică  modul 
cum  să  o  influenţeze  el  pentru  a-şi  ameliora  mediul  său 
natural,  social  şi  cultural, — ne  mai  rămâne  acum  să  mai 
examinăm  pe  scurt  şi  mediul  său  politic  —  adică  modul 
cum  este  el  influenţat  de  ţerile  şi  popoarele  cu  cari 
vine  în  contact,  direct  sau  indirect — precum  şi  activitatea 
ce  are  a  o  desfăşura  pentru  a-şi  asigura  şi  în  această 
direcţie  posibilităţile  existenţei  şi  propăşirii  sale  în 
viitor. 

Din  cele  arătate  până  acum  s'a  văzut  cum  evoluţia 
poporului  nostru  este  influenţaţă  de  ţara  pe  care  o  lo- 
cueşte,  dictându-i  o  serie  de  interese  mari  permanente 
— culturale,  economice  şi  sociale, — şi  deci  de  probleme 
fundamentale,  pe  cari  trebue  să  le  rezolvească  pentru 

a-şi  putea  asigura  vieaţa  şi  propăşirea  sa.  In  afară  de  ţara 
sa  proprie,  evoluţia  unui  popor  mai  este  influenţată  încă 
şi  de  popoarele  sau  ţerile  cu  cari  se  învecinează  sau 
cu  cari  vine  în  legătură  directă  sau  indirectă.  Cât  de 
mare  însemnătate  au  acestea,  putem  s'o  apreciem 
mai  bine  ca  oricari  alţii,  deoarece  tocmai  poporul 
nostru  a  fost  subjugat  mult  timp  de  vecinii  săi,  fiind 
nevoit  să  muncească  timp  de  secole  pentru  interesele 
etnice  şi  chiar  materiale  ale  acelor  popoare  şi  să-şi  înă- 
buşe propria  sa  vieaţă  şi  putinţa  de  desvoltare.  Este 
dar  necesar  ca  astăzi,  când  ne  închegăm  statul  nostru 
naţional,  să  căutăm  a  ne  da  bine  seama  de  importanţa 
şi  felul  acestor  influenţe  —  cari  constituesc  mediul  de 
traiu  extern  •  al  statului  nostru — şi  de  problemele  ce  ni 
le  impun,  pentru  a  ne  asigura  putinţa  să  trăim  vieaţa 
noastră  proprie  şi  să  ne  desvoltăm  independenţi,  pe  ba- 
zele însuşirilor  specifice  ale  neamului  nostru. 

Interesele  mari  pe  cari  ni  le  dictează  firea  şi  ţara 
noastră  sunt:  1)  De  a  ne  a  asigura  putinţa  desvoltării 
noastre  indepedente  ca  popor,  conservându-ne  şi  des- 
voltând,  printr'o  cultură  proprie,  caracterele  noastre  spe- 
cifice naţionale;  2)  de  a  ne  asigura  putinţa  de  a. crea 
pe  teritoriul  nostru  etnic  o  civilizaţiune  proprie,  care 
să  asigure  poporului  condiţiuni  de  vieaţă  şi  de  muncă 
cât  mai  prielnice,  împreună  cu  o  bună  stare  materială 
şi  sufletească,  spre  a-i  înlesni  desfăşurarea  tuturor  apti- 
tudinilor sale  fireşti ;  3)  de  a  forma  un  stat  unitar,  care, 
printr'o  organizare  tot  mai  perfecţionată,  să-i  garanteze 
putinţa  desfăşurării  maximului  de  energie  vitală,  pentru 
aducerea  la  îndeplinire  a  tuturor  problemelor  de  cul- 
tură şi  de  civilizaţie  a  omenirii. 

Aceste  interese  mari  formează  directivele  per- 
manente ale  'muncii  poporului  şi  criteriul  de 
judecată  a  oricării  acţiuni  a  statului  nostru, 
către  resolvirea  lor  trebuind  să  se  îndrepte  orice 
activitate  a  noastră.  Fireşte  că,  şi  în  mediul  extern-, 
acestea  sunt  scopurile  fundamentale  pe  cari  trebue  să 
le  urmărim,  adică  de  a  ne  asigura,  şi  din  acele  părţi, 
condiţiunile  cele  mai  prielnice  pentru  realizarea  lor. 
Să  vedem  dar:  cari  sunt  acele  popoare  şi  ţeri  cari  pot 
avea  asupra  evoluţiei  noastre  o  influenţă  directă  sau 
indirectă?  de  ce  natură  sunt  acele  influenţe?  şi  cari 
sunt  problemele  ce  ni  le  dictează  fiecare  din  ele? 

Poporul  român  este  înconjurat  de  o  serie  de  vecini 
de  alte  rasse  —  deci  cu  interese  etnice  diferite  de  ale 
noastre — şi  formând  state  pe  teritorii  cari  le  dictează  o 
serie  de  interese  economice,  politice  şi  sociale  proprii. 
Unele  din  aceste  interese  sunt  conforme  sau  merg  pa- 
ralel cu  ale  noastre,  altele  sânt  însă  contrarii  intere- 
selor noastre  fundamentale.  Trebue  dar  să  urmărim, 
unul  câte  unul,  în  linii  mari,  interesele  fiecărui  stat  cu 
care  avem  sau  putem  avea  vreo  legătură,  pentru  a 
vedea :  pe  departe,  în  ce  mod  putem  să  ne  întovărăşim 
la  realizarea  intereselor  comune,  iar  pe  de  altă  parte, 
în  ce  mod  putem  să  împăcăm  interesele  contrarii  sau 
să  ne  apărăm  contra  »lor. 

înainte  de  toate  ştim  că  până  acuma,  toţi  vecinii  noştri, 
stăpânind  câte  o  bucată  din  teritoriul  nostru  etnic,  au 
căutat  pe  toate  căile  să  ne  împiedice  desvoltarea  noastră, 
pentru  ca  nu  cumva,  întărindu-ne,  să  putem  revendică 
acele  teritorii;  prin  alianţele  lor  ei  legau  şi  pe  alte 
state  mari  de  această  politică.  Din  acest  punct  de  ve- 

Gr.  Antipa.  —  Problemele  evoluţiei  Poporului  Român.  24 

de  re  dar,  nu  aveam  decât  duşmani  şi  nu  ne  mai  ră- 
mânea altă  politică,  decât  să  profităm  de  conflictele 
dintre  grupele  de  state  pentru  a  ne  realiza  aspiraţiu- 
nile  noastre  naţionale,  într'o  parte  sau  alta.  Chiar  în- 
treaga noastră  existenţă,  ca  stat,  erâ  bazată  numai  pe 
acest  mare  conflict  de  interese  între  puterile  mari,  căci, ; 
altmintrelea,  de  mult  am  fi  fost  împărţiţi  cu  totul  între  ele. 
Astăzi,  când  unitatea  naţională  a  poporului  român  e  pe 
cale  de  a  se  înfăptui,  mai  mult  sau  mai  puţin  com- 
pletă şi  când  nouăle  state  ce  se  formează  vor  fi  state 
naţionale,  e  de  sperat  că  nu  vom  mai  avea  nevoie* să 
revendicăm  părţi  rămase  din  [teritoriul  nostru  etnic; 
aşa  că  de  acum  înainte  politica  noastră  va  fi  dictată 
numai  de  interese  reale,  altele  decât  cele  teritoriale, 
adică  de  nevoia  de  a  ne  desvoltâ  şi  întări  în  linişte,, 
întrebuinţându-ne  toate  puterile  de  cari  dispunem  pentru 
a  crea  o  civilizaţie  proprie  pe  teritoriul  nostru  etnic.. 

Nu  tot  astfel  e  însă  cu  vecinii  noştri.  In  primul 
rând,  politica  noastră  întreagă  a  fost  influenţată  de 
tendinţa  Rusiei  de  a  ocupa  Bosforul  şi  de  a  transforma 
Marea  Neagră  într'o  mare  interioară  rusească ;  prin 
aceasta,  ţara  noastră,  care  le  sta  în  cale,  trebuia  cuce- 
rită-— sau  mai  bine  zis  politica  de  cucerire  începută  de 
Ruşi  la  1711  trebuia  desăvârşită.  Aşa  dar  tăria  Rusiei 
însemna  pentru  noi  ^nesiguranţa  existenţei  statului  nostru. - 
Dacă  în  adevăr  Petru  cel  Mare  a  lăsat  această  direc- 
tivă politică  în  testamentul  său  sau  nu,  aceasta  e  in- 
diferent; căci,  oricum  ar  fi,  pentru  Rusia  pare  a  ră- 
mâneâ  un  interes  fundamental,  dictat  de  pământii! 
ţerii,  de  a  se  întinde  la  Bosfor  şi  a-şi  asigura  o  ieşire 
neîmpiedecată  la  Mediterana;  scriitorii  ruşi  o  mărturi- 

sesc  acuma  pe  faţă  ( Gurianoff)  Dardanelele,  Mitrofanoff 
în  „Preussischejahrbiicher"  dinMaiu  19i4,etc.),  iar  statua 
Ecaterinei  a  Il-a  din  portul  Odesei,  care,  de  pe  înăl- 
ţimea dda  malul  mării,  arată  cu  degetul  spre  Con- 
stantinopol,  concretizează  această  voinţă  naţională  a 
întregei  Rusii. 

Ce  se  va  alege  din  vechea  Rusie  şi  ce  organi- 
zaţiune  de  1  stat  vor  forma  popoarele  cari  o  lo- 
cuesc,  nu  putem  prevedea  ;  un  lucru  însă  este  sigur,  că 
oricum  s'ar  organiza  aceste  popoare,  ţara  fiind  aceea  care 
dictează  interesele  mari  permanente,  şi  noul  stat  sau 
nouăle  state  vor  trebui  să  urmeze  în  mod  fatal  aceeaş 
politică.  Noi  deci,  în  orice  caz,  trebue  să  contăm  cu 
acest  mare  pericol,  care  ameninţă  existenţa  noastră, 
după  cum  ameninţă  de  pildă  Vesuviul  pe  locuitorii  de- 
la  poalele  lui.  Din  acest  punct  de  vedere  dar,  inte- 
resele noastre  vitale  ne  indică  să  căutăm  în  totdeauna 
ajutorul  şi  să  ne  unim  cu  acele  state  cari  au  interesul 
ca^  Rusia  sau  ştatele  ce  se  vor  forma  pe  teritoriul  ei 
să  nu  ajungă  stăpânitoare  ale  Bosforului. 

In  al  doilea  rând,  Monarhia  aitstro-ungară '  avea  şi 
ea  politica  ei  tradiţională,  de  a  înainta  în  Balcani  şi  a 
lua  la  Bosfor  moştenirea  vechei  Turcii;  era  de  asemenea 
-un  interes  fundamental,  dictat  de  pământul  acelei  ţeri 
şi  concretizat  în  formula,  «der  Drang  nach  Osten>,  care 
şi  el  implica  desfinţarea  existenţei  noastre  ca  stat.  Acestui 
conflict  de  interese  fundamentale  ale  Austriei  cu  vechea 
Rusie  datorim  noi,  că  nu  am  fost  cu  totul  împărţiţi 
între  aceste  mari  state  şi  că  am  putut  să  ne  sprijinim, 
când  pe  unul,  când  pe  altul,  pentru  ane  apăra  existenţa* 
Astăzi  vechea  monarhie  se  desface  într'o  sene  de  state> 

după  popoarele  principale  cari  o  locuiau.  Totuş,  dacă 
aceste  popoare  au  putut  forma  un  timp  atât  de  înde- 
lungat un  stat  unitar,  cu  toate  interesele  lor  naţionale 
opuse,  este  o  dovadă  că  ele  toate — şi  chiar  marile 
Puteri  europene — aveau  un  interes  comun  fundamen- 
tal pentru  aceasta.  Principalul  din  -aceste  interese  fun- 
damentale era  tocmai  acela:  de  a  opri  pe  Rusia  să 
ajungă  la  Mediterana  spre  a  lua  ea  moştenirea  Impe- 
riului turcesc  şi,  prin  aceasta,  de  a-şi  garanta  şi  existenţa 
lor.  Din  acest  punct  de  vedere  dar,  vechea  Monarhie 
austro-ungară  —  cu  toate  că  reprezenta  un  pericol  pen- 
tru noi — îndepliniâ  însă  şi  o  funcţiune  fundamentală 
în  sistemul  Statelor  europene. 

Cu  toată  desmembrarea  vechei  Monarhii  însă,  atât 
interesul  fundamental  al  tuturor  Statelor  europene  de 
a  opri  înaintarea  Rusiei,  cât  şi  nevoia  popoarelor  cari 
compuneau  Monarhia  de  a-şi  putea  garanta  fiecare  exis- 
tenţa sa  proprie  în  viitor,  persistă.  Nouăle  state  ce  se  vor 
forma,  după  ce-şi  vor  regula — după  cum  o  cere  drep- 
tatea —  interesele  lor  etnice,  vor  trebui  în  mod  fatal 
să  se  grupeze  în  jurul  interesului  lor  fundamental  de 
garantarea  existenţei — ajutate  şi  de  întreaga  Europă 
apuseană  interesată  şi  ea — -spre  a  forma  un  nou  bloc, 
în  orice  formă  ar  fi  el,  pentru  apărare  în  contra  Ru- 
siei sau  urmaşilor  ei.  Din  acest  punct  de  vedere  dar, 
noul  stat  naţional  român — odată  interesele  sale  naţio- 
nale definitiv  regulate — va  avea  interese  comune  cu 
nouăle  state  formate  pe  teritoriul  vechii  Monarhii — în 
concordanţă  şi  cu  interesele  mari  ale  Europei  apusene 
şi  centrale — şi  va  trebui  să  găsească  şi  el  forma  de  a 
conlucra  la  apărarea  lor  în  interesul  propriei  sale  existenţe. 

Infine  st  tuaţia  priveligiată  a  României  la  Gurile 
Dunărei  a  fost  şi  va  fi  un  mare  izvor  de  conflicte  de 
interese  vitale,  căci  —  după  cum  am  arătat  îu  capitolul  pre- 
cedent —  cine  stăpâneşte  Gurile  Dunărei  este  menit  a  deveni 
stăpân  pe  comerţul  mare  ce  fatal  trebue  să  se  dezvolte  între 
Europa  centrală.şi  Sud-Estul  Europei,  Sud-VestulAsiei,  etc, 
Rusia — atât  în  scopul  de  a  ne  slăbi  pe  noi  cât  mai  mult,  pen- 
tru a  ne  putea  cuceri  în  urmă  cu  mai  multă  uşurinţă-,  şi  de  a 
nimici  concurenţa  ce  porturile  dela  Gurile  Dunărei  o  fac 
portului  Odesa,  cât  şi  in  scopul  de  a  pune  mâna  pe  comerţul 
Europei  centrale  —  a  căutat  în  totdeauna  să  acapareze 
Gurile  Dunărei;  şi  de  acea  a  căutat  prin  tot  felul  de 
mijloace  —  fie  lăsând  din  nou  să  se  înisipească  gura 
Sulinei,  fie  prin  taxe  şi  piedici  de  altă  natură  ce  le-ar 
fi  putut  pune  navigaţiunii — să  împedece  marele  comerţ 
ce  se  face  pe  aci.  ( 

Interesele  vitale  ale  mai  tuturor  statelor  mari  de  a 
avea  libertatea  comerţului  şi  navigaţiunii  asigurată  la 
Gurile  Dunărei — şi  în  special  al  Angliei,  care  pe  atunci 
avea  un  interes  vital  în  aprovizionarea  cu  cerealele 
noastre,  pentru  care  aducea  cărbuni  şi  fier  în  schimb, 
şi  ale  cărei  vapoare  formau  peste  93%  din  tonajul  va- 
selor comerciale  dela  Gurile  Dunărei  —  au  pus  stavile 
acelei  tendinţe  de  cotropire  a  Rusiei. 

înfiinţarea  Comisiunii  Europene  a  Dunărei,  cu  sco- 
pul de  a  întreţine  navigabilitatea  gurilor  fluviului  şi  de 
a  garantă  libertatea  navigaţiunii  şi  a  comerţului  —  de 
fapt  un  tampon,  pentru  a  evita  fricţiunile  între  inte- 
resele opuse  ale  diferitelor  state, — garanta  şi  interesele 
noastre  în  aşa  grad,  încât,  cu  toate  că  ea  era  în  rea- 
litate o  instituţiune  străină  pe  teritoriul   nostru  —  deci 

reprezenta  o  atingere  a  drepturilor  noastre  de  suverani- 
tate,— oamenii  noştri  de  stat  de  atunci  au  considerat-o 
totuş  ca  pe  o  instituţiune  quasi  naţională  şi  au  stăruit 
ei  singuri  pentru  prelungirea  ei.  Cu  toate  aceste*  garanţii 
puternice  însă,  Rusia  nu  a  dat  înapoi  dela  tendinţele 
ei  de  acaparare,  cari  la  flecare  ocazie  apar,  măcar  pe 
căi  indirecte,  cu  aceeaş  perseverenţă.  Aşa  la  1883 
Rusia,  înţelegându-se  cu  Austria,  a  reuşit,  la  conferinţa 
din  Londra,  să  sustragă  braţul  Chiliei  de  sub  Comi- 
siunea  Europeană;  iar,  prin  conflictul  de  frontieră  ce 
1-a  inventat  la  gura  braţului  nou  format  dela  Stari-Stam- 
bul,  a  căutat  să  ne  răpească  mai  toată  marea  noastră 
teritorială,  care  se  întindea  până  la  rada  Sulinei,  unde 
ancorau  vapoarele;  ba  chiar,  pe  această  jcale  ar  fi  putut 
ajunge  cu  siguranţă  să  provoace  în  timp  scurt  împot- 
molirea naturală  a  gurei  Sulinei,  prin  cantităţile  enorme 
de  nisipuri  aduse  de  braţul  Chiliei. 

Când,  mai  târziu,  interesele  vitale  ale  Angliei  la  Cu- 
rele Dunărei — prin  putinţa  de  a  se  apro viziona jacuma 
cu  mai  multă  uşurinţă  cu  cereale  din  America  de  Sud — 
au  încetat,  această  tendinţă  de  acaparare  din  partea 
Rusiei  şi-a  reluat  vechile  ei  forme  vehemente,  mani- 
festate tocmai  prin  chestiunea  Stari-Stambul  şi  prin  desele 
conflicte  provocate  în  aparenţă  de  pescarii.  Acum,  sin- 
gurul sprijin  ce  ne  mai  rămase  pentru  apărarea  liber- 
tăţii comerţului  şi  a  navigaţiunii  la  gurele  Dunărei 
erau  statele  din  cursul  ei  superior,  că:i  Franţa  era 
legată  de  aliata  ei  Rusia,  Italia  se  dezinteresa  iar  Tur- 
cia era  neputincioasă. 

Austro-Ungaria, p*  de  aitâ parte,  consecventă  mirilo  r 
ei  interese  tradiţionale  —  politice  şi  economice  — -spre 

Orient,  a  căutat  şi  ea  să-şi  stabilească  un  monopol  la 
Dunărea  de  jos,  acaparându-şi  comerţul,  atât  in  detri- 
mentul nostru  cât  şi  al  ţerilor  'din  susul  Dunărei.  Prin 
•tratatul  din  Berlin,  Ungaria  şi-a  luat  un  mandat  euro- 
pean de  a  executa  singură  lucrările  de  rectificarea 
Porţilor  de  Fier — mandat  de  care  nu  s'a  arătat  capabilă, 
deoarece  lucrarea  făcută  cu  cheltueli  enorme  e  cu  totul 
greşită ;  iar  prin  felul  taxelor  ce  le-a  impus  aci,  ea  a  creat  o 
stavilă  foarte  mare  libertăţii  comerţului,  îngreuind  ex- 
portul cerealelor  şi  petrolului  nostru  spre  debuşeurile  lor 
naturale  din  Europa  centrală,  înlesnindu-şi  însă  exportul 
cărbunelui  şi  prdduselor  ei  la  noi.  Ea  făcea  deci  politică 
pfotecţionistâ  cu  taxe  puse  pe  natura  mărfurilor — şi  nu 
pe  tonajul  bastimentelor — constituind  în  mod  abuziv  'o 
adevărată  barieră  navigaţiunii  şi  comerţului  pe  acest 
fluviu,  care,  conform  tratatelor,  trebuea  să  fie  absolut 
liberă. 

La  1883,  la  Conferinţa  dela  Londra,  Austro- Ungaria 
a  căutat  apoi  să-şi  asigure  cu  totul  monopolul  pe  toată 
Dunărea  noastră  până  la  Brăila,  de  care  am  scăpat 
numai  graţie  energiei  oamenilor  noştri  de  stat  de  atunci, 
cari  au  refuzat  să  aplice  pe  teritoriul  nostru  această 
hotărîre  a  marilor  Puterir  Prin  crearea  unei  mari  flote 
de  comerţ  austriace  şi  apoi  a  unei  alteia  ungare,  ei 
au  căutat  deasemenea  să-şi  pună  în  practică  acest  mo- 
nopol şi  să-1  sprijine  prin  deosebite  combinaţiuni  tarifare, 
In  fine  la  pacea  din  Bucureşti  din  1918,  ei  şi-au  dat 
toate  tendinţele  pe  faţă,  prin  stăruinţa  ce  au  pus-o  de 
a  acapara  pentru  Monarhie  porturile  cu  toate  instalaţiile 
lor  şi  şantierele  noastre;  ba  chiar,  printr'o  convenţiune 
făcută  prin  surprindere  şi  semnată  din  partea  ngastră, 


376 


sub  ameninţări,  de  către  o  autoritate  locală  care  nu 
avea  competinţa,  ei  au  căutat  să  pună  mâna  pe  în- 
treaga flotă  de  comerţ  a  României  —  toate  vasele 
N.  F.  R.,  toate  şlepurile  şi  remorcherele  particulare 
rechiziţionate,  deci  întreaga  avuţie  naţională  de  pe  Du- 
năre, a  cărei  valoare  azi  e  nepreţuită  —  şi  pe  toate 
vasele  şi  dragele  Serviciului  hidraulic  român  şi  ale  Co- 
misiunii  Europene  dela  Sulina,  cari  astăzi  nici  nu  mai 
pot  fi  înlocuite.  Numai  graţie  unei  energii  deosebite  şi 
faptului  că  am  putut  convinge  pe  Germani,  că  această 
răpire  este  o  lovitură  adusă  şi  comerţului  lor,  tot  atât 
de  mare  ca  şi  nouă,  am  putut  să  salvăm  această  mare 
avuţie  naţională,  care  altfel  era  imediat  să  fie  trans- 
portată în  susul  Dunărei,  şi  nu  ştiu  de  am  mai  fi  putut-o 
vedea  vreodată. 

Dar  şi  din  partea  Germaniei  —  deşi  în  Comisiunea 
Europeană  a  Dunărei  am  avut  întotdeauna  sprijinul  ei 
în  contra  tendinţelor  Rusiei  şi  chiar  adeseori  şi  în  con- 
tra Austriei  —  s'au  arătat  în  timpul  din  urmă  oarecari 
tendinţe  de  acaparare.  Interesele  lor  mari  pentru  des- 
voltarea  comerţului  cu  Sud  Vestul  Asiei  începuse  a-i 
ademeni  să  transforme  în  viitor  Dunărea  într'un  fluviu 
german  şi  noi  să  devenim  un  domeniu  de  exploatare 
al  capitalului  şi  comerţului  german.  Discuţiile  urmate 
la  pacea  din  Bucureşti  ni  le-au  pus  şi  pe  aceste  ten- 
dinţe născânde  în  evidenţă  şi  ne-au  deschis  ochii  asu- 
pra pericolelor  ce  eventual  ne-ar  putea  ameninţa  şi 
din  această  parte. 

Din  toate  acestea  vedem  dar,  că  Dunărea — această 
minunată  arteră  de  comerţ,  care  ar  trebui  să  fie  menită 
a  lega  popoarele  ce  locuesc  în  basmul  ei  la  o  muncă 

comună  —  şi  mai  cu  seamă  situaţiunea  noastră  privi- 
legiată îa  gurile  ei,  a  devenit  şi  ea  un  izvor  de  con- 
flicte de  interese,  interese  mari  politice  şi  economice, 
dictate  de  necesităţile  desvoltării  producţiei  şi  comer- 
ţului acelor  ţeri.  Fireşte,  că  toate  aceste  tendinţe  de  aca- 
parare şi  de  dominare  a  căii  principale  de  comerţ  din 
Europa  centrală  nu  ne  duc  în  mod  fatal  la  lupte  pe  vieaţă 
şi  pe  moarte,  ci  ele  pot  ajunge — între  state  cu  puteri 
mai  mult  sau  mai  puţin  egale — a  fi  împăcate  şi  pe  cale 
paşnică,  cu  deplina  considerare  a  drepturilor  şi  intere- 
selor reciproce.  Pentru  aceasta  însă  trebue  să  fim  înainte 
de  toate  conştienţi  de  drepturile  şi  datoriile  noastre  şi 
trebue  să  fim  în  stare  a  ni  le  apăra,  adică  trebue 
înainte  de  toate  să  fim  noi  singuri  tari. 

Popoarele  cari  formează  statele  de  azi  din  Europa 
centrală  vor  locui  şi  pe  viitor  tot  acolo,  şi,  oricare  ar 
fi  organizarea  politică  a  statelor  ce  le  vor  forma  ele 
în  urma  acestui  răsboiu,  interesele,  dictate  de  pământul 
ţerii  lor,  le  va  împinge  spre  aceleaşi  căi  de  comerţ  şi 
debuşeuri,  deci  spre  aceeaş  politică ;  şi  numai  atunci 
când  vor  şti  ele  că  găsesc  aci  un  stat  puternic,  vor 
căuta  a- şi  satisface  interesele  lor,  nu  prin  acaparare  şi 
dominare,  ci  prin  bună  înţelegere  şi  muncă  comună. 

In  fine,  nu  numai  Dunărea,  dar  întreaga  ţara  noastră 
— prin  bogăţiile  ei,  prin  populaţia  ei  mai  rară,  prin  uşu- 
rinţa traiului,  prin  frumuseţile  ei,  prin  blândeţea,  inteli- 
genţa şi  aptitudinile  de  muncă  ale  poporului,  etc. — este 
râvnită  de  alte  popoare,  dacă  nu  pentru  a  fi  cucerită 
cu  armele,  cu  atât  mai  mult  însă  pentru  a  fi  exploatată, 
ca  un  domeniu  de  exploatare  economică  a  capitalurilor 
mari  din  toată  lumea.  De  asemenea,  faptul,  de  ex.,  că 

Germania  a  căutat  în  anii  «din  urmă — din  naintea  răs- 
boiului — să  transforme  şcoalele  confesionale  ale  Comu- 
nităţii evangelice  —  săseşti  din  Bucureşti  în  scoale  de 
stat  Germane,  pe  cari  le-a  pus  sub  controlul  Inspec- 
toratului German  ai  şcoalelor  din  Breslau,  este  o  dovadă 
Tădită  de  tendinţele  politice  pe  cari  le  urmărea  ea  aci, 
a  căror  primă  îndrumare  era  această  penetraţiune  cul- 
turală. Şi  tot  astfel  găsim  şi  instituţiuni  ale  altor  state, 
cari  dovedesc,  şi  din  acele  părţi,  aceleaşi  tendinţe  de 
penetraţiune  în  statul  nostru,  adică  ia  început  culturale, 
iar  apoi  economice. 

Acestea  sunt,  în  linii  mari,  pericolele  mari  şi  perma- 
nente, bazate  pe  interese  reale,  pe  cari  le  constatăm  din 
analiza  mediului  de  traiu  politic  al  poporului  român.  La 
acestea  fireşte  se  vor  adaoge  pe  multă  vreme  şi  toate 
acele  conflicte  sporadice,  provenite:  din  apărarea  teri- 
toriului etnic,  din  jnevoia  stabilirii  de  fruntarii  sigure 
şi  corespunzătoare  limitelor  antropogeograflce,  din  asi- 
gurarea drumurilor  spre  calea  largă  a  comerţului  mare 
pe  ocean,  din  tendinţele  vecinilor  de  a  ne  slăbi  prin 
instigaţiunea  naţionalităţilor  din  noul  nostru  stat,  etc; 
toate  acestea  vor  trebui,  fireşte,  sâ-şi  găsească,  într 'un  timp 
relativ  mai  scurt,  starea  lor  de  echilibru,  care  să  asigure 
putinţa  unei  munci  paşnice,  necesară  de  o  potrivă  pentru 
desvoltarea  tuturor  nouălor  state. 

Pericolele  mari  şi  permanente  ale  acestui  mediu  sunt 
însă  acelea  cari  trebue  să  ne  dea  directivele  şi  să  for- 
meze baza  politicei  noastre  externe  în  viitor.  Ele  ne 
vin,  după  cum  am  văzut,  din  toate  părţile,  astfel  că 
alianţele  —  chiar  dacă  sunt  bazate  pe  comunitate  de 
interese  reale  —  nu  sunt  în  totdeauna  suficiente  a  ne 

garanta  salvarea  drepturilor  noastre,  In  toate  împrejură- 
rile; căci  prietenii,  oricât  de  sinceri  ar  fi  ei,  au  întotdeauna 
şi  alte  interese  proprii  de  apărat  sau  interese  străine 
de  menajat,  cari  pot  fi  contrarii  intereselor  noastre,  aşa 
că  ajutorul  lor  poate  fi  numai  iluzoriu.  De  altfel  tim- 
purile pline  de  învăţăminte  prin  cari  am  trecut  ne-au 
deprins  să  judecam  şi  aceste  lucruri  după  justa  lor  va- 
loare. Garanţia  reală — şi  singura  sigură — a  existenţei  şi 
propăşirii  noastre  în  viitor^  stă,  şi  în  această  direcţie, 
numai  în  întărirea  noastră  proprie,  desvoltându-ne  tot 
mai  mult  propriile  noastre  puteri,  prin  muncă  neobosită, 
cultură  şi  civilizaţie,  şi  dând  o  organizare  cât  mai  per- 
fectă statului  nostru,  astfel  ca  să  fim  cât  mai  neatârnaţi 
din  afară,  atât  politiceşte,  cât  şi  econom iceşte. 

După  cum,  numai  pe  această  cale,  putem  birui  toate 
greutăţile  mediului  natural,  spre  a  ne  asigura  în  el  con- 
diţiuni  bune  de  traiu,  cari  să  ne  înlesnească  desfăşurarea 
vieţii  şi  activităţii  noastre,  tot  astfel,  şi  în  mediul  politic, 
ne  vom  putea  crea  condiţiunile  de  existenţă,  numai  dacă 
vom  fi  în  stare  de  a  ne  afirma  .voinţa  de  a  trăi  şi  de  a  ne 
apăra  singuri — contra  oricui — drepturile  noastre  şi  nea- 
târnând de  nimeni. 

Fireşte  conflicte  de  interese  şi  răsboaie  vor  fi  cât  va 
exista  omenirea;  căci  vieaţa  ei  e  lupta,  şi  acestea  nu  sunt 
decât  manifestările  ei,  prin  descărcările  puternice  ale 
atmosferei  încărcate  în  care  trăeşte  şi  cari  nu  pot  fi 
oprite.  După  cum  dar  nimeni  nu  poate  desfiinţa  elec- 
tricitatea atmosferică,  dar  oricine  îşi  poate  apărâ  casa 
sa  de  fulger,  printr'un  paratrăsnet  — ba  chiar  poate  găsi 
mijlocul  de  a  o  folosi  pentru  scopurile  sale, — tot  astfel 

noi,  cunoscând  bine  adevăratele  noastre  interese  şi 

pericolele  cari  ne  ameninţă,  vom  putea  feri  casa  noastră,, 
prin  tăria  proprie  —  bazată  pe  cultura  şi  civilizaţia  la 
care  ne  vom  înălţa — şi  care  va  fi  cel  mai  bun  mijloc 
de  a  stabili  stări  de  echilibru  paşnic,  acolo  unde  descăr- 
cările violente  atât  de  periculoase  ameninţă  să  se  producă. 

CAPITOLUL  V 

ORGANIZAREA  PUTERILOR  POPORULUI 
ROMÂN  ŞI  ÎNTREBUINŢAREA  LOR. 
STATUL  SI  POLITICA. 


•  In  capitolele  precedente,  considerând  poporul  român 
ca  un  organism,  supus  marilor  Jegi  ale  evoluţiei  lumii 
organice,  şi  analizând  firea  sa,  am  constatat  o  serie  de 
predispoziţiuni,  însuşiri  şi  aptitudini  fundamentale  — din 
cari  unele  abia  în  stare  latentă  —  cari  constituesc  for- 
ţele sale  elementare  şi  cari  sunt  capabile  încă  de  o 
mare  desvoltare  şi  perfecţionare  prin  cultură. 

Analizând  apoi  mediul  de  traiu — adică  totalitatea 
condiţiunilor  geografice,  naturale,  sociale,  culturale  şi 
politice — în  cari  are  el  a-şi  desfăşura  vieaţa,  l-am  constatat 
şi  pe  acesta  capabil  de  o  mare  perfecţionare,  putând  fi 
transformat  printr'o  activitate  civilizatorie  consecventă 
într'un  mediu  foarte  prielnic  propăşirii  acestui  popor. 

Atât  pentru  activitatea  culturală,  în  trezirea,  desvol- 
tarea  şi  perfecţionarea  însuşirilor  şi  aptitudinilor  fireşti 
ale  poporului,  cât  şi  pentru  activitatea  civilizatorie,  în 
ameliorarea  şi  perfecţionarea  mediului  de  traiu  în  toate 
direcţiile  sale,  am  văzut  că  natura  însăş  ne  indică 
problemele  ce  avem  a  le  rezolvi  şi  ne  dictează  politica 
ce  trebue  s'o  urmărim  în  acest  scop.  Rezolvirea  tuturor 

acestor  probleme  cere  o  desfăşurare  de  muncă  con- 
tinuă şi  intensă  a  întregului  popor,  iar  această  muncă 
va  putea  da  roadele  ei  adevărate — adică  va  putea  pune 
poporul  nostru  în  stare  să  desvolte  maximul  de  energie 
vitală — turnai  printr'o  organizare  cât  mai  perfectă,  ba- 
zată pe  specializare,  adică  pe  principiul  diviziunii  muncii 
şi  al  economiei  forţelor.  Dela  modul  cum  va  şti  apoi 
poporul  să  întrebuinţeze  această  energie,  pe  care  va  fi 
capabil  să  o  desvolte  prin  organizarea  muncii  sale,  va 
depinde  izbânda  sa,  în  rezolvirea  problemelor  culturale 
şi  civilizatorii  pe  cari  i  le  indică  natura  şi  cari  trebue 
să  constituească  aspiraţiunile  sale  naturale. 

O  asemenea  muncă  organizată  şi  o  întrebuinţare 
raţională  a  energiei  colective  a  poporului  este  condi- 
ţionată însă  de  o  cât  mai  perfectă  organizaţie  a  Sta- 
tului, pe  care  poporul  nostru  îl  formează  pe  teritoriul 
său  etnic.  Se  cuvine  dar,  înainte  de  a  termina  acest 
studiu,  să  cercetăm,  în  linii  mari,  care  ar  fi  organiza- 
ţiunea  cea  mai  potrivită — şi  pe  ce  principii  bazată — pe 
cari  ar  trebui  să  o  aibă  Statul  nostru,  şi  care  e  politica 
pe  care  trebue  <  să  o  urmeze  pentru  a  putea  resolvi 
toate  problemele  ce  i  se  impun,  şi  deci,  pentru  a  înlesni 
mersul  evoluţiei  spre  progres  al  poporului  nostru,  asi- 
gurându-i  izbânda  în  lupta  sa  pentru  vieaţă  între  popoa- 
rele lumii. 

1.  Statul.  Ţelurile  şi  bazele  organizării  sale. 

Nu  vom  intra  aci  în  discuţiunea  teoriilor  şi  definiţiu- 
nilor  —  sociologică,  juridică,  organică,  energetică,  etc. — 
ce  s'au  dat  noţiunii  de  Stat  şi  evoluţiunii  ei  dela  con- 

cepţiunea  «Statului  poliţist»  sau  «Statului  de  drept»  la 
«Statul  cultural».  Vom  reţine  din  acestea  numai  pe  acea 
mai  potrivită  cu  punctul  de  vedere  biologic,  pe  care 
ne-am  pus  noi  în  studiul  de  faţă,  după  care  statul 
apare  ca  „totalitatea  instituţiunilor  menite  a  fbrmă 
puterea  colectivă  a  unui  popor  şi  a  dispune  de  ea" 
Pentru  noi,  în  concepţiunea  noastră  evoluţionistă,  Statul 
este  organul  regulator  şi  conducător  al  mersului  evo- 
luţiei spre  progres — adică  spre  cultură  şi  civilizaţie  — 
a  poporului  considerat  ca  un  organism,  adică  ca  o  uni- 
tate superioară  a  omenirii. 

Ca  atare:  el  garantează  siguranţa  teritoriului  şi  a 
persoanelor  ce-1  locuesc,  creează  şi  întreţine  o  stare  so- 
cială cât  mai  prielnică  pentru  a  permite  desvoltarea  şi 
organizarea  cea  mai  bună  posibilă  a  tuturor  forţelor 
fizice,  economice,  morale  şi  intelectuale  ale  supuşilor  săi 
el  mănţine  dar  ordinea  socială  şi  regulează  raporturile 
de  drept  între  supuşii  săi,  ca  factori  fundamentali  ai 
societăţii,  şi  organizează  munca  naţională  şi  întrebuin- 
ţarea ei  pentru  scopurile  culturale  şi  civilizatorii  cerute 
de  evoluţia  sa;  el  este  expresiunea  voinţei  întregului 
popor,  pe  care  caută  a  o  afirma,  conducând  lupta  pentru 
realizarea  aspiraţiunilor  sale  ce  decurg  din  firea  sa  şi 
din  totalitatea  condiţiunilor  naturale  în  care  trăeşte  şi 
se  desvoltă. 

Noţiunea  de  Stat,  ca  expresiunea  superioară 
a  organizării  unui  popor,  evoluează  dar  după 
cum  evoluează  şi  vieaţa  acelui  popor  şi  deci 
şi  necesităţile  propăşirii  sale. 

*)  Adolf  Menzel,  Begriff  und  Wesen  des  Staates.  Handbuch  dcr 
Politik.  Bd.  I,  pg.  43.  Berlin  1912. 

In  vederea  îndeplinirii  acestei  funcţiuni  fundamentale — 
de  a  conduce  şi  coordinâ  activitatea  întregului  organism 
şi  a  organelor  sale — Statul  are  nevoe  de  o  putere  cât 
mai  mare,  pentru  a-şi  asigura  existenţa  sa  între  cele- 
lalte state  şi  a  asigura  ordinea  internă,  garantând  sigu- 
ranţa persoanelor  şi  a  proprietăţii;  aceasta  cere  însă,  în 
prima  linie,  o  mare  putere  culturală,  militară  şi  financiară. 

Tocmai  necesitatea  acestor  puteri  —  culturală,  militară 
şi  financiară — cari-i  dau  Statului  putinţa  de  a-şi  asigura 
existenţa  sa  şi  de  a  garanta  astfel  vie  aţa  şi  avuţia  su- 
puşilor săi — îi  dă  dreptul  de  a  dispune  de  aceştia,  după 
cum  interesele  sale  superioare  o  cer;  iar  ei  sunt  datori 
a  se  supune  la  această  constrângere,  fără  de  care 
unitatea  organică  ce  o  formează  —  care,  astfel  formată, 
este   capabilă  de  o  desfăşurare  de  forţe  cu  mult  mai 
mare,  provenită  din  organizarea  forţelor  elementare  ale 
indivizilor — nu  ar  fi  posibilă.  Graţie  numai  acestei  «Pu- 
teri de  constrângere»  şi  mijloacelor  de  cari  dispune, 
poate  Statul  să-şi  îndeplinească  rolul  său  de  orga- 
nizator al  muncii  naţionale,   de  apărător  şi 
îndrumător  al  interesului  general  şi  de  exe- 
cutor al  voinţei  întregului  popor,   în   lupta  sa  • 
spre  progres  şi  civilizaţiune,  spre  binele  tuturor  mem- 
brilor cari-1  compun. 

Puterea  de  constrângere  însă  nu  poate  fi  între- 
buinţată pentru  orice  scop,  ci'  numai  pentru  realizarea 
ţelurilor  superioare  politice  ale  Statului.  Ţelurile  poli- 
tice ale  Statului  nu  sunt  însă  o  construcţie  voluntară 
a  raţiunii,  ci  ele  decurg  din  necesităţile  reale 
ale  evoluţiei  poporului  şi  ţerii.  Constrângerea 
deci  nu  poate  fi  aplicată  decât  în  măsura  strict  nece- 

sară,  dictată  de  aceste  necesităţi;  căci  altfel  s'ar  îm- 
piedica desvoltarea  normală  a  individului  şi  i  s'ar  lua 
putinţa  de  a-şi  îndeplini  rolul  său  important  în  mersul 
general  al  evoluţiei  poporului.  Rolul  individului  in  uni- 
tatea organică  superioară — adică  în  poporul — din  care 
face  parte  nu  este  limitat  numai  ca  al  unei  roate  Sntr'o 
maşină,  ci  el  trebue  să  se  desvolte  şi  să  se  perfecţio- 
neze neîncetat,  spre  a-şi  putea  îndeplini  tot  mai  bine 
funcţiunea  sa  socială,  pentru  ca  astfel  şi  întregul  or- 
ganism să  poată  deveni  şi  el  tot  mai  perfect.  Este  dar, 
de  asemenea,  o  necesitate  a  evoluţiei  ca  libertatea  in- 
dividului —  şi  ca  consecinţă  şi  dreptul  de  pro- 
prietate individuală  —  să  fie  garantate,  în  limitele  pe 
cari  putinţa  conlucrării  lor  armonice  în  vederea  scopului 
superior  o  permite.  Aşa  dar  limitele,  atât  pentru  dreptul 
de  constrângere  a  Statului,  cât  şi  pentru  libertatea  in- 
dividului şi  respectul  proprietăţii,  surit  condiţionate  de 
necesităţile  evoluţiei.  Intr'un  caz  de  răbsoiu  Statul  poate 
dispune  până  şi  de  vieaţa  şi  averea  supuşilor  săi;  în  timpuri 
paşnice,  libertatea  individuală,  cu  cât  e  mai  mare5  cu 
atât  poate  deveni  taai  productivă  în  toate  câmpurile  de 
activitate,  accelerând  mersul  evoluţiei  întregului  spre 
progres.  Aceste  limite  depind  dar  de  funcţiunea  so- 
cială pe  care  au  a  îndeplini  indivizii  în  diferitele  stadii  ale 
evoluţiei. 

Necesităţile  evoluţiei  se  schimbă  însă  şi  ele. neîncetat, 
după  cum  evoluează  şi  factorii  cari  o  condiţionează. 
In  special  creşterea  continuş.  a  populaţiei  aduce  mereu 
mari  transformări  în  mediul  social  şi,  prin  aceasta,  şi  în 
condiţiunile  de  producţia,  distribuţia  şi  consumaţia  bu- 
nurilor economice,  şi  deci,  şi  în  mediul  natural,  cultural 

Gr.  Antipa.  —  Problemele  evoluţiei  Poporului  Român.  20 

şi  politic.  Aceste  transformări  aduc  însă  necontenit  noui 
problemfe  şi  cer  nouă  organizări,  cari  schimbă  şi  rapor- 
turile dintre  Stat  şi  indivizii  ce-1  compun.  Astfel  unele 
bunuri,  cari,  într'«n  Stat  cu  o  populaţiune  rară,  pot 
forma  obiectul  unui  drept  de  proprietate  privată  in- 
tangibil—  «Jus  utendi  et  abutendi»,  — într'un  Stat  cu  o 
populaţiune  deasă  nu  mai  pot  rămânea  în  această  stare, 
de  oareqe  ele  au  acum  de  îndeplinit  o  altă  funcţiune  so- 
ciala, care  cere  anume  restricţi  uni  ale  dreptului  de  a  uza 
şi  abuzi  de  proprietatea  lor.  Pământul  agricol,  de  ex., 
care  astăzi  încă  în  multe  cazuri  constitue  un  obiect  de 
plasament  sau  de  speculă,  nu  va  mâi  putea  conserva 
mult  timp  această  formă  de  proprietate  cu  dreptul  de 
folosinţă  discreţionară,  căci,  el  fiind  totodată  şi  terito- 
riul ţerii,  trebue  să  servească  în  prima  linie  pentru  ne- 
cesităţile de  locuinţă  şi  de  hrană  ale  populaţiunii;  tot 
asfel  apele  curgătoare,  izvoarele  de  energie,  etc,  având 
de  îndeplinit  de  acum  înainte  o  funcţiune  mai  înaltă  în 
interesul  întregului  popor,  ele  nu  vor  mai  putea  rămâne 
multă  vreme  supuse  acestui  regim  al  proprietăţii  private 
intangibile.  Deci  şi  concepţiunea  cu  privire  la  ferul  drep- 
tului de  proprietate  privată  trebue  să  evolueze,  după 
necesităţile  evoluţiei  generale  ale  Statului  şi  după  func- 
ţiunea socială  pe  care  are  a  o  îndeplini  fiecare  obiect. 

Din  toate  acestea  vedem  dar,  câ  noţiunile  fundamen- 
tale ale  stării  de  drept  public  şi  privat — care  regulează 
raporturile  cetăţenilor  intre  ei  şr  faţâ'de  Stat,  garantând 
siguranţa  persoanei  şi  a  proprietăţii,  şi  prin  care  Statul 
asigură  apărarea  sa  în  afară  şi  ordinea  socială  înăuntru — 
şi  deci  şi  putinţa  conlucrării  tuturor — trebue  să  evolueze  şi 
ele,  după  cum  se  schimbă  şi  necesităţile  evoluţiei  poporului. 

2.  Politica. 

Omul  polittc  şi  Omul  de  ştiinţă  şi  rolurile  lor 
în  îndrumarea  evoluţiei. 

£  Necesităţile  ^evoluţiei  sunt  determinate  de  firea  popo- 
rului şi  de  aspiraţiunile  cari  decurg  din  aceasta,  precum  şi  de 
condţiunile  geografi  :e,  naturale,  sociale,  economice  şi 
externe  ale  mediuluf  său  de  traiu.  Ele  au  dar  o  bază 
reală,  din  care  decurg  problemele  ce  le  impun.  Stu- 
diarea  acestor  probleme — cari  constituesc  vieaţa  publică 
a  poporului  şi  Statului  său — şi  a  soluţiunilor  ce  le  tre- 
buesc  date  pentru  realizarea  lor,  formează  obiectul 
preocupărilor  Ştiinţei;  arta  de  a  organiza  înfăptuirea  so- 
luţiunilor pe  cari  ştiinţa  le  dă  acestor  probleme  for- 
mează obiectul  Politicei,  Politica  fiecărui  Stat  are  dar 
o-bază  reală,  decurgând  din  totalitatea  condiţiunilor  sale 
de  vieaţă,  bază  pare-şi  are  desvoltarea  ei  istorică  şi  ale 
cărei  modificări  sunt  numai  stadii  din  evoluţia  ei  na- 
turală. 

Politica  este  dar  acea  artă,  bazată  pe  ştiinţă,  care  are 
de  scop  de  a  transforma  o  stare  în  una  mai  bună  şi 
a  înlesni  mersul  evoluţiei;  ea  evoluează  singură,  după 
cum  se  schimbă  şi  necesităţile  evoluţiei  poporuluî  şi 
deci  ale  Statului. 

In  conducerea  şi  îndrumarea  evoluţiunii  unui  popor — 
care  constitue  menirea  fundamentală  a  Statului —  sunt 
dar  2  elemente  cari  au  a  îndeplini  rolurile  principale: 
Omul  de  ştiinţă,  care  are  a  st  idiâ  tdâte  problemele 
impuse  de  necesităţile  evoluţiei  şi  a  găsi  soluţiunile  lor, 
şi  Omul  politic ,  care  are  a  organiză  munca  în  vederea 

realizării  lor  şi  a  înfăptui  posibilul.  Posibilul  este  el 
singur  determinat  prin  consideraţiuni  de  natură  geo- 
grafică, economică  şi  socială. 

Intre  activitatea  acestor  2  categorii  de  oameni,  cu 
roluri  atât  de  hotărîtoare  în  regularea  mersului  evolu- 
ţiei poporului,  este  o  ştrânsă  legătură,  care  cere  o  con- 
lucrare intimă;  ba  chiar  e  necesar,  ca  omul  de  ştiinţă 
să  fie  în  stare  a-şi  da  singur  socoteală  şi  de  putinţa 
înfăptuirii  propunerilor  sale,  iar  omul  politic  trebue  să 
aibă  şi  el  cultura  ştiinţifică  necesară  pentru  a  vedea 
cu  proprii  săi  ochi  chestiunile  pe  cari  le  infăptueşte,  a 
distinge  între  soîuţiunile  bune  şi  cele  greşite  ce  i  se 
propun  şi  a  prevedea  efectele  fiecăreia. 

Cu  toată  legătura  naturală  ce  există  insă  între  aceste 
2  categorii  de  oameni,  între  felurile  lor  de  activitate 
este  o  mare  diferinţă  de  metode  şi  procedee,  şi  de 
aceea  e  necesar  ca  raporturile  dintre  dânşii,  precum  şi 
atribuţiunile  lor,  să  fie  bine  precizate.  Omul  de  ştiinţă 
trebue  să  fie  absolut  obiectiv  —  preotul  adevărului- — şi 
să  nu  se  lase  influenţat  în  concluziile  studiilor  sale  de 
nici  o  altă  consideraţiune,  decât  adevărul  absolut, 
astfel  cum  reiese  el  din  cercetările  sale.  Omul' politic, 
având  mai  mult  a  exercita  o  arta,  trebue  să  caute 
posibilităţile  realizării,  şi  deci  eventual  să  facă  adeseori  . 
chiar  şi  concesiuni  în .  chestiuni  mai  mici  pentru  a 
putea  realiza  altele  mai  mari. 

Omul  politic,  mânuind  oamenii  şi -regulând  interesele 
lor  individuale  sau  de  clasă,  trebue  să  caute  a  le  cântări 
pe  toate  şi  a  scoate  din  ele  Interesul  general,  pe  care 
să-l  valorifice  prin  legile  sale.  Interesul  general  este 
însă  în  totdeauna  o  rezultantă,  adică  o  linie  mijlocie 

scoasă  prin  paralelogramul  forţelor  din  o  serie  de  in- 
terese variate  şi  adeseori  chiar  opuse.  Această  linie 
mijlocie  dar  nu  poate  fi  scoasă  prin  consideraţiuni 
teoretice,  ci  prin  cântărirea  tuturor  intereselor,  pentru 
fiecare  caz  în  parte;  şi  mai  cu  seamă,  ea  trebue  să  fie 
stabilită  pe  realitatea  faptelor  experimentate  şi,  în  special, 
pe  valoarea  reală  pe  care  o  prezintă  fiecare  din  con- 
siderentele ei  pentru  caracterul  general  al  Statului  şi 
pentru  situaţiunea  sa  in  lumea  celorlate  state.  Pentru  omul 
de  ştiinţă  dar.  interesul  general  într'o  anume  chestiune 
este  absolut,  pe  când  pentru  omul  politic  el  este  relativ. 

Câmpul  de  activitate  al  omului  de  ştiinţă  este 
natura  şi  laboratorul  sau  biblioteca  sa,  pe  când  al 
omului  politic  sunt  oamenii  sau  categoriile  de  oameni 
şi  interesele  lor.  Unul  trage  din  faptele  sale  concluziunî 
logice  şi  adevăruri  ştiinţifice,  dela  cari  nu  poate  devia, 
altul  merge  cu  cântarul  şi  încheie  transacţii,  fiind  ne- 
voit să  iea  în  considerare  şi  oportunitatea  înfăptuirii 
reformelor  sale.  Un  amestec  dar  al  omului  politic  în 
atribuţiuniîe  omului  de  ştiinţă  ş\  luarea  în  considerare 
de  către  acesta  din  urmă  a  intereselor  politice  poate 
să  fie  vătămătoare  roiului  ce  fiecare  din  ei  are  înda- 
torirea a-1  îndeplini,  putând  duce  la  concluziuni  false  şi 
deci  la  o  îndrumare  greşită  a  evoluţiei. 

Sistemul  parlamentar  face  însă  ca  omul  politic  să  nu 
fie  numai  reprezentantul  interesului  general,  ci  adeseori 
şi  aî  intereselor  speciale  ale  alegătorilor  săi,  cari  uneori 
pot  fi  chiar  contrare  interesului  general.  Prin  aceasta 
dar  el  poate  deveni  o  piedică  a  evoluţiei  normale,  astfel 
cum  o  cer  interesele  întregului  popor ;  căci  acestea  duc 
adeseori  la  formările  de  partide  bazate  pe  apărările  de 

categorii  de  interese  şi  apoi  la  politicianism  şi  la  toate  acele 
compromise,  cari  se  fac  contra  sincerităţii  convingerilor 
şi  cari  periclitează  morala  politică/ 

Contra  acestor  deviaţinni  ale  omului  politic  dela  calea 
dreaptă — cari  schimbă  sau  chiar  opresc  în  loc  mersuî 
evoluţiei  spre  progres  al  întregului  popor  —  nu  poate 
lupta  cu  succes  decât  ornai  de  ştiinţă,  care  are  înda- 
torirea să  supravegheze  ca  soluţiunile  ce  le-a  dat  el 
problemelor  evoluţiei  în  diferitele  direcţii  să  fie  înfăptuite 
în  limitele  posibilului,  dar  nu  oprite  sau  schimbate  în 
favoarea  intereselor  lăturalnice.  Omul  de  ştiinţă  are 
de  aceea  şi  îndatorirea  de  a  face  educaţia  cetăţă- 
nească  a  poporului — luminându-1  asupra  diferitelor  pro- 
bleme şi  asupra  interesului  general  în  toate  chestiunile — 
deoarece  numai  aşâ  se  poate  asana  vieaţa  politică  şi  împie- 
dica răul  ce-1  pot  face  partidele  cu  reprezentanţii  lor. 
n  Tocmai  din  cauza  acestei  îndatoriri  principale  ale  omului  de 
ştiinţă,  este  însă  necesar  ca  independenţa  sa  să  fie  apă- 
rată prin  legi  şi  să  fie  pus  la  adăpostul  lovirilor  ce  i  le 
pot  aduce  oamenii  politici,  sau  politicianii,  cari,  având  pu- 
terea in  mână,  vor  căuta — -ceeace  la  noi  se  -face  în  stil 
mare  — x)  şâ-1  terorizeze  şi  să-1  împiedice  pe  toate  căile 
ca  să-şi  îndeplinească  datoria  sa,  astfel  cum  o  cer 
interesul  general  şi  interesele  superioare  ale  evoluţiei. 

3.  Partidele  politice. 

In  cele  precedente  am  arătat  că  politica  este  arta — 
bazată  pe  ştiinţă  —  de  a  transforma  o  stare  socială  în 
una  mai  bună.  Această  transformare  se  face  prin  con- 

lucrarea  mai  multor  forţe  —  care  sunt  Forţele  politice 
sau  Partidele  —  iar  Stările  sociale,  care  se  succed  una 
alteia,  sunt  Rezultantele,  scoase  prin  paralelogra- 
mul forţelor  din  activitatea  partidelor.  După  cum  în 
procesul  de  transformare  al  unei  Specii  lucrează  două 
feluri  de  forţe — Forţele  ceyttri petale,  care  împing  spre 
păstrarea  caracterelor  strămoşeştiY « Ereditatea^ y,şi  For- 
ţele centrifugale,  care  împing  spre  continuua  lor  trans- 
formare pentru  a  face  ca  organizmul  să  Gorespundă 
mereu  nouălor  cerinţe  ale  mediului  de  traiu  ( «Adafita- 
ţiunea»)  —  tot  astfel  şi  în  transformările  sociale;  aci, 
aceste  două  feluri  de  forţe  - — centripetale  şi  centrifu- 
gale —  îşi  au  corespunzătoarele  lor  în  forţele  politice, 
care  sunt  Partidele  conservatoare  şi  Partidele  pro- 
gresiste, iar  Evoluţia  societăţii  —  cu  toate  instituţiuniîe 
ei— este  rezultanta  din  acţiunea  lor,  adică  o  linie  mij- 
locie scoasă  prin  paralelogramul  forţelor. 

Vieaţa  complexă  a  unui  popor  şi  lupta  pentru  exis- 
tenţă ce  fiecare  din  indivizii  ce-1  compune  este  nevoit 
s'o  ducă,  tendinţele  de  câştig  sau'de  acaparare  şi  de  do- 
minaţiune  ale  unora  în  dauna  celorlalţi,  etc,  scot  însă  la 
iveală  o  mare  varietate  de  interese,  unele  individuale, 
altele  de  clase  sau  categorii  de  cetăţeni,  unele  de  na- 
ţionalitate sau  confesiuni  ş.  a.  m.  d.  Interesul  general, 
pe  care  Statul  trebue  să-1  apere  şi  să-1  valorifice  prin 
legile  sale,  nu  este  însă  în  totdeauna  identic  cu  aceste 
feluri  de  interese,  aşa  că  ele  nu  pot  fi  satisfăcute  decât 
întru  cât  sunt  justificate  şi  în  concordanţă  cu  interesul 
general.  Când  "aceste  interese  lăturalnice  însă  servesc 
de  bază  pentru  formarea  partidelor  politice  şi  ajung 
astfel  Forţe  politice,  ele  devin  prin  aceasta  periculoase 

pentru  apărarea  interesului  general ;  oamenii  politici  deci*,, 
care  conduc  aceste  partide  şi  le  reprezintă  interesele,, 
nu  mai  întrunesc  calitatea  fundamentai  a  omului  de  Statt. 
căruia  să  i  se  poată  încredinţa  robi  de  conducător  al 
Statului  şi  de  regulator  al  evol  iţiei  sale. 

Omul  de  stat  adevărat  trebue  să  fie  reprezentantul1 
intereselor  întreg  ilui  popor  şi  nu  al  partidelor,  şi,  ca 
atare,  baza  activităţii  sale  nu  poate  fi  decât  baza  fun- 
damentală politică  a  Statului,  astfel  cum  decurge  ea 
din  totalitatea  condiţi' inilor  de  vieaţă  a  poporului  şi 
cum  sa  desvoltat  ea  în  mod  istoric.  El  trebue  dar  să 
lupte  pentru  a  împiedică  ca  partidele  formate  pe  baza 
intereselor  lăturalnice  să  devină  forţe  politice  şi  pentru 
a  înlătura  dela  conducerea  Statului  pe  oameni  politici 
cari  le  reprezintă;  cu  atât  mai  mult  fireşte  trebue 
să  lupte  contra  partidelor  demagogice,  cari,  sub  masca 
politicei  de  principii,  caută  să  realizeze  interesele  per- 
sonale, de  câştig  şi  de  acaparare,  sau  interesele  de 
clasă,  etc.  cari  sunt  contrarii  interesului  general  şi  inte- 
reselor superioare  ale  Statului.  In  general  e  de  datoria 
oricărui  om  cinstit,  care  are  o  convingere  politică — ori- 
care ar  fi  ea  —  să  lupte  făţiş  în  contra  acestei  arme 
necinstite,  numită  «Demagogia»,  care  e  una  din  cele 
mai  mari  piedici  în  evoluţia  unui  popor  şi  care  desca- 
lifică pe  orice  om  politic  sau  partid  care  se  serveşte  de  ea. 

De  altfel  partidele  numeroase,  cari  duc  la  compro- 
misuri în  dauna  principiilor,  sunt  o  piedică  foarte  se- 
rioasă pentru  mersul  evol uţi unei  şi  o  dovadă  de  lipsa 
de  educaţi  ine  politică  a  cetăţenilor.  Partidele  poli- 
tice dintr'un  Stat  sunt  justificate  nu  nai  întru 
atâta  întru  cât  principiile  lor  decurg  din  baia 

politică  fundamentală  a  acelui  Stat,  astfel  cum 
o  indică  condiţiunile  geografice,  naturale,  so- 
ciale şi  economice  ale  ţerii.  Unele  pot  pretinde  o 
accelerare  a  mersului  evoluţii,  (partidele  progresiste, 
adică  puterile  centrifugale),  altele  un  tempo  mai  lent 
şi  o  legătură  mai  strânsă  a  viitorului  cu  trecutul  (parti- 
dele conservatoare,  adică  puterile  centripetale)  etc.; 
toate  însă  trebue  să  meargă  cu  tendinţele  lor  în  aceeaş 
direcţie  şi  să  stea  pe  aceeaş  bază  fundamentală,  dictată 
de  necesităţile  istorice  şi  de  bazele  geografice  ale  ţerii. 

Fiecare  categorie  de  cetăţeni — ca  de  ex.  naţionalită- 
ţile, confesiunile,  muncitorimea  industrială  etc. — are  tot 
dreptul  de  af  se  grupa  in  partide  spre  a- şi  apăra  inte- 
resele ei  justificate,  ideale  sau  materiale ;  căci  orice 
satisfacere  a  intereselor  justificate  ale  unei  clase  din 
populaţie  are  de  efect  şi  o  sporire  a  puterilor  ţerii. 
Partidele  acestea  însă,  dacă  urmăresc  scopuri  contra- 
rii interesului  general  sau  dacă  îşi  i-au  directivele  din  afară 
şi  luptă  cu  mijloace  străine,  îşi  pierd  dreptul  de  exis* 
tentă,  căci  prin  aceasta  ele  împing  la  descompunerea 
unităţii  statului  şi  la  micşorarea  energiei  colective  ai 
locuitorilor  sei  ,deci  duc  la  o  slăbire  a  puterilor  statului 
şi  pot  fi  cauza  unei  prăbuşiri  a  întregului  prin  anarhie. 

4.  Instituţiunile  Statului  şi  problemele  speciale 
ale  politicei  de  Stat. 

Bazaţi  pe  această  cohcepţiune  evoluţionistă  a  Statului 
şi  a  rolului  său  de  conducător  şi  de  regulator  al  evolu- 
ţiunii  poporului,  să  vedem  acuma,  in  linii  mari,  cum 
trebue  să  ne  creăm — sau  să  reorganizăm — toate  acele 
instituţiuni  cari  au  de  scop  de  a  formă  puterea 

colectivă  a  poporului,  spre  a  o  mănţine  în  totdeauna 
la  maximul  posibil  de  energie  vitală  şi  spre  a  dispune 
de  ea,  după  cum  nevoile  evoluţiei  sale  o  cer,  precum  şi 
să  arătăm,  în  scurt,  cari  sunt  problemele  specialeype 
cari  politica  noastră  de  Stat  trebue  să  le  urmărească 
îh  toate  direcţiile  activităţii  sale. 

a)  Politica  socială.  In  primul  rând  vin  toate  acele 
Instituţiuni  sociale  menite  a  organiză  poporul,  astfel 
ca  indivizii  ce-1  compun  să  poată  convieţui  şi  colabora 
în  armonie  —  ca  părţi  ale  unei  unităţi  organice  —  pe 
baza  unei  ordine  sociale  şi  a  unei  stări  de  drept,  care 
să  reg  rieze  raporturile  dintre  ei  şi  ale  fiecăruia  faţă  de 
stat.  Statul ~ca  marele  regulator  şi  îndrumător  al  evo- 
luţiei, ca  organizator  al  muncii  naţionale  pe  baza  prin- 
cipiului diviziunii  muncii  şi  a  economiei  forţelor,  cât  şi 
ca  organul  principal  care  garantează  siguranţa  teritoriu- 
lui, a  persoanelor  şi  a  proprietăţii — are  îndatorirea  de 
a  lua  toate  acele  masuri  fundamentale  pentru  stabilirea 
şi  ameliorarea  continuă  a  stărei  sociale  şi  a  o  pune  în 
concordanţă  cu  necesităţile  evoluţiei  poporului. 

Prima  îndatorire  este  dar  ca  actul  de  i  constituire  al 
societăţei  pe  care  o  formează  poporul  nostru — consti- 
tuţiunea  Statului — să  conţină  toate  dispoziţiuniîe  nece- 
sare pentru  a  garanta:  sigaranţa  teritoriului,  drept urifc 
individului — bazate  pe  libertate,  egalitate  înaintea  legilor 
şi  respectul  proprietăţii  în  limitele  funcţiunii  lor  sociale — 
şi  drepturile  de  constrângere  al  Statului  în  interesul  ge- 
neral al  societăţii. 

Constituţiunea  vechiului  Regat  român  este  bazată  pe 
principii  foarte  largi  şi,  dacă  ar  fi  sincer  aplicată,  ar 

constitui  în  multe  privinţe  o  bună  garanţie  pentru  so- 
liditatea organismului  nostru  social.  Numai  în  unele 
privinţe  ea  nu  răspunde~1n  totul  la  necesităţile  evolu- 
ţiei şi  constitue  o  piedică  în  desvoltarea Statului;  şj  aceasta 
mai  cu  seamă  intrucât  priveşte  funcţiunea  socială  a 
proprietăţii — dreptul  de  expropriere  fiind  prea  limitat — 
şi  întrucât  priveşte  conducerea  statului,  ca  expresiune  a 
voinţei  întregului  popor  şi  ca  apărător  al  interesului 
general.  Intre  con stituţi unea  scrisă  şi  între  starea  re- 
ală socială  dela  noi  este  însă  o  foarte  mare  diferinţâ: 
de  fapt  puterile  nu  emană  dela  naţiune,  ci  întreagă  pu- 
tere a  Statului  este  acaparată  de  o  clasă  de  politiciani, 
divizaţi  în  partide,  cari  abuzează  de  ea,  în  interesul 
personal  şi  de  clasă;  interesul  general  este  continuu 
sacrificat  în  folosul  intereselor  particulare  ale  claselor 
guvernante;  justiţia — regnorum  fundamentum — nu  şi-a 
putut  câştiga  prestigiul  de  care  are  absolută  nevoe; 
legile  nu  au  puterea  necesară  şi  adeseori  sunt  înlocuite 
prin  bunul  plac  şi  prin  măsuri  arbitrare,  etc.  Astfel  dar 
fundamentul  real  al  Statului  nostru  nu  este  sănătos  şi  o 
grabnică  reorganizare  a  instituţiunilor  cari  stau  la  baza 
sa — Justiţa,  Administraţia  generală,  Poliţia,  Instituţiuniîe 
sociale,  etc, — se  impune.  Căci  nu  trebue  să  uităm  că 
chestiunea  noastră  socială — şi  mai  cu  seamă  chestia 
ţărănească — nu  este  numai  o  chestiune  economică,  ci 
m  cea  mai  mare  parte  una  administrativă,  aşa  că  de 
aci  trebue  să  pornească  orice  reformă. 

Această  organizare  a  instituţiunilor,  cât  şi  normele 
pe  cari  sunt  bazate  ele,  trebue  însă  să  evolueze  şi  ele 
treptat,  după  cum  evoluează  necontenit  şi  factorii  cari 
compun  societatea,  adică,  după  cum  evoluează  numărul 

şi  calitatea  membrilor  ei,  şi  felul  relaţiunilor  ce  se  sta- 
bilesc între  dânşii.  Prin  creşterea  necontenita  a  popu- 
laţiei, prin  progresele  culturii  în  toate  păturile  societăţii, 
prin  activitatea  economică,  etc.,  vieaţa  socială  se  schimbă 
necontenit  şi  raporturile  dintre  oameni  şi  faţă  de  Stat  se 
schimba  de  asemenea.  Statul  are  dar  îndatorirea  de  a  su- 
praveghiâ  ca  aceste  raporturi  —  cari  mereu  se  schimbă — - 
să  se  mănţină  pe  baza  fundamentală  a  respectului  drep- 
turilor naturale  ale  fiecărui  cetăţean,  şi  mai  cu  seamă:  pe 
dreptul  individului  de  a  şi  găsi,  in  organizarea  generală 
a  poporului,  putinţa  să-şi  desfăşure— potrivit  aptitudinilor 
sale — activitatea  pe  care  e  capabil  să  o  îndeplinească 
şi  de  a  rămânea  stăpân  pe  produsul  muncii  sale.  Prin- 
cipiul „the  right  man  in  the  right  place"  trebue  să 
rămână  veşnicul  inspirator  al  tuturor  organizărilor,  căci 
numai  pe  această  bază  poate  ajunge  o  naţiune  să  scoată 
maximul  de  energie  vitală  din  colaborarea  tuturor  mem- 
brilor ei. 

Necesităţile  evoluţiei  cer  dar  ca  Statul  să  caute  înainte 
de  toate  a  mănţine  întregul  popor  ca  un  organism 
unitar,  divizat  numai  pe  baza  principiului  diviziunii  muncii, 
în  vederea  activităţii  întregului  —  cu  garanţia  dreptu- 
rilor individului  — ,  şi  nu  ca  un  conglomerat  de  clase, 
naţionalităţi,  confesiuni,  etc,  grupate  fiecare  după  inte- 
resele lor  speciale,  cari  duc  la  formarea  de  caste  şi 
privilegii,  la  subjugarea  unei  clase  de  alta,  etc. 

Politica  socială  dar — care  are  a-şi  desfăşura  activitatea 
ei  în  vederea  perfecţionării  continue  a  mediului  social, 
adică  a  societăţii  ca  întreg  şi  a  raporturilor  dintre  membrii 
ce  o  compun — trebue  să  aibă  la  baza  ei  aceste  principii 
dictate  de  necesităţile  evoluţiei  poporului  nostru;  iar 

oamenii  politici,  cari  au  a  înfăptui  această  politică,  se 
ppt  grupa  în  partide  pe  baza  posibilităţilor  şi  modali- 
tăţilor realizării  acestor  principii,  precum  şi  pe  baza 
interpretărilor  —  conforme  cu  interesul  general  —  ce 
îe  dau. 

Politica  socială  la  noi  are  în  special  a  regula  rapor- 
turile dintre  ţărani  şi  proprietari,  dintre  capital  şi  muncă,, 
dintre  funcţionari  şi  stat,  drepturile  şi  îndatoririlor  fe- 
meilor, etc.  Principalele  din  acestea— chestiunea  ţărănească 
şi  chestiunea  muncitorilor  industriali— le-am  tratat  deja 
Ia  locul  cuvenit.  Toate  aceste  chestiuni  trebue  să  for- 
meze mai  întâiu  obiectul  unor  amănunţite  studii  obiective, 
cari  să  găsească  soluţiunile  ce  le  comportă  în  raport 
cu  drepturile  naturale  ale  interesaţilor  şi  cu  necesităţile 
evoluţiei  poporului;  oameni  politici  pot  apoi  să  treacă 
la  înfăptuirea  lor,  grupându-se  în  jurul  ideilor  ce  le  pot 
avea  cu  privire  la  oportunitatea  şi  la  modalităţile  aplicării 
soluţiunilor  date  de  ştiinţă. 

Din  viitoarele  noastre  chestiuni  sociale  face  parte 
desigur  şi  chestiunea  naţionalităţilor.  Noul  nostru  Stat 
va  avea  acum  un  mare  număr  de  cetăţeni  de  alte 
naţionalităţi.  O  politică  socială  bine  cugetată  —  care 
trebue  să  urmărească  de  a  stabili  raporturi  cât  mai 
armonioase  între  toate,  clasele  şi  categoriile  popula- 
ţiei, spre  a  înlesni  conlucrarea  lor  în  unitatea  organică 
pe  care  o  formează  —  ne  dictează  să  ne  ferim  de 
asupriri  şi  de  toate  greşalele  pe  cari  le-au  făcut  cu  po- 
porul nostru  Ungurii,  Austriacii,  Ruşii,  etc.  şi  cari 
îe-au  fost  fatale.  Viitorul  nostru  Stat  trebue  să  fie 
astfel  organizat  ca  fiecare  naţionalitate  sâ-şi  gă- 
sească în  el  patria  sa  şi  nu  duşmanul  său.  Numai 

atunci-^-când  se  va  găsi  un  astfel  de  „Modus  vivendi" 
fiecare  naţionalitate  va  contribui  cu  cultura  sa  şi  cu 
aptitudinile  sale  speciale  la  progresul  întregului  şi  va 
mări  energia  colectivă  a  acestei  unităţi  organice  care 
se  cheamă  „Statul  român". 

Fireşte  că  tot  astfel  va  trebui  să  se  proceadă  şi  cu 
toate  clasele  muncitoreşti,  deoarece  un  popor  compus 
din  oameni  independenţi  este  capabil  de  a  desvoltâ 
o  energie  colectivă  incomparabil  mai  mare  decât  un 
popor  în  care  peste  82%  din  populaţie  sunt  sub  de- 
pendenţa celorlalţi.  Fără  locuitori  independenţi  ma- 
terialiceşte nu  poate  exbtâ  nici  Stat  independent,  oricât 
de  uiari  ar  fi  avuţiile  ţerii  şi  oricât  de  strălucitoare 
ar  fi  civilizaţia  oraşelor  ei. 

b)  Politica  culturală.  In  al  doilea  rând  vine  or- 
ganizarea Institiiţiunilor  culturale,  menite  a  desvoltâ 
şi  perfecţiona  prin  cultură  toate  acele  predispoziţiuni, 
însuşiri  bune  şi  aptitudini  cari  constituesc  puteriîe  ele- 
mentare ale  poporului.  Baza  activităţii  acestor  instituţiuni 
este  individul,  iar  ţelul  imediat  înălţarea  şi  înobilireâ 
firii  sale  şi  pregătirea  sa  în  vederea  rolului  ce  are  a 
îndeplini  în  societate,  ca  colaborator  in  organizarea 
muncii  şi  vieţii  întregului  popor.  Ţelul  mai  îndepărtat 
însă  este:  de  a  da  poporului  întreg  putinţa  ca,  prin 
cultură,  să  ajungă  la  o  civilizaţie  cât  mai  înaltă  şi  mai 
profundă  a  cerii  şi  a  vieţii  sale — pe  care  să  o  producă 
el  cu  propriile  puteri  — şi  ca,  pe  această  cale  apoi, 
să-şi  creeze  din  nou  condiţiuni  şi  mai  favorabile,  pentru 
a  se  putea  înălţa  mai  departe  pe  sine  printr'o  nouă 
desfăşurare  de  activitate  culturală.  Prin  cultură,  ajutată 

de  civilizaţia  pe  care  o  produce,  se  urmăreşte  deci  con- 
tinua sporire  a  puterilor  fizice,  morale  şi  intelectuale  ale 
individului  şi  a  energiei  colective  a  poporului;  clei  tăria 
unui  Stat  depinde  nu  numai  de  numărul  cetăţenilor  săi — şi 
deci  de  mărimea  armatei  sale  şi  de  numărul  contribuabilor 
—  ci,*  mai  cu  seamă,  de  calitatea  lor.  Puterea  culturală 
deci  are,  pentru  existenţa  şi  siguranţa  statului,  o  în- 
semnătate tot  atât  de  mare  ca  şi  puterea  militară  şi 
cea  financiară,  şi  ajută  şi  la  sporirea  calităţii  acestora. 

Politica  culturală,  ce  ne-o  indică  necesităţile  evo- 
luţiei poporului  nostru,  este  dar:  1)  crearea  unei  stări  cât 
mai  prielnice  pentru  putinţa  desfăşurării  unei  activităţi 
culturale  cât  mai  intense  în  toate  păturile  populaţiunii 
şi  2)  procurarea  tuturor  mijloacelor,  pentru  a  putea  în- 
râuri cât'  mai  cu  efect — atât  individual,  cât  şi  colectiv — • 
in  aceasta  direcţie.  Stabilirea  unui  plan  general,  atât 
pentru  înălţarea — prin  cultura  sufletească — a  întregei  na- 
ţiuni, cât  şi  pentra  pregătirea  fiecărui  individ  în  vederea 
rolului  ce  are  a-1  îndeplini  în  organismul  nostru  so- 
cial— prin  cultura  profesională — este  primul  pas  pentru 
o  activitate  sistematică.  Statul  va  trebui  apoi,  pe  de  o- 
parte,  să  studieze  mereu  nevoile  culturale  crescânde  ale 
terii  şi  nouăle  direcţii  în  cari  cer  ele  să  se  îndrumeze 
cultura,  iar,  pe  de  altă  parte,  să  cieeze  instituţiuni, 
atât  pentru  producţiunea  bunurilor  culturale,  cât  şi  pentru 
răspândirea  lor,  cărora  să  le  dea  o  organizare  tot  mai 
perfecţionată  în  vederea  satisfacerii  acestor  necesităţi. 

Cultura  nu  este  însă  numai  un  mijloc  pentru  spo- 
rirea puterilor  fizice,  morale  şi  intelectuale  ale  unui 
popor,  în  vederea  problemelor  civilizatorii  imediate  ce  are 
el  a  le  rezolvi,  ea  este  totodată  şi  cel  mai  bun  mijloc 

pentru  a-i  mări  prestigiul  şi  influenţa  asupra  altor  po- 
poare şi,  prin  aceasta,  pentru  a-i  asigura  mai  bine  existenţa 
sa  în  lumea  statelor.  Politica  noastră  culturală  trebue  dar 
să  tindă  nu  numai  de  a  ridica  nivelul  general  cultural 
al  poporului,  ci,  totodată,  dQ. a  ne  pune  în  stare  să  pro- 
ducem bunuri  culturale  de  o  calitate  superioară,*  cari 
să  devină  universale  şi,  prin  cari,  geniul  poporului  nostru 
să  contribue  direct  la  înălţarea  omenirii  pe  pământ. 
Instituţiuni  superioare  de  ştiinţă,  artă  şi  tehnică,  în  cari 
aptitudinile  fireşti  ale  poporului  să  se  poată  perfecţionâ 
cât  mai  mult  şi  deveni  productive,  sunt  tot  atât  de  necesare 
pentru  desvoltarea  armonică  a  culturii  în  toate  clasele 
societăţii  ca  şi  şcoaîeîe  de  cultură  generală  şi  profesio- 
nală; ele  însă,  fiind  totodată  şi  pepinierele  în  cari  se 
va  forma  personalul  care  conduce  întreaga  mişcare  cul- 
turală şi  care  dă  directivele  ei,  capătă  o  însemnătate  cu 
mult  mai  mare  şi  pentru  cultura  generală  a  ţerii. 

c)  Politica  economică-  in  al  treilea  rând  vin  toate 
acele  instituţiuni  şi  măsuri  cari  au  de  scop  de  a  regula 
şi  organiza  întreaga  gospodărie  naţională,  deci  pro- 
ducţia, distribuţia  şi  consumaţia  bunurilor  economice. 
Vechea  maximă  a  strămoşilor  noştri  «Primo  vivere 
deinde  philosophari»,  pune  mai  bine  în  evidenţă  marea 
însemnătate  a  activităţii  economice  pentru  vieaţa  unuî 
popor.  Prin  numărul  covârşitor  al  locuitorilor  ţerii  ce 
se  îndeletnicesc  cu  această  activitate,  prin  influenţa  ce. 
o  are  ea  asupra  vieţii  fiecărui  locuitor,  cât  şi  asupra 
vieţii  Statului  în  general,  politica  economică  formează 
baza  activităţii  politicei  generale  a  Statului  şi  dă  direc- 
tivele ei  în  toate  ramurile.  O  cât  mai  bună  organizare 


a  producţiei ',  ca  să  fie  in  stare  de  a  pune  cât  mai  bine 
în  valoare  toate  bogăţiile  pământului  ţerii  cu  puterile 
sale  naturale,  precum  şi  puterea  de  muncă  cu  inteligenţa  şi 
îndemânarea  poporului;  o  cât  mai  mare  perfecţionare  a 
mijloacelor  de  transport,  şi  o  cât  mai  bună  organizare 
a  comerţului,  pentru  a  înlesni  schimbul  cât  mai  profi- 
tabil de  mărfuri;  acestea  trebue  să  fie  scopurile  generale 
ale  politicei  noastre  economice. 

In  capitolele  precedente,  am  arătat,  în  îinii  mari;  cari 
sunt  problemele  speciale,  pe  cari  le  dictează  necesităţile 
evoluţiei  diferitelor  ramuri  de  activitate  economică,  şi 
care  e  politica  pe  care  o  impun  ele  Statului  s'o  urmă- 
rească în  fiecare  direcţie,  aşâ  dar  numai  e  nevoe  a  in- 
sista aci  asupra  lor,  Este  dar  de  datoria  Statului  de 
a-si  crea  toate  institutiunile,  cari  să  studieze  necontenit 
nevoile  fiecărei  ramuri  şi  să  iea  măsurile  necesare 
pentru  propăşirea  ei,  creându-i  condiţiuni  prielnice  de 
desvoltare  şi  înzestrând-o  cu  mijloacele  tehnice  şi  fi- 
nanciare necesare.  In  organizarea  ce  o  va  da-o  acestor 
instituţiuni,  trebue  să  aibă  în  vedere  cât  mai  mult  prin- 
cipiul diviziunii  muncii  şi  al  economiei  forţelor,  astfel 
ca  munca  naţională— sporită  prin  cultură  şi  tehnică — 
să  fie  cât  mai  bine  pusă  în  stare  de  a  da  maximul  de  energie 
colectivă,  şi  în  această  direcţie,  în  care  lupta  dintre 
popoare  tinde  a  deveni  mai  grea  decât  în  toate 
celelalte. 

d)  Politica  financiară.  In  afară  de  puterea  mili- 
tară şi  culturală, '  un  Stat  are  nevoe,  pentru  a-şi  asigura 
existenţa  sa  şi  putinţa  desvoltării  sale  pe  calea  pro- 
gresului, şi  de  o  cât  mai  mare  putere  financiară.  Această 

putere  este  o  consecinţă  directă  a  mărimii  avuţiei  na- 
ţionale şi  deci  a  activităţii  economice,  cari  sunt  singurele 
ei  izvoare  de  alimentare;  cu  cât  un  stat  produce  mai 
mult  şi  în  condiţiuni  mai  bune,  şi  cu  cât  îşi  schimbă 
pe  piaţa  universală  mărfurile  sale  cu  mai  mult  profit, 
cu  atât  dispune  mai  bine  şi  de  elementele  necesare 
pentru  a-şi  crea  o  mare  putere  financiară.  Politica 
financiară  trebue  dar  să  aibă  la.  baza  ei  politica  eco- 
nomică—ea fiind  numai  o  ramură  a  acesteia — şi  să 
urmărească,  în  primul  rând,  sporirea  continuă  a  avuţiei 
naţionale;  aceasta,  atât  prin  valorificarea  tot  mai  mare 
a  bogăţiilor  ţerii,  cât  şi  prin  încurajarea  şi  crearea  a 
unor  nouă  ocaziuni,  ca  munca  naţională  să  se  poată 
desfăşura  şi  deveni  tot  mai  productivă. 
.  De  aceea  dar,  ea  trebue  să  caute  ca  nu^cumva,  prin 
fiscalitate  şi  măsuri  nechibzuite  • —  de  ex.  în  interesul 
unei  prea  mari  comodităţi  a  perceperii  dărilor  —  să 
împiedice  activitatea  economică  din  ţară,  din  care-şi 
trage  tocmai  veniturile  ei,  iar  pe  de  altă  parte,  trebue 
să  caute  a  spori  puterea  contributivă  a  fiecăruia,  printr'o 
mai  bună  valorificare  a  puterii  sale  de  muncă.  De  ^ 
aceea  dar,  şi  dările  trebue  să  fie  drepte  şi  bine  chib- 
zuite: ele  nu  trebue  sâ  lovească  în  existenţa  persoa- 
nelor sărace,  împiedicându-le  prin  aceasta  să-şi  poată 
spori  şi  perfecţiona  puterea  lor  de  muncă  prin  cultură, 
prin  întrebuinţare  de  maşini  sau  prin  formarea  unui 
capital  de  exploatare,  etc. ;  ele  - trebue  să  fie  progresive, 
după  veniturile  fiecăruia;  producţia,  comerţul  şi  orice 
activitate  economică  trebue  să  contribue  progresiv,  după 
veniturile  nete  şi  după  beneficiile  ce  ie  are  din  organi- 
zarea generală  şi  din  înlesnirile  ce  i  le  face  Statul;  activi-' 

tăţile  economice  născânde,  şi  capabile  de  a  ajunge  la  o 
desvoltare  in  viitor,  trebuesc  însă  încurajate  şi  chiar 
scutite  cu  totul  de  dări  în  primii  ani,  până  ajung  a 
lucra  cu  rentabilitate,  căci  orice  impunere  prea  tim- 
purie este  un  scont  al  viitorului. 

Statul  trebue  însă  să- şi  creeze  venituri  cât  mai  mari 
şi  din  averea  sa  proprie — averea  domenială,  exploatarea 
mijloacelor  de  comunicaţiune,  circulaţie,  transport,  etc, 
dreptul  de  a  emite  monetă  a  cărei  valoare  e  bazată 
pe  creditul  său,  regiile  de  Stat,  monopoluri,  etc— cât 
şi  în  schimbul  unor  servicii  speciale  ce  le  face  popu- 
laţiunii;  fireşte  aceasta,  fără  ca  prin  toate  acestea  să 
împedice  desvoltarea  tot  mai  mare  a  activităţii  econo- 
mice sau  culturale  din  ţară, 

împrumuturile  nu  sunt  o  întărire  a  puterii  financiare 
a  Statului,  de  cât  când  sunt  întrebuinţate  pentru  scopuri 
care  servesc  la  sporirea  avuţiei  naţionale.  Orice  chel- 
tueală  pentru  nevoile  curente  ale  Statului  făcută  din  îm- 
prumuturi este  un  scont  al  viitorului  şi  o  slăbire  mare 
a  puterii  sale  financiare. 

Intru  cât  priveşte  cheltuelile,  fireşte,  nici  nu  a^*  mai 
trebui  să  fie  nevoie  a  aminti  că  banul  publici  aparţinând 
tuturor,  nu  poa^e  fi  cheltuit  decât  pentru  interesul  ge- 
neral în  concordanţă  cu  scopurile  mari  ale  Statului. 

Tot  în  interesul  sporirii  puterii  financiare  a  ţerii, 
Statul  mai  trebue  siv  se  îngrijească  de  Mijloace  si- 
gure de  schimb  si  de  plată ,  a  căror  valoare  să  fie 
recunoscută  oricând  pe  piaţa  universală,  pentru  ca 
poporul  să  nu-şi  vadă,  pe  această  cale,  depreciată  munca 
şi  produsele  sale.  Deprecierea  valutei  unei  ţeri  şi  scă- 
derea puterii  de  cumpărare  a  banului  ei  oficial  în- 


404 


seamnă  robia  populaţiei  ţerii  către  străinătate,  pentru 
care  trebue  să  muncească  mai  mult  spre  a'i  putea 
plăti  produsele  ce  le  importă. 

Tot  astfel  şi  tot  din  aceleaşi  puncte*  de  vedere,  Sta- 
tul trebue  să  se  îngrijească  de  înlesnirile  de  credit, 
astfel  încât  capitalul  să  poată  fi  #pus  cu  cât  mai  mare 
uşurinţă  la  dispoziţia  întreprinderilor  economice.  El  tre- 
bue dar  să  creeze  şi  să  împingă  la  crearea  a  cât  mai 
multor  instituţiuni  (Bănci,  ctc),  cari  să  mijlocească  între 
publicul  care  are  a-şi  plasa  economiile  şi  între  între- 
prinderile economice  cari  au  a  le  valorifica.  Modul  cum 
ar  trebui  să  se  desfăşoare  activîtatea  Statului  în  această 
privinţă  l-am  descr's  mai  pe  larg  în  capitolul  special 
*  despre  Capital,  aşa  că  numai  e  nevoe  a  reveni  aci. 
Instituţiunile,  dar,  pe  cari  Statul  le  creează  pentru  for- 
marea puterii  colective  financiare  a  Statului  şi  între- 
buinţării ei,  trebue  să  fie  bazate  pe  aceste  principii 
fundamentale,  dictate  de  necesităţile  evoluţiei  poporului 
şi  Statului  nostru. 

e)  Politica  externă.  In  descrierea  mediului  extern, 
am  arătat  în  linii  mari  pericolele  şi  foloasele  ce  le  pre- 
zintă el  existenţei  noastre  şi  problemele  ce  ni  le  impune, 
şi  cari  trebue  să  servească  de  bază  politicei  ce  avem 
a  o  urmări  în  această  direcţie.  Având  în  vedere  con- 
tinuu toate  aceste  necesităţi  dictate  de  interesele  evo- 
îuţiunii  noastre,  fireşte  că  trebue  să  fim  în  totdeauna 
pregătiţi  pentru  a  le  face  faţă  şi  a  ne  apăra  sau  a  ne  pă- 
stră independenţa  in  toate  direcţiile.  Aceasta  nu  se  poate 
realiza  însă,  decât,  în  prima  linie,  desfăşurând  maximul 
de  energie  vitală  de  care  suntem  capabili  şi  întrebuin- 

ţând  această  energie  ca  cea  mai  mare  economie,  numai  ! 
pentru  satisfacerea  acestor  ţeluri  dictate  de  necesităţile 
reale  ale  evoluţiei  noastre. 

Un  popor,  care-şi  bazează  speranţele  satisfacerii  in- 
tereselor sale  pe  forţele  altora,  se  înşală  pe  sine  însuş, 
tot  astfel  ca  şi  un  popor  care-şi  chelţueşte  forţele  sale 
pentru  satisfacerea  intereselor  altor  popoare,  cu  cari 
se  crede  a  fi  legat  prin  simpatii  iluzorii  sau  aşa  zise 
afinităţi;  căci  nu  trebue  să  se  uite  niciodată,  că  politica 
bazată  pe  sentimente  este  un  lux,  pe  care  nid  măcar 
statele  cele  mai  puternice  nu  şi-1  pot  permite ;  dar  pen- 
tru spatele  mici,  a<  face  politică  de  sentimente  şi  nu  de 
interese  reale,  înseamnă  a  se  juca  cu  propria  lor  existenţă. 

Amândouă  denotă  dar  numai  o  stare  de  naivitate — 
caracteristică  popoarelor  tinere,  fără  educaţiune  poli- 
tică  —  şi  duc  la  o  slăbire  a  forţelor  proprii,  adică  le 
îndepărtează  de  putinţa  satisfacerii  propriilor  lor  inte- 
rese. Aspiraţiunile  unui  popor  se  satisfac  numai  prin 
propriile  sale  puteri,  fie  că  aceste  s'ar  întrebuinţa  direct, 
fie  prin  alianţă  cu  alte  popoare.  Alianţele  dar  nu  pot 
fi  bazate  decât  pe  comunitate  de  interese  —  materiale 
sau  sufleteşti — -şi  fiecare  popor  are  în  această  tovărăşie 
numai  acea  importanţă  pe  care  i-o  dau  forţele  proprii 
pe  care  le  aduce  ca.  contribuţie. 

Statul  nostru  trebue  dar,  in  prima  linie,  să  caute,  prin 
puterea  de  care  va  dispune-— militară,  financiară  şi  cul- 
turală,— prin  prestigiul  ce  şi-1  va  câştiga — prin  ordinea 
socială  ce  o  mănţine,  prin  munca  culturală  şi  econo- 
mică ce  o  desfăşură,  prin  strălucirea  civilizaţiei  pe  care 
o  produce  şi.  prin  corectitudinea  în  relaţiile  sale — aşa 
dar,  prin  valoarea  reală  ce  o  reprezintă  şi  prin  energia 

•  pe  care  e  capabil  a  o  desfăşura  în  apărarea  intereselor 
sale,  să-şi  asigure  stima  şi  poziţia  sa  între  popoarele 
lumii.  Pentru  a  putea  face  aceasta  insă,  se  cere,  pe  lângă 
o  bună  organizaţie  internă,  şi  o  perfectă  cunoaştere  a 
tuturor  intereselor  ce  decurg  din  relaţiile  cu  popoarele 
sau  ţerile  cu  cari  vine  în  contact,  direct  sau  indirect, 
şi  pe  cari  are  a  şi  le  apăra,  precum  şi  a  mijloâcelor 
prin  cari  le  poate  sprijini  şi  satisface. 

Instituţiunile  dar,  pe  cari  Statal  nostru  şi  le  creează 
în  vederea  apărării  şi  satisfacerii  intereselor  sale  ex- 
terne, trebue  să  aibă  de  scop,  in  prima  linie,  de  a  aduna 
şi  centraliza  toate  materialele  privitoare  la  felul  rela- 
ţiunilor  noastre  cu  fiecare  Stat,  de  a  precizâ  şi  formula 
toate  interesele  ce  decurg  din  aceste  relaţiuni  şi  de  a 
găsi  mijloacele  pentru  satisfacerea  lor.  Legaţiunile, 
Consulatele,  misiunile  militare,  comerciale  şi  economice, 
etc.,  ce  le  întreţine  ţara  în  străinătate,  trebue  dar  în. 
viitor  să  nu  se  mai  mărginească  numai  la  un  simplu 
rol  reprezentativ,  ci  să  devină  instituţiuni  cari  să  urmă- 
rească şi  să  studieze  evoluţia  intereselor  acelor  ţeri,  pen- 
tru a  putea  sprijini  oricând  interesele  noastre,  astfel 
cum  apar  ele  în  fiecare  fază.  Ministerul  de  Externe,  care 
centralizează  toate  aceste  lucrări  şi  dă  directivele  mi- 
siunilor din  străinătate,  trebue  să  fie  condus  de  o  serie 
de  adevăraţi  specialişti  în  toate  ramurile  politicei  externe, 
cari  să  pună  mai  mult  preţ  pe  ştiinţă  şi  cunoaşterea 
adevăratelor  noastre  interese  decât  pe  banalele  forme 
ale  vieţii  aşa  zise  sociale. 

Numai  prin  perfecta  conoaştere  a  acestor  interese 
şi  prin  găsirea  continuă  a  mijloacelor  sprijinirii  lor  pe 
cale  paşnică,  se  pot  evita  conflictele  şi,  astfel,  a  se  sta- 

bili  bunele  relaţiunui  cu  toate  popoarele,  cari  ne  sunt 
absolut  necesare  spre  a  ne  asigura  liniştea  din  afară, 
dându-ne  răgazul  să  ne  desvoităm  în  pace  — pe  cale 
culturală  şi  economică — spre  a  putea  crea  o  civilizaţie 
tot  mai  mare  pe  teritoriul  nostru  etnic. 

Această  linişte  din  afară  ne  va  da  însă  totodată,  şi 
putinţa  de  a  colabora  cu  popoarele  cu  cari  venim  în 
contact,  pentru  scopurile  mari  ale  omenirii  şi  pentru 
propăşirea  vieţii  omeneşti  pe  pământ— în  folosul  căreia 
geniul  naţional  al  poporului  nostru  e  menit  a  aduce 
încă  mari  servicii — şi  astfel  a  realiza  ţelurile  eternei 
lupte  pentru  existenţă,  pe  care  natura  a  impus-o  po- 
porului nostru,  ca  şi  oricărei  alte  fiinţe  organice  de  pe 
pământ, 


